
UN TRATAT CLASIC DE ISTORIA LITERATURII ROMÂNE VECHI 

Studiul literaturii române vechi s-a constituit ca disciplină ştiinţifică independentă, cu 
specialişti şi catedre universitare, abiainprimele decenii ale secolului nostru. Pînă atunci 
literatura veche a făcut obiectul interesului unor străluciți filologi şi istofici cu o arie de 
preocupări mult mai largă (Timotei Cipariu, B. P. Hasdeu, Al. Lambrior, M. Gaster, Ovid 
Densusianu, loan Bogdan, N. Iorga), după ce valoarea documentară şi artistică a cronicilor 
fusese descoperită de generația pașoptistă, aceea care a şi inițiat editarea şi valorificarea, 
pentru literatura modernă, a scrisului vechi românesc. 

în învățămînt, literatura veche a fost multă vreme înglobată fie istoriei generale a 
poporului român, fie studiului, comun, al limbii şi literaturii, pînă ce, atit la Bucureşti, în 
1901, cit şi la laşi, în 1508, s-au diferențiat cele două domenii, creîndu-se catedre deosebite 
pentru fiecare. ! Cursurile de istoria literaturii române au fost încredințate la Bucureşti lui 
Ion Bianu şi la laşi lui G. Ibrăileanu. De aci înainte, pînă cînd o nouă diferenţiere, de data 
aceasta în însuşi cuprinsul cursului de istoria literaturii române, va duce la crearea de 
catedre dedicate în exclusivitate studierii literaturii vechi şi altora rezervate studiului 
literaturii moderne (în 1919 la Cluj, în 1920 la laşi şi în 1930 la Bucureşti), obligația de a 
înfățișa cele peste patru secole de cultură cuprinse în aşa-numita „epocă veche" a revenit 
unor profesori care, ca Ibrăileanu, erau mai familiarizați cu perioada modernă, sau, ca lon 
Bianu, cu epoca veche, privită însă din perspectiva unei formaţii de bibliograf şi mai puțin de 
istoric literar propriu-zis. Această situaţie s-a reflectat foarte clar în evoluţia disciplinei 
însăşi, care n-a mai dat, în decurs de patru decenii, adică pînă la tipărirea primului volum al 
Istoriei literaturii române vechi de N. Cartojan, nici o expunere de ansamblu asupra epocii 
vechi comparabilă, ca valoare, cu sintezele — unele fundamentale —- ale perioadei 
anterioare. 

O sumară retrospectivă a evoluţiei disciplinei, necesară pentru a aprecia locul major 
ocupat de lucrarea ce se retipăreşte acum, după patru decenii, duce la constatarea că, între 
1858, data cîni Timotei Cipariu tipărea la Blaj Crestomația sa—prima crestomzție a scrisului 
vechi românesc — însoțind-o 

! Pentru vicisitudinile pred&rii literaturii române la Universitatea din Iaşi înainte de 
Ibrăileanu a se vedei studiul lui G. A“avriloiie în Contribuții la istoria dezvoltării Universi- 
tății din laşi, 1860-1960, voi. II, Bucureşti, 1950, p. 263-275. 

de o „notiță literară" care este şi prima schiță de istoria literaturii noastre vechi, şi 
1501, cînd apare monumentala Istorie a literaturii române în secolul al XVIII-lea de Nicolae 
Iorga, se înregistrează o etapă de remarcabile progrese în cunoaşterea literaturii vechi. Apar 
excelente ediţii (Psaltirea Scheiană, ediția Ion Bianu, Psaltirea lui Coresi, ed. Hasdeit, 
Codicele Voroneţean, ed. I. G. Sbiera, Psaltirea în versuri a lui Dosoftei, ed. Bianu, 
Cronograful lui Moxa şi cronica lui Zilot Românul editate de Hasdeu ş.a.), admirabile 
Crestomaţii (Pumnul, Lambrior, Gaster), utilizabile şi azi, monografii şi studii de amănunt. 
Paralel cu acestea asistăm la un efort, din ce în ce mai fericit în rezultatele sale, de a 
sistematiza cunoştinţele dobindite în ample expuneri de ansamblu sau în manuale de uz 
şcolar. 

în centrul acestei activități stă, fără îndoială, personalitatea şi opera genialului 
Hasdeu, de la care, pe lingă zeci de contribuţii mai mărunte sau mai însemnate, ne-au rămas 
două lucrări fundamentalei indispensabile şi azi cercetătorului literaturii vechi: Arhiva 
istorică a României şi Cuvente den betrani, ambele, mine inepuizabile de informaţii şi 
sugestii. Opera lui Hasdeu este străbătută de patosul unei aprinse admiraţii pentru vechea, 
cultură românească, în care el vedea o dovadă a aptitudinilor creatoare ale poponâui român 
în trecutul său şi o certitudine a realizărilor sale în viitor. Hasdeu este nu numai un dascăl, ci 
şi un perpetuu emul şi exemplu pentru o nouă generaţie de cercetători, care-l continuă, 
încercînd să-l depăşească şi să-l corecteze acolo unde fantezia romantică a unui geniu 
universal intră în coliziune cu rigorile unor metode mai severe. Metode deprinse în 
frecventarea centrelor ilustre şi maeştrilor de talie europeană ai diferitelor . discipline pe 
care noii veniţi le reprezintă. M. Gaster, lon Bianu, loan Bogdan, Ovid Densusianu, N. lorga 
sînt numele care se vor săpa cel mai adînc în istoria studiilor asupra vechii culturi româneşti, 
şi toți sînt marcați, în diferite feluri, de prezenţa fecundă, deşi uneori negeneroasă, a 
genialului bătrin. 

M. Gaster devine continuatorul lui Hasdeu în studierea aşa-numitelor „cărți 
populare”, domeniu în care este veritabilul fondator al unei ramuri speciale de cercetare, 
prin temeinica monografie Literatura populară română (Bucureşti, 1883). Crestomația 
română, tipărită în 1891, cu introducere şi explicaţii în română şi franceză, rămîne încă 
nedepăşită şi este utilizată pînă azi de romaniştii de pretutindeni. Introducerea este o 
excelentă schiță de istoria literaturii române, prima de acest fel, accesibilă şi cititorilor de 
peste hotare. Ea va fi apoi prelucrată şi amplificată de autor în limba germană pentru 
Grober's Grundriss der romani-schen Philologie, , voi. I, 1896, şi va reprezenta, multă vreme, 
principala sursă de informare a străinătății asupra literaturii române. 

Ion Bianu se consacră comasării şi descrierii tezaurului național de tipărituri şi 
manuscrise, din care va scoate” cu concursul unor harnici şi bine aleşi colaboratori, 
Bibliografia românească veche, al cărei prim volum apare abia în 1903, dar al cărei material 
putea fi consultat, în, bună rinduială, încă din 1500, de către N. Iorga pentru cartea sa. 
Acelaşi I. Bianu pune bazele Catalogului manuscriselor româneşti, din care apar trei volume 
în timpul vieții sale (I—II, 1507—1931). 

Ioan Bogdan descoperă, editează şi studiază istoriografia română dinainte de Ureche, 
postulată de Hasdeu, lărgind astfel, cu încă un secol, aria scrisului românesc original, fie şi 
într-o limbă universală de cultură a evului mediu, ca slavona. Tot el demonstrează 
utilitatea cercetărilor slavo-române pentru a 

înțelege contextul în care s-a dezvoltat cultura română veche şi a-i aprecia valoarea 
în comparaţie cu produsele popoarelor vecine de tradiție culturală bizantină. Elevul său, C. 
Giurescu, se va impune ca autor al unor studii fundamentale de istorie socială şi al primelor 
studii ştiinţifice asupra tradiției manuscrise a cronicilor româneşti. 

întiiele încercări de a face bilanțul cunoştinţelor acestei epoci rodnice sînt legate 
direct de nevoile învățămîntului. Cum era firesc, ele îşi sporesc valoarea în progresie 
geometrică, paralel cu progresul cercetării. 

în 1858, pe cînd funcţiona la Iaşi ca profesor la „Academia Mihăileană", iar istoria 
literaturii naţionale nu se desprinsese încă din istoria generală, V. A. U rec hi a crease întiiul 
curs de istoria literaturii române, pe care, din 1864, l-a continuat la Bucureşti, după ce 
publicase citeva prelegeri în Ateneul român din laşi (n-rele din 15 sept. 1860 — dec. 1861. 
Lecţia I: „Literatura română de la 1800 pînă la 1830"; Lecţia II: „Literatura română de la 
1830 pînă la 1840" ; Lecţia III: „Literatura română de la 1840 pînă în zilele noastre”). Abia 
în 1885 el tipări, la Bucureşti, o „reducție" a acestui curs universitar, destinată elevilor 
şcolilor secundare: Schițe de istoria literaturii române. Carte didactică secundară. Partea I-a. 
Expunerea materiei, care se opreşte la sfirşitul veacului al XVII-lea (partea a Ti-a ce urma să 
o continue n-a mai apărut niciodată) alătură istoria limbii de a literaturii, cum era încă 
obiceiul. Lipsită de valoare ştiinţifică încă de la apariţie, cartea lui V. A. Urechia atestă însă 
un spirit viu, capabil de observaţii interesante, deşi copleşit de carenţele pregătirii, pe care 
poza erudită nu face decit să le scoată şi mai mult în evidenţă. Azi, cartea sa nu. mai este 
decit un document de epocă. 

în acelaşi an 1885, în care se tipăreau la Bucureşti Schiţele... lui V. A. Urechia, 
apărea la laşi Istoria limbii şi a literaturii române de Aron Densusianu, profesor de limba şi 
literatura latină la Universitatea locală, dar care a suplinit şi cursul de limba şi literatura 
română al lui Andrei Vizanti, un politician absenteist, de o nulitate absolută. 

Deşi astăzi înveshită cu desăvirşire în privința informaţiei, şi plină de aprecieri 
veninoase la adresa scriitorilor mai noi (ceea ce l-a făcut pe Maior eseu să o întimpine cu 
celebrul în lături |), cartea lui Densusianu deține un loc aparte, în evoluția istoriografiei 
noastre literare ; este cea mai completă şi mai vehementă expresie a latinismului în acest 
domeniu, echivalentul celebrului dicționar al lui Laurian şi Massim. Este de fapt unica 
sinteză de istoria literaturii române pe care a produs-o acest curent, şi aici se pot depista, în 
forma lor cea mai acuzată şi ca stil, o serie de idei ce n-au rămas consemnate doar în filele 
ei. Credința că adoptarea alfabetului chirilic şi frecventarea izvoarelor culturale bizantino- 
slave a constituit o calamitate pentru cultura română, că tot ceea ce a precedat deşteptării 
naţionale prin „Şcoala Ardeleană" a fost negură şi barbarie, scheme pe cit de false pe atit de 
îndărătnice în persistenţa lor pînă tirziu (ecouri răzbat în mai toate sintezele ulterioare) se 
întîlnesc aici pentru prima oară formulate în „sistem" şi aplicate evoluţiei culturii noastre. 
Vigoarea tonului şi a limbii, competenţa incontestabilă a autorului în epocile mai vechi, o 
anumită unitate a perspectivei, oricit de greşită, precum şi faptul că dădea curs unor idei şi 
unei mentalități curente în epocă şi chiar după aceea, a asigurat cărții o nouă ediție, 
revăzută, în 1894. Dacă astăzi nici specialistul şi nici omul de cultură în genere nu mai au 
ceva de reţinut din această carte, cel ce urmăreşte istoria ideilor care 

au circulat în cultura noastră modernă, punitfdu-şi pecetea pe diferite discipline, nu 
trebuie să o ocolească. 

înainte de a deveni, la Iaşi, titularul celei dintii catedre de filologie română din 
învățămîntul nostru superior, Alexandru Philippide a publicat, în 1888, o Introducere în 
istoria limbii şi literaturii române, care este, la data apariției, cea mai completă şi mai exactă 
sistematizare a cunoştinţelor bibliografice şi biografice asupra epocii vechi şi mai noi (pînă 
la Heliade) a literaturii noastre. Absența oricărei tentative de valorificare estetică şi chiar de 
analiză a conținutului acordă însă, astăzi, acestui sever repertoriu de informații, mult sporite 
de atunci, 

0 importanță numai istorică. 

în. 1897 vede lumina tiparului întiia sinteză de literatură română veche demnă de 
atenția cercetătorului pînă azi: Mişcări culturale şi literare la românii din stînga Dunării în 
restimpul de la 1504—1714, subintitulată „Frinturi din cursul manuscris asupra istoriei 
limbii şi literaturii româneşti”. Autorul cărţii, 

l o an G. Sbiera, începuse lecţiile sale de literatură română la gimnaziul din 
Bucovina în 1861 şi avusese printre ascultători pe însuşi Mihai Eminescu. Transferat, din 
1875, la Universitatea locală, ridicase cursul la nivelul noului auditoriu şi-l ținuse la curent 
cu ultimele cercetări, tipărindu-l la capătul a 35 de ani de experiență pedagogică şi de 
investigaţii personale, ceea ce explică temeinicia acestei cărți, despre care Nicolae lor ga 
putea scrie, în 1901, aceste cuvinte de omagiu: „Că forma d-lui Sbiera nu atrage totdeauna 
pe cititor, aceasta se ştie. Dar nu se ştie în de ajuns cîtă muncă stăruitoare şi cinstită, cîtă 
precizie în date, cită pătrundere în dezbaterea amănuntelor se găseşte în lucrarea de care 
vorbim". într-adevăr, nu este cu putință a face istoria diferitelor ipoteze, infirmate sau veri- 
ficate, cu privire la o serie întreagă de „probleme deschise" ale literaturii vechi, fără a porni 
de la această lucrare, admirabil informată şi dovedind an deosebit discernămint. Din păcate, 
„forma de care vorbea lorga, mai exact, absenţa oricărei aptitudini şi chiar preocupări 
pentru valorificarea scrisului nostru vechi ca literatură, rezervă această carte pentru lectura 
restrinsă a specialiştilor, ea nemai-putind stirni azi curiozitatea omului de cultură sau a 
studentului. Să reținem, totuşi, faptul că. I. G. Sbiera a inaugurat o nobilă tradiție: a 
sintezelor de specialitate tipărite după o viaţă de cercetare şi profesare de la catedră. Pînă 
acum, numai două scrieri similare se mai pot încadra în această tradiţie: a lui N. Carto-jan şi 
Ștefan Ciobanu. 

Tabloul perioadei de pionierat n-ar fi complet dacă am omite manualele şcolare 
alcătuite de neuniversitari, dar care şi-au avut rostul la vremea lor. Astfel, în 1875, Vasile 
Gr. Popu din Bucureşti tipăreşte al său Conspect asupra literaturii române şi literaţilor ei de 
la început şi pînă astăzi în ordine cronologică, „servind junimei studioase de a poseda în 
rezumat idee de mişcarea noastră literară, şi în genere fiecărui român de a-şi cunoaşte 
scriitorii săi”. Cum această carte devansează cu un deceniu manualele lui Urechea şi 
Densusianu, fiind de fapt întiia istorie tipărită a literaturii române, ea a devenit „cap de 
bibliografie” în materie. Şi nu fără bucurie constatăm că acest modest autor, de mult bun 
simţ, îşi însuşea la 1876 (cînd apare partea a doua a Conspectului, rezervata scriitorilor noi) 
judecata lui Maiorescu asupra lui Eminescu, numindu-l „unul din cele mai frumoase talente 
şi am putea zice chiar cel mai imposant talent ivit pe scena noilor mişcări a literaturii 


noastre”, în vreme ce, mult mai tirziu, Aron 

Densuşianu şi Anghel Demetriescu îl repudiau vehement. (V. Gr. Popu dă aici şi 
prima notiță biografică despre marele poet.) 

Pe temeiul bibliografiei sărace de care dispunea atunci şi bazindu-se mai ales pe 
Lepturariul lui Pumnul, pe lucrările lui Cipariu şi pe Conspectul lui V. Gr. Pop, precum şi pe 
un curs manuscris al „profesorului Dr. Silaşi”, de care nu s-a mai ştiut în alt fel, ardeleanul 
Ion Lăzăriciu publică la Sibiu, în 1884. Istoria literaturei române. în uzul tinerimei studioase, 
care, alături de manualul similar al altui ardelean, Iosif Hodosiu, şi de excelentul manual- 
crestomaţie al lui loan Nădejde, tipărit la laşi în 1886, îşi iau locul într-o istorie a 
manualelor de istoria literaturii române pentru şcolile secundare, istorie ce ar fi, poate, profi 
(abilă noilor autori de asemenea lucrări. 

Veactd se apropia însă de sfirşit fără să fi produs o lucrare de ansamblu asupra 
literaturii române la nivelul dezvoltării literelor naţionale, sau al istoriografiei care, datorită 
lui A. D. Xenopol, îşi dăduse marea sinteză reprezentativă. Rohd de a umple acest gol revine 
celor doi tineri profesori universitari de la Bucureşti, dintre care nici unul nu împlinise 30 de 
ani, Ovid Densuşianu şi N. Iorga. 

în toamna lui 1838, adică 28 de ani după Istoria literaturii italiene a lui De Sanctis, 18 
ani după Istoria literaturii germane de Wilhelm Scherer, patru ani după Istoria literaturii 
franceze a lui Lanson şi în acelaşi an în care începea să apară întiia mare sinteză de Istoria 
literaturii ruse (de la origini pînă la Gogol) a lui A. N. Pipin” Ovid Densuşianu, pe atunci în 
virstă de 25 de ani, începea cursul său de istoria literaturii române, încheiat, cu scriitorii 
epocii cehi mai noi, în 1501. G. Călinescu a caracterizat pe bună dreptate acest curs „întiia 
organizare documentată şi cu criterii strict artistice de istorie literară modernă". Litografiat 
imediat — epoca veche, din păcate, numai după notițele studentului Filip Drugescu — acest 
curs s-a tipărit mult mai tirziu şi numai pentru epoca modernă, ale cărei prelegeri fuseseră 
stenografiate "Literatura română modernă, voi. I, 1920, II, 1921, III, 1933, apoi ediții 
succesive dintre care a IV-a, într-un singur volum, în 1942). El a exercitat însă, în total, o 
influență enormă asupia evoluţiei ulterioare a istoriografiei noastre literare, influență ce se 
poate înregistra pină în monumentala sinteză călinesciană. Este de fapt prima sinteză de 
istoria literaturii române alcătuită în spiritul şi cu metodele la care ajunsese istoriografia şi 
critica literară pe plan european. Cu acest curs, faza arhaică, patriarhală, a disciplinei, lua 
sfirşit, şi adevăratele istorii ale literaturii române începeau să-şi facă apariția. 

Cursul despre epoca veche (pînă la 1780), singurul care ne interesează aici, n-a fost 
tipărit, probabil din cauza inconvenientelor create de modul cum a fost consemnat. El n-a 
fost, pentru aceasta, mai puţin prezent în formaţia viitorilor cercetători ai literaturii 
vechi, între care şi N. Cartojan. Ovid Den sus ian ti este întiiul istoric al acestei epoci din 
cultura noastră care a oferit studenților şi cititorilor exemphd unei adevărate analize şi 
aprecieri a scrierilor vechi ca produse aparținind literaturii. Cursul său creează de fapt 
perspectiva estetică, acolo unde domnise în mod absolut filologia singură şi bibliografia. Este 
prima încercare de a aborda domeniul literaturii vechi cu o formaţie de critic literar modern, 


nutrit cu Sainte-Beuve, Taine şi ideile literare de ultimă oră ale Franţei vremii, dar şi 
înzestrat cu o solidă pregătire de filolog în accepţia cea mai strictă a termenului. Densuşianu 
poseda, deci, toate mijloacele pentru a revoluţiona disciplina, şi afăcut-o. De la el începe 
obiceiul de a rezuma alert şi detaşat conţinutul ,„ cărților 

populare", cu intenția de a reliefa pitorescul şi culoarea de epocă naivă şi credulă şi 
de a le urmări ecourile în folclor. El este primul care încearcă să depisteze valori literare şi 
de stil în cronici şi în celelalte scrieri vechi ce pot fi considerate literatură, rezervindu-şi în 
schimb consideraţii strict filologice pentru primele tipărituri şi neentuziasmîndu-se decit 
„cultural” în fața unui Molitvelnic. Tot el introduce metoda lungilor citate ilustrative alese 
pentru a-şi întemeia descrierile operelor şi judecățile de valoare. Cînd G. Călinescu va relua 
examenul estetic al literaturii vechi, el va reface, cu mijloacele superioare ale momentului şi 
ale geniului, lucrarea de precursor a strălucitului tînăr din 18L 8, profesorul său de peste 
citeva decenii. Aşadar, aici trebuie căutată originea unei direcții care, este drept, şi-a dobin- 
dit maxima strălucire şi forță de influențare odată cu Istoria literaturii române de la origini 
pînă în prezent. 

Evident, sînt multe lucruri depăşite, infirmate şi contestabile în lumina cercetărilor 
ulterioare şi a orizonturilor actuale, dar frecventarea acestui curs, vechi de aproape trei 
sferturi de secol, nu rămine fără folos specialistului care vrea să ia contact cu unul din 
spiritele cele mai alese din cite s-au aplecat vreodată asupra domeniului literaturii vechi. 
Este dealtfel interesant de constatat şi faptul că Densusianu a reuşit să introducă unele idei 
greşite, dar cu viaţă lungă. El împarte etapele dezvoltării literaturii noastre după influenţele 
externe (la fel procedase dealtfel şi Gaster), „slavonă”, „greacă”, „occidentală" (un ecou se 
întil-neşte în subtitlurile celor două volume ale marii monografii a lui Cartojan despre Cărţile 
populare în literatura românească) şi tot el exclude din literatura română textele originale 
scrise în limba slavonă, pentru a decreta apoi că în secolul XVI caracterul naţional nu este 
bine conturat, şi că literatura română începe cu primele traduceri de texte biblice, nu cu 
viguroasele creaţii naţionale, fie şi într-o limbă de împrumut, de la sfirşitul secolului al XV- 
lea şi din primele decenii ale secolului XVI. Dimensiunile exigui rezervate aceleiaşi perioade 
în sinteza călinesciană urmează schema lui Densusianu, care, deşi cunoştea la data cînd 
redacta cursul cronicile slavone şi faptul că învăţăturile lui Neagoe se scriseseră în 
slavoneşte, nu le menţionează pe primele decit în calitate de izvoare ale lui Ureche, iar 
despre ultima operă vorbeşte în capitolul despre literatura veacului al XVII-lea, cînd ea a 
fost tradusă în româneşte (deşi nu-i contestă paternitatea 1). Va fi meritul lui Nicolae 
Cartojan — lor ga însuşi a privit fără simpatie „epoca slavonă" — de a face locul ce i se 
cuvine într-o expunere de ansamblu asupra evoluţiei culturii noastre, etapei literare numite 
de el „suflet românesc în limba slavă”. ! 

Exact în momentul în care Ovid Densusianu continua cursul său la Universitate, 
Nicolae lor ga lucra, stimulat de un premiu academic (pe care, din cauza opoziției lui 
Hasdeu, nu l-a luat), la prima realizare de dimensiuni cu adevărat monumentale — prin 
vastitatea erudiţiei, forța de înnoire a subiectului, geniul caracterizărilor lapidare de oameni, 
opere şi epoci —, a istoriografiei literare româneşti. Istoria literaturii române în secolul al 
XVIll4ea s-a tipărit în două volume, în 1G01. Ea mai conținea, în volumul al doilea, două 
„Excursuri"” asupra perioadei neincluse în cerinţele premiului academic: despre Cronicile 
moldovene înainte de 1688 şi Cronicile muntene înainte de 1688, adică, de 

1 Pentru marea importanță, caracterul românesc şi valoarea înfăptuirilor acestei aşa- 
nuniite „epoci slavone" a se vedea studiile lui P. P. Panaitescu, reunite în volumul Contribuții 
la istoria culturii româneşti, Ed. Minerva, 1971. 


fapt, despre cea mai însemnată latură a creaţiei originale vechi, de la origini pînă în 
momentul în'care începea expunerea manuscrisului prezentat Academiei. îi mai răminea 
autorului să completeze expunerea cu. aşa numita „literatură religioasă” — tipărituri, 
traduceri şi citeva scrieri originale — de pînă la 1688 şi să ne dea, în felul acesta, o istorie 
completă a literaturii vechi şi a epocii „Şcolii Ardelene”, pînă la 1821. Acest al treilea 
„excurs" s-a tipărit într-o carte apartej trei ani mai tirziu, şi astfel disciplina numită „istoria 
literaturii române vechi” & dobindit o temelie documentară, o viziune asupra trecutului 
nostru cultural şi un simț al acestui trecut, ce răsar în mijlocul întregii producții 
istoriografice a epocii asemeni unui munte uriaş creat de erupția unui vulcan. lor ga a 
absorbit, într-adevăr, tot ce se făcuse pînă la dinsul, răscolind totodată arhivele şi biblio- 
tecile din țară şi străinătate şi dînd întregului forța demiurgică a spiritului său. Dacă sub 
aspectul formal această epocală sinteză! poate să deruteze pe"cei grăbiţi şi neobişnuiţi cu 
maniera de a scrie a marelui istoric, pentru destinele ulterioare ale istoriografiei literare 
româneşti ea a fost masivul central din care au izvorit toate apele. 

Ceea ce realizase Ovid Densusianu fusese — pentru epoca veche — un bilanţ la zi al 
cunoştinţelor dobindite şi un inventar de valori literare descoperite pentru prima oară ca 
atare. Ceea ce înfăptuieşte Nicolae lorga este proiectarea fenomenului cultural şi literar pe 
fundalul întregii existențe naţionale multiseculare şi o îngrămădire colosală de date noi, 
toate insuflate cu acel duh de măţă care făcea să retrăiască vremurile şi oamenii. Din 
amîndouă aceste monumente ce încheie secolul al XIX-lea şi deschid pe al nostru se 
împleteşte o tradiție, o personalitate distinctă a istoriografiei literare româneşti în cadrul 
istoriografiei europene, care va duce, citeva decenii după aceea, la sinteza călinesciană, 
datorită căreia cultura română îşi are capodopera sa, comparabilă cu cele mai celebre 
creaţii ale genului. 

Oricit de curios ar părea, primele decenii ale secolului XX, care asistă la o 
continuare fără hiatusuri a progresului cercetării în sectorul literaturii vechi, bibliografia 
disciplinei îmbogățindu-se substanţial şi înregistrind chiar noi des?-coperiri (Letopiseţul lui 
Azarie, publicat de loan Bogdan în 1909, Codicele de la Ieud, care confirmă intuiţia lui 
Hasdeu cu privire la existența catehismului tipărit la Braşov, Cronica moldo-germană 
descoperită de Olgierd Gorka la Munchen în 1911 şi tipărită de acelaşi la Cracovia în 1931), 
multă vreme nu mai vedem apărind sinteze capabile, dacă nu să egaleze pe Densusianu sau 
Iorga, măcar să păstreze ritmul cu progresele cercetării. Datorită lui Constantin Giurescu, 


Demostene Russo, Ilie Bărbulescu, Nicolae Drăganu, Vasile Grecu, Ștefan Ciobanu, N. 
Cartojan, Ilie Minea, P.P. Panaitescu, Al. Rosetti şi mulți alții, informaţia este mereu împinsă 
mai departe şi perspectivele se adincesc, relaţiile culturii noastre vechi cu alte culturi — 
bulgară, rusă, sirbă, polonă, maghiară — sînt puse într-o lumină nouă de cunoscători 
specializați ai limbilor slave sau de cercetători cu bună cunoaştere a limbii maghiare. Toate 
aceste progrese sînt numai pe alocuri asimilate de N. Iorga în a doua ediție a sintezei sale, 
care, în cea mai mare partd este o simplă reeditare a celei din 1901—1904- (N. Iorga, Istoria 
literaturii româneşti, ediția a doua revăzută şi larg întregită, Bucureştii 

! Reeditată în 1969, dar numai secolul al XVIII-lea, de Barbu Theodorescu la Editura 
didactică şi pedagogică. 

voi. l, 1925, voi. II, 7826, voi. III, 1933). Densitsianu nu se mai ocupă de literatura 
veche în cursurile sale decit în funcţie de problemele lingvistice (istoria limbii, evoluția 
estetică a limbii). 

Singura apariţie notabilă (lucrări de popularizare ca aceea a lui Gh. A damescu nu 
pot fi luate în consideraţie) este ciclul de prelegeri cu destinaţie populară pe care S extil Pus 
car iu îl ţine în 1911 la universitatea unde profesase Sbiera. Ele apar în volum abia după 
război, în li/20, la Sibiu, însoțite de o utilă bibliografie sistematizată şi de numeroase 
ilustraţii. Era prima istorie a literaturii române editată în condiţii grafice superioare, bogat 
şi frumos ilustrată, şi totodată prima care încearcă să arunce priviri în domeniul celorlalte 
manifestări de artă ale culturii vechi (arhitectură, broderie, miniaturi, picturi, legătură de 
carte). Două exemple pe care N. Cartojan le va urma, preocupindu-se la rindu-i de evoluţia 
paralelă a artelor prin care se defineşte fizionomia întreagă a unei epoci, şi dind cărţii sale 
— cu sprijinul directorului editurii, Al Rosetti — înfăţişarea unui veritabil monument al artei 
tipografice naţionale. 

Faptul că această Istorie a literaturii române subintitulată, la prima ediţie, „Cursuri 
populare”, a cunoscut trei ediții în timpul vieţii autorului (ed. a li-a, „revăzută şi întregită, 
completată cu o bibliografie critică şi un indice, cu 82 de ilustraţii dintre care şase planşe în 
culori în afară de text", Sibiu, 1£30 ; ed. a Hl-a „neschimbată", Sibiu, 1136), este o mărturie 
a calităţilor ei, dar şi a penuriei ce domnea la data aceea. Studenţii, elevii din clasele 
superiore şi oamenii culți, dornici să se informeze asupra epocii vechi a literaturii române de 
altundeva decit din manualul elementar al lui Adamescu, nu aveau nici o altă sursă. Ibrăilea- 
nun-a ținut, din H 08 şi pînă în H 20 cînd se înființează catedra de literatură veche din laşi, 
nici un curs de literatură veche, şi profesa convingerea că „noi putem studia literatura 
modernă fără a ne raporta la cea veche, ceea ce la alte popoare nu se poate face", 
convingere combătută mai tirziu de G. Călinescu, în prefața marii sale istorii. Referirile lui 
Ibrăileanu la scrierile vechi sînt exclusiv de ordin lingvistic, iar opiniile sale despre această 
epocă din dezvoltarea noastră literară dovedesc o defectuoasă percepere a devenirii 
spiritului românesc şi a literaturii prin care s-a exprimat în secolele XV—XVIII. Citpriveşte 
pe lon Bianu, el n-a lăsat decit unsingur curs litografiat în întreaga sa carieră didactică de 
aproape trei decenii şi acest curs, din %25, nu se remarcă prin calități speciale. 

Faţă de caracterul stufos şi — cel puţin la început — greu accesibil, al sintezei lui N. 
lor ga, prelegerile lui Puşcariu aduceau o limpezime, o ordonare a materiei, o dozare a 
informaţiei şi o agrementare a ei prin bogata ilustrație, care a cîştigat imediat pe cititori. Ca 
informaţie, acest excelent instrument de inițiere nu aducea nimic nou, iar analizele literare 
nu Străluceau prin originalitate sau forță de expresie, la temelie stînd — cum avertizează 
însuşi autorul— marea sinteză a lui N. Iorga, adusă însă la nivelul de accesibilitate cerut de 
Publicul căruia se adresa. Astăzi, specialistul nu mai are nimic de cules dintr-însa, dar 
pentru publicul larg s-ar putea să nu-şi fi pierdut cu totul forța de atracţie. 

în vreme ce se succedau ediţiile cărții de popularizare a lui Sextil Puşcariu (singura 
care a cunoscut un asemenea succes), la laşi, Giorge Pascu, titularul catedrei de literatură 
veche şi dialectologie, elabora, unul după altul, volumele celei dintii istorii literare ieşite din 
nevoile acestei catedre. Istoriea literaturii şi limbii române din secolul XVI, tipărită la 
Bucureşti în 1921, urmată de Istoriea literaturii române din secolul XVIII. I. Cronicarii 
moldoveni şi 

munteni, Bucureşti, 1926, completata cu Viaţa şi operele lui D. Cantemir, Bucureşti, 
1924, este o lucrare paradoxală, ce uimeşte — în ciuda incontestabilei competențe a 
autorului şi a perspicacităţii sale în soluţionarea unor probleme de amănunt — pentru modul 
cum reuşeşte să dea impresia că nici Ovid Densusianu şi nici Iorga n-au existat vreodată. Ea 
păstrează întocmai şi reeditează, cu sporul de informaţie intervenit între timp, stilul de 
repertoriu sec al Introducerii... lui Al. Philippide, disprețuind sistematic orice analiză literară 
chiar şi în cazul unui scriitor atit de artist ca Ion Neculce. Literalmente ilizibilă şi nu o dată 
greşită; această carte; în a cărei consultare numai specialiştii, con-strinşi de obligaţia 
informaţiei exhaustive, se pot aventura, mai este şi presărata uneori cu izbucniri polemice de 
o violență oarbă, care explică în felul lor afilierea finală a autorului ei la cele mai negre 
mişcări politice ale vremii. 

în 1940, cînd apare primul volum din Istoria literaturii române vechi de Nicolae 
Cartojan, cercetătorul, studentul sau omul de cultură nu dispuneau, practic, de nici un tratat 
în care să se afle, adunată şi sistematizată, decantată şi analizată în lumina ultimelor 
rezultate toată agonisita unei ştiinţe ce avea deja în urma ei aproape un secol de existenţă. 
Rămasă în cea mai mare parte la forma sa inițială, sinteza lui lorga reprezenta, chiar în noua 
ediție, momentul 1901, ca şi a lui Densusianu, iar strălucita „Introducere sintetică” din 1929, 
care se ocupase în 7 din cele 14 prelegeri de epoca veche, nu putuse face altceva decit să 
arunce deasupra materiei citeva fulgere revelatorii ce-şi aşteptau pe acela în stare să le 
capteze şi să le confere o finalitate mai aproape de nevoile imediate. 

Nicolae Cartojan a fost omul chemat să dea unei discipline ce-şi ciştigase de-acum un 
statut onorabil în sistemul de învățămînt şi în conştiinţa publică opera reprezentativă, de 
autoritate incontestabilă şi totodată de largă accesibilitate, sinteză şi bilanţ al unui moment şi 
totodată model şi lecţie de metodă din care să se desprindă învăţămintele pentru viitor. De la 
început sinteza sa a dobindit prestigiul la care o menea exemplara ținută ştiinţifică şi etică a 
celui ce închinase o viaţă acestei literaturi vechi. lată de ce în conştiinţa urmaşilor 
„literatura veche" şi-a îngemănat numele, pentru totdeauna, cu al ilustrului profesor de la 
Universitatea din Bucureşti. 

Personalitatea, cariera didactică şi opera ştiinţifică de reputaţie şi răsunet 
internaţional a lui Nicolae Cartojan sînt evocate, în postfața ediţiei de faţă, de către cel mai 
apropiat elev şi colaborator al său, profesorul dr. docent Dan Simonescu!. Din partea 
noastră nu vrem Să insistăm în această notă lămuritoare, decit asupra unui singur aspect: 
utilitatea şi valoarea actuală a sintezei pe care Editura Minerva a hotărit să o readucă în 
circuitul larg al culturii de azi. Pe de altă parte, fără a intra în amănunte cu privire la 
raportul dintre lucrarea lui N. Cartajan şi progresele ulterioare ale cercetărilor şi 
interpretării ştiinţifice a literaturii vechi, vrem să prevenim pe cititor faţă de unele confuzii la 
care s-ar preta o lectură mai puţin atentă a textului. 

în ceea ce priveşte actualitatea pe care şi-o păstrează, peste patru decenii, Istoria 
literaturii române vechi, ea rezultă în primul rînd din însăşi condiția acestei opere care este 
produsul unei familiarizări îndelungate şi desăvirşite cu 

! Noi înşine am făcut-o în prefața la Cărțile populare in literatura românească, ediţie 
îngrijită de Al. Chiriacescu, Editura Enciclopedică Română, 197-1. 

problemele de ansamblu şi de amănunt ale disciplinei — marca evidentă a 
specialistului -—m precum şi rodul unei minți cumpănite, căreia orice exagerare şi opinie 
hazardată, necontrolată sau rezultind dintr-o impresie de moment, îi erau străine. După cum 
îi era străin orice exclusivism şi impuls subiectiv, ceea ce l-a făcut să îmbrăţişeze cu spirit 
critic, dar cu egală solicitudine, orice contribuţie, indiferent cine o semna şi în ce raporturi 
se afla cu semnatarul. Acest fapt l-a ajutat pe N. Cartojan să stabilească o hartă amănunțită 
şi exactă a cunoştinţelor despre literatura veche la dala respectivă, din care nimeni şi nimic 
nu lipseşte, bibliografia sa fiind unică prin bogăţia şi varietatea informaţiei. Este adevărat că 
domeniul slav i-a rămas în parte străin, ca şi predecesorilor săi, dar dacă n-a putut consulta 
curent bogata bibliografie slavă, el s-a putut informa din lucrări traduse în limbi ce-i erau 
accesibile, astfel încit să poată aşeza dezvoltarea culturii noastre şi în contextul Europei sud- 
estice. Dealtfel, această latură mai puţin consolidată a viziunii sale asupra evoluţiei culturii 
noastre vechi a fost suplinită de activitatea celuilalt eminent specialist în literatura veche, 
coleg o vreme la aceeaşi catedră, Ștefan Ciobanu, a cărui Istorie a literaturii române vechi 
sperăm că se va reedita în viitor. 

Pe Ungă modul cum a ştiut să adune şi să ordoneze o extrem de bogată informaţie, să 
deschidă capitole pe măsura realei importanțe unor personalităţi trecute pînă atunci în fugă, 
sau să rectifice erori de situare şi judecare, admirabile rămîn, în această carte, analizele de 
opere. Dacă n-au sclipirile de geniu ale unui lor ga sau Călinescu, ele prezintă, în schimb, 
calitatea de a urmări îndeaproape conţinutul operelor respective şi de a-l face accesibil din 
unghiul cel mai favorabil unei vizionări nedeformante. Tocmai de aceea, sinteza lui Cartojan 
este căutată în continuare de toți cei ce se inițiază în disciplina literaturii vechi, ca o călăuză 
demnă de încredere. 

în Sfirşit nu trebuie să trecem cu vederea privirile de ansamblu, considerațiile sale în 
legătură cu aşezarea culturii române la răscruce de civilizaţii şi originalitatea ei în contextul 
culturilor sud-estului european. Unele ne pot apărea astăzi stingace sau prea de suprafaţă, 
sînt şi erori vădite de judecată, în care se arată solidar cu o mentalitate mai veche, de care 
am vorbit. Vrem să spunem din nou că aceste erori se relevă mai ales în eludarea sau numai 
în diminuarea factorului slav în geneza sintezei spirituale româneşti. Acest constituent a 
îndeplinit o funcţie importantă şi a-l desconsidera prin sintagma „„picla slavonismuliii” ni se 
pare o soluție neştiințifică în ultimă instanţă. Dar, după cum se ştie, aceste erori de apreciere 
au fost suplinite de cercetările unor alți reputați specialişti ca loan Bogdan, P.P. Panaitescu, 
Emil Petrovici, Şt. Ciobanu, citat mai sus, I. C. Chiţimia, Dan Simonescu, Emil Turdeanu, G. 
Mihăilă şi alții. Cititorul de azi, care doreşte să aibă o imagine cuprinzătoare asupra 
formulei spirituale româneşti, trebuie să întregească deci opiniile lui N. Cartojan cu cele 
rezultate din cercetările paralele sau ulterioare. 

Valoroase rămin temele de meditaţie în sine, care între timp au fost părăsite, şi care 
se cer reluate. Există o problematică a unei sinteze de literatură veche, care aici apare în 
formularea unui maestru al acestei discipline, şi chiar atunci cînd răspunsurile sale ne par 
insuficiente sau chiar greşite, rămîne enunţul şi îndemnul de a continua şi corecta. De aceea 
Istoria literaturii române vechi nu este numai o carte de informare, ci şi una care dă prilejul 
de a medita asupra 

unei aproape jumătăţi de mileniu de cultură românească. Apariţia unor sinteze 
ulterioare, în anii noştri, rectificind erorile de fond sau de perspectivă, îmbogăţind informaţia 
şi aplicind metode noi de interpretare, nu au împins în afara interesului această cartei şi 
oricine poate constata că noile sinteze, fără a-l urma servil, îi datoresc, nu o dată, foarte 
mult. 

Poate mai mult decit orice, cuceritoare în această carte este prezența umană ce o 
impregnează şi căldura cu care autorul ei se apropie de tot ceea ce i se înfăţişează cercetării. 
Nicolae Cartojan şi-a iubit obiectul; cum şi-a iubit profesia de dascăl de literatură veche şi 
elevii, fiind unul dintre puţinii creatori de şcoală, pasionat şi generos educator de urmaşi în 
meserie. îndrăgostit de trecutul de glorie al poporului nostru, vibrind cu cronicarii la 
amintirea faptelor de vitejie ale strămoşilor, el se înduioşează deopotrivă şi contemplind 
modestele începuturi ale culturii, în mănăstiri pierdute prin sălbăticii şi expuse jafurilor 
năvălitorilor, îl simțim coborindu-se pînă la naivitatea cititorului de basme fantastice, inspi- 
rate din Biblie sau din istoria minunată a lui Alexandru Machedon, lăsindu-se încîntat şi el 
— ca şi Eminescu sau lorga m— de „eresurile” bătrinilor, în care, evident, ca om al veacului 
modem, nu mai credea. 

Dar tocmai această participare afectivă, aceasă identificare simpatetică cu vremurile 
şi oamenii altor mentalități, care citeau în loc de romane vieți de sfinţi (nuvela şi romanul 
evului mediu”, cum le numea lorga) şi credeau în minunile sfintului Sisinie, a creat opinia 
curioasă după care Istoria literaturii române vechi ar fi o carte impregnată pe alocuri de... 
misticism. Nimic mai puţin întemeiat. Este drept că N. Cartojan nu are detaşarea rece a unui 
Densusianu, sau zimbetul ironic al lui Al. Pini atunci cînd povesteşte conținutul cutărui 
apocrif sau cutărei vieți de sfint, rămasă din „vremurile naive de înflăcărat misticism ale 
evului mediu", dar nu fiindcă ar fi vrut să transforme opera sa într-o predică, ci fiindcă 
temperamental era înclinat spre o altă manieră, mai caldă, mai lirică şi mai îngăduitoare. 
Nimeni nu l-a întilnit însă pe Cartojan între teoreticienii — atit de numeroşi în epocă —m ai 
unui misticism pe cit de nesincer pe atit de gălăgios. Şi nicăieri cartea sa nu ia aspectul unei 
pledoarii pentru teoriile gindirismului ortodoxist. Nicolae Cartojan a rămas un savant 
profund rațional şi raționalist căruia înclinațiile mistice nu i-au fost proprii şi nici nu răzbat 
în vreun fel în scrisul său. Eminescu a putut scrie citeva emoţionante rugăciuni ca artist; ca 
om a fost şi a rămas pînă la capăt un sceptic. Dacă la Cartojan nu găsim manifestări clare de 
ateism, rezerva sa față de climatul îmbicsit de misticism al epocii rămîne un indiciu care nu 
se poate trece cu vederea. Și dacă nimeni nu se contaminează de misticism citind Divina 
Comedie, operă a unui credincios fervent, om al veacului său, cine ar fi expus la acest 
pericol ascultind pe Cartojan povestind conținutul ,,Zapisului lui Adam" ? Evident, sîntem în 
faţa unor păreri care, departe de a sublinia o realitate, nu fac decit să-i creeze acestei opere, 
care continuă să servească drept manual generaţiilor de studenţi ce o consultă în biblioteci, o 
reputaţie dubioasă, pentru care nu există nici o îndreptăţire. E ceea ce ne-a şi determinat să 
ridicăm această problemă, atit de lăturalnică marii valori ştiinţifice şi didactice a unei 
sinteze clasice de literatură română veche. 

! N. Cartojan, Cărţile populare în literatura românească, voi. II, Bucureşti, 1974. 

Publicind o nouă ediție a celei mai importante sinteze de literatură română veche 
alcătuite vreodată de un specialist ce şi-a consacrat viaţa şi cariera acestui domeniu, Editura 
Minerva va contribui la reactivarea unei strălucite tradiții de cercetare, cu atit mai necesară 
în acest moment; cind, de pe poziţiile noi ale unei metode ştiinţifice superioare, şi în 
perspectiva conştiinţei de sine pe care tte-a dat-o istoria contemporană a poporului nostru, 
ne străduim să stabilim drumul parcurs de cultura română de-a lungul veacurilor, suma 
valorilor ei, experienţele şi îndemnurile ce se desprind pentru creația prezentă şi viitoare. 
Exemplul lui Nicolae Cartojan este menit să cîştige şt să călăuzească vocaţii noi, atit de 
aşteptate într-o disciplină în care numărul celor ce i se dedică în mod consecvent este foarte 
mic. Pe de altă parte, publicul larg va descoperi în această carte unul din monumentele 
perene închinate literaturii noastre, va dobindi o nouă certitudine în valoarea unui trecut de 
cultură ce îndreptățește ţi sprijină cele mai legitime aspirații de viitor. 

DAN ZAMFIRESCU 


NOTA 

Prima ediţie a acestei lucrări a apărat, în trei volume, între anii 1940— 1945, 
cuprinzînd literatura română veche pînă la Stolnicul Constantin Cantacuzino. 

N. Cartojan şi-a revăzut textul tipărit al primelor două volume, făcînd adnotări, 
completări, revizuiri (mai cu seamă la voi. I). Volumul al treilea al lucrării a apărut însă 
după moartea autorului. Familia profesorului Cartojan a avut amabilitatea să ne pună la 
dispoziție aceste exemplare, după care am făcut corectările de rigoare. Acolo unde 
observaţiile marginale nu se încadrau perfect, ca sens, în contextul paginii respective, le-am 
transcris în subsoM paginii, cu această indicație. „Tabla de materii” este analitică şi se 
reproduce ca în original. Am adăugat un Indice de nume alcătuit de Gabriela Duda. 

Textul prezentei ediţii a fost îngrijit în redacție de Rodica Rotaru şi Andrei Rusu. 

Editu-ra exprimă gratitudine, si pe această cale, prof. univ. Dan Simonescu pentru 
ajutorul şi sfatul competent, acordate cu o mare solicitudine, ori de cîte ori a fost nevoie, 
pentru finisarea acestei ediţii. 

REDACŢIA 


DE LA ORIGINI PÎNĂ LA EPOCA LUI MATEI BASARAB ŞI VASILE LUPU 


LA RĂSPÎNTIA A DOUĂ LUMI: OCCIDENTUL LATIN ŞI ORIENTUL 
BIZANTINO-SLAV 

LITERATURILE ROMANICE PÎNĂ ÎN VEACUL AL XIII-LEA 

Poporul românesc, plămădit din romanizarea triburilor trace, s-a format în primele 
veacuri ale erei creştine, de ambele ţărmuri ale Dunării, între Balcani şi Carpaţii nordici, 
între Tisa şi Nistru, în strînsă legătură teritorială cu lumea romană din apus. Era astfel ca o 
prelungire a latinităţii pînă la pragul Europei orientale. Invaziile popoarelor nomade din 
stepele Asiei şi ale răsăritului european către cele două centre de civilizaţie din epoca de 
agonie a lumii antice, Roma şi Bizanțul, au prefăcut în ruine şi cenuşă aşezările romane şi 
au dezorganizat viaţa de cultură în Dacia şi Moesia, dar n-au putut distruge structura etnică a 
noii naţionalităţi în devenire. Revărsarea slavilor peste ținuturile dunărene şi contopirea lor 
în masa romanică din nordul Dunării a desăvîrşit, după strămutarea lor în sud, procesul de 
formaţie al poporului românesc. Dar strămutarea slavilor — şi mai tîrziu a bulgarilor — în 
dreapta Dunării, cucerirea ținuturilor romanice din nordul Peninsulei Balcanice şi 
întemeierea statelor slave sud-dunărene a sfărîmat, în acelaşi timp, unitatea geografică a 
poporului românesc, despărțindu-l în două grupe mari: dacoromânii în nordul Dunării, 
macedoromânii în regiunea Pindului. De altă parte, întinderea croaților peste cuprinsurile 
romanice ale Dalmației a rupt legăturile romanităţii orientale cu latinitatea occidentală. Mai 
tîrziu aşezarea ungurilor în Panonia — pe urmele mai vechi ale hunilor şi avarilor — a 
ridicat un alt stăvilar către apus şi a încheiat izolarea noastră de lumea romană. 

Astfel, din secolul al VII-lea pînă la mijlocul secolului al IX-lea, cînd bulgarii intră în 
zona religioasă a Bizanțului ortodox, şi chiar pînă în secolul al XI-lea, cînd ungurii sînt 
cuprinşi în sfera catolicismului latin, poporul românesc, deşi creştinat din epoca romană, 
trăieşte înconjurat de popoare păgîne. Nici după secolul al XI-lea nu se înseninează zările la 
Dunăre pentru o temeinică aşezare românească. Expansiunea ungurilor în Ardeal şi valurile 
ultimelor invazii barbare ale pecenegilor, cumanilor şi tătarilor au împiedicat înfiriparea 
organizațiilor politice româneşti. Abia în veacul al XIII-lea apar în lumina istoriei primele 
înjghebări de state româneşti. Dar la această dată noi ne găseam cuprinşi între două lumi, 
între două tipuri de cultură diferită: de o parte lumea Occidentului catolic de cultură latină, 
în care intraseră şi vecinii noştri unguri şi poloni, de altă parte lumea Răsăritului ortodox de 

cultură bizantină, care se întinsese pînă la Dunăre. Pentru a ne da seama mai bine şi de 
împrejurările istorice în care poporul românesc, cu toată factura lui romanică, s-a alipit la 
zona de cultură bizantino-slavă, în timp ce vecinii noştri de rasă finică ori slavă — ungurii şi 
polonii — au intrat în sfera culturii romane, şi de caracterele distinctive ale culturii vechi 
româneşti, să vedem ce era la epoca întemeierii principatelor noastre cultura romanică din 
apus ajunsă pînă la hotarele noastre şi ce era cultura bizantino-slavă din sudul dunărean. 

La data cînd, în cuprinsurile muntoase ale Maramureşului, un preot sau călugăr român, 
cucerit de ideile noi ale Reformei, transpunea în limba neamului său învăţăturile Sfintelor 
Scripturi, Europa occidentală se afla pe pragul unei noi epoci literare: Renaşterea. Dar această 
nouă fază în cultura popoarelor occidentale fusese pregătită îndelung printr-o viață literară de 
mai multe secole. 

întiia, în timp, şi cea mai însemnată prin valoarea ei intrinsecă şi prin influenţa ei 
asupra celorlalte literaturi romanice este literatura franceză. 

Această timpurie şi bogată dezvoltare a literaturii franceze este rezultanta a doi factori 
puternici, care au mişcat adînc în evul mediu sufletul maselor populare. 

Primul este sentimentul religios. în evul mediu, sentimentul acesta era o puternică 
realitate; mănăstirile erau pline de călugări pioşi, iar drumurile care duceau către centrele în 
care se găseau sanctuarele ridicate în cinstea sfinţilor erau împînzite de convoiuri nesfîrşite de 
pelerini. în acest mediu de adînc misticism au început să se ridice, prin munca închinată 
Domnului a unor generaţii întregi de artişti anonimi, acele minunate catedrale gotice, şi tot pe 
atunci clericii au versificat în limba naţională, pentru „la sainte plebe de Dieu", miraculoasele 
legende hagiografice, păstrate pînă atunci în limba latină. 

Al doilea factor care a grăbit apariţia literaturii franceze este instinctul național. 
Puternica personalitate a lui Carol cel Mare, care a extins hotarele imperiului său peste 
Germania, peste Italia şi peste o parte din Spania, a trezit în sufletul popular virtuțile 
războinice şi dragostea pentru „la dulce France". Figura şi vitejia lui Carol cel Mare au rămas 
în amintirea poporului, crescînd necontenit în proporţii legendare. 

Din îmbinarea acestor două sentimente avea să crească cea mai frumoasă şi mai 
bogată producţie epică a evului mediu occidental. 

în secolul al XI-lea, cînd Franţa, ajunsă într-o epocă de prosperitate economică şi de 
înflorire culturală, îşi întinsese dominația în Anglia, în sudul Italiei, în Ierusalim şi ajunsese să 
impună o dinastie franceză în Portugalia, sufletul popular francez nu se mai putea mulțumi 
numai cu vieți de sfinți, ci simţea nevoia unor noi orizonturi literare. 

Spre a satisface aceste noi cerințe sufleteşti ale societăţii, jongleurii, care trăiau pe 
atunci în tovărăşia acrobaţilor şi a muzicanţilor şi care desfătau mulţimea în castele, în piețele 
publice, în popasurile de la mănăstirile jalonate de-a lungul drumurilor de pelerini, au început 
să evoce în acordurile viorilor vitejia vremurilor apuse, în aşa-numitele chansons de geste. 
Eroii centrali ai acestor poeme sînt Carol cel Mare şi nepotul său Roland le Preux. 

Aceştia, idealizați de mai multe generații de clerici, deveniseră prototipul eroismului 
francez pus în serviciul luptei pentru creştinătate, împotriva păgînismului amenințător: gesta 
Dei per Francos. Sîmburele acestor poeme se dezvoltă în imaginația jongleurilor şi dă naştere 
unei bogate eflorescente epice, care a durat în Franța mai multe veacuri: Baronii lui Carol cel 
Mare, ctitori de mănăstiri, unde-şi aveau morminte măreţe ce deşteptau curiozitatea credulă a 
maselor populare, sînt prinşi şi ei în jocul fanteziei creatoare a truverilor. Astfel se formează, 
în jurul mănăstirilor şi bisericilor de la răspîn-tiile marilor drumuri de pelerini, cicluri întregi 
de poeme care cîntă vitejiile baronilor lui Carol cel Mare în luptele cu sarazinii şi nobila 
ambiţie a urmaşilor lor de a-şi cîştiga şi ei un loc de cinste în istoria legendară a Franţei. 

Cu timpul însă prefacerile aduse în structura societăţii prin instituirea cavalerismului şi 
prin frămîntările cruciatelor, au modificat şi sufletul claselor conducătoare şi au impus un nou 
ideal de artă. 

Mila pentru cei năpăstuiţi, respectul şi cultul femeii, pe care cavalerismul le pusese pe 
primul plan al preocupărilor sale, adusese o îndulcire a raporturilor sociale şi mai multă 
delicateţe şi rafinare în sentimente. De altă parte, povestirile miraculoase şi descrierile despre 
frumuseţea feerică a Orientului îndepărtat, puse în circulație de cruciați şi de pelerini, ațiţaseră 
curiozitatea, încălziseră imaginația, deşteptaseră gustul pentru aventuri şi miraculos, în sfîrşit, 
un curent de înviorare a studiilor clasice, pornit din şcolile clericale ale Franţei — cu 
deosebire din Orleans — îndrepta atenția către lirica lui Horaţiu, către Ars Amandi şi 
Metamorfozele lui Ovidiu, către Aeneida lui Virgiliu şi Thebaida lui Statiu. Şi atunci, din 
rîndurile tineretului ieşit din aceste şcoli şi care nu-şi mai găsea loc în cler, fiindcă era o 
adevărată pletoră, s-a recrutat o nouă generaţie de truveri. Aceştia s-au străduit să transpună în 
literatură năzuințele către o nouă viaţă literară a lumii elegante din castelele feudale: idealul 
cavalerismului. 

Astfel şi-a luat naştere un alt ciclu de poeme, cunoscute sub numele de ronians 
courtois, cu subiecte din lumea antică, din Orientul fantastic sau din țara legendară a 
Bretaniei, ca bunăoară: regele Artur şi cavalerii mesei rotunde, Les Chevaliers de la Table 
ronde, sau Parceval, cu atmosfera de mister şi misticism a sfîntului Graal. Tema acestor 
romane era, în genere, o acţiune de vitejie cavalerească, scăldată în lumina feeriei şi îmbinată 
cu o dragoste sinceră, curată, plină de loialitate şi curtoazie, potrivit cu gustul timpurilor nouă. 

în contrast cu această literatură, care exalta sentimentul de vitejie cavalerească şi cultul 
pentru femeie, evul mediu francez a mai cunoscut şi un alt gen de poeme versificate, care 
înfățişau farse picante, menite să scoată în lumină aspectele ridicole ale unor situații sau tipuri 
reprezentative din societatea timpului, cu deosebire însă viclenia femeilor necredincioase. Sînt 
aşa-numitele fableux sau fabliaux. 

O întreagă galerie de tipuri luate din toate clasele sociale ale Franţei medievale — 
cavaleri, țărani, burghezi, călugări, clerici — sînt expuse cu o jovialitate robustă, cu o 
malițiozitate fină şi cu un rar simţ al efectelor comice. 

Poezia lirică este mai slab reprezentată în Franța medievală. „Les Fran-ţais n'ont pas la 
tete lyrique", spunea Lanson. Această poezie a ajuns totuşi 

la frumoase realizări în sud, în Provence, de unde a radiat apoi în toate țările romanice 
ale Occidentului. 

în mijlocul haosului produs de societatea feudală, cavalerismul crease, cu deosebire 
în sudul Franţei, o societate aristocratică, rafinată, iubitoare de viață frumoasă, de serbări 
fastuoase şi de petreceri intelectuale, în care femeia ocupa primul plan al interesului. Acest 
cult pentru femeie al societăţii cavalereşti din Provence îşi găseşte expresiunea sa cea mai 
aleasă în domeniul poeziei lirice pe care autorii înşişi, trubaduri — frohadori, cum se 
numeau în provensală, sau jog/arii — le cîntau în sălile somptuoaselor castele, întovărăşiți de 
instrumente muzicale. Tema acestor cîntece este dragostea curată concepută ca un omagiu pe 
care îndrăgostitul îl'închină adoratei, asemănător cu acela pe care cavalerul îl datora 
seniorului său. 

Din Provence, poezia lirica s-a răsfirat în toate ţările învecinate. Prin căsătoria 
Eleonorei de Aquitania cu Ludovic al VH-lea şi prin numeroasele relații care uneau sudul de 
nordul Franței, în timpul cruciadelor, lirica provensală a trecut în nordul Franţei, unde a 
dobîndit o notă realistă cu Rutbeuf şi mai ales cu Villon, acea bizară figură din a cărei viață 
de cabareturi şi de temniță, în aşteptarea spînzurătorii, a țîşnit poezia cea mai mişcătoare 
prin sinceritatea şi duioşia ei. 

Din Franţa, imbolduri şi modele pentru literatura în limba naţională s-au răspîndit în 
toate celelalte ţări romanice. 

în Spania, ca în toate provinciile romanizate, s-a întrebuințat limba latină pînă tîrziu 
în plinul ev mediu. Deşi elementele din noua limbă plămădită din fuziunea latinei cu 
idiomele iberice şi germanice se furişează încă din veacul al VI-lea în gramatici latine, în 
compilaţiuni juridice, în cartulare şi titluri de proprietăți ale mănăstirilor şi ale vechilor 
familii feudale, totuşi limba spaniolă nu începe să fie scrisă în literatură decît abia în veacul al 
VH-lea, sub influența epicei franceze. Vechile poeme epice ale Franţei au fost aduse în 
Spania prin jongleurii ce însoțeau convoiurile de pelerini francezi care veneau în fiecare an să 
se închine la mormîntul sfîntului Iacob din Com-postella, prin numeroasele mănăstiri 
întemeiate de călugării benedictini în regatele creştine ale Spaniei şi prin seniorii francezi 
atraşi de cruciatele deschise împotriva musulmanilor. Sub aceste influenţe au început şi în 
Spania cîntăreţii populari — juglares — să recite şi ei, în sunetul instrumentelor muzicale, 
isprăvile războinice ale regilor spanioli în lupta contra maurilor, sau fapte de senzaţie care au 
zguduit imaginaţia maselor populare, ca de pildă povestea celor şapte copii ai lui Lara — o 
vendetă de familie din vechea Castilie. O mare parte din această materie epică a pierit din 
amintirea poporului. Totuşi din această producție populară a răzbătut pînă la noi în întregime 
Poema sau Cântar del Cid, al cărui erou principal, Rodrigo Diaz de Bivar — zis El Cid 
Campeador — este învingătorul maurilor şi cuceritorul Valenciei, precum şi poema înrudită 
El Rodrigo, care povesteşte vitejiile din tinereţe ale Cidului, căsătoria lui cu Ximena —- tema 
dramatizată mai tîrziu în literatura spaniolă de Guilen de Castro şi reluată în literatura 
franceză de Corneille. 

Răsunetul mare pe care l-au avut în societatea spaniolă aceste „can-tares de gesta" ale 
Juglarilor a ațîțat ambiția clericilor, care au fost inițiatorii 

unui nou gen de poeme, cunoscute în istoria literaturii spaniole sub numele de „meşter 
de clerecia"—opera clericilor. Aceste nouă producţii epice, care se disting prin elemente 
mistice şi romaneşti, printr-o compoziție mai savantă şi printr-un stil mai personal, se inspiră 
din izvoare variate, ca de exemplu din virtuțile ascetice — învăluite în aureola miracolelor — 
ale legendelor hagiografice, sau din vechiul fond al tradițiilor naţionale şi creştine, exaltînd 
patriotismul castilian, ca, de pildă, poema Femăn Gonzdles, scrisă la 1236. în sfîr-şit, alte 
poeme clericale ne transpun pe tărîmul fabulos al antichității, ca poema lui Alexandru cel 
Mare, inspirată din izvoarele latine şi franceze, sau Libro de Apolonio, al cărui miez este luat 
din romanul grecesc al prințului sirian Apollonius de Tyr, cel ce îşi pierde şi, în cele din urmă, 
regăseşte soția şi fiica. 

Paralel cu influența literaturii franceze, care venea din nord, o altă influență de un 
caracter cu totul deosebit s-a exercitat asupra literaturii spaniole din sud. Era influența arabă. 
Arabii cuceriseră Spania, care se afla sub stăpînirea regilor vizigoți, trecuţi la creştinism în 
anul 711, şi întemeiaseră acolo califatul de Cordoba. Ei aduseseră în Europa strălucitoarea 
civilizație arabă: împînziseră pămîntul Spaniei cu canale de irigație, aduseseră şi sădiseră 
pomi roditori din țările calde ale Asiei, ridicaseră moschei şi palate măreţe, clădite în stilul lor 
propriu şi înființaseră şcoli înfloritoare în Cordoba şi Toledo, în care se studiau, pe lîngă 
Coran, medicina, ştiinţele, filozofia şi poezia. Cu toată diferenţa de rasă şi religie, totuşi prin 
mijlocirea mozara-bilor — creştinii care primiseră de bunăvoie stăpînirea arabă — a maurilor 
rămaşi în provinciile recucerite de spanioli şi a evreilor, intermediari între creştini şi 
musulmani, limba, arta şi literatura spaniolă au suferit o puternică influență arabă. Din această 
epocă, limba spaniolă păstrează pînă astăzi o mulțime de cuvinte maure, monumentele 
spaniole, numite „mozarabe" şi „mudejare", se resimt de influenţa stilului arab în construcția 
lor, în bogăţia şi fineţea ornamentaţiei, iar literatura s-a îmbogățit cu o sumedenie de parabole, 
de poveşti şi de proverbe orientale. 

Această literatură cu caracter didactic şi romantic, tradusă în limba latină şi spaniolă 
de către evreii convertiți la creştinism, a trecut şi în celelalte literaturi ale Europei occidentale. 
Ea a avut o influență puternică asupra literaturii spaniole din vremea regelui Alfons al X-lea, 
regele înțelept, care a dat un puternic imbold culturii, luînd el însuşi parte activă la 
promovarea ei. 

Literatura franceză a trecut de timpuriu şi granițele Alpilor. Trubadurii şi truverii 
duceau o viață de vagabondaj, trecînd dintr-o curte seniorială într-alta, dintr-un oraş într-altul, 
oprindu-se mai îndelung acolo unde erau primiți cu mai multă căldură şi generozitate. Ei 
însoțeau convoiurile de credincioşi pe drumurile lor de pelerinaj către Spania şi Roma şi, în 
locurile unde mulțimile poposeau ca să se odihnească, le desfătau recitind, în sunetele 
vioarelor, poemele epice. Italienii, care trăiau pe atunci încă sub stăpînirea literaturii latine 
medievale, încep să prindă şi ei gust pentru astfel de distracții şi încă din secolul al XII-lea se 
citează comune care plăteau truveri francezi pentru a desfăta poporul în piețele publice cu 
cîntecele lor. Epica franceză se răspîndeşte în felul acesta în nordul Italiei şi ea pune atîta 
stăpînire pe spirite, încît se ivesc poeți italieni care, utilizînd materialul epic francez, încep să 
traducă, să prelucreze şi compună poeme, într-o limbă pe jumătate 

italiană, pe jumătate franceză—aşa-numitele texte franco-veneţiene. Dealtfel clasele 
superioare citeau roamanele franceze cavalereşti şi în original şi unii scriitori, ca bunăoară 
profesorul lui Dante, Brunetto Latini, au scris opere în limba franceză, pe care o considerau 
superioară limbii italiene. 

Dar, pe cînd nordul Italiei stătea sub influența epicei franceze, sudul primea 
impulsiunile şi înrîuririle liricii provensale. Truverii provensali găsiseră o primire generoasă 
în regatul pitoresc al Siciliei, la curtea strălucitoare din Palermo a lui Frederic al II-lea. 
Acesta, crescut de papă, era un adevărat poliglot, care se complăcea nu numai în discuţiuni 
ştiinţifice cu oameni învăţaţi, pe care-i căuta, dar gusta din plin şi fastul sărbătorilor de curte: 
luptele de tournoi, farmecul poetic al cantilenelor, cîntate de trovatorii provensali cu care el 
însuşi se lua la întrecere; şi nu numai el, ci şi socrul său şi copiii săi. în acest mediu aşa de 
prielnic, sub influenţa liricii provensale, înfloreşte prima şcoală poetică în literatura italiană, 
cunoscută sub numele de şcoala siciliana. 

Prin numeroasele legături politice şi comerciale care uneau Sicilia cu restul peninsulei, 
şcoala siciliana se ramifică şi în celelalte curți cavalereşti şi episcopale din Italia nordică, cu 
deosebire în Bologna, unde Guido Guini-zelli transformă concepţia poetică a dragostei, şi 
apoi în Florenţa, unde, cu Guido Cavalcanti, ajunge la deplină înflorire „ii dolce stil nuovo”. 
Este conceptul dragostei idealizat printr-un fior de misticism, în care icoana femeii adorate 
apare învăluită ca într-un nimb divin, asemenea Sfintei Fecioare şi îngerilor. Această dragoste 
adîncă şi curată, neîntinată prin nici un gînd pămîntesc, şi care nu poate încolți — după 
concepția lor — decît în inimi nobile şi delicate, transformă sufletul poetului, îl înnobilează 
şi-l ridică pe un plan superior între divin şi uman. „II dolce stil nuovo" a introdus în literatura 
italiană nu numai un nou concept de dragoste, dar a creat în acelaşi timp şi nouă forme poetice 
pline de gingăşie şi el şi-a găsit cea mai desăvir-şită expresiune în lirica dantescă din Vita 
nuova şi din Convivium şi în evocarea Beatricei din Divina Commedia. 

Deşi ivită cea din urmă între literaturile romanice, totuşi literatura italiană într-un secol 
şi ceva se emancipează de influențele latine, franceze şi provensale şi îşi croieşte un drum 
propriu, care-i va asigura un loc de cinste între literaturile occidentale. 

De la acel Cantico di frate sole al lui San-Francesco d'Assisi, în care, în sufletul 
serafic al sfîntului, evlavia pentru creator se contopeşte cu dragostea frățească pentru natură, 
în toată splendoarea şi armonia ei intimă, de la acest psalm mişcător prin simplitatea lui plină 
de gingăşie şi prin adîncimea lui mistică — „le plus beau morceau de poesie reUgieuse depuis 
les Evangiles", cum l-a caracterizat Renan — s-a ajuns, printr-o frămîntare de aproape un 
veac, la minunata poemă alegorică a lui Dante, în care se răsfrînge în ceea ce are mai adînc nu 
numai sufletul lui Dante, ci şi viaţa întreagă a Italiei medievale. 

Dar la data cînd apare în Italia Divina Commedia, pe plaiurile noastre, după un 
mileniu de zbuciumări, după vălmăşagul produs de invazii, abia se limpezeau zările şi se 
iveau cele dinții înjghebări de stat românesc. 

înainte însă de întemeierea statelor noastre, raze de lumină, din Apus ajunseseră, 
fireşte, din ce în ce mai palide, pînăla hotarele noastre, căci ungurii şi polonii intraseră şi ei în 
sfera de cultură a Occidentului. Ungurii se creştinaseră la începutul secolului al XI-lea, cînd 
regele Ştefan cel Sfînt primise de la papă coroana de rege apostolic. Cu toate că masele 
populare stăruiau încă multă vreme într-o dîrză împotrivire față de noua credinţă, totuşi creş- 
tinismul în forma catolică se înrădăcinează tot mai adînc la curtea regilor unguri. 

Prin creştinarea Ungariei în formă catolică, ordine de călugări franciscani, benedictini 
şi dominicani se aşază în ţară şi aduc cu ei preocupările erudite ale umaniştilor şi atita 
cunoştinţă de limba latină, încît din secolul al XH-lea încep să se scrie în Ungaria cronici 
latineşti — între care şi aceea a „notarului” regelui Bela al V-lea (f 1196), cu primele ştiri 
despre formațiunile de stat românesc din Ardeal. Pe această cale s-a pregătit pătrunderea 
Renaşterii italiene în epoca şi la curtea strălucitoare a lui Matei Corvinul şi în perioada 
următoare, care va fi ilustrată, între alţii, şi de un vlăstar din viță domnească a Țării 
Româneşti, Nicolae Olahus, corespondentul lui Erasm. 

Polonia a intrat în zona culturii latine după creştinarea ei sub regele Mieschka, în anul 
966. Pătrunderea germanilor, din veacul al XH-lea, în ţinuturile polone şi colonizarea oraşelor 
au atras după ele clerici şi şcoli, care au întărit cultura latină în această ţară slavă. în secolul al 
XV-lea, legăturile economice cu Italia deschid drumul Renaşterii în Polonia. Căsătoria lui 
Sigismund I (1506—1548) cu Bona Sforza şi solicitudinea acordată culturii şi artei de 
Sigismund August (1548—-1572) şi de Ştefan Bâthory (1575— 1585) au înlesnit trimiterea 
tineretului polon la Universitatea din Padova şi venirea erudiţilor şi artiştilor italieni la curtea 
regilor poloni. 

Dar, înainte de aceste vremuri, în secolul al XIII-lea, față de cultura latină pe care ne-o 
ofereau vecinii unguri şi poloni, mult mai interesante erau perspectivele pe care ni le 
deschidea Sudul dunărean bizantino-slav. 

ORIENTUL BIZANTINO-SLAV 

LITERATURA BIZANTINĂ 

Literatura bizantină, în zona căreia am fost cuprinşi de la începuturile organizării 
noastre în stat, în împrejurări pe care le vom vedea îndată, este cu mult anterioară lteraturilor 
romanice din Occident. 

Se ştie că, după căderea Romei, graniţele imperiului roman au fost invadate de barbari, 
care s-au aşezat şi au luat în stăpînire provinciile imperiului de apus. A trebuie să treacă 
vreme de cîteva veacuri pînă ce popoarele germanice cuceritoare să fie convertite la 
creştinism şi pînă să se facă fuziunea deplină între cuceritori şi cuceriţi. Limbile neolatine, ale 
căror urme se văd timid în documentele latine din secolul al VI-lea. apar scrise abia din 


secolul al VIII-lea, iar cele dintîi manifestări literare apar în Franța secolului al X-lea. 

Cu totul altfel se înfăţişează lucrurile în Bizanţ. După împărțirea imperiului roman în 
două, sub urmaşii lui Teodosiu cel Mare, la anul 395, imperiul de răsărit cu capitala sa 
Constantinopolul şi-a continuat existența de sine stătătoare încă un mileniu după căderea 
Romei sub barbari. Pînă în secolul al VH-lea imperiul de răsărit avea un caracter roman: 
împăratul era roman, înalții demnitari, administrația, organizația armatei şi a marinei, 
legislaţia, cu un cuvînt, întreaga structură a statului era romană. După secolul al VH-lea, cînd 
partea de nord a Peninsulei Balcanice este cucerită de slavi, şi prin aceasta populaţia romanică 
a imperiului este scăzută, statul pierde repede caracterul roman. Masele populare ale 
imperiului erau din punctul de vedere al rasei foarte amestecate. Grecii nu aveau, fireşte, 
majoritatea, dar civilizația, cultura, limba, literatura erau toate greceşti la pătura cultă a tuturor 
raselor. De aceea, după secolul al VH-lea, imperiul se grecizează repede. Limba de stat 
vorbită în toată întinderea imperiului de răsărit rămîne greaca. Aceasta a contribuit ca legătura 
cu cultura clasică elină să fie neîntreruptă în Bizanţ, cu atît mai mult cu cît Bizanțul reunea în 
granițele sale toate metropolele lumii vechi în care înflorise elenismul: Atena, Alexandria, 
Antiohia. Literatura greacă era, alături de Sfînta Scriptură şi de sfinţii părinţi, baza educaţiei 
tineretului în şcoalele Bizanțului. Bibliotecile bizantine cuprindeau toate comorile scriitorilor 
antici, copiate frumos şi îngrijit în manuscrise prețioase; numai Biblioteca imperială din 
Constantinopol conţinea peste 30 000 de volume. 

Pe acest fond străvechi de cultură elenică s-a suprapus apoi creştinismul, care a 
pătruns aşa de adînc în sufletul poporului, încît a format, după cum vom vedea îndată, una din 
trăsăturile caracteristice ale culturii bizantine. 

în sfîrşit, vecinătatea imperiului cu vechile culturi ale Orientului şi ramificaţiuile lumii 
elenice în Asia Mică şi Egipt au înlesnit pătrunderea elementelor asiatice şi africane în 
civilizația bizantină. încă de pe timpul cînd Alexandru cel Mare cucerise Asia Mică şi Egiptul, 
cultura greacă, superioară culturilor autohtone, s-a impus în Asia apuseană şi în nordul 
Africii. în marile centre din Siria, Asia Mică şi Egipt, în Antiohia, Alexandria, Edesa, erau 
scoale superioare greceşti, în care se comentau Platon şi Aristotel şi în care se îngrămădea la 
studii, alături de greci, tineretul neelenic. în epoca de tranziție de la cultura grecească la cea 
bizantină, cei mai de seamă scriitori, un Plotin, întemeietorul neoplatonismului, un Origen, un 
Ioan Hrisostomul, un Romanos, un loan Damasceanul, sînt greci din Orient sau orientali gre- 
cizați. Este lesne de înţeles că orientalii grecizați, evrei, sirieni, armeni, copți, persani, care, 
cîştigaţi la elenism, scriau în limba Bizanțului, introduceau în operele lor, de multe ori fără să- 
şi dea seama, elemente din cultura şi limba lor maternă. De altă parte, relațiile politice şi 
economice ale Bizanțului cu curțile strălucitoare din Bagdad şi Damasc au adus în civilizația 
bizantină şi influenţe arabe, care au atins, după cum s-a observat în timpurile din urmă, 

chiar şi marea epopee populară Digenis Akritas !. 

Astfel, pe cînd în Occidentul romanic popoarele ieşite din contopirea elementului 
barbar cuceritor cu cel latin autohton abia îşi căutau în tradiția 

! H. Gregoire, Byzantion, X (1935), p. 336. 

romană şi creştină sîmburii unei culturi proprii, Bizanțul, prin fuziunea literaturii şi a 
filozofiei greceşti cu tradiţii literare latine, cu creştinismul şi cu literaturile vechiului Orient, 
devenise farul celei mai strălucitoare civilizaţii care a luminat evul mediu european între 
veacurile al V-lea şi al XI-lea. 

în acest răstimp literatura bizantină s-a manifestat cu deosebire pe trei tărîmuri: istoric, 
religios şi beletristic. 

Mai întîi în istorie. 

Bizanțul, aşezat la granițele de răsărit ale civilizației europene şi în punctul ei cel mai 
primejduit, a avut o viaţă dramatică plină de zbuciumări. El a îndeplinit în istoria omenirii o 
dublă menire: .a apărat creştinismul împotriva ereziilor care veneau să-i surpe mereu temeliile 
şi a apărat civilizația europeană împotriva necontenitelor asalturi date de popoarele barbare 
din nordul Dunării şi de musulmanii din Asia Mică. Acest rol milenar în apărarea 
creştinismului şi a culturii europene a fost cu atît mai greu de îndeplinit cu cît împărații 
bizantini au avut de cîrmuit popoare de rasă şi civilizaţie diferite peste care se suprapunea tot 
mai mult cultura grecească. Acest mozaic pitoresc de popoare diferite, aceste necontenite 
conflicte de rase, de religii, de civilizații, precum şi tragediile din jurul scaunului imperial au 
oferit unor scriitori de real talent cele mai interesante subiecte din cîte a cunoscut istoria 
omenirii. Şi ceea ce nu trebuie pierdut din vedere e că mai toți aceşti istorici au văzut 
desfăşurîndu-se sub ochii lor evenimentele pe care le-au povestit şi la care au luat parte activă 
ei înşişi. Astfel Procop era secretarul generalului Belisarie, pentru care avea o profundă 
admiraţie şi pe care l-a însoțit pe cîmpurile de luptă din Asia, Africa şi Italia. Mihail Psellos, 
un om de o cultură vastă, şi variată, profesor la Academia din Constantinopol, a fost secretarul 
împăratului Mihail Calafatul, educatorul lui Mihail al VH-lea Parapinakes şi a devenit prim- 
ministru şi arbitru al politicii imperiale în domnia mai multor împărați. George Akropolites a 
primit din partea elevului său, împăratul Teodoros, sarcina de a conduce războiul împotriva 
despotului de Epir şi a căzut prizonier în mîinile duşmanilor. După liberarea sa, sub Mihail al 
VUI-lea, a renunţat la militărie, pentru care nu prea avea aptitudini, şi a ocupat un loc de 
frunte în diplomaţia imperiului. Nikifor Vrie-nios, pentru valoarea lui militară şi pentru 
abilitatea lui oratorică, a fost ales de împăratul Alexie Comnenul ca soţ al fiicei sale, Ana. 
Ana însăşi, soția lui Vrienios, femeie de o rară cultură, a completat opera soțului său, reconsti- 
tuind, după mărturiile celor ce au însoțit pe tatăl său în războaie şi după acte oficiale din 
arhivele statului, cu un simţ firesc de pietate, domnia tatălui său. Un alt istoric de seamă a fost 
împăratul loan Cantacuzino, care, după o domnie zbuciumată de necontenite lupte, a renunțat 
la tron, retră-gîndu-se într-o mănăstire din Muntele Athos, şi, în sfîrşit, ultimul cronicar 
bizantin, George Frantzes, pe care-l va folosi la noi Constantin Căpitanul Filipescu, a fost 
secretarul lui Manuel al II-lea şi mare logofăt la curtea lui Ioan al VUl-lea; el a părăsit patria 
fugind în Italia după căderea Constanti-nopolului sub turci. 

Cum se poate vedea din această simplă înşirare a cîtorva din cei mai de seamă 
cronicari, istoria Bizanțului a avut norocul să fie scrisă de oameni care nu numai că au fost 
părtaşi la evenimente, dar care au condus chiar 

destinele imperiului. Chiar dacă obiectivitatea şi sinceritatea este la unii pe planul al 
doilea, totuşi înțelegerea evenimentelor, povestirea lor însuflețită de episoade caracteristice şi 
de situațiuni dramatice, expusă într-un stil format după modelul istoriografiei clasice greceşti, 
au smuls accente de prețuire şi de admiraţie celor mai de seamă bizantinologi ai vremurilor 
noastre. 

„Dacă se compară — spune unul din ei — marii istorici din secolul al VI-lea bizantini: 
Procop, Agathias, Menandru şi mai tîrziu un Psellos, un Cinnamus, un Nicetas, cu marii 
istorici ai Occidentului latin, care fură contemporanii lor, incontestabil că grecii se aşază la un 
nivel intelectual cu mult superior, prin priceperea politică, prin fineţea psihologiei, prin simţul 
compoziției, prin talentul stilului" +. 

Nici măcar nu începuse în Occident istoriografia în limba naţională cînd în Bizanţ 
cronografi ca loan Malalas din Antiohia în secolele VI—VII, Gheorghe Amartolos 
(amartolos = păcătosul, atribut de umilință purtat de călugări) din secolul al IX-lea sau 
Constantin Manasses din secolul al XII-lea, compilînd Sfintele Scripturi cu textele apocrife, 
cu istoria antică şi legendele bizantine, au întocmit, pe gustul maselor populare, vaste 
repertorii de istorie universală, începînd de la creaţiunea lumii şi mergînd pînă în vremea lor. 

După istoriografie, un alt domeniu literar în care s-a manifestat în chip strălucit 
cugetarea şi sufletul bizantin, pasionat pentru probleme de ordin mistic, a fost teologia. Una 
din grijile constante ale marilor teologi bizantini a fost lupta contra ereziilor, care amenințau 
creştinismul în forma lui ortodoxă. Ereziile s-au născut, după cum se ştie, din încercările de a 
fuziona creştinismul cu filozofia şi dialectica elină şi cu credinţele religioase ale popoarelor 
convertite. Elementele eterogene care se infiltrau pe această cale în creştinism în epoca 
formaţiunii sale erau în unele ţinuturi aşa de importante, încît îl deviau necontenit de la linia 
statornicită prin tradiția evanghelică. Aceste devieri de la tradiţia fixată, care stricau puritatea 
învățăturilor Mîntuitorului, au constituit ceea ce se numeşte în istoria bisericii ereziile. Cea 
mai răspîndită erezie a fost gnosticismul, născut în primele trei veacuri în mediul îmbibat de 
sincretism religioas al ultimelor curente de filozofie elină ce căutau în mitologiile vechiului 
Orient alegorii şi simboluri. 

Gnosticii, pretinzînd că dețin o revelație specială de la apostoli, puseseră în circulaţie, 
sub numele persoanelor biblice, mii de scrieri apocrife: Apocalipsul lui Adam, Evanghelia 
Evei, Evanghelia lui Andrei, a lui Barto-lomei, Tadeu, Filip, Petre etc. 

împotriva acestei literaturi eretice luaseră poziție marii părinţi ai bisericii din secolul al 
IV-lea şi al V-lea care au constituit epoca de aur a patristicei greceşti: sf. Atanasie, Grigore de 
Nazianz, sf. Vasile cel Mare, Grigore de Nissa, a cărui operă a intrat de timpuriu în literatura 
românească, Ciril de Alexandria, sf. loan Hrisostomul, sf. Epifaniu. Ei au dus, prin scrierile 
lor polemice, luptă înverşunată împotriva ereziei şi au fixat, prin scrierile lor dogmatice, 
principiile fundamentale ale credinţei, socotite apoi de urmaşi ca fiind de o autoritate 
indiscutabilă, deci de nestrămutat. 

Charles Diehl, Byzance. Grandeur et clecadence, Paris, Flammarion, p. 271. 

în epoca bizantină biserica a continuat să fie zguduită necontenit de forme nouă ale 
ereziilor: monofizism, care susţinea că Domnul nostru Isus a avut o singură natură, cea divină; 
monotelism, care nu recunoştea în Mîntuitorul decît o singură voinţă, deşi admitea în el două 
naturi, cea divină şi cea umană ; iconoclasm, care nu admitea cultul Sfintei Fecioare şi al 
icoanelor, considerate ca idolatrie; bogomilismul, o erezie născută din fuziunea dualismului 
persan cu creştinismul. 

Teologii bizantini, întemeindu-se pe scrierile patristice, au continuat lupta împotriva 
acestor noi erezii pînă la deplina lor exterminare. Lupta aceasta împotriva ereziilor şi pentru 
fixarea punctului de vedere ortodox în chestiunile atacate a dat naştere unei bogate literaturi 
de polemică şi dogmatică, în care s-au distins teologi de frunte, ca Leontius din Bizanţ în 
secolul al VI-lea, Maxim Confesorul în secolul al VH-lea; din opera lui avem traduceri în 
literatura noastră încă din secolul al XVII-lea; în secolul al VHI-lea: Ion Damasceanul şi 
Teodor Studitul, patriarhul Fotios; în secolul al IX-lea: Euthimie Zigabene, contemporanul lui 
Alexe Comnenul, a cărui operă, Panoplia dogmatică, a fost tipărită pentru întîiaşi dată, în 
limba greacă, la noi, în Tîrgovişte, la 1711; şi, în sfîrşit, Palamas, Cantacuzino şi Caba-silas, 
în secolul al XIV-lea. 

însă genul în care literatura bizantină s-a ridicat pe culmile cele mai înalte e poezia 
religioasă, menită să însoțească serviciul divin: imnografia. Lirismul religios bizantin este atît 
de bogat, atît de variat şi aşa de frumos, încît a stîrnit admirația chiar a adversarilor bisericii 
ortodoxe. lată ce spune în această privință un călugăr francez, Edmond Bouvy !: 

„Occidentul nostru are nevoie de poezie; lumea profană este foarte îmbă-trînită, foarte 
dezamăgită (desenchante) pentru a ne mai da poeţi lirici, ştiinţa sacră este ea însăşi ameninţată 
prin pozitivismul năvălitor. Trebuie să căutăm undeva într-o literatură încă necunoscută 
elanurile inimii, efuziunile sufletului în rugăciune. Ori, Orientul păstrează în rezervă, în cărțile 
sale liturgice, acest lirism care ne lipseşte...; în Grecia bizantină, o ceată nenumărată de 
melozi, cu principele lor, care formează un cor, şi corifeul lor, sfîntul Romanos, cel mai mare 
dintre poeţii noştri creştini. Trebuie să salutăm toate aceste nume, să aplaudăm toate aceste 
glorii, să ascultăm cu transport toate aceste cîntece." 

Producţia imnografică bizantină se leagă în obiîrşia ei de poezia religioasă siriacă şi 
prin aceasta de poezia semitică, în special de psalmii ebraici. Fruntaşul poeziei sacre din 
Bizanţ, Romanos —m despre care a fost vorba şi pe care toți bizantinologii şi chiar teologii 
catolici îl consideră ca pe cel mai mare poet sacru, nu numai al Bizanțului, ci şi al întregii 
lumi medievale — era evreu din Siria trecut la creştinism şi stabilit apoi ca diacon în 
Constanti-nopol. El a adoptat pentru imnul sacru versificația populară, care se întemeia nu pe 
cantitatea silabelor — lungi sau scurte — ci pe ritmul silabic care se obține căutînd efectul 
muzical în numărul egal al silabelor din aceeaşi 

! Etudes preparatoires au pelerinage eucharistique de Jerusalem, Paris, Boeme 
Presse, 1893, p. 226; vezi Poetes et melodes, Nîmes, 1886,p. 347. 

strofă şi în succesiunea regulată a silabelor accentuate şi a celor neaccentuate. * De la 
el ne-a rămas, între altele, condacele şi icoasele de la Naşterea Mântuitorului, din Duminica 
Floriilor, din Vinerea Patimilor şi din Duminica Paştilor. 

Opera lui a fost continuată de alți melozi, Teodor Studitul, care a compus cea mai 
mare parte din cîntările prohodului, Casia, despre care legenda spune că era gata să se urce pe 
tronul Bizanțului, dar îl pierdu din pricina unui răspuns mîndru pe care-l dădu împăratului ce- 
i oferea, cu mărul de aur, mîna sa. 

Poezia religioasă bizantină capătă un nou avînt cu Andrei de Creta, alcătuitorul 
canonului —* formă complexă a cîntecului religios, alcătuită din nouă ode modelate după 
strofe tipice numite irmoase, constituind toate laolaltă un grup organic, cu o melodie unică — 
m şi apoi cu continuatorii acestuia: loan Damasceanul, întocmitorul octoihului, care este şi azi 
în uzul ritualului ortodox, precum şi al cîntărilor de înmormîntare, Cosma Damasceanul, Iosif 
Imnograful, alcătuitorul canoanelor pentru fiecare zi a săptămînii. Ba, ceea ce este 
semnificativ, în această muncă de slăvire a Mîntuitorului au adus contribuţia lor chiar 
împărații bizantini, ca Constantin Porfiro-genetul şi Leon înțeleptul, autorul canonului din 
Duminica Floriilor. 

Şi în omiletică bizantinii stau pe o treaptă mai înaltă decît occidentalii. Marii lor 
oratori bisericeşti, crescuţi în filozofia şi retorica elenică, dar inspirați de puritatea 
învățăturilor evangelice, au pus în lumină înălțimea dogmei şi moralei creştine cu o vervă 
care, peste veacuri, a avut şi are încă o rezonanță puternică în sufletul lumii ortodoxe. Efrem 
Şirul, Vasile cel Mare, Grigore de la Nisa, loan Hrisostomul, loan Damasceanul, loan Caleca, 
a cărui operă stă la baza Evangheliei cu învățătură a lui Coresi, Mihail Peloponesianul, Ilie 
Miniat, contimporanul lui Antim Ivireanu, şi mulți alții au ilustrat amvonul bisericii ortodoxe 
şi ne-au lăsat predici de o rară frumuseţe, care se răsfrîng, după cum se va vedea, în cazaniile 
noastre. 

Pentru a stimula virtuțile creştineşti în sufletul maselor populare, bizantinii au 
plăsmuit legendele învăluite în nimbul miraculosului creştin ale sfinților martiri şi asceți, 
colecționate în mineele care se citesc azi în bisericile noastre sau patericurile schitice, 
lavsaicurile sau limonariile, mărginite numai la viaţa şi gîndurile marilor asceți. 

Şi pe tărîmul literaturii de imaginație bizantinii au produs opere de seamă. în secolul al 
XH-lea rapsozii bizantini ai maselor populare au alcătuit o mare epopee, Digenis Akritas, în 
care se cîntă viața de aventuri şi eroism a comandanților de la granițele imperiului. 

Poezia epică şi-a găsit însă expresiunea ei cea mai nimerită în roman. Romanul şi-a 
luat naştere în epoca de decadență a culturii clasice greceşti. Deşi în germene era cuprins în 
unele episoade din poemele homerice, în idila 

! Legenda povesteşte că venind din Siria în Constantinopol ca diacon în biserica Sfînta 
Născătoare, a început să compună imnuri sacre, a căror melodie era însă aşa de stîngace, încît 
stîrnea rîsul. într-o noapte din ajunul Crăciunului, pe cînd dormea, îi apare dintr-o dată în vis 
Sfînta Fecioară, care-i întinde un sul de hîrtie, silindu-l să-l înghită. îl înghite şi deş-teptîndu- 
se, sub stăpînirea unei puternice emoţii mistice, intră în biserică şi urcîndu-se în amvon cîntă 
celebrul imn " HjtapGevoţ ar|H6pou J—Astăzi, Sfinta Fecioară). Astfel, prin darul divin — 
după legendă — a alcătuit el mii de imnuri care au pătruns în liturghia ortodoxă şi i-au 
asigurat un loc între sfinți. 

din perioada alexandrină, în poveştile milesiane sau în miturile alegorice plăsmuite de 
filozofii greci, pentru a expune în forma plăcută a ficţiunii o doctrină metafizică sau morală, 
totuşi, ca gen literar de sine stătător, romanul nu s-a constituit decît la începutul erei creştine. 
Cel mai vechi, din care însă nu ni s-a păstrat decît un fragment, este romanul istoric al lui 
Ninus şi Semi-ramida, alcătuit, după toate probabilitățile, la jumătatea secolului I al erei 
noastre. Cel mai izbutit, după pastorala Daphnis şi Chloe, şi cel care a avut un răsunet mai 
puternic în literatura bizantină şi chiar în literaturile moderne, este Aerhiopica lui Heliodor sau 
Teagen şi Haricleea, care a sugerat lui Dimitrie Cantemir, după cum însuşi o spune, planul 
operei sale /storia ieroglifică. Acest roman de dragoste, prin înlănțuirea de incidente multiple 
şi variate, prin tendința de a încorda atenţia în desfăşurarea unor situațiuni senzaţionale şi a 
unor conflicte neaşteptate, încheiate, spre satisfacția cititorilor, printr-un deznodămînt fericit, 
a fost mult gustat şi a găsit imitatori în literatura bizantină. Scriitori ca Teodor Prodromos, 
Nicetas Eugenianos, Estaţiu Macrembolites şi alții — unii în versuri, alţii în proză — imitînd 
pe Heliodor, au scris peripețiile încurcate ale perechilor de îndrăgostiţi, care, surprinşi pe 
mare de furtună, cad în mîna piraţilor, ajung sclavi şi în cele din urmă” dobîndesc libertatea, 
se regăsesc şi se căsătoresc. 

In secolul al XIII-lea, cînd Constantinopolul cade sub latinii cruciatei a IV-a şi cînd 
Imperiul bizantin este împărțit între cuceritori, împreună cu cultura şi obiceiurile popoarelor 
romanice din occident încep să pătrundă în limanurile bizantine şi influenţe literare. 

In aceste împrejurări, romane cavalereşti franceze ajung să fie prelucrate şi traduse în 
versuri bizantine, precum: 'O npeapuTtjO nrnăâ-crjq, Bă-trinul cavaler, un roman din ciclul 
legendelor arturiene, cu cavalerii mesei rotunde (les chevaliers de la table ronde), prelucrarea 
liberă şi prescurtata a romanului francez de la sfîrşitul secolului al XH-lea Gyron le courtois 
sau Florio şi Plaziaflora, o reelaborare a legendei provensale Floire ei Blanche-fleure sau 
Imberie şi Margarona, o altă prelucrare în versuri a celebrului roman cavaleresc de la sfîrşitul 
evului mediu Pietre de Provence el la belle Maguelonne, intrat şi în limba română, sau, în 
sfîrşit, traducerea în versuri a Romanului Troiei, alcătuit în Franţa în secolul al XH-lea de 
truverul normand Benoist de Sainte-Maure, după izvoare latine. 

Anterioară cu cinci veacuri literaturilor romanice din Occident, literatura bizantină 
ajunsese deci la o înflorire mai bogată. 

Şi în artă Bizanțul era la această epocă superior Occidentului. Elemente din arta 
bizantină au pătruns de timpuriu prin Veneţia şi prin stăpînirile bizantine din Italia, în arta 
evului mediu occidental. 

De altă parte, capitala imperiului, aşezată într-unui din cele mai pitoreşti decoruri, cu 
țărmul Asiei în față, era cea mai frumoasă cetate a evului mediu. Cupolele aurite ale 
bisericilor, galeriile şi arcadele palatelor de marmoră, cu splendide grădini pe ţărmul Mării de 
Marmara, pieţele largi ca, de pildă, vestita Augusteon — un fel de San Marco a vechiului 
Bizanţ — toată acea bogăţie de marmoră, aur şi mozaicuri ne face să înțelegem prestigiul de 
care se bucura pe timpul său civilizația bizantină. Măreţia şi frumuseţea Constantinopolului 
erau cîntate în romanele courtois ale Franţei medievale şi în biîlinele ruseşti. Iar mai tîrziu, în 
secolul al XIII-lea, cînd latinii cruci- 

atei a IV-a cuceresc Constantinopolul, rămîn uimiți de cele ce văd în capitala 
imperială; unul dintre aceştia, cronicarul francez Villehardouin, scrie: „Rien de pareil ne se 
peut trouver en un autre pays". 

BIBLIOGRAFIE 

Pentru istoria literaturii bizantine cea mai bună operă este pînă acum tot K rumba 
-«ber, Geschichte der byzantinischen Litteratur, care are pentru fiecare capitol o bogată 
biblio-.grafie, II. Aufl. Mttnchen, 1897. O lucrare sumară, mai nouă: Giovanni Montelatici, 
Storia delta letteratura bizantina (324—1453), Milano, Ulrico Hoepli, 1916. O sinteză asupra 
“civilizației bizantine: C h. D i e h 1, Byzance. Grandeur et ddcadence, Paris, Flammarion, p. 
271. Foarte preţioase date privitoare la importanța Bizanțului pentru noi şi la legăturile 
literaturii noastre cu cultura bizantină se găsesc la D. Eusso, Elenismul în România, Bucureşti, 
1912, reprodus şi în Studii istorice greco-romane. Opere postume, II, p. 487—541, Bucureşti, 
1935, Fundaţia pentru literatură şi artă „Regele Carol II"; N. I o r g a, Byzance aprSs Byzance, 
Bucarest, 1935. Pentru imnografie în legătură cu ritualul nostru: preotul prof. Petre Vinii 1 e s 
c u, Despre poezia imnografică din cărțile de ritual si cîntarea bisericească, Bucureşti, 1937. 

LITERATURA SLAVILOR SUD-DUNĂRENI 

Din cele expuse în capitolele precedente s-a putut vedea că literaturile romanice, 
emancipîndu-se de sub tutela limbii latine, apar tîrziu, abia în secolul al X-lea. Pînă la această 
epocă Bizanțul însă, care îşi plămădise o civilizaţie proprie din fuziunea clasicismului grec cu 
creştinismul şi cu străvechile culturi ale Orientului, avusese o evoluţie literară de cinci 
veacuri. în secolul al VI-lea, cînd în Italia şi în Spania abia se furişau în documente latine 
urmele noilor limbi romanice, Bizanțul se putea mîndri cu melozi ca Romanos, pe care nu 
numai bizantinologii, ci chiar şi teologii catolici îl socotesc ca pe cel mai mare poet al 
creştinătăţii din toate vremurile. Pînă în veacul al XHI-lea, cînd în Occidentul romanic apar 
primii cronicari — în Spania Alfons al X-lea cu cronica generală a Spaniei, în Franţa 
cronicarii cruciadei a IV-a cu Villehardouin în frunte — istoriografia bizantină dăduse pe cei 
mai de seamă reprezentanţi ai săi. 

Şi în ceea ce priveşte epica literatura bizantină putea sta ou cinste alături de literaturile 
romanice, căci dacă bogata eflorescentă a chanson-elor de geste și a romanelor courtois din 
Franţa medievală s-a răsfirat în toate literaturile Occidentului neolatin, Bizanțul în schimb 
produsese marea epopee populară Digenis Akritas, precum şi o serie de romane imitate după 
Etkiopica lui Heliodor, care încep să se eşaloneze încă din veacul al V-lea. 

Şi dacă după căderea Constantinopolului sub latinii cruciadei a IV-a pătrund în 
literatura bizantină cîteva teme din ciclul romanelor courtois, nu-i mai puţin adevărat că şi 
literatura bizantină a transmis epicei franceze medievale o serie de motive în opere ca: Cliges 
a lui Chretien de Troyes, Athis et Prophilias a lui Alexandre, Partenopeu, Hippomedon et 
ProtesUaus ale lui Huon de Rotelande, C/eomades a lui Adenet le Roi, F/orimont al lui 
Aimon de Varenne şi acel celebru în evul mediu Roman de sept-sages — Sin-dipa al nostru 
— care a colindat prin toate literaturile Occidentului. 

Privită astfel în întregul său, literatura bizantină, anterioară cu cinci veacuri 
literaturilor romanice, s-a dezvoltat pe o linie de evoluţie ascendentă şi atinsese în evul mediu 
în unele domenii — ca, de exemplu, în cel religios-şi în cel istoric — culmi mai înalte decît 
literaturile Occidentului. 

Dacă la această strălucire culturală adăugăm frumusețea pitorească a 
Constantinopolului, atunci înțelegem farmecul pe care Bizanțul îl exercita asupra popoarelor 
păgîne de la graniţele imperiului. Cel dintii dintre popoarele slave din sudul Dunării care au 
îmbrățişat creştinismul oficial au fost bulgarii, în 864 principele Boris al Bulgariei, folosindu- 
se de încheierea păcii cu bizantinii, se botează avînd ca naş pe însuşi împăratul bizantin 
Mihail Creştinismul dobîndeşte însă un puternic avînt în Bulgaria sub fiul lui Boris,. sub ţarul 
Simion, prin munca de cultură a discipolilor lui Chirii şi Metodiu. Fraţii Chirii şi Metodiu 
erau fiii unui înalt funcționar grec din Salonic. Cunoşteau probabil limba slavă din copilărie, 
fiindcă în veacul al IX-lea populaţia slavă se întindea pînă sub zidurile Salonicului. 
Dobîndiseră la Constan-tinopol o solidă educaţie religioasă sub călăuza marelui patriarh Fotie; 
călătoriseră apoi pe la mănăstirile din Asia Mică, unde se inițiaseră în viața ascetică şi 
încercaseră să aducă la creştinism pe cazării de la nordul Mării Negre. Ei aveau astfel 
reputația unor adevărați apostoli cînd, în anul 860, principele Moraviei, Rostislav, cere din 
Bizanţ misionari creştini care să cunoască îimba slavă. 

Creştinismul pătrunsese în Moravia din ţările germanice, dar întiîlnea obstacole în 
expansiunea lui, nu numai din pricină că moravii păgîni erau în lupte continue cu germanii, 
dar şi din pricină că misionarii germani nu cunoşteau limba poporului pe care voiau să-l 
evanghelizeze. 

Fraţii Chirii şi Metodiu petrecuseră vreo trei ani pentru a traduce Sfintele Scripturi în 
limba slavă, inventînd pentru aceasta alfabetul glagolitic, şi în 863 plecară în Moravia. 
Propaganda lor avu un succes strălucit, dar, după ce moare Rostislav, în zbuciumările politice 
care urmează, liturghia slavă începe să fie atacată din ce în ce mai înverşunat de către clerul 
german catolic. 

Persecutaţi şi izgoniți din Moravia, discipolii lui Metodiu se refugiază în Macedonia şi 
apoi în Bulgaria, care tocmai fusese cîştigată la creştinism. Ei găsesc aci, sub domnia lui 
Simion, care se urcase pe tronul Bulgariei după Boris în 893, tărîmul prielnic pentru o 
spornică activitate culturală. Simion îşi făcuse educaţia în Bizanţ, se deprinsese din copilărie 
cu operele lui Aristotel şi cu discursurile lui Demostene si dobîndise atîta cultură grecească, 
încît un sol contemporan german al regelui Otto I, de origine longobardă, Luitprand, ne spune 
că bizantinii îl socoteau pe jumătate grec. Hotărît să ridice starea culturală a poporului său, el 
introduce la curtea din Preslav, capitala țării, pompa şi ceremonialul bizantin, înalță 
arhiepiscopatul bulgar la rangul de patriarhie, proclamînd autocefalia bisericii bulgare (917), 
zideşte biserici şi palate, organizează biblioteci şi stimulează cu avînt opera de transplantare a 
literaturii bizantine, punîndu-se el însuşi la muncă. De la el a rămas în literatura bulgară 
traducerea a 135 de discursuri ale sf. loan Hrisostomul, reunite sub numele de Z/arostruj 
{Valul de aur). 

Sub acest principe înţelept, pe care un panegirist bulgar contemporan îl numeşte „noul 
Ptolomeu", discipolii lui Metodiu sînt bine primiţi. încurajați 

de ţar în munca lor de cultură, ei dau atîta strălucire domniei lui Simion, încît toţi 
slaviştii o numesc epoca de aur a literaturii bulgare. Biserica bulgară recunoscătoare pentru 
munca lor îi cinsteşte în frunte cu cei doi apostoli Chirii şi Metodiu sub numele de „svetii 
sedmipocetni" (grupul celor 7 sfinți). 

în fruntea acestor discipoli stă Climent, care a dat ființă slavă în Macedonia 
episcopatului din Ohrida. El a lăsat o serie de discursuri şi biografia apostolilor Chirii şi 
Metodiu, alcătuite cu elemente legendare după modelul hagiografiei bizantine, cuprinzînd 
discuțiuni dogmatice ca de pildă disputa lui Chirii cu sarazinii, cu cazării, cu clerul latin din 
Veneția. 

în aceeaşi epocă a lui Simion trăieşte şi loan Exarhul, un fel de patriarh al Bulgariei, 
care a transpus în literatura bulgară partea care interesa mai mult poporul său din opera 
fundamentală de dogmatică a sfîntului loan Damasceanul. 

Era firesc ca în epoca de creştinare a poporului bulgar toată strădania cărturarilor să fie 
pusă cu deosebire în serviciul operei de tălmăcire a tot cea ce putea întări noua credință. 
Munca desfăşurată în această privință este uriaşă pe toate tărimurile literaturii religioase. 
Astfel, în afară de cărțile fundamentale ale Bibliei, de textele liturgice, s-au tradus de către 
scriitori anonimi numeroase cărți de dogmatică, ca de pildă opera sfîntului loan Damascean, 
comentarii privitoare la textele biblice, ca de exemplu comenta-rul sf. Athanasie din 
Alexandria, sau comentarul lui Hippolit asupra cărții lui Daniil; literatură ascetică şi mistică, 
ca de pildă operele lui Efrem Şirul, ale lui loan Klimax (a cărui scriere Lestvica, scara 
posturilor pe care trebuie să le urce omul pentru a ajunge la desăvîrşire morală, a fost tradusă 
la noi în secolul ?.1 XVII-lea de mitropolitul Varlaam), ale lui Teodor Studitul, regeneratorul 
vieții monahale bizantine din veacul al IX-lea, ale lui loan Moshos (Limonarion, foarte 
răspîndită şi la noi); şi, în sfîrşit, o bogată literatură omi-letică culeasă din operele sf. Vasile 
cel Mare, ale lui Grigore de Nazianz, loan Hrisostomul ş.a. 

Dar asemenea discuțiuni dogmatice şi speculațiuni teologice nu puteau mulțumi 
imaginaţia naivă a poporului, care, în faza de copilărie a culturii sale, era mai bucuros după 
poveşti şi legende în legătură cu noua lui credinţă şi cu lumea înocnj urătoare. De aceea din 
bogata şi variata materie religioasă a Bizanțului, aceea care s-a bucurat de mai multă trecere în 
literatura bulgărească a fost literatura apocrifă. Această literatură s-a născut în vremurile de 
decadenţă ale poporului evreu şi în primele veacuri ale creştinismului, fie din nevoia de a 
ridica moralul deprimat al poporului, fie din năzuinţa de a lămuri unele puncte lăsate în 
întuneric de Biblie din viaţa patriarhilor, a profeților, a Mîntuitorului, a apostolilor, fie, în 
sfîrşit, de a dezvălui enigmele privitoare la creaţiunea şi sfîrşitul lumii, la viaţa de dincolo de 
moarte. 

Lăsînd la o parte legendele privitoare la Vechiul Testament, moştenite din vechiul 
iudaism, literatura apocrifă a Noului Testament a fost alcătuită mai toată din legende populare 
formate în comunitățile primitive ale creştinismului — fiindcă cea plăsmuită de sectele eretice 
a fost distrusă — şi a apărut sub numele unui patriarh, a unui profet, a Mîntuitorului sau a 
unuia din apostoli, cu pretenţia că a stat multă vreme ascunsă ca o literatură postumă, pînă ce 
împrejurări fericite au scos-o la lumină. De aceea literatura aceasta a fost numită apocrifă (de 
la gr. âno%pimza — acopăr, ascund, ân6%pmzog = 

ascuns). Şi fiindcă pretenţia acestei noi literaturi că ea este opera marilor personalități 
ale Bibliei este neîntemeiată, ea fiind o literatură neautentică, falsă, termenul apocrif are două 
note caracteristice: literatură care ar fi stat ascunsă, ca un fel de operă postumă, dar în acelaşi 
timp o literatură neautentică, pseudoepigrafică, falsă. Literatura aceasta este alcătuită dintr-o 
vastă materie de legende ţesute de imaginația naivă a poporului în jurul Mîntui-torului şi a 
familiei sfinte: aşa-numitele evanghelii apocrife, ca de pildă Pro-toevanghelia lui lacob, 
fratele cel mic al Domnului, care, inspirată de dogma concepțiunii imaculate a Miîntuitorului, 
învăluie într-un nimb de castitate şi sfinţenie naşterea, copilăria şi tinereţea Sfintei Fecioare; 
sau Evanghelia copilăriei, atribuită apostolului Toma, în care se arată pribegia familiei sfinte 
spre Egipt prin pustiu, precum şi copilăria Mîntuitorului în Nazaret, sînt înfăţişate cu elemente 
de miraculos într-o adevărată apoteoză şi, în sfîrşit, Evanghelia lui Nicodim, în care se 
povestesc chinurile Mîntuitorului, moartea lui şi scoborîrea în infern pentru liberarea celor 
drepți. Ciclul acestor legende apocrife se încheie apoi cu o serie de viziuni apocaliptice 
privitoare la sfîrşitul lumii şi la contrastul dintre rai şi iad, ca: Apocalipsul sfintului loan 
Bogoslovul, Apocalipsul sfintului Pavel, Călătoria Maicii Domnului la iad, Ascensiunea lui 
Isaia la cer, Cuvintul lui Melodie al patarilor, care vor trece apoi şi în literatura noastră, unele 
chiar din secolul al XVI-lea. 

Cronicile bizantine, care povesteau, după modelele clasice, toată viața zbuciumată a 
imperiului şi a curții din Constantinopol, nu au interesat pe cărturarii de la începutul literaturii 
bulgare. Dimpotrivă, aceştia gustau mai mult cronografele scrise de călugării bizantini, care 
începeau povestirea de la creațiune şi care întreţesau în urzeala biblică şi istorică legende 
apocrife, tradiții populare privitoare la împărați şi alte multe elemente de folclor bizantin. Din 
bogata literatură de cronografe bizantine au trecut în literatura bulgară: hronograful lui loan 
Malalas, un siriac grecizat, care povesteşte istoria lumii pînă la anul 574; cronica lui 
Gheorghe Monahul Amartolos (— păcătosul), care duce povestirea pînă la moartea 
împăratului Teofil; cîteva fragmente din xpovoypx<pixov Zvviofiov a patriarhului Nikifor şi 
cronograful lui Manasses încărcat de podoabe stilistice, care în originalul bizantin era scris în 
versuri, dar care în slavă este tradus în proză şi care va avea, după cum vom vedea, o mare 
influenţă asupra călugărilor cronicari ai Moldovei Macarie şi Azarie. 

La începuturile creştinării sale, nivelul cultural al poporului nu era desigur aşa de 
ridicat încît să poată gusta frumuseţea capodoperelor literaturii clasice greceşti, nici să poată 
preţui floarea poeziei bizantine. Cărturarii bulgari — şi în primul rînd clericii care stăteau în 
fruntea activității de transplantare a culturii bizantine — au ales din comoara literară a 
Bizanțului, în afară de ceea ce putea întări credința, numai acele opere cu caracter estetic care 
puteau fi pe placul maselor naive ale poporului. Aşadar, în primul rînd romanele populare. 
Astfel s-a tradus, încă din secolul al XIII-lea: o versiune a romanului lui Alexandru cel Mare, 
care apoi a fost încorporată în Rusia în aşa-numitele cronici greceşti, eleniskii letopisec 
(Malalas); romanul lui Varlaam şi Ioasaf, o prelucrare bizantină a legendei lui Buda, „cel mai 
bun roman spiritual al evului mediu", tradus la noi de Udrişte Năsturel, cumnatul lui Matei 
Basarab ; o versiune din vestita carte de fabule indiene, tradusă în literatura arabă sub numele 
de Kalilah şi Dimnah, iar în literatura bizantină şi slavă sub numele 

de Stefanites şi Ihnilates (numele a doi şacali, eroi ai romanului); apoi o povestire cu 
elemente enigmatice, dar hazlii în acelaşi timp, din cercul legendelor solomonice, intitulată 
Solomon şi Kitovras, care a circulat şi în literaturile medievale ale Apusului sub numele de 
Solomon şi Mar coif şi care stă la baza prelucrării lui Croce, Bertoldo. Din acelaşi ciclu de 
poveşti venite din vechiul Orient în literatura bizantină, bulgarii au mai transpus în literatura 
lor romanul înțesat de proverbe, fabule şi enigme al lui Archirie şi Anadan, a cărui formă, cea 
mai veche, a fost descoperită în zilele noastre de o misiune arheologică germană pe o insulă 
de la cataractele Nilului, într-un papirus scris cu 5 veacuri înainte de Hristos în limba 
armeană. Romanul a fost tradus în slavo-neşte în secolul al XI-lea sau al XH-lea, probabil în 
ținuturile Macedoniei, înăbuşită prin cucerirea bizantină, activitatea culturală renaşte în 
Bulgaria sub al doilea imperiu româno-bulgar, la curtea țarilor din Tîrnova, prin munca 
neobosită a marilor patriarhi Theodosie şi mai ales Efthimie. 

Către sfîrşitul secolului al XH-lea literatura sud-slavă îşi strămută punctul de greutate 
în Serbia, care, închegîndu-se într-o unitate politică, devine, sub conducerea lui Ştefan 
Nemanja, unul din statele cele mai puternice ale Peninsulei Balcanice. 

Trezită mai tîrziu la viaţa literară proprie. Serbia a împrumutat limba bisericească, şi 
împreună cu aceasta şi literatura tradusă, din Bulgaria, dar -copiştii sîrbi, copiind texte 
religioase, legende şi poveşti bulgare, au introdus în textele ce copiau limba ţării şi a vremii 
lor. Bulgaria însăşi intră în sfera de influenţă a culturii sîrbeşti, căci documentele scrise în 
Bulgaria la această epocă se resimt de influenţa sîrbească. La curtea din Vidin a ţarului 
bulgăresc Sracimir se întrebuințează în documente limba sîrbo-slavă şi în această limbă “este 
scris şi sbornicul copiat la anul 1360 cu ajutorul Anei, soția ţarului şi fiica lui Basaraba al 
nostru. 

Literatura bulgărească venea în Serbia prin mijlocirea mănăstirilor din Muntele Athos. 
Legăturile vieții de cultură a sîrbilor cu Muntele Athos au fost înnodate în secolul al XH-lea 
prin fiul lui Ştefan Nemanja, Ratko. Acesta, părăsind strălucirea de la curtea domnească a 
tatălui său, s-a retras în Muntele Athos, îmbrăcînd haina monahală sub numele de Sa va. 
Cîţiva ani după aceasta tatăl său. Ştefan Nemanja, renunţă şi el la tron şi, venind cu sufletul 
umilit pe urmele fiului său, îşi caută un loc de odihnă între călugării Muntelui Athos sub 
numele de Simion. Simion şi Sava au întemeiat în Muntele Athos mănăstirea sîrbească 
Hilandarul, care a înnodat viaţa religioasă a poporului sîrb cu viața ascetică şi culturală a 
Muntelui Athos. 

Muntele Athos este o peninsulă stîncoasă şi abruptă, acoperită numai de mănăstiri 
ridicate de împărați bizantini, de țari bulgari, de cnezi sîrbi, de domni români şi de țari ruşi. 
Aceste mănăstiri adăpostesc în ele călugări de neamuri diferite, care trăiesc în umilință o viață 
de adevărată frăţietate creştinească, uniţi laolaltă într-un fel de republică, sub conducerea celui 
mai destoinic din soborul egumenilor: protul Muntelui Athos. Această republică de mănăstiri 
a jucat un rol important în viaţa Răsăritului ortodox, căci ea era nu numai inima din care pulsa 
viața religioasă din Răsărit, dar şi un fel de bibliotecă 

centrală a popoarelor ortodoxe, cum spune unul din cei mai buni cunoscători ai 
literaturii sud-slave, profesorul Murko. 

Din Muntele Athos au plecat textele şi misionarii culturii către ţările slave. Un popas 
în drumul lor l-au format mănăstirile din Macedonia, leagănul literaturii bulgăreşti din epoca 
de aur, unde populaţia bulgărească se încrucişa cu populația sîrbească. Din răsadurile 
bizantine aduse din Athos a crescut pe pămînt sîrbesc o literatură originală de hagiografie şi 
cronici naționale. 

în afară de curentul acesta ortodox şi bizantin care se revărsa în Serbia din mănăstirile 
Muntelui Athos, un alt curent, de un caracter cu totul deosebit, venea să învioreze literatura 
sîrbească. Era un curent de cultură occidentală care pătrundea dinspre țărmurile Mării 
Adriatice. Litoralul adriatic, vechea Ilirie şi o parte din Panonia, fusese ocupat de croaţi cu 
cîțiva ani mai înainte de strămutarea sîrbilor în sudul Dunării. încă de la începutul aşezării lor 
pe coastele dalmatine, croații sînt cîştigați la creştinism prin misionari trimişi din Roma, după 
cererea împăratului bizantin Heraclie. După o perioadă de ezitări între Roma şi Bizanţ, regele 
croaților, Branimir, recunoscu în cele din urmă, în 879, autoritatea bisericii papale. 

în 1102 croații, după o serie de zbuciumări interne, se alipesc la Ungaria şi intră în 
acest fel tot mai mult în sfera de influenţă a Ungariei şi a bisericii catolice. 

Cu un veac mai înainte ținuturile croate din jurul Dubrovnikului de azi — Ragusa de 
altădată — căzuseră sub influența Italiei. La începutul secolului al XI-lea dogele Veneţiei, 
Petru al II-lea Urseolo, cucereşte o parte a țărmului adriatic al Croaţiei, unde cu timpul 
republica Sf. Marco izbuteşte să stăpî-nească centre însemnate ca Zara, Veglia, Spalato, 
Lagosta şi cîtva timp Ragusa. Ragusa a fost cu deosebire poarta prin care influențele 
occidentale au pătruns în literatura şi în arta sîrbească. Deşi Ragusa şi-a redobîndit libertatea, 
pe care cu mici întreruperi a izbutit să o păstreze pînă în 1815 (congresul din Viena), cînd a 
fost cedată o dată cu Veneţia Austriei, totuşi ea a rămas sub influenţa venețiană şi limba 
oficială a republicii dalmatine a fost multă vreme limba latină, sau mai exact un dialect italian. 
Legăturile politice şi economice ale Veneţiei cu Ragusa au înlesnit în cetatea dalmatină 
aşezarea italienilor, care au adus cu ei în societatea slavă obiceiuri rafinate, gustui pentru 
artele frumoase şi literatură. Pe de altă parte, slavii dalmatini, atraşii de farmecul Veneţiei, se 
duc în Italia pentru completarea studiilor la Universitatea din Padova. Ragusanii încep să scrie 
chiar în limba latină şi italiană.. Un tînăr dalmat, Ilja Crejevic, primeşte în 1478, la Roma, 
coroana de poet, şi versurile lui latine sînt socotite ca cele mai frumoase dintre ale scriitorilor 
contemporani. 

Paralel cu influenţa politică şi culturală a Veneţiei pe țărmurile dalmatine,, se întinde 
şi influenţa bisericii. în Antivari şi în Ragusa se întemeiaseră, din veacul al XI-lea chiar, 
episcopate catolice de care depindeau numeroase biserici şi mănăstiri, ca de exemplu: Sancta 
Măria de Reteco, lîngă Ragusa, sau Sancta Măria de Mljet (Meleda), aşezată pe vîrful unei 
insule stîntoase înconjurată de păduri de pini. Prin aceste mănăstiri în care călugării croaţi 
trăiau sub ascultarea Romei şi oficiau serviciul religios în limba latină, precum şi prin 
numeroase legături politice, comerciale şi culturale, multe elemente 

din arta şi literatura Occidentului medieval au pătruns în literatura croată. Astfel 
croații au cunoscut de timpuriu acele drame liturgice ale evului mediu —m — misterele, cum 
le numeau occidentalii, prikazanje sau skazanje, cum le numeau croații — au avut poeți care 
s-au inspirat din lirica lui Petrarca şi au cunoscut de timpuriu binefacerile Renaşterii. Prin 
legăturile cu Serbia, o parte din aceste elemente de artă şi literatură occidentală a pătruns în 
literatura sîrbească, venind astfel să sporească tezaurul cultural al slavilor sud-dunăreni. 

INTRAREA ROMÂNILOR ÎN CULTURA BIZANTINO-SLAVĂ 

Izolaţi de romanitatea occidentală prin unguri, care pînă tîrziu, la începutul secolului al 
XI-lea, erau păgâni, şi de imperiul bizantin prin slavii de la sudul Dunării, care din secolul al 
IX-lea erau ortodocşi, românii au trebuit să primească în biserică liturghia slavă. Această 
liturghie fusese înființată de către frații Chirii şi Metodiu, greci din Salonic, dar care 
cunoşteau încă din ca-sa părintească limba slavă şi care convertiseră la creştinism pe moravii 
principelui Rostislav. Limba în care ei traduseseră Sfintele Scripturi era însă, după cum s-a 
dedus din particularitățile fonetice, limba bulgărească vorbită pe timpul lor, deci în secolul al 
IX-lea, în jurul Salonicului. Dar cum eîmpul lor de activitate apostolică se întindea peste 
ținuturile slavilor occidentali (strămoşii slovenilor actuali), ei au trebuit să introducă în 
traducerile lor şi elemente slave occidentale, dintre care unele de origine latină, altele de 
origine germană. Traducerile fraților Chirii şi Metodiu, revizuite în Bulgaria în epoca de aur a 
țarului Simion, au fost curățate de elementele străine şi de tot ce părea poporului de 
neînțeles. 

Copii de pe aceste texte au trecut desigur şi în nordul Dunării şi ele vor fi servit la 
oficierea cultului divin într-o vreme cînd pătura de populaţie românească era străpunsă de 
numeroase infiltraţii slave, care nu fuseseră încă asimilate şi care au lăsat urme puternice în 
limba şi chiar în toponimia noastră: Gorj (Jiul de munte), Dolj (Jiul de cîmpie), Rîmnic (din 
Rîbnic, de la ryba = peşte, deci „rîul cu peşti”), Dimbovița (de la A^^ = stejar), Bucovina (ţara 
fagilor), Bistrița (apă repede) etc. Oficierea ritualului creştin nu se putea, desigur, săvîrşi în 
toată plinătatea lui fără evanghelii şi fără texte liturgice. Era deci firesc ca texte slavoneşti 
religioase din sudul Dunării să fi trecut în nord şi chiar să se fi copiat şi pe pămîntul nostru. 
Hasdeu şi I. Bărbulescu cred chiar că unul din cele mai vechi monumente ale literaturii 
bulgare, Codex Suprasliensis, s-ar fi scris în țările noastre. 

Organizarea bisericii bulgare şi extensiunea ei în nordul Dunării, într-o vreme cînd noi 
încă nu eram consolidaţi, a contribuit şi ea să înnoade viața noastră religioasă cu a slavilor 
sud-dunăreni. Ne lipseşte materialul documentar necesar pentru a lumina această epocă 
întunecată din istoria poporului românesc. în anul cînd, după distrugerea taratului bulgar, 
Vasile al II-lea 

reorganizează ierarhia bisericească în Bulgaria cucerită, ținuturile vlahilor 

sînt menţionate ca aflîndu-se sub jurisdicțiunea bisericească a episcopatului de Vidin, 
dar din actul împăratului bizantin, publicat de Gelzer, nu se poate şti dacă este vorba şi de 
vlahii din nordul Dunării. înglobarea noastră în zona religioasă slavă de nuanţă bizantină este 
apoi întărită de împrejurările politice în care s-a desfăşurat firul vieţii noastre istorice pînă la 
epoca năruirii statelor balcanice. 

Principatele româneşti apar în lumina Răsăritului european abia cu cîteva decenii 
înainte ca turcii să pună piciorul în Europa. Lipsa de mărturii documentare învăluie viața 
poporului nostru din evul mediu într-o negură deasă. Din puţinele ştiri, pe care le culegem din 
documentele ieşite din cancelariile regilor unguri, reiese că în secolul al XIII-lea se găseau pe 
meleagurile noastre formaţiuni mărunte de state, din care aveau să se închege cu timpul, prin 
contopirea lor, prin alungarea tătarilor care invadaseră şesurile şi prin înlăturarea ungurilor 
care aveau pretenție de suzeranitate asupra ținuturilor din nordul Dunării, principatul Țării 
Româneşti şi al Moldovei. 

Cel dintîi voievod care ridică steagul independenţei pe plaiurile noastre este voievodul 
de la Jiu, Litovoi. El cucereşte părți din Banatul unguresc al Severinului, refuză să plătească 
tributul cuvenit regelui Ladislau Cumanul, dar plăteşte cu viaţa această încercare, murind pe 
cîmpul de luptă în anul 1279. 

Abia după o jumătate de veac, cînd, în urma stingerii dinastiei arpadiene. Ungaria era 
zguduită de mari frămîntări şi cînd stăpînirea tătarilor la Dunăre se clatină, se întemeiază, ca 
stat de sine stătător, principatul muntean. Basa-raba, unind — în ce împrejurări nu ştim, 
fiindcă ne lipsesc ştiri documentare— voievodatele mărunte sub sceptrul său, curăţind şesurile 
Dunării de stăpînirea tătărască şi distrugînd în 1330, în văile de la Posada, oştirea lui Carol 
Robert, este, cu drept cuvînt, socotit ca ctitorul Ţării Româneşti. 

Cam în acelaşi timp se întemeiază şi Moldova prin Bogdan, voievodul românilor din 
Maramureş, care, răzvrătindu-se împotriva ungurilor, trece cu credincioşii săi peste munți în 
Moldova, ia în stăpînire ţara lui Sas, căzut pe cîmpul de luptă, atrage de partea lui pe 
moldoveni şi distruge oştirile ungureşti trimise împotriva lui. 

Principatul Ţării Româneşti şi al Moldovei nu s-au putut deci închega ca state 
independente decît prin lupte cu regii Ungariei, care ridicau pretențiuni de suzeranitate asupra 
ținuturilor din sudul şi răsăritul Carpaţilor. 

în acele vremuri de mari zbuciumări, cînd principatele române erau în necontenite 
lupte cu regii catolici ai Ungariei şi ai Poloniei pentru salvgardarea independenţei lor, se 
constată între conducătorii Țării Româneşti şi ai statelor slave sud-dunărene strînse legături 
politice, întărite prin înrudiri dinastice. Fiul -şi urmaşul lui Basarab, Nicolae Alexandru, a 
avut o fiică pe care a căsătorit-o cu Ştefan Uroş, regele Sîrbiei, şi o alta, Anca, pe care a 
căsătorit-o cu Sracimir, dinastul din Vidin. Aceste legături de familie încheiate pe temeiul 
comunității de credință au consolidat şi relațiile politice. Cînd, după moartea lui Alexandru 
Basarab, Ludovic, regele Ungariei, trece Dunărea şi cucereşte Vidinul, luînd în captivitate şi 
pe Sracimir, cumnatul domnului român, acesta, ca să-l răzbune, atacă oraşele de graniță din 
Ardeal, pînă cînd, în cele din urmă. 

intervine o împăcare între unguri şi români; şi Vidinul, cucerit de români, este redat lui 
Sracimir, liberat din temnița ungurească. 

Legăturile dinastice dintre voievozii români şi conducătorii statelor slave din Balcani, 
precum şi comunitatea de credință care unea popoarele lor au făcut ca românii să ia parte 
alături de popoarele slave în luptele comune contra turcilor la rîul Marița (1371), la Cosovo, 
unde a căzut pe cîmpul de luptă bătrî-nul cneaz al Serbiei, Lazăr, ducînd cu el în mormînt 
independenţa țării sale, şi mai tîrziu, după căderea statelor slave, în luptele de la Nicopole şi 
de la Varna. 

Aceste strînse legături religioase, politice şi dinastice au sfîrşit prin a ne alipi şi mai 
strîns de lumea ortodoxă a sudului dunărean bizantino-slav. 

Am văzut mai sus împrejurările în care a pătruns la noi cultul divin în limba slavă încă 
din secolul al IX-lea probabil. Mai tîrziu, cînd procesul de asimilare a elementelor slave din 
ținuturile noastre se încheiase şi cînd din haosul evului mediu şi-a făcut apariția în lumina 
istoriei principatele noastre, limba în care se oficia serviciul divin a fost introdusă la noi şi în 
cancelaria domnească. Era pe timpul acela, ca dealtfel în tot cursul evului mediu, o strînsă 
corelaţie între limba de biserică şi limba de stat: limba în care se oficia serviciul divin era în 
acelaşi timp şi limba în care se redactau actele oficiale ale cancelariilor princiare: în Apus 
latina, în Răsărit greaca şi slava. 

Intrarea ţărilor noastre în zona culturii sud-slave este un fapt capital în istoria 
românească, căci a avut consecințe din cele mai însemnate pentru destinele viitoare ale 
neamului. 

Ea a fost fatală pentru toată cultura noastră veche. în secolul al XIV-lea, cînd noi, abia 
ieşiţi din haosul invaziilor, începem să ne organizăm viaţa de stat, Occidentul străbătuse timp 
de patru veacuri un drum destul de lung şi de bogat în literatură şi se ridicase pînă la Divina 
Commedie a lui Dante, în care vibrează sufletul Italiei medievale în ceea ce are el mai adînc şi 
mai etern omenesc. Un veac mai tîrziu, cînd pe plaiurile noastre călugărul sîrb Nicodim şi 
tovarăşii săi clădeau cele dintîi mănăstiri de piatră, pentru ca, în chiliile lor să înceapă munca 
de copiere a manuscriselor de evanghelii slave, în Occident se încheia faza medievală a 
marilor literaturi europene şi, prin reluarea tradiţiilor cu antichitatea greco-latină, se iveau 
zările Renaşterii. Literatura care se dezvoltă mai departe în Occident, pe temeliile Renaşterii, 
o literatură bogată şi variată, difuzată prin invenția tipografiei, rămîne străină sufletului 
românesc, închis în formulele învechite ale culturii bizantino-slave, pînă la jumătatea veacului 
al XVII-lea, cînd se deschide prin Polonia o fereastră către Occident. Ortodoxia şi slavismul 
ne-au izolat în bună parte de marile frămîntări culturale ale Apusului. 

Alte popoare din jurul nostru, de rasă finică sau slavă, ungurii, polonii, cehii, primind 
şi stînd în legătură cu creştinismul din Roma, au adoptat în biserică şi în cancelaria de stat 
limba latină, care a deschis perspectivele unei strălucite culturi antice şi care a înlesnit, mai 
tîrziu, răspîndirea umanismului şi a Renaşterii. Noi, cu toată latinitatea fiinţei noastre etnice, 
despărțiți de romanitatea occidentală prin unguri, care pînă la începutul secolului al XI-lea 
erau încă păgîni, am intrat în sfera de cultură a popoarelor sud-dunărene. Dar cu toate 
neajunsurile ce au decurs pentru noi din această situație şi pe care le 

vom vedea îndată, totuşi slavismul — oricît s-ar părea de paradoxal la prima vedere — 
a contribuit într-o măsură oarecare la păstrarea intactă a unităţii noastre etnice. Căci dacă noi, 
în epoca de aşezare a vieţii noastre româneşti, am fi avut în biserică şi în viaţa de stat aceeaşi 
limbă ca şi ungurii, atunci este probabil că precum o parte din pătura conducătoare a 
poporului nostru din Ardeal — care, sub presiunea statului, primind catolicismul şi mai tîrziu 
calvi-nismul, s-a pierdut în nobilimea maghiară şi a fost deznaţionalizată — tot astfel nu ar fi 
fost exclus ca în aceleaşi împrejurări şi o parte din pătura populară să fi fost pierdută pentru 
românism. Ortodoxia şi slavismul nostru au format, într-o vreme în care credinţa religioasă 
era o puternică realitate sufletească, cimentul care a ţinut strîns legate sufleteşte ramurile 
neamului răzlețite şi încăpute sub stăpîniri diferite. 

Dar dacă din punctul de vedere al integrităţii etnice ortodoxismul ne-a adus servicii 
incontestabile, alipirea noastră la cultura slavilor sud-dunăreni a restrîns însă în chip simţitor 
orizontul vieţii noastre literare. 

Mai întîi, limba slavă în care preoţii noştri săvîrşeau slujba bisericească era o limbă 
vorbită în veacul al IX-lea în jurul Salonicului şi în ţinuturile Macedoniei, dar care în epoca 
întemeierii principatelor noastre ajunsese o limbă învechită, o limbă moartă. Numai cei care 
erau ținuți, prin profesiunea lor, să o cunoască se străduiau să o învețe; de aceea singura clasă 
cultă era la noi, pe acele timpuri, ca dealtfel şi la începutul evului mediu occidental, clerul. 

în al doilea rînd, cultura slavă care stătea la dispoziţia clerului nostru era ea însăşi 
săracă. Am văzut într-un capitol precedent în ce consta literatura slavilor sud-dunăreni, 
alimentată, pe de o parte, din cultura Bizanțului, pe de altă parte, prin mijlocirea croaților, din 
cultura Italiei. în patru veacuri de influențe bizantine şi de legături cu țărmurile italiene, slavii 
sud-dunăreni transpuseseră în limba lor în primul rînd Sfînta Scriptură şi cărțile necesare 
serviciului liturgic, la care adăugaseră cîteva cărți de dogmatică şi de mistică ascetică, menite 
să întărească credinţa cea nouă în masele populare. De o deosebită trecere s-au bucurat apoi la 
popoarele slave legendele apocrife privitoare la materia Vechiului şi a Noului Testament şi 
mai ales legendele apocaliptice, care zugrăveau în colori vii antagonismul dintre cele două 
țărmuri spre care se duc sufletele oamenilor după moarte: iadul şi raiul. 

în locul cronicilor bizantine, care nu prezentau mult interes pentru ei, s-au mulțumit cu 
cîteva cronografe, care, începînd povestea lumii de la crea-țiune, amestecau continuu 
elementul biblic cu cel apocrif şi istoria veridică cu fondul legendar al folclorului bizantin. 

Din capodoperele literaturii clasice greceşti nu a păjtruns nimic în literatura slavilor de 
sud, iar din literatura de imaginație a Bizanțului au trecut numai cîteva romane cu caracter 
popular. 

Prin legăturile coastelor adriatice ale Serbiei cu Veneţia şi cu celelalte cetăți italiene, 
literatura slavilor sud-dunăreni se îmbogăţise cu cîteva cărți de florilegii, cu romanul lui 
Alexandru cel Mare, cu o versiune a romanelor bretone Tristan şi Isolda, Lancelot, şi în sfîrşit 
cu cîteva mistere religioase. 

Literatura religioasă canonică şi apocrifă, cronografe cu elemente apocrife şi 
folclorice, romane populare bizantine şi occidentale, cîteva colecţii de florilegii şi cîteva 
cronici sîrbeşti originale, acesta era orizontul literar pe. care-l deschidea poporului nostru 
adoptarea limbii slavone ca limbă de cultură. 

Dar dincolo de granițele lumii slave sud-dunărene era acel Bizanţ a cărui strălucitoare 
civilizație luminase evul mediu într-o vreme în care focarele de cultură ale Romei vechi 
fuseseră stinse prin invazia barbarilor. Era cetatea imperială a Constantinopolului a cărei 
frumuseţe şi ale cărei comori de artă uimise într-atîta lumea încît era cîntată în bilinele ruseşti 
şi în romanele courtois ale Franţei medievale. 

Printr-un instinct superior de cultură, ctitorii principatelor noastre au căutat, dincolo de 
lumea slavă din sudul Dunării şi într-o vreme în care nu se putea prevedea prăbuşirea 
Peninsulei Balcanice sub turci, legături directe cu Bizanțul, pe două căi: religioase şi politice. 
Astfel Alexandru Basarab, ale cărui fiice erau măritate, una după Sracimir, despotul bulgăresc 
din Vidin, alta după Ştefan Uroş, regele Serbiei, — cum s-a văzut mai sus — a cerut 
patriarhului din Constantinopol un mitropolit. Pentru a satisface această cerere a domnului 
valah, patriarhul ridică în 1359 la rangul de mitropolit pe episcopul bizantin Iachint din 
Vicina, un orăşel în Dobrogea, astăzi dispărut, şi-i dă ca scaun de reşedinţă capitala de atunci 
a Țării Româneşti, Curtea de Argeş. Legăturile religioase cu Bizanțul se continuară şi după 
moartea lui Iachint, căci urmaşul său, Hariten, fusese egumen al mănăstirii Cutlumus şi protos 
al Muntelui Athos, iar succesorul lui Hariton, Antim, este şi el tot bizantin. 

Aceşti mitropoliți bizantini ai Ţării Româneşti înnoadă şi mai strîns legăturile noului 
stat cu mănăstirile Muntelui Athos. Docmentele descoperite recent la Muntele Athos ne 
dezvăluie sprijinul acordat de domnii români pentru refacerea mănăstirilor din sf. Munte, 
prădate şi arse de pirați în acele vremuri de agonie ale imperiului bizantin. Basarab dăduse 
„Du puţin", spune documentul, pentru a se rezidi din temelie mănăstirea Cutlumus, iar fiul său, 
Vlaicu-vodă, a rezidit din temelie mănăstirea, i-a făcut castru de apărare, i-a înălţat turnuri de 
priveghere, a zidit biserica, trapezăria şi chiliile şi a dăruit-o cu moşii din Țara Românească. 
Recunoscător pentru aceste daruri frumoase, egumenul Hariton, viitorul mitropolit al țării, 
propune domnului să fie împreună ctitori: „scr^su oi 5uo %(xT' icou xtÎ™P??"- După zidirea 
mănăstirii, mulți călugări români, în frunte cu mitropolitul Mihail şi ieromonahul Iacob, se 
duc în noua mănăstire pentru a deprinde acolp tipicul de viaţă athonită. Afluxul călugărilor 
români devine din ce în ce mai numeros şi mănăstirea începe a fi recunoscută în documentele 
posterioare cu numele de „lavra Ţării Româneşti." 

După Vlaicu-vodă, Radu cel Mare are şi el o parte însemnată în rezidirea mănăstirii; 
dar marele binefăcător, nu numai al mănăstirii Cutlumus, ci şi al întregului Munte Athos a fost 
însă Neagoe Basarab. Gavril, protosul mănăstirilor din sfîntul Munte, după ce înşiră toate 
daniile făcute de voievodul român mănăstirilor din ţările balcanice, din Ierusalim şi din Sinai, 
adaugă: „ŞI fu ctitor mare a toată Sfetagora ... şi în toate laturile de la răsărit pînă la apus şi de 
la amiazăzi pînă la amiazănoapte ... şi toate sfintele biserici le hrănia". La sfinţirea mănăstirii 
Curtea de Argeş au fost de față toţi egumenii Muntelui Athos în frunte cu protul Gavril. 

Vestea despre sfinţenia vieţii ascetice din Muntele Athos ajunsese chiar pînă în 
ținuturile nord-vestice ale Ardealului, în Maramureş. în anul 1391 se afla la Constantinopol 
Drag, fiul lui Sas, descălecătorul Moldovei. El 

străbătuse drumul pînă acolo — după cum aflăm din gramata patriarhului Antonie — 
ca să închine ctitoria familiei lui, mănăstirea Sf. Mihail din Peri, patriarhiei din 
Constantinopol. 

Paralel cu aceste legături religioase merg şi legăturile politice. 

Vestea despre măreția Bizanțului ajunsese pînă la curțile domnilor noştri şi avem 
mărturii contemporane din izvoare bizantine că înainte de căderea Constantinopolului sub 
turci, domnii noştri îşi trimiteau copiii în marea cetate de cultură. Cronicarul bizantin Duca ne 
spune că unul din fiii lui Mircea cel Bătrîn îşi făcea ucenicia armelor, în tovărăşia unor tineri 
compatrioți, la curtea împăratului bizantin loan al VIII-lea, ca ofițer în garda imperială. 
Acelaşi cronicar bizantin adaugă mai departe că în luptele pe care bizantinii le-au purtat cu 
turcii, care puseseră piciorul în Europa, a luat parte şi un nepot al lui Mircea, Dan, care s-a 
luptat cu atîta vitejie, încît împăratul i-a pus la îndemîna una din cele mai mari corăbii ca să se 
întoarcă în patrie. 

Dar, din nenorocire, aceste legături directe cu Bizanțul, aceste frumoase perspective 
care se deschideau pentru cultura noastră sub Mircea cel Mare sînt în curînd rupte prin invazia 
turcească şi prin cucerirea Constantinopolului. Prăbuşirea Constantinopolului a hotărît 
definitiv aşezarea turcilor în răsăritul Europei. 

începînd cu anul 1393, cînd Bulgaria intră în stăpînire turcească, şi sfîr-şind cu anul 
1498, cînd Zeta, ultimul colț de stăpînire creştină, îşi pierde independenţa, toată Peninsula 
Balcanică ajunge sub dominație musulmană. Cu aceasta se pune capăt culturii strălucitoare a 
Bizanțului. 

Abia intraserăm în zona culturii bizantine, şi aceasta se stinse sub apăsarea turcească. 
Bizanțul mort nu mai putea înviora literaturile sud-slave la care noi ne adăpaserăm şi care, ele 
însele, lipsite de sprijinul statului, intraseră în agonie. Izolaţi de latinitatea catolică a 
Occidentului prin ortodoxismul nostru, noi continuăm să viețuim timp de cîteva veacuri din 
fârîmiturile unei culturi formate în plin evul mediu şi care la începuturile culturii moderne se 
stinsese. De aci caracterul atît de deosebit față de literaturile Apusului şi, în acelaşi timp, atît 
de medieval al literaturii noastre pînă în pragul secolului al XIX-lea. 


CUCERIREA TURCEASCĂ ȘI CONSECINȚELE PENTRU CULTURA 
POPOARELOR BALCANICE 

Căderea imperiului bizantin şi a statelor sud-dunărene sub turci a pus capăt literaturii 
bizantine din care se alimentau culturile slave ortodoxe şi a schimbat cu totul faţa Răsăritului 
european. 

Aşezarea turcilor pe țărmurile Bosforului, după căderea eroică sub zidurile cetăţii a 
ultimului împărat bizantin, a avut consecinţe catastrofale pentru cultura popoarelor creştine 
din Peninsula Balcanică. „în aceste zile fatale multe capodopere ale spiritului omenesc fură 
pierdute pentru civilizație", spune unul din istoricii imperiului bizantin. ! Cărţile au fost arse, 
evangheliile ferecate în aur şi argint au fost rupte pentru ca să scoată aurul; icoanele sfinte au 
fost aruncate în foc pentru ca turcii să-şi fiarbă pe rugul lor carne. 

Impresionată de aceste sacrilegii, pătura intelectuală a Bizanțului a apucat drumul 
exilului. Unii cărturari bizantini s-au refugiat în insula Creta şi către celelalte insule ale 
Arhipelagului, care se găseau încă sub stăpînirea latinilor din cruciada a IV-a; cei mai mulți s- 
au îndreptat însă către țărmurile Italiei, unde, încă înainte de căderea Constantinopolului, în 
epoca de înflorire a umanismului, dominată de năzuinţa întoarcerii către antichitatea clasică, 
erau căutați ca profesori în universităţile italiene, ca editori şi corectori de texte greceşti pe 
lîngă tipografiile de curînd întemeiate, ca preceptori în familiile nobile. O falangă întreagă de 
erudiți ca Marc Musurus, profesorul savantului Pic de la Mirandola, loan Arghyropulos, 
Dimitrie Halcondylos, Theodor Gaza loan şi Constantin Lascaris, Visarion de Niceea şi mulți 
alții s-au aşezat astfel în principalele centre de cultură ale Italiei. 

O parte din ei trec în Franța, unde Francisc I, sedus de eleganța aristocratică a 
societăţii italiene, de gustul ei pentru clasicismul grec şi latin, de strălucirea artelor şi 
literaturii în cetăţile italiene, a adus la curtea sa din Paris poeți, arhitecţi şi pictori, ca 
Leonardo da Vinci, şi a pus la cale întemeierea unui colegiu de profesori pentru aprofundarea 
limbilor vechi: latina, greaca şi ebraica. 

Aceşti erudiți bizantini au adus cu ei în Occidentul Europei manuscrisele preţioase ale 
literaturii clasice greceşti şi le-au răspîndit cu ajutorul tipogra- 

1A. A. Vasiliev, Histoire de Vempire byzantin, trad. du russe par P. A. 
Brodia, A. Bourguina, Paris, Picard, 1932, II, p. iii. 

fiilor de curînd întemeiate. Ei au introdus în universitățile şi în clasele aristocratice 
curentele de idei care înviorau, din secolul al XH-lea, cultura bizantină: aprofundarea 
clasicismului elin şi idealismul filozofiei platonice. 

Aceste curente aduse de principalii reprezentanţi ai culturii bizantine, încrucişîndu-se 
cu preocupările de întoarcere către clasicismul latin al veacului al XIV-lea, pun capăt în 
Occident filozofiei scolastice insuflată prea mult de spiritul teologic şi, întărind umanismul, 
înlesnesc apariția epocii cunoscută în literaturile Occidentului sub numele de Renaştere. 
Studiul scriitorilor antici pasionează într-atit societatea acelui timp, încît modelele pentru lite- 
ratură nu mai sînt căutate în producţiile anterioare ale evului mediu, cu caracterul lor 
romanesc şi cu nota lor de frăgezime copilărească, ci în literatura clasicismului greco-latin, cu 
spiritul ei de maturitate, de echilibru şi de armonie. 

Atât de mare era entuziasmul epocii pentru clasicismul greco-latin încît reprezentanţii 
noului curent considerau literatura evului mediu ca o literatură necioplită, barbară, căci, 
pretindeau ei, odată cu năruirea imperiului roman sub loviturile barbarilor, fuseseră 
înmormîntate în ruinele lumii antice şi artele frumoase. Inspirîndu-se din modele latine şi 
eline, ei reluară firul tradiției clasice şi, deosebindu-se fundamental de predecesorii lor şi prin 
subiectele tratate şi prin.arta compoziţiei, au reprezentat în literatura timpului o adevărată 
renaştere. 

Astfel cărturarii Bizanțului, emigrați în Occident, unde erau căutaţi, cu manuscrisele în 
care se aflau comorile de cultură ale strămoşilor lor, deş-teptînd şi ținînd treaz interesul pentru 
vechea literatură grecească, au avut partea lor de muncă în aşezarea temeliilor Renaşterii. 

Dar, pe cînd Occidentul se folosea de munca şi cultura cărturarilor greci, în limanurile 
bizantine, părăsite de luminile acestora şi inundate de puhoiul turcesc, cultura se stinge. 
Numai în insulele rămase sub stăpînirea franceză şi venețiană mai pîlpiia încă o viaţă literară 
proprie, dar şi acestea au căzut, cu timpul, sub stăpînirea musulmană. După căderea 
Peninsulei Balcanice sub turci, vechile legături culturale şi literare dintre Occident şi Orient, 
stabilite după cruciada a IV-a prin stăpînirea franceză şi venețiană în imperiul bizantin, sînt 
rupte. De altă parte, cultura adusă de turci în Europa, întemeiată pe culturile asiatice şi în bună 
parte pe cea persană şi arabă, era cu totul deosebită de cultura creştină a Bizanțului şi a 
Occidentului. în aceste noi condiţii politice şi sociale, limba bizantină, pierzîndu-şi coeziunea 
ei, începe să se schimbe tot mai mult şi ia aspectul unei limbi deosebite: este greaca modernă. 
Viaţa poporului grec, concentrată de aci înainte în jurul patriarhului, căruia turcii îi 
concedascră o parte din drepturile împăraţilor bizantini asupra credincioşilor lor, se desfăşura 
de acum pe o linie nouă. Cu căderea Constantinopolului, cultura şi literatura bizantină se 
încheie. 

Tot atît de fatală a fost invazia turcească şi pentru literatura statelor slave sud- 
dunărene. Cucerirea turcească s-a înfăptuit pe cînd se desfăşura faza inițială din procesul de 
formaţie şi evoluţie al organizării lor sociale şi culturale. Nimicirea independenţei politice a 
pus capăt şi acestei evoluții abia începute. 

Cruzimea cu care turcii au înăbuşit năzuințele de libertate ale popoarelor slave a 
răscolit adînc sufletul maselor populare. Oraşe ca Trapezica, arse 

pînă în temelie, fruntaşii oraşului măcelăriți în biserică, tineretul despărțit cu sila de 
părinți şi strămutat în Asia-Mică, bisericile transformate în geamii sau în grajduri — 
asemenea represiuni sîngeroase au îngrozit populația şi au introdus panica în rîndurile ei. 

Ca să scape de urgia turcească, o parte din ea a trecut la mohamedanism, altă parte a 
renunţat la bunurile strămoşeşti şi a luat drumul exilului. Cu deosebire pătura conducătoare, 
nobilimea şi clerul, care erau pîrghiile de susținere ale statului, urmărite de turci, fiindcă 
susținuseră războiul sfînt împotriva paginilor, au fost nevoite să-şi caute altă patrie. Şi cum 
singurele state ortodoxe din vecinătate care mai păstrau încă autonomia lor erau principatele 
române, la iioi şi-au găsit limanul de adăpost. înrudirea voievozilor noştri cu ultimele dinastii 
sîrbeşti şi bulgăreşti, precum şi comunitatea de credinţă religioasă a cultului divin în formele 
limbii slavone erau împrejurări prielnice pentru această migraţiune. 

In țările noastre pribegii au fost primiți cu generoasă ospitalitate. Pe tronurile 
principatelor noastre s-au urcat ca soţii ale voievozilor români şi cîteva reprezentante din 
aceste ultime vlăstare ale familiilor domnitoare din Serbia, precum: despina Milita, soția lui 
Neagoe Basarab, despina Elena, o rudă mai tînără sau chiar sora despinei Milita, crescută şi 
măritată în Moldova cu Petru Rareş; Ştefan cel Mare însuşi se înrudea prin una din soțiile 
sale, Măria de. Mangop, cu ultima dinastie sîrbească. 

Emigrarea păturii conducătoare a popoarelor slave — nobilimea şi mai ales clerul — 
va contribui, după cum vom vedea mai pe larg în capitolul următor, la întărirea culturii în 
forma slavonă în ţările noastre. 


MĂNĂSTIRILE, FOCARE DE CULTURĂ 

Siliţi să se expatrieze, pribegii slavi au luat cu ei, spre a scăpa de dezastru, comorile 
lor de cultură: manuscripte, odăjdii scumpe, aere, icoane. Astfel se explică acele manuscrise 
slave din veacul al XHI-lea pe care le-a aflat în vechile noastre mănăstiri şi pe care le-a 
descris în catalogul său de manuscrise slavoneşti din bibliotecile româneşti un învăţat rus, 
lacimirskij. Şi tot pe această cale a ajuns la mănăstirea Putna un aer vechi cu inscripție 
grecească, brodată cu fir, care fusese lucrat de „călugărița Eufemia, împărăteasa Serbiei şi de 
fiica acesteia, care în călugărie se numea Eupraxia". 

Călugării slavi, care îşi făcuseră ucenicia în atmosfera de misticism şi de cultură a 
Muntelui Athos, refugiați pe plaiurile noastre, au reorganizat viaţa monahală la noi, întemeind 
mănăstiri trainice de piatră, care au devenit adevărate focare de cultură ale trecutului nostru. 

Cel dintii dintre aceştia a fost Nicodim, care, încă înainte de dezastrul din Cîmpia 
Mierlei (1389), s-a stabilit în Țara Românească şi a zidit, sub Vlaicu-Vodă (1364—1374), 
mănăstirile Vodița şi Tismana. Nicodim era originar din Macedonia sîrbească. Născut la 
Prelep dintr-un tată grec din Castoria şi dintr-o mamă sîrbă, el îmbrăcase de timpuriu rasa 
monahală în Muntele Athos. Mai tîrziu a intervenit chiar într-un moment critic al vieţii 
religioase a poporului sîrb, ajutînd să se împace conflictul dintre patriarhie şi biserica 
sîrbească, conflict care ajunsese aşa de departe, încît patriarhia aruncase anatema asupra 
bisericii sîrbeşti. Nicodim îşi căutase împreună cu ucenicii săi un adăpost la noi şi aci, cu 
sprijinul lui Vlaicu-Vodă, a ridicat mănăstirea Vodița. Ni s-a păstrat actul de danie al lui 
Vlaicu- Vodă — cel mai vechi document intern — către mănăstire, prin care ni se spune că 
domnul român „după îndemnare dumnezeiască ... ascultînd pre cinstitul întru călugări 
Nicodim ... cu a lui < a domnului > cheltuială şi dăruire... iar cu munca lui Kyr Nicodim şi a 
fraților lui a zidit şi a zugrăvit mănăstirea”. 

Nicodim, care îşi făcuse probabil ucenicia la mănăstirea Hilandar din Muntele Athos, 
a introdus la noi normele de viaţă monahală şi tradițiile de cultură ale călugărilor athoniți. 
Pentru ca munca lor de cultură să se poată săvirşi nestingherită, domnul le dăruieşte, pe lîngă 
odăjdiile şi Odoarele necesare, moşii: „satul Jidoviştiţa şi cîte galete vor fi de la satul lui 
Costea Topolnița, şi pe Dunăre de la 8 vărşii venitul domnesc şi toată viitoarea 

din mijloc cu toate, şi Dunărea de la povîrnişul Orehova, ce duce la podul cel mai de 
sus la Ruşava, şi Vodița cea mare pe amîndouă laturile cu nucii, cu livezile şi cu Țerovăţul, cu 
siliştea Bahnei"”. Deosebit de aceasta, el mai dăruieşte, pe fiecare an, din casa domnească, la 
hramul mănăstirii, cîte 1 000 de perperi, precum şi burdufuri de brînză, caşuri, maje de ceară, 
îmbrăcăminte şi 12 pături. 

în acelaşi document domnul mai rînduieşte ca nimeni dintre urmaşii săi să nu se 
amestece în administraţia interioară a mănăstirii, ci călugării înşişi, după chibzuinţă lor, să-şi 
aleagă stareţul. 

Această grijă deosebită pe care domnul o pune la întemeierea şi consolidarea 
mănăstirii se explică prin faptul că, într-o vreme în care limba de cultură a neamului era o 
limbă străină, pe care o înțelegea numai clerul şi pisarii din cancelariile domneşti, mănăstirile 
erau singurele instituțiuni de cărturărie, în mănăstiri se aflau bibliotecile de manuscrise slave 
aduse de fugarii sud-dună-reni, în mănăstiri se aflau şcoli în care se putea învăţa limba slavă 
ŞI, în sfîrşit, în mănăstiri se învăţa şi arta caligrafiei. 

Caligrafii erau în mare vază, fiindcă se îndeletniceau cu copierea şi râs-pîndirea 
manuscriselor necesare cultului divin într-o epocă în care tiparul nu era încă cunoscut. 
Nicodim însuşi, care era un călugăr de o cultură aleasă pentru timpul lui, era în acelaşi timp şi 
un caligraf de mare talent. De la el ne-a rămas o frumoasă evanghelie, scrisă pe pergament, 
împodobită cu miniaturi şi viniete, cu o notă de „Popa Nicodim ... în al şaselea an al perse- 
cuţiunii sale, iar socotit de la începutul lumii 6913 < = 1405 >". 

Normele şi tradițiile vieții culturale din sf. Munte au fost introduse apoi şi în Moldova, 
prin ucenicii lui Nicodim, care aduseseră şi acolo tradițiile de muncă ale monahismului 
athonit. Un rol important pare să fi jucat aci călugărul bulgar Grigore Țamblac, de origine din 
Tîrnova, scriitor de seamă, trimis de patriarhia din Constantinopol la Suceava ca să refere 
asupra cererii lui Alexandru cel Bun de a se întemeia o mitropolie în Moldova. El a fost mare 
dascăl al bisericii moldoveneşti, predicator la curtea lui Alexandru cel Bun şi egumen al 
mănăstirii Neamţului. Sub imboldul primit, se începe în Moldova opera pioasă de copiere a 
manuscriselor religioase. 

CALIGRAFI ŞI MiNIATURIŞTI. Arta caligrafiei capătă astfel şi la noi, în aceste timpuri 
premergătoare tiparului, un puternic avînt. în liniştea patriarhală a lăcaşurilor de reculegere 
sufletească, călugări harnici copiau cu răbdare, pentru slava lui Dumnezeu şi pentru mîntuirea 
sufletului lor, textele Sfintelor Scripturi, împodobindu-le cu viniete, miniaturi şi inițiale 
colorate frumos în bronz, roşu, verde, negru şi albastru. 

Cheltuielile pentru procurarea materialului — chinovar, colori, pergament, sau hîrtie 
adusă din fabricile Veneţiei, ale Sileziei, ori, mai târziu, în a doua jumătate a secolului al XVI- 
lea, din fabrica de hîrtie a lui Hans Benkner, de la Braşov — erau suportate de domni şi de 
mitropoliți, de episcopi şi de egumeni, de boieri şi de negustori, care, asociindu-se astfel la o 
operă necesară sfintelor altare, înțelegeau să îndeplinească o faptă creştinească. în sufletul 
celui care plătea cheltuielile şi în al artistului care îndeplinea munca de migă-leală nu intra 
nici un gînd de deşertăciune omenească, ci totul se săvîrşea pentru slava lui Dumnezeu. De 
aceea mulți dintre cei ce s-au muncit să 

copieze şi să ilustreze cu miniaturi şi frontispicii colorate manuscrisele nici nu şi-au 
semnat numele, iar cei ce au cutezat să-şi însemne numele au făcut-o cu multă umilinţă: „Prea 
păcătosul şi netrebnicul şi umilitul şi blestematul caligraf, monah Silion, a scris acest sfint 
tetraevanghel în sfîntul locaş Deal, din porunca robului lui Dumnezeu ieromonah Ieremia 
egumen"; „Am scris cu păcătosul şi cel din urmă între preoți, caligraf protopop Ion Sîrbul". 
Erau florile evlaviei creştine pe care sufletele româneşti ale veacurilor trecute le-au adus ca 
prinos Domnului. 

Aceste opere închinate sfintelor altare reprezintă în cultura şi arta românească a 
secolelor XV—XVII aportul cel mai preţios. în evoluţia miniatu-risticei din marea 
slavonească a Răsăritului ortodox care ne înconjura, munca de artă săvirşită pe pămînt 
românesc de anonimi călugări „robi ai lui Dumnezeu" reprezintă o treaptă superioară şi ea a 
servit în secolele al XV—lea şi al XVI-lea de model vecinilor noştri ortodocşi de la răsărit. N- 
o spunem numai noi aceasta, ci o recunosc înşişi învățații ruşi. „în a doua jumătate a secolului 
al XV-lea şi la începutul secolului al XVI-lea — spune Iacimirskij — stilul moldovenesc 
predomină şi în manuscrisele ruseşti, dar aci totul iese oarecum țipător şi mizgălit şi 
ornamentaţiile ruseşti stau foarte departe de modelele lor, de acele manuscrise luxoase 
moldoveneşti, care la timpul lor au fost dăruite vechilor mănăstiri de domnitori şi ierarhi şi 
care acum împodobesc cele mai bune biblioteci de manuscrise" (trad. d-nei Piscupescu). 

Textul era copiat cu pană de gâscă cu roşu şi cu negru într-o caligrafie care era ea 
însăşi o operă de artă, dar toată frumuseţea manuscriselor o alcătuia decorarea. 

Paginile care deschideau un capitol erau împodobite cu frontispicii. Acestea, foarte 
variate ca desen şi colorit, se pot reduce la trei tipuri principale: unele erau geometrice, 
alcătuite totuşi din linii fine care se împletesc în formă de romburi, de cercuri, de 
dreptunghiuri; altele botanice, alcătuite din flori stilizate: lujere, lalele, garoafe, crini, 
miosotis; multe zoomorfice, pasări sau animale reale sau fantastice: vulturi, păuni, corbi cu 
crucea în gură (stema Țării Româneşti), lei, urşi, balauri înaripaţi, aspide ş.a. De multe ori 
aceste trei tipuri de frontispicii se combină armonios între ele, încheindu-se sus cu o cruce 
păzită de lei sau de aspide, ori umbrită de flori şi de păuni. 

Un deosebit farmec îl dădeau manuscriselor miniaturile care deschideau textul şi care 
erau împrăştiate în cuprinsul marilor diviziuni ale scripturilor biblice şi liturgice. Ele înfățişau 
—- adesea pe un fond bronzat sau pe un roşu de purpură — în chenare de portaluri 
împodobite cu flori, chipul evanghe-liştilor sau al marilor liturgişti, scene din viața 
Mîntuitorului sau chiar chipul voievozilor sau al boierilor, uneori şi al mitropoliților care 
porunciseră copierea şi iluminarea manuscrisului. Evanghelia scrisă în 1473 din porunca lui 
Ştefan cel Mare pentru mănăstirea Humor — păstrată azi în mitropolia din Cernăuţi — 
înfăţişează pe marele domnitor, cu plete blonde, ochi albaştri, oferind în genunchi evanghelia 
copiată Maicii Domnului, protectoarea mănăstirii, într-un manuscris în care se află o 
evanghelie scrisă în Craiova la 1583 de protopopul caligraf loan Sîrbul, dăruită de marele 
armaş Danciul şi de Radul Postelnicul mănăstirii Gura Motrului, şi o alta de la biserica Sf. 
Nicolae din Chilia şi scrisă în 1593 şi ferecată în 1644 de Matei Basarab, se găseşte pe o 
pagină portretul domnului în picioare, cu pletele şi barba albă, îmbrăcat în 

mantie îmblănită de brocard cu fir de aur peste costumul înflorat cu fir de argint, iar pe 
altă pagină, portretul doamnei Elina purtînd peste învelişul alb al capului cununa domnească, 
îmbrăcată ca şi soţul cu aceeaşi manta blănită cu fir, sub care se vede rochia argintie cu flori şi 
rîuri verzi şi cu dungi aurii pe poale. 

De o deosebită varietate era ornamentarea literei inițiale cu care se începea un capitol. 
Litera, pe un fond albastru, roşu sau bronzat, mărită mult, era alcătuită din linii şi spirale care 
se întreţes în forme de vrejuri sau de petale, de sepale şi de flori, ori cuprindeau între liniile ei 
pasări şi animale reale sau fantastice: păuni, lei, urşi, pelicanul care îşi sfîşie pieptul pentru ca 
din sîngele lui să-şi hrănească puii, imaginea Mîntuitorului din Fisiolog; sau aspide — motiv 
împrumutat din acelaşi Fisiolog — şerpi uriaşi care numai cu privirea înveninată pot ucide 
vietățile de la distanță. 

Modelele pentru ornamentarea manuscriselor veniseră din Bizanţ, care suferise în 
această privinţă influenţa artei asiatice, mai ales a celei persane şi a celei armene. Ele fuseseră 
aduse din Muntele Athos prin călugării slavi şi greci, pripăşiți în țările noastre. Cel mai vechi 
caligraf miniaturist în Țara Românească a fost călugărul sîrb Nicodim, ctitorul mănăstirii 
Tismana, care ne-a lăsat un evangheliar, copiat şi ornamentat în 1405, păstrat înainte de război 
în Muzeul de antichităţi, dar transportat în zilele de restrişte ale războiului la Moscova, de 
unde nu ne-a mai fost restituit. în Moldova, cel mai vechi caligraf şi miniaturist pare să fi fost 
Grigore Ţamblac, dar manuscrisele atribuite lui de laţimirskij sînt de fapt ale lui Gavril 
Urikovici. 

între călugării greci pripăşiți la curțile domnilor noştri unii erau adevărați artişti în 
meşteşugul împodobirii manuscriselor. Aşa, de pildă, Matei Mitropolitul Mirelor, care ne-a 
lăsat o cronică în versuri greceşti a evenimentelor petrecute în Ţara Românească între anii 
1602—1618, a copiat în 1610, cu cheltuiala Cătălinei, mare băneasă a Craiovei, o evanghelie 
grecească, ajunsă, acum în mănăstirea Sfîntul Sava. 

între caligrafii şi miniaturiştii străini care au lucrat în țările sau pentru țările noastre se 
găsesc şi femei, ca de exemplu Melania din Leontopol. 

Prima şcoală de caligrafi miniaturişti pare să fi înflorit în mănăstirea Neamţu, unde, în 
1429, călugărul Gavril Urikovici — în care N. Iorga vede un reprezentant al familiei Ureche, 
care şi-ar fi transcris numele în formă slavonă *— copia din porunca lui Alexandru cel Bun şi 
a soției sale Marina ua evangheliar greco-slavon. O deosebită înflorire a avut arta miniaturii în 
vremea lui Ştefan cel Mare. Viteazul domn a ținut să veşnicească numele său nu numai prin 
strălucirea armelor şi prin tenacitatea cu care a apărat pămîntul Moldovei, dar şi prin impulsul 
dat culturii. Pe timpul său şi din porunca lui,, în marile mănăstiri atunci întemeiate, lucrau 
numeroşi artişti ai scrisului. Astfel în mănăstirea Putna găsim pe Palade monahul de la care 
ne-a rămas. un evangheliar care se păstrează în biblioteca mănăstirii, pe Spiridon ieromonahul 
de la care se cunoaşte un evangheliar slavon, aflat acum la Moscova, şi pe Filip ieromonahul, 
care, în 1502, copia un evangheliar slavon pentru mănăstirea Zografu din Muntele Athos. în 
mănăstirea Humor aflăm lucrînd în 1473 un alt caligraf, Nicodim, care ne-a lăsat între altele 
un frumos evangheliar slavon, păstrat acum în mitropolia din Cernăuţi. Şi în vechea mănăs- 

35» 


tire de la Neamţu găsim în 1493 un caligraf de talent, pe Teodor M[ilrişescul, care a 
lucrat în 1493 o evanghelie, păstrată acum în Biblioteca din Munchen. 

Dintre mitropoliţii ulteriori ai Moldovei, merită să fie amintit aci ca un «caligraf de 
mare talent Atanasie Crimca sau Crimcovici, care a împodobit ctitoria lui de la Dragomirna cu 
cîteva din cele mai frumoase produse ale -caligrafiei şi miniaturii româneşti. 

Şi în Ţara Românească au fost caligrafi iscusiţi de la care ne-au rămas manuscrise 
împodobite frumos cu miniaturi, ca: Radu Drăghici din Măniceştii judeţului Teleorman, care 
copiază în 1574 un evangheliar pentru Petru Şchiopu şi fiul său Marcu, sau Popa Ion Sîrbu, 
care lucrează la Craiova din porunca lui Mihnea-vodă, sau mitropolitul Anania de pe vremea 
lui Matei Basarab .şi alții. 

Introducerea tiparului în țările noastre a dat o lovitură puternică dezvoltării frumoase 
pe care o luase arta caligrafiei şi a miniaturii la noi. Totuşi <ea reînvie în epocile domniilor, 
relativ liniştite, ale lui Matei Basarab şi Vasile Lupu şi mai ales în vremea lui Brîncoveanu, 
cînd gustul pentru migală şi frumos se vădeşte şi în hrisoavele scrise în cancelaria domnească. 

Merită să fie subliniat şi aci — ca o trăsătură a poporului românesc, care In tot cursul 
atît de dramatic al istoriei sale a compătimit cu suferinţele vecinilor — gîndul creştinesc al 
domnilor, mitropoliţilor şi boierilor noştri de a trimite, împreună cu ajutoare de bani, şi 
manuscripte copiate frumos mănăstirilor obidite sub apăsare turcească din sud-răsăritul 
Europei. Unul dintre cei mai generoşi domni în această privinţă a fost însuşi Ştefan cel Mare. 
Un minunat evangheliar copiat şi împodobit cu miniaturi din porunca lui, de ieromonahul 
Filip, în 1502, a fost dăruit mănăstirii Zografu din Muntele Athos şi se păstrează acum în 
Biblioteca Naţionala din Viena. Petru Rareş, urmînd pilda tatălui său, a dăruit şi el o frumoasă 
evanghelie mănăstirii Xeropotamul şi o alta mănăstirii Vatopedi, amîndouă în sfîntul Munte. 
Fiica lui Petru Rareş, doamna Chiajna, şi soţul ei, Mircea Ciobanul, trimiteau în dar, la 1545, 
mănăstirii Dionisiu din Muntele Athos un evangheliar ferecat în aur şi argint, cu chipul 
donatorilor. Astfel de donațiuni au fost numeroase. 

Călătoriile făcute în anii din urmă de d-l Marcu Beza au scos la iveală un preţios 
material de manuscrise cu miniaturi împrăştiate pe această cale în tot Orientul grecesc: în 
mănăstirile din Muntele Athos, din arhipelagul grecesc, din Siria, din Ierusalim. Studii 
întreprinse de d-l Em. Turdeanu în Serbia au învederat cît de întinsă a fost generozitatea 
românească şi în această direcție. Manuscripte româneşti cu miniaturi din vremea lui Ştefan 
cel Mare se găsesc pînă în Cetinje din Muntenegru, altele de la diferiți domni se găsesc :în 
mănăstirea Krusedol (din vremea lui Mihai Viteazul), la ăisatovac, la Remetea, la Milesevo, 
Hopovo, Studenica şi multe altele. 

Se întîmpla uneori chiar ca unul din iscusiții caligrafi ai țărilor noastre, mutîndu-şi 
rosturile vieții monahale în Muntele Athos, să continue acolo munca de glorificare a domnului 
prin arta scrisului. Aşa, de exemplu, pe vremea lui Vasile Lupu, care luase sub ocrotirea sa 
mănăstirea Zograful din Muntele Athos, dăruind-o cu moşii din Basarabia, un călugăr 
moldovean. Chirii Hluboceanu, fiul lui Ursu dintr-un neam de hatmani, încheia în mănăstirea 
Zografu, în ajunul Crăciunului din anul 1639, din porunca ieromonahu- 

lui Paisie, un apostol; în vara anului următor un mineiu pe luna mai, iar la sfîrşitul 
anului 1640, o psaltire. 

Cîteva din capodoperele miniaturii româneşti împodobesc azi marile biblioteci ale 
Apusului. Evangheliarul copiat în 1429 de Gavril Urikovici se află tocmai în Biblioteca 
Bodleiana din Oxford; un evangheliar, copiat din porunca lui Ştefan cel Mare pentru 
mănăstirea Zografu, se găseşte în Biblioteca Imperială din Viena; un altul copiat în 1492 a 
ajuns în Biblioteca din Munchen. 

LEGĂTORi DE MANUSCRISE şi CĂRȚI. în legătură cu arta miniaturii a înflorit în umbra 
mănăstirilor noastre şi arta legătoriei. Deşi e sigur că meşteri iscusiţi în legătura cărților se 
aflau în marile centre de viaţă românească ale trecutului, ca acel „Ioachim, zlătarul din 
Suceava", a cărui „mînă de țarină" a ferecat în argint pentru Gheorghe Izlozeanu, pîrcălabul 
din Hotin, evanghelia pe care acesta a dăruit-o bisericii din cetatea sa, totuşi e probabil că şi în 
mănăstiri se găseau călugări legători de cărți. Manuscrisele, caligrafiate frumos şi împodobite 
cu splendide miniaturi, erau legate în scoarţe de lemn, îmbrăcate în piele sau în atlas, ori 
ferecate în aur sau argint. Chenarele ornamentelor, săpate în piele sau în metal preţios, sînt de 
o rară frumusețe şi finețe, iar scenele biblice, în care se amestecă adesea motive apocrife, pot 
sta cu cinste alături de cele mai frumoase exemplare ale Occidentului. Iată;, de pildă, una din 
cele mai vechi legături din cîte cunoaştem pînă acum, aceea a evangheliei dăruită în 1519 
mănăstirii Bistrița de marele jupîn Mareea şi de soția sa Marga. Pe prima copertă e săpată în 
aur scena coborîrii Mîntui-torului în infern pentru a sfărima lanţurile robiei şi a mîntui din 
împărăția veşnicului întuneric pe primii oameni, scenă inspirată din evanghelia lui Nicodim. 
Această scenă simbolică a jertfei lui Hristos pentru mîntuirea omenirii — „cu moartea pre 
moarte călcînd" — se găseşte imprimată foarte adesea în aurul sau argintul copertelor de 
evanghelii, ca bunăoară pe legătura unei evanghelii greceşti din 1598, lucrată cu cheltuiala 
domnului lere-mia Movilă şi a soției sale Elisaveta, aflată acum la mănăstirea Sinai din Siria; 
pe dosul unei evanghelii copiată de mitropolitul Ungrovlahiei Luca în 1516, aflată acum la 
Ierusalim; pe coperta unei evanghelii a doamnei Elena, soţia lui Petru Rareş, şi pe aceea a lui 
Ştefan Rareş, ambele la Ierusalim!; pe alta, pe care Brîncoveanu o dăruia în 1697 mănăstirii 
din insula Patmos. Deşi scena este aceeaşi, totuşi chenarele în care este încadrată, dispoziția 
grupului, mişcarea personalelor, desenul dau fiecărui exemplar o individualitate aparte. 

în Biblioteca Academiei Române se găsesc cărți din epoca lui Coresi legate în aur şi 
argint, care sînt prin migala lor o minune de artă. Merită apoi o menţiune specială legăturile 
care îmbracă splendidele manuscrise cu miniaturi ale mitropolitului Crimca. Unele ne dau, în 
colțul din dreapta şi din stînga al scenei cu cobortrea Mîntuitorului în iad, chipul 
mitropolitului Crimca şi al domnului ţării, Ieremia Movilă. Cîteodată, în scenele biblice, apar 
în colţul de jos din dreapta sau din stînga şi chipurile donatorilor. 

1V. Marco Beza. Urme româneşti în răsăritul ortodox, p. 1, 2%, 119. 

BIBLIOTECI. în mănăstirile noastre se aflau pe timpuri biblioteci bogate, care însă, în 
viitoarea vremurilor, s-au împrăştiat şi pierdut. Numai cîteva mănăstiri, ca Neamţu, bunioară, 
mai păstrează ceva din zestrea culturală de altădată. Multe rămăşiţe din această viaţă de 
cultură mănăstirească au trecut granița, chiar sub ochii noştri— e destul să amintim cazul 
cronografului lui Moxa, pe care profesorul rus Grigorov l-a cumpărat în Bucureşti şi 1-a dus 
la Moscova, sau evangheliarul cu miniaturi al lui Nicodim, trimis în timpul războiului la 
Moscova şi rămas acolo. în mijlocul indiferenţei generale, Academia Română, preţuind 
importanța manuscriselor slavoneşti pentru luminarea unei epoci destul de interesantă din 
cultura veche românească, dar, din nenorocire, prea puţin cunoscută, a început să le adune. 
Depozitul ei numără pînă acum 650 de manuscripte, inventariate sumar de regretatul slavist I. 
Bogdan şi copiate într-un catalog scris de d-l Iuliu Tuducescu. Cercetarea aprofundată a 
acestor texte -ridică probleme din cele mai interesante. 

în primul rînd ele ne ajută să determinăm curentele slave care s-au încrucişat în cultura 
românească din veacurile al XV-lea şi al XVI-lea. Fără să anticipăm o concluzie pe care 
numai un studiu aprofundat ar putea-o da, observăm totuşi, după datele inventarului, că pînă 
în secolul al XVI-lea textele slave din ţările noastre sînt de redacție mediobulgară şi 
paleosîrbă, în Moldova predominînd influența mediobulgară, în Muntenia cea paleosîrbă. In 
nordul Ardealului apar şi texte de redacție rusească, probabil ucraineană. De la sfîrşitul 
secolului al XVI-lea, adică după căsătoria lui Ştefan cel Mare cu Eudoxia, sora cneazului 
Simeon Olelkovici din Kiev, şi mai ales din epoca lui Vasile JLupu şi Matei Basarab, cînd se 
întinde în principatele româneşti influenţa kieviană a lui Petru Moghilă, încep să apară în 
Muntenia şi Moldova Şi texte de redacţie rusească. 

Un interes deosebit îl înfăţişează apoi, prin vechimea ei, psaltirea în slava bisericească, 
copiată pe pergament din porunca lui Branko Mladeno-vici în 1346, cunoscută în lumea 
slaviştilor prin descrierea lui Fr. Miklosic şi folosită de Iagic în ediţia dată de el Psa/tirii din 
Bologna (nr. 205); dar mai ales o serie de texte în redacție paleosîrbă copiate pa pergament 
încă din veacul al XIII-lea, precum; o evanghelie (nr. 4), un apostol (nr. 20) şi două foi în 
interiorul scoarțelor unui manuscript adus de la mănăstirea Neamţu. Prezenţa unor asemenea 
texte, anterioare întemeierii principatelor, în mănăstirile româneşti mi poate fi un fapt banal, 
fiindcă dacă unele pot fi şi achi-zițiuni tîrzii, altele au fost aduse de valul călugărilor slavi sud- 
dunăreni care şi-au părăsit patria în faţa invaziei turceşti. Aceste manuscrise slavone aduse din 
sudul dunărean constituiesc primul fond al vechilor biblioteci mănăstireşti din țările noastre. 

Cîteva exemplare deschid o perspectivă interesantă asupra circulaţiunii textelor şi 
copiştilor în cuprinsurile româneşti. Un manuscript de evanghelie (nr. 204) în mediobulgară a 
fost copiat în 1651 de „Vasile Bosie, dascălul din Tara Moldovei", din porunca boierului 
Radu, marele comis, care l-a dăruit apoi mănăstirii Cozia. Un molitvenic (nr. 32) copiat în 
Moldova, proprietate 

! Vezi şi descrierea lui A 1. Odobescu, în Revisti română, I, 1861, p. 709—725. 

a unei biserici cu hramul Sfîntul Nicolae, a fost găsit tocmai în comuna Sîn-giorgiu din 
Ardeal. 

Alte manuscripte dezvăluie un colț din viața dramatică a culturii româneşti: un minei 
pentru sărbători, căzut în mîinile turcilor, a fost cumpărat la 25 noiembrie 1620 de uricariul 
Lucaci şi dăruit mănăstirii Vizantia din Moldova (nr. 49). 

„ Cît priveşte cuprinsul, textele sînt foarte variate. Mai întîi, cum e firesc, multe 
evanghelii şi texte liturgice; apoi scrieri patristice şi opere ascetice; vieți de sfmţi — mineie 
— şi patericuri schitice, adică vieţi de asceţi, unele de origine bizantină, ca Lavsaicul lui 
Paladie din secolul al IV-lea, sau Limo-nariul lui loan Moshos din Sinai (secolul al VIII-lea) 
— altele de origine rusească, precum Prologul lui Dimitrie, mitropolitul Rostovului (1689— 
1705). 

Alături de texte religioase se găsesc şi colecții de legi, precum Pravila mare sau 
Nomocanonul lui Mihail Vlastaris, în redacţie mediobulgară, copiat de monahul Ghervasie pe 
timpul lui Ştefan cel Mare, la 1472 (nr. 131); o colecţie de legi cu caracter monahal, al cărui 
text stă la baza Pravilei de la Govora a lui Moxa, colecția copiată din porunca mitropolitului 
Theofan al Moldovei la 1618. O altă serie de texte din Biblioteca Academiei aparțin 
istoriografiei, precum: Amartolos din secolul al XVI-lea (nr. 320); Manasses şi Vrienios (nr. 
147) şi, în sfîrşit, cîteva romane populare, ca Varlaam şi Ioasaf în redacție mediobulgară din 
secolul al XIV-lea, la care e de adăogat şi cea mai veche versiune a Alexandriei copiată în 
mănăstirea Neamţu. 

Pe lîngă această zestre a culturii slavone răsădită pe pămînt românesc, mai găsim în 
colecția Academiei Române şi creaţiuni româneşti în limbă slavă, ca: analele de la Putna; o 
copie de pe cel mai vechi pomelnic românesc — de la Bistriţa — început în 1407, cu numele 
domnilor Moldovei şi al doamnelor lor, cu al familiilor domnitoare înrudite din Țara 
Românească, cu al mitropoliților, episcopilor...; imnuri religioase create de Filothei monahul, 
fost logofăt al lui Mircea cel Bătrîn (nr. 209); în sfîrşit, cîteva opere ale mitropolitului kievian 
Petru Moghilă, vlăstar de domni moldoveni, şi o viaţă a sfîntului loan cel Nou de la Suceava, 
operă a lui Grigore Ţambiac. 

Ceea ce avem azi este o slabă rămăşiţă din ceea ce a fost odinioară cultura slavă în 
mănăstirile noastre. Vestea despre bogăţia bibliotecilor noastre trecuse încă din timpurile 
vechi graniţa. în 1556 ţarul Ivan cel Groaznic, avînd nevoie de o sintagmă cu materia aşezată 
după ordinea literelor chirilice, trimitea după exemplare în Moldova lui Alexandru 
Lăpuşneanu.! Şi marele mitropolit al Kievului, Petru Moghilă, căuta manuscrise pentru 
tipăriturile sale în mănăstirile româneşti. 

ŞCOLILE, Din numeroase notițe păstrate pe filele manuscriselor vechi rezultă că cei mai 
de seamă cărturari şi copişti ai veacurilor trecute s-au format în şcolile din mănăstiri: Bistriţa, 
Neamţu, Putna, Voroneţ, Slatina, Suceviţa din Moldova; Tismana, Cozia, Bistriţa din Oltenia; 
Dealul, Govora ş.a. în Muntenia. 

Mănăstirile erau depozitarele de cultură slavonă şi, într-o vreme în care serviciul divin 
şi actele de cancelarie domnească se redactau într-o limbă 

! Tacimirskij, CJiaBHHCKHH H pyCCKHfIl pyKOnHCH PyMMHCKHXI 
BH6JIHOTeK'b, p. 288. 

străină — moartă — era firesc ca viitorii clerici şi dieci sau pisari să deprindă 
rudimentele de instrucţie slavonă în şcolile mănăstireşti. Din aceste şcoli au ieşit în bună parte 
vechii dieci de cancelarie — care poartă nume româneşti, ca: Oțel, Oanţă, Lupul, Vulpaş, 
Buzdugan, Căţelean, Ion Marjire — pisarii lui Petru Rareş, Muşat şi Crăciun, pisarii lui Mihai 
Viteazul. 

Instrucția în mănăstiri avea desigur un caracter religios şi ea se va fi mărginit la scris şi 
citit, la deprinderea limbii slavone pe textele Sfintelor Scripturi şi la cîntările bisericeşti. La 
aceste şcoli veneau, pe vremea lui Alexandru Lăpuşneanu, în Moldova, să înveţe cîntările, 
dascăli şi dieci ruteni din Przemysl şi din Lwow!, într-o vreme cînd biserica ortodoxă era 
amenințată în Galiţia de propaganda iezuită. 

Pentru uzul copiilor care învățau o limbă străină şi pentru nevoile celor ce tălmăceau 
din limba slavonă în limba română, s-au alcătuit cu vremea şi dicționare slavo-române, cum 
este dicționarul lui Mardarie de la mănăstirea Cozia, alcătuit pe la anul 1649, sau al lui Mihail 
Logofătul din Tîrgovişte, scris pe la 1678. 

BRODERIA RELIGIOASĂ. în mănăstiri erau şi ateliere de broderie religioasă, din care a ieşit 
o întreagă artă minoră de o rară frumuseţe dar care, din nenorocire, nu ne este cunoscută în 
toate detaliile ei. Un studiu recent al d-lui Emil Turdeanu despre epitafele moldoveneşti în 
secolele al XV-lea şi al XVI-lea aruncă o lumină vie asupra acestei laturi din viaţa artistică a 
vechilor noastre mănăstiri. Şi aici modelele veneau din Bizanţ, prin mijlocirea slavilor din 
sudul Dunării. 

Cel mai vechi exemplar de epitaf găsit pe pămint românesc este cel păstrat azi în 
mănăstirea Putna şi care a fost lucrat de regina Euthimia, soția despotului sîrb loan Ugliesa, 
fratele lui Vukasin, şi de fiica ei, Eupraxia. După moartea soțului, regina văduvă şi cu fiica ei 
şi-au căutat liniştea sufletului în pacea unei mănăstiri sîrbeşti. Aci, cu gîndul la jertfa 
Mîntuitorului [ṣi după] gustul lor artistic, au migălit cu acul, după un model bizantin, un 
splendid epitaf, pe care, cînd valul invaziei turceşti a năpădit ţinuturile sîrbeşti, călugării 
fugari ai mănăstirii l-au adus în Moldova, la începutul secolului al XV-lea. Epitaful a servit 
apoi ca model pentru o întreagă serie de exemplare. Motivul este de o simplitate mişcătoare: 
pe cîmpul înstelat al cerului, trupul mort al Mîntuitorului, cu capul nimbat de o aureolă de 
pietre prețioase, este înconjurat de îngeri îndurerați. 

Acest motiv de origine bizantină, transplantat în Moldova şi contaminat cu alte 
motive, a servit apoi ca punct de plecare pentru o întreagă înflorire, care se poate desface în 
două ramuri principale, în două şcoli. Una, arhaizantă, reprezintă vechiul model sîrbesc, 
reprodus, fireşte, cu variante, într-un epitaf lucrat pe vremea lui Alexandru cel Bun, la 1428, 
prin stăruința mitropolitului grec Macarie. A doua şcoală pare să fi pornit de la mănăstirea 
Putna, ctitoria lui Ştefan cel Mare, care a fost în acelaşi timp şi unul din atelierele cele mai 
active ale miniaturii moldoveneşti. Exemplarul creat la Putna umanizează drama 
Mîntuitorului, căci aduce la căpătiiul lui fiinţele de care i-a fost 

Hurmuzachi, Documente, I, p. 209. 

legată viața pămînteascâ: de o parte Maica Preacurată şi Măria Magdalena, de alta 
sfîntul Iosif, Nicodim, mironosiţele si, în sfîrşit, detaliu interesant, sfîntul loan, strîngînd mîna 
Mîntui torului. In jurul scenei: îngerii; iar în unghiuri: simbolurile evangheliştilor. Modelul a 
trecut apoi la alte ctitorii ale lui Ştefan cel Mare, la mănăstirea Dobrovăţul (epitaful din 1504 
—1506) şi la mănăstirea Voroneţ. 

După moartea lui Ştefan cel Mare, evoluţia broderiei religioase se continuă în trei 
etape succesive sub domniile lui Petru Rareş, Alexandru Lăpuş-neanu şi Ieremia Movilă. Ca o 
inovaţie, în compoziția epitafelor din timpul lui Petru Rareş apare în planul superior crucea 
bizantină încinsă de cununa de spini. Epitafe şi patrafire lucrate în mănăstirile moldoveneşti 
au fost trimise în dar de Petru Rareş la mănăstirile Muntelui Athos şi, un detaliu interesant, 
pictura capelei din mănăstirea Dionisiat, reclădită de Petru Rareş, reproduce, ca compoziție şi 
colorit, întocmai scena epitafelor din epoca lui Rareş. 

în inscripțiile slave publicate de Emil Turdeanu (Cercetări literare, IV, p, 203—214) 
sînt amintite următoarele domniţe şi jupîniţe: Marina lui Alexandru cel Bun (epitaf din 1428), 
Măria lui Ştefan cel Mare (1490), Elena Rareş cu ficele ei Chiajna şi Ruxanda (epitaf din 
1445 dăruit mănăstirii Dionisiat din Athos), Ruxanda Lăpuşneanu (epitaf dăruit mănăstirii 
Milesevo, 1567), Elisabeta lui Ieremia Movilă (epitaful mănăstirii Suceviţa, 1597), Mitrofana, 
mama cronicarului Ureche, Secul 1608. Pe un tetravanghel slav, frumos ornamentat, s-a 
păstrat o notiță de mitropolitul Macarie cronicarul lui Rareş, care spune că jupîneasa Frosina a 
logofătului Grigorie Fierie a ţesut un patrafir în 1553 şi l-a dăruit mănăstirii Neamţul. (Emil 
Turdeanu, Buletinul Instit. Sofia, I, 1941, p. 55). 

Arta aceasta a broderiilor religioase tesute din fire de aur şi împodobite cu perle şi 
mărgăritare era destul de dezvoltată în trecutul nostru. O mulțime de alte obiecte, 
acopereminte pentru mormintele voievozilor cu chipurile lor, patrafire, zavese, odăjdii pentru 
preoţi, prapore, dovedesc pe lîngă o migală de albine şi un deosebit simţ artistic. Ele formează 
bogăţia muzeelor noastre mănăstireşti. 

PICTURA. E probabil că cei dintii zugravi de biserici ai noştri să fi fost străini, poate slavi 
sud-dunăreni sau greci, care-şi învățaseră meşteşugul în Muntele Athos. Paul de Alep, vorbind 
de mănstirea Curtea de Argeş, ne spune că a fost zugrăvită de artişti cretani. Modelele după 
care meşterii zugrăveau bisericile noastre veneau fireşte din Bizanţ. Ei lucrau după tradițiile 
transmise prin manualele de pictură religioasă, cunoscute sub numele de FErminii şi alcătuite 
în atelierele muntelui Athos. Din acestea, două tipuri au circulat în lumea zugravilor noştri — 
şi în traduceri româneşti: unul prelucrat de Frangos Cattelanos după manualul lui Panselinos, 
pictorul legendar al Muntelui Athos; altul prelucrat de ieromonahul Dionisie din Furna, care 
învățase meşteşugul din copilărie în Muntele Athos. De aceea pictura noastră veche, urmînd 
normele statornicite, este dominată de o concepţie diametral opusă aceleia care a însuflețit 
arta Renaşterii. Pe cînd în pictura religioasă a Occidentului este o concepţie graţioasă, plină de 
viață a grupurilor, de mişcare, de cadru pitoresc al naturii înconjurătoare, de tot ceea ce putea 
să 

apropie sfîntul de omenesc, în arta ortodoxă este o concepție ascetică: sfinții sînt 
desprinşi de tot ceea ce este pămîntesc, cu trupul mortificat de asceză, cu chipul învăluit în 
nimbul divinității. Numai flacăra mistică licăreşte în lumina ochilor. 

Dar deşi tehnica bizantină era predomnitoare, totuşi influențe occidentale nu se pot 
tăgădui. Se ştie că Alexandru Lăpuşneanu cerea zugravi pentru bisericile sale din Italia. 
Meşterul Mina, care a zugrăvit mănăstirea Căluiul a Buzeştilor şi pe care Mihai Viteazul 1-a 
trimis în Veneţia ca să cumpere vopsele, nu se va fi întors din cetatea dogilor numai cu culori. 
Din încrucişarea acestor curente şi influenţe străine şi din selectarea armonică a elementelor 
lor esențiale recreate prin geniul poporului s-a format cu timpul pe pămînt românesc o artă 
originală, cu caracterele ei distinctive, ce se vădeşte ca atare nu numai în picturile de pe 
zidurile bisericilor, ci şi în zugrăveala icoanelor. 

Această artă românească a atras atenția specialiştilor străini. Cunoscutul iconograf rus 
N. Kondakov, amintind de breslele de zugravi ai Moldovei din veacul al XVI-lea, care au 
pictat icoane şi fresce de biserici, vorbeşte de şcoala moldo-valahă din secolul al XVI-lea şi 
arată influența pe care a avut-o această şcoală asupra iconografiei din Rusia meridională. 
Frescele de pe zidurile exterioare ale mănăstirilor Voroneţul, Vatra Moldoviței, Suceviţa, 
Humorul, zugrăvite în strălucita epocă de la Ştefan cel Mare la Petru Rareş, stîrnesc azi 
admirația celor mai de seamă cunoscători ai artei bizantine. Cunoscutul profesor de istoria 
artelor de la Universitatea din Viena dinaintea marelui război, Josef Sztrygowski, într-un 
articol din ziarul Zeii pe august 1913, vorbind de o călătorie în munţii Bucovinei ea de „una 
din plăcerile cele mai înviorătoare ale Europei”, se întreba: „Dar ce este ceea ce ar trebui să 
atragă în aceste îndepărtate văi chiar pe cel mai umblat cunoscător al artei vechi? Sînt — 
răspunde el — tezaure ce el nu le poate vedea nicăieri în altă parte."! D-1 Henri Focillon, 
profesor de istoria artelor la Sorbona, mărturiseşte: „Cine le-a văzut o dată aceste delicioase 
biserici ale Bucovinei nu le va putea uita niciodată. într-o ţară de verdeață şi de păduri, sub un 
cer luminos şi potolit, ele sînt florile primăverii eterne a imaginilor. Sub vechiul decor de 
arcaturi, iată distribuite (în fresce) ierarhiile cereşti: judecata din urmă, geneza, maeştrii 
înțelepciunii antice... marea dramă a istoriei creştinătăţii orientale, asediul 
Constantinopolului... Voroneţ, Moldaviţa, Humor, în finele dimineţi din ţara fagilor, în 
mijlocul pajiştilor lor înverzite, atîtea capodopere de poezie arhaică... în care se afirmă poezia 
vieții româneşti întinerind formule antice." 

Şi nu sînt desigur simple flori retorice, ci cuprind şi un sîmbure de adevăr aceste 
cuvinte ale lui Sztrygowski: „Cine se osteneşte să pătrundă în aceste cicluri de icoane care se 
pot compara iarăşi numai cu mozaicurile din San Marco sau, considerînd numai interiorul, cu 
bisericile Muntelui Athos, acela recunoaşte numaidecît marea greşeală ce a săvirşit pînă acum 
investigația ştiinţifică, nevăzînd în aceste fresce decît numai şi numai un răsad al artei atho- 
nice. Altfel însă judecă acela care ține seamă de înrîurirea cea grozav de mare ce au avut 
asupra artei din Athos voievozii moldo-valahi cu ale lor aşeză- 

1 V., traducerea lui G. Murnu din Buletinul Comisiunii monumentelor istorice, 
1913,.p. 129. 

> Revue de l'art, Paris, mai 1925, p. 26. 

minte, ctitorii şi danii, şi nu uită a socoti, pe de altă parte, belşugul de idei proprii 
teologice, precum ele se rostesc cu deosebire în manuscrisele şi picturile murale ale 
mănăstirilor Dragomirna şi Suceviţa; dacă e obişnuit din lungă experiență să prindă cu 
privirea raporturile generale, el va fi silit să admită că nu atît Athosul asupra Moldovei, pe cît 
marea cultură din mănăstirile Bucovinei a trebuit să se repercuteze asupra sfîntului Munte."! 

Mănăstirile au fost astfel în trecutul românesc, prin neîntrerupta activitate de cultură şi 
de artă, centrele din care pulsa viaţa spirituală în toate cuprinsurile neamului. Textele 
tălmăcite şi modelele de artă religioasă create în chiliile mănăstirilor erau copiate de preoții de 
mir şi de cărturarii şi artiştii laici şi răspîndite mai departe în lumea satelor şi a oraşelor. 
Astfel s-a creat acea atmosferă de misticism în care a vieţuit poporul nostru mai multe 
veacuri, în această atmosferă în care învățămîntul, pornit din curtea mănăstirilor, era dat de 
cler, s-a format sufletul românesc cu o puternică notă de religiozitate, pe care o găsim vibrînd 
pînă şi în filele vechilor cronici. Prestigiul pe care-l dobîndiseră mănăstirile era aşa de mare, 
încît domni şi boieri se întreceau să le înzestreze cu sate şi moşii, cu mori şi prisăci şi cu 
sălaşe de robi*, între zidurile acestor lăcaşuri de asistenţă şi rugă, de cultură şi de artă, şi-au 
căutat, în anii bătrîneţii, pacea, în pregătirea pentru viaţa viitoare, membri ai familiilor 
domnitoare şi fruntaşi ai marii boierimi, precum: marele logofăt al lui Mircea cel Bltrîn, Filos; 
mama lui Ştefan cel Mare, Oltea Doamna; mama lui Mihai Viteazul, Theofana; Nistor şi soția 
sa Mitrofana, părinții marelui cronicar Grigore Ureche; marele logofăt al lui Nicolae 
Mavrocordat, cronicarul Radu Popescu, şi mulți alții. 

Comorile de cultură şi artă pe care le păstrau mănăstirile ascunse departe de pînza 
drumurilor bătătorite, în plaiurile munţilor, explică în parte şi grija pe care au pus-o domnii de 
a le întări cu ziduri şi cu metereze, ca pe nişte adevărate cetăți. 

CULTURA SLAVĂ ÎN ŢĂRILE NOASTRE. SUFLET ROMÂNESC ÎN 
LIMBĂ SLAVĂ 

LITERATURA RELIGIOASĂ 

în urma prăbuşirii statelor slave sub turci, călugări ca Nicodim şi alţii, despre care vom 
vorbi în curînd, în năzuinţa lor de a scăpa de dezastru comorile de cultură ale poporului lor şi 
de a continua în limanuri mai adăpostite munca lor închinată Domnului, au adus în ţările 
noastre vechile manuscrise slavone şi au pus temeliile vieţii monahale după normele 
statornicite în Muntele Athos. în mănăstirile întemeiate de ei şi sporite prin grija pentru 
bunurile sufleteşti ale voievozilor noştri, s-a început o spornică activitate culturală în limba 
slavă, care era pe atunci la noi limba de cultură a neamului, precum în Occidentul evului 
mediu fusese, cu cîteva veacuri mai înainte, limba latină. în mănăstirile acestea se aflau şcolile 
de slavonie, bibliotecile şi călugării caligrafi, care au copiat cu un remarcabil simţ de artă 
manuscrisele slave ale Sfintelor Scripturi, atît de preţioase într-o vreme în care tipografiile nu- 
şi făcuseră apariția la noi. în afară de textele Sfintelor Scripturi şi în afară de cărțile necesare 
serviciului divin, s-au mai copiat în mănăstirile noastre literatura dogmatică şi ascetică, care 
contribuia la întărirea credinţei, literatura apocrifă, care satisfăcea curiozitatea călugărilor 
pentru atîtea chestiuni pe care Biblia le lasă în întuneric, precum şi o bună parte din literatura 
distractivă a slavilor sud-dunăreni, ca bunioară o versiune a romanului lui Alexandru cel 
Mare, copiată în 1562 din porunca mitropolitului Grigore al Moldovei şi care se păstra în 
biblioteca mănăstirii Neamţul. 

Dar în aceste manuscrise copiate după originale venite din sudul Dunării, în afară de 
arta caligrafică şi miniaturistică, nu se poate găsi nici un alt adaus al sufletului românesc la 
noi. în schimb însă găsim în veacurile al XIV-lea, al XV-lea şi al XVI-lea, cînd cultura slavă 
de la noi, întărită continuu prin focarele din sudul Dunării, era în floare, un începiit de 
literatură românească în limba slavă. Precum în Occidentul medieval cărturarii din toate țările 
dădeau expresie concepției lor în limba latină, tot astfel găsim şi în țările noastre cărturari 
care, sub influența modelelor sud-dunărene, şi-au înveşmîn-tat gîndirea şi simţirea în formele 
limbii slavone. Avem astfel în primele veacuri ale statelor noastre un suflet românesc în formă 
slavonă. 

Cel mai vechi dintre aceşti cărturari este un mare logofăt al lui Mircea cel Mare. 
Acesta, în asfinţitul vieții sale, renunțînd la măririle deşarte, şi-a căutat un loc de linişte şi 
reculegere în lumea călugărilor, sub numele de Filo- 

theiu. De la el ne-a rămas un polieleu, adică un fel de imn religios destinat să fie 
cîntat. Originalul s-a pierdut, dar se păstrează mai multe copii manuscrise din Ţara 
Românească, Moldova şi Rusia, dintre care cea mai veche datează din veacul al XV-lea. în 
aceste copii se spune doar că autorul cîntecului este „monahul Filotheiu, care a fost logofăt 
mare al lui Mircea cel Mare". Cum se numea însă mai înainte nu ni se spune, dar dacă ţineam 
seama — după cum observă d-l P. P. Panaitescu —m că cei ce îmbracă rasa monahală sînt 
ținuți să-şi schimbe numele pe care l-au purtat în viața lumească şi să ia în sihăstrie un altul, 
care însă să înceapă cu aceeaşi literă cu care începea şi numele laic, atunci e probabil că 
sihastrul Filotheiu trebuie identificat cu marele logofăt Filcs, pe care-l găsim semnînd în 
actele divanului domnesc al lui Mircea cel Mare prin 1394. 

Cam în acelaşi timp se desfăşoară în Moldova activitatea lui Grigore Țamblac. Deşi 
acesta era bulgar, trimis de patriarhia din Constantinopol în Moldova ca să refere asupra 
cererii lui Alexandru cel Bun de a se da Moldovei o mitropolie, deşi el a plecat apoi din 
Moldova în Rusia, unde a ajuns mitropolit şi apoi s-a întors în Bulgaria, totuşi, pe timpul cît a 
fost în Moldova ca egumen la mănăstirea Neamţu şi ca predicator la curtea lui Alexandru cel 
Bun, a ţinut un ciclu de 17 cuvîntări, unele cu caracter panegiric, în cinstea sfinților sărbă- 
toriţi, precum: cuvînt de laudă sf. Gheorghe, cuvînt de lauda sfinților apostoli Petru şi Pavel, 
cuvînt de lauda profetului Ilie; altele la comemorarea marilor evenimente din viaţa 
Mîntuitorului: la Duminica Floriilor, la Joia mare, la Vinerea mare, la înălțarea Maicii 
Domnului; sau în sfîrşit alte cîteva tratînd probleme de dogmatică, de asceză sau de morală 
creştină, precum: despre misterele Domnului, despre viața călugărească, despre milostenie şi 
săraci. 

După cererea domnului, Țamblac a scris pentru biserica moldovenească, în medio- 
bulgară, viaţa şi slujba sfîntului loan cel Nou, care fusese martirizat de tătari la Cetatea-Albă 
prin anul 1300 fiindcă nu primise să-şi lepede credința creştinească, şi ale cărui moaşte 
fuseseră transportate în 1402 de la Cetatea-Albă la Suceava. în urma acestei strămutării a 
moaştelor în cetatea de scaun a Moldovei, sfîntul a fost venerat de moldoveni ca protectorul şi 
apărătorul țării lor. Sub pana lui Țamblac, potrivit cu cerinţele genului, viaţa sfîntului este 
scăldată în culoarea miraculosului hagiografic (la moartea sfîntului coloane de foc ce se înalță 
spre cer vestesc harul Mîntuitorului, coborîn-du-se asupra celui ce a primit cununa de martir). 
Un veac mai tîrziu, un succesor român al lui Gr. Ţamblac în egumenia de la mănăstirea 
Neamţului, arhimandritul Teodosie, inspirîndu-se din opera înaintaşului său, a scris pe la 
1534, în limba slavă, un Cuvint panegiric al sfintului şi cinstitului mare mucenic loan cel Nou 
(Pohvalnoe slovo svetomu i slavnomu veliko mucenikomu lovaanny Novomy), care în 
tipăriturile moldoveneşti se găseşte pînă tîrziu în veacul al XVII-lea. 

Pe timpul lui Ştefan cel Mare cultura religioasă în formă slavă era aşa de satisfăcătoare 
pentru Moldova, încît în 1484 episcopul de Roman, Vasilie, se încumetă să intervie în 
problema de ordin teologic care iscase conflictul dintre mitropolitul Moscovei, Gheronte, şi 
principele Moscovei, Ivan al III-lea Vasilievici. 

Trei decenii mai tîrziu întîlnim în mănăstirea Putna un protopsalt» Eustratie, care 
alcătuieşte şi el cîteva cîntece religioase, păstrate într-un manuscris semnalat de învățatul rus 
acimirskij. 

ISTORIOGRAFIA SLAVONĂ ÎN MOLDOVA 

CRONICA LUI ŞTEFAN CEL MARE 

VERSIUNEA GERMANĂ. Domeniul literar slav în care cugetarea românească s-a manifestat 
mai activ şi mai continuu a fost în Moldova istoriografia.* începuturile ei trebuiesc aşezate, 
cred, în timpul şi la curtea lui Ştefan cel Mare. 

Zic cred, fiindcă nu este în Europa o literatură mai zbuciumată în dezvoltare şi mai 
năpăstuită în soarta ei decît literatura românească. Nu ştiu să mai fie multe popoare care să-şi 
fi pierdut atîtea monumente de cultură ale trecutului său de cum am pierdut noi. Originalele 
primelor traduceri româneşti s-au pierdut; prototipul primelor noastre legende religioase 
apocrife nu se cunoaşte; primele traduceri ale romanelor populare au dispărut; învățăturile lui 
Neagoe nu le cunoaştem decît din copii tîrzii şi defectuoase; cronica scrisă pe timpul şi la 
curtea lui Mihai Viteazul nu ni s-a păstrat decît într-o traducere latină; cronica lui Grigore 
Ureche n-a ajuns pînă la noi decît în compilaţia lui Simion Dascălul; De neamul moldovenilor 
şi cronica lui Miron Costin 

! Cea mai veche cronică internă a noastră este cronica „rusească" a lui Vlad Ţepeş 
care, după concluziile lui Sedelnikov în /zvestia Academiei sovietice de ştiinţe pentru limba şi 
literatura rusă. Leningrad, II, 1929, p. 621—659, e scrisă în limba slavonă întrebuințată pe 
atunci în Ţara Românească. (V. P. P. Panaitescu, Convorbiri literare, mai—iunie 1943, 
LXXVI, p. 339.) (Text adăugat marginal — n. red.) 

le avem în copii posterioare, dintre care cea mai veche copie a cronicii datează din 
1720. Şi atîtea şi atîtea altele! 

în marile frămîntări petrecute pe pămîntul românesc, cu incursiuni de armate ungureşti 
şi polone, cu numeroase invazii de oştiri turceşti şi tătăreşti, cu atîtea vechi mănăstiri şi cetăți 
de scaun arse din temelie şi apoi reconstruite, ca să fie din nou arse, atîtea din monumentele 
literaturii noastre vechi au fost distruse sau răpite, pentru a fi apoi aruncate în cine ştie ce colţ 
de bibliotecă. 

Numai norocul ne ajută să mai dăm peste ele. O întîmplare neaşteptată uneori ne 
scoate totuşi la iveală cîte unul din aceste monumente care aştepta de veacuri închis în cine 
ştie ce colț de bibliotecă şi care ne înfăţişează munca de cultură a străbunilor îritr-o lumină cu 
totul nebănuită. 

Una din cele mai importante descoperiri făcute în timpul din urmă este aceea a 
profesorului universitar Gorka de la Universitatea din Lwow. Cercetînd în Biblioteca de stat 
din Munchen (Bayerische Staatsbibliothek) manuscrise privitoare la istoria Poloniei şi a 
Ungariei, Olgierd G6rka a dat, în primăvara anului 1911, peste cea mai veche cronică 
românească din cîte se cunosc pînă azi. Cronica se păstrează într-un codice in quarto, cu 
signatura Codex Latina-rum 952, într-o traducere germană, care începe: „Ab Jesu Măria 1502 
Jar, a<d> di<em> 28 Appril ist geschryben dy Cronycke des Stephan Voyvoda aus der 
Wallachey" (o greşeală evidentă: Wallachey în loc de Moldau). Titlul cronicii este: Cronica 
breviter scripta Stephan(i} Dei grada voyvoda Terrarum  Moldaviens(ium) necnon 
Valachyens(iutri). * 

După părerea lui Gorka, cronica ar fi fost adusă în Germania de solia moldovenească 
din 1502. La această dată Ştefan cel Mare, care era bolnav de diabet şi care era chinuit de 
rămăşiţele rănii primite la Chilia, simțindu-se din ce în ce mai rău, trimisese după medici 
specialişti în centrele ştiinţifice din Italia (Veneția) şi Germania. Misiunea trimisă în 
Germania şi compusă din Ulrich şi Antonius soseşte în Niirnberg la sfîrşitul lui februarie, cu o 
scrisoare de recomandare din partea regelui Ungariei, Wladislav Iagello. 

Solia moldovenească a avut în Germania răsunetul cuvenit. Dintr-o scrisoare în limba 
latină adresată lui Ştefan cel Mare şi dintr-alta germană, către Wladislav Iagello, amîndouă 
trimise de către primarul oraşului Niirnberg — al cărui nume n-a putut fi identificat de către 
d-l Gorka — reiese că s-a găsit un medic capabil, doctorul Ioan Klingesporn, care, rugat 
insistent, a primit să vină cu trimişii lui Ştefan cel Mare în Moldova. 

Despre doctorul Klingesporn şi despre solia moldovenească nu se mai pomeneşte apoi 
nimic, nici în documentele moldoveneşti şi nici în cele germane. La curtea din Suceava nu 
avem ştiri să fi sosit doctorul Klingesporn; dimpotrivă, la 7 decembrie 1502 găsim la patul 
domnului pe doctorul venețian Mathias Muriano. într-o listă de opt-nouă medici iluştri din 
Niirnberg, întocmită ulterior, iarăşi nu se găseşte trecut Klingesporn, deşi a fost un medic 
distins. Ce s-a întîmplat, prin ce peripeții a trecut pe drumurile pe care le-a străbătut misiunea 
moldovenească şi doctorul german, nu ştim. Gorka presupune că au pierit ucişi pe drum, în 
nişte ținuturi unde domnea dreptul pumnului. 

1 Am admis lectura corectată a lui Ion Const. Chiţimia, Cronica lui Ștefan cel 
Mare, în Cercetări literare, III (1939), publicate de N. Cartojan, p. 228. 

în Niirnberg, crainicii marelui domn au trebuit să intre în legături cu fizicianul 
Hartmann Schedel. Schedel îşi făcuse studiile la Universitatea din Leipzig şi la vîrsta de 20 de 
ani plecase în Italia să-şi desăvirşească cultura la celebra Universitate din Padova, într-o 
vreme cînd umanismul era acolo în plină înflorire. în 1466 îşi luase doctoratul şi, după un 
popas prin Veneţia, se reîntoarce în Germania, unde din 1484 se stabilise în Niirnberg ca 
medic. * în afară de profesiunea sa de medic, Schedel a fost în acelaşi timp un pasionat 
geograf şi istoric, care a adunat ştiri privitoare la Răsăritul Europei. în biblioteca lui s-a găsit 
şi un exemplar din cunoscuta narațiune alcătuită de un sas ardelean între 1477—-1491, 
Geschichte Dracole Waide. Schedel publicase în 1493 o cronică. Liber Chronicarum— 
numită şi Chronicum mundi — care a fost bine primită de contemporanii săi, fiindcă a fost 
(1493, 1496 şi 1500). A avut un mare răsunet între cărturarii din Apus. între altele, pasaje 
întregi din ea au fost încorporate în ediția din 1494 a operei lui Vincent de Bauvais, Speculum 
historiale. în această operă, neobositul cercetător, îm-prumutînd pe de-a întregul informațiile 
din (Papa Pius II) Enea Silvio Picco-lomini, Historia rerum ubyque gestarum locorumque 
descripţie-, vorbeşte de luptele dintre Dăneşti şi Drăculeşti, de origina latină a neamului, şi se 
plînge că „difficillimum esse provinciarum (Walachiae) descriptionem" din pricina ştirilor 
contradictorii a izvoarelor. ? 

Acest umanist german a primit solia moldovenească şi, dornic de a smulge de la ea 
informații pentru a întregi ştirile despre țările noastre, ar fi profitat de acest prilej pentru a-şi 
scoate o copie de pe cronica lui Ştefan cel Mare. Această copie a trecut apoi, împreună cu 
întreaga lui bibliotecă, în moştenirea nepotului său Melchior, şi, în cele din urmă, a ajuns în 
biblioteca pincipelui Bavariei, Albrecht V (1550—1579). Biblioteca acestuia din urmă, un 
pasionat colecționar de manuscrise, a format temelia bibliotecii curții bavareze, care după 
revoluţie a devenit bibliotecă de stat. 

Copia lui Schedel, scrisă într-unui din dialectele Germaniei de nord, apropiat de 
„hochdeutsch" de azi, conţine 22 de file manuscrise, de hîrtie veche, de pe la sfîrşitul veacului 
al XV-lea. Ea înşiră evenimentele petrecute în Moldova în ordine cronologică, începînd cu 
răsturnarea lui Petru Aron-Vodă şi urcarea pe tron a lui Ştefan cel Mare în anul 1457 şi 
sfirşind cu anul 1499, înfrîngerea lui Malcoci. 

Textul lui Schedel cuprinde, mai ales în transcrierea numelor proprii, o serie de 
greşeli, ca, de pildă, Bognes în loc de Bogdan, Braut în loc de Prut („Zwischen den Nester 
und der Braut"), sau Warsarab ori Waserab în loc de Basarab, ceea ce dovedeşte că el nu este 
un original ci o copie defectuoasă. 

Cronica conţine o mulțime de ştiri pe care nu le găsim în nici o altă cronică internă; ea 
pomeneşte şi de un ostaş Purice, despre care ne vorbeşte şi Neculce în 0 samă de cuvinte şi 
care se constată pe această cale că a fost o figură istorică şi nu legendară. Ştirile nouă pe care 
le aduce cronica sînt foarte interesante şi 

1 Grauert, Neue Danteforschungen, în Historische Jahresberichte, XVIII (1897), p. 
16; Chiţimia, op. cit., p. 267. 

2 V, şi datele biografice date de I. Chiţimia, op. cit., p. 225 — 227. 

ele pun într-o lumină vie — după cum mărturiseşte d-l Gorka într-o comunicare 
făcută Academiei noastre în 1930 — „forța puternică a caracterului lui Ştefan cel Mare, 
marele său geniu militar", care în momente grele pentru ţara sa nu-şi pierdea cumpătul, ştia să 
se ridice deasupra situației şi să folosească cu o rară abilitate împrejurările cele mai critice 
spre a-şi duce oştirile la bi ruință 

Cronica înfăţişează însă o vădită părtinire pentru Polonia; ea nu pomeneşte nimic de 
pătrunderea lui Ştefan cel Mare pînă în inima Poloniei la Lemberg şi despre celelalte ostilități 
ale lui Ştefan cel Mare cu polonii. în schimb, ea dă informații inedite cu privire la ajutorul 
atribuit polonilor în 1499, la răzbunarea lui Ştefan cel Mare împotriva turcilor pentru 
încălcarea Poloniei. 

Aceste tendinţe ale cronicii îl fac pe d-l Gorka să admită că cel ce a alcătuit cronica în 
limba germană a fost Herman, pîrcălabul Cetăţii-Albe, care, mai tîrziu, apare la curtea din 
Suceava a lui Ştefan cel Mare ca jucînd un rol important în tratativele cu polonii din aprilie 
1499, şi pe care d-l Gorka îl socoteşte că era de origină sas. ! El ar fi scris cronica cu intenția 
de a informa pe regele Ioan Albert (1492—1501) despre lucrurile moldoveneşti O copie de pe 
această cronică germană a intrat apoi în mîna lui Ulrich, solul trimis de Ştefan cel Mare la 
Nurnberg ca să-i aducă un doctor şi care probabil ar fi fost rudă cu Herman. 

Argumentele aduse de d-l Gorka pentru a susține paternitatea pîrcăla-bului Herman 
asupra versiunii germane a cronicii nu-mi par convingătoare. Din documentele contemporane 
nu reiese în mod cert că Herman — pe care documentele noastre interne îl transcriu Hrăman 
— era sas şi că ar fi cunoscut limba germană. Numele nu poate da în această privinţă o 
indicație concludentă căci îl găsim purtat de persoane a căror origine nu poate fi germană 
(Herman frate cu lațcu sau chiar Herman țiganul).? De altă parte, tendinţa polonofilă a 
cronicii mai poate avea, chiar admițînd datele d-lui Gorka, şi altă explicaţie. Din moment ce 
ştim că solia moldovenească aducea cu sine şi o scrisoare a regelui de neam polon Wladislav 
Iagello, din moment ce Ştefan cel Mare recursese la ajutorul acestuia pentru a obţine un medic 
din Germania, este de admis că, printr-un elementar simț de prudenţă, solia lui, alcătuită, după 
cîte se pare, din saşi, nu putea duce cu sine prin Polonia o cronică în care susceptibilitățile 
polone nu erau menajate. Făcînd aceste rezerve într-o lecţie ținută la cîteva săptămîni după 
comunicarea d-lui Gorka la Academia Română, încheiam cu aceste cuvinte: „Oricine ar fi 
însă traducătorul german al cronicii, an lucru este sigur, că acesta a tradus-o după cronica 
oficială scrisă la curtea lui Ştefan cel Mare. Această cronică a fost scrisă după toate 
probabilitățile în limba slavonă şi ea înfăţişează o mare asemănare cu cronica de la Bistriţa." 

în timpul din urmă, vechiul nostru elev, d-l I. C. Chiţimia, pornind pe drumurile 
noastre, a verificat punct cu punct după copii fotografice ale cronicii, procurate de noi, datele 
d-lui G6rka şi, rectificînd unele lecturi greşite, a ajuns la concluzii cu totul diferite de ale 
istoricului polon. Cronica a fost scrisă 

1 A se vedea şi 6. C.Giuresou, Istoria românilor, II, Bucureşti, 1937, p. 596: „un 
militar sas în serviciul lui Ştefan”. 

2 P, P. Panaitescu, în Revista istorică română, I (1931), p. 158. 

într-adevăr în limba slavonă, fiindcă în numele proprii din textul german se păstrează 
urmele unui original slavon, de ex. oraşul Rimnic este transcris în versiunea germană sub 
forma Rybnyg, care la rîndul ei transcrie exact forma slavonă PitHHKb, aşa cum o găsim şi în 
versiunile interne slavoneşti ale cronicii, într-alt loc găsim în textul german: „bey einem 
Bache der heyst Po-togk" = la un pîrîu ce se numeşte Potok. în versiunea slavonească a 
cronicii de la Bistriţa e: „na mesto naricaemoe IloTOKb BOflHa" = la localitatea ce se 
numeşte Cursul Apei. Polonul, găsind în textul slavon vodna, „de apă"| a crezut că trebuie să 
fie vorba de un piîrîu şi va fi tradus în latineşte „ad rivum qui nominatur Potok", ceea ce 
traducătorul german a reprodus apoi întocmai în limba sa. Acest original slavon, crede d-l 
Chiţimia, ajunsese probabil în Ucraina, unde un polon 1-a tradus în limba latină, precum se 
vede din urmele latine rămase în traducerea germană („in monde Aprilis", „in dem mond 
Julij"; „in dem mond Nouembris", „an dem 7 tag Decembris"; „am 17 tag Octobris in dem 
menet Octobry primodie ... do saczt Stephan voyvoda Ysayam <acuzativul latin) seinen 
Schwoger ... des Radulli voyvodess dochterr <Toch-ter> am dem tag sand Dyonisij 
Dymyttry ..."). Dar asemenea expresii şi nume proprii declinate latineşte se găsesc adesea, 
precum arată d. P. P. Panaitescu, în operele umaniştilor germani din veacurile al XV-lea şi al 
XVI-lea. Traducătorul latin al cronicii slavone a fost, zice d. Chiţimia” un polon, căci deşi se 
întîmpină în documentele latine ale evului mediu din Ungaria, Franța, Germania fonetisme ca 
grada în loc de gratia, creacionibus în loc de creationibus, totuşi nume proprii în forma 
polonă ca Colaczijn, Czessuy, Vyleza pentru Vîlcea, Mikoley (forma polonă a numelui Nicolae 
Halytzky), Repka—în textul german Rebge — din rzepka = ridiche, porecla dată starostelui 
din Buczacz , trebuiesc să fie luate în considerare. 

Traducătorul polon a modificat şi a amplificat însă datele originalului slavon cu ştiri 
privitoare la împrejurările polone, ca de pildă itinerariul armatei regelui Albert pe teritoriul 
polon, înainte de a intra în Moldova pentru a fi zdrobită în Codrii Cosminului. 

Tot el a înlăturat altele din originalul slavon, care nu erau favorabile polonilor. în 
această formă cronica a ajuns în mîinile lui Schedel, nu adusă de solia moldovenească, ci 
cerută şi obținută de acesta poate în timpul călătoriei sale în Polonia, după strălucita victorie a 
domnului moldovean împotriva turcilor. 

Deşi argumentele aduse de d. Chiţimia nu sînt toate deopotrivă de convingătoare, 
totuşi ipoteza pusă în discuție de d-sa are meritul de a îndrepta cercetările pe o nouă pistă. 

Cronica lui Schedel înfăţişează în forma germană copia cea mai veche a cronicilor 
moldoveneşti, scrisă cu doi ani înainte de moartea marelui domnitor. Din nenorocire, această 
versiune nu este o traducere completă şi fidelă a cronicii de la curtea lui Ştefan cel Mare. 

VERSIUNILE SLAVONEŞTI. Versiunea germană nu ne poate da, deci, icoana exactă a cronicii 
scrise la curtea lui Ştefan cel Mare. Va trebui, dar, să încercăm reconstituirea ei pe baza 
izvoarelor interne scrise în limba slavă. 

Care sînt aceste izvoare? 

în afară de această versiune germană care a stat închisă în bibMoteci străine pînă în 
timpurile noastre, cronica domniei lui Ştefan cel Mare ni s-a mai păstrat în următoarele cinci 
copii tîrzii în limbă slavonă: 

Letopiseţul de la Bistriţa, care a fost descoperit de I. Bogdan în Biblioteca clubului 
bulgar din Tulcea, după indicaţiile date de Alexandru Pop, profesor pe atunci la gimnaziul din 
Tulcea. 

Este un manuscris in 8°, copiat la sfîrşitul veacului al XVI-lea sau începutul celui de al 
XVII-lea. Cea mai veche notiță de pe filele manuscrisului este din 1710, a lui lerei Gheorghe 
din Băiceni. El spune că i-a „dat această carte preutiasa răposatului preotului Ursului", din 
neamul mitropolitului Varlaam f, „carele au fost protopop în laşi; i-a dat-o ca să le hie pomană 
în veci". La 1861, un bulgar, Djudjov, a cumpărat manuscrisul cu 5 ruble de la un lipovean şi 
l-a transmis apoi Bibliotecii bulgăreşti din Tulcea. 

Codicele cuprinde, după o serie de texte apocrife şi poporane, cronica lui Manases în 
traducere slavă, urmată de letopiseţul moldovenesc. Cronica lui Ştefan cel Mare — într-o 
versiune apropiată de versiunea germană a lui Schedel pînă la anul 1484 — este precedată de 
o altă cronică de întindere mai mică, a şasea parte din întreg, care începe de la descălecatul lui 
Dragoş (1359) şi merge pînă la urcarea în domnie a lui Ştefan cel Mare. Cronica marelui 
domn al Moldovei se înfăţişează deci aci ca o continuare a acesteia din urmă, alcătuind cu ea 
un singur trup, un singur letopiseţ, cu titlul care, tradus în româneşte, sună: A cesta e 
letopisețul de cînd cu voia lui Dumnezeu s-a început Tara moldovenească. Letopiseţul acesta 
nu este însă complet, fiindcă lipsesc ultimele pagini. în forma în care îl avem el se întinde şi 
dincolo de domnia lui Ştefan cel Mare, pînă la războiul lui Bogdan cel Orb cu Radu, domnul 
Munteniei (1507). Despre structura acestei cronici, în care Bogdan distingea trei părți, şi 
despre caracterul ei particular vom reveni mai Jos, cînd vom încerca, pe baza tuturor 
versiunilor, să reconstituim începuturile istoriografiei moldoveneşti. 

Letopiseţul de la Putna. A fost studiat şi publicat, cu traducere românească, de 
regretatul I. Bogdan în Vechile cronici moldoveneşti pînă la Urechia (p. 23—41; 143—148, 
193—197). Originalul a fost găsitîn Biblioteca Academiei teologice din Kiev, între 
manuscrisele aduse de la lavra Pofiaevb (azi în Polonia), într-un sbornic de texte cu cuprins 
foarte variat: ascetice, hagiografice, apocrife, extrase din nomocanoane, tratate gramaticale şi 
materiale istorice. Materialele istorice sînt alcătuite din cele mai vechi anale sîrbeşti, din cea 
dintîi cronică bulgărească şi dintr-o versiune a cronicii moldoveneşti — singura care ne 
interesează aci. Cronica moldovenească cu care se încheie sbornicul este scrisă în 
mediobulgară şi poartă titlul: Povestire în scurt despre domnii moldoveneşti. Are o notiţă 
prețioasă: Ore rmcaHTe rmcax Icaia cor OiaTHBa, care, tradusă în româneşte, înseamnă: 
„Această scriere a scris-o Isaia din Slatina". Versiunea acestui letopiseţ este deci copiată de 
călugărul Isaia din mănăstirea Slatina a Moldovei. Originalul 

1V. Augustin Z. N. Pop, în Biserica ortodoxă română, 1939,p. 319. 

pare să fi venit din mănăstirea Putna, fiindcă în cuprinsul textului se găsesc numeroase 
amănunte privitoare la mănăstirea Putna K 

Părerea lui Bogdan că letopiseţul de la Putna este „o prescurtare şi o prelucrare a 
analelor de la Bistriţa” nu se poate susține, deoarece, precum a arătat d. I. Vlădescu, în 
letopiseţul putnean se găsesc numeroase ştiri care lipsesc din analele de la Bistriţa. Dar nici 
părerea d-lui Vlădescu că nu există „nici (4) înrudire cît de mică între letopiseţul de la Putna şi 
cel de la Bistriţa şi că letopiseţul de la Putna ar fi fost redactat, nu prescurtat, de cineva cu 
admiraţie pentru Ştefan cel Mare... folosind notițe şi însemnări contemporane" nu poate fi 
primită. Identitatea de redacție a ştirilor în ambele letopiseţe ? dovedeşte în chip neîndoielnic 
că între ele este o filiaţie, întrucît ambele descind dintr-un prototip comun. între acest prototip 
şi între analele de la Bistriţa şi cele de la Putna trebuie să admitem însă mai multe 
intermediare, într-unui din acestea lipseau ştirile care se găsesc în analele de la Putna. După 
acela au fost copiate analele de la Bistriţa. Dar şi intermediarul după care a fost copiat 
letopiseţul de la Putna avea lacune însemnate, căci din versiunea putneană lipsesc numeroase 
ştiri şi pasaje întregi. Dacă unele omisiuni se pot explica printr-o tendință de prescurtare, 
altele, care se înfăţişează compact şi cuprind pasaje întinse, nu se pot explica, cred, decît 
admiţînd că din intermediarele după care derivă letopiseţul de la Putna se pierduseră cîteva 
pagini ?. 

Versiunea din letopiseţul lui Azaiie a fost descoperită de regretatul Bogdan, după 
indicațiile lui Iacimirskij, într-un codice din Biblioteca Imperială din St. Petersburg. Codicele, 
în format de 8°, a fost scris pe la sfîrşitul secolului al XVI-lea sau începutul celui de la XVII- 
lea şi cuprinde o serie de texte religioase apocrife şi istorice. Manuscrisul nu are nici o 
indicație de dată şi nume privitoare la original, autor sau copist; din cîteva notițe posterioare şi 
incomplete reiese că pe la 1639 se afla la laşi şi că la 1749 a fost trecut în zestrea mănăstirii 
Nicoriță. De acolo, în împrejurări necunoscute, a ajuns în Rusia. 

11466, iunie în 4: „au început să zidească miînăstirea de la Putna"; 1470, august în 
20: „venit-au Ştefan Voevod şi au sfințit hramul Prea Sfintei Născătoare de Dumnezeu de la 
Putna, cu mina preasfințitului mitropolit kir Teoctist şi episcopului Tarrsie, fiind de față 
egumenii tuturor mînăstirilor şi întreg clerul preoţesc în număr de 64 de inşi, septemvrie 3, 
sub arhimandritul Ioasaf"; 1484, „martie în 15, în miercurea mare pe la miază-noapte au ars 
întreaga mînăstire Putna pînă în temelie"; 1484, octom/rie 8: moartea arhimandritului Iosif al 
Putnei; 1486 numirea celui de al doilea arhimandrit al Putnei, Paisie. 

> Iată cîteva pasaje paralele pe care le dăm în traducerea românească a lui Bogdan. 
între textele originale slave asemănarea este şi mai mare. 


Bistriţi Putna 

In anul 6867, veni Dragoş Voevod din în anul 6867... venit-au Dragoş 
Voevod 

Țara Ungurească de la Maramureş la vînat din Maramureş de la Ţara 
ungurească la 

după un zimbru, şi au domnit 2" ani. vînat după un zimbru, şi au domnit 2 
ani. 

După el, domni fiul său Sas Voevod 4 ani. După el, domni fiul său Sas Voevod 4 
ani... 

După acesta, domni fiul său Laţcu Voevod Fiul său Laţcu Voevod au domnit 8 
ani 

8 ani. şi au murit. 


3 A se vedea de ex. lacunele dintre anii 6907 (1399) şi 6952 (1444), cele de la anul 
7005 (lupta din Codrul Cosminului), cele de la anul 7015 (1507). 

Partea istorică a codicelui conţine: a) o scurtă cronică universală, urmată de nişte anale 
sîrbeşti cu note de istorie românească; b) letopisețul moldovenesc, purtînd în slavoneşte 
acelaşi titlu ca şi versiunea de la Putna: Povestire în scurt despre domnii Moldovei, urmată de 
letopiseţele lui Macarie şi Azarie, de care ne vom ocupa în capitolul următor (vezi p. 63). 
Prima parte, care ne interesează deci, cuprinzînd istoria Moldovei de la descălecat pînă la 
moartea lui Ştefan cel Mare, se apropie mult de versiunea de la Putna — de aceea Bogdan o şi 
numeşte Analele Putnene — dar are şi părți comune cu analele de la Bistriţa. Ea derivă deci 
dintr-un arhetip intermediar între versiunea de la Bistriţa şi cea de la Putna. Are însă şi cîteva 
ştiri pe care nu le găsim nici în versiunea de la Bistriţa, nici în cea de la Putna — roate însă 
referitoare la viaţa internă a mănăstirii Putna. Astfel aflăm din acest letopiseţ că al doilea 
egumen al mănăstirii Putna, ales de Ştefan cel Mare în 1486, Paisie, se mai numea şi Scurtul; 
că în 1503, iulie 23, a răposat egumenul Paisie; că în luna următoare, „August în 4 marți, la 
miezul nopții”, a decedat şi duhovnicul Antonie Bolsun şi că, în sfîrşit, în 1517, aprilie 22 a 
murit Bogdan-voievod, fiul lui Ştefan cel Mare, şi că a fost îngropat în mănăstirea de la Putna, 
„în biserica mare de partea stîngă". 

Cronica anonimă —-numită aşa de regretatul I. Bogdan, care a studiat-o şi 
publicat-o în Vechile cronici moldoveneşti (p. 62—68, 185—192 şi 243—-290) — se găseşte 
încorporată într-o colecție de cronici ruseşti, cunoscută în istoriografia rusească sub numele de 
Voskresenskaja letopisi, alcătuită în imperiul moscovit pe la sfîrşitul secolului al XVI-lea. 
Partea românească, scrisă în mediobulgară cu numeroase rusisme, poartă, ca şi versiunea de la 
Putna, titlul care în româneşte sună: Povestire în scurt despre domnii moldoveneşti, de cînd s- 
a început Ţara Moldovenească. Cronica este o transcriere, prescurtată în partea finală, după 
vechea cronică a Moldovei care mergea pînă la moartea lui Ştefan cel Mare. Bogdan credea 
că originalul fusese adus din Moldova, probabil de unul din solii lui Ivan al III-lea, marele 
cneaz al Moscovei, al cărui fiu, Ivan Ivanovici, luase în căsătorie pe fiica lui Ştefan cel Mare, 
domnița Elena. Pînă la Ştefan cel Mare, cronica anonimă dă lista domnilor Moldovei de la 
decscălecatul lui Dragoş, într-o formă foarte apropiată de versiunea cronicii de la Putna, cu 
care dealtfel, după cum am văzut, se aseamănă şi în titlu. De la Ştefan înainte, cronica este 
mult prescurtată, căci, în afară de data urcării pe tron a marelui voievod, nu ne mai dă decît 
patru date: 1465, luarea Chiliei de la unguri; 1484, smulgerea Chiliei şi Cetăţii-Albe de la 
moldoveni de către turci; 1497, lupta din codrul Cosminului, şi 1504, moartea lui Ştefan. 
Această ştearsă prezentare a domniei lui Ştefan cel Mare, care fusese cuscrul lui Ivan al II- 
lea, dovedeşte că partea de istorie românească a intrat în compilaţia rusească într-o vreme cînd 
interesul moscoviţilor pentru personalitatea marelui domn moldovean scăzuse. După data 
morţii lui Ştefan cel Mare, cronica anonimă pomeneşte că Ştefan a avut patru feciori: Petru, 
Alexandru şi doi Bogdani, şi se încheie cu cuvintele: „După el începu a domni fiul său 
Bogdan". înregistrarea urcării pe tron a lui Bogdan ne confirmă şi ea ipoteza că originalul 
moldovenesc care se află la baza acestei cronici nu a fost adus în Rusia pe timpul lui Ştefan 
cel Mare, ci mai tîrziu, după moartea lui, poate la începutul domniei lui Bogdan. 

Spre deosebire de toate celelalte versiuni slavoneşti, cronica începe cu două legende 
eponime. Prima, o ciudată fuziune de anacronisme istorice şi de născociri fanteziste, priveşte 
originea romană a românilor. „La anul 6867 <=1359>" — începe cronica anonimă — doi frați 
de legea creştinească, fugind din Veneţia de prigonirile „ereticilor" , au ajuns la Rîmul vechi 
ŞI şi-au zidit o cetate, pe care au numit-o după numele lor, Roman. Acolo au stat cu neamul 
lor pînă ce papa Formos a trecut de la credința pravoslavnică (ortodoxie) la legea latină 
(catolică). Atunci rîmlenii, trecuţi la legea catolică, şi-au fundat altă cetate. Noul Rim, şi au 
început lupta împotriva fraților lor rămaşi ortodocşi. Luptele au durat pînă în vremea craiului 
unguresc Vla-dislav, care „era nepot de frate lui Sava, arhiepiscopul sîrbesc" şi de care fusese 
chiar „botezat”. 

în vremea lui Vladislav, tătarii de la apa Prutului şi de la apa Moldovei, trecînd 
Carpaţii, s-au năpustit asupra Ardealului şi au ajuns pînă la Mureş. Vladislav a cerut atunci 
ajutor de la împăratul Rîmului şi de la papă. împăratul Rîmului i-a trimis ajutor de oaste, dar 
noii rîmleni au scris craiului Vladislav, cerîndu-i să aşeze în primele rînduri de bătaie pe 
vechii rîmleni, ca să scape de ei, iar dacă totuşi nu vor pieri în luptă, să-i oprească în ţara lui. 
în lupta încinsă cu tătarii pe apele Tisei, vechii rîmleni s-au purtat vitejeşte şi au înfrînt pe 
tătari. Vladislav, de bucurie, i-a cinstit bine şi, arătîndu-le scrisoarea noilor rîmleni, a stăruit 
de ei să rămînă în ţara lui, ceea ce ei au primit cu condiţia ca să li se îngăduie a-şi păstra 
credința ortodoxă. Vladislav îe-a dăruit atunci pămînt „în Maramureş, între apele Mureşului şi 
Tisei, locul ce să cheamă Criş". Rîmlenii, trăind acolo, „au început a-şi lua femei unguroaice 
de legea latinească şi a le întoarce la legea lor creştinească”. 

După această legendă eponimă — plăsmuită, după cum vom vedea mai tîrziu, într-un 
mediu unguresc, din anacronisme (zidirea Romei de doi frați creştini din Veneția, luptele 
dintre rîmlenii vechi şi rîmlenii noi, craiul Vladislav nepot de frate al arhiepiscopului sîrb 
Sava etc.) şi din vagi şi confuze reminiscenţe istorice (invazia tătarilor, fuga regelui, ajutorul 
dat de români în luptele cu tătarii) — urmează apoi cunoscuta legendă menită să explice 
originea şi stema Moldovei. Cronica anonimă povesteşte mai departe cum dintre rîmlenii 
aşezaţi de Vladislav în Maramureş s-a ridicat „un bărbat cu minte şi viteaz cu numele 
Dragoş", care, pornind la vînătoare de fiare sălbatice şi luîndu-se cu tovarăşii săi pe urmele 
unui zimbru, au trecut munții în nişte ținuturi frumoase, unde au ucis zimbrul pe țărmul unei 
ape. încîntați de frumuseţea locurilor, s-au întors în Maramureş, au cerut învoire de la craiul 
Vladislav, şi cu toții — cu femei, cu copii —au trecut munții, „au tăiat pădurile", au desțelinat 
locurile şi au întemeiat Moldova. Menţionată deci în cronica anonimă, legenda lui Dragoş cu 
zimbrul, care va trece apoi şi în cronica lui Ureche, era astfel formată pe vremea lui Ştefan cel 
Mare. 

Cronica Moldo Polonă este o cronică tradusă în limba polonă după vechile cronici 
slavoneşti ale Moldovei. Ea a fost adusă în Polonia de Nicolae Brzeski, secretarul regelui 
polon Sigismund August. Acesta fusese trimis în 1566 de regele polon la Poartă cu plîngeri 
împotriva lui Alexandru Lăpuşneanu, care, spre a răzbuna sprijinul acordat de Polonia lui 
Despot, pustiise Pocuția şi înteţise pe tătari să invadeze în acelaşi timp Podolia. 

Momentul era critic, fiindcă sultanul ameninţa că dacă polonii se mai amestecă în 
viața internă a Moldovei o transformă în paşalic turcesc, ceea ce ar fi constituit desigur o mare 
primejdie şi pentru regatul vecin. Lăpuşneanu simţise intenţiile solului polon, căci, la sosirea 
acestuia în laşi, l-a reținut într-o dulce captivitate 14 săptămîni, din august pînă la începutul 
lui decembrie, cînd a fost liberat de doi soli poloni şi un trimis al sultanului Soliman. în 
arestul lui de la Iaşi, credea I. Bogdan, Brzeski „n-a găsit cu ce petrece mai bine vremea, decît 
căutînd să-şi satisfacă curiozitatea de a cunoaşte trecutul poporului moldovenesc" şi astfel a 
fost adus să traducă un letopiseţ moldovenesc, pe care I-a completat cu ştiri culese de el la 
laşi. Publicînd această cronică în originalul polon şi în traducerea românească, după un 
manuscris din secolul al XVI-lea, aflat în Biblioteca Imperială din Petersburg, fondul 
bibliotecii Zaluski (azi trecut la Universitatea din Varşovia), Bogdan credea, în Cronici 
inedite (p. 119—143), că acest manuscris este chiar autograful lui Brzeski. D-l P. P. 
Panaitescu, într-un articol publicat în Revista istorică română (|, 1931, p. 113—123), a arătat 
că aceste păreri sînt neîntemeiate. Manuscrisul Zaluski, publicat de Bogdan, nu este 
autograful lui Brzeski şi acesta nu este nici traducătorul cronicii, ci traducătorul trebuie să fi 
fost un polonez de la curtea lui Alexandru Lăpuşneanu cir care solul intrase în legături. 

în două manuscrise (colecția Zaluski şi colecția Iosif Rusiecki), cronica moldo-polonă 
este precedată de traducerea polonă a unei cronici sîrbeşti, cu interesante date privitoare şi la 
țările noastre, scrisă de ienicerul sîrb Mihail Constantinovici din Ostraviţa. în manuscrisul 
Rusiecki textele au o notă interesantă, care în traducere românească sună: „Cronica turcească 
scrisă de Mihail Constantinovici din Ostraviţa, sîrb care a fost luat de turci între ieniceri, pe 
care a căpătat-o nobilul Nicolae Brzeski, secretar şi curtean al majestăţii-sale regelui, cînd a 
fost sol în anul 1566. De asemenea şi un fragment al cronicii moldoveneşti.” Din această notă 
se vede că Brzeski a căpătat numai cronica, dar n-a tradus-o el. 

Cronica moldo-polonă cuprinde vechile anale ale Moldovei pînă la anul 1527 urmate 
de cronica lui Macarie pînă la anul 1552. De aci înainte traducătorul polon a înnădit cîteva 
ştiri privitoare la prima şi a doua domnie a lui Alexandru Lăpuşneanu, la domnia lui Despot şi 
a lui Tomşa — parte din propria lui ştiinţă, parte culese de la boierii cu care a fost în legătură. 
Cronica moldo-polonă se mîntuie cu cîteva informaţii despre „ținuturile din toată țara 
Moldovei" şi despre „diregătorii voievodului moldovenesc". 

Partea mai veche a cronicii, începînd de la descălecatul Moldovei pînă la Petru Rareş, 
traduce vechea cronică a Moldovei într-o versiune intermediară între analele de la Putna şi 
cele de la Bistriţa. 

RAPORTURILE DINTRE VERSIUNI. DATA COMPUNERII ORIGINALULUI. 
După 

cum s-a putut vedea mai sus, versiunile slavoneşti derivă toate dintr-un prototip 
comun, dar se deosebesc unele de altele prin omisiuni, adaose şi date schimbate. Cronica de la 
Putna are prescurtări şi omisiuni însemnate față de cronica de la Bistriţa, care la rîndul ei are 
şi ea lipsuri ce nu se găsesc în cronica de la Putna. Cronica anonimă, care se apropie mai mult 
de cronica de la Putna, dar care are şi cîteva ştiri comune cu cronica de la 

Bistriţa, ne-a păstrat singură, interpolate, două legende eponime care s-au răsfrînt şi în 
istoriografia în limba națională din veacul al XVItlea. Cronica moldo-polonă, la rîndul ei, este 
intermediară între versiunea de la Putna şi cea de la Bistriţa, dar are şi ea elemente proprii. 

Nici una deci nu poate fi considerată ca o copie fidelă a prototipului pierdut. Totuşi, cu 
toate lacunele ei, cronica cea mai exactă în date şi mai bogată în ştiri, şi deci cea mai apropiată 
de prototipul pierdut, este cea de la Bistriţa. Ea este în acelaşi timp şi cea care se apropie mai 
mult de versiunea germană a lui Schedel. Dar între versiunea germană şi între versiunile sla- 
vone — toate laolaltă inclusiv Bistriţa — există o deosebire fundamentală. Cronicile 
slavoneşti încep istoria Moldovei de la descălecatul lui Dragoş, pe cînd copia germană a lui 
Schedel, singură, ne dă numai domnia lui Ştefan cel Mare. 

în întregul lor, cronicile slavoneşti sînt alcătuite din părți inegale ca valoare istorică şi 
ca bogăție de informaţie. Analiza atentă a cuprinsului distinge, precum observase de mult I. 
Bogdan, secțiuni diferite: 

Prima parte cuprinde, pe o perioadă de 40 de ani, o expunere sumară şi seacă a 
domniilor moldoveneşti de la descălecat şi pînă la Alexandru cel Bun. Această parte are 
înfăţişarea unei simple liste de domni, ce pare a fi fost întocmită după pomelnice păstrate în 
mănăstiri şi după notițe scrise de contemporani pe scoarțele manuscriselor de ceasloave ori de 
psaltiri. Nimic care să trădeze ceva din fiorul contemporaneităţii în această înşirare seacă de 
nume şi de ani de domnie. 

„în anul 6867 <= 1359) veni Dragoş Voevod din Ţara Ungurească, de la Maramureş, 
la vînat după un zimbru şi domni doi ani. 

După el, domni fiul său Sas Voevod 4 ani. 

După acesta, domni fiul său Laţco Voevod 8 ani." 

Şi astfel se continuă lista domnilor moldoveni pînă la Alexandru cel Bun. De la 
Alexandru cel Bun înainte, cronica începe să ia un caracter nou. Din timpul acestui domn ni 
se dau mai multe date: anul şi ziua urcării pe tron, timpul cît a domnit, anul şi ziua morții, 
locul înmormîntării. Dar, lucru curios la prima vedere. După ce se pomeneşte moartea şi 
îngroparea lui Alexandru cel Bun la mănăstirea Bistriţa, se înşiră apoi naşterea fiilor lui 
Alexandru cel Bun. Este greu de admis ca un contemporan care ar fi făcut însemnări anuale de 
evenimentele la care ar fi luat parte să intervertească în aşa fel ordinea cronologică a faptelor, 
încît să noteze în primul rînd anul şi ziua cînd domnul a murit şi apoi să însemneze anii şi 
zilele în care i s-au născut copiii. 

Partea care urmează după Alexandru cel Bun, a doua, povesteşte repe-zile schimbări 
de domnie, războiul civil care s-a desfăşurat sîngeros între urmaşii lui Alexandru cel Bun şi 
care era cît pe aci să nimicească Moldova, dacă nu s-ar fi ridicat geniala personalitate a lui 
Ştefan cel Mare. Această perioadă de 23 de ani din analele slavoneşti poartă — prin mulțimea 
amănuntelor şi prin precizia faptelor („Al doilea războiu a fost la Dărmăneşti în anul 6942 
<=1434>, februarie 1, lunia în săptămîna albă")—timbrul contemporaneităţii. Se vede bine că 
în această parte a cronicii avem de-a face cu însemnări ale oamenilor care au fost martori la 
evenimente. 

Dar în această parte se constată confuzii de date privitoare la lupta de la Podraga, la 
omortrea lui Bogdan, intervertiri în succesiunea cronologică a faptelor şi lacune în înşirarea 
domniilor, căci nu sînt pomenite domnia lui Roman, fiul lui Ilie, a lui Petru, fratele lui Ilie, 
omortîrea lui Ştefan, fratele lui Ilie. Asemenea confuzii duc nu la concluzia la care se opreşte 
Vlădescu, că partea aceasta de letopiseţ n-a fost scrisă de contemporanii faptelor, ci numai la 
încheierea că eâ n-a fost scrisă de contemporani simultan cu desfăşurarea evenimentelor — şi 
se va vedea îndată mai clar interpretarea pe care o dăm faptelor. 

Partea cea mai importantă a letopiseţului — a treia, care singură se răsfrînge în 
versiunea germană — ne înfăţişează domnia lui Ştefan cel Mare. Ea formează miezul cronicii 
şi are o întindere de 6 ori mai mare decît restul ei. Letopiseţul ne dă în această parte ştiri 
bogate şi prețioase, cu amănunte şi precizări de date pe care nu le putea şti decît un martor 
ocular: 

„în anul 6971 <=H56>, luna lui ianuarie în 23, joia pe la miezul nopții, intră Ştefan 
Voevod în Chilia şi împresură cetatea şi petrecu acolo joia, iar vinerea de dimineața loviră şi 
începură a dărima cetatea... şi dărîmară toată ziua şi o bătură pînă seară; sîmbătă se închină 
cetatea; şi cu voia lui Dumnezeu intră Ştefan Voevod în cetate şi rămase acolo trei zile... şi le 
puse acolo pârcălabi pe Isaia şi pe Buftea.” 

Toate aceste amănunte de precizie pînă la zi, precum şi altele ca acestea: 

„într-acelaşi an, august în 29, fost-au un mare cutremur peste tot pământul, pe vremea 
cînd domnul şedea la prinz...", toate amănuntele acestea bogate, strîns legate de personalitatea 
domnului, n-au putut fi scrise decît de cineva care se afla în imediata lui apropiere. Deşi 
faptele sînt povestite laconic, în ordine cronologică şi într-o limbă străină, totuşi din paginile 
letopisețului transpiră adesea sentimentalitatea lui de moldovean şi creştin, alături de 
admirația pentru figura eroică a domnului, ca de pildă cînd ne povesteşte că „ungurii s-au 
întors ruşinați pe altă cale şi nu s-a întîmplat cum credeau aceia, ci s-a întîmplat cum a fost 
voia lui Dumnezeu", sau cînd ne înfăţişează întoarcerea triumfală a lui Ştefan cel Mare după 
strălucita victorie de la Rahova: 

„Ştefan Voevod se întoarse cu toți oştenii săi ca un biruitor în scaunul său de la 
Suceava, şi-i ieşiră spre întîmpinare mitropoliţii şi preoții, purtînd în mîini sf. Evanghelie şi 
slujind şi lăudînd pe Domnul pentru darul cel de sus şi binecuvîntînd pe voevod ca să 
trăiască voevodul..." 

„Fost-au atunci mare bucurie între oameni şi între toți domnii vecini şi între toți 
creştinii cu adevărat credincioşi, pentru că biruise domnul limbile păgîne cu mîna robului său 
loan Ştefan Voevod; iar Ştefan Voevod făcu mare ospăț mitropoliţilor şi vitejilor săi şi tuturor 
boierilor săi, de la mare pînă la mic, şi multe daruri împărți atunci oştirii sale întregi..." 

Vibrează în aceste laconice cuvinte bucuria Moldovei întregi, care s-a văzut mîntuită 
de groaza de a nu cădea sub jugul paginilor trimişi de cuceritorul Constantinopolului. 

Letopiseţul de la Bistrița are, în partea privitoare la domnia lui Ştefan, după cum s-a 
spus, multe puncte de contact cu cronica germană a lui Schedel. Cu toate divergenţele pe care 
le-a atras după sine năzuința traducătorului 

german de a prescurta textul originalului, precum şi transpunerea acestuia într-o limbă 
străină, totuşi versiunea germană urmează în structura ei, în succesiunea evenimentelor, 
letopiseţul de la Bistriţa, şi uneori textele se suprapun cuvînt de cuvînt. 

Nu încape nici o îndoială că amîndouă versiunile decurg din acelaşi prototip, care a 
fost o cronică scrisă la curtea lui Ştefan cel Mare. Această genială personalitate istorică, 
venită într-o vreme de mari zbuciumări, în mijlocul unor sîngeroase şi neîntrerupte războaie 
pentru domnie, a oprit în loc Moldova de pe povîrnişul prăbuşirii, stăpînind-o cu mină de fier, 
împotriva competițiunii vecinilor, 47 de ani. Solii lui băteau drumurile nu numai la curțile 
regilor din Polonia şi Ungaria, dar şi în Occident, către republica Veneţiei şi către scaunul 
papal din Roma, cerînd o alianță a popoarelor creştine împotriva turcilor, pentru ca Moldova 
— „această poartă a creştinătăţii", cum o numeşte el însuşi — să nu fie pierdută, căci atunci 
„toată creştinătatea va fi în mare primejdie", şi făgăduind că el şi ai săi „vor sta în picioare" şi 
„ne vom lupta pîna la moarte pentru legea creştinească, noi cu capul nostru”. 

Vitejia, tenacitatea lui, extraordinarele lui însuşiri militare au stîrnit admiraţia 
vecinilor. Cronicarii unguri şi poloni nu contenesc în laude: 

„O, bărbat minunat — spune cronicarul polon Ivan Dlugosz — cu nimic mai prejos 
decît comandanții eroi de care atît ne mirăm! în zilele noastre, cîştigă el, cel dintii dintre 
principii lumii, o strălucită biruinţă asupra turcilor. După a mea părere, el este cel mai vrednic 
să i se încredinţeze conducerea şi stăpînirea lumii şi mai ales cinstea de comandant împotriva 
turcilor, cu sfatul, înţelegerea şi hotărîrea tuturor creştinilor, de vreme ce ceilalți regi şi 
principi catolici îşi petrec timpul numai în trîndăvii şi războaie civile." 

lar Wapowski, după ce povesteşte înfrîngerile suferite de regii poloni din partea lui 
Ştefan cel Mare, venind la moartea lui, spune: „A fost înzestrat cu virtuţi de erou Ştefan, încît 
merită să fie socotit printre bărbaţii vestiți în arta războaielor”. 

O personalitate eroică aşa de mare, a cărei faimă a trecut peste hotarele înguste ale 
țării sale şi care se îngrijea cu rîvnă şi de cultura poporului, avea! tot dreptul să se gîndească a 
lăsa urmaşilor amintirea strălucitelor lui fapte şi a neostenitelor lui străduințe. El a însărcinat 
un cărturar de la curte — care, ținînd seamă şi de unele accente religioase ale cronicii, poate 
să fi fost cleric 

— să scrie în limba oficială a statului, limba slavonă, cronica ţării. 

Este foarte probabil ca această cronică, scrisă la curtea domnească, să fi fost începută 
de-a dreptul cu urcarea în domnie a lui Ştefan cel Mare. Este greu de admis ca Schedel, 
istoricul de largă cultură umanistă, care se plîngea 

— după Enea Silvio Piccolomini — de sărăcia şi contradicția izvoarelor cu privire la 
istoria românilor, şi chiar traducătorul polon, dacă îl admitem, să fi tăiat la copiere tocmai 
prima parte Cu începutul ţării Moldovei, mai ales că această parte este mult mai redusă decît 
partea care cuprinde domnia lui Ştefan cel Mare (a 6-a parte). De altă parte, titlul pe care-] 
poartă versiunea germană —singura contemporană cu marele voievod: Cronica Stephani Dei 
gradă vayvoda Terrarum Moldaviensium... (Cronica lui Ştefan, cu voia lui Dumnezeu domn 
al Ţării Moldovei), în care se străvede formula obişnuită în cancelariile domneşti, cu 
afirmarea principiului monarhiei de drept divin 

— arată mai curînd titlul unei cronici independente, începută atunci, sub ochii 
domnitorului, decît continuarea unor anale mai vechi. 

E posibil astfel ca cronica lui Schedel, mărginită numai la domnia lui Ştefan, să 
reprezinte prima versiune a cronicii oficiale. Mai tîrziu, cînd în viitoarea vremurilor 
nestatornice noua domnie s-a consolidat adînc, marele voievod care-şi întorcea cu pietate 
gîndul către strămoşii săi pentru a le restaura lespezile pe morminte va fi dat porunca să se 
completeze cronica cu istoria Moldovei de la întemeiere, ceea ce punea şi mai viu în lumină 
însemnătatea domniei lui. Astfel a putut lua naştere o a doua versiune care se răs-frînge în 
cronicile slavoneşti. 

Din ce elemente a fost reconstituită istoria Moldovei pînă la domnia lui Ştefan cel 
Mare? 

Evenimentele petrecute înainte de urcarea lui Ştefan cel Mare pe tron, în cei 23 de ani 
care s-au scurs de la moartea lui Alexandru cel Bun şi pînă la biruinţa de la Doljeşti (1434— 
1457), erau în bună parte cunoscute de boierii bătrîni care trăiau încă la curtea din Suceava a 
lui Ştefan cel Mare. Unele date se mai găseau notate şi pe scoarțele vechilor ceasloave. 

Despre domnia lui Alexandru cel Bun nu se ştia decît foarte puţin, iar dincolo de 
această domnie, pînă la descălecat, care cădea cu vreo 74 de ani înainte de Ştefan cel Mare, nu 
se mai cunoştea decît numele domnilor şi în mod vag anii de domnie şi succesiunea lor, 
reconstituiți poate şi după pomelnicele păstrate în vechile biserici şi mănăstiri domneşti, cum 
ar fi de exemplu pomelnicul de la Bistriţa, început în anul 1407. 

Cronica oficială întocmită astfel la curtea lui Ştefan cel Mare a fost copiată în mai 
multe exemplare; unul, reprezentînd prima versiune, se află la baza traducerii germane a lui 
Schedel, fie că o copie de pe originalul latin a fost adusă în Polonia, cum crede d-1 Chiţimia, 
fie că a fost dusă de solia moldovenească din 1502 în Niirnberg; alte exemplare, reprezentînd 
a doua versiune, au fost date spre copiere în vechile mănăstiri, unde călugării au mai adăugat 
ştiri privitoate şi la mănăstirea lor. Astfel s-au născut diferite versiuni (de la Bistriţa, de la 
Putna). între aceste versiuni sînt desigur mici deosebiri, dar scheletul faptelor este acelaşi. 

Foarte interesante sînt deosebirile dintre versiunea copiată sau tradusă de Schedel în 
Germania şi versiunea cea mai veche a copiilor slavoneşti, cunoscută sub numele de 
letopiseţul de la Bistriţa. Acest letopiseţ, are, după cum era de aşteptat, o serie de fapte care nu 
se găsesc în versiunea lui Schedel. 

Dar lăsînd la o parte elementele acestea care se găsesc în letopiseţul de la Bistriţa, 
versiunea germană a lui Schedel cuprinde şi ea o serie de fapte foarte interesante, care nu se 
găsesc în nici una din versiunile slavone ale cronicii lui Ştefan cel Mare. 

Astfel, sub anul 1467, versiunea germană ne spune că în lupta de la Baia, dacă Isaia, 
marele vornic al lui Ştefan cel Mare, „ar fi fost credincios şi dacă s-ar fi dus călare unde i-a 
fost poruncit, nici un ungur nu ar fi scăpat cu viață. De aceea el, cu mulți alţii, trebuia să-şi 
dea capul." 

Sub anul 1472, în lupta cu Radu cel Frumos de la Cursul Apei, aflăm din versiunea 
germană mijlocul de care s-a folosit Ştefan cel Mare ca să-l surprindă pe domnul muntean: că 
din cele 48 de steaguri de oştire cîte avea, a plecat în întîmpinarea duşmanului numai cu 12 
steaguri, că Radu-vodă şi 

norodul său credeau că moldovenii sînt puţini la număr, dar că în toiul nopţii oastea lui 
Ştefan s-a strîns toată laolaltă, lîngă un pîrîu care se numeşte — zice cronicarul — Potoc |. 
Tot din versiunea germană mai aflăm că, după ce Ştefan cel Mare a intrat victorios în 
Bucureşti şi a luat, împreună cu comorile lui Radu cel Frumos, pe soția şi pe unica lui fiică, 
află că acesta se întoarce cu oastea turcească. Ştefan se retrage lîngă o pădure pînă ce îi vine 
ajutor din Moldova şi, apoi, întîmpinînd vitejeşte pe duşmani, i-a bătut şi a tras în ţeapă vreo 2 
300 dintre ei. 

Ceva mai jos, sub anul 1474, cronica germană ne mai înşiră încă una din cauzele care 
au dezlănțuit campania sultanului Mahomet al II-lea, cuceritorul Constantinopolului, în 
Moldova. La 9 februarie turcii luaseră Caffa şi încărcaseră cu comori multe, jefuite din cetate, 
32 corăbii mari, pe care le trimiseseră spre Constantinopol. în ultima corabie se aflau 12 copii 
de cetă-eni cu 4 turci. Tinerii se sfătuiesc între ei şi, după miezul nopţii, pe cînd turcii 
dormeau, îi ucid. Un vînt norocos întoarce corăbiile spre Chilia. Aci, Ştefan cel Mare încarcă 
bogăţiile în 400 de care şi le trimite împreună cu tinerii la Suceava. Locuitorii din Caffa şi 
venețienii, aflînd despre copiii lor că sînt la Ştefan, s-au bucurat şi i-au trimis mulţi bani, cu 
rugămintea ca să dea drumul copiilor, ceea ce Ştefan a şi făcut. Sultanul trimite şi el soli la 
Ştefan cel Mare, cerînd, în zadar, să-i trimită comorile şi copiii. 

Asemenea ştiri şi multe altele care se găsesc numai în versiunea germană, scrisă cu doi 
ani înainte de moartea marelui domn, au putut fi adăugate unele de traducător, altele se găseau 
poate în originalul alcătuit la curtea lui Ştefan cel Mare. 

Acestea din urmă constituie o dovadă evidentă că acest prototip era mai bogat în ştiri 
decît putem deduce din versiunile slavone, precum şi din copia germană, care este ea însăşi o 
prescurtare. 

Din nenorocire, cronica aceasta, scrisă la curtea lui Ştefan cel Mare, nu ne este 
cunoscută pînă acum în original. Se va găsi vreodată în cine ştie ce colţ de bibliotecă străină 
sau a pierit de mult în volbura vremurilor? Nu putem şti. 

CRONICARII CĂLUGĂRI 

în ultimul capitol am urmărit istoriografia moldovenească începută în vremea şi la 
curtea lui Ştefan cel Mare şi ne-am ocupat pe larg de cronica descoperită în arhivele din 
Munchen şi dusă în Germania, poate, de solia lui Ştefan cel Mare, care căuta în 1502, la 
Niirnberg, un doctor pentru marele domn moldovean, sau, poate, găsită de însuşi Schedel în 
timpul călătoriei sale în Polonia. 

Această cronică ni s-a păstrat în traducerea germană şi în versiuni sla-voneşti, dar nici 
una din ele nu reproduce întocmai, nu este o copie fidelă a letopiseţului țării scris la curtea 
moldovenească. 

! în original va fi fost, cum observă d-l Chiţimia, nOTOKB BoflHa = Cursul 
Apei, cum dealtfel are şi letopiseţul de la Bistriţa. 

Acest letopiseţ, la care s-au mai adăugat ştiri contemporane sub urmaşul lui Ştefan cel 
Mare, Bogdan cel Orb, a fost continuat apoi de trei călugări moldoveni: Macarie, Eftimie şi 
Azarie. 

MACARIE. Macarie fusese inițiat şi crescut în tradițiile ascetismului de Teoctist, 
marele episcop al Țării de Jos din vremea lui Ştefan cel Mare, şi a ajuns egumen la mănăstirea 
Neamţului în 1523; la 1531 a fost înălţat de Petru Rareş în scaunul episcopal de Roman. A 
murit în 1558, lăsînd în urma sa reputația unui om învățat. 

Macarie scrie, după cum însuşi spune, din porunca lui Petru Rareş: „spre a împlini 
poruncile domneşti, adică ale slăvitului şi pentru duşmani înfricoşatului Petru, feciorul lui 
Ştefan Voevod cel Viteaz, şi ale marelui său logofăt Kir Teodor, căci ei mi-au poruncit 
nemerniciei mele celui mai de pe urmă dintre ieromonahi, smeritului Macarie, a nu lăsa 
faptele întîmplate în vremurile şi domniile trecute să rămînă învăluite în mormîntul uitării, ci a 
le preda istoriei”. 

Primind această însărcinare din partea lui Petru Rareş şi a marelui logofăt al Moldovei, 
el începe prin a copia o versiune prescurtată scrisă la mănăstirea Putna (căci cuprinde multe 
date referitoare la această mănăstire) a letopiseţului început, după toate probabilitățile, la 
curtea lui Ştefan cel Mare. Această versiune pe care a avut-o în față Macarie mergea pînă la 
anul 1525, septembrie 25, unde se încheia cu moartea lui Petru, fiul lui Bogdan cel Orb. 

După această dată începe partea personală a lui Macarie, despărțită de restul analelor 
prin următoarele cuvinte: „Cele de pînă aci le-au adunat şi cu meşteşug le-au întocmit şi ni le- 
au lăsat nouă, copiilor lor, spre scumpă moştenire, scriitorii dinainte de noi; nu ştim cine 
anume, se vede însă oameni iubitori de Dumnezeu". 

Este interesantă această notiță, fiindcă ea ne arată că, la un sfert de veac după moartea 
lui Ştefan cel Mare, un egumen cărturar de la mănăstirea Neamţu, crescut de episcopul Ţării 
de Jos din ultimii ani de domnie ai marelui voievod, nu ne poate spune, din tradiția 
călugărilor, cine anume a scris cronica țării înaintea lui. 

Macarie nu se mulțumea însă cu ştirile prea sumare pe care le găsise în letopiseţul 
înaintaşilor săi pentru perioada de timp care s-a scurs de la moarta lui Ştefan cel Mare pînă la 
urcarea pe tron a lui Petru Rareş. De aceea el reia povestirea acestei epoci, care cuprinde 
domniile lui Bogdan cel Orb şi Ștefăniță, amplificînd expunerea cu ştiri nouă, ca de pildă: 
împăcarea celor două tabere vrăjmaşe, moldoveni şi munteni, ce stăteau faţă în față, gata să se 
încaiere, prin intervenția mitropolitului, de origine sîrbească, Maxim; despre expediţia lui 
Bogdan în Polonia, înaintată pînă sub zidurile Lwowu-lui; despre invazia polonilor şi a 
tătarilor în Moldova; despre răscoala—repede înăbuşită — a lui Trifailă; despre urcarea în 
domnie a lui Ştefan cel Tînăr şi luptele lui cu tătarii; despre tăierea capului lui Luca Arbore; 
despre răzvrătirea boierilor; despre luptele cu muntenii şi despre moartea precipitată a lui 
Ştefăniţă la Hotin. 

Domnia lui Petru Rareş, din ordinul căruia a scris cronica, este înfăţişată în trăsături 
vagi şi fără amănunte precise. Macarie povesteşte alegerea lui Petru Rareş ca domn la Hîrlău, 
pătrunderea lui în Ardeal, luptele cu 

polonii, expediţia lui Soliman al II-lea în Moldova, fuga lui Rareş, părăsit de ai săi, 
prin munți, pînă ce a dat peste nişte pescari care l-au dus la cetatea Ciceiului, plecarea lui 
Rareş la Constantinopol, împăcarea lui cu turcii şi reîntoarcerea în a doua domnie. 

într-o primă versiune, păstrată într-un codice din Bibilioteca Academiei teologice din 
Kiev, publicat de I. Bogdan în Cronicele moldoveneşti înainte de Ureche, cronica lui Macarie 
se încheie la anul 1541, dar desigur că această versiune are o lacună aci; probabil că unele foi 
s-au pierdut deoarece într-o altă versiune — dintr-un sbornic, păstrat înainte de război în 
Biblioteca imperială din Petersburg — cronica lui Macarie se continuă pînă la anul 1551. 

în această a doua versiune se povesteşte sumar ultimii ani ai domniei lui Petru Rareş, 
amintind doar campania acestuia în Ardeal împotriva lui Mailat; se notează apoi moartea lui 
Petru Rareş — de „boală rea, căci om era şi el" — la Sucea va şi înmormîntarea lui la 
mănăstirea Pobrata. Trece, în sfîrşit, la domnia lui Iliaş, pe care ni-l înfăţişează în colorile 
cele mai negre: „moale şi mic la suflet", care întru nimic nu s-au arătat asemănător tatălui său 
ca şi cum nu l-ar fi crescut ca fiu"; se înconjurase de turci cu care-şi petrecea ziua şi-şi pierdea 
vremea prinzînd păsări în laț; a prădat ţara, jefuind averile episcopilor şi ale mănăstirilor; era 
crunt cu boierii, căci îi orbea; punea să li se taie nasul, ori îi silea să-şi caute adăpost în ţări 
străine şi, în cele din urmă, părăsi „domnia, mama şi fraţii" şi, ducîndu-se la Constantinopol, 
se turci. 

în timpul acestui domn dezechilibrat, Macarie, care se găsea episcop de Roman încă 
din anul 1530, fu alungat din scaunul său în 1549—1550, în urma unor intrigi tesute pe lîngă 
doamna Elena şi pe lîngă domn, în care pare să fi avut un rol sfetnicii Mitrofan şi Nour. 
„Oameni pricepuţi la vicleşuguri — spune el în graiul lui înflorit — ţesură minciuni pline de 
clevetiri şi le spuse doamnei Elenei şi fiului ei Iliaş şi am căzut cu straşnică cădere. Despoiat 
am fost de scaun... şi cu grele ispite m-am luptat..." 

Dar această urgie n-a durat mult, căci după un an sau doi, în primele zile ale domniei 
lui Ştefan Rareş, fratele lui Iliaş, fu restaurat în scaunul episcopal : ,„ întoreînd —m spune el 
despre Ştefan — puternica sa mînă, pe mine surghiunitul, un mort între vii, mă chiamă şi cu 
mîna domniei sale îmi încredințează iarăşi cîrja". 

De aceea şi Macarie îşi arată recunoştinţa în cronica sa faţă de noul domn, în cuvinte 
ca acestea: 

„Şi după ce luă domnia, de la întîii paşi se arătă că n-au înşelat nădejdile celor ce l-au 
ales, şi pe toţi îi întărea în nădejdile lor de bine. Şi iarăşi străluciră razele dreptei credințe, şi 
iarăşi străluciră zorile binefacerii şi toți deopotrivă lăudau pe voevod şi toţi cu osîrdie iubeau 
pe domnul Ştefan, căci era milostiv şi iubitor de călugări şi hrănitor de săraci... Şi se auzi de la 
o margine a pămîntului la alta trîmbița cea mare şi în aur ferecată, care trîmbiţa peste tot locul 
credinţa lui în ziditor." 

Cu iluzia acestei icoane, nimbată de glorie, Macarie închise ochii curînd după 
reînscăunare. 

Imaginea pe care Macarie ne-a lăsat-o despre Ştefan Rareş este falsă. Ureche ne spune 
că era un domn destrăbălat şi că boierii şi locuitorii, înțele-gîndu-se între ei, s-au ridicat într- 
un rînd, pe cînd se aflau la podul de la 

Tuţora, şi tăind sforile cortului asupra lui Ştefan-vodă, „l-au pătruns cu multe rane". 
Lipsa de obiectivitate este astfel unul din defectele principale ale operei lui Macarie. 
l] 

Alt defect este forma stilistică. în alcătuirea cronicii sale, Macarie şi-a luat ca model 
un cronograf bizantin foarte popular în lumea slavă, al lui Manases. Manases fusese, după 
cum s-a spus mai sus, un călugăr care prelucrase motive din cronografele anterioare, 
îmbogăţindu-le cu apocrife biblice şi cu legende populare bizantine, într-o mare operă în 
versuri, care începe povestirea evenimentelor de la creațiune şi o duce pînă la moartea 
împăratului bizantin Nichifor Botniates, întîmplată la 1081. Trăind într-o epocă de erudiție şi 
rafinament literar, călugărul bizantin a căutat să dea o operă care să se impună prin stilul ei 
căutat, împodobit cu imagini îndrăzneţe. Această operă a călugărului bizantin a fost tradusă în 
Bulgaria şi ni s-a păstrat, între altele, într-un vechi manuscris din Biblioteca Vaticanului, 
copiat în anul 1345. O copie a fost apoi adusă, prin refugiații slavi, în mănăstirile noastre şi a 
stat la baza prelucrării lui Moxa. Ea a plăcut aşa de mult egumenului Macarie, încît acesta, 
primind de la Petru Rareş sarcina de a scrie istoria ţării, împrumută din ea pasaje şi epitete 
bombastice, pentru a le întrețese în povestirea sa. Astfel viața Moldovei cu zbuciumul ei, cu 
boierii şi domnul ei, în loc să fie înfăţişată în lumina adevărată, este îmbrăcată în anacronice 
zorzoane de stil bizantin, care, prin bombasticitatea lor, lasă impresia a ceva artificial"şi 
uneori chiar ridicol. Zugrăvind, de exemplu, luptele lui Petru Rareş cu polonii, el împrumută 
din Manases podoabele stilistice cu care acesta descrie războiul troian; şi epitetele pe care 
călugărul bizantin le dă lui Achile, Macarie le potriveşte pentru Rareş. Descriind mai departe 
fuga lui Petru Rareş dinaintea lui Soliman al II-lea prin munţii Moldovei, către Ardeal, el ia 
din Manases frazele cu care acesta descrie vînătoarea împăratului bizantin Marcian în munții 
Balcani, ca şi cum Petru Rareş ar fi împăratul bizantin şi Carpaţii identici cu Balcanii. Voind 
să ne arate starea de mulțumire sufletească în care se afla Petru Rareş în a doua domnie, 
încheie cu următoarea frază enigmatică: „lar domnul Petru Voevod îşi hrăneşte cinstitele 
bătrîneţe cu băi şi băuturi şi mîncări, întocmai ca o lebădă cu penele aurite, deasupra unei 
clădiri". Chiar atunci cînd este vorba de propriile lui dureri, ca de pildă cînd a fost răsturnat 
din scaunul episcopal, el recurge la arsenalul stilistic al lui Manases: „O zavistie, fiară crudă, 
tigru mîncător de oameni, săgeată fără de fier, suliță mai ascuţită decît toate..." în sfîrşit, în loc 
de a zice: în anul 7058, Macarie scrie, după modelul bizantin: „în anul ce se capătă dacă 
numeri de şapte ori cîte o mie si de cinci ori cîte cinci şi cîte cinci de cinci ori si a opta rotaţie 
de la facerea lumii" (7058 = 1550). 

EFTIMIE. Cronica lui Macarie este continuată de Eftimie. „Pînă aici —începe noua 
cronică — s-au scris cu osteneala preasfințitului părinte al nostru Macarie, episcopul de 
Roman. lar cele ce s-au întîmplat de aici înainte, evlaviosul loan Alexandru Voevod mi-au 
poruncit mie, ieromonahului Eftimie, celui din urmă dintre egumeni, a le scrie pe scurt." 
Domnul Alexandru-voievod este Alexandru Lăpuşneanu. 

Autorul cronicii, Eftimie, a fost egumen la mănăstirea Neamţu prin 1553, cînd se 
găseşte pomenit într-o evanghelie. A trecut mai tîrziu în Ardeal, 

unde a devenit episcop. Primind din partea lui Alexandru Lăpuşneanu porunca de a 
continua cronica lui Macarie, Eftimie începe prin a repovesti vremurile pline de frămîntări ale 
Moldovei de sub urmaşii lui Petru Rareş şi se opreşte brusc la al doilea an al domniei lui 
Alexandru Lăpuşneanu, la zidirea mănăstirii Slatina. 

Eftimie nu pare să fi fost un călugăr aşa de erudit ca Macarie şi aceasta a fost un noroc 
pentru el, fiindcă 1-a scăpat de influența nefastă a stilului manasian. 

După ce povesteşte ultimii ani ai domniei lui Petru Rareş, el se opreşte îndelung 
asupra urmaşului acestuia, Iliaş, pe care-l numeşte „Iliaş Mahomet", spre a scoate în relief 
nelegiuirea lui. Ne înfăţişează cu amănunte interesante, pe care nu le găsim în alte izvoare, 
cum fiul lui Petru Rareş şi nepotul lui Ştefan cel Mare, trimis de tatăl său la 1541 la 
Constantinopol, se împrietenise acolo cu cîţiva tineri turci de care se legase aşa de mult, încît 
îi adusese cu sine în Moldova; pomeneşte de discuţiile religioase pe care Iliaş le avea cu 
prietenul său turc Hadăru, „stricat la năravuri", despre haremul de turcoaice pe care le adusese 
din Constantinopol, de ura lui împotriva preoților şi a călugărilor ; despre chipul cum a amăgit 
poporul, chemînd sfatul boieresc în grădina de la Huşi, pentru a-l vesti că se duce la Poartă ca 
să stăruiască pentru micşorarea tributului; cum a jurat cu mîna pe cruce înaintea poporului 
întreg că se ţine de legea creştinească şi că n-are gînd să se turcească, după cum se zvonise; 
dar, în aceeaşi noapte, a sfărîmat crucea, şi cum apoi, încărcat de haraciu şi de bogății — „de 
vase de aur şi de argint, rămase de la domnii cei bătrîni ai Moldovei” — şi întovărăşit de 
boieri şi de ostaşi, a ieşit din ţară, dar, ajuns la Constantinopol, s-a turcit şi nu s-a mai întors în 
Moldova. 

Domnia lui Ştefan Rareş este înfăţişată în colori antipatice, aşa cum o cunoaştem din 
Ureche. 

în contrast cu fii lui Petru Rareş, Alexandru Lăpuşneanu este înfățișat în colorile cele 
mai simpatice. După uciderea „ticălosului” de Joldea, el este împăciuitorul care deschide 
temnițele, pentru a pune în libertate pe cei închişi, şi care a iertat pe cei alungați din ţară: 
„Deci veneau din toate părțile şi din toate locurile oamenii, ca să se îndulcească de vederea 
feţei lui, de bunătatea, de blîndeţea şi de frumuseţea lui, şi se uitau la chipul voevodului ca la 
chipul lui Hristos, căci li se părea a fi în vis, iar nu aievea... în toată lumea se lăți vestea 
înaripată despre evlavia, osîrdia şi iubirea lui de Dumnezeu şi de sfintele biserici." 

Este în aceste rînduri acea notă panegirică, cu care călugărul cronicar se obişnuise din 
lectura vieților de sfinți. 

După ce pomeneşte expediţia moldovenească trimisă în Muntenia, sub conducerea 
vornicului Nădăbaicu, pentru instaurarea lui Pătraşcu, cronica se încheie cu zidirea mănăstirii 
Slatina. Dar şi aici iese în relief sentimentalitatea naivă a călugărului, cînd crede necesar să 
povestească un episod fără nici o însemnătate pentru noi, de mare importanță pentru el, 
fiindcă era vorba de cursa pe care „vrăjmaşul neamului omenesc", diavolul, a întins-o 
„iubitorului de Dumnezeu domn", pentru a-l întoarce din gîndul cel bun: anume, pe cînd 
călărea între satele Corlăteşti şi Todireşti, intrînd în rîul Moldovei, i s-a împiedicat calul şi a 
căzut în apă. Cu povestirea ridicării mănăstirii Slatina şi a înzestrării ei cu sate şi mitoace, 
cronica se încheie. 

AZARIE. Ultimul cronicar al Moldovei care scrie în limba slavă este Azarie. Despre el 
nu se ştie decît ceea ce el însuşi spune în cronica sa, că scrie din porunca lui Petru Şchiopul, 
cu binecuvîntarea mitropolitului Anastasie şi cu mijlocirea marelui logofăt loan Golia. 

Este posibil să fi fost călugăr chiar în mănăstirea întemeiată de familia logofătului 
Golia. El nu pomeneşte nimic în cronica sa de trădarea Golăeş-tilor, dimpotrivă, descrie în 
colorile cele mai antipatice domnia lui loan-vodă cel Cumplit şi caută să înfățişeze într-o 
lumină simpatică figura lui Ieremia Golia, „boier mare, care nu s-a sfiit, din dragestea pentru 
țară, să împiedice pe loan vodă cel Cumplit de la războiul cu turcii". 

Azarie şi-a scris cronica între anii 1574—1577. înainte de a povesti vremea sa, el 
începe şirul anilor de la descălecat, copiind, ca şi predecesorii săi, vechiul letopiseţ al 
Moldovei, la care adaugă apoi cronica lui Macarie pînă la 1551, după care urmează partea sa 
proprie, care îmbrăţişează istoria Moldovei de la 1550 pînă la urcarea în domnie a lui Petru 
Șchiopul (1574). 

Cronica lui Eftimie se pare că i-a rămas necunoscută, deoarece, conti-nuînd cronica lui 
Macarie, el introduce partea sa personală cu următoarele cuvinte : 

„Pînă aci au mers alcătuirile ritoriceşti ale părintelui Macarie. Să încep dar şi eu fostul 
şi nemernicul lui ucenic Azarie." 

De altă parte, el începe cronica de la domniile fiilor lui Petru Rareş, pe care le 
repovesteşte cu totul diferit de Eftimie, în alt spirit şi cu alte amănunte. Uciderea lui Ştefan 
Rareş de către boieri este înfăţişată cu groază, ca măcelul fără milă al unui miel. Alexandru 
Lăpuşneanu n-are nimic din trăsăturile fioroase cu care ne este cunoscută personalitatea lui 
din alte izvoade istorice. Despot Eraclidul este urît, pentru că „ţinea pe lîngă sine sfetnici de 
altă lege, luterani urîfi de Dumnezeu, a căror învățătură o împărtăşia şi dînsul”. De aceea 
apariția lui Tomşa, „frumos la înfăţişare, viteaz, cu miîini puternice şi piept vîrtos" este 
salutată cu bucurie; dar simpatia pentru Tomşa scade dinaintea lui Alexandru Lăpuşneanu, 
care, căpătînd iarăşi cinstea domniei de la Poartă, „a stins tăciunele ce răspîndea fumul 
credinţei cele rele şi a ascuns iarna întunecată a necuraților luterani, făcînd să înflorească 
primăvara, adică — explică el — bunăstarea bisericilor”. 

Cronica se încheie cu răsturnarea şi pieirea lui loan-vodă cel Cumplit şi cu urcarea pe 
tron a lui Petru Şchiopul, în care se pun cele mai frumoase nădejdi: 

„Bărbat de neam bun, evlavios, frumos, cu suflet luminat, milostiv din fire, darnic... 
Mănăstirile şi călugării s-au adăpat din undele răcoroase ale binefacerilor lui... viața tuturor a 
început să curgă lin şi toți petreceau în linişte şi neturburaţi..." 

Azarie este, în istoriografie, ucenicul lui Macarie. El, „nemernicul ucenic al lui 
Macarie" — cum se numeşte însuşi —, are pentru „alcătuirile retori-ceşti", pentru „cuvintele 
frumoase şi meşteşugite" ale dascălului său o adîncă admiraţie. Opera lui Macarie, despre care 
el vorbeşte cu adînc respect, e pentru el „un adevărat izvor de adevăr ce se varsă asupra 
inimilor noastre şi le adapă cu apa minţii, pe care, cu toate că o gustăm, nu ne saturăm de ea". 

Azarie, ca bun ucenic, se străduieşte să imite toată arta retorică a lui Macarie. Ca şi 
acesta, Azarie împrumută din bogatul arsenal de amănunte 

dramatice şi epitete stilistice ale lui Manases, pentru a le potrivi la situațiile şi figurile 
istorice moldoveneşti pe care le înfățişa. De exemplu, cuvintele pe care Azarie le pune în gura 
lui Ştefan Rareş, cînd cade la Țuţora, sîngerat sub pumnalele boierilor: „Vai de tine, dreptate, 
pe tine te plîng şi după tine “oftez, căci înainte de mine tu ai pierit şi ai murit”, sînt 
împrumutate din Manases. Aceleaşi cuvinte le pusese cronicarul bizantin, la episodul 
războiului troian, în gura lui Palamed, cînd era să fie ucis cu pietre, în urma insinuărilor 
viclene ale lui Odiseus. 

Din această cauză, cronica lui Azarie, ca şi aceea a dascălului său Macarie, trebuie 
utilizată cu multă băgare de seamă. 

Cronicile acestea scrise după moartea lui Ştefan cel Mare sînt lipsite de precizie şi 
obiectivitate, condiţii esenţiale oricărei opere istorice. Cîtă deosebire în această privinţă între 
ele şi cronica scrisă la curtea lui Ştefan cel Mare. Cîtă grijă de precizie avea aceasta din urmă: 
„în anul 6973, ianuarie în 23, joia pe la miazănoapte, înconjură Ştefan Voevod cetatea Chiliei, 
iar vinerea “dimineaţa începură a surpa cetatea..." în cronicile lui Macarie, Eftimie, chiar 
Azarie, dimpotrivă, faptele sînt înecate în podoabe stilistice. Nici o grijă de cronologie: „în 
aceeaşi vreme...", „Dar nu mult după aceea..." etc, etc. 

în cronica lui Ştefan cel Mare toţi boierii care s-au învrednicit, în clipe de cumpănă, de 
încrederea domnitorului şi au dus la capăt misiunea ce li s-a încredinţat sînt pomeniţi cu 
cinste; în cronicile călugărilor nu sînt pomenite nici măcar numele erorilor care au căzut pe 
cîmpul de luptă pentru mărirea Moldovei. Lucrurile îşi au explicația lor. Ştefan cel Mare, a 
cărui faimă trecuse peste hotarele înguste ale Moldovei, era o personalitate care intra în 
istorie. La curtea lui din Suceava se abăteau trimişii şahului persan şi solii venețieni. S-a văzut 
în capitolul precedent paginile pline de admiraţie pe care i le-au consacrat cronicarii poloni. 
Orice mişcare a lui era astfel o pagină de istorie şi el ţinea ca istoria să fie scrisă aşa cum el a 
făcut-o. 

Cu totul altfel se înfăţişează cronicile scrise după moartea lui. Autorii acestora, 
călugări retraşi departe de curtea domnească, unde se plămădea istoria țării, trăind într-o 
atmosferă de misticism, nu aveau nici chemarea şi aici posibilitatea de a scrie istoria în lumina 
ei adevărată. Realităţile istorice, trecînd prin prisma mentalităţii lor ascetice, sînt în chip firesc 
deformate. Pentru ei căderea lui Alexandru Lâpuşneanu de pe cal, în drumul spre mănăstirea 
Slatina, e un fapt de senzaţie, fiindcă vedeau în el cursa întinsă de diavol — un eveniment mai 
important decît o luptă cu duşmanii pentru apărarea Moldovei. Sufletul lor, deprins a privi 
viața aceasta pămîntească, plină de ispite şi de deşertăciuni, ca un scurt popas către viața cea 
veşnică viitoare, nu putea vibra puternic pentru zbuciumul contemporanilor lor. Toate eveni- 
mentele, al căror ecou ajunge între zidurile mănăstirii stins, apar pentru ei pe acelaşi plan. Ei 
nu au luat parte la ele, nu le-au văzut petreeîndu-se sub ochii lor, nu le-au trăit ca să le poată 
înțelege. De aceea nu trebuie să ne surprindă faptul că, în loc să citim în paginile lor toate 
frămîntările timpului, întîlnim mai mult preocuparea de formă, de stil, de efect; că, în loc să 
povestească simplu şi precis cele ce aflau, recurgeau la cronograful lui Manases, pentru a 
împrumuta din el podoabe retorice. 

Hrăniţi mai mult cu apocrife biblice şi cu legende hagiografice, în care eroul este 
înfățişat într-o aureolă de miraculos şi misticism, călugării cronicari, neştiutori despre cele ce 
se petrec departe, la curte, sînt înclinați să vadă în domnul, a cărui viaţă o scriu din poruncă, 
un prototip ideal de virtuţi creştineşti. De aceea cronicile lor au un caracter panegiric, aşa cum 
se obişnuiseră din legendele hagiografice. 

Dacă la cele de mai sus adăugăm şi faptul că aceste cronici erau scrise într-o limbă 
străină, neaccesibilă păturilor largi ale poporului, atunci este uşor de înţeles pentru ce nu le 
putem considera ca un instrument al deşteptării conştiinţei naționale. 

Dar, deşi sînt scrise într-o limbă străină, deşi sînt lipsite de valoare literară, totuşi 
trebuie să ţinem seamă şi de ele, fiindcă ele ne-au păstrat istoria Moldovei de la 1504—1574 
şi pentru că — după cum vom vedea mai tîrziu — au intrat, ca izvoare, în alcătuirea cronicii 
lui Grigore Ureche. 

BIBLIOGRAFIE 

Cronica din Miinchen. Cronica germană a domniei lui Ştefan cel Mare, scrisă în 1502 

du Bulletin de lAcaddmie Polonaise des Sciences et des Lettres, Cracovie, 1929, nr. 6 (iunie), 

najstarsze zrodlo rumun'skiej historjografi (La chronique de l'e'poque d'Etienne le Grand de 

N. Iorga, în Buletinul Comisiei istorice a României, IX, 1930, p. 187— 195, crede 
că opera este a unui sas, probabil de la Baia, care a utilizat un izvor intern de mănăstire în 
limba slavonă sau română, care mergea pînă la 1475, de unde apoi a adăugat cele ce ştia el 

în sfîrşit, textul cronicii a fost publicat, cu o introducere interesantă, în anul 1931: 
Olgierd G6rka, Kronika czasăw Ștefana Wielkiego Moldawskiego (1457—1499) z trzema 

Chiţimia, Cronica lui Ştefan cel Mare, în Cercetări literare, III, 1939, p. 219—293; a se 
vedea şi recenzia lui P. P. Panaitescu în Revista istorică română, ! (1931), p. 156—160. 

Cronicile slavoneşti. Grupul de cronici slavoneşti ale Moldovei au fost publicate de 
profesorul de slavistică de la Universitatea din Bucureşti, loan Bogdan, în următoarele trei 
lucrări importante: 

loan Bogdan, Vechile cronici moldoveneşti pînă la Ureche, Bucureşti, 1891, care cu- 
prinde: 1. Codicele miscellaneu de la Kiew. Este un manuscris de 504 file în 8°, păstrat în 
Biblioteca Academiei teologice din Kiev, scris pe hîrtie lucie, în veacul al XVI-lea, de Isaia 
din mănăstirea Slatina. 2. Vechile anale slavoneşti ale Moldovei. Publicaţia cuprinde în 
original şi traducere românească următoarele texte, însoţite de studii detaliate şi de note: a) 
Cronica şi analele putnene — Povestire în scurt despre domnii moldoveneşti (p. 23 — 41, 193 
—198; 243 — 267); b) Cronica lui Macarie (p. 69-89, 198-212, 268-279); c) Cronica lui 
Eftimie (p. 90-103; 212-222, 280-283); Cronica anonimă (p. 62-68, 235-239). La acestea se 
adaugă cronica moldo-polonă (p. 42—61, 173—183, 223 — 233). 

loan Bogdan, Cronice inedite atingătoare de istoria românilor, Bucureşti, .1895; 
cuprinde următoarele patru texte însoțite de studii aprofundate: 1. Codicele de la Tulcea — 
numit astfel fiindcă se afla în biblioteca clubului bulgar de la Tulcea; azi e trecut în Biblioteca 
Academiei Române, nr. 649, Letopiseţul de la Bistriţa, în 8°; 2. O cronică sîrbo-moldo- 
venească (sîrbească amestecată cu anale moldoveneşti) de la mănăstirea Neamţu, p. 81— 102; 
3. Cronica moldo-polonă de N. Brzeski, p. 103— 137; 4. Cronica Țării Moldovei şi a 
Munteniei de Miron Costin, p, 139-204. 

loan Bogdan, Letopisețul lui Azarie, în Analele Academiei Române, seria Il-a, tom 
XXXI, Mem. secț. ist, 1909, cronicile păstrate în ms. O, XVII, nr. 13 al Bibliotecii Imperiale 
din St. Petersburg, şi anume: 1. O cronică universală însoțită de analele sîrbeşti de la 1355 
pînă la 1490 cu ştiri privitoare la țările noastre (p. 62—66, 121—145); şi 2. Letopiseţul lui 
Azarie (p. 66—98), cu următoarele părți: a) Analele putnene — Povestire în scurt despre 
domnii Moldovei (p. 69-76, 146-152, 181-187); b) Cronica lui Macarie (p. 76-84, 152-168, 
187-202); c) Cronica lui Azarie (p. 84 — 98, 168— 181, 202 — 214). La aceste texte se mai 
adaugă o versiune românească din sec. al XVIII-lea a analelor putnene, după un ms. din 
Biblioteca Academiei Române, descoperit şi copiat de Al. Lapedatu (p. 107—119). 

Cronica moldo-polonă a fost publicată pentru întîia dată de istoricul polon Wojcicki 
— după o copie făcută în secolul al XVII-lea de istoricul polon Adam Naruszewicz, din 
Muzeul Czartoryski (Cracovia) — în 1844, în Biblioteka starozytna pisarzy polskich, 
Varşovia, VI, p. 5 1 — 67. Ea a fost apoi reprodusă de B. P. H a s d e u în Archiva istorică, 
III, 1867, p. 5— 15, şidel. Bogdan — care credea că o „publică întîiaş dată" — în Vechile 
cronici moldoveneşti pînă la Urechea, textul polon la p. 173— 183 şi traducerea românească 
la p. 223—233. O a doua versiune din secolul al XVI-lea, descoperită de I. Bogdan în 
Biblioteca Imperială din Petersburg, fondul bibliotecii Zaluski (azi trecut la Universitatea din 
Varşovia),a fost publicată în Cronice inedite atingătoare de istoria românilor, p. 119— 137. 
O a treia copie de la începutul secolului al XVII-lea, aflată în colecția lui Iosif Rusiecki din 
Trojanka, a fost semnalată de filologul polon I. L o s, în studiul său Pamietniki Ianczara 
(Amintirile ienicerului), Cracovia, 1912, p. 38-40. 

Studii. Textele publicate de I. Bogdan sînt însoţite de studii aprofundate. Contribuţii 
interesante la studiile lui Bogdan au adus: 

Ştefan Orăşanu, în Convorbiri literare, XXXI, p. 513 şi urm., 648 şi urm.; N.Iorga, 
Istoria literaturii româneşti în secolul al XVIII-lea (1688—1821), ed. I, voi. II (în ediţia a Il-a 
textul privitor la analele slave a fost prescurtat). 

Părerea lui Bogdan că analele Moldovei au fost scrise în vechile mănăstiri de la 
Bistriţa (originalul versiunii păstrată în codicele de la Tulcea) şi de la Putna (originalul 
versiunii păstrata în codicele de la Petersburg) a fost pusă la îndoială pentru întîiaşi dată de d- 
1 I Minea. 

care, într-o notiță publicată în Anuarul liceului I. Maior eseu din Giurgiu pe anul 
1919—1920, publicat de N. Cartojan, a arătat că letopiseţul a fost scris la curtea lui Ştefan cel 
Mare. Chestiunea a fost reluată şi documentată pe larg de I. M i n e a, Letopisețele 
moldoveneşti scrise slavoneşte, laşi, 1925 (Extras din Cercetări istorice, I, p. 192 şi urm., 
unde se studiază şi raporturile dintre versiunile slavoneşti între ele şi dintre toate laolaltă şi 
Ureche de altă parte) şi del. Vlădescu, /zvoarele istoriei românilor. letopisețul de la Bistriţa 
şi letopisețul de la Putna, Bucureşti, 1926. Despre letopiseţele slavoneşti şi raporturile lor cu 
Ureche a se vedea şi G i or g e P a s c u, Letopiseţul cel moldovenesc, utilizat de Gligorie 
Vreache în legătură cu toate letopisețele moldoveneşti în slavoneşte, laşi, 1938; acelaşi, Die 
Anfănge der rumănischen Geschichtsschrei-bung, în Siidost-deutsche Forschungen, 1939. 
Pentru Pomelnicul de la Bistriţa, v. mai sus, p 44. Pentru cronica moldo-polonă: P. P. 
Panaitescu, Revista istorică română,!, 1931, p. 113 - 123. 

Cronica lui Ştefan cel Mare scrisă de dieci la Curte, Al. Procopovici, Dacoromania 
X, p. I, 1941, p. 90-91. 

V. Grecu, Originea cronicelor româneşti, în Omagiu lui I. Bianu, din partea 
colegilor şi foştilor săi elevi, Bucureşti, 1927, p. 217 — 223. 

ÎNVĂŢĂTURILE LUI NEAGOE BASARAB CĂTRE FIUL SĂU TEODOSIE 

Nu cunoaştem împrejurările în care şi-au luat naştere cronicile muntene, deoarece, în 
afară de Viaţa patriarhului Nifon şi de o cronică scrisă în limba română în vremea lui Minai 
Viteazul şi păstrată într-o traducere latină, istoriografia munteană nu ne-a fost păstrată decît în 
compilaţii târzii din veacul al XVII-lea. 

Ştirile pe care le găsim însă în aceste compilaţii trec dincolo de epoca lui Mihai 
Viteazul şi a lui Neagoe Basarab. Ele se referă la primii voievozi şi, deşi confuze şi lacunare, 
ne indică totuşi că şi în Ţara Românească istoriografia trebuie să fi început de timpuriu. Cînd 
s-a început însă, în ce împrejurări şi în ce limbă nu putem şti precis, deoarece, dincolo de 
epoca lui Neagoe Basarab, nu ni s-a păstrat nimic şi pînă acum nu s-a descoperit şi nici nu 
avem din alte izvoare ştiinţă de vreo cronică slavonească pentru Țara Românească. 

Cultura în limba slavă, inițiată de Nicodim şi ucenicii săi, era tot atît de înfloritoare în 
Muntenia ca şi în Moldova. Am amintit mai sus de unul din marii logofeţi ai lui Mircea cel 
Mare, care, retras mai tîrziu din valurile lumii în liniştea mănăstirilor, a alcătuit un polieleu în 
limba slavă. 

Cel mai de seamă monument al cugetării şi simțirii româneşti în limba slavă îl 
formează însă învățăturile- lui Neagoe către fiul său Teodosie. Acest preţios monument este 
legat de numele domnului care a ridicat minunata mănăstire de la Curtea de Argeş şi 
mitropolia din Tîrgovişte şi care a fost protectorul călugărului sîrb Macarie, patronînd 
imprimarea primelor cărți de slujbă bisericească pe pămînt românesc. Un adevărat voievod al 
culturii româneşti şi un mare sprijinitor, prin darurile trimise, al creştinătăţii din 

întreg Răsăritul ortodox, oprimat sub apăsarea păgînă, „ctitor mare a toată. Sfetagora", 
cum îl numeşte Ga vrii, protul Muntelui Athos. învățăturile lui Neagoe au fost utilizate şi de 
N. Bălcescu în studiul său despre Puterea armatB şi arta militară la români, apărut în 1844 în 
revista Propăşirea de la laşiv şi fuseseră publicate pentru întîiaşi dată cu un an mai înainte, în 
tipografia colegiului Sf. Sava. La epoca apariției, şi multă vreme mai tîrziu, se credea că 
aceste învățături au fost scrise de evlaviosul domn al Munteniei în limba țării. în 1894 
învățatul rus Lavrov, descoperind însă în Biblioteca Naţională din Sofia o redacțiune 
slavonească a învățăturilor, a închis discuţia, deoarece, în urma acestei descoperiri, toți 
istoricii noştri literari sînt astăzi de acord că învățăturile au fost redactate în limba slavonă. 

CUPRINSUL. Opera este împărțită în unsprezece părți. în =tructura ei se întrețes însă două 
elemente distincte: unul alcătuit din material mai mult de ordin religios, altul din învățături şi 
sfaturi cu caracter politic. Este ca un tratat menit să îndrumeze către viaţa creştinească şi mai 
ales să pregătească pentru domnie pe vlăstarul domnesc, o operă parenetică, asemănătoare cu 
cele cunoscute în literaturile bizantine sub numele de Oglinzile domnitorilor, imitate şi în 
literaturile slave şi cunoscute şi în Apus. O astfel de operă este şi Ceasornicul domnilor, 
despre care ne vom ocupa mai tîrziu şi pe care I-a tradus Nicolae Costin după un original ce 
venea, prin intermediar latin, tocmai din Spania. 

în prima parte, Neagoe sfătuieşte în cîteva pagini pe fiul său să păzească întotdeauna 
cu sfințenie poruncile lui Dumnezeu, că dacă le calcă, chiar dacă s-ar ridica împărații lumii cu 
toată puterea lor să-i vină în ajutor, nimic nu-i foloseşte, pe cînd dacă le păzeşte, oricîți 
vrăjmaşi s-ar stîrni împotriva lui, Dumnezeu îl va ajuta. 

Pornind de la această temă, dezvoltată frumos din punct de vedere al moralei creştine, 
urmează, chipurile pentru exemplificare, un bogat material biblic împrumutat din Cartea 
regilor, despre Saul, despre David, despre Solo-mon, despre Ahia prorocul şi Ierovoam, 
feciorul lui Solomon, despre Ahav împăratul, despre Iue împăratul care a săgetat pe loaram 
feciorul lui Ahav şi pe împărăteasa Isavela, despre Senaherib împăratul Asiriei, despre leze- 
chia împăratul. După aceasta, fiindcă mai înainte se spusese că domnul trebuie să fie 
credincios lui Dumnezeu cum a fost sfîntul Constantin, se intercalează brusc Viaţa sf. 
Constantin şi Elena şi aflarea sfintei cruci, după care urmează alte capitole biblice: Avesalom 
şi lupta lui împotriva lui David şi, în sfîrşit, această primă parte se încheie cu cîteva parabole 
din Varlaam şi Ioasaf: a celor două cosciuge, a privighitoarei, a celor trei prieteni. 

Partea a doua, consacrată mai mult sfaturilor privitoare la guvernă-mînt, începe cu 
două capitole care se leagă prin cuprinsul lor de materia primei părți: unul privitor la cinstirea 
icoanelor, altul privitor la dragostea şi frica de Dumnezeu. 

După aceasta urmează, fără o legătură strînsă cu precedentele, un capitol de o rară 
frumuseţe lirică: cartea lui Neagoe Basarab cînd şi-a transferat moaştele mamei sale, Neaga, şi 
a fiilor săi Petru, loan şi Anghelina în ctitoria de la Argeş, capitol care atrage după sine cîteva 
pagini din romanul lui Var- 

laam şi loasaf şi din Fisiolog: pilda pentru nimicnicia vieţii acesteia pămîn-teşti, 
precum şi pildele despre şarpe, porumbel şi struțocamil. 

După aceste capitole în legătură cu suferințele lui Neagoe, urmează o serie de sfaturi 
practice privitoare la opera de guvernare: „cum şi în ce chip :să cinstească boierii şi slugile" 
ce-l vor servi „cu dreptate"; cum să-şi aşeze boierii şi slujitorii în locurile de cinste la curtea 
sa; reguli de bună-purtare la masă; norme privitoare la primirea solilor străini; chestiuni de 
tactică militară pe cîmpurile de luptă; sfaturi de cum să facă judecăţile şi să împartă dreptăţile; 
poveţe de milostivire şi de îndurare, de înlăturarea pizmei şi a gîndului de răzbunare şi, în 
sfîrşit, după un capitol referitor la „pecetluirea cărții aceştia”, opera se încheie cu rugăciunea, 
adică cu „cuvîntul de iertare" pe care domnul în ceasul morţii îl îndreaptă către „coconii săi şi 
către cocoane, şi către boierii săi cei mari şi cei mici şi către alte slugi ale sale către toate”. 
Deoarece partea aceasta parenetică este miezul întregii lucrări, ne oprim puțin asupra ei. 

Sîmburele acestor învățături este ideea monarhiei absolute de drept divin, subordonată 
însă crezului creştin. Omul să nu-şi alipească cugetul de lucrurile amăgitoare şi deşerte ale 
acestei lumi trecătoare, căci „iubirea lucrurilor lumii acesteia deslipeşte ghidul şi cugetul de la 
Dumnezeu", iar cel care cearcă slava îşi pierde sufletul, „fiindcă, după cum mănîncă rugina pe 
fierj aşa mănîncă şi pe om slava cea omenească şi cum înfăşoară volbura sau curpe-nul viţa şi- 
i pierde roadă ei, aşa, fătul meu, pierd trufia şi mîndreţele roadă împăratului şi a domnului". 

Cu o adevărată grijă părintească, voievodul recomandă pe boieri în paza fiului său: 
„Să fii gard grădinii mele şi sa o păzeşti cum am păzit-o şi «u, că dacă o vei păzi şi-i vei fi 
gard ca zidul de piatră, cum am fost şi eu> atunci cum cugetau ei să-şi verse sîngele şi să-şi 
puie capetele lor pentru mine, aşa îşi vor vărsa sîngele şi-şi vor pune capetele pentru tine”. 
Dacă se întîmplă ca vreun boier să greşească, să nu se ia după sfatul uneltirilor viclene şi să nu 
se pripească cu pedeapsa, ci, întocmai ca grădinarul priceput, „să încerce mai întîi să curețe 
crengile cele uscate, să sape gunoiul de la rădăcină”, şi numai „dacă nu se va întoarce să dea 
roadă", atunci— sfătuieşte el cu multă înțelepciune şi discreţie —° „în mînă-ţi este să faci cum 
îți este voia, întocmai ca pe pomul cel sterp." 

Cînd va fi să-şi pună boierii în dregătoriile publice, atunci să nu ţină seamă de rudenii: 
„Domnul nu trebuie să aibă rudenii, ci numai slugi drepte", fiindcă — zice Neagoe — „nu te- 
au ales, nici te-au uns ei, ci Dumnezeu, ca să fii tuturor cu dreptate”. înainte de a împărți 
funcțiunile, să nu se ia după cei interesați, ci să cumpănească bine şi să ispitească vrednicia 
fiecăruia. 

în domnia lui să fie cumpătat. Cînd se aşează la masă cu boierii, să ia parte cu sufletul" 
la veselia tuturor, dar să-şi păstreze firea şi cuviința domnească: să bea cu măsură, „ca să 
poată birui mintea pe vin, iar nu să biruiască vinul pe minte, şi să cunoască mintea ta pe 
minţile slugilor tale, iar nu să cunoască mintea slugilor pe mintea ta". 

Un capitol din cele mai interesante, fiindcă,- dacă ar fi autentic, ne-ar introduce în 
intimitatea ceremonialului de la curtea lui Neagoe, este cel privitor la primirea solilor. 

Solii veniți de la domnii creştini să fie primiţi cu cinste. înaintea lor sase trimeată 
boieri cu mîncare şi băutură din destul, pînă ce vor sosi la scaunul domnesc. Ajunşi aci, să fie 
orînduiți la gazdă bună. După ce solul s-a odihnit două-trei zile, să aleagă oameni vrednici 
dintre curtenii lui şi să-i trimeată să aducă solul. Domnul şi curtea să se îmbrace în haine de 
gală; să se împodobească bine jilțul şi divanul, iar în jurul voievodului să se strîngă sfetnicii 
cei bătrîni şi boierii cei tineri. Şi cînd trimisul va da solia, domnul sa asculte cu luare-aminte, 
ca să nu piardă nimic din vorbele lui. Chiar dacă nu-i va aduce cuvinte plăcute, să nu răspundă 
nimic, deoarece „cuvîntul este ca vîntul: dacă iese din gură, nici într-un chip nu-l mai poţi 
opri, măcar de te-ai căi ziua şi noaptea". După ce solul pleacă, atunci să-şi adune boierii, să 
asculte sfatul fiecăruia şi să cîntărească bine spusele tuturora. După ce sfatul se va risipi, 
domnul, retrăgîndu-se în iatac, să se roage şi Mîntuitorului şi Maicii sale ca să-i lumineze 
mintea, să cumpănească sfaturile şi, după ce va alege pe cel mai bun, să-şi cheme din nou 
boierii în divan. Numai după ce va împărtăşi sfetnicilor gîndul său să dea răspuns solului. 

Dacă vrăjmaşii vor năpădi în ţară, atunci să nu pribegească peste hotare, căci — zice el 
— „eu am fost pribeag şi de aceea vă spui ce trai şi hrană cit nevoi este pribegia. Pentru aceea 
să nu faci aşa, că mai bună este moartea cu cinste decît viața cu amar şi cu ocară. Nu hireţi ca 
pasărea aceea ce se cheamă cuc, care-şi dă ouăle de le clocesc alte pasări şi-i scot puii, ci fiți 
ca şoimul şi vă păziți cuibul vostru." Urmează apoi sfaturi privitoare la tactica de luptă. Să nu 
se teamă de ostile cele multe ale duşmanilor, ci să cheme pe Domnul în ajutor, să-şi îmbrace 
platoşa şi să pornească voios la luptă. Oastea să fie împărțită în trei corpuri: înainte străjile, 
apoi să vină a doua armată şi numai după aceea să urmeze grosul, „tabăra cea mare". Să nu fie 
însă prea depărtate, pentru că dacă straja va fi biruită, să nu se risipească şi să producă panică, 
ci să se poată retrage şi amesteca în armata a doua, iar cu aceasta, la rîndul ei, în „toiul 
taberei". Domnul să nu stea unde va fi temeiul oștirii, fiindcă într-acolo îşi vor îndrepta ostile 
străine tunurile, ci să stea între a doua şi a treia oaste. înconjurat de 60 de voinici devotați, 
care să nu se dezlipească niciodată de lîngă el, nici chiar atunci cînd steagurile lui sînt 
biruitoare. Dacă s-ar întîmpla din nenorocire să fie biruit, atunci să se retragă cu boierii în 
Ibcuri de taină ale țării, unde are boieri credincioşi şi să aştepte acolo sorți mai norocoşi. Dacă 
va ieşi biruitor din război, atunci să-şi dăruiască ostaşii după vitejia şi vrednicia dovedită, iar 
pentru cei care au rămas pe cîmpurile de luptă să se roage la sfintele biserici în numele 
poporului întreg, pentru ca astfel toată suflarea ţării să se ridice, ca un singur gînd, pentru 
slăvirea eroilor şi pentru apărarea pămîntului strămoşesc. 

Miezul învățăturilor îl formează, cum am spus, sfaturile acestea politice, şi, am mai 
putea spune, de morală creştină, dar aceste precepte sînt înecate în mulțimea elementelor 
eterogene: capitole întregi din Biblie (Cartea regilor), pilde din Fisiolog şi din romanul 
Varlaam şi Ioasaf, părţi din Umilinţa (korr&vn^cJ lui Simion Monahul, din omiliile lui loan 
Hrisostomul. 

Dacă unele din aceste elemente împrumutate de aiurea sînt bine tesute în urzeala 
învățăturilor, multe însă sînt stîngaci introduse în versiunea românească publicată şi nu se 
leagă armonic nici cu capitolele precedente şi nici cu cele următoare. Bucăţile din care este 
alcătuit mozaicul nu sînt dar nici de 

aceeaşi dimensiune şi nici nu se îmbină toate între ele astfel încît să formeze un întreg 
unitar. Concepţia organică a operei este turburată prin mulțimea *elementelor străine, adesea 
rău aşezate la locurile unde se găsesc. 

PATERNITATEA. Materialul acesta străin, care s-a suprapus peste redacția primă, complică 
şi rezolvarea problemei privitoare la autenticitatea operei. 

în ce priveşte chestiunea paternității lui Neagoe, stau față în față două păreri: teza d-lui 
Iorga că învățăturile sînt opera lui Neagoe; teza regretatului mcoleg D. Russo că sînt opera 
unui călugăr admirator al lui Neagoe de la începutul secolului al XVII-lea. 

D-l Iorga pleacă în considerațiile sale de la acele părţi lirice în care Neagoe, în accente 
pline de duioşie, plînge durerile care-i sîngerează sufletul pentru moartea prematură a fiului 
său Petru: 

„O, fiul meu Petru, iată că-ți trimit surguciul şi diademele pentru că iu-mi erai 
stîlparea <= ramura) mea cea înflorită, de care pururea se umbriau şi se răcoriau ochii mei. lar 
acum stîlparea mea s-a uscat şi florile ei s-au veştejit şi s-au scuturat şi ochii mei au rămas arşi 
şi pîrliți de jalea înfloririi tale. 

O, iubitul meu Petre, eu credeam şi cugetam să fii domn şi să veseleşti bătrîneţele 
mele oarecînd cu tinereţele tale şi să fii biruitor pămîntului. lar acum, fiul meu, te văz zăcînd 
sub pămînt..." 

în al doilea rînd, d-l Iorga spune că sfaturile cu caracter politic cuprind norme de 
domnie caracteristice veacului al XVI-lea românesc, date privitoare la ceremonialul curții: 
cum să se primească solii, cum să şează la masă, cum să se poarte cu boierii, ce atitudine să 
aibă faţă de turci, cum să meargă la război— lucruri care nu puteau porni din mintea prea 
puţin ştiutoare de chestiuni de protocol a unui călugăr, nutrit cu lecturi ascetice. Este, mai ales 
în sfaturile privitoare la tactica militară, un suflu războinic care oglindeşte întreaga epocă de 
lupte cu turcii de la începutul veacului al XVI-lea. 

Apoi, în secolul al XVII-lea, amintirea lui Neagoe se ştersese din mintea cărturarilor 
noştri şi ar fi de mirare cum un om de schit sau de mănăstire să desfunde din trecut această 
frumoasă, dar uitată figură de domn, cu toate amănuntele vieții sale şi cu atîtea trăsături care 
nu puteau fi surprinse decît de un contemporan. 

Paternitatea lui Neagoe a fost pentru întîiaşi dată contestată de regretatul D. Russo, 
într-un articol publicat în Studii bizantino-române şi mai tîrziu într-o polemică cu profesorul 
bulgar Stojan Romansky, publicată în Convorbiri literare şi reprodusă apoi în Studii şi critice. 

D. Russo pleacă de la constatarea că în miezul operei —m în partea care cuprinde 
plîngerile lui Neagoe pentru pierderea mamei sale şi a fulor lui, Petru şi loan — sînt o serie de 
inadvertențe şi de contraziceri care nu se pot explica admiţind că Neagoe este autorul 
învățăturilor. De pildă, se ştie că Neagoe a avut trei fii: Petre, loan şi Teodosie. în capitolul în 
care se vorbeşte de transportarea moaştelor mamei sale în ctitoria de la Argeş —m unde însă 
nu se găseşte mormîntul ei —, Neagoe pomeneşte cu adîncă durere moartea prematură a fiilor 
săi Petru şi loan. Şi totuşi, cîteva pagini mai departe, în clipa în care Neagoe, presupunîndu-se 
pe patul morții, îşi ia rămas bun de la cei din jurul său, spune: „Chemaţi pe iubiții mei 
coconi... Chemaţi pe iubiții 

mei coconi", cînd el nu mai avea decît un singur fiu, pe Teodosie. Este o inadvertență 
ce nu putea veni de la Neagoe. De altă parte, pasajul în care Neagoe plînge moartea fiului său 
Petru este inspirat dintr-o omilie atribuită lui loan Hrisostomul, omilie din care ia pagini 
întregi pe care le traduce şi le intercalează în altă parte a operei sale.! Inadvertenţele şi 
contrazicerile sînt numeroase în textul publicat în 1843. Se ştie că Despina, soţia lui Neagoe, a 
răposat în 1554, deci cu 23 de ani în urma lui, şi totuşi, în cuvîntul în care Neagoe în ceasul 
morţii îşi ia iertare de la cei pe care-i lasă în viaţă, el găseşte pentru toţi un cuvînt bun, o 
mîngîiere: pentru pustnici, patriarhi, preoți, călugări, împărați, domni, boieri, slugi, judecători, 
săraci, fii şi fiice, dar uită tocmai pe Despina. „în acest moment, atît de duios şi de solemn — 
zice D. Russo — acest soț are pentru toți o povaţă, o mîngiiere, un rămas bun, numai pentru 
nenorocita Despina nu." 

lată acum altele care trădează mai curînd preocupările şi năzuinţele unui călugăr decît 
ale unui domn povăţuindu-şi fiul pentru viitoarea cîrmuire a statului: 

„Cînd şezi în chilia ta de aceste trei lucruri te îngrijeşte: de rugă, de învățătură, de 
rucodenie" (lucru manual). 

Sau: 

„Să cade să n-aibă grije de nici un lucru, ci să urască lumea aceasta cu totul şi toate ale 
ei... Dar dacă-ţi este voia să aibi avuţii şi moşii şi vii pentru căci nu te-ai însurat să-ți fi luat 
muiere?". 

Va să zică, un domn povăţuind pe viitorul său urmaş să urască bunurile pământeşti! Şi 
cine nu vede că ideea ascetismului şi a renunțării la căsătorie este în contradicție flagrantă cu 
principiul monarhic, care se întemeiază tocmai pe ideea preţuirii bunurilor omeneşti şi pe 
principiul eredității tronului? Şi ce rost au, într-o operă de sfaturi politice către o odraslă 
princiară pregătită pentru a se urca pe tron, recomandări ascetice şi sfaturi către călugări ? Nu 
pot pleca de la Neagoe asemenea contradicții. 

Argumentele sînt puternice. D-nul Iorga, într-un curs ţinut în 1929 (Istoria literaturii 
româneşti. Introducere sintetică, p. 56,), admite şi dînsul că Neagoe a avut un colaborator 
cleric, care „a redactat sub auspiciile lui", dar că „sunt fără îndoială şi părți dictate de dînsul”. 

Desigur că în stadiul în care avem azi textul, argumentele împotriva paternităţii lui 
Neagoe nu s-au epuizat. lată de pildă unul nou, pe care îl putem scoate dintr-o altă 
contrazicere izbitoare din pasajul în care Neagoe plînge moartea copiilor săi: „ci am trimes în 
locul meu pe iubiții mei fii: Teodosie, Petru şi loan, şi pe dragele mele fiice: Stana, Luxandra 
şi Anghelina, ca încai să se sature ei de dorul oaselor tale, pentru că ei îți sînt fii şi ție, după 
cum îmi sînt şi mie şi pe care Domnul Dumnezeu i-a luat în cămara sa cea cerească”. „în 
cămara sa cea cerească" este o figură stilistică, obişnuită în învățăturile lui Neagoe, şi care, 
privită în întreg contextul, duce la concluzia că şi Teodosie era mort. Dar aceasta este inexact 
din punct de vedere istoric, fiindcă Teodosie a murit mai tîrziu la Constantinopol, şi apoi dacă 
Teodosie ar fi fost mort, ce rost ar mai fi avut învățăturile către el ? 

Vezi pasajele paralele la D. Russo, Stadii istorice greco-române, p. 230—234. 

Am subliniat înadins şi această inadvertență pentru ca să se vadă că textele de care ne 
folosim — şi pasajul l-am luat din ediția de la 1843 — nu pot sta la baza unor studii care să 
adîncească probleme aşa de spinoase ca aceea «a paternității. 

Pentru a dezbate această problemă trebuie să ne întemeiem pe toate versiunile 
cunoscute şi nu numai pe cele româneşti, ci şi pe cele slave şi greceşti. Care sînt acestea? 

VERSIUNILE ŞI RAPORTURILE DINTRE ELE. învățăturile lui Neagoe ni :s-au păstrat în versiuni 
scrise în trei limbi diferite, şi anume: într-o versiune slavonească fragmentară, păstrată în 
Biblioteca Naţională din Sofia şi editată de învățatul rus Lavrov în 1904; într-o versiune 
grecească din secolul al XVII-lea, păstrată în biblioteca mănăstirii Dionisiat din Muntele 
Athos, semnalată de învățatul grec Spyridon Lampros şi copiată de regretatul D. Russo, în 
vederea unei ediții critice, rămasă din nenorocire neterminată, şi, în sfîrşit, într-o versiune 
românească, publicată în 1843 în caractere chirilice şi reprodusă de d-l Iorga în caractere 
latine, după un manuscris, crezut din 1654, astăzi în Biblioteca din Blaj, la care se adaugă 
şapte manuscrise mai nouă, păstrate în Biblioteca Academiei Române. 

între aceste diferite versiuni sînt divergențe care ridică probleme din cele mai 
interesante. Ca să dau cîteva exemple: între versiunea publicată în 1843 şi reprodusă mai 
tîrziu de d-l N. Iorga şi între manuscrisul nr. 3488 din Biblioteca Academiei Române sînt 
numeroase omisiuni, preschimbări de text şi adaose care se întind adesea pe pagini întregi. Ba, 
ceea ce este şi mai interesant, fiindcă ne indică originea acestor divergențe şi ne arată în 
acelaşi timp cum copiştii noştri vechi, de multe ori în mod conştient, prelucrau textul pe care- 
1 ecopiau, se găsesc în manuscrisul 3488 notițe marginale ca acestea: „De la acest semn pînă 
la sfîrşitul capătului să nu se scrie şi în locul celor ce rămîn nescrise să se scrie cele din 
hîrtioară"; sau: „De la acest semn să nu se scrie pînă la sfîrşitul tratatului”. 

Şi avem, precum a arătat D. Russo, un manuscris în Biblioteca Academiei Române, nr. 
2714, copiat după nr. 3488, în care s-a respectat întocmai indicaţiile scrise pe margine 
privitoare la omisiuni, prefaceri sau adăugiri în text. 

Prin urmare, chiar după ce a fost tradus în limba română, textul învățăturilor a fost 
necontenit interpolat şi prelucrat, după gustul şi năzuinţele copiştilor şi ale posesorilor. 

Şi mai mari sînt divergențele dintre versiunea greacă şi versiunile româneşti. Din 
versiunea greacă lipsesc, precum a arătat Russo, acele lungi bucăţi «din Vechiul Testament, 
care, neavînd nici o legătură cu textul învățăturilor, îi strică unitatea; lipseşte de asemenea 
Viaţa sf. Constantin, alcătuită de patriarhul bulgar Eftimie şi introdusă în versiunile româneşti 
fără să fie pusă în armonie cu subiectul, şi lipsesc în sfîrşit unele inadvertenţe. în arborele 
genealogic al textelor, traducerea grecească reprezintă o ramură importantă. Ea pare să fi fost 
făcută de Matei din Pogoniana, mitropolit al Mirelor, care a trăit la curtea lui Radu Şerban şi a 
fost multă vreme egumen al mănăstirii Dealul -! Şi mai interesantă pare versiunea slavonă. 

! D. Russo, Sficlii istorice greco-române, I, p. 161—162. 

în faţa acestui material aşa de haotic este greu să hotărîm care a fost sîmburele primitiv 
din care a crescut, prin interpolări succesive, textul învățăturilor aşa cum îl avem astăzi în 
copii relativ recente. Numai o ediţie critică* care va înlesni desprinderea redacțiunii originare 
din țesătura numeroaselor interpolări, va putea pune la punct problemele controversate pe care 
le ridică acest monument literar românesc în limbă slavă. 

reşti, 1938, Biblioteca Albina, nr. 4 (Fundaţia culturală „Principele Carol") reproduce numai 
patru capitole din partea I-a. 

Manuscrise româneşti inedite în Biblioteca Academiei Române, cotate cu numerele: 
3488! (din prima jumătate a veacului al XVIII-lea), 3572 (din 1781, copiat de Popa Savva 
Popovici de la Răşinari), 3580 (1809, decembrie 16, de Daniil Popovici de la Răşinari) şi 
2714 (copiat în 18 16); alte două manuscrise se află în biblioteca lui Gaster: unul copiat la 
„leatul 1726 mai 14-de Radu logofeţel de divan", f. 183 v, ms. trecut azi în Biblioteca 
Academiei Române şi înregistrat la fond Gaster nr. 1, altul la „1817 iuli 29" (f. 111), ms. 
trecut astăzi în Biblioteca Academiei Române şi înregistrat la fond Gaster sub nr. 8. Ambele 
au fost descrise de P. Sîrku în articolul său despre originalul învățăturilor lui Neagoe, 
publicat în Memoriile Academiei de Științe, Secțiunea limbii şi literaturii ruse, Petersburg, 
1900, tomul V, p. 1289 şi urm. Manuscrisul considerat pierdut din 1654 (vezi V. A. Urechi a, 
Asupra manuscriptului lui Neagoe Vodă din 1654 în Analele Academiei Române, seria II, t. II, 
1879— 1880, p. 48) se găseşte azi în Biblioteca centrală din Blaj. El fusese semnalat de 
Lupeanu, Blajul şi biblioteca lui. Blaj, 1932, p. 9, de d. Ştefan Manciulea, Biblioteca centrală 
din Blaj, Blaj, 1939, p. 53 (nr. 115) şi a fost identificat, acum în urmă, de d. Va sile Grecu în 
Convorbiri literare, LXXII (1939), nr. oct —dec, p. 1851— 1865. Manuscrisul a făcut parte 
din biblioteca domnului Ştefan Cantacuzino (1714— 1716) căci pe fiecare filă poartă pecetea 
cu inscripția „loan Ştefan Cantacuzino Voevod". Data de 1654, atribuită de Hasdeu 
manuscrisului, se găseşte însă într-o-notiță de pe o filă grecească scrisă de altă mînă şi legată 
la un loc cu textul învățăturilor, 

Vasile Grecu, O versiune a unei învățături a lui Neagoe Basarab, Bucureşti, 1941» 
Extras din volumul Omagiu profesorului loan Lupaş, Bucureşti, 1943, p. 207 — 228. Este 
vorba de prelucrarea unei omilii — în greaca populară din învățăturile lui Neagoe, de către 
Gheorghe 

Ritorul şi poate şi profesorul mitropoliei greceşti din Enoş (oraş pe ţărmul Mării Egee, 
la revărsarea rîului Marița). 

Se publică textul grecesc şi traducerea (comp. cu învățăturile lui Neagoe Basarab, lon 
Eclesiarhul, Buc, 1843, p. 163- 172, şi ed. N. Iorga, p. 149- 157). 

Gh. Ritorul a trăit pe la mijlocul sau jumătatea a doua a secolului al XVI-lea. Esta 
prelucrarea lui, deci interesantă pentru datarea originalului lui Neagoe. 

Prelucrarea s-a păstrat într-o copie făcută în 1666 de Nicolae Anagnostul. 

Versiunea slavă a fost publicată de prof. A. L a v r o v în IlaMaTHHKH flpeBHefl 
rmefeMeH-HOCTH H HCKycCTBa CLII, St. Petersburg, 1904. 

Versiunea grecească din mănăstirea Dionisiat a Muntelui Athos (nr. 3755) a fost 
descrisă, de S p y r. P. L am bros, Catalogue of the greek manuscripts on Momit Athos, 
Cambridge,. 1905. 

Studii. B. P. Hasdeu, Cuventedenbăiríni,ll,-p.439—i45. I. Bogdan, Cultura, veche 
română, p. 79 — 82. 

Studii admițând paternitatea lui Neagoe: N. Iorga, Istoria literaturii religioase, Bucu- 
reşti, 1904, p. 50 şi urm., şi Istoria literaturii romaneşti, I, ed. a Ii-a, Bucureşti, 1925, p. 140! 
— 150; N. Iorga, Istoria literaturii romaneşti. Introducere sintetică, Buc, 1929, p. 52 — 58 j. 
acelaşi, Revista istorică, XXVI (1940), p. 13—14; St. Romansky, Mahnreden des 
walăchischen Wojwoden Neagoe Basarab an seinen Soim Theodosios, Inaug. — Diss. zur 
Erlan-gung der Doktorwurde, în G. W e i g a n d, Jahresbericht des Inslituts jur rumănische 
Sprache* XIII (1908), p. 113—194, Leipzig, lohann Ambrosius, Barth; A. Procopovici, /ntro- 
ducere în studiul literaturii vechi, Cernăuţi, 1922, p. 79—83; Sextil Puşcariu, Istoria, 
literaturii române, ediţia a Ii-a, Sibiu, 1930, p. 38—44. 

Contestă paternitatea lui Neagoe: D. Russo, în Studii bizantine-române, Bucureşti, 
1907, p. 41 şi urm.; Studii şi critice, Bucureşti, 1910, p. 1— 16 (răspuns lui Romansky); 
Critica textelor şi tehnica edițiilor, Bucureşti, 1912, p. 22 şi urm.; Elenizmul în România, 
Bucureşti, 1912, p. 30; în Studii istorice greco-române, Bucureşti, 1940, ediția Fundaţiei 
Regale Carol II, p. 204—226: Scrisoarea lui Neagoe către oasele mamei sale Neaga şi fiii săi 
Petru şi loan şi fiica sa Anghelina. Părerea lui Russo este împărtăşită şi de G. Pa seu, Istoria 
literaturii române din sec. XVII, laşi, 1922, p. 78. A se vedea aspecte noi ale chestiunii şi la 
Ştefan Glixelli, Regulele de purtare la masă, în Revista istorică română, III, 1933, p. 327 — 
376. Un stidiu critic asupra versiunii slavone pregăteşte d. Emil Turdeanu. 


ZORILE LITERATURII ROMÂNEŞTI 

în secolul al XVI-lea, cînd limba slavonă era pentru poporul nostru ceea ce fusese 
limba latină pentru popoarele din Occident la începuturile evulu: mediu, cărturarii noştri şi-au 
manifestat simţirea şi cugetarea în formele limbi: slavone. în această limbă s-a început la 
curtea lui Ştefan cel Mare istoriografia şi în această limbă s-au scris şi învățăturile lui Neagoe 
Basarab către fiu său Teodosie. Dar această limbă era o limbă străină, neînţeleasă de masele 
adînci ale poporului. 

Viaţa în curgerea ei făcea însă simțită nevoia de a consemna în scris m limba maternă 
— fiindcă lipsea adesea diacul de slavoneşte — raporturile juridice, mai ales: învoielile dintre 
părți, vînzări, cumpărări, schimbări de proprietăți. Nu se poate fixa precis data cînd s-a 
început a se scrie în limba națională. Cea mai veche dovadă de scriere românească din cîte a 
ajuns pînă la noi datează din 1521. Este o scrisoare a lui Neacşu din Cîmpulungul Muscelului 
către „jupan Hanăş Begner" din Braşov, cu ştiri privitoare la mişcările şi pregătirile turcilor de 
a ataca Ardealul şi Braşovul. Formulele inițiale şi finale ale scrisorii sînt în limba slavonă: 
MBAPOAJ8 H TMEMEHHTo=<w8 H 4HcToMS 

H  EM*OA|  AOPAIUHOMS ÎKS$ndH YdHhUJ  EErHEp IVT 
EpdUJOE MNOrd 3AP<IKI: WT H'KKUIS 

wT ArtiironOAE(înţeleptului şi de neam şi cinstitului şi de Dumnezeu dăruitului jupîn 
Haneş Begner din Braşov multă sănătate de la Neacşu din Dlăgopole <numele slavonesc al 
Cîmpulungului», sau încheierea: n E<or>1v TE EECEAHT (şi Dumnezeu să te veselească). ŞI tot 
astfel în legătura sintactică a frazei s-a mai păstrat ici, colo, ca o rămăşiţă de limbă slavă, 
conjuncția ipac (iarăşi) sau prepoziţia za (despre): „ipac dau ştire domniei-tale za lucrul 
turcilor cum amu auzit eu". Dar desfăcîndu-se de aceste coji ale formei slavone, miezu] limbii 
române se înfăţişează curat şi limpede: „Ipac să ştii cumu se-au prinsu neşte meşteri den 
Țarigrad cum vorii trece acele corăbii la locul cela strimtul ce ştii şi domnia-ta. Ipac spun 
domniei-tale de lucrul Iu Mahamet beg, cum amii auzit de boiari ce săntu megiiaşi şi de 
genere-miu Negre: cumu i-au dai împăratul slobozie Iu Mahamet beg, pre io [<ubi, unde] i va 
fi voia pren Țeara Rumănească, iară elu să treacă. Ipac să ştii domniia ta că are frică mare şi 
Băsărabă de acel lotru de Mahamet beg, mai vîrtos de domniele voastre... şi aceste cuvinte să 
ţii domniia-ta la tine, să nu ştie umini mulți." 

E sigur că şi înainte de 1520 s-a scris româneşte. Se vorbeşte astfel de un sah conduct 
dat în 1484 de sultanul Baiazid unor negustori poloni, „idiomate valachico scriptus", şi de 
jurămîntul omagial al lui Ştefan cel Mare către regele Cazimir al Poloniei la Colomea, păstrat 
cu această notă: „haec inscripţio ex valachico in latinum versa est". Dar acestea n-au ajuns 
pînă la noi, după cum n-au ajuns nici alte scrisori. 

Dar din a doua jumătate a secolului al XVI-lea, scrisorile româneşti apar din toate 
ținuturile: din Muntenia, din Moldova, chiar şi din Maramureş. în timpul domniei de izbânzi 
răsunătoare şi de înfăptuiri repezi ale lui Mihai Viteazul, limba română pătrunde şi în 
cancelariile domneşti, căci de la el avem cele dintîi acte româneşti de cancelarie în Muntenia. 
în Moldova, ele încep cu Petru $chiopu. 

Alfabetul chirilic era dar adaptat la nevoile limbii române cînd începe la noi traducerea 
Sfintelor Scripturi. 

Cele dintii licăriri ale literaturii în limba românească se ivesc în ținuturile muntoase 
ale Maramureşului, din care porniseră şi descălicătorii Moldovei. Sînt textele Sfintelor 
Scripturi. Dar, din nenorocire, originalele primelor traduceri ale textelor sfinte s-au pierdut şi 
nu avem decît copii, făcute tîrziu, pe la jumătatea secolului al XVI-lea. Aceste copii 
fragmentare nu cuprind nici o notiţă clară care să ne indice pe traducător sau măcar pe copist, 
necum data sau localitatea unde au fost traduse sau copiate textele. Totuşi, în Psaltirea 
Scheiană, în Psaltirea Voroneţeană şi în Psaltirea Hurmuzachi se găsesc cîteva rînduri în 
criptografie — adică scriere ascunsă — dar pînă acum, deşi s-au întrebuințat toate cheile 
cunoscute în scrierea slavă, nu s-a ajuns la descifrarea lor. i 

Este probabil că copiştii care ne-au transmis textul au alterat poziţia literelor sau forma 
lor, aşa încît numai norocul mai poate duce la descifrare. Se pare că în Psaltirea Scheiană, 
ultimele trei litere de pe foaia 242 recto, rîndul 5—8 de sus, ar ascunde o dată, dar asupra 
interpretării ei părerile sînt împărțite: Ion Bianu şi F. Macurek au propus anul 1482 (su,m = 
6690 de la creațiunea lumii), Gaster, 1585 (3nr = 7093), Sextil Puscariu, 1515 (3Kr = = 6023). 
2 

în lipsa unor notițe clare care să ne destăinuie data şi ceva din împrejurările în care au 
fost traduse aceste monumente de limbă şi literatură românească, s-a căutat să se scoată 
luminile necesare din studiul limbii. Regretatul Sbiera, care a publicat în 1885 Codicele 
Voroneţean, a crezut că originalul acestui text a fost tradus tocmai în veacul al XHI-lea, la 
sudul Dunării, şi punea începuturile literaturii noastre în legătură cu mişcarea bogomilică. 
Regretatul 

! Singur d-1 Grigoraş, într-o serie de articole publicate în Adevărul literar, 13/1V 192- 
4, p. 5, mai acum cîţiva ani, pretindea că a descifrat criptele, dar interpretările date de d-sa 
unor notițe ca acestea „Această episti au fost scris pe rumânieşti lunaiza Asieni ot Ternava", 
sau „„Miatehovi în rumâniaştee Bogomil... loniţa-lu Doamne... din Terniva Mănăstir... 
Dimitrie...", interpretări care-l duc la concluzia că Ioniță Asan, sau un curtean al său, ar fi 
copiat textele în secolul al XIII-lea, precum şi pretinsa descifrare a criptogramei din Psaltirea 
Voroneţeană, care-l face să aşeze începuturile literaturii noastre la anul 823, în vremea 
acțiunii lui Metodiu şi Chirii, sînt de domeniul fanteziei. 

> I. Bianu în titlul ediţiei: Psaltirea Scheiană (1482), Bucureşti, 1889; M. Gaster în 
Arhivio glottologico italiano, XIII, p. 197; Sextil Puscariu în Dacoromania, III, p. 471, nota; 
J. Macurek în Revue Historique, 1, nr. 3—4, 1929, p. 64—65. 

I. Bianu şi acum în urmă d. Şesan susțin că traducerile s-ar fi făout în secolul al XV- 
lea (I. Bianu: sub impulsul necesităților naționale pentru instrucția teologică a viitorilor 
preoţi). Gaster credea că textele rotacizante sînt copii făcute într-o regiune dialectală, după 
vechile tipărituri ale lui Goresi. I. Bărbu-lescu şi dr. I. Bălan sînt de părere că textele sînt 
traduse sub influenţa catolicismului, iar O. Densusianu şi d. Al. Rosetti susțin, nu fără temei, 
că textele eau fost traduse la începutul secolului al XVI-lea sub influența luterană. într-un 
ultim articol, regretatul N. Drăganu, plecînd de la ideea că traducătorii Apostolului şi ai 
Psaltirii ar fi fost saşi, crede că prototipul ambelor texte s-ar fi tradus în Moldova, prin 
stăruinţele lui Despot-vodă (1561—1563). Despot, care era prietenul lui Melanchthon şi care 
intenționa să introducă luteranismul în Moldova, pusese la cale o academie la Cotnari şi o 
imprimerie, pentru care vroia să aducă erudiţi capabili să traducă în limba română. în această 
vreme, sub impulsul domnului moldovean, prin saşii din Moldova s-ar fi făcut traducerea 
Apostolului şi a Psaltirii, care se răsfrîng pe de o parte în versiunile rotacizante (Codicele 
Voroneţean, Psaltirea Scheiană şi Voronețeană), pe de altă parte în tipăriturile coresiene. Dar 
timpul prea scurt pentru ca textele să ajungă din Moldova lui Despot-vodă pînă în Braşovul 
lui Coresi, pe de o parte, iar pe de alta, prezența numeroaselor elemente maghiare, unele 
neviabile chiar atunci, şi absenţa celor germane, nu ne îndrituiesc a primi această ipoteză. 

Cei mai mulți istorici şi filologi ai noştri admit pînă acum însă părerea d-lui Iorga, 
argumentată din punct de vedere filologic de d. I. A. Candrea, că textele au fost traduse în 
secolul âl XV-lea în Maramureş şi că ele stau în legătură cu marea mişcare religioasă pornită 
din Cehoslovacia: husitismul. 

Praga era în veacul al XIV-lea un important centru de cultură în Europa centrală. 
Universitatea îi era îmbibată de idei revoluţionare îndreptate cu deosebire împotriva clerului 
catolic, care, organizat ca un fel de castă privilegiată în mijlocul societăţii boeme, se scobora 
uneori pînă la crime. O serie de predicatori de seamă, precursori ai lui Hus, în cap cu Matei de 
Janov, care venise din Paris cu idei noi, zugrăveau decăderea bisericii şi cereau înlăturarea 
fastului şi reîntoarcerea la simplitatea primilor creştini prin reforma interioară a sufletelor. în 
această frămîntare de idei se răspîndesc în Praga, mai ales după căsătoria surorii regelui boem, 
Venceslas al IV-lea, eu regele Angliei, Richard, ideile filozofice şi religioase ale lui Wiclef, 
care găsesc un puternic răsunet în sufletul lui loan Hus. 

loan Hus, înzestrat cu un puternic talent de predicator şi însuflețit de un nobil 
idealism, în deplină concordanţă cu viața lui intimă, a început să pro-păvăduiască în catedrala 
din Praga, numită Bethleem, crezul ideilor celor noi. El devine aşa de popular, încît toate 
clasele societăţii, în frunte cu regina Sofia, se grămădesc la catedrală ca să-i asculte cuvîntul. 
Paralel cu activitatea de predicator, el începe să răspîndească ideile cele noi şi prin scris, 
îmbogăţind literatura naţională cu o serie de opere care ocupă un loc de frunte, întrucît au 
creat limba literară cehă pe temelia graiului vorbit în Praga. în acest răstimp, în urma 
conflictului ivit la Universitatea din Praga între profesorii germani şi cei cehi, Hus este ales 
rector. în calitatea aceasta, el ia apărarea scrierilor lui Wiclef, pe care episcopul din Praga 
poruncise să le ardă în anul 1410, şi tot în această calitate, sprijinit de toţi colegii săi de 

mai ales de studenţi, el se ridică împotriva bulei indulgențelor pe care o lansase papa 
Ioan al XXII-lea. 

Intervenția lui Hus provoacă atîta fierbere în Praga, încît regele dă poruncă să fie cu 
desăvîrşire oprită orice încercare de critică a bulei. Trei tineri care au încercat să frîngă 
porunca regelui au fost executaţi. Prin aceasta, mişcarea reformată a intrat pe calea revoluției. 

Papa excomunică pe Hus şi, în urma intervenţiei lui Sigismund, regele Ungariei, îl 
cheamă la consiliul din Constanţa. Hus, întărit cu un salvconduct din partea regelui 
Sigismund, prin care i se garanta siguranța la ducere şi la întoarcere, pleacă în octombrie 
1414, dar abia ajuns, în urma instigațiilor vrăjmaşilor săi din Boemia, este aruncat în 
închisoare, unde cade greu bolnav. Conflictul dintre Hus şi consiliu nu putea fi aplanat. 
Consiliul îi cerea o retractare categorică a ideilor sale; Hus, convins că adevărul şi dreptatea 
sînt de partea sa, cerea să se discute şi să se dovedească punct cu punct acuzaţiile ce i se 
aduceau. în zorii zilei de 6 iulie 1415, Hus, după ce fusese mai înainte demis din demnitatea 
sacerdotală, a fost ars pe rug. Nobilimea şi clericii cehi care veniseră cu el la consiliu s-au 
revoltat, învinuind consiliul că a judecat cu părtinire şi au declarat că întreaga naţiune cehă 
este solidară cu Hus.. Consiliul încearcă să înăbuşe şi această revoltă, chemînd la judecată pe 
semnatarii protestului şi arzînd pe rug şi pe amicul devotat al lui Hus, pe Ieronim din Praga. 

Dar această măsură de represalii a produs o adîncă îndîrjire în Boemia; poporul 
izgoneşte din biserici preoţii, care, urmînd după ritul catolic, refuzau să dea împărtăşania în 
cele două forme: cu azimâ şi vin. 

întreaga naţiune cehă a rupt atunci legăturile cu papalitatea şi n-a vrut să recunoască 
altă autoritate în domeniul vieții religioase decît Universitatea din Praga. Astfel se începe în 
Boemia lupta contra averilor adunate de clerul catolic, contra cultului sfinților, contra pompei 
şi îmbrăcămintei somptuoase a preoţilor şi, în sfîrşit, pentru naţionalizarea serviciului divin. 

Revolta cehilor se accentuează mai ales cînd, după moartea regelui Venceslas, se urcă 
pe tronul Boemiei fratele lui Venceslas, Sigismund, regeje Ungariei, pe care națiunea cehă îl 
făcea răspunzător de omorîrea lui Hus. 

Poporul, instigat de partidul taboriţilor — numit astfel fiindcă îşi avea cuibul într-un 
oraş din Boemia meridională, Tabor — se răzvrăteşte. în răstimp, Sigismund, plecînd din 
Buda, se duce la Breslau, unde în prezenţa lui fu proclamată, din ordinul papei Martin al IV- 
lea, cruciata împotriva cehilor. Aceasta a îndîrjit şi mai mult poporul şi Sigismund este socotit 
ca un vrăjmaş „mare şi crud al regatului Boemiei şi al limbii cehe". Poporul se înarmează, şi, 
sub comanda lui 2izka, nimiceşte armata lui Sigismund la porțile Pragăi, curînd după ce 
acesta fusese încoronat ca rege al Boemiei. începe apoi o perioadă lungă de zbuciumări, de 
lupte neîntrerupte, de rivalități interne, cu înfrîngeri, dar şi cu victorii strălucite. Cehii, 
conduşi de 2izka, care şi-a pierdut ochii pe cîmpul de luptă, de Procop cel Mare şi alții, 
pătrund cu armele biruitori în Ungaria şi Germania, băgînd pretutindeni spaima, prin curajul 
lor neînfrînt şi printr-o tactică de luptă proprie— cu carele. Aceste frământări şi lupte durează 
pînă în 1485, cînd se potoli şi se semnă tratatul de pace de la Kutnâ Hora, prin caie se hotărî 
ca cele două partide, utraquiştii — cum se numeau 

83 


adepții reformei, fiindcă susțineau cuminecătura sub ambele forme: cu azim] şi cu vin 
— şi catolicii, să fie trataţi la fel, pe picior de egalitate. 

Reforma lui Hus, care ţintea în primul rînd la oficierea cuminecături: sub ambele 
forme, cu azimă şi vin, la înlăturarea pompei din biserică şi ma ales la oficierea serviciului 
divin în limba poporului, s-a răspîndit din Cehoslovacia în țările învecinate şi, în primul rînd, 
în Ungaria. Aci, înainte chiar d( martiriul lui Hus, intimul său prieten, Ieronim din Praga, 
propovăduise îr Buda ideile noi de reformare a bisericii. De altă parte, pe vremea cînd Hus 
începuse lupta contra corupției clerului şi pentru purificarea morală a sufletului prin 
reîntoarcerea la simplitatea vieţii din primele secole ale creştinismului, se găseau înscrişi la 
Universitatea din Praga o seamă de studenţi unguri şi saşi, care au putut aduce cu ei în patrie 
ideile lui Hus. 

Din Ungaria, husitismul a trecut în Ardeal, venind dinspre Zips în Bihor, de unde a 
putut pătrunde apoi în Maramureş. O ştire contemporană ne arată că în Saros şi Zips, în multe 
biserici catolice, cuminecătura se făcea, după cerinţele reformei husite, sub amîndouă 
formele: cu azimă şi cu vin. Husitismul se pare că se răspîndise simțitor şi în Ardeal, căci la 6 
ianuarie 1456, loan Capistrano invită pe nobilii ardeleni să pustiască bisericile vlahilor 
schismatici, ale sîrbilor şi ale husiţilor eretici. 

Din Boemia, husitismul a trecut în Polonia, unde domnea regele Wla-dislav lagello, 
căruia, după moartea regelui Venceslas, 1 se oferise coroana Boemiei. 

Reforma husită tindea însă, între altele, la înlăturarea fastului şi la confiscarea 
bunurilor mănăstireşti, ceea ce ducea la surparea puterii temporare a episcopilor. De aceea 
episcopii, care erau recrutaţi din mijlocul nobilimii polone şi deci sprijiniți de ea, au început 
lupta pentru stîrpirea propagandei husite şi au stăruit pe lîngă rege să renunţe la coroana 
Boemiei. 

Persecutaţi în Polonia, husiţii trec în Moldova. Deşi izvoarele interne nu ne dau nici o 
ştire în această privință, totuşi documentele externe vorbesc de un călugăr franciscan 
Constantin, care colinda satele Moldovei propovăduind ideile de reformă ale lui Hus. Se pare 
că husitismul se întinsese destul de simţitor în Moldova, căci avem o interesantă scrisoare a 
lui Wladislav lagello către Alexandru cel Bun, prin care regele polon îndeamnă pe domnul 
moldovean să stîrpească erezia din ţara sa. „Nu vrem altceva — scrie el — decît să prevenim 
primejdia şi pustiirea care ne ameninţă dacă nu vom întrebuința în grabă leac împotriva boalei 
molipsitoare, cum arată în mod neîndoios stricăciunea Boemiei, odinioară glorioasă, acum în 
stare de plins." 

Din Moldova, propagandiştii husiți au trecut în Ardealul vecin, fiindcă episcopul Gh. 
Lepşa se plînge, într-o scrisoare a sa, că „i-au infectat turma caprele riîioase din Moldova". 
Astfel, în nordul Ardealului, ideile husite, venite din Moldova, s-au încrucişat cu cele aduse 
prin studenţii unguri din Boemia şi, în aceste împrejurări, este probabil ca ele să fi cuprins şi o 
parte din românime. 

în Ungaria, ideile de reformă ale mişcării pornite de Hus au găsit, cum era firesc, o 
îndîrjită rezistență în clerul catolic, care se vedea atacat în ceea ce făcea puterea şi mărirea sa: 
averile mănăstireşti. Dar, cu toată rezistenţa clerului înalt, ideile husite, care tindeau să refacă 
viața morală a societății pe temelii evanghelice, au găsit un puternic răsunet în masele 
populare, oprimate de aristocrație şi de clerul înalt. Ținuturi întregi din Ungaria sînt astfel 

84 


cîştigate la reformă, şi îndirjirea era aşa de mare, încît se zvonea că ereticii se 
pregătesc să ridice armele contra clerului înalt. în acele vremuri de cumpănă, clerul catolic se 
adresează papei Eugeniu al IV-lea, care trimite în ajutorul lui pe inchizitorul Iacob de Marcia, 
un călugăr franciscan dintr-o provincie bosniacă. Acesta era un om de o vastă cultură. El a 
pornit lupta împotriva ereticilor cu o extraordinară energie şi cu un curaj atît de neînfrînt, încît 
a fost celebrat în versuri de preoţii unguri. în îndirjirea cu care urmărea şi descoperea pe 
reformaţi, nu cunoştea nici o limită: îi judeca sumar şi îi ardea pe rug. 

Cu toată urgia dezlănțuită de inchizitorul Iacob de Marcia, sprijinit cu căldură de 
întregul cler catolic, totuşi mulți adepţi ai noii reforme rămîn neclintiți în credinţa lor. 
Ascunzîndu-se cu grija de delatori, ei continuă să se adune noaptea în locuri tăinuite, în 
păduri, în mori părăsite, pentru ca acolo, la lumina făcliilor, să asculte cuvîntul mântuirii 
divine. 

în aceste vremuri de adevărată renaştere religioasă, undeva în cuprinsurile 
Maramureşului, un preot sau călugăr va fi tradus — cred partizanii teoriei husite — în limba 
română, potrivit cu ideea fundamentală a reformei, şi textele principale ale Sfintei Scripturi: 
Evanghelia şi Psaltirea. Textele prime ale acestor traduceri s-au pierdut, dar copii făcute cu 
mult mai tîrziu, pe la jumătatea veacului al XVI-lea, s-au păstrat în textele rotacizante, 
cunoscute sub numele de Codicele Voroneţean, care conţine fragmente din Evanghelie, 
Psaltirea Scheiană, Psaltirea Voronețeană şi Psaltirea Hurmuzachi. 

Teoria influenței luterane, susţinută de regretatul Ovid Densusianu şi de d-l Al. 
Rosetti, strămută cu cîteva decenii mai tîrziu apariția primelor texte româneşti. Focarele 
reformei husite nu erau poate încă stinse în Ardeal, cînd din Germania, prin saşii care se 
duceau după mărfuri la târgul din Leipzig şi mai ales prin studenții care urmaseră cursurile 
Universităţii din Witten-berg, au fost aduse peste munți ideile marelui reformator Luther. în 
aceste noi împrejurări, pe care le vom vedea mai de aproape într-un capitol următor (p. 95— 
100), s-ar fi făcut primele încercări de traducere a cărților sfinte în limba română, în 
Maramureş, de unde apoi au fost aduse în nordul Ardealului. 

TEXTELE ROTACIZANTE 

Originalele acestor prime traduceri s-au pierdut în frămîntările vremurilor; ni s-au 
păstrat însă cdpii făcute mult mai tîrziu, pe la jumătatea veacu-. lui al XVI-lea, în Ardeal. 

Aceste texte, caracterizate prin particularitatea rotacismului — de aci şi numirea de 
texte rotacizante — sînt următoarele: 

CODICELE VORONEŢEAN a fost descoperit de răposatul profesor de la liceul „Matei 
Basarab" din Bucureşti, Grigore Creţu, la mănăstirea Voroneţ, în anul 1871. La această dată, 
societatea studenţilor români din Viena, „Junimea", al cărei secretar era pe atunci Mihai 
Eminescu, pusese 

la cale comemorarea a 400 de ani de la sfinţirea mănăstirii Putna. La serbare luase 
parte şi profesorul Creţu, care, călătorind pe la mănăstirile bucovinene, unde se aflau 
mormintele vechi ale domnilor Moldovei, a descoperit în podul mănăstirii Voroneţ, printre 
alte texte vechi, şi codicele care s-a numit apoi, după locul unde a fost găsit,’ Codicele 
Voroneţean. Din acest codice s-au pierdut începutul şi sfîrşitul, precum şi cîteva pagini din 
mijloc. în forma în care-l avem azi, textul cuprinde partea de la sfîrşitul Evangheliei: Faptele 
apostolilor m*e* opera acestora de a converti popoarele la creştinism — de la capitolul 18, 
versetul al H—lea, pînă la sfîrşit, precum şi 3 epistole: una a apostolului Iacob (cap. 1—5) şi 
două ale apostolului Petru (a doua necompletă). Restul epistolelor, ca şi primele 18 capitole 
din Faptele apostolilor, precum şi cîteva foi din mijloc (cam 194 pagini) s-au pierdut. 

Textul, însoțit de glosar şi studiu, a fost publicat în chirilică şi în transcriere latină, cu 
versiunea respectivă din Noul Testament al lui Simion Ştefan şi din Bibilia lui Şerban 
Cantacuzino, de răposatul profesor de la Universitatea din Cernăuţi I. G. Sbiera, în-1885. 
Manuscrisul a fost dăruit apoi Academiei Române, unde se păstrează şi azi. 

PSALTIREA SCHEIANĂ, un manuscript în 8° mic, de 530 de pagini, fusese într-o vreme 
proprietatea lui G. Asachi, de unde a trecut apoi în biblioteca de la Scheia a lui Sturdza 
Scheianu, un mare bibliofil, care ne-a lăsat o importantă colecție de documente privitoare la 
chestia țărănească. Sturdza Scheianu a dăruit-o în 1884, împreună cu întreaga lui bibliotecă, 
Academiei Române. Aci se păstrează în secția manuscriptelor, sub cota nr. 449. După numele 
donatorului a fost numită de Bianu Psaltirea Scheiană. 

Textul cuprinde Psalmii lui David şi cîntările adăugate de obicei în urma Psalmilor 
(cîntarea lui Moise, rugăciunea Anei, mama lui Samuil, cîn-tarea sfintei Fecioare etc.) şi se 
încheie cu simbolul atanasian. Ea a fost copiată, după cum se poate vedea din grafia şi 
fonetismul textului, de trei copişti diferiți (primul a copiat paginile 1—20, al doilea 20—196, 
al treilea 197—530). 

Psaltirea Scheiană a fost publicată pentru întîia dată în 1889, de regretatul prof. I. 
Bianu, în facsimile şi în transcriere latină pe pagina alăturată, şi cu indicarea variantelor din 
Psaltirea lui Coresi (1577), în caractere cursive pe marginea paginii transcrisă în caractere 
latine. Ea a fost studiată pe larg, în comparaţie cu celelalte Psaltiri din secolul al XVI-lea şi al 
XVII-lea, traduse din slavoneşte, şi publicată într-o ediţie critică de către d-11. A. Candrea, în 
colecția de publicaţii a „Comisiunii istorice a României", la 1916. în această “ediţie însă d-l 
Candrea a încercat să înlăture fonetismul copiştilor şi să reconstituie forma arhaică a 
prototipului pierdut, dar acest procedeu al şcolii franceze dinainte de război lasă în chip firesc 
Joc liber arbitrarului. 

PSALTIREA VORONEȚEANĂ a fost găsită de Sim. FI. Marian în 1882, în mănăstirea Voroneţ; 
a fost apoi cumpărată de Dimitrie Sturdza şi dăruită Academiei Române, unde se păstrează 
sub cota nr. 693. 

Manuscrisul e fragmentar, căci s-au pierdut primele 58 de foi. Ea ocupă în familia 
Psaltirilor rotacizante un loc important, fiindcă ne-a conservat, împreună cu traducerea 
românească, şi textul slavonesc. Scrisă, cu îngrijire, ea ne dă întîi fraza slavonească, după care 
urmează apoi traducerea românească. 

Psaltirea Voroneţeană a fost descrisă şi colaţionată cu Psaltirea Scheiana de către 
regretatul Ov. Densusianu în Anuarul seminarului de istoria limbei şi literaturei române pe 
anul 187,8. Textul românesc a fost apoi publicat în caractere chirilice de G. Giuglea în 
Revista pentru istorie, arheologie şi filologie, în 1911. El a fost apoi studiat şi publicat din 
nou, cu versiunea slavă şi textul românesc, de C. Găluşcă, într-o teză de doctorat germană 
susținută la Universitatea din Halle, în anul 1913: S/avischrumânisches Psalter- Bruchsliick. 

PSALTIREA HURMUZACHI se numeşte astfel după numele donatorului, marele patriot 
şi istoric bucovinean Eudoxiu Hurmuzachi, inițiatorul cunoscutei colecții de documente a 
Academiei Române. Şi această Psaltire înfăţişează o importanță deosebită din două puncte de 
vedere: întîiul, fiindcă, după concluziile d-lui Candrea, ea „nu este copia unui manuscris 
anterior, ci însuşi autograful traducătorului din slavoneşte”, şi, în al doilea rînd, fiindcă ea 
reprezintă o traducere deosebită, ca text, de celelalte două Psaltiri despre care am vorbit: 
Psaltirea Scheiana şi Voroneţeană. Şi cum ea este tradusă în aceeaşi epocă şi în aceeaşi 
regiune maramureşeană ca şi celelalte două, ridică prin aceasta o problemă interesantă de 
istorie literară: în ce împrejurări s-a făcut această nouă traducere? 

Datarea, hîrtia, filigranele. După cum spuneam mai sus, nici un document intern sau 
extern nu ne destăinuie împrejurările în care au fost traduse aceste texte. Notiţe clare, care să 
ne aducă oarecare lumină în această privință, de asemeni nu se găsesc în paginile lor. Unele 
dintre ele au într-adevăr însemnări în criptografie, dar aceste criptograme pînă acum n-au 
putut fi descifrate, în lipsa unor notițe clare care să ne lămurească acest lucru, nu ne rămîne alt 
criteriu de datare decît analiza hîrtiei şi a caracterelor paleografice şi lingvistice ale textelor. 

Filigranele — adică mărcile de fabrică imprimate pe hîrtia pe care au fost copiate 
textele — ne înfăţişează o ancoră, un mistreţ, o coroană pusă pe un trunchi cu rădăcini, o 
stemă cu o coroană şi cu o cruce, o vulpe şi două săgeți încrucişate. 

Ancora, care se găseşte ca marcă de fabrică în unele coaie de hîrtie pe care a fost 
copiat Codicele Voroneţean, apare ca filigrană a hîrtiei din fabricile venețiene la începutul 
secolului al XVI-lea. 

Hîrtia care avea ca filigrană un mistreț se găseşte folosită pentru documente şi pentru 
manuscrise din Moldova, în primele trei pătrimi ale secolului al XVI-lea şi ea provenea, după 
toate probabilitățile, din fabrica de hîrtie a oraşului Schweidnitz din Silezia, care oraş avea ca 
marcă a sa un porc mistreț. Marca oraşului a fost imprimată ca filigrană şi în hîrtia fabricată 
acolo, încă din 1491. 

Hîrtia textelor care au ca filigrană o coroană pe un trunchi cu rădăcini, sau o stemă cu 
coroană şi cu o cruce este hîrtia ieşită din prima fabrică de hîrtie înfiinţată la Braşov, în 1546, 
de Hans Benkner şi Johan Fuchs. Stemele cu coroane sînt, după cum se ştie, mărcile oraşului 
Braşov, şi proprietarii fabricii de hîrtie au adoptat, ca şi cei din Silezia, marca oraşului ca 
filigrană 

pentru hîrtia ieşita din fabrica lor. Vulpea, pe care o găsim imprimată ca marcă în 
unele coli ale Psa/tirii Scheiene, este imaginea numelui unuia dintre fabricanţii braşoveni: 
Fuchs. Ea apare ca filigrană pe hiîrtia fabricată la Braşov începînd cu anul 1549. 

Filigranele textelor rotacizante ne indică dar că hîrtia pe care au fost copiate aceste 
texte fusese fabricată în veacul al XVI-lea în oraşele Veneţia, Schweidnitz şi Braşov. 

Scrisul. Caracterele paleografice ale manuscriselor rotacizante înfăţişează de asemeni 
un aspect arhaic al scrisului românesc. Este aşa-numita scriptio continua, în care cuvintele 
sînt copiate unele după altele, fără să fie separate între ele prin nici un spațiu. 

Limba. Concluziile pe care le scoatem din studiul filigranelor şi din aspectul 
paleografie al textelor sînt confirmate prin studiul limbii, deşi aci problema este ceva mai 
complexă, fiindcă limba acestor texte nu este uniformă ; dimpotrivă, ea înfăţişează două 
straturi diferite. 

Primul strat de limbă reprezintă graiul vorbit în secolul al XVI-lea în sud-estul 
Ardealului, de unde era copistul. Graiul acesta reprezenta în structura generală a limbii 
româneşti de atunci o fază mai evoluată (lipsa rotacismului, căderea lui n intervocalic urmat 
de i: întiiu; j în loc de g : jos etc). 

Al doilea strat de limbă aparţine ținutului în care au fost traduse proto-tipele acestor 
texte şi el are un vădit caracter dialectal şi arhaic. Cea mai interesantă particularitate fonetică 
din acest strat de limbă este rotacismul, adică trecerea lui n intervocalic, în cuvintele de 
origină latină, la r: lumiră (lumină, gerure < genune, tire < tine, rugăciure < rugăciune etc. 

Rotacismul, care astăzi abia se mai aude la moţii din Munţii Apuseni şi din sudul 
Maramureşului, în aşa-numita Tara Oaşului, caracteriza în secolul al XV-lea şi al XVI-lea 
graiul de nord-est al Transilvaniei, întregul Maramureş, după cum dealtfel se poate deduce din 
scrisorile maramureşene ale secolului al XVI-lea şi al XVII-lea păstrate în arhivele cetății 
Bistriţa, descoperite şi publicate pentru întiiaşi dată de d-l N. Iorga şi republicate acum în 
facsimile şi riguroasă transcriere filologică de d-l Al. Rosetti. 

Alături de rotacism apar şi celelalte particularități dialectale ale Maramureşului — dar 
care atunci ca şi azi se extind şi asupra ținuturilor învecinate: Bucovina şi Moldova — 
precum: pronunţarea lui j ca g în cuvintele de origine latină.: gioc, giude, gios; fonetismul dz 
în loc de z: Dzeu, diftongul oa; o, particularitate care se găseşte şi azi în Maramureş şi în 
nord-vestul Ardealului: nopte, tot, morte etc. 

în afară de aceste particularități dialectale care, exceptînd rotacismul, caracterizează şi 
azi Maramureşul, se mai găsesc în textele rotacizante unele trăsături fonetice, morfologice şi 
lexicale care vădesc un stadiu al limbii mai apropiat de prototipul latin şi asupra căruia se 
cade să ne oprim puţin, pentru a fixa caracterele pe care le-a avut limba noastră literară în 
prima ei fază. 

E, precedat de r, păstrat: rebda, reci.reotale, i după r păstrat şi el: uri; n urmat de i în 
hiat s-a păstrat şi se pronunța ca n muiat: întiniu, spuniu, vulponiu. 

Şi în morfologia textelor găsim forme vechi de limbă care se apropie mai mult de 
prototipul latin decît cele evoluate de azi. De exemplu: substantivele declinării a doua, cu 
desinenţa în limba latină în -us, -um şi care astăzi se termină în consoană, se găsesc în textele 
rotacizante terminate în -u, fiindcă această vocală nu amuţise în limbă atunci: domnu, 
împărații; genitivele şi dativele se formau cu prepoziţii, apoi pluralul substantivelor latine 
neutre în -ora se termina în -ure: fapture etc. 

Conjugarea înfăţişează şi ea forme interesante: găsim numeroase urme din vechiul 
perfect simplu: feciu (feci (azi: făcui), zişu (dixi (azi: zisei), ven-remu (venimus (azi: venirăm), 
venetu (venitis (azi: venirăli). Aflăm apoi o formă de condiţional moştenită de la perfectul 
subjonctivului latin: intrare, intrări, intrare, întraremu, întraretu, intrare (cu înţelesul de aş 
intra) (intra-verim intraveris, -erit, -erimus, -eritis, -erint. La persoana I-a a imperfectului 
apăreau formele fără m: eu auziia. 

Mai interesant însă este lexicul, căci ne oferă o bogăţie nebănuită de cuvinte moştenite 
din patrimoniul latin, care au dispărut din circulația limbii de azi sau viețuiesc în agonie în 
cine ştie ce colț îndepărtat de ţară: agru (agrum „ţarină", ariră (arenam „nisip", auă (uvam 
„strugure", deşidera (desiderare „a dori", fuste (fustem „toiag", gerure (gironem „adîncime, 
prăpastie", ginlu (gentem „neam", gune (juvenis „tînăr", măritu (nwritum „mire", a se număra 
(nominare „a-şi spune pe nume", păsa (passarc „a merge" (azi păstrat în expresii ca: pas de fă 
ceva), alături de care apare şi omonimul păsa (pensare „a apăsa" (azi păstrat numai în expresii 
ca: nu-mi pasă), ură-ciure (prationem „urare, binecuvîntare", viptu (victus „grîu, bucate", 
vărgură (virgulam (virgo „fecioară", opu iaste (opus est „trebuie". 

Alte cuvinte sînt importante din punct de vedere al evoluţiei sensului, căci păstrează 
încă un înţeles mai apropiat de prototipul din care derivă: codru cu înţelesul de „munte", 
cumplit: „sfirşit" (cumplitul pămîntului —m sfîrşitul pămîntului), fămeaie: „famile", gudeț: 
„judecată, împărți: „despărţi", pădure: „munte", săruta (salutare: „saluta", strat: „aşternut". 

Din originalul slavon au rămas netraduse, pe lîngă titluri de capitole, şi numeroase 
cuvinte care trăiau atunci în limba ținutului, dar care, în curgerea vremurilor, au dispărut, sau 
altele pe care traducătorii nu le-au înţeles ori cărora nu le-au găsit cu uşurinţă corespondentul 
românesc, precum: aslamu: camătă, aspidă: şarpe cu privirea veninoasă, bezaconie cu 
înțelesul de fărădelege, cadilă: tămiie, dodei: a supăra, iniíe: brumă, bincotă: vicleşug, ogodi: 
a plăcea, onagru: asin sălbatic, pamente: amintire, prilăsti: amăgi, schimen: căţel, slepenă: 
treaptă, vasilisc: balaur fantastic care ucide cu privirea, zăbicală: fereastră. 

Cum era firesc într-un text tradus în cuprinsurile româneşti aflate sub stăpînire 
maghiară, se găsesc numeroase elemente ungureşti, neînțelese în ţinuturile româneşti libere de 
dincoace de munţi, precum: adamă: cămată, barat: prieten, băsădui: a plînge, bintătui: a 
pedepsi, celui: a înşela, a amăgi, cdoşag: înşelăciune, gilălui: urî, murgiu : a cîrti, tar: 
sarcină, făroasă: însărcinată, tirnaț: prispă. 

O formă cu totul curioasă este compunerea cuvintelor într-o structură nefirească limbii 
române, dar calchiată după tipicul cuvintelor slave corespunzătoare: dulce vrere 
<blagovolenie; fărămente, fără fundu, plural: fără- 

fundere, lege călcătoriu, greu animoşo păcate, cădere, omugoditori, plod purtători şi 
fără de cruțat KE3MAA"E (de la maao = copil, dar traducătorul a crezut că substantivul derivă de 
la verbul iţj<u<iT1); lege dălătoriu, lege călcătoriu, premiezare: înjumătățire, împremidza : 
înjumătăți. 

în ce priveşte sintaxa, textele maramureşene imită adesea întorsăturile de frază ale 
originalului slavon. Găsim însă şi urme din sintaxa latinei vulgare, precum genitivul construit 
cu prepoziția de (casa de domnul), dativul cu prepoziţia a (sufletele a lot omul). Acuzativul 
însă, sub influenţa originalului slav, apare fără prepoziția pre, ceea ce aduce confuzia între 
subiect şi obiect. 

Deşi textele rotacizante sînt scrise într-o limbă greoaie, cu multe elemente străine, cu 
particularităţi arhaice şi dialectale, totuşi ele sînt pentru istoria literaturii de o importanţă 
deosebită, pentru că constituiesc începuturile, punctul de plecare al limbii noastre literare, 
care, peste trei veacuri de frămîntare, avea să ajungă la starea de azi, capabilă să exprime în 
versuri, cu PZminescu, cele mai înalte nuanţe ale cugetării filozofice. 

Prima fază a limbii noastre literare a fost astfel o fază maramureşană, un dialect nord- 
vestic, care în veacul al XVI-lea într-o privință stagnase într-o formă mai conservatoare, iar în 
alte privinţe evoluase către forme — rotacis-mul de exemplu — pe care nu le cunoşteau 
celelalte dialecte, cu deosebire cele în care viața românească se desfăşoară mai liber în state 
oarecum autonome. Era greu ca în lupta cu celelalte dialecte graiul maramureşan să se 
menţină biruitor pe tărîmul vieţii literare. Un alt dialect era menit să-i ia locul. 

Textele rotacizante, pe care valurile vremurilor le-au adus pînă la noi cu file pierdute 
sau rupte, sînt pentru filologul care vrea să reconstituie originea şi evoluţia limbii româneşti 
comori de preţ, căci ele îi dezvăluie pe de o parte forme de limbă în care se poate surprinde 
tranziţia de la latina vulgară la limba de azi, iar pe de altă parte o sumedenie de cuvinte din 
vechea zestre latină, dintre care unele au dispărut cu timpul din circulația limbii, iar altele se 
zbat azi în agonie într-un colţ restrîns ele pămînt românesc. 

în siîrşit, ele mai au un aspect. într-o vreme în care tradiția şi prejudecata nu admiteau 
în biserica Răsăritului ortodox alte limbi liturgice decît slava şi greaca, aceste prime şi timide 
zări de lumină în picla slavismului aduc începutul unei munci grele şi lungi de trei veacuri, 
care va duce însă la naționalizarea serviciului divin. 

Textele rotacizante au trecut din mînă în mină şi prin copii s-au răspîndit din sat în sat 
şi din ținut în ţinut pînă ce, în a doua jumătate a secolului ai XVI-lea, în sudul Ardealului, au 
fost puse în tipar de către diaconul tîr-goviştean Coresi. 

INTRODUCEREA TIPARULUI ÎN ŢĂRILE ROMÂNEȘTI 

TIPAR SLAVONESC ÎN ŢARA ROMÂNEASCĂ 

Textele Sfintelor Scripturi traduse în veacul al XV-lea în Maramureş, sub influența 
husită, s-au răspîndit prin copii, din mînă în mînă, pînă în ţinuturile din sud-estul Ardealului. 
Aci, în a doua jumătate a secolului al XVI-lea, ele sînt puse sub teascul tiparului, prin 
stăruința j uzilor saşi ai oraşului Braşov, de către diaconul Coresi venit din Tîrgovişte. 

Tiparul fusese adus în țările noastre din Veneţia, prin meşteri tipografi sîrbi. 

Tipărirea cărților necesare cultului divin corespundea atunci în ţările slave din Balcani 
unei necesități adînc simțite, deoarece invazia turcilor nimicise şi împrăştiase vechile 
manuscrise copiate cu multă muncă în mănăstiri de către călugări caligrafi. 

încă din 1483, călugărul Macarie, care însoțea în Italia pe tînărul principe 
muntenegrean Gheorghe Crnojevic, supraveghea la Veneţia tipărirea unui liturghier slav. 
Cîţiva ani mai tîrziu, G. Crnojevic, care văzuse înflorirea culturală a Italiei şi care era căsătorit 
cu o nobilă venețiană, Elisabeta, fiica lui Antonio Erizzo, urcîndu-se pe tronul tatălui său şi 
dorind să răspîndeascâ lumina culturii în ţara sa, aduce tiparul din Veneţia şi-l instalează în 
preajma Cetiniei, în mănăstirea întemeiată de tatăl său. Acolo, sub supravegherea călugărului 
Macarie, apar trei cărți religioase: un Molitvenic, un Octoih în 1494 şi o Psaltire în 1495; dar, 
în 1496, pătrunderea turcilor în munții Munte-negrului distruge aceste începuturi culturale. Cît 
de tragică a fost soarta culturii creştine în această epocă a invaziunii turceşti se vede şi din 
peripețiile dramatice ale vieții celor doi inițiatori ai tiparului. 

Gheorghe Crnojevic, izgonit de turci, fuge în Veneţia; de acolo la Ravena, unde este 
internat, în urma stăruinţii turcilor; apoi, scăpînd din închisoare, se întoarce în patrie, travestit 
în haine de călugăr, încearcă să ridice steagul independenţei, dar este înfrînt şi silit să se 
predea turcilor, care îl exilară în Asia Mică. Acolo se presupune că a trebuit să primească 
islamismul pentru a-şi mîntui viaţa. 

în acele zbuciumate vremuri, călugărul Macarie, rămas fără protectori şi urmărit de 
turci, a aluat şi el drumul pribegiei spre Veneţia, cu protectorii săi, şi de-acolo, mai tîrziu, 
fiindcă singurele ţări ortodoxe peste care nu se întinsese stăpînirea turcească erau principatele 
române, aci la noi, în Munte- 

nia, pe vremea cînd domnea Radu cel Mare, şi-a găsit adăpost pentru munca lui 
culturală. 

în Muntenia se afla pe atunci în mare vază la curtea lui Radu cel Mare mitropolitul 
sîrb Maxim, care a izbutit să împace cu cuvinte creştineşti pe Radu cel Mare cu Bogdan al I- 
lea, domnul Moldovei, tocmai cînd ostile se aflau față în față, gata să se încaiere. Maxim era, 
după mamă, nepotul vestitului erou albanez Skander-beg şi vărul lui Gheorghe Crnojevic, 
întemeietorul tipografiei. în 1503 Maxim se afla la Veneţia. în aceste împrejurări — crede d-l 
P. P. Panaitescu, în Biserica ortodoxă, 1939, p. 544 — Maxim va fi întîlnit în cetatea dogilor 
pe nepotul său Solomon, nepotul lui Gheorghe Crnojevid, şi pe călugărul Macarie, pe care i-a 
adus în Ţara Românească. Aci, cu o tipografie cumpărată de Radu cel Mare, poate din 
Veneţia — şi nu cu vechile buchii de tipar din Cetinje, care se rătăciseră — şi-a început 
călugărul Macarie noua sa activitate. 

Din tipografia lui Macarie, pe timpul lui Radu cel Mare şi al urmaşilor săi, au apărut 
numai trei cărți bisericeşti: Liturghierul, început sub Radu cel Mare şi încheiat sub Mihnea cel 
Rău, la 10 noiembrie 1508, un Octoih în 1510, în domnia lui Vlad-vodă, şi un Evangheliar în 
1512, sub domnia lui Neagoe Basarab. Tipografia funcționează deci patru ani, între 1508— 
1512; apoi, în împrejurări care nu ne sînt cunoscute, încetează. 

Abia peste 33 de ani, în 1545, tiparul începe să funcţioneze din nou în Țara 
Românească. Iniţiatorul acestei noi tipografii a fost tot un sîrb, logofătul Dimitrie Liubavici, 
care adusese în Serbia o tipografie, pe care o instalase în Gracanica, dar în cele din urmă, din 
cauza împrejurărilor vitrege în care se zbătea viața literară a slavilor sud-dunăreni sub 
stăpînire turcească, se expatriază cu tipar cu tot. 

La 1550 îl găsim în cetatea de scaun a Țării Româneşti, la Tîrgovişte, lucrînd pe 
timpul lui Mircea Ciobanul (1544—1554). Tipografia lui Dimitrie Liubavici funcționează la 
Tîrgovişte vreo cinci ani, dînd la lumină, după cîte ştim pînă acum, patru cărți slavone: un 
Molitvenic, un Evangheliar, un Apostol în 1547, care a apărut în două ediții, una pentru 
Mircea Ciobanu şi alta pentru Iliaş-vodă al Moldovei, şi un Triod-Penticostar. 

între tovarăşii care ajută pe meşterul sîrb în tipărirea textelor slave necesare serviciului 
divin, se citează în prefeţele sau epilogurile cărților: călugărul Moise şi ucenicii săi Oprea şi 
Petre. 

EPOCA LUI CORESI 

După aceasta tiparul românesc încetează în Tîrgovişte, pentru ca să reapară mai tîrziu 
la Braşov în 1556, cînd, pe timpul lui Pătraşcu cel Bun, între 12 iunie 1556 şi 14 ianuarie 
1557, diaconul Coresi tipăreşte cu porunca lui Hanăş Benkner, judele Braşovului, un Octoih 
slavonesc. Cum a ajuns Coresi la Braşov nu putem şti. Probabil că Hanăş Benkner, care 
întemeiase cu 

zece ani mai înainte prima fabrică de hîrtie, în năzuința de a-şi desface marfa, îl 
adusese pe Coresi cu tipografia lui acolo, pentru ca sâ înceapă publicarea cărților de slujbă 
necesare bisericilor româneşti din principate. Prefaţa pe care a reprodus-o d-l Mazilu într-un 
articol critic despre Coresi învederează oarecum această intenţie, căci alături de H. Benkner, 
„cu porunca" căruia ne spune că tipăreşte cartea, pomeneşte şi pe domnii principatelor 
noastre: „în Ţara Rom ânească blagoslovitul Pătraşcu Voievod — e vorba de Pătraşcu cel 
Bun, tatăl lui Mihai Viteazul — şi în țara Moldovei blagoslovitul Alexandru Voievod". 

Această carte — prima tipăritură coresiană la Braşov, despre care ne-a dat lămuriri 
interesante regretatul Bianu, într-o notiță publicată în Analele Academiei Române (1909— 
1910, volumul XXXII) — conține un epilog, în care ni se spune că a fost tipărită din porunca 
lui Hanăş Benkner de către Oprea Logofătul şi diaconul Coresi. Ultimul fiind citat în al doilea 
rînd — „eu, robul lui Hristos Oprea logofătul, şi diaconul Coresi ne-am trudit pentru aceasta 
şi am scos această carte" — este, după cît se pare, ucenicul lui Oprea Logofătul, care, precum 
spuneam şi după cum se constată şi din epilogul Apostolului slavonesc tipărit la Tîrgovişte în 
1547, era la rîndul lui discipolul lui Dimitrie Liubavici, pribeagul sîrb, „suflet deznădăjduit, 
nenorocit şi păcătos", cum se numeşte el însuşi în epilog. 

Astfel se stabileşte în chip documentar că diaconul Coresi şi-a învățat meşteşugul 
tiparului de la ucenicii — poate chiar de la călugării sîrbi — care, expatriați în împrejurări 
vitrege, au adus în țările noastre buchiile de tipar lucrate în Veneția. 

CORESI 

Figura diaconului Coresi, începătorul cărții româneşti tipărite, deşi a fost în timpul din 
urmă obiectul a numeroase studii, articole şi polemici, ne este încă puţin cunoscută. 

Numele lui, care sună azi aşa de exotic în onomastica românească, a fost pus de mult 
— de Alexandru Odobescu chiar — în legătură cu familia Coressios din Chios, care a dat 
medici ca loan Coressios din Chios din a doua jumătate a secolului al XVI-lea, scriitori de 
seamă ca Gheorghe Coressios de la începutul secolului al XVII-lea, negustori ca Anton, 
Gheorghe şi loan (Dziani) Coressi, care aveau afaceri comerciale cu Lwowul polon. 

Ce legături au fost — dacă exista vreuna — între Coresi al nostru şi omonimii săi, 
greci, originari din Chios, nu putem şti, fiindcă documentele timpului nu ne îngăduie să facem 
nici.o conjectură. 

Fapt este că în actele şi documentele româneşti din secolul al XVI-lea apar mai mulți 
Coresi. Astfel între anii 1527—1544 se pomeneşte de un Coresi „gramaticul", sau Coresi 
„diacul"”, sau Coresi „piseţul"”, care scrie o serie de acte între 1527 şi 1538 în Bucureşti şi 
Tîrgovişte, cetăţile de scaun ale Țării Româneşti. 

Alte documente posterioare vorbesc de Coresi logofătul în Miroslăveşti, „fiul lui 
Coresi logofătul", care apare pentru întîiaşi dată pe la 1560, într-un 

act de la mănăstirea Tismana. îl găsim mai tîrziu, în 1568, scriind acte la Bucureşti. Se 
pare că era un om înstărit, căci Alexandru-vodă, fiul lui Mircea Ciobanu, îi întăreşte în 1572, 
în „minunata cetate numită Bucureşti”, moşiile Bărcăneşti şi Vlăduleşti, părți de pămînt în 
Ruşi, Popeşti, Brăniştor, Urlaţi, Leonteşti şi Broşteni. Din cîteva acte aflăm că avea un naş cu 
numele de Barbu, că ţinea în căsătorie pe Diica, fiica lui Bunea şi sora lui Stoica Jelează, şi că 
avea mai multe cumnate: Stana Neacşa, Dobra şi Măria, în satul Bărcăneşti, ale căror părți de 
moşie le cumpărase pe la 1567. El a avut un fiu, pe logofătul Bunea. 

Amintesc aceste date într-adins, pentru că din ele se poate vedea că aceşti Coresi, chiar 
dacă ar fi fost la origine străini, totuşi, prin căsătorii şi înrudiri, intraseră în rîndul 
pămîntenilor. 

Ce legătură există pe de o parte între Coresi grămăticul de pe la 1527—-1544 şi, pe de 
altă parte, între logofătul Coresi de pe la 1560—1582, şi între diaconul Coresi, a cărui 
activitate tipografică se desfăşoară între anii 1556 şi 1583, nu reiese clar din documente. 
Regretatul Nerva Hodoş, într-o prefață la Molitvelnicul lui Coresi, a încercat să reconstituie 
— desigur în mod ipotetic — astfel spița familiei Coresi din Țara Românească !: 

Coresi grămăticul (logofătul) 

Logofătul Coresi (1560-1582) 

I Bunea Logofătul Coresi (1606) 

O jumătate de an după tipărirea Octoihului slavonesc la Braşov, Coresi apare la 
Tîrgovişte, unde începe la 8 iulie 1557, în timpul domniei lui Pătraseu cel Bun, un Triod- 
Penticostar, pe care îl mîntuie însă de tipărit tocmai după moartea lui Pătraşcu, în vara anului 
următor, 1 iulie 1558, sub Mircea Ciobanul. 

Apoi Coresi se strămută din nou la Braşov, unde îl găsim în 1559 şi unde, în decurs de 
mai bine de 20 de ani, el tipăreşte în limba română cărțile fundamentale ale bisericii, sub 
impulsiunea noului curent de reformă pornit de Luther. 

Influența luterană şi activitatea lui Coresi. Reforma luterană pătrunsese în Ardeal în 
anul 1519, prin negustorii saşi care luaseră parte la tîrguldin Leipzig şi care aduseseră cu ei la 
întoarcere cărțile lui Luther. în 1522 mai mulți tineri saşi, care studiaseră la Universitatea din 
Wittenberg şi audia-seră prelegerile lui Luther, răspîndesc între concetăţenii lor ideile marelui 

! Nu putem accepta spița întocmită de d-nul St. Nicolaescu (Revista pentru istorie, 
arheologie şi filozofie, X, 1909, p. 269), care identifică pe diaconul Coresi cu logofătul 
Coresi. în actul din 1572, pe care se întemeiază d-l St. Nicolaescu, logofătul Coresi nu este 
nicăieri pomenit ca diacon şi nici nu se face aluzie la activitatea lui tipografică desfăşurată pe 
acel timp în Transilvania (între 1559— 1583). 

I Diaconul Coresi (1560-1583) 

! 

Serban (1588) 

reformator german!. în fruntea mişcării a stat însă apostolul reformațiunii din Braşov, 
Honterus. Honterus, născut în 1498 în Braşov, după ce şi-a terminat învăţătura în oraşul natal, 
şi-a continuat studiile în şcolile superioare din Cracovia, Viena, Wittenberg şi, în cele din 
urmă, în Basel, unde s-a iniţiat şi în arta tipografiei. în 1533 Honterus, întorcîndu-se în oraşul 
natal cu o largă cultură umanistă şi cu un înflăcărat zel pentru noul crez al reformei, începe 
printre concetăţenii săi propaganda pentru reforma luterană. Predicile lui inspirate găsesc, în 
vremurile de după nenorocita luptă de la Monaci, cînd o parte din Ungaria căzuse sub 
stăpînirea turcească, un adînc răsunet în sufletul contemporanilor săi saşi. în 1542 Honterus 
publică în limba latină şi germană cartea reformaţiunii, Reformatio ecclesiae Coronensis ac 
totius. Barcensis provinciae, în care fixează punctele fundamentale ale noii biserici —m între 
altele şi nevoia de a propovădui Evanghelia Domnului în limba naţională. Curînd după 
aceasta, preoțimea din ţara Bîrsei, convocată într-un congres, hotărăşte înlocuirea limbii latine 
din biserică cu limba germană, căsătorirea preoților şi introducerea serviciului divin în formă 
luterană. Pentru a da mai multă extensiune ideilor reformei, Honterus, care învățase în Elveția 
arta tiparului, întemeiază în Braşov o tipografie, alimentată cu hîrtie pusă în circulaţie din 
fabrica ridicată de prietenii şi concetăţenii săi, lohann Fuchs şi Hannes Benkner, primarii 
Braşovului. 

în acelaşi timp cu saşii îmbrățişară luteranismul şi ungurii. Principele Ioan Sigismund 
Zzâpolyai (Zâpolya), urmînd liniile politice — trase de mama sa pe timpul regenței — de a 
organiza în Ardeal şi pe tărîm religios o opoziţie puternică împotriva catolicului Ferdinand, 
care, stăpînind partea vestică a Ungariei, năzuia să cuprindă şi Ardealul, a adoptat reforma 
luterană. loan Sigismund era poliglot, ştia binişor şi româneşte, şi urmărea să atragă la noua 
reformă şi pe români, care erau elementul cel mai numeros în Ardeal şi care-i dădeau, după 
cum o afirmă Giovanandrea Gromo, „ostaşii cei mai buni". Locul de frunte între sfetnicii de la 
curtea sa îl aveau doi români: bătrînul Mihail Csâki, cancelarul țării, păstrătorul sigiliului 
statului, un umanist de seamă, care fusese preceptorul lui, şi Gaspar Bekes, cel mai tînăr 
dintre sfetnici, care lua adesea masa cu principele şi care dormea în aceeaşi cameră cu el. în 
aceste împrejurări, este posibil, ba chiar probabil, ca toate măsurile luate de autoritățile 
maghiare pentru convertirea românilor la reformă să se fi făcut cu sfatul şi cu inițiativa acestor 
curteni, rupți de neamul lor şi convertiți la reformă. 

0 condiţiune prealabilă pentru răspîndirea luteranismului printre români era 
traducerea şi tipărirea cărților româneşti sub influența curentelor de reformă. Această 
activitate, inițiată şi patronată de saşi şi unguri, s-a desfăşurat în trei centre diferite: Sibiu, 
Braşov şi Orăştie. 

Ea a început la Sibiu, unde pătrunsese mai devreme ideile de reformă, prin stăruința 
lui Petrus Haller, ales jude (primar) al Sibiului în 1543, şi a pastorului Mathias Ramser, 
căruia Melanchthon, prietenul lui Luther, îi 

1! V. I. Juhâsz, A reformdciă az erdMyi romanok kozott (Reforma printre românii 
irnsil-văneni), Cluj, 1940; şi E. Rev6sz, La Reforme et les roumains de Transylvanie, 
Archivum Europae Centrc-Orientalis, Budapest, 1941. 

scria să „îngrijească înainte de toate ca învățătura mîntuirii să fie împărtăşită poporului 
nefalsificată şi ca tineretul că citească Catehismul". 

în chiar anul alegerii lui Petrus Haller, saşii îmbrățişară reforma. în anul următor, 
1544, universitatea săsească hotărăşte ca toți cîți n-au primit cuvîntul lui Dumnezeu în noua 
formă să fie îndemnați frățeşte a-l adopta. 

în aceste împrejurări s-a tipărit în 1544, la Sibiu, prima carte românească — un 
Catehism — din care însă pînă acum nu s-a descoperit nici un exemplar. Dar apariția lui în 
1544 este în afară de orice discuţie, fiindcă ni s-a păstrat o notiță contemporană în socotelile 
oraşului Sibiu /, în care se pomeneşte că s-au dat doi florini unui oarecare „magister 
Philippus" —m Filip Maler —e pentru munca lui de tipărire a Catehismului valah. De altă 
parte, un preot sas din Bistriţa, Adalbert Wurmloch, într-o scrisoare din 1546 către preotul 
loan Hessus din Breslau, spune că s-a tradus în limba valahă un Catehism, care s-a tipărit la 
Sibiu în caractere sîrbeşti (chirilice). Wurmloch mai adaogă informaţia prețioasă că mulți 
preoți români îl primesc ca sacrosanct, dar că şi mulți îl condamnă. ? 

Centrul în care străduințele de a capta pe români la ideile reformei s-au manifestat cu 
mai multă tărie şi mai consecvent a fost însă Braşovul. 

în Braşov se întîlnesc în această vreme două persoane care au jucat un rol de seamă în 
începuturile cărții româneşti: diaconul Coresi, care venea din Tîrgovişte cu materialul de tipar 
chirilic, Hans Benkner, primarul oraşului Braşov, proprietarul primei fabrici de hîrtie din 
Ardeal. Honterus, care convertise la reformă preoţirriea sasă din Țara Bîrsei, care întemeiase 
prima tipografie în Ardeal şi reformase şcoala, murise de la 23 ianuarie 1549. Dar spiritul lui 
trăia încă între saşii luterani. în această atmosferă de idei adusă de Honterus, prin stăruința şi 
pe cheltuiala primarului Benkner, Coresi se pune în serviciul ideii de tipărire a cărților sfinte 
în limba română. „Cu zisa <şi cu cheltuiala) jupînului Hanes Beagner, scris-am eu Diacon 
Coresi...", sau „eu jupînul Hanăş Beagner... am avut jelanie pentru sfintele cărți creştineşti... şi 
am scris aceste sfinte cărți de învățătură, să fie popilor româneşti să înţeleagă, să înveţe 
rumânii cine-s creştini”. 

Dar pentru ca ideea naționalizării serviciului divin, pusă in circulaţie de reformă, să 
pătrundă mai adînc în masele româneşti, ea trebuia inculcată tinerelor generaţii din şcoală. De 
aceea cea dintîi publicaţie românească apărută la Braşov este un Catehism menit a fi predat 
copiilor din şcolile româneşti, cum era în primul rînd aceea care funcționa pe lîngă vechea 
biserică ortodoxă a Şcheilor din Braşov. 

Avem în această privinţă un preţios document contemporan, care dezvăluie ceva din 
împrejurările şi intențiile cu care a fost publicat Carehismul, prima carte coresiană. Este 
mărturia diacului Oprea, care era în acelaşi timp psalt şi profesor „miaşteriu — cum spune el 
— şcoalei rumâ-neşti de lîngă beseareca Şcheailor" şi „dascăl mai mare ucenicilor cine învaţă 
dăscălie". în epilogul unui Octoih românesc, tradus din porunca episcopului Pavel Tordaş cu 
intenţia de a fi tipărit şi copiat de „miaşteriu şcoalei rumă- 

! liechnungen aus dem Archiv von Hermannstadt and der săchsichen Nation, I, Sibiu, 
1880,p. 195. 

> Vezi textul reprodus la Bianu, Hodoş, Bibliografia veche românească, 1, p. 22. 

neşti", acesta spune răspicat că vlădica Pavel „au porîncit în şcoală mearşterii şi 
dascălii să înveațe rumineaşte den cărţile ce le deaderă boiarii cinstitului sfat de mainte şi ce 
va da sfințiia lui, împreună cu alalți creştini buni, că în şcoală, cumu trebuiaşte şi în 
besearecă, aşa mai vîrtos cuvîntul lu Dumnedzeu tre-buiaşte să înțeleagă feciorii, dară cumu 
să înţeleagă deacă învaţă în limbă striină de nu înţeleage nimea! Iară sîrbeaşte şi letineaşte să 
ştie numai cine jaste om cărtulariu, oare preut, oare dascăl, oare diiac, iară mişelamia n-are 
lipsă de-a ştirea." 

Şirul tipăriturilor româneşti ale lui Coresi începe deci, în 1559, cu Catehismul. 
Cronicarii saşi Simon Massa şi Marcus Fuchs ne înştiințează, la 12 martie 1559, că Iohannes 
Benknerus, primarul Braşovului, cu ceilalți senatori au reformat biserica valahilor şi că a 
propus Catehismul spre citire şi învăţare. ! 

Catehismul lui Coresi este alcătuit din următoarele părți: 

1. O scurtă prefaţă; 2. Decalogul („zeace porîncele ale Iu Dumnezeu"); 3. Simbolul 
credinţei ortodoxe niceoconstantinopolitan (credința creştinească); 7. Tatăl nostru; 5. 
Milcuitura („cînd chemi pe Dumnezeu în ajutor”, adică rugăciunea) şi datul de har „cînd îţi 
aduci aminte de binefacerile lui Dumnezeu"; 6. Botezul; 7. Cuminecătura. 

Catehismul, deşi are, după cum a arătat d-l Al. Rosetti, unele părți comune cu Micul 
Catehism al lui Luther (ediţia din 1529: Decalogul; Simbolul apostolilor, în forma catolică; 
Tatăl nostru; Botezul...), totuşi nu este o traducere după acesta. Limba textului arată o 
mulțime de termeni specifici şi construcții neromâneşti, care sînt o  decalcare după 
sintaxa ungurească. 

Catehismul românesc se apropie ca fond — şi în unele privinţe şi ca formă — de 
Catehismul unguresc al lui Batizi, însă nici cu acesta nu corespunde întocmai. Originalul 
unguresc era un Catehism sumar, care, după cum ne încredințează d. N. Sulică, în afară de 
părțile cuprinse în Micul Catehism, al lui Luther, mai conţinea şi cîteva întregiri împrumutate 
din marea lucrare de sinteză a lui Filip Melanchthon, publicată în 1521 sub titlul Loci 
communes rerum theologicarum, şi care a avut un mare răsunet, deoarece numai în timpul 
vieții autorului a apărut în 50 de ediții. Din această operă a lui Melanchthon au străbătut pînă 
în Catehismul românesc din 1559 ideile dogmatice despre milcuitura şi datul de har, aşa de 
obscur prezentate în Catehismul românesc. O dată Catehismul unguresc tradus în limba 
română, Coresi l-a revizuit, refăcînd textul din Tatăl nostru şi citatele după textul 
Evangheliei, pe care o avea sub presă, şi îndreptînd simbolul credinţei după normele bisericii 
ortodoxe. Numai astfel, amintind pe toţi cei ce au contribuit la publicarea Catehismului, el 
putea spune în prefața Catehismului: 

„„„„Neşte creştini buni socotiră şi scoaseră cartea den limbă sârbească pre limba 
românească, cu ştirea măriei lui Crai < adică loan Sigismund Za-polia> şi cu ştirea 
Episcopului Savei ţărăei ungureşti. Şi scoasem sfinta Evanghelie şi zeace cuvinte şi Tatăl 
nostru Şi credința apostolilor să înţeleagă toţi oamenii cine-su rumâni creştini." 

! 1559, die 12 Marţii, Iohannes Benknerus, iudex Coronensis, cum reliquis 
senatoribus reformavit Valachorum ecclesiam et praecepta catecheseos discenda illis 
proposuit" (QueUen zur Geschichte der Sladt Brasso, IV, Braşov, 1903, p. 80). 

După Catehism, activitatea de tipărire a cărților sfinte în limba română se continuă; în 
răstimp de 22 de ani se tipăresc în româneşte toate cărțile care alcătuiesc, după concepția 
reformaților, patrimoniul sacru al învățăturilor creştine, şi anume: 


Catehismul (întrebare creştinească) .......cee nenea 1559 
Tetraevangheliarul, Braşov ..... cmc nenea 156 1 
Lucrul apostolesc (Praxiul) .........cmee nenea 1563 
Cazanie şi Molitvenic, Braşov... nenea 1564 
Liturghier, BTAŞOY spies cata 02 da dna Konis 1570 

Pšällire. ela a e ata etala 1570 

Psaltire slavo-română „moaca ae 1577 
Pravilă (nu se poate data exact)... 1570— 1580 
Evanghelie cu tile (Cazanie).........ccem nn 1581 


Lucrul apostolesc — Faptele apostolilor — şi Psaltirile reproduc o copie de pe vechile 
traduceri maramureşane; poate şi Tetraevangheliarul este retipărirea unei traduceri anterioare, 
după cum mărturiseşte Coresi în introducerea Catehismului: „neşte creştini buni socotiră şi 
scoaseră cartea den limbă sîr-bească pre limba românească". Celelalte sînt traduceri făcute în 
vremea lui Coresi. 

Exceptînd prefața Cazaniei şi Molitvenicul din 1564, în textele amintite mai sus, afară 
doar de ideea naţionalizării serviciului divin —m unul din postulatele fundamentale ale 
curentelor de reformă — şi de o mică aluzie la darul milcuiturii din Catehism, nu se introduce 
nici o inovație care să devieze biserica românilor de la tradiția ortodoxă moştenită din 
strămoşi. 

Influenţa calvină. Ideea de a se amesteca în credinţa intimă a poporului român, de a 
transforma cu totul cultul lui strămoşesc după normele statornicite de ideile reformei, apare 
după 1564, cînd ungurii, despărțindu-se de saşi, îmbrăţişează reforma calvină. Ungurii se 
străduiesc să atragă şi pe români la reforma lui Calvin şi în acest scop ei luptă pe două 
fronturi: pe de o parte ajută tipărirea cărților bisericeşti în limba română, pe de altă parte, 
caută să impună cu sila, pe cale oficială, organizarea bisericii după normele calvine. 

Sub această influență, Coresi tipăreşte în 1564, cu ajutorul nobilului ungur Forro 
Miklos de Haporton — Foro Miclăuşu, cum îl numeşte el în predoslovie — o Evanghelie cu 
învățătură, adică textul Evangheliilor comentat şi explicat, şi un Molitvenic. 

în epilog, Coresi ne lămureşte asupra scopului acestei publicaţii astfel: „Dacă amu 
văzutu jelania la mulți preuţi de tîlcul Evangheliilor, cum să poată şi ei propovădui şi a spune 
oamenilor învăţătură dupe cetitul Evangheliei, aşa am aflatu aceste tîlcuire a Evangheliilor pre 
Duminici presre anu, scoase de în scriptura prorocilor şi apostolilor şi celor sfinți părinţi..." 

Era deci o colecție de predici inspirate din textul Evangheliei pe care căutau să-l 
lămurească şi care se citeau în biserică. 

în prefața cu care însoţeşte textul Cazaniei, se strecoară ideile reformei, precum şi 
ideea naționalizării serviciului divin: „Acolo în biserică să se spue... 

sfînta Evanghelie în limba pre care grăescu oamenii, să putem înţelege noi mişelame". 

Sau ideea separării puterii spirituale, care se cuvine oamenilor bisericii, de puterea 
materială, care trebuie să îie atribuția împăraţilor, voievozilor şi dregătorilor acestei lumi. 
„Oamenilor de biserică m—m spune el — n-au lăsat Dumnezeu domnia să domnească în 
chipul Domnilor şi Voevozilor." Şi în această ordine de idei, el se ridică cu înverşunare 
împotriva papei, pe care-l compară cu Antichrist, fiindcă „s-a ridicat peste toată lumea şi 
calcă suptu picioare toți împărații şi craii şi domnii despre pămînt" şi tot astfel se ridică şi 
contra patriarhului loan din Constantinopol, „care s-au sfădit cu Papa pentru domnia şi prea 
mai măria lumii". 

într-alt loc el condamnă, potrivit reformei calvine, cultul sfinților şi al Sf. Fecioare, 
care însă este în biserica ortodoxă o piatră de temelie, căci pe cultul sfinților sînt întemeiate 
acatistele. Iată ce spune, în această privință, prefața Cazaniei: „Aceia nu cred cărei să roagă 
sfinților morți: Iu Sfîntu Patru şi Iu Sfîntu Vasile sau Sfîntului Nicolae sau Sfintei Măriei, că 
numai unulu lisus Hristos iaste îmblătoriu dreptu noi şi rugătoriul: nimea altu, nici în ceriu, 
nici pre pămîntu. Că sfinți morți nu audu rugăciunea noastră." 

La sfîrşitul acestei Cazanii se află un Molitvenic — adică o carte de rugăciuni (de la 
slav. molitviti = a se ruga). Acest Molitvenic înfăţişează un interes deosebit prin inovațiile 
introduse în ritual. Astfel la botez se suprimă „mirul, apa sfințită, luminarea... şi alte 
adăosături”, considerate de calvini ca idolatria et superstitionum fomenta. La cununie se 
introduce jurământul, iar cuminecătura se prevede numai în extremis. 

Nerva Hodoş, care a studiat şi a republicat în 1903, în caractere chirilice şi transcripție 
latină, acest Molitvenic, orientîndu-se după unele cuvinte ungureşti păstrate în textul 
românesc: făroasâ = gravidă, oca cu sensul de „cauză, orlămăzuit = scutit, ocrotit, 
nebintetuit = nepedepsit ş.a., cuvinte care nu se aud nicăieri în limba românilor din Ardeal, 
precum şi după unele construcții proprii limbii maghiare, ca: derep ce trebuiaşte să se boteze 
oamenilor ; eu încă am pe el botezat ş.a., dedusese că Molitvenicul a fost tradus din 
ungureşte. 

Părerea lui N. Hodoş a fost confirmată în 1908 de dr. E. Dăianu, care a descoperit 
originalul Molitvenicului lui Coresi în Agenda sau actele bisericeşti pe care le sâvirşesc de 
obiceiu miniştrii şi păstorii sufleteşti creştini a lui Heltai Gaspar, preotul reformaţilor din Cluj 
pe acele vremuri şi proprietarul unei tipografii, în care a tipărit un ciclu de cărţi care i-au 
asigurat un loc în istoria literaturii maghiare. Dr. E. Dăianu a arătat apoi cu citate paralele 
dependenţa Molitvenicului lui Coresi de Molitvenicul lui Gaspar Heltai. 

Activitatea lui Coresi se desfăşoară mai departe cu tipărirea unei Psaltiri în 1577. 

Activitatea de traducere a cărților sfinte sub influenţa reformei calvine, care-l atinsese, 
după cum am văzut mai sus, şi pe Coresi, se desfăşoară însă mai întins în regiunea Clujului şi 
a Orăştiei. în aceste ţinuturi, autoritatea ungurească impusese organizațiunii religioase a 
românilor conducători aleşi, după moda calvină, de întreaga obşte, cu numele de 
superintendențţi şi cu sarcina de a contribui la răspîndirea reformei, al cărei prim obiectiv era: 
introducerea limbii naţionale în biserică. 

în 1567, după alegerea lui Gheorghe de Sîngeordz ca episcop al românilor, se 
întruneşte un sinod, care hotărăşte introducerea limbii române şi scoaterea din parohie a 
popilor orbi care vor păstra prejudecata limbii slavone. Doi ani după aceasta, cînd în locul lui 
Gheorghe de Sîngeordz este ales Pavel Tordaş, sinodul întrunit la Aiud, sub prezidenția noului 
ales, hotărăşte—-în unanimitate, spune documentul unguresc — înlăturarea din ceremonial a 
tuturor lucrurilor privitoare la credință care nu-şi au temeiul în Sfînta Scriptură, renunţarea la 
cultul sfinților şi îndepărtarea din biserică a tuturor preoţilor care nu vor învăţa poporul în 
limba română despre sfintele taine. Dar, deşi documentele ungureşti contemporane ne spun că 
hotărîrea aceasta a fost luată cu unanimitate, totuşi preoții români, crescuţi în tradiția ortodoxă 
şi urmînd instinctul maselor populare, erau refractari ideilor de reformă, fiindcă pentru 
sinodul care urma să se ţină în anul următor la Cluj, superintendentul intervine pe lîngă 
municipalitatea din Bistriţa, rugînd-o, într-o scrisoare din 9 decembrie 1570, să pună în vedere 
preoţilor români că vor fi aspru pedepsiţi dacă vor lipsi de la sinod. Scrisoarea aceasta a lui 
Pavel Tordaş înfăţişează un interes deosebit din punctul nostru de vedere, fiindcă ne dă ştiri 
prețioase privitoare la mişcarea literară a timpului. „Mai dau de ştire preoților români — 
spune el — ca să-şi aducă şi bani de cheltuială ca -să cumpere cărți româneşti: Psaltirea, care 
să o plătească cu un florin; altă carte Liturghia.” Dintre aceste două cărți, Liturghia a fost 
descoperită în anii trecuţi de N. Sulică, iar Psaltirea este textul tipărit de Coresi în 1570. O 
altă carte importantă apărută în această epocă sub influenţa calvină este o carte de psalmi 
versificaţi, din care s-au descoperit cîteva foi în legătura unei cărți din 1601. 

Textul — reprodus în facsimile şi transcriere latină cu un studiu de Stripszky Hiador şi 
dr. G. Alexici — ocupă în ciclul tipăriturilor româneşti din veacul al XVI-lea un loc aparte, 
deoarece este cel dintii text românesc publicat cu caractere latine, în ortografie, bineînţeles, 
ungurească. El cuprinde zece cîntece, avînd fiecare titlu unguresc şi este, după cum s-a arătat, 
o traducere după o veche carte de cîntece pentru calviniştii unguri întocmită de Francisc 
David, care s-a întemeiat, la rîndul său, pe un Graduale tipărit în Oradea la 1566, şi mai ales 
pe Cartea de cîntece alcătuită de Szegedi Gergely. Cartea avusese, înainte de traducerea 
românească din 1570, trei ediţii ungureşti. Această traducere pare să se fi bucurat de multă 
cinste între românii calvinişti, fiind întrebuințată în biserici şi şcoli. 

Alte ştiri despre activitatea lui Pavel Tordaş nu mai avem. El moare în 1576—1577, şi 
cu acest prilej dieta ardeleană a luat o hotărîre care ne arată .că reforma se răspîndise simțitor 
printre români. „Deoarece — zice actul — şi în obştea românească sînt mulți cari, luminaţi de 
Domnul Dumnezeu, s-au xupt de mărturisirea grecească şi ascultă cuvîntul lui Dumnezeu în 
limba lor proprie, murind superintendentul lor de pînă acum, am hotărît ca şi ei să-şi aleagă 
dintre dînşii un om învăţat şi drept, cu înţelegere adevărată, pentru ca predicarea cuvîntului lui 
Dumnezeu cel viu să nu contenească între dînşii şi să meargă înainte." Pe temeiul acestei 
hotărîri a dietei, obştea românească, adunîndu-se în sobor, a ales ca superintendent pe Mihail 
Tordaş,-Ain frate sau o rudă a lui Pavel. 

Acesta este episcopul care a patronat traducerea şi publicarea Paliei de la Orăştie, 
despre care ne vom ocupa mai jos. 

întoarcerea spre ortodoxie. Atacurile fățişe împotriva dogmelor fundamentale ale 
ortodoxiei, strecurate în introducerea Cazaniei din 1564, înMă&lifve-nic şi poate în urgia 
dezlănțuită de autorități pentru a impune cu sila reforma calvină au îndîrjit şi mai puternic în 
rezistența lor masele populare româneşti şi preoțimea ardeleană. în atmosfera aceasta de 
vrajbă, populaţia românească, trezită la conştiinţa religioasă ortodoxă, începe —m acolo unde 
alunecase în apele reformei — să se lepede de ea şi să se întoarcă la credința strămoşească, 
într-un Molitvenic slavon contemporan, cumpărat de popa Dobre de la un oarecare Braţul cu 
55 de aspri şi dăruit bisericii Scheiu din Braşov, la anul 1569, ni s-au păstrat instrucțiile „cînd 
vrea cineva să vie cătră a noastră credință" şi să se lepede „de toată legea latinească şi de a Iu 
Martin Ereticul şi de toate eresele lor şi de toate hulele lor cu carele hulescu pre duhul svîntu 
şi pre preacesta şi pre svînţii lui Dumnezeu şi pre svintele icoane". Şi instrucțiile stăruiesc 
tocmai asupra punctelor care fuseseră atacate în prefața Cazaniei lui Coresi din 1564: „lar el 
au ia să zică: leapădu-mă şi procliţescu şi crezu întru svîntoa Troiță după voia Iu Dumnezeu şi 
mă închin şi Preacinstii de Dumnezeu Născătoare de pururea fata Mariia şi tuturor svinţilor şi 
svin-telor obraze; şi primescu posturele şi zilele de postu: mercuri şi vineri şi aşa mă jur 
înaintea lu Dumnezeu". 

E probabil ca în această întoarcere la matca credinţei strămoşeşti să fi avut un rol, pe 
lîngă instinctul firesc al maselor, şi imboldul clerului din ţările libere, căci revirimentului 
conştiinţei ortodoxe a românilor ardeleni îi corespunde în Țara Românească o străduință de a 
întări ortodoxia în forma slavă. în principate, unde, în urma organizării vieţii religioase, 
bisericile se înmulţiseră, slujba se făcea după manuscrise, care se copiau anevoie şi deveniseră 
insuficiente pentru nevoile locaşurilor de rugă. Lipsa cărților de ritual era simțită mai ales în 
Muntenia, unde arta caligrafiei fusese mai puțin dezvoltată decît în Moldova. De aceea 
domnul țării. Alexandru, şi mitropoliţii săi, Eftimie şi Serafim, comandă tipografiei coresiene 
cărțile de slujbă religioasă. „Pentru sărăcia şi împuţinarea svintelor cărți în ţara Domniei-mele 
am dorit şi m-am sfătuit cu Părintele nostru Preosfințitul Mitropolit..." grăiesc epilogurile 
acestor cărți — şi mai departe lămuresc că s-au tipărit „ca să fie în dar şi în cinste şi spre 
lauda sfintelor biserici şi întru pomenirea şi iertarea păcatelor străbunilor şi părinților noştri şi 
nouă păcătoşilor”. 

După Evangheliarul slavon tipărit în 1562, începînd din 1568, timp de aproape 15 ani, 
tiparul lui Coresi este ocupat cu publicarea cărților de ritual în limba slavă. Astfel apar pe 
rînd: în 1562 un Evangheliar; în 1568 un sbornic, cuprinzînd culegeri din viețile de sfinți; în 
1574—1575 un Octoih; în 1577 o Psaltire; în 1578 un Triod, cuprinzînd cîntările din postul 
mare; în 1579 un Evangheliar, publicat de Coresi în tovărăşie cu un alt meşter tipograf, 
Mănăilă; în 1580 un Sbornic la Sebeşul săsesc, şi, în sfîrşit, în 1583 un Evangheliar, ultima 
carte tipărită de Coresi. 

Cărţile acestea slavoneşti aveau o răspîndire mai mare decît cele româneşti. Nu numai 
că unele au apărut în două şi chiar în trei ediţii (Evanghelia, 

1562, 1579 şi 1583), dar alături de Coresi mai lucrau în Ardeal şi alți tipografi la 
imprimare de cărți slavoneşti pentru românii ortodocşi. 

Astfel, un diac Lorinţ tipăreşte la Braşov, între 20 ianuarie şi 20 iunie 1567, un Octoih; 
apoi în 1570 un Evangheliar, din care s-a găsit un exemplar, păstrat azi în Biblioteca 
Universităţii din Cluj, şi, în sfîrşit, în 1579, de la 25 februarie pînă la mai, o Evanghelie, la 
Alba Iulia, din al cărei epilog aflăm că el obținuse un privilegiu de la principele Ardealului, 
Sigismund Bathory, prin care se interzicea retipărirea textului de altcineva timp de 30 de ani. 
E probabil că el a mai tipărit şi alte cărţi, dar h-au ajuns pînă la noi. 

Un al treilea tipograf român în Ardeal, necunoscut pînă deunăzi, este Călin, care, 
împreună cu patru ucenici ai săi, retipăreşte la Braşov, între 19 decembrie şi 2 septembrie 
1566, un Evangheliar — după tipăritura core-siană din 1561. Din această tipăritură — singura 
care a răzbătut pînă la noi din activitatea lui Călin — se cunoaşte pînă acum un singur 
exemplar, păstrat în Muzeul de artă ucraineană din Harcov, unde a fost adus în timpul 
revoluţiei ruseşti dintr-o bibliotecă din Volinsk. 7 

în această atmosferă de întoarcere spre ortodoxie a apărut în 1581 ultima publicaţie 
românească a lui Coresi, Cartea cu învățătură — Cazania m— ca un fel de reacție împotriva 
vîlvei pe care a stîrnit-o între românii ortodocşi Cazania însoțită de Molitvelnicul cu tendinţe 
reformiste din 1564. Cartea s-a publicat cu cheltuiala judelui Braşovului şi a tot ținutului 
Bîrsei, Hrăjitu Lucaci — Luca Hirscher — deci o întreprindere comercială, dar cu toate 
garanţiile de autenticitate ortodoxă, căci ni se spune în prefaţă că judele, care „cu foarte inimă 
fierbinte şi cu jale aprinsă de mult jeluia la această luminată carte", a trimis m—m poate pe 
popa Mihai de la biserica Şcheilor din Braşov, care era des întrebuințat în relațiile saşilor 
braşoveni cu Ţara Românească — la „Arhimitropolitul" Țării Româneşti Serafim, în 
Tîrgovişte, după originalul cărții, că apoi, sfătuindu-se şi cu mitropolitul Ardealului Ghenadie 
şi cu clerul său, a dat-o „lui Coresi diaconulu, ce era meşterii învăţata într-acestu lucru, de o 
scoase de în carte sârbească pre limba rumânească, împreună âi cu preoţii de la biseareca 
Scheailoru de lîngă cetatea Braşovului, anume Popa Iane şi Popa Mihai”. Dintre aceştia rolul 
important în traducere pare să-l fi avut popa Mihai, care, după cum aflăm din alte izvoare, 
învățase carte slavonească în ţara sîrbească şi care se bucura de multă trecere între 
contemporanii săi, întrucît el a purtat, din partea saşilor, tratativele cu Mihai Viteazul pentru a 
mîntui de pîrjol cetatea Braşovului. 

Cartea venea într-adevăr dintr-un izvor ortodox autentic, fiindcă, după cum a dovedit- 
o de curînd d-l V. Grecu, ea este o traducere, printr-un intermediar slavon — pînă acum 
neaflat — al omiliilor greceşti ale lui loan Caleca. Acesta a ajuns patriarh al 
Constantinopolului, sub numele de patriarhul Ioan al XVI-lea (1334—1347), pe vremea 
paleologilor, cînd era în plină înflorire literatura omiletică. Nu sînt însă toate omiliile opera 
personală a lui loan Caleca, ci unele par a reproduce predici mai vechi. 

Un loc aparte în familia textelor coresiene îl are Pravila, care se leagă de literatura 
dreptului canonic şi din care s-a descoperit un fragment de 12 foi într-un codex al muzeului 
din satul Ieud, cu prilejul unei expoziții din 

Cf. descrierea lui de M. Korneev, în Slavia, V, 1926,p. 190— 194. 

Sighetul Marmaţiei. Este o carte de care clerul simţea mare nevoie la taina spovedaniei 
în acele vremuri de religiozitate, cînd preoţii erau într-adevăr cîrmuitorii sufletelor. Ea 
cuprinde o serie de penalități pentru diferitele grade de păcate omeneşti: anateme, excluderi 
din comunitatea creştină, interdicții de la taina împărtăşaniei, canonisirea trupului prin post şi 
metanii: „Cela ce ia mana, post 7 leat; închinăciuni: într-o zi 100. Cela ce bagă apa în vin, de- 
1 vinde, să fie proclet < blestemat)..." După d. C. Spulber, Pravila coresiană este o traducere 
după Nomocanonul atribuit lui loan Nesteutul, patriarhul Constantinopolului între 580—619. 
în manuscrisele greceşti, ca şi în traducerile slavoneşti, Nomocanonul lui loan Nesteutul se 
găseşte adăo-gat la sfîrşitul Sintagmei lui Mihail Vlastaris. O asemenea versiune slavo-nească 
din secolul al XV-lea, cu note marginale româneşti, din vechile noastre mănăstiri — poate de 
la mănăstirea Neamţu — a fost descoperită de regretatul I. Bogdan şi descrisă în Convorbiri 
literare, XXIV, p. 727 (v. şi mai sus, p. 39). 

Textul Pravilei circula în manuscris înainte de a fi fost tipărit de Coresi. o copie de pe 
prototipul pierdut se găseşte în Codex Neagoeanus (Bibi. Acad. Rom., nr. 3821), copiat în 
anul 1620 de popa Ion Românul, din satul Sîn-petru, din județul Hunedoarei. O altă versiune, 
copiată la Rîpa-de-jos de un anume popa Toader, în 1610, şi păstrată în Arhivele Bistriţei, a 
fost semnalată de d. Al. Rosetti, în Grai şi suflet (|, p. 332; V, p. 195). Partea de la sfîrşit a 
Pravilei, în care se evocă viziunea raiului şi a iadului, se găseşte copiată în Codex Sturdzanus 
şi în Codex Todorescu. 

în epilogul Psaltirii din 1577, Coresi spusese că „eu diacon Coresi, deaca văzuiu că 
mai toate limbile au cuvîntul lui Dumnezeu în limba <lor>, numai noi, rumânii, n-avăm... 
derept aceaia, fraţii miei preuţilor, scrisu-v-am aceaste Psaltiri cu otveat, de-am scos den 
Psaltirea sîrbească pre limba rumânească, să fie de înţelegătura". Totuşi, după cum s-a putut 
constata de către cei ce au comparat această Psaltire cu Psaltirea Scheiană, Coresi nu este tra- 
ducător —m cum dealtfel nu este nici în celelalte. 

Compararea duce însă la o altă concluzie interesantă. Coresi, punînd sub teascul 
tiparului manuscrisele ce veneau din regiunea Maramureşului, a înlocuit particularitățile 
arhaice şi dialectale ale acelor texte cu particularităţile graiului vorbit în sud-estul Ardealului 
şi în Țara Românească, particularități care reprezentau o limbă mai evoluată, vorbită de un 
număr mai mare de români. înnoirile aduse de Coresi vechilor traduceri maramureșene nu s- 
au mărginit numai la fonetism şi morfologie, ci au atins chiar structura sintactică şi lexicul. 
Multe cuvinte de obiîrşie străină, sau chiar din moştenirea latină, care nu erau înţelese în 
părțile din care el venise şi în cele în care îşi împlinea munca lui de tipograf, le-a înlocuit cu 
altele de o mai largă circulație în limbă. Cuvinte ca: feleleat, fuglu, gotovi, izeclean, pristoi, 
opu iaste* gintu, ariră au fost înlocuite prin corespondentele lor: răspunsu, legătură, găti, 
iute, a se opri, trebuinţă este, năroade, năsip ş.a. întorsătura frazei e mai firească la Coresi, 
raporturile sintactice mai precise (obiectul e totdeauna legat de verb prin prepoziţia pre), iar 
ritmul se desfăşoară mai vioi şi mai armonios: 

„lată amu frațiloru, că trecu iarna şi primăvara înceape-se. Şi vedemfl toate făpturile 
de pre lume întregindu-se, şi pomii înflurindu şi toate leam-nele <pomii> dumbrăviloru şi 
pămîntului răsărindu-i iarbă şi păsările toate cîntîndu, şi alalte toate înoindu-se. Şi de acestea 
bucurămu-ne şi ne veselimu. Şi să slăvimu şi mărimii şi ne mirămu prea bunului şi meşterului 
Dumnezeu, cela ce adauge şi întoarce toată lumea spre noire. Ce, cumii vedemii acestea toate 
încindu-se, aşa şi noi, pînă vreame avărrm, a noastră viață să o noimii" (Evanghelia cu 
învăţătură, ed. Sextil Puşcariu-Al. Procopovici, p. 87). 

Cărţile coresiene au avut o circulație mult mai întinsă decît avuseseră traducerile 
maramureşene, care se copiau anevoie cu mina. Prin legăturile comerciale cu Braşovul, prin 
boierii băjenari şi, mai târziu, prin cuceririle lui Minai Viteazul, cărțile coresiene au trecut 
munții. în toate ținuturile româneşti s-au găsit, pînă în vremurile noastre, exemplare ieşite din 
teascurile primei tipografii româneşti din Braşov. Un exemplar din Psaltirea slavo-română a 
fost descoperit de Alexandru Odobescu la mănăstirea Bistriţa din Oltenia, în bună tovărăşie cu 
tipăriturile slavoneşti contimporane; un exemplar din Evanghelia cu învățătură a fost găsit de 
d-l Al. Procopovici în satul Liteni din Bucovina, unde fusese adus, probabil, din Suceava; 
Lucrul aposto-lesc, dăruit Academiei Române de C. Const. Karadja, poartă o notă din laşi, de 
la 3 martie 1563, a hatmanului Ga vrii, fratele lui Vasile Lupu; o Evanghelie a fost găsită de 
N. Iorga în Vălenii-de-Munte din Prahova; Catehismul şi Pravila au fost descoperite la Ieud, 
în Maramureş. Tipăriturile coresiene, răspîndindu-se în toate ținuturile româneşti, au dus cu 
ele pretutindeni graiul muntean, pe care l-au impus cu autoritatea cărților sfinte. Astfel Coresi, 
folosind graiul din sud-estul Ardealului şi din Țara Românească, a îndeplinit, fără să 
bănuiască, o operă de o importanță deosebită în cultura noastră: a pus primele pietre solide la 
temeliile limbii literare de azi. 

Din textele coresiene au fost reproduse în ediţii moderne pînă acum, următoarele: 

1. întrebare creştinească (Catehismul), în I. Bianu, Texte de limbă din veacul al XVI- 
lea, Academia Română, Bucureşti, 1925 (ediţia facsimilată). Textul fusese publicat mai 
înainte în transcriere latină, cu greşeli, de Andrei Bîrseanu, Catehismul luteran românesc, în 
Analele Academiei Române, Mem. sec!. Ut., seria III, tomul I, Bucureşti, 1924, p. 4— S 

232 p. 

A. Molitvenicul: N. H o d o ş, Un fragment din Molitvenicul Diaconului Coresi 

5. Psaltirea: B. P. Ha s de u, Psaltirea publicată româneşte la 1577 de Diaconul 

Pravila sfinţilor apostoli, Academia Română, secția literară, Bucureşti, 1925. Textul reprodus 
în transcriere latină cu versiunile din Codex Sfurdzanus şi Codex Neagoeanus (acesta şi în 
facsimile) de C. A. Spulber, Cea mai veche Pravilă românească. Text-Transcriere. Studiu, 
Cernăuţi 1930. 

7.  Cazania din 1581: Sextil Puşcariu şi Alexie Procopovici, Diaconul Coresi, Carte 
cu învățătură (1581), voi. T, Textul, Bucureşti, 1914, Comisia istorică a României. Ediţie 
critică cu variante din Evangheliarul lui Coresi de la 1561, din Tîlcul Evangheliilor de ia 1564 
şi din Evangheliarul de la 1574, copiat de Radu din Măniceşti pentru Petru Cercel, după 
reproducerea lui M. Gaster. 

Studii. Despre Catehism: Andrei Bîrseanu, în Analele Academiei Române, secţiunea 
literară, seria III, tomul I, Bucureşti, 1924, şi Transilvania, LII (1921), p. 900 — 901; N.Dr 
ă-ganu, în Dacoromania, II, p. 581, II, p. 929-937, IV, p. 1091, 1107, 1113. Al. Roselli, 
în România, XLVIII (1922), p. 321—334; acelaşi, Catehismul Marțian, în Grai şi suflet, |, 
Bucureşti, 1923— 1924, p. 25 1 — 260; Al. Procopovici, Arhetipul husit al catehismelor 
mnoastre luterane, în revista Făt-Frumos, II (1927), p. 72 — 80 şi 104— 111. Profesor Nico 
1 a e Sulică: I. Documente româneşti din colecția Solyom Fekete, II. Catechismele româneşti 
din 1544 (Sibiu) şi 1599 (Braşov). Precizări cu privire la izvoarele lor. Extras din Anuarul 
liceului Al. Papiu Ilarian din Tirgu-Mureş, 1936, p. 15 — 49. Despre Evangheliar: Mărio R o 
q u e s, în România, XXXVI (1907), p. 429 — 434 (despre un exemplar complet din 
Biblioteca din Budapesta); I. Popovici, în Xoua revistă română, XI, Bucureşti (1912), p. 
166—167; Sextil Puşcariu, în Dacoromania, I, p. 347; N. D r ă g a n u, în Dacoromania, |, p. 
349—352, 684 — 690, 988— 1007 (dovedeşte că Coresi nu traducea, ci tipărea după texte 
mai vechi); P. V. Haneş. Evangheliarul românesc din 1561 în comparație cu cel slavcnesc, în 
Convorbiri literare, XLVII (1913). Despre Apostol: Al. R o s e 11 i, Lexicul Apostolului lui 
Coresi comparat cu al Codicelui Voronețean, în Grai şi suflet,! (1923), p. 100—106; C. I. Ka- 
radja, Despre Lucrul apostolesc al lui Coresi, în Analele Academiei Române, secțiunea 
literară, seria III, tomul 3, mem. 6, Bucureşti, 1924, p. 545 — 555. Despre Molitvenic: în 
afară de studiul publicat de N. H o d o ş ca introducere la text şi amintit mai" sus: Dr. E. D ăi 
a n u, în Răvaşul din Cluj, VI (1908), p. 168—181; N. D r ă g a n u, în Dacoromania, II, p. 
254 şi, urm. Despre Psaltire şi Liturghierul din 1570: I. A. Can dr e a, în Noua revistă 
română III, 1901, p. 533 — 541, IV, p. 14 — 24; V. M a n gr a, Cercetări literare-istorice, 
Bucureşti, 1896, p. 3— 10; N. Sulică, O nouă publicație românească din secolul al XVI- 
lea: Litur- 

ghierul diaconului Coresi, tipărit la Braşov în 1570, Tîrgu-Mureş, 1927; N. Drăgan 
u. Despre ce Psaltire şi Liturghie vorbeşte Pavel Tordaşi la 1570, în Dacoromania, IV, Cluj, 
1926, p. 913 — 915. Pentru prototipul bizantin al Cazaniei lui Coresi din 1581: Prof. Vasile 
Grecu, Izvorul principal bizantin pentru Cartea cu învățătură a Diaconului Coresi din 1581. 
Omiliile Patriarhului loan XIV Caleca (1334—1347), Academia Română, Studii şi cercetări, 
XXXV, Bucureşti, 1939. Despre Pravilă: C. A. Spulber, Cea mai veche Pravilă românească, 
Cernăuţi, 1930, p. 7 1—85. Cf. şi recenzia lui Al. R o se 11 i, în Grai şi suflet, V, 193 1 
1932,p. 194-198. 

Pentru chestiuni mai generale: N. Su 1 i c ă, Coresi, scriitor sau tipograf, Braşov, 
1901; acelaşi, Un capitol din activitatea diaconului Coresi, Braşov, 1902; Stoica Nicola-e s c 
u, Diaconul Coresi şi familia sa, în Revista pentru istorie, arheologie şi filologie, X (1909), p. 
265 şi urm.; C. Lacea, Aşezarea definitivă a lui Coresi la Braşov, în Revista filologică, II 
(1929), Cernăuţi, p. 354 — 358; Al. Pr o c op o v ic i, De la Coresi Diaconul la Teofil 
Mitropolitul lui Mateiu Basarab, în Omagiu lui I. Bianu, Bucureşti, 1927, p. 289 — 302. O 
încercare de sinteză a făcut d-l Lucian Predescu, Diaconul Coresi, Bucureşti, Tipografia 
Bucovina, 1933, dar pentru lucrarea aceasta a se vedea şi rectificările ce i s-au făcut în urmă- 
toarele critici şi recenzii: Dan Simonescu, Diaconul Coresi. Note pe marginea unei cărți: 
Lucian Predescu, Diaconul Coresi, Bucureşti, 1933; acelaşi, Errare humanum... perseverare 
diabolicum (Răspuns d-lui Lucian Predescu), Bucureşti, 1933; D. M a z i 1 u, Diaconul 
Coresi — Contribuţii, Ploieşti, 1933 (Tipografia „Cartea românească"), Al. Procopovici, 
recenzie în Dacoromania, VII, p. 336—338. 

Despre diacul Lorinţ: N. I o r g a, Octoihul Diacului Lorinţ, Academia Română, Mem. 
secț. istorice, seria III, tom. XI, mem. 7, Bucureşti, 1930. 

Despre Honterus: Karl Kurt Klein, Der Humanist und Reformator lohannes Honter, 
Miinchen, 1935 (Schriften der Deutschen Akademie, Heft 22); Hermann Tontsch, Die 
Honteruspresse in 400 Jahren. Festschrift der Buchdruckerei, Johann Gotts lohn, Braşov, 
1933. 

PALIA DE LA ORĂȘTIE (1582) 

S-au văzut în capitolul precedent măsurile luate de autoritățile maghiare pentru a 
converti la calvinism bisericile româneşti din Ardeal şi străduinţele depuse de superintendenții 
români pentru a traduce în limba poporului cărțile necesare cultului şi propagandei. Cea din 
urmă din şirul acestor tipărituri este Palia. 

Coresi tipărise, după cum s-a văzut, numai Noul Testament, cele patru Evanghelii, 
Faptele (şi Scrisorile) apostolilor. Era firesc ca atenția cărturarilor români ai vremii să se 
îndrepte şi către Vechiul Testament, care formează fundamentul pe care se sprijină Noul 
Testament, alcătuind împreună un întreg: Biblia. Sarcina de a patrona traducerea şi tipărirea 
Vechiului Testament şi-a luat-o superintendentul Mihail Tordaş — cel ales în 1577 — spri- 
Jinit, în această întreprindere, de comandantul Hunedoarei, Geszty. Cartea intitulată Palia, de 
la gr. Vaksa (= vechi), adică Vechiul Testament, 

publicată la Orăştie în 1582, de către fiul diaconului Coresi, Şerban, şi tovarăşul 
acestuia. Marian diacul, cuprinde de fapt numai primele două cărți: Creaţiunea şi Ieşirea sau, 
cum spun traducătorii cu cuvintele slavone: Bitia (slav. GBirn = a fi; bitia — creaţiune) şi 
Ishodul (slav. ncxoAnTu = a ieşi). 

Ea s-a tipărit, după cum se spune în prefață, cu cheltuiala lui Francisc Geszty — Gesti 
Frenți, cum îl numesc ai noştri — „ales hotnogiu Ardealului şi Ţării Ungureşti, lăcuitoriu în 
Deva". E un personaj cunoscut în istorie: era comandantul militar al Hunedoarei şi ținuturilor 
învecinate cu teritoriul unguresc căzut în stăpînire turcească; avea ca reşedinţă Deva, cu 
bogatul ei teritoriu, şi fusese trimis în ajutorul lui Aron-vodă, domnul Moldovei. Era un 
comandant violent, urît de soldaţii săi, care, la opt ani după moartea lui, i-au distrus 
mormîntul. Dar cu tot caracterul lui aspru şi impulsiv, s-a ocupat totuşi cu interes de viața 
religioasă şi culturală a supuşilor săi: a zidit şcoală şi internat în Deva, a restaurat biserica 
reformată, a construit casă pentru preot şi a suportat cheltuielile pentru tipărirea Paliei. 

Traducătorii au în frunte pe episcopul, sau, cum îl numeau ei, „ales piscopul rumânilor 
în Ardeal", Mihail Tordaş, şi sînt în număr de patru: Ştefan Herce, „propovăduitorul 
Evangheliei lui Hristos în oraşul Caviran Sebeşului (Caransebeş), Zacan Efrem, „dascălul de 
dăscălie a Sebeşului." Peştişel Moisi, „propovăduitorul Evangheliei în oraşul Lugojului", şi 
Archirie, „protopopul varmegiei Huniedoarei”. 

în prefață ni se spune că traducătorii, văzînd cum „toate limbile înfloresc întru 
cuvintele sfinte ale lui Dumnezeu" şi că „numai noi românii nu le avem pre limba noastră, cu 
mare muncă scoasem den limbă jidovescă şi grecască şi sârbească pre limbă românească". S-a 
crezut într-o vreme la noi că aserțiunile traducătorilor sînt întemeiate şi s-a căutat chiar a se 
determina partea care revine fiecăruia în această utilizare de izvoare în limbi străine, dar 
regretatul Iosif Popovici, fost profesor de slavistică la Universitatea din Cluj, în Analele 
Academiei Române, XXXIII, pe 1911, şi, independent de dînsul, d-l Mărio Roques în 
Melanges offerts a M. Emile Picot, Paris (1913), şi mai tîrziu în Palia d'Orăştie (1581— 
1582), voi. I, Paris, 1925, au dovedit că avem de-a face cu o traducere făcută după textul 
unguresc al Vechiului Testament, tradus şi tipărit în 1551 de un elev al lui Melanchthon, 
Gaspar Heltai, pastor la Cluj, tipograf şi autor de cărți — între care şi originalul 
Molitvenicului lui Coresi — care i-au asigurat un loc de seamă în istoria literaturii ungurești. 

Textul unguresc care stă la baza traducerii româneşti se străvede în numeroasele 
elemente lexicale din cuprinsul Paliei, precum: şpan = supraveghetor, ung. ispân ; timaț = 
piaţa din faţa templului, ung. tornâcz; iliş = merinde, ung. eles; sucuit = obişnuit, verb. ung. 
szokni; oca = cauză, ung. ok, precum şi în numele proprii cu terminaţiuni flexionare proprii 
numai limbii ungureşti (ca de exemplu: Calahot din Calah, nume de localitate biblică + 
terminațiunea -ot, care în ungureşte indică acuzativul; Leabimot (Leabim -f- ot; Ludimot 
(Ludim -f- ot; Anamimot (Anamim-l-ot). 

Dar, în afară de textul unguresc, traducătorii au mai avut — după cum arată d-l Mărio 
Roques — dinainte şi un text latinesc al Vul/gatei, într-o ediție corectată, asemănătoare cu 
aceea pe care a publicat-o în 1573 Luca Osiander la Tiibingen. 

Fragmentul Leviticului (cartea a IlI-a din Biblie), scris pe pergament şi păstrat în 
Biblioteca Naţională din Belgrad, pe care I-a publicat Hasdeu în Cuvente den bătrini, nu face, 
cum s-a crezut, parte din traducerea care sta la baza Faliei de la Orăştie, ci este o tălmăcire 
independentă, făcută în Ardeal la începutul secolului al XVII-lea şi copiată în Țara 
Românească. 

Palia ocupă în ciclul traducerilor româneşti din veacul al XVI-lea un loc aparte prin 
frumuseţea traducerii, prin limba ei vioaie, pitorească şi armonioasă. Traducătorii au ştiut să 
folosească frămîntările unui veac de muncă literară pentru a nimeri cuvinte expresive, care 
deşteaptă imaginația şi mişcă simțţirea. 

Cu Palia de la Orăştie se încheie seria tipăriturilor româneşti în Ardeal. Curînd după 
aceasta, marile schimbări şi războaiele dezlănţuite în toate cuprinsurile româneşti, pe care se 
profilează epopeea militară a lui Mihai Viteazul, au pus capăt activităţii tipografice. Ea se reia 
abia peste o jumătate de veac, dincoace de Carpaţi, în timpul domniilor lui Matei Basarab şi 
Vasile Lupu. 

EPOCA POST-CORESIANĂ. TEXTELE POPULARE 

LITERATURA APOCRIFĂ 

Textele Sfintelor Scripturi traduse în Maramureş şi tipărite de Coresi în a doua 
Jumătate a veacului al XVI-lea s-au răspîndit peste tot pămîntul românesc, ducînd pretutindeni 
cuvîntul lui Dumnezeu în limba poporului. 

Pentru neamul nostru, care folosise pînă atunci ca limbă de cultură o limbă străină, 
aceste traduceri au fost cele dintii zări de lumină. 

îndemnați de rîvna cu care poporul primise cartea în limba lui, clericii, singurii 
cărturari ai timpului, s-au apucat să traducă din mulţimea textelor slave ale vechilor mănăstiri, 
legende religioase cu caracter popular, pe care istoricii literaturilor creştine le numesc legende 
apocrife. 

După criteriile de limbă — şi, în primul rînd, rotacismul — legendele religioase 
apocrife au început a fi traduse cam în aceeaşi vreme de înviorare religioasă şi în aceeaşi 
regiune în care au apărut şi primele texte ale Sfintelor Scripturi în limba română. 

Aceste legende au circulat din mînă în mînă în toate ținuturile româneşti. Cu timpul, şi 
alte centre de cultură religioasă — poate mănăstirile din principate — au contribuit la 
traducerea şi răspîndirea literaturii apocrife. 

într-o vreme în care singura clasă de cultură era clerul — şi era clerul fiindcă acum 
patru veacuri cultura era legată la noi de cunoaşterea unei limbi moarte —m traducătorii au 
fost preoţii şi călugării. 

Interesant este faptul că din bogata literatură apocrifă slavă, clericii au ales, pentru a 
transpune în limba poporului, mai întîi legendele apocaliptice, în care pretinsul autor — un 
apostol sau un patriarh — dezvăluie, în cuvinte pline de simboluri menite a spori impresia de 
mister, tainele lumii de dincolo de moarte, pe care le-ar fi aflat prin miracolul unei viziuni 
cereşti. Ceea ce a îndemnat clerul nostru să împărtăşească poporului, din mulțimea legendelor 
slave cu care îşi desfăta imaginaţia, mai întîi apocalpsele apocrife, a fost fără îndoială 
năzuinţa de a întări în sufletul maselor populare instinctele morale, îndreptîndu-le gîndul 
dincolo de bunurile trecătoare ale acestei lumi pămînteşti. 

Legendele acestea naive, dar care zugrăvesc în culori vii, pe de o parte, contrastul 
dintre chinurile pe care le îndură în flăcările nestinse ale infernului cei ce şi-au trăit viaţa în 
păcate, iar, pe de altă parte, veşnica fericire care aşteaptă în grădinile înflorite ale raiului pe 
cei ce şi-au încheiat viaţa 

pămîntească în cinste şi dreptate, trebuie să fi zguduit adînc sufletul poporului, căci 
numai astfel ne explicăm urmele pe care aceste legende le-au lăsat pînă azi în tradițiile, în 
colindele religioase şi în arta populară. 

Epoca care se întinde de la Coresi pînă la Matei Basarab este bogată în colecții 
manuscrise cuprinzînd asemenea legende: Codex Sturdzanus, copiat între 1580—1620, în 
Măhaciu pe Mureş; Codex Todorescu, copiat în secolul al XVI-lea, în Ardeal; Codex 
Martianus, copiat în secolul al XVII-lea; Codicele de la Kohalm, descoperit de Ilie 
Bărbulescu, tot în Ardeal; un altul descoperit de Andrei Bîrseanu, la Ieud, în Maramureş; altul 
în Ardeal, de N. Iorga, cu versiune slavo-română şi rotacism !. 

Colportorii zeloşi ai acestui gen de literatură au fost preoții, căci mai toate 
manuscrisele vechi sau noi ale acestor legende, cunoscute şi păstrate în Biblioteca Academiei 
Române, sînt copiate de ei. Lucrurile îşi au explicarea lor, fiindcă aceste legende apocaliptice, 
pe lîngă tendinţa de a ridica nivelul moral, mai vădesc şi preocuparea de a înălța în ochii 
poporului autoritatea preotului. Aşa, de pildă, în Călătoria Maicii Domnului la iad, se înfăţi- 
şează, între muncile pe care le îndură cei păcătoşi, şi chinurile celor ce n-au venit duminica la 
biserică sau nu s-au ridicat dinaintea preotului cînd a ieşit din biserică (sînt osîndiţi să stea pe 
scaune înroşite în foc). 

Aceste legende răspîndite prin copii manuscrise au fost adunate şi cusute la un loc de 
timpuriu în sbornice sau codice. Cel mai vechi este Codex Sfurdzanus, numit aşa de Hasdeu 
după numele lui Dimitrie Sturdza, care 1-a împrumutat marelui istoric şi filolog pentru studiu 
şi care apoi l-a dăruit Academiei Române. El a fost studiat şi publicat de Hasdeu în text 
chirilic şi cu o bună transcriere latină, în volumul al doilea din Cuvente den bătrîni. 

Codex Sturdzanus este alcătuit din două părți. Prima parte cuprinde o serie de legende, 
intitulate de Hasdeu texte măhăcene: Legenda Duminicii, Legenda Sf. Vineri, Legenda lui 
Avradm, cîtetrele copiate de Popa Grigore, în Ardeal, în satul Măhaciu, mai sus de Turda, 
între 1580—1619; a doua parte cuprinde o altă serie de legende: Legenda Sf. Sisinie, 
Călătoria Maicii Domnului la iad, Apocalipsul apostolului Pavel, numite de Hasdeu texte 
bogomilice, precum şi un text, Cugetări în ora morții, pe care Hasdeu îl credea o creațiune 
originală românească cu caracter bogomilic. Acestea din urmă au fost copiate înainte de 1580 
de un anonim şi cusute într-un volum cu textele măhăcene de popa Grigore. 

Hasdeu, şi după el Gaster şi toţi cei ce s-au ocupat de istoria literaturii noastre vechi au 
pus în legătură literatura apocrifă cu o mişcare eretică apărută în Bulgaria şi imperiul bizantin 
în veacul al X-lea: bogomilismul. 

BOGOMILII 

Bogomilismul a fost o sectă eretică născută în Asia Mică din fuziunea creştinismului 
cu dualismul persan. Din Asia erezia a pătruns în Europa prin coloniştii greci şi armeni, aduşi 
de împărații bizantini şi aşezaţi la granițele 

Vezi N. Iorga, Istoria românilor, voi. IV, Cavalerii, p. 114—115. 

de nord ale Bizanțului, în regiunea Adrianopolului şi Filipopolului. Din aceste centre 
curentul s-a întins în imperiul bizantin şi mai ales în Bulgaria, unde a dobîndit o mare putere 
de expansiune prin propaganda popii Ieremia Bogo-mil, care a trăit în secolul al X-lea, sub 
țarul Petru. Din Bulgaria secta a trecut mai departe în Serbia, Bosnia şi Herţegovina şi s-a 
răsfirat în Occident, sub diferite numiri: patarini în Italia nordică, cathari (de la gr. Ka9ap6<; 
= = curat, fiindcă pretindeau că ei deţin învățătura curată a Mîntuitorului) în Germania şi Italia 
— de aci vine şi germanul Ketzer, boemul Kacir = eretic — şi au ajuns pînă în sudul Franţei. 
Celebra sectă a albigensilor, împotriva căreia papa Inocenţiu al III-lea a dezlănțuit cruciata de 
exterminare, era şi ea o îndepărtată ramură a bogomililor din Balcani. 

Erezia bogomilică a fost în creştere în Peninsula Balcanică pînă în secolul al XH-lea, 
cînd s-a pornit lupta pentru distrugerea ei. în anul 1111 împăratul bizantin Alexe Comnenul 
deschide lupta, arzînd pe rug în hipodromul din Constantinopol pe conducătorul sectei, pe 
medicul Vasilie, şi pe cei 12 apostoli ai săi. Cîtva timp după aceasta, în Serbia, jupanul Ştefan 
Nemania începe o groaznică prigoană împotriva ereticilor, arzîndu-i pe rug sau arun-cîndu-i în 
exil. 

în secolul al XH-lea şi al XHI-lea, țarii bulgari Boril şi Alexandru se străduiesc şi ei să 
înăbuşe erezia în Bulgaria. Invazia turcească a împiedicat însă extirparea bogomilismului din 
țara vecină. Aci, pînă tîrziu în secolul al XVII-lea, s-a menţinut o fîşie întinsă de 14 sate, 
înşirate între Nicopole, Vidin şi Filipopol, care rămăseseră credincioase vechii erezii şi 
refuzau crucea, deşi aveau biserici. în veacul al XVIII-lea aceste resturi bogomilice au fost 
convertite la catolicism de către misionari franciscani veniți din Bosnia. Din aceste ţinuturi au 
venit la noi, începînd din anul 1688, emigranți bulgaro-pavlichieni, care s-au aşezat în jurul 
Craiovei, a Rîmnicului, în județul Vlaşca şi în jurul Bucureştilor, la Cioplea. 

Doctrina bogomililor pleacă de la anatagonismul dintre Dumnezeu, ca principiu al 
binelui, şi Satana, ca principiu al răului. Dumnezeu este creatorul lumii spirituale, invizibile şi 
eterne. Satana este creatorul lumii materiale, vizibile şi trecătoare. Satana a creat trupul 
omului, Dumnezeu i-a dat sufletul. Satana a pus la cale căderea omului şi izgonirea lui din rai, 
el a stă-pînit lumea pînă la venirea Mîntuitorului. De aceea bogomilii respingeau Vechiul 
Testament, care povesteşte rătăcirea omenirii sub influenţa spiritului cel rău, şi nu admiteau 
decît Noul Testament. 

Pornind de la antiteza dintre suflet, creaţiunea lui Dumnezeu, şi dintre trup, creaţiunea 
Satanei, şi considerînd viaţa aceasta de pe pămînt ca un popas către viaţa cea veşnică viitoare, 
bogomilii predicau asceza, dispre-țuiau bunurile pămînteşti, duceau o viaţă sobră, nu 
admiteau taina euharistiei cu pîine şi vin, combăteau cultul sfinților şi al icoanelor, pe care le 
considerau ca rămăşiţe de idolatrie, nu admiteau Vechiul Testament, care povesteşte epoca în 
care omenirea a fost sub stăpînirea Satanei, respingeau crucea, pe care o considerau ca o 
unealtă cu care diavolul a chinuit pe Mîntuitor. în vremurile de înflorire ale panslavismului, 
atunci cînd literatura apocrifă era puţin cunoscută, savanții slavi atribuiau bogomililor un rol 
important în creaţia şi răspîndirea literaturii apocrife. Hasdeu şi după el Gaster au împărtăşit 
părerea slaviştilor şi această părere a fost admisă fără nici o 

rezervă de toţi istoricii noştri literari, ba răposatul Sbiera, care credea că prototipul 
Codicelui Voroneţean a fost tradus în secolul al XIII-lea, în sudut Dunării, punea în legătură 
cu erezia bogomilică înseşi începuturile literaturii noastre. 

LITERATURA BOGOMILICĂ 

Din literatura bogomilică, trei cicluri de legende, după cîte ştim pînă acum, au intrat în 
literatura noastră veche. Primul este legenda lui Adam şi Eva, în care apare tema zapisului cu 
Satana. Adam, izgonit din rai, a fost silit, pentru a putea lucra pămîntul, care era opera şi 
proprietatea Satanei, să încheie cu el un zapis prin care i-a cedat sufletul lui şi al celor ce se 
vor naşte din el. Satana a ascuns zapisul, scris pe o cărămidă, în apele Iordanului. Cînd 
Mîntuitorul a venit la sf. Ioan şi a intrat în apele rîului ca să primească botezul, s-a aşezat 
peste cărămidă, sfărîmînd-o. Acest motiv este împletit cu tema arborelui crucii. Adam, în 
agonie, trimite pe Sit şi pe Eva să-i aducă din rai o ramură din pomul cunoștinței binelui şi 
răului. Din această ramură, ai săi îi împletesc o cunună pe care i-o pun pe cap în ceasul morții. 
Din cunună a crescut un arbore, din care apoi s-a făcut crucea pe care a fost răstignit 
Mîntuitorul. 

O altă legendă îşi propune, printr-un proces de interpretare simbolică, să arate cum 
crucea Domnului a fost ridicată pe locul unde zăcea căpăţina lui Adam şi de aceea în icoanele 
pe care se zugrăveşte răstignirea Mântuitorului se află sub cruce o căpăţina. Sîngele 
Domnului, revărsîndu-se peste ea, a răscumpărat-o din păcate. 

Legenda lui Adam şi Eva se păstrează în mai multe manuscrise din primul pătrar al 
secolului al XVII-lea, iar a doua, despre lemnul crucii, într-o serie de manuscrise din prima 
jumătate a secolului al XVII-lea. 

în literatura noastră veche se mai cunosc încă două cicluri de legende cu vădit caracter 
bogomilic. Unul, care ni s-a păstrat într-un manuscript din secolul al XVIII-lea al Bibliotecii 
Academiei Române (nr. 1282, f. Î64—177), povesteşte cum Satanail, invidios de creațiunea 
omului, a atras de partea sa o ceată de îngeri şi, furînd veştmîntul, stema şi steagurile 
Domnului, s-a aşezat cu scaunul de deasupra norilor, şi cum Dumnezeu a trimis pe 
arhanghelul Mihail, care prin vitejia şi iscusința lui a izbutit să redobîndească podoabele 
raiului. Această legendă, al cărei prototip bulgăresc este publicat de profesorul Iordan Ivanov 
de la Sofia, a prins rădăcini adînci în folclorul nostru, în unele versiuni pupulare tema aceasta 
s-a contaminat cu zapisul lui Adam, căci în aceste versiuni, culese de Voronca şi alții (v. 
Cărţile pop., Il, p. 55), Dumnezeu trimite pe arhanghelul Mihail sau pe sf. Ilie să reia de la 
Satan zapisul încheiat cu primul om. Legenda luptei lui Satanail cu trimişii Domnului pentru 
podoabele cerului este sursa unuia din cele mai frumoase cicluri de colinde populare, „prada 
în rai", în care se întîlnesc laolaltă gradația povestirii, mişcarea dramatică şi frumusețea 
imaginilor (v. Cărţile pop., Il, p. 37). 

A treia legendă bogomilică este o detaliere a unui fragment din Evanghelia lui Matei 
(cap. IV, versetul 1—12), în care se povesteşte disputa Mîn-tuitorului cu Satana în pustie. 
Satana, văzînd că, cu toate străduinţele sale, nu izbuteşte să izgonească pe Mîntuitor de pe 
pămînt, se retrage pe un munte vecin şi se pregăteşte de luptă. Domnul învăluie muntele într- 
un nour negru; îngerii prind pe Satana şi-l spînzură de toarta cerului. în cele din urmă. Satana, 
prefăcîndu-se pocăit, este iertat. Dar, ajuns pe pămînt, intră în inima Caiafei şi provoacă 
răstignirea Domnului, care o primeşte pentru a împlini Scripturile şi a mîntui omenirea. Textul 
se păstrează într-un manuscris al Academiei Române din secolul al XVIII-lea. Ne-a venit din 
literatura bulgară, unde textul era cunoscut din secolul al XIV-lea. La rîndul lor, bulgarii l-au 
primit din Bizanţ, unde apare încă din veacul al XII-lea. 

La atît se reduce literatura cu nuanţă bogomilică în literatura scrisă românească. 

în literatura orală a poporului circulă azi un ciclu însemnat de legende în care se vede 
concepția dualistă a lumii, antagonismul dintre cele două mari puteri: Dumnezeu şi Satana — 
Dumnezeu creator al vietăţilor bune (calul, boul, oaia, albina), Satana creator al celor rele 
(viespea, liliacul, şarpele). Exceptînd una singură — în care cei doi creatori apar alături ca 
urzitori ai omului, Satana plămădind trupul din lut, Dumnezeu hărăzindu-i sufletul, legendă 
care ne este atestata ca autentic bogomilică de către călugărul bizantin, contimporan cu secta, 
Euthimie Zygabenos, multe din celelalte au putut pătrunde la noi, precum am arătat în altă 
parte /, nu numai din sudul Dunării, ci şi din Iran, prin coloniile iraniene din sudul Rusiei. 

CODEX STURDZANUS 

Textele din Codex Sturdzanus însă nu au nimic comun cu bogomilismul. Pentru 
întîiaşi dată, în Studii bizantino-române, D. Russo a arătat că textul numit de Hasdeu Cugetări 
în ora morții şi în care el vedea o creațiune originală românească, de caracter bogomilic, nu 
este originală, ci este o întreţesere de fragmente luate din Dioptra lui Filip Solitariid, din 
Evhologiu şi din Viaţa Sf. Vasile cel Nou. 

Mergînd pe drumul deschis de Russo, am arătat în 1929, în Cărţile populare în 
literatura românească, |, p. 43—48 şi mai ales 68, 73—75, 94—97, că nu se poate stabili nici 
o legătură nici între celelalte legende religioase din Codex Sturdzanus, Codex Martianus şi 
Codex Todorescu şi între mişcarea bogomilică, pentru două motive destul de simple: 1. 
Textele apocrife din Codex Sturdzanus apar în literaturile creştine — siriacă, bizantină şi 
coptă —m cu patru-cinci secole înainte de ivirea bogomilismului în Balcani, şi al 2-lea, că ele 
cuprind idei ce vin în contradicţie flagrantă cu doctrina bogomililor. 

! Cărțile populare, 1, p. 35 — 42. 

aşa cum o cunoaştem din expunerea călugărului bizantin contimporan £u-thimie 
Zygabenos. Aşa, de pildă, bogomilii, ca şi albigensii, nu admiteai. învierea trupului, pe care îl 
considerau ca operă a Satanei, deosebindu-se în această privinţă de biserica ortodoxă, care 
crede că în ziua judecății dir urmă, sufletele vor învia în trupurile pe care le-au părăsit. în 
Apocalipsul lui Pavel este un pasaj în care, după ce se povesteşte că îngerii iau sufletul omului 
drept din trup, se întorc şi-i spun: „Suflete, cunoaşte-ţi trupul tău de unde ai ieşit, că iară te vei 
întoarce în trupul tău la ziua de înviere". Bogomilii dispreţuiau crucea; în legendele din Codex 
Sturdzanus sînt pasaje din care reiese veneraţia pentru crucea pe care a fost răstignit 
Mîntuitorul. Bogomilii respingeau împărtăşania cu pîine şi vin, pe care o considerau ca un 
sacrificiu adus demonilor; în Călătoria Maicii Domnului la iad, această taină a euharistiei este 
învăluită într-o aureolă divină. Bogomilii propovă-duiau dogma celibatului; în Călătorie nu 
numai că nu este combătută căsătoria, dar ea este admisă chiar pentru preoți. 

Renunţînd dar la clasarea făcută de Hasdeu în texte bogomilice şi măhă-cene, vom 
împărți scrierile din Codex Sfurdzanus, după cuprinsul lor, în două grupe: 1. literatură 
apocrifă apocaliptică, care, în numele apostolilor sau al Sf. Fecioare, ne dezvăluie într-o 
formă plină de simboluri tainele lumii de dincolo de moarte, şi 2. legende hagiografice : 
acestea, într-o lumină de miracol, ne povestesc viața supraomenească a marilor iluminați care 
şi-au sacrificat viaţa pentru triumful creştinismului, precum şi marilor asceți care şi-au 
mortificat trupul pentru a-şi mîntui sufletul. 

Ciclul legendelor apocaliptice este reprezentat în Codicele Sturdzan prin următoarele 
trei texte: Apocalipsul apostolului Pavel, Călătoria Maicii Domnului la iad şi Moartea lui 
Avraam. La acestea s-ar putea adăuga, prin caracterul ei, şi Epistolia Domnului nostru Iisus 
Christos sau Legenda Duminicii. 

Apocalipsul apostolului Pavel a fost plăsmuit prin veacul al IV-lea d. Ch. cu intenția 
de a lămuri pasajul obscur din scrisoarea a li-a a apostolului, în care acesta, povestind celebra 
viziune pe care a avut-o în Valea Damascului şi care l-a convertit din cel mai înverşunat 
vrăjmaş al creştinilor în cel mai zelos apostol, spune textual că a fost răpit la al treilea cer şi a 
auzit şi văzut lucruri pe care nici un om nu le-a auzit şi nu le-a văzut. De fapt, tendința 
apocalipsului este să pună în relief contrastul dintre grădinile raiului cu cetatea de pietre 
scumpe şi mărgăritare, de o parte, şi dintre veşnicul întuneric al infernului, unde se muncesc 
în rîuri de foc cei păcătoşi, de altă parte. 

Acest apocalips a avut mai puţină răspîndire în literatura veche românească, deoarece 
versiunea lui derivă după un text sîrbesc mutilat, care fusese tipărit la începutul secolului al 
XVI-lea la Veneţia, de tipograful sîrb Bozidar Vukovic. 

Călătoria Maicii Domnului la iad, copiată în Codicele Sturdzan pe la 1580, stărui este 
asupra chinurilor din infern, unde diferitele grupe de păcătoşi se zbat, ca şi în infernul lui 
Dante, în chinuri din ce în ce mai grele, cu cît Sf. Fecioară intră mai adînc în împărăția 
întunericului. 

A treia legendă. Moartea lui Avraam, după ce ne descrie bunătatea lui Avraam, care 
nu se aşază niciodată la masă fără oaspeți, ne povesteşte împrejurările în care patriarhul a 
văzut tainele cereşti. leşind o dată cu fiul său 

Isac să caute un oaspe pentru masă, întîlnesc sub poalele unui munte un călător obosit 
pe care îl aduc în casa lor. Peste noapte, Isac are un vis revelator, şi atunci străinul, care nu era 
altul decît îngerul Domnului, se destăi-nuie lui Avraam, spunîndu-i că e trimis de Domnul să-i 
ridice sufletul. După cererea stăruitoare a lui Avraam, îngerul, îngăduindu-i să mai trăiască 
încă, îl ridică pe un car de foc la cer, unde patriarhul vede, în pragul raiului, masa de judecată 
a lui Sit, calea îngustă care duce spre rai, calea largă care duce spre iad şi alte taine divine. 

Versiunea din Codex Sturdzanus se încheie aci, dar alte versiuni, traduse din grecește, 
la sfîrşitul secolului al XVII-lea sau începutul secolului al XVIII-lea, ne povestesc cum 
patriarhul, scoborît pe pămînt, nu se mai îndură să se despartă de ai săi. Dumnezeu trimite 
atunci moartea, care dîndu-i să bea din paharul ei, Avraam îşi dă sufletul, pe care un cor de 
îngeri îl duc spre cer. 

în afară de aceste trei apocalipse, care dezvăluie tainele lumii de dincolo de moarte, cu 
contrastul dintre paradis şi infern, a mai circulat în vechea literatură românească un al patrulea 
apocalips, care destăinuia maselor populare tainele judecății din urmă. Este Apocalipsul 
Sfintului loan Bogo-slovul, descoperit de regretatul N. Drăganu într-un codice din veacul al 
XVI-lea, şi pe care l-am găsit apoi şi într-o serie de manuscrise din Biblioteca Academiei 
Române. Textul nu se poate identifica însă, după cum credea Drăganu, cu textul bogomilic 
descoperit în arhivele inchiziţiei din Carcas-sone — oraş în sudul Franţei — unde fusese pe 
vremuri un important centru al ereziei albigense. Dimpotrivă, în fo ma în care îl avem în 
literatura noastră, el are concepţii ortodoxe: venerarea profeților, adorarea crucii, ideea că, la 
ziua judecății din urmă, oamenii vor învia cu trupul. Textul povesteşte, după cum arată titlul, 
cum apostolul, urcîndu-se în muntele Tavorului, se roagă Domnului să destăinuie cele ce vor 
fi în ziua judecății din urmă. într-o lumină orbitoare, Mîntuitorul, deschizînd cerul, îi arată 
lucrurile simbolice — o carte pecetluită cu şapte peceți — şi îi destăinuie sensul lor şi zilele 
de agonie ale lumii, cînd va veni Antihrist pe pămînt să amăgească omenirea, cînd îngerii vor 
aprinde pămîntul şi cînd toate cele trecătoare se vor mistui. 

La literatura apocalipselor apocrife se poate adăuga şi Legenda Duminicii sau 
Epistolia Domnului nostru Isus Christos, care se păstrează în Codex Sturdzanus. E vorba de o 
piatră căzută din cer, mică la vedere, dar aşa de grea că nimeni nu o putea ridica. Abia după ce 
patriarhul Ierusalimului şi soborul de preoți s-au rugat trei zile, piatra s-a deschis şi în ea s-a 
găsit scrisoarea Domnului, sfătuind omenirea să serbeze duminica şi ameninţ înd cu cele mai 
grele pedepse cereşti pe cei care vor nesocoti duminica şi vor călca legea Domnului. 

Cum era de aşteptat, această literatură, răspîndită de preoţi în masele credincioşilor de 
pe vremuri, a avut un adînc răsunet în păturile populare. Cu deosebire Călătoria Maicii 
Domnului la iad şi Legenda Duminicii, care se citesc şi azi cu evlavie în lumea satelor şi sînt 
socotite ca amulete, aducătoare, de noroc şi păzitoare de primejdii, au împrumutat materiale 
pentru ciclul colindelor religioase. Scena muncilor din iad din pridvorurile multor biserici de 
sate este zugrăvită adesea cu elemente care amintesc Călătoria. Nu mai puţin norocos a fost, 
în ceea ce priveşte influența asupra poporului. Apocalipsul apocrif al sfîntului loan 
Bogoslovul. Mai tot ciclul credințelor 

populare despre sfîrşitul lumii, cu mitul lui Antihrist, cu lupta lui pentru a amăgi 
omenirea, cu victoria asupra lui Enoh şi Ilie, cu focul care va mistui pămîntul, pleacă de la 
acest apocrif şi de la o altă carte, intrată mai tîrziu în literatura noastră din literatura rusească, 
pe la jumătatea secolului al XVIII-lea: Semnele venirii lui Antihrist. 

BIBLIOGRAFIE 

Despre literatura apocrifă s-a scris foarte mult în timpurile din urmă. Lămuriri 
suficiente şi o bibliografie bogată la N. Cartojan, Cărțile populare în literatura 
românească, voi. l, p. 22 — 23, Bucureşti, 1929, ed. Casa Şcoalelor. 

Doctrina bogomililor a fost expusă de un călugăr învăţat, Euthimie Zygabenos, 
contemporan cu Alexe Comnenul, împăratul care a dezlănțuit prigoana împotriva ereziei din 
Bizanţ. El pretinde că a ascultat, ascuns în spatele tronului, convorbirea dintre împăratul 
bizantin şi medicul Vasilie, căpetenia bogomililor, care, în ur ma acestei convorbiri, a fost ars 
pe rug, împreună cu cei 12 apostoli ai săi. Opera lui Zygabenos se numeşte Panoplia 
Dogmatica (llavo-rikia40 YHCmxfl)- Este o operă de dogmatică în care se expun doctrinele 
sectelor care minau creştinismul, pentru caapoi să fie combătute punct cu punct. Textul 
grecesc a fost publicat pentru întîiaşi dată la Tîrgovişte în 1710 (de frica turcilor s-a scos 
capitolul privitor la sarasini). Textul grecesc întreg a fost publicat de M i g n e, în Patologiae 
cwsus completus. Series gradeca posterior, tom CXXX. Capitolul despre bogomili republicat 
de G. F i c k e r, Die Phundagiaten, Leipzig, 1908, după un ms. din Bibi. Universităţii din 
Utrecht. 

Pentru bogomilii din Bulgaria avem un izvor contemporan în cele 13 cuvîntări ale 
prez-biterului Cosma îndreptate împotriva ereticilor. Aceste cuvîntări au fost editate în timpul 
din urmă de un învăţat rus M. PopruZenko, CB xo3uw npecBHTepa cnoBo Ha epeTHKH, 
Petersburg, 1907. O traducere în limba română a dat Alex. Iordan, /svoare bogomilice. 
Predica presbiterului Cosma, Bucureşti, 1938, 

Un sinodic al ţarului Boril, care a început persecuția bogomililor în Bulgaria, tradus 
din greceşte în anul 1211, după ce secta a fost distrusă, pentru a stabili normele credinţei 
pravoslavnice, cuprinde adaose interesante, dintre care unele priveşte erezia bogomilică. 
Sinodicul a fost publicat şi el în CuHoflHHK rjapa EopHJia, Sofia, 1928. 

Un al patrulea izvor ni-l procură patriarhul Eftimie din secolul al XIV-lea. Acesta, 
într-o biografie a episcopului Ilarion din Moglena (o dieceză din Bulgaria, unde erau 
numeroşi bogomili), a inserat şi discuțiile pe care episcopul Ilarion le-a avut cu ereticii. 
Biografia a fost publicată de E. Kaluzniacki, Werke des Patriarchen von Bulgarien 
Euthymius, Wien, 1901, p. 27-58. 

în sfîrşit, un alt izvor pentru cunoaşterea bogomilismului este o operă a episcopului 
loan Torquemada. Acesta fusese însărcinat de popa Sixt să convertească la catolicism resturile 
bogomililor din Bosnia. în acest scop, el a întocmit în anul 1461 un Symbchim veritatum fidei 
romanae ecclesiae, în care se enumera 15 puncte ale ereziei maniheice, pentru a fi apoi com- 
bătute din punct de vedere catolic. Simbolul a fost publicat de Fr. R a c k i, în Starine, XIV 
(1882 , p. şiurm., Zagreb. 

Un studiu important pe baza tuturor izvoarelor în literatura bulgară este al prof. I o r- 
dan Ivanov, BoroMHJiCKH KHHrn n Jiereuflu (Cărți şi legende bogomilice), publicat de 
Academia Bulgară în 1925, Sofia. 

Texte. Legenda lui Adant şi Eva a fost publicată de dr. M. Gaster după un manuscris 
de la începutul secolului al XVII-lea (circa 1600— 1625), în Revista pentru istorie, 
arheologie şi filologie, I (1883), p. 78 — 80, şi reprodus în Chrestomaţie română, 1. p. 63 
65. 


In legătură cu această legendă stă şi textul versificat: Cîntecul lui Adam, pentru care 
vezi mai pe larg Cărțile populare în literatura românească, I, p. 55 şi urm. 

Pentru Lupta arhanghelului Mihail ou Satanail şi Disputa lui Isus cu Satana, vezi 
pelarg N. Cartojan, Cărțile populare în literatura românească, II, Fundaţiunea pentru 
literatură şi artă „Regele Carol II", Bucureşti, 1938, p. 34—37, 85—87. 

în literatura orală a poporului nostru se găsesc însă numeroase legende cu caracter 
bogomilic, pentru care vezi mai pe larg I. A. Candrea, Zarba fiarelor, Bucureşti, Cultura 
Naţională, 1928, p. 59 — 67, şi N. Cartojan, Cărţile populare in literatura românească, 
voi. l/p. 35-42. 

Textele apocrife din Codex Sturdzanus (Apocalipsul Apostolului Pavel, Călătoria 
Maicii Domnului la iad, Moartea lui Avraam, Legenda Dwminicii, Legenda Sf. Sisinie ), 
precum şi legenda hagiografică a Sf. Vineri au fost publicate de B. P. H a s d e u în Cuv.ente 
den bătrini, voi. Il. 

Alte versiuni din Apocalipsul Apostolului Pavel, Apocalipsul Maicii Domnului au fost 
publicate de N. Drăgaii u, Două manuscripte vechi m' Codicele Todorescu şi Codicele 
Marțian, Bucureşti, Academia Română, p. 200 şi urm. 

O altă versiune cu rotacism (reprodusă în facsimil), N. I o r g a. Istoria românilor, voi. 
IV, Cavalerii, p. 114—115. Nu este însă din secolul XV. Cf. N. Drăganu Dacoromania IX, 
1936-1938, p. 219-224. 

O versiune dezvoltată din Moartea lui Avraam a fost publicată de dr. M. Gaster în The 
Transactions of the Society of Biblical Archaeology, IX (1887), p. 195— 199, text românesc 
şi traducere engleză după un manuscris din 1750. 

Textul Apocalipsului lui loan Bogoslovul a fost publicat de N. Drăganu, Două manus- 
cripte : Codicele Todorescu şi Codicele Marțian, p. 229. 

Pentru alte manuscrise inedite din colecția Academiei Române precum şi pentru texte 
slave publicate de N. Tihonravov, A. Pypin, I. Porfiriev şi alţii, şi pentru prototipe greceşti a 
se vedea Cărţile populare în literatura românească, voi. I, la capitolele respective. 

Studii. O expunere detaliată pentru domeniul românesc, cu o biografie mai completă, 
se găseşte în studiul meu, Cărţile populare în literatura românească, voi. I Epoca influenței 
sud-slave, p. 24-34, Bucureşti, 1929, unde este studiată şi întreaga literatură apocrifă. 

LITERATURA HAGIOGRAFICĂ 

Deşi curentele reformiste erau împotriva cultului sfinţilor —ne reamintim de prefața 
Cazaniei lui Coresi: „sfinții morți nu ascultă rugăciunea noastră" — totuşi preoții români din 
părțile ardeleneşti au tradus de timpuriu şi au pus în circulaţie şi cîteva vieți de sfinţi, care 
alcătuiesc un capitol interesant în literatura noastră veche: legendele hagiografice. 

Literatura aceasta fusese alcătuită în vremurile de adînc misticism ale evului mediu, 
cînd cultul sfinților luase un avînt aşa de puternic, încît drumurile care duceau către centrele 
în care se păstrau moaştele sfinților — numite în documentele timpului strata publica 
peregrinorum — erau înţesate de alaiuri lungi de pelerini porniţi din toate părțile lumii 
creştine. Pentru a satisface curiozitatea pioasă a mulțimilor, care veniseră pe drumuri prăfuite 
din adînci depărtări, avide de a cunoaşte viața şi minunile sfinţilor al căror sprijin îl cereau, 
cărturarii din jurul sanctuarului în care se păstrau moaştele lor au alcătuit legendele 
hagiografice. 

în plăsmuirea acestor legende, autorii lor s-au servit de materialul pus la îndemînă de 
tradiția populară, care pleca, fireşte, de la povestirile martorilor contemporani cu sfîntul; dar 
acestea, transmise din generaţie în generație, fuseseră în mod conştient prelucrate — cum 
dealtfel se petrec lucrurile şi azi sub ochii noştri — de imaginația populară: cadrul istoric şi 
geografic în care se desfăşurase viaţa reală a sfîntului fusese şters, iar în locul lui fantezia 
creatoare a poporului, folosindu-se de străvechile legende populare, a creat tipul generic al 
sfîntului, în care latura miraculoasă a vieţii fusese accentuată şi subordonată unei concepții 
aparte. 

în elaborarea elementului miraculos din legendele populare, hagiografii au fost 
influențați de curentele filozofice ale timpului şi, în primul rînd, de mistica neoplatoniciană. 
Aceasta susținea că în timpul extazului religios, sufletul omului se poate desprinde de 
materialitatea trupului şi că, pătruns de divinitate, stă mai presus de legile naturii, pe care le 
înfruntă. Pentru hagiograf, sfîntul este campionul lui Dumnezeu pe pămînt în lupta contra 
păgînismului şi a ispitelor acestei lumi trecătoare, cu care duhul răului caută să primejduiască 
mântuirea omenirii. în ceasurile de tortură, ei se confunda în sufletul lor cu Mîntuitorul, care 
radiază în jurul lor nimbul sfinţeniei. Acest nimb al sfinţeniei creează în jurul mucenicilor un 
fel de pavăză invizibilă care destramă puterea legilor fizice ale naturii şi înalță sufletul şi 
trupul celui prigonit de vrăjmaşii Mîntuitorului dincolo de granițele naturii materiale. De 
aceea, cînd se scoboară în arenă, unde se dau drumul fiarelor sălbatice, acestea nu se reped la 
ei. Torturile cele mai groaznice nu-şi mai pot produce efectul, fiindcă trupul sfîntului, ocrotit 
prin harul divin, este imun: săgețile nu-l străpung, flăcările nu-l mistuie, otrava nu-l distruge, 
pînă în clipa cînd Mîntuitorul îi primeşte sufletul, oferindu-i cununa de martir. 

în afară de ciclul acesta al marilor martiri care şi-au dat viaţa pentru izbînda ideii 
creştine, literatura hagiografică mai cuprinde un alt ciclu mare de legende, acel în care se 
proslăveşte viaţa marilor asceţi. Se ştie că în veacul al IV-lea, după ce Constantin cel Mare a 
admis creştinismul în imperiul său, prigonirea creştinilor a încetat, şi cu aceasta s-a încheiat şi 
epoca martirilor. Admiraţia lumii creştine începe să fie atrasă atunci către o altă formă a ero- 
ismului mistic: asceţii. Aceştia —oameni simpli ori cărturari versaţi în filozofia timpului sau 
chiar mari împărați bizantini — în misticismul lor fanatic, se lepădau de toate bunurile vieţii 
pămînteşti şi, departe de valurile zgomotoase ale lumii, în văgăunile munților sau în pustiuri, 
duceau o viață aspră de abstinenţă, mortificîndu-şi trupul, pentru a obține harul mîntuirii 
divine. Admirînd credinţa lor înflăcărată, biserica i-a trecut şi pe ei în rîndul sfinților. 

Din literatura secolului al XVI-lea şi începutul celui de al XVII-lea au ajuns pînă la 
noi şi trei legende hagiografice: legenda Sfintei Vineri, a Sfintului Sisinie şi a Sfîntului Alexie 
— primele două în Codex Sturdzanus, cea de-a treia într-un codice găsit la Cohalm de d-1 Ilie 
Bărbulescu, fost profesor la Universitatea din Iaşi. 

Legenda Sfintei Vineri este o legendă de martiră în care ni se povesteşte cum sfinta, 
pornind în lume să propovăduiască învățăturile Evangheliei, a fost legată pe cruce şi osîndită 
să fie arsă de vie, cum a fost mîntuită de un înger, cum apoi a scăpat neatinsă dintr-un cazan 
cu smoală clocotindă şi cum, în cele din urmă, un împărat păgîn i-a tăiat capul. Legenda 
aceasta s-a răsfrînt în colindele religioase şi în descîntece: 

Cine poate spune povestea Sfintei Vineri 

S-o zică 

Joi sară de două ori, 

Vineri dimineaţa de trii ori, 

Că l-oi scoate din lacuri, 

Din pacuri, 

Şi l-oi duce 

Une-o hi mesă-ntinsă. 

Făclii aprinsă, 

Izvoarăle reci şi fîntăni curate... 

(Cărţile populare, I, p. 161) 

grăieşte un descîntec din Hunedoara. Partea finală a legendei, în care sfînta se roagă 
lui Dumnezeu să ia în paza lui pe cei ce-i cinstesc ziua şi să blesteme pe cei ce nu i-o cinstesc, 
este obîrşia unui întins cerc de superstiții populare privitoare la interdicția de a munci vinerea: 
— „Vinerea nu se face leşie, nici se toarce, nici se coasă, nici cămăşi se spală, că e rău de 
pățit" — şi la o mulțime de păţanii ale celor ce n-au respectat ziua sfintei. 

Legenda Sfintului Sisinie este un vechi descîntec desprins din ciclul formulelor magice 
ale vechei Asirii, care a fost prelucrat în legendă hagiografică în Egiptul elenistic — unde s-a 
descoperit acum 30 de ani, de către un arheolog francez, cea mai veche formă a legendei, 
zugrăvită pe frescele unei mănăstiri creştine de pe la anii 400. Este o poveste sumbră despre 
sfîntul care, luîndu-se pe urmele diavolului, fiindcă răpise din leagăn copiii surorii sale, îl 
găseşte, după spusele măslinului pe care-l binecuvîntează, în fundul mării şi, după ce-l sileşte 
să restituie copiii, îl bate cu buzduganul ca să-şi spună numele şi formele în care se preface 
cînd răpeşte copiii. Se ştie că, după concepțiile populare, duhul rău se poate preface în tot 
felul de vietăți şi că în fiecare din aceste metamorfoze ale sale el poartă cîte un nume special. 
Cine cunoaşte numele şi-l pronunţă sau îl scrie are pe diavol în puterea lui. De aceea legenda 
scrisă se întrebuinţează şi azi, mai ales în satele din Bucovina şi Moldova, ca amulet de către 
lehuze şi noii-născuţi împotriva influenţei nefaste a diavolului. Dacă nu se ia această 
precauţie, atunci se poate întîmpla ca copilul să se îmbolnăvească de samca (un nume pe care- 
1 poartă diavolul în această legendă) şi atunci, pentru a-l tămădui, se recurge la descîntece 
numite „de samca". Un descîntec asemănător, scris pe foi de plumb în limba slavă, cu 
particularități fonetice sîrbeşti din secolul al XHI-lea, a fost descoperit la noi în nişte săpături 
făcute la Turnu-Severin de d-l C. Bărcăculă. 

Cea mai interesantă legendă hagiografică este însă a Sfintului Alexie, a cărui duioşie a 
ispitit din veacul al XI-lea şi condeiul unui truver francez. 

Sf. Alexie, fiul unui nobil roman, îşi părăseşte soţia în noaptea nunţii şi, ducîndu-se la 
țărmul mării, se îmbarcă pe o corabie care-l duce în limanurile Capadochiei. Aci, în tovărăşia 
unui sihastru, pleacă spre Edesa, unde se păstra icoana nefăcută de mîini omeneşti, pe care 
Mîntuitorul o trimisese lui Avgar. îşi împarte averea săracilor şi, devenit mai sărac decît cel 
mai sărac cerşetor, îşi petrece vremea în umilință şi rugă, la uşa bisericii. Servitorii tatălui său, 
trimişi în lume pe urmele lui, trec pe lîngă el fără să-l recunoască. Soţia şi părinții rămîn 
deznădăjduiți. Trec astfel 17 ani, pînă cînd, într-o noapte, Sf. Fecioară se arată în vis unuia 
dintre preoți, cerîndu-i să aducă în biserică pe „omul lui Dumnezeu". Alexe este astfel 
descoperit; vestea despre sfinţenia lui se răspîndeşte în toată ţara. Dar el se face nevăzut, 
pleacă spre țărmul mării şi se îmbarcă pe o corabie, care, surprinsă de furtună, îl aduce în 
limanurile copilăriei sale. Rătăcind pe străzile Romei, întîlrieşte pe tatăl său, care nu-l 
recunoaşte, dar care, în amintirea fiului său, pe care îl credea pierdut, îi dă adăpost în casa sa. 
Acolo trăieşte 17 ani, sub scara tatălui, fără să se destăinuie nimănui, nici părintelui, nici 
mamei, nici soţiei sale, care-i rămăsese credincioasă. Abia la sfîrşitul vieţii lui, printr-o 
minune dumnezeiască, se dezvăluie misterul care-i acoperise viaţa. 

Această legendă al cărui sîmbure îl formează o poveste siriacă din secolul al V-lea, 
prelucrată în Bizanț şi mai tîrziu în Roma, a pătruns în literatura noastră de la sfîrşitul 
secolului al XVI-lea sau începutul celui de al XVII-lea şi a avut un răsunet deosebit în sufletul 
popular. 

Sim. Florea Marian a cules un ciclu de legende în care viaţa Sfîntului Alexie a fost 
prelucrată de imaginaţia populară cu elemente felurite — unele venite din romanul lui 
Varlaam şi loasaf, altele chiar burleşti, împrumutate din ciclul lui Păcală. 

BIBLIOGRAFIE 

Texte. Legenda Sfintei Vineri: B. P. Hasdeu, Cuvente den bătrîni, II, p. 145—156, 

den bătrini, II, p. 284—291, cu textul slavonesc în paralelă şi cu o redacțiune modernă, 

Viaţa Sfintului Alexie: Eufrosina Simionescu, Codicele de la Cohalm, laşi, 1924, p. 56 
—57; dr. M. Gaster, Revista pentru istorie, arheologie şi filologie, II, 1884, p. 342—352, 

Pentru mai multe amănunte bibliografice de tipărituri, ms. româneşti şi izvoare, N. 
Car-t o j a n, Cărțile populare in literatura românească, I, Bucureşti, 1929 (ed. Casa 
Şcoalelor), p. 163, 153-155, 170-171. 

Studii. N. Cartojan-, opera citată, cap. XVII, Legende kagiografice, p. 
137—171. 

LITERATURA DIDACTICĂ 

Trecerea de la literatura apocrifă la cea didactică era uşor de făcut, deoarece literatura 
didactică de la începutul culturii noastre era alcătuită din texte în care maximele, elementele 
rudimentare de științe naturale, precum şi cele narative, legende şi istorioare, sînt subordonate 
unor idei morale şi religioase. 

Literatura didactică este reprezentată în secolul al XVI-lea şi începutul celui de al 
XVII-lea, în afară de învățăturile lui Neagoe Basarab către fiul său Teodosie, despre care ne- 
am ocupat la locul său, prin două texte: unul venit din Egiptul elenistic prin vechiul Bizanţ: 
Fisiologul, altul venit din literatura Italiei medievale: Fiore di virtu. 

FISIOLOGUL. Fisiologul este o interesantă carte, alcătuită — după cum conchide Max 
Wellman într-un studiu recent — în secolul al IV-lea, poate în Egipt, sub influenţa curentelor 
neopitagoriciene şi a altor curente mistice din Orient, care căutau să descopere calităţile 
oculte ale lucrurilor, avantajele magice şi simbolurile lor religioase. 

Este, de fapt, un fel de tratat de zoologie şi de morală în acelaşi timp, în care animalele 
şi păsările, după ce sînt descrise cu obiceiurile reale sau închipuite, sînt interpretate apoi ca 
simboluri ale unor idei morale şi religioase. 

în ciclul animalelor descrise de Fisiolog se găsesc şi animalele fantastice din miturile 
popoarelor vechi, ca de pildă finixul, o pasăre ca păunul, cu capul de aur, care ar fi trăit pe 
lîngă cetatea Heliopol. Acolo sta nouă ani pe cedrii Livanului, fără să se hrănească, fiindcă, 
ne spune textul, era hrănit de Duhul sfint. După nouă ani i se umpleau aripile de mireasmă şi, 
auzind toaca preotului din cetate, intra cu el în biserică, se aşeza pe jertfelnic şi se aprindea, 
mistuindu-se în cenuşă, pentru ca apoi , a doua zi, preotul să o găsească renăscută şi 
întinerită. Alte animale mitice din Fisiolog sînt vasi-liscul, un fel de balaur cu privirea 
înveninată, care ucide de la distanță, sau gorgonia, un monstru cu chip de femeie şi cu perii 
capului de balaur. 

Pentru a ne face o idee de structura acestei curioase cărți, iată, de pildă, cum este 
descrisă gheonoaia sau ciocănitoarea; 

„„Gheonoaia zboară din copaciu în copaciu, scobind lemnul, şi ascultă cu urechea şi 
dacă află lemnul tare şi vîrtos, ea fuge de la dînsul, iar unde află lemn slab şi găunos, ea tot 
scobeşte şi să sălăşluieşte într-însul; şi acolo scoate şi puii săi; şi lăcuieşte într-însul. 

Aşa şi diavolul: umblă din om în om, cercînd cu vicleşugul său, şi dacă găseşte om 
slab să sălăşluieşte într-însul, iar dacă-l găseşte postind şi rugîn-du-se sau făcînd milostenie, 
el fuge că nu-i place." 

După cum se vede, descrierea păsării este urmată de interpretarea simbolică. 

în felul acesta sînt descrise şi interpretate în sensul unui simbol moral o mulţime de 
animale şi păsări: pelicanul, care-şi sfîşie pieptul pentru ca din sîngele lui să-şi hrănească puii, 
este interpretat ca un simbol al Mîntuitorului, care s-a răstignit pe cruce, pentru ca prin sîngele 
lui să mîntuie omenirea de păcatul primitiv; porumbeii, care umblă totdeauna în stoluri, pentru 
ca să se ferească de şoim, sînt daţi ca pildă creştinilor care trebuie să se adune în cete la 
biserică spre a se feri de diavol. 

Fisiologul a fost alcătuit, după cum s-a spus, în Egipt, unde se încrucişa cultura 
elenistică cu cea iudaică şi orientală şi cu creştinismul. Din Egipt a pătruns în Bizanţ şi a intrat 
de timpuriu, poate din veacul al V-lea, în Occidentul latin, unde, sub numele de Bestiarii, a 
fost tradus şi prelucrat în toate limbile romanice şi germanice. Elementele fantastice pe care le 
conținea nu au izbit mentalitatea naivă a lumii medievale, lipsită de spiritul critic pe care ni-l 
dă astăzi progresul ştiinţelor exacte. Dealtfel, însuşi Sf. Ieronim, traducătorul Bibliei în 
latineşte, ne povesteşte într-una din scrisorile sale scena întîlnirii în pustiu a sfîntului Antoniu 
cu un satir, care ar fi cerut sfîn-tului să se roage pentru el lui Dumnezeu. 

Cînd asemenea naivități se găseau pînă şi în scrierile sfinților părinţi, nu trebuie să ne 
mirăm că elementele din Fisiolog au pătruns în romanele courtois ale Franței medievale, ca de 
pildă în Floire et Blanchefleur, sau în operele truverilor, ca Thibaud, contele Champagnei şi 
regele Navariei, ori în ale istoricilor şi naturaliştilor, ca Jacques de Vitry ş.a. Bestiariile s-au 
bucurat astfel în evul mediu de o largă popularitate. Au inspirat pînă şi arta, căreia i-au 
împrumutat motive decorative pentru turnuri, pentru fațade, pentru portaluri, amvoane şi 
vitraliurile domurilor, precum şi ornamentaţii pentru vinietele şi inițialele manuscriselor. 

Nu mai puțin răspîndit a fost Fisiologul în literaturile balcanice. 

De la bizantini, Fisiologul a călătorit mai departe la slavii sud-dună-reni, unde a fost 
tradus în două epoci diferite: o dată în epoca de aur a vechii literaturi bulgare, altă dată mai 
tîrziu, în epoca de supremație a literaturii sîrbeşti. 

La noi, Fisiologul se pare că a pătruns de timpuriu; se cunosc pînă acum vreo şase 
manuscrise, dintre care cel mai vechi a fost copiat în 1693, de Costea Dascălul, din biserica 
Şcheilor din Braşov, şi a fost republicat, cu un studiu, de doamna Margareta Mociorniţă- 
Constantinescu, în facsimile şi transcriere latină. Toate aceste şase manuscrise descind din 
acelaşi prototip — mult mai vechi, poate din secolul al XVI-lea sau începutul celui de al 
XVII-lea — tradus la rîndul său după o versiune sîrbească. 

Versiunea aceasta tradusă din slavoneşte este însă sumară; de aceea în epoca influenţei 
greceşti s-a făcut o nouă traducere după un text mult mai complet, al lui Damaschin Studitul, 
arhiepiscopul Naupactei, venit la noi într-o tipăritură venețiană sau în manuscris, adus din 
Muntele Athos. Nu ştim cui se datoreşte această nouă traducere, dar versiunea cea mai veche 

se păstrează într-un manuscris, copiat în anul 1774 de dascălul Duma şi publicat de C. 
N. Mateescu în Calendarul şi revista Jon Creangă pe 1914 şi 1915. 

Fisiologul a fost destul de răspîndit în literatura noastră veche. El a îmbogățit comoara 
tradițiilor populare cu legende despre animale şi păsări, că de pildă despre pelican sau despre 
amărîta turturică, acea duioasă istorioară despre pasărea care, rămasă fără soţ, nu se mai aşază 
pe lemn verde, nici nu mai bea apă limpede. Această temă se găseşte în învățăturile lui 
Neagoe, în Evanghelia învățătoare de la Dealu, a fost culeasă în mai multe variante din gura 
poporului în Muntenia şi Bucovina şi a fost literalizată la începutul secolului trecut de 
Enăchiţă Văcărescu (după liricul grec Psalidas) şi de Asachi (Păsăruica stingheră). Un alt 
animal fantastic din Fisiolog, utilizat adesea ca motiv decorativ în miniaturile manuscriselor 
din mănăstiri şi pomenit de multe ori de scriitorii noştri vechi, este vasiliscul, balaurul cu 
privirea fermecată, dar în acelaşi timp otrăvitoare. Stolnicul Constantin Cantacuzino, vorbind 
în Istoria Țării Româneşti de împărații romani din epoca decadenței, spune că erau „mai răi şi 
mai cruzi decît fiarele ... şi decît aspidele şi vasiliscii cei otrăvitori şi veninați” (ed. Iorga, p. 
85). Nicolae Filimon, în romanul său Ciocoii vechi şi noi, descrie astfel belşugul din casa lui 
Dinu Păturică: „Vutcele şi cafelele cele mai bune, ciubucele şi narghilelele cele umplute cu 
parfumatul tutun al Siriei... şi femeile cele cu ochii mai fermecători decît ai vasiliscului...” El 
a intrat şi în creaţiunea poetică a lui Eliade Rădulescu, care-l pomeneşte în oda sa La 
Schiller: 

Du sarcina, o, suflet, du corpul după tine, In sus pe calea strimtă, cu filii, cu consoarte; 
Te luptă cu Ananga, cu aspra neavere, Cu limbile de şarpe, cu ochi de vasilisc. 

Vasiliscul nu este aci, cum comentau într-o vreme autorii noştri de cărți didactice, 
„şopîrla care-şi schimbă coloarea pielii, cameleonul", ci balaurul fantastic din Fisiolog, care 
are privirea aşa de înveninată, încît ucide cu 

ea de la distanţă. 

FIORE DI VIRTU. Al doilea text cu caracter didactic al secolului al XVI-lea românesc are o 
origine italiană. Este Fiore di virtu, un mic tratat de morală, care a avut un puternic răsunet în 
literatura evului mediu. Nu numai că a fost pus sub teascul tiparului în Italia curînd după 
invenţia tipografiei (în 1474), şi a avut, în decurs de şase decenii, peste 40 de ediţii, dar a 
colindat aproape prin toate literaturile Occidentului şi a răzbătut şi în Orient, fiind tradus în 
limbile sîrbă, greacă, română, rusă, bulgară şi armeană. 

Acest succes aşa de frumos se datoreşte bunului-simţ cu care autorul, călugărul 
benedictin Tommaso Gozzadini, din Bologna veacului al XH-lea, ţinînd seamă de gustul 
epocii sale, a îmbinat într-un tot armonic materiale aşa de disparate la prima vedere. 

Cartea este alcătuită din 34 de capitole referitoare la virtuți şi viţii, dar aşezate 
simetric, astfel încît fiecare virtute să fie urmată de viţiul contrar: dragostea — pizma; 
dreptatea — strîmbătatea; adevărul — minciuna. 

Fiecare capitol Ia rîndul său e format din patru secțiuni de materiale diferite, dar 
reunite între ele armonic, ca piesele unui mozaic. Prima secțiune o alcătuiesc definițiile 
virtuţilor sau ale vițiilor, care sînt în genere precise şi clare. După definiţie urmează în 
fiecare capitol — în conformitate cu gustul cititorilor din evul mediu, care căutau simboluri 
pentru ideile morale ale creştinismului în lumea materială — comparația virtuții sau a 
vidului cu un animal, precum: frica cu iepurele, bărbăția sufletului cu şoimul, îngîm-farea cu 
păunul, mâînia cu ursul. 

Descrierea acestor animale, precum şi a altora fantastice — ca de pildă vasiliscul sau 
leoncornul, ori pasărea calandrinon, cu puteri de tămăduire — toate cu obiceiurile lor, 
închipuite ori reale, au fost împrumutate de autorul acestui tratat de morală al evului mediu 
din Fisiolog. 

Compararea cu animalele din Fisiolog se continuă cu o serie de maxime, privitoare la 
virtuțile şi viţiile corespunzătoare, culese din scrierile biblice sau din filozofii păgîni, ori din 
scriitori medievali. Deşi luate din izvoare disparate, ele sînt totuşi alese cu gust, scurte, 
concise, plastice, spirituale chiar. De pildă: 

„Casiodor: în ce chip buretele nu dă apă pînă nu-l storci, aşa şi scumpul nu dă 
nimănui nimica pînă nu-i iai cu sila. 

Pythagora: Scumpul <avarul) este ca măgariul ce poartă povară altuia; aşa şi scumpul 
strînge avuţie altora, iar el numai ce-i cu bănatul. 

Varos au zis: Albina ţine în gură mierea şi în coadă acul cu fierea." 

Partea cea mai atractivă a cărții o alcătuieşte secțiunea a IV-a, ultima, care întregeşte 
predica privitoare la întărirea virtuţilor şi înfrînarea viţiilor printr-o istorioară morală, aleasă 
şi ea din izvoare foarte variate, ca de pildă din romanele celebre ale timpului fca Romanul lui 
Alexandru cel Mare), din Gesta Romanorum, din scrierile biblice sau din legendele 
hagiografice. 

Amintesc aci legenda Îngerului şi a sihastrului, pe care a folosit-o Vol-taire în 
romanul său Zadig şi pe care a prelucrat-o la noi M. Sadoveanu în Povestiri pentru copii 
(Pustnicul Ieronim). Este o legendă care a avut multă răspîndire în evul mediu şi care îşi are 
sursa ei îndepărtată în Orientul semitic. Reamintesc de asemeni duioasa legendă a Casiei şi a 
prietenei sale Theo-dora cu împăratul bizantin şi cu mărul de aur — un reflex al folclorului 
bizantin. ! 

Fiore di virtu a pătruns în literatura noastră pe trei căi, prin trei traduceri diferite. 

Prima traducere s-a făcut în secolul al XVI-lea, direct din limba italiană, în Moldova. 
Oricât de curios ar părea la prima vedere un contact direct cu literatura italiană în secolul al 
XVI-lea, totuşi lucrul nu este exclus, dacă ne gîndim la legăturile ţărilor noastre cu Italia şi 
în primul rînd cu Veneţia, pe care documentele ce se descoperă încă în zilele noastre ni le 
înfăţişează într-o lumină din ce în ce mai interesantă: soliile lui Ştefan cel Mare în cetatea 
lagunelor, fiicele lui Petru Șchiopul măritate în Veneţia cu greco-italieni, anii de studiu ai lui 
Mihnea în Veneţia, sub îngrijirea mătuşii sale Marioara Adorna Vallarga, ce stătea în 
mănăstirea de călugărițe din Murano. Nu este 

1 A se vedea mai pe larg: N. Cartojan, Fiore di virtii în literatura românească, 
Analele Acad. Rom., Mem. secf. Ut., seria III, t. IV, mem. 2, Bucureşti, 1928, p. 9— 
13, 

126 


exclus ca în asemenea împrejurări un cărturar român din soliile sau din alaiurile 
princiare române, atras de celebritatea cărţii, să fi încercat transpunerea ei în limba neamului 
său. 

Traducerea românească, din nenorocire, s-a pierdut, dar se păstrează traducerea 
rusească, făcută după cea românească, într-o copie din veacul al XVIII-lea, care începe cu 
următorul titlu: „Cartea Floarea virtuților şi a viţiilor tradusă din limba italiană în valahă sau 
bogdănească (moldovenească) de către Gherman Valahul, iar din valahă tradusă în slavă de 
Veniamin leromonahul Rusin, la anul 1592". 

Această traducere rusească; păstrată în Muzeul Rumjancov din Moscova şi studiată de 
învățatul rus Istrin, ne dă, după cum se vede, o dată sigură la care a fost făcută traducerea 
rusească: 1592. înainte de această dată, Fiore di virlu circula deci în literatura noastră, tradusă 
direct din italiană de către Gherman Valahul. 

A doua traducere s-a făcut după un intermediar sîrbesc, care fusese la rîndul său tradus 
din italiană în secolul al XIII-lea, pe țărmurile Croaţiei, într-una din mănăstirile croate din 
insulele sau de pe țărmurile adriatice, în care se oficia servicul divin în limba latină şi care 
avea legături cu țărmurile vecine ale Italiei —m şi în primul rînd cu Veneția — un călugăr 
croat a transpus în limba neamului său celebra carte de morală a evului mediu. De pe 
țărmurile croate, traducerea lui a călătorit mai departe în inima Serbiei şi de aci a fost adusă la 
noi, unde a fost tradusă în limba românească, pe la jumătatea secolului al XVI-lea, în Ardeal. 
Această traducere s-a pierdut dar ni s-a păstrat o copie făcută în 1620, de popa loan Românul, 
în satul Sîmpietru din Hunedoara, în aşa-numitul Codex Neagoeanus. 

Traducerea ardeleană era însă plină de lacune; de aceea, către sfîrşitul secolului al 
XVII-lea, în epoca de renaştere a sentimentului religios din vremea lui Antim Ivireanu şi a lui 
Brîncoveanu, cînd clerul nostru a simţit nevoia de a pune în mîna poporului cărți de edificare 
morală, această carte a fost tradusă din nou. 

Această a treia traducere a fost făcută după un text grecesc, care deriva după o 
versiune publicată în tipografiile greceşti din Veneția. Această versiune fusese tradusă la 
rîndul ei după un incunabil italian şi publicată pentru întîiaşi dată la Veneţia, în 1529, şi 
retipărită continuu în cursul veacurilor al XVI-lea şi al XVII-lea, sub titlul "AoQoţ t<Sv 
/apvtcov. 

Una din aceste tipărituri greceşti a ajuns pînă în mănăstirile greceşti din Muntele 
Athos, unde a găsit-o, în timpul pelerinajului său, unul din boierii lui Brîncoveanu, paharnicul 
Constantin Sarachini, fiul unui doctor grec din Creta ce se împămîntise la noi. Paharnicul 
Sarachini, ducîndu-se să se închine la Muntele Athos, a dat peste această carte şi, voind să 
aducă şi el un prinos de recunoştinţă noii lui patrii, a îndemnat pe ieromonahul Filoftei, un 
călugăr român atonit, care, întîmplător, se întorcea cu el în ţară, s-o traducă în limba română. 

Traducerea a fost tipărită la 1700, la mănăstirea Snagovului, de către ieromonahul 
Antim Ivireanu, viitorul mare mitropolit. Cartea s-a răspîndit repede în toate ţinuturile 
româneşti, a fost multiplicată prin copii manuscrise; şi interesul pentru ea era încă destul de 
viu la începutul veacului al XIX-lea, cînd, în 1807, parohul bisericii din Bolgarseghiul 
Braşovului, lerei 

loan Ștefanovici, socotind că din vechea carte de morală „fieştecare dof-toria şi 
nectarul poate suge... ca albina care sboară cu mare osteneală şi sănătoasă înțelepciune peste 
cîmpuri şi livezi şi grădini, din floare în floare, pentru a-şi agonisi hrana", o tipăreşte din nou 
în tipografia fraților Constantin şi Ion Boghici. Cartea a dat-o la lumină, după cum o spune 
însuşi, după un exemplar tipărit la Snagov. Tipăritura aceasta a avut noroc, căci în anul 
următor, 1808, se tipăreşte a doua ediţie, de tipograful Friederich Herfurt; în 1814 se scoate a 
treia ediție la Sibiu şi, în sfîrşit, în 1864, o a patra ediţie la Bucureşti. 

Cartea aceasta, care a fost citită patru veacuri în literatura noastră, tradusă de cel puțin 
trei ori, copiată în toate ținuturile româneşti, tipărită apoi de cinci ori, nu putea dispare din 
circulație înainte de a lăsa în sufletul popular urmele ei. Elemente din ciclul asemănărilor cu 
animalele se găsesc împrăştiate în tradițiile populare privitoare la obiceiurile animalelor şi 
pasărilor, după cum dovedeşte culegerea lui Sim. FI. Marian, Ornitologia populară română. 
Istorioare morale ca Fiul împăratului Theodosie sau îngerul şi Sihastru aceasta din urmă 
prelucrată de M. Sadoveanu, au fost culese din gura poporului de diferiți culegători de 
material folcloric, iar tezaurul proverbelor populare româneşti datorează şi el o parte din 
sentinţele sale acestei vechi antologii morale a benedictinului italian din veacul al XIII-lea. 

Astfel maxima Sf. Isidor: „Găina pentru un ou face gălăgie de o aude vulpea" (din 
capitolul despre înălţare şi îngîmfare) se găseşte la Anton Pann, sub forma: 

Găina cînd va oua ' 

Aude o mahala; 

iar în colecția manuscrisă a lui Iordache Golescu: „Găina pentru un ou, multă gălăgie 
face". 

Maxima lui Varos: „Albina ține în gură mierea şi în coadă acul" o găsim în 
manuscrisele lui Iordache Golescu: „Albina ţine în gură mierea cea dulce şi în coadă acul cel 
otrăvitor", şi la Anton Pann în forma: 

Albina în gură cu miere Şi-n coadă acul cu fiere. 

Maxima atribuită Sf. Augustin: „Leul nu se luptă cu furnicile, nici vulturul nu prinde 
muşte" apare la Anton Pann sub forma: 

Vulturul stă-n loc şi veghează, Dar el muşte nu vînează. 

BIBLIOGRAFIE 

Fisiologul. Manuscrisul cel mai vechi, copiat în 1693 la Braşov de Costea Dascălul de 
la "biserica Şcheailor, a fost publicat în facsimile şi transcriere latină, cu un studiu, de Marga- 
reta D. Mociorniţă, într-o publicație a Seminarului nostru, apărută sub titlul Cercetări literare, 
I, Bucureşti, 1934, p. 83—101. 

Un alt manuscris din aceeaşi familie, copiat în 1777 de Andronache Bercheceanul, a 
fost publicat de dr. M. Gaster, M Physiologus rumeno, în Archivio glottologico 
italiano (al 

128 


ui Ascoli), anul X (1886), p. 273 — 304, în text românesc cu caractere latine şi în 
traducere 

taliană făcută de Pietro MerJo. 

O altă versiune, tradusă din greceşte sub titlul Oarecare cunoștințe de la filosofii vechi 
pentru firea şi obiceiurile năravurilor oarecăror jivini adunate de preainţeleptul întru 
arhierei Damaschin Studitul, a fost publicată, după o copie făcută în anul 1774 de dascălul 
Duma din Braşov, de C. N. M a t e e s c u în Calendarul revistei Ion Creangă pe 19 14 şi în 
revista de folclor Jon Creangă, VII (1914) şi VIII (1915). Pentru originalul grecesc a lui 
Damaschin Studitul vezi L e gran d, în Annuaire de l'Association pour V' encouragement 
des etudes grecques in France, VII, p. 157 şi urm. Pentru raporturile versiunilor româneşti a 
se vedea şi M a r-gareta, D. Mociorniţă în studiul amintit mai sus. 

Studii pentru Fisiolog, rnai pe larg N. Cartojan, Cărţile populare în literatura romă- 
nească, voi. I, p. 188—194. Bibliografia la p. 193—194, la care e de adăogat acum: Max 
Wellmann, Der Physiologus. Eine  religionsgeschichtlich  naturwissenschaftliche 
Vntersuckung. Philologus Supplementband, XXII, Heft 1, Leipzig, 1930. 

Fiore di Virtu. Textul din Codex Negoeanus n-a fost publicat pînă acum în întregime. 
Cîteva capitole publicate în mod critic, cu un studiu asupra originalului italian şi asupra răs- 
pîndirii lui în literaturile balcanice şi în cea română: N. Cartojan, Fiore di Virtu în literatura 
românească, în Analele Academiei Române, Memoriile secțiunii literare, seria IIl» tom. IV, 
memoriul 2, Bucureşti, 1928. Un rezumat în limba franceză al acestui studiu am dat în 
Archivum romanicum, voi. XII (1928), p. 501 — 514: Fiore di Virtii dans la litterature- 
roumaine. A se vedea şi Cărțile populare în literatura românească, |, p. 195 — 208, unde se 
dă şi o bibliografie completă. 

LITERATURA DE PREVESTIRE 

înainte de a trece la romanul popular, ne oprim puţin, pentru a avea o icoană completă 
a culturii româneşti din epoca de care ne ocupăm aci, asupra unor texte care au avut în trecut o 
largă circulaţie în toate păturile societății româneşti şi care formează şi azi lectura favorită a 
claselor populare. Este un gen de literatură care reprezintă prelungirea în creştinism a unor 
străvechi superstiții din lumea antică: cărțile de prevestire. 

Această literatură îşi are sursele ei îndepărtate în credințele astrale ale vechilor 
caldeeni şi asirieni. Se ştie că preoţii Asiriei şi Caldeei au aflat pe cer zodiile, pe care le 
considerau ca divinități, au stabilit semnele zodiacale şi, pornind de la concepţia că este o 
strînsă legătură între mişcarea astrelor şi tulburările naturii pe faţa pămîntului, pe de o parte, şi 
între desfăşurarea vieții omeneşti, pe de altă parte, au încercat, printr-o bogată literatură 
astrală, să descopere aceste raporturi, precizînd după mişcările cosmice şi după fenomenele 
naturii soarta omenirii. 

în săpăturile făcute în vremurile noastre în Asia Mică, pe ruinele vechii Ninive, s-au 
descoperit o sumedenie de tablete cuneiforme, scrise multe din porunca regelui Sagon I, cu 
preziceri astrale, ca de pildă: „Cînd constelația ursei se întoarce, nenorocire peste întreaga 
țară”. 

Din Asiria şi Caldeea, asemenea literatură s-a răspîndit în Egiptul elenistic şi de acolo 
a trecut în Bizanţ, unde a avut un rol important în elabo- 

rărea ultimelor curente ale filozofiei eline, în special asupra neoplatonismului. Mai 
tîrziu, cînd Roma ajunge o putere mondială şi-şi întinde stăpînirea în Orient, din Grecia şi din 
Asia Mică astrologia se infiltrează în Italia şi se răs-pîndeşte, cu timpul, în toate straturile 
sociale. 

Credinţele acestea superstițioase despre influenţa astrelor asupra vieţii omeneşti 
prinsese rădăcini atît de adinci în imperiul roman, încît împărații creştini au deschis lupta 
împotriva acestui gen de literatură, poruncind arderea cărților de astrologie. Alături de 
împărați, s-au ridicat marii părinți ai bisericii, ca de exemplu Sfîntul loan Hrisostomul, care, 
într-o omilie intitulată Pentru mincinoşii prooroci şi cei fără Dumnezeu eretici, omilie care a 
fost tradusă în limba românească de Radu Greceanu, cronicarul lui Constantin Brîncoveanu, 
spune: „Ce creştini sunt aceia care păzesc basmele jidoveşti şi elineşti şi ursitorile şi vrăjile şi 
astrologiile şi obriciri de zile şi de luni şi de ani şi Trepetnice”. 

Lupta deschisă de biserică a contribuit ca în indicele de cărți oprite de a fi citite de 
credincioşi, să se treacă de timpuriu, alături de literatura apocrifă, şi literatura astrologică. Din 
indice, dispoziţiile împotriva cărților astro-logice au trecut în pravilele de legi, care au fost 
traduse şi în literatura noastră. De exemplu, în Pravila tradusă de Eustratie Logofătul şi 
tipărită pe vremea lui Vasile Lupu în 1644, se spune într-un loc: 

„Cei ce caută în stele sau fac alte meşteşuguri să cunoască mişcarea lucrurilor 
neştiute;... aşijderea ceia ce-şi socotesc zua întru care s-au născută şi zică c-au fostu bună sau 
rîa şi aceştia să aibă canon cinci ani". 

La noi această literatură a venit din Bizanţ, prin mijlocirea slavilor meridionali, şi este 
reprezentată la începutul secolului al XVII-lea prin următoarele texte: 

Rojdanicul sau Zodiacul este un text care prezice viitorul copilului după luna sau zodia 
în care s-a născut. Textul cel mai vechi a fost copiat în 1620 de popa Ion Românul din 
Sîmpietru în Ardeafl şi se păstrează la un loc cu Alexandria şi Fiore di virtu în aşa-numitul 
Codex Neagoeanus din Biblioteca Academiei Române. 

Gromovnicul este o altă carte astrologică, care pretinde să dezvăluie soarta omenirii şi 
starea sămănăturilor după zodia în care va cădea tunetul (slav. gronib = tunet): după cum va 
tuna ziua sau noaptea, de la apus sau de la răsărit. A fost se pare mult căutată în lumea 
românească a veacului al XVII-lea, deoarece cea dinth carte ieşită din tipografia mitropoliei 
de la Alba-Iulia, instalată în 1639 cu material adus din Ţara Românească, de la Matei 
Basarab, este un Gromovnic, tipărit la un loc cu Paraclisul Maicii Dom” nului, Molitvenice şi 
alte texte religioase. 

Trepetnicul (slav. trepetnics = tremor) prezice viitorul omului după diferitele mişcări 
ale trupului, precum: bătaia ochilor, clipirea genelor, şi se găseşte într-o sumedenie de 
manuscrise, dintre care cel mai vechi cunoscut pînă azi datează din anul 1639. 

Această literatură a fost mult căutată odinioară, judecind după marele număr de copii 
ce ni s-au păstrat, precum şi după faptul că, deşi pravilele bisericeşti opreau citirea lor, totuşi 
ele se publicau chiar în tipografiile mitropoliilor noastre, precum a fost cazul cu mitropolia 
din Alba-Iulia sau din Iaşi. 

Chiar şi la curțile marilor noştri voievozi cărțile astrologice erau foarte mult preţuite, 
cum dealtfel erau şi la curțile princiare şi regale din Occident, în evul mediu. Brîncoveanu 
însuşi avea la curtea lui un astrolog, anume lon Romanul sau loan Frîncul, care nu trebuie 
confundat cu popa Ion Românul din Sîmpietru, el însuşi copistul unui rojdanic. Astrologul lui 
Brîncoveanu avea, după cum spune el însuşi într-o prefață, „obicinuita pe an datorie" de „a se 
închina Domnului" cu „tîlmăcirea almanacelor". Credincios acestei sarcini, el prelucra în 
fiecare an almanacele după izvoare italiene — Foglieti Novdli. 

Prin caracterul ei fatidic, această literatură, care trăieşte şi azi şi este citită cu aviditate 
în lumea satelor, a lăsat urme adînci în sufletul popular, urme pe care le întîlnim pînă în 
creaţiile lui poetice. în basmele noastre populare, de pildă, nu este împărat şi împărăteasă care, 
în ceasurile de mare cumpănă şi nevoie, să nu recurgă la cunoştinţele unui vraci sau cititor de 
stele. Tot din aceste cărţi vine şi zicătoarea: „rea zodie a mai avut", sau: „s-a născut într-un 
ceas bun (într-o zodie bună)"; urme numeroase se găsesc în des-cîntece şi vrăji: 

Tu stea logostea 

Toate stelele să stea 

Numai steaua lui X să nu stea. 

(Tocilescu, Materialuri folcloristice, p. 685, 686, 694). 

(studiu şi texte). 

ROMANUL POPULAR 

Literatura religioasă apocrifă şi literatura didactică cu caracter profan, în care legende 
de animale şi pasări, maxime şi istorioare sînt subordonate tendinței de a înăbuşi viţiile şi de a 
întări virtuțile creştineşti, au pregătit, la noi, calea pentru povestirile mai întinse, cu intriga 
mai complicată, ale romanelor populare. 

Stilizate de cărturari în vremuri şi țări diferite din material împrumutat din literatura 
orală a maselor populare, romanele acestea sînt reprezentate în secolul al XVI-lea şi al XVII- 
lea prin trei specimene: Alexandria, Varlaam 

şi Joasaf şi Archirie şi Anadan, care corespund fiecare unei faze deosebite a sufletului 
românesc din trecut. 

în secolul al XVI-lea, cînd ţările noastre se frămîntau în necontenite lupte pentru 
apărarea pămîntului românesc, lupte ce culminează în epopeea fulgerătoare a lui Mihai 
Viteazul, se traduce romanul de aventuri războinice a lui Alexandru cel Mare. Cîteva decenii 
mai tîrziu, cînd luptele cad pe planul al doilea şi cînd trec pe primul plan preocupările pentru 
organizarea muncii culturale şi a vieții religioase, Udrişte Năsturel, învățatul cumnat al dom- 
nului Matei Basarab, traduce romanul de apologie a vieţii creştine: Varlaam şi Ioasaf. lar 
după ce sforțările pentru întărirea vieții religioase devin şi ele mai puţin intense, apare un alt 
roman cu caracter moral, întrețesut cu maxime, enigme şi fabule: Archirie şi Anadan. Deşi 
aceste două din urmă depăşesc epoca pe care o studiem, le tratăm totuşi aci, pentru a avea o 
privire mai clară asupra romanului popular în epoca influenţei slavone. 

ALEXANDRIA. Cel mai vechi roman popular, Alexandria, deşi de origine greacă, a pătruns 
totuşi în literatura noastră prin intermediul sîrbilor, după ce a suferit însă influența versiunilor 
din Occidentul latin medieval. 

Se ştie că romanul lui Alexandru cel Mare a fost alcătuit în Egiptul elenistic în veacul 
al III-lea, de un autor anonim care s-a folosit de tradiţiuni scrise şi de legende populare. 

Victoriile strălucite ale lui Alexandru cel Mare, care în nouă ani numai a cucerit în 
Asia şi Africa mai mult pămînt decît cunoscuseră grecii temeinic în toată desfăşurarea vieții 
lor istorice, exotismul ţărilor cucerite, cu obiceiuri, costume şi vegetație necunoscută, precum 
şi sfîrşitul lui tragic, toate aceste elemente au izbit într-atîta imaginaţia contemporanilor, încît 
chiar istoricii pe care el îi luase în expedițiile sale, cînd au început să scrie viaţa şi războaiele 
lui, au muiat pana în coloarea mitului. Deşi operele acestor istorici contemporani cu 
Alexandru (Callisthenes, Onesecrit, Aristobul, Nearh) s-au pierdut, totuşi, în fragmentele din 
aceşti istoriografi, pe care le citează scri: itorii posteriori (Polybiu, Arrian, Strabo ş.a.), se 
recunoaşte germenul unor episoade care au alcătuit mai tîrziu o parte din urzeala romanului 
(ca de pildă: întîlnirea lui Alexandru cu amazoanele sau cu gymnosofiştii). 

Paralel cu aceste tradițiuni scrise, amintirea despre marele cuceritor şi izbînzile lui 
strălucite s-au păstrat şi prin ostaşii care străbătuseră cu el căile pînă la Indus şi care, întorşi la 
casele lor, au umplut lumea antică cu faima expedițiilor întreprinse. Aceste amintiri, transmise 
din generație în generaţie, s-au amestecat cu fondul străvechi de mituri şi legende şi în felul 
acesta s-a creat în jurul cuceritorului macedonean o atmosferă de supranatural. 

în veacul al III-lea a. Chr., în Egiptul stăpînit de urmaşii lui Alexandru cel Mare, un 
autor necunoscut, adunînd elemente din tradiția scrisă şi din cea orală, a alcătuit romanul, care 
a trecut apoi în toate literaturile lumii. Că patria romanului este Egiptul se vede chiar din 
primele pagini, unde marele cuceritor macedonean este înfățişat ca fiul natural al ultimului 
faraon egiptean (Nectaneb-Nehtinav) —m o notă menită să satisfacă mîndria vechiului Egipt. 

Din Egipt romanul a călătorit apoi în Răsărit, în ţările care făcuseră odată parte din 
imperiul lui Alexandru cel Mare, şi s-a răspîndit cu deosebire în imperiul bizantin, unde a fost 
cu timpul prelucrat, primind între altele un colorit creştin. 

în Bizanţ unele copii ale romanului indicau ca autor pe istoricul Callis-thenes, nepotul 
de soră al lui Aristotel, profesorul lui Alexandru cel Mare. Callisthenes, care însoţise pe 
marele cuceritor în expedițiile lui, a povestit aceste expediții, dar a fost ucis din porunca lui 
Alexandru, pentru că şi-a îngăduit să critice fastul oriental pe care-l adoptase genialul 
cuceritor. Această moarte tragică i-a atras însă simpatia scriitorilor vechi: Curtius îl numeşte 
„vindex publicae libertatis", iar Cicero laudă arta şi strălucirea stilului său. Statuia lui 
Callisthenes chiar împodobea grădinile serviliene pe vremea lui Pliniu. Nu trebuie dar, în 
asemenea împrejurări, să ne surprindă faptul că romanul fantastic al lui Alexandru cel Mare a 
fost pus, cu vremea, spre a-i da mai multă autoritate, pe numele lui Callisthenes, istoricul lui 
Alexandru cel Mare, atît de prețuit de cei vechi; de aceea în literatura bizantină romanul e 
cunoscut şi sub numele de Pseudo-Callisthenes. 

Din imperiul bizantin romanul lui Alexandru a trecut în Occident, prin două traduceri: 
una făcută în epoca lui Carol cel Mare, alta, mai bogată în elemente fantastice, adusă în 
secolul al X-lea de un napolitan, arhipresbiterul Leo, care fusese trimis în solie la împărații 
Bizanțului, Constantin şi Romanes. Această nouă traducere, cunoscută sub numele de 
Historia Alexandri Magni regis Macedoniae de proeliis, a trecut în Franţa, într-o vreme cînd 
truverii colindau din castel în castel pentru a evoca în sălile somptuoase ale oaspeţilor, în 
sunetul violelor, isprăvi de vitejie ale eroilor din alte timpuri. Acolo, într-un mediu de 
fermentație epică, romanul lui Alexandru a fost preformat în versuri întîi de un cleric, Alberic 
de Besancon — sau mai probabil Brian-con — apoi de trei truveri într-o lungă epopee de 
20.000 de versuri, de cîte 12 silabe, numite de atunci versuri alexandrine, din cauză că au fost 
întrebuințate în acest roman. 

Din Franţa materialul epic despre Alexandru s-a răspîndit în tot Occidentul şi a ajuns 
în Italia, unde s-a încrucişat din nou cu traducerea arhipres-biterului Leo. O versiune în proză, 
apropiată de traducerea latină a napoli-tanului, dar care suferise în partea finală influența 
poemelor franceze, s-a repercutat în redacţiunile bizantine care circulau între coloniştii greci 
din Veneţia. După această versiune greacă, devenită apoi o carte populară, deseori tipărită în 
Veneţia, s-a făcut o traducere în limba sîrbă, în oraşele de pe țărmurile croate, ai căror 
locuitori trăiau în strînse legături politice şi economice cu Veneţia. Acum mai bine de 50 de 
ani, istoricul literar rus Veselovskij a arătat că forma numelor proprii din versiunea neogreacă 
şi sîrbească a romanului presupune la baza lor prototipe de origine latină sau romanică, dar, cu 
toate încercările făcute, originalul occidental nu s-a descoperit încă. 

Traducerea sîrbească s-a răspîndit repede la toţi slavii ortodocşi şi a fost adusă în ţările 
noastre de către cărturarii sîrbi, emigraţi la noi din pricina apăsării turceşti. Una din cele mai 
vechi versiuni slavoneşti care a răzbătut prin vicisitudinile vremurilor pînă la noi s-a găsit în 
mănăstirea Neamţu, şi a fost copiată în 1562, din porunca mitropolitului Grigore. O copie de 
pe această versiune a fost tradusă pe la jumătatea veacului al XVI-lea în Ardeal. 

Originalul traducerii româneşti s-a pierdut, dar ni se păstrează o sumedenie de copii, 
dintre care cea mai veche se găseşte în aşa-numitul Codex Neagoeanus (ms. nr. 3821 din 
Biblioteca Academiei Române), scris la anul 1620 de popa Ion Românul, în satul Sîmpietru 
din județul Hunedoarei. 

în cuprinsul manuscrisului se află următoarea notiță, interesantă pentru că ne dezvăluie 
ceva din psihologia clerului de pe acele vremuri, care, tre-cînd de la atmosfera legendelor 
religioase apocrife la literatura beletristică, încerca să speculeze tema morală în romanul de 
vitejie, iubire şi moarte tragică al marelui cuceritor: „Adecă eu mult greşit şi ticălos Popa Ion 
din Sîmpetru scris această carte ce se cheamă Alixandrie şi mă usteniiu cît putuiu şi o scris să 
cetească şi să socotească bine ce este împărăție ceştii lumi deşarte şi mîngănoasă”. 

Această traducere, făcută, după toate probabilitățile, în veacul al XVI-lea, s-a răspîndit 
în numeroase copii, iar pe vremea lui Brîncoveanu ajunsese atît de mult căutată, încît a fost 
singura carte profană care a fost pusă sub tipar, cu cheltuiala unui neguțător. Apostol Mânu. 
Deşi nu s-a găsit pînă acum nici un exemplar din această tipăritură brîncovenească, totuşi 
existența ei este în afară de orice îndoială, fiindcă este atestată de către secretarul de limbi 
occidentale al lui Brîncoveanu, Anton Măria del Chiaro. Acesta, în opera sa Istoria delle 
modeme rivoluzione della Valachia, apărută la Veneţia în 1718, pomeneşte la anul 1713, 
printre tipăriturile româneşti, o Alexandrie: „o sia Storia di Alessandro ii Macedone, stampată 
in lingua valaca, ma detta Storia e veramente curiosa per le molte favole che in essa vedonsi 
frammischiate”. Mai tîrziu, în zorile redeşteptării naționale, cînd intelectualii Ardealului, în 
năzuinţa de a ridica nivelul cultural al poporului, se gîndesc să-i pună în mînă cărțile lui 
favorite. Alexandria vede iarăşi lumina tiparului. A fost publicată la Sibiu, în 1794, în 
tipografia lui Petru Bart. De atunci s-a retipărit continuu şi este azi răspîndită în masele 
populare de către diferite edituri şi instituții culturale, ca de pildă Casa Şcoalelor, care a dat o 
ediție îngrijită de marele prozator Mihail Sadoveanu. 

O carte ca Alexandria, care a circulat neîntrerupt patru veacuri în toate straturile 
societăţii noastre, a trebuit fireşte să lase urme adînci în tradițiile şi literatura populară. 
Credinţe şi legende ca de pildă cele despre blajini, asceţii înţelepţi care trăiesc o viață de 
privaţiuni, într-un ostrov de la capătul pămîn-tului, îşi au, după cum am arătat pe larg într-un 
vechi studiu!, o sursă în episodul întilnirii lui Alexandru cu brahmanii gymnosofişti 2. în ciclul 
descîn-tecelor de „iele", aceste divinități răufăcătoare sînt adesea invocate ca slujitoarele lui 
Alexandru cel Mare, fiindcă în unele manuscrise ale Alexandriei se povesteşte că marele 
cuceritor ar fi dat sticla cu pă vie, dăruită de Evant împăratul gymnosofiştilor, în păstrarea 
slujnicelor sale, dar că acestea au băut apa şi, devenind nemuritoare, au dob'ndit aripi şi s-au 
prefăcut în iele i 

(Cutare) dimineaţa s-a sculat în cintarea  cîntărilor, In revărsatul zorilor, în mirosul 
florilor; 

1 „Alexandria" în literatura românească, Bucureşti, 1910, p. 99—100. 

> Nagomudrii din versiunea noastră derivă din slav. Hârb = gol, şi Mx,npb = 
înțelept, corespunzător grec. yujjvdg — gol, şi aoq>rierrfi<; = înțelept. 

Din pat de aur s-a sculat, pe prag de argint a călcat, Cu fetele lui Alexandru împărat în 
cale s-a întîmpinat. 

în colindele ce se cîntă pe ulițele satelor în zilele de iarnă, Alexandru Machedon este 
invocat, uneori, pentru a mări dispoziţia de umor şi voie bună. Ba chiar şi în cuprinsul 
oraţiilor de nuntă apar reminiscenţe din Alexandria : 

Iar nunul cel mare Călare p-un cal Ca un Ducipal... 

în sfîrşit, numeroasele urme lăsate în basme, în toponimia şi onomastica populară 
(Darie, Ruxanda, Cleofila, Candachia), în pictura bisericească (zugrăvirea lui Alexandru 
alături de Por împărat şi de Darie, în scena infernului, sau a lui Ducipal pe pereţii unor biserici 
de sat din Oltenia) — toate sînt dovezi incontestabile de intensitatea cu care a răzbătut şi 
trăieşte încă în sufletul popular de azi romanul de vitejie şi de miraculos al celui mai mare 
cuceritor din lumea antică. 

VARLAAM ŞI IOASAF. Al doilea roman este Varlaam şi Ioasaf. Sîm-burele acestui 
roman de apologie a vieţii ascetice creştine este legenda lui Buda şi a tatălui său, regele din 
Kapilavastu, pe care o veche carte indică, Lalitavistâra, alcătuită cu şapte decenii înainte de 
ivirea creştinismului, ne-o înfăţişează astfel: 

Relegele din Kapilavastu dobîndise la o vîrstă înaintată un copil, despre care se 
prezisese că va renunţa la tron şi că se va face brahman. Pentru a preîntîmpina o asemenea 
nenorocire, regele pune să se zidească trei palate măreţe în care copilul avea să-şi petreacă 
primăverile, verile şi iernile, şi apoi dă poruncă straşnică ca orice suferință şi orice necaz să 
fie abătute din calea copilului. 

într-o zi însă, pe cînd copilul, ajuns în vîrsta adolescenţei, iese cu învoirea tatălui său 
din palat, pentru a se duce către una din grădinile încîntătoare spre a-şi petrece vremea, 
întîlneşte pentru întîiaşi dată un bolnav şi atunci află de la vizitiul său ce este boala, care 
macină sănătatea omenească. Trece puţină vreme la mijloc şi, ieşind din palat pe poarta 
dinspre răsărit, întîlneşte în cale un moşneag încovoiat sub povara bătrîneţii şi atunci află că 
tinereţea se sfîrşeşte cu bătrîneţea. în sfîrşit, curînd după aceasta, întîlneşte pe cale un convoi 
mortuar şi atunci află pentru întîiaşi dată marea taină pe care i-o ascunseseră pînă atunci toţi, 
că moartea este limanul vieții omeneşti. Zguduit de aceste neaşteptate întîlniri, care-i vădesc 
dintr-o dată nimicnicia vieții omeneşti, Siddhârta cade într-o adîncă meditare: „Nenorocită 
sănătatea pe care boalele o distrug; nenorocită tinereţea pe care bătrînețea o nimiceşte; 
nenorocită viaţa în care omul rămîne aşa de puţin”. 

Pe cînd se întorcea spre palat în prada acestor gînduri triste, Siddhârta întîlneşte pe 
drum un tînăr ascet care, înăbuşind în sine germenul tuturor dorințelor şi al ispitelor, se 
străduia, într-o ținută de linişte desăvîrşită, prin citirea Vedelor, să devină brahman. Instinctiv, 
el înţelege că numai în religie se poate găsi adăpost pentru suferințele vieţii omeneşti şi, întors 
acasă, împărtăşeşte tatălui năzuinţa lui de a se face şi el brahman. Tatăl convoacă căpe- 

teniile tribului; toți hotărăsc să-l împiedice cu sila de la această nenorocire, dar într-o 
noapte, pe cînd străjile care-l pîndeau, obosite de prea multă priveghere, adormiseră, tînărul 
prinţ se strecoară din palat şi, ducîndu-se la grajd, îşi ia calul şi se face nevăzut, retrăgîndu-se 
în pustie, unde prin meditare ajunge la cunoştinţa supremă, întemeind budismul. 

Această legendă budistă a trecut din India în Persia, unde, pe vremea regilor Sasanizi, 
cînd creştinismul, care venea dinspre apus, se încrucişa cu fondul mai vechi budist, un călugăr 
al noii religii a prelucrat-o, dîndu-i o coloratură creştină. 

Din Persia, legenda, tradusă în limba arabă, a călătorit mai departe în noua ei formă 
spre Siria, de unde apoi a ajuns pînă în mănăstirea Sf. Saba, la două leghe de Ierusalim. Aci 
un călugăr loan — confundat mai tîrziu cu Sf. loan Damasceanul — i-a dat forma grecească, 
sub care a străbătut în toate literaturile europene: romanice, slavice şi germanice. 

Ce modificări a suferit legenda budistă pentru a deveni cel mai bun roman spiritual al 
evului mediu, cum îl caracterizează Krumbacher? 

S-au păstrat cadrul inițial şi cele trei întîlniri fatale, care, din punct de vedere 
psihologic, erau necesare pentru a pregăti sufletul unui tînăr fiu de rege să se despartă de 
măririle deşerte ale vieţii pămînteşti şi să prefere ascetismul şi reculegerea în pustietate. în 
locul tînărului brahman însă, prelucrătorul legendei a introdus un călugăr, căci problema 
principală a transpunerii legendei din forma budistă în formă creştină era următoarea: 

Siddhârta putea prin propria-i meditare să ajungă la cunoaşterea supremă şi la 
formularea sistemului său religios, pe cînd Ioasaf nu putea pătrunde în creştinism fără inițiere 
şi fără săvîrşirea celor două taine care leagă pe om de Mîntuitor: botezul şi cuminecătura. Dar 
cele două taine nu le poate îndeplini în creştinism decît cineva care are darul preoţiei. Acest 
dar este transmis din generaţie în generaţie de la sfinții apostoli, care la rîndul lor l-au primit 
de la Mîntuitor în ziua coborîrii Sf. Duh asupra lor. De aceea adaptarea legendei lui Buda la 
creştinism nu se putea face decît prin introducerea în scenă a unui călugăr cu darul preoţiei, în 
locul brahmanului. E rolul acordat călugărului Varlaam. Acesta trăia în pustiul Senaridului, 
cînd, aflînd prin revelație divină despre frămîntarea sufletească a fiului de împărat, se îmbrăcă 
în haina de negustor şi porni pe o corabie să-i aducă mîntuirea. Ajuns la limanurile Indiei, se 
duse la palat şi aci ceru să fie dus înaintea lui Ioasaf — aşa se numeşte în romanul creştin fiul 
împăratului — căci, spune el, doreşte să-i „dea o piatră prețioasă, care şi celor ce sunt cu 
inima oarbă le poate da lumina înţelepciunii”. Intrat în palat, Varlaam oferă piatra prețioasă, 
care nu era alta decît învățătura Mîntuitorului, căci dincolo de lumea „în care unii vin şi din 
care alții se duc", este o viaţă veşnică, viitoare. Răpit de frumuseţea învățăturilor lui Varlaam, 
sprijinite de minunate parabole, Ioasaf simte coborîndu-se în sufletul lui zbuciumat înseninare 
şi se creştinează, primind botezul şi cuminecătura. împăratul, aflînd că fiul său a îmbrăţişat 
religia pe care el o prigonea, încearcă prin toate mijloacele să-şi smulgă copilul din această 
nenorocire, cum o credea el, dar văzînd statornicia tînărului, este pătruns şi el de adevărurile 
eterne ale creştinismului şi se botează. Ioasaf, urcîndu-se pe tronul tatălui său, nu domneşte 
mult, fiindcă, stăpînit tot mai mult de gîndul vieţii spirituale şi al mîntuirii sufleteşti, se retrge 
în pustietate. 

Acest roman, care din literatura bizantină s-a răspîndit în toate literaturile evului 
mediu occidental, a trecut şi la slavii sud-dunăreni, şi, adus la noi de valul emigrărilor stîrnite 
de urgia dezastrului din Cîmpia Mierlei, a fost tradus de Udrişte Năsturel, cumnatul lui Matei 
Basarab. 

Cel mai vechi manuscris slavonesc al romanului lui Varlaam datează din secolul al 
XIV-lea şi s-a găsit de învățatul rus lacimirskij în biblioteca mănăstirii Neamţului. Generaţii 
întregi de călugări nemţeni şi-au trecut din mînă în mînă acest edificator roman ascetic, şi 
unul din ei, care a ajuns mai tîrziu şi episcop de Roman, a notat la începutul veacului al 
XVIII-lea pe filele îngălbenite ale manuscrisului aceste înduioşate rînduri: „O, mila ta, 
Doamne, mare este! Minunată cartea aceasta plină di toate de învățăturile svinte". 

într-adevăr, ceea ce formează frumuseţea acestui roman, pe lîngă puritatea serafică a 
sufletului lui Varlaam, sînt minunatele apologuri pline de adînc înţeles al vieții omeneşti. Aşa 
este, de pildă, parabola celor patru cosciuge — care a fost utilizată şi de Shakespeare în actul 
al Il-lea din Negustorul din Veneția şi care are paralele în basmele noastre; sau parabola 
inorogului!, care a inspirat lui Riickert balada Es war ein Mann in Syrerland, care a fost 
sculptată în catedralele din Occident, ca de pildă în San-Marco din Veneţia, şi care, în sfîrşit, 
se găseşte zugrăvită şi în cîteva din vechile noastre biserici, ca de pildă la mănăstirea Suceviţa 
din Bucovina, sau la Băjeşti şi Aninoasa din judeţul Muscel. Tot aşa anecdota cu care 
vrăjitorul Tevda căută să convingă pe împărat că numai femeile pot smulge pe tînărul prinţ 
din calea ascetismului. Această anecdotă plină de umor a fost reluată de Boccacio în 
Decameronul său, de La Fontaine în fabulele sale. Ea este răspîndită şi în masele poporului 
nostru, de unde a fost culeasă în mai multe rînduri şi de unde, în sfîrşit, a fost versificată de 
poetul I. U. Soricu. 

ARCHIRIE ŞI ANADAN. Al treilea roman apărut în acesta perioadă de timp, nu mai puţin 
interesant prin marea lui vechime şi prin originea lui asiriană, este romanul lui Archirie şi 
Anadan. El circulă în literatura noastră (lin veacul al XVII-lea; a fost stilizat şi tipărit de 
Anton Pann în 1850 şi se tipăreşte şi azi pentru lectura copiilor şi a maselor populare. Este o 
poveste în care se întreţes două teme principale: a nerecunoştinței unui fiu adoptiv, care merge 
pînă acolo încît pune la cale pieirea unchiului său binefăcător, şi a devotamentului vasalilor 
asirieni faţă de regii lor. 

Acţiunea se petrece în timpul regelui asirian Senaherib, Sinagrip în versiunea noastră. 
Bătrînul sfetnic al împăratului, Archirie, neavînd copii, adoptă pe nepotul său Anadan, orfan 
de părinți, şi-l creşte cu toată grija 

! Un om, fugind de inorog, căzu într-o prăpastie şi apucîndu-se cu mîinile se sui într- 
un copac, unde se credea în afară de primejdie. Cătînd în jos văzu doi șoareci, unul alb, altul 
negru, care rodeau copacul de la rădăcină, în fundul prăpastiei, un şarpe, „groaznic la vedere, 
suflînd cu foc", căsca gura să-l înghită. „Cătînd la ramura pe care-şi înţepenise picioarele", 
văzu patru capete de aspidă. Ridicînd, în sfîrşit, ochii în sus, văzu picurînd din ramurile acelui 
copac puţintică miere. „Decipărăsindu-şi grija şi toate nevoile ce-l cuprinsese", se porni să' 
guste mierea. 

Tilcul parabolei este următorul: prăpastia este lumea; copacul este cursul vieţii; 
şoarecii — ziua şi noaptea; cele patru aspide sînt cele patru stihii ale trupului omenesc; 
balaurul — iadul; iar picătura de miere este dulceaţa acestei lumi trecătoare. 

părintească pînă cînd se face mare. Atunci îl duce la curte şi-l înfăţişează regelui, 
rugîndu-l să-l primească în locul lui, deoarece el, simțindu-se slăbit de bătrînețe, voieşte să se 
retragă la țară. 

Anadan, intrat în slujba regelui şi dorind să moştenească mai curînd averea unchiului 
său, în urma unei discuţii violente cu acesta, se hotărăşte să-l răpună. în acest scop plănuieşte 
nişte scrisori ca din partea lui Sinagrip, pe care le pecetluieşte cu pecetea regală şi-l face pe 
Archirie să-şi adune oastea şi să vină spre cetatea de scaun. în acelaşi timp, înfăţişează regelui 
pe unchiul său ca pe un răzvrătit, care şi-a strîns oastea şi vine să-l detroneze. Regele, văzînd 
din turnul palatului oastea lui Archirie, se înspăimîntă. Anadan, care se oferise să amăgească 
pe unchiul său, iese în întîmpinarea bătrînului şi-l decide să vină singur la curte. Intrat în sala 
palatului, Archirie, fără a avea răgazul să lămurească ceva, este condamnat la moarte. Dar 
armaşul însărcinat cu înfăptuirea osîndei se lasă convins pe drum de Archirie şi taie capul 
unui sclav, care semăna aidoma cu Archirie, în timp ce acesta este ascuns într-o hrubă. 

în răstimp, faraonul Egiptului, aflînd de pieirea iscusitului Archirie, trimite, după 
obiceiul timpului, solie lui Sinagrip, cerîndu-i ca sau să-i tri-meată meşteri iscusiți care să-i 
zidească o cetate în văzduh şi să-i dezlege enigme, sau, dacă nu, să-i plătească tribut. 
împăratul îşi adună toți sfetnicii ca să chibzuiască; nimeni nu este în stare să dezlege enigma, 
nici chiar Anadan, şi atunci regretă cu toții pieirea lui Archirie. Este acum momentul prielnic 
ca armaşul să scoată din hruba lui pe Archirie. Acesta, înfățişîndu-se din nou la curtea regelui, 
îşi ia asupra-şi sarcina de a descurca lucrurile. El pleacă în Egipt, dezleagă enigmele ce i se 
pun, aşează apoi un copil într-o ladă de care leagă la cele patru capete cîte un vultur; copilului 
îi dă în mînă o frigare cu carne în vîrf, pe care o ţine astfel ca să aţiţe pofta vulturilor; aceştia, 
zburînd să prindă carnea, înalță lada în sus. Copilul strigă din înălțime: „Daţi-ne cărămidă, 
dați-ne var, că şed meşterii fără lucru", iar Archirie, adresîndu-se împăratului, îi spune: „lată-ţi 
meşterii, împărate, trimite-le cărămidă şi var, ca să-ți zidească cetatea”. Faraonul Egiptului, 
mulţumit cu această dezlegare a enigmei, încarcă pe Archirie cu daruri şi-l trimite înapoi cu 
cinste. 

întors la curtea lui Sinagrip, Archirie cere ca răsplată pe nepotul său Anadan, ca să-i 
desăvârşească învățătura. Ducîndu-se cu el la ţară, Archirie în fiecare zi îi dădea cîte o bătaie 
şi cîte o învăţătură privitoare la recunoştinţă, pînă cînd în cele din urmă, Anadan, de 
remuşcare, şi-a dat sufletul. 

Chestiunea originii acestui roman a fost multă vreme obiect de discuţie între 
orientalişti, pînă cînd în anul 1506—1907, o misiune arheologică germană, făcînd săpături 
într-o insulă de lîngă cataractele Nilului, acoperită de palmieri, dar pe care se afla odinioară 
oraşul Elefantina, a descoperit două suluri mari de papirus din veacul al V-lea a Chr., 
conținînd romanul lui Archirie cu titlul: Acestea sînt maximele lui Ahikar, un înțelept şi zelos 
scriitor, prin care a învăţat pe fiul său. Peripeţiile sînt expuse aci la persoana întîia; Archirie 
însuşi care se da ca purtător al peceţilor regale sub regii asirieni Sanherib (705—681) şi 
Asarhadon (681—668), îşi povesteşte necazurile cu nepotul său. 

în urma acestei descoperiri, orientaliştii au căzut de acord: romanul a fost stilizat în 
Asiria, în veacul al VI-lea anterior erei creştine şi are, după unii, un substrat istoric, după alții, 
o tradiție populară. 

Iată din ce adîncime de vremuri — peste 25 de veacuri — ne-a venit acest roman, care 
se citeşte şi azi la noi cu interes de copii şi lumea de la sate. 

La noi romanul a venit de la slavi, unde a fost tradus în secolul al XI-lea sau al XII-lea, 
în perioada macedoneană a literaturii bulgare. A fost tradus de timpuriu în literatura noastră, 
căci Cipariu, în Principii de limbă, menţionează un manuscris din veacul al XVII-lea; un alt 
manuscris din anul 1717, copiat de un cărturar, care semnează Reaţe, în mănăstirea Aninoasa, 
se păstrează în Biblioteca Academiei Române. 

Elementul didactic din acest roman, cu deosebire proverbele, au fost folosite şi de 
marele prozator de la începuturile literaturii noastre moderne, Costache Negruzzi, în schiţa sa 
Păcală şi Tindală, iar altele, precum şi enigmele, se găsesc împrăştiate în literatura orală a 
poporului. 

Povestea lui Archirie, simplificată şi prelucrată de V.A. Ureche în legenda Tara fără 
bătrîni, circulă şi azi în popor şi şi-a găsit adăpost în cărțile de şcoală. 

ÎNCEPUTUL ISTORIOGRAFIEI ÎN ŢARA ROMÂNEASCĂ 

începuturile istoriografiei munteneşti sînt încă învăluite în ceaţă, deoarece elementele 
care au intrat mai tîrziu în compilațiile de cronici în a doua jumătate a veacului al XVII-lea s- 
au pierdut. Numai printr-o minuțioasă analiză critică a acestor compilații se poate reconstitui, 
în linii mari şi nu totdeauna sigure, evoluția istoriografiei muntene. 

Este posibil ca şi în Muntenia, ca şi în Moldova, istoriografia să fi început în limba 
slavonă — limba statului şi a bisericii — dar nu avem nici o dovadă documentară, fiindcă nu 
ni s-a păstrat nici un fragment, nici o urmă despre această istoriografie slavonă. 

Din unele citate şi aluzii pe care le găsim la compilatorii de cronici din secolul al 
XVII-lea, s-ar părea că ei au avut la îndemînă izvoare scrise chiar pentru primii domni — 
ctitorii principatului muntean. lată, de pildă, cîteva exemple culese din cronica atribuită de d-1 
Iorga lui Căpitanul Filipescu, de răposatul Giurescu lui Radu Popescu: 

„După ce au pierit Dan Vodă, au stătut la domnie Alixandru Vodă, carele zic să fi fost 
de feliul lui Cîmpulungean. Ce să fie lucrat el în domnia lui nimeni nu scrie.” 

Dar la domnia lui Dan-voievod, fratele lui Mircea: 

„Acesta au stătut domn în Țara Românească ... însă ce să fie făcut în 23 de ani ai 
domniei lui nu să pomeneşte, fără numai scrie că l-au ucis Şuşman voivodul sîrbilor, dar 
pentru ce şi cum nu se ştie”. 

La domnia lui Vladislav — deşi aci e o confuzie: 

„După ce au domnit Vlad Vodă 15 ani — e vorba de Vlad Ţepeş — au luat domnia 
Vladislav Vodă de carele nici o istorie nu se află scrisă de cine-vaşi, fără cît să zice că au 
pierit de sabie în Tîrşor; iar nu scrie, în războiu de au avut cu cineva sau de vreun vrăjmaş al 
lui, sau de nescareva oameni de ai casei lui (după cum de multe ori se întîmplă), ci numai zice 
că au pierit de sabie în Tîrşor. După aceasta se cunoaşte ce fel de oameni au fost rumânii 
noştri, care nici un lucru deplin n-au scris”. 

Nimic însă din ce s-a însemnat în scris, privitor la istoria Ţării Româneşti înainte de 
Neagoe Basarab, n-a ajuns pînă la noi. Abia din epoca domniei lui Neagoe Basarab avem o 
biografie a patriarhului Nifon, cu interesante elemente de istorie muntenească. 

VIAŢA ȘI TRAIUL SFÎNTULUI NIFON 

Se ştie că Radu cel Mare, în năzuinţa de a reorganiza biserica Țârii Româneşti, a adus 
în ţară pe fostul patriarh al Constantinopolului, Nifon, pe care turcii îl scoseseră din scaun şi-l 
țineau sub pază. Nifon, ridicat pe scaunul mitropolitan din Tîrgovişte, convocă un sinod la 
care iau parte domnul, preoţii şi boierii ţării şi în care se pun noile temelii ale vieții bisericeşti, 
întemeindu-se, pentru o mai bună rînduială religioasă, o nouă episcopie la Buzău. Dar cu toată 
ascendența pe care mitropolitul o avea asupra domnului şi boierilor, totuşi un conflict se ivi 
între ei. Unul dintre boierii de divan ai lui Radu cel Mare, Bogdan, se despărțise de soţia lui şi 
luase în căsătorie pe sora domnului. Patriarhul însă nu voia să încuviințeze această căsătorie, 
care era, după el, împotriva pravilelor bisericeşti, şi cerea ca Bogdan să se împace cu soția lui, 
deoarece biserica nu admite divorțul soților — aşa cum dealtfel a rămas pînă astăzi tradiția în 
biserica latină. 

Radu cel Mare nu admitea punctul acesta de vedere şi, întrucît era în joc însăşi sora sa, 
acuză pe mitropolit „că strică obiceiurile țării" şi-l sileşte să plece din ţară, aducînd în locul 
lui pe fiul unui fost despot sîrb, Maxim. 

Cîţiva ani mai tîrziu, se urcă pe scaunul Țării Româneşti Neagoe Basarab, care în 
tinereţe trăise pe lîngă marele patriarh şi-i ascultase învățăturile. Neagoe Basarab a fost un 
domn pios. El a reparat şi clădit biserici în Constan-tinopol, în Athos, în Siria şi Egipt, 
sprijinind credinţa ortodoxă în tot Răsăritul apăsat de stăpînirea păgînă. 

în acest răstimp, patriarhul Nifon murise în mănăstirea Dionisiat din Muntele Athos şi 
fusese trecut în rîndul sfinților. 

Neagoe Basarab, aducîndu-şi aminte cu pietate de fostul său dascăl, trimite la Muntele 
Athos să i se aducă în ţară o parte din moaşte (capul şi o mînă), care fură aşezate în 
mănăstirea de curînd întemeiată la Curtea de Argeş. Cînd, în 15 august 1517, se săvirşi 
sfințirea mănăstirii Curtea de Argeş, în prezenţa unui numeros sobor de călugări şi mitropoliți 
din toate centrele Răsăritului ortodox, Neagoe însărcina pe călugărul Gavril, protul Muntelui 
Athos — protul era un fel de preşedinte al republicii de mănăstiri din Athos —e să scrie viața 
patriarhului Nifon, ale cărui moaşte fuseseră aduse în ţară. Protul Gavril fusese călugăr în 
aceeaşi mănăstire Dionisiat din Athos, în care îşi petrecuse ultimii săi ani patriarhul; deci îl 
cunoscuse de aproape. începînd să scrie viața Sf. Nifon, Gavril, după modelul literaturii 
hagiografice, a amestecat în viaţa reală a sfîntului şi elemente supranaturale, care justificau 
aureola de sfînt pe care i-a creat-o biserica. 

Această viaţă a sfîntului, redactată în limba greacă, a fost tradusă apoi în limba română 
şi se păstrează în patru manuscrise din veacurile al XVIII-lea şi al XIX-lea din Biblioteca 
Academiei Române, şi au fost studiate temeinic de diaconul N. Popescu în Analele Academiei 
Române, şi de D. Mazilu într-o lucrare publicată într-o colecţie de studii a Seminarului nostru 
de istoria literaturii române vechi, apărută în 1928 sub titlul Contribuţii privitoare la istoria 
literaturii române. 

în această viaţă a Sfintului Nifon, scrisă de Gavril Protul, sînt întreţesute însă şi date 
istorice interesante petrecute în Țara Românească pe 

timpul a patru domni: Radu cel Mare (1496—1508), Mihnea cel Rău (1508— 1510), 
Vlăduţ (1510—1512) şi Neagoe Basarab (1512—1521). 

Această parte din Viaţa lui Nifon este de fapt o cronică plină de amănunte dramatice, 
în care este înfăţişată istoria tulbure a Țării Româneşti de la Radu cel Mare pînă la Neagoe 
Basarab, împăciuitorul. 

Domnii anteriori lui Neagoe — cu excepția lui Radu cel Mare, care a făcut totuşi 
păcatul de a izgoni pe Nifon din ţară — au fost răi şi lacomi şi au adus zarvă şi sfîşieri interne. 
Mihnea, feciorul lui Dracea Armaşul, era des-frînat, lacom, crud şi duşman neîmpăcat al 
Basarabilor, pe care vroia să-i distrugă. Vlăduţ era nerecunoscător şi sperjur, fiindcă, după ce 
a căpătat tronul cu sprijinul boierilor Basarabi şi după ce s-a legat prin jurămînt înaintea paşei 
de la Dunăre că „dacă va face vreun rău" neamului basarabesc, sabia paşei „să-i taie capul cu 
mare ruşine şi să-i piarză neamul din tară", totuşi, întețit de Bogdan, cumnatul lui Radu cel 
Mare, a căutat să pună la cale pieirea Basarabilor. 

Pe acest fond întunecat de domnii nestatornice, de răzbunări de comploturi, de pribegii 
şi de răzvrătiri, se întrețes detalii interesante care ne redau coloritul vremii, ca de exemplu: 
scena complotului urzit de Mihnea cu logofătul Stoican, în beciurile palatului domnesc, între 
butiile de vin, după ce au dat afară pivnicerii, sau scena cu feciorul de casă — din neamul 
Basarabilor — care, de frica domnului, se ascunde într-o butie goală şi descoperă complotul 
— ambele utilizate de Odobescu în nuvela Mihnea cel Rău, Nu mai puţin interesantă prin 
dramatismul ei este scena cînd Neagoe a încolţit cu pîlcul de ostaşi, în mănăstirea Cotmeana, 
pe fiul lui Mihnea, care scapă, împreună cu feciorul lui Stoica, în toiul nopții, „pe o fereastră, 
desculți, descinşi şi fără işlice", sau scena cînd Neagoe, mai mare peste vînătorii de la curtea 
lui Radu cel Mare, aducea în ascuns hrană patriarhului Nifon, în zilele de grea urgie ale 
acestuia. 

Aceste detalii de senzație ale vremii, strîns legate de persoana domnului şi a familiei 
sale, pe care protul Muntelui Athos nu le-a putut afla decît de la cineva din intimii domnului, 
dacă nu de la domnul însuşi, concentrează de la început interesul cititorului asupra 
personalităţii lui Neagoe. Domnia lui apare ca o eră de împăciuire şi linişte în ţară, de largă 
oblăduire a creştinătăţii din Răsăritul musulman, de princiară dărnicie pînă în cele mai 
îndepărtate unghiuri ale ortodoxiei. Lista milosteniilor împărțite de el la Muntele Athos se 
înşiră bogat, cu toate amănuntele: 

„lară mănăstirea lui Ariton, care de opşte să chiamă Cotlomuz, care o au început a o 
zidi den temelie Radu Vodă, Neagoe Vodă o au savîrşit şi cu toate frămseţile şi podoabele o 
au podobit den lăuntru şi dinafară, iar împrejur o au îngrădit cu zid. Şi o au făcut biserica 
Sfîntului Nicolae făcătoriul de minuni cu turle, chilii şi trapezarie, pimnița şi magupiia, 
magherniţa, grădina şi poartă mică şi mare, bolniță şi ospătărie şi dohirie, jitniță şi vistirie şi 
alte case de toată treaba. Iar biserica şi chiliile le-au umplut de frămseți şi l-au savîrşit de 
acoperemînt; iar biserica şi tinda o au acoperit tot cu plumb şi au pus pe la ferestri cu sticle şi 
o au şi tîrnosit cu blagosloveniia arhiereului şi a protului şi a altor egumeni de la alte 
mănăstiri. Şi făcu cinste mare tuturor şi-i dărui cu daruri mari şi să duseră cari-şi pre la 
locurile sale, cu mare bucurie mulțămind lui Dumnezeu. Aşijdirea făcu o pristanişte în 
Ascalun la 

mare, să fie de corăbieri şi o corabie mare, alta mică cu tot ce trebuieşte şi o au zidit cu 
zid împrejur; şi au făcut o culă cu arme şi cu turnuri, să le fie de pază. Şi alte metohuri cu de 
toate au zidit şi au făcut, şi bine le-a tocmit, den care are mănăstirea mult venit. Şi au pus 
numele ei: Lavra cea mare a Ţărăi Munteneşti. 

Iară Lavra a lui sveatii Atanasie toată biserica cea mare cu oltariul şi cu tinzile le-au 
înnoit. Şi au împreunat plumbul cel vechiu cu altul nou şi o au acoperit toată de iznoavă; şi 
toată clisernița o au zidit din temelie j şi au făcut vase de treaba bisericii de aur şi de argint şi 
zevese cusute cu sîrmă de aur prea înfrămsețate au dat, şi au făcut şi mertic mare cîte 90.000 
de talere de an. 

Iar în Lavra Iverului, a lui sveatii Evtemie fâcătoriul de minuni, pre sus pre ziduri au 
adus apă cu urloiul, ca de 2 mile de loc de departe, şi cu multă bogăţie o au înbogățit. Iar 
cinstita a lui doamnă, Despina, dat-au o zăvase, cusută tot sîrmă de aur şi prea înfrămseţată, să 
o puie înaintea sfintei şi făcătoarei de minuni icoanei, în care este scris chipul Preacuratei 
Fecioară şi Maicii lui Dumnezeu Mari ia, care să chiamă Portăriță, care au venit pre mare la 
acea miînăstire cu mare minune, cum să află scris de dînsa. 

Iar la mînăstirea Pantocrator au făcut mari zidiri ca şi la Ivera şi au dăruit multe daruri. 

în Lavra cea mare a Hilandarului iară au adus apă, tot ca la Iver. 

Iar în lăudata mînăstire Vatoped tocmi să se dea milă pre an, ca şi la Lavra lui sveatii 
Atanasie, şi au pus pre făcătoarea de minuni icoana a Prea-cistii un măr de aur cu mărgăritar 
ŞI cu pietri scumpe; şi zidi şi pimniţă mare din temelie. 

Şi au împodobit şi marea mînăstire Xeropotam, că au făcut o trapezârie din temelie şi 
pimniță. 

Iar la sveati Pavel au zidit o culă den temelie, să fie de strajă. 

Ce vom mai înmulți cuvintele, spuind toate mînăstirile pe rînd! ? Că toate mînăstirile 
den sfînt Muntele Atonului le-au îmbogăţit cu bani, cu sate şi dobitoace încă le-au dat şi multe 
ziduri au făcut. Şi fu ctitor mare a toată Sfetagora." 

Se înşiră apoi binefacerile făcute la mănăstirea cea mare din Țarigrad, la muntele 
Sinai, la Ierusalim, în măgura Misiei, la mănăstirea Oreiscului, „unde sînt moaştele sfîntului 
Grigorie, făcătorul de minuni", în Evlava, în Machedonia la mănăstirea Cuceina şi în alte 
multe locuri: 

„Ce vom mai spune deosebi lucrurile şi mînăstirile carele le-au miluit? Să zicem 
depreună toate cîte sunt în Evrota, în Trachiia, în Elada, în Ahiia, în liric, în Cambania, în 
Elispont, în Misia, în Machidonia, în Tetuliia,' în Sermie, în Lugdonie, în Petlagoniia, în 
Dalmația şi în toate laturile de la răsărit pînă la apus şi de la amiazăzi pînă la amiazănoapte ... 

Şi nu numai creştinilor fu bun, ce şi paginilor, şi fu tuturor tată milostiv, asemuindu-se 
Domnului celui ceresc, care străluceşte soarele său şi ploa şi pre cei buni şi pre cei răi." 

Detaliile despre mulțimea binefacerilor şi strălucirea domnitorului Neagoe în tot 
Răsăritul sînt aşa de multe, încît ne întrebăm dacă intenția lui Ga vrii Protul a fost de a 
preamări viaţa lui Nifon sau domnia lui Neagoe. 

Cronica se încheie cu arătarea înnoirilor şi ctitoriilor din ţară: la mănăstirea Tismana, 
la Nucetul, spargerea mitropoliei din Argeş şi zidirea din temelie a mănăstirii Curtea de 
Argeş, „tot din piatră cioplită şi netezită şi săpată cu flori”. 

Ea se încheie cu tîrnosirea mănăstirii, la care au luat parte, alături de clerul şi călugării 
din ţară, toți egumenii de la Muntele Athos cu protul în frunte şi patriarhii Răsăritului. 

Prin structura ei. Viața patriarhului Nifon nu este numai o biografie cu caracter 
legendar a sfîntului, ci este în acelaşi timp şi o cronică internă a ţării, scrisă la curte şi menită 
să înfățişeze într-o lumină de apoteoză domnia şi personalitatea lui Neagoe Basarab, în 
înfăţişarea lui de protector al întregii creştinătăţi ortodoxe. Ea prezintă din acest punct de 
vedere o importanţă aparte şi se situează pe acelaşi plan cu învățăturile lui Neagoe către fiul 
său Teodosie. 

Din pricina importanței pe care Nifon a avut-o în reorganizarea vieții noastre 
religioase, din pricina faptului că moaştele sale se păstrează la noi, la Curtea de Argeş, şi, mai 
ales, din cauză că în Viața sa elementele biografice se întreţes continuu cu viaţa istorică a 
țării, opera lui Gravril Protul a fost intercalată în marea compilație de cronici a Ţării 
Româneşti, alcătuită în a doua jumătate a veacului al XVII-lea, pe vremea lui Şerban 
Cantacuzino, de către logofătul Stoica Ludescu, „bătrîna slugă a Cantacuzenilor", cum se 
numeşte el însuşi. în partea intercalată în cronică, Stoica Ludescu a lăsat însă la o parte 
începutul şi sfîrşitul din viaţa sfîntului, adică partea din viaţa acestuia care, petrecîndu-se pe 
pămînt străin, nu avea legătură strînsă cu țara noastră. 

După epoca lui Neagoe Basarab, trebuie să trecem tocmai în vremea lui Mihai 
Viteazul, pentru ca să dăm iarăşi de urme ale istoriografiei muntene. 

CRONICA LUI MIHAI VITEAZUL 

Se ştie că strălucitele victorii ale lui Mihai Viteazul împotriva turcilor, incursiunile lui 
norocoase în sudul Dunării au aprins nădejdile creştinilor din Balcani, care vedeau în el un 
mîntuitor de sub jugul paginilor. Epopeea lui militară cu tragicul ei sfîrşit a fost cîntată în 
versuri de doi greci. Primul a fost chiar vistiernicul său, Stavrinos, care, după uciderea 
mişelească a domnului, în cetatea Bistriţei, unde se afla închis în „nopțile de 1 şi 2 februarie, 
la lumina stelelor", a cîntat în versuri populare greceşti vitejia lui Mihai, „care niciodată n-a 
pus preţ pe viaţa sa şi în nici o luptă nu a cruțat capul său". Poema lui Stavrinos a încăput în 
mîna lui Panos Pepan6s, care a publicat-o la Veneția, în 16381. Ea s-a bucurat de o mare 
popularitate; s-a retipărit în numeroase ediții şi a trăit în lumea greacă pînă în vremurile 
noastre ca o adevărată carte populară. A fost cunoscută şi citită şi la noi, fiindcă a fost utilizată 
de cronicarul lui Nicolae Mavrocordat, Radu Popescu, şi a fost tradusă, mai tîrziu, pe la 1837, 
în versuri româneşti, de Teodor M. Eliat, colaboratorul lui Anton Pann. Poema lui Stavrinos a 
avut succes şi în lumea slavilor de răsărit, unde a fost prescurtată şi pusă în versuri. 

Al doilea contemporan 'grec, Gh. Palamed, care trăia între ucrainienii din Polonia, ca 
interpret de limbă greacă la curtea „strălucitului duce de Ostrog, cneazul Vasile”, unul din 
prietenii lui Mihai Viteazul, a fost ispitit să aştearnă şi el în versuri faptele de arme ale 
domnului român. 

Cronica lui Palamed nu a cunoscut însă popularitatea cronicii lui Stavrinos. Ea nu ne 
este cunoscută pînă acum decît dintr-un singur manuscris, păstrat în British Museum, de unde 
a scos-o la lumină elenistul Emile Legrand. Dar deşi n-a avut răspîndire, totuşi ea aduce încă 
o mărturie a marilor nădejdi pe care creştinătatea din Orient le pusese în geniul politic al 
eroului român. 

Cît de populară a rămas figura lui Mihai Viteazul, nu numai între cărturari ci şi în 
masele adînci ale lumii balcanice pînă azi, ne-o dovedesc cînte-cele populare greceşti, ca cel 
auzit de Emile Legrand din gura unui cerşetor 

1 Primi ediție este din 163S, publicată „cu îndemnul şi cheltuiala arhiereului" grec din 
Veneția, Panos Pepanos din Pogoniana Epirului, compatriotul lui Matei al Mirelor. în această 
ediție vine întîi poema lui Matei al Mirelor şi apoi poemi lui Stavrinos. în ediţia din 1672 
ordinea a fost schimbată: întîi Stavrinos şi apoi Matei al Mirelor (cf. V. Grecu, Articole 
mărunte, 1940, p. 11— 14). 

Despre ediţiile lui Stavrinos cf. şi/D. Russo în Ns6ţeXX.r| vouvnn cav, VI (1909), 
Euuu,tyTa, p. 498, n. 2. 

pe străzile Rusciucului, în 1871, şi cules de Teodor Burada în Macedonia, precum şi 
numeroasele reminiscențe despre vitejia lui în baladele sîrbeşti şi bulgăreşti. Ba pînă şi pe 
coastele Adriatice ale Ragusei — ai cărei fii, ca Baba Novac, luptau sub steagurile lui Mihai 
Viteazul — a ajuns vestea despre vitejiile româneşti, cîntate într-un fragment rămas de pe 
urma cunoscutului poet ragusan Antun Sasin. 

Tot atît de celebru a fost Mihai Viteazul în Occident. Solii lui băteau necontenit 
drumurile Vienei, Pragăi şi Italiei. Ba pînă şi în îndepărtata Spanie ajungeau trimişii lui, 
pentru a cere ajutorul creştinătăţii împotriva duşmanului comun. 

în anii din urmă, profesorul italian Angelo Pernice a descoperit în arhivele italiene un 
memoriu al lui Mihai Viteazul, de o deosebită importanță, fiindcă, în afară de detaliile 
interesante asupra luptei de la Călugăreni, memoriul dă pe faţă şi ceva din firea hotărită şi 
energică a domnului. Avizele italiene şi plachetele franceze m— un fel de ziare ale timpului 
care se desfăceau în pieţele dinaintea catedralelor — aduceau la cunoştinţa publicului victo- 
riile lui Mihai Viteazul şi ale valahilor împotriva turcilor. Entuziasmul care a cuprins atunci 
masele populare a aţiţat şi imaginaţia scriitorilor. în Italia, cunoscutul scriitor popular Giulio 
Casare Croce — un Anton Pann italian al secolului al XVII-lea — într-o dramă care a avut 
mai multe ediții, Sotte-ranea confusione o vera tragedia sopra la morte din Sinăm Bassă, 
famoso capi-tanio di Turchi, înfățişînd în infern pe rivalul lui Mihai Viteazul la scaunul de 
judecată al lui Minos, descrie lupta de la Călugăreni cu multe amănunte istorice: ruperea 
podului, căderea paşei în mocirlele de la Neajlov. în Spania, însuşi Lope de Vega a evocat în 
drama E] prodigioso căpitan tenacitatea caracterului lui Mihai şi avîntul războinic al ostaşilor 
săi, deşi lucrurile sînt umbrite puţin prin reclama făcută lui Sigismund Bathory. Chiar şi la 
unguri s-au găsit cronicari şi poeți populari care au povestit cu tendințe diferite viaţa 
zbuciumată şi domnia plină de fapte răsunătoare a lui Mihai-vodă. 

Era dar firesc ca Mihai Viteazul, care întrupa, după cum se vede, atît ea nădejdi, nu 
numai ale poporului său, dar ale întregii creştinătăţi apăsată sub stăpînire păgînă, care şi-a 
jertfit viața — cum spune însuşi — ca „să capete un loc în creştinătate", să năzuiască şi el, ca 
şi Ştefan cel Mare, să lase viitorimii amintirea faptelor lui războinice şi a străduinţelor sale. Şi 
el a găsit astfel un cronicar al domniei într-un logofăt al său: Teodosie Rudeanu. 

Acesta era un oltean dîrz şi isteţ, mîna lui dreaptă în timpul campaniei întreprinsă 
împotriva lui leremia Movilă. Pe vremea cînd viteazul domn pornise în fruntea oştilor să 
cucerească Moldova, Teodosie Rudeanu rămăsese în Ardeal, ca un fel de guvernator al 
provinciei de curînd cucerită. Mihai Viteazul se afla tocmai la hotarele Moldovei cînd sosiră 
în Ardeal comisari trimişi de împăratul Germaniei. Aceştia, temîndu-se de complicațiile ce se 
puteau ivi, veniseră să stăruiască pe lîngă domnul român ca să renunțe la campania lui în 
Moldova. Teodosie Rudeanu, care cunoştea intențiile precise şi firea hotărită a domnului său, 
a pus să se aresteze comisarii imperiali şi i-a ţinut închişi pînă ce Mihai Viteazul a cucerit 
Moldova; apoi i-a pus în 

libertate, cerîndu-şi scuze pentru neînțelegerea iscată şi pentru vexaţiunea la care i-a 
supus | 

Acest om energic şi diplomat a fost cronicarul lui Mihai Viteazul. Dar, din nenorocire, 
cronica lui ni s-a pierdut în forma originală. Sîmburele ei ni s-a păstrat însă într-o traducere 
latinească. în lunile de vară — iunie şi iulie— 1597, se afla la curtea din Tîrgovişte a 
domnului român un sol german, Baltasar Walter cel Tînâr, din Silesia (Baldassar Waltherus 
Junior). Acolo, solul german se întîlneşte cu un sol polon, Andrei Tarnowski, „unul din cei 
mai buni prieteni" ai domnului român, care tradusese în polonă cronica logofătului lui Mihai 
Viteazul. 

Această versiune polonă a fost apoi tradusă şi prelucrată în limba latină de Baltasar 
Walter, după cum mărturiseşte el însuşi: 

„La îndemnul lor — este vorba de cîțiva bărbaţi prea luminați — şi prin generoasa 
mijlocire a măritului domn Andreiu Tarnow, care pînă acum s-a ilustrat în mai multe țări pre 
unde a fost trimis în mai bine de 15 solii, unul din cei mai intimi amici ai domnului Mihai, 
cîştigaiu în lunile iunie şi iulie 1597, pe cînd mă aflam la curtea din Tîrgovişte, o scurtă 
descriere a acelor fapte, compusă de dumnealui cancelariul <= logofătul) în limba ro- 
mânească şi aprobată de către însuşi domnul. Această descriere întoarsă pre limba polonă, 
eu, traducînd-o în latineşte, o îmbrăcai în cele mai alese circumstanţe, adunate nu atît de la 
români, cît de la alți însemnați şi demni de credință oşteni." 

Din această mărturie a lui Baltasar Walter rezultă că la curtea lui Mihai Viteazul se 
scria, sub ochii domnului, de către logofătul lui, o cronică în limba română. Aceasta nu 
trebuie să ne surprindă, deoarece din cancelaria lui Mihai Viteazul pornesc şi hrisoave scrise 
tot în limba națională. 

Cronica aceasta scrisă în limba română a fost apoi tradusă în limba polonă de Andrei 
Tarnowski, iar din limba polonă a fost transpusă apoi în limba latină de Walter junior, care 
însă a împodobit-o cu „cele mai alese circumstanţe, adunate nu atît de la români, cît de la alți 
însemnați şi demni de credință oşteni”. 

Baltasar Walter a trimis apoi traducerea latină a cronicii în Germania, printr-un delegat 
polon, Stanislas Golscii, castelan de Haliciu şi căpitan de Bar. Doi ani mai tîrziu, Walter, 
întorcîndu-se din misiunile lui în Orient, sfătuit de prietenii săi, a tipărit traducerea latină a 
cronicii la G5rliz, în Silezia, la anul 1597, dedicînd opera patronilor săi, consulii din Gârliz, 
Hof-fmann de Hennersdorf şi Bartolomeu Scultet, matematicul. 

Cronica aceasta se opreşte la anul 1597. Deşi în traducere latină, ea constituie totuşi 
prin ideile ei un document de cel mai mare preț pentru cunoaşterea mentalităţii româneşti din 
epoca marelui domn. Dar, din nenorocire, Baltasar Walter nu s-a mărginit să traducă exact în 
limba latină textul transpus în polonă de Andrei Tarnowski, care şi el s-a pierdut sau nu s-a 
descoperit încă, dacă cumva se mai păstrează în cine ştie ce colţ de bibliotecă. Walter însuşi 
ne spune că, traducînd-o în limba latină, a îmbrăcat-o „cu cele mai alese circumstanţe”, pe 
care le-a adunat — zice el — „nu atît 

' Hurmu?aki, Documente, XII, p. 880-919. 

de la români, rit de la ostaşii cei mai aleşi şi mai demni de credință”. Prin urmare, 
opera lui nu este o traducere a cronicii de la curtea lui Mihai Viteazul, ci este o prelucrare a 
acesteia. 

Fondul primitiv al cronicii a fost amplificat nu numai cu podoabe stilistice, dar şi cu 
ştiri nouă pe care traducătorul le-a putut culege şi cu lucruri despre care are uneori grija să ni 
le precizeze. lată, bunăoară, cîteva exemple: 

Pemenind de ordinele trimise de sultanul Murat al III-lea paşei din Silistra ca să treacă 
Dunărea şi să aşeze în scaunul "Țării Româneşti pe Ştefan, Baltasar Walter adaugă: 

„Pre acest Ştefan î/ văzurăm şi noi de citeva ori la 15"7, pre la Sf. Mihail, la masa 
strălucitului delegat al Poloniei, avînd capul acoperit cu un turban sau învelitoare turcească şi 
din propriile lui cuvinte ajlarăm acestea, deşi mai pre scurt". 

După lupta de la Călugăreni, el introduce de asemenea un episod duios, cules la curtea 
lui Mihai Viteazul: 

„Spre a odihni inima cititorului după atîtea scene sîngeroase, ajlarăm cu cale de a 
însemna aci cum doi cerbi domesticiţi însoţiră pe Mihai în mai multe expedițiuni războinice. 
Ei se aflau mai cu seamă lîngă cortul domnului; stăteau de faţă în războaie şi lupte, mergînd 
curagios, cînd înaintea lui, cînd alăturea de el. Nici zgomotul bombelor, nici fulgerele 
tunurilor nu-i înspăi-mîntau, ci auzind vuietul se ridicau în două picioare şi stăteau puţin 
privind. Ei statură astfel martori neclintiți, împotriva obiceiului acestor animale, la lupta 
purtată cu Sinan Paşa la Călugăreni. Aci, unul dintr-înşii pierind din întîmplare, celălalt de 
durere merse de se ascunse în pădure... 

Acest fapt se adeverează prin mărturiile domnului Mihai şi a multor alți ostaşi demni 
de credință." 

Dacă înlăturăm acestea şi altele asemenea, se pune întrebarea: avem posibilitatea de a 
reconstrui cronica pierdută a lui Teodosie Rudeanul, şi cum? 

în compilaţia de cronici ale Țării Româneşti, pe care a făcut-o în epoca lui Şerban 
Cantacuzino logofătul Stoica Ludescu, „bătrîna slugă a Canta-cuzenilor”, şi care povesteşte 
istoria Ţării Româneşti de la întemeiere, a fost încorporată şi o cronică a domniei lui Mihai 
Viteazul, cu următorul titlu — pe care-l dau după versiunea publicată de N. Bălcescu (în 
Magazinul istoric, tomul IV, p. 277): 

De aicea se începe istoria lui Mihaiu Vodă, fiul lui Petraşco Vodă, carele au făcut 
multe războaie cu turcii pentru creştinătate, precum de aicea înainte se arată." 

Este clar că în acest capitol — care în structura compilației este destul de întins față de 
celelalte -— avem de-a face cu copia unei cronici contemporane. Ce raporturi se pot stabili 
între această cronică şi între traducerea şi compilaţia latină a lui Baltasar Walter? 

înlăturînd interpolările vădite ale traducătorului german — ştirile noi pe care el însuşi 
spune că le-a cules de la diferiți martori, impresiunile lui personale despre prăpădul ținuturilor 
pustiite prin invazia oştirilor turceşti şi tătăreşti, ori accentele calde de adîncă admiraţie pentru 
domnul român —' cronica lui încă nu se suprapune exact peste partea corespunzătoare din 
compilaţia lui Stoica Ludescu. 

Deşi Baltasar omite, se pare, din cronica românească ce a avut-o la bază, unele ştiri 
care puteau fi neplăcute ungurilor —- de exemplu atitudinea neloială a lui Sigismund Bathori 
după victoriile lui Minai Viteazul asupra tătarilor —e găsim însă pentru momentele mai 
importante ale campaniei lui Mihai Viteazul împotriva turcilor ştiri mai bogate, detalii mai 
precise la traducătorul german. E mai multă viaţă, mai multă mişcare; se simte mai bine 
timbrul contemporaneităţii în opera lui Walter. 

Şi cu toate acestea ambele cronici în schema lor se suprapun una peste alta; se vede 
bine că este aceeaşi urzeală, aceeaşi împletire a evenimentelor în aceeaşi succesiune: durerile 
pe care le îndura ţara sub cotropirea turcească, hotărîrea domnului şi a boierilor de a izbăvi 
poporul de apăsarea turcească, alianţa cu Sigismund Bathori, semnalul revoluţiei prin uciderea 
turcilor din Bucureşti şi atacarea raialei turceşti a Giurgiului, invazia lui Mustafa Paşa, vizirul, 
cu pretendentul Bogdan de peste Dunăre şi a tătarilor, luptele victorioase ale Buzeştilor cu 
tătarii la Putinei şi la Şerpăteşti, respingerea turcilor peste Dunăre, atacarea şi arderea Silistrei, 
a Hiîrşovei şi a Brăilei — care era pe atunci raia turcească, lupta de la Călugăreni, retragerea 
de la Stoeneşti, sosirea ajutoarelor din Ardeal şi Moldova şi curățirea ţării de turci, luptele 
ulterioare cu tătarii, trecerea Dunării şi atacul de la Nicopole şi împrejurimi şi, în sfîrşit, 
încercarea turcilor de a se împăca cu Mihai Viteazul prin daruri pompoase şi prin făgăduieli ş. 
a. 

Avem dar la baza ambelor cronici un fond comun; aceeaşi canava, care într-o parte a 
fost amplificată, într-alta simplificată, canava care foarte probabil a trebuit să fie cronica 
scrisă la curtea lui Mihai Viteazul. 

Cum se explică atunci faptul că această cronică nu ni s-a păstrat în întregul ei în 
compilaţia lui Stoica Ludescu? Şi ce reprezintă versiunea pe care a copiat-o „bătrîna slugă" a 
Cantacuzenilor ? 

Faptul că între cronica logofătului lui Mihai Viteazul şi compilaţia lui Stoica Ludescu 
s-a scurs mai bine de un veac şi jumătate nu este suficient pentru a explica simplificările şi 
prescurtările, căci în genere manuscrisele de cronici nu prea se simplificau. 

în versiunea lui Stoica Ludescu se găsesc, precum a arătat d. N. lorga, o serie de ştiri 
interesante privitoare la vitejiile Buzeştilor şi care se văd bine că au fost adăugate de cineva 
care făcea parte din familie, ca de pildă: în uciderea turcilor la Bucureşti din 2 noiembrie 1594 
— semnalul răscoalei — cronica ne spune că „într-acel războiu fu rănit Stroe Buzescul la 
mina stingă". Buzeştii sînt pomeniţi pretutindeni: în luptele cu tătarii, în soliile trimise la 
Sigismund Bathori; vitejiile lor sînt totdeauna arătate într-o lumină simpatică, ca bunăoară în 
lupta de la Nicopole: 

„O ceată de turci se întoarse cu mare hrăborie asupra lui Mihaiu Vodă. Şi atuncea se 
alese unul den turci cu sulița şi o împoncişă asupra pîntecului lui Mihai şi o înfipse în pîntece. 
Iar Mihaiu Vodă, deaca văzu că piere, el apucă sulița cu amîndouă mîinile de fier şi căuta în 
toate părțile ca să-i vină cineva den boiari ajutoriu, să-l isbăvească den peire. Şi alții mai 
aproape nu se aflară, fără doi boiari, anume Preda Buzescu şi cu frate-său Stroe Stolnicul ; ei 
grăbiră şi tăiară capul turcului, şi pre cealelalte soții ale lui, şi isbă- 

150 


vira fire Mihaiu Voăd din minile turcilor, şi multă bărbăţie arătară Buzeştii înaintea 
lui Mihaiu Vodă, că se luptară cu vrăjmaşii şi isbăviră fire domnul lor de fieire." 

Cronica domniei lui Mihai Viteazul, intercalată în compilaţia lui Stoica Ludescu, este 
dar, după cum se pare, o copie alterată după cronica scrisă la curtea lui Mihai Viteazul, ieşită 
însă, după cum a arătat d. Iorga, din cercul familiei Buzeştilor. 

Cronica scrisă din porunca domnului şi sub ochii lui s-a pierdut, după cum s-a pierdut 
şi cronica scrisă la curtea lui Ştefan cel Mare. O fatalitate dramatică a urmărit astfel străduința 
celor mai mari domni ai trecutului românesc de a consemna în scris pentru viitorime izbînzile 
cîştigate de neamul nostru sub conducerea lor în lupta contra paginilor, pentru apărarea creşti- 
nătății. 

DE LA MATEI BASARAB ŞI VASILE LUPU PÎNĂ LA ŞERBAN 
CANTACUZINO ŞI D. CANTEMIR 


EPOCA LUI MATEI BASARAB ȘI A LUI VASILE LUPU 

PRIVIRI GENERALE 

După tragedia asasinării lui Mihai Viteazul în Cîmpia Turdei, urmează vremuri tulburi 
de lupte interne şi de războaie sîngeroase cu ungurii, pîna cînd zările încep să se însenineze cu 
urcarea pe tron a lui Matei Basarab şi Vasile Lupu, ca exponenţi ai curentului național. 

Strălucirea pe tărîmul cultural a acestor două domnii a fost umbrită prin rivalități şi 
lupte. în evoluţia culturii româneşti însă, găsim în aceasta epocă cîteva trăsături comune, 
rezultate pe de o parte din identitatea de structură a poporului, pe de alta din ambianța politică 
asemănătoare. 

Primul aspect interesant al epocei lui Matei Basarab şi Vasile Lupu este rolul de 
protectori ai creştinătăţii ortodoxe din Balcani, pe care au continuat să-l joace, deşi acest rol 
începe să le fie disputat de țarii Rusiei. 

Mergînd pe drumul bătătorit de la Alexandru Basaraba de toţi domnii Țârii Româneşti, 
dar mai ales de Neagoe, „ctitorul a toată Sfeta Gora", Matei Basarab a revărsat şi el din plin 
darurile voievodale româneşti în toate colțurile ortodoxe ale țărilor balcanice. Cărţile ieşite din 
tipografiile sale se adresează, precum o spun lămurit prefeţele, nu numai „evlaviosului neam 
al patriei noastre, ci şi neamurilor înrudite cu noi după credință şi avînd acelaşi vestit dialect 
slavonesc ca limbă, şi cu deosebire... bulgarilor, sirbilor...” Matei Basarab, ca şi înaintaşii săi, 
a zidit peste Dunăre biserici — ca de exemplu Sfînta Petka la Vidin — şi a trimis daruri în 
bani, în cărți şi în manuscrise iluminate cu miniaturi. Ştirile culese în anii din urmă de Emil 
Tur-deanu au pus în lumină daniile domnului muntean în Serbia (la mănăstirile Milesevo, 
Sopocani, Studenica, Papratije, Trebinje ş.a.). Călătoriile lui Marcu Beza în Orient au dat 
peste urmele generozităţii româneşti din epoca lui Matei Basarab în mănăstirile din Grecia şi 
din insulele Arhipelagului. Mila creştinească şi daniile voievozilor români — izvorite din cel 
mai curat sentiment religios şi nepîngărit de nici un gînd viclean de cutropire, cum l-au vădit, 
mai tîrziu, cei ce şi-au asumat rolul de protectori ai creştinătăţii — au atras la curţile din 
Tîrgovişte şi din laşi călugări şi prelați din tot Orientul. Cei mai numeroşi sînt cărturarii greci, 
ca: Dionisie Comnen, secretarul lui Matei Basarab, care a ajuns mai tîrziu, în 16714 
patriarh al Constantino- 

polului 1; Mitrofan Kritopulos, patriarhul Alexandriei, care-şi făcuse studiile la Oxford 
şi care a murit în Țara Românească, la 1639; Paisie, patriarhul Ierusalimului; Atanasie 
Patellaros, care a stat la Galaţi doisprezece ani, în mănăstirea Sf. Nicolae; Paisie Ligaridis, 
care-şi făcuse studiile la Roma, întreţinut de conaționalul Leo Allatio, bibliotecarul 
Vaticanului; Meletie Si-rigul şi patriarhul arab Macarie, căruia Vasile Lupu îi făgăduise să-i 
plătească datoriile patriarhiei ?. Alături de aceştia se întîlnesc numeroase feţe bisericeşti venite 
din țările slave sud-dunărene, ca: mitropolitul de Inău-Lipova, Longhin Brankovic, care a stat 
în mănăstirea Comana, de pe țărmul Argeşului ; mitropolitul de Kratovo, Mihail, sau 
mitropolitul de Pec, Ga vrii, care a oficiat înaintea domnului, împreună cu patriarhul arab 
Macarie, slujba în biserica domnească, în ziua de Sf. Nicolae şi de Crăciunul anului 1653 3; 
precum şi delegaţii de călugări ruteni din mănăstirile Galiției, sau, în sfîrşit, călugări ruşi, ca 
de exemplu Suhanov, trimis din Moscova în Orient, pentru a aduce manuscrise religioase — 
şi mulți alții. 

Azilul acordat marilor fețe bisericeşti din Răsăritul grecesc a deschis în ţările noastre o 
direcție nouă: începe să se cunoască şi să se prețuiască limba greacă. în această epocă apar la 
noi primele traduceri făcute direct după izvoadele greceşti. 

De altă parte, afluxul cărturarilor ortodocşi în ţările noastre, într-o vreme cînd credința 
pravoslavnică era ameninţată, aduce o înviorare în viaţa literară. 

Sînt sugestive — pentru înţelegerea fierberii pe care o adusese, în viața de cultură 
teologică a Ţării Româneşti, această întîlnire a prelaților ortodocşi din Răsărit — notele pe 
care ni le dă în ziarul său de călătorie călugărul Suhanov despre discuţiile dogmatice încinse 
în Tîrgovişte, la masa mitropolitului Ştefan, unde grecii Paisie Ligaridis, Vlasie şi Meletie 
Sirigul — cu o încredere prezumţioasă în ştiinţa lor, care intimida pe bietul călugăr rus — 
aduceau în sprijinul părerilor lor citate din opera Sfîntului loan Damas-ceanul, apărută de 
curînd la Veneţia. Asemenea discuţiuni pasionau nu numai cercurile conducătoare ale 
clerului, ci se întinseseră mai departe şi în lumea boierilor cărturari de la curtea lui Matei 
Basarab. Călugărul franciscan de origine croată, Rafael Levacovic, care venea din Roma, în 
vara anului 1638, chemat de Matei Basarab ca să ia direcţia tipografiei, stătea de vorbă cu 
Udrişte Năsturel despre necesitatea unirii cu Roma şi despre superioritatea doctrinei catolice. 
Şi alţi boieri de la curtea lui Matei Basarab se pasionau pentru problemele teologice, ca de 
exemplu Istrate, fiul lui Stroe Leurdeanu, căsătorit cu fiica lui Nicolae Pătraşcu — o nepoată 
deci a lui Mihai Viteazu. Istrate a pus pe lanache Misirliu, care „ştia să citească şi să scrie 
limba turcească", să-i scoată o copie de pe confesiunea pe care patriarhul Ghenadie II 
Scholarios a scris-o din însărcinarea lui Mohamed II, cuceritorul Constantinopolului. Domnul 
însuşi nu putea rămîne străin de aceste discuţii. Se poate spune cu drept cuvînt că în acele 
vremuri, cînd în sudul Dunării viața religioasă era înăbuşită sub stăpînirea păgînă şi în Ardeal 

1D. Rosso, Studii istorice greco-române, |, p. 232. 

slorga, Ist. Bisericii rom. şi a vieții religioase, I, p. 315—316. 

3 Emil 'Turdeanu, în Cercetări literare, III, p. 174. 

de calvinista, domnii noştrii luaseră sub ocrotirea lor viaţa spirituală a popoarelor 
creştine ortodoxe. Ţările noastre deveniseră astfel centrul ortodoxiei. De aceea porneşte din 
țările noastre lupta împotriva calvinismului. 

A doua trăsătură caracteristică a epocei este apariția în cultura românească a ideii de 
unitate națională. Unirea celor trei țări surori, înfăptuită prin spada lui Mihai Viteazul, deşi nu 
fusese pregătită sufleteşte şi deşi n-a dăinuit decît cîteva luni, totuşi a lăsat în sufletele 
româneşti urmele ei şi trebuia să ducă cu timpul la exprimarea clară a conştiinţei unității 
naționale. 

în Transilvania, ungurii, începînd cu Gavril Bethlen, îşi îndoiseră sforțările pentru a 
rupe legăturile de credinţă religioasă care uneau de veacuri pe românii supuşi coroanei lor cu 
principatele vecine. Zadarnic patriarhul Constantinopolului le atrage atenția asupra 
comunității de sînge a românilor şi îi previne că „o prefacere de lege la cei dintîi <adică la 
ardeleni) n-ar fi îngăduit-o niciodată domnii vecini din principate, ci mai mult decît sigur vor 
pune piedici, dacă nu cu armele, măcar cu ascunse întețiri", ungurii nu dau îndărăt. După cum 
ne arată documentele pe care le vom analiza mai jos, prin intimidări, prin silnicii, prin 
publicații, ei se zbat să atragă pe transilvăneni la confesiunea calvină. împotriva tendinței de 
cal-vinizare, se ridică — după cum fuseseră preveniţi — românii din principatele supuse 
suveranității turceşti. Un superior instinct de rasă a împărțit în chip simetric rolurile între 
Moldova şi Muntenia, în această luptă care nu se dădea numai pentru credință. 
e 

Moldova lui Vasile Lupu, care a făcut multă opoziție principilor ardeleni, a luat poziție 
fătțişă, participînd la două sinoade — unul pus la cale de mitropolitul Kievului, de origine 
moldoveana, Petru Movilă, altul de mitropolitul Varlaam al Moldovei — şi a atacat 
calvinismul în însăşi inima lui, în principiile dogmatice. 

Muntenia lui Matei Basarab, care avea legături de alianță cu Gheorghe Râkoczy I şi II, 
a stat şi ea de-a curmezişul Reformei, venind în ajutorul românilor transilvăneni pe altă cale. 
Un punct fundamental în programul de luptă al reformaților calvini era naţionalizarea 
serviciului divin în biserica românească din Ardeal. O cedare însă pe acest teren ar fi putut 
atrage după sine, mai curînd sau mai tîrziu, şi admiterea celorlalte puncte de divergență dintre 
calvinism şi ortodoxism. Menţinerea limbii slave în oficierea cultului era deci atunci o măsură 
impusă nu numai de tradiția moştenită din moşi-strămoşi, ci şi de necesitatea de a păstra 
intactă unitatea etnică. De la urcarea sa pe tronul Ţării Româneşti, Matei Basarab s-a străduit 
să întărească tradiţia ortodoxă în formă slavă la întreg neamul românesc, adu-cînd tipografii 
cu litere chirilice în ţară şi publicînd cărțile de ritual în limba slavă. Prefaţa cărților sale o 
spune răspicat că ele se adresează „drept credinciosului şi evlaviosului neam al patriei noastre 
şi altor neamuri înrudite cu noi după credință şi avînd acelaşi vestit dialect slavonesc ca 
limbă... imgrovlahilor, moldovlahilor”. Este clara aci ideea solidarităţii naţionale prin biserică, 
în limba slavă. Dealtfel, în epoca aceasta îşi face drum în cultura românească şi ideea unității 
naționale. Mitropolitul Varlaam, „strîngînd sobor dintr-amîndouă părțile, şi din Țeara 
Românească şi din Ţeara Mol- 

dovei", spune mai clar că scrie Răspunsul la Catehismul calvinesc „pentru cei cu noi 
de un niam români, pretutindenea tuturor ce să află în părţile Ardealului” ; iar în Ardeal, 
Simion Ştefan, amintind că „rumânii nu grăiesc în toate ţărele într-un chip", se scuză dacă n-a 
izbutit să se facă înțeles de toți: „nu-i de vina noastră, ce-i de vina celui ce-au răsfirat 
rumânii printr-alte ţări, de sau mestecat cuvintele cu alte limbi”. Ideea unității neamului o 
găsim însă formulată cu tot relieful cuvenit la marii cronicari moldoveni, care, în contact cu 
istoriografia polonă, s-au ridicat pînă la obîrşia comună a întregului neam despărțit în trei state 
diferite. 

Sufletul românesc, închis multă vreme în hotarele înguste ale culturii sud-slave, era şi 
în această epocă în căutarea unor noi orizonturi. Experienţe vechi: impresiile aduse de soliile 
marilor domni în Occident, contactul intim cu cultura Apusului a unor domni ca Radu 
Mihnea, care-şi făcuse instrucția în Veneţia, sau a lui Petru Cercel, pribeag la curțile italiene 
şi franceze, alcătuitor de frumoase stihuri italiene, accesul unor studenţi din țările româneşti 
— mai ales din Ardeal — în şcoli şi universităţi străine, încercările unui Despot Eraclidul de a 
înființa cu profesori aduşi din Apus şcoli superioare — şi atîtea alte prilejuri îi făceau pe ai 
noştri să nu se simtă la larg în spațiul culturii orientale, în care erau ţinuţi prin puterea 
tradiției, prin forţa împrejurărilor de care s-a vorbit mai sus şi prin suveranitatea turcească. 
Instinctul lor de rasă şi de cultură îi ducea uneori peste vicisitudinile vremurilor către marele 
izvor de apă Vie al latinității. „Cînd am ajuns în vîrsta adolescenţei — mărturiseşte Udrişte 
Năsturel — am dobîndit în acelaşi timp, în inima mea, prin grația lui Dumnezeu, o mare şi 
aprinsă dragoste pentru limba romană sau latină, înrudită în chip evident cu a noastră, în aşa 
fel că, neavînd aproape alte gînduri în cugetul şi inima mea, zi şi noapte fără încetare eram 
aprins pentru limba latină şi pentru învăţarea ei. A mers aşa pînă cînd un profesor, care învăţa 
înțelepciunea şi ştiinţa, a binevoit să adape setea inimei mele care ardea de dragostea pentru 
învățarea acestei limbi..." ! 

Avem dovezi documentare că aceeaşi năzuință către noi zări de cultură zăcea nu 
numai în clasele conducătoare, dar şi în masele mai adînci ale neamului. Din chiar epoca lui 
Matei Basarab avem ştiri despre doi tineri români care îşi făceau studiile în colegiul „De 
propaganda fide" din Roma. Unul era Mihail, fiul lui Paul, din Cîmpulungul județului Muscel. 
Fusese adus la Roma şi instalat acolo în colegiul „Urban", de misionarul Venanzo Berardi da 
Mont'Ottone, din ordinul Minoriţilor Conventuali. Al doilea era un adolescent a cărui viață 
aventuroasă e un mic roman. Fusese — pretindea el —- copil de casă în curtea domnească. 
Plecase cu domnul Ţării Româneşti la Constantinopol, la virsta de 12 ani. învățase acolo 
greaca vulgară şi turceasca. Plecase apoi în insula Chios, unde se apropiase de iezuiți; îm- 
brățişase catolicismul şi de-acolo plecase cu scrisorile de recomandare către secretarul 
colegiului din Roma. Două luni a bătut străzile cetăţii eterne, pînă cînd a deprins puțin limba 
italiană. în cele din urmă, a fost admis în colegiu, unde se întîlni cu cîmpulungeanul. 

P. P. Panaiteseu, L'influence de l'oeuvre de Pietre Mogila, p. 83. 

Ce au uevenit aceşti doi premergători în colegiul de propagandă din Roma, de unde, 
un veac şi jumătate mai tîrziu, tineretul plecat din Ardealul suferințelor româneşti a adus ideea 
regenerării naționale — nu ştim. în volbura vremurilor au pierit fără să lase nici o urmă. 

Contactul cu cultura latină a fost însă mai rodnic în Moldova. Școala întemeiată de 
Vasile Lupu în mănăstirea Trei Ierarhi, cu profesori trimişi de la Academia teologică din 
Kiev, de mitropolitul Petru Movilă, precum şi colegiile iezuite din Moldova au deschis, după 
cum se va vedea mai jos, o mica pîrtie către cultura latină. Dar contactul binefăcător cu 
cultura latină s-a produs mai intens în şcolile iezuite ale Poloniei, unde vlăstarele boierimii 
moldovene, desfundînd ideea originii romane şi ştiri privitoare la ţara lor, au deschis un drum 
nou în cultura românească. 

Din contactul cu istoriografia polonă a primit imboldul de a alcătui cronica în limba 
națională Grigore Ureche, marele vornic de la curtea lui Vasile Lupu şi contemporanul 
mitropolitului Varlaam. Imboldul dat, la rîndul lui, de Ureche a fost aşa de puternic, încît, cu 
toate frămîntările timpurilor nestatornice care au urmat după prăbuşirea lui Vasile Lupu, firul 
istoriei naționale a fost continuat de Miron Costin, care şi-a făcut şi el studiile în Polonia şi 
care a pus în plină lumină ideea originii romane. Ideea a fost apoi reluată de fiul lui Miron, 
Nicolae Costin, a trecut după aceea la Dimitrie Cantemir şi în Muntenia la stolnicul 
Constantin Cantacuzino. 

Şi pe tărîmul vieţii religioase, activitatea literară începută cu strălucire în epoca lui 
Matei Basarab şi Vasile Lupu a fost continuată, în ciuda vitregiei vremurilor care au urmat. în 
Moldova, contemporanul lui Miron Costin, mitropolitul Dosoftei, dă aripă versului şi începe 
munca grea de traducere a cărților de ritual în limba română, care avea să ducă la 
naționalizarea serviciului divin în biserică. Opera de naționalizare a slujbei religioase este 
apoi reluată şi continuată în Muntenia de mitropolitul Antim Ivireanu. 

în capitolele ce urmează, pentru a păstra un fir unitar în expunere, vom înfățişa întîi 
evoluţia literaturii religioase de la Matei Basarab şi Vasile Lupu pînă la mitropolitul Dosoftei 
inclusiv, după care vom înfățișa literatura istorică mai întîi în Moldova şi apoi în Muntenia şi 
în Transilvania. 

UN CĂRTURAR MOLDOVEAN MITROPOLIT AL KIEVULUI: PETRU MOVILĂ 

Istoria culturii româneşti din epoca lui Matei Basarab şi Vasile Lupu nu ar putea fi 
înțeleasă dacă nu ne-am opri aci şi asupra unui mare cărturar, vlăstar de domni moldoveni şi 
munteni — căci tatăl său a domnit şi în Muntenia — care a rîvnit şi el să fie domn, dar care, 
după ce a văzut închise drumurile intrării în țara sa, a rămas între străini şi a ajuns mitropolit 
al Kievului. Petru Movilă, rupt dintre ai noştri, a devenit una din figurile proeminente în 
istoria culturii ucrainene din secolul al XVII-lea. învățatul rus Venelin spunea: „Se pune 
întrebarea care din cei doi bărbaţi cu numele de Petru este reformatorul îndrăzneţ al 
imperiului rusesc şi căruia prin urmare i se cuvine titlul istoric de mare: Petru I, împăratul 
Rusiei, sau Petru Movilă?" 

Petru Movilă a fost fiul lui Simeon Movilă, fratele lui Ieremia şi rivalul lui Mihai 
Viteazul. Tragediile familiei sale l-au împins mai mult spre studii şi meditație. în 1627, cînd 
visurile lui de a recuceri, cu ajutorul polonilor, tronul ocupat pe rînd de unchiul său, de tatăl, 
de verii şi de fraţii săi sînt spulberate, după îndemnul mitropolitului Kievului, lov Boreţki, la 
mănăstirea căruia îşi petrecea adesea verile, Petru Movilă renunţă la purpura domnească şi 
îmbracă rasa de monah în mănăstirea Pecerska din Kiev. Aci ajunge repede arhimandrit, 
pentru ca, şase ani mai tîrziu, după moartea lui lov Boreţki, să fie mitropolit. Pe atunci 
Ucraina se afla sub stăpînire polonă şi pentru biserica ortodoxă ruteană, ameninţată în 
existența ei de biserica catolică a Poloniei, la care se adăoga şi curentul uniaţilor (care 
primiseră unirea cu Roma recunoscînd pe papă, dar păstrau serviciul divin în limba slavă), 
urcarea lui P. Movilă pe scaunul mitropolitan a fost o adevărată mîntuire. 

Prin cultura, prin tradițiile familiare, prin legăturile lui de rudenie şi prietenie cu 
nobilimea polonă, el izbuti să dobîndească în jurul scaunului său mitropolitan un prestigiu 
într-adevăr princiar. 

încă de pe cînd era arhimandrit în lavra din Pecerska, Petru Movilă înființa acolo o 
tipografie, care, împreună cu cea din Lwow, a desfăşurat o activitate din cele mai rodnice 
pentru biserica ortodoxă a ruşilor. Din aceste tipografii au ieşit o serie de tipărituri care au fost 
aduse în Țara Românească de meşterii trimişi de Petru Movilă lui Matei Basarab şi care au 
servit mai tîrziu de model tipăriturilor muntene. 

Paralel cu tipografia, el a întemeiat în mănăstirea Brațca —. Frăția — o şcoală vestită, 


o adevărată academie teologică, din care avea să pornească 
îea 


în curînd un curent nou de primenire în cultura rusească. In atmosfera întunecată şi 
greoaie de ignoranță în care lîncezea clerul ortodox rutean, Petru Movilă se străduieşte să 
introducă cele dintîi raze de lumină ale culturii latine occidentale. El îşi dădea bine seama că 
biserica ortodoxă ruteană, rămasă în urmă sub raportul culturii, nu putea rezista atacurilor 
îndreptate din lagărul iezuiţilor şi uniaților poloni decît premenindu-se şi întărindu-se cu toată 
armatura culturii moderne a timpului său. Ştiinţa timpului — zicea Petru Movilă— este pentru 
biserica ortodoxă întocmai ca oglinzile lui Arhimede, care, con-centrînd razele solare asupra 
corăbiilor duşmane care se apropiau de țărmurile Siracuzei, le ardeau. 

Cultura timpului însă nu putea fi căutată nici în cultura slavonă şi nici în cea bizantină, 
care la începutul timpurilor moderne se stinseseră. Numai cultura latină a Occidentului, 
premenită prin Renaştere, putea săvîrşi minunea de a regenera viaţa intelectuală a clerului 
ortodox şi de a-i împrumuta armele cu care să poată rezista atacurilor îndreptate din taberele 
vrăjmaşe. De aceea, în programul de studii al academiei teologice, P. Movilă introdusese pe 
primul plan: latina, cu studiul retoricei, dialecticei, poeziei şi filozofiei. 

Dar cu toată viața lui de muncă aprigă închinată operei de ridicare a bisericii rutene, 
totuşi mitropolitul Petru Movilă n-a rupt cu totul legăturile cu patria mumă. în primele cărți 
ieşite din tipografia lui, Pecerska, pe cînd era numai arhimandrit, el semnează „fiul domnului 
Moldovei" şi adaogă stema celor două principate româneşti. Dacă mai tîrziu renunţă la aceste 
tradiţii ale familiei şi la aceste reminiscenţe ale patriei sale, o face desigur pentru a se 
confunda în spiritul de umilință al vieții călugăreşti, a acelor aprigi muncitori anonimi, 
disprețuitori de tot ceea ce era mărire pămîntească, care semnau munca lor: „păcătosul robul 
lui Dumnezeu". Totuşi niciodată nu şi-a ascuns originea lui românească. Elevii săi din 
academia teologică i-au închinat un volum de versuri omagiale, şi, făcînd aluzie la originea lui 
românească, îi plăs-muiesc o genealogie care-l face să se scoboare din eroul roman Mucius 
Scaevola. în scrisorile lui pastorale, face în multe rînduri aluzie la strămoşii lui români. „Am 
cheltuit — spune el într-un rînd ortodocșilor din Minsk — avuţiile strămoşilor mei domni ai 
Moldovei pentru nevoile bisericii." Iar unul din adversarii săi îl acuză că era înconjurat numai 
de servitori moldoveni. Nostalgia după ţara şi neamul său se vede continuu în cursul vieții lui. 
în 1637 cumpăra o Evanghelie cu miniaturi scrisă pe vremea lui Ştefan cel Mare, pe care o 
dăruia marei lavre Pecerska: să fie acolo „pe veci neclintită la hramul Prea Curatei 
Născătoarei de Dumnezeu mănăstirii Pecerska, unde va fi îngropat trupul meu". în alt rînd, 
înălțînd în Ucraina poloneză, la Golosvienski, a biserică, îi pune ca hram pe Sfîntul loan cel 
Nou de la Suceava, patronul Moldovei sale. în 1645 a venit la Iaşi să celebreze căsătoria fiicei 
lui Vasile Lupu, Măria, cu principele lituan lanusz Radziwill. Astfel stînd lucrurile, cine ştie 
dacă, în afară de motive de tactică, alegerea Iaşilor ca locul cel mai nimerit pentru marele 
sinod al ortodocşilor în care avea să se discute ideile normative ale ortodoxiei, față de 
Catehismul atribuit lui Chirii Lucaris, nu va fi fost determinată şi de amintirile copilăriei care- 
1 legau de oraşul în care domniseră ai lui? 

Ortodoxia trăia atunci o mare dramă. în jurul scaunului patriarhal din Constantinopol 
se dădeau lupte aprige în care patimile pămînteşti se amestecau cu lucrurile divine. 

în martie 1633 apăruse la Geneva, în limba latină, o confesiune de credinţă ortodoxă, 
datată din Constantinopol, martie 1629, şi în care se făceau cîteva concesii punctului de 
vedere al confesiunii calvine. Opera a fost atribuită patriarhului Chirii Lucaris, care se afla în 
legătură cu cercurile reformate din mediul cosmopolit al Constantinopolului: consulul olandez 
Corneliu Haga, predicatorul ambasadei olandeze, un fost profesor calvinist la Geneva şi 
ambasadorul Angliei. Duşmanii patriarhului, în frunte cu Chirii Contaris din Veria şi Atanasie 
Pattelaros, ridică lumea împotriva lui Lucaris, acuzîndu-l de erezie. Ambasadorul Franţei 
susține curentul de agitație împotriva patriarhului care se sprijinea pe cercurile reformate. 
Lupta dezlănțuită este înverşunată. Chirii Lucaris este de cinci ori depus de turci şi tot de 
atîtea ori readus în scaunul patriarhal prin sprijinul prietenilor săi, pînă cînd în cele din urmă 
turcii, îndîr-jiți, îl ucid. Moartea tragică a lui Chirii Lucaris nu poate pune capăt agitaţiei. 
Succesorul lui, Chirii Contaris din Veria, are aceeaşi soartă. Două sinoade care au loc la 
Constantinopol, unul în 1638 şi altul în 1642, şi în care s-a anatemizat confesiunea lui Chirii 
Lucaris, n-au izbutit să aducă lumii ortodoxe pacea de care avea nevoie. Pace cu atît mai 
necesară, cu cît în centrul şi răsăritul Europei — în Ardeal, în Polonia şi în Ucraina — 
ortodoxia pierduse continuu terenul dinaintea catolicismului, care găsise formula unirii cu 
Roma, dinaintea curentelor de reformă. 

Mărturisirea ortodoxă şi sinodul de la laşi. La această grea răspîntie din viaţa bisericii 
ortodoxe apare mitropolitul Petru Movilă. Cele două sinoade constantinopolitane făcuseră o 
operă negativă: anatemizaseră confesiunea atribuită lui Chirii Lucaris. Lipsea pentru întreaga 
ortodoxie însă o operă pozitivă de costrucție normativă. Această sarcină şi-a luat-o Petru 
Movilă. După ce a lucrat mai mulţi ani la Mărturisirea de credință ortodoxă, a convocat un 
sinod la Kiev în 1640, în care s-a discutat şi admis opera. Trebuia însă ca Mărturisirea să fie 
întărită într-un sinod ecumenic. Dar Constantinopolul, în care erau încă vii luptele dintre 
partizanii şi adversarii lui Chirii Lucaris, nu era prielnic pentru dezbateri. Fu ales Iaşii, al 
cărui domnitor plătea pe atunci datoriile patriarhiilor. Mitropolitul Kievului nu veni însă în 
perosană, ci trimise o delegaţie de trei teologi, în frunte cu Isaia Trofimovici, doctor în 
teologie şi egumenul mănastrii Nikolska. Patriarhul a fost reprezentat şi el prin doi delegați: 
fostul mitropolit de Nicea, Porfirie, şi marele predicator al patriarhiei, Meletie Syrigos. 
Muntenii s-au abținut din pricina vrajbei iscate între Vasile Lupu şi Matei Basarab. 
Moldovenii au fost reprezentați prin mitropolitul Varlaam, prin episcopii de Roman, Rădăuți 
şi Huşi, prin egumenul mănăstirii Trei Sfetitele, unde s-au ținut şedinţele sinodului. Sinodul a 
început la sfişitul lui august 1642 şi a durat trei luni. Şedinţele au fost secrete şi prezidate de 
Vasile Lupu, pe care patriarhul Constantinopolului, Parthenie, îl numeşte „promahos"—-prim 
luptător-—şi „distrugătorul curagios al ereziei”. De la început însă se ivesc neînţelegeri. 
Grecii voiau ca sinodul ieşean să-şi însuşească hotărîrile sinoadelor din Constantinopol 
împotriva lui Chirii Lucaris şi în spe- 

cial să se adopte opera întocmită de Meletie Sirigul. Ruşii se opuneau la condamnarea 
lui Chirii Lucaris. ! 

Ei cereau să se discute în sinod numai Mărturisirea de credință a lui Petru Movilă, 
ceea ce, în cele din urmă, grecii au trebuit să primească în urma intervenției lui Vasile Lupu şi 
a clerului moldovean, care se străduiau să împace cele două tabere. După îndelungate 
dezbateri, Mărturisirea lui Petru Movilă a fost primită, cu suprimări şi corectări făcute de 
Meletie Syrigos. Opera — împărțită în trei părți: 1. credința, tratată pe baza simbolului Niceo- 
Constan-tinopolitan; 2. speranţa, lămurind rugăciunea dominicală şi cele zece fericiri şi 3: 
mila, cuprinzînd învăţăturile ortodoxe despre păcat, despre decalog, despre invocarea sfinților 
şi cultul icoanelor şi al moaştelor — a fost apoi aprobată de patriarhul din Constantinopol ca 
operă normativă pentru întreaga biserică ortodoxă. Ea a fost tradusă în ruseşte la Kiev în 
1645. în 1662, opera a fost tipărită în limba greacă şi latină la Amsterdam, cu cheltuiala lui 
Panaiot Nicusi. în 1691, opera, tradusă în româneşte de frații Greceanu, cu ajutorul stolnicului 
Constantin Cantacuzino, s-a tipărit de episcopul Mitrofan în tipografia episcopiei din Buzău. 
Opt ani mai tîrziu, din porunca domnului Constantin Brîncoveanu, ieromonahul Antim 
Ivireanu scoate o nouă ediţie a textului grecesc, în mănăstirea de pe insula lacului Snagov, din 
preajma Bucureştilor. Cu deosebire la noi opera lui Petru Movilă s-a bucurat de o întinsă 
răspîndire şi s-a retipărit şi retradus în nenumărate ediții, pînă în vremurile noastre, căci avem 
ediții tipărite la mănăstirea Neamţu în 1844, de Scriban, şi în 1864; la Sibiu, 1855; la Iaşi, 
1874; Bucureşti, 1745, 1827, 1853; o penultimă ediţie a apărut în 1899 sub auspiciile sfîntului 
sinod; ultima la Sibiu în 1914. 

Marele sprijin pe care Petru Movilă I-a adus culturii româneşti a fost însă trimiterea 
de material tipografic şi de meşteri şi cărturari pentru înfiinţarea tiparnițelor şi a Academiei 
teologice de la Iaşi. 

LITERATURA RELIGIOASĂ ÎN EPOCA LUI MATEI BASARAB 

CULTURA. La curtea din Tîrgovişte a lui Matei Basarab, necontenit cercetată de soli 
străini, de emisari papali şi de mari patriarhi ai Răsăritului, în răgazurile de linişte şi pace pe 
care le lăsau războaiele cu Vasile Lupu, era Veşnic treaz gîndul de a înzestra ţara cu mănăstiri 
şi biserici—patruzeci la număr — cu mori de hîrtie, cu tiparnițe şi cu meşteri tipografi. 
Domnul s-a străduit să dea o viaţă nouă şi cancelariei domneşti, nu numai completînd numărul 
logofeților cunoscători de limbi străine, ci şi căutînd calgrafi iscusiţi, care au dat o fermă mai 
estetică hrisoavelor sale. Cu toată concurenţa pe care o făceau cărțile tipărite, totuşi arta 
caligrafiei şi a miniaturii era încă în floare şi avem din această epocă vreo cîteva exemplare de 
manuscrise cu miniaturi de o rară frumuseţe, ca de exemplu S/ujbenicul, copiat în 1653 din 
porunca mitropolitului Ştefan, păstrat acum în Biblioteca Academiei Române, sub nr. 1790, 
sau Evangheliarul scris de ieromonahul Porfirie în 1633, păstrat în Biblioteca patriarhiei din 
Constantinopol, sau Evanghelia mitropolitului Anania din 1651, scrisă pentru mitropolia din 
Tîrgovişte, dusă mai tîrziu la Belgrad, sau Evangheliarul lui Silion Rusu, monahul de la 
mănăstirea Dealul. în această muncă de cultură, Matei Basarab era susținut, pe lîngă 
mitropoliţii Teofil şi Ştefan şi pe lîngă boierii din divan, de soţia lui, doamna Elina, şi de 
fratele ei, învățatul boier Udrişte Năsturel. 

Udrişte Năsturel şi sora lui, doamna Elina, sînt copiii lui Radu Postelnicul Năsturel şi 
ai jupînesei Calea Calomfirescu, „fata din casa domnească a lui Mihai Vodă Viteazul". 

DOAMNA ELINA a fost una din acele frumoase icoane feminine care se desprinde 
din trecutul românesc într-o lumină de aureolă, împărţindu-şi vremea între grijile casei (cînd 
căutînd, după cum se vede din scrisorile ei, „izvoade de peteare şi mai mari şi mai mici", ori 
„seminţe de flori de tot felul") şi între grijile domniei (cînd ţinînd locul soţului său în scaunul 
domnesc, cînd ajutînd răniții sosiți de pe cîmpul de luptă şi cerînd sibienilor să-i trimeată, 
„fără zăbavă", „un cherurgus bun", cînd, în sfîrşit, punînd la cale cu un gust ales ctitorii 
mănăstireşti şi locaşuri de recreare sufletească). Arhidiaconul Paul de Alep, care a însoţit pe 
patriarhul arab Macarie în călătoria lui la curtea lui 

Matei Basarab, ne descrie în cartea sa minunatul palat de pe moşia părintească — 
Fiereşti — unde a fost primit de doamna Elina: „un palat care nu are egal în lume, afară numai 
poate în țara frîncilor", „zidit pe dinafară şi pe dinlăuntru"” de meşteri aduşi din Ungaria, cu 
„piatră poleită", marmoră, adusă din Turcia. „Chiar bolțile şi pardoselile pivniţelor, galeriile 
etc. sînt lucrate greu cu piatră bună, care provoacă admirația privitorului." „Clădirea are trei 
caturi şi e atît de frumoasă, încît împrăştie toate grijile sufletului. Ar fi zadarnic să încerc o 
descriere a interiorului admirabil aranjat în apartament." Ea a patronat şi suportat spezele 
pentru imprimarea Triodului sîrbesc din 1649, cerut de călugări sîrbi din Muntele Athos. 

Neavînd copii, doamna Elina şi soţul ei au înfiat, în martie 1635, pe Mateiaş, fiul lui 
Udrişte Năsturel, a cărui mamă, jupînița Măria, născută Corbeanu, murise la o săptămînă după 
naştere. Copilul a crescut în casa domnească pînă la vîrsta de 17 ani, cînd „pe mîna mătuşei 
sale, a doamnei domniei mele, a Elinei, i s-a întîmplat lui să moară. Pe patul morții, şi-a iertat 
toate satele lui vecinicie, cu moşii cu tot." întărind această ultimă dorință, bătrînul domn 
spune: „Pentru că însuşi domnia mea am auzit cu urechile mele cuvintele lui, pe care, la 
ceasul morții lui, le-a mărturisit domniei mele dinaintea cinstiților diregători ai domniei mele, 
mari şi mici. *" 

UDRIȘTE NĂSTUREL. Fratele doamnei, Udrişte Năsturel, era cel mai cărturar boier al 
timpului său în Muntenia. Nu ştim unde şi-a format cultura. El ne spune că, ajuns în „vîrsta 
adolescenţii, a dobîndit o mare dragoste pentru limba latină şi că un profesor, care învăţa 
înțelepciunea (filozofia), a binevoit să-i adape setea inimei". S-ar părea dar că el, nepot de 
fiică al lui Radu Calomfirescu, viteazul boier al lui Mihai Viteazul, şi-a făcut instrucția în casă 
—u cel puțin pentru limba latină —- cu unul din acei misionari catolici pripăşiți în ţările 
noastre.? La această părere ne îndeamnă faptul că şi fratele său Şerban—-care a fost şi el 
logofăt—m într-un document din 1623, sub frumoasa lui semnătură în monogramă chirilică, 
adaogă, după moda occidentală, data de la Hristos în cifre arabe, şi că sora lui, doamna Elina, 
semnează cu litere latine şi presară, în scrisorile ei chirilice, fraze latineşti. Udrişte Năsturel se 
întîlneşte pentru întîiaşi dată în viaţa publică a ţării la curtea lui Alexandru Iliaş, în 1628, cînd 
scrie un act prin care se confirmă jupînului Hrizea, marele logofăt —* tatăl cronicarului Radu 
Popescu — un loc de casă în Bucureşti: „Eu Udrişte Năsturel, tînăr scriitor, am scris în oraşul 
secular, în Bucureşti”. în anul următor însă—1629— el semnează pe un alt act, într-o 
frumoasă caligrafie, „Uriil Năsturel, tainic", adică vtori-logofăt, cum se mai zicea atunci, 
funcțiune de mare încredere pe care o păstrează pînă la capătul vieţii (1657). în calitate de 
vtori-logofăt, el conducea împreună cu marele-logofăt cancelaria domnească şi a îndeplinit, pe 
timpul cumnatului său, mi- 

! St. Nicolaescu, în Arhivele Olteniei, XX, 1941, p. 19 — 27 şi 73 — 80. 

> Unul dintre aceştia, pe timpul lui Mihai Viteazul, a fost Balthasar Walther, 
traducătorul cronicii lui Teodosie Rudeanu, de care ne-am ocupat la p 147—151 El a fost 
preceptorul lui Nicolae Pătraşcu, căruia îi închină o odă latină în Tîrgovişte, prezentată la ziua 
aniversării, în anul 1597. Vezi şi M. Kogălniceanu, Histoire de la Dacie, p. 247. Oda a fost 
publicată de A. Papiu llarianu, Tesauru de monumente istorice, |, 1862, p. 50 — 51. 

siuni de cea mai mare încredere: solii către împăratul german, la Viena, către regele 
Poloniei (1638), către principele Ardealului Gh. Râkoczy pentru a încheia cu el „legătura”, 
tratatul de alianță (1648). El primea şi introducea solii la domn. Stătea de vorbă cu misionarii 
catolici în chestiuni de dogmă, ca de exemplu cu Levakovic, căruia îi cerea o mărturisire a 
credinţei catolice. Era la largul său în discuțiile cu patriarhii Răsăritului. 

Rafael Levakovic laudă „spiritul lui bărbătesc, liber şi îndrăzneţ”. Mitropolitul 
Varlaam al Moldovei, care a venit în 1644 la Tîrgovişte, trimis de Vasile Lupu pentru a aşeza 
pacea cu Matei Basarab, ne spune despre el că era un „boiarin cinstit şi slovesnic şi a toată 
destoinicia şi înțelegerea harnic, drept pravoslavnic creştin”. Avea o bibliotecă frumoasă, pe 
care necontenit o îmbogăţea cu cărți noi aduse de peste hotare. Călugărul rus Suhanov a văzut 
în biblioteca învățatului boier multe cărți slave, între care şi o gramatică apărută în Polonia — 
probabil a lui Smotrijckij, prietenul lui Petru Movilă — iar mitropolitul Varlaam, tot la 
Năsturel, a găsit între alte cărți nouă şi „cărțulia mică în limba noastră românească tipărită ... 
plină de otravă sufletească" — e vorba de Catehismul calvinesc din 1642. 

A ţinut să creeze în familia sa o atmosferă de frumoasă cultură, aducînd pentru al 
doilea fiu al său, Radu, un profesor din Kiev. Radu a ieşit şi el un cărturar de seamă. Prietenul 
său, cronicarul sîrbocroat George Brancovici, ne încredinţează că vorbea limba slavă şi latină. 
Cu grija pentru ţara lui „săracă şi făr' de învăţătură", a pus la cale în Cîmpulung „o şcoală 
pentru învăţătura copiilor”, şi lui i se datoresc primele copii ale romanului Varlaam şi Ioasaf, 
tradus de tatăl său. 

Udrişte Năsturel a avut o parte activă în opera de cultură a epocii. El a stăruit pentru 
introducerea tiparului în Muntenia şi a privegheat la imprimarea cărților; a alcătuit stihurile de 
dedicație la stema ţării cu care se deschide Pravila de la Govora (1640); a întocmit, „în satul 
său părintesc din Fierăşti", prefața la Anfologhionul slavonesc din 1643; a ajutat la traducere şi 
a scris prefața la Evanghelia învățătoare, tipărită la Govora în 1642: „Scur-mat-am cu tîmpă 
mintea mea şi am scos acest izvor de apă dulce, pururea curătoriu, adăpătoare de suflete 
omeneşti". El a introdus în literatura slavă, traducînd din latineşte, „acea floare de aur" a 
misticismului catolic, Imi-tatio Christi, tipărită cu cheltuiala doamnei, la mănăstirea Dealu, în 
1647. Cartea a avut ecou în lumea slavă. în 1704 a fost copiată la Moscova şi împodobită cu 
frumoase gravuri în cupru. Şi tot el a introdus în limba noastră minunatul roman al 
ascetismului creştin, Varlaam şi Ioasaf, de care he-am ocupat la p. 135. 

TIPOGRAFIILE. Viitoarea luptelor sîngeroase dezlănțuite pe pămîntul Ţării Româneşti 
după războaiele începute de Mihai Viteazul a fost fatală pentru cultura românească. Şcolile 
slavoneşti din mănăstiri intraseră în cădere /, bisericile fuseseră jefuite, manuscrisele şi cărțile 
de slujbă arse sau furate. 

Matei Basarab însuşi, în prefața celei dintii cărți ieşită din tiparniţa sa, vorbeşte de 
jefuirea bisericilor şi „de împuţinarea sfintelor cărți", pricinuite 

de desele năvăliri şi împresurări ale diferitelor popoare ale necredincioşilor şi chiar ale 
unor credincioşi” 1. 

Matei Basarab, „mişcat de rîvna către Dumnezeu", după cum spune însuşi în graiul său 
bătrînesc, s-a străduit să împlinească această lipsă a cărților necesare cultului divin. 

în vara anului 1635, domnitorul se adresase cunoscutului călugăr croat Rafael 
Levakovic, care conducea pe atunci o tipografie slavă la Roma, pro-punîndu-i să vină în Ţara 
Românească pentru a lua asupră-şi activitatea de tipărire şi răspîndire a cărților sfinte la 
popoarele care întrebuinţau limba slavă în biserică. Dar Levakovic întîrzia să vină. în aceste 
împrejurări, se înfăţişează la curtea lui Matei Basarab călugărul Meletie Macedoneanul, care 
trăise în atmosfera de viață spirituală a mănăstirii Zograful din Muntele Athos şi care, trecînd 
apoi în Rusia Mică, învățase tiparul în mănăstirile lui Petru Movilă. Matei Basarab I-a trimis 
atunci în solie, împreună cu ieromonahul Nectarie din Pelagonia şi cu „feciorul său Ştefan 
Byrzohodeţ (cel sprinten la mers)", dîndu-le scrisori către Petru Movilă şi către fruntaşii 
cetății Kievului, ca să cumpere o tipografie. ? Mitropolitul Kievului le trimite o „tiparniță 
completă" cu o echipă de tipografi, în frunte cu Timotei Alexandro-vici Verbicki, care fusese 
căpetenia imprimeriei din lavra Pecerska pe timpul lui lov Boreţki şi care, după aceea, prin 
1624, ajunsese patron independent în Kiev. Verbicki a stat în Țara Românească pînă în 1642. 
în locul lui aflăm, mdin 1642, un alt ucrainean, Ivan Kunotovic, care condusese tipografia Fră- 
tiei ortodoxe —* Bracka —m din Lwow, ce se afla şi ea sub ascultarea şi controlul lui Petru 
Movilă. 

La şcoala acestor tipografi ucraineni stabiliți în mănăstirile noastre s-a format, cu 
vremea, o echipă de ucenici tipografi printre sîrbii stabiliți la noi, în județul Vîlcea: Procopie, 
Preda şi Radu Ştanciovici, şi Teodor şi Lupin Dimitrievici. 

Tipografii ucraineni trimişi de Petru Movilă au adus cu ei, pe lîngă materialul 
tipografic şi cărțile de cult tipărite la Lwow şi Kiev, care urmau să servească de model ciclului 
de tipărituri slave din Ţara Românească, precum şi gravurile necesare pentru ilustrarea 
textelor. Pe timpul acela, gravura ucraineană în lemn, influențată, prin mijlocirea mediului 
polon, de gravura germană, ajunsese la o înflorire deosebită şi dăduse lucruri de artă care 
împodobeau cartea tipărită, precum miniaturile, frontispiciile şi vinietele împodobiseră 
vechile manuscrise calgrafice. Căpeteniile tipografilor ucraineni trimişi de Petru Movilă în 
Tara Românească au adus cu ei din Kiev şi din Lwow şi tiparele gravurilor în lemn cu care 
ilustraseră pînă atunci cărțile tipărite în Ucraina. Gravurile din Evanghelia cu învăţătură, 
tipărită la Govora în 1642, :sînt identice în toate detaliile cu scenele corespunzătoare din 
Cazania tipă- 

! Aluzie la unguri. Cf. poema lui Matei al Mire 1 o r, 'Icfxopia tcov icata xr|v 
"OuY XPO'BMtXtav teXecrBeOTCOv' în Papiu Ilarianu, Tesauru, I, p. 332, invazia lui 
Bethlen Gabor în Țara Românească. „Tara era devastată de nu se afla în ea nici vite, nici pîne, 
nici vin, pentru că toate le răpiseră şi duseseră în Ardeal; înseşi vasele bisericilor şi 
mănăstirilor pusese [...] să le care îa ţara lui ce o umpluse de argintul şi aurul f ării- 
Româneşti". 

> Dan Simonescu şi Damian P. Bogdan, începuturile culturale ale domniei lui Matei 
Basarab, extras din Biserica ortodoxă română, Bucureşti, 1939, p. 13. 

rită la Lwow în 1606, iar ilustrația titlului din Pravila lui Matei Basarab, tipărită la 
Tîrgovişte în 1652, deşi are stema şi armele Munteniei, este semnată cu un nume rutean: 
Theodor Tisevic. Dar la şcoala acestor gravori străini se formează, cu timpul, o şcoală de 
gravori români, care vor ajunge mai tîrziu, pe vremea lui Constantin Brîncoveanu, să-şi 
întreacă maeştrii şi să imprime gravurilor lor un caracter propriu românesc. Chiar pe timpul 
lui Matei Basarab, în ilustrațiile Pravilei din 1652, apare semnat şi numele unui român 
desigur ucenic al lui Tisevic: Petru Theodor. 

LITERATURA RELIGIOASĂ. S-a crezut într-o vreme şi se mai susţine încă în manuale de 
şcoală —m cu toată documentarea convingătoare a regretatului Bianu — că Matei Basarab şi 
Vasile Lupu ar fi săvîrşit marea reformă a introducerii limbii naționale în biserică. Această 
radicală schimbare nu se putea însă îndeplini deodată, fiindcă nu erau încă traduse cărțile 
necesare cultului, şi apoi — adăugăm noi — nici nu era încă vremea să se înfăptuiască, atunci 
cînd curentele de reformă, care preconizau eliminarea limbilor privilegiate din biserică şi 
introducerea serviciului în limba națională, amenințau unitatea etnică în Transilvania. Pe de o 
parte, se pomeniseră ai noştri din moşi-strămoşi să audă slujba sfîntă într-o limbă pe care, deşi 
nu o înțelegeau decît prea puţini, o socoteau aptă pentru serviciul divin; pe de altă parte, o 
schimbare care ar fi tins la înlocuirea limbii slavone li s-ar fi părut o alunecare în apele 
ereziilor. Atitudinea credincioşilor noştri de pe vremuri în faţa încercărilor de naționalizare a 
ritualului şi a textelor de cult, venite din Occident, ne-o caracterizează notiţa însemnată de 
popa Constantin din Dorna pe una din foile Codicelui Voronețean: „Această carte este scrisă 
pe rumânie şi nu-i bună de nimic". 

în epoca lui Matei Basarab însă, cultura slavonă intrase în agonie. Focarele de cultură 
slavă din sudul Dunării apusese rînd pe rînd, înăbuşite de valul stăpînirii turceşti. Afluxul de 
cărturari, care prin imigrările lor au înviorat începuturile organizării noastre bisericeşti, s-a 
oprit. Lipsite de suportul puternic pe care îl aducea contactul reconfortant cu Sudul slav, 
şcolile noastre de slavonie au Iîncezit şi ele. Era firesc deci, ca, în această stare de lucruri, 
cunoaşterea limbii slavone să devină tot mai anevoioasă. 

în urma acestor împrejurări s-a ajuns, pe vremea lui Matei Basarab,. ca nici preoții să 
nu mai înțeleagă limba în care o tradiție prea adînc înrădăcinată îi silea totuşi să oficieze 
serviciul divin. Avem dovezi elocvente că, pe la jumătatea secolului al XVII-lea, această 
situație devenise atît de îngrijorătoare, încît crea prelaților noştri o grea îndoială, avînd să 
aleagă între tradiția slavonă şi realitatea care impunea naționalizarea serviciului divin. 
Tipărind cîteva cărți de ritual cu textul în limba slavonă şi lămuririle formelor exterioare ale 
cultului în limba română, mitropolitul Ştefan al Țării Româneşti se credea îndatorat să 
preîntîmpine „înponcişarea" poporenilor săi cu aceste explicaţii: 

„+. ŞI văzîndu iară cum au creştinii țării înputare, şi preoţii mai Vrătos de cătră hulnicii 
dă lege, cum pentru grosimea şi grubia nu ştim sluji tainele sfintei beserici şi strigă toți... că 
am uitat cinurile, socotelele, obrăşirile,, chipurile, nemeririle şi toate rînduialele şi tipicurile 
sfintelor taine, pentru aceia ... gîndiiu să iau înputarea batjocoririlor de asupra aceşth 
țărişoare... 

şi astfel scos-am la lumină ... nu cum au fost pînă acum slavoneşte, tipicurile, carele 
nu le pot şti cinstiții şi cuceriţii preoți pentru nesebuiala lor... 

.. De vreme ce am spart pîcla neştiinței şi am dres rînduialele şi le-am prepus 
rumâneaşte, pentr-acea nu se cade vouă drepţilor mei fii ai Pravo-slaviei să vă înponcişați şi 
să vă scîrbiți împotriva pastoriului vostru ..." 

Se desprind din aceste citate motivele care l-au determinat pe mitropolitul Ştefan să 
tipărească, pe la sfîrşitul domniei lui Matei Basarab, aceste cărți bilingve: ca să împace 
tradiția, a respectat textul slavon al Scripturilor sfinte, dar în acelaşi timp, ca să poată folosi 
nevoilor preoțimii de pe atunci, a tălmăcit tipicurile în limba română. Dacă aceasta era situația 
către sfîrşitul domniei lui Matei Basarab, era firesc ca, la începutul ei, încercarea de 
naționalizare a serviciului divin, reclamată de starea preoțimii, care nu mai cunoştea limba 
slavonă, să pară totuşi o îndrăzneală şi mai mare. 

Ne explicăm prin urmare de ce cele dintii cărți ieşite de sub teascurile tipografiei 
întemeiată cu ajutorul lui Petru Movilă au fost slavone: un Molit-velnic, tipărit la 1635 în 
Cîmpulung; apoi un Antologhion, în 1643 laCîmpu-lung; o Psaltire, în 1637 şi 1638 la 
Govora; a treia ediţie în 1650, la Cîmpulung; Liturghierul, în 1646, şi Imitaţia lui Hristos, la 
1647, ambele în mănăstirea Dealul, şi, în sfîrşit, S/lujbenicul, în 1646, Triodul penticostar şi 
Triodul postului, în 1649, toate trele la tipografia mitropoliei din Tîrgovişte. 

Dar aceste cărți tipărite în limba slavonă nu erau menite numai să acopere lipsa 
textelor de ritual din cuprinsurile româneşti, ci să întărească, cum am spus mai sus (p. 159), şi 
ortodoxia în Ardeal. în acelaşi timp, urmînd vechea tradiție a strămoşilor săi Basarabi, domnul 
român le hărăzea ca danie spre folosul întregii ortodoxii din Sudul dunărean, a cărei 
independenţă căzuse în mîna turcilor. Acest gînd se lămureşte în prefața care deschide una din 
tipăriturile sale: 

„Drept credinciosului şi evlaviosului neam al patriei noastre şi altor neamuri înrudite 
cu noi după credință şi avînd acelaşi vestit dialect slavo-nesc ca limbă, şi cu deosebire, 
bulgarilor, sîrbilor, ungrovlahilor şi celorlalți”. 

Şirul tipăriturilor început cu cărți slavone se continuă însă cu o serie de cărți 
româneşti, care prezintă un interes deosebit, pentru că vădesc aceeaşi tendință de a apăra 
ortodoxia românilor ardeleni împotriva tendințelor de calvinizare ale ungurilor. 

Prima Cazanie, apărută la Govora în 1642, „izvodită de eromonahul Silvestru" şi 
„premenită de pe limba rusească pe limba românească" de însuşi Udrişte Năsturel —m care a 
venit şi el la al „unsprezecilea ceas la lucrul Domnului" — ne înfăţişează intenţiile cercurilor 
conducătoare la imprimarea acestei cărți. „Mila rudei meale creştinilor m-au îndemnat spre 
aceasta — spune Udrişte Năsturel — fiindcă văzuiu în neamul nostru mulți oameni... carii 
pentru ne<şti>inţă se depărtară cu învățături striine, şi cu proastă şi scurtă mintea lor 
răşluindu-se den credința adevărată protivnică bisericii lui Dumnezeu, cu ereticii 
împreunîndu-se." 

Pentru a întoarce de la rătăcirea în valurile ereziei pe cei de un neam cu el, a cugetat, 
spune mai departe, să scoată „această sfîntă carte ce se cheamă Evanghelie învățătoare 
tilcuită, să fie propovedanie creştinătăției noastre, a sfintei beseareci apostolească a 
Răsăritului”, pe care o oferă ca „o floare prea înfrămsețţată şi dulce mirositoare, adusă den 
raiul vederei ceriului”. 

Originalul acestei Cazanii este, după cum ni se spune, tradus din ruseşte, dar pînă 
acum n-a fost încă identificat. Traducerea este însă vioaie şi plastică. Iată de pildă un pasaj, 
ilustrat adesea pe pereţii din tinda bisericilor şi mănăstirilor noastre, din predica citită în 
„Duminica lăsatei de carne". Este vorba de adunarea năroadelor la judecata lui Dumnezeu: 

„ întru spaima sufletului mieu nu domnesc ca să spui cuvînt de cas înfricoşat cînd 
direptul judecătoriu va şedea pre scaunul slavei sale şi va începe a face judecată tuturor, cui-ş 
după lucrul lui. Atunce se vor aduna înaintea lui toate limbile şi năroadele, domnii şi împărații 
pămîntului şi muncitorii cestui veac, toţi păcătoşii şi direpții, toţi, cine întru cinul său vor sta 
înaintea lui: direpții den a dreapta slavei lui, iară păcătoşii de-a stînga, că-i va aleage soţ de la 
soț, cum aleage păstoriul oile den capre." 

A doua Cazanie, apărută la mănăstirea Dealul doi ani mai tîrziu (1644), pe timpul 
egumenului Varlaam Arapul, este o retipărire a Cazaniei precedente, pînă la pagina 404 — 
poate chiar că se păstrau coaiele tipărite — la care s-a adăogat apoi restul după Cazania lui 
Varlaam, apărută cu un an mai înainte la laşi şi care era mai completă, fiindcă, pe lîngă 
predicile care dezvoltă textul pasajelor din Evanghelii citite în duminicile dintr-un an, mai 
cuprindea şi omilii destinate pentru marile sărbători ale creştinismului (precum: naşterea 
Sfintei Fecioare, Aflarea sfintei cruci. Botezul Domnului, Bunavestire ş.a.), care nu cad 
obişnuit într-o duminică; precum şi predici la comemorarea marilor sfinți (Sf. Nicolae,Sf. 
Dumitru etc). Cazania de la Dealul reproduce aceste două secțiuni din urmă după Cazania 
moldovenească. Dar omite, după cum au observat de la Gaster încoace toți istoricii literari, 
viața Sfîntului loan cel Nou, patronul Moldovei, aşezată în Cazania lui Varlaam la 23 aprilie. 
în schimb introduce, ceea ce nu s-a observat pînă acum, o omilie nouă pentru cinstirea „celor 
40 de mucenici diîn Sevastie”, la 9 martie. 

Tot pentru edificarea morală a maselor adînci ale poporului, egumenul Melchisedec 
Meletie a publicat în 1642 ia mănăstirea Cîmpulung, învățături preste toate zilele alese den 
multe dumnezeieşti cărți de folosința tuturor creştinilor prepuse de pre limbă grecească. Este 
un mic tratat de morală în 4°, de 55 de foi: privitor la dragoste, la „răotate cum să le răbdăm 
cu mulțimire cîte ne vin asupra", la iubirea de argint, la „muzăvirie", milostenie, pocăință, 
ispove-danie, „Tatăl nostru", moartea omului, preoţia, cele zece porunci. 

în cadrul aceloraşi preocupări de edificare ar intra şi Ceaslovul din Muzeul limbii 
române al Universităţii din Cluj — azi la Sibiu — pe care d-l Pasca îl datează din această 
epocă. 

PRAVILELE. Pe lîngă aceste cărți de predici şi învățături morale s-au tradus şi tipărit alte 
două texte, a căror importanță deosebită stă în faptul că, după Pravila lui Coresi, sînt cele 
dintîi tipărituri cu caracter juridic la noi. Aceste tipărituri sînt: Pravila de la Govora, apărută 
în 1640 şi cunoscută — din cauza formatului ei mic — şi sub numele de Pravila cea mică, şi 
îndreptarea legii, apărută la Tîrgovişte în 1652. 

Pravila de la Govora a fost tradusă de un călugăr oltean, Moxa sau Moxalie, si 
cuprinde elemente privitoare la dispozițiunile dreptului civil, amestecate cu dispozițiuni 
aparținînd dreptului religios. 

Prefaţa pravilei este, precum a arătat P. P. Panaitescu, exceptînd cîteva adaose şi 
omisiuni, identică cu prefața pusă de mitropolitul Petru Movilă la începutul nomocanonului 
său, tipărit la Kiev în 1629; dar textul nomoca-noanelor diferă. Regretatul Peretz a arătat însă 
că originalul slavonesc al Pravilei de la Govora era o traducere după o compilaţie de 
nomocanoane bizantine —m apropiată prin cuprins şi succesiunea multor capitole de 
compilaţia făcută de Emanuel Malaxos de la jumătatea veacului al XVI-lea — şi care 
încorporase şi nomocanonul patriarhului loan Nesteutul. 

lată gîndul pus la temelia acestei scrieri, lămurit în prefața alcătuită de mitropolitul 
Teofil: 

„Socotit-am că mai toate limbile au carte pre limba lor; cu aceia cugetaiu şi eu robul 
Domnului mieu îs. Hs. să scoțu ceasta carte, anume Pravila, pre limba rumânească, sfinţiilor 
voastre, frați duhovnici rumâneşti, carii sînteți păstori oilor celor cuvîntătoare a turmei lui Hs. 
Carea are întru sine multe fealiuri de vindecări sufletelor creştineşti, celorii ce sîntu rănite cu 
păcate, însă mai vrătos şi cale la împărăţia ceriului." 

Se vede bine, din aceste rînduri, care era caracterul pravilei. Ea corespundea, pe de o 
parte, unei necesități adînc simţite a preoților, care, în împlinirea misiunii lor de duhovnic, 
aveau nevoie de norme precise pentru impunerea penitențelor;, pe de altă parte, în vremea 
veche puterea judecătorească alcătuia sub multe privinţe un corolar al bisericii şi preotul nu 
era numai păstorul credincioşilor săi, ci în sarcina lui cădea şi o bună parte din jurisdicțiunea 
privitoare la dreptul civil. Era dar neapărată nevoie de o carte normativă, care să fixeze 
penitenţele şi sancțiunile după gravitatea greşelilor. De aceea s-a tradus această pravila în 
româneşte, pe vremea cînd preoțimea ajunsese să nu mai înțeleagă limba slavonă. 

Ea s-a tipărit în două ediţiuni: una pentru Țara Românească, avînd prefața semnată de 
mitropolitul Teofil, alta pentru Ardeal, avînd prefața semnată de mitropolitul Ghenadie al 
Ardealului, care a ţinut astfel să aibă şi el această carte pentru nevoile bisericii sale. 

O bună parte din cuprinsul pravilei îl alcătuiesc dispozițiuni religioase privitoare la 
pedepsirea şi îndreptarea feluritelor viţii, nu numai din viaţa laicilor, ci şi din a preoţilor şi a 
călugărilor. Din acest motiv, cartea era menită să slujească numai preoților şi trebuia ferită de 
contactul cu lumea laicilor. ,, însă mă rog sfinţiilor voastre — zice mitropolitul Teofil — cu 
mare milă, la care mînă va cădea această sfîntă carte, acela să aibă a o ţinea în mare cinste şi 
să se înveţe dentru ia în taină cum va vindeca sufletele oamenilor de păcate. Iară întru mînă de 
mirean să nu se dea, nice la măscărici, să nu fie tocmealele sfinților apostoli şi a sfinților 
părinți batjocurite ...". 

Pravila conţine o serie de dispoziţiuni de drept vechi bizantin, îmbinate cu canoanele 
stabilite de sinoadele bisericii, şi are importanță deosebită, căci ne înlesneşte să înţelegem 
ceva din mentalitatea românească a veacurilor trecute, care trăia sub jurisdicțiunea acestor 
legiuiri. Cu deosebire se vădeşte în cuprinsul pravilei preocuparea constantă de a ridica prin 
măsuri austere autoritatea morală a preotului în mijlocul societăţii laice; 

„Popa ce va bea la crăcimă, sau va juca, sau va cînta mireneşte, să se gonească din 
popie". 

Alte dispoziţiuni au de scop să întărească asceza şi să rupă complet legăturile de cele 
lumeşti ale celor care şi-au ales mănăstirea ca liman al vieţii lor pămînteşti: 

„Călugărul de va muri şi va avea galbeni şi talere, şi nu va fi spus de aceasta 
duhovnicu-său sau igumenului, de vor fi în mînăstire, ce vor fi ascunși de cătră toţi, şi se vor 
afla după moartea lui, să-i ia igumenul sau un duhovnic bătrîn şi să-i arunce pre dinşii întru 
groapa lui şi să grăiască: argintul tău, cu tine să fie de perire; şi toți cîți se tem de Dumnezeu 
să nu ia nemica de la dînsul, că foc netrecutu şi-au lor ... şi iară igumenul sau acel stareț bătrîn 
să-i aducă pre dînşii şi aşa de va fi fost în mînăstire, să facă igumenul cu toți frații post 40 de 
zile şi pocăanie de fratele. Şi aşa să roage Dumnezeu de dinsul şi să facă cîte 12 metanii în 
zi... ŞI cînd să vor împle 40 de zile, să-i facă toată pomenirea lui, iar averea lui să o împartă la 
săraci." 

Măsuri aspre vădesc străduința bisericii de a opri alunecarea unei societăți în 
descompunere pe povîrnişul decăderii, ca de pildă următoarea dispoziţiune: 

„Muerea sau bărbatul ce va vrea să joace şi să bată în palme şi se va îmbrăca bărbatul 
în haine muereşti sau muerea întru haine bărbăteşti... unuia ca acestuia grăim să se căiască 3 
ani şi metanii în zi cîte 24" ; sau de pildă următoarea anatemă a unei mode a timpului: 

„Muerea de-şi va tunde părul ei, că va cugeta că iaste bine, pentru Dumnezeu alegînd 
numai de nu va lua chip călugăresc, şi va îndrăzni a facere acesta, anatema să fie; că n-au 
învăţat Dumnezeu să-şi tunză muiarea părul, numai cînd va veni la petreacerea călugărească; 
iară de va fi îndemnată aşa de niscare drăcii, să-ş tunză părul ei, să fie oprită de bisearică şi de 
priceştanie ; un an să se pocăiască." 

Iată, în sfîrşit, şi o serie de dispoziţiuni luate împotriva vechilor rămăşiţe de păgînism, 
care au continuat să supraviețuiască sub formele vieţii creştine: 

„Deci sunt oarecarii întru creştini ce ţin lucru ereticesc; cînd apune soarele nu dau 
nemica dentru casa lor, nice foc, nice vreun vas oarecarele, sau vreo trebuință oarecaria. 
Socotesc şi glasurile cocoşilor, şi ale corbilor, şi altor glasuri, şi ale vulpilor. Şi întîmpină de 
grăiesc unele rele, altele bune şi căutaria soarelui şi a lunei şi a stealelor şi chemaria 
dobitoacelor. Dirept aceia iată pre amănuntul tocmim şi învăţăm: cine are aceastia cu 
cercetare de acmu să nu mai ia aminte unele ca aceastea; pentru ce? Că înfricoşat judeţ vor să 
ia de aceasta. 

Cine ia mana griului, altceva dentr-acele ori den vin, ori den pîine, ori dentr-altceva de 
se va lăsa de acestea, să aibă pocăanie patru ani, metanie cîte 100." 

Aceste dispoziţiuni au un interes deosebit, deoarece aruncă o lumină nebănuită asupra 
vechiului folclor bizantino-slav şi ne lămuresc multe puncte obscure din folclorul nostru 
actual. 

Cea de-a doua tipăritură juridică, îndreptarea legii (Tîrgovişte, 1652), însemnată şi 
ea , prin faptul că e scrisă în româneşte, pezintă nu mai puțin interes, fiindcă prezintă o 
întreţesere cu pravila tipărită de Vasile Lupu. 

Textul acestei pravile a fost pregătit, „cu îndemnarea" mitropolitului Ştefan, de către 
Daniil Andrian Panonianul —m era deci originar din Tranil-vania — care spune însuşi că 
„numai cît m-am ispitit a linge pre dinafară puțintel Gramatica şi Sintaxisul... cuviosului întru 
ieromonahi Kyr Ignatie Petriţi 

şi a lui Pantelimon Ligaridi, dascăli desăvîrşiți, amînodi de la Hio, vestiți şi foarte 
iscusiți întru toată dumnezeiasca scriptură". 

îndreptarea legii este alcătuită din trei părți distincte. Prima parte cuprinde 417 
capitole încheiate cu o notiţă în limba slavă, care spune: „Sfîrşitul întîiei părți a Pravilei”, 
tradusă din limba greacă „pe limba proastă românească" de „Danii Andrian Panonianul". Ea 
reproduce un original grecesc care, după ce fusese cerut patriarhului din Constantinopol, 
fusese aflat la Gh. Caridi, al doilea vistier al țării, grec originar din Tricala, strămoşul 
cronicarului Radu Popescu. Textul grecesc era o prelucrare derivînd din legislaţia bizantină a 
lui Justinian, compulsată în secolul al XVI-lea de Emanoil Malaxos, fratele parohului de la 
biserica grecească San Giorgio din Veneţia. Traducerea românească este stîngace: nici 
românii nu cunoşteau bine limba greacă, nici grecii limba română. Această primă parte a fost 
apoi întrețesută, deşi nu se spune, cu pravila lui Vasile Lupu, apărută la Iaşi în 1646, cu titlul 
Cartea românească... de la Pravilele împărăteşti şi de la alte gudeaţe. 

Daniil Panonianul, combinînd aceste două izvoare diferite, a încercat o sistematizare, 
grupînd laolaltă materia după afinitate de subiect. După un capitol sau două din Malaxos, 
urmează, după cum a arătat Peretz, capitole din pravila lui Vasile Lupu. De pildă, după glava 
43—46 din textul Malaxos, care tratează despre „clerici şi călugări de vor face sfat sau 
însoţire asupra arhiereului", urmează din pravila lui Vasile Lupu glavele 43—46, care se 
ocupă de penalitățile ce „se cuvin celor ce îndeamnă sau ajută cuiva sau îl sfătuesc spre rău 
sau cînd trimet pe altul să facă o răutate ..." După glava 47 din textul Malaxos, privitor la 
clericul ce va „înjura" pe arhiereu, pe popă, pe diacen sau mireanul care va înjura pe preot", 
urmează glavele 48—50 din pravila lui Vasile Lupu privitoare la cei ce vor sudui „pe 
judecători, pe oamenii cei domneşti", pe soli sau „pre mai marii lor, ce se zice pre boiari”; 
după glava 86, luată din Malaxos, privitoare la camătă, urmează din pravila lui Vasile Lupu 
glavele 87—88 despre cei ce fac „bani răi" (falşi) sau umblă cu „bani răi”. 

A doua parte a îndreptării legii, cuprinzînd canoanele sfinților apostoli ale sinoadelor 
ecumenice şi ale celor nămestnice, precum şi ale sfinților părinți, (Vasile, Timothei, Nichita, 
Nicolae, Zlataust), este o traducere după nomo-canonul lui Alexie Aristines, diacon, econom 
şi nomofilax al marii biserici din Constantinopol, întocmit din porunca împăratului loan 
Comnenul, în secolul al XIII-lea. 

Originalul grecesc după care s-a făcut traducerea românească s-a pierdut, dar C. Ă. 
Spulber a găsit în Biblioteca Universităţii din Atena un codice (nr. 1400) care are întocmai 
aceeaşi structură (Malaxos + Aristines) — fără partea luată din pravila lui Vasile Lupu — pe 
care a avut-o versiunea lui Gh. Caridi după care s-a tradus textul din îndreptarea legii. 

Aceasta a doua pravilă a lui Matei Basarab a fost tradusă de austriaci, pe timpul 
ocupaţiunii Olteniei, în limba latină. Ea a avut, precum arată Spulber, o largă aplicare în Ţara 
Românească. 

Prefaţa din îndreptarea legii, semnată de mitropolitul lui Matei Basarab, Ştefan, este 
însă o traducere după prefața — TtpoGscopia — lui Vlastaris, fireşte cu amplificările şi 
omisiunile impuse de epocă şi țară. 

Mişcarea culturală înviorată în epoca lui Matei Basarab, s-a propagat peste cuprinsul 
țării şi a contribuit la reînvierea literară din Ardeal, unde, cu material tipografic trimis de 
domnul Ţării Româneşti, se deschide o nouă epocă de activitate cărturărească, reprezentată cu 
desebire prin personalitatea mitropolitului Simeon Ştefan. 

CULTURA ÎN TRANSILVANIA 

Transilvania, care a dat neamului românesc în veacul al XV-lea şi al XVI-lea 
începuturile literaturii şi temelia limbii literare, are în secolul al XVII-lea un rol mai şters, 
fiindcă activitatea culturală este subordonată aci străduinţei ungurilor de a desface legăturile 
religioase care-i uneau de veacuri pe românii ardeleni de principatele dunărene. încă din 2 
septembrie 1629, Gabor (Gavril) Bethlen — despre care mitropolitul grec Matei al Mirelor ne 
spune că în invazia din 1629 în Ţara Românească chiar „vasele bisericilor şi mănăstirilor 
pusese, fiară neîmblînzită, să le care în ţara lui" — se adresa patriarhului din Constantinopol, 
prin „scrisori cît se poate de secrete", adu-cîndu-i la cunoştinţă că românii din Transilvania au 
decăzut aşa de mult, încît nu sînt în stare nici să citească, cu atît mai puţin să înţeleagă şi să 
înveţe sfintele evanghelii, şi că, din această cauză, bunele moravuri şi legea creştinească se 
strică din zi în zi. Pentru a remedia această stare de lucruri, el cerea patriarhului să îngăduie ca 
națiunea română din Ardeal să primească unele puncte ale doctrinei calvine şi să încurajeze pe 
mitropolitul Ghenadie să intre în vederile guvernului, sau măcar să „închidă ochii şi urechile". 
Răspunsul patriarhului Chirii Lucaris — cel împotriva căruia avea să se ridice în curînd 
furtuna — este plin de demnitate şi de înţelegere a realităților politice. El spune răspicat că 
„nu poate săvîrşi pe faţă sau în ascuns asemenea deserțiune, pentru că ar săvîrşi un păcat pe 
care nu i l-ar putea şterge toate chinurile părnîntului”. Atrage apoi în chip discret atenţiunea 
asupra nereuşitei unei asemenea încercări, pentru că, înainte de toate, ar trebui ruptă legătura 
de sînge şi de simţiri care trăieşte în mod tainic, dar cu atît mai puternic, între „românii din 
țara Transilvaniei şi între locuitorii Ţării Munteneşti şi Moldovei”, şi încheie scrisoarea cu 
aceste cuvinte de adevărat apostol: 

„Noi nu ne vom război cu destinul, fiindcă nu aparţine slujbei noastre să ne luptăm cu 
arme pământeşti; ne vom ruga însă lui Dumnezeu să reverse prea milostiv asupra sărmanei 
națiuni duhul său cel sfînt în care sălăşluieşte întreg adevărul şi toată înțelepciunea." ! Curînd 
după aceasta Gabor Bethlen moare şi urmează Gheorghe Râkoczy, care împreună cu 
superintendentul calvin Ştefan Geley întăresc sforțările de a atrage pe românii transilvăneni la 
reforma calvină. O serie de acte pun în lumină înverşunarea acestor stră- 

1I. Lupaş, Documente istorice transilvane, I, Cluj, 1940, p. 117—179. 

duinţe. în aprilie 1638, Râkoczy confirmă scutirile preoţilor români, cu condi-țiunea 
însă ca mitropolitul lor să atîrne de superintendentul calvin. ! La 4 septembrie 1640, 
superintendentul Ştefan Geley, anunţind principelui Râkoczy moartea mitropolitului român 
Ghenadie, întîmplată „ieri după-amiază, la patru ceasuri”, propune ca la şedinţa solemnă, la 
care vor fi chemaţi „protopopii români din toate părțile", principele să citească condiţiile şi — 
scrie mai departe Geley — „să le dai poruncă că cine nu le va respecta va fi redus la starea de 
țăran" ?. Aceste condiţii redactate de Ştefan Geley şi trimise lui Râkoczy la 22 septembrie au 
pentru noi o importanță deosebită, pentru că ne lămuresc deplin întreaga atmosferă în care s-a 
desfăşurat activitatea literară românească în Transilvania în prima jumătate a secolului al 
XVII-lea, precum şi o latură din activitatea literară a reacţiunii moldoveneşti contemporane. 
în afară de serviciul divin în limba română, se impunea între altele: să se renunţe la cultul 
sfinților morți şi sfinților îngeri; să nu se înveţe că ar fi mai mulţi solicitatori între Dumnezeu 
şi om, afară de unicul Hristos; să se elimine la oficierea botezului: „lumînările, ungerea cu 
untdelemn şi alte adausuri papistaşe"”, botezînd „după forma simplă rînduită de Hristos", 
numai cu apă curată; să se suprime la înmormîntări: lumînările, tămiierea şi „alte ceremonii 
superstițioase"; să se împartă sfinta cuminecătură: „separat pîinea şi vinul, nu împreună cu 
lingura"; să se oprească obştea, prin preoţi, de a îngenunchea şi a se închina înaintea icoanelor 
şi a troiţelor; „să se interzică obştei neştiutoare arderea de luminări în țintirim", şi, în fine, să 
asculte de episcopul ortodox maghiar. 

Cu alte cuvinte, să părăsească ortodoxia şi să treacă la calvinism! Dar pentru aceasta 
era nevoie de propagandă. lar propaganda trebuia făcută şi prin tipărirea în limba română a 
cărților de cult normative, prin care să se strecoare, cît mai larg în straturile poporului, 
învățăturile Reformei. Era deci nevoie de o tipografie cu literele chirilice, cu care erau 
obişnuiţi românii ardeleni. De aceea Gh. Râcokzy a pus la cale, prin mitropolitul ortodox 
Ghenadie, o solie la Matei Basarab, care-şi instalase tiparniţe în Țara Românească şi cu care 
dealtfel era aliat, cerîndu-i litere chirilice şi meşteri tipografi. Astfel vine şi se stabileşte la 
Alba-Iulia, cu buchii dăruite de domnul muntean, popa Dobre tipograful, a cărui activitate se 
deschide în 1639, cu o carte de rugăciuni. 

Una din condiţiile pe care Ştefan Geley o punea candidaţilor la scaunul metropolitan 
din Alba-Iulia era ca, săvîrşind serviciul drin în „limba obştei ţărăneşti”, să traducă în 
româneşte „rugăciunea noastră de toate zilele atît cea de dimineaţă cît şi cea de seară" şi să 
poruncească copiilor să o înveţe. Acest punct al programului lui Geley era realizat prin cartea 
de rugăciuni apărută în 1639. Ea cuprindea: Paraclisul Precistei, moltvele sau rugăciunile de 
dimineaţa şi seara — reproduse aproape neschimbate în mai toate ceasloavele şi acatistele 
publicate ulterior în Transilvania; cele zece porunci, luate după Palia de la Orăştie, şi cîteva 
noțiuni de dogmă în sens ortodox însă — Geley raporta lui Râkoczy că Ghenadie „ca un 
neputincios, unele dintre condițiuni le-a ținut, dar altele nicidecum"; O Pascalie, foarte 
necesară 

! Ibidem, p. 194- 198. 

2 Ibidem, p. 204-205. 

preoţilor, fiindcă le indica ziua cînd cade Pastele, şi, în sfîrşit, două cărți populare, 
Trepetnicul şi Gromovnicul, care, prin conţinutul lor de prevestire despre soarta omenească 
ori despre felul cum vor ieşi primăvara semănăturile care germinaseră sub stratul de zăpadă, 
interesau de aproape curiozitatea păturilor rurale româneşti. 

A doua carte ieşită de sub teascul tipăriturilor transilvane se leagă de realizarea unui 
alt punct din programul de calvinizare al lui Geley, anume ca preoţii să predice obştei în limba 
românească. Cum însă în biserica noastră opera de predicaţiune este îndeplinită prin citirea 
Cazaniei, care este o colecţie de predici în legătură cu fragmentul evanghelic citat în ziua 
respectivă, mitropolitul Ghenadie, sfătuindu-se cu preoţii săi, a pus sub tipar vechea Cazanie 
—u Evanghelia cu învățătură — a lui Coresi din 1581. Dar abia s-a început publicarea cărții 
şi Ghenadie a închis ochii. Sarcina de a continua imprimarea a revenit urmaşului său, 
mitropolitul Iorest, candidatul recomandat lui Râkoczy de Vasile Lupu. Prefaţa cărţii este 
astfel scrisă în numele ambilor mitropoliți. întîi Ghenadie: „Cu mila lui Dumnezeu, eu, 
arhimitropolitul Ghenadie, văzîndu ... aceste sfinte cărți Evanghelie rumănească cu învăţătură, 
ce să cheamă mărgăritar, împuţinîndu-se, şi foarte j ăluia toţi preoţii de această carte, şi mă 
socotiiu cu preoții miei... Iară cînd au începutu a se tipări aceste cărți, noao ni se tîmplâ 
petrecere ceasta lume şi amu lăsaţii la moartea noastră pre cine va lumina milostivulu 
Dumnezeu pre scaunul mitropoliei Belgradului, să nu părăsească acest lucru bun." Urmează 
apoi rîndurile mitropolitului Iorest: „Dereptu aceia, cu mila lui Dumnezeu, eu Ioristu, 
arhimitropolitu, văzîndu acest lucru dumnezeiescii ce s-au fostu începutu de acelu părinte, 
Kiru Ghenadie, foarte mi să îndulci inima şi mă bucuraiu, iară eu... am săvîr-şitu aceste sfinte 
cărți, ca să se înmulțească cuvîntulu lu Dumnezeu pre in toate besericile, să le fie preoțiloru 
de propovedanie." Cartea lui Coresi era tradusă, după cum am arătat, după un izvor ortodox: 
omiliile patriarhului din Constantinopol, lon Caleca. Deci ea nu cuprindea nimic din ceea ce 
ar fi putut abate credința religioasă a românilor de la linia tradiției ortodoxe. Originalul 
coresian după care s-a făcut tipăritura aceasta din 1641 era însă defectuos, căci lipseau din el 
pagini întregi, „fără a se ţine seama de lipsa de sens a frazelor astfel trunchiate; într-un loc 
lipsesc zece pagiri, într-altul opt, într-altul şase etc." 7 

Opera în care se răsfrînge mai puternic propaganda calvină este însă Catehismt.] din 
1640. Ea a provocat o adevărată furtună de protestare la românii de dincoace de Carpaţi. 

CATEHISMUL CALVIiNESC. O altă condiție impusă de Ştefan Geley lui Meletie 
Macedoneanu, care, sprijinit de Matei Basarab, candidase la scaunul de mitropolit al 
Transilvaniei în septembrie 1640, era şi aceasta: „Să tipărească Catehismul tradus în 
româneşte şi să dispună să-l înveţe copiii şi fetiţele, în ore anume precizate”. Meletie 
Macedoneanu n-a fost însă întărit de principele Gheorghe Râkoczy. Dar în răstimpul care s-a 
scurs pînă la ocuparea scaunului mitropolitan de Ilie Iorest, candidatul moldovean susținut de 
Vasile Lupu, autoritățile maghiare calvine au şi tipărit Catehismul cu ajutorul 

I. Bianuşi Neiva Hodoş, Bibliografia, 1, p. 115—118. 

unui preot român, Gheorghe din Sec. Din nenorocire, nici un exemplar din această 
publicație nu s-a aflat în bibliotecile noastre. Data apariției ei chiar era nesigură. Titlul 
complet cu data 1640 se află însă reprodus de mitropolitul Moldovei Varlaam, în Răspunsul 
său publicat la laşi în 1645. Pentru interesantele informaţii istorice pe care ni le dă, 
reproducem aci în întregime titlul complet: Cartea ce se cheamă „Catehismus", care cu voia 
şi cu porunca domnului creştinesc Racoți Gheorghi, craiul Ardialului, domnul Tăriei 
Ungureşti şi săcui-lor şpan, car ea s-au întors din limba diecească şi slovenească pe limba 
românească, cu svatul şi cu îndemnătura şi cu cheltuiala domniei lui Ciulai Gheorghi, 
păstorul sufletesc al curței măriei sale. Cu scrisoare s-au ustenit popa Ghiorghi de Sec. Şi s- 
au izvodit în cetate în Belgrad; şi s-au tipărit în sat în Prisac. Meşterul tipariului au fost popa 
Dobrea diîn Ţara Muntenească. Și s-au început în luna lui iulie, 5 zile, şi s-au obirşit în luna 
iulie, 25 de zile. Vk. leat ot swzdamira 7150, ot rojdestvo Hristovo 1640. 

După cum se vede din titlu, cartea s-a tipărit repede, în 20 de zile; nu în Alba-Iulia, 
unde s-a tradus şi unde era scaunul mitropolitan, ci, pe ascuns, în satul Prisac. Nenumirea 
mitropolitului ortodox, care ar fi prezidat această tipăritură, confirmă ipoteza noastră. 
Afirmația că textul s-a tradus „din limba diecească şi slovenească" este o mistificare menită să 
amăgească preoțimea românească şi pătura populară, care ştia că, pentru ei, izvoarele 
ortodoxiei sînt în limba slavă pe care o apucaseră în biserică din moşi-strămoşi. 

Deşi nu cunoaştem pînă acum nici un exemplar din acest Catehism, totuşi ne putem 
face o idee de cuprinsul lui din Răspunsul mitropolitului Varlaam, care, în dezbaterea 
chestiunilor de dogmă şi cult, reproduce punct cu punct pasajele combătute. El cuprindea, 
după normele obişnuite în catehismele reformate: cele zece porunci; rugăciunea dată de 
Mîntuitor: Tatăl nostru şi Simbolul credinței —m toate comentate, prin întrebări şi răspunsuri, 
din punctul de vedere al doctrinei calvine. Se ştie că reforma calvină pornea de la principiul 
admis şi de ortodocşi şi de catolici, că omul a fost creat, „după chipul şi asemănarea 
Domnului”, desăvîrşit şi nemuritor, dar că, după căderea în păcatul primitiv, pierzînd, 
împreună cu nemurirea, şi desăvîrşirea spirituală, a rămas o creatură slabă. înţelegerea lui este 
învăluită în ceaţă; el nu este capabil să se mîntuiască singur, dacă n-a fost iluminat de 
Dumnezeu prin grație. Dumnezeu, pentru care nu există nici trecut, nici viitor, şi care este 
prezent în toată eternitatea, a revărsat asupra unora grația sa şi i-a creat pentru viața cea 
veşnică, pe cînd pe alţii i-a predestinat spre rău, pentru osînda cea veşnică. Nu rămîne decît o 
singură mîntuire: credinţa, prin care putem dobîndi în noi pe Mîntuitor şi, participînd la el, 
obținem grația divină. întemeindu-se pe Evanghelie, Calvin, în Institution de la religion 
chrestienne, reduce tainele la două: botezul şi cuminecătura — singurele instituite, după el, de 
Mîntuitor. Nu admite cultul icoanelor, căci aceasta este idolatria pe care o combate Biblia: 
„Să nu-ţi faci ţie chip cioplit", şi nici cultul sfinților, pentru că, după el, nu există între om şi 
Dumnezeu alt intermediator decît Isus Hristos. 

Catehismul acesta, tipărit, după cum s-a spus, pe ascuns, nu a avut răspîn-direa pe care 
o aşteptau ungurii. Preoţii români nu l-au primit. Poate chiar că, în cursul vremurilor, l-au ars 
— aşa s-ar explica de ce nu s-a găsit nici un exemplar pînă acum. 

Mitropolitul urcat în scaun după Ghenadie, Ilie Iorest, fusese călugăr la mănăstirea 
Neamţu, unde trăise în tradiția de cărturărie şi viaţă religioasă a acestei străvechi mănăstiri. 
Deşi se pare că promisese şi el afilierea la calvi-nism, s-a împotrivit—în scurta sa păstorie— 
răspîndirii Reformei şi a Catehismului, ceea ce a avut ca urmare înscenarea unui proces în 
care a fost tîrît, sub ocara de imoralitate. A fost umilit, închis în temniţă şi bătut la tălpi cu 
toiegele. în cele din urmă, dîndu-i-se drumul, cu condiţia de a plăti 1.000 de taleri pe chezăşia 
a 24 de creditori, a plecat în Moldova să strîngă mijloacele pentru răscumpărarea libertăţii. 

SIMEON şTEFAN. împrejurările erau deci cu totul grele cînd se ridică în scaunul 
mitropolitan Simeon Ştefan. Nu era un om de cultură deosebită, dar avea un rar bun-simţ, care 
l-a călăuzit cu chibzuinţă în datoria grea pe care o avea de îndeplinit. Numele lui a rămas în 
istoria literaturii noastre prin problemele cu privire la crearea limbii literare pe care le-a 
ridicat în prefața pusă în fruntea Noului Testament, tipărit la Alba-lulia (Bălgrad) în 16438. 
Mai întîi * este problema neologismelor pentru timpul acela — cuvinte străine, greceşti, 
pentru care nu existau termeni în limba română: „Aciasta încă vom să ştiţi, că vedem că unele 
cuvinte unii le-au izvodit într-un chip, alții într-alt; iară noi le-am lăsat cum au fost în izvodul 
grecesc, văzînd că alte limbi încă le ţin asia, cumu-i: synagoga şi poblicanu şi gangrena şi 
pietri scumpe, carele nu să ştiu rumâneşte ce sînt: nume de oameni şi de leamne şi de 
veşmente şi altele multe, carele nu să ştiu rumâneşte ce sînt, noi încă le-am lăsat greciaşte, 
pentru că alte limbi încă le-au lăsat asia”. 

Dar mai importantă decît această chestiune este afirmarea necesităţii de a tipări cărți 
pentru tot neamul românesc — ceea ce vădeşte conştiinţa unității neamului — şi în legătură 
cu aceasta, nevoia de a crea o singură limbă literară pentru toate ţinuturile româneşti: 

„Să luaţi aminte că rumânii nu grăiesc în toate țările într-un chip, încă neci într-o ţară 
toți într-un chip". 

Urmează apoi acea cunoscută comparaţie a cuvintelor cu banii, pe care avea s-o reia 
Hasdeu şi s-o dezvolte în Principiul circulațiunii cuvintelor: „„... cuvintele trebuie să fie ca 
banii: că banii aceia sînt buni carii îmbla în toate țărăle, aşa şi cuvintele: acelea sînt bune, 
carele le înțeleg toți. 

Noi derept aceea ne-am silit, den cît am putut, să izvodim aşa cum se înțăleagă toți; 
iară, că nu vor înțeleage toţi, nu-i de vina noastră, ce-i de vina celuia ce-au răsfirat rumânii 
printr-alte țări, de şi-au mestecat cuvintele, de nu grăiesc toți într-un chip." 

Fireşte că aceste două idei importante—l. unitatea neamului românesc din toate 
ținuturile şi 2. necesitatea alcătuirii unei singure limbi literare pentru românii de pretutindeni 
— meritau să fie spuse cu mai mult relief. Dar dacă ne gîndim la soarta lui Ilie Iorest, prigonit 
pentru îndrăzneala de a 

1 Nu ştim cît preț se poate pune pe afirmarea că preoții şi cărturarii însărcinaţi cu tra- 
ducerea au confruntat izvoarele greceşti, sîrbeşti şi latineşti: „ce mai vîrtos ne-am ţinut de 
izvodul grecesc şi am socotit şi pre izvodul lui Eronim... şi am socotit şi izvodul slovenesc 
carele-i izvodit sloveneşte din greciască şi e tipărit în Ţara Moscului... însă de cea grecească 
nu ne-am depărtat, ştiind că... cea grecească iaste izvodul celorlalte..." Ne lipseşte un studiu 
precis în această privință. Se pare însă că traducătorii au refăcut vechea traducere coresiană. 

se fi împotrivit încercării de dezmembrare a unităţii spirituale a românilor, înţelegem 
de ce nu putea vorbi mai răspicat urmaşul său, Simeon Ştefan. 

LIRICA RELIGIOASĂ DE NUANȚĂ CALVINĂ. Pe cînd masa cea mare a poporului ortodox din 
Ardeal se zbătea să scape de cursele întinse de autorităţile maghiare şi să păstreze solidaritatea 
de credință cu românimea din principate, în Făgăraş şi Banat, între românii care îmbrățişează 
Reforma, ia naştere, sub influența maghiară, o literatură religioasă în versuri. 

încă de pe timpul lui Coresi, apăruse—după cum s-a arătat la p. 102 — poate la 
Oradea sau la Cluj, o carte de cîntece tradusă în parte după o colecţie de cîntece ungureşti 
adunate de Petre Melius şi Szegedi, căpeteniile mişcării calviniste, în parte după cîteva cîntece 
pioase ale lui Francisc Dâvid, alt vestit reformator al timpului. în organizația bisericii 
reformate această carte era necesară. Programul de calvinizare al lui Ştefan Katona de Geley 
din 1640, prezentat lui Râkoczy, prevedea la punctul 6: „Să scrie, să tipărească şi să facă să se 
cînte în fiecare zi cîntările noastre, traduse în limba română, de care se servesc caransebeşenii 
şi lugojenii, înainte şi după rugăciunea predicei"”. Reimprimarea vechii cărți de cîntece din 
epoca coresiană se impunea, dar, din motive pe care nu le cunoaştem, n-a văzut lumina. Ni s-a 
păstrat însă după ea trei copii: una făcută de un secui, Gergely Sândor de Agyafalva, datînd 
din 1642 şi păstrată în biblioteca colegiului reformat din Debrețin, alta de tatăl lui Mihail 
Halici şi a treia de loan Viski, făcută în 1697 în Boldogfalva şi păstrată în colegiul reformat 
din Cluj. Aceasta din urmă cuprinde, adăogată la sfîrşit, o traducere integrală a Psaltirii în 
versuri, făcută după o versiune ungurească mai veche a lui Albert Molnar de Szencz, imitată 
la rîndul ei după Clement Marot şi Theodore de Beze. Traducerea scrisă în caractere latine, cu 
ortografie ungurească, este însă greoaie. lată bunăoară începutul din psalmul 40: 

Ferikat jeszt! kuj de sziromanul 

Si de nistotosul 

Ej milă, ke Domnul pre je enke, 

lare el va czinS, 

En nevoja sza şi en czara sza; 

Lafe bune v'ave 

Si en pofta a'allenisilor 

Nu-l va da'n mena lor. 

Intenţia de a atrage pe români la Reformă prin şcoală şi cîntec continuă, în 1657, 
văduva lui Gheorghe I Râkoczy, principesa Susanna Lorântffy, solicitată, spune ea, „şi de 
cîțiva români mai luminaţi", construieşte în Făgăraş, una lîngă alta, comunicînd între ele 
printr-o poartă comună, o şcoală românească şi alta ungurească. Actul prin care principesa 
întăreşte regulamentul şcoalei româneşti pune în îndatoririle profesorilor români, între altele, 
să înveţe pe copii să cînte româneşte, adăogînd că versurile să fie scrise cu litere româneşti. 
„Să se ducă — spune mai departe actul — sîrguincios la biserica românească, la deprinderea 
celor sfinte, îndeosebi în duminici şi sărbători, apoi la înmormîntări, dacă e poftit, cu întreaga 
şcoală şi să cînte cîntările româneşti, după obiceiul din Caransebeş şi Lugoj, făcînd el însuşi 
pe cantorul sau ducînd 

glasurile." Sub imboldul acestor preocupări s-a dezvoltat în Făgăraş şi Banat o 
întreagă literatură versificată, dar care, pînă acum, ne este puţin cunoscută. Un manuscris din 
această grupă, aparţinînd secolului al XVII-lea, descris de regretatul N. Drăganu, cuprinde, 
alături de psalmi versificaţi, şi un ciclu bogat de cîntece ungureşti, cu traducere românească în 
versuri, care se pot repartiza în următoarele grupe: laude de Crăciun; laude pentru Anul nou; 
laude pentru patimile lui Hristos; laude pentru Paşti; laude pentru înălțarea lui Hristos şi laude 
pentru Rusalii. Probabil că manuscrisul acesta făcea parte din repertoriul muzical al 
profesorilor de la şcolile reformate româneşti din Ardeal. Iată un fragment din textul reprodus 
de N. Drăganu, pe care îl dăm în ortografia curentă, pentru a-l face mai accesibil: 

Să ne apropiem noi de Fiul Domnului 

Şi de al nostru Iesus Christus, Domn ispăşitor, 

Puternic, milostivnic, bun mâîntuitor, 

în nevoi trupeşti şi sufleteşti. 

Singur ce-i veselitor, 

O, milostivnic, răscumpărător Doamne, 

Cine pre pămînt şi-n cer cu Tatăl domneşte, 

Ție ne milcuim noi în rugăciune, 

Să ne fii într-ajutor nouă... 

Literatura aceasta poate să aibă însă o importanță mai mare decît o bănuim căci, după 
cum spuneam în alt loc, „nu este exclus ca, din aceste cîntece de slavă pentru sărbători, să fi 
pătruns motive şi imagini în literatura colindelor populare" *. Textele n-au fost însă date la 
lumină. Publicarea lor, pe care o făgăduieşte d-1 Carlo Tagliavini, va aduce, desigur, lumină 
şi în această chestiune. 

De la literatura religioasă la literatura profană trecerea nu e grea. Din şcolile 
reformate, în care se preda latina şi greaca şi unde se punea preţ pe retorică şi pe poetică, au 
ieşit cîțiva cărturari versificatori, cum a fost, de pildă, Mihail Halici. 

MIHAIL nuci, născut în 1643, era fiul unui „jurat în senatul" din Caransebeş. îşi 
făcuse studiile în oraşul natal, le-a continuat în liceul reformat din Sibiu, unde a fost coleg şi 
prieten cu cunoscutul poet sas Valentin Franck von Franckenstein, şi le-a încheiat în colegiul 
reformat din Aiud. în 28 iunie 1665, îl găsim, împreună cu prietenul său Frank, înscriindu-se 
la Universitatea Altdorf, de lîngă Nurnberg. O bucată de vreme a fost rector al şcoalei refor- 
mate din Orăştie. De la el ne-a rămas un interesant caiet de versuri, mai ales ode latinești şi 
ungureşti, alcătuite pe cînd se afla în liceul reformat din Sibiu, după teme — „materia 
carminis" — date de profesori. Alături de aceste teme retorice de clasă, se găsesc şi cîteva ode 
ocazionale închinate de autor prietenilor săi, între care cunoscuţii scriitori Franck von 
Franckenstein şi Petru Melas. Era firesc ca, deprinzînd în şcoală, cu profesorii, să mînuiască 
ode latineşti, Mihail Halici să încerce a ciripi şi în limba română. în 1674 închină o odă 
prietenului său, Frâncisc Pâriz Pâpai — mai tîrziu doctor la curtea lui Mihail Appafi şi scriitor 
— care tocmai îşi luase atunci doctoratul la Basel. 

Cărţile populare în literatura românească, voi. II, Epoca influenței greceşti, 1938, p. 
209. 

Oda s-a publicat în broşura omagială cu versuri, în mai multe limbi, scrise, după 
datinele timpului, de prietenii şi profesorii noului doctor. Oda lui Mihail Halici, care 
semnează „Nob. Romanus civis, de Caransebeş", este în limba română, scrisă cu caractere 
latine, în ortografie, fireşte, ungurească; o redăm în ortografia actuală: 

Cînt sănătate, scriind la voi, Rumanus Apollo, 

La toți, căci s/ente-n împărăție şedeți! 

De unde cunoştinţe aşteptăm şi ştiinţe: ferice 

De Amstelodam, prin cărți şi-n omenie tipar. 

Lege derapte au dat frumoasa cetate Geneva: 

îți vine Franciscus, ține-te Leyda, Paris! 

Prindeți mina surori cu cest nou oaspe. Nainte. 

Fraţi, fîrtaţi, nimfele iasă curînd; 

Domni buni, mari doctori, dascăli şi bunele doamne, 

Cu pace îi fiți, cu pîine şi sare, rugăm. 

Succesul prietenului său, se pare, aprinde în el dorul de a pleca în Apus. în acelaşi an, 
1674, la sfîrşitul lui octombrie, pregătindu-se să meargă „în Ţările de Sus" şi voind, scrie el, 
„să-mi las lucrurile de-acasă în bună rînduială, chiar şi dacă mi s-ar întîmpla moartea în țară 
streină", el dispune prin testament cum să i se împartă averea, lăsînd o parte însemnată şcolii 
din Orăştie. De aci înainte i se pierde urma. La 1712, după cererea legatarilor săi, i se 
deschide testamentul. 

în atmosfera acestor preocupări, apar la românii bănăţeni şi primele urme de lirică 
românească erotică. Prietenul sas al lui Mihail Halici, Valentin Franck von Franckenstein, pe 
cînd se găsea la Turnu-Roşu, ca comandant de garnizoană, a publicat Die Hecatombe 
Sententiarum  Ovidianarum Germanice imita-tarum, în care, pe lîngă versuri nemţeşti, 
ungureşti şi latine, publică şi 80 de versuri româneşti. 

Cam din aceeaşi vreme Nicolae Petrovay din Petrova copia într-un codice — păstrat în 
biblioteca liceului reformat din Cluj — ocinaşele (Tatăl nostru) şi o serie de versuri, între care 
un Kentek Rumeneszk de dragoste skrisz: 

în pară de foc arde inima mea prin tine, Dacă-mi aduc aminte de cuvintele tale, Cu 
mine dimpreună făcute multe ori. 

Să-ţi pot fi cu faţa ta cea mîndră dimpreună, Portul meu cel negru s-ar albi prin tine, 
De la mine trecuta viată s-ar întoarce. 

Este o „cantio de amore" tradusă după un original unguresc, alcătuit pe la 1660. Dar 
alături de această traducere din lirica ungurească, apar şi versuri care vădesc în chip evident 
influenţa poeziei noastre populare: 

Ci unde-ţi cat în față, Fată d-arbănaş, Inima mă-nvaţă Cum să-ţi fac viața, Sara, 
dimineaţă. 

INFLUENȚA CATOLICĂ. Străduinţele scaunului papal de a atrage pe români la catolicism nu 
puteau avea şanse în principate, unde vlădicii autohtoni şi patriarhii greci, veniţi la curtea 
domnilor după ajutoare, vegheau de aproape la păstrarea ortodoxiei. Dar în Ardeal, unde 
românimea era în luptă cu calvinismul maghiar, tărîmul era mai prielnic pentru prozelitism. 
Din nenorocire, tineretul dezrădăcinat de credinţa strămoşească şi crescut în şcolile luminate 
ale Apusului, în universități — chiar din veacul al XIV-lea, cum a arătat N. Drăganu şi E. de 
Barwinski — s-a rupt de tulpina neamului şi a muncit pentru a creşte cultura altor neamuri. 
Trecînd peste umanişti ca Nicolae Olahus din veacul al XV-lea, peste savanţi ca bănăţeanul 
Ga vrii Ivul (1619—1678), intrat în ordinul iezuiţilor din Caşovia, profesor de filozofie şi 
teologie la Kosive şi la Viena, şi care a desfăşurat o frumoasă activitate filozofică în limba 
latină, trebuie să ne oprim aci puţin asupra a doi cărturari trecuţi la catolicism, care au însă 
legături şi cu cultura românească. 

Unul este Ghecrghe Buitul, care şi-a făcut studiile la Viena şi Roma şi care, intrînd în 
clerul catolic, a avut mult de suferit de pe urma persecuțiilor lui Gh. Bathori. El a tradus în 
limba română Catehismul catolic al lui Canisius, tipărit la Bratislava, în 1636, din care nu s-a 
găsit încă pînă acum nici un exemplar, dar care s-a retipărit, în a doua ediţie, la Cluj, în 1703. 

Altul este franciscanul Joannes Kâjoni Valachus de Kis-Kajon (1629—1687), 
maghiarizat, care a lăsat o întinsă operă în limba latină şi ungară, între care şi numeroase 
compoziții muzicale religioase. De la el ne-a rămas Codex Kâjoni, care cuprinde o serie de 
cîntece lumești, între care şi două „jocuri româneşti" şi „cîntecul voivodesei Lupul", soţia lui 
Vasile Lupu, căzută în robia lui Gheorghe Ştefan. 

în cercul unor asemenea cărturari s-a alcătuit în Caransebeş, pe la jumătatea veacului 
al XVI-lea, un dicționar valaho-latin, cunoscut sub numele de Anonymus Caransebesiensis, cu 
caractere latine şi ortografie maghiară. Acesta îşi are importanţa în faptul că ne dă 5.000 de 
cuvinte în dialect bănăţean şi că pentru întîia dată cuvinte româneşti vin alături de prototipele 
latine. Tot în aceste regiuni s-a scris şi dicționarul latin-ungar-român, descoperit şi studiat de 
profesorul Carlo Tagliavini, păstrat acum în Biblioteca Universităţii din Bologna, tom. 7, între 
manuscriptele conteluil Luigi Fernando Marsigli. 

în Magyar Protestăns Egyhdztorteneti Adattăr, Budapesta, VIII, 1910, p. 112— 118; 
traducerea românească la I. L u p a ş, Documente istorice transilvane, voi. I, Cluj, 1940, p. 
270—277'; despre ms. de cîntece religioase din biblioteca liceului reformat din Cluj cf. N. D r 
ă ganu, Un mmuscris calvino-român din veacul al XVII-lea, în volumul Fraților Alexandru 
şi Ion I. Lapâiatu la împlinirea virstei de 60 de ani, Bucureşti, 1936, p. 283 şi urm. O edific a 
versiunilor Psaltirilor calvine cu studiul necesar prepară C. Tagliavini (cf. Archivum 
Romanicum, 1941, p. 328). O expunere sumară, la Imre Revesz, La Reforme et les Roumains 
de Transylvanie, în Archivum Europae Centro-Orientalis, tome III, Budapest, 1937, p. 279 — 
316.1. Juhâsi, Areformăciă az erdelyi românok kozolt, Cluj, 1940. 

Despre Mihail Halici: N. D r ă g a n u, Mihail Halici. Contribuţie la istoria culturală 
românească din secolul al XVII-lea, în Dacoromania, IV, p. 771— 168. Despre Gh. Buitul Ivul 
şi Kâjoni cu bibliografia completă, ibidem, p. 102— 104 notă şi 118— 121. Despre Buitu cf. 
şi A. B ita y, Dacoromania, III, p. 789 — 792. Despre codicele cu versurile copiate de 
Nicolae Petrovay, cf. Al e x i c i, Noua revistă română, XI, 1912, p. 203 şi urm; N.Drăgan 
u, studiul citat mai sus, Dacoromania, IV, p. 90, nota 1. Despre cîntecul voivodesei Lupu, A. 
V e-r e s s, Cintece istorice ungureşti despre români, Analele Academiei Române, seria IIT, 
Mem. secţ. ist., 1925, p. 30 — 31, unde se reproduce cîntecul în notație modernă. Versurile 
româneşti ale lui Franck v. Franckenstein au fost retipărite de N. I o r g a în Studii şi 
documente, XIII, p. 6 — 8; Dr. Egon H a j e k, Die Hecatombe Sententiarum Ovidianarum 
des Valentin Frank on Frankenstein, Sibiu, 1923 ; C. L ac e a, în Dacoromania, III, p. 900 


— 905. Despre Anonymus Caransebesiensis, cf. B. P. Hasdeu, în Columna lui Traian, X, 
1883, IV, p. 406 — 429, şi Revista pentru istorie, arh. şi fii, VI, p. 1 — 48; Gr. Creţu, în 
Tinerimea română, noua serie, voi. I, 1898, p. 320 — 380. Dicţionarul a fost atribuit de N. D r 
ă g an u lui M. Halici, în Dzcorommia, IV, p. 121— 122, dar a revenit în Histoire de la 
litterature roumaine de Transylvanie des origines â la fin du XVIII-e siecle, Bucarest, 1938, p. 
52; Dr. C. Tagliavini, Despre Lexicon Marsilianum, Analele Acad. Rom., Sect. Ut., seria III, t. 
IV, mem. 7, Bucureşti, 1929; acelaşi, L'influsso ungherese sulVantica lessicografia rumena, 
extras din Revue des etudes hongroises, VI, Paris, Champion, 1928, p. 16 — 45; acelaşi, ZI 
Lexicon Marsilianum, Dizionari latino-rumeno-ungheresi del sec. XVII, Academia Română, 
Etudes et recherches, V, Bucureşti, 1930. 

LITERATURA RELIGIOASĂ ÎN MOLDOVA 

EPOCA LUI VASILE LUPU 

CĂRTURARII. în Moldova lui Vasile Lupu, se aflau pe vremea aceasta mai mulți cărturari 
decît în Muntenia lui Matei Basarab. 

între marii cărturari din divanul Moldovei, în afară de cronicarul Grigore Ureche, de 
care ne vom ocupa pe larg într-un capitol următor, marele logofăt Todiraşco — înlocuitorul 
lui Ghengea, „dinele cel bătrîn", trimis la mănăstire de Vasile Lupu—era un bun cunoscător al 
limbii latine. Conducea cancelaria latină a domnului şi îndeplinea solii în tabăra polonă. 

între ceilalți boieri, logofătul Eustratie Dragoş era şi el un cărturar de seamă, căci 
cunoştea bine limba latină şi greacă. Apare pomenit întiîiaşi dată ca al treilea logofăt într-un 
document din 30 aprilie 1630, dar la 28 aprilie 1632 el este anunţat ca fost logofăt. A murit 
după 4 mai 1646. Şi-a înscris numele în istoria culturii moldoveneşti prin traducerea Pravilei 
lui Vasile Lupu şi a dat mînă de ajutor la traducerea Celor şapte taine, după cum aflăm dintr-o 
notiță finală. într-o mărturie pe care i-o dă Grigore Ureche pentru nişte cumpărături de pămînt 
şi care a trecut neluată în seamă de istoricii literari, marele cronicar îl numeşte „al nostru bun 
prieten ca un frate”. 

în casele marilor boieri trăiau, învăţind copiii, mulți dascăli harnici, printre care şi 
cîțiva veniți de peste munţi. Unul dintre aceştia a fost Toader diiacul din satul Feldra, pe 
Someş, în apropiere de oraşul Bistriţa, care încă din secolul al XV-lea era un loc de refugiu 
pentru boierii şi negustorii moldoveni fugiţi dinaintea invaziilor turceşti şi tătăreşti. într-o 
călătorie la Bistriţa, a dat peste el Patraşco Ciogolea, care I-a luat ca profesor pentru copiii 
săi. Se pare că era un dascăl iscusit, căci mai tîrziu, în 1635, Patraşco Ciogolea, ajuns mare 
logofăt, îl cerea din nou, din Suceava, consiliului municipal al Bistriţei lui „Şimon birăul şi cu 
toți demnii măriei tale", de data aceasta pentru instruc-, ţia nepoților săi, „pentru căci ne-au 
fost şi de maintea vremea om al nostru; acumu-l pohtim de la măriile voastre să ni-l daţi... că 
avem cuconi să ni-i 

înveţe". Toader diiacul a venit astfel din nou în Moldova, în satul Calafendeşti, moşia 
lui Constantin Ciogolea, cel care mai tîrziu a fost ucis din porunca lui Vasile Lupu pentru că 
se amestecase în complotul urzit de Gheorghe Ştefan. El se afla încă în Calafendeşti în 1639 
cînd, în martie 17, în sîmbăta Sfîntului Alexe, a închis ochii jupîneasa Sofronia, soția 
marelui logofăt, mama lui 

Constantin. Cu acest prilej a rostit un frumos cuvînt de înmormîntare, care în realitate 
este traducerea unui centom hrisostomic. Cel mai neobosit cărturar al timpului este însă 
Varlaam. 

MITROPOLITUL VARLAAM 

Fecior de răzeşi din părțile Baloteştilor ale judeţului Putna, a îmbrăcat rasa monahală 
— poate sub influența lui Atanasie Crimca, mitropolitul care a lăsat acele minunate 
capodopere de miniatură şi artă calgrafică — în mănăstirea Secu, rezidită de curînd din 
temelie (1602) de Nistor Ureche şi de soţia sa Mitrofana, părinţii cronicarului. în 1610 era 
egumen al mănăstiri; Secu. La această dată semnează, cu „tot soborul, de la mare pînă la mic", 
un act menit să curme neînțelegerile pentru hotare cu călugării din mănăstirea Neamţu. în 
sihăstria de la Secu, se distinge prin rîvna lui către cultură; la 1618 avea tradusă întăritoarea 
operă pentru viaţa ascetică, Leastvița lui Ion Scărarul. 

Prin cunoştinţele lui de limbă slavă şi greacă /, prin cultura religioasă şi prin viaţa lui 
curată, izbutise să se facă cunoscut în cercurile înalte din Suceava şi să devină duhovnicul 
domnului Miron Barnovski. în iarna anului 1628, Miron Barnovski îl trimite într-o solie—din 
care mai făcea parte medel-nicerul Pavel Ureche, Eustratie, viitorul logofăt, Teodor Ignatie, 
alți doi boieri cu nume rutene (cămăraşul Larinov şi Ignatie Ponovitoi), trei călugări şi multe 
slugi — în Rusia. 

Prima misiune avea ca țintă lavra Pecerska din Kiev. Acolo se afla ca arhimandrit 
Petru Movilă, înrudit cu domnitorul Miron Barnovski. Acesta trimitea deci în solie pe 
duhovnicul său să vadă pe arhimandrit şi să-i ducă manuscrisul unui Octoih slav din 
mănăstirea Neamţu, care avea să servească apoi la tipăritura kieviană din 1630. A doua 
misiune avea ca ţintă Moscova. Aci solia moldovenească trebuia să se prezinte țarului Mihail 
Feodorovici pentru a-i aduce în dar moaştele sfîntului mucenic Iacov din Persia, care se aflau 
în palatul domnesc din Suceava, şi pentru a cere, în schimb, pentru ctitoria de la Dragomirna, 
cîteva din acele frumoase icoane ruseşti pe care Miron Barnovski le va fi văzut în mănăstirile 
ucrainene din Polonia. Solia moldovenească a plecat din Suceava în ziua de 13 decembrie 
1628. în vară era la Kiev. întîlnirea lui Varlaam cu Petru Movilă în marea lavră de la Pecerska 
are pentru istoria culturii moldoveneşti o importanță deosebită, pentru că ea marchează 
începuturile unui curent nou: influenţa ruteană. 

întrevederea a avut loc în ziua de 3 august, după cum aflăm din chiar notele lui Petru 
Movilă însuşi: „în anul 1629, august 3 zile, venind în mănăstirea Pecerska Varlaam 
ieromonahul, din pămîntul Moldovei, şi fiind trimis la mine ca să mă vadă de către Miron 
Barnovski Voevodul". Nu ştim ce au discu- 


Cf. D. Riisso, Studii istorice greco-române, |, p. 229. 

tat între ei cei doi moldoveni — unul reprezentînd tradiția mănăstirilor româneşti, 
celălalt pe a bisericii ucrainene —m dar convorbirea acolo, în mănăstirea din marea'peşteră a 
Kievului, unde se păstrau moaştele atîtor sfinți, a alunecat, mcum era firesc, şi asupra 
legendelor hagiografice. Căci Petru Movilă, în notele sale, reproduce o minune săvîrşită în 
anul 1610 de moaştele sfîntului loan cel Nou din Suceava, care la acea dată au mîntuit cetatea 
de invazia cazacilor zaporojeni —* minune care, spune el, i-a fost povestită de ieromonahul 
Varlaam. De altă parte, în scrisoarea prin care Petru Movilă recomandă solia moldovenească 
țarului Mihail Feodorovici şi mitropolitului Filaret Nichitici, el cere să se îngăduie 
moldovenilor favoarea de a vedea „moaştele sfinților marilor făcători de minuni ai lui 
Dumnezeu şi să copieze jitiile <vieţile> acelor sfinţi, poruncind a se trimite spre lauda şi 
mîngîierea drepteredinciosului neam rusesc înaintea celorlalte neamuri”. 

Varlaam a ajuns şi la Moscova, a predat ţarului moaştele trimise în dar de domnul 
Moldovei, a comandat icoanele, le-a plătit, dar nu le-a putut ridica, fiindcă patriarhul 
Moscovei le găsea prea lumești. 

Calitățile sufleteşti ale lui Varlaam şi cultura lui deosebită —m ştia slavo-neşte şi 
greceşte — l-a impus în vaza contimporanilor săi, care l-au ridicat la înalta treaptă de 
mitropolit în 1632, fără să fi fost trecut prin episcopie, lucru dealtfel îngăduit de canoane. 
Hirotonisirea lui s-a făcut în duminica lui 23 septembrie 1632. Cu acest' prilej s-a citit la 
biserică capitolul V din Evanghelia lui Luca, în care se povesteşte pescuitul Mîntuitorului: 
„Isus sta lîngă lacul Ghenisaretului”, iar marele dascăl grec de la curtea lui Vasile Lupu, 
Meletie Sirigul, i-a ținut o predică cu tîlc. Au fost cuvinte profetice, căci noul mitropolit a 
împlinit cu prisosință aşteptările puse în el. Autoritatea lui de cîrmuitor al sufletelor a crescut 
aşa de mult în Orientul grecesc, încît a putut fi propus pe lista celor trei candidaţi la scaunul 
vacant al patriarhiei din Constantinopol. Prăbuşirea lui Vasile Lupu aduce însă şi căderea lui. 
îl găsim retras la mănăstirea Secu, unde în ultimii ani ai vieții îşi împărți pămînturile între 
neamuri, fără să poată subscrie, fiind fulgerat la mîini — probabil de o paralizie. 

Colegiul şi imprimeria. Vasile Lupu, domn cult, cu ambiții mari, ţinea şi el să ridice în 
laşii săi —m în care grădinile „pline de trandafiri, de garoafe, de iasomii şi de crini" stîrneau 
admiraţia patriarhilor din Răsărit !—lucrări de artă şi aşezăminte de cultură care să-i 
veşnicească numele. în 1639 el sfîr-şise mănăstirea Treisfetitele, zidită din marmură sculptată, 
cu brîne de aur — pe care patriarhul arab Macarie nu se mai sătura privind-o: „unică în tot 
Răsăritul", notează însoțitorul său, Paul de Alep, în ziarul călătoriei?. Aproape de mănăstire, 
lîngă băile construite după planul turcesc, pe malul „marelui lac, numit heleşteu sau pescărie", 
Vasile Lupu zidise şi un „măreţ" local de piatră pentru colegiu. Cu sfatul boierilor săi cărturari 
şi al mitropolitului Varlaam, care văzuse cu zece ani mai înainte înflorind, în lavra din 
Pecerska, colegiul şi imprimeria lui Petru Movilă, domnul Moldovei se gîndi să înzestreze 

! Silviu Dragomir, Contribuţii, Analele Acad. Rom., s. I, t. XXXIV, Mem. se- 
ct. ist., p. 84, anexa V. 

> Vezi Paul de Alep în trad. Emiliei Cioran, p. 55. 

şi el noua sa ctitorie cu aceste aşezăminte culturale. El se adresă deci lui Petru Movilă, 
cerîndu-i sprijinul. Acesta îi trimise material tipografic şi o misiune de patru profesori ruteni, 
în frunte cu Sofronie Pocapski, rectorul colegiului din Kiev. Rutenii organizară în Moldova o 
tipografie şi un colegiu teologic, asemănător cu cel din Kiev, care avea ca temelie de studii 
limba latină şi limba greacă. 

Rectorul colegiului, Sofronie Pocapski, este o figură cunoscută în istoria culturii 
ucrainene din această epocă. El era de prin 1632 profesor de retorică la colegiul din Kiev şi, 
împreună cu 23 elevi ai clasei sale, închinase lui Petru Movilă o broşură omagială, cu versuri 
latine şi polone, în care se mulţumeşte mitropolitului de origine moldoveana — a cărui spiță 
de familie este trasă, în prefața cărții, din Mucius Scaevola — că a introdus între ruşi Minerva, 
regina ştiinţelor. în şcoala din Kiev, pe care o părăsise, retorica se preda în limba latină, căci 
manualele manuscrise de retorică ce ni s-au păstrat, asemănătoare ca materie cu cele din 
şcolile iezuite ale timpului, sînt redactate în limba latină. Pocapski avea legături strînse şi cu 
lumea greacă din Constanti-nopol. Era prieten şi purta corespondență cu savantul grec Teofil 
Coridaleu, care reorganizase Academia grecească din Constantinopol. Numele celorlalți ruteni 
nu se cunosc pînă acum. Unul din ei pare să fi fost Ignaţiu levlevicz, elevul lui Pocapski, care 
se găseşte, prin 1647, profesor la Kiev şi care în 1644—1645 era în Moldova. Raportul 
iezuitului Bandinus, din 1644, spune că cei „patru tineri profesori de filozofie", pe care Vasile 
Lupu îi adusese ca să instruiască „tinerimea moldoveana în litere şi moravuri" şi care „îşi 
făcuseră studiile în şcolile noastre — deci în cele iezuite — din Polonia, predau unii 
gramatica, alții sintaxa latină, alţii poetica şi se încearcă şi lucruri mai înalte". Alături de 
profesorii ruteni, care predau limba latină, erau şi alți profesori, care predau limba greacă. 

Tipografia adusă din Kiev a fost instalată în chiliile mănăstirii Treisfe-titele şi este 
prima tipografie a Moldovei, căci încercarea anterioară a lui Miron Barnovski fusese măcinată 
de valurile nestatornice ale domniilor moldovene, în cursul lor vijelios. Curînd după suirea sa 
pe tron, Vasile Lupu se adresase stavropighiei din Lwow, cerînd materialul tipografic, dar 
fiindcă stavropighia întîrzia, domnul s-a adresat atunci lui Petru Movilă. Şeful misiunii trimisă 
de mitropolitul Kievului, Sofronie Pocapski, îndeplinise la Kiev, pe lîngă sarcina de 
ieromonah al lavrei din Pecerska şi de rector al colegiului, şi pe aceea de director al 
tipografiei. El aducea cu sine în Moldova, după cererea lui Vasile Lupu, împreună cu corpul 
de profesori, şi materialul tipografic necesar pentru instalarea primei tipografii în Moldova, cu 
litere chirilice. în primăvara anului 1642, în preajma sinodului din laşi, Vasile Lupu a 
completat tipografia şi cu caractere greceşti, aduse tot prin Sofronie Pocapski, de la 
stavropighia din Lwow. 

Tot din Ucraina au fost aduse şi gravurile comandate pentru ilustrarea Cazaniei lui 
Varlaam. Ele au fost lucrate de un celebru artist al artei grafice rutene a timpului, „Ilia" sau 
„Helias". Acesta fusese mai înainte ieromonah al lavrei din Pecerska şi a ilustrat cu gravuri în 
lemn, lucrate sub influența xilografiei germane, cărțile tipărite la Kiev şi la Lwow, între anii 
1639—1670. 

ACTIVITATEA LITERARĂ. Tipografia a fost instalată în chiliile mănăstirii Treisfetitele, şi, 
evitînd cu grijă concurenţa cărților de ritual în limbă slavă, ieşite din tipografiile muntene şi 
rutene, a lucrat, sub călăuza mitropolitului Varlaam, numai la tipărirea de cărți româneşti. 

Cazania. Prima carte ieşită din această tipografie a fost Cazania: Carte românească 
de învățătură Dumenecele preste an şi la praznice împărăteşti. Cazania lui Varlaam cuprinde 
74 de predici pentru toate duminicile dintr-un an şi pentru sărbătorile mai însemnate ale 
bisericii. Cele mai multe pleacă de la explicarea pasajului de Evanghelie citit în ziua 
respectivă şi cuprind sfaturi de înfrînarea vițiilor şi a patimilor, de înfrățire şi ajutorarea 
aproapelui. Sînt însă şi cîteva legende hagiografice care povestesc viaţa marilor mucenici ai 
ortodoxiei (a sfîntului Dimitrie, a sfîntului Gheorghe, a sfinţilor apostoli Petru şi Pavel), între 
care şi două legate de pămîntul Moldovei: a sfîntului loan cel Nou, protectorul Moldovei —m 
ale cărui moaşte fuseseră aduse din Cetatea-Albă la Suceava, pe vremea lui Alexandru cel 
Bun — tradusă după versiunea scrisă de Grigore Țamblac, şi a sfintei mucenice Parascheva 
din Epivat, ale cărei moaşte fuseseră aduse din Constatinopol de Vasile Lupu şi aşezate în 
mănăstirea Treisfetitele. 

Originalul Cazaniei venea probabil din Ucraina, de unde au venit dealtfel şi gravurile 
lucrate de cunoscutul artist Ilia, despre care a fost vorba mai sus. în Ucraina, literatura 
omiletică este în această perioadă în plină înflorire, fără să putem şti pînă unde merge 
originalitatea ei. Varlaam şi-a cules materialul din mai multe izvoade. „Diîn multe scripturi 
tălmăcită, diîn limba slovenească”, spune el în titlu; „adunat-am din toţi tilcovnicii Sventei 
Evanghelii, dascăli besericii noastre", lămureşte în predoslovie. Pînă acum izvoarele nu au 
fost încă precis determinate. G. Scorpan a semnalat părți comune între Cazania lui Varlaam şi 
între Cazania tradusă din ruseşte de Udrişte Năsturel şi apărută în acelaşi an la mănăstirea 
Govora, şi chiar cu Cazania lui Coresi din 1581. Aceasta nu treubie să ne surprindă: în 
literatura omiletică sînt multe locuri comune care au trecut de la un predicator la altul. 
Confruntînd părțile comune celor trei cazanii, Scorpan conchide că textul lui Varlaam apare 
totdeauna prelucrat, dar aceasta nu trebuie să ne amăgească, fiindcă se poate întîmpla ca multe 
din aceste prelucrări să fi aparținut originalului după care a tradus Varlaam. Pînă cînd nu se va 
identifica, în şirul tipăriturilor rutene, originalul sau originalele lui Varlaam, orice încercare de 
a determina partea lui de contribuţie personală este prematură. 

Dar dacă nu putem delimita partea personală a lui Varlaam în structura predicilor, 
putem totuşi să urmărim aportul lui în formarea limbii literare. Se susține în genere că limba 
Cazaniei lui Varlaam este limba populară, pe care el a deprins-o din copilărie în munţii Putnei 
şi mai tîrziu, ca monah, în preajma mănăstirii Secu. într-adevăr, scrisul lui Varlaam, deşi au 
trecut peste el trei veacuri, se citeşte şi azi cu uşurinţă şi cu plăcere chiar. Fiindcă limba lui se 
înfăţişează curăţită de acele numeroase expresiuni şi cuvinte slave rebarbative, care încă 
încîlceau urzeala limbii române din vechile texte religioase. în textul lui Varlaam, cuvintele şi 
expresiunile slave se întîlnesc rar, la distanţe mari; şi, înţelese într-o vreme, cînd cultul divin 
se săvîrşea în limba slavă, ele dau 

azi scrisului său un uşor caracter arhaic /, mai ales că ele se împerechează uneori cu 
elemente latine azi dispărute din circulația limbii, precum: mai chiar = mai clar, mai limpede; 
desvesti = dezbrăca; curseră cu sensul de alergară; mişei = săraci; »«s« = dînsa; îtirnă— 
mamă; tind... tind = cînd... cînd. Fraza lui, bogată în comparații pitoreşti şi expresii plastice, 
se desfăşoară în tipare sintactice care nu se prea deosebesc de cele de azi. Dar credinţa că 
Varlaam a introdus, în scrierile sale, graiul popular din preajma mănăstirii Secu este numai în 
parte întemeiată, căci iată, de pildă, cum începe predica la duminica întîia a postului celui 
mare: 

„„Cumu-s iarna viscole şi vînturi reci şi vremi geroase de carile să îngreuează oamenii 
şi sînt supăraţi în vremea iernei, iară dacă vine primăvara, ei să iuşu-rează de acelea de toate şi 
să veselesc, căce c-au trecut iarna cu gerul şi s-au ivit primăvara cu caldul şi cu seninul — 
aşa, şi în vremea de demult; au fost viscole şi vînturi de scîrbe şi de dosăzi pre oameni, ca şi 
într-o vreme de iarnă, în care vreme împărații cei necredincioşi, carii strica sfintele icoane şi 
le lepăda diîn beserecă, în multe chipuri dosădia şi muncia pre creştini, pentru să nu se închine 
sfintelor icoane. Ce iară străluci dulce primăvară şi linişte mare într-această zi de astăzi întru 
car ea ne-am adunat şi noi să prăznuim şi să dăm laudă lui Dumnedzeu, căci c-au pierit 
ereticii şi măcitelii ş-au înmulțit sfintele soboară de au întărit inchinăciunea sfintelor icoane." 

Iată acum o scurtă descriere a unui cîmp de luptă: 

„Ce easte frica răsboiului! Doauă oşti stau împotrivă cu arme într-armaţi. Săbiile 
strălucesc, săgețile acopăr soarele. Sîngele se varsă pre pămînt ca pîraele. Trupurile voinicilor 
zac ca snopii în vremea secerei" ?. 

Şi iată, în sfîrşit, o înfăţişare a judecății din urmă: : 

„Atunce să va arăta Domnul Isus Hristos spre“ nuori, nu pre acestea nuori ce ploaă şi 
întunecă soarele, ce pre acei de aur în toate feliurile de văpsele podobiţi şi frumoşi, cu oşti de 
îngeri nenumărați. Şi înaintea lui se vor aduna toate limbile $ şi-i va giudeca cum spune Svînta 
Evanghelie, pentru căci n-au dat celor lipsiţi şi celor neavuţi." 

După cum se vede bine din exemplele de mai sus, în afară de unele particularități, ca 
prefacerea lui/ în A (hi, hirea), a lui j în g (giuruinţă, gios, giudeţe, agiută), pronunţarea lui z cu 
dz (dzua, Dumnedzău), nu mai găsim în textul lui Varlaam celelalte caracteristice ale graiului 
popular moldovenesc. Limba Cazaniei lui este limba românească scrisă, aşa cum fusese 
statornicită prin tipăriturile coresiene, care circulau încă pe vremea sa în laşi, căci exemplarul 
cel mai bun din Faptele apostolilor, păstrat în Biblioteca Academiei Române, poartă nota şi 
semnătura lui Gavril Hatmanul, fratele lui Vasile Lupu. Chiar străduinţa lui Varlaam de a se 
dezbăra în scris de unele moldo- 

! Iată cîteva dintre ele: liubev= iubire; camene — piatră; ciudesc= minuni; 
despuitoriu = poruncitor, de aistvui = a lucra; izțehnie — viclenie; măcitelii = chinuitori, 
tirani; ccinaşi = moştenitori; Precbrajenie = Schimbarea la față; tvoret = creator; tvorenie= 
creatură; văzne-senie = înălţare; varia = închisoare; veruia = crezul; zleba — răutate;, vă 
veşnihu = întru cei de sus. 

2 Din cazania la „Dumeneca mare". 

3 Din cazania la „Dumeneca lăsatului cărnei”. 

+ spre, din latinescul super, are aci înţelesul deasupra. * Limbile are înţelesul de 
popoare. 

venisme cu care era obişnuit - - alături de formele cu A inițial scrie adesea: fireți, firea, 
fiară — dovedeşte munca lui de a-şi însuşi din tipăriturile core-siene formele munteneşti, care 
de fapt păstraseră mai bine fonetismul latin al limbii române. Dar tocmai aci stă marele lui 
merit: că, scriind pentru întreaga „seminție românească", cu simţul pentru limba literară în 
devenire, nu a rupt unitatea spirituală a neamului şi nu s-a abătut de la tradiția stabilită cu o 
jumătate de veac înaintea lui de Coresi. Astfel munca lui de'traducă-tor reprezintă în procesul 
de formare a limbii noastre literare un mare pas înainte, curăţind-o de slavonisme şi 
apropiind-o de limba vie. 

Cele şapte taine. A doua carte românească ieşită din tipografia lui Vasile Lupu în 1645 
a fost Cele şapte taine, la tălmăcirea căreia a lucrat şi Eustratie Logofătul. Era o carte 
privitoare la tainele instituite de biserică „spre îndreptarea sufletelor noastre celor păcătoase", 
cu menirea — explică mitropolitul Varlaam în predoslovie — „cum are fi un vas cu carele 
scoatem apa mîntuinţii diîn fîntîna munciloru şi a morții Domnului nostru lisus Hristos". Ea 
cuprinde lămurirea tainelor, normele după care se săvîrşesc şi canoanele stabilite de soboarele 
ecumenice în cazurile de abatere de la rînduielile stabilite. E o carte care, prin natura 
cuprinsului ei — ca şi Pravila de la Govora — se adresa mai mult clerului, după cum spune şi 
mitropolitul în predoslovia închinată domnului, în graiul lui înflorit, că precum cînd „răsare 
soarele, zaria ... şi copacii cei înalți luminează; deacii şesurile şi văile; aşa într-acela chip, 
domniia mării tale cu aceste Şeapte Taine ... întîi agiunge întru ceata cea înaltă sufletească, 
întru arhierei şi în preoţi de lumineadză, şi întru diregatoriia cea lumască, în domni şi în 
boiari; deacii şi întru cei mai mici agunge lumina şi căldura de lumineadză". 

Alături de normele de ritual şi de canoane, se găsesc şi cîteva note, adevărate 
documente de folclor, care proiectează lumina lor interesantă peste unele superstiții, răspîndite 
pînă azi în masele populare din sudul şi răsăritul Europei. Aşa, bunăoară, într-un loc este 
vorba de^ „vrăji şi păntru ceia ce mărgu la vrăjitori”: „în 65 de capete a Pravilei marelui 
Vasilie, au lăsaţii învăţătură, cumu. vrăjitoriulu şi cela ce sleîaşte cară sau aruncă cu plumbi, 
aşijdere şi cela ce va lega nunta ... sau şi alte meşteşuguri ce vor face cu vrăji, 20 de ai să nu 
să cumenece ..." Se spune mai departe că vrăjitori sînt şi „aceia ce caută în stele sau făcu alte 
meşteşuguri să cunoască niscare lucrure neştiute şi ceia ce poartă la sine augare sau erbi, că nu 
să apropie nemică de dânşii”. într-un alt capitol este vorba de „omulu ce va fi morţii şi vor 
dzice oamenii că iaste vârcolac ... Acesta lucru dzicu oamenii cei proşti, iară nice într-un 
chipu. nu poate să fie acesta vîrcolac ... Cel mortu în ce chipu să omoară pre cei vii." Şi se 
condamnă apoi în cuvinte aspre practica de sumbră superstiție, rămăşiţă din adîncul 
vremurilor preistorice, pentru a scăpa de prigoana vîrcolacului: „Să pornescu oamenii la 
mormăntu şi-i dezgroapă oasele aceluia, să le vază cum sîmtu ... şi le arată că acelu trup mortu 
are sînge şi unghi şi păru şi cum vădii acesta lucru ... şi strîngu lemne şi pun foc de ardii acele 
oase de le pierdu de toţii de pre pământii”. 

Cartea a pătruns şi în Ardeal, unde s-a răspîndit şi prin copii manuscrise. O asemenea 
copie a fost făcută în 1708 de cunoscutul copist Vasile Sturze Moldo vanul: „Şi am scris în sat 
în Săntii Andreiaş, lîngă Temişvara, în vriamia 

cîndii s-au rădicat curuţii lui Rakolţii Freții pre nimeţi; şi era răutate mare în Ardeal... 
şi eu dascălul Sturze încă am fugit în ţara turcului, în Svăntu Andriaş, cînd era ciuma cia 
mare"; o altă copie, cumpărată în Gepeş, a fost dăruită popii Iştoc din Lazuri, la 1720. Altă 
copie circula pe la 1820, în Topa de Sus. 

Răspunsul la catehism. Ultima cai te cu caracter religios publicată de mitropolitul 
Varlaam, în 1645, are o importanţă deosebită nu numai pentru că este o operă originală, dar şi 
pentru că ea reprezintă chemarea înaltă la care se credea datoare să răspundă biserica celor 
două ţări surori. Muntenia şi Moldova, de a menţine unitatea spirituală a neamului şi 
străduințele ei de a apăra ortodoxia românilor ardeleni, amenințată de calvinismul 
maghiar. 

Mitropolitul Varlaam cunoştea dintr-o împrejurare, al cărui dramatism 1-a impresionat 
adînc, starea religioasă a românilor ardeleni din 1644, cînd mitropolitul Iorest, scăpat din 
temniţă, în drum spre ţarul Moscoviei, unde mergea să-şi strîngă preţul răscumpărării, trecea 
pe la curtea din laşi şi primea de la Varlaam o caldă scrisoare de recomandare, în care se 
simte încă, peste veacuri, fiorul indignării: 

„„... a sculat diavolul, care urăşte cele bune, pe popa cel mare al regelui, anume 
Gheorghe Ciulai, care se află în eresul luteran, în care sînt şi craiul şi toţi ungurii. Şi l-au 
clevetit pe Iorest, arhiereul creştinilor români, la craiul Râkoczy Gheorghe. Şi a adus mărturii 
mincinoase, şi i-a făcut mare nedreptate. Şi tot ce a avut au luat de la el, şi l-au legat, şi l-au 
închis în temniță; nouă luni a pătimit, fiind izgonit şi cu el o mulțime de preoţi creştini, nu 
pentru altă vină decît pentru credinţa creştină, voind să-i convertească la luteranism." 

Dar împrejurarea care-l aduce în luptă cu calvinismul i-o prilejuieşte pacea încheiată 
în 1645 între Vasile Lupu şi Matei Basarab. Atunci, făcînd parte din solia pe care Vasile Lupu 
o îndruma către domnul Munteniei cu cuvînt de pace şi bună înţelegere, află în biblioteca 
boierului cu care se potrivea în cărturărie, Udrişte Năsturel, cumnatul lui Matei Basarab, 
Catehismul de propagandă calvină, tipărit în româneşte la 1640. „Dumnealui Udrişte Năsturel, 
carele ca un iubitor de învățătură şi socotitoriu credinței ceh direpte, în mijlocul altor cărți 
noao ce mi-au arătat, adusu-mi-au şi o cărțulie mică, în limba noastră românească tipărită ... 
care o am aflat plină de otravă de moarte sufletească." Ca un adevărat părinte sufletesc, care 
ştia din Scriptură că „înaintea omului, se află şi vieaţa şi moartea", temîndu-se ca o parte a 
neamului nostru să nu apuce pe „calea morţii sufleteşti", a pus la cale, desigur cu sprijinul lui 
Udrişte Năsturel, un sinod al clerului din cele două ţări surori, pentru cercetarea Catehismului. 
Acţiunea lui cîştigă astfel în amploare, căci Răspunsul Catehismului — care era ca o armă de 
apărare pentru cei „cu noi de un niam români, pretutindirea tuturor ce să află în părțile 
Ardealului" — vine în numele „soborului a două ţări”. Am arătat mai sus, p. 182—184, care 
era caracterul Catehismului tipărit la Prisac, pe ascuns, de superintendentul ungurilor. 
Mitropolitul Varlaam alege din Catehism părțile în care superintendentul, în explicarea 
rugăciunilor fundamentale (Tatăl nostru, Cele zece porunci. Simbolul credinței), furişase 
ideile dogmatice ale calvinismului, pentru ca, întemeindu-se apoi pe pasaje din Evanghelie 
sau din Faptele şi Epistolele 

apostolilor, să le combată punct cu punct. Dărîmînd punctul de vedere calvin, el 
expune punctul de vedere ortodox în chestiunile fundamentale ale credinței, privitoare la 
păcatul original şi la curățirea lui prin botez, la dreptul omului de a se mîntui prin fapte bune, 
la cultul sfinţilor şi al icoanelor, care nu pot fi socotite ca idolatrie, întrucît sînt simboluri, la 
semnul crucii, la cultul Măriei şi la doctrina predestinării. 

Tonul discuţiei este obiectiv dar cald, convingător şi întemeiat, pentru fiecare 
afirmare, pe textele evanghelice. 

Răspunsul mitropolitului Varlaam, aşa de demn şi documentat, a primit din partea 
calvină tocmai peste doisprezece ani, în 1656, un răspuns vehement şi grobian: Scutulu 
catichizmuşului, cu răspunsu den scriptură svintă, împotriva răspunsului a doauă ţări, fără 
scriptură svintă, apărut în tipografia de la Bălgrad (Alba-lulia).' 

Pravila. Ultima carte importantă ieşită din tipografia de la Trei-lerarhi este o scriere cu 
caracter juridic, apărută în 1646, sub următorul titlu: Carte românească de învățătură de la 
pravilele împărăteşti şi de la alte giudeţe cu dzisa şi cu toată cheltuiala lui Vasile voivodul şi 
domnul Țării Moldovei den multe scripturi tălmăcită den limba ilenească pre limba 
românească. 

încă din 1632, Eustratie Logofătul tradusese o Pravilă aleasă, scoasă şi tocmită, şi 
dentru multe sînte scripturi cercată şi găsită, păstrată azi într-un manuscris aflător în 
biblioteca seminarului din Blaj şi într-o copie făcută pentru Biblioteca Academiei Române de 
regretatul Stoica Nicolaescu (ms. nr. 3100). Este, precum a arătat Peretz, un nomocanon 
asemănător cu cel de la Govora, reprezentînd şi el o traducere după o compilaţie de legiuiri 
bizantine de tipul manualelor compilate în a doua jumătate a veacului al XVI-lea de Emanuel 
Malaxos. Apariţia Pravilei de la Govora în 1640, în ediţii muntene şi ardelene, a făcut 
probabil inutilă tipărirea traducerii lui Eustratie Logofătul. S-a găsit atunci necesar să se 
publice o codificare mai completă de legiuiri. Astfel s-a ajuns la Pravila lui Vasile Lupu. 
Această pravilă prezintă pentru noi o importanţă deosebită, căci ea leagă viaţa noastră juridică 
deopotrivă de vechiul drept bizantin şi de jurisprudența romanică occidentală. 

Pravila lui Vasile Lupu este alcătuită din două părți bine distincte prin titlul diferit pe 
care-l poartă, prin structura lor, prin cuprinsul diferit şi —m cum vom vedea — prin 
provenienţă. 

Prima parte este împărțită în 16 „pricine" (capitole), cuprinzînd în total 252 
„începuturi" (paragrafe), numerotate curent. Cuprinde o serie de legi privitoare la raporturile 
juridice ale vieţii agrare şi păstoreşti, încălcări de teritorii, diferite furturi care se pot ivi în 
viața  cîmpenească, infracțiunile păstorilor, pagube aduse pomilor şi semănăturilor, 
condițiunile care trebuiesc observate cînd se construieşte pe locul altuia, cînd se diguiesc 
apele pentru morărit etc. 

Această parte a' Pravilei lui Vasile Lupu a fost tradusă după o colecţie de legi 
bizantine, cunoscută sub numele de leges agrariae: Nouoi ysopyiKoi, compilație alcătuită în 
secolul al VUI-lea de împărații Leon şi Constantin Isauricul, din elemente extrase din marile 
codificări legislative ale lui Justi-nian, adică din: /nstitutiones, din Digesta, din Codex şi din 
Novellae. 

Partea a doua a Pravilei, mai scurtă, se leagă, după cum a dovedit regretatul profesor 
de drept roman de la Universitatea din Bucureşti, S. G. Longi-nescu, de literatura juridică a 
Italiei de la sfîrşitul evului mediu. Ea cuprinde 78 de capitole privitoare la diferitele delicte de 
drept penal, precum: omorul, falsificarea de bani, sudalma, ame'stecarea de sînge (prin care se 
înțelege căsătoria între rude) — avînd un caracter foarte interesant, fiindcă dezvăluie colţuri 
de viață dispărută, din psihologia vremii, ca bunăoară la $ 24: 

«... pre unii ca aceia cari iau două muieri, poartă-i pre ulițe ... şezînd călare pre 
măgariu, şi-i tot bat cu două furci ce torc muierile. Aşijderea şi pre muieri..." 

Capitolele acestea au fost extrase şi traduse din opera unui mare jurisconsult italian, 
Prosper Farinaccius, despre care traducătorul Pravilei însuşi ne spune că era „dascăl mare şi 
tocmitoriu de pravile... , carele au strîns toate pravilele cele împărăteşti şi încă se ispiti şi se 
nevoi cu învățătura ca aceea să cunoască care pravile şi obiceaie se socotesc la oblastiile 
creştineşti în toată lumea”. 

Acest Prosper Farinaccius a fost cel mai vestit jurist de la sfîrşitul secolului al XVI-lea 
şi începutul celui de-al XVII-lea. Se născuse la Roma în 1544; îşi făcuse dreptul la celebra 
Universitate din Padova; debutase ca avocat la Roma, unde cîştigase repede, prin cunoştinţele 
sale juridice şi talentul său oratoric, o mare vază; intrase în magistratura papală, ajungînd 
procuror general al camerei apostolice. în această calitate s-a distins prin abilitatea cu care 
descoperea vinovaţii şi descurca pricinile, precum şi prin severitatea cu care aplica pedepsele. 

Unind astfel cunoştinţe profunde de drept cu o vastă experiență personală Farinaccius 
a lăsat o întinsă operă juridică. 

Partea corespunzătoare a textului românesc poartă titlul Praxis et Theorice criminalis. 
Fusese tipărită la Lyon în 1616 şi retipărită la Anvers în 1620, împreună cu toată opera lui 
Juridică. în 1646, deci la 38 de ani după data primei publicări, opera lui Farinaccius era 
tradusă în limba română, iar autorul, „Farinascu", prețuit ca „dascăl mare şi tocmitoriu de 
pravile". Acest fapt evidenţiază că, deşi din multe puncte de vedere cultura noastră era 
inferioară celei occidentale, totuşi, din punct de vedere juridic, ne străduiam să ne apropiem 
de Occident. 

Este posibil ca traducerea să se fi făcut şi după un intermediar grecesc, precum a 
observat regretatul Peretz şi precum spune însuşi traducătorul în prefața cărții: „S-au nevoit 
măria sa ... de au găsit oameni ca aceia, dascăli şi filosofi, de au scoşii den cărți elineşti şi 
latineşti toate tocmelile..."; „... a măriei sale rob, Eustratie biv logofetul, de am scos aciaste 
pravile şi le-am tălmăcită din scrisoare grecească pre limbă românească, ce să poată înțelege 
toți”. 

în orice caz, opera a fost pusă sub tipar în 1646 şi e cea dintii carte juridică ce ne-a 
venit din Occident. 

Retipărită în parte după şase ani în îndreptarea legii din Muntenia, această pravilă a 
realizat — cum observa prof. Longinescu — cu două veacuri mai înainte de unirea politică, 
unitatea legislativă a celor două principate. Ea a alcătuit şi baza jurisdicțiunii din Moldova şi 
Muntenia, fapt care se desprinde lămurit şi din cuvintele lui Dimitrie Cantemir: „Vasile 
Albanezul, domnul 

Moldovei, în secolul trecut, a poruncit ca toate pravilele şi scrise şi nescrise să fie 
adunate la un loc de bărbaţi vrednici şi competenţi în legile naționale şi din ele a făcut un 
codice deosebit, care şi pină astăzi este norma de a judeca drept în Moldova" (Descrierea 
Moldovei). 

Cluj, 1935; Augustin Z. N. Pop, Neamul mitropolitului cărturar Varlaam al Moldovei, 
Bucureşti, 1939 (extras din revista Biserica ortodoxă română, LVII, 1939, nr. 5 —6); acelaşi. 
Biografia mitropolitului cărturar Varlaam al Moldovei, Bucureşti, 1940 (extras din rev. 
Athenaeum, V, nr. 4); DR u s s o, Varlaam al Moldovei candidat la scaunul patriarhiei 
ecumenice (Şi cuvîn-tarea lui Meletie Sirigos la hirotonisirea lui Varlaam ca mitropolit în 
Iaşi), în Studii istorice greco-române. Opere postume, |, Bucureşti, 1939, p. 229 — 236. 

Pentru autografe: V. A. Ureche, Autografele lui Varlaam mitropolitul, în Analele 
Academiei Române, X, Bucureşti, 1887— 1888, p. 341 — 349 (cu testamentul în facsimile). 
Semnătura facsimilată şi de Dan Simonescu, în Revista istorică română, IV, 1934, p. 
295. 

Opera. Pentru tipărituri: I. Bianu şi Nerv a Hodoş, Bibliografia românească veche, |, 
p. 119—158. Despre Leastvița lui Ion Scărariul: Gh.  Ghibănescu, O nouă 

lucrare a mitropolitului Varlaam, în Arhiva, laşi, XXV, 19 14, p. 65— 107. P. P. 
Panaitescu, L'injluence de l'oeuvre de Pierre Mogila archeveque de Kiev dans les 
Principautes roumaines (extras din Melanges de l'Ecole roumaine en France, V, Paris, 
Gamber, 1916), p. 55—68. Despre Răspunsul la Catehismul calvinesc cf. şi I. Bianu, în 
Analele Acad. Rom., XXVI, 1903, p. 51. Introducerea a fost publicată de N. D r ă g a n u, în 
Anuarul Institutului de istorie națională. Cluj, III, p. 245 — 249, ca anexa la studiul Codicele 
pribeagului Gheorghe Ştefan, reprodusă şi de I. Lup aş în Documente istorice transilvane, |, 
Cluj, 1940, p. 231—235. Analiza lui la P. P. Panaitescu, op. cit., p. 57 — 59, şi la V.Mangr 
a, în revista Biserica şi şcoala, Arad, XXVII, 1903, nr. 21 şi 22. Textul însoțit de studiu 
publicat de N. Cartojan, Mitropolitul Varlaam, Răspunsul împotriva Catihismului calvinesc, 
în colecția „Texte de literatură veche rom.", Bucureşti, 1942, ed. Casa Şcoalelor. Raporturile 
Cazaniei lui Varlaam cu Cazania lui Coresi şi cea de la mănăstirea Dealu P. V.H aneeșş, 
Vechile noastre Cazanii, Coresi, Varlaam, Mănăstirea Dealu, în Prietenii istoriei literare, 
Bucureşti, I, 1931, p. 133— 161; Gr. Scorpan, Locul Cazaniei lui Varlaam în vechea noastră 
literatură omiletică, în I. M i n e a, Cercetări istorice, XIII-XVI, Iaşi, 1940, p. 545-596. 

Extrase din Cazanie: Cazaniile lui Varlaam, în Autorii români vechi şi 
contimporani, Bucureşti, Socec, 1895; opera întreagă se editează acum de Fundația regală. 

Pravila lui Vasile Lupu a fost republicată de I. S i o n , Carte românească de 
învăţătură de la alte giudeţe, Botoşani, 1875; apoi de Ion M. B uj or e an u, Collecțiune de 
legiuirile României vechi şi cele noui, III, Bucureşti, 1885, p. 1—82; S. G. Longinescu, Legi 
vechi româneşti şi izvoarele lor, I: Pravila Moldovei din vremea lui Vasile Lupu, însoțită de 
1) izvoadele sale, 2) de varianta sa muntenească întrupată în îndreptarea legii a lui Matei 
Basarab, 3) de tălmăcirea sa în franțuzeşte de A. Patrognet, Bucureşti, C. Gobl, 1912. Studii: 
S. G. Lo n-g i n e s c u, Pravila lui Vasile Lupu şi Prosper Farinaccius, romanistul italian, 
Bucureşti, 1909; Ion Peretz, Pravila lui Vasile Lupu şi izvoarele ei greceşti, în rev. Arhiva, 
laşi, XXV, 1914, p. 201 — 221; acelaşi, Istoria dreptului românesc, II, p. 281—312, 
Eustratie: 340 — 367; S. G. Longinescu, Părerile d-lor lorga şi Pereţ despre Pravila lui 
Vasile” Lupu, Bucureşti, 1915; Şt. Gr. Berechet, Istoria vechiului drept românesc, 1, Izvoarele 
(Seminarul de istoria vechiului drept românesc), laşi, 1933, p. 160—181. 

MITROPOLITUL DOSOFTEI 

Am văzut mai sus că, pe la jumătatea veacului al XVII-lea, mitropolitul Țării 
Româneşti însuşi constata că clerul nu mai cunoştea limba slavonă, care totuşi, prin puterea 
tradiției, dăinuia în bisericile noastre şi că, din această cauză, oficierea cultului divin se făcea 
anevoie. O înviorare a culturii slavone nu mai era cu putință în țările noastre, deoarece în 
sudul dunărean, oprimat sub apăsarea turcească, focarele de cărturărie slavă se stinseseră. La 
această răspîntie din viața bisericii noastre se iveşte marele mitropolit Dosoftei, care, 
adăpîndu-se din izvoarele autentice ale ortodoxiei, începe munca grea pentru introducerea 
limbii naţionale în biserică. 

Neculce, care era copil pe vremea cînd Dosoftei oficia serviciul divin în mitropolia 
Moldovei, cu acea prestanță pe care i-o admirau chiar regele şi nobilimea polonă, ne-a lăsat 
despre el următorul portret: 

„Acest Dosofteiu mitropolitul nu era om prost ! de felul lui; era neam de mazil, prea 
învăţat; multe limbi ştia: elin este, latineşte, slavoneşte şi altele. Adînc din cărți grăia şi deplin 
călugăr şi blînd ca un miel; în ţara noastră pre aceste vremi nu se afla om ca acela." 

Din cercetarea mai atentă a operei lui Dosoftei se vede cît de îndreptățită este afirmaţia 
lui Neculce: „multe limbi ştia". 

într-adevăr, în afară de limba slavă veche în care oficia serviciul divin, el mai cunoştea 
bine limba greacă —m poate că o deprinsese de copil în mediul familiei — după cum 
dovedesc utilizarea de izvoare greceşti în operele sale. De altă parte, reproducerea în Parimii 
(1683) a unor versuri latine despre Sibila Eritreea, traduse apoi în stihuri româneşti, precum şi 
numeroase citate latine din operele sale, transcrise — ca şi cele greceşti — în caractere 
chirilice, fiindcă nu avea literele respective, aduc o probă că el cunoştea şi limba latină. La 
cunoştinţa limbilor vechi — slavă, greacă şi latină — trebuieşte adăugată şi polona. într-o 
notiță din Psaltirea în versuri ne spune textual: „aşa am cetit în Psaltirea cea leşască", iar, pe 
de altă parte, pe marginea unei cărți vechi, adaugă lămuriri în limba polonă. Cunoştinţele lui 
în această limbă erau, se pare, destul de înaintate, fiindcă într-un rînd — în Parimii — se 
încumetă chiar să traducă, în stihuri polone, versurile latine despre Sibila Eritreea, care a 
prezis naşterea Mîntuitorului. E probabil, în sfîrşit, ca în exilul lui de la Strij să fi învăţat şi 
limba ucraineană. 

Această minte poliglotă avea şi o adîncită cultură teologică şi profană; după cum se 
vede din numeroasele note şi comentarii de ordin teologic, istoric, geografic şi etnografic, 
împrăştiate în traducerile sale (mai ales la Psaltirea în versuri). 

Aşa se explică, într-o vreme cînd slavonismul era încă înrădăcinat la noi, curajul cu 
care a luat asupră-şi opera de naționalizare a serviciului divin şi tot aşa se explică amestecul 
lui, pe timpul exilului, în controversele liturgice şi dogmatice ale bisericilor ruseşti. 

Viaţa. Unde s-a format sufleteşte acest mare îndrumător al bisericii moldoveneşti, în 
ce împrejurări a învăţat el atîtea limbi şi a ajuns la o cultură aşa de aleasă, sînt chestiuni la 
care, în actualul stadiu al cercetărilor istorice, nu se poate răspunde cu preciziune. S-a crezut 
de unii istorici că era de origine grec; alţii au presupus că era ucrainean: azi avem motive 
temeinice a crede că era român macedonean. Lacea şi D. Găzdaru, care au studiat lexicul lui, 
au semnalat unele cuvinte care nu se găsesc decît la aromâni. 

Părinţii şi familia lui, de asemeni, poartă numiri într-adevăr neobişnuite în celelalte 
ținuturi româneşti. Tatăl se numea, după cum aflăm dintr-o însemnare publicată de Hasdeu în 
Arhiva istorică, Leontar, bunicul Barila, mama Misira. De altă parte, una din mătuşile sale 
purta numirea de Stanca, aşa de obişnuită în onomastica noastră. 

Dintr-o scrisoare adresată patriarhului Moscovei, aflăm că Dosoftei era înrudit cu 
familia Kiriac Papară din Lemberg, originară, se pare, din lanina. în Lemberg se afla pe 
vremea aceea, grupată în jurul bisericii ortodoxe, o 

Prost — de neam de jos. 

însemnată colonie grecească, între care erau desigur trecuţi şi moldovenii şi românii 
macedoneni. Numele de familie Papară se întîlneşte azi la românii sud-dunăreni. Dealtfel o 
familie Papară —m poate o ramură a celei stabilite în Lwow —m se întilnşte în documentele 
moldoveneşti încă din vremea lui Ştefan cel Mare, care întăreşte drepturile lui Mihail Papara 
şi ale soției sale asupra „moşiilor strămoşeşti”. Legăturile de rudenie strînsă ale lui Dosoftei 
cu familia Papară din Lwow lasă deschisă ipoteza că Dosoftei îşi va fi petrecut copilăria în 
Polonia şi îşi va fi aşezat temelia studiilor sale poate în şcoala Frăției ortodoxe din Lwow, pe 
care o găsim într-un rînd, împreună cu întreaga comunitate, sub epitropia rudei sale Kiriac 
Papară. în această şcoală, reorganizată de Petru Movilă, se predau pe lîngă limba slavă 
bisericească şi polona şi limbile clasice: greacă şi latină; iar dintre disciplinele profane: 
retorica şi poezia. 

Se născuse la 1624, şi în 1649 — deci la vîrsta de 25 de ani — îl găsim printre umilii 
monahi care îşi închinau vremea studiului, în liniştea mănăstirii Pobrata. De aici se înalță 
repede: în 1658, la vîrsta de 34 de ani, este ales episcop de Huşi; un an mai tîrziu este 
strămutat ca episcop de Roman şi în 1671, în a doua domnie a lui Duca-vodă, e ales mitropolit 
al Moldovei. 

Noul mitropolit avea în urma lui o muncă grea pe tărîmul culturii şi venea cu intenția 
de a reînvia activitatea cărturărească din epoca lui Vasile Lupu. Tipografia care fusese 
instalată în mănăstirea Treisfetitele de Vasile Lupu se ruinase, şi Dosoftei, care tradusese 
Psaltirea în versuri, s-a văzut nevoit să trimeată manuscrisul în Polonia, la mănăstirea ruteană 
din Uniew, ca să-l vadă tipărit. Vremurile nu erau însă atunci prielnice pentru activitatea 
culturală. 

în lupta deschisă între poloni şi turci, în jurul cetăţii Hotinului, Petricecu-vodă, 
înțelegîndu-se cu domnul muntean, trece de partea polonilor. Turcii sînt bătuţi, iar Petriceicu e 
silit să fugă în Polonia dinaintea lui Dumitraşcu Cantacuzino, adus de turci. Cu Petriceicu 
pleacă în exil şi mitropolitul Dosoftei, care se amestecase în politica țării, ţinînd cu polonii. 
întorcîndu-se însă din Polonia la începutul anului 1675, este închis în mănăstirea Sf. Sava din 
Iaşi, de unde, liberîndu-se curînd, recapătă încrederea domnului şi este reinstalat în scaunul 
mitropolitan. 

De aci înainte mitropolitul Dosoftei renunţă la lupta politică şi-şi închină toate puterile 
intereselor culturale ale țării. El încearcă să refacă tipografia lui Vasile Lupu, punînd, după I. 
Bianu, să se toarne din nou matrițe, după P. Panaitescu, aducînd material nou tipografic de la 
mănăstirea din Uniew, împreună cu tipograful Vasile Stadnicki, probabil o rudă a lui Simion 
Stadnicki, şeful tipografiei din Uniew. în această tipografie a apărut, la 1679, Liturghierul lui 
Dosoftei. Dar literele turnate erau greoaie şi urîte. Trebuia să caute în altă parte materialul 
necesar pentru a se pune la punct tipografia ruinată. împrejurările prielnice se iviră curînd. în 
1679 turcii cuceriseră Ucraina şi oferiseră domnului moldovean Gheorghe Duca, — venit 
pentru a treia oară în domnie —m sarcina de a o administra şi de a le mijloci pacea cu ruşii. în 
acest scop, Gheorghe Duca trimite o solie la Moscova, căreia-i încredinţează şi Dosoftei două 
scrisori: una către Nicolae Milescu; alta direct către patriarhul loachinij rugîndu-l să-i trimită 
—um prin solul moldovean, căpitanul lonaşco Bilevici —un teasc de tipografie şi slovele 
necesare cu care să poată tipări cărțile traduse de 

el din limba greacă şi din cea slavonă. Rezultatul a întrecut aşteptările, fiindcă 
patriarhul îi trimite împreună cu o tipografie completă — prin care putea să-şi realizeze 
străduinţa de a înzestra bisericile ţării cu textele necesare serviciului divin m— şi o scrisoare 
care vădeşte stima de care se bucura Dosoftei între contimporani: 

„A binevoit Domnul Dumnezeu a aşeza ierarh înţelept oamenilor săi... pe Prea Sfinția 
Ta, care-i paşti bine printr-o înțeleaptă cîrmuire, că şi mai departe de noi a pătruns obşteasca 
laudă pentru a Ta urmare în Hristos ... Am aflat strălucita Ta evlavie către Domnul Dumnezeu 
şi rîvna cea dumnezeiască şi fierbinte ce o ai în lucrurile Tale ortodoxe şi sincera Ta îngrijire 
pentru turma încredințată Ţie." 

Cu materialul adus din Moscova, mitropolitul Dosoftei reface tipografia lui Vasile 
Lupu şi, într-un răstimp de relativă linişte şi pace, el se aşază pe lucru, punînd sub tipar cărțile 
traduse, care aşteptau de multă vreme să vadă lumina. 

Traducerea cărților liturgice. în epoca lui Matei Basarab şi Vasile Lupu, din ciclul 
cărților obişnuite în biserică, abia se tipăriseră Cazaniile, care țineau locul predicilor şi care se 
citesc la sfîrşitul serviciului divin. Dintre cărțile de ritual, numai în Muntenia se tipăriseră trei 
— Pogribania, Mystirio şi Tirno-sania bisericilor — cu indicaţiile tipicului, adică cu 
lămuririle ce se dau preotului cu privire la chipul cum trebuie să slujească, în româneşte, dar 
cu rugăciunile în slavoneşte. 

Din nenorocire şi acest pas timid înainte a fost împiedicat prin zbuciumul vremurilor 
ce au urmat şi în care tipografia lui Matei Basarab şi cea a lui Vasile Lupu fuseseră ruinate. 
Urcîndu-se pe scaunul mitropolitan al Moldovei, Dosoftei, călugăr de o largă cultură 
ortodoxă, întemeiat pe sensul intim al Sfintelor Scripturi, introduce cu curaj, douăzeci de ani 
mai tîrziu, în biserica Moldovei, marea reformă a naționalizării serviciului divin. La doi ani 
abia după ce fusese ales mitropolit, el dăruise — cum spune însuşi — limbii româneşti 
Psaltirea tălmăcită în versuri şi tipărită la mănăstirea Uniew din Polonia. în acelaşi an 1673, 
tipăreşte, tot în româneşte şi tot la Uniew, Acatistul Născătoarei de Dumnezeu. în 1679 
tipăreşte Dumnezeiasca liturghie, retipărită şi în 1683, şi cuprinzînd liturghia sfîntului Vasile 
cel Mare şi a sfîntului Grigore Dialogul, la care s-au mai adăugat slujbele obişnuite: la 
aducerea primelor fructe în biserică, la aria cea de pîine, la culesul viilor, la blagoslovenia 
vinului în cramă, la rînduiala daniilor, la blagoslovitul mărțişoarelor în Duminica Floriilor. 

în 1681 Dosoftei tipăreşte Molitvenicul de-nțăles — adică pe înţelesul tuturor, deci în 
limba română — care cuprinde rugăciunile şi slujba obişnuită la logodnă, cununie, botez, 
maslu şi înmormîntare. în 1683 ne dă Octoihul, numit aşa fiindcă cuprinde cele opt slujbe 
obişnuite duminica, fiecare pe cîte un ton aparte. Este o operă imnografică, alcătuită în mare 
parte de sfîntul loan Damasceanul pe la anul 735, în mănăstirea Sf. Sava, la care s-au adăugat 
apoi compozițiile călugărilor studiți şi troparele împăraților bizantini Leon al VI-lea cel 
înțelept şi Constantin Porfirogenetul. 

Motivele care l-au îndemnat pe Dosoftei să traducă şi să tipărească aceste cărți se văd 
clar din prefeţele lui: 

„Grădină încuiată şi fintînă pecetluită de... ce folosu-i? precum scrie acela marele şi 
vestitul Potolomeiu, milostive şi luminate Doamne. Caria noi, citind erminiile şi tîlcovaniile 
Sintei Scripturi, aflăm că o zice pentru închisul înțelesului, căriiă o vedem în vremile noastre, 
că şi acia puţină sîrbie ce o învăţă de-nţelegia, încă s-au părăsit în țară ... 

Cela ce prorociaşte, adecă spune de-nțăles oamenilor, grăiaşte zidire şi mîngăiare, 
îndemnătură şi dojana. Cela ce grăieşte în limbă (neînţeleasă de popor) pre sine zideaşte; iară 
cela ce spune de-nţăles, besearică zidiaşte. Că mai mare-i cela ce spune de-nţăles, decît cela ce 
grăiaşte în limbă... Că în biserică mai voia mi-i cinci cuvinte cu mintia mia să grăiescu, ca şi 
pre alţii să învăţ, decît ziace mii de cuvinte într-altă limbă." 

Iar în alt loc, reproducînd întrebarea adresată de Marcu, patriarhul Alexandriei, lui 
Theodor Balsamon, patriarhul Antiohiei: „Cuvine-se oare ca preoții ortodocşi din Siria, din 
Armenia şi din alte ţări ortodoxe să liturgisească în limbile lor proprii?", aduce răspunsul lui 
Balsamon, întemeiat pe pasaje din scrisorile apostolului Pavel: „Ceea ce-s provoslavnici întru 
tot, de vor fi de elinească limbă nepartnici, pre limba (lor; să slujească Sf. Liturghie”. 

După cum reiese destul de limpede din textele de mai sus, mitropolitul Dosoftei era 
convins de necesitatea introducerii limbii naționale în biserică. Este cel dintii mitropolit din 
principate care, începînd această mare reformă de încetăţenire a graiului strămoşesc în altar, 
caută să convingă clerul din vremea sa că oficierea cultului în limba înţeleasă de masele 
adînci ale poporului, departe de a fi o rătăcire în apele ereziilor, e dimpotrivă în conformitate 
cu tradiția Sfintelor Scripturi. 

Din traducerile lui Dosoftei, două depăşesc problema introducerii limbii naționale în 
biserică şi interesează în chip deosebit istoria literaturii noastre. Sînt: Psaltirea în versuri şi 
Vieţile sfinţilor. 

Psaltirea în versuri. Psaltirea tipărită la Uniew în 1673 este, după cum o mărturiseşte 
însuşi stihuitorul ei, rodul unei munci grele: a lucrat-o „cu multă trudă şi vriame îndelungată", 
în „cinci ani foarte cu osîrdie mare". O copie manuscrisă a textului —m păstrată în Biblioteca 
Academiei Române — poartă semnătura lui Dosoftei ca episcop de Roman, dar din mărturia 
pe care ne-o dă prefața textului tipărit în 1673, că s-a împlinit cu foarte mare osîrdie în cinci 
ani, rezultă că Dosoftei a început să lucreze la opera sa din 1668. 

Versiunea păstrată în manuscrisul din 1671 are o importanţă aparte, fiindcă, pusă în 
paralelă cu textul tipărit în 1673, ne dă posibilitatea de a urmări procesul de elaborare şi 
creație al mitropolitului poet, care, nemulțumit de prima redacție, revede necontenit textul, 
modifică uneori ritmul, corectează expresia, îndreaptă mereu, veşnic în căutarea unei forme 
mai clare şi mai expresive. 

Cum a ajuns Dosoftei la ideea de a traduce psalmii în versuri româneşti, căci pînă la el 
nu se cunoaşte nici un model tipărit în literatura ortodoxă, nici în cea slavă, nici în cea greacă, 
afară doar de încercarea păstrată în manuscris a lui Gh. Palamed. 

Se ştie că ideea de a versifica psalmii şi de a-i aşeza pe melodii, pentru a fi cîntaţi în 
biserici, în reuniuni, în case, a pornit de la calviniştii francezi. 

Calvin însuşi a versificat cîțiva psalmi, dar cele mai frumoase versuri le-a dat poetul 
francez Clement Marot (1495—1544), care a versificat 50 de psalmi. De la aceştia s-au 
inspirat traducători din toate țările pe unde a pătruns reforma, pînă la marele poet polon loan 
Kochanowski, a cărui operă, publicată în 1577 şi retipărită apoi în nenumărate ediții — 15 
pînă în vremea lui Dosoftei — a servit de imbold pentru traducere şi de model pentru 
versificație lui Dosoftei. 

loan Kochanowski fusese reprezentantul principal al poeziei culte din „epoca de aur" a 
literaturii polone şi, cum îl numesc istoricii literari, „părintele poeziei polone". Vechi student 
al celebrei Universităţi din Padova, a călătorit la Paris, unde a cunoscut pe Ronsard şi pleiada. 

în traducerea psalmilor, Kochanowski, urmînd exemplul lui Clement Marot, s-a 
străduit să dea poeziei naționale religioase, care exista înaintea lui dar care era mediocră, o 
valoare artistică superioară şi să o înalțe pe cele mai ridicate culmi ale artei. Opera nu era uşor 
de îndeplinit, căci poetul nu putea să dea curs liber inspiraţiei sale: nu trebuia să se lase furat 
de sugestiile cei le dădea textul originalului, care reprezenta o tradiție sacră, şi în acelaşi timp 
era nevoie să păstreze şi toată frăgezimea mistică a originalului şi să evite platitudinea. 

Pentru a pătrunde cît mai adînc în gîndul intim al originalului ebraic, el a folosit mai 
toate traducerile anterioare. 

în ce priveşte stilul traducerii lui Kochanowski, e peste îndoială că nu se putea cere 
pentru vremea aceea ca poetul polon să respecte din poezia orientală a psalmilor coloritul 
local, pe care I-a introdus, mult mai tîriziu, în literatura europeană, romantismul secolului al 
XIX-lea. Pentru a înţelege coloritul specific ebraic al psalmilor, s-ar fi cerut o cultură cu mult 
superioară aceleia pe care o aveau contimporanii lui Kochanowski. Dar renunţînd la elementul 
exotic, Kochanowski a izbutit să degajeze din cîntecele de durere şi de umilință înaintea 
divinității, ale regelui izraelit, sentimentele adînc omeneşti şi să ni le transmită într-o formă 
ritmică, plină de noutate şi varietate, îmbogățind metrica polonă cu multe inovaţii izbutite. 

I. Bianu, publicînd în 1887 Psaltirea lui Dosoftei, a arătat că structura versurilor 
mitropolitului moldovean este imitată după țesătura versurilor lui Kochanowski. Găsim la 
Dosoftei ritmica utilizată de poetul polon, lungimile de versuri ale modelului şi succesiunea 
rimelor — versuri perechi (1 cu 2, 3 cu 4) alcătuite totdeauna din cîte două silabe (rime 
feminine). 

Dosoftei a luat însă de la Kochanowski numai modelul, formele de versificație în 
general, căci în amănunte măsura versurilor lui nu corespunde cu măsura versurilor lui 
Kochanowski. Fondul traducerii a rămas neatins de influența polonă. lată un exemplu 
desprins chiar din psalmul 1. Kochanowski spune, traducînd ad litteram textul Psaltrii: 

„Sunt ca pleava care se murdăreşte pe pămînt şi pe care vîntul o aruncă unde vrea". 

Dosoftei dezvoltă imaginea în felul următor: 


Iară voi necuraţii ca pleava De sîrg veţi cunoaşte-vă isprava 

Cînd s-a vîntura dintr-arie pravul, Vâ veți duce, cum să duce spravul; Şi cu griul nu-ţi 
cădea-n fățare. 

După cum se vede, în marginile textului primitiv, el introduce o imagine nouă, 
împrumutată din cadrul vieții agricole: aria. Cei păcătoşi vor fi spulberaţi în vînt ca pleava; ei 
nu vor cădea pe suprafaţa ariei (făţare), ca boabele de grîu curat — imaginea sufletelor 
cinstite. Asemenea amplificări ale textului biblic, care nu se găsesc în Kochanowski , sînt, 
după cum m-a convins o confruntare a textelor făcută cu ajutorul regretatului prieten Ştefan 
Glixelli, fostul decan al Universităţii polone din Wilno, destul de numeroase. De altă parte, 
spuneam că Kochanowski a dezvoltat şi el textul autentic al Psaltirii, folosindu-se între altele 
de versiunea lui Buchanan. Pe cît ne-am putut încredința din compararea textelor, aceste 
amplificări ale lui Kochanowski, fie că sînt proprii, fie că sînt luate din Buchanan, nu se 
găsesc la Dosoftei. Pentru textul Psaltirii, Dosoftei, care era conducătorul ortodoxiei în 
Moldova, s-a servit de textele autorizate ale bisericii moldoveneşti: psaltirile slavone. Din 
acestea a păstrat el şi unele cuvinte, care nu par să mai fi avut mare circulaţie în limba vremii 
sale /rostul = gură; sterevie = oxspePia, pucioasă; măzdă = mită). 

Ca şi Kochanowski, Dosoftei nu putea avea nici el simţ pentru exotismul oriental al 
poeziei biblice. Dar Dosoftei a simțit şi el adînc în sufletul său frumuseţea eternă a cîntecelor 
de adorare şi umilință ale poetului rege înaintea divinității, frumuseţe care a alinat în lungul 
veacurilor omenirea în ceasurile ei de durere, şi, vroind să o împărtăşească contemporanilor 
săi moldoveni, a transpus-o în cadrul vieţii sociale a timpului şi locului său. Astfel, ca şi în 
pictura primitivă a Renaşterii, notele de coloare locală abundă în tema biblică. Se vorbeşte de 
„ocine", de „moşii ce se dau cu urice", de „descălecarea moşii", de „boieria lui Iuda", de 
„caftane", de „bucine de corn de bour" (unde textul biblic are: corn). Iată bunăoară cîteva 
versuri care amintesc primirea triumfală a voievozilor biruitori în cetatea de scaun a 
Moldovei: 

Cîntaţi Domnului în strune, în cobuz de versuri bune, Şi, din ferecate surle, Versul de 
psalomi să urle Cu bucium de corn de bour, Să răsune pînă-n nour. 

Pentru a aprecia drept opera lui Dosoftei —m şi acesta este rostul istoriei literare —m 
trebuie să ţinem seamă de faptul că el a luptat cu toate greutățile începuturilor; limba literară a 
timpului nu fusese încă mlădiată la necesitățile ritmice ale versului, căci desigur nu putem 
considera ca modele serioase de versificaţie stihurile lui Varlaam şi ale lui Udrişte Năsturel la 
stema ţării din cărțile publicate. încercările de versificaţie ale românilor calvinizaţi din Ardeal 
nu ajunseseră la cunoştinţa lui. De altă parte, posibilitățile poetice ale limbii, imaginile şi toate 
mijloacele de expresivitate nu fuseseră încă puse în valoare 

printr-o îndelungată tradiţie literară ! şi, dacă la acestea mai adăugăm şi faptul că ideile 
originalului biblic trebuiau turnate în versuri pe care atunci pentru întîiaşi dată le crea în limbă 
mitropolitul poet, e uşor de. înțeles pentru ce unele pasaje pline de poezia mistică a vieţii 
patriarhale sînt redate în stihuri prolixe, naive, lipsite de farmecul originalului. 

Dar alături de aceste pasaje, se găsesc în traducerea lui Dosoftei de multe ori imagini 
neaşteptate şi sugestive, adăugate peste marginile textului biblic, adesea pentru nevoile 


construcției metrice, care vădesc un suflet cu ochii deschişi şi spre frumusețile naturii. Acolo 
de pildă unde textul Psaltirii dă numai: „Chiar pasărea şi-a aflat sieşi casă" (în traducerea 
părintelui Gala Galaction), Dosoftei conturează imaginea mai precis: 

Ca o vrăbiuţă ce să încuibează. 

în straşină de casă dacă se-nserează. 

lată alte accente de lirism religios cărora nu le lipseşte vigoarea şi coloarea ca de 
exemplu: 

în ce chip doreşte cerbul de fîntînă, Cîndu-l strînge setea de-l arde-n plămînă. Sufletul 
meu, Doamne, aşa te doreşte. 

Fiara codrilor cea multă 

Toată de mine ascultă; 

Şi de zimbri—am cirezi multe; 

Păsări încă am cu cîrduri 

De se țin de hrană-n cîmpuri. 

Şi cu urlete ploi mari vărsa tare, 

De fierbeau undele-n beznă, ca-n căldare, 

Şi din nouri mergea freamăt şi săgete, 

Să-ngrozească egiptenii. 

Glasul tunetului tău trăznia-n roată, 

De-ţi lumina fulgerele lumea toată; 

S-au strămutat de cutremur tot pămîntul, 

Cînd ai tăiat cale-n mare cu cuvîntul. 

Am mîncat pîne cu sgură Şi lacrămi în bătătură De fața mîniei tale. 

Peste luciu cu genune Trec corăbii cu minune. 

! Izvorul de apă vie al poeziei noastre populare, care este tot atît de vechi ca şi poporul 
nostru — şi de care ne vom ocupa la locul său, cînd vom putea să-l cuprindem cu privirea în 
toată complexitatea lui — nu ajunsese încă să regenereze literatura cărturarilor. Desigur că 
mitropolitul Dosoftei a cunoscut şi el cîntecele pe care le cîntau, în sunetele cobuzelor, cîn- 
tăreții la mesele domneşti (vezi de ex. cronica lui Miron Costin, ed. Kogălniceanu, 1872, tom. 
I, p. 3 51). E probabil că metrica poeziei populare cu măsura de 5 — 6 silabe a influenţat pe 
Dosoftei în versurile sale. Dar o influență mai adîncă a poeziei populare asupra traducerii lui 
Dosoftei n-a fost încă documentată. 

în sufletele pline de griji ale contimporanilor săi pentru furtunile timpului, psalmii lui 
Dosoftei, prietenul lui Miron Costin, au coborit o rază de alinare. Părerea regretatului Bianu 
că ei n-au avut răsunet la noi, întrucît în cultul ortodox tradițiunea nu le permitea să fie 
introduşi şi cîntaţi în biserică, trebu-ieşte azi rectificată. Cîtă mîngîiere în clipe de suferinţe ori 
în ceasuri de meditaţie religioasă au adus psalmii lui Dosoftei se vede din faptul că dascălii şi 
cîntăreții anonimi ai poporului au adaptat, pentru unele bucăţi, melodie. în vechile manuscrise 
din Biblioteca Academiei Române am găsit numeroase exemplare din toate ținuturile 
româneşti — Moldova, Muntenia, Transilvania — în care psalmii sînt copiaţi alături de alte 
cîntece profane şi religioase. 

Dintre psalmii lui Dosoftei, cîțiva, ca de pildă 46 („Limbile să salte"), 48 („„Veniţi cu 
toți dimpreună să ne facem voie bună"), 94 („Auziţi acestea toate, neamuri, noroade şi 
gloate"), 98 („Domnul stătu crai în ţară”) au fost aşa de bine modulați în spiritul poporan, 
încît, prin mijlocirea, probabil, a dascălilor de biserici, au pătruns în ciclul colindelor populare 
şi se cîntă pînă în vremurile noastre de copiii care poartă cu steaua, pe ulițele satelor şi oraşe- 
lor, solia naşterii Mîntuitorului. Din cîntecele de stea, psalmii lui Dosoftei au fost introduşi 
mai departe în țesătura dramei religioase populare a Vicleimului — cu deosebire psalmii 94 şi 
98. 

Din nădejdea pusă de neobositul mitropolit moldovean de a da aripa versului 
românesc poeziei vechi creştine, cîțiva psalmi au coborit astfel în sufletul poporului, 
amestecîndu-se în cîntările şi năzuinţele lui. 

Vieţile sfinților. A doua operă importantă din activitatea literară a mitropolitului 
Dosoftei, după Psaltirea în versuri, este colecția completă a vieților de sfinți, care s-a 
imprimat la laşi între 1682—1686, cu tiparul adus din Moscova, de la patriarhul Ioachim. 

Din cercetările întreprinse de regretatul Iulian Ştefănescu într-o bună lucrare de 
doctorat, Legende despre Sf. Constantin în literatura românescă, precum şi din sondajele 
făcute de noi în diferite capitole ale operei, reiese că mărturia lui Dosoftei însuşi, din prefața 
operei, că „a tradus de pre greciaşte şi de pe sîrbiaşte pre limba românească", se confirmă. 
Iulian Ştefănescu a izbutit chiar să precizeze izvorul principal din care şi-a scos traducerea sa 
Dosoftei. Aceasta este prelucrarea neogreacă a mineelor bizantine, făcută şi tipărită de 
Maximos Margunios, episcopul Citerei, care a trăit între 1549—1602. în afara de Margunios, 
s-a mai servit de originalele bizantine, editate şi acestea în tipografia grecească din Veneţia a 
lui Glykys. Pe alocuri, unele amănunte istorice le-a scos din legendele hagiografice, care 
fuseseră încorporate în cronografele bizantine ale lui Dorotei de Monembasia şi ale lui Matei 
Cigala. Şi, în sfîrşit, pentru unele nedumeriri în traducere, a urmat tradiţia textelor medio- 
bulgare întrebuințate pe atunci în bisericile noastre. 

Colecția vieților de sfinți a mitropolitului Dosoftei cuprinde mai multe grupe de 
legende. O primă grupă — mai mică — e formată de legende referitoare la Mîntuitor, la 
familia sfîntă şi la apostoli, mai toate extrase din evangheliile apocrife. 

A doua grupă — mai mare — este formată din legendele martirilor şi ale asceților. 

Se cunosc prigonirile groaznice pe care le-au avut de îndurat creştinii primelor veacuri 
din partea romanilor, cînd aceştia au început să-şi dea seama că răspîndirea noii religii surpă 
temeliile statului şi ale autorităţii lor. Marele istoric al bisericii creştine, Eusebiu din Cesareea, 
care a apucat epoca de încheiere a persecuțiilor, ne povesteşte puterea mistică cu care îndurau 
chinurile cei ce nu voiau să părăsească credinţa în Mîntuitorul: arşi pe ruguri, aruncaţi înaintea 
fiarelor în arenele circurilor, sfişiați cu cochilii şi unghii de fier. în acele vremuri de urgie, 
cînd creştinismul era abia la începuturile sale, nu era cu putință ca el să nu înţeleagă ce 
admirabile pilde de rezistenţă în prigoniri putea aduce forța morală a acestor eroice jertfiri de 
viață pentru credința cea nouă. Fanatizate de avîntul cu care aceşti iluminați primeau cununa 
de martiri, masele populare vedeau în ei pe adevărații aleşi ai Mîntui-torului în lupta cu 
păgînismul. 

După ce Constantin cel Mare pune capăt persecuțiilor, admiţînd libertatea cultului 
creştin, atenția bisericii este îndreptată către ascetism. Sfîntul acestor noi vremuri este acum 
ascetul, care, retras de lume în codri sau pustiuri, îşi mortifica trupul pentru a dezrobi sufletul 
de ispitele cu care duhul întunericului căuta să-i primejduiască mîntuirea. în năzuinţa de a 
expia păcatele lor şi ale semenilor, asceții îşi impuneau asperități de viață, chinuri trupeşti, 
refuzînd orice adăpost, stînd fără nici un acoperiş vara sub arşiţa soarelui, iarna în vifor, 
vînturi şi ploi, pînă ce trupul li se topea de chinuri şi se acoperea de răni. 

Biserica şi contimporanii au privit cu admiraţie şi pietate pe asceți şi-i socoteau ca 
fiind inspirați de Dumnezeu. Un cronicar bizantin ne spune că împăratul Isac Anghelos, într-o 
vreme de mare cumpănă în istoria Bizanțului, a chemat în palat pe „călugării care umblă cu 
picioarele goale, pe cei ce se culcă pe pămîntul gol şi pe cei ce trăiesc deasupra pămîntului pe 
coloane" şi le-a cerut să se roage lui Dumnezeu ca să îndepărteze primejdiile care amenințau 
imperiul. 

Care sînt elementele din care s-au alcătuit legendele hagiografice le-am arătat la p. 119 
—122 Concepţia hagiografului despre rolul şi misiunea sfîntului pe pămînt pare să fi fost 
influenţată, în afară de tradiţia literară a apocrifelor, şi de curentele filozofice ale timpului şi 
cu deosebire de mistica neoplatoniciană. 

Concepţia misticei neoplatonice despre puterile supranaturale în extazul divin a 
influențat credința creştină despre sfinți, în sensul că hagiograful, ca şi misticul 
neoplatonician, admitea că martirul sau ascetul, care în extazul mistic se confunda în sufletul 
său cu Mîntuitorul pentru a duce lupta împotriva păgînismului, în clipele hotăritoare era 
sprijinit de Domnul. Mîntuitorul radia atunci în jurul lor aureola divină — cu care dealtfel şi 
sînt zugrăviți în bisericile noastre — şi că acest nimb al sfințeniei îi sustrăgea de la influența 
puterilor fizice ale naturii, ridicîndu-i mai presus de ele. 

Această concepţie care stă la temelia legendei hagiografice explică caracterul 
supranatural al acțiunii. Vieţile de sfinţi ne introduc astfel într-o lume de miraculos creştin, în 
care torturile cele mai îngrozitoare nu pot distruge viața martirului. De exemplu sfîntul 
Mamas şi Iulian sînt condamnaţi de autoritățile romane să fie sfişiați de fiare sălbatice, dar la 
ziua sorocită, în arena circului, cînd se dă drumul fiarelor înflămînzite, acestea, în loc să se 
repeadă asupra lor, îşi domolesc furia şi, ajungînd în faţa sfinţilor, le ling 

picioarele. Sfîntul Tirs, sărbătorit la 14 decemvrie, este vîrît într-un sac cu scorpii şi 
vipere şi aruncat în mare, departe de țărm; cu ajutorul îngerilor sacul se sfişie, sfîntul iese 
nevătămat şi se întoarce la țărm, călcînd pe valuri ca pe uscat. Cînd Ermingheld, fiul unui rege 
got, este asasinat în temniță din porunca tatălui, coruri de îngeri se scobor din cer, cu lumini, 
în cîntece de slavă (1 noiemvrie). 

Tot prin minuni, de altă natură însă, se caracterizează şi viaţa sfinților asceți. Sf. 
Marian nu are nevoie, în puterea nopţii, de candelă ca să scrie, fiindcă degetele lui răspîndeau 
lumina necesară. La moartea sfîntului Lazăr stîlpnicul (7 noiemvrie), coloana pe care trăise 
străluceşte în tăria nopții ca o coloană de foc, pînă la mari depărtări. 

Pentru a alcătui biografia sfîntului, hagiograful, care n-a urmărit niciodată o 
reconstituire istorică a vieţii, ci numai o operă de edificare morală după canonul stabilit prin 
datina hagiografică, a împrumutat de multe ori elemente din tradițiile şi basmele populare. 
Astfel, de pildă, tema cu lupta voinicului pe țărmul unei ape pentru mîntuirea unei fecioare, 
care apare în vechiul mit al lui Perseu şi Andromeda, în legenda celtică a lui Tristan şi Iseult 
şi în o mulţime de basme populare, ca de exemplu în Balaurul cu şapte capete din colecţia lui 
Ispirescu, a fost încorporată din secolul al XH-lea şi în viaţa sf. Gheorghe, alcătuind partea 
cea mai frumoasă şi mai cunoscută a legendei. Tema aceasta hagiografică a luptei sfîntului 
Gheorghe cu balaurul, transpusă în versuri, este foarte răspîndită la popoarele balcanice şi are 
o paralelă interesantă în balada noastră populară Jovan Iorgovan.” 

Alte motive de folclor, ca de exemplu motivul meiului miraculos care sfărimîndu-se 
anunţă moartea eroului, a copilului care vorbeşte înainte de naştere, a cerbului care călăuzeşte 
pe calea mîntuirii (sf. Plachida), au fost prinse şi ele în țesătura legendelor hagiografice. 
Scrise de autori diferiți, în răstimpuri diferite, legendele hagiografice sînt foarte inegale. 
Multe sînt clişee banale, în altele miraculosul exagerat se apropie de grotesc, dar sînt şi cîteva 
legende care, prin grația lor naivă şi prin pietatea lor duioasă, au mişcat adînc sufletul 
cititorilor de pe vremuri. 

lată de pildă legenda lui Avgar, asupra căreia ne oprim puțin pentru a înțelege mai 
bine caracterul unei astfel de legende hagiografice precum şi mentalitatea celor ce se desfătau 
cu acest fel de literatură, din care scoteau adesea îndemnuri şi pilde pentru viață. Avgar, 
toparhul Edesei, fiind chinuit de o boală grea — după unele izvoare, de lepră neagră — 
auzind de minunile şi tămăduirile săvîrşite de Hristos, a trimis la el pe cancelarul său, Anania, 
un zugrav iscusit, ca să-i izvodească chipul şi să-i ducă o scrisoare cu rugămintea de a veni în 
Edesa pentru a-l mîntui. „Să te afli aci cu mine — scrie toparhul — căci am înţeles că evreii 
murmură împotriva ta şi vor să-ți facă rău. Eu am cetatea prea mică, dar îndeajuns amîndurora 
pentru a petrece cu cinste." Anania, ajuns tocmai cînd Isus propovăduia poporului, încearcă 
să-i prindă chipul, dar nu izbuteşte să fixeze nici o trăsătură, din pricina aureolei divine care-i 
nimba fața. După ce şi-a încheiat predica, Mîntuitorul, care şi gîndurile ascunse ale oamenilor 
le cunoştea, a cerut solului să-i dea scrisoarea. După ce a citit-o, şi-a spălat chipul cu apă, a 
cerut o năframă curată 

1Cf. N. Cartojan, Cărţile populare în literatura românească, II, p. 161—165. 

de in, şi-a pus-o pe față, şi-a imprimat chipul în ea şi a predat-o solului să o ducă lui 
Avgar împreună cu răspunsul: „Fericit eşti, Avgare, de vreme ce ai crezut în mine fără să mă 
fi văzut, căci scris este despre mine, ca cei ce mă vor vedea să nu creadă în mine şi cei ce nu 
mă vor vedea aceia să creadă. lar cît despre cele ce-mi scrii, ca să vin la tine, eu trebuie să 
împlinesc toate celea pentru care sunt trimes, iar după ce le voi împlini, să mă înalț către 
Părintele cel ce m-a trimes ..." 

Avgar citeşte scrisoarea şi, închinîndu-se la icoana Domnului cea nefăcută de mîini 
omeneşti, deodată se vede vindecat pe tot trupul de lepră, afară doar de o rămăşiţă pe față. 

Cîţiva ani mai tîrziu, după ce Mîntuitorul fusese răstignit, înviase şi se înălțase la cer, 
Avgar află că a sosit în cetatea lui un evreu, cu numele Tadeu, care tămăduia pe cei bolnavi în 
numele lui Isus. Toparhul trimite să-l aducă la el şi cînd Tadeu intră pe uşa palatului, învăluit 
în nimbul strălucitor al sfinţeniei, Avgar se scoală de pe tron şi îl întreabă dacă într-adevăr el 
este ucenicul făgăduit prin scrisoarea Mîntuitorului. „De vreme ce —m răspunse apostolul — 
mare nădejde ai pus spre Domnul meu, Isus Hristos, pentru aceea, iată, trimes fiind de Dînsul, 
am venit la tine şi, dacă credinţa ta se va spori întru tine, toate cele dorite de tine după credința 
ta vor fi." „Atîta am crezut întru Dînsul — răspunse Avgar —m încît am vroit să adun puterea 
oştirilor mele şi să merg asupra iudeilor, celor ce l-au răstignit pe El, ci stăpînirea romană, 
subt care suntem, m-au oprit pe mine." 

Tadeu îl linişteşte, lămurindu-l că Mîntuitorul n-avea nevoie de nici un sprijin, că el a 
îndeplinit pe pămînt voia tatălui şi că, de-ar fi vrut, legiuni de îngeri ar fi adus în ajutorul lui. 
Avgar este adus la credinţa cea dreaptă, primeşte botezul şi cu aceasta rămăşiţa leprei de pe 
față dispare cu desă-vîrşire. 

A doua zi, Tadeu, predicînd norodului taina mîntuirii, aduce la creştinism întreaga 
cetate a Edesei, care primeşte botezul. 

Sîmburele acestei legende îşi are obirşia în creștinarea Siriei prin regele Abgar. Abgar 
al IX-lea, Bar Manu (176—213), întorcîndu-se din Roma, unde fusese primit cu fast de 
împăratul Severus, a trecut prin Asia Mică. Aci a îmbrățișat creştinismul, pe care l-a impus 
apoi în regatul său. Mai tîrziu, din năzuința de a se învălui începuturile creştinismului în Siria 
într-o aureolă legendară de glorie şi de sfințenie, evenimentul a fost transpus în epoca de 
apostolat a Mîntuitorului şi pus în legătură directă cu el. Legenda căpătase, încă din secolul al 
III-lea, forma scrisă în limba siriacă şi se păstra în arhivele din Edesa, unde a găsit-o marele 
istoric al bisericii creştine, Eusebiu, episcopul Cesareei şi prietenul lui Constantin cel Mare. 
Eusebiu a tradus-o în limba greacă şi a înserat-o în cartea I-a (cap. XIII) a istoriei sale 
bisericeşti. 

Motivul cu năframa, icoana nefăcută de mîini omeneşti, nu făcea parte din structura 
primitivă a legendei; el apare pentru întîiasi dată în secolul al V-lea. 

Din lumea siriacă, motivul a trecut apoi, în secolul al VI-lea, în Bizanţ şi a dobîndit o 
vitalitate aşa de puternică, încît a fost exploatat mai tîrziu, în timpul luptelor iconoclaste, de 
către teologii bizantini în sprijinul tezei că icoanele au fost instituite pe pămînt de Mîntuitorul 
însuşi. în secolul al VUI-lea, scriitorii bizantini, cei sirieni şi pelerinii apuseni ne înştiinţează 
că 

icoana trimisă lui Abgar se găsea într-adevăr la Edesa. Ea a fost adusă apoi în 
Constantinopol, pe timpul împăratului bizantin Romanos Lecapenos, care dezlănţuise războiul 
împotriva arabilor pentru liberarea ținuturilor creştine de sub păgîni. Aducerea icoanei în 
Constantinopol şi depunerea ei în biserica Vlaherne din palatul imperial s-a făcut cu mare fast 
ŞI, pentru comemorarea acestui eveniment în viața bisericii ortodoxe, s-a alcătuit chiar atunci 
slujba care se citeşte şi azi în biserica noastră. 

Legenda aceasta pioasă, cu graţia ei naivă, care a instituit în biserica ortodoxă două 
comemorări — la 21 august prăznuirea sfîntului Tadeu şi la 16 august aducerea icoanei din 
Edesa în Bizanţ — a lăsat urme adînci în arta religioasă şi în folclor. în zugrăveala bisericilor 
noastre, „în amintirea lui Avgar şi a icoanei Mîntuitorului, se aplică atît năframa sfîntă cît şi 
roşietica cărămidă sfîntă, jos pe tamburul cupolei şi anume vizavi una de alta: năframa la 
răsărit, cărămida la apus". 

Legenda a fost mult citită şi a lăsat urme în folclor. în unele ținuturi — în părțile 
Sighişoarei şi în Banat — scrisorile lui Avgar către Mîntuitorul şi a Mîntuitorului către Avgar 
sînt întrebuințate, după cum a arătat răposatul Bogrea, pînă azi ca talismane. „Ele sînt în 
genere numite, după numele topar-hului, avgare, prin corupție advare sau argare, care 
înseamnă orice amulet în genere, salv-conduct mistic, căruia superstiția populară îi atribuie o 
putere profilactică." Astfel numele regelui Edesei, care a introdus creştinismul în Siria, a ajuns 
în lexicul românesc un nume comun, cu sensul de amulet — o curioasă evoluţie semantică în 
viața cuvintelor. 

în colecția vieților de sfinți a mitropolitului Dosoftei mai sînt încă multe alte legende, 
tot atît de atrăgătoare prin grația lor naivă şi tot atît de interesante prin problemele pe care le 
ridică cu privire la substratul istoric sau la legăturile cu folclorul. Aşa sînt, de pildă: legenda 
despre sfîntul Alexie care şi-a părăsit părinţii şi soţia în noaptea nunții ca să urmeze chemarea 
Mîntuitorului, de care ne-am ocupat; despre sfîntul Eustațiu Plachida (20 sept.), care, luîndu- 
se la o vîntătoare pe urmele unui cerb miraculos, a fost convertit la creştinism; despre sfintă 
Tecla (24 sept.), care, ascultînd de la fereastra casei părinteşti predica apostolului Pavel, şi-a 
părăsit mama şi logodnicul pentru a-şi închina viaţa Domnului; a celor şapte cuconi din Efes, 
care, urmăriți de prigonitori, adorm 360 de ani într-o peşteră, şi multe altele. 

Colecţia vieților de sfinți a lui Dosoftei este alcătuită din trei tomuri; ultimul a apărut 
în 1686, şi cu el activitatea marelui mitropolit se încheie, deoarece în acest an Dosoftei a fost 
luat şi dus în captivitate de Sobieski. 

Dosoftei istoric. Pentru a întregi conspectul activităţii literare a mitropolitului 
Dosoftei, trebuie să amintim aci şi preocupările sale istorice, căci în mijlocul muncii neobosite 
pentru naţionalizarea serviciului divin, mitropolitul Dosoftei, prietenul lui Miron Costin, a 
găsit timp să-şi poarte gîndul şi către studii istorice. Era un pasionat cititor de cronografe. Un 
exemplar din cronograful lui Cigala se păstrează azi în Biblioteca Academiei Române cu 
sublinierile şi adnotările marelui mitropolit. în Vieţile sfinților îl vedem adesea înnodînd textul 
hagiografic cu informaţii şi citate împrumutate din cronografe. 

Dar mai mult pare să-l fi interesat istoria naţională. în prefața a două cărți — 
Molitveniciă, apărut în 1681, şi Parimiile, publicate în 1683 — el adaugă un rezumat de 
istorie moldovenească în versuri. Acest poem cronologic începe cu discrete aluzii la originea 
romană. Vorbind de Dragoş-vodă, care, descălecînd ţara, „au adus într-însa rumăneasca 
limbă", adaugă versuri ca acestea: 

Se trage de pre sînge rudă împărătească. 

înşiră apoi pe rînd domnii Moldovei, pomenind îndeosebi ctitoriile lor de mănăstiri şi 
biserici, pînă la Duca-vodă, adică pînă în vremea sa. Cu toată ariditatea inerentă acestui gen 
literar, totuşi imaginația mitropolitului poet se aprinde la evocarea marilor domni, apărători ai 
pămîntului moldovenesc, ca bunăoară la a lui Ştefan cel Mare — „i se înălță vestea şi peste 
ghotară" — a cărui siluetă de mare ctitor ne-o înfăţişează astfel: 

Prin ţinuturi, prin toate să vădu a lui siamne: 

Mănăstiri şi bisiarici c-au faptu fără liane, 

Că nu numai prin sate şi pre la oraşe, 

Ce şi prin munţi şi-n codri lui Hristos sălaşe, 

C-au făcut zugrăvite, de dau strălucoare, 

Să-i trăiască pomana-n bun nume suptu soare... 

Vremurile de atunci nu erau însă prielnice pentru munca de carte. Un nou război se 
dezlănţuise între turci şi creştini. Moldoveni şi munteni tre-buiseră să urmeze oştirile turceşti 
şi să ia parte la asediul Vienei. Dar pe cînd Duca-vodă cu oastea moldovenească lipsea din 
țară, polonii cu pribegii moldoveni intraseră în Moldova, aducînd ca domn pe Petriceicu-vodă. 
în zilele de Crăciun ale anului 1683, Duca-vodă este surprins la moşia sa Domneşti de un 
podgheaz polon şi făcut prizonier împreună cu cronicarul Miron Costin, prietenul lui 
Dosoftei. în locul lui Duca-vodă fu instalat în scaun, cu ajutorul polon, Petriceicu-vodă. în 
aceste vremuri de restriște, noul domn şi boierii din divanul Moldovei, temîndu-se de invazia 
turcilor şi tătarilor, hotărăsc să trimită după ajutor la țarii Rusiei, loan şi Petru Alexievici, pe 
mitropolitul Dosoftei şi pe căminarul Lupu, oferind, în schimbul ajutorului, tribut. 

Mitropolitul Dosoftei n-a putut ajunge însă pînă la Moscova, fiindcă se răspîndise 
zvonul că părțile de unde vine mitropolitul sînt bîntuite de ciumă. A fost oprit la Kiev de 
autoritățile ruseşti, care au transmis la Moscova cererea moldovenilor şi lămuririle 
mitropolitului. 

Este de reținut din declaraţiile lui Dosoftei lămuririle pe care le dă cu privire la 
neîncrederea poporului său în poloni, care, spune el, sînt răutăcioşi, „mincinoşi" şi 
„nestatornici". 

Răspunsul țarilor la rugămintea moldovenilor nu ni s-a păstrat. Fapt e că ruşii nu s-au 
mişcat să vină în ajutorul nostru. Peste cîteva luni turcii intrau în Moldova şi puneau pe tron 
pe Dumitraşcu Cantacuzino, dar, după puţin timp, şi acesta avea să fie înlocuit prin Constantin 
Cantemir. 

Păstorirea mitropolitului Dosoftei se apropia însă de sfîrşit. în anul 1686 regele 
Poloniei, lon Sobieski, pornind din nou cu război împotriva turcilor, intră cu oştirea în 
Moldova. încercarea lui de a cîştiga de partea sa pe 

Constantin Cantemir nu izbuteşte, între altele fiindcă fiul cel mare al domnului era 
ostatec la Constantinopol şi fiindcă turcii trecuseră Dunărea şi, unin-du-se cu tătarii, aşteptau 
la graniţele ţării. Domnul moldovean lăsase în Iaşi proviziuni pentru armata polonă şi se 
retrăsese spre sud. în răstimp, regele Sobieski intră în laşi şi-l ţine în stăpînire două 
săptămîni, petrecînd — zice Dimitrie Cantemir în Vita Constantini Cantemyri (ed. Iorga, p. 63 
—66, text românesc) — „în oaspete lungi şi bubuiri de tunuri", pentru ca să „sperie de departe 
pe turci şi pe tătari". Sobieski, care prinsese de la ostaşii moldoveni, încă de pe vremea cînd 
era hatman al Poloniei, cîteva cunoştinţe de limbă românească, la un ospăț, a rostit cîteva 
cuvinte către boierii moldoveni în limba lor, ca să le facă plăcere. Apoi, în clinchetul 
paharelor, a poruncit să înceapă hora, după care a spus că a alcătuit un cîntec moldovenesc. Şi 
tăcînd lăutarii, Sobieski a început: 

Constantine, 

Fugi bine, 

Nici ai casă, 

Nici ai masă, 

Nice dragă jupîneasă. 

După relatarea lui Dimitrie Cantemir, tatăl său, înştiinţat de aceasta, nu s-a lăsat dator 
cu răspunsul. Sobieski, părăsind laşul, trece Prutul şi se îndreaptă cu armata spre Bugeac, 
unde-l pîndeau turcii şi tătarii, care arse-seră iarba, otrăviseră apa şi prinseseră carele cu 
proviziuni ale polonilor. Pe cînd regele polon se afla astfel în primejdie, Cantemir îl 
înştiințează, printr-un om sigur, de primejdia aceasta şi îl sfătuieşte, după cum ne spune fiul 
său, ca să treacă repede înapoi şi să iasă din Moldova, după care adaugă: 

„„..Că-l foarte mulţumeşte pentru cinstea pe care a binevoit să i-o facă prin cîntecul pe 
care i l-a alcătuit şi I-a cîntat. Doamnă, în adevăr, din voia sorții nu are de mult, dar a lăsat 
craiului casa, gazda şi masa gătită, iar, dacă nu s-a ajuns întru ceva, să fie bun a nu o pune în 
sama voinţii sale, ci numai în a neputinții." 

Dosoftei în Polonia. Sobieski retrăgîndu-se peste Prut şi străbătînd Iaşii cu ostaşii săi, 
aceştia au dat foc oraşului şi au prădat mănăstirile. Cu acest prilej au ridicat şi pe mitropolitul 
Dosoftei. Unii istorici sînt de părere că Dosoftei a plecat de bună voie. Trei contimporani care 
au însoţit ostile regelui Sobieski — episcopul de Kamenica, Wojenski, francezul Philippe 
Dupont, ofițer şi curtean, şi un anonim într-o scriere Les Anecdotes de Pologne ... —m 
povestesc că mitropolitul Dosoftei a ieşit înaintea regelui cu 200 de preoți şi călugări, cu 
prapore şi cruci, însoțiți de fruntaşii oraşului. Şi adaogă Dupont că mitropolitul ar fi ţinut un 
discurs lui Sobieski, în care I-a înfățişat pe Constantin Cantemir în colorile cele mai negre. ! 
Se ştie însă că vlădicii nu trebuie să-şi părăsească niciodată poporul. Primirea cu alai mare a 
lui Sobieski, care venea ca liberator de sub jugul turcesc, era deci firească. Nu ştim în ce 
măsură Dosoftei a îndrăznit să-şi atace domnul. 

'Horia Oprişan, în Arhiva, anul XLVII, 1940, nr. 1-2,p. 110-116. 

Dar D. Cantemir ne spune însă în această privinţă lămurit: 

„Polonii au prădat şi vasele sfinte şi moaştele sfîntului loan cel Nou, cu multe pietre 
scumpe. Şi alte odoare de argint şi de aur le-au luat cu sine şi împreună cu ele pe însuş 
mitropolitul care mustra fățiș fapta nelegiuită a ostaşilor şi se ruga de îndurare." 

Tezaurul şi odoarele mitropoliei din Suceava, pe care polonii le-au ridicat odată cu 
mitropolitul Dosoftei, cuprindeau, după cum aflăm din documente, lucruri prețioase, ca de 
exemplu: 

„Un aier mare împodobit cu pietre scumpe, cumpărat la 1427 de către domnitorul 
Moldovei Alexandru cel Bun şi de fiul său Ile, pe vremea mitropolitului Macarie; mitra de 
aur a mitropolitului, împodobită cu diamante şi cu smaralde; cruci de aur cu rubine şi 
turcoazefcîrje pastorală de argint; icoane cusute cu aur şi argint şi cu cercuri de mărgăritare; o 
Evanghelie pe pergament cu scoarțe de argint aurite; veştminte preoțești; învelituri pentru 
pristol, toate de stofă scumpă, împodobite cu pietre prețioase; sfeşnice şi cădelnițe de aur şi 
argint". 

Cu mitropolitul Dosoftei au mai fost ridicați din Suceava şi cîțiva clerici care erau pe 
lîngă el: ieromonahii Adrian, Ionaș, Ilarion şi arhimandritul Sucevei, Nicolae. 

în Polonia, li s-a impus captivilor să locuiască în oraşul Stryi. încep de aci înainte 
pentru marele mitropolit moldovean în pribegie zile grele de sărăcie şi amărăciune. Constantin 
Cantemir îl cheamă stăruitor să se întoarcă în ţară cu moaştele sfîntului loan cel Nou şi, 
fiindcă nu voia, sau nu putea să vie, este anatemizat de patriarhul din Constantinopol, anatemă 
care a fost ridicată, însă prea tîrziu, după ce Dosoftei murise. Deşi se pare că i s-a îngăduit 
libertatea de a conduce colonia românească din Polonia, deşi îl vedem într-un rînd sfinţind pe 
episcopul român Iosif Stoica din Maramureş şi pe alți doi episcopi ruteni, totuşi viaţa sa în 
exil este plină de necazuri şi lipsuri. Abia aşezat pe pămînt străin, se vede nevoit să trimită 
necontenit după ajutor şi milă în Rusia, la ţarul Moscovei, la patriarhul Ioachim şi la toți 
creştinii ortodocşi. 

„Potoliți — scrie el — furtuna mizeriei noastre, astîmpărați sufletul ce se chinuieşte şi 
adăpați sufletul însetoşat, care pribegeşte acum al patrulea an din eparhia mea. 

Pătimesc în mizerie cu servitorii cari sunt lîngă racla sfîntului loan cel Nou, 
nădăjduind mîntuirea lui Dumnezeu, ca să mă întorc şi să mă înfățişez înaintea feţei lui 
Dumnezeu, în mitropolia dorită a Sucevei..." 

în această viață de amărăciune petrecută în exil, mitropolitul Dosoftei îşi găseşte o 
mîngîiere în munca de cultură, prinsă, prin forța împrejurărilor, în cursul curentelor kievene şi 
moscovite. Dezlipirea Ucrainei de la Polonia şi alipirea ei la imperiul moscovit adusese 
divergențe în viaţa religioasă a Rusiei. Pe cînd Moscova păstrase credincios tradiţia ortodoxă, 
Ucraina, care stătuse sub stăpînirea Poloniei catolice, primise, prin influenţa literaturii 
religioase traduse din limba latină a catolicismului polon, obiceiuri, rînduieli şi dogme străine 
ortodoxismului. Una din aceste chestiuni, care a frămîntat 


D. Cantemir, Vita Constantini Cantemyri, ed. lorga, 1923, p. 65, text românesc. 

societatea rusă timp de 15 ani, a fost chestiunea transubstanțierii sfintelor daruri. în 
dogmatica creştină este o problemă importantă aceea de a se şti dacă la taina cuminecăturii 
este prezent sau nu spiritul Mîntuitorului. Pe cînd biserica ortodoxă susține că este prezent, 
bisericile reformate susțin că aceasta este simbolică. Ucrainenii, deşi ortodocşi, se alipiseră la 
punctul de vedere reformat. Patriarhul Ioachim, după sfaturile fraților Lihudi şi a altor 
cărturari din Moscova, somează pe mitropolitul Kievului să-şi expună lămurit punctul său de 
vedere în această privință. în astfel de clipe hotări-toare pentru biserica rusă, cînd patriarhul 
Moscovei se pregătea să arunce anatema asupra bisericii din Kiev, intervine Dosoftei, care, 
din exilul său, lămurind pe mitropolitul Kievului asupra punctului de vedere ortodox, înlătură 
ruptura. 

Din aceste preocupări, prelatul nostru, solicitat de mitropolitul Kievului, a tradus în 
ruseşte o serie de cărți care se refereau tocmai la dogma transubstanțierii sfintelor daruri. 
Originalele greceşti ale unora din aceste cărți fuseseră tipărite prin 1683, în tipografia din laşi, 
după cererea marilor patriarhi greci ai răsăritului, pe vremea cînd Dosoftei păstorea Moldova. 
Textele traduse de el — precum din cartea sf. Simeon al Salonicului despre transubstan-ţierea 
sfintelor daruri, Istoria bisericească şi Vedenia tainică a patriarhului Gherman, Orinduielile 
sf. apostoli — sînt scrise într-o foarte corectă limbă rusească şi unele erau menite să fie 
tipărite. 

Dar în mijlocul acestei activităţi, cu sufletul îndurerat de nostalgia scaunului său din 
Suceava şi strîmtorat de multe lipsuri, mitropolitul Dosoftei închide ochii la 13 decembrie 
1693. 

O mişcătoare scrisoare, adresată hatmanului Mazepa de către unul dintre călugării care 
au stat la căpătiiul lui în ceasul morţii, ne înştiințează astfel despre sfîrşitul mitropolitului 
moldovean: „Noi, sărmanii călugări, cari ne aflăm lîngă sfintele moaşte ale sfintului marelui 
mucenic loan cel Nou din Suceava, în localitatea Zolkiev, cu supunere cădem la picioarele 
măriei voastre domneşti, căci nu avem unde să ne plecăm capetele decît la Domnul Dumnezeu 
şi la măria voastră milostivul nostru domn. Şi facem ştire măriei voastre cum a fost de la 
început: a venit milostivirea sa regele polon cu oaste în țara românească, în cetatea Iaşilor, şi a 
luat moaştele sf. marelui mucenic loan din Suceava şi cu prea sfințitul Dosoftei din Suceava şi 
ne-au dus din Iaşi în Polonia; şi ne-au dat să trăim noi în cetatea aceea opt ani la porunca 
milostivim sale. Şi a trăit părintele mitropolit de fericită memorie în mare lipsă şi necaz şi nu 
a avut unde să se mişte. Şi, de cînd a murit preasințitul mitropolit, de fericită memorie, au 
trecut şase ani, în 13 decembrie." 

Şi iată acum o frumoasă trăsătură de caracter a feţelor religioase din trecut s „Eu 
atunci, milostive binefăcător, am fost obligat cu mare epitimie de preasfințitul mitropolit de 
fericită memorie să nu părăsesc sfintele moaşte pînă la capătul vieții mele". 

Experiența dureroasă pe care a încercat-o mitropolitul Dosoftei în hărțuita sa viaţă îi 
întărise personalitatea pentru o muncă înaltă, închinată ţelului educativ pe care îl impunea 
menirea sa de păstor al ţării. Şi dacă împrejurările nu l-ar fi copleșit de atîtea ori, activitatea sa 
ar fi înzestrat 

trecutul cultural românesc cu o operă uriaşă, pentru care Dosoftei simţea şi chemarea 
şi priceperea de a ne-o da. 

Munca" lui Dosoftei, atît cît o avem, reprezintă în istoria culturii noastre vechi un 
mare pas înainte. El, cel dintîi dintre vlădicii principatelor, a deschis drumul limbii româneşti 
către altarul bisericii. Străduinţele lui vor fi continuate mai tîrziu, în Ţara Românească, de 
mitropolitul Antim Ivireanu. Prin traducerea Psaltirii în versuri, Dosoftei a aşezat temeliile 
versificației în literatura noastră cultă, iar prin Vieţile sfinților a dăruit sufletului românesc din 
veacul al XVII-lea o bogată literatură de imaginație, împletită cu elemente miraculoase, plină 
de pietate şi uneori înviorată de grație naivă. 

Prin destinul său tragic, rămîne o figură care sintetizează vitregia împrejurărilor în care 
s-au zbătut toți marii cărturari ai literaturii noastre vechi. 

CARACTERUL GENERAL AL CULTURII ROMÂNEȘTI PÎNĂ ÎN SECOLUL AL 
XVII-LEA 

Am ajuns cu expunerea noastră asupra evoluției literaturii româneşti la o răscruce. 

Mitropolitul Dosoftei reprezintă punctul culminant al dezvoltării literaturii religioase 
în Moldova. în Muntenia, activitatea începută sub Matei Basarab continuă şi ajunge punctul ei 
culminant în vremea lui Brîncoveanu, cu mitropolitul Antim Ivireanu. în Moldova, nici unul 
dintre urmaşii lui Dosoftei nu se mai ridică prin cultură şi muncă la înălțimea lui. Dar dacă 
literatura religioasă stagnează în Moldova, în schimb se ridică pe treptele cele mai înalte ale 
culturii reprezentanţii boierimii moldovene, care inaugurează un gen nou în cultura 
românească: istoriografia națională. 

înainte de a urmări opera cronicarilor moldoveni, este necesar să facem un popas la 
această răscruce de drum, pentru a fixa aci, în linii mari, evoluţia, caracterul si importanta 
literaturii religioase româneşti pînă în secolul al XVII-lea. 

în ultimul timp s-a făcut încercarea de a se scoate literatura religioasă din istoria 
literaturii vechi pentru cuvîntul că „această literatură religioasă nu are legătură cu creația 
oricît de minimă", că „această aşa-zisă literatură nu cuprinde decît cărțile de ritual trebuitoare 
preotului în slujba sa, traduse în româneşte”. Se uită însă că liturgica ortodoxă, cu totul 
diferită de cea catolică, reprezintă culmile cele mai înalte ale poeziei sacre bizantine şi este 
privită azi de cei mai de seamă reprezentanţi ai bisericii latine ca un virtual izvor de înviorare 
al liturghiei catolice. 

De altă parte, literatura noastră veche a evoluat în condiţii cu totul deosebite de acelea 
în care s-au dezvoltat marile literaturi din Occident, în Occident, traducerea Bibliei şi a 
cărților sfinte a fost precedată de o perioadă lungă de trei-patru veacuri, în care perioadă a 
înflorit literatura profană în limba națională. Limba literară în Occident s-a şlefuit deci în 
creaţiile literare ale jongleurilor, trubadurilor şi scriitorilor profani. Cu totul altfel se prezintă 
lucrurile la noi. Limba scrisă apare la noi întîi în scripturile sfinte şi se formează, ca limbă 
literară, în textele religioase pînă în a doua jumătate a secolului al XVII-lea, cînd apare 
istoriografia moldovenească în limba națională. Dar chiar după apariția cronicilor, singurele 
cărți care se tipăresc la noi şi se răspîndesc peste toate ținuturile româneşti, menținînd unitatea 

credinţei şi a graiului, sînt textele sfinte. Cronicile s-au răspîndit pe o rază mai 
restrînsă şi numai prin copii manuscrise. 

Literatura religioasă — canonică şi apocrifă — a format astfel, în primele veacuri, 
singura hrană intelectuală a întregii societăți. Ea a creat o mentalitate religioasă care se 
dezvăluie în toate manifestările poporului: artistice, sociale şi politice. 

începînd din vremurile neguroase ale întemeierii principatelor, clerul, asociat la toate 
momentele solemne din viaţa familiei şi a neamului, ocupă în structura societății româneşti un 
loc de frunte. Am arătat la p. 32—45 că mănăstirile au fost cele dintii focare de cultură ale 
noastre. în mănăstiri se aflau bibliotecile de texte slave din care s-a alimentat cultura noastră 
veche; în mănăstiri lucrau de zor, pentru gloria lui Dumnezeu, artiştii caligrafi şi minia-turişti; 
acolo se aflau atelierele de broderie şi pictură religioasă — şi tot acolo şcolile de cărturărie 
pentru cine vroia să intre în tagma clerului sau a diecilor şi logofeţilor. De la aceste focare s- 
au aprins, cu vremea, luminile pe lîngă scaunele eparhiale şi pe lîngă bisericile de oraşe şi 
chiar de sate —m pretutindeni unde s-au găsit vlădici ori preoți cărturari şi inimoşi. Astfel 
clerul a ajuns să fie aproape singura clasă cultă. Masele adînci ale poporului nu se ridicaseră 
nici pînă la noțiunea scrisului, care era strîns legată, pe acele vremuri, de cunoaşterea unei 
limbi — nu numai străină, ci şi moartă. Limba în care călugări şi preoți oficiau serviciul divin 
ŞI în care dieci şi pisari redactau actele din cancelariile domneşti era la început o veche limbă 
slavă, a/tkirchen slawische Sprache, cum o numesc filologii germani, paleoslava, cum au 
numit-o slaviştii noştri, un idiom vorbit în veacul al IX-lea în ţinuturile Macedoniei, leagănul 
literaturilor sud-slave. 

A trebuit să treacă multă vreme, a trebuit să se petreacă mari frămîn-tări în bisericile 
din Occident pînă cînd, în secolele al XV-lea şi al XVI-lea, cîţiva iluminaţi să pornească 
eroic, cu jertfa propriei lor vieți, lupta pentru introducerea graiului matern în serviciul divin. 
Sub influenţa ideilor puse în circulație de reforme, maramureşenii au pus, în secolul al XV- 
lea, temeliile literaturii româneşti, tălmăcind Sfintele Scripturi în graiul strămoşesc. Tra- 
ducerile lor, răspîndite în copii manuscrise, au fost tipărite de către diaconul tîrgoviştean 
Coresi în a doua jumătate a secolului al XVI-lea. Textele maramureşene erau scrise într-o 
limbă noduroasă, cu caractere arhaice şi dialectale. Coresi a înlăturat, cît a putut, 
particularitățile arhaice şi dialectale, trans-punînd textele în graiul muntean, care se ridică 
astfel la rangul de limbă literară. Textele lui Coresi au intrat la rîndul lor în mîinile 
mitropolitului Var-laam, şi astfel de la Varlaam la Simeon Ştefan, de la aceştia la mitropolitul 
Dosoftei şi în sfîrşit pînă la Biblia lui Şerban şi pînă la Antim Ivireanu, timp de două veacuri 
şi jumătate, a fost o continuă elaborare a textelor sacre, o continuă frămîntare de a găsi, pentru 
cugetarea biblică în formă naţională, nu numai cuvîntul cel mai expresiv şi cel mai precis, dar 
cuvîntul care să fie în acelaşi 'timp înţeles în toate ținuturile româneşti, „că românii nu grăiesc 
în toate ţărăle într-un chip", iar cuvintele trebuie să fie ca banii, „că banii aceia sînt buni, carii 
îmbla în toate țarăle, aşa şi cuvintele acelea sînt bune, carele le înțăleg toți". Dar prin această 
necontenită frămîntare în căutarea cuvîntului expresiv, cu rezonanță în toate cuprinsurile 
româneşti, în aflarea 

unui ritm armonios la care să poată fi adaptată melodia bizantină acolo unde o cereau 
necesitățile liturgice, s-a creat limba noastră literară. 

Cu această muncă de tălmăciri s-a pregătit şi drumul limbii naţionale spre altar. în a 
doua jumătate a secolului al XVII-lea, mitropolitul Dosoftei în Moldova şi mai tîrziu 
mitropolitul Antim Ivireanu în Muntenia se pun în fruntea marii reforme de a introduce graiul 
românesc în altar, traducînd amîndoi cărțile necesare ritualului creştin. A fost aceasta un mare 
cîştig pentru cultura religioasă a poporului nostru, fiindcă popoarele catolice nici azi nu 
ascultă slujba religioasă în limba naţională. 

Dar în afară de traducerea scripturilor sfinte şi a textelor liturgice, necesare cultului 
divin, munca literară a clerului s-a îndreptat şi spre alte tărt-muri. Cu deosebire călugării, care, 
departe de valurile lumii, trăiau în mănăstiri lipsiți de grija celor omeneşti, şi-au consacrat 
viața activităţii de traducere a textelor din limba slavă. în orele în care toaca mănăstirii nu-i 
chema la umilință şi la rugă, aceşti vizionari lucrau pînă noaptea tirziu, la lumina opaițului, 
pentru a prinde din filele vechilor manuscrise slavone tot ceea ce sufletul lor mistic, chinuit de 
grija mîntuirii, era dornic să cunoască. Astfel, încă din secolul al XV-lea, primii traducători 
maramureşeni ai textelor sfinte au pus în circulaţie un ciclu de legende apocaliptice, care 
zugrăveau în colori vii antagonismul dintre cele două limanuri către care sînt îndrumate sufle- 
tele oamenilor după moarte: de o parte infernul cu valurile de smoală cloco-tindă şi cu rîurile 
de flăcări, de altă parte grădinile înflorite ale raiului. 

Odată cu legendele apocaliptice, gîndul lor s-a îndreptat, cu o firească simpatie, şi 
către martirii bisericii, care în vremurile marilor prigoniri şi-au jertfit viaţa pentru triumful 
creştinismului, şi către marii asceţi, care, năzuind spre mîntuirea sufletului, se retrăgeau 
departe de chemările ispititoare ale vieţii, în pustiuri, unde prin abstinență îşi mortificau 
trupul. Legendele hagiografice, în care icoanele sfinților apăreau aureolate de un nimb divin, 
într-o atmosferă de miraculos, formau pentru acele timpuri de naivă credință admirabile 
modele de virtuţi creştineşti. 

De la acest gen de literatură cu tendinţe vădite de a edifica masele populare, s-a trecut 
la legendele pioase, pline de graţie naivă, privitoare la materia Vechiului şi Noului Testament; 
apoi la texte profane cu caracter moral, ca Fisiologul şi Albinuşa, pentru ca să se ajungă la 
romanul popular. Dar ceea ce caracterizează spiritul şi mentalitatea acestei epoci este că chiar 
acțiunea acestor romane de aventuri şi de dragoste cu colorit romanesc, încheiată în chip brusc 
prin moartea tragică a eroilor, era exploatată de cler ca o temă de moralizare: ,... scris acasta 
carte ce se chiamă Alixemdrie şi mă ustenitu cîtu putuiu şi o scris să cetească şi să socotiască 
bine ce este împărăția ceştii lumi deşarte şi măngînoasă", îşi încheia popa Ion Românul, din 
Sînpetru Ardealului, copia sa, cea mai veche redacţiune românească a vieții lui Alexandru 
Machedon din cîte au ajuns pînă la noi (1620). 

Timp de două veacuri clerul a procurat neamului hrana intelectuală. Evangheliile, care 
purtau cuvîntul Domnului înveşmîntat în forma unei majestăți plină de simplitate, viețile de 
sfinți cu înălțătoarele pilde de credință şi abnegație, legendele pioase şi naive ale apocrifelor 
biblice, viziunile apocaliptice cu sumbrele lor colori — toate acestea au format vreme înde- 
lungată literatura de predilecție a tuturor claselor noastre sociale. Aceste 

texte, tălmăcite în chiliile mănăstirilor, erau copiate de preoţii de mir şi răspîndite mai 
departe în lumea satelor şi a oraşelor. 

în strînsă legătură cu literatura s-a dezvoltat şi arta noastră veche. Zugravii acestei 
epoci, chemaţi să împodobească zidurile mănăstirilor şi ale bisericilor şi să coloreze icoanele, 
au introdus între scenele biblice şi cele hagiografice, zugrăvite după normele statornicite prin 
Erminii — tratate de pictură bisericească alcătuite în Muntele Athos —m şi o mulțime de 
scene împrumutate din legendele apocrife, din viziunile apocaliptice, din romanele populare 
chiar. „Pretutindeni — scriam altă dată! — pe zidurile dinafară şi din tinda bisericilor şi ale 
mănăstirilor, pe icoanele păstrate în vechile case boiereşti, pe troițele ridicate de mîini pioase 
la răscrucea drumurilor de ţară, arta veche românească poartă un puternic — aş zice exclusiv 
— caracter religios şi a suferit influenţa pronunţată a ciclului de legende apocrife şi al celor 
populare. Oricîte cunoştinţe tehnice ar avea cineva, oricît simţ al colorilor şi al perspectivei, 
nu va pricepe niciodată nimic din sensul intim al scenelor zugrăvite, din mentalitatea celui 
care a lucrat, dacă nu cunoaşte literatura care a inspirat această artă." 

în atmosfera de misticism a acestei literaturi şi străvechi arte religioase a vieţuit 
sufletul românesc mai multe veacuri. în naivitatea ei adorabilă, societatea veche românească 
credea în lumea de miracole care-i punea dinainte, în locul abstracţiunilor teologice, icoane vii 
şi colorate de închipuire ce şi-o făcea despre tărîmurile de dincolo de moarte. 

Arta şi literatura aceasta corespundea şi a creat o mentalitate specifică, pe care abia ne- 
o putem închipui în vălmăşagul vremurilor turburi de astăzi, cînd progresul ştiinţelor pozitive 
de o parte şi materialismul de altă parte au spulberat toate aceste iluzii transcendentale şi au 
măcinat şi macină din zi în zi temeliile credinţei. Dar urmele acestei mentalități le găsim în 
înfăptuirile şi în scrisorile marilor voievozi din trecut şi mai departe în filele îngălbenite ale 
cronicilor. Această mentalitate explică politica de ocrotire a popoarelor creştine din Balcani, 
dusă de domnii şi boierii noştri: daniile băneşti pentru ridicarea bisericilor şi mănăstirilor 
ruinate, acele minunate manuscrise cu miniaturi lucrate de artişti ai penei româneşti, 
împrăştiate azi în tot Orientul ortodox, cărțile trimise din imprimeriile româneşti în Balcani, 
moşiile închinate Muntelui Athos, dar mai ales lupta împotriva paginilor turci pentru 
creştinătate. 

Iată, bunăoară, circulara trimisă de Ştefan cel Mare la 28 ianuarie 1475, după lupta de 
la Războieni. Cu cîtă satisfacţie vesteşte voievodul că „a călcat în picioare” şi „a trecut sub 
ascuțişul săbiei" pe duşmanii creştinătăţii, „pentru care lucru lăudat să fie Domnul Dumnezeul 
nostru". Şi cerînd ajutor de la principii creştini în însuşi interesul lor — căci Moldova, spune 
el, „este poarta creştinătăţii” şi „dacă această poartă... va fi pierdută, Dumnezeu să ne ferească 
de aşa ceva, atunci toată creştinătatea va fi în mare primejdie". Şi el încheie cu un legămînt 
solemn: „Făgăduim cu credința noastră creştinească şi cu jurămîntul domniei noastre, că vom 
sta în picioare şi ne vom lupta pină la moarte pentru legea creştinească, noi cu capul nostru”. 

Cărţile populare, voi. II, p. 385. 

Peste un veac, celălalt mare domn al nostru, Mihai Viteazul, povestind în zilele de 
restrişte ale căderii lui cum a ajuns de a pierdut „tot ce cîştigasem din zilele tinereții pînă la 
bătrîneţe, şi ţări şi averi şi soţie şi copii... Şi dacă le-aş fi pierdut din pricina duşmanilor... nu 
m-ar durea atîta, cît mă doare fiindcă au fost făptuite de aceia de la care nădăjduiam şi 
aşteptam ajutor şi razim". Şi iată cum mărturiseşte el însuşi motivele care l-au îndemnat „să 
nu cruțe nici cheltuieli, nici osteneală, nici sînge, nici propria viață”: „Nu le-am făcut 
îndemnat de cineva, ci spre a căpăta şi eu un loc şi un nume în creştinătate. ". 

Chiar după ce cultura trece din mîna clerului în mîna boierimii pămîn-tene, întîlnim 
această sentimentalitate religioasă vibrînd în scrisul cronicarilor. 

Ureche, povestind lupta lui Ştefan-vodă la Rîmnic, adaugă, după tradiţia populară: 
„Zic unii să se fi arătat lui Ştefan Vodă sfîntul mucenic Pro-copie, îmblînd deasupra 
războiului călare şi într-armat, ca un viteaz fiind într-ajutoriu lui Ştefan Vodă şi dînd vilhvă 
oştirii lui", şi încheie, în adorabila lui naivitate pioasă: ,.... ci este a şi credere acest cuvînt, că 
dacă s-au întors Ştefan Vodă cu toată oastea sa ... la scaunul său la Suceava, au zidit biserica 
pre numele sfîntului mucenic Procopie, la sat la Badeuţi, unde trăieşte şi pînă astăzi". 

Neculce ne povesteşte şi el într-un loc — la domnia a doua a lui Duca-vodă cel Bătrîn 
— „minunea mare", „arătarea" la Hotin, „într-o mănăstire mică ce este supt cetate": „au 
lăcrămat icoana Maicii Preciste, cătu se răsturnau lacrimile pre chipul icoanei de le vedeau 
toți oamenii şi picau într-o tipsie ce era pusă supt icoană". 

Paginile cronicilor sînt pline de citate biblice: „precum zice înțeleptul Solomon, ... zice 
Isus Sirah, ... grăieşte şi prorocul David în al 7 psalm ...". lar preciziuni ca acestea: „Era 
tocmai în ziua cînd se cîntă în biserică canonul sfintului Andrei de la Crit, la opt ceasuri de 
noapte", dovedesc nu numai familiarizarea cu rînduielile bisericeşti, dar şi o trăire a dramei 
liturgice din săptă-mîna patimilor, cînd se cîntă canonul. 

De aceea nu trebuie să ne mire că însăşi concepţia lor despre lume şi viață pleacă 
dintr-o mentalitate religioasă. După ei toate evenimentele din care se țese pînza istoriei, chiar 
faptele mărunte din viaţa omului, sînt orîn-duite după voinţa lui Dumnezeu: „Ascuns giudețul 
lui Dumnezeu toate gîndurile omeneşti le strămută, că măcar cîtă nevoinţă pune omul, sorocul 
lui Dumnezeu, cum este orînduit, a-l clăti nime nu poate”, spune Miron Costin. Toate 
fenomenele cereşti sînt socotite ca semne prevestitoare trimise de Dumnezeu: o cometă, o 
invazie de lăcuste, o eclipsă de soare. „Adevărat semn de peire a mulți creştini în teara leşască 
şi începătura durerii şi stricării țării noastre, că de atunce, din an în an, tot rău şi amar de 
creştini şi pustiuri au rămas locurile pre acolo", încheie Neculce povestirea minunii amintită 
mai sus. 

Oricât de curioasă şi naivă ni s-ar părea azi sentimentalitatea aceasta, ea a fost totuşi o 
puternică realitate în lumea veche românească şi pe ea s-a sprijinit întreaga structură socială. 
Cînd bătrînii acelor timpuri ajungeau în asfințitul vieții şi simțeau că li se apropie ceasul de 
trecere în lumea cealaltă, alegeau cu grijă partea care se cuvenea urmaşilor de partea sufletului 


ŞI scriau, cu mîna tremurîndă de emoție, diata vieţii lor, prin care lăsau o bună 

parte din moşii şi avere mănăstirilor, pentru opere de binefacere. Religiozitatea naivă a 
timpurilor trecute a înzestrat ţara cu spitale, eforii şi atîtea instituţii pe care noi, cu toate 
concepțiile noastre moderne despre organismul statului, le-am lăsat, în urma reformei de 
expropriere forțată, să ajungă în pragul ruinei.* 

Prin munca necontenită şi plină de trudă a clerului s-a ajuns ca țările noastre să devină, 
în pragul veacului al XVIII-lea, focarele din care radia lumina culturii în tot Răsăritul ortodox, 
oprimat sub stăpînire turcească. Pe timpul lui Brîncoveanu, cînd cinci tipografii lucrau 
neîntrerupt în ţară, gîndurile milostive ale domnului român şi ale harnicilor săi prelați se 
îndreptau pînă către arabii din Siria, cărora le trimiteau în dar cărți tipărite la Snagov, în limba 
lor, pînă la ivirii din munţii Caucazului, cărora le trimiteau tipar şi meşteri tipografi. 

A tăia latura religioasă din istoria literaturii româneşti înseamnă a renunța la 
cunoaşterea trăsăturii celei mai caracteristice din cultura noastră veche şi la una din fețele ei 
de glorie. 

în legătură cu această problemă, a se vedea nota de la p. 43. (N. red.) 


UN MARE CĂRTURAR MOLDOVEAN CĂLĂTOR ÎN CHINA: 

NICOLAE MILESCU 

Pînă în a doua jumătate a vea'cului al XVII-lea, literatura românească este în întregime 
opera clerului şi poartă, în alcătuirea ei, o trăsătură adînc religioasă. 

Pe la jumătatea secolului al XVII-lea se petrece însă o schimbare în dezvoltarea 
culturii noastre. în urma prefacerilor pe care le examinăm mai Jos, boierimea a ajuns într-o 
situație materială prosperă, care a ajutat-o să ocupe un loc proeminent în viața politică şi 
culturală a neamului. Dar din pricina luptelor ce se dădeau în jurul tronului, ea era adesea 
silită să emigreze către adăposturile de cultură din centrul şi Răsăritul european, care stăteau 
în legătură cu Apusul. Prin aceste emigrări s-a deschis pentru cultura românească, închisă pînă 
atunci în formele strimte şi rigide ale slavonismului şi ortodoxiei, o fereastră prin care a 
năpădit aerul proaspăt al civilizaţiei occidentale. 

Contactul acesta cultural s-a făcut mai intens în Constantinopol şi în Polonia. 

Apropierea de mişcarea umanistă a Poloniei a înviorat viaţa literară a Moldovei, dînd 
naştere istoriografiei naționale; în mediul cosmopolit al Con-stantinopolului s-au format 
scriitori ca Dimitrie Cantemir, stolnicul Constantin Cantacuzino şi, înaintea lor, Nicolae 
Milescu, contimporanul lui Dosoftei şi sprijinitorul moldovenilor la curtea țarilor. 

VIAȚA 

Deşi din punct de vedere cronologic Nicolae Milescu urmează după Grigore Ureche, 
totuşi, fiindcă prin latura activităţii sale de scriitor în limba română se apropie mai mult de 
literatura religioasă, ne vom ocupa de el înaintea cronicarilor. 

Nicolae Milescu este atît prin cultură şi prin agerimea minţii, cît şi prin viaţa sa bogată 
în peripeții — un adevărat roman — una din figurile cele mai interesante ale trecutului nostru. 
A început ca grămătic pe lîngă curtea domnilor moldoveni, a aspirat într-o vreme la tronul 
țării, a fost descoperit şi a luat drumul pribegiei, a călătorit prin Occident pînă la curtea lui 
Ludovic al XIV-lea şi în Orient pînă la meleagurile îndepărtate ale Chinei, şi, în sfîrşit, 

a fost solicitat să aducă luminile lui, în chestiuni de dogmă ortodoxă, marilor jansenişti 
de la Port-Royal. 

S-a născut în anul 1637. Şi-a început instrucţiunea în Moldova, poate la şcoala 
întemeiată de Vasile Lupu, şi apoi, în împrejurări pe care nu le cunoaştem bine, a trecut la 
Constantinopol, în şcoala patriarhiei. Aici a avut ca profesor, printre alţii, şi pe Gherman 
Vlasios, originar din insula Corfu, care învățase în Italia şi pe care îl găsim într-o vreme la 
Iaşi, de unde pleca spre ţarul Rusiei, prezentat, în scrisori date de Vasile Lupu, „ca un învăţat 
care poate să răspundă la orice chestiune religioasă". 

în mediul cosmopolit al Constantinopolului, Milescu şi-a desăvîrşit cunoştinţele în 
limba greacă şi latină, de care avea să se servească mai tîrziu în operele sale şi în discuţiile cu 
reprezentanţii diplomatici ai Occidentului, întors în Moldova, pe timpul domniei lui Gheorghe 
Ştefan, cu o cultură neobişnuită pe acele vremuri în ţara sa, i se încredințează sarcina de 
grămătic pe lîngă curtea domnească. Grămăticul, un fel de secretar particular al domnului, se 
alegea dintre cei mai buni cunoscători ai limbilor străine. 

Domnia lui Gheorghe Ştefan n-a ţinut multă vreme. Chemat de vizir la Poartă „ca să 
sărute — după obicei — poala sultanului", Gheorghe Ştefan s-a simțit, cum spune cronicarul, 
în „cumpăna vieții" şi a preferat să-şi strîngă averea şi să plece în exil. 

Sub urmaşul lui Gheorghe Ştefan, sub Gheorghe Ghica, Milescu ajunge mare spătar şi 
dobîndeşte atîta încredere din partea domnului său, încît atunci cînd acesta e strămutat în Ţara 
Românească el îl urmează păstrîndu-şi dre-gătoria. 

în Muntenia Milescu rămîne pînă la mazilirea lui Gheorghe Ghica, în 1660, cînd se 
întoarce în Moldova, unde căpătase domnia Ștefăniță, fiul lui Vasile Lupu. 

între tînărul domn, care copilărise şi-şi făcuse şi el educaţia în şcolile greceşti din 
Constantinopol, şi între Nicolae Milescu, tînăr şi el —m nu împlinise încă 25 de ani — se legă 
o prietenie aşa de strînsă, încît amintirea ei a rămas multă vreme în Moldova. lată cum a 
cules-o, din tradiţia orală, Neculce: 

„Era un boier, Nicolae Milescu Spătaru, de la Vaslui, şi ştia multe limbi: elineşte, 
slovineşte, greceşte şi turceşte. Şi era mîndru şi bogat, şi îmbla cu povodnici! domneşti 
înainte, cu buzdugane şi cu paluşe, cu soltare, tot sîrmă, la cai. Şi lui Ștefăniță Vodă îi era 
drag şi-l ținea prea bine, şi tot la masă îl punea şi se giuca în cărți cu dînsul şi la sfaturi, că era 
atunci grămătic la dînsul." 

Dar de această viaţă fericită nu s-a putut bucura multă vreme, căci împrejurările erau 
turburi atunci în Moldova. Ştefăniţă-vodă muri de lingoare, pe cînd se găsea la hotarul dinspre 
Nistru. Atunci Milescu plecă în Muntenia,, unde se afla ca domn Grigore Ghica, fiul fostului 
său protector (1660—-1664). Acesta îl trimite la Constantinopol, în calitate de capuchehaie, şi 
acolo, în capitala imperiului turcesc, Milescu are prilejul să reînnoiască vechile cunoştinţe şi 
să intre în legături cu lumea diplomatică a Occidentului. 

Povodnic — cal de alai. 

în Constantinopol rămîne pînă în 1664, cînd Grigore Ghica este mazilit. Sub domnul 
următor, Milescu pleacă spre Occident, într-o lungă călătorie ale cărei date nu ne sînt încă 
precis cunoscute. 

îl găsim într-o vreme la Berlin, pe lîngă marele elector Frederic Wilhelm de 
Brandenburg; apoi trece la Stettin, în Pomerania, unde se afla domnul Gheorghe Ştefan, care, 
părăsind Moldova de frica turcilor, se stabilise aci cu tovarăşa vieții lui, Anastasia, şi cu o 
suită numeroasă de moldoveni. Milescu este bine primit la curtea domnului pribeag, care 
simţea nevoia unui bun cunoscător de limbi străine, ca să-l poată întrebuința în misiuni 
diplomatice. Este trimis cu scrisori la Stockholm, pe lîngă regele Suediei, unde are prilejul să 
cunoască pe ambasadorul Franţei, Arnauld de Pomponne, om foarte cult, prieten al doamnei 
de Sevigne şi care, mai tîrziu, a ajuns ministru al afacerilor străine. Marchizul de Pomponne 
este uimit —° după cum mărturiseşte chiar el — de cultura vastă a boierului moldovean: „Un 
homme si voisin de la Tartarie, autant instruit aux langues et avec une connaissance aussi 
generale de toute chose”. între moldoveanul cult, venit din ținuturile puţin cunoscute pînă 
atunci în Occident, şi între marchizul, ambasador al lui Ludovic al XIV-lea, se leagă o 
prietenie aşa de strînsă, încît în clima aspră şi friguroasă a Nordului, cei doi diplomați îşi 
petrec zilele discutînd la gura sobei şi împăr-tăşindu-şi impresiile şi cunoştinţele. în acele 
împrejurări a scris Milescu, pentru Janseniştii de la Port-Royal, una din operele sale. 

După sfaturile ambasadorului francez, Milescu, înarmat cu scrisori din partea regelui 
Suediei şi a lui Gheorghe Ştefan, pleacă în misiune diplomatică în Franţa, pe lîngă Ludovic al 
XIV-lea. însă în momentul cînd sosi în Paris (iulie 1667), regele Soare se afla prins în războiul 
împotriva Spaniei şi conducea el însuşi operațiunile pe cîmpul de luptă. în lipsa regelui, 
Milescu e primit de ministrul De Lionne, care, luînd scrisorile aduse de spătar, le trimite prin- 
tr-un curier special pe frontul de luptă. Regele Soare dă ordin ambasadorului său din 
Constantinopol să sprijine pe Gheorghe Ştefan pe lîngă Poartă. însă toate insistențele depuse 
de ambasadorul Franţei pentru restabilirea în domnie a lui Gheorghe Ştefan rămîn zadarnice. 

Spătarul se întorace la Stettin, aducînd răspunsul lui Ludovic al XIV-lea către 
Gheorghe Ştefan. Dar peste cîteva luni moare Gheorghe Ştefan, şi Milescu e nevoit să revină 
în ţară. 

în Moldova domnea pe acea vreme Alexandru Iliaş, care trăise, înainte de a fi domn, 
departe de ţară şi îi uitase obiceiurile, astfel că, revenind la domnie, intrase în conflict cu 
boierimea pămînteană. Un om mâîndru şi ambițios ca spătarul Milescu, care cunoştea atîtea 
limbi şi străbătuse atîtea ţări, care legase prietenie cu diplomaţi însemnați, era firesc să caute a 
profita de neînţelegerea iscată între domn şi boieri şi să aspire la tron. 

în această epocă se va fi întîmplat acea dramă pe care ne-o descrie Neculce în O samă 
de cuvinte. Cronicarul o aşează însă în domnia lui Ştefă-niţă-vodă. El ne povesteşte că 
Milescu „a scris nişte cărți viclene şi le-au pus într-un băț sfredelit, şi le-au trimes la 
Constantin Vodă cel Bătrîn Basarab, în Țara Leşească, ca să vie să scoată pre Ştefăniţă Vodă 
din domnie". Constan-tin-vodă însă „au trimes băţul acel sfredelit, cu cărți cu tot, înapoi la 
Ștefăniță Vodă". Acesta, văzînd trădarea celui căruia îi arătase atita încredere si 

prietenie, s-a mîniat „şi au adus pre Milescu înaintea lui, în casa cea mică,, şi au pus 
pre călău de i-au tăiat nasul"!. 

Deşi nu trecuse mai mult de o jumătate de veac de la această întîmplare,, totuşi se pare 
că cel puţin o parte din liniile ei adevărate au fost şterse din amintirea bătrînilor de la care 
cronicarul şi-a cules ştirile. Alte izvoare contimporane ne spun că episodul din viaţa lui 
Milescu a avut loc pe vremea lui Iliaş. E mai probabil că atunci s-au petrecut lucrurile, întrucît 
Iliaş, care era străin de ţară şi stîrnise nemulțumiri împotriva sa, a putut deştepta mai curînd 
ambițiile spătarului, pe atunci capuchehaie la Poartă. Prin intrigile lui, Iliaş este mazilit, dar, 
înainte de a pleca din Moldova, domnul pune mîna pe Milescu şi-i taie cartilajele dintre nări. 

Această pedeapsă era o penalitate obişnuită în Orient. Ea venea la noi din vechiul 
drept bizantin şi se aplica acelora care aspirau la domnie. Cel* însemnat astfel nu mai putea 
trage nădejdea de a se urca vreodată pe tron. 

Drama aceasta a schimbat cu desăvîrşire cursul vieţii spătarului Milescu. Amărit şi 
deznădăjduit, el apucă pentru totdeauna drumul pribegiei, căutîn-du-şi aiurea norocul. 

în ianuarie 1671 se afla pe țărmurile Bosforului, pe lîngă vechiul său prieten din 
timpurile de studii, ajuns acum patriarhul Dosoftei al Ierusalimului. După sfaturile acestuia, 
Milescu primeşte invitaţia de a se duce la curtea ţarului din Moscova, unde se cerea cu 
stăruință un cunoscător de limbi străine care să servească de tălmaci pe lîngă Ministerul de 
Externe şi care să poată traduce, în acelaşi timp, din grecește, şi cărțile teologice necesare în 
acea epocă de consolidare a bisericii ruseşti. 

El pleacă spre Moscova prevăzut cu o scrisoare de caldă recomandare a patriarhului: 
„Om foarte savant în latină, în slavă, şi mai ales în greacă; el va putea învăţa repede şi rusa şi 
să facă tot felul de traduceri. A străbătut multe țări şi împărăţii ca să se instruiască şi este ca 
un cronograf în care sînt adunate toate lucrurile lumii. în zadar ați căuta un alt om asemenea. 
Dumnezeu vi-l trimite." 

Cu asemenea recomandări, Nicolae Milescu este bine primit la Moscova. Este numit, 
în 1671, traducător pentru limbile greaca veche şi modernă, latina şi româna, şi ridicat la 
rangul de şef al corpului de tălmaci de la Consiliul diplomatic (Posolski Prikaz). 

Milescu îşi îndeplineşte cu devotament sarcina şi izbuteşte să cîştige încrederea, 
simpatia şi prietenia şefului său, Artemon Matveiev, unchiul țarinei şi unul din principalii 
factori ai curentului de primenire a vieții sociale ruse, sub influenţa culturii occidentale. 
Sprijinit astfel de Matveiev, Nicolae Milescu izbuteşte să fie admis în audienţă la ţar, care 
rămîne aşa de îneîntat de el, încît îi încredințează sarcina de a traduce şi actele diplomatice 
secrete ale imperiului moscovit. 

! Neculce continuă: „După aceea, Nicolae Cîrnu au fugit în Ţara Nemţească, şi au 
găsit acolo un doftor de-i tot slobozia sîngele din obraz şi-l boţia la nas; şi aşa din zi în zi, 
sîngele se închega, de i-au crescut nasul la locu, de s-au tămăduit. Iar cînd au venit aice în 
ţară, la domnia lui Ilieş Vodă, numai de-abia s-au fost cunoscînd nasul că-i tăiat. Numai tot n- 
au şăzut în ţară mult, de ruşine, ce s-au dus la Moscu, la marele împărat Alecsii Mihailovici, 
la tatăl marelui Petru împărat." 

Patru ani mai târziu, în 1675, Milescu primeşte o misiune de mare încredere, aceea de 
a conduce o ambasadă rusească în China. 

A străbătut, cu acest prilej, toată Siberia, prin regiunea pe unde trece astăzi trenul 
transsiberian, şi a ajuns, după nenumărate greutăți, la Pekin. Amănuntele, destul de 
senzaţionale, ale acestei călătorii prin Siberia în China le vom vedea mai jos, cînd ne vom 
ocupa de ziarul călătoriei. 

După trei ani de drum, Milescu se întoarce înapoi, însă, spre marea lui mirare, căci 
lucrurile se schimbaseră în Rusia, este oprit la hotarele Siberiei împreună cu întreaga 
ambasadă. în timp ce Nicolae Milescu se afla în China, murise ţarul Alexei Mihailovici, care- 
1 trimisese în China, şi în locul lui venise altul. Acela, ascultînd de intrigile tesute împotriva 
lui Matveiev, l-a dizgra-țiat şi 1-a surghiunit la o mănăstire. Odată cu căderea lui Matveiev în 
dizgrație, trebuia să cadă şi prietenul său, spătarul Nicolae Milescu. 

Milescu mai era încă învinuit că deschisese scrisorile ţarului înainte de a ajunge la 
curtea din Pekin, că luase o parte din darurile destinate împăratului Chinei şi că dăduse 
chinezilor hărțile ruseşti. însă un om ca Milescu, cu cunoştinţa atîtor limbi şi cu inteligenţa lui 
vioaie, nu putea să fie lesne înlocuit în Rusia de atunci. De aceea nu i-a fost greu spătarului să 
spulbere toate învinuirile aduse împotriva lui şi să izbutească a fi repus în situația pe care o 
avuse mai înainte. 

Curînd după întoarcerea din China, Milescu ia parte la conflictul care împărțise lumea 
rusească în două tabere: curentul greco-ortodox şi curentul latin-ortodox. 

Curentul latin-ortodox, care venea din Polonia prin Academia teologică din Kiev a lui 
Petru Movilă, era bănuit în cercurile habotnice moscovite că este infectat de catolicism şi 
atunci, pentru a i se pune o stavilă, s-a căutat la Moscova să se creeze un contra-curent, 
întemeiat pe tradiția greacă-orto-doxă. Cu sprijinul patriarhiei din Constantinopol, se 
înființase în Moscova o Academie teologică, avînd ca bază limba de instrucție greacă, pentru 
care fuseseră aduşi din Constantinopol cîţiva mari teologi ai timpului. însă nici curentul latin 
nu se lăsase mai prejos şi, sub țarul Teodosie, izbutise să întemeieze o Academie teologică cu 
caracter latin. între aceste două curente s-a încins o luptă aprigă, la care a luat parte şi spătarul 
Milescu cu o operă intitulată Scurtă demonstrare că ştiinţa şi limba eleno-greacă sînt mai 
necesare decit limba şi ştiinţa latină şi care sînt avantagiile pentru poporul slav. 

în această scriere Milescu arată importanţa cunoaşterii limbii greceşti pentru 
ortodoxie, întrucît Sfînta Scriptură şi toată literatura sfinților părinți — temelia ortodoxiei — 
sînt scrise în greceşte. Limba greacă deschide apoi poarta către cea mai solidă cultură a 
antichităţii: filozofia şi literatura elină. Totuşi Milescu, care avea o solidă cultură latină, îşi 
încheie opera cu considerația că, „după ce a învăţat cineva limba greacă, nu mai e nici o 
primejdie să înveţe şi latina". 

Această operă a lui Milescu a adus ruptura dintre el şi prietenul său din copilărie, 
patriarhul Dosoftei, care era principalul factor de răspîndire a culturii greceşti în Răsăritul 
ortodox. Spătarul Milescu însă, adoptînd atitudinea latinistă, era în deplină concordanță cu 
curentul cel nou din Rusia, unde, în această epocă, se urcase pe tron Petru cel Mare. Nicolae 
Milescu, care cunoştea bine limba latină, care călătorise prin țările de cultură latină şi care 
intrase 

în legătură cu mulți erudiți din Occident, nu putea să nu se asocieze la curentul de 
occidentalizare susținut de Petru cel Mare. El n-a avut însă parte să vadă desfăşurîndu-se mai 
departe roadele reformei sociale şi culturale începute de Petru cel Mare, căci a murit la 
Moscova în anul 1708, în vîrstă de 72 de ani. 

Deşi împrejurări dramatice ale vieţii sale îl siliseră să părăsească Moldova şi, deşi mai 
bine din jumătatea vieții sale (37 ani) a petrecut-o în slujba țarilor, totuşi Milescu n-a rupt 
legăturile cu neamul lui. în vremurile de cumpănă prin care trecea ţara sa de baştină, de cîte 
ori domnul, boierii şi mitropolitul ei i-au cerut sprijinul pe lîngă țarii Moscovei, Milescu a stat 
întotdeauna în ajutorul lor. 

în 1673 polonii, înfrîngînd pe turci la Hotin, aşază ca domn în Moldova pe Ştefan 
Petriceicu. Din cauza turburărilor produse în Polonia prin interregnul ce a urmat, polonii se 
văd nevoiţi să retragă garnizoanele din Moldova. însă tocmai atunci vine vestea că tătarii şi 
turcii au strîns armată mare şi că se pregătesc să intre în Moldova. Sub impresia acestor 
zvonuri, Ştefan Petriceicu, mitropolitul Dosoftei şi toată boierimea trimit scrisori către 
Nicolae Milescu, cu rugămintea ca acesta să intervină pe lîngă ţar ca să trimeată ajutor 
moldovenilor. în ele domnul numeşte pe Milescu „iubitorul nostru prieten", boierii îl numesc 
„frate". Ruşii se mişcară însă greu, în timp ce turcii pătrunseseră în Moldova şi izgoniră pe 
Petriceicu. 

După ce se întoarse din călătoria în China, Milescu are prilejul să vină iar, într-un 
moment greu, în ajutorul moldovenilor, pe vremea lui Gheor-ghe Duca. 

în 1679 Gheorghe Duca primise din partea turcilor sarcina deacîrmui şi Ucraina. 
Turcii vroiau însă atunci să intre în negocieri de pace cu ruşii şi pentru aceasta recurg la 
ajutorul lui Gheorghe Duca. Acesta, trimiţînd soli pe lîngă ţarul Rusiei, i-a îndreptat intîi către 
Nicolae Milescu. 

Dar mai importantă decît latura politică a activităţii lui Nicolae Milescu este cea 
culturală. Cu prilejul soliei moldovene care urmărea pacea între ruşi şi turci, mitropolitul 
Dosoftei a trimis o scrisoare către Nicolae Milescu, rugîn-du-l să intervie pe lîngă patriarhul 
Moscovei ca să trimită în Moldova material tipografic. Scrisoarea mitropolitului învederează 
faima şi stima de care se bucura eruditul boier printre compatrioţii săi. Ea începe astfel: 

„Onoratului şi bine preţuitului domn Nicolae Spătarul, nouă prea doritului, cerem de la 
Domnul Dumnezeu Atotţiitorul pace, sănătate şi mîntuire în mulți ani. Deşi suntem de tine 
despărțiți prin spaţiu, totuşi suntem împreunaţi prin Duhul Sfînt, căci te pomenim pe tine şi 
toată casa voastră, la sfintele şi dumnezeieştile Taine ..." 

Dar faima lui Milescu nu s-a răspîndit numai în Moldova şi în Rusia, unde a trăit 
aproape patru decenii, ci ea a trecut pînă departe în Occident. Numele său a răzbătut şi în 
cultura contimporană a Franţei, căci a scris, din îndemnul marchizului de Pomponne, o operă 
care a fost folosită de marii jansenişti de la Port-Royal în lupta deschisă de ei contra 
calvinilor. 

Un agent diplomatic francez, Foy de Neuville, surprins în Rusia de revoluţie, spune 
despre Milescu că este „homme d'esprit et d'une conversation agreable", şi într-o carte a sa 
despre Rusia îi închină un întreg capitol: Recueil des conversations de Spatharus N. Milescu 
sur le voyage et le commerce de la Chine. 

Un învăţat istoric şi geograf suedez, Sparwenfeld, care călătorise prin toată Europa şi 
ştia 14 limbi, ne spune despre Milescu, cu care stătuse în strînse legături în timpul unei 
călătorii în Rusia, că este „foarte erudit (pere-ruditus)". De la Milescu a căpătat, pe lîngă 
multe manuscrise — între altele şi o relaţie a călătoriei în China — şi informații interesante 
despre rămăşiţele de triburi gotice aflătoare atunci în Crimeea. 

Numele lui Milescu a. ajuns pînă la marele filozof şi savant al timpului, Leibniz. 
Celebrul filozof german, care propusese lui Petru cel Mare planul unei academii ruseşti 
menită să aducă servicii importante culturii europene, prin explorarea vechilor civilizaţii din 
Extremul Orient, dorind să se informeze mai pe larg despre China, se adresează primarului 
din Amsterdam, care călătorise în tinereţea sa prin Rusia şi care găzduise pe Petru cel Mare în 
călătoria de studii a acestuia în Occident. Primarul din Amsterdam îi vorbeşte cu acest prilej 
de spătarul Milescu, al cărui spirit şi cunoştinţe le laudă. 

Astfel moldoveanul Milescu, care a colindat o lume întreagă, de la țărmurile Senei 
pînă în Extremul Orient, a stat în relații cu oamenii de seamă ai timpului şi a izbutit să-şi 
creeze un nume care a trecut cu mult peste hotarele țării sale. 

Care a fost activitatea lui, în ce direcţii s-a îndreptat şi ce importanţă are ea pentru 
cultura noastră? 

OPERA 

Nicolae Milescu îşi desăvirşise instrucțiunea în marea şcoală a patriarhiei din 
Constantinopol, un fel de universitate în care, pe lîngă cultura teologică în forma bizantino- 
ortodoxă, străbătuse un puternic curent de cultură occidentală adus de către profesorii greci 
care-şi formaseră cultura în unversită-țile Italiei. Această şcoală a patriarhiei prezenta lui 
Milescu, aşadar, un interesant amestec de cultură occidentală şi de cultură orientală. Prin 
unele din scrierile sale cu caracter teologic, dogmatic, activitatea lui Milescu se apropie de 
cultura orientală şi este o continuare a literaturii religioase; prin altele — şi în special prin 
discuţia dacă cultura elină este superioară celei latine şi prin ziarul călătoriei în China — 
Milescu se apropie de cultura occidentală. 

în activitatea lui Milescu deosebim două faze. în prima, activitatea lui s-a desfăşurat 
prin scrieri în limba maternă; după ce a trebuit să părăsească pentru totdeauna ținuturile 
noastre, Milescu, intrînd în serviciul țarilor, a dezvoltat o activitate în limba slavonă. 

ACTIVITATEA ÎN LIMBA ROMÂNĂ. Operele lui Milescu în limba română sînt următoarele: 

1. Istoria despre sfinta icoană a Prea Sfintei noastre stăpîne Născătoare de 
Dumnezeu Măria, 1655. S-a păstrat într-o copie a mitropolitului Moldovei Ghedeon, din 
1723, publicată de Melchisedec în Cronica Romanului, II, p. 87. Această operă cuprinde 
istoricul legendar al unei icoane ce se află în mănăstirea Neamţu şi care ar fi fost dăruită, după 
Milescu, de Ion Paleo- 

logu lui Alexandru cel Bun. Pe timpul cînd Moldova lui Alexandru cel Bun, spune 
legenda, trimisese solii săi la consiliul din Florenţa, Ion Paleologu — pe atunci prinţ de 
coroană — a trecut prin Moldova, unde i-a ieşit înainte voievodul moldovean cu clerul şi 
boierii săi. Fiul împăratului a rămas încîntat de frumuseţea şi bogăția ţării, de cuminţenia şi 
evlavia poporului şi, cîțiva ani mai tîrziu, urcîndu-se pe tronul tatălui său, trimite ca dar lui 
Alexandru o coroană imperială şi o icoană făcătoare de minuni, ce se păstrează la mănăstirea 
Neamţu. 

2. O altă operă în limba română, cu caracter teologic, este o serie de întrebări şi 
Răspunsuri traduse din limba grecească, după opera patriarhului Atanasie al Alexandriei. Este 
un fel de catehism al confesiunii ortodoxe, în care, sub formă de întrebări şi răspunsuri, se 
tratează despre problemele fundamentale ale dogmei, precum: natura lui Dumnezeu, trinitatea, 
Sfînta Fecioară, angeologie şi eshatologie: natura îngerilor şi numărul lor, raiul, natura diavo- 
lilor, păcatele etc. Opera se păstrează într-un manuscris al Academiei Române, publicat de C. 
C. Giurescu. în această scriere cu multe „întrebări de folos" se află între altele şi următoarea 
frază interesantă privitoare la originea limbii noastre: 

„Dumnezeu se zice pre limba grecească theos, iar pre limba latinească dens, iar 
rumâneşte se chiamă Dumnezeu, care nume este luat de la latinie, în ce chip şi mai jumătate 
de limbă românească este luată de la latini”. 

3. Vechiul Testament. Opera de căpetenie a lui Nicolae Milescu pe tărîmul literaturii 
noastre religioase a fost traducerea de pe izvorul grecesc a Vechiului Testament, care lipsea 
pînă atunci. Se ştie că Psaltirea face parte din ciclul primelor traduceri româneşti; se mai ştie 
că românii din părțile Banatului, atraşi la calvinism, încercaseră pe vremea lui Coresi o 
traducere a Vechiului Testament, dar din toate strădaniile lor a apărut, în Palia de la Orăştie, 
numai primele două cărți: Crearea lumii şi Ieşirea evreilor din Egipt. O traducere integrală a 
Vechiului Testament nu aveam. Această operă grea a întreprins-o la noi, pentru întîia dată, 
Nicolae Milescu. Din nenorocire, izvodiri lui n-a ajuns pînă la noi — şi nici măcar o copie de 
pe el. Dar avem dovezi indiscutabile de existența şi circulaţia lui. O traducere, munteană după 
cum dovedeşte analiza limbii!, făcută în a doua jumătate a veacului al XVII-lea şi păstrată în 
colecția de manuscrise a Academiei Române sub cota 4389, spune în Cuvint înainte către 
cititori — că: „Am nevoit a prepune această sfîntă carte a Legii Vechi, cară se chiamă Biblia, 
toată cu toți prorocii, că Leagea Noaoă, adecă Evanghelia şi cealelalte cărți ale Apostolilor 
toate se află multe pren bogate locuri şi cu mîna scrise şi în tipariu date pre limba noastră 
rumânească, iar de această cartia a Legii vechi noi rumânii foarte sintem lipsiți”. Şi stăruind 
mai departe asupra faptului că „toată Cartea Legii vechi şi cu toţi prorocii pre limba 
rumânească pînă acum... nu foarte s-au aflat prepusă", adaogă imediat: 

! Interesantă este şi nota scrisă cu cerneală roşie pe ultima scoarță a manuscrisului: 
„Ana Ştirbeica, fiica dumnealui răposatului Golescului, biv-vel spătar am scris. Mai 31, 1765, 
fiind de ani 45." 

„lară numai un izvod, scris cu mîna, care l-au fost prepus Nicolae Spăta-riul 
Moldovan, dascăl şi învăţat în limba elinească, care l-au izvodit de pre izvodul elinesc, ce se- 
au fost tipărit la Frangofort <Frankfurt>; ci însă şi izvo-dul acesta pentru multa pripă a acelui 
prepuitoriu, care se-au grăbit curînd a-şi tălmăci şi a-şi scrie, aflatu-s-au ...! şi prea mare 
învăluială care era lucru foarte cu greu a în ... acum şi noi, nu doară pentru vreo ştiinţă a ... 
desăvîrşit a vrea unei limbi streine ..." 

Pagina însă este ruptă tocmai aci unde pasajul este mai interesant, dar, din ştirile pe 
care le găsim pe verso, rezultă că textul lui Milescu a stat continuu sub ochii noilor 
traducători, care l-au folosit, căci iată ce stă scris — reproducem aci pasajul întreg, fiindcă nu 
a fost reprodus de nimeni din cei ce au semnalat manuscrisul: 

„însă şi de aceasta-ţi facem în ştire, o, iubite cetitoriu, ca să ştii că la elini, adecă la 
greci, cartea a treia a Ezdrei nu se află scrisă, ce numai ce sint 2 cărți. Pentr-aceaia nici în 
izvodul cel rumânesc, care au fost prepus mai denainte de Nicolae Spătar nu fu scris, iar în 
izvodul cel slavonescii şi cel latinesc fiind şi această carte a treia a Ezdrei tipărită, acum, şi 
noi o am prepus şi aceaia în stihuri’. Iară cartea a treia, a macaveilor, în izvodul cel latinescu 
nu iaste, iar în cel slovenesc şi în cel elinesc iaste, ce nic acasta ... de noi încă nu se-au lăsat, 
ce se-au prepus. lar aceştiia, stihuri pre margine la capete nu i se-au pus, ce aşa se-au aşezat, 
fără de stihuri, precum iaste la slovani şi la elini şi cum să află şi în izvodul cel rumânesc 
cartea acasta toata, tot fără de stihuri." 

Textul acestei traduceri muntene — pe care noi înclinăm a o atribui fraților Greceanu 
— a fost utilizat, precum a observat şi colegul Şt. Ciobanu, la noua retraducere a Bibliei din 
1688. Dacă ţinem seamă de faptul că Biblia lui Şerban a fost la noi continuu în circulație pînă 
la traducerea părintelui Gala Galaction, atunci se va înţelege mai bine însemnătatea operei lui 
Nicolae Milescu, din nenorocire pierdută. 

Cu acestea şi cu traducerea unui mic Molitvelnic, conținînd rugăciuni de seară, 
traducere făcută pentru nevoile sufleteşti ale domnitorului Gheorghe Ştefan, pe cînd acesta 
trăia în exil la Stettin, se încheie activitatea lui Milescu în limba română. 

ENCHIRiDiON. După trecerea în Rusia, Milescu intră în serviciul țarilor şi activitatea 
lui se desfăşoară de aci înainte în limbi străine. Ca o punte de trecere între activitatea lui în 
limba română şi cea de mai tîrziu în limba rusă, putem considera opera pe care a publicat-o la 
Stockholm: 

Enchiridion EyxsipiSiou sive Stella Orientalis Occidentali splendens, id est sensus 
ecclesiae orientalis scilicet graecae, de transubstantione Domini aliisque controversiis, a 
Nicolao Spadario -Moldovalaccone <sic>, barone ac olim generali Wallachiae, conscriptum 
Holmiae <Stockholm> mense Februarii, sau pe româneşte: Manual Steaua Orientului 
strălucind în Occident, adică felul cum înțelege biserica orientală ortodoxă dogma 
transubstanțierii Domnului şi despre alte controverse, de Nicolae Milescu Spătarul moldo- 
valah şi odinioară general al Valahiei, scris în Stockholm în luna februarie. 

! Foaia ruptă. 

2 Este vorba de citatele de pe margine. 

Nicolae Milescu a scris această operă după stăruința agentului diplomatic al Franței la 
Stockholm, Arnauld de Pomponne, cu care se împrietenise. Arnauld de Pomponne era înrudit 
cu marele teolog şi savant de la Port-Royal, Arnauld, una din figurile marcante ale culturii 
franceze din epoca lui Ludovic al XIV-lea. Arnauld scrisese, împreună cu Nicole, celebra 
Logică de la Port-Royal şi a fost un apărător fanatic al jansenismului împotriva protestanților. 
El intrase într-o polemică aprinsă cu pastorul calvin Jean Claude, pe chestia interpretării 
dogmei transubstanţierii şi a altor puncte de divergență între catolici şi calvini. Jean Claude 
susţinea că, în privinţa acestei dogme” protestanții sînt alături de ortodocşi. Atunci Arnauld a 
scris rudei sale, ambasadorul Franţei la Stockholm, care s-a adresat pentru lămuriri lui 
Milescu. Din îndemnul marchizului de Pomponne, Milescu a scris astfel opera sa Enchiridion 
sive Stella Orientalis Occidentali splendens în limba latină şi greacă. Marchizul a trimis apoi 
această operă, tipărită la Stockholm, lui Arnauld şi Nicole, care s-au folosit de ea, reproducînd 
textul latin al lui Milescu în răspunsul pe care l-au dat lui Jean Claude, prin scrierea lor 
intitulată La perpetuite de la foy (cap. IV). 

ACTIVITATEA TEOLOGic-iSTORicĂ pin Rusia. După aceasta Milescu trece în Rusia, 
unde, pe lîngă însărcinarea de a traduce corespondenţa diplomatică de la Ministerul de 
Externe, e îndemnat să îmbogăţească literatura rusească cu lucrări teologice şi istorice, 
menite, în bună parte, să prezinte pe ruşi ca pe liberatorii popoarelor creştine de sub jugul 
turcilor. Sub imboldul sferelor conducătoare ale bisericii din Rusia, Nicolae Milescu traduce o 
bibliotecă întreagă de cărți cu caracter, în parte, teologic. Aşa, de exemplu, traduce 
Aritmologhion, un curios tratat care caută să explice simbolica numerelor (3, 7, 9 etc), şi 
Hresmologhion. O altă carte, cu titlul Culegeri de patru monarhii sau Profeţiile lui Daniel, 
tradusă după un manuscris grecesc al lui Paisie Ligaridis, este o operă în care se expun 
profețiile făcute de Daniel lui Nabucodonosor, asupra celor patru monarhii care aveau să stă- 
pînească, succesiv, lumea (haldei, perşi, romani, bizantini). Dar această operă, într-un 
manuscris copiat de Milescu însuşi pentru Petru cel Mare, se încheie cu un epilog care dădea 
glas nădejdilor pe care ai săi şi creştinii din Balcani le puneau în ridicarea Rusiei: „Rugăm 
<pe Dumnezeu) să ridice pe ţarul nostru autocrat şi ales de Dumnezeu, Petru Âlexievici... ca 
să poată cu mîna sa puternică şi braţul său răzbunător să distrugă şi să învingă mîrşavul neam 
al lui Mahomet... şi să ridice semnul credinţei celei drepte ca odinioară Constantin cel Mare”. 

O altă operă, Sibilele, tratează despre prorocirile Sibilelor privitoare la diferitele 
împărății care vor stăpîni, pe rînd, lumea. Cartea cuprinde interesante aluzii la distrugerea 
împărăției turceşti prin Rusia, ca de pildă: „Vai vouă saracinilor şi arabilor, că vulturul cu 
două capete de la nord — este vorba de stema rusească — va distruge puterea voastră a 
musulmanilor prin armele crucii. împărăția voastră va fi nimicită”. 

Un alt manuscris, Vasilologhion, este un fel de istorie universală, cuprin-zînd 
biografiile împăraților perşi, apoi asirieni, romani şi bizantini, un fel de cronograf, care 
dezvoltă ideea monarhiei de drept divin, idee foarte scumpă țarilor de atunci. 

Un dicționar grec-latin-rus, deşi pierdut, a intrat totuşi în compoziţia lucrărilor 
lexicografice de acest gen în Rusia. 

în sfîrşit, o altă operă se referă la construcția bisericii Sfînta Sofia din Constantinopol, 
dar această carte nu este, cum ne-am fi aşteptat, o scriere istorică în care să ni se înfățişeze 
împrejurările în care a avut loc zidirea bisericii, ci ea cuprinde mai mult legende populare 
despre minunile ce s-au arătat cu prilejul înălțării faimoasei biserici, scoase probabil dintr-un 
cronograf bizantin. 

Mai tîrziu însă, Milescu se emancipează din cercul acestor idei cu caracter religios şi 
istoriografie tendențios şi se ridică, prin ziarul călătoriei în China, pe culmi nemaiatinse pînă 
la el în cultura rusească. 

CĂLĂTORIA ÎN CHINA. Cea mai importantă dintre operele lui Nicolae Milescu, scrisă în 
timpul pribegiei sale în Rusia, este ziarul călătoriei prin Siberia în China. 

Nu ştim peripețiile drumului de la Moscova pînă la Tobolsk, deoarece ziarul lui 
Milescu începe cu povestirea călătoriei de la Tobolsk înainte. Plecarea din Tobolsk se face în 
ziua de 2 mai 1675, într-o duminică seara, pe rîul Irtici, în vase vislite cu lopeţi. De la 
confluența cu Obi se îndreaptă spre răsărit, şi, urmînd linia rîurilor, merge către lacul Baical. 
De acolo, trecînd printre iurturi de mongoli, urcă munţi, tăind ape de-a curmezişul, străbate 
cîmpii aproape pustii. larna îi apucă pe cale, în regiunile lacului Baical. Vînturile se 
dezlănţuie cu furie; ninsoarea şi zloata îi biciuie aspru. Drumul prin aceste ţinuturi 
necunoscute este din ce în ce mai anevoios. „Am stat — scrie Milescu la 26 decemvrie — 
lîngă rîul Argun toată ziua, ca să se odihnească vitele, ca să le mai adăpostim şi să le hrănim, 
deoarece caii şi cămilele stătuse în drum şi ologise atît, încît a trebuit să le facem papuci de 
papură. Lemne n-am avut decît de sălcii uscate." 

Din pricina frigului şi a oboselii, cămilele şi caii mor pe drum. Merindele se găseau 
anevoie. Populaţia nomadă din acele ținuturi, cum îi zărea din depărtări, o lua la fugă cu turme 
cu tot; în alte părți se pomenesc împresuraţi de tunguşi îmbrăcaţi în zale şi înarmaţi cu arcuri. 
în sfîrşit, cu multă greutate, izbutesc să-şi croiască drum şi să repeadă înainte un sol, spre a da 
de veste autorităților chineze că soseşte ambasada rusă. Pe la începutul lui ianuarie, pe coasta 
unui deal, Milescu întilneşte pe trimisul său însoţit de vreo şaizeci de chinezi. „Slavă ţie, 
Doamne!" notează el, uşurat, în ziarul său de drum. 

Autoritățile chineze de la graniță, după ce se interesează mai întîi asupra intențiunilor 
cu care vin — dacă aduc pace sau război — cer să li se prezinte scrisorile pe care le aveau 
asupra lor. Este aci începutul unei lungi controverse de protocol, care va dura tot timpul 
şederii lui Milescu în China. Chinezii vroiau să se convingă dacă într-adevăr Milescu este 
purtătorul unei scrisori a ţarului şi, mai ales, dacă are la sine — precum anunțaseră solii — 
scrisoarea împăratului chinez către țarul Rusiei. în zadar încearcă Milescu să le demonstreze 
că el este ambasadorul ţarului şi ca atare n-are să predea scrisorile decît în mîinile împăratului 
Chinei. Mandarinii nu se dau bătuţi. Şi numai după ce acesta le arată scrisoarea împăratului 
lor, într-o cutie acoperită cu mătase galbenă, mandarinii, cuprinşi de evlavie, cad în genunchi, 
fiecare 

236 


puîndu-şi-o la cap,, cum se obişnuieşte la noi în biserică, în faţa altarului, la sfintele 
daruri. 

Dar cu aceasta nu se curmă formalitățile chineze. Ambasada este oprită pe loc pîna la 
sosirea din Pekin a lui askaniama, al patrulea în rang din împărăția chineză, reprezentantul 
Ministerului de Externe. Pe la sfîrşitul lui februarie, soseşte şi ashaniama şi începe o discuţie 
lungă: care din ei trebuie să facă vizită mai întîi celuilalt? 

După găsirea soluţiunii care a salvat demnitatea ambilor demnitari, începe o altă 
discuțiune. Askaniama pretindea să vadă scrisoarea ţarului, ceea ce Milescu nu admitea nici în 
ruptul capului. Chinezul se vede nevoit să comunice aceasta la Pekin. Pe la începutul lui 
aprilie, askaniama primeşte ordinul să aducă în capitală ambasada rusească. în acest interval, 
ruşii sărbătoresc Pastele. Chinezii urmăresc cu interes obiceiurile ortodoxe ale ruşilor şi, 
încetul cu încetul, se face o apropiere sufletească între cele două tabere. Chinezii trimit lui 
Milescu orez, fructe şi legume. Milescu pune pe cazacii săi să cînte cîntecul lor popular: 
Dunăre, Dunăre. 

La 26 aprilie, din ordinul împăratului Chinei, caravana se pune în mişcare şi, trecînd 
prin pustiul Gobi, unde caii şi cămilele se afundau în nisip pînă la genunchi, ajung, după 
multe alte greutăţi, la zidul cel mare al Chinei, unde li se deschid porțile de fier către Pekin. 
Aci din nou se reia discuţia de protocol de la graniță. Este interesantă lupta aprigă şi 
îndelungată — aproape o lună de zile — pe care o duce, pe chestie de etichetă, Milescu al 
nostru, zelos de a apăra demnitatea şi prestigiul ţarului, cu mandarinii, care ţineau cu sfinţenie 
să nu se ştirbească nimic din uzul consacrat din bătrîni. 

Pentru ca pertractările să poată merge mai uşor, mandarinii aduc un european, pe 
iezuitul Ferdinand Verbiest, originar din Olanda, care trăise 28 de ani în China. Acesta începe 
conversaţia în limba chineză, dar aflînd că solul cunoaşte limba latină, continuă discuţia cu el 
direct în latineşte, spre marea uimire a mandarinilor. 

în sfîrşit, după discuţii prelungite o lună de zile, se ține un mare consiliu de mandarini, 
în care se hotărăşte să se adopte o soluție intermediară, menită să salveze onoarea celor doi 
împărați: Milescu trebuia să ducă la palatul imperial din Pekin scrisorile de acreditare, pe care 
însă nu avea să le dea în mîna marelui han, ci să le depună în mîna marelui kolai. Potrivit 
acestei înțelegeri, în ziua de 4 iunie, din porunca împăratului, se pregăteşte la palat locul de 
primire a ambasadei. înainte de răsăritul soarelui, se trimit, la conacul unde fuseseră găzduiți 
solii Rusiei, cai. Ambasada încalecă şi Milescu depune scrisorile de acreditare înaintea 
marelui kolai, care era rudă apropiată a împăratului şi mandarinul care guverna întreaga 
Chină. După aceasta ambasada rusă se retrage, fără a spune un cuvînt. Trec apoi vreo 11 zile. 
împăratul aştepta ca să se aşeze lună plină. în ziua de 15 iunie, după ce se aşezase luna plină, 
împăratul cheamă din nou ambasada la palatul său. înainte de răsăritul soarelui, li se aduc cai, 
şi solul cu suita sa porneşte spre palat. 

Milescu descrie apoi tot pitorescul exotic şi bogăția feerică a curții şi a tronului 
imperial din Pekin. însoţită de un întreg alai, ambasada străbate drumuri pavate cu marmoră, 
merge printre pavilioane înalte de cărămidă roşie, acoperite cu țigle galbene şi cupole aurite, 
traversează pirîiaşe cu podeţe fantastice de marmoră albă sculptată, se strecoară pe sub cinci 
rînduri de 

porţi, trece prin grădini cu copaci mari şi flori exotice şi, în cele din urmă, ajunge în 
sala tronului. Aci, înaintea unei scări de marmoră, îi aşteptau oameni de serviciu îmbrăcaţi în 
haine roşii, arcaşi îmbrăcaţi în aur şi ostaşi cu lănci uriaşe şi cu cozi de leoparzi. 

Milescu notează cu amănunțime ceremonialul primirii solilor la curtea din Pekin, 
ceremonial statornicit printr-o tradiție seculară, în forme de o fixitate aproape hieratică; el ne 
povesteşte, cu vioiciune, şi încercarea lui de a înfrînge, în cinstea țarului pe care îl reprezenta, 
protocolul chinez ce i se părea umilitor pentru un european şi un ambasador. 

împăratul era un tînăr de 23 de ani. în jurul lui, stăteau frații săi, îmbrăcaţi în blănuri 
albe, şi nobilii, cu pene de păun pe cap. Se serveşte ceai; împrejur cîntă muzica, pe cînd în 
vase de bronz ard mirodenii. Recepţia se sfir-şeşte fără ca ambasada să spună un singur 
cuvînt. 

împăratul însuşi este minunat de persoana ambasadorului şi trimite, după a doua 
recepţie, un pictor să-l zugrăvească în portul lui de la recepție, cu blana pe el şi cu lancea şi 
buzduganul în mînă. Acest portret, trecut apoi ambasadei chineze din Paris, se păstra încă la 
începutul războiului mondial. 

Cîteva zile mai tîrziu, solia rusească este primită la masă. împăratul adresează abia 
acum, prin interpret, cuvîntul solului, interesîndu-se de vîrsta, talia şi anii de domnie ai 
țarului. 

Dar către sfîrşitul lui august, relaţiile dintre ambasadă şi curtea chineză se răcesc, din 
cauză că Milescu nu voia să primească, după datină, darurile către ţar în genunchi şi pentru că 
scrisoarea împăratului chinez cuprindea termeni de mîndrie, care erau consideraţi de sol ca 
Jignitori pentru demnitatea ţarului. Din această pricină, ambasada, luînd darurile, primeşte 
ordinul să părăsească imediat Pekinul. La 1 septembrie spătarul Milescu pleacă, ducînd cu el 
pentru ţar un splendid rubin cumpărat de la un mandarin. Ambasada apucă pe acelaşi drum pe 
care venise. La 7 iunie sosesc la lenisei, dar aci îi aştepta o surpriză neplăcută. Sînt opriți în 
cale din ordinul noului ţar, Teodor Alexievici; sînt percheziționați; li se confiscă lucrurile de 
preţ, între altele un rubin mare, „diamantul cît un ou de porumb" de care vorbeşte Neculce, 
cumpărat în China pentru ţar; dar, în sfîrşit, li se îngăduie drumul spre Moscova. 

întîmplările acestei călătorii au fost povestite de Milescu în formă de rapoarte oficiale 
în limba slavo-rusă. Opera este alcătuită din trei cărți: despre traversarea Siberiei, a doua 
despre misiunea lui în China, şi a treia, o descriere generală a Chinei. Această ultimă carte 
este însă, după cum a arătat John F. Baddeley, o compilaţie, pe alocurea chiar traducere după 
opera scrisă în limba latină a iezuitului Martini: Atlas sinensis. Era firesc ca Milescu, după ce 
a descris peripeţiile drumului său pînă la Pekin şi misiunea lui la împăratul Chinei, pentru a 
satisface curiozitatea țarului, să caute a-i prezenta şi o înfăţişare generală a Chinei din punct 
de vedere istoric şi geografic. Dar cum el nu văzuse decît o parte restrînsă din teritoriul 
chinez, a recurs atunci la opera lui Martini, pe care a tradus-o în ruseşte, intercalînd şi multe 
observaţii personale. Exceptînd deci această parte de compilație, opera lui Milescu nu este 
numai ziarul plin de peripeții al unei ambasade trimisă în misiune diplomatică în China, ci 
este în acelaşi timp şi o carte modernă de explorare ştiinţifică a unor ţinuturi pînă atunci puțin 

europenilor. Călătorind pe drumuri necunoscute, printre popoare de rase diferite, 
vîslind pe rîuri pe care nu mai vislise nici un european pînă la el, curiozitatea veşnic trează a 
acestui moldovean din secolul al XVII-lea se opreşte asupra configurației solului, descrie în 
amănunțimi rîurile pe care le străbate, notează aspectul particular al munților, face măsurători 
topografice, se opreşte îndelung ca să observe țărmurile lacului Baical, „care nu s-a văzut nici 
de geografii vechi, nici de cei moderni. Au descris lacuri şi bălți mult mai mici, iar despre 
Baicalsca, care este atît de mare, nu au pomenit nimica". Pentru a-l descrie, străbate lacul, îl 
înconjoară, încearcă să-i măsoare adîncimea; descrie țărmurile stîncoase, vorbeşte despre 
munții cu frunțile acoperite veşnic de nea, despre gheaţa lacului groasă de un stînjen şi care 
ține aproape o jumătate de an, despre pădurile de cedri. 

Dar pe Milescu nu-l interesează numai aspectul geografic al ținuturilor, ci şi cel 
etnografic. Privirea lui iscoditoare caută să prindă şi viaţa specific omenească pe care o trăiesc 
populaţiile aşa de variate ca înfăţişare, pe acele îndepărtate meleaguri: ocupația, armele, 
manifestările religioase, superstițiile. De pildă, despre ostiaci ne spune că: „Au meceturi în 
care sînt idoli sculptați de argint, aramă şi de lemn, de felurite forme"; Cel „SC închină stînd 
Jos; cad în extaze şi dănţuiesc: iar cînd ucid în pădure un urs, îl tîrăsc în curte şi în casă si, 
trăgînd cu arcurile, înfig în el săgeți şi-l bat şi sar şi joacă zicînd că se roagă lui Şeitan 
(diavolul), care, după cum cred ei, merge din curte în curte”. 

Tot materialul acesta vast de observaţii variate este expus într-un stil plin de sobrietate 
şi coloare, din care nu lipsesc uneori şi accente de duioşie. Pe țărmurile Ieniseiului, la 7.000 
km depărtare de Moldova, îneîntat, într-o zi de primăvară, de lanurile înverzite care luceau în 
bătaia soarelui, gîndul lui înviorat se întoarce spre plaiurile copilăriei şi atunci notează, 
mişcat, în ziarul de călătorie: „Partea locului este foarte mîndră, aducîndu-mi aminte de 
Moldova, iar fluviul lenisei de Dunăre". 

Opera aceasta i-a cîştigat pe drept lui Milescu un renume european. Un savant englez 
contimporan, vorbind despre el, îl caracterizează astfel: 

„Situaţia şi faima lui este unică. Nu poate fi mai]uşor de arătat cît de mare contrast era 
între acest învăţat român şi între cazacii inculti, înaintaşii lui, în cercetarea drumului spre 
China. Ce a scris formează un întreg bogat de informațiuni topografice asupra Asiei de nord, 
remarcabil prin întindere şi preciziune. Pentru timpul cînd a fost scris, nu are comparaţie în 
istoria literaturii ruseşti. Mai mult, dacă lăsăm la o parte China, e fără comparație în literatura 
lumii." 

Din nenorocire, această operă a lui Milescu, scrisă într-o limbă străină, a circulat mai 
mult în lumea slavă şi greacă, a aţițat curiozitatea unor savanţi din Occident, dar nu a rodit 
cultura noastră națională şi nici pînă astăzi nu avem încă în limba română o traducere 
completa şi corectă a ziarului de călătorie în China. 

Bianu, Analele Academiei Români, seria II, tom. XXXVIII, partea administrativă şi 
dezbaterile, p. 5—6; N. I o r g a, în legătură cu Biblia de la 1688 şi Biblia de la 1667 a lui 
Nicolae Milescu, în Analele Academiei Române, mem. secţ. ist, s. II, tom. XXXVIII, 
Bucureşti, 1915. Intemeindu-se pe precuvîntarea ms. 4389 B.A.R. şi reluând o părere mai 
veche a lui Hasdeu (Traian, 1872, nr. 8, p. 32) primită şi de E. Pic o t, Notice biographique 
sur Nicolas Spătar Milescu, susține că Milescu este traducătorul Bibliei lui Şerban. 
Paternitatea fraților Greceanu şi a stolnicului Const. Cantacuzino asupra traducerii Bibliei lui 
Șerban a fost restabilită de Const. So 1 o m o n, Biblia de la Bucureşti (1658). Contribuţiuni 
nouă istorico-literare, Tecuci, 1932, şi N. Cartojan, Epoca lui Const. Brincoveanu, Curs 
litografiat ţinut la Facult. de lit., Bucureşti, 1936- 1937, p. 220—234. O comparaţie între ms. 
4389 din B.A.R., revenit de curînd la Academie, şi Biblia lui Şerban, ducînd la concluzia că 
Biblia lui Şerban a utilizat versiunea ms., Şt. Cioban u, curs litografiat ținut la Fac. de lit. din 
Bucureşti, 1940-1941, p. 347-356. 

Despre Molitvelnic şi alte lucrări: N. D r ă g a n u. Codicele pribeagului Gheorghe 
Ștefan Vodă (Extras din Anuarul Institutului de istorie naţională din Cluj, IL, p. 181—254) 
Istoria lit. rom. vechi, II. Despre Milescu şi legăturile lui cu Rinhuber: A. B i ta y, Contribuţii 
la viațaluiNicolae Spătarul, în Dacoromania, III (1921), p. 786 — 787; C. I. Karadja, 
Nouveaux details sur le Spathar N. Milescu, în Revue historique du Sud-Est europeen, |, 
1924, p. 418 şi urm. 

Bibliogradia completă a operelor ruseşti ale lui Nicolae Milescu în studiul amintit mai 
sus al lui P. P. Panaitescu, Nicolas Spathar Milescu, p. 169—174; tot acolo, p. 175—178, sînt 
amintite principalele studii ruseşti asupra lui Nicolae Milescu. 


CRONOGRAFELE 

Tranziţia de la literatura religioasă la literatura istorică o formează cronografele, acele 
repertorii de istorie universală care au fost alcătuite, după cum s-a văzut la p. 11 şi 19, în 
Bizanţ. Ele începeau povestirea evenimentelor odată cu creațiunea lumii, încorporau toată 
tradiția biblică, împînzită cu legende apocrife, şi continuau apoi cu istoria evreilor, asirienilor, 
egiptenilor, perşilor, grecilor, romanilor, bizantinilor, mergînd pînă în vremea scriitorului, 
începute în secolul al Vl-lea cu Malalas, ele au fost necontenit amplificate, prescurtate, 
continuate, chiar în perioada neogreacă, pînă în secolul al XVII-lea la Dorotei al 
Monembaziei şi la Cigala. 

Cel mai popular cronograf a fost al călugărului Manasses, care şi-a scris opera în 
versuri pline de flori retorice şi de inversiuni sintactice, ducînd povestirea evenimentelor pînă 
la moartea împăratului Nichifor Botniatul (1081). Cronograful lui Manasses, tradus în limba 
slavă, a fost răspîndit în vechile noastre mănăstiri şi a influenţat, după cum s-a văzut, destul de 
intens, pe călugării cronicari din veacul al XVI-lea: Macarie şi Azarie, şi prin aceştia, indirect 
pe Ureche. 

Prin materialul biblic prescurtat, prin numeroasele legende apocrife, prin anecdotele 
istorice interesante, prin bogatul strat folcloric şi, în sfîrşit, prin elementele de istorie 
universală, cronografele au fost mult răspîndite şi citite la noi. Ele au deşteptat curiozitatea 
pentru lucrurile istorice şi au stat pe masa de lucru a marilor cărturari din trecutul nostru, ca 
Dosoftei şi Miron Costin. 

CRONOGRAFE DE ORIGINE SLAVĂ 

Cel mai vechi cronograf cunoscut în limba românească a fost tradus în anul 1620 de 
călugărul oltean Moxa Mihail, cel care a tradus pe vremea lui Matei Basarab şi Pravila de la 
Govora. El spune că scrie din îndemnul episcopului Teofil de la Rîmnic, care a ajuns mai 
tîrziu mitropolit. Pe scoarţa legăturii de lemn, îmbrăcată în piele, cîteva note ne destăinuie că 
manuscrisul 

fusese cîndva al mănăstirii Bistriţa. A fost cumpărat, pe vremuri, în Bucureşti, de 
profesorul rus V. Gregorovici şi se păstrează acum în Muzeul Rumianţov din Moscova. După 
o copie făcută de Gr. Tocilescu, cronograful a fost publicat în întregime, în caractere chirilice, 
de B. P. Hasdeu, înCuvente den bătrîni. Moxa spune că tălmăceşte din „cărți slavoneşti”. 
După izvoarele utilizate, cronograful lui Moxa se împarte, după cum a observat I. Bogdan, în 
două părți. Prima parte merge pînă la Mihail, unde călugărul compilator, dîndu-şi seama că nu 
poate „afla adîncul scripturilor"”, după cum nu poate număra „stealele ceriului, nice năsipul 
măriei", pune „odihnă condeiului", ca vîsla-şul care, ajuns în limanul mării, aduce corabia la 
țărm. „De-acum s-au scos dentr-alte izvoade." I. Bogdan a identificat şi publicat izvoarele 
slave din care şi-a alcătuit Moxa a doua parte a compilației sale. Este aşa-numita Arătare în 
scurt a celor întâmplate de la Adam pînă în zilele noastre (Skazanije vu kratce mmm), care se 
găseşte anexată ca introducere la analele sîrbeşti din veacul al XV-lea şi al XVI-lea şi care a 
circulat şi în mănăstirile noastre, copiată adesea la începutul analelor moldoveneşti în limba 
slavă. Prima parte şi cea mai întinsă are la baza ei, precum au arătat Gregorovici, Hasdeu şi 
Bogdan, cronograful lui Manasses tradus în limba slavă. Domnişoara Margareta Ştefănescu, 
ignorînd studiul anterior al lui Bogdan, a arătat că în cronograful lui Moxa se găsesc pasaje 
întregi luate din Manasses, dar că în genere el extrage ceea ce convenea punctului de vedere 
religios şi moral. Am arătat însă în altă parte că cronograful lui Moxa „nu este o simplă 
traducere sau prescurtare după Manasses, căci, pe lîngă omisiuni însemnate şi transpuneri de 
text, Moxa cuprinde numeroase elemente care lipsesc din Manasses, dar se regăsesc în alte 
cronografe bizantine". Un asemenea adaos este, între altele, grațioasa legendă a Casiei — un 
ecou al folclorului bizantin — povestită concis, pe care o reproducem aci şi ca o probă de 
limbă a timpului. 

Cronograful începe prin a povesti că împăratul Theofil, vroind să-şi găsească o soție, 
adună, prin crainici, în palatul său, toate fecioarele frumoase şi înțelepte din împărăție. Cea 
aleasă trebuia să primească din mîna împăra-lui, ca şi zeițele din mitul troian, un măr de aur. 
„El văzu —m continuă apoi cronograful — o fată prea frumoasă şi înțeleaptă. Deci grăi către 
dînsa cu ispită: « Pentru muiare au venit răul în lume». Ea răspunse către dînsul: « Adevaru 
iaste; şi pentru muiare au intrat şi binele în lume, cum ai zice: Pentru Eva răul şi pentru 
Precista Măria binele ». Auzi împăratul şi se miră, de zise: « Eu mai înțeleaptă muiare de 
mine nu voi lua ». Şi dede mărul cel de aur, ce era semn, de nuntă, unii feate, anume 
Theodora. Casia zise cătră Theodora: « Dobîndişi împărăţia lumească şi eu voi nevoi să fiu 
împărăteasă ». De acii se făcu călugăriță şi s-au închis într-o chilie, de au petrecut viața 
îngerească. De aciia au dobîndit împărăţia Iu Hristos. Theodora se cunună cu Theofil." 

Casia, eroina din această legendă, este cunoscuta poetă care a alcătuit cele mai 
frumoase condace ale literaturii ortodoxe.! 

Originalul — slav — al cronografului lui Moxa era deci traducerea unei prelucrări în 
proză a lui Manasses, cu omisiuni în unele părți, cu amplificări 

1 A se vedea mai pe larg despre această legendă în literatura românească, studiul 
nostru; Fiore di virtii în literatura românească, în Analele Academiei Române. 

în altele, scoase din mai multe cronografe bizantine şi sporită, în sfîrşit, cu ştiri luate 
din cronicile sîrbeşti. în partea finală, cronograful cuprinde şi ştiri privitoare la istoria 
românilor: despre Dan-voievod; despre Mircea cel Mare; de luptele lui „Iancul Voievod cu 
turcii în Țara Rumâneascăla lalov-niţă"; despre „cînd s-au început a se descăleca țara 
Moldovei"; despre războiul lui Ştefan cel Mare la Racova: „şi periră atunce turci mulți fără 
număr" ; despre invazia lui Mohamed în Moldova: „şi biruiră atunce turcii, deci feaceră rău 
mare moldovenilor"; şi în sfîrşit despre luptele nefericite ale lui Ştefan cel Mare la Chilia şi la 
Cetatea-Albă. 

Stilul cronografului, precum s-a putut vedea şi din extrasul de mai sus, e concis, dar 
traducerea e adesea plină de vigoare şi uneori pitorească. lată de pildă înfăţişarea unui împărat 
războinic (Vasile, fiul lui Roman): „Coifurele, segeatele, sulițele, platoşele, toate armele lui 
erau mai dragi decît mease tinse, pline de veselie şi de vin dulce. Sunetul armelor şi răsunul 
coardelor de arc, mai iubia decît glas de alăute”. Iată, prin contrast, şi un portret de împărat 
desfrînat (Constantin, fratele lui Vasile): „Nu iubea sunete de săbii şi bucine, seamne de 
războie, nici chiote de gloate, nicie glas de oaste, ce numai ce bea şi mînca cu mueri frumoase 
şi cu fluere şi alăute, jucări şi cîntece...".! lată acum şi descrierea plastică a luptei lui Mircea 
cu turcii, care a găsit ecou şi în sufletul lui Eminescu, căci o citează în evocarea luptei de la 
Rovine: „Şi fu războiu mare cîtu se întuneca de nu se vedea văzduhul de mulțimea săgeatelor, 
şi mai pierdu Baiazid oastea lui cu totul. Iară paşii şi voevozii pieriră toți, aşa de se vărsa 
sînge mult cît era văile crunte." 

Cronograful lui Moxa n-a avut însă, după cît se pare, răspîndire, findcă pînă acum nu 
ne este cunoscut decît într-un singur exemplar — şi acela la Moscova. 

Mai multă răspîndire au avut însă cronografele traduse din greceşte. 

CRONOGRAFE DE ORIGINE GREACĂ 

Cronograful lui Dorotei al Monembaziei. Cronograful versificat al lui Manasses a 
fost prelucrat în proză şi amplificat cu fragmente împrumutate din Theofan, Gheorghe 
Monahul, Cedren, Zonarâs ş.a. Astfel s-a format o cronică în limba greacă populară, care 
ducea povestirea evenimentelor pînă la anul 1570, cunoscută de bizantinologi sub numele de 
Cronica de la 1570. Acest cronograf grecesc s-a păstrat în peste 25 de manuscrise, dintre care 
o versiune, intitulată Istoria politică, a fost publicată de Martin Crusius în a sa Turco-graceia, 
la Basel, în 1584. 

O altă versiune de pe acest cronograf a fost adusă în Moldova de Ierotei, mitropolitul 
Monembaziei. în 1588 lerotei însoțea pe elevul său, patriarhul Constantinopolului Eremia al 
II-lea, într-o călătorie prin Ţara Românească, Moldova şi Rusia, întreprinsă cu scopul de a 
obține mijloacele necesare pentru a scăpa de datorii scaunul patriarhiei. în Moldova domnea 
atunci Petru Şchiopu, 

"Hasdeu, Cuvente den bătr'ni, |, p. 341. 

„învăţat desăviişit — cum ne încredințează lerotei — care ştie limba turcă, greacă şi 
română" şi care ţinuse în prima căsătorie o grecoaică din insula Rodos, Măria Amirali. Prelații 
sosesc la curtea din laşi pe vremea cînd domnul sărbătorea asocierea la domnie a fiului său 
Petru şi căsătoria fiicei sale Măria cu spătarul Zotu Ţigara, grec originar din Ianina. 
Manuscrisul cronografului a fost copiat din porunca lui Petru Şchiopu, sub supravegherea lui 
Zotu Țigara. Mai tîrziu, în 1631, cînd Zotu Ţigara nu mai era în viaţă, copia făcută în 
Moldova a fost tipărită la Veneţia în 1631, sub titlul: BipXiou îaxopiKOU Ttspiexou ev 
cuvoysi Siacpopou? Kai â"ojcoix; îotopia<;... (Carte istorică cuprmzind pe scurt felurite şi 
interesante istorii...). Cartea s-a tipărit pe numele mitropolitului Dorotei al Monembaziei 
(„adunată — spune titlul mai departe — din' diferite adevărate istorii şi tradusă în limba 
populară de către prea sfinţitul mitropolit al Monembaziei chir Dorotei”), cu spezele lui 
Apostol Țigara, fratele lui Zotu, si este închinată lui Alexandru Cuconul, domnul Tării Româ- 
neşti (1623—1627). 

Cronograful cuprinde, între domnia lui Selim al II-lea şi Murat al III-lea, un capitol în 
care se descrie activitatea mitropolitului lerotei şi petrecerea lui în Moldova, la curtea lui 
Petru Şchiopu. Textul merge cu povestirea evenimentelor pînă la domnia sultanului Murat al 
III-lea. 

Cronograful lui Dorotei a fost cunoscut de timpuriu la noi şi a fost tradus, după datele 
pe care ni le dau cîteva copii posterioare, de Grigore Dascălul Buză („scoasă după grecie pă 
limbă românească de Grigore Dascălul Buză”). 

Cronograful lui Cigala. Al doilea cronograf grecesc care a circulat în literatura veche 
românească a fost publicat şi el la Veneția, în 1637, de Mathei Cigala din Cipru, paroh al 
bisericii greceşti San-Giorgio din Veneţia, sub titlul: Nsa crovov|/H; Siacpopcov îmopuov... 
(Noul compendiu de diferite istorii, începând de la zidirea lumei şi ajungind pină în anul de 
faţă ... traduse în limba populară de către Mathei Cigala din Cipru’). 

Baza acestui cronograf este tot cronica de la 1570. Autorul a luat însă, într-o vreme 
cînd nu exista noțiunea de proprietate literară, pasaje întregi din Dorotei al Monembaziei. De 
la 1392 înainte, Cigala intercalează, dezvol-tînd, Turcograecia lui Crusius. Cronograful se 
încheie la anul 1624, după care urmează o serie de capitole disparate: o listă a împăraţilor 
bizantini şi a patriarhilor pînă la invazia turcilor, un capitol despre „dispotaţia sf. Silvestru cu 
vrăjitorul Zamvri", altul despre cele şapte sinoade ecumenice, despre întemeierea Veneţiei şi 
despre dogii care au stăpînit-o, despre demnitățile curţii imperiale a Bizanțului. Cronograful 
lui Cigala a ajuns în Moldova şi a fost tradus, pe la jumătatea veacului al XVII-lea, de 
Pătraşco Danovici, ce a fost „supt vlăstia domniei Moldovei logofăt al treilea şi grămătic de 
scrisoare grecească". 

Ni s-a păstrat într-o mulțime de manuscrise, dintre care cel mai vechi se află în 
Biblioteca Academiei Române sub cota nr. 86 şi a fost copiat în anul 1669, de către Gavril 
Diac ot Bălţăteşti „cu cheltuiala lui Ion lorgachie Cantacuzino, sinii Toader Eordachie vel 
vistiernic”, protectorul lui Miron Costin. 

1 Dăm titlul (prescurtat) după traducerea lui D. Russo, Studii ist. greco-rom., |, 
p. 87. 

245 


Din contaminarea cronografului lui Dorotei cu cronograful Cigala s-a format în 
literatura noastră un al treilea tip de cronograf, poate cel mai răs-pîndit. 

Ambele cronografe au fost utilizate de timpuriu de cărturarii noştri. Mitropolitul 
Dosoftei a împrumutat, precum dealtfel o spune singur şi precum a dovedit-o acum în urmă 
regretatul Iulian Ştefănescu, materiale pentru legendele sale hagiografice, şi din Cigala şi din 
Dorotei. Contimporanul lui Dosoftei, Miron Costin, era şi el un cititor pasionat al 
cronografelor. Cronica munteană intitulată /storiile domnilor Țării Româneşti, atribuită lui 
Radu Popescu, a cuprins şi ea pasaje din Dorotei şi din Cigala. 

Regretatul Iulian Ştefănescu a arătat că cele 25 de copii din această clasă de 
manuscrise se pot grupa în cinci familii, care toate derivă dintr-un prototip comun, păstrat mai 
bine în manuscrisul nr. 3517 din Bibilioteca Academiei Române. 

Ceea ce este însă mai interesant: cronografele au pătruns, prin cărturarii mărunți, în 
masele adînci ale poporului şi au lăsat în folclorul nostru urme care dăinuiesc pînă astăzi. 

Cronografele bizantine cuprind în urzeala lor un bogat material folcloric. 0 parte din 
acest material folcloric este alcătuită din legende religioase apocrife, care, pe cale orală sau 
scrisă, s-au revărsat asupra întregii lumi ortodoxe din Balcani şi din Răsărit. Altă parte este 
alcătuită din legende cu substrat istoric, plăsmuite în vremurile de agonie ale antichității 
clasice, şi, în sfîrşit, cîteva sînt teme de folclor ce par să fi intrat în Bizanţ din lumea 
Orientului arab. 

ELEMENTE DIN CRONOGRAFE ÎN FOLCLOR 

Am analizat pe larg, în Cărțile populare, voi. II, bogatul strat de legende apocrife al 
cronografelor privitor la: căderea îngerilor, numele lui Adam, Cain şi Abel, omorîrea lui Cain 
şi originea dinilor, uriaşii; Melchisedec, Avraam, Moise, Solomon; prorocul Eremia şi căderea 
Ierusalimului, Iosif şi Asineta; Avgar şi Mîntuitorul; cei şapte cuconi din Efes. Am arătat cu 
acel prilej cît de întinse sînt ramificațiile acestei literaturi apocrife în tezaurul tradițiilor şi 
creaţiilor populare. De exemplu, cronografele lui Dorotei şi Cigala ne explică astfel numele 
lui Adam: „Acest nume al lui Adam se scrie în patru slove: slova dintîi A arată partea despre 
răsărit; iară slova a doua iaste D, arată partea despre apus; iară slova a treia 1aste A, arată 
partea despre miazănoapte; iară slova a patra iaste M, arată partea despre miazăzi". Textul 
românesc este însă aci confuz, căci nu se vede ce legătură este între literele care alcătuiesc 
numele lui Adam şi punctele cardinale ale pămîntului. Legenda se luminează însă prin 
originalul grecesc: prima literă din numele lui Adam vine de la 'AvaxoXf| (răsărit); a doua D 
din Aucn<; (apus); a treia A din 'ApRiog m(= miazănoapte); a patra MearurPpia (= miazăzi) 
— aceasta pentru că Dumnezeu, în chip simbolic, a făcut pe om cu elemente luate de la toate 
punctele 

cardinale, pentru ca pămîntul să-l recunoască ca al sau. Din acest pasaj al 
cronografelor s-au inspirat cărturarii mărunți ai satelor, care, în orațiile de iertăciune rostite la 
nunți, după ce evocă creațiunea omului, introduc următorul episod: 

Ş-a mai trimes Dumnezeu 

In patru unghiuri de lume; 

Şi-au adunat patru slove 

De au făcut un nume; 

Au trimes la răsărit. 

La amiază şi la asfințit, 

Şi la miez de miazănoapte, 

Şi adunară patru slove din carte, 

Şi-a tălmăcit numele 

Strămoşului nostru Adam. 

Aceste oraţii sînt rostite pretutindeni la nunțile ţărăneşti, de către vornic,; înainte de 
plecarea mirilor la biserică. 

Istoria Troadei. Al doilea strat de materiale populare din cronografe este alcătuit din 
legende profane, greceşti sau bizantine. Astfel este ciclul de legende privitoare la luptele de 
sub zidurile Troiei, înfăţişate însă într-o altă lumină decît aceea pe care o cunoaştem din 
poemele homerice. 

Izvorul acestor legende din cronografe sînt două plăsmuiri apocrife din veacul al II-lea 
al erei creştine: Dictys Cretanul şi Dares Frigianul, doi pretinşi martori la războiul troian, care 
ar fi scris — unul din tabăra grecească, altul din tabăra troiană — originea şi peripețţiile 
luptelor la care au luat parte. Această Istorie a Troadei a plăcut mult în lumea veche 
românească; ea a fost extrasă din cronograful lui Cigala, unde povestirea este mai vie, mai 
colorată şi mai completă — fiindcă cuprinde şi tragedia eroilor greci după întoarcerea în 
patrie — şi a circulat, extrasă aparte, în numeroase copii manuscrise. 

Capitolele privitoare la Constantin cel Mare, care trebuie să-şi fi găsit un mare număr 
de cititori, fiindcă le găsim extrase şi în copii aparte, cuprind şi ele multe elemente de folclor 
bizantin. 

Folclor oriental. Găsim însă şi material legendar care a pătruns în folclorul bizantin 
din Orientul arab, ca de pildă episodul soției lui Theodosie cel Mic, pe care cronografele ni-l 
povestesc astfel: împăratul primise în dar un măr prea frumos, pe care-l trimise soției sale. 
Aceasta, admirîndu-l, îl dărui naşului ei, Pavlin, care, neştiind că fusese în mîna împăratului, 
îl aduse acestuia. Theodosie, intrînd în bănuieli, întrebă pe soţie ce a făcut cu mărul? Soția se 
jură că l-a mîncat. împăratul, arătîndu-i mărul, porunci să se taie capul lui Pavlin, iar pe ea o 
izgoni. Femeia se duse la Ierusalim, unde muri. Această legendă, într-o formă mai bine 
închegată, se găseşte încorporată în vestita colecţie de basme arabe 0 mie şi una de nopți şi 
este probabil de origine indică, deoarece îşi găseşte paralela cea mai veche într-o colecție de 
poveşti sanscrite, Vetala panciavimati, din secolul al VI-—VH-lea. 

Localizări. Unele elemente anecdotice din cronografe, ca de exemplu episodul, 
încorporat în cronografe la împărăția lui Tiberiu, despre un bolnav cu o rană plină de puroi pe 
care se aşezase muştele de-l chinuiau, şi care opreşte pe un binefăcător ce vroia să le 
gonească: „Lasă-le că sunt sătule acestea de nu mănîncă rău, numai ce ling, iară de vor 
încăpea nişte flămînde, mai rău vor mînca", a fost localizat şi la noi. în Moldova, în satul Ţepu 
din județul Tecuci, în centrul legendei apare poetul Conachi, care condamnă un slujitor 
vinovat să fie legat gol în lunca Bîrladului; în Basarabia, o legendă asemănătoare a fost pusă 
pe seama boierului Calmuțki. 

CRONICARII MOLDOVENI ÎN LIMBA NAȚIONALĂ 

ASCENSIUNEA BOIERIMII ÎN VIAŢA DE CULTURĂ A NEAMULUI 

Din a doua jumătate a secolului al XVII-lea, rostul cultural al clerului începe însă să 
decadă. Şi atunci, pe la jumătatea secolului al XVII-lea, mai ales în Moldova, clasa socială a 
boierimii dobîndeşte un loc preponderent în viața de cultură a neamului. Această ascensiune 
este rezultatul unor prefaceri adînci săvîrşite în structura socială a poporului românesc, 
prefaceri pe care vom încerca să le schițăm în linii generale aci, pentru că ea a avut o impor- 
tanță deosebită în cultura noastră veche. 

Nu avem acte din epoca întemeierii piincipatelor, dar atît cît putem întrezări în negura 
vremurilor, din cîteva dccumente posterioare, se pare că încă din epoca de închegare a 
principatelor noastre, forma obişnuită de proprietate, deşi nu singura, era cea colectivă. 
Populația de agricultori, răsfirată în sate, stăpînea în devălmăşie pămîntul pe care-l lucra, 
imaşurile pe care-şi păştea vitele, pădurea din care-şi scotea lemnele trebuitoare pentru 
construcție şi foc. Pămîntul era proprietatea colectivă a satului, care scobora dintr-un strămoş 
comun. Satul întreg, înrudit deci prin legături de familie, muncea în comun pămîntul, din 
recolta căruia apoi fiecare îşi trăgea partea lui şi a alor săi, sub oblăduirea bătrînilor. 

După întemeierea principatelor, domnii pun stăpînire pe pămînturile nemuncite şi 
nelocuite, precum şi pe cele confiscate de la „vicleni”, adică de la „vînzătorii de ţară”, 
trădătorii. Din aceste pămînturi, care alcătuiau domeniile coroanei, voievozii dăruiau 
sfetnicilor lor de taină -— boierilor de divan— precum şi vitejilor care îşi puseseră pe 
cîmpurile de luptă viaţa în primejdie pentru apărarea domniei, lanuri întinse. Aceste pămînturi 
dăruite trebuiau însă puse în valoare, trebuiau cultivate; şi pentru desţelenirea lor era nevoie 
de braţe. în acest scop, stăpînul îşi coloniza moşia cu ţărani m— fie că îi atrăgea din satele 
răzeşeşti învecinate, unde creşterea populației împuţina rația de hrană, fie că îi aducea din 
depărtări, din țări străine. Țăranii, veniți astfel coloni pe moşia boierului, primeau de la acesta 
cîteva pogoane de pămînt pe care-l munceau pentru hrana lor şi a familiei lor, dar se învoiau, 
în schimbul pogoanelor primite, să dea proprietarului o parte din recoltă — dijma — şi să 
lucreze un număr de zile pe an pe pămîntul pe care proprietarul şi-l rezervase sieşi. 

în chipul acesta a început să se diferențieze clasa țăranilor în două: o clasă de fărani 
liberi, băştinaşi, trăind fără nici o constrîngere, ca răzeşi sau 

moşneni, din moşi strămoşi pe pămîntul pe care-l stăpîneau ca proprietate colectivă, 
în devălmăşie — şi alături, o altă clasă de frani clăcași, care primeau pămîntul anual din 
proprietatea boierului, obligîndu-se în schimb, prin bună învoială, la dijmă şi la clacă. 

Aceste două forme sociale au convieţuit multă vreme; dar în cursul veacurilor XVI— 
XVII, clasa țăranilor răzeşi începe să se îngusteze, în timp ce creşte din ce în ce clasa țăranilor 
clăcaşi. 

începînd de la sfîrşitul veacului al XVI-lea, din pricina tributului pe care domnii 
trebuiau să-l verse anual la Poartă, birurile apăsau din ce în ce mai greu populația rurală. Spre 
a face faţă acestei fiscalităţi excesive, vechii moşneni şi răzeşi încep să-şi vîndă boierilor de 
pe moşiile învecinate sfoara de pămînt ce li se cuvenea din proprietatea colectivă. Prin aceste 
vînzări, țăranii răzeşi rămîn din punct de vedere juridic fără pămînt; zic din punct de vedere 
juridic, fiindcă, de fapt, boierul le ceda de cele mai multe ori pămîntul vîndut, ca să-l lucreze 
mai departe pentru hrana lor, dar cu condiţia ca, în schimbul pămîntului cedat, țăranul să dea o 
parte din recoltă, dijma, şi să se oblige a munci un număr de zile pe an în moşia boierească, 
adică să facă claca. Prin aceasta țăranul răzeş intra într-o sferă juridică nouă: pămîntul lui tre- 
cuse, prin vînzare, în proprietatea boierului, dar boierul îi lăsase mai departe uzufructul 
pogoanelor vîndute, în schimbul dijmei şi al clăcii. Rămas fără pămîntul său propriu, țăranul 
răzeş sau moşnean, care-şi vînduse partea lui de moşie, intra în rîndurile țăranilor clăcaşi. 
Condiţiile economice din ce în ce mai grele — mai ales în epoca domniilor fanariote — vor 
sili cu timpul aproape toată țărănimea liberă să-şi vîndă ocinele şi să intre în condițiile juridice 
ale clăcaşilor. 

în secolul al XVII-lea sîntem tocmai în epoca în care procesul acesta social este în 
plină desfăşurare. Boierimea îşi întinde necontenit hotarele moşiilor, absorbind proprietatea 
răzeşilor. Pe ruinele proprietăţii colective ţărăneşti, se ridică, din secolul al XVI-lea şi al 
XVII-lea, o clasă de latifundiari puternici, care formează divanul şi joacă un rol important în 
ridicarea şi în surparea tronurilor, care colindă curțile străine pentru a consolida sau a intriga 
împotriva domnilor. 

Centrele importante în care se punea la cale întronarea şi răsturnarea domnilor noştri 
erau, în secolul al XVII-lea, Constantinopolul şi oraşele Poloniei. 

în Constantinopol veneau periodic domnii cu alaiurile de boieri, pentru a primi 
învestitura de la Poartă, la fiecare început de domnie. Dar în această metropolă de cultură a 
Orientului —m în care se suprapusese trei civilizații diferite: bizantină, latină medievală şi 
turco-arabă —- domnii şi boierii veneau în contact cu fruntașii plutocrației greceşti, grupaţi în 
jurul patriarhiei, din care radia viaţa spirituală a întregului popor grec. Din secolul al XVII- 
lea, profesorii de la şcoala patriarhiei, care îşi făcuseră studiile la colegiile din Roma, Veneția 
şi Padova, introduseseră un avînt de viaţă nouă din orizonturile Renaşterii occidentale. Era 
imposibil ca boierimea noastră, care se vîntura necontenit prin Constantinopol, să fie atrasă 
numai de pitorescul şi strălucirea acestei cetăți pe care o cîntaseră truverii evului mediu 
francez. Conta ctul cu cercurile patriarhiei a trezit în ei rîvna după orizonturile mai largi ale 
culturii occidentale. 

în mediul cosmopolit al Constantinopolului şi în marea şcoală a patriarhiei şi-au făcut 
ucenicia ştiinţifică: acea bizară figură care e Nicolae Milescu, domnul Constantin Duca, 
stolnicul Constantin Cantacuzino şi cea mai cuprinzătoare şi mai erudită minte a trecutului 
nostru de cultură, Dimitrie Cantemir. 

Un al doilea curent de cultură occidentală a venit în Moldova din Polonia, în 
împrejurările pe care le vom vedea în capitolul următor. 

Contactul cu şcolile Poloniei şi cu lumea greacă din Constantinopol înlesneşte 
boierimii noastre să cîştige un loc de frunte în cultura principatelor şi deschide în acelaşi timp 
o eră nouă în istoria literaturii noastre. 

TINERETUL MOLDOVEAN LA STUDII ÎN POLONIA 

Călugării, care continuaseră în mănăstiri, din îndemnul domnilor şi al boierilor, 
cronica lui Ştefan cel Mare, reprezintă în istoriografia Moldovei o decădere. însuflețiți de 
recunoştinţă față de voievozii care, prin daniile lor, le-au asigurat viaţa materială, ei le-au 
zugrăvit faptele într-un stil exaltat de pietate. Modelele cu care erau deprinşi, legendele 
hagiografice, înfățişînd vieţile sfinților într-o bogată înlănţuire de incidente miraculoase şi în 
lumină 

de apoteoză, i-au făcut să dea scrisului lor un pronunţat caracter panegiric. De altă 
parte, zbuciumările interne, luptele pentru apărarea Moldovei, zarva de la curtea domnească, a 
căror ecou ajungea pînă între zidurile mănăstirii stins, sînt înfăţişate şters, fără interes, fără 
coloare. 

în cronicile moldoveneşti scrise de călugări în limba slavă nu găsim, pria urmare, nici 
sentimentul naţional, nici simţul obiectivitătii. Meritul de a face din istorie un instrument al 
conştiinţei naționale revine marilor cronicari moldoveni, care, grupaţi strîns în jurul 
voievozilor lor, şi-au amestecat sîngele cu pămîntul ţării. 

Boierii moldoveni, continuînd letopiseţele călugărilor, au pornit sub impulsul unui 
sentiment patriotic, pe care îl spun răspicat în predosloviile lor. Ei scriu ca să afle „cap şi 
începătură moşilor", ale căror fapte să servească drept norme pentru urmaşi: „ca să fie cele 
bune de învățătură, iar de cele rele să se ferească”. 

Cînd cineva este însuflețit de asemenea idee, cea dintii năzuință a lui trebuie să fie 
adevărul. De aci acel spirit de obiectivitate şi de discernămînt critic pe care îl găsim la marii 
cronicari moldoveni; de aci şi preocuparea lor de a scrie istoria nu într-o limbă pe care masele 
populare nu o înțelegeau, ci în limba naţională. 

Este deci o mare deosebire, şi de concepţie şi de nivel, între cronicile sla-voneşti scrise 
de călugări şi între cele alcătuite în limba română de către boierii moldoveni. 

Ca să ne putem explica această deosebire de nivel şi de concepţie, e necesar să căutăm 
a determina mai întîi mediul cultural în care s-au format sufleteşte primii boieri cronicari. 

Pribegi în Polonia. Moldova, de la începutul organizării sale politice, ţinea capătul 
marilor drumuri de comerț care uneau cetățile Poloniei cu cetățile de pe țărmurile Mării 
Negre, şi prin ele avea legături, pe de o parte, cu marile căi maritime care duceau spre 
Orientul îndepărtat, iar pe de o alta, cu marile centre de negoţ ale Italiei medievale. Din 
timpurile vechi, neguţătorii poloni colindau drumurile Moldovei pentru a ajunge la porturile 
de pe coastele Mării Negre. Pe aceste vechi legături comerciale s-au grefat, cu vremea, 
relaţiile politice şi culturale. Alexandru cel Bun, intrînd în legături cu vecinii săi, s-a căsătorit 
cu vara regelui, Ringala, şi a împrumutat coroana Poloniei cu 5.000 de ruble, pentru care a 
primit în schimb, ca zălog, Pocuția. Aceste legături politice continuă şi sub urmaşii săi şi, în 
războiul civil care se dezlănțuie între fiii şi urmaşii lui Alexandru cel Bun, cei alungaţi din 
domnie se refugiau în Polonia. 

în a doua jumătate a veacului al XVTI-lea se creează în Moldova două partide: un 
partid care ţinea cu turcii şi un altul care nădăjduia să scuture, prin ajutorul polonilor, 
suzeranitatea musulmană, devenită din ce în ce mai apăsătoare. în luptele înverşunate dintre 
aceste două partide, lupte în care era prinsă toată boierimea, cei ce se sprijineau pe ajutorul 
leşesc, învinşi de domnul adus de turci, fugeau în Polonia, ca să-şi scape viaţa. Astfel şi-au 
gâsit refugiu în ţara vecină Alexandru Lăpuşneanu şi fiul său Bogdan, care avea prieteni în 
nobilimea polonă, întrucît surorile sale fuseseră măritate în Polonia. Cînd Petru Șchiopul a 
luat drumul exilului spre Tirol, boierii săi deve- 

taţi s-au refugiat în Polonia. Acolo şi-au găsit atunci adăpostul familiile Stroici şi 
Movileştii, la care s-a alăturat apoi marele boier Nestor Ureche, fugit la urcarea în a doua 
domnie a lui Aron-Vodă. 

Cînd norocul le suridea, cînd nemulțumirile împotriva domnului adus de turci creşteau 
în ţară, atunci pribegii se întorceau, sprijiniți de oști polone. Astfel, Zamoisky a făcut domn în 
Moldova pe Ieremia Movilă şi, după moartea acestuia, pe Constantin Movilă. în războiul civil 
care a urmat între veri, adică între fiii lui Ieremia şi ai lui Constantin, totdeauna înfrînții îşi 
găseau adăpost pe pămîntul polon. Tot la vecinii de la nord s-a refugiat şi Miron Barnovski, 
care, cu tot numele său slav, era moldovean de baştină, din neamul Movileş-tilor. Faptul că și- 
a schimbat numele dovedeşte, şi el, o influență polonă. 

Boierii aceştia care se refugiau în țară străină, trebuind de multe ori să rămînă acolo 
vreme îndelungată — nici ei nu ştiau dacă se vor mai întoarce cîndva — ca să-şi poată asigura 
o şedere liniştită, cereau şi obțineau indigenatul polon. Astfel se constată documentar că au 
dobîndit cetățenia polonă Movileştii — Gheorghe, Ieremia şi Simeon; Nestor Ureche, tatăl lui 
Grigore Ureche; Luca Stroici — care ne-a lăsat Tatăl nostru scris cu caractere latine, sub 
influenţa polonă, şi care semna în documente alături de chirilice şi în caractere latine; Miron 
Barnovski; hatmanul loan Costin, tatăl lui Miron Costin, şi mulți alții. 

încetăţeniţi în regatul vecin şi ştiind că drumurile de întoarcere în ţară le sînt închise, 
boierii noştri trebuiau să-şi asigure un rost pentru viață între străini şi, cum erau deprinşi din 
țara lor cu agricultura, cei mai mulți arendau moşii din domeniile coroanei. Documentele 
timpului ne indică boieri de frunte ai Moldovei care cultivau în secolul al XVII-lea moşii în 
Polonia. Astfel Nestor Ureche arendase o moşie în starostia Zolkiew, Luca Stroici luase pe 
seama sa o moşie la Zwinigrad şi Vasile Ureche, fratele cronicarului, era arendaş la 
Zahajpole. 

Aşezîndu-şi rostul vieţii lor pe vreme îndelungată, pcate pentru totdeauna, în Polonia, 
era firesc ca pribegii moldoveni să caute legături de înrudire cu nobilimea cu care conviețuiau. 
O seamă de fiice ale marilor boieri moldoveni s-au căsătorit cu tineri poloni. Astfel şi-a 
măritat leremia Movilă cele patru fete ale sale; o soră a lui era căsătorită şi ea cu un polonez; 
Vasile Lupu a măritat pe fiica sa, domnița Măria, cu principele litvan Janusz Radziwill. Ca 
urmare firească a acestor legături de rudenie, o sumă de nobili intră în serviciul domnilor 
moldoveni, cînd aceştia, venind din Polonia, se aşază în tron cu sprijinul oştilor polone. 

Pe de altă parte, demnii noştri aveau — pentru a face față împrejurăriler politice m— la 
curtea lor, secretari pentru limba polonă, pe care îi întrebuinţau în corespondenţa diplomatică 
ce o aveau cu regatul de la nord. 

Rezultatul acestor numeroase legături a fost că tinerimea moldoveana a început să 
frecventeze şcolile polone. E posibil ca o bună parte dintre tinerii noştri boieri care urmau 
şcolile acestea să fi fost pregătiți chiar în Moldova, în şcolile întemeiate de iezuiți. Pe la 
jumătatea secolului al XVII-lea se găsesc în Moldova cîteva asemenea şcoli în care, între 
limbile de predare, dacă nu chiar ca materie principală, figura şi limba latină. Aşa, de 
exemplu, ne este amintit colegiul iezuit din Iaşi, în care trebuie să fi urmat şi mulţi români, 
fiindcă numai aşa ne explicăm sprijinul material pe care i-l acordă Iordache 

Ruset sau Miron Costin. Ar fi, într-adevăr, curios ca moldovenii să fi sprijinit băneşte 
această şcoală, dacă fiii lor n-ar fi învăţat în ea. Tot în acelaşi timp se constată un seminar 
catolic la Cotnari, în care se pregăteau pentru cariera preoțească cei ce voiau să ocupe parohii 
catolice în Moldova. Un alt seminar se afla la Galaţi, condus, pe la a doua jumătate a secolului 
al XVII-lea, de franciscanul Ressi. 

Profesorii din aceste şcoli iezuite se pare că predau şi lecţii particulare în casele 
marilor boieri. lezuitul Francesco Renzi, într-o scrisoare din 24 iulie 1693 către 
Congregaţiunea „De Propaganda fide", spune textual că: „acum 15 ani am venit în Moldova şi 
am fost repartizat la Iaşi, şi în toată ţara pe atunci nu era altcineva ca să vorbească sau să ştie 
limba latinească afară de Mironaşco Costin, care a fost mare logofăt... Astăzi toată floarea 
nobilimii vorbeşte latineşte şi mulți dintre dînşii chiar sunt foarte învăţaţi. Actualul principe, 
Constantin Duca, în vîrstă de 23 de ani, este un elev al meu; hatmanul <era atunci Nicolae 
Costin), serdarul <era loan Costin, fratele lui Nicolae) şi secretarii domneşti pentru 
corespondenţa cifrată sunt şi ei elevii şi fiii spirituali ai mei." 

în aceste şcoli se punea pe învățămîntul limbii latine atîta preţ, încît, după cum ne 
mărturiseşte un misionar franciscan, Marcu Bandini, trimis pe vremea lui Vasile Lupu să 
cerceteze bisericile catolice din Moldova, la sărbătorile Crăciunului, şcolarii veneau la curtea 
domnului să-l salute şi să recite versuri ocazionale în limba latină. 

Dragostea pentru cultura latină, răspîndită şi prin aceste şcoli, a devenit cu vremea aşa 
de însemnată în Moldova, încît, atunci cînd Vasile Lupu a înfiinţat în mănăstirea Trei Ierarhi o 
şcoală superioară teologică, el a adus ca profesori pe cei mai de seamă reprezentanţi ai 
Academiei teologice din Kiev, care avea în organizarea sa, după cum s-a văzut, o bază latină. 

Dar în afară de această cultură latină, care începuse să se răspîndească în Moldova pe 
la jumătatea secolului al XVII-lea, tineretul nostru a căutat să-şi îmbogăţească învățătura 
mergînd peste hotarele țării, la studii superioare în Polonia. 

Istoricul polon Eugen Barwinski, care a publicat cu cîțiva ani înaintea răzbciului o 
versiune latină a cronicii lui Miron Costin, ne dă o listă de vreo 20 de tineri moldoveni care au 
urmat cursurile Universităţii din Cracovia între anii 1405 şi 1503. 

în Polonia, poate la Lwow, şi-a făcut studiile Grigore Ureche, pe la începutul veacului 
al XVII-lea, iar trei decenii mai tîrziu, Miron Costin urma cursurile colegiului din Bar, unde a 
văzut acea invazie de lăcuste pe care o povesteşte aşa de pitoresc în cronica lui. 

Se constată dar, pe la jumătatea secolului al XVII-lea, o remarcabilă afluență a 
tineretului moldovean spre şcolile din Polonia — unii veniți din Moldova, alţii stabiliți acolo 
cu părinţii, în urma vicisitudinilor din patria lor. 

Cultura latină în Polonia. Care erau însă, în această epocă, dhectivele culturii 
polone? 

Polonia era o ţară catolică şi ca atare adoptase în biserică şi în cancelariile regale limba 
latină. Această limbă, în care îşi scriseseră operele lor cei mai de seamă reprezentanți ai 
culturii polone, era aci atît de înrădăcinată, încît un 

istoric literar slav spune că cei mai buni fii ai Poloniei aveau mai pronunţată dorinţa de 
cosmopolitism decît dragostea pentru cultura lor națională. în limba latină au fost scrise — 
după cum o să vedem mai tîrziu — o mulțime de cronici polone, care au fost cunoscute şi de 
cronicarii noştri. 

începînd însă din a doua jumătate a secolului al XVH-lea, pătrund în Polonia, venind 
din Italia, razele Renaşterii. 

în secolul al XVI-lea, sub regii Sigismund I (1506—1548), căsătorit cu o italiancă, 
Bona Sforza, Sigismund al II-lea (1548—1572) şi Ştefan Bâthory (1575—1585), legăturile 
culturale dintre Polonia şi Italia se intensifică. 

Reprezentanţi de seamă ai umanismului italian vin, în această epocă, să-şi caute 
norocul la curtea regilor şi a nobililor poloni. Unul dintre aceştia a fost Filippo Buonacorsi, 
care a trăit între 1437 şi 1496. îşi făcuse studiile la Roma, era membru al Academiei 
pomponiane şi stătea în corespondenţă cu Polizziano, Bartolomeo della Scalla şi cu Lorenzo 
dei Medici din Florenţa, cel care a acordat un sprijin aşa de preţios artelor, încît a fost 
supranumit Magnificul. 

Un alt italian adăpostit în Polonia a fost Alessandro Guagnini, originar din Verona, 
decedat la Cracovia în 1614. A fost ofițer în armata poloneză, a luat parte la expediții 
războinice în Moldova şi a scris o cronică, despre care ne vom ocupa în capitolul următor, 
întrucît a fost utilizată şi de cronicarii noştri. 

Cultul pentru latinitatea clasică, ideile umaniştilor şi ale principalilor reprezentanți ai 
Renaşterii au fost transplantate în Polonia nu numai de italieni, ci şi de tineretul polon care se 
ducea să-şi desăvîrşească studiile în şcolile şi universitățile Italiei. 

în fruntea acestora stă loan Zamoiski, marele cancelar, care n-a fost numai un mare 
talent militar şi un însemnat bărbat politic, ci şi un om de o cultură vastă. îşi făcuse studiile la 
Padova şi păstra din timpurile copilăriei, petrecute în Italia, amintiri aşa de puternice, încît 
spunea prietenilor săi: „Patavium virum me ferit", adică: „Padova m-a făcut om". Scria cu 
uşurinţă elegante versuri latineşti, citea şi gusta operele antichităţii clasice şi avea o profundă 
admiraţie pentru ştiinţe şi litere. 

Tot în Italia a studiat cel mai de seamă scriitor al literaturii polone din epoca ei de aur, 
loan Kochanovvski, pomenit mai sus în legătură cu activitatea mitropolitului Dosoftei. 

Sub influența bisericii catolice şi a legăturilor culturale cu Italia, Polonia ajunsese deci 
la o frumoasă înflorire literară către sfîrşitul veacului al XV-lea, cînd boierimea moldoveana, 
expatriată, venea să se aşeze în oraşele ei, să arendeze moşii din domeniile regale şi să-şi 
trimită copiii în şcolile umaniste. Ce impresie făcea tineretul moldovean în aceste şcoli se 
vede dintr-o mărturie contimporană a unui francez, Dupont, secretarul regelui loan Sobieski: 

„Ils ne manquent point d'esprit, ce qu'ils font bien, lorsqu'ils sont hors de leurs pays et 
ils trouvent des personnes pour Ies cultiver et pour Ies instruire. Alors ils reussissent tres bien 
dans toutes Ies sciences". * 

Dar, dintre toate disciplinele pe care le învățau în şcolile polone, aceea care a 
avutorăsfrîngere mai puternică în sufletul tinerilor noştri cărturari a fost istoria. 

! Dupont, Memoires pour servir ă l'histoire de la vie et des actions de Jean  Scbieski, 
Varşovia, 1865, p. 201. 

Care era stadiul istoriografiei polone atunci şi, mai ales, ce elemente din cronicile 
polone au trăit mai adînc şi au deşteptat vocaţiunea în sufletul tinerilor boieri moldoveni, iată 
chestiunile pe care le urmărim în capitolul următor. 

Ştiri despre istoria Moldovei şi latinitatea românilor în istoriografia polonă. 
începînd din anul 966, de cînd principele Mieszko I, căsătorit cu o principesă cehă, s-a 
creştinat împreună cu supuşii săi, Polonia s-a despărțit de tulpina popoarelor slave şi a intrat 
în zona de cultură a bisericii catolice. Sub influența papalității au fost organizate şcoli pe lîngă 
mănăstiri, parohii şi catedrale, după modelul celor din Occidentul medieval. în 1364 ia ființă 
Universitatea din Cracovia, care, reorganizată în 1400 de Vladislav Iagella, ajunse în curînd 
un puternic focar ce împrăştia lumina culturii dincolo de hotarele Poloniei. Instrucția se preda 
însă în şcoli şi în universitate m— ca dealtfel în tot Occidentul medieval — în limba latină, 
care era întrebuințată şi în cancelaria de stat. 

în limba latină a evului mediu catolic s-a început literatura polonă, încă din secolul al 
X-lea, cu Analele Roczniki. Dar cu toată valoarea istorică pe care o au cronicile polone din 
veacul al XH-lea (Anonimus Gallus), al XIII-lea şi al XIV-lea, ele nu prezintă interes pentru 
noi, întrucît nu conţin ştiri privitoare la neamul nostru. Trebuie să trecem în secolul al XV-lea, 
la Dlugosz, ca să găsim date din trecutul Moldovei. 

Jan Dlugosz (Johannes Longinus) (1415—1480) a studiat la Universitatea din 
Cracovia şi a intrat în cler, unde a urcat toate treptele ierarhiei, de la canonic de Sandomir şi 
Cracovia pînă la arhiepiscop de Lwow. Regele Cazimir al IV-lea I-a ales ca profesor de limba 
latină pentru fiul său, loan Albert, şi I-a însărcinat cu misiuni diplomatice pe lîngă scaunul 
papal, pe lîngă loan Huniade, pe lîngă Matei Corvin şi pe lîngă împăratul german. El a 
povestit, avînd ca model pe Titus Livius, istoria Poloniei din epoca păgînă pînă în anul care a 
precedat moartea sa, folosind, pentru aceasta, cronicile polone, ungare şi germane, precum şi 
hrisoave şi alte documente. 

Dlugosz trăieşte în epoca războaielor sîngeroase dintre fiii şi urmaşii lui. Alexandru 
cel Bun şi apucă anii de glorie ai lui Ştefan cel Mare, pentru al cărui geniu militar avea o 
sinceră şi mare admirație. întrucît, începînd cu Alexandru cel Bun, viața Moldovei se 
împleteşte tot mai mult cu a Poloniei, cronica lui Dlugosz conţine o bogăţie de ştiri interesante 
din istoria Moldovei pînă la anul 1480. 

Informaţiile lui Dlugosz privitoare la Moldova au fost împrumutate şi amplificate de 
Marcin Kromer, care trăieşte în aşa-numita epocă de aur a literaturii polone, între 1512— 
1589, ca senator şi, mai tîrziu, episcop. Marcin Kromer este contimporan cu Kochanowski şi a 
petrecut o bună parte a vieții lui la curtea regelui Sigismund August, care I-a însărcinat cu 
diferite misiuni diplomatice. Opera lui, Polonia sive de Origine et rebus gestis Polonorum, 
Libri XXX, tipărită la Basel în 1555, este considerată, prin spiritul critic de care e stăpînită, ca 
una din cele mai remarcabile scrieri ale timpului său. Ea servea chiar ca manual istoric în 
şcolile superioare, în epoca în care viitorii noştri cronicari îşi făceau cultura în Polonia. 

Cronicile lui Dlugosz şi Kromer sînt continuate, cu bogate ştiri privitoare la Moldova, 
de Marcin Bielski (1495—1575), care şi-a petrecut viaţa pe 

lîngă voievodul Cracoviei şi a luat parte la războaiele din Moldova. Cronica lui 
Marcin Bielski a apărut în 1550, sub titlul Kronika wszytkiego swiata (Cronica lumii întregi) 
şi cuprinde, după modelul cronografelor bizantine, imitate în toată istoriografia medievală, un 
repertoriu al istoriei universale, începînd de la creaţiune pînă în vremea autorului, încheindu- 
se la anul 1548. Cronica începe deci cu povestirile biblice, continuă cu istoria antică, trece la 
istoria bizantină, încorporează apoi ceva din istoria popoarelor europene, şi pe acest fond se 
desfăşoară istoria Poloniei în legătură cu ţările învecinate. 

Scrierea aceasta a avut pentru timpul ei un mare răsunet. Numai în răstimpul vieții 
autorului a apărut în trei ediţii: I la 1550, a Ii-a la 1554 şi a Il-a la 1564, cu multe adausuri şi 
schimbări. 

în 1597, la 22 de ani după moartea autorului, fiul său, Ioachim, republică din cronica 
tatălui său partea privitoare la istoria Poloniei, pe care o prelucrează şi o continuă, povestind 
evenimentele petrecute între anii 1545—1597, după amintirile sale personale şi după 
Reinhold Heidenstein, secretarul regelui Ştefan Bathory, şi alţi istoriografi poloni. în cronica 
astfel prelucrată de loa-chim Bielski se găseşte o neînchipuită bogăţie de ştiri privitoare la 
istoria Moldovei: luptele fratricide dintre fiii şi urmaşii lui Alexandru cel Bun, amestecul 
polonilor în afacerilor interne ale Moldovei, domnia lui Ştefan cel Mare, luptele cu turcii, 
relaţiile cu polonii, înfrîngerea din Codrii Cosminului, unde, după mărturia cronicarului, a 
pierit toată şleahta polonă care a participat la luptă, moartea lui Ştefan cel Mare, pe care, 
menționează cronicarul, „din pricina vitejiei lui nemaiauzite, moldovenii îl socoteau ca sfint". 
Cu acelaşi lux de amănunte e povestită şi domnia lui Bogdan. 

Această cronică, apărută în 1597, era în plină faimă pe vremea cînd Grigore Ureche îşi 
făcea studiile în Polonia. Ea a fost aleasă, după cum vom vedea mai tîrziu, drept călăuză 
principală de cel dintîi cronicar al Moldovei în limba națională cunoscut pînă acum. 

După Bielski, un scriitor care s-a bucurat de mult renume pe vremea cînd Miron 
Costin îşi petrecea tinereţea în Polonia a fost Pawel Piase;ki, sau cu numele latin Piasecius 
(1578—-1669). Acesta studiase vreme îndelungată la Roma, îşi luase acolo doctoratul în drept 
şi ajunsese protonotar apostolic, cînd fu chemat în Polonia, numit secretar regal şi însărcinat 
cu corespondența diplomatică. A avut însă în patria sa o viaţă zbuciumată, fiind;a, îndreptîn- 
du-şi verva sa satirică împotriva iezuiţilor, a fost atacat de aceştia cu înverşunare şi acuzat de 
ambiţie şi trădare. Dizgraţiat un montat, a fost apoi restabilit şi numit episcop de Chelm 
(1640) şi Przemysl (1644). Opera sa, Chronicx gestonim in Europa singulariorum, a fost mult 
admirată pe timpul ei. Ea cuprinde povestirea evenimentelor petrecute în Europa între anii 
1587 şi 1638, cu preţioase ştiri privitoare la Ieremia Movilă, la războaiele lui Mihai Viteazul, 
la expediția lui Zamoiski în Ţara Românească, la laptele Ini Z jlkievvski de la Țuţora, la 
originea cazacilor şi la răscoala lor contra polonilor. Cronica lui Piasecki a oferit, după cum 
vom vedea la locul său, un material bogat de informaţie lui Miron Costin. 

Contimporan cu Piasecki a fost Alexandru Guagnini (Aleksander Gwagnin), italian de 
origine (născut la Verona în 1538), care a venit de tînăr în Polonia, distingîndu-se ca inginer 
militar. El a scris în limba latină o carte care cuprinde descrierea ţărilor din răsăritul Europei 
şi istoria Poloniei în legâ- 

tură cu statele vecine, pînă la moartea lui Sigismund August (1572). Cartea a fost 
publicată la Cracovia, în 1578, sub titlul Sarmatiae Europae descriptio (Descrierea Sarmaţiei 
Europene) —m prin sarmați se înțelegea, în vechime, populaţiile care locuiau între Marea 
Neagră şi Marea Baltică — şi a făcut multă vîlvă, între altele şi prin faptul că, după apariţia ei, 
istoricul polon Matei Stryikowski, publicînd a sa Cronica litvanilor, a învinuit pe Guagnini de 
plagiat, pretinzînd că i-ar fi furat manuscrisul Descrierii Sarmației. 

Stryikowski nu s-a mărginit însă aci, ci s-a plîns chiar regelui; a adus martori în 
sprijinul acuzării sale şi a obținut un decret prin care i se recunoştea dreptul de autor. 
Problema nu este încă definitiv clarificată în literatura polonă, deoarece lipseşte un studiu 
critic. în 1611, cartea lui Guagnini a apărut într-o traducere polonă, mult amplificată, sub 
următorul titlu (în traducere): Cronica Sarmaţiei Europene în care se află regatul Poloniei cu 
toate ţările... de Alexandru Guagnini, apărută întîi în latineşte la 1578, iar acum cu 
adausurile regilor care nu se află în ediţia întiia, precum şi a regatelor, statelor, insulelor, 
țărilor şi provinciilor legate de această Sarmaţie, ca Grecia, ţările slave, Moldova, Panonia, 
Boemia, Germania, Danemarca, Suedia, Scoţia ele. de acelaşi autor şi împărțită în 10 cărţi. 
Tradusă după stăruința autorului, din latineşte în poloneză, de Marcin Paszkowski. 

Această ediţie polonă cuprinde, pe lîngă multe adause referitoare la istoria Poloniei, 
împrumutate din cronica lui Bielski — apărută în urma ediţiei latine a operei lui Guagnini — 
pe lîngă ştiri preţioase despre războaiele polono-moscovite, şi o serie de informaţii privitoare 
la Despot-vodă, la relaţiile lui cu Laski, la expediţia lui Laski în Moldova pentru întronarea lui 
Despot, la domnia acestuia, la răscoala lui Tomşa şi la luptele lui cu Laski şi Dimitrie 
Wiszniowiecki. 

Aceste relatări pline de amănunte pitoreşti sînt cu atît mai prețioase cu cît Guagnini a 
fost martor ocular la evenimentele pe care le povesteşte şi a luat parte la ele, fiind în oştirea 
lui Laski. Ştirile lui privitoare la Despot-vodă au intrat în compilația lui Simion Dascălul, şi, 
prin aceasta, în cunoscuta dramă istorică a lui Vasile Alecsandri. 

Mai toate cronicile Poloniei cuprindeau astfel de ştiri interesante şi bogate despre 
relațiile cu Moldova şi frămîntările din principatul învecinat. E uşor de înţeles curiozitatea vie 
cu care tinerii feciori de boieri moldoveni, aruncați de valurile împrejurărilor pe limanuri 
străine, urmăreau în paginile cronicilor polone zbuciumul strămoşilor lor. Cînd citeau de pildă 
în Dlugosz despre Ştefan cel Mare rînduri ca acestea: „O, bărbat minunat, cu nimic mai prejos 
decît comandanții eroici de cari atît ne mirăm! în zilele noastre cîştigă el, cel dintii dintre 
principii lumii, o strălucită biruinţă asupra turcilor. După a mea părere, el este cel mai vrednic 
să i se încredințeze conducerea şi stapi-nirea lumii şi mai ales cinstea de comandant împotriva 
turcilor, cu sfatul, înţelegerea şi hotărîrea tuturor creştinilor, de vreme ce ceilalți regi şi 
principi catolici îşi petrec timpul numai în trîndăvii sau în războaie civile" — nu se putea să 
nu-şi simtă sufletul tresărind de înviorare. 

Departe de locurile pe care-şi petrecuseră copilăria şi de care le erau legate atîtea 
amintiri, evocarea țării şi a neamului în cărțile străinilor a înduioşat sufletul pribegilor şi a 
trezit în ei vocațiunea istorică. 

Dar în afară de ştirile privitoare la istoria Moldovei, tineretul moldovean a mai găsit în 
atmosfera istorică a Poloniei o idee care a avut un răsunet puternic în literatura noastră veche. 

Este ideea originii latine. 

Nu se poate spune că ideea unității neamului şi a originii romane erau inexistente 
înainte de Ureche, primul din triada cronicarilor moldoveni cu studii în Polonia. înaintea lui, 
patriarhul Chirii Lucaris, în 1629, scria răspicat lui Gavril Bethlen despre „legătura de sînge şi 
de simţiri care trăieşte, deşi în mod tainic, dar cu atît mai puternic, între românii din Țara 
Transilvaniei şi între locuitorii arii Munteniei şi ai Moldovei”. înainte de Chirii Lucaris, 
către sfîrşitul secolului al XVI-lea, italianul De la Valle culegea tradiţia originii romane din 
gura călugărilor de la mănăstirea Dealu.! Cu mult înainte, după cum aflăm din analele de la 
Bistriţa, la 1507, călugărul Maxim intervenise pe cîmpul de luptă pentru a împăca pe Bogdan, 
fiul lui Ștefan cel Mare, cu Radu, domnul Munteniei, amintindu-le că sînt „creştini şi de 
acelaşi neam", O idee confuză a originii romane a fost înregistrată, precum s-a văzut, şi în 
cronica anonimă alcătuită în secolul al XVI-lea în Rusia (cf. p. 56), după izvoare româneşti. 
Ideea unității naționale trecuse şi pe planul politic. Doar şi pe ea se întemeiase campaniile lui 
Mihai Viteazul pentru cucerirea Transilvaniei şi a Moldovei. Chiar pe vremea lui Grigore 
Ureche, domnul Vasile Lupu, scriind vizirului despre o eventuală campanie în Ardeal, spunea: 
„în Ardeal mai mult de a treia parte sunt români cărora făgăduindu-le libertatea, îi voi aţiţa, 
fără zăbavă, împotriva ungurilor'?. 

Dar ideile acestea de unitate națională şi mai ales de origine romană erau vagi; nu 
fuseseră fixate în scris, nu erau difuzate în masele populare. Cei dintîi care le răspîndesc prin 
scris şi-i dau tot relieful cuvenit sînt cronicarii moldoveni care-şi făcuseră studiile în Polonia. 

Ideea romanității neamului a fost pusă în circulaţie, în lumea Occidentului medieval, 
de umaniştii italieni, care la rîndul lor o găsiseră la scriitorii latini şi la cronicarii bizantini. 
Prin misionarii catolici din Orient, originea romană a neamului nostru a fost cunoscută de 
timpuriu în cercurile scaunului papal, şi papa Inocenţiu al III-lea o aminteşte în scrisoarea 
către Asăne-şti*, dar. după cercetările întreprinse de Al. Marcu, această idee nu apare în 
literatura" istorică sau geografică italiană decît în secolul al XIV-lea. 

Cel dintii dintre umaniştii italieni care a vorbit în Italia dejatinitatea limbii 
Troastre-arfost-toscanul Poggio" Bracciolini (1380—1459), secretarul apostolic al papei 
Bonifaciu al IX-lea. într-o operă a sa publicată în 1451, Disceptationes conviviales, vorbind 
despre noi, spune textual: 

„La sarmaţii de nord este o colonie de la Traian, care chiar şi acum, întru atîta 
barbarie, păstrează multe cuvinte latine, notate de către italienii care s-au dus pe acolo. Zic 
oculum (ochi), digitum (deget), manum (mînă), 

1 N. Iorga, Istoria românilor prin călători, |, p. 76. Textul reprodus şi la Claucîiu 
Isopescu, Notizie intorno ai Romeni nella letteratura geografica, p. 15. 

> Documentele" Hurmuzaki, IV, 1, p. 669, nr. DXCV. 

3 „populus terrae tuae, qui de _'sanguine Romanorum se asserit descendisse..." 

pancm (pîine); şi multe altele apar ca fiind de la acei latini, care au fost lăsaţi acolo ca 
colonişti, unde au rămas, şi acea colonie s-a folosit de limba latină."! 

După Bracciolini, şi alți erudiți italieni din vremea aceasta amintesc originea romană a 
neamului nostru, ca de pildă Flavio Biondo (1388—H63), un profund cunoscător al istoriei 
romane, secretar al multor principi italieni şi al curții papale, care aminteşte într-un loc de 
Ioan Huniade, afirmînd că este de origine română. 

Cel mai interesant pentru noi este însă Aeneas Sylvius Piccolomini (1405—1464), un 
mare erudit, care, intrînd în cler, după ce a îndeplinit sarcina de secretar pe lîngă diferiți 
cardinali şi pe lîngă împăratul Frederic al III-lea al Germaniei, a ajuns, la vîrsta de 53 de ani, 
să fie încoronat papă, sub numele de papa Pius al II-lea. în multele şi variatele sale opere, el 
are prilejul să vorbească adesea despre români, dar acolo unde insistă mai pe larg asupra 
originii poporului român este Historia reriim ubique gest anim locorumque descripție 

în această operă, vorbind despre ținuturile de la nordul Dunării, spune: „Este un ținut 
aşezat dincolo de Dunăre, pe care l-au locuit cîndva dacii, un popor sălbatec şi însemnat prin 
multe pagube aduse romanilor" —- iar ceva mai jos: 

„Valachia este un ținut destul de întins, începînd din Transilvania şi întin-zîndu-se 
pînă la Marea Neagră, aproape toată un şes întins şi neapt pentru rîuri... Pe acest pămînt au 
locuit odinioară geții, care au pus pe fugă ruşinoasă şi pe Darius, fiul lui Histaspe, iar pe 
regele Lisimah l-au prins de viu în puterea lor şi au copleşit Tracia cu multe nenorociri. în 
cele din urmă au fost supuşi şi nimiciți de armatele romane. lar colonia romanilor care a 
înfrînt pe daci a fost condusă de un oarecare comandant Flaccus, de la care a fost numită 
Flaccia. Şi după o lungă trecere de vreme, cuvîntul s-a corupt, încît s-a zis (Vlahia) Valahia. 
Limba este pînă acum de familie romană, deşi în mare parte schimbată şi puţin inteligibilă 
unui italian." 

în acest text al lui Aeneas Sylvius Piccolomini avem, după cum se vede, afirmate trei 
idei principale: 1. că românii se trag din coloniştii aduşi de romani în Dacia supusă; 2. că 
limba română face parte din familia limbilor romanice, deşi în mare măsură schimbată, şi 3. 
că numele etnic al românilor, care pe acel timp era „valah", vine de la numele unui comandant 
roman, Flaccus, care a înfrînt pe daci. 

Această ultimă idee — ca şi celelalte două — a avut un puternic ecou în literatura 
istorică a timpului şi a răzbătut pînă în istoriografia popoarelor catolice din preajma noastră. 

De unde a luat papa Pius al II-lea pe acest comandant de la care ar veni numele 
poporului nostru ? Flaccus este amintit în elegiile pe care le-a scris în amarul zilelor de exil, 
petrecute departe de ai săi, între barbarii sciți, pe țărmurile Mării Negre, poetul roman Ovidiu. 
în cartea a IV-a din Ponticele 

! „Apud superiores Sarmati colonia est ab Trajano ut aiunt derelicta, quaq nune etiam 
inter tantam barbariem multa retinet latina vocabula, ab Italis, qui eo profecti sunt, notata. 
Oculum (ochi) dicunt, digitum (deget), manum (mînă), panem (pîine), multasque alia quibus 
apparet ab Latinis, qui coloni ibidem relicti fuerunt, manasse eamque coloniam fuisse latino 

sale (Epistola a IX-a, către bunul său prieten Craecinus), Ovidiu pomeneşte astfel pe 
Flaccus: 

Praefuit his, Graecine, locis modo Flaccus et iile Ripa ferox Istri sub duce tuta fuit Hic 
tenuit Mysas gentes in pace fideli Hic arcu fisso terruit ense Getas. 

Aceste versuri, cunoscute şi de cronicarii noştri, au fost traduse de Miron Costin, în 
De neamul moldovenilor (p. 17, ed. C. Giurescu), astfel: 

Gheţii ținea într-o vreme, acum Flacus ține, Ripa scumpă a Dunării, el singur cu sine, 
El a ținut Misia în pace cu credință, Pre gheți i-au scos de aicea el cu biruință. 

Traducerea lui Miron Costin este liberă. Silit, la începuturile poeziei româneşti, de 
necesitățile ritmului şi ale rimei, el s-a îndepărtat de sensul textului. Iată, pentru o înțelegere 
mai clară, sensul versurilor ovidiene: 

„Grecine, odinioară Flaccus comanda aceste locuri şi sub stăpînirea lui a fost întreg 
malul sălbatic al Dunării. El a ținut popoarele Misiei în pace statornică şi cu sabia i-a 
înspăimîntat pe geții încrezători în arcul lor." 

Această idee a papei Pius al II-lea s-a răspîndit apoi în toate tările catolice si a fost 
utilizată de cronicarii unguri si poloni. 

în Ungaria a fost introdusă de istoriograful Anton Bonfiniu (1427—-1502). Bonfiniu 
era italian, născut la Ascoli, şi profesa umanităţile la Recanati, cînd a fost chemat la curtea 
regelui Matei Corvin pentru a scrie, în limba latină, istoria Ungariei. în opera sa, Decades 
rerum Hungaricarum, scrisă după modelul lui Titus Livius, Bonfiniu citează în fruntea 
izvoarelor de care s-a servit şi opera papei Pius al II-lea. Vorbind, într-un loc, despre valahi, el 
spune textual: 

„Valahii se trag într-adevăr din romani, după cum mărturiseşte pînă astăzi limba lor, 
deoarece, aşezată între atîtea limbi felurite ale barbarilor, n-a putut fi pînă acum extirpată. Ei 
sunt urmaşii legiunilor şi coloniilor aduse în Dacia de Traian şi de ceilalți împărați romani." 

Aceeaşi idee a trecut apoi la istoricii saşi, pînă ce a ajuns la Laurenţiu Toppeltin din 
Mediaş, care a publicat la Lyon, în 1667, opera sa, intitulată Origines et occasus 
Transylvanorum. în acest opuscul, în care Toppeltin se ocupă de obiîrşia tuturor națiunilor din 
Ungaria, se găseşte şi un capitol privitor la români. Dar asupra lui Toppeltin, care a fost unul 
din principalele izvoare ale lui Miron Costin în Cartea pentru întâiul descălecat (De neamul 
moldovenilor, din ce ţară au ieşit strămoşii lor), vom reveni într-un capitol viitor. 

Ideile despre originea noastră romană, puse în circulțaie de umaniştii italieni şi 
răspîndite în istoriografia ungară, au pătruns şi în Polonia. Le găsim exprimate cu destulă 
claritate în secolul al XVI-lea la Marcin Kromer (1512—-1589), în opera sa despre care am 
vorbit. Citînd pe Eutropius, el pomeneşte de războiul lui Traian cu dacii şi spune cum Dacia, 
fiind secătuită de bărbați prin războaie, Traian a adus o nouă populaţie, „ex toto orbe 
romano", şi că din aceşti colonişti amestecați cu barbarii au ieşit românii, care se folosesc de o 
limbă latină, coruptă cu elemente barbare. Ba, merge ceva mai departe şi afirmă că muntenii 
şi moldovenii sînt un singur neam, însă împăr- 

tit în doua state. în privința numelui etnic de „valahi", citează şi el pe Aeneas Sylvius, 
dar observă că sub numele de „valahi", polonii şi slavii cuprind pe toți italienii. 

Ideea aceasta se regăseşte apoi la Piasecki — sau, cu numele latinesc, Piasecius. 

Ideile despre originea romană a neamului şi latinitatea limbii noastre, puse în circulație 
de umaniştii italieni, pluteau, aşadar,în atmosfera timpului, în vremea în care cronicarii 
moldoveni îşi făceau ucenicia în şcolile polone. Acolo, printre străini, gîndul că neamul lor se 
trage dintr-o obiîrşie aşa de glorioasă avea să le încălzească sufletul şi să deştepte în ei mîndria 
de neam: 

„„Caută-te dar acum, cetitoriule, ca într-o oglindă şi te priveşte de unde eşti, lepădînd 
de la tine toate celelalte basme ... cîte unii au însemnat de tine, de neştiință rătăciţi, alții de 
zavistie, care din lume între neamuri n-au lipsit niciodată, că eşti drept vlah, adică italian şi 
rîmlean", scrie Miron Costin în De neamul moldovenilor. 

Această conştiinţă a originii romane avea să le lumineze mai bine rostul neamului lor 
ca unitate etnică deosebită, în mijlocul atîtor popoare de rasă diferită. Ea avea să deştepte în ei 
vocaţia istorică. întorcîndu-se în zorile tinereţii în patria lor, după ce-şi trăiseră anii copilăriei 
pe țărmuri străine, ei se străduiesc să confrunte ştirile culese din istoriografia polonă cu 
amintirile boierilor bătrîni şi cu menţiunile din vechile cronici slavoneşti ale ţării, pentru ca să 
afle, cum spune cu atîta duioşie, în graiul lor bătrînesc, „cap şi începătură moşilor, de unde au 
izvori t în această ţară”. 

GRIGORE URECHE 

VIAȚA 

Cel dintîi din şirul marilor cronicari moldoveni, a cărui operă a asimilat îndemnurile 
istoriografiei polone, a fost Grigore Ureche. 

Scoboriîtor dintr-o veche familie moldovenească, atestată documentar încă de la H07, 
din vremea lui Alexandru cel Bun, sub forma Urecle, cronicarul e fiul lui Nestor, căruia i s-a 
atribuit într-o vreme şi cronica. 

Nestor Ureche. Nestor, Nistur sau Nistor, cum se găseşte în documente, a fost fiul lui 
Maxim Ureche şi al soției sale Dumitra. Născut probabil în preajma anului 1550, fiindcă în 
1572 îl vedem începîndu-şi cariera politică cu slujba de uricariu la logofeția cea mare, a fost 
unul din cei mai bogaţi şi mai influenţi boieri moldoveni de la sfîrşitul veacului al XVI-lea şi 
începutul celui de-al XVII-lea. El a jucat un rol aşa de important în istoria epocii sale, încît 
unii istorici ai noştri au fost ispitiți într-o vreme să-i atribuie lui cronica scrisă de fiul său. în 
orice caz, în cronica fiului se strevăd amintirile tatălui. 

O întîmplare fericită a făcut să răzbată prin furtunile vremilor pînă la noi actul de 
împărțire a moşiilor rămase de pe urma lui Nestor Ureche şi a soţiei sale, jupîneasa Mitrofana, 
atît „cele cumpărate cît şi cele de la strămoşi”. Actul a fost încheiat la 9 martie 1643, înaintea 
divanului domnesc în frunte cu mitropolitul V arlaam. 

Ca să se vadă la ce imense latifundii putea ajunge în Moldova veacului al XVII-lea un 
mare boier, citez numai moşiile care au venit de partea lui Grigore Ureche!: 

Dumbrăviţa, cu loc de moară şi heleşteu pe Şomuz; a opta parte din Ruguleni; a treia 
parte din Şoimăreşti pe Moldova, cu vad de moară în Ricca din ţinutul Sucevei; Stroeştii, 
deasupra Cotnariului, ţinutul Romanului; satul Goeştii şi siliştea Mîndreştii pe Bahlui; 
Jumătate din satul Sîrbi; părțile din Lungani, din Băneşti, din Septicini, din Oneşti şi din 
Bălțați şi o bucată din hotarul Tîrgului Frumos, „cel stilpit şi hotărît" (hotărnicit), toate din 
ținutul Cîrlgăturii; Schindeştii şi Scocul şi părțile din Coluneşti, din ţinutul Sorocii; în ţinutul 
Iaşilor: Verdeşănii pe Lavnic şi părțile din Boţeşti şi din Bogdăneşti; în ținutul Vasluiului: 
Căueştii; din ţinutul Tigheciului: Vlădeştii 

! Ioan Neculce, Buletinul Muzeului Municipiului laşi, director Gh. Ghibănescu, ase. 
6, 1926-1927, laşi, 1927, p. 271. 

cu a treia parte de baltă din Giemeni; a treia parte din Licin, din Răcariul şi din 
Păcicani,; în ținutul Lăpuşnii: Drăculeştii, iar în ţintul Orheiului: Avrameni. 

Cam tot atîtea moşii le-au venit şi celorlalți doi moştenitori, spătarului Neculai Ureche 
şi lui Nistor Batiste. Şi încă nu avem trecute în acest document toate proprietăţile lui Nestor, 
fiindcă actul de împărțeală adaugă: 

„„... aşijdere şi alţi sati întregi şi ocini cari nu-s pusă aicie, pentru ce-s <pentru că sînt> 
de gilceavă, de să vor desbate şi s-or aşeza, să avem a li puni iar la mijloc, să le împărțim în 
trei părți". 

După cum se vede, cei trei moştenitori ai lui Nestor Ureche îşi împărțeau averea 
părintească şi le venea la fiecare cîte 23 de sate, adică era o avere de aproape 70 de moşii. 

Era firesc că un boier cum era Nestor Ureche, cu o avere aşa de mare, trebuia să joace 
un rol important şi în viața politică a ţării sale. De fapt, în vremea lui Aron-vodă, îl găsim în 
divan cu rangul de mare logofăt, şi cînd domnul a fost silit să părăsească ţara, din pricina 
pîrilor, şi să se ducă la Con-stantinopol, locţiitor de domn a fost lăsat Nestor Ureche. în 1592, 
Aron-vodă, recăpătînd tronul Moldovei de la turci, scrie din Constantinopol lui Ureche, prin 
Oprea armaşul, ca să pună mîna pe o seamă de boieri ce-i erau potrivnici şi să-i ţină în 
închisoare pînă va sosi şi el. Ureche logofătul, care păzea scaunul domnesc, nevoind să se 
facă unealta domnului, se preface că primeşte porunca domnească; ba şi sfătuieşte pe armaşul 
care-i adusese scrisoarea domnului să păstreze mai departe taina şi să stea ascuns tot timpul în 
casele darabanilor, în vreme ce el „va oblici" gazdele pe unde se găsesc boierii scrişi în 
„catastiful"” domnului şi-i va închide. Pe cînd Oprea armaşul stătea ascuns în curtea 
domnească, Ureche, aflînd — cum spune fiul său — „vreme şi cale deschisă de a se 
depărtare", luîndu-şi familia, porneşte îndată şi „gonind noaptea, toată noaptea, şi ziua, toată 
ziua", iese din ţară în Polonia, pe la Soroca. 

Acesta a fost un moment hotărîtor în viaţa lui Nestor Ureche şi el ne luminează în 
acelaşi timp împrejurările în care fiul său Grigore, primul cronicar moldovean, a fost adus să- 
şi petreacă copilăria în ţară străină şi să vină în contact cu cultura umanistă a Poloniei. 

în Polonia, Nestor Ureche se întîlneşte cu ceilalți mari boieri, care pribegiseră din 
Moldova împreună cu Petru Şchiopul, între alții: Lupu Stroici logofătul şi fratele său Simion, 
Andrei hatmanul, Ieremia Movilă vornicul cu fratele său Simion paharnicul. între pribegii 
moldoveni se leagă o prietenie strînsă şi, în aşteptarea unor vremi mai bune, se grupează cu 
toții în jurul lui Ieremia Movilă. Aceste zile mai bune nu întîrzie să se ivească şi, în 1595, 
leremia Movilă, sprijinit de boierii din ţară şi ajutat cu oaste de guvernul polon, izbuteşte să 
ocupe tronul Moldovei. E o domnie paşnică şi lungă de 12 ani, turburată numai de războaiele 
cu Mihai Viteazul. 

Urcat în scaunul domnesc, după o pribegie îndelungată, leremia Movilă îşi 
încredințează funcțiile de cinste şi de răspundere ale curţii boierilor cu care petrecuse anii 
exilului şi care îl ajutaseră în planurile sale. Astfel Lupu Stroici este mare logofăt, fratele său, 
Simion, vistiernic, iar Nestor Ureche, mare vornic al țării de jos. De aci înainte viaţa lui 
Nestor Ureche este legata de a Movileştilor. El păstrează vornicia mare şi sub fratele lui 
Ieremia, sub Simeon Movilă, care a fost otrăvit de cumnata sa, precum şi sub fiii lui Ieremia, 
Mihail 

şi Constantin. Dar domnia lui Constantin Movilă, minată de lupte cu verii, n-a durat 
nici un an, căci turcii, neavînd încredere în domnul adus şi sprijinit de oştiri polone şi care nici 
birul datorit nu-l plătise, au dat steag lui Ştefan Tomşa şi au însărcinat pe Cantemir-bei, cu 
oardele lui tătăreşti, să-l instaleze în scaun. 

Nestor, care îşi legase soarta de Movileşti, pleacă din nou în pribegie cu Constantin- 
vodă: „Apropiindu-se Ştefan Tomşa de țară — ne spune Miron Costin — Constantin Vodă cu 
mumă-sa şi cu frații au purces din Iaşi, şi cu cîţiva din boieri, între carii erau şi Nestor Ureche, 
tatăl lui Grigore Ureche, care au scris Letopiseţul ţării pînă la Aron Vodă". 

Curînd după aceasta, cînd Constantin Movilă cere ajutorul polonilor şi cînd cumnatul 
său, Ştefan Potoţki, strînge oaste din cetăţi şi de la neamurile sale şi se pregăteşte, împotriva 
voinţei regelui, să intre în Moldova, singurul dintre boierii pribegi care se ridică cu toată tăria 
împotriva acestei aventuri este Nestor Ureche. Cu experienţa lui de om pățit, el sfătuia: „să 
lase să se mai învechească domnia lui Ştefan Vodă, că acum fiind domnia nouă, moldovenii 
sunt din hire pururea la domnia lacomi. Dar — adaugă Miron Costin — nu s-a ascultat sfatul 
lui Urechiă vornicul, cum mai mult în lume sfaturi bune la domni nu se ascultă, ce apoi vin la 
primejdie şi ei şi casele lor" (Mircn Costin, Cronica, Kogălniceanu, ed. a Il-a, p. 263). 

Expediția se încheie cu sîngeroasa înfrîngere de la Cornul lui Sas. Constantin Movilă 
cade în mîinile unui tătar şi, pe cînd acesta îl ducea hanului, se îneacă amîndoi în apele 
Nistrului; fratele său. Alexandru Movilă, şi Potoţki cad în mîinile turcilor şi sînt duşi la 
Constantinopol; boierii care îi însoțeau sînt toți prinşi şi decapitaţi din porunca lui Ştefan 
Tomşa. Singur Nestor Ureche, care n-a vroit să vină, ci a rămas la Camenița pe lîngă doamna 
lui leremia Movilă, a scăpat cu viaţă. 

Din acest răstimp avem o serie de acte interesante, publicate de dr. Eugeniu 
Barwinski, din care se constată că, în a doua pribegie în Polonia, Nestor Ureche luase cu 
arendă de 1.000 de galbeni poloni pe an starostia de Rohatin, care-i fusese încredințată de 
starostele Adam Zolkiewski. In această vreme, apare în acte polone, în împrejurări pe care le 
vom vedea îndată, şi Grigore Ureche. 

Viaţa familiei Ureche pe pămînt străin nu era însă fără griji. Ea era hărțuită tocmai din 
partea acelora de la care ar fi fost îndreptățită să se aştepte la mai multă solicitudine. 
Elisabeta, văduva lui leremia Movilă, care se dovedeşte din acte că ar fi fost o femeie rea şi 
lacomă de bani, pe care-i strîngea pentru a recuceri tronul Moldovei, pîrăşte pe Nestor Ureche 
că refuză să-i predea moştenirea lui Isaia Balica!, că nu ar fi plătit haraciul turcesc şi că ar fi 
oprit pentru sine banii ce i-ar fi strîns ca administrator al Moldovei. Se pare însă că acest 
proces s-a stins repede şi că lucrurile s-au împăcat, deoarece, curînd după aceasta, cînd 
doamna lui leremia Movilă, împreună cu ginerii săi şi sprijinită de oaste polonă, izbuteşte să 
aşeze în domnia Moldovei pe cel mai mic dintre fiii săi, pe Bogdan, Nestor Ureche este 
sufletul întregii domnii. „Divanurile toate erau prin Nistur Ureche", zice Miron Costin. 

! Isaia Balica a fost pîrcălab de Suceava. Era ginerele lui Nestor Ureche ținea în casă 
torie pe Anastasia, sora cronicarului. 

Domnia lui Bogdan Movilă nu ţine însă decît un an şi se încheie cu o adevărată 
tragedie. Turcii intră în Moldova; Bogdan cade în mîinile lor, iar mama sa, doamna Elisabeta, 
este prinsă, tîrîtă în captivitate şi îşi sfirşeşte viaţa într-un harem turcesc. Nestor Ureche scapă 
din nenorocire şi, cu sufletul dornic de linişte şi de mîntuire, s-a retras în cucernicia ctitoriei 
sale de la Secul. 

Cu toată rîvna lui după avereşi mărire, Nestor avea, ca toţi contimporanii săi, un suflet 
adînc credincios. în 1602, după întoarcerea din pribegie, în semn de mulțumire Domnului, că 
i-a îngăduit să-şi revadă moşiile părinteşti din Moldova, a ridicat mănăstirea Secul, pe care a 
înzestrat-o bogat cu o mulțime de moşii şi sate, ca să fie de hrană călugărilor ce vor căuta în 
chiliile ei un liman de linişte şi rugăciune. Ajuns în amurgul vieţii şi privind înapoi peste tot 
zbuciumul zadarnic al trecutului şi cu gîndul îndreptat spre cele veşnice, îmbracă rasa de 
călugăr şi vine acum el însuşi, în umilință, să caute un loc printre „rugătorii robi ai lui 
Dumnezeu" din ctitoria sa. 

Soția sa, Mitrofana, a fost şi ea o figură distinsă în galeria „jupăneselor"” române din 
veacul al XVII-lea. Cu religiozitatea caracterului unea un gust delicat pentru lucruri frumoase, 
migălite răbdător cu acul. De la ea a ajuns pînă la noi un splendid aer, adus din 
Constantinopol şi dăruit mănăstirii Secul. 

Grigore Urechs. Viaţa lui Grigore — sau Gligoraşco Ureache, cum apare adesea în 
documente — departe de a putea fi reconstituită în trăsăturile ei caracteristice, are pentru noi 
încă multe puncte obscure: nu ştim nici măcar data cînd s-a născut. îl găsim pomenit, pentru 
întîia oară, alături de fratele său Vasile, într-o inscripție de pe o biserică, la 1597, fără să se 
precizeze vîrsta pe care o avea. Din alte conjecturi, pare să se fi născut pe la 1590. îl găsim 
apoi menţionat în nişte documente polone din 1616, cînd purta, în Lwow, în numele tatălui 
său care nu se afla de faţă, un proces cu un ceasornicar. 

Miron ne spune despre Grigore Ureche că „a învăţat literatura în şcolile polone"; 
aceasta s-a întîmplat probabil între anii 1612—-1617, pe cînd tatăl său se îndeletnicea cu 
munca agricolă pe moşia Rohatin, unde, după cum reiese din documente contimporane, avea 
o avere însemnată: o recoltă de 6.330 de măsuri poloneze, pe lîngă vie, pescării şi velniţe. 
Grigore Ureche urma cursurile unei şcoli superioare în Camenița, sau poate în şcoala 
stavropighiei din Lwow. în Polonia, Nestor Ureche rămîne, cu o mică întrerupere în 1615, 
după cum s-a văzut, pînă la începutul anului 1617; la această dată se întoarce în Moldova şi 
este posibil ca odată cu el să fi intrat în ţară şi Grigore Ureche. 

Numele cronicarului apare întîi în documentele, noastre la 20 decembrie 1628, ca 
tretilogofăt; iar în divanele boiereşti de la 1631 înainte, îl găsim cu rangul mai mic de mare 
spătar. Marele spătar era —m după cum aflăm de la cvasi-contimporanii lui Ureche, Miron 
Costin şi Dimitrie Cantemir — marele purtător de săbii al domnului, şeful slujitorilor din 
spătărie. în zilele de sărbători, păşea imediat după domn, îmbrăcat în haină aurită, cu un coif 
bătut cu pietre scumpe şi ţinea aninată de umăr sabia, în timp ce acela asculta slujba sau stătea 
la masă. 

Grigore Ureche era deci mare spătar al Moldovei cînd sosiră, printr-un ceauş, cărți de 
mazilie lui Moise Movilă şi se răspîndi în laşi zvonul că domnia s-a dat lui Alexandru Iliaș. 
Alexandru, care mai domnise în Moldova între 

anii 1620—1621, lăsase amintiri aşa de neplăcute, încît, la vestea că el a căpătat din 
nou domnia, o mare mîhnire şi indignare cuprinse ţara. Boierii, sfătuindu-se cu toţii, aleg pe 
cei mai de frunte dintre ei şi îi trimit cu jalbă la Țarigrad, să se plîngă Porții de greul ce-l 
trage poporul din partea domnilor necunoscâtori ai rînduielilor țării. în fruntea deputaţiunii, 
alcătuită din 80 de boieri, se aflau, între alţii: vornicul Vasile Lupu, postelnicul loan Costin — 
tatăl lui Miron Costin — şi spătarul Grigore Ureche. Boierii aflară pe Alexandru-vodă încă 
nepurces din Constantinopol. Acesta primise învestitura şi, neputînd abate din hotărîrea ei 
delegaţia moldoveana, pune la cale, în taină, cu chihaia vizirului, derutarea ei. Cîţiva din 
fruntaşii boierilor sînt prinşi şi închişi în temniță. Prin această stratagemă deputațiunea este 
intimidată şi, în cele din urmă, silită să se împace cu domnul, la patriarhie, unde îşi fac 
reciproc jurămîntul de credință. 

Dar abia fu instalat în domnie, şi Alexandru, uitîndu-şi jurământul, hotărî să scape de o 
seamă de boieri, între care de Vasile Lupu vornicul şi de Grigore Ureche. Aceştia însă prind 
de veste printr-un om de casă că Alexandru-vodă vrea să-i omoare în ziua de Paşte şi atunci 
răscoală în taină ţara, „care fierbea de greutăți şi netocmele". Din toate părțile se strînse atît 
norod în laşi, încît nu mai încăpea pe uliți şi umpluse dealurile Miroslavei. Domnul se hotărî 
atunci să renunţe de bună voie la tron şi, sub paza boierimii care abia putea potoli furia 
mulțimii, părăsi țara. 

După scurta şi tragica domnie a lui Barnovski-vodă, decapitat la Constantinopol, şi 
după domnia de cîteva luni a lui Moise Movilă, care a fost silit apoi să se expatrieze în 
Polonia, a luat scaunul Moldovei vornicul Vasile Lupu. 

în zbuciumul acelor vremuri de sîngeroase lupte interne şi de necontenite schimbări de 
domnie, stăpînirea lui Vasile Lupu aduce în viața Moldovei o epocă de înseninare. Miron 
Costin, care se întoarce în Moldova în ultimii ani ai acestei domnii, o descrie astfel: 

„Fericită domnia lui Vasile Vodă, în care, de au fost cîndva această ţară tot în bine cu 
bielşug şi plină de toată averea, cu mare fericire şi tragă-nată pînă la 19 ani". 

Urcîndu-se pe tronul Moldovei, era firesc ca Vasile Lupu să caute a se înconjura de 
boieri care împărtăşiseră gîndurile lui, care luptaseră alături de el şi trecuseră prin aceleaşi 
griji şi suferințe ca şi el. între aceştia era şi Grigore Ureche, care, încă din timpul lui 
Barnovski-vodă, îşi reluase în divanul ţării locul de mare spătar. Cu acest titlu îl găsim pe 
Ureche semnînd în hrisoavele domneşti pînă la 1642, cînd este ridicat în rangul de cinste pe 
care-l avuse şi tatăl său Nestor, de vornic al Ţării de Jos. 

Vornicul Țării de Jos era al doilea dintre dregătorii boieri; el avea, în timp de pace, 
sarcina de a administra Moldova de la Iaşi pînă la hotarele Munteniei, cu judeţele basarabene 
şi Cetatea-Albă, iar în timp de război conducea oştirea. 

Ca mare vornic, Ureche a luat parte la acel zbuciumat divan care trebuia să hotărască 
asupra căsătoriei fiicei lui Vasile Lupu cu principele lanusz Radziwill, şambelanul marelui 
ducat al Litvaniei. Căsătoria fusese pusă la cale de Petru Movilă, mitropolitul Kievului, dar ea 
întîmpina mare împotrivire în unele cercuri din laşi. Multă vreme s-a frămîhtat în sfatul 
domnesc această nuntă. Doi boieri de seamă ai Moldovei, Toma vornicul şi lorgachi 

se împotriveau cu toată hotărîrea, argumentînd: întîi, că principele litvan trecuse la 
calvinism — confesiune considerată în lumea noastră, în acea epocă a vestitului Răspuns la 
Catehismul calvinesc al mitropolitului Varlaam, ca o mare rătăcire, ca o lege spurcată —e şi, 
al doilea, că această înrudire cu nobilimea polonă putea să indispună cercurile musulmane şi 
să atragă urgia turcească asupra casei lui Vasile Lupu. împotriva sfatului fraţilor Toma şi 
Iorgachi Cantacuzino'se ridicau logofătul Todiraşco şi, mai ales, vornicul Grigore Ureche. 
Sfatul lui Grigore Ureche a căzut greu în cumpănă. Domnița Măria însăşi îşi dă 
consimțămîntul, printr-o scrisoare către principele Rad-ziwill din 2 septembrie 16441, 
redactată cu o simpatică modestie, în polonă. Nunta s-a făcut în anul 1645 şi a fost celebrată 
de către Petru Movilă, care s-a aplecat cu simpatie peste nevoile sufleteşti ale neamului din 
care vitregia vremurilor l-au smuls fără voia lui. Nunta a fost bogată şi frumoasă: 

„N-au lipsit nimica din toate podoabele cîte trebuiau la o veselie ca aceea — ne spune 
Miron Costin — cu atîţia domni şi oameni mari din ţări, zicături, giocuri şi de țară şi străine, 
curtea împodobită toată şi strînşi boierii şi căpeteniile ţării, feciori de boieri, oameni tineri, la 
alaiuri pre cai turceşti, cu podoabe şi cu peţiene la işlice. Şi aşa cu petrecanii trăgănînd, s-au 
veselit cîteva săptămîni; şi au purces cneaz Ragivil cu doamna sa în Țara Leşească, cu zestre 
foarte bogată." 

în anul următor, regele Poloniei Vladislav, întețit de papa şi de vene-țieni, care erau în 
luptă cu turcii pentru insula Cretei, pune la cale o alianță a principilor creştini din răsăritul 
Europei contra turcilor şi trimite în acest scop pe ginerele lui Vasile Lupu, pe cneazul 
Radziwill, să obţină participarea Moldovei. Demersul a fost primit, şi aga, încredințat de 
Poartă să primească haraciul, fusese trimis înapoi fără nici un ban, pe motivul că nu s-a putut 
strînge birul din pricina sărăciei oamenilor. Dar ruptura cu turcii, hotărîtă de divan în frunte cu 
Ureche, n-a putut fi menţinută, de teamă că polonii nu vor putea împinge peste Dunăre 
stăpînirea turcească. 

Grigore Ureche n-a apucat zile să vadă prăbuşirea domniei prietenului său. La 15 
aprilie 1647 el apare pentru ultima dată în documentele care au ajuns pînă la noi, ca mare 
vornic în Țara de Jos. Două săptămîni mai tîrziu el nu mai era în viață. La 3 mai, un hrisov 
arată chipul cum s-a împărțit averea cronicarului între urmaşii săi. 

Un alt document, publicat în anii din urmă de d-ra Eftimiu, dezvăluie un colț 
interesant din viața familiei lui Grigore Ureche şi proiectează o lumină vie şi simpatică asupra 
fiicei sale, Antimia. Prin acel document, întărit de Gheorghe Ştefan, Antimia, „fiica 
răposatului Ureche fost mare vornic, vroind— spune, actul — să-şi facă pomenire ei şi 
părinţilor ei", a dăruit rudelor sale, slugerului Ga vrii J ora şi soției şi copiilor lor, satul 
Mîndreştii din ținutul Cîrligăturii, „cu mori în ființă şi cu iazuri". Şi, adaugă actul—şi aci este 
trăsătura cea mai interesantă — „ea singură cu mînile sale le-a făcut lor zapis, şi 1-a subscris, 
ea fiind în cărţi foarte învățată". 

Se pare dar, din acest act, că era o frumoasă tradiţie de cărturărie în casa lui Grigore 
Ureche. 

! Documentele Hurmuzaki, suplement, II, voi. III, fasc. I, 1900, p. 9. è Revista 
arhivelor, II, p. 370 — 372. 

Datele pe care le avem despre Grigore Ureche, despre viața lui intimă şi despre rolul 
ce l-a jucat în viața publică a Moldovei, sînt, fireşte, foarte sumare ca să ne putem face din ele 
o icoană vie a personalităţii lui. Să vedem acum cum se pot limpezi — dacă se pot, în stadiul 
actual al materialului — trăsăturile personalității lui literare, din analiza cronicii. 

CRONICA LUI GRIGORE URECHE 

Cronica lui Grigore Ureche deschide pentru literatura noastră veche, alcătuită din texte 
religioase, din legende apocrife, din romane populare şi din cronografe, o eră nouă; dar acest 
început al unui nou gen literar, singurul în care s-a afirmat originalitatea neamului nostru în 
veacurile trecute, constituie încă astăzi o problemă complicată. 

Cronica lui Ureche în forma ei primitivă, aşa cum a încercat Kogălni-ceanu să ne-o 
dea în colecţia sa de Letopisețe, nu există. Nu numai că s-a pierdut originalul cronicii, dar nu 
avem nici măcar o copie directă după ea. Toate manuscrisele care au ajuns pînă la noi 
înfăţişează textul lui Ureche întrețesut cu interpolările adăugate ulterior de Eustratie 
Logofătul, de Simion Dascălul şi de Misail Călugărul. După părerea răposatului Giurescu, 
aceste adause ale lui Simion Dascălul sînt aşa de numeroase şi aşa fel îmbinate în urzeala lui 
Ureche, încît ar fi peste putință să se delimiteze precis ceea ce constituie fondul primitiv al 
cronicarului boier de ceea ce este suprapus de Simion Dascălul şi de ceilalți. 

încercarea făcută de Kogălniceanu în 1852, în Letopisețele Moldovei, de a publica 
aparte ceea e credea el că a fost la început cronica lui Urechi de ceea ce presupunea că a 
interpolat ulterior Simion Dascălul, cuprinde o mare doză de arbitrar: elemente care aparțin în 
chip evident lui Grigore Ureche au fost trecute pe seama lui Simion Dascălul şi părți din 
adausele interpola-torului au fost atribuite cronicarului. 

P. P. Panaitescu, în studiul /nfluenţa polonă în opera şi personalitatea cronicarilor 
Grigore Ureche şi Miron Costin, a atacat problema pe altă cale. D-sa a căutat, mergînd pe 
urmele regretaţilor I. G. Sbiera, Ştefan Orăşanu şi N. Iorga, să stabilească de aproape 
izvoarele polone întrebuințate în prima cronică moldoveana, aşa cum a ajuns ea pînă la noi, şi 
apoi să delimiteze izvoarele utilizate de Ureche de cele care au stat la îndemîna lui Simion 
Dascălul. " 

Rezultatele la care s-a ajuns prin această confruntare a surselor cu textul cronicii sînt 
următoarele: 

Cronica începe cu o „predoslovie a descălecării”, care, după cum are grijă însuşi 
Dascălul să ne-o ateste, este a lui Grigore Ureche. în acest scurt capitol Ureche explică 
numele de Flachia, pe care îl dau letopiseţe latineşti Moldovei, după numele „hatmanului 
rhnlenesc" Flaccus, care a purtat războaie cu sciţii şi a făcut primele cuceriri romane pe 
pămîntul scitic. 

După capitolul despre descălecarea Moldovei, Ureche se ocupă de limba 
moldovenească, susținînd că e de descendență latină şi, lucru interesant, afirmația lui apare 
într-o formă apropiată de aceea a lui Poggio Bracciolini, despre care ne-am ocupat mai sus: 

„„„„de la Rîm ne tragem... De la rîmleni, ce le zicem latini: pîine, ei zic panis; carne, ei 
zic caro; găină, ei zic galina; muiere, mulier; femeie, femina ; părinte, pater ; al nostru, 
noster şi altele multe din limba latinească, şi de am socoti pre amăruntul, toate cuvintele le-am 
înțelege..." 

Trecem peste adausele lui Simion Dascălul, pentru a ne mărgini, deocamdată, la 
redacția aproximativă a lui Ureche. Intrînd în istoria moldovenească cu capitolul De începutul 
domnilor ţării Moldovei şi de viaţa lor, Ureche utilizează analele slavoneşti ale țării, care au 
fost scrise, după cum spuneam, la curtea lui Ştefan cel Mare şi continuate de Macarie şi de 
Azarie. Pe Eftimie nu l-a cunoscut. Aceste anale fuseseră traduse în limba română, fiindcă, 
din felul cum se fac citatele: „„/etopiseţul nostru cel moldovenesc”, rezultă că acesta era scris 
în limba română. în genere, izvoarele cronicii sînt citate după limba în care sînt scrise: 
„letopiseţul cel leşesc", „Letopiseţul cel latinesc", „letopiseţul cel moldovenesc". Dealtfel ni s- 
a păstrat din secolul al XVIII-lea în Biblioteca Academiei Române o versiune românească a 
acestor anale, publicată de I. Bogdan! după o copie descoperită de d-l Alex. Lapedatu. 
Prototipul acestei copii este, credem, o traducere făcută înainte de Ureche şi pe care a utilizat- 
o şi acesta. 

Deoarece pentru partea de la început, de la primii domni ai Moldovei pînă la 
Alexandru cel Bun, nu găseşte nimic în cronicarii poloni, Ureche e nevoit să dea lista de 
domni întreagă aşa cum o găseşte în analele interne ale țării, regretînd că „scriitorii dintii n-au 
aflat scrisori, ca de nişte oameni neaşezaţi şi nemernici" şi că „letopiseţul nostru cel 
moldovenesc, aşa de pre scurt scrie, că nici de viaţa domnilor care au fost toată cîrma nu 
alege", iar ce au scris „au scris mai mult din basne şi din poveşti ce au aflat unii de la alţii”. 
Ultimele cuvinte ne îndeamnă să credem că vechile anale fuseseră amplificate cu tradiții 
populare. 

De la Alexandru cel Bun înainte, Ureche găseşte în izvoarele polone ştiri din ce în ce 
mai numeroase privitoare la istoria Moldovei, şi atunci completează datele unele prin altele, 
„lipind", cum spune el, informaţiile din izvoarele străine la ale noastre, nu însă fără 
discernămînt critic. 

Izvorul polon pe care Ureche îl urmează de aproape este cronica prelucrată şi 
continuată de Ioachim Bielski, după textul tatălui său, Marcin Bielski. Cartea apăruse în 1597, 
sub titlul de Kronika Polska, şi deşi, dintr-un sentiment de pietate, Ioachim o publicase sub 
numele tatălui său, ea este în bună parte opera sa personală. în această redacţie a lui Ioachim, 
textul a fost cu mult amplificat, prelucrat şi adăugit. De aci împrumută Grigore Ureche ştirile 
privitoare la Moldova, pe care nu le găseşte în izvoarele interne. 

După moartea lui Ştefan cel Mare, înainte de a trece la urmaşii săi. Ureche introduce, 
pentru o mai bună clarificare a istoriei moldoveneşti, cîteva capitole privitoare la istoria 
popoarelor învecinate cu noi: poloni, tătari, turci şi unguri: Povestea şi tocmeala altor ţări ce 
sînt prin prejur. 

Panaitescu este de părere că Ureche a împrumutat aceste informații dintr-o scriere 
istorică şi geografică asemănătoare cu aceea a lui Sebastian 

! Letopisețul lui Azarie, Analele Acad. Rom., seria II, tom. XXI, Mem. secț. ist., Bucu- 
reşti, 1909, p. 107—119. Bogdan credea că traducerea s-a făcut la sfîrşitul secolului al XVII- 
lea, dar numeroasele greşeli ar indica un prototip mult mai vechi. 

Miinster, cunoscută sub numele de Cosmografia universală şi publicată în 1544, la 
Basel, în limba germană. Cartea a avut un mare succes pe vremea sa; a apărut în o mulţime de 
ediții — vreo 27. în 1550 a fost tradusă în limba latină, apoi în limba franceză, spaniolă, 
italiană şi cehă. Ea a fost foarte răspîndită în Polonia, unde Marcin Bielski o ia ca model 
pentru cronica sa. 

Dar în aceste capitole Ureche dă ştiri despre împărăția tătărească şi neamurile ei, care 
nu se găsesc în Sebastian Miinster, dar se găsesc, după cum arată C. C. Giurescu, într-o 
geografie latină a lui Io. Antonius Maginus Pata-vinus, apărută la Veneția în 1596. Nu este 
exclus însă ca aceste ştiri împreună cu cele din Sebastian Miinster să se găsească împreună 
într-o geografie — sau, cum se numea atunci, cosmografie — mai dezvoltată, încă neaflată 
pînă acum. 

împletind ştirile aflate în izvoarele interne cu informaţiile pe care le găsea în Bielski şi 
în cosmografia nedescoperită încă, Ureche şi-a scris cronica pînă la a doua domnie a lui Aron- 
vodă (1595). Ultimul capitol din cronica rămasă neterminată expune împrejurările pribegiei 
lui Nestor Ureche, înainte de sosirea la Iaşi a lui Aron-vodă, cu atîtea amănunte dramatice şi 
în acelaşi timp precise, încît nu încape îndoială că scriitorul lor le cunoaşte din amintirile 
bătrînului boier. 

Cronica lui Grigore Ureche, scrisă se pare între 1642, data cînd el ajunge vornic mare, 
cum semnează predoslovia, şi 1647, data morţii, a intrat însă de timpuriu în mîna lui Simion 
Dascălul. în ce împrejurări nu ştim. Cîmpul este aci deschis ipotezelor. 

Am spus mai sus că Ureche a murit fără să vadă sfîrşitul domniei lui Vasile Lupu. Se 
poate ca puţin timp înaintea morţii, să fi împrumutat cronica neterminată încă lui Eustratie 
Logofătul, care era al treilea logofăt în divanul lui Vasile Lupu şi cu care cronicarul era în 
strînse legături de prietenie — „frate şi prieten", cum îl numeşte, împreună cu alţi boieri din 
divan, într-un document! din 1641. Eustratie Logofătul a adăogat şi el cîteva ştiri şi apoi 
cronica a fost încredinţată lui Simion Dascălul, ca s-o transcrie; Simion Dascălul a copiat-o, a 
amplificat-o şi apoi, nu se ştie cum, originalul lui Ureche a dispărut.? A dispărut de timpuriu, 
fără să lase nici o urmă, fiindcă nici 

! Ghibănescu, Surete şi izvoade, III, p. 3 10. E o mărturie din martie 164 1 prin care 
Gr. Ureche atestă că a văzut cînd Lupul din Hîrlău, cu soţia Simiiana şi copiii vînd ocina şi 
moşia lor cu heleşteu, pe apa Crr/dei, în hotarul satului Feteşti, „fratelui şi prietenului nostru, 
lui pan Eustratie biv logofăt". 

> Ulterior, într-o copie interpolată de Simion Dascălul, a mai adăogat interpolări şi a 
mai făcut cîteva schimbări un Misail Călugărul. Această versiune cu interpolările lui Misail 
Călugărul se păstrează în patru manuscrise din Biblioteca Academiei Române (cf. CC. G i u-r 
e s c u, în Convorbiri literare, LIII, 192 1, p. 326 şi în introducerea la Grigore Ureche 
vornicul şi Simion Dascălul: Letopiseţul ţării Moldovei, ed. II, „Scrisul românesc", p. LV— 
LVII). Succesiunea interpolatorilor credem dar că este aceasta: Eustratie Logofătul, Simion 
Dascălul, Misail Călugărul. Ea concordă şi cu ceea ce aflăm de la Miron Costin — care 
intrase în Moldova la vreo patru-cinci ani după moartea lui Gr. Ureche — în De neamul 
moldovenilor, din ce ţară au ieşit strămoşii lor (ed. Giurescu): „ară cum am înţeles de cîțiva 
boieri şi mai ales din Neculai Buhuş ce au fost logofăt mare, pre acest Simeon Dascălul, 
Istratie Logofătul l-au fătat cu basnele lui şi Misail Călugărul de la Simeon au născut, cela 
fiu, cestălalt nepot" (p. 5). Neculai Buhuş moare în 1667. Sau „De ar fi acmu /stratie 
Logofătul şi fiiu-său un Simion Dascăl şi nepotu-său un Misail Călugărul, cum s-ar apuca de 
această poveste cu basnele lor cele ce au scris..." Miron Costin nu văzuse însă letopiseţul lui 
Eustratie Logofătul: ...„,că mi se pare, bine nu ştiu, că n-am văzut letopiseţul lui Istratie..." 

Miron Costin, care scrie la cîteva decenii după Ureche, nu are la îndemînă decît tot 
compilaţia interpolatorului. în 1670, cînd stolnicul Constantin Cantacuzino însoţeşte la Iaşi pe 
soția şi fiica lui Brîncoveanu la căsătoria acesteia cu Gheorghe Duca, domnul Moldovei, el 
dobîndeşte o copie de pe cronica lui Ureche de la marele comis Ion Racoviţă, dar acest izvod 
este tot compilaţia lui Simion Dascălul. 

Simion Dascălul a utilizat, în interpolările sale, izvoare diferite de acelea pe care le-a 
folosit Grigore Ureche. El a avut la îndemînă o versiune a letopiseţelor moldoveneşti 
deosebită de aceea pe care a întrebuinţat-o Ureche. Izvoadele lui Simion Dascălul cuprindeau, 
întrele altele, şi cronica lui Eftimie şi mergeau pînă la domnia lui Vasile Lupu, după cum 
mărturiseşte el însuşi. Din aceste letopiseţe interne, Dascălul a luat unele ştiri, pe care le-a 
adăugat în textul lui Ureche stîngaci, neîndemînatic, dînd naştere la contraziceri. 

Dintre izvoarele polone, Simion Dascălul nu a cunoscut pe Ioachim Bielski. Deşi îl 
citează într-un loc în expunerea lui Ureche, totuşi, din faptele pe care pretinde că le ia din 
istoriograful polon, se vede bine că nu l-a cunoscut, căci aceste fapte nu se găsesc la el. 
Simion Dascălul a avut la îndemînă pentru compilaţia sa numai opera lui Alexandru 
Guagnini, Sarmatiae Europae Descriptio, în traducerea polonă a lui Paszkowski. Din această 
operă a luat toate acele amănunte pline de colorit privitoare la domnia lui Despot: falsificarea 
genealogiei; împrietenirea lui Despot cu Laski, încercarea lui Lăpuş-neanu de a-l otrăvi, fuga 
lui Despot în Polonia, prefacerea că e mort, simulacrul de înmormîntare, răsturnarea lui 
Lăpuşneanu tocmai cînd credea că a scăpat de Despot, domnia acestuia, răscoala lui Tomşa. 

Simion Dascălul a mai introdus în cronica lui Grigore Ureche un capitol despre 
originea românilor din tilharii de la Rîm, asupra căruia vom reveni îndată. 

Crescută astfel cu interpolările lui Simion Dascălul, cronica lui Ureche s-a răspîndit în 
o mulțime de copii manuscrise. 

In cronică, aşa cum ne-o oferă ediția regretatului Giurescu — cea mai bună, întrucît 
este singura care respectă tradiția unui text şi ne dă în acelaşi timp variantele din celelalte 
manuscrise, necesare pentru a urmări istoricul textului — se observă destul de clar două firi, 
două mentalități, două personalităţi cu totul deosebite. 

O primă personalitate se caracterizează printr-o caldă dragoste de ţară, printr-un 
deosebit simţ de demnitate, printr-un spirit de măsură şi claritate şi printr-un fin discernămînt 
Critic. 

A doua personalitate se caracterizează printr-o rîvnă de a se face cunoscută cu orice 
preţ, printr-o tendință constantă de „a tinde poveştile mai larg”, cu riscul de a cădea în 
prolixitate şi incoerență chiar, printr-o totală lipsă de măsură şi de simţ critic. 

Coexistenţa acestor două personalități atît de diferite în cuprinsul aceleiaşi cronici se 
relevă de la primele pagini. 

Grigore Ureche este, în ceea ce priveşte persoana lui, de o discreţie plină de demnitate; 
nicăieri în cuprinsul cronicii nu vorbeşte despre sine, nici chiar atunci cînd ar fi îndreptățit, 
cînd te-ai aştepta, cînd ai dori-o chiar. Pretutindeni el se identifică cu faptele povestite şi 
nicăieri nu iese la iveală, nici chiar atunci cînd făptaşii sînt persoane care i-au stat aproape de 
suflet. 

cum se întîmplă cu tatăl său Nestor, de care nu vorbeşte decît o singură dată. încolo 
nicăieri nu vorbeşte despre sine şi ai săi. 

Simion Dascălul apare continuu în cuprinsul povestirii, mai ales cînd «este vorba să-şi 
asigure paternitatea adauselor sale: 

„Acestea cercînd cu nevoințţă vornicul Ureche scrie de zice... După aceia şi eu... 
Simion Dascăl, apucatu-m-am şi eu pre urma a tuturora a scrie aceste poveşti..." 

„Ce această poveste a lui Laslău craiu, ce spune că au gonit pre aceşti tătari, nu o au 
scos Ureche vornicul din letopiseţul cel latinesc, ci eu, Simion Dascălul, o am izvodit din 
letopiseţul cel unguresc..." 

„Ce această poveste nu se află însemnată de Ureche vornicul, iar eu n-am vrut să las 
nici aceasta să nu pomenesc." 

Ureche este un spirit critic. El are despre istorie o concepție pragmatică ; ea trebuie să 
dea norme de învățătură „feciorilor şi nepoților, despre cele rele să se ferească... iară de pe 
cele bune să urmeze şi să înveţe şi să se înde-repteze". Dar cine are despre istorie o asemenea 
concepție îşi dă bine seama că primele condiţii pe care trebuie să le îndeplinească sînt: deplina 
obiectivitate în restabilirea adevărului. Grigore Ureche îşi dă seama de aceasta şi de aceea el 
confruntă continuu izvoarele pămîntene cu cele străine, pentru ca, din noianul ştirilor 
contradictorii, să poată culege grăuntele de adevăr pe care-l cuprind. Ureche o spune destul 
de limpede: „nu numai letopiseţul nostru, ce şi cărți străine am cercat, ca să putem afla 
adevărul, ca să nu mă aflu scriitoriu de cuvinte deşarte, ce de dereptate”. 

Simion Dascălul este, dimpotrivă, o fire imaginativă. El e stăpînit mereu de 
preocuparea de a „tinde poveştile" cît mai pe larg, împletind, fără discer-nămînt critic, fapte 
istorice consemnate în cronici cu materialul legendar care circula în masele populare din 
vremea sa! şi care intrase în bună parte in izvoadele pămîntene. 

între istorie şi folclor el nu face nici o demarcație. Ba ceva mai mult: modifică datele 
pe care le găseşte în izvoarele sale, interverteşte, cu o totală lipsă de simț critic, ordinea 
evenimentelor, schimbă unele pasaje şi adaugă de la sine lucruri care nu se găsesc în izvodul 
său. Aşa face, de pildă, la domnia lui Despot, unde adaugă la textul lui Paszkowski că Despot 
„s-a mutat la alt ostrov de la Roma”. Mai departe, Guagnini aminteşte de un nepot al lui 
Despot, cel al cărui nume I-a uzurpat o slugă, viitorul domn al Moldovei. Simion Dascălul se 
opreşte asupra detaliului morţii nepotului în război şi face din această împrejurare punctul de 
plecare pentru falsificarea genealogiei lui Despot-vodă. 

Ureche este apoi stăpînit de un suflu de patriotism, care, cu toată discreția, vibrează 
totuşi în paginile cronicii sale. El scrie împins de curiozitatea de a „afla cap şi începătură 
moşilor, de unde au izvorit în această ţară şi s-au înmulțit”. El, care văzuse înflorirea istorică a 
Poloniei, ţinea „să nu se înece anii cei trecuţi şi să ne asemănăm fiarelor şi dobitoacelor 
mute". Vorbeşte, în aceste simple cuvinte ale bătrînului cronicar, ceva din sufletul neamului 
întreg, care în acele vremuri turburi, ajunsese să-şi lămurească ființa sa etnică deosebită. Deşi 
„Cerca cu nevoinţă" şi „cărți străine", ca să poată 

De exemplu: legenda lui Eţco prisăcariul ş.a. 

afla adevărul, totuşi el înlătură din cronica sa ştirile din izvorul polon care i s& păreau 
exagerate şi care, în acelaşi timp, jigneau mîndria lui de moldovean, De pildă, scena în care 
Ioachim Bielski ne povesteşte cum Ştefan cel Mare,, încolțit de turci şi nevoit să ceară 
ajutorul regelui polon, primeşte să-i recunoască suzeranitatea, să depună în cortul regal 
steagul Moldovei la picioarele regelui polon şi să îngenunche înaintea lui, prestîndu-i omagiul 
de credinţă, în timp ce cortul se desfăcea pentru ca oştirea adunată în Cîmpia Colomeei să 
vadă umilirea marelui erou moldovean, este înlăturată de Ureche şi redusă, la atîta: Ştefan- 
vodă a venit la Colomeea şi „toate ce au avut mai de treabă au vorbit şi apoi l-au ospătat pe 
Ştefan Vodă". 

Mai înainte, la 1471, cronicarul polon spunea că Ştefan a trimis 28 de steaguri regelui 
polon. Ureche explică răspicat: „au trimis şi lui craiu din dobînda sa, nu pentru că doar au fost 
datoriu să-i trimită, cum zic unii că au fost supus leşilor, ci pentru ca să-l aibă prieten la 
nevoie şi la treabă ea aceea,, de-i va veni asupra”. 

Suflul sentimentului patriotic se vede la Ureche şi în lumina de caldă, duioşie pe care 
o proiectează peste figura domnilor apărători de ţară şi dătători de legi şi datini. Sînt adevărate 
portrete mici, lucrate cu artă în medalion, ca bunăoară: 

„Bogdan Vodă cel Grozav, feciorul lui Ştefan Vodă cel Bun (Mare), s-au pristăvit în 
ceasul dintîiu al nopţii, în tîrg în Huşi, nu cu puțină laudă pentru lucruri vitejeşti ce făcea, că 
nu în beţii, nici în ospeţe petrecea, ci ca un strejar în toale părțile priveghia, ca să nu se 
ştirbească țara, ce-i rămăsese de la tată-său”. 

Sau portretul lui Petru-vodă Rareş: „Ca un păstor bun ce străjueşte turma sa, aşa în 
toate părțile străjuia şi priveghia şi nevoia să lăţească ce au. apucat, că nimica după ce s-au 
aşezat la domnie n-au zăbovit, ci de războae s-au apucat, şi la toate-i mergea cu noroc". 

Sau, în sfîrşit, portretul doamnei Ruxanda: „Femeie destoinică, înţeleaptă, cu 
dumnezeire, milostivă şi la toate bunătățile plecată"; şi mai ales. al lui_ Ştefan cel Mare, de 
care ne vom ocupa pe larg mai jos. 

în contrast cu aceşti mari înaintaşi, el ştie să încondeieze şi pe domnii răi, stricători de 
lege şi de datini, dărîmători de ţară. lată de pildă pe Iliaş-vodă, fiul lui Petru Rareş, pe care 
„firea şi faţa îl lăuda să fie blînd, milostiv şi aşeză-toriu, gîndindu-se că va semăna tatîne-său, 
ci nădejdea pre toți i-au amăgit,, că dinafară se vedea pom înflorit, iar dinlăuntru lac împuţit, 
că avînd lîngâ sine sfetnici tineri turci, cu carii ziua petrecea şi se desmierda, iar noaptea ca 
turcoaice curvind, din obiceele creştineşti s-au depărtat; în vedere se arăta creştin, iară noaptea 
în slobozie mahmetească se dedese". 

Sau chiar portretul lui Bogdan Lăpuşneanu, fiul doamnei Ruxanda, pe care ni-l 
înfăţişează cu contrastele lui: „Cumu-şi era blînd şi cucernic, aşa. tuturora arăta direptate, de 
se vedea că nimica nu s-au depărtat de obiceiul tatîne-său. Nici de carte era prost. La călărie 
sprinten, cu sulița la halca nu pre lesne avea protivnic, a săgeta din arc tare nu putea fi mai 
bine. Numai ce era mai de treabă domniei lipsia, că nu cerca bătrîni la sfat, ci de la cei tineri, 
din casă lua sfat şi învățătură. lubia să auză glume şi măscării şi jocuri copilăreşti. Mai apoi 
lipi de sine leşi, de-i era şi de sfat şi de a batere halca ctâ sulița,  răsipind avuția cea 
domnească." 

Zbucneşte în aceste ultime portrete durerea unui mare patriot din divanul Moldovei, 
care vedea cum se risipeşte ţara lăsată de Ştefan cel Mare şi Sfînt: „scăderea care se vede că 
au venit în zilele noastre”. 

în adausele lui Simion Dascălul, demnitatea sentimentului național este amorțită. 
Rîvna de a „tinde poveştile mai pe larg" este la el aşa de puternică, încît îl orbește şi îl face să 
admită şi să încorporeze pînă şi o legendă ungurească, falsă, tendențioasă, despre descendența 
noastră din tilharii scoşi din temniţele Romei. 

Aceste două temperamente atît de diferite pe care le întrezărim în corpul compilației se 
răsfrîng — cum dealtfel este şi firesc — şi în structura stilistică a cronicii. 

Stilul lui Simion Dascălul este de multe ori întortocheat, plin de repetiții, neclar. Iată, 
de exemplu, o probă din predoslovie chiar: 

„După aceia şi eu care sînt între cei păcătoşi Simion Dascăl, apucatu-m-am şi eu pre 
urma a tuturora a scrie aceste poveşti, ce într-înse spune cursul anilor şi viața domnilor, 
văzînd şi cunoscind că scriitorii cei mai de demult, care au fost însemnînd aceste lucruri ce au 
trecut, s-au săvirşit, şi pre urma lor alţii nu vor să se apuce, văzind noi aceasta, că se părăseşte 
această însemnare, soco-tit-am ca să nu lăsăm acest lucru nesăvîrşit <să> nu se însemneze 
înainte, carele mai nainte de alţii au fost început pre rînd însemnat pînă la domnia lui Vasilie 
Vodă, ca să nu ne zică cronicarii altor limbi c-am murit şi noi cu scriitorii cei din ceput, sau că 
doară suntem neînvăţat ..." 

în acest exemplu — aş putea cita întreaga predoslovie — se vede bine fraza lungă, 
greoaie, întunecată, încărcată de incidentale, plină de repetiţii, ca o urzeală în care firele 
neorînduite bine încep să se încîlcească. 

Stilul lui Grigore Ureche se caracterizează dimpotrivă printr-o concizie şi precizie într- 
adevăr clasice; este un stil lapidar; pare că e săpat în piatră, ca o pisanie de biserică. Citez ca 
exemplu — fiindcă predoslovia este prea cunoscută din liceu — portretul lui Ştefan cel Mare: 

„Fost-au acest Ştefan Vodă om nu mare de stat, mînios şi de grab a vărsa sînge 
nevinovat; de multe ori la ospețe omora fără giudeţ. Amintrelea era om întreg la fire, neleneş, 
şi lucru său îl ştia a-l acoperi, şi unde nu gîn-deai, acolo îl aflai. La lucruri de războae meşter, 
unde era nevoe însuşi se vîra, ca văzîndu-l ai săi să nu îndărăpteze, şi pentru aceia rar răsboiu 
de nu biruia, şi unde-l biruia alţii, nu pierdea nădejdea, că ştiindu-se căzut jos, se rădica 
deasupra biruitorilor ... 

Iară pre Ştefan Vodă l-au îngropat țara cu multă jale şi plîngere în mînăs-tire în Putna, 
care era de dînsul zidită. Atîta jale era, de plîngea toţi ca după un părinte al său, că cunoştea 
toți că s-au scăpat de mult bine şi de multă aparatură. Ce după moartea lui pînă astăzi îi zic 
Sfîntul Ştefan Vodă, nu pentru suflet, ce este în mîna lui Dumnezeu, că el încă au fost om cu 
păcate, ci pentru lucrurile lui cele vitejeşti, carele nim.e din domni, nici mai nainte, nici după 
aceia, l-au ajuns." 

Este cel mai clasic portret din literatura noastră veche. Nu lipseşte nimic din ceea ce 
trebuie pentru a ne evoca dinaintea ochilor portretul, mai ales sufletesc, al marelui voievod; şi 
totuşi nici un cuvînt de prisos. Nimic nu se poate adăuga şi nimic nu se poate suprima fără a-i 
distruge farmecul lite- 

rar. De remarcat în acelaşi timp cu cită obiectivitate Grigore Ureche, care avea un 
adevărat cult pentru Ştefan cel Mare, recunoaşte, alături de marile calități ale domnului, şi 
defectele; alături de părțile de lumină, şi cele de umbră („„mînios, degrab a vărsa sînge 
nevinovat... la ospețe omora fără giudeț"). Dar aci stă marele lui meşteşug de artist în ale 
scrisului că, după o scurtă trăsătură fizică, înşiră repede defectele, pentru a aşeza apoi 
calitățile într-o gradație ascendentă care culminează în apoteoză (,... Sfîntul Ştefan Vodă, nu 
pentru suflet, ce este în mîna lui Dumnezeu... ci pentru lucrurile lui cele vitejeşti, carele nime 
din domni, nici mai nainte, nici după aceia, l-au ajuns"). 

Deşi stilul lui Ureche este de o precizie lapidară, totuşi limba cronicii nu este lipsită de 
un pitoresc al ei particular. Aci însă nu se mai poate face distincţii nete între Ureche şi Simion 
Dascălul, fiindcă în unele părți amîndoi au transcris aproape verbal izvoare interne, care nu ne 
mai stau astăzi la îndemînă, iar, de altă parte, limba lor e creaţia colectivităţii moldoveneşti de 
la jumătatea veacului al XVII-lea, abia modelată de cărturari. Lăsăm la o parte aspectul ei 
fonetic şi morfologic — nu pentru că, fiind de esenţă filologic, îl socotim neinteresant din 
punctul de vedere al formării limbii literare (dimpotrivă, ne-ar interesa să ştim şi în ce măsură 
limba textelor coresiene a mlădiat scrisul marilor cronicari moldoveni) — dar pentru că nu 
numai originalul lui Ureche s-a pierdut, ci şi din prelucrarea lui Simion Dascălul nu avem 
decît copii tîrzii, care nu ne dau în această privință, cu precizia de care avem nevoie, textul 
autentic. 

Lăsînd deci la o parte această latură a ei, limba primei cronici moldoveneşti — creată 
de un popor de boieri şi de țărani a căror viață se împletea intim cu a naturii — nu se ridicase 
încă pînă la concepte abstracte. Dar este o limbă plină de vigoare, care păstrează frăgezimea 
naivă a imaginilor sugestive formate în plin contact cu viaţa satului, ca de pildă: „Ţara 
Ardealului înconjurată cu munți şi cu păduri cum ar fi îngrădită”;, „în vremea lui Petru Vodă 
Șchiopul au fost secetă mare şi unde prindea mai înainte peşte, acolo ara plugul”, „au 
descălecat oraşe în ţară"; „le-au împărțit hotare în ţara sa"; sau din priveliştea frămîntăriior 
naturii: „cum se ridică o negură întunecată şi se răsipeşte aşa şi Petru Rareş se curăţeşte de 
îxîrba ce-i zăcea la inimă" ; „păgînii, carii în toate părțile fulgerau şi trăsneau cu armele lor"; 
„ostile s-au virfejit”; ori luate din viaţa păstorească: „ca nişte lupi gata spre vinai ca să înece 
oaia neslobivă”, sau Petru Rareş „ca un păstoriu bun grijia de oile sale" ; sau, în sfîrşit, 
imagini din viața stupilor de albine: „Turcii ca un roiu de albine înconjoară mînăstirea"; 
„Petru Şchicpu blînd ca o matcă fără ac”; „de s-ar învăţa cei mari... cumu-i albina, că toate-şi 
apără căscioara şi hrana lor cu acele şi cu veninul său, iară domnul lor, ce să chiamă matca, 
pre nimenea nu vatămă, ci toate de învăţătura ei ascultă”; sau amintind interioare duioase de 
familie: „ales un om ca acela — hatmanul Arbore — ce au crescut Ștefan Vodă pre palm.de 
lui". 

Asemenea imagini şi multe altele, evocînd aspecte de viață plugărească, de păstorit, de 
albinărit, de interioare de viață patriarhală, de luptă între puterile naturii, stilizate în structura 
limbii, o înflorează cu un colorit dulce, ca altițtele discrete de pe țesăturile ţărăneşti. 

Dintre adausurile făcute în cronica lui Ureche, unul a provocat o adevărată furtună de 
indignare în Moldova secolului al XVII-lea. Este capitolul privitor la „ijderenia moldovenilor, 
de unde sunt ei de au venit pre aceste locuri". Capitolul ar fi fost tradus, după cum pretinde 
autorul însuşi, dintr-un letopiseţ unguresc, pînă acum nedescoperit. Se începe cu: „scrie 
letopiseţul cel unguresc" şi sfîrşeşte cu: „Ce această poveste a lui Laslău craiu, ce spune că au 
gonit pre aceşti tătari, nu o au scos Ureche vornicul din letopiseţul cel latinesc, ci eu, Simion 
Dascălul, o am izvodit din letopiseţul cel unguresc, care poveste o am socotit pre semne ce 
arată că poate fi adevărată”. 

E locul să ne ocupăm aci şi de acest curios adaus al lui Simion Dascălul. El începe 
prin a povesti că, înainte vreme, locuiau pe meleagurile Moldovei tătarii, care, înmulțindu-se 
şi lăţindu-se, au trecut peste munți în Ardeal, unde au împins pe unguri din ocinele lor. Laslău 
— adică Vladislav — craiul unguresc, s-a ridicat şi s-a dus la împăratul Rîmului, cerîndu-i 
oaste de ajutor "împotriva vrăjmaşilor. împăratul Rîmului i-a răspuns că el, urcîndu-se pe tron, 
a jurat „să nu pice om de sabia şi de judeţul lui". Din pricina aceasta răufăcătorii s-au înmulțit 
aşa de mult în ţara lui, încît toate temniţele sînt pline de ei şi nu mai are ce le face. Ca să îşi 
curețe ţara de ei, îi dăruieşte craiului unguresc, dar cu o condiţie: să nu-i mai aducă înapoi. Şi 
atunci „de sîrg i-a strîns pe toţi de pretutinderea şi 1-a însemnat pre toți de i-au ars împrejurul 
capului, de le-au pîrjolit părul cu un hier înhierbîntat, care semn trăieşte şi pînă astăzi în ţara 
Moldovei şi la Maramureş, de se cehluiesc pregiur cap”. 

Dacă a luat acest ajutor de tîlhari de la împăratul Rîmului, Laslău a venit în Ungaria şi, 
pe la Crăciun, cu toată puterea sa, a pornit contra tătarilor, pe care i-a bătut şi i-a gonit, 
trecîndu-i munţii pe la Rodna, unde se şi văd în două locuri săpate în stînci semnele făcute de 
Laslău craiul. Urmărindu-i dincoace de munţi, Laslău i-a fugărit într-una pînă i-a trecut apa 
Şiretului. Prin aceşti tîlhari cuprinşi în oastea lui Laslău s-au descălecat apoi, după ce s-a 
miîntuit războiul, ţara Maramureşului şi a Moldovei. 

Interpolarea are cîteva trăsături caracteristice care o apropie de legenda păstrată într-o 
versiune a vechilor anale moldoveneşti, copiată în Rusia şi cuprinsă în colecția de cronici 
ruseşti cunoscută sub numele de Voskresenskaja Utopist (vezi p. 56: invazia tătarilor, ajutorul 
cerut de regele ungur Vladislav de la Rîm; trimiterea unui ajutor alcătuit din rîmlenii 
ortodocşi; înfrîngerea tătarilor şi colonizarea rîmlenilor ortodocşi în părțile Crişanei şi ale 
Maramureşului), în acea legendă însă lipseşte nota infamantă a tîlharilor din temniţele Romei. 
Prin această notă infamantă şi prin alte amănunte, interpolarea lui Simion Dascălul se apropie 
de legenda pe care a cules-o, chiar pe vremea lui Vasile Lupu, din mediul ciangăilor din 
Moldova, franciscanul Marcus Bandinus, trimis de scaunul apostolic să cerceteze parohiile 
catolice din Moldova. * 

Personalitatea acestui ciudat adnotator nu ne este cunoscută. în afară de *o notiță 
scurtă, asupra căreia vom reveni îndată, păstrată de un copist aproape contimporan, nici unul 
din scriitorii noştri vechi nu ne dă lămuriri despre el, şi nici în documentele vremii, cîte au 
ajuns pînă la noi, nu e pomenit. 

Din adnotările sale se poate deduce că venea de peste munţi, din regiunile în care era 
cunoscută limba ungară. în legenda asupra căreia ne-am oprit 

1 V, A. Ureche, Codex Bandinus, Analele Acad. Rom., s. Il, t. XIII, Mem. s. ist., 1893- 
1894, p. 130, 307. 

adineaori, el mărturiseşte că „eu, Simion Dascălul, o am izvodit din /etopisețul c4 
unguresc”. Deşi un letopiseţ unguresc cu astfel de elemente nu s-a descoperit pînă a:iim, 
totuşi faptul că legenda e scoasă dintr-o cronică ungurească pare a îl coniiima nu numai 
caracterul ei tendențios (românii se trag din tilhari), ci şi etimologiile cu caracter unguresc. 
Povestind, de exemplu, „ijderenia moldovenilor", după ce arată că Laslău a alungat cu ajutor 
primit de la Rîm (Roma) pe tătari, pînă i-a trecut apa Şiretului, continuă textual: 

„Acolo Laslău craiu... stînd în țărmurile apei, au strigat ungureşte: ser etern, ser etern, 
ce se zice româneşte: place-mi, place-mi. Mai apoi dacă s-au descălecat țara, după cuvîntul 
craiului, ce au zis ser etern, au pus numele apei Şiretul". 

în acelaşi timp, interpolatorul se vădeşte a fi şi un bun cunoscător al obiceiurilor 
ungureşti. Povestind, mai departe, cum Laslău craiul, întoreîn-du-se biruitor din războiul cu 
tătarii, în ziua de lăsatul secului, a cerut voie de la vlădicii săi să-l lase trei zile să se 
veselească cu doamnă-sa şi cu boierii, adaugă: „Şi aşa l-au blagoslovit de au lăsat sec marți cu 
toată curtea sa, care obiceiu se ține la legea lor şi pînă astăzi, de lasă sec marți în săptămîna 
postului celui mare dintiiu”. 

Dacă, în sfîrşit, mai ţinem seamă şi de faptul că interpolatorul era familiarizat şi cu 
obiceiurile ungureşti din Maramureş foarte vechi, atestate în decretele Sf. Ştefan (... „care 
semn trăieşte şi pînă astăzi la Maramureş, de se ceh-luiesc pregiur cap..."), atunci poate că nu 
sîntem departe de adevăr cînd presupunem că acest român ardelean era din părțile 
Maramureşului. Maramureşul, care ne-a dat, în secolul al XVI-lea, începuturile literaturii, ne- 
a trimis şi mai tîrziu cărturari. Chiar în vremea lui Vasile Lupu şi a lui Grigore Ureche, trăia la 
curtea boierului Pătraşcu Ciogolea din Calafendeşti (sudul Bucovinei), ca dascăl de copii, un 
asemenea cărturar maramureşean, care ne-a lăsat un frumos centom hrisostomic, cu prilejul 
înmormîntării jupînesei Sofronia, soția nefericitului boier. 

Printre cărturarii care treceau în Moldova se va fi aflat probabil şi acest dascăl Simion. 
Dintr-o notiță pe care ne-a păstrat-o un copist aproape contemporan, se pare însă că el nu se 
bucura de prea multă stimă între boierii moldoveni, căci iată ce ne spune notita: 

„Acest Simeon Dascăl, ce el se numeşte aici, mai mult se vede că au amestecat şi au 
turburat istoria decît au lucrat cevaşi pentru Ureche vornicul, carele au scris acestea, a vesti că 
e domn învăţat şi înțelept, iar acesta şi neştiut şi slab în minte, precum şi Todoraşcu 
Cantacuzin vel vist. în Moldova şi alţii; bine cunoscînd pe acela, mi-au mărturisit că de multă 
neştiinţă şi de minte puțină era acel om, precum iar el esă şi aici că <ce> au fost se arată şi pe 
lîngă altele face şi aceasta, că ale altora le face ale lui, adecă ce au scris Ureche el zice că au 
scris." 

Interpolarea lui Simion Dascălul privitoare la obiîrşia românilor din tilharii Romei a 
stîrnit o profundă indignare între cărturarii moldoveni din a doua jumătate a secolului al 
XVII-lea. 

introducerea d-lui C. C. G i u r e s c u la ediţia cronicii, publicată în colecția „Clasicii români 

MIRON COSTIN 

VIAŢA 

Miron Costin, continuatorul lui Grigore Ureche, este fiul lui loan Costin. Mama lui, 
Safta, fuca lui Miron Sulgerul, era pe de o parte nepoată lui Isaia Balica, cumnatul lui Grigore 
Ureche, pe de altă parte nepoată şi lui Miron Barnovski, domnul Moldovei. 

în domnia lui Miron Barnovski, loan Costin este hatman al Moldovei şi, datorită 
legăturilor de rudenie, şi omul de încredere al domnului. 

Barnovski, care trăia ca pribeag în Polonia, unde avea tîrguri şi sate, fusese chemat de 
boieri în domnie după detronarea lui Alexandru Iliaş (1633). Ducîndu-se apoi cu alai de 
curteni, boieri, preoți şi călugări la Constantinopol, pentru ca, potrivit cu ceremonialul 
obişnuit, să sărute poala împărăției şi să capete steag de domnie, este închis împreună cu toți 
boierii care veniseră cu 

el. îritre aceştia se afla şi postelnicul Costin. Miron Costin a notat el însuşi zilele de 
groază pe care tatăl său le-a petrecut la Constantinopol atunci. 

Miron Barnovski este decapitat din porunca vizirului şi trupul lui stă atîrnat înaintea 
curții împărăteşti o zi, umplînd de vîlvă întregul Stambul. Spre seară, vizirul dă poruncă 
ceauşilor să scoată din temniță pe chehaia nenorocitului domn. Este scos tatăl lui Miron 
Costin, care, ridicînd trupul lui Barnovski, îl duce la patriarhie şi acolo „pe scurt, cum au lăsat 
vremurile atunci, îl astrucă"! în patriarhie. A treia zi, în toiul nopţii, un caic trimis din porunca 
vizirului la temniță ridica pe Costin postelnicul. Spre groaza boierilor care credeau că-l duc 
noaptea să-l înece ori să-l muncească pentru averile lui Barnovski-vodă, Costin postelnicul e 
adus înaintea vizirului, unde află porunca împăratului că sînt slobozi să meargă să-şi aleagă 
domn pe cine vor voi. Costin, cu sufletul „întors de spaimă", se înapoiază la temniță, aducînd 
vestea cea bună celorlalţi boieri. Liberaţi, se adună cu toţii şi, ținînd sfat, aleg ca domn pe 
Meise Movilă. 

Acest episod dramatic din viața postelnicului Costin a lăsat o întipărire neştearsă în 
sufletul lui şi el constituie motivul principal care îl va determina, peste un an, să părăsească 
pentru totdeauna Moldova şi să apuce calea exilului. 

Domnia lui Moise Movilă (1633—1634) n-a fost norocoasă. Abia instalat, şi în al 
doilea an de domnie, Abaza-paşa intră în Moldova cu oaste turcească şi muntenească, sileşte 
pe domnul Moldovei şi pe boierii săi să i se alăture şi pornesc cu toţii contra Poloniei. 

La asediul cetăţii Camenița, se răspîndeşte în tabăra turcească zvonuL, pus la cale de 
hatmanul Costin, că vine dinspre pădurea Nadoborului o oaste căzăcească în ajutorul 
polonilor. 

Abaza-paşa hotărăşte retragerea peste Nistru şi, în drum atacă un tîrgu-şor — 
Studenica — a cărui garnizoană militară izbuteşte peste noapte, cu ajutorul moldovenilor, să 
se strecoare din cetate. 

Trecînd Nistrul spre laşi, Abaza-paşa prinde de veste că a fost amăgit şi, descălecînd 
cu corturile în şesul laşului, în preajma mănăstirii Balica, pune la cale să prindă a doua zi pe 
toți boierii moldoveni, să-i lege în obezi şi să-i ducă la împărăție. înștiințat de aceasta printr- 
un prieten turc, postelnicul Costin, care simţise cu un an înainte fiorul morţii la 
Constantinopol, fuge cu alți boieri la mănăstirea Pobrata şi de acolo părăseşte pentru 
totdeauna Moldova, refugiindu-se în Polonia, unde este bine primit. Aci, în 1638, dieta 
polonă, „avînd în vedere — zice actul dietei — însemnatele servicii aduse regelui şi statului în 
diferite expediții războinice", primeşte ca „indigen polon şi ca nobil polon pe Iancu Costin cu 
fiii săi: Alexandru, Miron şi Potomir”. 

Copilăria în Polonia. E prima dată cînd cronicarul nostru apare menționat în acte. 
Tatăl, hatmanul Costin, moare în exil. Fiul său, Miron, era abia în vîrstă de 5 ani la data cînd i 
se acorda indigenatul polon. 

Primită în rîndurile nobilimii, familia Costin şi-a alcătuit, după datină, şi un blazon, pe 
care un act contimporan polon ni-l descrie astfel: în cîmp albastru, un înger îmbrăcat în 
armură cavalerească şi ținînd o spadă. Deasupra coifului, în coroană, o mînă înarmată cu o 
spadă. 

! îngropa. 

Ca toți exilaţii moldoveni care obțineau cetăţenia polonă, hatmanul Costin a căutat să- 
şi facă şi el un rost, arendînd o moşie în starostia de Bar, Novosiilca-Nova. Astfel se lămuresc 
împrejurările în care Miron Costin este adus să petreacă vîrsta copilăriei şi să-şi înceapă 
instrucțiunea în limba polonă, pe care va ajunge să o stăpînească aşa de bine, încît mai tîrziu 
va scrie o cronică întreagă în elegante versuri polone. 

După propria lui mărturie, în 1646 urma cursurile colegiului iezuit din Bar, un orăşel 
la granița Moldovei, cu un important depozit pentru vinurile aduse de negustorii moldoveni. 

Colegiul din Bar — după cum ne lămureşte P. P. Panaitescu — fusese deschis de 
iezuiți în 1636, într-o casă de piatră, cu grădină împrejurul ei, şi era condus, pe vremea cînd 
Miron Costin îşi făcea studiile acolo, de rectorii Stanislav Witwinski, în 1646, şi de Francisc 
Czarniecki, fratele unuia din cei mai glorioşi hatmani ai Poloniei, Ştefan Czarniecki. Rectorii 
erau ajutați în instrucțiunea şi educaţia elevilor de opt-doisprezece preoţi, de trei-patru 
magistri şi de cîțiva frați. Programul de studii trebuie să fi fost acelaşi ca şi în celelalte colegii 
iezuite din Polonia. Cursul complet era împărțit în cinci clase: trei de gramatică şi două de 
umanioare —* între acestea era şi retorica. Baza studiului era limba latină, care servea ca 
limbă de conversaţie între elevi, aşa cum în unele pensioane din vremea noastră se întrebuința 
ca limbă de conversaţie franceza sau germana. în acest colegiu urma cursurile Miron Costin în 
vara anului 1647, cînd, pe vremea „secerei”, în drumul de la sat — adică de la moşia 
părintească — spre oraş, a fost surprins de acea groaznică năvală a stolurilor de lăcuste, care a 
durat ci'teva zile şi pe care avea s-o descrie cu atîta plasticitate, mai tîrziu, în cronica sa. 

în vara anului următor, cînd, în marea răscoală a cazacilor, ostile hatmanului căzăcesc 
Chmielnicki se apropiau de Bar, rectorul colegiului, Czarniecki, se refugiază cu profesorii şi 
cu toată şcoala la Camenița. Nu ştim însă dacă şi Miron Costin a urmat mai departe şcoala la 
Camenița. Barul a căzut în mîna răzvrătiților şi a fost în parte distrus. 

în acest timp, tatăl lui Miron Costin moare. 

Doi ani mai tîrziu, în 1650, Miron Costin, care nu avea decît 17 ani, primeşte în arendă 
moşia Novosiilca-Nova. în 1651 se afla în oastea regelui polon, luînd parte la luptele contra 
cazacilor. 

întoarcerea în Moldova. Cuiînd după aceasta, în împrejurări puţin cunoscute, Miron 
Costin se întoarce în Moldova. Apariţia acestui tînăr învăţat venit din Polonia trebuie să fi 
făcut senzaţie între rudele şi vechii prieteni ai tatălui său. Doi dintre cei mai de seamă boieri ai 


timpului, Toma şi lorgachi Cantacuzino vistiernicul! — „cari capete ca acelea, ne spune 
Miron Costin, abia de au avut cîndva țara sau de va mai avea" — îl îmbrățişează cu multă 
simpatie. 


Vremurile în care Miron Costin se întoarce în Moldova sînt dintre cele mai turburi. 
Abia se încheiase nunta lui Timus cu domniţa Ruxandra şi dom- 

! Erau frați cu postelnicul Constantin Cantacuzino din Țara Românească, marele boier 
al lui Matei Basarab şi, deci, unchi ai fiilor acestuia, Şerban Cantacuzino domnul (1678— 
1688) şi învățatul cronicar Constantin Cantacuzino stolnicul. Toma ţinea în căsătorie pe sora 
mamei lui Miron Costin. 

nia lungă, fericită şi bogată a lui Vasile Lupu (1634—1653), măcinată de ambiția 
tînărului său boier Gheorghe Ştefan, începe să se năruie. Curînd după intrarea cronicarului în 
Moldova, în Săptămîna Patimilor, se răspîndeşte în laşi zvonul că oştiri ungureşti şi muntene 
au intrat în Moldova. O scrisoare a lui Ciogolea spătarul către Vasile Lupu, trimisă în taină 
printr-un călugăr, dezvăluie complotul urzit de Gheorghe Ştefan. Dar toate sînt prea târziu. 
Surprins între două focuri, frontul unguresc cu Gheorghe Ştefan, la Roman, şi cel muntenesc, 
dincolo de Focşani, Vasile Lupu se vede nevoit să se retragă cu toată casa şi boierii de curte 
spre Hotin, de unde trimite după ajutor în Polonia, la ginerii săi, şi în Ucraina, la cuscrul său 
Chmielnicki, hatmanul cazacilor. 

în lupta deschisă atunci între Vasile Lupu şi Gheorghe Ştefan, Miron se afla împreună 
cu protectorii săi, fraţii Toma şi lorgachi Cantacuzino, în tabăra lui Vasile Lupu. Cînd domnul 
şi curtea ajung la limanurile Nistrului, Miron Costin este însărcinat cu misiunea delicată de a 
cere ajutor starostelui de Ca-meniţa, Petru Potoţki, de la care era Vasile Lupu în drept să se 
aştepte la recunoştinţă, în urma sprijinului pe care i-l dăduse ca să scape din robia tătă-rască. 
Deşi părinții cronicarului nostru părăsiseră pentru totdeauna Moldova din pricina lui Vasile 
Lupu, totuşi el şi-a împlinit cu credință misiunea. Petru Potoţki nu se afla însă în Camenița şi 
solul a trebuit să purceadă cale de trei zile mai sus, la nişte ocine ale aceluia. Starostele, aflînd 
cele întîmplate, şi-a lăsat treburile şi a pornit îndată spre Camenița să sară în ajutorul 
domnului moldovean. în acest răstimp însă, Vasile Lupu, împins de armatele lui Gheorghe 
Ştefan, a trecut Nistrul, lăsînd cetatea Hotinului în mîna vrăjmaşului. 

Ce s-a întîmplat după aceasta nu ştim precis. La a doua încercare a lui Vasile Lupu de 
a-şi recăpăta tronul, cu ajutorul ginerelui său Timus——-care avea să cadă în tranşeele din jurul 
Sucevei, răpus de o şrapnelă — Miron Costin se afla în tabăra lui Gheorghe Ştefan. La 
întîlnirea noului domn moldovean cu cele două căpetenii ale oştirilor străine venite în ajutorul 
său — Petki Istvan, „sărdarul lui Racoți", şi Condracki, „polcovnicul" regelui polon—Miron 
Costin serveşte ca tălmaci pentru limba polonă şi are astfel prilejul să reproducă, cuvînt cu 
cuvînt, discuțiunea urmată între cele două căpetenii cu privire la planul de atac al taberei lui 
Vasile Lupu, sprijinită de cazacii lui Timus. 

Domnia lui Gheorghe Ştefan a fost norocoasă pentru Miron Costin; „de la el multă 
milă am avut", spune însuşi. Gheorghe Ştefan era dealtfel un domn învăţat şi înțelept — la 
curtea lui se afla şi Milescu — şi, după mărturiile boierilor mai bătrîni, era mai priceput la 
învățarea solilor şi la răspunsul scrisorilor decît Vasile Lupu. 

Sub Gheorghe Ştefan, Miron Costin ia parte la expediţia în Muntenia pentru potolirea 
seimenilor care se răzvrătiseră contra domnului şi amenințau liniştea ţării. După o domnie de 
patru ani însă, Gheorghe Ştefan este mazilit de turci, deoarece n-a vroit să se ducă la 
Constantinopol ca „să sărute — după ceremonialul obişnuit — poala împărăției”. 

în domnia următoare, a lui Ghica-vodă (1658), Miron Costin are prilejul să-şi 
lărgească cunoştinţele despre neamul şi pămîntul românesc. Vizirul Kiupruli, hotărît să 
înlăture din scaun pe Râkoczi, porunceşte domnilor români să secondeze campania întreprinsă 
de el în Ardeal. Ghica-vodă este astfel nevoit să pornească cu boierii şi armata în Muntenia, 
unde se întilneşte cu celelalte oşti şi, împreunîndu-se cu tătarii, intră în Ardeal pe la Braşov; 
de-acolo 

răzbat prin ţara ftfrsei spre Sibiu; se urcă în sus spre inima Ardealului; văd cum tătarii 
dau foc şi prefac în cenuşă Alba-Iulia (Bălgradul) şi cuceresc, în fine, Amlaşul. Campania, 
care se încheie cu alungarea lui Râkoczi de pe tronul Ardealului, durează cinci luni, din 
august pînă tîrziu în decembrie, cî.id moldovenii se întorc, pe la Sf. Nicolae, în Suceava. 

Patru ani mai tîrziu, în războiul încins între turci şi germani, moldoveni şi muntenii, 
după porunca vizirului, sînt siliți să ia parte şi la această campanie. Miron Costin, care era pe 
atunci pîrcălab de Hotin, plecînd cu domnul său, Dabija-vodă, şi cu oastea spre Ujvar, are din 
nou prilejul să colinde meleaguri româneşti şi să privească, la Turnu-Severin, prin apa 
limpede a Dunării, pragurile podului lui Traian. Ce adînc răsunet au avut aceste ruine în 
sufletul veşnic curios şi iscoditor al cronicarului se vede din faptul că, 20 ani mai tirziu, 
amintirea lor trăia încă puternic. 

Aceste campanii, care duc pe cărturarul moldovean prin Muntenia şi Ardeal, sînt 
pentru activitatea lui literară de o însemnătate deosebită; el a avut în aceste călătorii prilejul să 
cunoască şi să simtă prin propria lui experiență unitatea neamului românesc, pe care avea să o 
expuie, cu atîta căldură, mai tîrziu, în cartea De neamul moldovenilor. 

Miron Costin, prin cultura lui largă, prin inteligenţa lui ascuţită, prin energia şi prin 
sufletul său pasionat, s-a impus în divanurile domneşti şi a fost însărcinat deseori cu misiuni 
diplomatice grele. Astfel, în toiul luptelor dintre turci şi poloni, pe cînd turcii atacaseră 
Camenița, vizirul care comanda oştirile turceşti a cerut lui Petriceicu-vodă (1672—1674) să-i 
trimită un boier cu care să discute unele chestiuni în legătură cu nevoile oştirii turceşti. 
Petriceicu a ales atunci din toți boierii ţării, „mai de treabă la voroavă", pe Miron Costin. Iată 
cum povesteşte Neculce convorbirea dintre vizir şi Miron Costin: „Şi mergînd Miron Costin 
la cortul vezirului, pusu-l-au vezirul de au şezut înaintea lui. Şi i-au zis vezirul să-i spuie 
drept: pare-le lor bine că au luat împărăţia Camenița, ori ba? Iară Miron au răspuns că se teme 
a spune drept. Vezirul au zîmbit a rîde şi i-au zis să grăiască, să nu se teamă. Atunci Miron au 
zis: Sîntem noi moldovenii bucuroşi să se lățească împărăţia în toate părțile cît de mult, iar 
peste țara noastră nu ne pare bine să se lăţească. Atunce vezirul iar au rîs şi i-au zis: Drept ai 
grăit." 

Cu această francheţă de caracter, Miron Costin a cîştigat inima vizirului şi a fost mult 
de ajutor Moldovei într-un ceas de cumpănă. Vizirul intenţiona să lase oastea turcească să 
ierneze în Moldova, dar cronicarul l-a convins că ţara este săracă şi nu va putea birui oastea 
cu fîn, grăunţe şi celelalte provizii, iar de altă parte trupele turceşti ar fi necontenit hărțuite de 
podgheazurile polone. 

în primăvara următoare, reîncepe războiul între turci şi poloni, în jurul Hotinului. 
Petriceicu-vodă, domnul Moldovei, înțelegîndu-se cu Grigore Ghica al Munteniei, trec de 
partea polonilor, şi turcii sînt înfrînți; Grigore Ghica însă, mai şiret, se duce la Obluciţa unde 
se afla vizirul, ca să se dezvinovăţească, şi de acolo la Constantinopol, unde izbuteşte să-şi 
întărească tronul. Petriceicu-vodă, rămas credincios polonilor, hotărăşte să se ducă spre 
Cernăuţi cu toată oastea moldovenească, pentru ca să iasă în întîmpinarea unui corp de armată 
polonă ce se aştepta să vină în ţară. Momentele erau critice pentru Moldova: armata turcească 
era numeroasă şi bine organizată; muntenii trecu- 

sera de partea turcilor; la hotarele Nistrului, tătarii aşteptau porunca să încalece şi să 
intre după jaf în Moldova. în acele clipe de mari frămîntări, boierii şi căpitanii slujitorilor se 
sfătuiesc între ei şi se duc la Petriceicu, rugîn-du-l să-i îngăduie a se duce pe la casele lor să- 
şi pună soțiile şi copiii în siguranță de invazia tătărască. Petriceicu le răspunde cu sumeție şi-i 
opreşte să plece. Atunci se ridică din mijlocul tuturor Miron logofătul, care răspunde 
domnului aceste cuvinte mîndre: „Ori să fie voia măriei tale, ori să nu fie, noi nu ne vom lăsa 
casele să le iee tătarii; şi s-au închinat şi au zis: să fii măria ta sănătos, şi au ieşit afai". Şi 
după el, toți ceilalți boieri şi căpitani, prinzînd curaj, au venit să se închine domnului şi au 
ieşit afară; apoi, încălecînd pe cai, au plecat în jos, unde s-au întîlnit cu boierii rămaşi 
credincioşi turcilor. 

Această atitudine dîrză a lui Miron Costin şi a celorlalți boieri moldoveni a mîntuit 
Moldova de o mare nenorocire. Polonii au fost învinşi, iar Petriceicu, cu mitropolitul Dosoftei 
şi cu o parte din boierii pămînteni rămaşi credincioşi polonilor, au trebuit să părăsească ţara. 
în locul lui Petriceicu este numit în domnie Dumitraşcu Cantacuzino (1674). 

Legăturile cu Polonii. Imediat după înscăunarea noului domn, Miron Costin a fost 
trimis, prin Ardeal şi Maramureş — fiindcă nordul Moldovei era încă teatrul luptelor turco- 
polone — în solie către marele hatman al Poloniei şi viitorul rege loan Sobieski. La 10 aprilie 
1674 Miron era primit de Sobieski la moşia acestuia, la Pielaszkowce. El cerea în numele 
domnului său retragerea garnizoanelor polone din Moldova şi oferea mediațiunea țării sale 
pentru încheierea păcii între poloni şi turci. Cu acest prilej Miron Costin intră în strînse 
legături cu Marcu Matezinski, prietenul lui Sobieski, căruia îi va dedica, mai tîrziu, cronica sa 
scrisă în limba polonă. 

Legăturile cu polonii continuară şi în anii următori. în 1677 un fruntaş al vieţii politice 
polone, loan Gninski, este trimis la Poartă ca să întărească pacea care pusese capăt războiului 
turco-polon. în Moldova domnea Antonie Ruset (1675—1678). Miron Costin, care era mare 
logofăt, iese în întîmpinarea solului cu toată boierimea, călare, la o milă depărtare de oraş. Pe 
timpul cît este găzduit în Iaşi, legăturile dintre sol şi marele logofăt sînt continui şi familiare: 
Miron trimite pe fiul său, loan, să ţină solului o cuvîntare în limba latină, iar solul trimite 
daruri cronicarului. La plecare, Miron Costin şi fiii săi însoțesc solia două ore afară din oraş. 

NI s-a păstrat, din fericire, corespondenţa solului cu Miron Costin, din care se vede că 
polonul era bucuros să discute cu marele boier moldovean, pentru binele creştinătăţii. Ziarul 
soliei, pe lîngă latura politică, conţine şi ştiri privitoare la istoria Moldovei, pe care Gninski 
le-a cules desigur de la Miron Costin. 

Pribegia în Polonia. Şapte ani mai tîrziu, Miron Costin este silit de împrejurările vieții 
să se refugieze în Polonia. Era în 1683, după campania din jurul Vienei, la care moldovenii şi 
muntenii luaseră parte ca vasali ai turcilor. Viena fusese despresurată de regele Poloniei, loan 
Sobieski. Domnul Moldovei, Duca-vodă, după o campanie care ținuse mai bine de o jumătate 
de an, se întorsese cu oastea prin Ardeal şi se afla la moşia sa, Domnești. O bună parte din 
boierime şi oştire se împrăştiase pe la casele lor, aşa că domnul se afla cu 

cîțiva boieri şi cu un număr restrîns de ostaşi. în răstimp, Petriceicu-vodă, ajutat de 
cazaci şi poloni, ocupase laşul şi, aflînd că Duca-vodă se află la Domneşti, repede într-acolo 
un podgheaz. Domnul, sfătuit de hatmanul Buhuşi, voieşte să se retragă spre Focşani, dar 
Miron Costin, înşelîndu-se asupra situaţiei, îi spuse: „Ce putere au ei să vie asupra măriei 
tale? Să nu dăm locul, că pămîntul acesta e frămîntat cu sîngele moşilor şi al strămoşilor 
noştri”. 

Sfatul a fost însă fatal. Domnul şi boierii sînt prinşi şi duşi în Polonia, unde sînt ținuți 
în captivitate. La 21 martie, hatmanul Andrei Potocki îi prezintă regelui Sobieski la Jaworow. 
Deşi documentele contimporane nu fac mențiune de aceasta, se pare totuşi că Miron Costin 
era şi el din suita domnului prizonier. Regele avea atunci la inimă o expediţie împotriva 
turcilor. Personalitatea lui Miron Costin, care ştia bine limba polonă şi care era „un foarte 
inteligent observator şi cunoscător al afacerilor turceşti", a făcut o impresie aşa de puternică 
asupra regelui, încît acesta, în loc să-l trimeată sub pază cu Duca la Lwow, I-a lăsat liber şi i- 
a dăruit ca locuință pavilionul regal de vînă-toare de la Daszowa, lîngă Stryi, unde Miron 
Costin s-a instalat în primăvara anului 1684. 

Acest exil are o importanţă deosebită pentru activitatea literară a cronicarului, fiindcă 
în timpul acesta a plăsmuit el o poemă polonă, de care ne vom ocupa într-un capitol următor. 

în Polonia Miron Costin a stat pînă în noiemvrie 1685. înrăsti mp în Moldova se 
urcase pe tron Constantin Cantemir, un vechi ofiţer al lui loan Cazimir, care comandase 
oştirile poloneze în luptele contra suedezilor. La 17 septemvrie 1685 Miron Costin primeşte 
de la fratele său Velicico o scrisoare în care acesta îi povestea că la scena întilnirii lui 
Constantin Cantemir cu seraskerul Soliman-paşa, acesta stăruise de Velicico să scrie fratelui 
său să se întoarcă cît mai curînd în Moldova, că nu va regreta. Miron Costin a trebuit să 
aştepte însă două luni pînă ce a obținut consimțămîntul regelui. 

Cronicarul se întoarce în Moldova foarte scăpătat, după cum ne încredințează Neculce. 
Domnul, vroind să-l îndepărteze de granițele polone, îl numeşte staroste de Putna, unde 
cronicarul se distinge prin energia cu care a distrus bandele de tîlhari care năpădiseră şi 
jefuiau atunci sudul ţării. 

Conflictul cu C. Cantemir. Moartea. Curînd după aceasta izbucnește conflictul între 
Cantemireşti şi Costineşti. Cantemir-vodă era un domn bătrîn, care nu ştia carte şi era bucuros 
să se razime pe familiile boiereşti mai mărunte şi pe mazili, ceea ce a stîrnit nemulțumirea 
marilor boieri. în atmosfera de harță cu vechii boieri, Velicico Costin I-a înțepat în cîteva 
rînduri pentru neştiința lui de carte. Nici Miron Costin nu I-a cruțat. Neculce ne spune că într- 
un rînd, la ospăț, i-ar fi zis: „Mai des cu paharele şi mai rar cu oblăduirile, că-i vrea măria ta 
să-ți dai sama şi n-ai putea /” Acestea au adus o înăsprire a raporturilor dintre cronicar şi 
domn, dar se pare că, în cele din urmă, se împă-caseră, căci domnul consimţise să logodească 
pe fiica sa, Safta, cu fiul lui Miron Costin, Pătraşcu. Familia Costineştilor se credea prin 
această legătură cu domnul în deplină fericire, cînd se dezlănţui tragedia ei. 

împrejurările nu ne sînt bine lămurite. Neculce ne povesteşte că Velicico intrase într- 
un complot pentru răsturnarea lui Cantemir. Complotul a avut loc 

288 


cu prilejul căsătoriei unui cumnat al lui Velicico. Unul din boierii care au luat parte, la 
banchet, Ilie Ţifescu, pe care contimporanii l-au poreclit Frige-Vacă, a dezvăluit Conspirația. 

Dimitrie Cantemir, care romanţează biografia tatălui său, ne povesteşte cu amănunte 
dramatice împrejurările în care tatăl său ar fi prins firele complotului, în solia trimisă la curtea 
lui Brîncoveanu sub conducerea ginerelui său, Lupu Bogdan, a amestecat înadins pe unul din 
conspiratori, pe care însă l-a dat în grija celorlalți ca să-i urmărească de aproape toate 
mişcările în Bucureşti. La întoarcerea soliei, află că cel bănuit stătuse mai tot timpul în 
legătură cu stolnicul Constantin Cantacuzino, unchiul lui Brîncoveanu. Constantin Cantemir 
tace. Dar într-o seară, înțelegîndu-se cu ginerele său, întinde o cursă boierilor bănuiţi, care sînt 
aduşi pe rînd la palat, împreună cu solul de la Bucureşti. Li se cere tuturor să dea declarație 
asupra conspirației. Solul — după spusele lui D. Cantemir — ar fi declarat că fusese trimis de 
Costineşti cu misiunea de a-i comunica lui Brîncoveanu că ei vor pune la cale uciderea lui 
Cantemir şi a casei sale, cu prilejul logodnei ce urma să aibă loc, şi-i cereau sprijinul pentru 
aducerea în domnia Moldovei a lui Velicico Costin. Acesta, chemat, nu recunoaşte cele 
declarate, pe care le consideră de „copilării”. 

La insistenţele domnului, el răspunde mîndru că nu poate „mărturisi ceea ce nu ştie, 
chiar dacă vodă îi porunceşte aceasta”. 

Atunci Cantemir, nemaiputîndu-şi stăpîni mînia, l-a lovit cu buzduganul în cap şi l-a 
închis în pivniţa palatului. 

Familia Cupăreştilor, care era în rivalitate cu Costineştii, a sfătuit pe domn să omoare 
pe Velicico, din moment ce l-a bătut cu buzduganul în cap. Atunci domnul a poruncit ca 
Velicico să fie decapitat. La scena cumplitei pedepse a asistat şi fiul domnului, Dimitrie 
Cantemir. 

După omorîrea lui Velicico, Cupăreştii au sfătuit pe domn să puie capăt şi logofătului 
Miron, căci acesta nu i-ar iei ta niciodată uciderea fratelui său. Cantemir-vodă, mtărîtat, a 
trimis şi după Miron Costin. Neculce, care povesteşte lucrurile la patru decenii după 
întîmplarea lor şi reprezintă astfel tradiția opiniei publice de atunci, ne spune că Miron Costin 
nu era amestecat în complot. 

în timp ce acestea se petreceau la Iaşi, cronicarul era la moşia sa, Bărboşi, copleşit de 
o mare durere, căci îi murise soția şi era ocupat cu pregătirile de înmormîntare. Pe cînd 
aştepta preoţii din satele învecinate ca să săvirşească prohodul înmormîntării, sosesc 
împuterniciții domnului ca să-l ridice şi să-l ducă la Iaşi. Slujitorii trimişi în acest scop îl 
sfătuiesc să fugă spre munţi, însă Miron Costin — şi aceasta e încă o dovadă de nevinovăția 
lui — care se simţea cu cugetul curat, n-a vrut să se salveze, ci a cerut să fie dus la laşi, să se 
dezvinovăţească în fața domnului său. 

în timp ce era dus spre laşi, soseşte vătaful de aprozi Macri, cu porunca de a-l ucide. 
Atunci — spune Neculce —Macri, care „n-a voit să se gîndească la sufletul domnului său 
care era trecut de 70 ani", a dat poruncă să fie Miron Costin decapitat (1691). Astfel, din 
răutatea unui vătaf de aprozi, care altfel n-ar fi ieşit niciodată din anonimat, capul cel mai 
luminat, mintea cea mai cuprinzătoare pe care a avut-o Moldova pînă atunci a căzut în zăpada 
drumului. 

CRONICA 

Cronica lui Grigore Ureche, în compilația lui Simion Dascălul, ducea istoria Moldovei 
de la al doilea descălecat pînă la domnia a doua a lui Aren-vodă (1594). 

Ureche moare în 1647. 

Treizeci de ani mai tîrziu, Miron Costin ia pana ca să continue istoria Moldovei de 
unde o lăsase Ureche. El avusese la început intenția să urzească istoria Moldovei pe un plan 
vast, aşa cum văzuse în istoriografia polonă, de la originile neamului pînă în zilele lui: 

„Fost-au în ghidul mieu, iubite cetitoriule, să jac Letopiseţul țării noastre Moldovei din 
descălecatul ei cel dintiiu, carele au fost de Traian împăratul, şi urzisem şi începătura 
letopiseţului; ce sosiră asupra noastră cumplite aceste vremi de acmu, de nu stăm de scrisoare, 
ce de grije şi suspinuri. Şi la acest fel de scrisoare gînd slobod şi fără valuri trebuiaşte, iară noi 
privim cumplite vremi şi cumpănă mare pămîntului nostru şi nouă. Deci primeşte această 
dată atiia din truda noastră, ca să nu se uite lucrurile şi cursul ţării de unde au mpărăsit a 
scrie răposatul Ureche vornicul." 

Din acest pasaj se vede clar că Miron Costin urzise începătura unui letopiseţ de la 
descălecarea dintii, adică de la luptele lui Traian cu dacii şi de la colonizare, dar că, din 
pricina cumplitelor vremi ce veniră asupra moldovenilor— „de nu stăm de scrisoare"—adică 
războiul turco-polon (1672— 1676), a trebuit să-l părăsească. „începătura letopiseţului", de 
care vorbeşte în predoslovie, a servit mai tîrziu ca temei pentru scrierea De neamul moldo- 
venilor. Pînă atunci Miron Costin se mulţumeşte să înfăţişeze contimporanilor săi cronica de 
unde o lăsase Grigore Ureche: 

Letopiseţul Țării Moldovei de la Aron Vodă încoace, de unde este părăsit de Ureche 
vornicul de ţara de gios, scos de Miron Costin, vornicul ţării de gies, în oraş în laşi, în anul 
de la zidirea lumii 7183, iar de la naşterea Mintuitorului lumii, lui Isus Hristos, 1675. 

Cronica a fost deci concepută înainte de anul 1675, cînd autorul ei a dat-o unui copist 
„s-o izvodească", adică să o copieze pe curat. Evident că, după copiere, Miron a revenit 
asupra ei completînd-o, amplifieînd-o, corectînd-o. Ea îmbrăţişează istoria Moldovei pe un 
cuprins de 66 de ani, de la a doua domnie a lui Aron-vodă (1595) pînă la urcarea în domnie a 
lui Dabija-vodă (1661). De la 1595 pînă către sfîrşitul domniei lui Vasile Lupu, Miron Costin 
povesteşte evenimentele după izvoare polone şi după tradiţii interne; de la sfîrşitul domniei lui 
Vasile Lupu, cronicarul povesteşte faptele la care el însuşi a fost martor şi părtaş. Această 
parte a cronicii are mai mult înfăţişarea unor memorii. 

Miron Costin avea doar cîteva luni cînd tatăl său, hatmanul loan Costin, trecuse cu 
familia pentru totdeauna în Polonia. Tatăl murise în exil şi Miron Costin împlinise 28 de ani 
cînd, spre sfîrşitul domniei lui Vasile Lupu, se întorsese în Moldova. Primit cu multă simpatie 
de frații Toma şi lorgachi Cantacuzino, tînărul expatriat este de la început introdus la curtea 
domnească, unde, în timpul zilelor de restrişte, este însărcinat cu misiuni de încredere. După 
răsturnarea din domnie a lui Vasile Lupu, cronicarul rămîne în Moldova şi,  ureînd repede 
treptele ierarhiei boiereşti, este întrebuințat continuu în 

războaie ca tălmaci pe lîngă căpeteniile oştirilor polone, iar în timp de pace trimis în 
misiuni diplomatice la curtea regilor şi hatmanilor poloni. Prin rangurile boieriei sale (mare 
comis, paharnic, vornic al țării de jos, mare logofăt); precum şi prin cultura lui latină şi 
polonă, Miron Costin este astfel necontenit pe cîmpurile de luptă şi în sfatul intim al 
domnilor, şi cuvîntul lui are totdeauna greutate în divanurile care urzesc istoria Moldovei din 
a doua jumătate a veacului al XVII-lea. 

începînd deci de la sfîrşitul domniei lui Vasile Lupu, cînd se întoarce în ţară şi intră în 
viața publică, şi pînă la domnia lui Dabija-vodă, unde se opreşte pana lui, Miron Cestin 
povesteşte evenimentele pe care el însuşi le-a trăit. Cronica lui are de aci înainte date — nu 
zicem mai interesante şi mai bogate în amănunte colorate — dar în orice caz mai sigure: „Ce 
se vede cu ochii nu încape să fie îndoială în cunoştinţă. Aşa şi nouă, iubite cetitoriule, cu mult 
mai lesne ne este o scriere de aceste vremi, în care mai la toate ne-am prilejuit singuri a fi." 

Dar spațiul de timp din cronică pe care el îl reconstituie după amintirile lui cuprinde 
numai opt ani (1653—1661). 

Pentru partea anterioară venirii lui în ţară, pînă la Aron-vodă, unde se oprise 
letopiseţul lui Ureche, adică pentru partea cea mai întinsă a cronicii, care cuprinde 57 de ani 
(1595-—1652) din 61, Miron Costin este nevoit să recurgă la tradiția orală şi la cronicarii 
străini, fiindcă, după cum mărturiseşte singur, „... letopiseţ de moldovean scris nu se află”. 

Izvoarele străine pe care le-a utilizat Miron Costin în urzeala cronicii sale au fost 
analizate pe larg de P. P. Panaitescu, în Influența polonă în opera, şi personalitatea 
cronicarilor Grigore Ureche şi Miron Costin. Sursa principală a lui Miron Costin pentru 
cronica sa a fost cronicarul polon Piasecki — său cu numele latin Piasecius. Ca episcop timp 
de 17 ani (1627—1644) în oraşul de graniță Camenița, cu care Moldova era in strînsă 
legătură, a putut astfel să fie bine informat şi asupra celor ce se petreceau în ţara vecină. 

Cronica lui, intitulată Chronica gestorum in Europa singulariorum, apărută la 
Cracovia în 1648, cuprinde istoria evenimentelor europene dintre anii 1587— 1638 si se 
încheie cu un scurt rezumat asupra evenimentelor dintre anii 1638—m 1648. 

Deşi lupta dintre episcopul de Camenița şi iezuiţi era în toiul ei pe vremea cînd Miron 
Costin îşi urma cursurile la colegiul din Bar, deşi aversiunile ridicate de cronică au 
supravieţuit multă vreme, totuşi Miron Costin, căruia desigur nu i-a rămas necunoscută 
această luptă, n-a împărtăşit vederile şi duşmănia educatorilor săi. Cronica lui Piasecki a făcut 
de la început senzație în Polonia şi a fost considerată ca cea mai de seamă operă a timpului 
său. Regele Vladislav al IV-lea spune despre el: „Res non minus docte scriptas, quam gloriose 
et praeclare per eum gestas". 

Cronica lui Piasecki conținea o mulțime de ştiri interesante privitoare la istoria 
Moldovei, pe care Miron Costin le-a trecut în cronica sa, îmbinîndu-le adesea cu știri culese 
din alte izvoare polone — pe care le vom vedea îndată— şi din tradiția orală. Din Piasecki a 
împrumutat Miron Costin ştirile privitoare la urcarea pe tron a lui Ştefan Radu-vodă, a lui 
Ieremia Movilă, a lui Ştefan Răzvan, precum şi cele privitoare: la cucerirea Moldovei de către 
Mihai Viteazul, la luptele polonilor cu Mihai Viteazul pentru înscăunarea lui Ieremia 

Movilă, la domnia lui Ştefan Tomşa, la luptele fiilor şi ginerilor lui Ieremia Movilă 
pentru recucerirea tronului Moldovei, la expediția lui Zolkiewski la Țuţora, bătălia de la Hotin 
— cu un cuvînt evenimentele moldoveneşti în care au fost amestecați şi polonii, pînă la 1621. 
De la 1621—1633 nu se mai găsesc ştiri interesante la Piasecki privitoare la Moldova. La 
1633 începe expediţia lui Abazâ-paşa în Polonia. La această expediţie sînt siliți să ia parte şi 
moldovenii, a căror oaste este condusă de tatăl lui Miron Costin, care a fost în acele 
împrejurări de mare ajutor polonilor. Piasecki povesteşte pe larg această expediţie turcească în 
Polonia şi împrejurările morţii lui Abaza-paşa, precum şi evenimentele care au zguduit după 
aceea Polonia: răscoala cazacilor şi a tătarilor din Bugeac. 

în afară de Piasecki, Miron Costin a mai avut şi alte izvoare polone. Pentru expediţia 
polonilor în Muntenia împotriva lui Mihai Viteazul, Miron Costin s-a servit de o poemă 
polonă în versuri scrisă de larosz Otwinowski, ajuns mai tîrziu secretar regal şi care a luat 
parte personal la campania pe care o descrie. Poema poartă titlul pe care îl redăm în 
traducerea românească: /zbinda primejdioasă, dar fericită, a oştirii m.s. regelui, condusă de 
starostele Cameniţei în Muntenia, descriere adevărată. A apărut la Cracovia în 1601 şi a fost 
apoi reprodusă în întregime în ediția polonă a cronicii lui Guagnini: Cronica Sarmaţiei 
europene. Din această ediţie polonă a lui Guagnini, dată de Paszkowski, a împrumutat Miron 
Costin multe ştiri privitoare la luptele de la Argeş, corectînd unele erori şi înlăturînd, cu bun- 
simţ, umpluturile retorice. 

Pentru răscoala cazacilor de la pragurile Nistrului şi a tătarilor din Cri-meea, care a 
turburat Polonia în ultimii ani ai şederii lui între străini, Miron Costin a utilizat o altă cronică 
în versuri, a lui Samuel Twardowski: Războiul civil cu cazacii şi tătarii, cu Moscova şi apoi 
cu suedezii şi ungurii, care a ținu 12 ani, sub domnia prealuminatului rege al Poloniei loan 
Casimir, apărută în 1650. Această cronică rimată a lui Twardowski a fost mult gustată de con- 
temporani — a fost de patru ori prelucrată în limba ruteană — şi autorul ei este considerat 
pînă astăzi ca cel mai mare poet epic polon din veacul al XVII-lea. Desigur că Miron Costin, 
care pe vremea cînd a apărut poemul lui Twardowski se pregătea să se întoarcă în Moldova, a 
luiat cunoştinţă şi de această operă. 

Trebuie să subliniem însă faptul că Miron Costin, spre deosebire de Ureche, nu 
împrumută nicăieri şi forma în care sînt povestite evenimentele, ci el prelucrează materialul 
istoric împrumutat, ia numai faptele, pe care le redă într-o formă cu totul personală. 

în afară de ştirile pe care le culege din cronicile polone, Miron Costin se adresează şi 
boierilor bătrîni de ţară, pe care-i aduce de mai multe ori ca mărturie în cronica sa; el se 
serveşte dar şi de tradiția orală. 

Epoca înfăţişată de M. Costin este o epocă de mari frămîntari în Orient, de lupte 
înverşunate între două civilizaţii cu totul diferite: turcii, care, sub vizirul Kiupruli, se străduiau 
să-şi croiască drum spre Orient; creştinii, car6, întețiți de papă şi de venețieni, se zbăteau să 
alunge pe păgîni dincolo de Dunăre. în această mare încăierare. Moldova şi Muntenia sînt 
silite şi ele să ia parte — după vechile capitulațiuni cu Poarta — dar pe cînd domnii noştri 

se găseau cu boierii şi oştirea în tabăra turcească, gîndurile şi simțirea li se îndreaptă 
tainic către steagurile creştine. Această stare de lucruri împarte Moldova în două tabere: una 
care, urmînd vechile tradiții politice, rămăsese credincioasă turcilor; alta care, însuflețită de 
efemerele succese ale creştinilor, nădăjduia să scuture suzeranitatea turcească prin ajutorul 
polonilor. Abia se înscăuna în laşi un domn cu ajutor turcesc, şi, de dincolo de Nistru, boierii 
pribegi ridicau un altul, pe care-l aduceau în ţară cu oaste polonă. Moldova este astfel teatrul 
unor lupte fratricide; multe capete de boieri cad în ţărînă şi sînt înfipte în parii de la porțile 
cetății, multe familii boiereşti sînt silite, la fiecare domnie nouă, să plece în exil. 

Vremurile pe care Miron Costin ni le înfăţişează, cu un rar talent de povestitor, 
reprezintă în istoria Moldovei panta de decădere, epoca de agonie a ultimelor rămăşiţe de 
autonomie. Rareori se petrece în istorie, într-un timp aşa de restrîns şi pe un petic de pămînt 
aşa de mic, mai multă învălmăşeală de evenimente, de oameni, de popoare, ca în Moldova din 
vremea lui Miron Costin. Vechi conflicte de rasă, de religie, de interese economice şi politice 
s-au ciocnit atunci la hotarele româneşti şi au cuprins în fulgerarea lor şi țările noastre. în 
1650 izbucneşte în Polonia răscoala aprinsă de cazacii de la pragurile Nistrului, uniţi cu 
hoardele tătarilor din Crimeea, şi flăcările acestui război civil se întind curînd şi în Moldova, 
tîrînd în robie tătărască nu numai țărani şi răzeşi ci şi multe case boiereşti. Abia se sting 
flăcările acestor vremi de răzmeriță şi se ridică, ațîțate de papă şi venețieni, împotriva puterii 
crescînde a turcilor, statele creştine amenințate: poloni, unguri, germani şi, mai tîrziu, ruşi. 

în 65 de ani: 22 de domnii şi nici una nu se încheie în linişte. Miron Bar-novski 
decapitat la Constantinopol; Vasile Lupu închis în fioroasa temniță a celor şapte turnuri; 
Antonie Ruset dus în fiare la Adrianopol şi căznit cu fel de fel de munci. lar pe deasupra, 
campamente de trupe turceşti în ţară, podgheazuri polone şi invazii tătăreşti după jaf şi pîrjol. 

Această epocă furtunatică, pe care cronicarul însuşi o caracterizează „cumplite vremi, 
de nu stăm de scrisori, ce de griji şi de suspine... cumpănă mare pămîntului nostru — şi, parcă 
printr-o tainică presimţire — şi nouă", această epocă zbuciumată oferea, prin diversitatea 
aspectelor, prin dramele pe care le scotea la iveală, un material uman dintre cele mai 
interesante — şi Miron Costin, care avea o viziune limpede a lucrurilor, o imaginaţie caldă şi 
un mare talent de evocare, a ştiut să prindă şi să fixeze în cronica sa, pentru toate vremurile, o 
frescă istorică plină de viață. 

Sînt în cronica sa pagini în care, cu toată întorsătura limbii, nuanţată după sintaxa 
latină, palpită incă pînă astăzi fiorul tragediilor care zguduiau viaţa turbure a Moldovei din a 
doua jumătate a veacului al XVII-lea. 

lată, de pildă, domnia sîngeroasă a lui Ştefan Tomşa, care, după ce a decapitat pe toți 
boierii şi slugile din casa lui Ieremia Movilă — între care şi pe hatmanul Balica, cumnatul lui 
Grigore Ureche — n-a vrut să cruțe, cu toată rugămintea boierilor săi, nici măcar pe un biet 
diac, „foarte de treabă de scrisoare", ci a răspuns hohotind: „Ha! ha! ha! Mai cărturar decît 
dracul nu este altul!" După aceste asasinate, nimic nu evocă mai limpede domnia tiranică şi 
caracterul sîngeros al lui Ştefan Tomşa decît familiaritatea dintre domn şi călău, pe care cu 
atîta simplitate şi concizie ne-o înfăţişează cronica- 

rul: „Avea un țigan călău, adică perzător de oameni, gros şi mare de trup. Acela striga 
de multe ori înaintea lui, arătînd la boieri: « Doamne, s-au îngrăşat berbecii, buni sunt de 
Junghiat?» Ştefan Vodă, la aceste'cuvinte, rîdea şi dăruia bani ţiganului." 

Risipa şi ruina casei lui leremia Movilă este zugrăvită precis în dramatica scenă de pe 
cîmpul de luptă de la Drăcşani. Neliniştita şi ambiţioasa soție a decedatului voievod, care avea 
să-şi încheie zilele într-un harem turcesc, trece cu carul prin tabăra însîngerată, şi, zărind pe 
bătrîni sfetnici ai soțului său, cu lacrămi în ochi suspină: „Boieri, boieri, ruşinatu-m-a 
păgînul". 

Debandada oştirii lui Vasile Lupu, pe care Matei Basarab o surprinsese, împrăştiată 
prin podgorii după pradă, în lupta de la Ojogeni, este şi ea sugestiv redată într-un amănunt 
caracteristic. Vasile Lupu se afla şezînd seara la masă cînd i s-a dat veste că se apropie 
slujitorii lui Matei Basarab: „îndată de la masă s-au sculat, şi într-o grădină peste gard au sărit, 
apucîndu-se de pre spatele a unuia din slugitori; şi acolo i-au scos calul şi au ieşit cu fuga den 
Brăila la Galaţi, lăsînd toate în Brăila, cîte nu rămăsese în Ojogeni”. 

Revolta neputincioasă a țării împotriva birurilor împovărătoare ale Porții este 
admirabil întrupată în Petru-vodă Șchiopul, care, strîngînd „boierii şi ţara, le-au zis că nu mai 
poate sătura pîntecele turcilor cel fără fund şi, luîndu-şi ziua bună de la toţi, au lăsat domnia şi 
s-a dus prin Țara Leşească la Veneţia, unde şi-au sfîrşit şi vieața, cu vecinică pomenire în 
țară”. 

Trecînd peste cotidianul banal, cronicarul ştie astfel să utilizeze cu dibăcie amănuntul 
anecdotic care scoate la suprafaţă esenţialul omenesc, viabil peste timp şi peste loc. 

Plină de asemenea detalii de senzaţie, povestirea lui Miron Costin mai este înviorată 
prin numeroase descrieri şi portrete, în care cronicarul nostru, care învățase în şcolile Poloniei 
meşteşugul compoziției — în manuscrisele lui s-a găsit un tratat de retorică — se vădeşte a fi 
un artist neîntrecut între contimporanii său. 

Este îndeajuns de cunoscută — din manualele de liceu — descrierea invaziei de 
lăcuste cu care a dat piept în Polonia. încadrarea ei în timp „aproape de vremea secerei"; 
„eram pre atunci la şcoală în Bar, în Podolia; pre cale fiind, de la sat spre oraş"; comparația 
următoare: „numai ce văzui despre amiazăzi un nor unde se ridică ca o negură; ne-au părut că 
vine o furtună cu ploaie deodată, pînă ne-am tîmpinat cu un nor de lăcuste"; şi, în sfîrşit, toate 
acele detalii realiste prinse cu un rar dar de observaţie („unde cădeau la mas, ca albinele 
zăceau... şi nu se porneau pînă nu se încălzea soarele bine... însă unde mîncau rămînea numai 
pămîntul negru împuțit; nice frunze, nice pae, ori iarbă, ori semănătură nu rămîneau..."); fraza 
şi întorsăturile ei arhaice bine adecvată la sinuozitățile tabloului, toate fac din ea ceea mai fru- 
moasă pagină de descriere din literatura noastră veche. 

Uneori descrierea, în care se vădeşte un deosebit simț pentru farmecul idilic al naturii, 
serveşte ca termen de comparaţie pentru rînduieli omeneşti, sugerînd astfel intima legătură 
dintre natură şi viață; „precum florile şi pomii şi toată verdeaţa pămîntului stau ovelite şi 
împedecate de răceala brumei, căzută fără vreme, şi apoi, după lină căldură a soarelui, vin iară 
la hire şi frumuseţile sale cele dintîiu, aşa şi teara, după greutăţile ce erau la Radu 

294 


Vodă... au venit fără zăbavă ţara la hirea sa şi pînă la anul s-au împlut de oameni şi de 
tot bişugul". 

Portretele lui Miron Costin sînt simple dar lucrate cu multă măiestrie, între trăsăturile 
care individualizează figura, una, două, scoase mai bine în relief, sînt suficiente ca să-i dea 
conturul precis: „Era la hirea sa Barnovski Vodă foarte trufaş; şi la portul hainelor mîndru, 
iară la inimă foarte dirept, blînd şi nelacom. Mînăstiri şi biserici cîte au făcut în aşa scurtă 
vreme, nici un domn n-au făcut. Făcut-au alți domni şi mai multe, iară cu mai delungate 
vremi, unii în 40 de ani, alţii în 20 de ani, iară el în trei ani... om cu frica lui Dumnezeu, de 
carele mărturisia Toma vornicul, fiind postelnic al doilea la dinsul, că în multe nopți l-au 
zărit pren miezul nopței îngeminchiat înaintea icoanei la rugă cu mare osîrdie”. 

Alteori, o simplă apropiere, de exemplu cu părintele fabulei greceşti, este de ajuns 
pentru a evoca pe Ştefan, pîrcălabul de Soroca, aşa de plastic, că-l vedem viu, trăind sub ochii 
noştri: „Om de mirat la întregimea lui de sfaturi şi de înțelepciune, cît pre acele vremi abie de 
era pîmîntean de potriva lui, cu carele şi Vasilile Vodă singur, osebi de boieri, făceau sfaturi şi 
multe ceasuri voroavă; aşa era de întreg la fire. Iară la statul trupului său era gîrbov, ghebos, şi 
la cap cucuiat, cît puteai să zici că este adevărat Isop, la cap". 

în mijlocul atîtor drame ale trecutului românesc, imaginaţia vioaie a cronicarului se 
opreşte, din cînd în cînd, pentru a ne înfățişa cu umor şi cîteva scene hazlii ale vremurilor 
sale, ca de pildă scena cu sluga lui Radu-vodă cel Mare, care slujise pe domn din copilărie şi 
care, văzînd că stăpînul său, ajuns domn, nu-şi mai aduce aminte de el, se roagă de mitropolit 
şi de boieri să grăiască pentru el, „fiindu-i slugă atîta vreme şi aşteptînd în norocul stă-pînu- 
său să fie şi el întru oameni”. Boierii intervin, şi domnul, care cunoaştea firea slugii sale dar 
nu voia să treacă peste cuvîntul boierilor, îl cheamă a doua zi şi îi dă vătăjia de divan. Aprozii 
de divan erau în mare cinste la Radu-vodă, „îmbrăcați cu urşinice şi cu cabaniță de jder" şi, 
cînd se duceau la vreun boier cu carte domnească, „boierul sta în picioare pînă se citea 
cartea". N-a trecut însă o săptămînă de la boieria slugii şi a şi venit jalbă la divan de la nişte 
femei că vătaful de aprozi le-a bătut în tîrg pe nedrept. Atunci Radu-vodă, privind spre boieri, 
le-a zis: „Au nu v-am spus că acest om de boierie nu este”. Iar către el: „Eu, măre, măcar pe 
boierie n-am apucat a-ţi zice". Şi a poruncit armaşului să ia gîrbaciul şi să-i croiască trei sute 
de toiege. 

Pe alocurea, narațiunea cronicarului trece dincolo de hotarele genului istoric şi se 
apropie, prin gradaţia interesului şi prin puterea dramatică cu care ştie să înfățişeze lucrurile, 
de nuvelă şi roman. lată, de pildă, ce viu ne înfăţişează scena plecării din laşi a lui Gheorghe 
Ştefan şi zarva iscată, pe urma lui, la curtea lui Vasile Lupu: 

„îşi trimisăse Ştefan logofătul giupăneasa la ţară, în pildă că o trimite pentru trebile 
casei; iară el, tocma în ziua cînd se cîntă în beserică canonul Sft. Andrei de la Crit, la 8 
ceasuri de noapte, gătindu-se Vasilie Vodă de beserică, încă nime den boieri nu venise la 
curte, au mînecat să-şi ia ziua bună, dîndu-i ştire de acasă că-i este giupăneasa despre moarte, 
cu hîrtie scornită. Şi întrebînd Vasilie Vodă pe postelnicei cine din boieri este afară, i-au spus 
postelniceii că este logofătul cel mare, dvoreşte să ia ziua bună; că i-au venit veste de boală 
foarte grea a giupănesei. Să fie zis Vasilie Vodă: « ce om fără 

cale logofătul: ştiindu-şi giupăneasa boleacă şi a nu o ţinere aice cu sine». Şi au zis să 
intre să-şi ia ziua bună. Intrat-au Ştefan Georgie logofătul cu faţa scornită de mare 
măhniciune, şi şi-au luat voe să meargă spre casă-şi. Spun să fie zis Vasilie Vşdă: «să afle 
lucrul pre voia say. Neştiutor gîndul omului spre ce mineşte. îndată, fără nimica zăbavă, ieşau 
cele cu grijă, şi nu cu fiece grijă au purces îndată de olac; şi într-aceiaş zi au sosit la Bogdana, 
la satul său, subt munte: şi atunci era şi oaste ungurească, toată cu Kemeni lanoş, pren potice, 
şi oaste muntenească la Rîmna, cu Diicul spătariul. 

Spun de Vasile Vodă că den beserică l-au lovit gînduri de purcesul logofătului, aşa 
fără nădejde. Şi aşa, a doua zi după purcesul lui, au început a suna aievea de unguri şi de 
munteni; la care sunet, văzîndu-se Ciogoleştii cuprinşi şi lăsaţi de logofătul cu care-şi ştiau 
voroava, au stătut la grijă ca aceea, cît pre păşitul lor şi pre căutătură, cine le-ar fi luat sama, 
le-ar fi cunoscut îndată vina. Ce, mirîndu-se cum vor face să fugă să-şi lase casele, care erau 
cu totul aice în Iaşi, cu greu, şi a doua moarte este, şi zilele lor sfirşite poate hi, cum zice: s-au 
apucat de altă îndreptătură, scriind un răvaş Ciogolea spătariul, la Vasilie Vodă, într-acesta 
chip: 

«Milostive Doamne, 

Eu, unul den slujitorii măriei tale cei străini, mîncînd pînea şi sarea măriei tale de 
atâția ani, ferindu-mă de osîndă să nu-mi vie asupra pentru pînea şi sarea măriei tale, care o 
mînînc dentr-atăţia ani, îți fac ştire măriei tale pentru Ştefan Gheorgie, logofătul cel mare, că- 
ți este adevărat veclean, şi s-au agiuns cu Racoți şi cu domnul muntenesc, şi sînt gata ostile şi 
a lui Racoți şi a lui Matei Vodă să vie asupra măriei tale: de care lucru adevărat, adevărat să 
crezi măria ta că nu este într-alt chip. » 

Şi dacă au scris răvaşul Ciogolea spătariul, au chemat la sine pre Iosaf, egumenul de la 
Aron Vodă, care era pre acele vremi duhovnic tuturor boierilor, şi cu ispovedanie giurînd pre 
egumenul să nu-l vădească cine este, şi întîiu să arate răvaşul lui Iordachi vel vistiernic, apoi 
la domnie, l-au legat cu mare giurămînt aşa să facă. Mirîndu-se călugărul de un lucru ca acela, 
au mers cu răvaşul acela la Iordachi vistiernicul; care, dacă au înţeles, şi ştiind cum s-au sunat 
aceste şi den alte părți, îndată au stătut la mare voie rea, ca un om întreg la toată firea. S-au 
lepădat îndată de răvaş şi au zis egumenului numai să meargă să dea răvaşul la domnie. Şi au 
mers şi l-au dat la Vasilie Vodă. Şi îndată ce l-au înţeles, s-au simţit cuprins de primejdie, şi 
au stătut cu mare strînsoare asupra egumenului să-i spuie de la cine au ieşit acel răvaş. Au 
stătut dintii călugărul foarte tare, primind şi moarte, iar a vădire nu poate, că era dat cu taină 
de ispovedanie răvaşul. lar dacă s-au strîns boierii la sfat, şi arătînd călugărului şi munca, 
Vasilie Vodă, ca pentru un lucru ca acela ce se atinge de domnie şi de atitea case, deci, 
luîndu-şi egumenul şi de la vlădica Varlaam, ce era pre atunci mitropolit, deslegare, au spus 
călugărul anume cine au dat răvaşul. Şi îndată chemînd Vasilie Vodă pre Ciogolea spătariul, i- 
au spus toate de-amănuntul, şi cum este şi Ştefan serdariul tot într-acela gînd şi la acela sfat..." 

Nici o mişcare a personajelor, nici una din acele expresii semnificative ale lor, care 
vădesc ceva din adîncul sufletului omenesc, nu scapă din vedere cronicarului. Viclenia 
marelui logofăt, care vine la curte pe neaşteptate, 

înaintea tuturor boierilor, spre a-şi lua rămas bun cu „hîrtie scornită” că-i este 
jupîneasa bolnavă şi care intră la domn cu „faţa scornită de mare măhni-ciune"; bănuiala 
domnului: „din biserică l-au lovit gînduri de purcesul logofătului, aşa fără nădejde" ; teama şi 
zbuciumul sufletesc al complicilor, care se văd ameninţaţi „cît pre păşitul lor şi pre căutătură, 
cine le-ar fi luat seama le-ar fi cunoscut îndată vina"; grija marelui boier Iordachi vistiernicul, 
care se leapădă de răvaş; şi, în sfîrşit, acea admirabilă figură a unui călugăr din alte vremuri, 
cu statornica lui credință în sfinţenia cuvîntului dat la spovedanie, „care foarte rău au stătut 
primind şi moarte, iar a vădire nu poate că era dat cu taină de ispovedanie răvaşul" şi care cu 
toate stăruinţele divanului şi cu toate muncile grozave cu care era ameninţat nu a dat lucrul pe 
față decît după ce i-a dat dezlegare mitropolitul Varlaam — toate aceste amănunte 
caracteristice, povestite concis, dramatizează naraţiunea, dau viață caracterelor şi le fac să se 
mişte sub ochii noştri. 

Drama prăbuşirii lui Vasile Lupu se desfăşură apoi repede, ca un film, cu episoade de 
un patetism încordat pînă la catastrofa finală. Figura lui Timus, cazacul cu „firea de hiară 
sălbatică", este luminată din plin. încăpăținat, impulsiv şi ranchiunos. Asasinează pe pisarul 
polon al socrului său şi umblă cu sabia în mînă după Iordache vistiernicul şi Toma vornicul pe 
care-i bănuia că au fost protivnici căsătoriei lui. Domnul „îşi frînge mîna de ginere ca acela". 
„Mai bine mort să hie el, decît să hie boierii care-i are la inima sa cu toată credinţa, la atîta 
grijă”. Boierii umblă „cu sfieală, şi tot pre ascuns. Noaptea, pre poarta despre casele doamnei, 
veneau la curte." Lupta de la Teleajăn e pierdută din pricina lui. Apoi se începe prada. 
Jefuiesc mănăstirile, bat cu tunurile Dragomirna, „ruşinînd cazacii femei şi fete.., mai rău ca 
păgînii". Gheorghe Ştefan însă nu se lasă. Sub zidurile Sucevei, cazacii sînt în mare 
strîmtoare, „pieile de pe cai morți frigeau... opincile şi rădăcinele mîncau". Şi, în sfîrşit, 
ultimul act al dramei: Timus e răpus „de un glonţ de tun, pe cînd dormea subt cortul său" în 
tranşee, iar Vasile Lupu, silit să părăsească Moldova şi închis în temniţele Constantinopolului. 

Presărată cu amănunte pitoreşti, cu portrete bine zugrăvite, cu descrieri plastice, 
povestirea lui Miron Costin e limpede, vioaie, captivantă. Comparaţii sugestive (domnii care 
înfruntă urile ca şi' „copacii cei mai înalți", care „mai multe vifore şi mari vînturi sprijinesc"; 
Racoți în cumpăna vieţii „ca cel ce se îneacă şi de sabie goală se prinde"); proverbe plastice 
(„Banii răscolesc în lume împărățiile şi mari cetăți surpă, cum zice un cuvînt leşesc: sula de 
aur Zidul pătrunde; sau vorbind de rivalitățile dintre Matei Basarab şi Vasile Lupul: „zece 
dervişi pe un covor pot încăpea, iară doi împărați într-o ţară nu încap"); expresiuni pline de 
prospețime luate din materialul concret al limbii (au luat cîmpii; nu era copt în vîrsta sa; 
umbla cu capul a mînă; soarele era mai sus de trei, patru sulițe; pe vremea secerei) — toate 
acestea laolaltă dau stilului său un colorit viu şi o savoare deosebită. 

Chiar întorsăturile frazei, deşi modelate după sintaxa latină — după cum se va vedea 
mai pe larg la sfîrşit, cînd vom studia în bloc aportul cronicarilor la formarea limbii literare — 
îşi au la Miron Costin un ritm al lor particular. 

DE NEAMUL MOLDOVENILOR, DIN CE ŢARĂ AU EŞIT STRĂMOŞII LOR 

A doua operă importantă a lui Miron Costin este scrierea intitulată de Kogălniceanu 
Cartea pentru descălecatul dintii al ţării Moldovei şi neamul moldovenesc, iar de regretatul C. 
Giurescu, care observă că titlul acesta dat de Kogălniceanu nu concordă cu cel original al 
autorului, De neamul moldovenilor, din ce ţară au eşit strămoşii lor. 

Data. Data cînd a fost compusă aceasta scriere — chestiune de caie este legată o 
problemă interesantă privitoare la evoluția personalității literare a cronicarului — este 
nesigură. Originalul lui Miron Costin s-a pierdut sau — ca să fim prudenţi față de surprizele 
pe care ni le scot din cînd în cînd la iveală arhivele şi bibliotecile țărilor învecinate — nu s-a 
descoperit pînă acum. Toate copiile ajunse pînă la noi, începînd cu cea mai veche, din 171*2, 
nu cuprind nici în titlu, nici la sfîrşit, nici o indicație de dată. Singurele ştiri pe care ni le dă 
cronicarul însuşi în Voroava către cititori, cu care îşi începe letopiseţul de la Aron-vodă 
înainte, sînt vagi şi dau naştere la interpretări diferite. lată ce putem afla de la însuşi 
cronicarul în această privință: „Fost-au în gîndul mieu, iubite cetitoriule, să fac letopisețul țării 
noastre Moldovei din descălecatul ei cel dintîiu, carele au fost de Traian împăratul, şi urzisem 
şi începătura letopiseţului; ce sosiră asupra noastră cumplite aceste vremi de acmu, de nu stăm 
de scrisoare, ce de grije şi suspinuri. Şi la acest fel de scrisoare gînd slobod şi fără valuri 
trebuiaşte, iară noi privim cumplite vremi şi cumpănă mare pămîntului nostru şi nouă. Deci 
priimeşte această dată atîta din truda noastră, ca să nu se uite lucrurile şi cursul ţării, de unde 
au părăsit a scrie răsposatul Ureche vornicul... cu această făgăduință, că şi letopiseţul întreg să 
aştepţi de la noi, de vom avea zile şi nu va fi pus prea veşnicul sfat a puternicului Dumnezeu, 
țării aceştia țenchiu şi soroc de săvîrşire". 

Făgăduința dată de cronicar în aceste rînduri n-a putut-o îndeplini, căci dacă 
Dumnezeu s-a îndurat şi n-a pus „soroc de săvîrşire" — de sfîrşit — țării sale, zilele lui au fost 
tăiate brusc în tragedia din 1691, prin uneltirile viclene ale vrăjmaşilor. Surprins.astfel de 
moarte la vîrsta de 58 de ani, el n-a putut pregăti acel „letopiseţ întreg", de la descălecatul 
dintîi pînă în vremurile sale. Din toată strădania lui au rămas numai două fragmente: 
letopiseţul țării de la Aron-vodă pînă la Dabija şi cartea De neamul moldovenilor. Aceasta din 
urmă este însă o lucrare neterminată, după cum se vede bine din analiza internă a textului. 
într-un loc cronicarul trimite la „capul — adică capitolul — care va scrie de graiul acestor 
tări" şi în care intenționa să arate că şi limba este dovadă că „în graiul nostru pînă astăzi sunt 
cuvintele unele latinești, iar altele italieneşti”. Acest capitol la care trimite Miron Costin n-a 
fost scris şi tot astfel a rămas nescrisă şi încheierea din capitolul al V-lea. în care voia să arate 
„de legea creştinească, de unde au luat-o”. 

Caracterul acesta fragmentar al operei a îndreptățit pe regretatul C. Giurescu să creadă 
că Miron Costin — în pasajul din Voroavă în care, după ce arată că a avut în gînd să scrie 
letopisețul Moldovei de la descălecatul cel dintîi — spune că urzise şi începătura letopisețului, 
făcînd prin aceasta aluzie la Cartea pentru întiiul descălecat. începătura letopiseţului, pe care 
cronicarul 

însuşi spune că o urzise, este, după Giurescu, cartea De neamul moldovenilor. £a este 
într-adevăr neterminată şi astfel anterioară cronicii. 

însă din predoslovia, adică din prefața cu care-şi deschide cartea, precum şi din planul 
şi factura operei De neamul moldovenilor, rezultă că această scriere are un caracter 
independent; nu este începutul unui letopiseţ, ci o monografie de sine stătătoare, cu o tendință 
polemică, destul de clar exprimată, menită să răstoarne „basna" lui Simion Dascălul şi să 
lămurească originile neamului, atît de întunecate în Moldova timpului său. Unele aluziuni la o 
convorbire pe care cronicarul a avut-o în laşi cu un episcop italian, pe care P.P. Panaitescu îl 
bănuieşte a fi Vito Pilluzo, numit episcop de Buzău abia în 1679, dovedesc că opera a fost 
scrisă după întoarcerea din exilul polon, adică după 1686. 

La aceste argumente aduse de P. P. Panaintescu, trebuie adăugat şi faptul că autorul 
semnează predoslovia: Miron Costin „carele am fost logofăt mare în Moldova”, cuvinte ce nu 
cred că au fost interpolate posterior de copişti, întrucît n-aveau nici un interes să facă acest 
adaus. Or, din biografia pe care am schiţat-o în capitolul precedent, s-a văzut că Miron Costin 
a ajuns logofăt mare în 1677; pe la începutul lui 1678 a fost scos din logofeţie de Antonie 
Ruset; dar în anul imediat următor el este din nou ridicat de către Duca-vodă la rangul de 
mare logofăt, funcţie pe care o păstrează pînă în 1684, cînd emigrează în Polonia şi cînd 
pierde pentru totdeauna marea logofeție. Dacă el iscăleşte predoslovia cărții: Miron Costin 
„carele am fost logofăt mare în Moldova", înseamnă că a scris-o cel puţin după 1678 şi foarte 
probabil după 1684. Cu această vîrstă oarecum înaintată—-la 1686 Miron Costin avea 52 de 
ani — cadrează dealtfel şi unele pasaje din introducere, ca: „Eu, iubite cetitoriule, nicăeri n- 
am aflat nici la un istoric, nici latin, nici leah, nici ungur, şi viaţa mea Dumnezeu ştie cu ce 
dragoste <era> pururea la istorii, iată şi pînă la această virstă acum şi slăbită”. 

Aceste ultime cuvinte nu pot fi deci nici ele o interpolare, cum credea Giurescu, căci 
nu se vede ce anume ar fi putut îndemna pe un copist să le introducă în textul predosloviei. 

în sfîrşit, planul, compoziția şi stilul lucrării dovedesc îndeajuns că avem a face cu o 
operă de maturitate a unui scriitor format, cu o producere tirzie a urzelii începuturilor. 

Originalul operei, după cum spuneam la început, s-a pierdut sau nu a fost încă 
descoperit. Textul ni s-a păstrat în 18 manuscrise, dintre care cel mai vechi se afla înainte de 
război în Biblioteca imperială din Petersburg şi a fost copiat probabil de Axintie Uricarul, 
pentru Nicolae Mavrocordat, în 1712—1713. Această copie este nu numai cea mai veche din 
cele cunoscute pînă acum, dar în acelaşi timp şi cea mai apropiată de originalul lui Miron 
Costin. 

în afară de versiunea acestui manuscris, se mai cunoaşte încă o a doua versiune, 
păstrată în manuscrise mai noi, care pe de o parte este defectuoasă, pe de alta sporită cu 
interpolări în capitolul V şi cu alte două capitole adăugate de unul din fiii lui Miron Costin —- 
care anume din ei nu s-a putut preciza, Pătraşcu sau mai probabil Nicolae Costin. Aceste 
adausuri au fost făcute cu intenţia de a completa şi a rectifica afirmările tatălui. 

Regretatul C. Giurescu a publicat, într-o ediție critică, textul manuscrisului din 
Petrograd, copiat în 1712—1713 de Axintie Uricarul — text care se apropie mai mult de 
prototipul pierdut. La acest manuscris, luat ca bază, a adăugat variantele din celelalte 
manuscrise, precum şi adausurile din versiunea a doua, publicate cu caractere mărunte (petit). 
E cea mai bună ediție critică a operei lui Miron Costin, ediție de care ne folosim şi noi în 
analiza literară ce facem. 

Scrierea lui Miron Costin este o operă polemică. Ea este menită să spulbere legenda 
pusă în circulație de Simion Dascălul, după care neamul românesc s-ar trage din tilharii 
trimişi de la Roma în ajutorul craiului Laslău. 

Miron Costin îşi dădea însă bine seama că în Moldova timpului cunoştinţele despre 
daci şi romani — dacă existau — erau cu totul vagi şi confuze. 

Scopul operei lui este să probeze că noi ne tragem din coloniştii romani. Dar pentru ca 
ideea unei asemenea obiîrşii glorioase să aibă între contimporanii săi tot răsunetul cuvenit, 
autorul are nevoie de trei capitole iniţiale: unul în care să se lămurească în ce parte a 
pămîntului se află Italia din care a venit Traian cu coloniştii romani; un al doilea în care să se 
expună pe scurt istoria romană şi să scoată în relief mărimea şi puterea împărăției romane, şi, 
în fine, al treilea capitol consacrat strămoşilor daci care au stăpînit meleagurile noastre pînă la 
epoca cuceririi romane. 

După aceste noțiuni preliminare, cronicarul intră în miezul problemei: cucerirea şi 
colonizarea Daciei. 

Traian, pe care Miron Costin îl ştie ca era „de neamul său spaniol", ur-cîndu-se în 
scaunul împărăției şi nemaiputînd suporta decăderea, „slăbiciunea", la care ajunsese imperiul, 
„a aşezat veniturile" statului şi „apoi, îndată s-au apucat de oaste împotriva tuturor care 
ieşiseră de sub ascultarea împărăției", în fruntea acestora stăteau dacii, care, încă „din zilele 
lui Domițian, luau bir din vistieria Rîmului, pentru ca să nu strice țările împărăției cu prăzi”. 

Strîngînd o oaste de 600.000 de oameni, a purces din Italia spre părțile Dunării, pe la 
anul 120 — poate însă să fie o greşeală în manuscris, deoarece în numerotaţia chirilică 102 se 
poate confunda uşor de 120 : pB — pK. Deche-val, cum îl numeşte Miron Costin, trecînd cu 
ostile sale Dunărea, i-a ieşit înainte în ţările Misiei — pe care cronicarul le identifică cu 
Dobrogea — şi într-un război crunt a fost înfrînt. 

După această izbîndă, Traian a ajuns cu ostile la apele Dunării, unde, adunînd din toate 
„acele părți şi olate" lucrători, „au zidit acea mare minune a veacurilor”: turnuri cu pod de 
piatră peste Dunăre, „căruia cu ochii noştri am privit pragurile, prin apa limpede a Dunării, 
cînd am mers cu Dabija Vodă, cu ostile, la Ui var”. 

După gătirea podului, Traian a trecut cu toată oastea în limanurile noastre şi a zdrobit 
pe daci într-un război crîncen, în care însuşi „craiul Decheval" a pierit. 

Din expunerea făcută pînă aci, s-a putut observa că Miron Costin confundă cele două 
războaie ale lui Traian cu dacii într-unui şi că strămută primul război în Dobrogea. Aceste 
confuzii şi altele, pe care le vom vedea, au făcut pe Kogălniceanu să spună în prima ediţie a 
Letopiseţelor că „în această bucată, Miron este mai mult decît slab în privirea cunoştinţelor 
clasice”. Jude- 

cată este cam aspră, fiindcă, după cum vom vedea îndată, confuziile se dato-resc în 
parte şi izvoarelor ce i-au stat la îndemînă. 

După căderea lui Decheval, neamurile dacilor s-au risipit. Populaţia care a rămas pe 
loc în Muntenia şi Moldova, „prostime şi ţărani”, toată a „scos-o Traian de pre aceste locuri 
peste munți, în Ardeal, unde se retrăsese şi căpeteniile dacilor cu casele lor”. 

Pe meleagurile rămase libere de locuitori, de la Carpaţi şi Dunăre pînă la Nistru şi la 
Marea Neagră, adică în Ţara Românească şi Moldova, Traian a adus din Italia coloniştii 
romani, „Casaşi şi oșteni". 

Asemenea colonii romanii obişnuiau să facă pretutindeni, căci este plină lumea de țări 
descălecate cu colonii romane, „şi la Asia, Anadolul, şi la Africa, barberii, şi la Hispania, şi 
franţoji şi la Rumele, în ţările greceşti, un neam ce le zicem cuțovlahi, colonia Rîmului este". 
Miron Costin are astfel idee şi de originea romană a aromânilor, dar, la epoca în care scria, 
noţiunile despre ei, ca o ramură din tulpina cea mare a latinității orientale, erau vagi. 

Cronicarul explică apoi obiecțiunea pe care ar ridica-o cititorii săi: de unde atîta 
mulțime de oameni şi atîtea țări descălecate numai din Italia? El începe prin a reaminti marea 
întindere a împărăției romane, care cuprindea toată lumea de la apus şi aproape tot răsăritul. 
Din cele mai îndepărtate colțuri ale imperiului curgeau spre Italia şi spre Roma valuri de 
populaţie. Cînd Italia se umplea de oameni, de nu mai biruia pămîntul cu hrana lor, scoteau cu 
sorți locuitori din oraşe şi sate şi-i strămutau în provinciile imperiului cu populaţie mai rară 
sau în ţările cucerite, unde le împărțeau pămînturile şi întemeiau colonii, aşezîndu-i alături de 
ostaşii bătrîni, „veteranes". 

Ajuns aci, Miron Costin se opreşte o clipă asupra basnei scornită de Simion Dascălul, 
că rădăcina neamului nostru se trage din temnițele Rîmului, pentru a o spulbera prin 
următoarele argumente hotărîtoare: 

1. Imposibilitatea de a alcătui o armată aşa de numeroasă şi de a coloniza o ţară aşa 
de întinsă, punînd temeliile unui neam, cu tîlhari scoşi din închisoare: „Din temnițe cu sutele 
de mii de oameni, unde s-ar afla? Ş-apoi femei iară atîtea tîlhărițe?" 

2. Anacronismul pe care e întemeiată întreaga legendă: „Deci unde este şi cît vac este, 
cînd au venit Traian pe aicea şi cînd s-au bătut Laslău craiul unguresc cu tătarii? între Traian 
şi Laslău craiu, opt sute de ani sunt." 

3. Numele pe care îl poartă pînă astăzi urmaşii coloniştilor romani. După colonizare, 
provincia cucerită a fost împărțită, din punct de vedere administrativ, în Dacia superior şi 
Dacia inferior şi, sub acest nume de Dacia, mulți istorici şi geografi contimporani cu Miron 
Costin numeau ţările noastre. Poporul însă, norodul — cum zice cronicarul — „nu ş-au 
schimbat numele său, ce tot romanus, apoi cu vremea şi <după îndelungate) veacuri, români 
pînă astăzi”. Ţările megieşe ştiu că „neamul nostru a venit din Italia, fiindcă italienilor le zic 
vloh, tot astfel şi nouă ne zic vlahi, fiindcă din Italia împăratul Traian a pornit fără număr 
mulțime de norod şi 1-a aşezat în aceste ţări ale Daciei vechi". 

4. în sfîrşit, ca o mărturie „peste veacuri trăitoare" de isprăvile împăratului Traian, 
care a înconjurat această parte de lume şi a „descălecat neamul, seminţia şi limba noastră", stă 
şanțul Troianul, săpat de oştenii lui „în veşnică 

pomenire", începînd din Muntenia şi trecînd peste Şiret, Prut, Nistru, Nipru pînă la 
Don. 

în capitolul al V-lea, autorul, continuînd argumentarea romanităţii neamului, revine 
asupra numelui etnic de român, „care stă ca un temeiu vechi neclătit", pentru a explica, în 
lumina pe care o poate aduce, celorlalte neamuri, numele Moldova, de la apa Moldova, şi 
Muntenia, de la munte sau de la Olt m— crede cronicarul — fiindcă leşii zic muntenilor, 
molteni. 

De la numele etnic, Miron Costin trece la o nouă dovadă: portul, care nu este tot aşa de 
concludent ca numele şi limba — o recunoaşte cronicarul însuşi — căci „portul stătătoriu ca 
numele şi limba nu este”. Totuşi, unele particularități ale portului românesc, în special 
încălțămintea țăranilor noştri, opincile, înfăţişează — după cum observase mai înainte 
Laurenţiu Toppeltin — o mare asemănare cu încălțămintea ostaşilor remani. 

Capitolul al V-lea nu este însă terminat. în manuscrise el are titlul De numele 
neamului acestei ţări şi de portul şi de legea creştinească, de unde au luat. Argumentul pe 
care Miron Costin dorea să-l scoată din religia creştină a neamului nostru nu este expus în 
nici unul din manuscrisele ce ni s-au păstrat şi desigur că n-a fost scris, cronicarul fiind 
surprins de moarte. 

Această operă a lui Miron Costin, ca să poată fi judecată din punctul de vedere al 
originalității ei, trebuie să-i cercetăm mai întîi izvoarele. 

Miron Costin ne dă el însuşi o listă de izvoadele, de istoricii pe care i-a consultat: 
„Dion, Evtropie, Carion, Cavaţie <Covacciosus>, Bonfin ungur şi Toppeltin de Mediaş", la 
care adaugă o a doua listă de „historicii leşeşti cari au scris de lucrurile Moldovei": „Dlugoş, 
Crommer, Stricovskii, Piaseskii vlădicul de Premisla, Martin Paşcovskii, Bilskii <Bielski>". 

Regretatul Giurescu şi, după el, P. P. Panaitescu au arătat cu citate paralele că Miron 
Costin a cunoscut cronicarii poloni pe care-i citează. 

Giurescu susţine că, în ce priveşte cronicarii latini şi unguri citați, Miron Costin nu i-a 
utilizat direct, ci din opera scriitorului sas Lorenz Toppeltin, din care el tradusese în tinerețea 
sa partea a li-a: Revolutiones seu occasus Transsylvanorum, sub titlul Istoria crăiei ungureşti. 
Opera lui Toppeltin — o cărticică mică în 8° — a apărut în 1667, laLyon, sub titlul Origines 
et occasus Transsylvanorum, şi expune originea, obiceiurile şi portul naționalităților din 
Transilvania. Ea cuprinde, pe lîngă multe lucruri bune pentru timpul său, şi o largă parte de 
fantezie, mai ales privitor la originea popoarelor. Astfel, de exemplu, pretinde că saşii se trag 
din sciți. Despre originea românilor din Ardeal, în opera lui Toppeltin se găseşte un scurt 
pasaj în care se pomeneşte de luptele lui Traian cu dacii, de cucerirea şi colonizarea Daciei, de 
asemănarea dintre încălțămintea românilor şi încălțămintea ostaşilor romani. Miron Costin 
împrumută cîteva mici pasaje din Toppeltin, dar are totdeauna grija — ca cel mai scrupulos 
istoric modern — să citeze sursa: „Stă împotrivă... Topeltin din Mediaş, anume zicind...”, sau 
„caută ce scrie de portul românilor iscusitul istoric Lavrentie Topeltin din Mediaş. Cuvintele 
lui ţi le isvodesc..." 

în opera lui Miron Costin sînt însă capitole întregi care lipsesc din Toppeltin, dar de 
care cronicarul nostru avea neapărată nevoie pentru a introduce pe cititorul său moldovean în 
problema aşa de interesantă pentru el a începuturilor neamului său. 

în afară de ştirile împrumutate din Toppeltin şi din cronicarii poloni, Miron Costin a 
mai pus la contribuţie cunoştinţe istorice şi geografice, precum şi reminiscenţe din cultura sa 
clasică dobîndită în şcolile umaniste ale Poloniei. Astfel, vorbind de începuturile Romei, el 
redă tradiţia virgiliană a fundării Romei, iar într-alt loc expune legenda sinuciderii Lucreţiei !, 
aproape cuvînt de cuvînt după Titus Livius (cartea I, cap. XLVIII). 

în opera lui Miron Costin se găsesc şi erori. Ideile greşite că saşii se trag din geţi, că 
secuii sînt sciți se regăsesc însă şi la Toppeltin; ideea că litvanii se coboară dintr-o colonie 
romană, care a fugit din Italia şi s-a aşezat pe țărmurile Balticei în timpul lui Nero, este o idee 
pe care Miron Costin a împrumutat-o din cronicarii poloni Paszkowski, Bielski şi Matei 
Stryikowski. 

O bună parte din greşelile pe care le găsim în opera lui Miron Costin se explică dar 
prin stadiul în care se afla pe acea vreme istoriografia popoarelor vecine. 

Trecînd peste confuziile şi greşelile ce nu sînt atît ale lui, cît ale timpului în care a 
scris, ceea ce ne interesează pe noi, cei de astăzi, în opera lui Miron Costin, este claritatea, 
relieful şi mai ales căldura cu care, pentru întîiaşi dată în cultura noastră, marele boier 
moldovean pune problema latinității neamului. 

De la primele rînduri cronicarul izbuteşte să ne prindă şi să ne înlănțuie atenția prin 
forma de o rară frumuseţe literară în care ne înfăţişează motivele care l-au îndemnat să scrie: 
greutatea problemei şi lupta lăuntrică prin care a trecut pînă cînd, în cele din urmă, „biruit-a 
gindul”: 

„începutul ţărilor acestora şi a neamului moldovenesc şi muntenesc şi cîţi sînt în ţările 
ungureşti cu acest nume români pînă astăzi, de unde sînt, şi din ce seminţie, de cînd şi cum au 
descălecat aceste părți de pămînt, a scrie multă vreme la cumpănă au stătut cugetul nostru. Să 
încep osteneala aceasta după atîtea vacuri de la descălecatul țărilor dintîi, de la Traian împă- 
ratul Rîmului, cu cîteva sute de ani preste mie trecute, se sparie gîndul. A lăsa iarăş nescris, cu 
mare ocară înfundat neamul acesta de o samă de scriitori, este inimii durere. Biruit-au gîndul 
să mă apuc de această trudă, să scot lumii la vedere feliul neamului, din ce isvor şi seminție 
sînt lăcuitorii ţării noastre Moldovei, Ţării Munteneşti şi românii din ţările ungureşti, cum s- 
au pomenit mai sus, că tot un neam şi odată descălecaţi sînt." 

Este de admirat cu cîtă artă literară ştie să înfrîngă tiparele obişnuite ale limbii, pentru 
ca să adapteze ritmul frazei la frămîntarea sufletească; cum subliniază fiecare nuanță a 
cugetării, aşezînd înainte, pe primul plan, motivele cumpănirii, lăsînd la sfîrşit ideea 
principală („multă vreme la cumpănă au stătut cugetul nostru... se sparie gîndul... este inimii 
durere"), pînă cînd izbucnește deodată, descătuşată, hotărîrea: „,biruit-a gîndul". 

Miron Costin se vădeşte şi în această operă a lui o fire caldă şi comunicativă care 
păstrează necontenit contactul cu cititorul său. Un minunat „cau-seur", „dintre toți boierii 
Moldovei cel mai de treabă la voroavâ” — cum ni î-a prezentat Neculce. Scoborîndu-se la 
nivelul de înţelegere al cititorilor săi moldoveni, introduce trei capitole inițiale pentru a-şi 
lămuri unde vine Italia, care a fost întinderea şi puterea imperiului roman, cine au fost 
strămoşii noştri 

! Ediţia Giurescu, p. 21—22. 

daci. E un tip vizual, care transformă abstracțiunile în imagini concrete. lată de pildă 
ce plastic ne redă noțiunile abstracte de punct cardinal şi de distanță geografică: „Țara Italiei 
de aicea de la noi derept spre apusul soarelui este, nu aşa depărtată de ţara noastră, că de la 
Belgradul, carele îl ştim mai toți că este pe Dunăre, unde cade apa Savei în Dunăre, 
neguțitoreşte mergînd cale de...! zile este pînă la Veneţia. Şi Veneţia este pe pămîntul Italiei". 
Tot atît de concret este prezentată şi descrierea Italiei, o ţară pe care n-o văzuse: „Este țara 
Italiei plină, cum se zice, ca o rodie de cetăţi şi oraşe iscusite; mulțime şi desime de oameni, 
tîrguri vestite, pline de toate bişugurile. Pentru mari iscusenii şi frumusețări, pămîntului 
aceluia i-au zisu-i raiul pămîn-tului, Italia, a căruia pămînt, oraşele, grădinile, tocmelile la 
casele lor, cu mare desfătăciune traiului omenesc, n-are toată lumea. Văzduh supt ceriu blînd, 
voios şi sănătos; nici călduri prea mari, nici erni grele. De grîu, vinuri dulci şi uşoare, 
untdelemn, mare bişug, şi de poame de tot feliul: chitre, năramze, alămii şi zahăr", şi, după ce 
descrie mai departe caracterul poporului, încheie descrierea cu o adevărată apoteoză: „Aceia 
ţară este acum scaunul şi cuibul a toată dăscălia şi învăţătura. Cum era într-o vreme Athina la 
greci, acmu Padova în Italia — şi de alte iscusite şi trufaşe meştereşuguri" (se gîndeşte 
desigur la arta italiană). 

Ceea ce constituie farmecul literar al operei lui Miron Costin este strălucirea stilului în 
care se străvede, pe de o parte sinceritatea adîncă şi convingerea nezdruncinată în adevărul pe 
care îl expune, iar pe de altă parte duioşia sentimentului naţional, care vibrează la fiecare 
pagină aproape, aci încăl-zindu-se de măreția originii romane: „Caută-te dară acmu, 
cetitoriule, ca într-o oglindă şi te priveşte de unde eşti, lepădînd de la tine toate celelalte 
basne, cîte unii au însemnat de tine, de neştiință rătăciți, alții de zavistie, care din lume între 
neamuri n-au lipsit niceodată..."; dincoace revărsîndu-se într-o simpatie comunicativă, cînd 
vorbeşte despre Grigore Ureche, înaintaşul său în ale istoriei: „Laud osîrdia răposatului 
Ureche vornicul, care au făcut de dragostea țării letopiseţul său... că numai lui de această ţară 
i-au fost milă să nu rămiie întru întunerecul neştiinței ..."; dincolo izbucnind într-o ironie 
caustică împotriva interpolatorilor: „Pre acest Simeon Dascălul, Istratie Logofătul l-au fătat cu 
basnele lui, şi Misail Călugărul de la Simeon au născut, cela fiu, cestalalt nepot". 

Cu acest naționalism se îmbină, într-un tot armonic, un accent de bătrî-nească şi 
familiară sfătoşenie, în care pare că o undă discretă de înfrățire porneşte din sufletul boierului 
cărturar către cititorul necunoscut: „Puternicul Dumnezeu, cinstite iubite cetitoriule, să-ți 
dăruiască, după aceste cumplite vremi a anilor noştri, cîndya şi mai slobode vacuri, întru care, 
pe lîngă alte trebi, să aibi vreme şi cu cetitul cărților a face iscusită zăbavă, că nu este alta şi 
mai frumoasă şi mai de folos în toată viaţa omului zăbavă de cît cetitul cărților...” sau finalul 
predosloviei: „Ceteşte cu sănătate această a noastră cu dragoste osteneală, de toate fericiri, şi 
daruri de la Dumnezeu voitoriu, Miron Costin..." 

Ideea originii romane, pe care Miron Costin a susținut-o cu atîta relief şi căldură, a 
avut un puternic răsunet în cultura noastră veche. Ea a fost 


1! Lacună în text. 
304 


reluată, cu multă erudiție, e drept, dar nu şi cu mai multă pasiune, de Nicolae Costin şi 
Dimitrie Cantemir în Moldova şi de stolnicul Constantin Cantacu-zino în Muntenia. 

Ea era dealtfel aşa de scumpă cronicarului, încît el a mai dezbătut-o în alte două opere, 
scrise în limba polonă. 

CRONICA ȚĂRII MOLDOVEI ŞI A MUNTENIEI 

în epoca în care polonii luptau pentru creştinătate sub zidurile Vienei, Miron Costin a 
scris două opere în limba polonă — una în proză, alta în versuri — menite să dovedească 
latinitatea neamului său, pe care vitrege împrejurări politice îl sileau să urmeze steagurile 
turceşti împotriva creştinilor. 

Deşi aceste opere nu fac parte din literatura românească, totuşi, pentru întregirea 
personalităţii literare a cronicarului şi pentru cunoaşterea adîncită a ideilor lui despre 
romanitatea neamului, ne vom opri pe larg şi asupra scrierilor lui în limba polonă. 

Prima, scrisă în proză, poartă titlul: Chronica ziem Moldawskich y Mul-tanskich, sau 
în româneşte: Cronica Țării Moldovei şi a Munteniei, şi este redactată într-o polonă —: ne 
încredințează Bogdan — „foarte corectă şi chiar frumoasă pentru un român care nu fusese 
între poloni de mulți ani şi care, în ţara lui, avea de bună seamă puține ocaziuni să citească şi 
să vorbească această limbă". Cronica începe cu o scrisoare către comisul coroanei polone, 
care — după prețioasele indicaţii date de dr. Eugeniu de Barwinski, în ediţia latină a cronicii 
lui Miron Costin, publicată de „Comisia istorică a României" — este Marcu Matezynski. 
Acesta, deşi ieşit dintr-o familie săracă, totuşi prin calitățile sufleteşti a atras din copilărie 
simpatia şi s-a bucurat de prietenia regelui loan Sobieski, ajungînd să ocupe în stat demnitatea 
de mare comis al coroanei. Marcu Matczynski a îndeplinit această funcție între 1676—1683; 
deci opera.lui Miron Costin este scrisă în acest interval de timp. m Din felul cum vorbeşte în 
scrisoarea adresată marelui comis: „Socot de o deosebită fericire a mea că o parte a cronicii 
mele despre ţara Moldovei, înainte de a ieşi la lumină în Moldova, va ajunge în mîinile unui 
bărbat atît de mare, în urma cererii unei persoane cu care domnia-ta ştii foarte bine în ce 
strînse legături am fost totdeauna", se vede clar că această operă nu este alcătuită pentru 
marele comis, ci pentru altcineva, pentru „un bărbat atît de mare", care i-a cerut aceste 
informații printr-o altă persoană, cu care el a fost totdeauna în strînse legături. Această 
persoană dacă nu este. -=- printr-o figură stilistică — însuşi Marcu Matezynski, este atunci 
solul polon loan Gninski, care, după cum s-a văzut mai sus, a fost trimis în 1677 la Poartă, 
pentru confirmarea păcii turco-polone. Miron Costin era atunci mare logofăt la curtea lui 
Antonie Ruset. Pe timpul petrecut de solia polonă în Iaşi, Miron Costin a fost în cele mai 
strînse legături cu Gninski; îşi trimiteau reciproc daruri; la plecare, logofătul şi fiii săi 
întovărăşesc călări pe sol. 

E probabil că pe timpul şederii sale în Iaşi, loan Gninski să fi cerut lui Miron Costin 
informațiile despre Moldova, pe care acesta le trimite prin Marcu Matczynski, spre a „ajunge 
în mîinile unui ba. rbat atît de mare”. Acest „bărbat 

atît de mare" poate să fi fost însuşi regele loan Sobieski, căruia boierul nostru îi dedică 
mai tîrziu şi o poemă în versuri, de care ne ocupăm în capitolul următor. 

Lucrarea este alcătuită din 19 capitole, dintre care primele cinci au un caracter istoric, 
pe cînd celelalte au un caracter lingvistic, etnografic şi geografic. Părțile operei nu se îmbină 
însă într-un tot unitar; trecerea de la unele capitole la altele se face brusc; cîteva dintre ele 
conțin o simplă înşirară de nume proprii. Exceptînd partea de istorie, care alcătuieşte într- 
adevăr un bloc întreg şi despre care autorul spune că este fericit că va ajunge în mîinile unui 
bărbat atît de însemnat, înainte de a vedea lumina în Moldova, restul — capitolele finale cu 
informații etnografice şi geografice — neînchegate bine între ele şi reduse uneori la o simplă 
listă de nume proprii, fac mai mult impresia unor anexe, adăugate pentru a satisface 
curiozitatea şi a răspunde, poate, unor informaţiuni cerute. 

în primele cinci capitole, autorul înfăţişează istoria poporului român de la origine pînă 
la al doilea descălecat, avînd însă ca idee centrală chestiunea latinităţii neamului. începe cu 
primii locuitori ai ținuturilor româneşti, dacii, pe care autorul, după concepţia istorică a vremii 
lui, îi crede a fi de aceeaşi rasă cu tătarii. Povesteşte pe scurt invazia dacilor în ținuturile 
romane de la sudul Dunării: Misia, Tracia, Iliria; ridicarea podului peste Dunăre; luptele lui 
Traian cu dacii, căderea lui Decebal şi colonizarea Daciei. După ce povesteşte mai departe 
cum Traian a ridicat în Dacia cetăţi pe care le-a umplut cu soldați, aşezînd în ele domini, de 
unde numele pe care îl poartă — zice el — pînă azi principii români, expune repede campania 
lui Traian în Asia şi încheie primul capitol cu moartea lui Traian în Egipt, la 120. 

în capitolul al II-lea se ocupă de valul lui Traian, care este „cel dintîi semn de graniță" 
ridicat de cuceritorul Daciei după aşezarea romanilor în aceste părți. Trece apoi la cetățile 
întregi sau ruinate din Moldova. Uneia ar fi, după el, foarte vechi, zidite de daci, ca de pildă: 
Hotinul sau Cetatea-Albă, „unde a trăiat bietul Ovidiu, poetul surghiunit pentru nişte versuri 
necunviincioase". Despre altele, ca de exemplu Suceava, Neamţu, Tighina, spune că nu se 
poate şti dacă sînt din vremea dacilor sau a romanilor. Despre cîteva, ca bunăoară Turnul lui 
Neoptolem de pe apa Cogălnicului şi Tătar-Bunar, crede că ar fi făcute de bizantini. Toate 
însă au fost refăcute şi înconjurate cu ziduri de domnii moldoveni, mai ales de „vestitul domn, 
bătrînul Ştefan Vodă". 

După aceste mici digresii, autorul, reluînd în capitolul IV firul istoric, povesteşte cum, 
la 100 de ani după colonizare, împăratul Adrian, neputînd opri invaziile barbarilor, a surpat 
podul de pe Dunăre. Coloniştii romani, nemaifiind în stare a se împotrivi singuri, s-au retras, 
unii peste Dunăre, înspra Italia, alții în Maramureş, în mijlocul munților, sau în masivul 
Carpaţăor de la izvoarele Oltului. 

Invaziile au dăinuit 1000 de ani. Dintre popoarele năvălitoare, numeşte, după Atila şi 
ordiile sale, pe sloveni, şi, în sfîrşit, pe unguri. Aceştia au trecut munții, s-au luptat cu românii 
şi i-au supus. Românii se aflau sub unguri cînd năvăliră tătarii, care se întinseseră pînă în 
Ardeal, peste unguri. Laslău, craiul unguresc, nemaiputînd suferi pe tătari, strînse oaste, îi 


alungă din Ardeal, îi urmări peste munţi şi-i bătu din nou crîncen, mai jos de Roman. 

Aci intercalează legenda eponimă a Şiretului, pe care o cunoaştem de la Si-mion 
Dascălul. Laslău, văzînd pe tătari dînd buzna în Şiret şi înecîndu-se, a zis: „Seretem, 
seretem!" (Aşa-mi place, aşa-mi place!); de aci numele Şiretului. După această înfrîngere, 
tătarii se retraseră mai departe în câmpii, iar pe locurile de sub munte cobortră românii: mai 
întîi muntenii cu domnul lor, Negru-vodă, şi apoi moldovenii din Maramureş cu domnul lor, 
Dragoş-vodă. 

După această parte istorică, urmează două capitole în care ni se explică numele 
poporului şi al țărilor româneşti. Ideile ne sînt cunoscute din analiza pe care am făcut operei 
De neamul moldovenilor. Românii se numesc între ei cu numele strămoşilor romani. „Cînd 
vrei să întrebi pe cineva dacă ştie moldo ven este, îi zici: ştii româneşte? tot atît cît: sris 
romanice?" Străinii îi numesc cu acelaşi nume cu care numesc şi pe italieni, recunoscînd astfel 
latinitatea poporului român. Teoria că numele de vlah vine de Ia Flaccus, hatmanul rîmlenilor, 
o respinge şi aci ca fiind poveste. 

Explică apoi numele Munteniei de la „muntean, adică podgcrean", țara muntenilor, 
fiindcă descălecătorii stătuseră atîta vreme în munţi. Pentru a lămuri numele Moldovei, reia, 
după Ureche, legenda lui Dragoş m— „fiul unui dominus din vremurile vechi" m— care, 
luîndu-se după un zimbru, I-a ucis, i-a pus capul spre amintire într-o ţeapă, lîngă rîu, şi „de 
aci cel dintîi sat, întemeiat de ei, se cheamă pînă astăzi Bourenii”. După numele căţelei şi-a 
luat mai întîi numele rîul Moldova, nume ce s-a extins apoi asupra ţării întregi. Despre numele 
Basarabiei nu are ştiri; n-a putut afla „cu nici un chip de unde să-şi fi luat început această 
numire", dar o pune în legătură cu familia domnitoare din Muntenia, a Basarabilor, pentru a 
explica „de unde s-a luat cel ce a scris mai întîi despre Basarabia: că aceasta ar fi țara 
muntenească". 

După ce lămureşte mai departe marca din pecetea domnească a celor două principate 
româneşti, zimbrul în Moldova şi corbul în Muntenia, şi după ce arată titlurile vechi ale 
domnilor din hrisoave, trece, în două capitole deosebite, la limbă şi religie, insistînd cu acest 
prilej asupra obîrşiei romane, pentru ca apoi să încheie lucrarea prin cîteva note descriptive, 
cu caracter geografic: despre judeţele Moldovei, despre ţinuturile luate de turci de la Moldova 
(Chigeciul, Chilia şi Cetatea-Albă), despre ţinuturile Munteniei şi, în sfîrşit, despre rîurile şi 
oraşele din ambele țări. 

Deşi aceste notițe geografice sînt prea sumare, uneori reduse la o simplă înşirare de 
nume proprii, totuşi ele sînt interesante pentru istoricul şi geograful de azi, fiindcă ne ajută să 
reconstituim împărțirea administrativă de altădată, ca de pildă: judeţul Săcuieni din Muntenia, 
care venea pe lîngă Rîmnic: oraşe de odihnioară, azi decăzute îri stare de sate, ca, de pildă, 
Cerneţul, care la începutul veacului trecut era încă reşedinţa județului Mehedinţi, dar care a 
decăzut după ridicarea Turnu-Severinului; tot astfel oraşele Cornăţelul (poate cel din 
Dîmboviţa) şi Grădiştea din Muntenia; sau, în Moldova, Piscul, azi sat în județul Covurlui. 

în întregul concepției lui Miron Costin despre problema romanităţii neamului, opera 
aceasta înfăţişează un interes deosebit, fiindcă nicăieri în alte lucrări ale sale chestiunea 
latinităţii limbii nu este dezbătută mai pe larg şi tratată cu mai mult relief ca aci. Un întreg 
capitol din această operă este consacrat limbii, luată ca mărturie a descendenței romane. 

„Dovada cea mai vădită despre obîrşia acestui popor — zice el — este limba lui", care 
a păstrat pînă astăzi factura latină. Deşi, în cursul veacurilor, limba s-a corupt şi a împrumutat 
numeroase elemente din limbile popoa,-relor învecinate—-mai ales de la slavi, mai puține de 
la unguri şi turci—totuşi „temeiul vorbirii este pînă astăzi din limba latină". Şi pentru a 
învedera aceasta, el dă o listă de 87 de etimologii (57 substantive, 30 verbe), unele nu tocmai 
uşoare, dar toate exacte, precum: 


su sp 
percilia rîncene 
oculus ochi 

m = m 
anduco ănînc 

tra = tri 
nsmitto mit 

oc = uc 
cido id 

scr “scriu etc. 
ibo 

au = to 
tumnus amnă 

pri pr 
mum vei  imăvară 
stella stea 

no = no 
X apte 


în afară de aceste lucruri prețioase pentru timpul acela, se găsesc, cum, dealtfel era de 
aşteptat, în opera lui Miron Costin şi naivități: cuțovlahii, vrea să zică „şchiopii, fiindcă din 
oastea romană au rămas acolo numai şchiopii şi bolnavii”. Se găsesc şi erori: „Dacii au fost un 
popor tătăresc din marea Tartarie"; sau afirmaţia că Traian, după colonizarea Daciei, a înaintat 
cu ostile peste cîmpuri, a trecut Donul, a intrat în marea Tartarie şi s-a lăsat prin Bactria în 
Siria, pe cînd, de fapt, campania lui Traian împotriva armenilor şi a părților e independentă de 
campania împotriva dacilor şi a avut loc în 114; sau aserțiunea că Traian a murit în Egipt la 
120, pe cînd, de fapt, Traian a murit în Cilicia, la 117; confuzia între titlul „herzeg” din 
pecetea domnilor munteni şi Haţeg (ţinutul): „voevod — zice el — şi domn al ţării 
Ungrovlahiei, Almaş, Făgăraş, Herceg" (în loc de Haţeg) ş.a. 

Dar, trecînd peste naivităţile şi erorile care sînt mai mult ale timpului, partea 
interesantă a acestei opere adresate străinilor este conştiinţa clară a unității neamului în toată 
întinderea lui. Moldovenii, muntenii, românii ardeleni şi chiar macedoromânii — cuţovlahii, 
cum îi numeşte el — sînt ramuri răzlețe din trunchiul unui singur neam. Convingerea obirşiei 
comune este la el atît de puternică, încît îmbrățişează laolaltă, într-o singură privire, istoria 
țărilor surori şi, în notele finale, după fiecare capitol geografic privitor la Moldova urmează 
un altul privitor.la Muntenia. 

Conştiinţa limpede a unității naționale îl face să vadă în munteni, cu care ai săi au fost 
adesea în vrajbă şi războaie, nişte adevăraţi frați. Şi este într-adevăr interesant să vezi cum 
acest mare boier din divanul Moldovei, care stătea dîrz înaintea domnilor săi, vorbeşte 
străinilor despre munteni nu cu resentimente, ci, dimpotrivă, cu înduioşare frăţească. 
Amintind într-un loc naiva părere a unora dintre contimporanii săi că muntenii ar fi bruni 
fiindcă boierii au obiceiul de a-şi da copiii să fie alăptaţi de doici luate dintre ţigance, el 
adaugă cu bun-simţ: „Eu unul nu pot lăsa să treacă acest lucru despre ei, ca despre nişte rude 
şi frați ce-mi sînt, avînd şi ei aceeaşi soartă şi aceleaşi suferinţe cu noi”. 

Conştiinţa obiîrşiei comune şi a unităţii neamului avea astfel darul să deschidă calea 
unei apropieri sufleteşti între cele doua țări surori, care pînă atunci trăiseră în rivalități şi 
lupte. 

POEMA. POLONĂ; DESPRE MOLDOVA ȘI ŢARA ROMÂNEASCĂ 

Poema în versuri polone despre Moldova şi Ţara Românească cuprinde mai puține 
ştiri istorice decît cronica polonă, dar, în schimb, prin lirismul ei mişcător şi prin pitorescul 
legendelor, îi este superioară ca valoare literară. Unul dintre cei mai competenţi istorici ai 
literaturii polone, Al. Briîckner, o aşează printre cele mai bune produse de acest gen ale 
literaturii polone din secolul al XVII-lea. 

Opera a fost scrisă în anul 1684, pe timpul cînd Miron Costin a fost nevoit să stea în 
Polonia, urmînd în captivitate pe Duca-vodă. în Polonia, Miron Gostin, cîştigînd aprecierea 
deosebită a regelui Sobieski, căruia i-a fost prezentat împreună cu Duca-vodă, a fost găzduit, 
împreună cu copiii săi, la Daszow, în castelul de vînătoare al regelui, în timp ce nefericitul său 
domn îşi tîra zilele în închisoare. 

în răstimpul acestei găzduiri, Miron Costin a scris Poema polonă, în versuri de cîte 13 
silabe. Genul cronicilor rimate — de obicei în versul eroic, de 13 silabe — era pe atunci la 
modă în Polonia. Miron, urmînd unui îndemn mai vechi venit din partea regelui loan Sobieski 
— om de cultură rafinată, care dorea să cunoască trecutul țărilor româneşti —m şi-a prelucrat 
Cronica Țării Moldovei şi a Munteniei în frumoase versuri polone. 

Poema începe cu o dedicație către rege, prin care boierul moldovean mărturiseşte că se 
ruşinează de „muza sa sarmată", „nu pentru că ea n-ar fi la înălțimea celor mai înalte 
subiecte... ci din pricina nemdemînării lui în această limbă". Această neîndemînare, spune mai 
departe, provine din faptul că de mai mult de zece ani n-a mai întrebuințat decît foarte rar 
polona'. Poema ni s-a păstrat de fapt în două manuscrise, care reprezintă două redacții diferite, 
şi într-unui din acestea, cel destinat regelui, autorul a reluat poema vers cu vers, a corectat 
greşelile gramaticale, a îndreptat unele expresii, cautînd termeni poloni plini de evocare; a 
refăcut adesea versuri întregi, pentru a corecta măsura ori rima. 

El arată apoi în prefață motivele care l-au îndemnat să se apuce de acest lucru: „Mai 
întîi geniul regelui, care caută să afle atît despre țările mărişi întinse, cît şi nu mai puţin despre 
cele mici”. Al doilea motiv este faptul că istoricii poloni pomenesc în cronicile lor ceva şi 
despre Moldova şi menţionează că poporul român se trage din Italia, dar nu amintesc nimic 
despre vremea cînd s-au aşezat la țărmurile Dunării, ale Nistrului şi ale Mării Negre. Pentru a 
îndeplini dorinţa regală şi pentru a umple această lacună a istoriografiei polone, marele 
logofăt al Moldovei îşi înstrună lira ca să cînte, cum spune el, „patria înlăcrămată şi pe bieții 
locuitori ai Ţării Moldovei". 

Poema e brodată pe aceeaşi canava pe care fusese lucrată şi cronica polonă. Ea 
cuprinde cam acelaşi material istoric, orînduit în acelaşi plan; numai că tendinţele literare ale 
scrierii şi simţul poetic al autorului îl silesc să înlăture amănuntele de erudiții greoaie, să 
introducă elemente descriptive şi să dea mai multă dezvoltare legendelor populare. 

Poema este împărțită în trei părți inegale, dar bine distincte, avînd fiecare cîte un titlu 
separat. 

Prima parte are ca titlu: Despre neamul moldovenesc; despre prima lui descălecare de 
către Traian şi pleacă de la ideea unităţii neamului. Romanii— spune el — au colonizat 
odinioară amîndouă Daciile de la valurile lui Traian, pînă ce vremea îndelungată i-a împărțit 
în trei. Cei dintii au fost sub unguri, în Țara celor şapte cetăți (Transilvania), unde, aduşi de 
Traian, trăiseră împreună cu dacii. lar moltanii, care îşi trag numele de la Olt, numiţi şi 
munteni de la „munţi", au făcut şi o a doua descălecare, după cea dintîi a lui Traian. A treia 
ramură e cea din Moldova, numită aşa după rîul Moldova, descălecată din peşterile 
maramureşene spre malurile joase ale mării. Atît aceştia cît şi ceilalți poartă numele vestit de 
rumâni. Deci nimeni să nu pună la îndoială că se trag de la Roma. 

După ideea unităţii naţionale, cronicarul povesteşte cucerirea Daciei, colonizarea, 
descrie granițele noii provincii romane, cetățile, valul lui Traian şi încheie prima parte cu 
expediţia lui Traian în Asia, moartea lui în Egipt şi cu apoteoza marelui împărat: 

„Și acum fiecare să privească o astfel de putere! Veacurile de acum nu au una 
asemănătoare, nici un astfel de monarh care în cîţiva ani, într-un singur marş, într-un singur 
război, să înconjure lumea, nepărăsind nici o clipă cîmpul de lupta. De ce se mai minunează 
cineva de războaiele purtate de turci, care țin numai şase luni... Roma l-a făcut pe Traian 
nemuritor. Prin veşnica lui columnă, a arătat lumii că gloria voastră este veşnică, monarhi 
slăviți!". 

Partea a doua poartă titlul: De risipirea coloniilor lui Traian de către tătari şi de 
locuințele romanilor în munți. Reluînd firul povestirii, spune cum, după Traian, imperiul 
roman intră în decadență, şi Adrian, nemaiputînd ţine piept invaziilor barbarilor, distruge 
podul de peste Dunăre. Coloniştii se retrag atunci pe linia munților, în ţara Făgăraşului, în 
regiunea Hațegului, în Maramureş şi în munții Gurghiului şi ai Ciucului. în curgerea 
veacurilor, limba lor latină s-a corupt: din dominus şi deus s-a format cuvîntul dzeu, 
Dumnezeu; din meus = al meu; coelum — cer; homo = omul; frons = frunte; angelus = 
îngerul. La cuvintele latine s-au adăugat apoi împrumuturi din ungureşte şi slavoneşte. 

Pe cînd ținuturile dunărene erau în părăsire, năvăliră ungurii, care su-puseră pe 
români. Cu tot traiul lor îndelungat prin munți, românii n-au pierdut elementele civilizației 
romane, fiindcă natura cea dintîi a lucrurilor nu piere: „prima materia non corrumpitur". 
Ungurii, sub regele Vladislav, pornesc împotriva tătarilor care se aşezaseră în Moldova, îi bat 
cumplit mai jos de Roman şi, în locurile rămase libere, urmează a doua descălecare. 

Partea a treia, Despre a doua descălecare a Moldovei şi a Munteniei după alungarea 
tătarilor, este cea mai frumoasă, deoarece conține o serie de legende populare pline de farmec 
în liniile lor simple şi naive. Cartea se deschide cu povestirea legendelor privitoare la 
întemeierea Moldovei. 

în Maramureş, în satul Cuha, se afla Dragoş, fiul lui Bogdan, care ardea de dorința de 
a arăta ceea ce poate înfăptui. Mama lui 1-a împiedicat multă vreme să plece în lume după 
isprăvi vitejeşti, dar într-o zi, ivindu-se în sat un zimbru, Dragoş a socotit aceasta ca un semn 
prevestitor şi, alegînd repede 

300 de tineri înarmaţi, a plecat cu ei în căutarea zimbrului. Ei merg necontenit de-â 
lungul rîului, călăuziți de cățeaua Molda, care adulmeca pretutindeni urmele fiarei. Urcînd 
coastele Carpaţilor, ajung pe culmea muntelui de unde privesc desfăşurîndu-se în vale „atât cît 
ochiul poate cuprinde... pînă în întinderile fumurii — sînt expresiile cronicarului — luncile 
Prutului, pămîntul viitoarei Moldove”. Aci amintirea pribeagului se înduioşează şi în vreo 80 
de versuri următoare el evocă, într-un colorit bucolic, frumusețile patriarhale ale ţării sale. 
„Peste tot cîmpii mănoase, păşuni întinse, care alte pămînturi se pot asemăna în lume cu 
acestea?" Maluri joase la vaduri, asemenea labirintelor de grădini pe ape: „Egiptul nu întrece 
luncile Prutului în bogăţie. Aci o jumătate de copeică produce şapte măsuri de grîu... în anii 
roditori, ovăzul, secara, dau unsprezece măsuri, iar meiul peste douăsprezece." Ţară roditoare 
ŞI „cîmpii pline de flori, asemenea raiului", se întind pînă la Nistrul cel mare, care, „chiar 
acolo unde desparte în două Podolia” curge între stînci sculptate natural, ca şi cum ar fi fost 
lucrate de mînă de om". Vînătorii privesc minunați această ţară şi, scoborînd din ceața 
munților, aud într-o pădure deasă lătratul căţelei. Cronicarul poet povesteşte apoi> după liniile 
cunoscute ale legendei, uciderea zimbrului, moartea căţelei şi numirea rîului Moldova. 

După uciderea zimbrului, Dragoş şi ai săi nu mai vor să părăsească locurile acelea atît 
de pitoreşti şi se leagă prin jurămînt să rămînă acolo. Ei aşează capul zimbrului pe un stîlp, ca 
semn prevestitor de bine şi întemeiază primul sat, Bourenii, „căci zimbrul se numeşte pe 
moldoveneşte bour", şi aleg ca pecete a noului stat capul de zimbru. 

După ce se aşează, cercetînd împrejurimile pustii, zăresc deodată „un punct cenuşiu, 
care se ridica dimineaţa, în zorile liniştite, ca un stîlp drept pînă la nori" Rămîn înmărmuriți şi, 
curioşi să vadă cine locuieşte în asemenea pustietăți, pornesc înspre fum. Mergînd într-acolo, 
dau într-o dumbravă rotundă şi veselă, pe țărmul unei ape, „peste roiuri de albine şi peste un 
bătrînel încărcat de ani. El acoperea stupii şi umbla în jurul lor să dreagă cîfe ceva, să vadă 
dacă vreo matcă îşi scoate albinele, sau să îndrepte fagurii, să ia ceara asemenea 
chihlimbarului, căci — adaugă cronicarul într-o glosă marginală—în țara Moldovei se află în 
stupi ceară cu miros de chihlimbar." Pe cînd băfrînul „îşi îndemna albinele la muncă mai 
zeloasă", tovarăşii lui Dragoş îi dau „binet ome". Tresare bătrînul. îi pun întrebări. El 
răspunde în rusește: „Nu pricep, pe Dumnezeu!" încearcă să se înțeleagă cu el prin semne şi, 
în cele din urmă, află printr-un tălmaci că este Iaţco din Sniatyn. „M-am aşezat de cîţiva ani 
aci şi am o prisacă mică. Afară de voi n-am văzut pe nimeni." Dragoş îi întăreşte stăpînirea şi 
îl trimite să-şi aducă neamurile din Sniatyn. Pentru a lămuri originea principatului muntean şi 
a explica imaginea corbului din stema ţării, Miron Costin reproduce o altă legendă, culeasă în 
Muntenia, şi care are în tot întregul ei factura populară. 

Era — zice autorul — pe vremea cînd poporul locuia încă pe apa Oltului, o româncă 
frumoasă pe care o îndrăgi principele Ardealului. Rămînînd grea, principele îi dete un inel 
spre credinţă şi o trimise la părinți, spunîndu-i că, îndată ce va naşte, să vie cu pruncul şi cu 
semnul la dînsul. Românca, născînd copilul, plecă împreună cu fratele ei către curtea 
principelui. Pe drum, istoviţi de mers, se aşezară să se odihnească la marginea unei păduri de 
stejari. 

Aci mama, ca să potolească plînsul copilului, îi dădu inelul princiar să se joace cu el. 
Pe cînd copilul zburda vesel, un corb, zărind de pe creanga unui stejar că străluceşte ceva în 
mîna copilului şi luîndu-l drept o bucată de carne, cum era chinuit de foame, se repede ca un 
fulger, răpeşte inelul de aur şi-l înghite cu lăcomie. Copilul ţipă, zgîriat de ghearele corbului, 
mama sare în picioare şi fratele, deşteptîndu-se, vede cu uimire că „inelul e pierdut şi odată cu 
dînsul şi cuvîntul principelui". Atunci se ia după corb, care se aşezase pe o cracă, îl ocheşte cu 
săgeata şi-l ucide. 

Episodul acesta al răpirii inelului de o pasăre de pradă este un element de folclor foarte 
răspîndit, precum am arătat în altă parte!, şi se regăseşte destul de des în literaturile medievale 
(bunăoară în romanele Pierre de Provence et la belle Maguelonne, Giulia e Ottinetto şi chiar 
în 0 mie şi una de nopți). 

Apoi — urmează povestea — fără să scoată inelul din gâtlejul corbului, porniră cu toții 
la drum. Ajunşi la curtea principelui, îi prezentară copilul şi inelul în gîtlejul corbului, ca un 
semn dumnezeiesc. Principele ia copilul, îl ridică în rang făcîndu-l domn peste ținutul 
Făgăraşului şi-i dă ca stemă corbul. Copilul acesta este Negru-vodă, descălecătorul Ţării 
Româneşti, şi de la el a rămas corbul ca stemă a principatului muntean. 

După aceşti descălecători de ţară, autorul trece repede peste domniile următoare, fără 
să amintească decît pe Roman, pe care îl consideră ca frate al lui Dragoş, şi se opreşte mai 
mult asupra lui Alexandru, care — spune el — a fost asemenea unui rege, încît amintirea lui o 
slăvesc locuitorii pînă azi, „numindu-l cel bătrîn şi bun”. 

Poema în versuri polone nu aduce ceva nou în chestiunea originii latine a neamului 
față de celelalte două lucrări de care ne-am ocupat pînă acum. Dimpotrivă, multe date istorice 
au fost aci cu totul reduse sau chiar lăsate la o parte; în schimb, au fost introduse elemente 
descriptive şi a fost dezvoltat materialul legendar. 

Scopul lui Miron Costin n-a fost însă să facă din această poemă o operă de erudiție, ci 
una poetică, uşoară şi plăcută, care să cîştige sufletul cititorului său regal pentru frumuseţea 
pămîntului moldovenesc şi pentru interesanta obîrşie a poporului român. Faptul că, în vremea 
noastră încă, unul din cei mai buni istorici ai literaturii polone, Al. Bruckner, consideră opera 
cronicarului ca un produs de seamă în literatura polonă a veacului al XVII-lea dovedeşte că 
Miron Costin şi-a ajuns ținta. 

i VIAȚA LUMII 

în afară de meritele lui pentru istoriografia moldovenească, Miron Costin mai are şi pe 
acela de a fi printre inițiatorii liricii româneşti. El este primul cărturar care a încercat la noi 
poema filozofică. înainte de el, compusese în Moldova mitropolitul Varlaam cîteva versuri 
stîngace la stema țării, publicate în Cartea românească de învățătură din 1643. 

Contimporan cu Miron Costin, mitropolitul Dosoftei s-a străduit sa traducă, după 
modelul lui Kachanowski şi, uneori, sub influența poeziei populare. Psaltirea în versuri, pe 
care a publicat-o la Uniew, în 1673. Deşi chiar la sfirşituJ 

! Cărțile populare, II, p. 341-342. 

acestei tipărituri poetice a marelui mitropolit găsim, ca o frumoasă dovada de înfrățire 
culturală între cărturarii lumii vechi, adause şi 18 versuri în care se vorbeşte despre mîndria 
originii noastre latine, cu exemple vădite, ca podul lui Traian de la Turnu-Severin, versuri 
datorite „prea cinstitului vornic mare în ţara de jos, Miron Costin" — importanța activității 
poetice a lui Miron Costin stă în altă scriere a sa. înainte de 1673 Miron Costin a alcătuit un 
mic poem filozofic. Viața lumii, care ni s-a păstrat în manuscris, cu o predoslovie către 
cititori. 

Prefaţa prezintă pentru noi, care urmărim evoluția literaturii vechi româneşti, o 
importanţă deosebită, fiindcă este de fapt un mic tratat de versificație — primul de acest fel în 
literatura noastră. Din el se vede că Miron Costin avea o noțiune destul de clară despre 
versificație, care, după el, trebuia să îndeplinească următoarele condiții: 

1. Măsura: „Stihul iaste nu ca alta scrisoare deslegată, ci iaste legată de silave cu 
număr... Deci deaceaste silave, stihurile ceaste ce scriu într-această cărțulie au 13 silave, iară 
se pot şi în 9 şi în 7 a face, şi sînt într-alte chipuri stihuri la alte limbi, cum iaste elineasca şi 
letineasca." 

2. Rima: „... deci are şi altă datorie stihul: cuvintele ceale <de la> sfir-şitul stihului a 
doauă stihuri să se întocmească într-un chip, pe o slovă să se sfirşească, cum iaste: aţa — 
viața; frunte—m muntej spume — lume". 

La aceste două cerințe fundamentale, Miron Costin mai adaugă cîteva observații 
privitoare la evitarea hiatului, prin contopirea, coliziunea şi eliziunea vocalelor: 

„unde se vor prileji trei slove, cărora le zicem unoglasnice —adică « de un glas» 
(vocală) —cum iaste a, e, i, o, aceastea de se vor prileji trei alăturea, să lipsească una, cum 
iaste: nice o avuţie. Aice caută că o iaste între e şi între a, deci o piere şi vei citi: nice-avuţie 
iproci. Alta: pentru această slovac, cînd va avea înaintea sa iar o slovă unoglasnică, se 
întunecă, cum veţi găsi între stihuri un stih într-acesta chip: mari împărați şi vestiți, care nu-l 
citi: mari împărați... ci: mar' împărați." 

Un singur element, într-adevăr important, al versificaţiei moderne îi scapă: ritmul. 
Versurile lui, ca şi ale tuturor contimporanilor săi, păcătuiesc tocmai prin ritmul defectuos; 
sînt versuri şchioape. 

Predoslovia se încheie cu recomandaţia pentru contimporani să nu se lase furaţi de 
muzicalitatea versului: „mai vîrtos să înţelegi ce citeşti, că a citi şi a nu înţelege este a vîntura 
vîntul şi a fierbe apa". 

Pentru a da o pildă că se pot scrie versuri şi în limba noastră, Miron Costin a alcătuit 
poema Viaţa lumii. 

Tema acestui mic poem filozofic este concluzia la care ajunge totdeauna sufletul 
omenesc după ce scoboară de pe culmea maturității către amurgul vieții şi simte apropiindu-se 
marea noapte care ne învăluie: „Deşertăciunea deşertăciunilor... toate sînt deşarte”. 

Această amară înţelegere a enigmei vieții constituie un motiv poetic din cele mai 
răspîndite în literatura universală. Difuziunea motivului a fost urmărită de d-l Ramiro Ortiz în 
interesantul studiu Fortuna labilis (Soarta alunecoasă). 

Poema lui Miron Costin are într-adevăr afinități şi cu unele accente din lirica 
epicureană a lui Horațiu: 

Eheu fugaces, Postume, Postume, Labuntur anni; nec Pietas moram Rugis ei instanti 
senectae Adferet indomitaeque Morți 

Eheu fugaces.! 

Tema apare însă cu mai mult relief la Ovidiu, care, exilat departe de Roma şi de ai săi 
pe care-i lăsase cu lacrimile în ochi în noaptea fatală în care a fost smuls din mijlocul lor, îşi 
trăia zilele amărîte pe țărmurile viforoase ale Pontului Euxin, între sălbaticii sciți. 

în Cartea a IV-a, epistola a Il-a din Pontice, după ce vorbeşte de „fortuna, dea non 
stabili" (soarta, zeița nestatornică), gîndul lui se duce cu melancolie spre atîția mari eroi ai 
lumii, pe care norocul nestatornic i-a prăbuşit din culmea gloriei şi a măririi: 

Omnia sunt hominum tenui pendentia iilo, £t subito rasu, quae valuere, ruunt, Divitis 
audita est cui non opulentia Croesi? Nempe tamen vitam captus ab hoste tulit. Iile Syracosia 
modo formidatus in urbe, Vix humili duram repulit arte famem. Quid fuerat Magno maius? 
tamen iile rogavit Submissa fugiens voce clientis opem ... ? 

Tema aceasta a nimicniciei vieții omeneşti în fața morții eterne, care apare şi în 
lirismul sfinților părinți ai bisericii, ca de exemplu la sfintul Ioan Hrisos-tomul — şi întărită 
mai ales prin evocarea marilor glorii ale omenirii, înmor-mîntate în noianul vremurilor — a 
trecut apoi în arta şi în literatura latină a evului mediu, unde a fost exploatată necontenit: 

Ubi Plato, ubi Porphirius, Ubi Tullius aut Virgilius, Ubi Thales, ubi Empedocles, Aut 
egregius Aristoteles? Alexander ubi rex maximus? Ubi Hector Trojae fortissimus... Ubi 
Helena Parisque roseus? Ceciderunt in profundum ut lapides; Quis scit an detur eis requies? 

! în traducerea liberă a d-lui N. Herescu: 

Hei, Postume, Postume-n aprigă fugă 

Se spulberă anii şi-n van e-orice rugă, 

Căci, nici bătrîneții ce vine grozavă, 

Nici morții neînfrînte, n-aduce zăbavă. - 

* „Toate cele omeneşti atîrnă de un fir subțire şi toate cele ce au fost se prăbuşesc 
printr-o neaşteptată cădere. Cine n-a auzit de averile bogatului Cresus? Şi totuşi, căzut 
prizonier, îşi primeşte viața de la vrăjmaşi. Acel care era aşa de temut în cetatea Siracuzei 
(tiranul Dionis) abia îşi poate potoli foamea cea aspră printr-un meşteşug umil. 'Cine a fost 
mai mare decît Pompei? Şi totuşi acela, rupînd-o la fugă, imploră cu voce umilită ajutorul 
unui client..." 

Din latina medievală, motivul s-a prelungit în literaturile romanice şi şi-a găsit, între 
altele, o interpretare delicată şi duioasă în lirica zbuciumatului Franco» Villon, la începutul 
veacului la XV-lea. Ecoul acestui „ubi sunt?" se străvede în drăgălaşa Ballade des Dames de 
jadis, în care farmecul se îmbină din evocarea discretă a frumoaselor din alte vremuri, „polies, 
soueves et precieuses", fiecare cu o trăsătură distinctivă a personalității sale: „la tres sage 
Helloiîs, la reine Blanche comme le lys; Flora, la belle Rommaine...", şi din suavul refren care 
ne poartă gîndul de la frumuseţile ce au încîntat vremurile cavalerismului către zăpezile 
fragede ce se topesc pe pajiştile jilave, la începutul primăverii: Ou sont les neiges d'antan? 
(„Unde sînt zăpezile din anul trecut?") 

în literatura italiană, ecoul acestei teme s-a răsfrînt pînă tîrziu în lirica religioasă a 
veacului al XVI-lea. în Biblioteca Marciana din Veneţia am găsit tipărite la sfîrşitul unor 
broşurele populare de mistere religioase versuri ca acestea: 

Voi che cercate in questo mondo honore Vedete ii fin di vostra humana gloria Vostro 
fnmo, e speranze, e vostra boria In un punto e fiorita e presto muore Volano i mesi, gil anni, e 
volan l'hore e spenta in breve spazio ohni memoria 

e alia fine ogni nato si muore. Se'l debol filo, otide sospesa pende Mirabilmente ancor 
mia fragil vita... 

Din literatura italiană aceste locuri comune au putut trece, prin studenții polonezi din 
universitățile italiene, în literatura regatului vecin şi, printr-un model polon — pînă acum 
neindentificat — fără să negăm şi modelele clasice latine, a putut ajunge la Miron Costin. 

Poema lui Miron Costin înfăţişează o formă mai complexă ieşită din îmbinarea acestor 
teme înrudite. Ea începe cu versurile amare de invocare a fragilităţii vieţii omeneşti, atît de 
amăgitoare în aparențele ei, versuri care reamintesc ideea ovidiană, „Omnia sunt hominum 
pendentia filo (sel debol filo)": 

A lumii cînt cu jale cumplită viață 

Cu primejdii, cum este o aţă 

Prea subțire şi-n scurtă vreme trăitoare. 

Poema continuă pe tema nestatorniciei lucrurilor omeneşti, a fugii necontenite a vieţii, 
care se rostogoleşte mereu pe albia timpului, fără să se oprească niciodată: 

Trece veacul desfrînati, trec anii cu roata, Fug vremile uşoare, fug şi nici o poartă A le 
opri nu poate... 

1 Neoprit, fără frîu. 

Cu aceste idei se împleteşte motivul aşa de exploatat în literatura latină a evului 
mediu: a norocului orb care necontenit urcă şi scoboară pe scara lumii („Passibus ambiguis 
fortuna volubilis errat" a lui Ovidiu). Norocul, spune cronicarul poet, 

Este cela ce pre mulţi cu amar afumă: 

El suie, el coboară, el viaţa rumpe. 

Norocul la un loc nu stă; într-un ceas schimbă pasul; 

Anii nu pot aduce ce aduce ciasul! 

Vremea le începe țările, vremea le sfirşeşte. 

Poema capătă apoi mai multă amplitudine. Privind în lungul veacurilor, gîndul 
cronicarului se opreşte asupra marilor cuceritori ai lumii, care au uimit popoarele cu zarva 
faptelor lor şi pe care neantul 1-a înghiţit „ca pe nişte spume". Ca şi poetul evului mediu latin 
(„Alexander ubi rex maximuş?"), Miron Costin se întreabă: 

... unde-s cei din lume 

Mari împărați şi vestiți? 

TJnde-s ai lumii stăpîni? unde este Xersis, 

Alexandru Machedonu ? Unde-i Artaxerxes ? 

Augustu, Pompeiu şi Kesariu, ce au luat lume? 

Pre toți i-au stins cu vreame ca pe neşte spume. 

Fost-au Kiros împăratu vestitu, cu răsboaie, 

Cu avere preste toți, plecîndu-şi sub voie 

Pre perşi, haldei, tătarii şi Asia toată. 

Caută la ce l-au adus înşelătoarea roată; 

Prinsu-l-au o fămeiă, i-au pusu capu-n sînge: 

„Satură-te de moarte, o, Kiros, şi te stinge 

De vărsarea sîngelui"... 

Şi, în sfîrşit, revenind la gîndul morţii eterne care seceră necontenit viețile omeneşti, 
încheie cu îndemnul creştin al faptei bune, care singură cucereşte sufletului un loc de fericire 
în lumea viitoare şi un loc de cinste In viaţa pămîntească: 

la aminte dar, oame, cine eşti pe lume, Ca o spumă plutitoare rămîi fără nume; Una 
fapta ce-ţi rămîne bună te lăţeşte în cer cu fericire, în veci te măreşte. 

Ritmul poemei este însă greoi şi pe alocurea defectuos. Am văzut dealtfel mai sus că 
în micul său tratat de versificație Miron Costin îi dă puţină atenţie. Ideile se repetă uneori în 
chip obositor. Dar cu toate aceste defecte, din bălăria ideilor comune se ridică ici şi colo 
cîteva flori de imagini frumoase („şi voi lumini de aur: soarele şi luna"; cele omeneşti: „fum şi 
umbră sunt, visuri şi păreri"; omul „ca spuma plutitoare"; moartea: „culege cu sacul" viețile 
omeneşti...), care dovedesc —-lucru ce l-am văzut şi din poema polonă şi din cronică chiar — 
că Miron Costin avea o pronunţată înclinare către poezie. Dar el nu a stăruit să-şi cultive 
această înclinare înnăscută şi însuşi ne spune că a scris poemul său ca să se arate că: „poate şi 
în limba noastră 

a fi-acest feliu de scrisoare, ce se chiamă stihuri şi nu numai aceasta, ci şi alte dăscălii 
şi învățături ar putea fi pre limba rumânească, de n-ar fi covîrşit vacul nostru cel de acum de 
mari greutăți şi să fie şi spre învățăturile scripturei mai plecată a locuitorilor țărei noastre 
voie”. 

în şirul marilor cronicari moldoveni, Miron Costin ocupă, prin cultura lui largă şi prin 
puterea personalității sale, un loc proeminent. Lăsînd la o parte pe Dimitrie Cantemir, care 
poate fi considerat ca un istoric în adevăratul înţeles al cuvîntului, Miron Costip este cel mai 
cult dintre cronicarii moldoveni. Aruncat, prin vicisitudinile familiei sale, pe limanuri străine, 
el şi-a petrecut toată copilăria, pînă în anii primei tinereți, în Polonia, unde a avut norocul să 
se adape adînc din cultura umanistă a colegiilor iezuite, precum şi din rafinata cultură polonă 
a timpului său. 

-Este singurul cronicar moldovean care scrie într-o limbă străină pentru a dezvălui 
originea glorioasă a neamului, trecutul zbuciumat şi nădejdile ce ţara sa le punea, în acele 
vremuri de cumpănă, în marele rege. care despresu-rasa Viena şi în vecinii creştini. Cu 
operele în limba polonă el depăşeşte hotarele literaturii româneşti şi, prin frumuseţea 
lirismului descriptiv, prin farmecul legendelor populare şi prin eleganța cu care mînuieşte 
versul eroic polon, a izbutit să cucerească — după cum o recunosc înşişi istoricii literari 
străini — un loc de cinste în literatura istoriografică polonă a timpului său. 

Orizontul larg de cultură pe care, spre deosebire de contimporanii săi moldoveni, şi-l 
agonisise în anii tinereţii, se vede pretutindeni în opera lui: din bogăţia de informaţii privitoare 
la ţările învecinate, din reminiscenţele literaturii clasice, din citatele şi din corespondenţa lui 
latină, din mapele geografice pe care nu o dată le utilizează, din claritatea cu care pune şi 
discută problema originii romane. 

în al doilea rînd, Miron Costin cutreierase — ca Eminescu mai tîrziu — în lung şi lat 
pămîntul românesc. Străbătuse cu oştirea lui Duca-vodă întreg Ardealul; trecuse pe la Alba- 
Iulia; fusese de mai multe ori în Muntenia şi! privise, prin apele limpezi ale Dunării, pragurile 
podului lui Traian; colin-dase, în sfîrşit, cu prilejul unei solii în Polonia, Maramureşul, unde 
aflase leagănul Moldovei şi văzuse hrisoave de la Dragoş. 

„ Nimeni pînă la el nu a fost, şi din punctul de vedere al culturii şi ca experienţă 
sufletească, mai bine pregătit să pătrundă problema unităţii neamului. Şi nimeni dintre toți 
contimporanii săi nu era în măsură să vadă mai bine cît de falsă şi de jignitoare era basna 
împrumutată dintr-o cronică ungurească de bietul Simion Dascălul. 

Cu aceeaşi mîndrie şi pasiune cu care stătea dîrz înaintea vizirului („suntem bucuroşi 
noi moldovenii, să se întindă împărăţia ...") şi înaintea domnilor săi pentru apărarea 
pămîntului şi drepturilor poporului său, marele logofăt al Moldovei a luat pana să spulbere 
ocara cu care fusese înfundat neamul său. 

Opera sa De neamul moldovenilor are într-adevăr greşeli de amănunte, uneori 
confuzii, nu merge direct la sursele pe care le citează după alții. Acestea sînt însă defecte ale 
timpului, dar datele fundamentale ale problemei, aşa cum le-a fixat el: cucerirea romană, 
colonizarea, unitatea neamului, conți-. nuitatea în Dacia, latinitatea limbii — au rămas pînă 
astăzi nezdruncinate. 

Relieful pe care l-a dat chestiunii, căldura convingerii şi dragostea de neam — am 
putea zice pasiunea — cu care el a pus şi a discutat problema a încălzit într-atît sufletul 
cărturarilor din epoca sa, încît ideile aduse în circulație de el au avut un puternic răsunet în 
opera lui Dimitrie Cantemir şi a stolnicului Constantin Cantacuzino. 

Deşi în viaţa de cultură a unui neam ceea ce contează sînt înfăptuirile şi nu intenţiile, 
totuşi nu putem pierde din vedere că Miron Costin concepuse planul unei vaste istorii care, 
pornind de la originea romană, să îmbrăţişeze istoria neamului pînă în vremurile sale. Planul 
nu l-a putut îndeplini din pricina vremurilor turburi — „aceste cumplite vremi, de nu stăm de 
scrisoare, ci de grije şi suspine”. Abia se aşeza la masa de scris şi ştafeta de la curtea 
domnească îl silea să lege paloşul la bîru şi să încalece pentru drumuri depărtate. Din planul 
său el n-a putut aşterne pe hîrtie, în afară de urzeala începutului —- de cartea pentru întîiul 
descălecat — decît acele memorii pline de savoarea lucrurilor văzute şi trăite intens. Dar nici 
acestea n-au putut fi terminate, căci ele merg abia pînă la Dabija-vodă. Tocmai cînd se credea, 
în amurgul vieţii, ajuns la un liman de linişte şi fericire prin căsătoria apropiată a fiilor săi, s-a 
prăbuşit asupra familiei sale, ca un fulger, înfiorătoarea tragedie care i-a pus capăt vieții şi l-a 
învăluit în acelaşi mormînt cu soția sa. 

Moldovei, voi. I, laşi, 1845 (cu caractere chirilice), p. 211 — 348, şi republicată în ediția a Il- 
a (sporită cu cronicile Munteniei), apărută sub titlul Cronicele României sau Letopiseţele 
Mo'iiaviei ți Valahiei (cu caractere latine), Bucureşti, 1872, voi. I, p. 243 — 373. Cele spuse 
cu prilejul cronicii lui Ureche despre ediţia lui Kogălniceanu se referă şi la cronica lui Miron 
Costin. 

O ediţie critică a operelor lui Miron Costin a încercat V. A. U r e c h i ă, Miron Castin, 
Opere complete după manuscripte, cu variante şi note, cu o recensiune a tuturor codicelor 
cunascute pînă astăzi. Ediţie tipărită sub auspiciile Academiei Române, în două volume, 
Bucureşti, 1886— 1888. Urechiă arată că pentru lucrarea lui a avut 32 de codice de letopiseţe 
aflătoare în ţară şi 11 codice aflătoare peste hotare. Publică textul cronicii, adăugind „în josul 
fiecărei pagine un număr foarte mare de lecţiuni din diversele codice şi numeroase note 
explicative, apoi cita-țiunile originale din scriitorii utilizați de Miron Costin ca izvoare la 
cronicele lui”. Ediţia lui Urechiă nu corespunde însă cerințelor criticii moderne. C. Giurescu a 
arătat că Urechiă nu reproduce exact textul unui arhetip, luat ca ms. de bază, ci el introduce în 
text Iscţiuni din alte manuscrise ce i se par mai bune şi aruncă în josul paginii, ca variante, 
elementele textului pe care 1 reproduce. O bună edifie critică a cronicii lui Costin ne lipseşte 
pînă acum. 

Despre raporturile manuscriselor, cf. A. I ord ăn e s c u, Observaţiuni critice asupra 
eroticii lui Miron Costin, în Revista istorică română, III, p. 259 — 265. 

O versiune latină a cronicii lui Miron Costin (tradusă poate de Nicolae Costin) a fost 
descoperită în muzeul principelui Czartoryski din Cracovia şi publicată de către dr. Eugen 
iuBarwins ki, Mironis Costini Chronicon Terrae Moldavicae ab Aarone Principe, 
Comisia istorică a României, Bucureşti, 1912. G. Pasc u. Letopiseţul Țării Moldovei, scrierea 
românească şi traducerea latinească, laşi, 1921; cf. şi Cronicarii moldoveni Gligorie Ureche 
şi Miron Costin şi urm., laşi, 1936, p. 30—119. V.Bogre a, Pasagii obscure din Miron 
Costin, în Anuarul institutului de istorie naţională, !, 1921—1922, Clui, 1922, p. 310 — 317. 
Al. Cioră- 

318 


n escu, De la gesta franceză la Miron Costin, în Revista fundațiilor Regale, 1, nr. 5 
(mai), 1934, p. 384 — 394 (paralele franceze medievale la episodul soliei lui Sbaraz în 
Constantinopol). 

Pentru influenţa polonă asupra lui Miron Costin, opera importantă e: P. P. P a na i- 
tescu, Influența polonă în opera şi personalitatatca cronicarilor Grigore Ureche şi Miron 
Costin, Academia Română, Memoriile secțiunii istorice, s. Il-a, t. IV, mem. 4, Bucureşti, 
1923. 

Dintre lucrările mai vechi poate fi încă utilă pentru analiza stilului: A. V. Gidei, 
Studtii asupra cronicarilor moldoveni din punct de vedere al limbei, metodei şi cugetării, 
Bucureşti, 1898. 

De neamul moldovenilor. A fost publicată întîia dată de M. Kogălniceanu în Cro- 
nicele Românişi sau Letopiseţele Moldaviei si Valachiei, a doua ediţie, Bucureşti, 1872. O 
încercare de ediţie critică, neizbutită, a dat V. A. Urechiă în Miron Costin, Opere 
complete (tipărită sub auspiciile Academiei Române), Bucureşti, 1866, tom. I, p. 371—431. 

Cea mai bună ediție este aceea pe care a dat-o regretatul C. Giurescu, De neamul 
moldovenilor, din ce ţară au ieşit strămoşii lor (în publicațiile îngrijite de Comisia istorică a 
României), Bucureşti, 1914. Ediţia lui Giurescu este însoțită de o prefaţă privitoare la manus- 
scriptele operei, clasificarea lor, redacțiunea interpolată (Giurescu stabileşte că redacțiunile 
publicate de Kogălniceanu şi Urechiă sînt interpolate), arhetipul operei, cuprinsul scrierii, 
izvoarele ei, data scrierii şi edițiile anterioare, ale lui Kogălniceanu şi Urechiă. Prin critica 
internă a textului, Giurescu ajunge la constatarea că De neamul moldovenilor ni s-a transmis 

Bogdan, în originalul polon şi în traducere românească, cu un studiu interesant, în 
Cronice inedite atingătoare de istoria românilor, adunate şi publicate cu traduceri şi 

Române, Mem. secț. ist., s. Hl-a, t. X, Bucureşti, 1929. D-sa a luat ca bază. manuscrisul din 
Biblioteca Zaluski. La acesta a adăugat variantele din manuscrisul Bibliotecii Czartoryski şi a 
însoțit textul polon de traducere şi de introducere. 

Viaţa lumii. A fost publicată întîia dată de Hasdeu, în Saryrul pe 1866 (aprilie), după o 
copie defectuoasă; apoi de V. A. Urechiă în Miron Costin, Opere complete, t. II, Bucureşti, 
1888, p. 501 — 507 (cu un mic studiu introductiv, p. 487—500). O analiză a poemei în 
legătură cu istoricul motivului în literatura universală: Ramiro Ortiz, Furtuna labilis, Storia di 
un motivo poetico da Ovidio al Leopardi, Bucureşti, Cultura naţională, 1921, p. 56, 74, 145— 
147; N. I. Herescu, Hon omnis moriar sau Soarta lui Horaţiu în literatura românească, în 
Arta şi tehnica grafică, caietul 6, dec. 1938, p. 38 — 49. 

Despre versificatia lui Miron Costin: I. N. Apostolescu, Vancienne versification 
roumaine (XVII et XVIII siecles), Paris, 1909, p. 32-44. 

Cele optsprezece versuri ale lui Miron Cost'n adaose la sfirşitul Psa/tirii în versuri a 
mitropolitului Dosoftei (f. 265) se găserc reproduse in I. Bianu şi N. H o do ş, Bibliografia 
veche românească, |, p. 213 —214. 

Traduceri. Istorie de crăia ungurească de cînd şi cum au căzut pre manile turcilor, în 
V. A. Urechiă, Miron Costin, Opere complete, II, p. 19 —71. Este o traducere după Top-p e 
11 i n, Origines et occasus Transylvanorum, Lyon, 1667, Partea a Ii-a, Appendix. Revolu- 
tiones seu occasus Transylvanorum, cu omisiuni şi adaose. Ci. P. P. Panaitescu, O istorie a 
Ardealului tradusă de Miron Costin, în Analele Acad. Rom., Mem. secț. ist., s. a Ill-a, t. XVII, 
mem. 11. 

T.H o1 ban, Un tratat de retorică de Miron Costin, în Revista istorică, XXI, 1935, 
p. 213-215. 

-Biografia. Ştiri interesante despre Miron Costin se găsesc în cronica lui, şi mai ales în 
Necnlce (vezi îndeosebi ediția publicată deAlexe Procopovici în „Clasicii români comentaţi”, 
indicele de la sfîrşitul voi. II), precum şi la D. Cantemir, Vita Constantini Cantem&ri) (vezi 
ediția a Ii-a, dată de N. I o r g a, Viața lui Constantin-Vodă Cantemir, text latin revăzut si 
traducere româneasca, Buc, 1923, p. 57 — 63, 75 — 79, 85—101 din textul românesc). 

O biografie detailată a lui Miron Costin a dat V. A. Urechiă în voi. I din Miron Costin, 
Opere complete, Bucureşti, 1886, p. 282 — 368; pentru întregirea biografiei trebuie însă 
cercetate şi notele de la p. 684 şi urm. Datele biografice ale lui Urechiă completate şi recti- 
ficate de: I. Tanoviceanu, Marele spătar Ilie Țifescu şi omorirea lui Miron şi Vclişco Costin, 
Analele Academiei Române, t. XXXII, Mem. secț. ist., Bucureşti, 1910; Vladimir Ghica, 
Citeva documente despre Costini aflate în arhivele române, în Convorbiri literare, anul XLI 
(1907), p. 468 — 482; Sever Zotta, Știri despre Costineşti, în Revista istorică, XI (1925), p. 
73 — 78, numerele 10—12 (octombrie—decembrie). Ştirile sînt privitoare la indigenatul 
Costineştilor, la,soţia lui, la inscripţii costineşti şi la ultimii reprezentanți ai familiei; P. P. 
Pânaitesc u, Știri noui despre Miron Costin şi familia lui, în Omagiu lui I. Sianu, Bucureşti, 
1927, p. 277—284. Este vorba de solia în Polonia a lui Miron Costin. Ştiri despre viaţa lui 
Miron Costin în Polonia, după ce a părăsit ţara cu Duca-vodă, la C ze s 1 a w C h o-waniec, 
Miron Costin en Pologne, în închinare lui N. Ibrga, Cluj, 1931, p. 113 şi urm.; acelaşi, 
Wyprawa Sobieskiego do Moldawje w. 1686 r. Varşovia, 1932 (despre campania lui Sobieski 
în Moldova la 1686); cf. o recenzie sumară de P. P. Panaitescu, în Revista istorică română, 
III, p. 293; acela şi, Influența polonă p. E. de Barwinski, Mironis Costini Chronicon 
Terrae Moldaviae ah Aarone Principe (introducerea). Despre moartea fratilor Costin, cf. D. G 
ăzdaru, Orelaţiune italiană contimporană despre sfirşitul lui Velicico şi Mircn Costin, în 
Cercetări istorice, V—VII, 1930, p. 366 — 367; I. M i n e a, Despre Miron Costin şi fratele 
său Iancu, în Cercetări istorice, XIII-XIV, nr. 1—2, laşi, 1940, p. 651—669. 

Ştiri răzlețe se mai găsesc în Ghibănescu, Surete şi isvoade, mai ales în volumul V. 

în afară de studiile citate mai sus şi de privirile de ansamblu din N. I o r g a, Istoria 
literaturii româneşti, ed. a li-a, p. 315—346, şi Sextil Puşcariu, Istoria literaturii române, 
epoca veche, ed. a Ii-a, p. 132— 138, 235—236, se găsesc detalii asupra operei lui Miron 
Costin la: Cornelia Şerbu-Lavronschi, Ideile politice din letopiseţul lui Miron Costin, 
în Cercetări istorice, sub direcţia I. Minea, IV (1928), p. 6475; S. FI. Marian, Portretul lui 
Miron Costin, mare logofăt şi cronicar al Moldovei, Bucureşti, 1900. O expunere a vieţii şi 
operei: I on I. Nistor, Miron Costin (cuvintare festivă), Analele Academiei Române, Mem. 
sect. ist., seria III, tom. XXIV, mem. 9, Bucureşti, 1942. 

CONTINUATORII LUI MIRON COSTIN 

Problema pe care o ridică felul cum s-a transmis cronica lui Grigore Ureche în 
compilația lui Simion Dascălul şi a celorlalți interpolatori nu este singura enigmă a 
istoriografiei moldovene. 

în tomul al II-lea din colecția sa de cronici, Mihail Kogălniceanu publică o compilaţie 
cu titlul Letopiseţul {erei Moldovei de la Ştefan sin Vasile Vodă, de unde este părăsit de 
Miron Costin logofătul, de pre isvoadele lui Vasile Damian, ce au fost treti logofăt, a lui 
Tudosie Dubău logofătul şi altora, pe care-l atribuia lui Nicolae Costin, „carele au fost 
logofăt mare în Moldova”. 

Acest letopiseţ duce povestirea evenimentelor petrecute în Moldova de la urcarea în 
domnie a lui Eustratie Dabija-vodă, în anul 1662, adică de unde se încheia cronica lui Miron 
Costin, pînă la Urcarea în domnie a lui loan Mavrocordat, adică pînă la anul 1711. Regretatul 
C. Giurescu, supunînd unei critici atente acest letopiseţ, a dovedit, într-un memoriu prezentat 
Academiei Române, că el este o compilaţie alcătuită din două letopiseţe deosebite. Din aceste 
două letopiseţe, numai ultimul, care cuprinde doar trei ani din istoria Moldovei, şi anume 
domniile lui Nicolae Mavrocordat şi Dimitrie Cantemir de la 1709—1*711, este într-adevăr 
opera lui Nicolae Costin. Prima parte şi cea mai întinsă, cuprinzînd evenimentele petrecute în 
47 de ani, în răstimpul de la Dabija-vodă pînă la Nicolae Mavrocordat, este un alt letopiseţ, de 
o factură cu totul deosebită. Autorul acestei compilaţii nu se poate identifica. Este deci o 
cronică anonimă. 

în titlul ei se spune însă că a fost alcătuită din izvodul „lui Vasile Dămian, ce au fost 
treti logofăt" şi de pre izvodul lui „Tudosie Dubău logofătul şi altora". Din aceste indicaţii ar 
rezulta că primii cronicari după Miron Costin, primii boieri care au reluat firul povestirii rupt 
prin moartea tragică a lui Miron Costin, şi înnodîndu-l l-au tras mai departe, au fost Vasile 
Damian treti logofătul şi Tudosie Dubău logofătul. 

Cine au fost aceştia şi care este partea lor de muncă în istoriografia moldovenească ? 

VASILE DAMIAN 

Biografia lui Vasile Damian a fost reconstituită, în linii mari, de regretatul C. 
Giurescu. După datele pe care ni le dă Giurescu, Vasile Damian era fiul lui Damian, vornic de 
Dorohoi, şi al Anghelinei, fata lui Dănăilă, care avea părți de moşie în satul Turbăteşti, din 
ținutul Cîrligăturii, unde îşi avea cea mai mare parte din moşiile sale şi cronicarul Grigore 
Ureche. 0 mătUşă a mamei sale Anghelina, Anisia, era căsătorită cu Vasile Corlat, uri-carul 
lui Vasile Lupu, şi a avut un fiu, pe Pascal Corlat, care a îndeplinit şi el sarcina de uricar pe 
lîngă curțile domnilor moldoveni. 

Vasile Damian avea deci în familia sa cărturari care trăiseră în intimitatea curților 
domneşti şi era dar în măsură să cunoască evenimentele desfăşurate în Moldova. 

El s-a născut probabil pe la jumătatea secolului al XVII-lea, căci la 1680 îl găsim 
căsătorit de curînd cu Ilinca, fata lui Nacul Murguleţ, dintr-o familie veche şi bogată. Din 
aceeaşi familie făcea parte şi mama lui Tudosie Dubău, care ne este indicat în titlul 
compilației cu un al doilea cronicar. Cei doi izvoditori de letopiseţe după Miron Costin erau 
deci înrudiţi între ei. Prin soţia sa, Ilinca Murguleţ, Vasile Damian intra în legături de rudenie 
şi cu familia domnitoare a Ghiculeştilor, deoarece soacra sa, mama Ilincăi, ținuse în prima 
căsătorie pe fiul lui Gheorghe Ghica, lonaşco postelnicul. 

La data cînd lua în căsătorie pe Ilinca Murguleţ, Vasile Damian era numai vătav; 
curînd după aceasta îl găsim semnînd într-un act din decemvrie 1681 ca logofăt al treilea. La 8 
februarie 1685, unchiul său despre mamă, uricarul Pascal Corlat, neavînd copii, îi dăruieşte 
părțile lui din jumătatea de sus a ocinei strămoşeşti: Turbăteştii. Vasile Damian îşi păstrează 
dregătoria de treti logofăt pînă sub Constantin Cant emir, în 1688, cînd este înlocuit prin 
Nicolae Costin. De aci înainte nu i se poate urmări firul vieţii. Ultima ştire pe care o avem 
despre el este din 28 august 1689, cînd obţine de la Constantin Cantemir o carte prin care 1 se 
dă împuternicirea de a-şi căuta vecinii fugiţi din moşia de zestre a soţiei sale, Lămăşenii. 

La 1702 el era decedat de mult, după cum reiese aceasta dintr-un proces al fiicei sale 
Safta şi soțului ei, comisul Gheorghe Fratiţa. 

Biografia lui Vasile Damian, astfel schițată, are multe puncte obscure şi ea nu ne dă 
nici o lămurire despre ideile lui politice şi despre legăturile cu domnii sub care şi-a îndeplinit 
dregătoria de treti logofăt. Ea nu ne ajută deci să descurcăm partea care-i aparține din 
compilaţie. Delimitarea izvo-dului lui Damian care se află la baza prelucrării atribuită de 
Kogălrticeanu lui Nicolae Costin este cu atît mai greu de făcut, cu cît izvodul lui Damian este 
amintit numai în titlul compilației: Letopisețul terei Moldovei de la Ştefan sin Vasile Vodă 
...de pre izvoadele lui Vasile Damian, ce au fost treti logofăt, a lui Tudosie Dubău logofătul şi 
altora. Nicăieri, în cuprinsul compilației, izvodul lui Damian nu se mai găseşte citat; el a fost 
deci absorbit în compilaţie, fără să lase nici o urmă. 

TUDOSIE DUBĂU 

Viaţa lui ne este mai bine cunoscută. Schița biografică, întocmită acum 15 ani de 
regretatul C. Giurescu, trebuie completată prin materialul documentar publicat în anii din 
urmă. 

Tudosie Dubău a fost unul din marii boieri latifundiari, care a avut în viața politică a 
Moldovei un rol proeminent, ajungînd pînă la înalta sarcină, de caimacam, adică locțiitor de 
domn. Era fiul lui Vasile Dubău şi al Nastasiei,. fata lui Ieremia Murguleţ, dintr-o veche şi 
bogată familie. Tatăl, către amurgul vieţii, renunțase la bunurile sclipitoare ale lumii 
pămînteşti şi îmbrăcase rasa de călugăr, pare-se în mănăstirea Dobrovăţul, căreia, în 1673, 
copiii îi închinau ca danie partea cuvenită lor din moşia Rădueştii, în județul Vaslui. Tudosie 
se născuse probabil pe la 1630. Pentru întîia dată îl întîlnim în acte-la 24 septemvrie 1638, 
cînd naşul, Toader Şoldan, dăruia finilor săi, „cuconilor lui Vasile Dubău", partea lui de moşie 
din satul Vartici. Unde şi cum şi-a făcut 

32a 


instrucția nu ştim, dar, din numeroasele acte şi zapise scrise ordonat şi frumos de mîna 
lui, se pare că era un boier cărturar. A intrat în viaţa publică sub Ștefăniță Lupu, fiul lui Vasile 
Lupu şi prietenul intim al lui Nicolae Milescu, cînd îl găsim îndeplinind dregătoria de pîrcălab 
în ținutul Cîrligăturii. La 1670 semnează ca biv spătar pe un act, alături de Ştefan Petriceicu, 
viitorul domn, pe atunci vel pitar. în 1671, sub Duca-vodă, el ajunge logofăt al doilea, iar în 
1673, sub Petriceicu-vodă, este înălţat în importanta dregătorie de mare vistiernic —e am zice 
azi ministru de finanţe. Nu ştim însă sigur dacă, în lupta deschisă atunci între poloni şi turci în 
jurul Hotinului, Dubău, marele vistiernic, a fost alături de boieri şi de domnul care-l ridicase 
dintr-o dată la o treaptă aşa de înaltă pe scara dregătoriilor şi care trecuse pe față de partea 
polonilor. Fapt este că, dacă nu însoţeşte pe Petriceicu-vodă în exilul polon, în care plecase şi 
mitropolitul Dosoftei, totuşi, sub domnii următori, Dumitraşcu Cantacuzino şi Antonie Ruset, 
el este ținut fără nici o dregătorie, ceea ce înseamnă că era măcar bănuit, dacă nu compromis 
în trădarea lui Petriceicu față de turci. Probabil că această înlăturare de la curte 1-a îndemnat 
să se asocieze cu Buhuş hatmanul şi cu Miron Costin şi, după întoarcerea moldovenilor din 
campania în Polonia, sa se plîngă vizirului împotriva domnului Antonie Ruset. în urma 
acestor plîngeri. Antonie Ruset a fost mazilit la Chişinău şi dus în lanţuri la Constantinopol. 
Complotul pus la cale cu ştirea lui Duca-vodă, domnul Ţării Româneşti, se încheie cu 
strămutarea acestuia în Moldova. 

Sub Duca-vodă, Dubău este mare spătar şi păstrează dregătoria doi ani. în primăvara 
anului 1679, atitudinea lui Duca-vodă se schimbă faţă de Dubău şi de ceilalți boieri. în aceste 
timpuri, domnul izbutise să obție hatma-nia Ucrainei, cucerită de curînd de turci şi, în dorința 
de a o păstra, se apucase să-şi întemeieze acolo ferme cu gospodării înfloritoare, stupi de 
albine, velniţe de horilca (rachiu), de bere şi de mieduri. Năzuind să-şi refacă averea închisă 
în asemenea întreprinderi, a pus biruri grele pe ţară. 

„Strînsoare mare pentru bani făcea tuturor şi boierilor şi neguţătorilor şi a toată ţara, 
muncindu-i şi căznindu-i pre toți în toate chipurile, pre unii cu închisori pedepsindu-i, pre alții 
cu muncă şi bătăi cu buzduganul pînă la moarte ucigîndu-i. Nu cruța nici boier, nici sărac, nici 
țăran, nici femei." 

Boierii din divanul domnesc zăceau în temniţă luni de zile, legaţi în lanţuri şi bătuţi cu 
toiegile la tălpi; alţii erau legați de stîlp în pielea goală şi unşi cu miere de-i mîncau muştele şi 
albinele. Această urgie dezlănţuită asupra boierilor, ca şi asupra țăranilor, l-a atins şi pe 
Tudosie Dubău, care a fost închis de seimeni şi pus în fiare; însă, într-o noapte, el izbuteşte să 
fugă din laşi, împreună cu cîţiva tovarăşi şi, deşi urmăriți de gonaşi lipcani, reuşesc să treacă 
în Polonia. în pribegie Dubău stă pînă la 1683, cînd victoria lui loan Sobieski în lupta cu 
turcii, sub zidurile Vienei, dădu curaj lui Petriceicu să se reîntoarcă cu oaste polonă în 
Moldova. între boierii refugiaţi care veniră sub steagurile lui Petriceicu, a fost şi Dubău. Dar 
Dubău nu luă parte la expediţia moldovenească împotriva tătarilor din Bugeac şi de aceea nu- 
1 urmă pe Petriceicu în noul său exil. El rămase în Moldova, şi domnul adus de turci, 
Dumitraşcu Cantacuzino, îl făcu mare logofăt în locul lui Miron Costin, care plecase cu Duca- 
vodă. Această însemnată dregătorie o îndeplineşte Dubău şi pe lîngă Constantin Cantemir, 
chiar după întoarcerea lui Miron Costin în Moldova. 

După moartea lui Constantin Cantemir, Dubău joacă un rol important sub Constantin 
Duca, destăinuindu-i intenţiile unui capigi-başa trimis să spioneze mişcările domnului şi care 
pretindea că are la sine şi un firman de mazilire. Turcul, cerînd informaţii de la Dubău, acesta 
îl dădu de gol domnului. Măsurile stîngace luate de domn şi de cumnatul său Nicolae Costin 
aduc înlocuirea lui Duca-vodă prin Antioh Cantemir. 

Pînă la venirea în laşi a lui Antioh, Dubău este însărcinat cu caimăcămia, alături de 
Manolache Ruset. Sub Antioh Cantemir nu mai ocupă nici o dregă-torie. Poate că s-a retras 
singur. între 1698 şi 1700 a murit. 

Neculce, care I-a cunoscut de aproape, fiind coleg de divan cu el, ne spune că „fiind 
om de treabă, era dvoreală după vel logofăt", ceea ce indică o minte aşezată şi cu tact. 

Care este partea de contribuţie a lui Dubău în cronicile moldovene? 

în compilaţia atribuită de Kogălniceanu lui Nicolae Costin, izvodul lui Tudosie 
logofătul mai este citat, după cum observă regretatul Giurescu, în afară de titlu, şi în cursul 
povestirii, la domnia lui Constantin Cantemir: „Scrie la izvodul lui Tudosie Dubău, ce-au fost 
vel logofăt la Cantemir Vodă, cum pînă la al patrulea an al domniei lui Cantemir Vodă... cu 
multă nevoinţă au silit Şerban Vodă de i-au scos domnia”. 

Izvodul lui Tudosie Dubău mai este citat şi în alte letopiseţe, şi anume: într-o copie a 
compilației lui Simion Dascălul, făcută de un copist interpolator. Amplificînd compilaţia lui 
Simion Dascălul, copistul adaogă într-un loc: „Fără cît numai ce însemnează la un letopiseț ce 
este izvodit de Dubău logofătul..."; într-altul: „însă la un letopiseţ al lui Dubău logofătul 
însemnează" 

Din locurile unde este menţionat (domnia lui luga-vodă şi a lui Alexandru cel Bun) se 
vede că letopiseţul lui Dubău cuprindea istoria Moldovei de la descălecat pînă la sfîrşitul 
veacului al XVII-lea. Acest izvod al lui Dubău ni s-a păstrat, şi el a fost descoperit prin 
cercetările minuțioase ale regretatului Giurescu, în două manuscrise din Biblioteca Academiei 
Române: unul (nr. 169) scris în Moldova la începutul secolului al XVIII-lea de un necunoscut; 
altul (nr. 2506) copiat în Ţara Românească de Radu Popescu, logofătul de divan sub Nicolae 
Mavrocordat. Ambele manuscrise, după o predoslovie, parte rimată, parte în proză, cuprind 
compilaţia lui Simion Dascălul într-o versiune interpolată, letopiseţul lui Miron Costin (1595 
—1661) şi o cronică sumară a domnilor de la Istratie Dabija pînă la Constantin Cantemir. 

în Predoslovia către toţi cititorii cei români, în care autorul, după cîteva rînduri de 
slavă, încearcă să facă apologia Moldovei, „ţară mult desfătată" şi primitoare de străini, se 
găsesc şi următoarele rînduri revelatoare: 

Că al tău sînt, Doamne, cu totul Theodosie Dubău logofătul, Din pămîntul din 
Moldova Precum arată slova; Țara cea mult desfătată Cumu-i de toți lăudată Cheia țărilor se 
zice. 

Aceste versuri fiu se potrivesc însă — cum a arătat regretatul C. Giurescu— cu un 
pasaj din predoslovie, în care, pe lîngă unele lucruri comune, spuse într-o formă confuză, se 
găseşte şi următoarea informaţie prețioasă: 

„într-acest chip şi noi cu vrerea lui Dumnezeu şi cu îndemnarea dumisale cinstit şi al 
nostru de mult bine făcătoriu, dumnealui Theodosie Dubău, ce-au fost logofăt mare, şi 


aducînd aminte de toate cîte mai sus scrisem, ne-am apucat să scriem letopisețul ţării 
moldoveneşti, întru carele sînt scrise viețile domnilor țării Moldovei. Şi izvodul am luat de 
pre un letopiseţ a lui Simion Dascălul, carele şi Simion l-au izvodit de pre un izvod al lui 
Ureche vornicul, ce şi Ureche l-au scos de pre cronicariul leşesc şi unguresc, potrivind 
alăturea şi cu acest scurt moldovenesc, şi aşea den toate au scos ş-au ales, arătînd în carele cît 
scrie, au pre larg, au mai pre scurt." 

Rezultă dar, din aceste rînduri, că Dubău nu este autorul, ci numai cel care a îndemnat 
să se facă letopiseţul. Dealtfel şi forma cu totul schematică şi searbădă pe care o are cronica 
nu cadrează nici cu trăsătura personalităţii sale, pe care ne-o dezvăluie Neculce, şi nici cu 
strălucita lui carieră politică. Este o înşirare seacă a domnilor, fără viaţă, fără coloare; unii 
abia sînt amintiţi cu anii de domnie şi o scurtă apreciere. Ceva mai mult se opreşte asupra lui 
Duca, unde se povesteşte asediul Vienei şi prinderea domnului la Domnești, precum şi asupra 
lui Constantin Cantemir, asupra vrajbei lui cu Şerban-vodă din cauza Cupăreştilor şi asupra 
ocupării cetăților moldoveneşti de garnizoane polone. 

Textul acesta, păstrat în cele două manuscrise din Biblioteca Academiei Române, 
prezintă, într-adevăr, unele pasaje identice cu părțile corespunzătoare din compilația atribuită 
de Kogălniceanu lui Nicolae Costin. în genere însă, compilaţia înfăţişează o redacție mai 
dezvoltată. Cine este însă prelucrătorul nu putem şti, în actualul stadiu al cercetărilor. 

Cronica aceasta anonimă a fost absorbită în cronica lui Neculce,"dar cîtă deosebire 
între izvodul searbăd şi între cronica, plină de viață şi de coloare a timpului, a lui Neculce! 

BIBLIOGRAFIE 

C. Giurescu, Contribufmni la studiul cronicelor moldovene (Nicolae Costin, Tudosie 
Dubău, Vasile Damian ), în Analele Acad. Rom., XXX, Meni. sect. ist., s. 2. Bucureşti, 1907. 
Dovedeşte că compilaţia atribuită de Kogălniceanu lui Nicolae Costin este alcătuită în 
realitate din două părți şi că numai partea ultimă, cuprinzind povestirea evenimentelor dintre 
1709— 1711 (domnia lui N. Mavrocordat şi D. Cantemir), este opera lui Nicolae Costin. 
Partea de la început, cuprinzind istoria Moldovei de la 1661 (Dabija-vodă) pînă la 1709 
(Nicolae Mavrocordat), meste o cronică anonimă, alcătuită în 1712, după izvoade deosebite, 
pe care le citează sub numele de: „izvodul lui Vasile Damian; izvodul lui Tudosie Dubău 
logofătul; izvodul lui Miron logofătul". C. Giurescu, Jzvoadele lui Tudosie Dubău, Miron 
logofătul şi Vasile Damian. Extras din Buletinul Comisiunei istorice a României), |, 
Bucureşti, 19 H (cu biografia lui Tudosie Dubău şi Vasile Damian). Un izvod al lui Miron 
Costin, povestind evenimentele petrecute de la Dabija-vodă înainte, n-a existat, este o 
confuzie a compilatorului. Pentru biografia lui Tudosie Dubiu a se vedea şi datele noi pe care 
le aduce hrisovul lui Gr. A. Ghica-vodâ pentru  Zaharicşti ot Suceava, publicat de 
Ghibănescu în Revista arhivelor, 1, nr. 2, Bucu- 

reşti, 1925, p. 275 — 284, în care se lămureşte neamul lui Tudosie Dubău, care se 
trage din Marica, fata lui Ion Hăra vornicul, şi unde se pomeneşte şi ginerele lui Tudosie 
Dubău, logofătul Ga vrii Miclescu. 

Despre aceşti continuatori ai lui Miron Costin, a se vedea şi N.Iorga, Istoria 
literaturii româneşti, ed. II (1925), voi. I, p. 341-346. 

NICOLAE COSTIN 

Dintre cei trei fii ai lui Miron Costin — Ioniță, Nicolae şi Pătraşcu —m Nicolae a fost 
cel mai învăţat şi cel mai însemnat prin rolul pe care l-a jucat în viaţa publică a Moldovei. 
Pătraşcu, fiul mai mic, menit a se căsători cu fiica lui Constantin Cantemir, a emigrat la 
moartea tatălui său în Muntenia şi a murit, se pare, în pribegie; iar cel mai mare, Ioniță Costin, 
nu s-a putut ridica niciodată în rangul marilor boieri. 

Nicolae, mijlociul, s-a născut probabil pe la 1660 şi, după ce şi-a început studiile la 
Iaşi sub supravegherea tatălui, cu iezuitul Renzi — care a fost şi profesorul viitorului domn C. 
Duca — le-a continuat împreună cu frații săi în Polonia, după cum ne încredințează Dimitrie 
Cantemir. Astfel a dobîndit o instrucţie aleasă şi o cunoştinţă aşa de solidă a limbii latine, 
încît de copil ţinea discursuri în limba latină, precum şi la curtea domnească în zilele de săr- 
bători. * Vorbea în acelaşi timp şi limba polonă şi probabil că ştia şi ceva greceşte, căci a fost 
trimis în diferite rînduri în solii la Constantinopol şi purta corespondență cu Alexandru 
Mavrocordat Exaporitul?. 

Nicolae Costin trecuse de 20 de ani, cînd, în 1684, a însoţit pe tatăl său în exilul polon, 
dobîndind găzduire în castelul regal de vînătoare din Daszow. Din pribegie s-au întors la 
începutul domniei lui Constantin Cantemir. Neculce ne spune că Miron logofătul venise „din 
ţara leşească foarte scăpătat" şi că „l-au avut Cantemir Vodă în milă şi în cinste”, boierindu-i 
copiii şi logodind pe fiica sa, domniţa Saftâ, cu Pătraşcu. Nicolae Costin, ajuns în aceste 
împrejurări logofăt al treilea, urma să se logodească în curînd cu fiica lui Constantin Duca, a 
cărui familie trăia atunci la Constantinopol. 

Dar zilele bune nu durează mult, căci în curînd se dezlănţui asupra Costi-neştilor urgia 
domnească. Nicolae se afla la Birlad, în drum spre Tarigrad, unde pornise să-şi aducă 
logodnica în ţară, cînd veni, pe negîndite, tragedia familiei sale: mama murea la Bărboşi, iar 
capul tatălui cădea sub toporul călăului. 

Din porunca lui Constantin Cantemir, Nicolae Costin, care nu bănuia nimic din toate 
acestea, este arestat pe drum, adus la Iaşi şi închis în beciul din curtea domnească împreună cu 
fraţii săi şi cu alți boieri bănuiţi a fi implicaţi în presupusul complot al lui Miron şi Velicico 
Costin. 

! A se vedea discursurile reproduse la V. A. U r e c h i ă, Miron Costin, voi. II, p. 157 
— 159. 

> Despre o scrisoare a lui Mavrocordat către el, v. în Nâoţ "E* XXr|VOHf| 
HO)V, III, 1906, p. 452. 

După ce s-a potolit însă zarva în Moldova, Cantemir a liberat pe feciorii Iții Miron 
Costin, pe chezăşia unor boieri de frunte. Dar dacă au scăpat din temniță cu viaţă, n-au scăpat 
de năpăşti. Vrăjmaşul înverşunat al tatălui lor, Iordache Ruset, vistiernicul lui Cantemir, 
arunca necontenit asupra lor, sub felurite pretexte, biruri peste biruri, încît, spune Neculce, 
„nu mai puteau prididi”. Văzînd că n-au altă scăpare, „că se tot învățase vistiernicul de le 
cumpăra odoarele şi satele, fără preţ, că-i tot îngreuna cu dăjdiile"”, se hotărăsc să fugă pe 
ascuns. Cantemir, care prinsese de veste, repede steaguri de slujitori ca să-i prindă. Dar era 
prea tîrziu; feciorii lui Miron Costin izbutiseră să ajungă la cetatea Neamţului, unde se aflau 
în siguranță, apărați de garnizoana polonă care străjuia cetatea. De acolo plănuiau să se 
furişeze în Polonia, cînd, în acele zile de restrişte pentru ei, se întîmplă moartea lui 
Constantin Cantemir. 

După domnia scurtă, de o lună de zile, a lui Dimitrie Cantemir, fugarii se întorc la 
vetrele lor, fiindcă apucase scaunul Moldovei Constantin Duca, pe a cărui soră o ceruse în 
căsătorie Nicolae Costin. Duca era tînăr, „ca de şeasesprezece, şaptesprezece ani", ne spune 
Neculce, dar — adaogă cronica anonimă — „măcar că era om tînăr, iar foarte înțelept şi prea 
învăţat la carte elinească, negrabnic la mînie, nerăstitor”. 

Constantin Duca primise domnia în primăvara anului 1692 (martie 17) şi, prins în 
preparativele logodnei sale cu domnița Măria, fiica lui Brîncoveanu, zăboveşte la 
Constantinopol mai bine de două luni. La începutul lui iunie intră în Moldova şi îşi alcătuieşte 
un divan numai din boieri tineri. în acest divan, Nicolae Costin, care înainte de uciderea 
tatălui său pornise spre Constantinopol ca să ia în căsătorie pe sora lui Constantin Duca, 
capătă dregătoria însemnată de hatman al Moldovei. Curînd după aceasta, se aduce la 
îndeplinire şi proiectul zăbovit prin urgia lui Constantin Cantemir: căsătoria lui Nicolae 
Costin cu domniţa Elena, sora domnului. Neculce, care pe atunci era şi el tînăr postelnic şi a 
luat parte la căsătorie, ne spune că „a fost nuntă frumoasă domnească" şi că „a luat parte şi 
doamna Anastasia, a răposatului Ducăi Vodă celui bătrîn", mama domnului, „cu alte fete mai 
mici". în toamnă se celebrează şi căsătoria tînărului domn cu fiica lui Brîncoveanu la Iaşi, 
unde „boierimea a două ţări nuntiră trei săptămîni cu mari pohvăli şi podoabe şi cu feluri de 
feluri de muzice şi cu pehlivanii de mirare în tîrg, în laşi”. La această nuntă a luat parte, din 
partea miresei, alături de mama ei, doamna Marica, şi unchiul, învățatul stolnic Constantin 
Cantacuzino. 

Din pricina risipei necugetate, domnia lui Constantin Duca merge însă greu şi el este 
nevoit să arunce biruri noi peste țară. Nemulțumirile răsună pînă la Poartă, unde se adaogă şi 
pîra boierilor pribegi. Deci turcii trimiseră un capegi-başa, ca să strîngă birurile, dar şi ca să 
culeagă informaţii. Trimisul scăpă vorba în laşi că are asupra lui şi „firman de mazilirea 
domnului". Atunci, în ceas de cumpănă, domnul, cuprins de spaimă, chemă în grabă pe 
cumnatu-său Nicolae Costin hatmanul şi, înțelegîndu-se amîndoi, aleseră — ne spune Neculce 
*— „sfat rău". Şi într-adevăr, proverbul „unde nu este un bătrîn la sfat, să-l cumperi", se 
adeveri şi de data aceasta. Cei doi tineri — domnul şi hatmanul — trimiseră în taină ştafetă la 
cetatea Neamţului, unde se afla o garnizoană polonă condusă de un moldovean, Moise 
Serdarul. Acesta, după îndemnul domnului şi al hatmanului său, se repede într-o noapte la 
Iaşi, cu patru sute de joimiri, ca din propriul său imbold, loveşte în faptul zilei pe neaş- 

teptate pe capegi-başa, îi taie capul şi pradă carvasăria! turcească. Dar taina n-a putut 
fi păstrată, mai ales că în cetatea Neamţului se.aflau, ca pribegi, doi duşmani înverşunaţi ai 
domnului: Iordache Ruset vistiernicul şi Bogdan hatmanul, cumnatul lui Antioh Cantemir. 
Aceştia umplu lumea cu zvonuri, povestind isprava lui Duca-vodă, şi vestea ajunge pînă la 
Poartă. 

Duca-vodă, dîndu-şi atunci seama de greşeala făcută, se mînie pe cumnatul său, 
Nicolae Costin, şi-l scoase din hatmanie. în zadar încercă apoi să dreagă lucrurile, prinzîndun 
reimentar din oastea polonă de graniţă pe moldoveanul Turculeţ, care ținea drumul Cameniţei 
şi pe care turcii îl urmăreau de multă vreme, căci tocmai cînd, de bucurie, poruncise să „zică 
surlele, să bată tobele şi să se sloboadă puştile", sosi un alt capegi-başa, care puse să se 
închidă porţile şi Înfăţişă firmanul de mazilire. 

Noul domn hotărît de Poartă era Antioh Cantemir. Duca-vodă fu dus la 
Constantinopol, iar Nicolae Costin, care la vechea ură a Cantemireştilor mai adaogă acum şi 
faptul că era cumnatul domnului mazil, nu mai putu rămîne în Moldova. El apucă drumul 
exilului şi se oploşi la curtea lui Constantin Brîncoveanu, socrul cumnatului său. Acolo a stat 
patru ani (dec. 1694 —m sept. 1699), uneltind la Poartă, împreună cu Brîncoveanu şi cu 
ceilalți pribegi moldoveni, răsturnarea lui Antioh Cantemir şi readucerea în domnie a lui 
Constantin Duca. Intrigile, tesute cu dibăcie şi cu pungi de bani, izbutesc să aducă din nou la 
domnie, în toamna anului 1701, pe Constantin Duca. Nicolae Costin se întoarce atunci în 
Moldova şi îşi reia scaunul de hatman în divanul domnesc. . A doua domnie a lui Duca-vodă 
este însă şi mai puţin norocoasă decît întiia. Soţia sa, doamna Măria, murise de ciumă la 
Constantinopol, şi Brîncoveanu cerea stăruitor ginerelui său să-şi achite datoriile. Dăjdii noi 
impuse țării îl fac impopular, şi Duca-vodă, minat de datorii, de uneltirile Cantemireştilor, ale 
boierilor fugari şi ale lui Brîncoveanu, este pentru a doua oară răsturnat din domnie în 1703 şi 
înlocuit cu Mihail Racoviță, vărul lui Iordache Ruset, cel ce pusese la cale omorul 
Costineştilor. 

Sub acest domn, Nicolae Costin, care, în afară de animozitatea lui Iordache Ruset mai 
era bănuit şi din pricina legăturii lui de rudenie cu domnul mazil, este scos din divanul 
domnesc şi înlocuit prin Lmpu Costache. 

Domnia lui Mihail Racoviță durează numai doi ani şi, în urma împăcării lui 
Brîncoveanu cu Cantemireştii, obține domnia Moldovei, în 1705, Antioh. Aflînd de această 
numire, Nicolae Costin — care avea motiv să se teamă de uri ce veneau de la părinţi şi de 
răfuiala unor vechi socoteli de pe timpul cînd, fugar la curtea lui Brîncoveanu, a uneltit pentru 
răsturnarea lui, Antioh Cantemir din prima domnie — fuge din laşi la Hangu, împreună cu 
solul muntenesc, aflător atunci în Moldova, Toma Cantacuzino, şi cu vărul acestuia, 
paharnicul Ilie Cantacuzino. 

Dar, pînă la sosirea sa în laşi, Antioh Cantemir instituie ca locţiitor de domn — 
caimacam, cum se zicea atunci — pe cumnatul său, Bogdan vornicul. Acesta, care pare să fi 
fost, după cum reiese din paginile cronicii, un om cu mintea aşezată, repede cărți la Hangu, 
îndemnmd pe Toma Cantacuzino să se ducă liniştit în ţara lui, iar pe Nicolae Costin şi pe 
ceilalți boieri fugari să se întoarcă fără nici o grijă la casele lor, că-i ia el pe seama lui. 
Ascultmd de 

! Biroul vamal turcesc, unde se adăposteau negustorii turci cu mărfuri. 

acest îndemn, Nicolae Costin se întoarce în laşi şi e înălțat de Antioh-vodă la rangul 
de vel vornic al țării de sus. Astfel, prin mijlocirea caimacamului Bogdan vornicul, se face 
împăcarea definitivă între fiii lui Constantin Cantemir şi ai lui Miron Costin. 

Nicolae Costin păstrează dregătoria în divanul Moldovei pe tot timpul domniei lui 
Antioh Cantemir; o pierde în 1707, la urcarea în domnie a lui Mihail Racoviţă. Dar în 1710, 
după ce luase Nicolae Mavrocordat locul lui Mihail Racoviţă, Nicolae Costin este chemat din 
nou în slujba ţării. Nicolae Mavrocordat abia îmbrăcase caftanul de domnie, cînd se întîmplă 
să moară tatăl său, Alexandru Exaporitul — marele tergiman, cum îi ziceau ai noştri —* care 
încheiase pacea de la Carlovitz între turci şi creştini. Nevoit să mai zăbovească la 
Constantinopol cîtva timp, pînă la înmormîntarea tatălui său, Nicolae Mavrocordat 
însărcinează cu căimăcămia Moldovei pe Nicolae Costin, alături de Antohie Jora şi de loan 
Buhuş logofătul. Astfel, Nicolae Costin ajunge acum pe treapta cea mai înaltă a vieții sale 
publice. 

La 25 ianuarie Nicolae Mavrocordat soseşte în Moldova, şi în prima duminică, ieşind 
de la biserica domnească de la utrenie, şi-a boierit, după obicei, boierii cei mari, făcîndu-l pe 
Nicolae Costin vornic mare de ţara de jos. Contimporanul său, Axinte Uricarul, ne spune 
despre cronicar: „acel vestit carele era şi din părinți blagorodnic şi dintru sine cu adevărat 
împodobit cu învățătură”, că îl avea Nicolae-vodă „întru deosebită dragoste şi socotință”. 

Pentru cultura lui deosebită şi pentru cunoştinţele de limbi pe care nu le aveau ceilalți 
boieri de divan, Nicolae Costin este însărcinat totdeauna cu primirea solilor. 

Astfel, în primăvara anului 1710, trecînd spre Poartă ambasadorul Franţei, marchizul 
Desalleurs, Nicolae Costin „pentru limba latinească — ne spune cronica — ieşindu-i mai sus 
de Copou înainte, cu slujitori, l-au petrecut pînă aice în oraş la gazdă". Solul e primit apoi cu 
mare cinste în divan şi petrecut de domn şi de oamenii săi pînă la Tighina. în acelaşi an, losif 
Potoţki, voievodul Haliciului, întorcîndu-se din Ardeal, unde fusese în slujba lui Râkoczy, 
după ce-şi lăsase oastea la Cernăuţi, vine spre laşi. Aci Mavrocordat, care avea să-i facă şi lui 
o primire frumoasă, trimite înainte-i pe Nicolae Costin vornicul, ca să se înţeleagă cu el în 
limba polonă. Cînd voievodul din Kiev lăsă 3.000 de ostaşi să ierneze în capitala țării, 
Mavrocordat însărcinează tot pe Nicolae Costin să ia contact cu judecătorul oştirilor polone, 
pentru descurcarea plîngerilor ce le aduceau necontenit tîrgoveţii ieşeni. 

Domnia lui Nicolae Mavrocordat durează însă numai un an. Aversiunea dintre ruşi şi 
turci avea să se dezlănţuie în curînd într-un război, şi turcii aveau nevoie în Moldova de un 
om devotat, care să cunoască în acelaşi timp rostul şi obiceiurile ţării, cu legături vechi şi 
trainice în boierimea pămînteană şi care să fie în stare să supravegheze mişcările lui 
Brîncoveanu. Acest om era Dimitrie Cantemir, vechiul adversar al lui Brîncoveanu. 

Intrînd în Moldova şi alcătuindu-şi divanul, Dimitrie Cantemir încredinţează lui 
Nicolae Costin înalta dregătorie de vel logofăt. 

Domnia lui Dimitrie Cantemir a fost însă prea scurtă pentru ca cei doi cărturari ai 
timpului, despărțiți prin ura părinților lor, să se poată apropia sufleteşte. Nicolae Costin a trăit 
şi el fiorul zilelor tragice pe care le-a îndurat Moldova întreagă cu prilejul primului război al 
ruşilor cu turcii. Dimitrie 

Cantemir, care fusese martor la dezastrul turcilor încheiat cu pacea de la Carlo-vitz şi 
care era convins că turcii se află pe panta decăderii, punea mari nădejdi în Petru cel Mare. 
Acoperindu-şi toate mişcările, ca să nu fie simțit, şi străduin-du-se să păstreze mai departe 
încrederea turcilor, el se sfătuieşte numai cu boierii mai tineri din divanul său — între alții şi 
cu Neculce, pe care îl făcuse atunci hatman — şi intră în tratative cu Petru cel Mare. 

Deşi, în cronica sa, Nicolae Costin îl face pe Dimitrie Cantemir singur răspunzător de 
năpasta adusă „cu socoteala lui cea grabnică" asupra Moldovei, năpastă care, credea el, „nu se 
va îndrepta mai în veci", totuşi, din felul cum se apără Neculce, învinuit de contimporanii săi 
că el a sfătuit pe Cantemir să treacă de partea ruşilor, rezultă că toată boierimea nutrea gîndul 
de a mîntui ţara de turci prin ajutorul creştinilor. 

Nicelae Costin va fi luat şi el parte la primirea lui Petru cel Mare; a venit şi el cu 
ceilalți boieri ai ţării la ospăţul dat de Cantemir în cinstea țarului „de s-a împreunat cu ţarul şi 
le-au dires împăratul cu mîna lui tuturor cîte un pahar de vin" de Cotnar cu pelin, care a plăcut 
aşa de mult muscalilor; a văzut şi el pe Petru cel Mare cercetînd pe jos mănăstirile laşului şi, 
în sfîrşit, a luat şi el parte la lupta de la Stănileşti. Războiul s-a încheiat, după cum se ştie, cu 
înfrîngerea ruşilor şi aceasta a silit pe cel mai mare cărturar al trecutului nostru să apuce, 
pentru totdeauna, drumul exilului. Numai cîțiva dintre boierii săi — tineretul, care fusese de la 
început inițiat în planurile sale — 1-a urmat în acest exil. Ceilalţi boieri, între, care şi Nicolae 
Costin — unii înainte, alții după dezastrul de la Stănileşti — au plecat în risipă spre munte ori 
spre codri, pe unde-şi trimiseseră familiile. Pe urma lor, cete de tătari şi turci se revarsă peste 
Moldova, jefuind, robind, mistuind în flăcări sate şi conace boiereşti. Această dureroasă 
pagină din istoria Moldovei se încheie cu venirea în a doua domnie a lui Nicolae 
Mavrocordat, cel ce, după cum ştim, îl preţuia mult pe Nicolae Costin. 

în noul divan al Moldovei, Nicolae Costin îşi păstrează locul dat de Dimitrie Cantemir, 
de mare logofăt, dar n-a avut parte să se bucure multă vreme de prietenia lui Mavrocordat, 
căci după un an, mai precis în septembrie 1712, ieşind în ţară să-şi cerceteze moşiile şi 
bucatele, s-a bolnăvit şi în cîteva zile şi-a plătit şi el, cum zice cronicarul în graiul lui 
bătrînesc, „datoria cea obştească". 

LETOPISEŢUL ȚĂRII MOLDOVEI DE LA ZIDIREA LUMII PÎNĂ LA 1601 

Miron Costin, întorcîndu-se în Moldova după vreo 20 de ani de exil cu sufletul plin de 
iluzii, urzise planul de a scrie o vastă istorie a ţării Moldovei de la descălecat pînă în timpurile 
sale; dar vitregia timpului prin care a trecut — — „aceste cumplite vremi de acmu" — nu i-a 
îngăduit să-şi îndeplinească în întregime planul, şi atunci, în asfințitul vieţii, văzînd că timpul 
îi scapă, a trebuit să-şi concentreze sforțările către două obiective: cartea De neamtă 
moldovenilor, din ce ţară au ieşit strămoşii lor şi continuarea letopiseţului, de unde-l lăsase 
Ureche pînă în timpurile sale. Moartea l-a surprins — am putea zice: cu pana în mînă — 
muncind la închegarea definitivă a lucrărilor sale. 

Cronica a rămas neterminată tocmai cînd venea la rînd povestirea vremurilor 
zbuciumate şi a evenimentelor dramatice la care ei însuşi luase parte activă; ultima pagină 
scrisă cuprinde domnia lui Ştefănițţă-vodă, fiul lui Vasile Lupu, mort de lingoare (febră 
tifoidă) la Tighina. Cartea De neamul moldovenilor a rămas şi ea neîncheiată. Capitolul al V- 
lea, penultimul, De numele neamului acestor ţări şi de port şi de legea creştinească de unde 
au luat, a rămas neterminat, iar al Vll-lea, Cît au trăit aceste locuri cu oameni după 
descălecarea lui Traian cu romanii de la Italia, n-a fost scris nici el. 

Opera lui Miron Costin trebuia deci reluată şi ea avea nevoie, în orice caz, de o 
continuare şi o încheiere. Această sarcină şi-a luat-o cel mai învăţat dintre fiii săi, Nicolae. 

Apucîndu-se de lucru, Nicolae Costin a reluat ideea care muncise pe tatăl său în 
tinereţe, de a îmbrățişa istoria neamului de la origine pînă în timpurile sale, dar în acelaşi timp 
s-a gîndit să lărgească planul, încadrînd începuturile neamului în istoria universală, începînd 
de unde ne-am fi aşteptat mai puţin, de la creațiunea lumii. Evident că astăzi, după atitea 
veacuri de evoluţie a istoriografiei, această uriaşă sforţare a lui Nicolae Costin ne apare 
stranie. Dar nu trebuie să pierdem din vedere că cele mai bune modele pe care el şi 
contimporanii săi le avuseseră dinainte în şcolile umaniste ale Poloniei — cronicile lui 
Dlugosz, Cromer, Bielski — atît de admirate atunci, începeau istoria Poloniei după ce 
determinau mai întîi spita poporului între semințiile lumii de la creațiune. Dealtfel, toată 
istoriografia medievală scrisă de oamenii bisericii în limba latină, urmînd modelele date de 
cronografele bizantine, se simțea datoare să lege istoria naţională de istoria sacră. 


Nenorocul lui Nicolae Costin a fost că, la două veacuri după ce Renaşterea, 
întemeindu-se pe cele mai bune modele antice ale genului, împrăştiase erudiția teologică 
bizantină şi pe cea a scolasticii medievale, el mai credea încă în trăinicia unui sistem care, 
încorporînd istoria națională în istoria universală, de ia zidirea lumii, căuta să fixeze locul pe 
care îl ocupă poporul respectiv în arborele genealogic al neamurilor de la creaţiune. 

Să-l urmărim deci pe Nicolae Costin în expunerea acestui arbore genealogic luat, şi în 
bună parte tradus, după Stryjkows'ki... 

începe prin a înfățişa în primul capitol, care priveşte zidirea lumii, ideile filozofilor şi 
poeților păgîni: Ovidiu, Thales din Milet, Eraclid, Aristotel, Corneliu Agripa — din care 
citează întrebarea: „oare ouăle sau păsările s-au făcut întîiu, de vreme ce nici ouăle fără păsări, 
nici păsările fără ouă nu s-au putut naşte? "—pentru ca, trecînd prin filozofii teişti, în frunte 
cu Plato, să ajungă la Biblie şi să expună creațiunea lumii după Sfînta Scriptură. Povesteşte 
potopul după Biblie, dar cunoaşte şi admite şi alte potopuri, căci pune la contribuţie şi 
mitologia antică şi se opreşte mai indeling povestind> după Metamorfozele lui Ovidiu, mitul 
lui Deucalion şi Pira. 

După ce, într-un al doilea capitol, se ocupă de „turnul Vavilonuiui" şi de „împărțirea 
limbelor", trece la seminţiile celor trei feciori ai lui Noe: Sim (cap. HI), Ham (cap. IV) şi lafet 
(cap. V). Din lafet, prin diferiți scobo-ritori, se trage lavan „din care sunt ieşiţi tot neamul 
grecilor, iară lavan pe jidovie se înţelege amăgitor sau viclean; pentru aceea grecii sunt de 
neamul lor vicleni şi amăgei"; pe de altă parte, dintr-un alt fecior al lui Iafet, lin Gomor, se 
trag sarmații, geții şi dacii, „de unde suntem noi moldovenii”. 

- După această lungă şi complicată genealogie etnică, în care cele mai multe ştiri sînt 
luate din cronicarul polon Stryjkowski, şi de care autorul ei se simte mulțumit, cu toată truda 
ce i-a răpit — căci spune el: „ni se pare că am scris deplin, care nici la un letopiseț a țării 
noastre nime n-au amelițât măcar cît de puţin din aceste ce am scris noi, cu multă osteneală, 
din oarecîte cărți străine" — trece, în capitolul al VI-lea, la daci, strănepoții îndepărtați aj lui 
lafet. 

La acest capitol despre daci, Nicolae Costin împrumută textul respectiv din opera 
tatălui său, pe care-l amplifică însă cu o mulțime de date mărunte, scoase în bună parte din 
Bonfiniu. Vorbeşte despre geţi, observă că numirile de cetăți dace se terminau în dava, descrie 
invaziile dacilor în sudul Dunării, luptele lor cu Domițian, pomeneşte de Aurelius Fuscus — 
„Avrilie Fuscu" —m şi termină cu condițiile umilitoare impuse de daci lui Domițian pentru 
încheierea păcii. 

Capitolul VII, Pentru împărăția Rîmului şi pentru hotarele ei, reproduce cuvijit de 
cuvînt capitolul II din opera lui Miron Costin. Capitolul VII, Pentru Italia, de unde au ieşit 
neamul moldovenilor, după risipa dacilor din locurile acestea, este în întregul său jumătate 
din capitolul pi im al operei lui Miron Costin, pe cînd cealaltă jumătate alcătuieşte capitoLI 
IX (Pentru numele moldovenilor şi a muntenilor, după ce au descălecat Traidn). ... m. Tot 
astfel şi capitolul X (Pentru Traian împăratul Rimului şi pentru ostile lui ce au venit asupra 
lui Decebal, craiul dacilor; şi la ce vreme) este o reproducere a capitolului IV din Miron 
Costin, însă cu rectificări şi cu adaose. El aşează astfel începutul războiului dacic —după 
Bonfiniu — la 102, ştie că au fost două războaie cu Decebal, pomeneşte de" Longin, care a 
urmărit sfărîmăturile dacilor în retragere, cunoaşte versiunea după care Decebal s-a otrăvit ca 
să nu cadă de viu în mîna romanilor, dar, adaogă mai departe că „eu am cetit cartea lui Marcu 
Aurelie, împăratul Rîmului, pe urma lui Traian al patrulea împărat, în anii de la Hristos 161, şi 
scrie cumsă-l fi dus la Rîm pe Decebal craiul împreună cu un fecior al lui, arătîn-du-se Traian 
împărat biruitor asupra lui". Primeşte, mai departe, de la tatăl său, amplificînd-o însă, legenda 
despre originea romană a litvanilor, aducînd mai multă precizie în citate: „Scrie Stricovskie la 
cărțile II a istoriei şale, cap., V, De Litva, aducînd martur istoriei sale pe Dlugosz şi Crorher, 
la cartea XII, fila 61". Pomeneşte apoi, după Bonfiniu, de columna ridicată de Traian în Roma 
„întru pomenirea acei biruinţe asupra dacilor"; îi dă dimensiunile şi ştie că pe ea este săpată 
toată istoria dacilor. încheie pomenind de „o piatră de marmură, în zilele lui Constantin Duca, 
cu slove săpate latineşte", pe care pretinde că a descifrat-o astfel: „împăratului, Cesarului, 
bunului, fiului a Nervii, lui Traian fericitului..." 

-  Trecînd, într-un alt capitol — al Xl-lea — la cetăți, Nicolae Costin rezumă şi 
prescurtează capitolul al V-lea din cartea tatălui său, adăogînd doar după „Bonfin, istoricul 
ungur, în cartea X, capitolul II, De lucru ungurilor", că „Ludovic, craiul unguresc, ca să poată 
stăpîni fără de grijă pămîn-tenii", a pus de a zidit cetatea Severinului, care era risipită, precum 
şi o alta pe Prut, pe care n-o poate identifica. 

! Citatul e luat din Ceasornicul domnilor a lui Guevara, pe care N. Costin 1-a tradus în 
româneşte. 

în cartea lui Nicolae Costin, capitolul respectiv despre cetăți, din scrierea tatălui, este 
în aşa fel rezumat şi prescurtat, încît apare ca ceva străin, care nu s-ar îmbina organic în 
structura operei. într-adevăr, el vorbeşte aci de Chilia şi Cafa, care au fost zidite de genovezi, 
de Turnul Neoptolemul, înlă-turînd identificarea făcută de tatăl său cu Tatar-Bunarul de pe 
Cogălnic şi care ar fi fost ridicat de Neoptolem, fiul lui Mitridate, aminteşte, în sfîrşit, de 
rezidirea Severinului prin Ludovic al Ungariei, dar înlătură — cel puțin judecind după singura 
ediție pe care o avem dinainte, a lui Kogălniceanu —-tocmai partea cea mai importantă: 
inscripțiile şi monedele romane, găsite în vechile cetăţi şi care toate constituiesc o dovadă 
palpabilă despre vechimea cetăților, ca rămăşiţe ale aşezării şi culturii romane în ţările noastre 
şi deci despre latinitatea neamului. 

Capitolul al V-lea din Miron Costin, Despre numele neamului acestor ţări şi de port, 
pînă la pasajul unde se vorbeşte despre limbă, a intrat şi el euvînt de cuvînt în prelucrarea 
fiului său, dar Nicolae Costin a găsit cu cale ca, după dovezile despre romanitate scoase de 
tatăl său din numirile poporului şi din port, să adaoge o scurtă istorie a împăraților romani de 
la Tratan, luată după Analele eclesiastice ale cardinalului Baronius, un scriitor de mare 
valoare care trăise cu un veac mai înainte (1538-—1607). Această parte istorică merge pînă la 
Gallian, cînd Dacia este bîntuită cu furie de invazii. Ea nu este însă bine prinsă în osatura 
operei şi face impresia unor lucruri străine de concepția fundamentală. 

în capitolul următor (al XUI-lea), Pentru risipa Daciei ce era de Traian descălecată, 
cronicarul trece la invaziile barbarilor în Dacia. Vorbeşte mai întîi de goți, „care au venit din 
părțile de miazănoapte în cîmpii dintre Nipru şi Volga, gonind pe ruşi şi pe poleați", primeşte 
din cronica ungureasca o bizară şi naivă legendă despre descendența hunilor din faunii şi 
satirii pădurilor, povesteşte invazia hunilor, aminteşte pe Atila, „biciul lui Dumnezeu, spaima 
lumii", şi încheie cu invazia bulgarilor, cu trecerea şi aşezarea lor în sudul Dunării şi cu 
ridicarea zidului de piatră prin porunca împăratului bizantin Anastasie... „şi pînă astăzi se 
cunosc une semne de ale acelui zid". în încheierea capitolului, revine asupra lui Atila, 
povestind năvălirea hunilor asupra Romei. 

în antepenultimul capitol (XIV), revine la textul tatălui său şi, după ce arată retragerea 
populaţiei romane peste Dunăre, din ordinul lui Aurelian, socoteşte timpul cît a trecut de la 
retragerea populaţiei pînă la descălecatul lui Dragoş, răstimp în care ţările noastre ar fi rămas 
pustii. Capitolul următor (XV) prezintă, după cronicile leşeşti, întemeierea Poloniei, iar 
ultimul (XVI) povesteşte descălecatul al doilea al ţării Moldovei. 

Din expunerea sumară pe care am făcut-o acestei părți din opera lui 

Nicolae Costin, se poate vedea şi metoda lui de lucru şi scopul pe care el îl 

urmărea. La problema începuturilor neamului el ia pe de-a-ntregul textul 

tatălui său, cuvînt de cuvînt, intervertind însă ordinea capitolelor astfel: 


Miron Costin: Nicolae Costin : 
I. Italia VIII 

IX 

II. Rîmul... VII 

III. Dacia... VI 

IV. Traian... X 

V. Cetățile... XI 

VI. Numele, portul, legea... XII 

La cele şase capitole ale lui Miron Costin, Nicolae a mai adăogat încă nouă, dintre 
care primele cinci sînt menite să lege originea poporului român de creațiunea lumii şi să 
stabilească locul pe care, prin strămoşii săi daci şi romani, îl ocupă în arborele genealogic al 
semințiilor de la Adam şi Eva. Cele patru capitole finale se referă la împărații romani pînă la 
părăsirea Daciei, la invazia barbarilor în Dacia, la descălecarea Poloniei şi la începuturile 
statului moldovenesc prin descălecatul lui Dragoş, adică a vrut să lege cucerirea Daciei de 
descălecarea Moldovei. 

Dar această prezentare a materialului moştenit de la tatăl său într-o nouă orînduire şi 
mai ales adausele făcute la început şi la sfîrşit ne luminează mai bine năzuinţa lui Nicolae 
Costin, cu totul deosebită de a tatălui său. Miron Costin, apucîndu-se să prelucreze începutul 
letopiseţului său de la Traian, pe care-l urzise în tinerețe, voia să dea, în amurgul vieții, o 
operă de caracter polemic, să răstoarne basna lui Simion Dascălul şi să ilustreze contim- 
poranilor din Moldova obiîrşia strălucită a neamului lor. Nicolae Costin urmărea altceva. El 
avea ambiția să scrie, după modelul pe care i-l ofereau cronicile Ungariei şi ale Poloniei, o 
vastă operă istorică, sortită să fixeze rostul neamului în istoria lumii de la origine, adică de la 
creaţiune. 

Dacă acesta este punctul său de vedere, atunci deosebirile dintre el şi tatăl său în 
tratarea aceleiaşi probleme sînt fireşti şi explicabile: la Miron Costin materialul este strîns 
închegat în jurul ideii centrale, spulberarea legendei jignitoare pusă în circulație de Simion 
Dascălul, reconstituirea adevărului istoric şi dovedirea originii romane. De aceea din pana lui 
Miron Costin zvic-neşte indignarea împotriva birfitorilor neamului, uneori sub forma unei 
caustice ironii. La Nicolae Costin caracterul polemic dispare, iar argumentarea originii 
romane devine în chip firesc mai dezlînată, prin îngrămădirea materialului menit să lege 
istoria națională de istoria universală, căci el urmăreşte o operă de erudiție. Acest caracter de 
erudiție al operei lui se vădeşte şi în mulţimea şi varietatea surselor utilizate. El citează în 
opera sa o mulțime de izvoare antice, medievale şi moderne —* latine, ungare şi polone: 
Herodot, Ovidiu, Cicero, Berosius (Flavius Iosephus), Iulius Capitolinus, Baronius, 
Bonfinius, Laurentius Toppeltinus, loan Magnus, arhiepiscop de Upsala, Dlugosz, Bielski, 
Paszkowski, Stryjkowski, Cromer, Miechowski şi mulți alții, pe care de multe ori îi traduce 
verbal. Citatele sînt la el mai totdeauna indicate precis. 

în concepția lui Nicolae Costin, Cartea pentru întiiul descălecat este deci începutul 
unei mari istorii a neamului — ceva asemănător cu modelele polone care i-au stat la 
îndemînă. Ea este continuată, în manuscrise, prin istoria Moldovei; dar cum materialul 
privitor la răstimpul de la al doilea descălecat încoace fusese adunat şi prelucrat de Grigore 
Ureche şi de Miron Costin, Nicolae Costin se mărgineşte şi aci să copieze numai cronicile 
predecesorilor săi, amplificîndu-le însă mult cu ştiri şi capitole noi, luate din izvoare pe care 
aceia nu le avuseseră la îndemînă. 

Pentru istoria Moldovei de la întemeiere pînă la Aron-vodă, Nicolae Costin a luat 
cronica lui Grigore Ureche în compilaţia lui Simion Dascălul, la care însă a făcut adaose, 
omisiuni sau completări. Astfel, suprimă capitolul despre descendența românilor din tilharii 
de la Roma, atacat cu atîta vehemenţă de Miron Costin; adaogă, la domnia lui Alexandru cel 
Bun, unde se povestea că domnul moldovean a trimis ajutor regelui polon contra ordinului 
teutonilor, un întreg capitol despre „crijaci", menit să explice ce era ordinul teutonilor. 
Povestind apoi alegerea succesorului lui loan Albert la tronul Poloniei, Costin introduce un alt 
capitol nou despre ceremoniile ce se obişnuiau în Polonia la alegerea şi încoronarea regilor, 
Obiceiuri la crai nou. Tipicul acestui original îşi are originea într-o colecţie de texte 
medievale, Ordo Roma-tms, alcătuită sub auspiciile bisericii papale şi răspîndită în toate țările 
catolice, adaptîndu-se fireşte la tradițiile şi condiţiile naționale. 

în Polonia textul a fost tradus şi adaptat de ilustrul episcop al secolului al XV-lea 
Zbigniew Olesniski. Nicolae Costin l-a încorporat în cronica sa după versiunea polonă a 
cronicii lui Alexandru Gwagnin, eliminînd însă unele molitve lungi şi plicticoase. 

De la domnia lui Despot-vodă înainte, adaosele lui Nicolae Costin sporesc în mod 
considerabil şi îmbogăţesc — după cum recunosc înşişi istoricii — cu elemente de informaţie 
nouă şi interesantă, istoria Moldovei. 

în acelaşi chip amplifică el şi partea din cronica tatălui său, pînă la anul 1601, unde se 
opreşte compilația lui Nicolae Costin. 

Pentru adaosele sale, Nicolae Costin s-a folosit de izvoare polone neutilizate de 
predecesorii săi —e în primul rînd de Miechowski pentru secolul al XV-lea şi de doi 
compilatori unguri, care acum erau utilizați întiia dată, pentru istoria moldovenească: 
Wolfgang Bethlen şi Istvânffy. 

Adaosele făcute de Nicolae Costin în opera predecesorilor săi nu sînt totdeauna 
fericite, fiindcă uneori ele nu se îmbină armonic în restul materialului. Cu deosebire excursiile 
în istoria universală, prea lungi, deviază subiectul şi vădesc erudiția scriitorului, dar nu dau pe 
față talentul lui literar. Ceea ce scade cu mult valoarea acestei opere istorice a lui Nicolae 
Costin este faptul că el încorporează în lucrarea sa cronicile lui Ureche, în compilaţia lui 
Simion Dascălul, şi a lui Miron Costin cuvînt de cuvînt. El nu prelucrează materialul 
predecesorilor săi, ci îl copiază, amplificînd numai acolo unde poate. Cu alte cuvinte, el nu 
este aci un istoric original, ci un compilator. Este drept că pe vremea sa noțiunea de 
proprietate literară nu avea sensul pe care-l are astăzi (amintim aci procesul lui Stryjkowski 
cu Guagnini, vezi p. 259). Dar pentru a da judecata definitivă asupra operei lui trebuie să 
ținem seamă de faptul că Nicolae Costin n-a avut norocul şi timpul să dea forma definitivă 
compilației sale, iiindcă viața lui a fost destul de zbuciumată, iar moartea l-a surprins înainte 
ede vreme, la vîrsta de 50 de ani. 

Pentru a caracteriza mai precis personalitatea sa literară, trebuie să 

examinăm mai pe larg partea originală din opera rămasă de la el: Cronica 


domniei lui Nicolae Mavrocordat si a lui Dimitrie Cantemir. 

CRONICA DOMNIEI LUI NICOLAE MAVROCORDAT ȘI A LUI DIMITRIE 
CANTEMIR 

Nieolae Mavrocordat era fiul marelui dragoman Alexandru Exaporitul,. care, înainte 
de a intra în slujba Porții, îşi făcuse studiile la Padova, unde învățase medicina, şi care a lăsat 
mai multe scrieri ştiinţifice — una despre circulaţia sîngelui. în casa părintească, unde 
domnea astfel rîvna pentru cultură, Nieolae Mavrocordat a primit, împreună cu frații săi, o 
instrucție aleasă; o soră a lui a studiat şi ea medicina. A fost un domn iubitor de cultură. 
Sulzer ne spune că avea o bibliotecă în valoare de 600.000 lei; între volumele de preţ, se aflau 
şi multe rarități, precum o Biblie coptă din veacul al II-lea.. îi plăcea să se simtă înconjurat de 
cărturari, pe care-i căuta şi-i aducea la-curtea sa şi, urmînd pilda tatălui său, a fost el însuşi un 
scriitor erudit de-opere cu caracter filozofic-moral. 

Era deci firesc ca învățatul domn şi cărturarul Nicolae Costin, care se împărtăşise şi el 
din erudiţia timpului său în şcolile umaniste ale Poloniei,, să se apropie sufleteşte. 

Şi de fapt, dintre toți domnii sub care a slujit Nieolae Costin, Mavrocordat a fost acela 
care l-a prețuit mai mult. Faima despre cultura lui Nieolae Costirt ajunsese pînă la 
Mavrocordat încă înainte de a pleca din Constantinopol. înainte de a se urca în scaunul 
Moldovei, silit să zăbovească în Țarigrad cu împrejurările triste ale morţii şi înmormmtării 
tatălui său, Nieolae Mavrocordat trimite cărți în Moldova pentru a însărcina pe Nieolae Costin 
cu căimă-cămia. După sosirea în laşi, Mavrocordat, constituindu-şi divanul domnesc, 
încredinţează lui Costin dregătoria cea mai însemnată, de mare vornic ai ţării de jos, şi, în tot 
cursul primei sale domnii, Nieolae Costin este însărcinat — nu numai pentru cunoştinţele lui 
de limbi străine, ci şi pentru încrederea pe care domnul o avea în el — cu primirea solilor 
străini. 

Luîndu-şi sarcina de a scrie letopiseţul domniei lui Nieolae Mavrocordat,. Nieolae 
Costin a făcut-o nu fără iubirea şi stima pe care o avea pentru domnul care-i arătase atîta 
preţuire. „Era cinsteş om şi în filosofii şi în istorii —spune el despre Mavroc®rdat — şi într- 
altele ce se cade a şti un domn, era deplin învăţat; ştia şi cîteva limbi ... şi om dumnezeiesc, 
păzea tare biserica; la mîncare şi la băutură foarte puţin; spre sfintele biserici şi mănăstiri 
scăpătate milostenie făcea; spre săraci şi spre văduve cu milă era. Dară era grabnic la mînie, şi 
mai ales asupra acelor ce-i cunoştea că mîncau banii vistieriei şi spre cei ce făceau strîmbătăți 
şi supărări săracilor şi spre cari erau neascultători la poronci. Era fără preget şi cu priveghere 
la trebile ce erau a țării; gata şi ca nevoinţă a pliniporoncileîmpărăteşti..." Şi încheie acest 
portret: „Nu o dată se seamănă şi se seceră şi nu o dată se altoieşte pomul şi se culege dintr- 
însui. rodul; aşa şi noi, toată averea noastră o am cheltuit în trebile ţ arii şi avem răbdare. 
Trebue şi dumneavoastră să rugați pe Dumnezeu să trăim şi noi în domnie şi pe urmă veți 
cunoaşte şi dumneavoastră şi placul ostenelelor voastre şi întemeierea caselor dumilor 
voastre..." 

Deşi domnia lui Nieolae Mavrocordat a fost o domnie paşnică şi cronicarul nu are de 
înregistrat decît doar cîteva primiri de soli şi hărţuieli cu boierii, pe care domnul străin de ţară 
îi bănuia de necredinţă şi care, în acelaşi timp, asupreau ţara cu autoritatea dregătoriei lor, 
totuşi Nieolae Costin a moştenit 

ceva din darul de povestitor al tatălui său şi ştie să prezinte cu interes fapte care pun în 
lumină tactul lui Nicolae Mavrocordat. 

Cu deosebire este dramatic povestită întemnițarea trufaşului boier Iordache Ruset 
vornicul, care înălțase şi răsturnase mai mulți domni în Moldova, intrigase împotriva 
boierilor, stinsese mai multe case, numai pentru ambiția de a-şi menţine influența. Cronicarul 
începe prin a arăta cum, la început, boierii, văzînd pe Iordache vornicul „nelipsind din 
voroave cu Nicolai Vodă", intraseră la grije, zicînd: „Săracii de noi, iar au încăput Iordache 
vornicul şi la acest domn”. Pomeneşte apoi cum Iordache Ruset urzea intrigi şi cum 
îndemnase pe turcii din carvasaraua din laşi să se plîngă la Poartă împotriva lui Mavrocordat, 
şi cum într-o zi, venind un agă din Constantinopol, lordache a crezut că aduce firmanul de 
mazilire a domnului şi a trimis, ca să vadă „ce se lucrează" la curte, oamenii săi, între care şi 
pe nepotul său Iordache aga, care era ţarigrădean şi ştia turceşte. Feciorii vornicului au avut 
cutezanța de a intra chiar în „casa cea mare", în care turcul avea să se întil-nească cu Nicolae- 
vodă. Aflînd această îndrăzneală şi mai avînd şi alte motive, domnul a poruncit vătafului de 
aprozi să închidă pe Iordache Ruset şi pe nepotul său Iordache aga. în acelaşi timp, a trimis şi 
pe postelnicul său în spătărie ca să ia toiagul lui Antiohie Jora, socrul lui Iordache aga, şi „să- 
1 pună şi pe el la popreală" în vistierie. Boierii aflaţi atunci la curte, văzînd aceste neaşteptate 
arestări, rămîn încremeniţi şi, sfătuindu-se în de sine, purced fără zăbavă la domn şi se roagă 
pentru hatmanul Antiohie. Domnul îl iartă şi îl sloboade; patru zile mai tîrziu, liberează şi pe 
ginerele aceluia, Iordache; numai Ruset rămîne întemnițat. Pentru a potoli nedumerirea 
boierilor, cîteva zile după aceasta, îi cheamă la curte „în casa cea mare" şi li se destăinuie 
astfel: „între voroavele ce aveam cu Iordache vornicul-—începe domnul — niciodată de bine 
de dumneavoastră nu mi-a grăit, văzîndu-vă pre dumneavoastră de noi traşi cu dregătoriile 
curții”. Şi urmează apoi povestirea unei scene într-adevăr patetice, cînd domnul, ridicînd puţin 
işlicul în mînă, se adresează pe rînd boierilor astfel: „Martur pui pe Dumnezeu, cum dumitale 
acest fel de hulă îți da; dumitale aşijderea, fel de fel de hulă (înşi-rînd pre cîţi erau boieri 
chemaţi la acea voroavă), de sta cu voroavele lui, Iordachi, să vă depărtez pre dumneavoastră 
de lîngă mine". Apoi domnul scoate cărțile găsite la casa lui în ziua arestării şi în care fratele 
sau, Scarla-tache din Constantinopol, îi scria că „el nu doarme, ci umblă tare pentru ca să 
mazilească pre Nicolai Vodă”. Aceasta dă curaj celor asupriţi de Iordache vornicul să se 
plîngă şi, în curînd, în divanul cel mic, fiind şi ţara cîtă se tîm-plase, se citeşte cartea iscălită 
de boieri prin care se plîng cum Iordache şi fraţii săi, străini de ţară, „fiind el vreme 
îndelungată puternic aice în ţară, învrăjbitor de domni, de nu se mai satură cu vremea, au 
supus toate casele boiereşti şi au stins şi cîteva”. Citindu-se acestea toate în divan, a întrebat 
Nicolae-vodă pe mitropolitul, care era de față în divan, ce fel de pedeapsă prevede pravila 
pentru vinovăția lui Iordache Ruset. Şi după ridicarea divanului, ducîndu-se mitropolitul acasă 
şi cercetînd pravila, „a scris cu slova lui", din dosul cărţii de pîră contra lui Iordache, pe care 
i-o dăduse domnul, „cum pravila scrie, dovedindu-se aceste asupra lui Iordachi vornicul: 
moartea!" 

Mavrocordat trimite cartea de pîră cu sentința scrisă de mitropolit lui Iordache Ruset 
în temniță, să o citească şi să-l întrebe ce are de răspuns. 

Dar trufaşul boier, în loc să se cumințească şi să răspundă cu blîndeţe — căci, adaogă 
cronicarul, „cu blîndeţe, ca bumbacul se moloşează şi se îmblînzesc inimele domnilor" — 
răspunde semeț că toate sînt minciuni. Aflînd acest răspuns, domnul se mînie foc şi, chemînd 
de sîrg pe buluc-başa, poruncește să-i taie limba. Dar intervenirea boierilor de divan care se 
aflau la curte îl scapă pe urgisit de această pacoste. 

Cronicarul domnesc povesteşte apoi în jurul acestei drame un alt episod senzaţional, 
care de data aceasta pune în lumină clemența domnului străin de țară. Pe cînd Iordache zăcea 
închis în odaia buluc-başei, un căpitan de seimeni, Horopceanu, trecînd prin dreptul odăi —m 
„poate să fi fost şi beat", lămureşte cronicarul — strigă: „Să ni-l dea vodă să-l ucidem cu 
petre pe Iordachi; sau vom strica rătezile şi-l vom ucide acolo în odaie, că ne-au mîncat şi ne- 
au sărăcit el cu frații lui, şi nu se mai satură de domni”. Aceste cuvinte ajungînd pînă la 
urechile domnului, „îndată au poroncit de-l puse la închisoare pre Horopceanu şi pre alții ce 
fusese cu dînsul". Şi, deşi atunci şi boierii stăruiau să nu iasă cu zile Iordache vornicul, totuşi 
Nicolai-vodă, „nevoind să-şi împlînte mîinile în spurcat sîngele lui" şi „socotind dintr-acele 
cuvinte a Horopceanului să nu se facă vreo năvală asupra lui Iordachi să-l omoare ţara, au 
poruncit de l-au mutat înlăuntru în curte, la odaie, sub scări despre casele doamnei”. Acolo a 
zăcut închis ticăitul boier pînă la mazilirea lui Mavrocordat, care este iarăşi povestită cu 
amănunte interesante, ca de la un martor ocular: 

„Era într-o joi la divan Nicolai Vodă. Şi acolo, judecind două rînduri de oameni, 
văzură boierii, care se tîmplase la divan, cum au venit un copil din casă de au spus 
postelnicului celui mare, cum au intrat doi turci drept la odaie, unde este închis Iordachi 
vornicul, de au sfărîmat rătezile şi au intrat înlăuntru, la Iordachi. Aceste spuindu-le acel copil 
de casă postelnicului în taină, şi postelnicul cel mare au şoptit lui Nicolai Vodă. Şi îndată s-au 
sculat de la divan, însă nemică schimbat din față: iară boierii, care se tîmplase la divan, îndată 
au priceput mazilirea domniei, şi o seamă au ieşit pe poarta despre Sfîntul Nicolai, că celelalte 
porți acmu erau închise." 

A doua zi, strîngîndu-se boierii la curte, au aflat caimacamii puşi de noul domn, 
Dimitrie Cantemir, şi anume: Iordache vornicul, cel care stătuse pînă atunci în temniţă, 
Antiohi Jora hatmanul — cuscrul lui Iordache — şi Dabija paharnicul. Lui Mavrocordat i-a 
fost însă cruţată umilinţa de a i se citi firmanul de mazilire la divan, „în iveala tuturor”. 

Cronicarul nu uită să înregistreze apoi toate acele fapte mărunte care proiectează o 
lumină simpatică peste acest domn ţarigrădean, străin de ţară şi de neam. El ne spune 
bunăoară cum, luîndu-şi ziua bună de la boierii care l-au petrecut, „au zis, jurîndu-se, cum n- 
au avut gînd rău, nice spre boieri, nice spre ţară, iară cine i-au greşit să fie toţi iertați". După 
ce a ieşit cu mazilia din laşi spre Țarigrad, în apropiere de Galaţi, la Piscu, i-au ieşit înainte 
oamenii care trăiau în pribegie prin ţări vecine şi pe care Nicolae-vodă îi adusese în țară cu 
„cărți de tocmeală". Ei se duc înaintea lui lusuf-aga, turcul care ducea pe domn la Poartă, 
plîngîndu-se de strîmbătatea ce s-a făcut: „*— Era un domn de se ţinea de cuvînt; ne-au adus 
cu cărțile sale; ne-a aşezat în ţară; acmu ne vor risipi alții”. La Galaţi îi sosesc scrisori de la 
prietenii de la Poartă, 

„precum să nu-şi facă inimă rea de mazilie, căci aşa această dată au împins vremile; 
iară fără zăbavă va fi iar domn". 

Şi după ce zugrăveşte portretul sufletesc al domnului, pe care l-am expus mai sus, 
încheie arătînd cum, încă de la întoarcerea lui în Moldova, a luat apărarea celor obijduiți cu 
strîimbătăți, cum după cei care nu voiau să vie de față la divan trimitea „oameni domneşti cu 
ciubote", de-i aducea fără voia lor; cum, văzînd divanurile straşnice, cei vinovaţi, cînd îi 
apucau cei asupriți mcu „haide la divan!", fie că erau „mai de frunte din boieri", fie că erau 
„mai -de gios, scoteau banii din buzunar de se împăcau”. „Numai mîncătorii —adaogă 
cronicarul —m aveau voie rea, că nu puteau mînca ca în zilele denainte altor *domni." 

Cu totul în altă lumină este înfăţişată domnia lui Dimitrie Cantemir. Nicolae Costin 
recunoaşte că noul domn era „om isteț şi ştia carte turcească bine" —m dar atît. Este într- 
adevăr curios că aceşti doi erudiți ai Moldovei nu s-au putut apropia sufleteşte şi nu s-au 
înțeles. Am putea zice, parafrazînd o vorbă a lui Miron Costin: „Mai curînd pot încăpea pe un 
covor zece dervişi, decît doi cărturari români din veacul al X VIII-lea." 

Erau însă — trecînd peste erudiția lor de sursă cu totul diferită — multe lucruri care-i 
despărţeau. 

Mai întîi, Dimitrie Cantemir era încă tînăr pentru domnie — abia avea 36 de ani — pe 
cînd Nicolae Costin trecuse de 50 de ani. Apoi, Dimitrie Cantemir, care fusese de față la 
dezastrul turcesc încheiat cu pacea de la Carlovitz şi care, în debandada fugii, îşi pierduse 
„agarlîcul", simţise decăderea turcilor şi, în mediul cosmopolit de la Constantinopol, avusese 
prilejul să se informeze despre puterea crescîndă a ruşilor. Apucînd domnia în preajma 
primului război dintre ruşi şi turci, el intrase în ţară urmărind planuri mari şi îndrăznețe, 
pentru care se cerea puterea convingerii şi avîntul cald al tinereții. El nu se putea încrede, 
pentru planurile sale care abăteau dintr-o dată cursul «istoriei moldoveneşti într-o direcție cu 
totul nouă, în bătrînii boieri, prea cuminţi pentru inovaţii îndrăznețe, şi încă în cei ce fuseseră 
sfetnicii de credinţă ai rivalului său din Constantinopol, Nicolae Mavrocordat. El păstrează o 
bună parte din divanul lui Mavrocordat, îl ridică pe Nicolae Costin la rangul de mare logofăt 
al Moldovei, îi dă toată cinstea cuvenită unui mare boier, dar se păzeşte de a-i încredința 
gîndurile. Pentru confidenţe, el îşi alege pe boierii cei mai tineri din divan şi, în primul rînd, 
pe agerul loan Neculce. După ce dibuieşte terenul şi hotărăşte să treacă de partea ruşilor, 
Dimitrie Cantemir încredințează dregătoria de mare hatman lui loan Neculce şi trimite pe 
cumnatul acestuia, pe Ştefan Luca vistiernicul, la Petru cel Mare, ca să întărească alianţa prin 
jurămînt. Numai după ce ruşii au trecut Prutul la Zagarancea, Cantemir a destăinuit planul său 
boierilor mai sprinteni din divan, care rămăseseră pe lîngă el în laşi. 

Era firesc deci ca Nicolae Costin să nu vadă cu inimă uşoară cum domnul trece peste 
el, mare logofăt, şi peste ceilalți boieri mai în vîrstă: „Dumitraşcu Vodă taine numai cu 
sfetnicii săi cei tineri, ca şi dînsul, făcea", notează cu acrim e Nicolae Costin. 

Amărăciunea față de domn se vede şi din chipul cum ţine să vorbească despre colegul 
lui de divan, hatmanul loan Neculce: „Dumitraşcu Vodă îndată <au luat cu sine pre hatmanul 
său, pre loan Neculce", sau: „Şi au purces 

Dumitraşco Vodă decuseară cu loan Neculce hatmanul, sfetnicul său”. lar cînd 
povesteşte ruina întinsă peste Moldova, după înfrîngerea de la Stăni-leşti, izbucneşte în 
imprecaţia: „Să plătească Dumnezeu sfetnicilor care au, cîrmuit pe Dumitraşco Vodă”. 

Privind domnia lui Dimitrie Cantemir sub acest unghi de vedere şi ținut departe de 
gîndurile intime ale domnului, cronica lui Nicolae Costin nu înfăţişează acelaşi interes pe care 
îl prezintă cronica lui loan Neculce, care a fost sfetnicul de încredere al lui Dimitrie Cantemir. 
Dar, deşi priveşte lucrurile de departe şi cu sentimente turburi, totuşi el prinde şi fixează 
amănunte interesante, care întregesc cunoaşterea personalităţii lui Dimitrie Cantemir,. sau 
contribuiesc la reconstituirea domniei sale. Aşa, de exemplu, ne spune ca Dimitrie Cantemir, 
după ce a intrat în laşi şi au venit boierii — după obicei — să-i sărute mîna şi poala în divanul 
cel mare, „le-a făcut voroavă singur la toți", căci — adaogă cronicarul — „era slovednic la 
aceste, zicînd să fie unii către alții întru dragoste, poftind pre cei bătrîni ca pre nişte părinți, 
pre cei de vîrsta sa ca pre nişte fraţi, pre cei mai tineri ca pre nişte fii, arătînd ce ar fi folosul 
unirei boiereşti”. 

Interesant povestită este scena întilnirii lui Dimitrie Cantemir cu Petru cel Mare în 
laşi: 

„Şi în curte la scări s-au adunat cu împăratul, de i-au sărutat mîna, şi împăratul l-au 
sărutat pe cap, luîndu-l în braţe şi ridicîndu-l sus cu o mină» fiind Dumitraşco Vodă om 
scund şi împăratul om de fire întru toate şifaeşi".. 

Nicolae Costin a luat şi el parte la masa pe care ţarul a dat-o, la conacul său, în cinstea 
lui Dimitrie Cantemir şi a boierilor săi şi unde boierii s-au legat şi au iscălit „universalul", 
prin care primeau ca domn veşnic „pe Dumitraşco Vodă şi pe seminţia lui", dar — adaogă cu 
răutate: „Iară măcar că au fost postul lui Sfeti Apostol Petru, cu toţii au mîncat carne şi mare 
benchet au făcut toată ziua aceiaşi, şi acolo au mas; iară peste noapte aceea n-au. scăpat fără 
pagubă mai nici un boier şi nefurat de moscali: cui pistoale, cui rafturi, cui epingele, nice 
boier, nice slugă”. 

După ce povesteşte sfîrşitul nenorocit al luptei de la Stănileşti, Nicolae Costin insistă 
cu deosebire asupra pîrj olului care s-a abătut atunci asupra Moldovei: invazia neaşteptată a 
tătarilor, care au surprins oamenii pe cîmpuri, ieşiţi la secere, i-au tîrît în robie cu duiumul, au 
prefăcut în scrum şi cenuşe casele, au prădat şi jefuit pînă şi mănăstirile: „n-au rămas la 
sfintele mănăstiri nice clopote, nice uşi, nice un her şi pînă în jilţuri şi sfintele icoane le-au 
fărî-mat şi le-au ars de istov, cu foc. Iară tîrgul Bîrladului şi mai rău au păţit». că au rămas 
numa pajişte... ţara de gios au căzut toată la robie, care povestesc bătrîni, că mai au covîrşit 
prada care au fost în zilele lui Vasile Vodă"., Şi încheie, după acest tablou al prăbuşirii — 
cum era de aşteptat: „Acest bine au agonisit țării Dumitraşco Vodă cu socoteala lui cea 
grabnică,, de nu se va îndrepta mai în veci”. 

CEASORNICUL DOMNILOR 

Nicolae Costin a îmbogăţit literatura românească şi cu prelucrarea unui roman spaniol, 
cel dintîi roman occidental care apare în literatura noastră. 

Romanul este opera marelui scriitor al veacului al XVI-lea, Antonio de Gue-vara, 
episcop de Cadix şi predicatorul lui Carol Quintul, şi poartă titlul în originalul spaniol: JI libro 
aureo del gr and Emperador AI arco Aurelio con el Relox de Principes (Cartea aurită a lui 
Mar cu Aurelul cu Ceasornicul domnilor). 

Autorul pretinde în prefață ca ar fi descoperit manuscriptul operei sale, după 
îndelungate cercetări, în Biblioteca din Florenţa, printre cărţile greceşti lăsate de Cosma de 
Medicis. Povestea unui manuscris grecesc descoperit în Florenţa era o mistificare literară 
asemănătoare cu aceea de care au făcut atîta uz, în vremurile apropiate de noi, romantici. 
Pretinzînd că opera sa are la bază un manuscris grecesc şi revendicînd numai paternitatea 
stilului, Guevara a voit să treacă toate ficțiunile imaginaţiei sale ca fapte reale şi să atragă 
atenţia asupra operei, care ar fi înfățişat viaţa istorică şi actele autentice ale împăratului 
roman. Opera cuprinde viața romanţată a marelui împărat, în care însă sînt încadrate sfaturi 
privitoare la educația tinerilor principi şi la normele de călăuzire în conducerea familiei şi a 
statului. 

Viaţa lui Marcu Aureliu, în liniile ei mari, este expusă într-un prim capitol, după care 
urmează o serie de scrisori ale împăratului către diferite persoane, de pildă: una către prietenul 
său Pollion, privitoare la creşterea pe care a primit-o în anii copilăriei de la profesorii săi; o 
alta către tovarăşul său de studii, regele Siciliei, şi multe altele. 

Sînt şi cîteva scrisori galante, presupuse că ar fi fost adresate de înțeleptul împărat, în 
ceasurile de libertinaj, curtezanelor romane — Bohemia şi altele — în societatea cărora şi-ar 
fi petrecut anii tinereţii. Aceste rînduri de dragoste în afară de cămin, care n-au nici un temei 
în realitatea istorică şi deformează personalitatea stoicului împărat, au plăcut aşa de mult 
societăţii spaniole din vremea lui Carol Quintul, încît, chiar după ce Guevara le-a scos din 
opera sa — regretînd chiar că le-a plăsmuit — ele au fost copiate cu mîna după ediţii mai 
vechi şi adăogate la textele autorului. 

Scrisorile lui Marcu Aureliu sînt despărțite între ele prin istorioare şi anecdote 
referitoare la viaţa împăratului, menite să scoată mai bine în relief caracterul şi virtuțile lui. 
Aşa, de pildă, e discuţia dintre Marcu Aureliu şi soţia sa, Faustina, care dorea să pună mîna pe 
cheia de la cabinetul de lucru, pe care împăratul îl ținea închis pentru ca nimeni să nu 
pătrundă înăuntru şi să răvăşească scumpele lui cărți. Această discuţie contradictorie între soți 
— unul subliniind defectele femeii, cealaltă defectele bărbaţilor —- este ca un mic tratat 
filozofic asupra căsătoriei. 

în această viaţă romanțată a lui Marcu Aureliu, Guevara a introdus capitole de sfaturi 
privitoare la educaţie şi cîrmuire. Aceasta I-a determinat să-şi intituleze opera Ceasornicul 
principilor, care, explică el, „nu e nici de nisip, nici cadran solar, nici indicator de ceasuri; 
căci toate celelalte ceasuri servesc să indice ziua şi noaptea, pe cînd acesta ne învaţă ce trebuie 
să facem în fiecare ceas al zilei şi cum trebuie să ne orînduim viața". 

Şi fiindcă acest ceasornic al vieţii are în vedere în primul rînd pe principe, el 1-a numit 
EI Relox de Principes — sau, cu titlul tradus de Nicolae Costin: Ceasornicul domnilor. 

Opera lui Guevara este secționată în trei cărți: prima parte cuprinde normele de care 
trebuie să se călăuzească în viaţă principele, pentru ca viaţa şi faptele lui să fie în conformitate 


cu idealul unui bun creştin. Cartea a doua 

cuprinde sfaturi cum trebuie să se poarte un prinț în interiorul căminului său față de 
soție şi față de copii. Cartea a treia arată cum să se poarte pentru ca să dea supuşilor săi, prin 
viața lui proprie, un model de demnitate şi virtute. Această parte a romanului, cu tot caracterul 
său didactic, este uneori interesantă şi cuprinde colțuri de moravuri contimporane, ca 
bunăoară atunci cînd Guevara vorbeşte despre creşterea şi educaţia copiilor şi se ridică împo- 
triva obiceiului ce-l luaseră femeile spaniole din societatea înaltă, care țineau să aibă păsări în 
colivie, maimuțe la fereastră şi să poarte cîini în braţe, dar îşi trimiteau copiii la ţară ca să-i 
crească slugile. De asemeni sînt interesante şi au încă un caracter de actualitate, în vremurile 
turburi de azi, paginile în care se ridică împotriva războaielor ofensive, purtate numai pentru 
cuceriri, şi acelea în care Guevara face apologia păcii ca drum pentru propăşirea civilizației 
umane — evocînd legendarul „veac de aur cînd toți în pace vieţuiau, cînd fiecare la locurile 
sale ara, ale sale măsline altoia, ale sale ţarini secera şi ai săi feciori hrănia". 

Dintre numeroasele povestiri întreţesute în cuprinsul romanului, una, prelucrată şi de 
La Fontaine, a devenit celebră: este El vilano del Danubio (Tăranul de la Dunăre). Episodul 
are de scop să scoată în relief caracterul plin de clemenţă, de bunătate şi de dreptate al marelui 
împărat. Scena se deschide prin povestirea împrejurărilor în care Marcu Aureliu, din pricina 
unei groaznice epidemii de ciumă, se strămutase cu toată curtea lui de sfetnici, oameni 
învăţaţi şi filozofi, în Campania. Acolo se iscă într-o zi discuţia asupra cauzelor care au adus 
invazia corupției în stat şi răsturnarea din temelie a societăţii romane cu străvechile ei virtuți 
şi cu obiceiurile ei simple şi patriarhale. Şi atunci Marcu Aureliu, făcînd semn tuturor să tacă, 
le povesti cum, la începutul domniei lui, s-a pomenit odată cu un ţăran sălbatic de pe țărmurile 
Dunării, cu ochii afundaţi în cap, cu barbă groasă, cu picioarele în opinci, cu haine de păr de 
capră, cu ciomag în mînă, cu pieptul gros şi păros — un adevărat urs scăpat din biîrlog. Şi 
fiindcă împăratul primea întîi ostaşi săraci şi apoi asculta „poftele celor bogaţi”, ţăranul fu 
introdus mai întîi în senat. Şi intrat înăuntru, țăranul acela de pe țărmurile sălbatice ale 
Dunării aruncă în senatul Romei strigătul de durere, de deznădejde şi de revoltă al neamului 
său oprimat, împotriva cupidității şi rapacității judecătorilor romani. Citez, în traducerea lui 
Nicolae Costin: 

„O, părinți adunaţi—-începe el — o, niam ferice! Eu, ţăranul Milan, lăcuitorul 
oraşelor şi rîpelor Dunării, voao sfiatnicilor rîmliani carii sunteţi adunaţi într-aciastă curte mă 
închin şi mă rog Dumnezeilor celor nemuritori ca şi limba mea astăzi să o înderepteze şi să o 
chivernisească cum spre a moşiei mele, cele ce se cuvine, a le grăi..." 

Şi după ce se roagă zeilor ca să-l inspire pentru a da glas soliei de suferință şi de 
zbucium a neamului său, evocă, într-o admirabilă antiteză, în contra strigătelor biruitoare ale 
învingătorilor romani, țipătul de sfîşietoare obida al germanilor învinşi: 

„Pe vremea în care strigătorii voştri, înaintea carelor celor de veselie strigînd: 
Vieţuiască! viețuiască! Roma cea nebiruită! Iară cei pedepsiţi, prinşi într-alt chip! Din adîncul 
pieptului meu suspinînd, la Dumnezeu voi zice: Dreptate! dreptate!... 

Voi, romanilor, pe steagurile şi semnele voastre, în loc de simbol, aveţi aceste cuvinte: 
« <a> romanilor datorie este <de> a ierta pre cei supuşi şi a supune pre cei mîndri », iar mai 
drept aţi zice aşa: a romanilor datorie este pre cei nevinovaţi a jecui, că nimica alta voi 
romanilor nu sunteţi, fără numai a noroadelor odihnitoare turburători şi apucători. 

întreb pe voi, romanilor, ce lucru v-au îndemnat pre voi, cei ce sunteți născuți la apa 
Tibrului, de ați venit împotriva noastră, carii în pace locuiam la ripiie Dunării. Au prietenii 
vrăjmaşilor voştri am fost; au gîndul nostru de vrăjmăşie a arăta spre voi l-ați văzut? Au auzit- 
ați în Rîm, vestindu-se, precum am lăsa lăcaşurile noastre? ... Sau venit-a cineva la Rîm din 
moşia noastră arătîndu-vă vouă, ca unor duşmani, gătire de răsboi? Au vreun crai, în țările 
noastre murind, ne-ar fi lăsat pre noi cu testament vouă moştenitori, ca cu voia aceea să ne 
supuneți stăpînirii voastre?..." 

Şi după ce înşiră răutatea şi lăcomia nesățioasă a judecătorilor romani, trimişi în patria 
lui, judecători care trăiesc numai în desfrînări, care împilează pe cei săraci, care „orice pot pre 
ascuns, apucă, string şi fură", după ce le arată că zadarnice au fost plîngerile germanilor 
cutropiţi în senatul Romei şi după ce le spune că de 15 zile, de cînd a intrat în Roma, a văzut 
numai vițiul şi desfrîul, se reculege şi-şi încheie solia astfel: 

„După ce am plinit eu pofta mea şi otrava inimii mele, după obiceiu ce am isprăvit de 
v-am vătămat pre voi cu limba mea, iată-mă-s aşternut la pămînt; aştept bătaie, că mai mult 
voi, dindu-mă morţii, să agonisesc laudă, decît voi, răpindu-mi viața, să o dobîndesc pre 
dînsa". 

După ce şi-a încheiat astfel cuvîntarea sa plină de miez, țăranul s-a aruncat la pămînt şi 
a zăcut acolo un ceas, aşteptînd să fie ucis în bătăi, în timp ce senatul se uita înmărmurit la el. 
Atunci împăratul Marcu Aureliu, recunoscînd că prin țăranul acela noduros grăise necazurile 
unui neam întreg obidit, şi, surprins de frumusețea plină de demnitate a cuvîntării lui — ca un 
trandafir între spini m— porunci să fie ridicat de jos şi, iertîndu-l, îl primi în rîndul celor 
bătrîni, adică al senatorilor; îi dete „uric" ca să fie hrănit din vistieria împărăției şi puse „să se 
scrie voroava lui în cărți”. 

Opera aceasta a lui Guevara, scrisă într-un stil patetic, plin de vervă oratorică, cu fraze 
simetrice şi adesea ritmate, cu imagini îndrăzneţe şi numeroase antiteze, a fost — cum spune 
cel mai competent istoric al novelisticii spaniole, Menendez y Pelayo — „la biblia y el 
orâculo de los cortesanos" („Biblia şi oracolul curtenilor"). 

Primul majordom al palatului a împrumutat manuscrisul de la împărat şi I-a transmis 
împărătesei; de la aceasta a trecut la alți curteni, care şi-au scos copie după ea şi în felul acesta 
autorul s-a pomenit că apare o ediţie la Sevilla, în 1528, şi altele curînd, fără numele său. 
Atunci Guevara se grăbi să-i dea forma definitivă şi o tipări în 1529. Cartea s-a răspîndit 
repede şi a avut un succes enorm; numai în Spania a cunoscut 33 de ediţii. Ea a trecut de t 
mpuriu peste hotarele Spaniei, căci la doi ani după ediţia definitivă dată de Guevara, în 1531, 
ea a fost tradusă în limba franceză şi tipărită în numeroase ediţii, care au avut o întinsă 
circulație şi au exercitat o influență apreciabilă. 

O soartă nu mai puţin rorocoasă a avut romanul şi în literatura engleză, unde a fost 
împămîntenit cam în acelaşi timp cu prima traducere franceză. 

Romanul a călătorit de timpuriu şi în celelalte literaturi ale Occidentului ; în 1540 
apare la Veneţia prima traducere italiană; la 1544, la Miinchen, prima traducere germană şi în 
1606 romanul este tradus şi tipărit în limba latină de un mare umanist al timpului, M. 
Wanckelius, sub titlul Forologii Principum sive de vita M. Aurelii imperatoris, libri 3 de 
lingua castelana in latinam linguam traducti. 

Traducerea latină a operei lui Guevara s-a răspîndit în toate țările catolice, care aveau 
ca limbă de cancelarie şi de biserică latina. Astfel romanul a pătruns şi în Polonia, unde a 
ajuns la cunoştinţa lui Nicolae Costin, pe timpul cînd îşi făcea studiile acolo. El străbătuse 
pînă atunci un drum victorios şi era celebru în literatura europeană a timpului prin caracterul 
său istoric şi didactic. A plăcut aşa de mult tînărului moldovean, încît, mai tîrziu, s-a apucat 
să-l prelucreze în limba română, pentru a-l împărtăşi contimporanilor săi. Pornind din 
năzuinţa de a da o formă mai unitară materialului întins al povestirii, Nicolae Costin a 
schimbat ordinea capitolelor şi a cărţilor, a înlăturat unele părți fastidioase, discuții dogmatice, 
concentrînd economia operei într-o expunere mai închegată. Din 153 de capitole ale lui 
Guevara, N. Costin a păstrat numai 81, iar aceste 81 de capitole le-a distribuit în patru cărți în 
loc de trei. Ultima carte a lui N. Costin încheie cadrul istoric al romanului povestind moartea 
împăratului filozof într-o aureolă de bunătate patriarhală. Traducerea lui N. Costin este clară, 
vioaie şi păstrează —m după cum s-a putut vedea din citatele pe care le-am făcut — chiar în 
ritmul frazei, ceva din armonia şi cadenţa originalului, lucru care a îndemnat pe un cercetător 
să creadă că Nicolae Costin a tradus unele părți ale romanului în versuri. 

Nicolae Costin a fost tot atît de nedreptăţit în istoria literară, pe cît a fost de 
zbuciumat în viaţă. 

Cînd tatăl şi mama sa erau înmormîntați în aceeaşi groapă, el zăcea închis în temniță. 
A dus apoi o viaţă de pribegie şi cînd a ajuns pe treapta cea mai înaltă a ierarhiei boiereşti şi 
se deschideau pentru el zări mai senine, l-a prins moartea din urmă. în istoria literară, el a fost 
categorisit ca erudit sec, „inimă de pergament". Erudit fără îndoială că a fost, un precursor al 
lui Dimitrie Cantemir. Cunoştea adînc limba latină, cum n-o cunoştea nimeni altul pe atunci 
în Moldova şi o vorbea cu uşurinţa cu care chiar azi nu sînt mulţi cărturari s-o vorbească. Ştia 
bine limba polonă şi probabil şi greacă. 

Dar ponosul de erudit sec, „inimă de pergament", vine de la faptul că el a încercat să 
dăruiască culturii moldoveneşti o operă similară acelora cu care se glorifica istoriografia 
polonă şi care încadrau istoria națiunii polone în istoria universală, de la creaţiunea lumii. 
Desigur că în secolul care se anunța a fi al „luminilor”, această concepţie istorică —m 
rămăşiţă a cronografelor bizantine —* era vetustă. Dar Nicolae Costin nu scria pentru cititorii 
Occidentului, ci scria pentru moldovenii săi din vremea lui Cantemir, despre care Neculce 
scrie: „carte nu ştia, ci numai iscălitura învățase de o făcea”. Este apoi în încercarea lui de 
sinteză foarte mult material înnădit din împrumuturi luate de la alții. Dar Nicolae Costin, care 
îşi prelucra opera, căci ne-a lăsat-o în două redacțiuni, a murit de timpuriu, înainte de a-i fi 
putut da forma definitivă, în partea cronicii însă în care povesteşte evenimente contimporane, 
în memoriile sale asupra domniei lui D. Cantemir şi începutul domniei lui 

N. Mavrocordat, se vede că el moştenise de la tatăl său darul de a captiva interesul 
cititorului prin episoade interesante pe care le înfăţişează dramatic. El sie apoi meritul de a fi 
deschis drumul literaturii moderne a Occidentului în cultura noastră. Celebrul roman spaniol 
al lui Guevara, Marco Aurelio con el Relox de Principes, pe care el l-a împămîntenit în 
literatura noastră printr-o prelucrare abilă, este cel dintii roman modern la noi. în sfîrşit, tra- 
ducerea lui vioaie, plastică, într-un ritm cu cadenţe armonioase, vădeşte strădania de a modela 
strvetura limbii după tiparele sintaxei latine, pentru efecte estetice. 

răposatul Giurescu, numai ultima parte, domnia lui Mavrocordat şi Dimitrie Cantemir, este 
opera lui Nicolae Costin (a se vedea K o g ă 1 nice anu, Cronicele României, ed. II, voi. II, 
p. 70—117, sau ed. I, Letopiseţele ţării Moldovii, voi. II, p. 79— 130). Un fragment (din 
compilația de la zidirea lumii pînă la Aron-vodă) a publicat, după o redacție diferită, 
tipograful Ioanid, în Istoria Molăo-Romăniei, Bucureşti, 1858, voi. I, p. 1—286. O ediţie 
completă în ambele versiuni cunoscute (una pentru cititori, alta închinată domnului Nicolae 
Mavrocordat) a dat Ioan Şt. Petre, Nicolae Costin, Letopisețul Ţării Moldovei, de la zidirea 
lumii pînă la 1601, Fundaţia regală pentru literatură şi artă, Bucureşti, 1942. 

Pentru studii asupra cronicilor lui Nicolae Costin: C. Giurescu, Conrribuţiuni la sudiul 
cronicelor moldovene (Nicolae Costin, Tudosie Dubău, Vasile Demian), extras din Analele 
Academiei Române, s. It. XXX, Mem. secţ. ist., Bucureşti, 1907. 

Concluziunile din acest studiu trebuie completate cu C. Giurescu, /zvoadele Tudosie 
Dubău, Miron Logofătul şi Vasile Demian, extras din Bul. Corn. ist. a Rom., 1, Bucureşti, 
1914; G. Pascu, Axinte Uricarul şi N. Costin, în Arhiva, 1922, p. 489. 

Ştirile risipite în diferite publicaţii documentare au fost culese de loan Şt. Petre, 
Niiolae Costin — Viaţa şi opera (Teză de doctorat la Facultatea de litere din Bucureşti), 
Bucureşti, 1939. 

Pentru capitolul despre încoronarea regilor poloni la Nicolae Costin, a se vedea studiai 
lui Ion Const. Chiţimia, în Cercetări literare, publicate de N. Cartojan, Bucureşti, voi. IV, 
1940, p. 139— 163. Textul a fost publicat de Kogălniceanu în anexe la Letopisețele..., I, p. 
143, şi Apendicse, 26—29, şi în ed. II, Cronicele României, I, p. 177 şi 400—403. 

Din Ceasornicul domnilor au publicat cîteva fragmente: dr. M. Ga s t e r , Literatura 
populară română, Bucureşti, 1883, în Apendice, p. 559—570, şi anume: cap. I, partea a IV-a, 
Voroava a prea înțeleptului Garamantilor (Brahmanilor) către marele A lexandru, în care 
doveăeşte 

că mai mult pot cei cari cu măsură socotesc de sine şi moştenesc puţine, decit 
Alexandru, care moşteneşte multe şi cu mindrie socotește de sine; şi că pre mare nebunie 
easte a-ş vrea a stăpini lung şi lat, care are scurtă căruţă a vieții sale”; E m. C. Grigoraş, cu 
greşeli de transcriere şi lectură: Țăranul de la Dunăre, în Convorbiri literare, iulie-august 
1930, p. 753 — 767. Problema a fost reluată în ultimul timp de N. Cartojan, Ceasornicul 
domnilor de N. Costin şi originalul spaniol al lui Guevara, Bucureşti, 1940. (Extras din 
Revista ist. rom., 1933, şi din Cercetări literare, IV, 1940, p. 12 1.) Pentru studii asupra vieţii 
şi operei întregi a lui Nicolae Costin, a se vedea şi N. I o r g a, Istoria literaturii româneşti, 
voi. II, ed. II, Bucureşti, 1926, p. 89-124. 

INFLUENȚA LATINĂ ÎN STILUL CRONICARILOR MOLDOVENI 

Marii cronicari moldoveni Ureche şi mal ales Costineştii au nu numai meritul de a fi 
creat în literatura românească genul istoric cu nuanţe apropiate de genul memoriilor, ci şi pe 
acela de a fi introdus inovații în limba literară a timpului. Cultura lor largă, erudiţia lor, 
preocupările după forme literare mai alese, după un ritm armonios, după versificație chiar — 
toate acestea îi îndemnau să nu se mulțumească cu vocabularul şi tiparele sintactice pe care li 
le punea dinainte limba scripturilor sfinte şi a vechilor cazanii. 

Ureche şi Costineştii introduc în scrisul lor noţiuni noi, pentru care, spre a le 
circumscrie precis, aveau nevoie de cuvinte noi. Şi acestea le-au împrumutat uneori din limba 
polonă, pe care şi-o însuşiră în mediul şi în şcolile polone în care şi-au făcut instrucția. Alteori 
termenii de origine turcească au fost luați din vorbirea contimporanilor, care se vînturau 
continuu pe țărmul Bosforului, într-o vreme în care influența orientală începea să se reverse 
asupra vieții din principatele noastre, ca: ceauş, ceambur, celebiu, derviş, divan, olac etc. 

Dar alături de aceşti termeni turceşti, care dau scrisului lor un uşor colorit oriental, ei 
introduc — şi aci este partea de contribuţie proprie a lor— mulți termeni de cultură de origine 
latină, precum: istoric, poetic, orator, ritor, comedie, filosofie, cozmografie, gramatică, 
silave, răpublică, consilium, preto-rian, prințipe, primani, secundaţii, terțiani, senat, tensor, 
monarhie, tiran, imperator, colonie, obsides, testament, tractat, veterani, fantastic ş.a. 

Aceste cuvinte latine pe care Ureche şi Costineştii le introduc în limba literară — 
neologisme pentru vremea aceea — marchează începutul unei direcţii noi: revenirea la matca 
latină a limbii. 

Influența latină — mai ales în opera Costineştilor — se vede însă mai ales în structura 
limbii. Miron şi Nicolae Costin se străduiesc să croiască pentru limba timpului lor, după 
modelul latin, tipare sintactice noi. Ei modelează structura frazei, pe de o parte pentru a-i da 
rezonanţe noi, capabile să exprime nuanțe felurite de cugetare şi simțire, pe de alta pentru a-i 
imprima un ritm mai armonios. Cînd de pildă Nicolae Costin în Ceasornicul domnilor, forțind 
puţin uzanţele limbii vorbite, urma sinuozitățile intermediarului latin, aşezînd la început 
subiectul cu incidentalele sale, apoi obiectul cu determinările sale şi lăsînd abia la sfirşit 
verbul — ca de exemplu: „O, părinți adunaţi, o, niam 

ferice! Eu, țăranul Milan, lăcuitorul oraşelor rîpelor Dunării, voao sfiatnicilor rîmliani 
carii sunteți adunați într-aciastă curte, mă închin” — o face aceasta nu pentru că el, care 
vorbea cu uşurinţă limba latină, era într-atita stâpînit de topica frazei latine încît nu se putea 
dezbăra de ea nici cînd scria româneşte, ci o face pentru că el urmărea în scrisul său efecte 
artistice. Urmărea pe o parte să redea în limba sa ceva din muzicalitatea originalului latin, iar 
pe de altă parte să sublinieze efectul contrastului dintre cele două membre adverse ale frazei: 
eu, țăranul... voao sfetnicilor Romei... Aceloraşi nevoi de ritmică şi de subliniere a sensurilor 
sînt subordonate şi celelalte inversiuni topice, ca de exemplu aşezarea negațiunii la început şi 
despărțirea ei de verb: „nu dintr-acei ce ar fi mai harnici a face dreptatia, ce dintr-acei ce au în 
Rîm mai mulți priitori trimiteţi”. Pentru acelaşi cuvînt aşează complimentele înaintea verbului 
pe care-l lămuresc: „Dumnezeii grija lucrurilor omeneşti au lepădat"; determinările 
adjectivale înaintea substantivului: „pentru nepărăsite a noastre răutăţi"; utilizează construcții 
brachiologice syllepse: „că fără vrearia şi socoteala Dumnezeilor nici binele a agonisi, nici de 
rău a ne feri nu putem"; hipperbate (separarea de cuvinte care din punct de vedere gramatical 
sînt unite): „tu ale noastre ai strămutat obiceiuri”. 

Costineştii, care vorbeau cu uşurinţă limba latină, s-au deprins cu asemenea inversiuni 
ale părților de propoziţie, încît, în căutarea unui efect de armonie ritmică sau în necesitatea de 
a sublinia un sens, le-au utilizat şi în opera lor originală. Găsim, bunăoară, în cronica lui 
Miron Costin, expresii în care verbul este aruncat la sfîrşitul propoziției: „să fie spre 
învățăturile scripturei mai plecată a locuitorilor țării noastre voie” J sau altele în care atributul 
este despărțit de substantiv şi verbul de complement prin intercalarea altor părţi de propoziţie: 
„multe obiceiuri înţrU acest neam trăiesc a italia-nilor pînă astăzi"; „au fost a resipei casei lui 
Vasile Vodă pricină”; ori cu complementul direct sau cel indirect aşezate înaintea verbului de 
care depind: „puștilor apucase cazacii de le stricase roatele" ş.a., ş.a. 

Cronicarii moldoveni sînt dar premergătorii şcoalei latiniste şi în ceea ce priveşte 
punerea în circulație a ideii de latinitate a neamului şi în ceea ce priveşte năzuința de a 
împămînteni în limbă construcții sintactice latine. 

Ei au deschis astfel drumul în limba literară inversiunilor topice pe care aveau să le 
mînuiască cu atîta arta marii lirici ai veacului al XIX-lea. 

BIBLIOGRAFIE 

N. Carto jan, Ceasornicul domnilor de Nicolae Costin şi originalul spaniol al lui. 
Guevara (extras din Revista istorică română, 1933, p. 159— 171, şi din Cercetări literare, 
IV, 

1940, p. 1—21); I. Cazacn, Influenţa latină asupra limbii şi stilului lui Mirai Costin 
(lucrare în Seminarul nostru de literatura veche românească), în Cercetări literare, V, p. 41— 
64. 

Influența latină asupra cronicarilor a mai fost semnalată de A. V. Gîdei, Studiu asupra 
cronicarilor moldoveni din secolul al XVII-lea din punct de vedere al limbii, metodei şi 
cugetării, Bucureşti, 1898,p. 194 şi urm. 

ION NECULCE 

Colegul de divan al lui Nicolae Costin, lon Neculce, ocupă, prin resursele nesecate ale 
darului său de povestitor, locul cel mai de frunte pe linia ascendentă a cronicarilor moldoveni. 

Tatăl său, lenachi Neculce, care se găseşte amintit în documente pe la 1679—1685 ca 
grămătic, era un om cult pentru vremea lui, căci un act al fiicei sale, Sanda, ne destăinuie că 
„avea cărți greceşti" şi că era „om spudeos <7!ou8aToţ = serios, grav, important), precum îl 
ştie toți". Aceste şi alte calități sufleteşti l-au ajutat să ia în căsătorie pe fiica marelui boier de 
la curtea lui Vasile Lupu, Iordache Cantacuzino, despre care vorbeşte cu atîta admiraţie Miron 
Costin („cap ca acela abea de au avut ţara cîndva sau de va mai avea"). Catrina Cantacuzino 
aducea ca zestre soțului său 25 de sate. 

Cronicarul este singurul băiat născut din această căsătorie; a mai avut două surori, 
dintre care una s-a măritat cu Ștefan Luca, vistiernicul lui Dimitrie Cantemir şi tovarășul de 
exil al cronicarului, alta măritată în Țara Românească cu Done vistierul. 

Jon Neculce era numai în vîrstă de 14 ani, cînd familia sa a fost zguduită de o 
groaznică nenorocire. în 1686, cînd loan Sobieski se întorcea de la despresurarea Vienei şi 
cînd podgheazuri polone cutreierau Moldova, jefuind şi dînd foc, a fost prădat şi ars conacul 
familiei cronicarului din Prigoreni, iar tatăl, lenachi Neculce, care era pe atunci vistier 
cămăraş de ocnă, a fost tăiat de poloni în Tîrgul-Ocnei. Atunci familia, îngrozită, pleacă 
împreună cu bunica, văduva lui Iordache Cantacuzino, şi cu fiul acesteia, Iordache stolnicul, 
la rudele lor din Muntenia, familia stolnicului Const. Cantacuzino. în acest exil bunica moare. 
După patru ani de pribegie, cînd în domnia lui Constantin Cantemir lucrurile se mai liniştesc 
în Moldova, pribegii se întorc la căminurile lor. 

în anul următor, 1691, Neculce apare între micii slujbaşi de la curtea domnească. în 
toamna anului' cînd fiica lui Constantin Brîncoveanu, Măria, logodită la Constantinopol cu 
Constantin Duca, veni la Iaşi, însoţită de mama sa şi de stolnicul Constantin Cantacuzino, 
pentru celebrarea căsătoriei, Neculce făcea şi el parte din alaiul tînărului mire. „Atunce, pre 
ace vreme şi eu, loan Neculce, vel vornic, eram tînâr postelnic şi mergeam cu alţi postelnici 
împreună, cu toiage a mînă, pre gios, înaintea domnului", care-i urma călare, cu surgu-ciul pe 
cap. 

în vara anului 1700, sub Antioh Cantemir, cînd moldovenii primiră firmanul —m 
îmbucurător pentru ei („se învoieşă toată ţara pentru acea veste")— de a se retrage garnizoana 
turcească din Camenița şi a se preda cetatea polonilor, Neculce, care înaintase vătaf de aprozi, 
se afla cu domnul său la Nistru. 

în acest timp, el se căsătoreşte cu nepoata de soră a domnului, cu Măria, fiica lui Lupu 
Bogdan biv-hatman, care îi aducea ca dotă: cinci sate în Hotin şi Dorohoi, cîteva sălaşe de 
țigani şi o sumedenie de vite: o herghelie de cai, 40 de vaci, 20 de boi, 100 de oi, 200 de 
stupi. în anul următor, învoindu-se „frățeşte" cu cumnatul său Ştefan Luca şi cu sora sa 
mai mică. Sanda, înaintea mitropolitului şi a verilor lor, el primeşte din partea „de comînd" a 
mamei sale; şapte sate şi patru fălci de vie la Cotnari şi la Nicorești. 

Astfel, fără să ajungă în moşii pe Grigore Ureche, Neculce era şi el — ca şi Miron şi 
Nicolae Costin — unul dintre marii proprietari de pămînturi ai Moldovei. 

Neculce nu s-a putut bucura multă vreme de rudenia cu domnul, căci în toamna anului 
1701, Antioh Cantemir este înlocuit cu Constantin Duca. 

în 1705 el este însă în suita lui Antioh Cantemir la Constantinopol şi este față la pîra 
pe care boierii Moldovei, din îndemnul noului domn, o aduc împotriva lui Mihail Racoviţă. 
Intrînd în Moldova cu Antioh Cantemir, Neculce este ridicat la rangul de mare spătar şi, în 
această calitate, este trimis ca sol — el, care petrecuse o parte din copilărie în Muntenia — la 
curtea domnească din Bucureşti, cu prilejul nunții fiului mai mare al lui Brîncoveanu, Dinu, 
cu fata vornicului Ion Balş din Moldova. A fost o nuntă bogată şi plină de fast, „care să zicem 
— spune Neculce — nu era nuntă domnească, ce putem zice crăiască". 

în anul următor, cînd Antioh Cantemir, din porunca turcilor, pleacă, împreună cu toată 
boierimea şi cu salahori, să întărească cetatea Tighinei, Neculce, împreună cu Ilie 
Cantacuzino şi Ilie Catargiu, este lăsat de domn în laşi caimacam, ca să poarte grijă de trebile 
țării. Dar încrederea pe care i-o arată unchiul soției sale îi este fatală, căci Antioh, fiind 
înlocuit, încă de pe cînd se afla la Tighina, cu Mihai Racoviţă, acesta îl trece şi pe el într-un 
izvod de boierii care trebuiau prinşi şi închişi înainte de sosirea lui în Iaşi. Neculce însă, pînă 
a nu sosi seimeni la gazda lui, simțindu-se în cumpăna morții, încalecă repede şi fuge în 
Polonia. Acolo a stat cîtăva vreme —el nu precizează cît — pînă cînd şi-a „făcut pace cu 
domnia" şi s-a întors la casa lui, avînd cinste şi căutare din partea domnului. 

Sub celălalt unchi al soției sale, sub Dimitrie Cantemir, Neculce este din nou ridicat în 
fruntea treburilor publice ale Moldovii. „Iară mai de credință şi mai ales toate trebile domniei 
erau după mine, loan Neculce, vel spătar”, mărturiseşte el însuşi. De aceea, cînd Dimitrie 
Cantemir încheie alianţa cu Petru cel Mare şi se hotărăşte să se arunce”în viitoarea războiului, 
trebuind să-şi acopere primele mişcări, ca să nu fie simţit de turci şi de boieri, el încredinţează 
postul important atunci, de mare hatman — am zice azi: ministru de război— lui Neculce. 
Cronicarul, învinuit mai tîrziu de colegii săi de divan că el, prin sfaturile lui, a adus dezastrul 
Moldovei, se apără susținînd că el n-a ştiut — deşi încheierea alianţei se făcuse prin cumnatul 
său — de legăturile lui Cantemir cu Petru cel Mare decît atunci cînd ruşii au sosit la Prut. 
„Atunce am ştiut şi eu că au fost scris Dumitraşco Vodă să vie moscalii, că eu tot gîndeam că 
vom purcede în gics spre Huşi, precum sfătuisem; iară dacă am înţeles că au sosit moscalii la 
Prut, mult m-am mirat şi am zis lui vodă să scrie să se întoarcă moscalii înapoi... şi să se lase 
de moscali, că poate să-i bată turcii, şi tătarii or robi ţara. Pui pre Dumnezeu martur că aşa i- 
am zis şi tare am stătut, că doar l-oi întoarce, şi n-am putut." Dimpotrivă, Cantemir, mîniat, i- 
ar fi răspuns: „...că voi toți vă chivernisiţi cu toţii ca să rămîneţi la creştini, şi numai eu singur 
să rămii pentru voi la păgîni, că v-am văzut eu credinţa voastră, că ați fugit toţi”. într-adevăr, 
boierii, temîndu-se că turcii vor intra în laşi, după un zvon răspîndit într-adins de Dimitrie 
Cantemir, fugiseră. Dar unii dintre ei intraseră mai demult în tratative cu ruşii, peste capul 
domnului. Cînd Cantemir cheamă boierii care mai rămaseră cu el în laşi şi le comunică alianța 
cu 

ruşii, aceştia, bucuroşi, se grăbesc să răspundă: „Bine ai făcut măria ta, de te-ai 
închinat". După aceasta, Dimitrie Cantemir, încălecînd, a plecat în tabăra rusească de la Prut, 
ca să orînduiască cele necesare, iar pe Neculce l-a lăsat de paza doamnei în Cetăţuie, 
temîndu-se să nu lovească turcii pe doamnă, în urma lui. 

Neculce a fost astfel şi părtaş la drama care a urmat şi a trăit, cu toţi contimporanii săi, 
fiorul acelor zile de înviorare sufletească, în care mişcările şi freamătul oştirilor şi zăngănitul 
armelor ruseşti pe pămîntul Moldovei trezise nădejdea mîntuirii de sub vitrega stăpînire 
păgînă. 

El a fost martor la intrarea lui Petru cel Mare în laşi, la primirea lui în palatul 
domnesc, la masa pe care a dat-o domnul în cinstea împăratului, a închinat şi el cu Petru cel 
Mare un pahar de vin franțuzesc la ospăţul pe care împăratul 1-a dat în tabăra sa, domnului şi 
boierilor moldoveni, Şi, în sfîrşit, ceea ce este mai important, el a condus pe cîmpul de luptă 
operaţiile corpului de armată moldovenesc. Astfel a avut prilejul să cunoască deaproape pe 
ţarul care a deschis o eră nouă în istoria Rusiei şi al cărui portret avea să-l zugrăvească aşa de 
sugestiv în opera lui. Descrierea luptei pe care a dat-o în cronica sa este un izvor istoric de 
care s-au folosit şi istoricii ruşi pentru epoca lui Petru cel Mare. Dealtfel, fragmentul la fost 
pus la îndemîna istoricilor străini încă din 1845 de M. Kogălniceanu, într-o foarte bună 
traducere franceză. 

La un moment dat, împăratul, răzlețit cu un mic pîlc de armată de trupul cel mare al 
oştirii ruseşti şi încolțit de turci şi tătari, cheamă pe hatmanul Neculce şi-l întreabă dacă 
cutează, cu 200 de dragoni şi 100 de moldoveni, să-l scoată pe el şi pe împărăteasa, călări, în 
Tara Ungurească. Neculce, cumpănind împrejurările, îi arată că este un lucru „prea cu grijă 
mare a ispiti să nu cadă la vreo primejdie", dar cu bunul lui simţ practic izbuteşte să-l scape 
pe împărat din încurcătură. Pornesc călări în toiul nopții, pe întuneric, „de nu se vedea nici 
mîna", pe malul Prutului, pe cînd coastele dealului şi cîmpul tot pînă la Huşi erau luminate de 
focurile turcilor şi ale tătarilor şi, mergînd toată noaptea, ajung în zorii zilei să se împreune cu 
tabăra rusească de la Stănileşti. Lupta, începută cu însufleţire, este însă nenorocită pentru 
creştini,, care, copleşiți de numărul mare al turcilor, sînt în cele din urmă încolțiţi şi 
înconjurați. Cu toate stăruințele generalilor nemți care cereau continuarea războiului şi cu 
toate rugăminţile lui Dimitrie Canemir şi a boierilor moldoveni, Petru cel Mare, sfătuit de 
împărăteasă şi de generalii ruşi, se vede nevoit să ceară pacea. 

Turcii cereau pe Durnitraşco-vodă, dar izvoare ruseşti ne informează că Petru cel Mare 
ar fi spus, cu un desăvîrşit simţ de loialitate, că „mai bine voi ceda turcilor țara mea pînă la 
Curse, decît pe principele care, din iubire față de mine, şi-a pierdut țara". Turcii stăruind, ruşii 
le răspund că din războiul dintii nu se ştie ce s-a făcut, pierit-a sau a fugit, că ei bănuiau că a 
trecut la turci. 

Pribegia. Cu Dimitrie Cantemir, care nu mai avea să se întoarcă niciodată între ai săi, 
pleacă în pribegie şi boierii care-i fuseseră devotați, urmați de popor, între care şi hatmanul 
Neculce. Erau 448 de boieri şi slujbaşi, urmați de 4 000 de oameni din popor, bărbați şi femei. 

în Rusia, Petru cel Mare dăruieşte moldovenilor, puşi sub autoritatea iui Dimitrie 
Cantemir, sate şi moşii în regiunea Harcovului. Dar acolo, pe pămînt străin, departe de 
căminurile lor, încep fricțiuni între domn şi boieri. Dezamăgit şi amărît de prăbuşirea 
planurilor sale, Dimitrie Cantemir îşi schimbase firea, „Dumitraşco Vodă — ne spune 
Neculce — nu vrea să ţină pe moldoveni cu dragoste, ca pe nişte străini ce şi-au lăsat casele şi 
s-au înstrăinat pentru dînsul; el vrea să-i ție mai aspru decît în Moldova, că i se schimbase 
firea într-alt chip, nu precum era domn în Moldova, ce precum era mai înainte, pre cînd era 
beizadea tînăr, în zilele frăține-său Antioh Vodă, încă şi mai rău, şi iute la beţie, şi se scîrbia 
de fiece, şi uşa îi era închisă..." 

Neculce nu se putea apoi împăca nici cu viaţa din Rusia, „unde nu sunt oamenii 
slobozi să meargă unde le este voia, nici la împărăție, fără ucaz; şi ncaz nu vor să facă, ca 
pentru să nu facă cheltuială împărăției”. 

Doi ani de zile Neculce a trăit cu amărăciune la Harcov, pe lingă Dimitrie Cantemir, 
stăruind necontenit să i se îngăduie întoarcerea în ţară. în cele din urmă, i se învoieşte 
înapoierea la căminul său. 

Despărțirea de Dimitrie Cantemir şi de boierii moldoveni este înduioşătoare. Domnul, 
doamna, boierii, cu toții îl sfătuiesc să mai rămiie, că „nu şi-o putea face pace şi va pieri de 
turci”. Domnul se îndatora să intervină pe lîngă împărat pentru el; generalul Şeremetiev 
însuşi, cel care condusese armatele ruseşti la Stănileşti, făgăduia să-i obţină de la ţar sate şi 
moşii, dar Neculce, -cuprins de nostalgia ţării şi de grija copiilor săi pe care-i avea cu sine (,,... 
viața mea îmi era cum era, dar mai mult îmi era pentru copiii meilacevorrămînea..."), «stă 
neclintit în hotărîrea sa. El îşi ia astfel inima în dinţi şi, plecînd din Harco V^i intră în Polonia 
şi ajunge la hotarele Moldovei. Dar aci îl aşteptau alte surprize. 

După înfrîngerea de la Stănileşti, ţara fusese dată pe mîna hoardelor de tătari, care 
jefuiau, robeau şi dădeau foc satelor, încît — zice un act contimporan —m „mai <că> era 
sfîrşitul acestui pămînt de istov”. în acele împrejurări — grăieşte mai departe actul —m 
„fratele nostru Lupu vornicul, văzînd pieirea noastră a tuturar", înfruntînd primejdia, „s-a dus 
cu capul a mînă" în tabăra turcească şi a căzut la picioarele vizirului şi ale hanului tătăresc, 
cerînd iertare pentru ţară. Din cronica lui Neculce ştim că, în timpul luptei de la Stănilești, 
Lupu, presimţind dezastrul, se despărțise de Cantemir, îşi făcuse o tabără aparte şi intrase^în 
legături cu turcii. Vizirul şi hanul, mustrînd pe Lupu pentru hainlicul țării, se înduplecă, 
potolesc prada, întorc robii şi-l însărcinează pe Lupu cu caimacamia țării. Lupu însă, 
apucîndu-se să împileze pe slujitorii şi căpitanii ce fuseseră în tabăra ruşilor, este pîrît la vizir, 
care nu ieşise încă din Moldova şi care, mîniat, porunceşte ca Lupu să fie pus în lanţuri şi dus 
la Vama, unde stă închis doi ani. Scăpînd din închisoare şi întorcîn-du-se în Moldova sub 
Nicolae Mavrocordat, el se plînge în divanul domnesc că a fost în „mare primejdie de cap" şi 
că toată năpasat lui şi a ţării a venit din pricina sfetnicilor lui Dimitrie Cantemir, loan Neculce 
hatmanul şi Ştefan Luca vistiernicul, „care au fost umblat de au adus pre ţarul moschicesc cu 
oşti şi au luat şi bani de au făcut oaste”. Divanul a considerat faptele celor doi pribegi ca 
viclenie —m trădare, cum am zice azi —° şi, potrivit vechiului drept românesc, moşiile lor au 
fost confiscate şi trecute pe seama domniei, pentru ca apoi să fie dăruite, în parte, lui Lupu, 
pentru serviciile pe care pretindea că le-a adus țării. 

De la marginea țării unde ajunsese, Neculce roagă pe Mavrocordat să intervie pentru 
el la Poartă, ca să obţină firmanul prin care să i se îngăduie întoarcerea în patrie. Domnul 
intervine, dar vornicul Lupu, care pusese mîna pe moşiile pribeagului, „sta de zi şi de noapte 
de-i făcea împiedicături şi tur-burări despre turci şi despre alţii, ca să nu vie în pămîntul său", 
ci să piară între străini. Pînă la obţinerea firmanului, Neculce, după sfatul domnului, trimite în 
țară pe „giupîneasa sa"; dar din pricina lui Lupu, femeia trebuie să. „stea tăinuită în țară, mai 
mult prin păduri”. 

Tocmai se obținuse de la turci firmanul de iertarea lui Neculce, cînd Mavrocordat este 
strămutat în Muntenia, şi atunci, prin stăruințele vornicului Lupu, firmanul se rătăceşte,. 
Curînd apoi, zările se turbură din nou în Moldova: cătane ungurești şi ciambururi tătăreşti 
pătrund în ţară şi o pradă, iar pe urma lor se întinde foametea şi ciuma. 

Abia peste şapte ani se ivesc împrejurări mai prielnice pentru întoarcerea lui Neculce, 
şi este într-adevăr mişcător să vezi cum, în contrast cu răutatea şi lăcomia hapsînului său 
coleg de divan, Neculce găseşte un ocrotitor statornic în domnul străin de pămîntul tării, 
Nicolae Mavrocordat. lată cu ce bunătate sufletească răspunde el la un răvaş al pribeagului, în 
9 iunie 1719: 

„Cinstitului şi al nostru priiaten, dă bine voitoriu, dumnealui hatmanul, de la 
Dumnezeu sănătate pohtim dumitale. Prieteneasca scrisoarea dumitale, încă fiind pe cale, o 
am luat... scrisele toate le-am înţeles ... iar acum nu lipsim a încredința pre dumneata ca să ştii 
că te avem pre dumneata în dragostea noastră, şi, cu ce s-ar putea spre folosul dumitale nu 
vom lipsi, fiindu-ne milă dă streinătatea dumitale. Că şi în domnia noastră dintiiu, n-ai fost 
uitat dumneata de noi, ci încă şi ferman atuncea am fost scos de la stăpîni, ca să vii dumneata 
în patria dumitale. Şi acel ferman au fost la Iamandi şi ne mirăn cum n-au venit la mîna 
dumitale — (motivele le cunoaştem acum). Despre părțile acele orice s-ar înoi, pohtim pe 
dumneata să nu lipseşti a ne înştiinţa..." 

întoarcerea în Moldova. Cu sprijinul lui Nicolae Mavrocordat, care domnea atunci în 
Muntenia, şi cu ajutorul lui Mihail Racoviţă, noul domn al Moldovei, loan Neculce, după o 
pribegie de nouă ani de zile, se poate întoarce în sfîrşit la căminul părintesc, în 1720, şi are 
atunci în divanul domnesc un lung proces cu văduva vornicului Lupu şi cu fiul acestora, 
Iordache vel căpitan de codru, pentru redobîndirea moşiilor răpite. Din fericire, au răzbătut 
pînă la noi actele procesului, care luminează în chip neaşteptat nu numai un colţ din vechea 
viață Juridică a Moldovei, ci şi o latură din personalitatea cronicarului, întrucît actele reproduc 
pe larg apărarea lui în divanul domnesc. 

Neculce începe prin a spulbera învinuirea ce 1 se adusese în lipsă şi care dăinuia încă 
la sosirea lui, că el ar fi adus pe ruşi în Moldova. Nu putea „fi el hainic" şi nici „Dumitraşco 
Vodă să ridice împărăția Moscului" asupra Porții, ci războiul între ruşi şi turci izbucnise cu 
două-trei săptămîni mai înainte de intrarea lui Dumitraşco-vodă în scaun, din pricina lui Carol 
al XH-lea, fugit atunci la Tighina. în ce priveşte învinuirea că el şi cumnatul său au sfătuit pe 
Cantemir să se închine lui Petru cel Mare, „dumnealor — spune actul m— deteră samă cu 
frica lui Dumnezeu, cum ei nu l-au sfătuit, nici l-au îndemnat să se închine, numai slugi au 
fost; n-au putut taina lui, după ce.au %"ăzut-o, să o vădească". „Eu taina stăpînului — spune 
el şi în cronică — căruia 

353 


i-am mîncat pită, n-am putut-o descoperi, uitîndu-mă la Sfînta Scriptură." Dar — 
adaogă el mai departe, în apărarea sa — „toată boierimea au fost bucuroşi muscalilor şi greşiți 
Porții". Cînd Luca vistiernicul s-a dus cu cărți de la Dimitrie Cantemir la Petru cel Mare, a 
găsit acolo soli trimişi mai dinainte de boieri, fără ştirea lui Dumitraşco-vodă şi, zicînd 
acestea, Neculce scoate „un "vrav de cărți” ale sfinţiei-sale părintelui mitropolitului, kir 
Ghedeon, ale lui Antohi hatman şi ale lui Savin banul şi ale altor mulţi, toți chemînd pe ruşi 
cu „înbunături deşerte". însuşi vornicul Lupu, care pretindea că a rămas singur credincios 
Porții, „cînd au început a trece vizirul Dunărea în această parte, îndată au repezit la împăratul 
Moscului de i-au dat de ştire cum că vizirul trece Dunărea ... Dacă au fost dumnealui drept 
Porții, pentru căci <ce> au dat ştire moscalilor că trec turcii Dunărea?" Nu-i adevărat apoi că 
Lupu s-a dus cu „capul a mînă" la vizir pentru ţară, ci a fost adus cu sila, iar dacă pe urmă a 
fost dus în lanţuri la Varna, aceasta s-a întîmplat din pricina lăcomiei lui. Şi răspunzînd 
acestea — spune conceptul procesului — „dumnealui Ion hatmanul cu glas mare — mai exact 
ar fi fost: mişcat — înaintea noastră şi a tot sfatul nostru, cu blăstăm au grăit, de-l va lua 
sfinție sa părintele mitropolitul şi cu toți boierii sfatului nostru asupra sufletelor lor, precum 
este numai el singur vinovat... şi alţii nici au fost bucuroşi, nici au fost amestecați, nici sînt 
vinovaţi; atunce nu numai de Boian <satul lui Neculce) să fie el păgubaş, mci şi de viață să fie 
pierdut". 

Aceste cuvinte ale pribeagului care trecuse prin atîtea suferințe au făcut o adîncă 
impresie şi au trezit în sufletele colegilor săi de odinioară, înfundați cu propriile lor „cărți”, 
amintirile trecutului şi conştiinţa dreptăţii. Şi atunci — încheie actul — „sfinția sa părintele 
mitropolitul şi toţi boierii sfatului îndată ş-au mărturisit înaintea noastră cum toţi au fost 
vinovaţi şi amestecați şi bucuroşi moscalilor şi greşiți prea luminatei Porţi, nici unul nu s-au 
cutezat să-l ia cu sufletele sale". Domnul însuşi, deşi Iordache Lupu Costachi îi era rudă — 
căci se spune în acelaşi act că ţinea în căsătorie „o nepoată de frate" — totuşi mărturiseşte în 
hotărîrea sa că „el, care a fost de trei ori domn din vrere lui Dumnezeu", n-a pomenit „să ia 
domnul moşiile altor boieri să le dea altora, fără de vină”. Astfel se recunoaşte în divanul 
domnesc nevinovăția lui Neculce şi este repus în drepturile sale. 

Cronicarul avea atunci 48 de ani. Cariera lui politică nu era încă încheiată, în 1727 
Neculce făcea parte din divanul lui Grigore Ghica-vodă, ca vel vornic al ţării de jos, 
dregătorie pe care o avusese mai înainte şi Grigore Ureche. Legăturile dintre el şi domn erau 
aşa de prieteneşti, încît în 1733 el primeşte pe domn, ca oaspe, la moşia sa Prigorenii din 
ținutul Dorohoiului. în a doua domnie a lui Grigore Ghica, Neculce, înaintat în vîrstă — avea 
peste 60 de ani— este numit judecător în laşi dimpreună cu boierii cei mari „la toate trebile şi 
judecăţile să fie nelipsiţi”. Totuşi suferinţele nu i-au fost cruţate nici la bătrîneţe. în 1740, pe 
timpul intrării ruşilor în ţară, rămînînd în laşi împreună cu copiii săi, a fost pîrît de „ciocoi şi 
alți neprieteni”" domnului Grigore Ghica , care l-a închis cîteva zile, dar pe urmă, 
convingîndu-se de nevinovăția luL\l~a pus în libertate. 

A murit între 25 februarie 1745 şi 12 ianuarie 1746, în vîrstă de 73 de ani. 

CRONICA LUI ION NECULCE 

Viaţa lui lon Neculce e plină de elemente dramatice în întorsăturile ei neaşteptate: aci 
caimacam de domn, conducînd în Iaşi treburile țării, în vreme ce domnul se afla cu boierii la 
Nistru, aci silit — în cumpăna morţii — să încalece repede şi să fugă în Polonia, aci mare 
hatman al Moldovei, închinînd cu Petru cel Mare la masă şi conducînd apoi pe cîmpul de 
luptă armata moldovenească, aci pribeag în suita lui Dimitrie Cantemir prin sudul Rusiei, aci 
la graniţele țării, gata să treacă Nistrul şi să-şi revadă plaiurile părinteşti, aci din nou amărit, 
văzînd că i se închid nouă ani drumurile întoarcerii în ţară şi că moşiile îi sînt răpite. Rareori o 
viață omenească a cunoscut drumuri atît de întortocheate, cu suişuri şi coborişuri neaşteptate, 
cu bucurii şi satisfacţii scurte şi cu suferințe îndelungate. Dar toate aceste reversuri ale soartei, 
dacă i-au măcinat iluziile tinereţii, în schimb i-au întărit şi lărgit personalitatea, căci nimic nu 
desfundă mai bine puterile care zac latent în adîncul sufletului decît ciocnirile continui cu 
realitățile vieţii. Reintrînd în Moldova la vîrsta de 50 de ani, după o viaţă zvînturată. Ion 
Neculce era un om format, cu o bogată experienţă a lumii şi cu o largă înţelegere a celor 
omeneşti. 

Tîrziu, după pragul a 60 de ani de viaţă, cînd patimile s-au domolit şi s-au aşezat la 
adînc, ca milul pe prundişul unei ape limpezi, fostul hatman al lui Dimitrie Cantemir s-a 
apucat să scrie „cele cîte s-au tîmplat în viaţa" sa şi pentru care n-avea nevoie de istoric străin, 
căci erau scrise în inima lui. în precuvîntarea cronicii, Neculce ne spune că este biv vel vornic 
— adică fost mare vornic al țării de sus. Neculce a ajuns vornic mare la 1731—1733, în 
domnia lui Grigore Ghica. Dacă el semnează „fost mare vornic", urmează că a scris cronica 
după 1733, adică după vîrsta de 61 de ani. 

N. Iorga a adunat, în Istoria literaturii româneşti, volumul II, toate datele din cronica 
lui Neculce în care bătrînul boier face aluzie la viața sa şi care pot servi ca puncte de sprijin 
pentru datarea operei. Din toate reiese că Neculce şi-a scris cronica după 1733 şi că pînă în 
ultimii ani ai vieţii, mîna tremurîndă aşternea pe hîrtie, pentru urmaşi, letopiseţul ţării. 
Povestind, la vîrsta de 66 de ani, purcederea domnului Grigore Ghica la Nistru, ca să ridice 
pustele pe care le îngropase muscalii şi să le ducă la Tighina, el adaogă: „Aceste toate s-au 
lucrat într-acest an, de la noiemvrie la veleat 7246 <1738> pîn la istovul lui noiemvrie la 
veleat 7247 <1739>, şi ce s-a mai lucra, s-a scrie la rîndul său”! Reluînd, după un scurt 
răgaz, pana, el continuă imediat: „Iară acum am început a scrie că în anul 7247, după ce au 
mers Grigore Vodă în laşi, ciuma s-au mai potolit”. îl surprindem deci pe bătrînul cronicar 
aşezat la masa lui de scris, în liniştea patriarhală a moşiei sale, înmuind pana în cerneală ca să 
însemne cronica zilei. Astfel a scris pînă la capăt; ultimele rînduri sînt din. 20 iulie 1743: 
urcarea în domnie a lui loan Mavrocordat. Doi ani mai tîrziu Neculce închidea ochii pentru 
totdeauna. 

Cronica lui Neculce cuprinde istoria Moldovei de la Dabija-vodă (1661), de unde o 
părăsise Miron Costin, pînă la 1743; un răstimp de 82 de ani. 

Asupra izvoarelor, cronicarul însuşi ne dă următoarele indicaţii: 

„ară de la Dabija Vodă înainte îndemnatu-m-am şi eu loan Neculcea biv vel vornic de 
țara de sus a scriere întru pomenirea domnilor; însă pînă la Duca Vodă cel Bătrîn, l-am scris 
de pe nişte izvoade ce am aflat la unii şi alții 

şi din auzitele celor bătrîni boieri (izvoadelesînt, după cum s-a văzut, p. 322—325. 
letopiseţul lui Damian Dubău), iară de la Duca Vodă cel Bătrîn înainte — continuă Neculce 
— pînă la domnia lui loan Mavrocordat, nici de pre un izvod a nimărui, ce am scris singur 
dintru a mea ştiinţă, cîte s-au tîmplat de au fost in viaţa mea." 

Aşezîndu-se să scrie, ca un moşneag înțelept şi sfătos ce era, toate cele trecute, pentru 
ca „fraţii săi cetitori" să ştie „a se ferire de primejdii”, Neculce .are, în ciuda vîrstei, un suflet 
cald, în care amintirile păstrează toată prospeţimea lor. Timpul ştersese mărunțişurile vieții 
lipsite de interes, dar icoanele şi păţaniile care-l impresionaseră mai puternic se desprind din 
amintire vii, ca în clipa în care le-a văzut de aproape sau le-a trăit intens. 

Cronica lui Neculce, în continuarea cronicii lui Miron Costin, înfăţişează una din 
fazele cele mai dramatice ale istoriei moldoveneşti: epoca de prăbuşire a domniilor 
moldoveneşti şi începuturile domniilor fanariote. în dezlănțuirea războaielor crîncene dintre 
creştini — germani, poloni şi ruşi — de o parte şi turci de altă parte, domniile moldoveneşti 
cad ca frunzele vînturate în furtuni. Sînt pagini încordate de intrigi, de decădere naţională, de 
umilință deprimantă, pe care le simţim din tablourile sumbre pe care ni le înfăţişează 
cronicarul. lată bunăoară într-un loc pe domnul Moldovei şi pe cel al Ţării Româneşti chemaţi 
la sfat în cortul paşei la Hotin, pentru ca paşa să răcnească la ei şi să „scoată hangerul ca să-i 
lovească". Iată într-alt loc pe Antonie-vodă, care a făcut mult bine ţării, închis şi chinuit de 
turci în temniță, „şi l-au bătut şi l-au căznit în fel de fel de cazne; pînă şi tulpanuri subțiri îl 
făcea de înghiţea şi apoi le trăgea înapoi, de-i scotea maţele pe gură. Şi l-au făcut de au dat o 
mie de pungi" ca să scape. Şi „după ce l-au slobozit turcii şi s-au apropiat de casă, şi numai ce 
au văzut că-i arde şi casa". Uneori tragicul se împleteşte cu comicul, ca în dramele 
shakespeariene. Boierii munteni plîngîndu-se vizirului împotriva lui Grigore Ghica, în timp ce 
acesta „după perdeaua vizirului asculta toate. Şi vizirul zisu-le-a: Alegeţi-vă un domn dintre 
voi, pe cine vă va plăcea şi veniţi mîine dimineaţă să vi-l fac." Cînd a doua zi boierii se duc 
cu Drăghici Cantacuzino, fratele lui Şerban, în frunte, la vizir „să-l îmbrace cu caftan şi au 
intrat în casă, la vizirul", rămîn încremeniţi. Vizirul le scoate înainte pe Grigore Ghica 
căftănit. 

Rareori într-un tablou sumbru din aceste vremuri pătrunde o rază de soare, ca atunci 
cînd ne înfăţişează pe Iliaş, feciorul lui Alexandru-vodă — care murise „sărac şi la mare lipsă 
şi cu datorii multe” — mergînd pe ulițele Costantinopolului, „după oasele tatîne-său, la 
îngropare, cu multă grijă şi frică de datornicii tatîne-său, să nu-l prinză, să-l închiză". Este 
deodată ridicat şi dus, fără să ştie de ce şi unde („foarte rău să spăriesă"), „la saraiu, de l-au 
îmbrăcat împăratul cu caftan de domnie, de l-au pus domn în locul Ducăi Vodă”. lată-l mai 
departe şi pe Duca, în a doua domnie, după ce gătise podul peste Nistru şi aştepta pentru 
slujba adusă oştirilor turceşti să fie răsplătit cu caftan domnesc, că este ridicat pe sus, la un 
semn al împăratului, şi „l-au dus de l-au închis la başceauş". „Atunci s-au văzut Duca Vodă că 
este mazil... şi l-au bătut împărăţia şi au cheltuit mulți bani şi era să piară." Dramele de 
domnie se împletesc cu suferințele şi durerile-4ării în scene de un realism crud. Scena în care 
ne înfăţişează pe Duca-vodă, cînd, după ce a stors ţara pentru a plăti biruri turceşti, este 

ridicat de poloni şi dus pentru totdeauna pe drumul exilului, impresionează cu atît mai 
puternic, cu cît este mai concis povestită: dus „într-o sanie cu doi cai, unul alb şi umil murg ! 
şi cu hamuri de teiu, ca vai de dînsul! Ocări şi su-dălmi, de auzea cu urechile. Şi agiungînd 
spre Suceava la un sat, au poftit puţintel lapte să mănînce iar femeia, gazda, i-au răspuns: N- 
avem lapte să-ți dăm, că au mîncat Duca Vodă vacile din ţară. De l-ar mînca viermii iadului 
cei neadormiţi! Că nu ştia femeia aceea că este el singur Duca Vodă ! Iar Duca Vodă, dacă au 
auzit aşa, au început a suspinare şi a pîînge cu amar." 

Scenele povestite de cronicar sînt pline de mişcare, ca de pildă aceea a răzvrătirii 
poporului împotriva grecilor, în care cronicarul vădeşte şi un deosebit simţ pentru psihologia 
maselor şi un rar dar de a evoca. 

Ura norodului revoltat împotriva grecilor cu prilejul mazilirii lui Dumi-traşco 
Cantacuzino, cînd tîrgul întreg se strînsese la curtea domnească şi, cățărat pe ziduri, huia, 
aruncînd cu pietre şi cu bețe, este admirabil conturată într-un episod final. Gloata umpluse 
ulițele Iaşului şi fremăta de indignare, în acest vălmăşag, Fliondor Armaşul surprinde la gazdă 
pe un grec, Mavrodin paharnicul, pe care prinsese ciudă poporul şi — povesteşte Neculce — 
„l-au bătut şi l-au dezbrăcat, de l-au lăsat numai cu cămeşa, şi l-au pus pe un cal, îndărăt, cu 
fața spre coada calului, şi-i dedese coada în mîini de o ţinea în loc de frîu, şi-l ducea prin 
mijlocul tirgului la Copou, la primblare, şi-l privea tot norodul ziua amiază zi mare, şi-i 
ziceau feciorii ce-l duceau: « Zii, grece, cal murg la fîntîna Bordii». Iară el nu putea zice cal 
murg la fîntîna Bordii, ce zicea: «Alogo ? murgo sto ? funtina Bordii ». Iară slugile lui 
Fliondor îi dau palme şi-i ziceau: «Zii, grece, bine, nu zice aşa! ». Acest fel de zeefet frumos, 
i-au făcut." 

Miezul istorisirii lui Neculce îl formează însă domnia lui Dimitrie Cantemir. Deşi din 
83 de ani cît îmbrăţişează cronica domnia lui Cantemir n-a durat decît nouă luni, totuşi în 
economia operei ea ocupă a şasea parte din întreg. 

După vremurile „de cumpănă mare" pentru pămîntul românesc, pe care le-a înfățişat în 
toată dramatica lor încordare Miron Costin, scurta domnie a lui Dimitrie Cantemir păru, un 
moment, că deschide o epocă nouă. Pînă la ei, turcii, care puseseră un picior în Buda şi un 
altul în cetăţile polone de la granița de sud, păreau că sînt de neînfrînt prin straşnica lor 
organizare militară. Dar victoriile cîştigate sub zidurile Vienei dădură avînt nou creştinilor şi 
turcii păreau că apucă pe panta decăderii şi a prăbuşirii finale. Aceste evenimente aduc o 
înseninare şi în viaţa românească. 

Românii — pînă atunci tîrîţi cu sila pe cîmpurile de luptă după steagurile turceşti, 
apăsaţi de biruri grele şi istovitoare, îngroziți la fiecare clipă de* şovăială de ciambururile 
tătăreşti, care aşteptau la Nistru porunca din Stam-bul pentru a încăleca şi a se răsfira în ţară 
după pradă, robi şi pîrjol — românii, zic, răsuflau acum mai liniștiți. Triumful creştinătăţii 
părea că aduce şi dezrobirea lor din vechile capitulaţii. 

La această răscruce de drum în istoria românească, apare personalitatea lui Dimitrie 
Cantemir, care trăise o tinereţe întreagă în mediul Constantinopo- 

! Pentru a simți puterea acestei imagini a desperecherii cailor, trebuie să ne 
transpunem,; în epocă şi în sufletul cronicarului latifundiar, care primise în dotă o herghelie de 
cai-, 7ăX0y0<;(6), în greaca modernă — cal. 3 ox6 în greacă — la. 

35? 


lului. El văzuse cu ochii dezastrul turcilor, aflase de strălucitele campanii ale lui Petru 
cel Mare şi, înainte de a se înscăuna în Moldova, intrase în legături cu ţarul, prin contele 
Tolstoi, ambasadorul rus la Constantinopol. 

Cu Dimitrie Cantemir era însă aproape toată boierimea Moldovei, după cum am spus. 
Răspunsul boierilor cînd D. Cantemir le comunică pactul cu muscalii: „Bine ai făcut, măria 
ta ..." dovedeşte că domnul era în acord cu instinctul poporului său şi cu năzuințele spre 
liberarea lui de sub capitulaţiile paginilor. Scurta domnie a lui Dimitrie Cantemir a fost astfel 
ca un fulger în furtuna vremurilor. Un strigăt de deznădejde al unui popor oprimat care tînjea 
după libertate. Dar nenorocita luptă de la Stănileşti a spulberat toate iluziile şi a nimicit, 
pentru multă vreme, aspiraţiile spre libertate. 

Mişcătoarea dramă, pe scena căreia apar cele mai mari personalităţi ale veacului al 
XVII-lea din răsăritul european — Petru cel Mare, Carol al XII-lea şi Dimitrie Cantemir — 
dramă care a pus capăt domniilor pămîntene în Moldova, este înfăţişată de Neculce pe larg şi 
cu toate acele detalii care alcătuiesc coloritul specific al vremii. 

Iată, mai întîi, portretul lui Dimitrie Cantemir, care, în tinereţe, se arătase „nerebdător, 
mînios, zlobiv la beţie”, încît îi 1eşise „numele de om rău", dar care, căpătînd domnia, „ştiu să- 
şi piarză numele cel rău căci — spune Neculce — doară mai la vîrstă venise, au doară 
chivernisise vieaţa lui unde nu era pace, că aşa se arăta de bun şi de blînd, că tuturor le era 
uşile deschise, şi nemăreţ, de vorovea cu toți copiii, încît începuseră toţi a se lipi de el şi a-l 
lăuda". 

Tot astfel, în cîteva linii concise, dar admirabil prinse, este schiţat şi portretul lui Petru 
cel Mare: „împăratul era un om mare, mai înalt decît toți oamenii, iară nu gros, rotund la față 
şi cam smad, oacheş şi cam arunca cîteodată din cap fluturînd şi nu cu mărire multă şi cu 
pohvală mare ca alți monarhi şi umbla de multe ori ca un om de rînd, pe jos, fără alai, numai 
cu două-trei slugi”. 

întîlnirea lui Petru cel Mare cu Dimitrie Cantemir şi înfrăţirea ruşilor cu moldovenii, 
care vedeau în vecinii ortodocşi de la nord mîntuirea patriei lor, este înfăţişată viu, cu toate 
notele ei pitoreşti care făcuseră senzație pe timpul acela: „Iară atîta dragoste arăta împăratul 
către Dumitraşco Vodă, unde văzuse că s-au închinat de bună voie lui, că să tindea cu 
amîndouă mîinile şi cuprindea pre Dumitraşco Vodă de grumaz şi-l săruta pe faţă, pe cap şi 
pe ochi, ca un părinte pre un fiu al său". 

La masa pe care Cantemir a dat-o în cinstea împăratului în „casa cea mare" din curtea 
domnească, împăratul n-a vrut să şeadă cu nici un chip în capul mesei, „ce au şezut în scaun, 
lîngă masă, iar în capul masei au pus pre Dumitraşco Vodă ... şi se veseleau prea frumos cu 
vin de Cotnari şi lăudau vinul foarte, şi încă mai bine le plăcea vinul cel cu pelin, şi mult se 
mirau cum spre partea lor nu se face vin cu pelin aşa bun". Povestind astfel intimitatea 
mesenilor, Neculce nu uită să adaoge că „după ce s-au sculat de la masă, au venit şi boierii 
țării de s-au împreunat cu împăratul, şi le-au dires împăratul cu mîna lui tuturor cîte un pahar 
de vin". 

Neculce povesteşte apoi pe larg, cu amănunte interesante, cinstea cu care Petru cel 
Mare a primit pe Dimitrie Cantemir şi boierii moldoveni în tabăra de la Prut, în ajunul 
Sfinţilor apostoli Petru şi Pa vel. Oastea era înşirată de 

jur împrejur şi, după ce mitropolitul Ghedeon a slujit liturghie, ruşii au început să 
sloboadă tunurile—-52 la număr — unul cîte unul, toate pe rînd; după aceea a venit rîndul 
dragonilor, care erau înşirați pe cinci rînduri şi care au început „a slobozire flintele, însă nu 
totdeodată, ce începuse a slobozi deoparte, mergînd focul, slobozind din om în om împregiur, 
ca şi cum ar merge fulgerul". De acolo au trecut la conacul împăratului, unde se aflau întinse 
vreo cinci-şase corturi, iar sub corturi se afla întinsă, pe iarbă verde, masa, dar —* ne spune 
Neculce — se săpase şi „şanţ pentru slobozitul picioarelor în jos". Şi s-au aşezat acolo la masă 
împăratul şi cu Dimitrie Cantemir şi cu toți generalii, brigadirii, polcovnicii, căpitanii şi 
boierii „moschiceşti", între care erau încadraţi şi cei 15 boieri ai Moldovei, „toţi de-a rîndul, 
cineş după cinstea şi boieria sa". „,... Şi era într-o miercuri —m continuă Neculce — şi au 
mîncat tot carne pentru libovul împăratului creştinesc şi i-au cinstit împăratul prea bine şi 
frumos şi mai pre urmă ne-au închinat singur împăratul cu nişte vin a lui de la franțuji, care 
îndată cum au băut, cum au mărmurit toți de beţi, bînd de acel vin şi n-au mai ştiut cum au 
dormit într-acea noapte şi domnul şi boierii." 

Dar, după vinul acesta al ruşilor, care le-a vrăjit mințile, domnul şi boierii aveau să se 
trezească în curînd înaintea teribilei realități. 

Neculce are un extraordinar dar de a prinde psihologia maselor în mişcare. Se străvede 
în scrisul lui ochiul ager al hatmanului de oştire moldovenească, atent la toate mişcările şi la 
toate situațiile, prinzînd din învălmăşeala mulțimilor tot ceea ce poate da povestirii sale contur 
şi culoare. E neîntrecut în descrierea bătăliilor. Lupta de la Stănileşti este ca un adevărat ziar 
plin de detalii senzaţionale. De la deschiderea ostilităţilor cu răscoala mahalalelor şi a 
slujitorilor din casele boiereşti împotriva turcilor din Iaşi (tăierea neguţătorilor şi spargerea 
prăvăliuilor: „băcăliile sta vărsate pe ulite de era sătui de copiii; strafide, smochine, alune era 
destule pre la toate babele") pînă la tragicul act final cînd moldovenii, văzînd din obuzul 
rusesc tătarii încărcaţi de pradă, se „slobozea asupra lor, ca să-şi scoată robii" şi cînd 
„ghinărarul Şeremet" îi împiedica „să se bată cu tătarii, că ei au făcut pace" cu ei, spre 
deznădejdea moldovenilor („Deci moldovenii au început a strigare şi a-l blăstemare şi a 
zicere cum n-or merge ei să se bată, că ei îşi văd părinţii şi femeile şi feciorii lor robi la tătari, 
de-i auzea cu urechile, cum îl blestema") — de la început pînă la capăt, Neculce evocă scene 
de un dramatism încordat. Toate mişcările şi toată zarva luptei defilează ca într-un film 
colorat sub ochii cititorului: dispozitivul de bătaie al armatelor creştine, tactica de luptă a 
ruşilor şi a turcilor, erorile de strategie comise şi viclenia lui Lupu Costachi care se înţelesese 
pe ascuns cu turcii, desfăşurarea atacului, bravura „gheneralului neamţ Vitman", care a căzut 
răpus de o „puşcă turcească" pe cînd îşi îmbărbăta grenadirii la atac, împresurarea armatei 
creştine, înflămînzirea ruşilor, tatonările păcii, stăruințele depuse de ghenerarii nemți, de 
Dumitraşco-vodă şi de boierii moldoveni pe lîngă ţar ca să continue lupta, condițiile păcii, 
acceptarea lor — şi, în sfîrşit, exilul moldovenilor. 

Lui Neculce nu-i scapă nici unul din acele amănunte care însuflețesc naraţiunea şi 
cîştigă interesul cititorului. Astfel, povestind acele zile de fră-mîntări, cînd Dimitrie Cantemir 
— prin legămîntul încheiat în scris cu țarul — şi boierii săi erau convinşi că au croit un drum 
nou Moldovei şi au asigurat 

viitorul dinastic al familiei, privirea iscoditoare a bătrînului cronicar reîmprospătează 
un mic incident, nebăgat în seamă la început, dar care a fost ca o> prevestire fatală a celor ce 
aveau să se întîmple. Era după sosirea oştirilor ruseşti la Prut. Cantemir îndemna pe 
feldmareşalul Şeremetev să scrie „o carte" în limba turcească sultanului, că se închină Porții şi 
el şi tot Bugeacul. Şi atunci Şeremetev, gîndind că nu e rea ideea lui Cantemir, a pus pe un 
copil al lui, care ştia bine turceşte, să scrie. Cantemir însă, neavînd încredere în cunoştinţele 
de limba turcească ale copilului, a zis să scrie întîi „pre o ţidulă mică" vreo două rînduri, să 
vadă cum scrie ... 

„„.. Iară acel copil — povesteşte Neculce — fiind telpiz bun, au scris pre o țidulă aşa 
că: «Nu este mai mare blestemat în lume decît omul cela ce are o fărîmă de pîne în mînă şi o 
leapădă pre aceea şi cearcă să afle alta mai mare », şi a dat-o lui Dumitraşco Vodă; iară 
Dumitraşco Vodă cetind, au zis copilului; «Hia gidi cahpolu» şi n-au mai spus lui Şeremet ce 
au scris. copilul, fiindu-i ruşine; numai ce au zis că au putut scrie." 

Prăbuşirea lui Dimitrie Cantemir, care, după ce se zbătuse să facă a se recunoaşte 
pentru familia lui dreptul la tron, îşi vede, după lupta de la Stă-nileşti, soția şi copiii în 
primejdia de a cădea în mîna turcilor, este înfăţişată şi ea cu încordare. 

Neculce şi alţi boieri îl sfătuiseră să nu-şi lase doamna în laşi, ci să o trimită la Hotin 
sau la Camenița, dar Dimitrie Cantemir, sigur în izbînda ruşilor, le-a răspuns mîniat că: „Să-şi 
ia el muierea, de se teme, şi să o trimită unde i-i voia, dar el pre doamna din laşi n-a clăti-o 
nicăeri". După ce a văzut înfrîngerea de Ia Stănileşti şi a văzut că turcii au înconjurat obuzul, 
gîndind la ai săi care rămăseseră în laşi, s-a speriat „şi plîngea şi întreba în toată oastea cine s- 
ar afla un voinic să iasă pre furiş să se sloboadă la Iaşi să dee ştire doamnei să fugă ... şi nime 
nu cuteza să se apuce să meargă. Apoi Dumitraşco Vodă, văzînd că nu se găseşte nime, se 
ispitea el singur să meargă şi cu Brahă căpitan de darabani, şi îşi găsise şi cealmale şi haine 
turceşti, să se îmbrace şi să iasă noaptea din obuz, să intre în oastea turcească, că doară ar 
putea străbate la Iaşi, la doamna-sa, să o ieie şi să fugă". Norocul lui a fost însă că muscalii nu 
lăsau pe nimeni să iasă din tabără fără ucaz, şi că Petru cel Mare n-a voit să-i dea ucazul, 
temîndu-se, cu drept cuvînt, să nu cadă în mîna turcilor şi să fie omorît. 

Figura romantică a regelui Carol al XH-lea apare şi ea fugar, prinsă însă în trăsăturile 
ei caracteristice: curajul şi cavalerismul. Lupta de la Tighina e ca un mic fragment de chanson 
de gestc. Paşa de la Tighina, care primise poruncă de la Țarigrad ca să-l scoată din Basarabia, 
de nu cu voie, atunci cu silă, neavînd încotro, înconjurase cu ieniceri casele de la Varnița unde 
se afla regele. Carol al XH-lea refuză să părăsească conacul, mobilizează garnizoana suedeză 
şi deschide focul. Nici chiar după ce turcii au dat foc conacului, regele, ca un adevărat paladin 
medieval, nu se predă. Abia după ce a omorît cîţiva ieniceri şi după ce a fost el însuşi rănit, a 
căzut prins. 

Neculce are un mare talent de povestitor; ştie să găsească totdeauna cuvîntul potrivit 
pentru fiece situaţie şi să concentreze tot interesul povestirii în jurul unui eveniment, al unei 
stări sociale sau al unei personalități pe care o evocă cu toată limpezimea. 

Predilecția hatmanului cronicar pentru aspectul dinamic al vieţii, de care am vorbit 
mai sus, se vădeşte şi în portretele sale. Notele prin care individualizează portretele nu sînt atît 
calități sufleteşti sau trăsături fizice, cit mişcarea. Portretul lui Petru cel Mare, pe care l-am 
reprodus mai sus, capătă viaţă proprie tocmai prin prinderea ticului: „cam arunca cîteodată din 
cap fluturînd", şi prin acţiune: „umbla de multe ori ca un om de rînd, pe jos, fără alai, numai 
cu două-trei slugi... iară atîta dragoste arăta ... către Dumitraşco Vodă ..., că se tindea cu 
amîndouă mîinile şi cuprindea pre Dumitraşco Vodă de grumaz şi-l săruta pe faţă, pe cap şi 
pe ochi, ca un părinte pre un fiu al său". 

De la început ne captează interesul prin trăsăturile simple, dar precise, în care prinde 
icoana domnului Dabija-vodă, ridicat din boierimea putneană şi care ţinea cu îndărătnicie la 
obiceiurile patriarhale apucate din bătrîni. Două apucături ale lui sînt suficiente ca să-l 
individualizeze în ceea ce firea lui avea mai caracteristic. Bea vinul — ne spune Neculce —e 
„mai mult din oală roşie decît din pahar de cristal, zicînd că-i mai dulce vinul din oală decît 
din pahar”. Apoi „mai avea obiceiul, cînd şedea la masă şi vedea niscaiva oameni săraci, 
dvorind prin ogradă", trimitea „cîte două-trei blide de bucate din masa lui şi pîine şi vin şi le 
trimitea acelor oameni, de mîncau în ogradă”. Şi spunea boierilor care priveau aceasta 
nedumeriţi: „de mult or fi dvorind ei şi or fi flămînzit, neavînd de cheltuială”. 

Caracterul orgolios al domniţei Măria, fiica lui Brîncoveanu şi soția lui Constantin 
Duca-vodă —m un adolescent de abia 20 de ani — este bine fixat cu un surîs de ironie într-o 
atitudine din timpul mazilirii. Plecînd cu cinci slujitori şi cu mult calabalic spre Țarigrad, prin 
fața norodului care îi blestema soțul pentru birurile puse, „fata Brîncoveanului Vodă, fiind 
tînără şi desmer-dată de tată-său, se bocea în gura mare munteneşte, de zicea: « Aolio, aolio, 
că va pune taica pungă dă pungă din Bucureşti pînă în Țarigrad şi zeu nu ne va lăsa aşa, şi iar 
ne vom întoarce cu domnia îndărăpt»”. 

în această înfăţişare vie, dar senină, a faptelor, nedeformate de aburii patimii, sufletul 
bătrînului, sub povara amintirilor, zvîcneşte adesea în sfaturi înțelepte pe care le oferă cu 
duioşie comunicativă, din prisosul unei vieţi bogate în experienţe, ori de cîte ori se iveşte 
prilejul, „iubiților săi cetitori tineri” sau „fraților săi moldoveni": „Ce fraților moldoveni, 
rogu-vă să luaţi aminte — îşi încheie el povestea amarului zilelor de exil — să vă învăţaţi şi 
să vă păziţi. Oricît îi fi în cinste la vreun domn, bine este să-i slujeşti cu dreptate, că şi de la 
Dumnezeu ai plată. Iară cu domnul niciodată să nu pribegeşti, măcar cum ar hi. Şi nu numai 
în țară străină, ce nici în Țarigrad cu dînsul să nu mergi, fiind tu moldovan, ce să-i slujeşti în 
țara ta, căci străinii caută numai pre domn să-l miluiască şi să-l cinstească şi iară pre boierii 
ce sînt pribegi cu domnul într-o nimica sînt... Şi apoi domnul se visează că este tot puternic ca 
la ţara lui, cînd este domn ... şi nu socotește slujba ce i-au făcut, că s-au înstreinat, ce nimica 
învoială nu-i face. Nădejdea domnului este ca săninul cerului şi ca încetul mării; acum este 
sănin şi se face nour, acum este marea lină şi se face furtună". Sau povestind grija după 
familiile lăsate în Iaşi, cînd au simţit că frontul rusesc de la Prut se clatină: „Rugăm pre 
dumneavoastră, iubiților cetitori tineri, să luaţi sama acestei scrisori, că de s-ar tîmpla 
vreodată să mai vie nişte lucruri ca aceste în ţara noastră a Moldovii să vă ştiţi chivernisi, să 
nu pățiți şi voi ca noi" etc. 

Alteori, sufletul său, sub povara amintirilor, îndurerat de decăderea Moldovei sale, se 
revarsă într-un lirism mişcător, care ne prevesteşte ceva din arta lui Sadoveanu. Zugrăvind, în 
trăsături dinamice, dar expresive, figura bătrînului Dumitraşco Cantacuzino, de un realism 
impresionant prin contrastul dintre meremeturile dizgrațioase ale senilității — „care de bătrîn 
ce era, dinţi în gură nu avea, dimineaţa îi încleea de-i punea în gură, iară seara îi descleea cu 
uncrop" —* şi pasiunea vicioasă a tinereţii, căci îşi lăsase soția la Țarigrad şi trăia în laşi cu 
Aniţa, fiica unei rachierițe de pe Podul Vechi, „şi o purta cu sălbi de galbeni şi cu haine de 
şahmarand şi cu şlic de sobol... şi o trimitea cu careta domnească, cu seimeni şi cu vornici şi 
cu Comişi, ziua amiaza mare, pe uliţă, la feredeu şi pe la mănăstiri... şi făcea şi pre boieri de-şi 
trimiteau giupînesele cu dînsa" — sufletul îndurerat al cronicarului izbucnește într-un oftat 
adînc, în care se revarsă din plin toată indignarea lui şi a bătrînilor de seama sa împotriva 
decăderii vieţii sociale a vremurilor noi: 

„Oh! Oh! Oh! Săracă teară a Moldovei, ce nenorocire de stăpîni ca acesta ai avut ? Ce 
sorți de viață ți-au căzut! Cum au mai rămas om trăitor în tine, de mare mirare este, cu atitea 
spurcăciuni de obiceiuri ce se trag pînă astăzi în tine, Moldovă! Şi din vreme în vreme tot s-au 
mai adaos spurcatele obiceiuri." 

Asemenea accente lirice, care dau pe faţă patriotismul sincer al lui Neculce, se 


regăsesc adesea în cursul narațiunii sale. 

O SEAMĂ DE CUVINTE 

La începutul letopiseţului său, Neculce a adăogat O seamă de cuvinte ce sunt auzite 
din om în om, de oameni vechi şi bătrîni şi în letopiseţe nu sunt scrise. E o serie de 42 legende 
istorice: despre altarul mănăstirii Putna, despre mama lui Ştefan cel Mare şi Daniil Sihastru, 
despre Petru Rareş ca pescar, despre Alexandru Lăpuşneanu, Despot-vodă şi mulți alții, 
legende pe care Neculce nu le-a prins în urzeala cronicii, ci le-a strîns laolaltă, pentru că, zice 
el: „Cine va vrea să le creadă bine va fi, iară cine nu le va crede, iarăşi bine va fi; cine cum îi 
va fi voia, aşa va face”. 

Cîteva din aceste legende sînt simple transcrieri de note istorice, ca de pildă nr. 21: 
genealogia fraților Nicolae şi Constantin Mavrocordat, sau nr. 27: căderea lui Vasile Lupu, 
povestită pe larg de Miron Costin. Altele au un sîmbure de adevăr, prelucrat poate de 
imaginaţia populară, ca de exemplu legenda nr. 5 cu originea neamului Movileştilor şi cu 
aprodul Purice, care, în lupta de la Şcheia, văzînd că a căzut calul cu Ştefan-vodă, a oferit 
domnului calul său. „Şi nu putea în grabă încăleca Ştefan Vodă, fiind om mic. Şi au zis Purice 
aprodul: « Doamne, eu mă voiu face o movilită şi vino de te sue pe mine şi încalecă ». Şi s-au 
suit pe dînsul Ştefan Vodă şi au încălecat pre cal. Şi au zis atuncea Ştefan Vodă.: « Sărace 
Purice, de oiu scăpa eu şi tu, atuncea ţi-ei schimba numele din Purice, Movilă »". Purice din 
această anecdotă istorică nu este legendar, ci este o figură istorică, amintită şi în cronica scrisă 
la curtea lui Ştefan cel Mare, în versiunea germană a lui Hartmann Schedel din 1502. 

Altele sînt împrumutate din cronicarii străini, ca de exemplu nr. 16, cu legenda 
începuturilor umile ale lui Despot-vodă, care a fost slugă la Despot cel Mare în Veneția şi 
care, la moartea stăpînului său, ar fi luat „scrisorile şi hrisovul cel de la Carol împăratul 
nemţesc şi cu acele scrisori au făcut meşter-şug, de au agiuns de au fost domn". Sursa acestei 
legende, relatată şi de Grigore Ureche, este cronica polonă a lui Alexandru Guagnin!. 

Dar sînt şi legende care par să fie teme folclorice. Legenda Dumbrava-Roşie are, 
precum a arătat Bogrea, o paralelă în folclorul rus, unde este pusă pe seama cneazului 
Smolenskului, Roman, care, prinzînd mulţi robi lituani, „i-au înjugat în plug şi ca cu nişte boi 
au arat în jurul Kievului" ?. într-un interesant articol publicat în Cercetări literare (V, 1943, p. 
65 şi urm.), d-na Laetiţia Cartojan-Turdeanu a precizat că tema Mama lui Ștefan cel Mare, 
cîntată în secolul al XIX-lea de Asachi, Hrisoverghi, Bolintineanu, Costache Negri şi alţii, se 
regăseşte într-o legendă medievală privitoare la Teodoric Gotul, într-o poemă franceză din 
veacul al XII-lea, A/icamps, într-o legendă cehă în care eroul este regele boem Otokar şi, în 
sfîrşit, se răsfrînge în poema provensală a lui Mistral, Calenda’. Din punct de vedere istoric, 
ne pare puţin probabil ca marele- erou, „atletul lui Hristos", cum I-a numit papa..., „cel mai 
vrednic să 1 se încredinţeze conducerea şi stăpînirea lumii şi mai ales cinstea de comandant 
împotriva turcilor” — cum scria cronicarul polon Dlugosz — să fi avut un moment de 
slăbiciune şi, descurajat, să fi căutat adăpost în cetatea unde se afla soția şi mama sa. Autoarea 
are deci dreptate cînd pune întrebarea dacă nu trebuie să vedem în legenda românească, 
relatată pentru întîiaşi dată de Cantemir, „un ecou al poemelor medievale occidentale”, căci, 
observă dînsa, D. Cantemir era în strînse legături la Constantinopol cu ambasada franceză şi, 
într-un rînd, cînd uneltirile lui Brîncoveanu erau gata să-l piardă, a stat ascuns la ambasadorul 
francez Ferriole mai multă vreme. Nu ar fi dar exclus ca în mediul francez de-acolo, Cantemir 
să fi aflat legenda pe care a localizat-o şi a prelucrat-o în stil antic. De la Cantemir, dacă 
legenda nu circula mai înainte în Moldova, venită pe altă cale, a aflat-o, poate, Neculce, 
hatmanul şi tovarăşul de exil al lui Cantemir. 

Aceste scene ale trecutului românesc, dintre care unele vin din tradiţia bătrînilor, altele 
din fondul legendar al poporului — poate şi din cîntecele bătrîneşti — au format un izvor 
neprețuit de inspirație, pe care 1-a desfundat epica şi drama istorică românească din secolul al 
XIX-lea şi al XX-lea. 

1 Vezi traducerea pasajului din Guagnin, în paralelă cu textul lui Ureche, la P. P. 
Pana-i t e s c u, Influența polonă în opera şi personalitatea cronicarilor Grigore Ureche şi 
Miron Costin, p. 191 şi urm. 

> V. Bogrea, în Anuarul Inst. de istorie națională, publicat de Al. Lapedatu şi loan 
Lupaş, IN, 1924— 1925, Cluj, 1926, p. 505 — 506. Pentru o formă mai veche a legendei în 
literatura polonă, la Stryjkowski, v. P. P. Panaitescu, în Revista istorică română, X, 


1940, p. 108. 
3  Paralelismul între balada lui Bolintineanu — mai ales în versiunea franceză, 
publicată în Les Brises d'Orient — şi între episodul respectiv din Mistral este aşa de 


surprinzător, încît am fi înclinați să credem că Bolintineanu ar fi fost influențat de Mistral, 
dacă n-am şti că Les Brises d'Orient a apărut în 1866 la Paris, prefațată elogios de Philarete 
Chasles, profesor la College de France şi critic de seamă al timpului, iar poema lui 
Mistral, Calendal, cu un an mai tîrziu, 1867 (cf. articolul d-nei Laetiţia Cartojan-Turdeanu, p. 
89 — 91). 

LIMBA 

Cronica lui Neculce înfăţişează însă un interes deosebit şi din punctul de vedere 
lingvistic. în evoluţia limbii noastre literare ea croieşte un drum nou. Grigore Ureche, Miron 
Costin, Nicolae Costin şi după ei Dimitrie Cantemir au căutat să creeze un stil savant, cu o 
structură sintactică modelată după tipare latine. Neculce, însă, care n-a avut parte să-şi 
petreacă copilăria şi tinereţea în şcolile iezuite ale Poloniei, fiindcă pe vremea cînd putea să o 
facă, îngrozit de decapitarea tatălui său, se afla pribeag în Țara Românească, scrie în limba 
bătrînească a timpului său, uşor influenţată de limba înaintaşilor cronicari, dar cu rădăcini 
adînci în limba populară. Stilul lui nu are acea simetrie a părților, acel ritm armonios, acele 
inversiuni calchiate după topica latină, pe care le întîlnim la Costineşti şi mai ales la Dimitrie 
Cantemir. La el nu găsim acea abundență de determinări adjectivale aşezate înaintea 
substantivului, acele construcţii brachilogice, acele syllepse, acele construcții hyperbate (cu 
separarea cuvintelor, unitare însă din punct de vedere gramatical). în cronica lui Neculce 
limba curge limpede ca izvorul de munte, pe albia vorbirii populare, ca la Ispirescu şi la 
Creangă, obţinînd, prin simetria părţilor, un ritm armonios. Cugetările lui aci se înşiruie senin, 
pe. acelaşi plan orizontal, legate între ele prin coordonare cu conjuncţia și: 

„Şi l-au scos la cîmpu / şi l-au culcat la pămînt învălit într-un harasisc / şi l-au sărit de 
trei ori cu calul" — sau: 

„Era un boier anume Nicolai Milescu spătar, de la Vaslui de moşia lui... / Și era 
mîndru şi bogat / şi îmbla cu povodnici înainte domneşti, cu buzdugane şi cu paluşe, cu 
soltare tot sîrmă la cai. J Și lui Ștefăniță Vodă îi era prea drag / şi-l] ţinea prea bine / şi se 
giuca în cărți cu dînsul" ; 

aci se frîng tumultuos, ideile secundare irumpînd deodată, împreună cu determinările 
şi precizările lor, în miezul cugetării principale: 

„lară mai pre urmă, ridicîndu-se Petru împărat, fiul lui Alecsii Mihailovici,/ carele au 
venit aice în ţară, în Moldova, [/ de s-au bătut cu turcii la Prut, la Stănileşti, din gios de Huşi, 
în ținutul Faldului, / agiuns-au Cărnul din Sibir cu cărți la dînsul, la împăratul Petru 
Alecsievici, / de i-au făcut ştire de toate ce au făcut şi cum este surgun". 

Dar limba lui Neculce, atît de apropiată prin structura sintactică de limba populară în 
care începuse să invadeze turcismele /, capătă o savoare 

1 Cele mai multe privitoare la sfera militară şi administrativă in legătură cu Poarta, 
precum caimacam — reprezentantul domnilor noştri la Constantinopol; caplan — un fel de 
ostaş; caplan-paşa, buluc-başa — comandantul unui buluc, grup de armată; capegiu — portar 
-fiT saraiului imperial; capegi-başa — căpetenia capegiilor; silihtar — demnitar militar turc; 
cazascher, cadiascher — judecător militar, ulama — savant teolog şi jurisconsult;, geabhane 
— exploziv de război; subaş — şef de poliție; fubulhana — muzică militară; kszna — tezaur 
de bani (pentru întreţinerea unei garnizoane); carvasara — localul vămii turceşti, unde se 
adăposteau negustorii turci cu mărfuri; oturac — popas; olac — poştă; mecet — geamie; arz 
sau karz — plîngere; agarlic-calabalic, ferman sau firman; dovă— rugăciune la turci; 
zorbalic, zorba, zurbă — lăscoală etc. 

Interesante sînt, de asemenea, la Neculce, polonismele din sfera militară rohmistru, 
din germ. Rottmester — comandantul unei roate de soldați, subofițer; harman-polnii — ajutor 
de hatman; podgheaz — incursiune militară; recipospolita — reprezentanţii statului; podan — 
supus, rob; precum şi unii termeni ruseşti ca stupai — înainte (strigătul de năvală pe cîmpui 
de luptă). 

-desebită şi prin mulțimea imaginilor sugestive, împrumutate din cadrul vieții rustice, 
şi a proverbelor în care se găseşte concentrată înțelepciunea populară: „Tătarii au intrat în ţară 
ca lupii într-o turmă”, „s-au strîns toată boierimea şi oastea la Dumitraşco Cantacuzino, care 
luase caftanul ca puii de potărniche” ; „aşa dă Dumnezeu: pasărea vicleană dă singură în laţ” 
; „pasărea în cuibul său piere” ; „mielul blind suge la două maice” ; „cînd trăgeau ruşii cu 
puştile cădeau turcii ca cum ar cădea nişte pere coapte dintr-un păr cînd îl scutură oamenii” ; 
„Constantin Cantemir i-au dat cheia ţării în mînă lui Iordache vistiernicul"; Constantin Duca 
şi cumnatul său N. Costin, punînd la cale o acţiune care va aduce mazilirea domnului, „au 
stins bine focul cu paie”; Minai Racoviţă „se făcea a nu-i place să primească domnia ca şi 
fata ceea ce zise unui voinic: Fă-te tu a mă trage si eu oi merge plingind” ; muscalii credeau 
să zdrobească pe turci „ca cum ar lua oarecine cirpa unei femei din cap, aşa ţineau ei că ar 
lua şi or bate puterea împărăției turceşti"; „şi aşa au ţinut de bine această pace, cum fin ciinii 
vinerile”. „Hatmanul cu oastea ... fiind grec cu piele de iepure la spate, au fugit toată 
noaptea" ; Ilie Cantacuzino şi grecul Morona „se potriveau .amindoi într-o fire după cum se 
zice: calul răios găseşte copaciul scorțos" ; „Duca Vodă ... s-au îmbrăcat cu cămaşa de 
gheaţă”. 

Semnificativ în psihologia limbii din vremea lui Neculce şi caracteristic pentru acea 
epocă de mari furtuni este mulțimea expresiilor plastice pentru a reda ideea de primejdia vieții 
—* „în cumpăna pieirii" cum zice el —* toate în legătură cu cuvîntul cap: „lui Duca Vodă 
boierii stau să-i mănînce capul" ; Boierii se temeau să strice ţara că pe urmă „a cădea greu în 
capetele lor" ; „şi-a băgat capul pentru voia banilor"; „a plăti cu capul” ; „şi-a pus capul” ; 
Lupu vornicul s-a dus „cu capul a mină” în cortul vizirului; un altul şi-a „adus -capul la 
poala împărăției” ; o blană de Mosc neagră „i-a scos capul lui” Duca-vodă, căci împăratul 
„l-a iertat de cap" ; boierii pribegi se duc să-şi „primă capetele printr-alte ţări”. Sînt 
expresiuni din enunţul vieţii în care tresare fiorul morții. Este tragedia Moldovei de la 
începutul veacului al XVIII-lea transcrisă in limbă. 

Ureche şi mai ales Costineştii, prin factura sintactică a stilului lor, căuta-seră să 
apropie limba literară de matca latină. Marele hatman Neculce a izbutit să o apropie de limba 
vorbită a timpului său, de limba vie a lumii din satele pe care el le-a condus pe cîmpul de 
luptă. Pe această linie s-a dezvoltat proza noastră mai ales în secolul al XIX-lea, la cei mai de 
seamă scriitori. De aceea cronica lui Neculce, cu frământările şi tragediile pe care le evocă aşa 
de plastic, cu lirismul duios pentru Moldova cronicarului, cu caracterul sfătos, ecu umorul ei 
sănătos şi, pe alocurea, cu ironia caustică, are o puternică rezonanță în sufletul cititorilor de 
azi. 

Am apropiat mai sus pe Neculce de marele romancier istoric Sadoveanu. într-adevăr, 
este o afinitate sufletească între boierul cronicar de la începutul veacului al XVIII-lea şi între 
cel mai de seamă povestitor al vremurilor noastre. Sadoveanu însuşi, care-avea să găsească în 
paginile lui Neculce viziunea multor romane ale sale, în discursul de recepție la Academia 
Română, mărturisea această afinitate, punînd alături de Neculce pe Ion Creangă, printre 
precursorii săi. Cu intuiţia lui artistică, Sadoveanu a avut dreptate alăturînd pe cei doi mari 
povestitori, care, prin factura lor stilistică şi prin caracterul limbii lor, 

stau mai aproape de popor. încheindu-şi cuvîntarea de recepție, Sadoveanu făcea 
următoarea destăinuire: 

„Simțindu-mă al acestui popor şi al trecutului şi ucenic al acestor doi mari înaintaşi, 
lor le închin clipa solemnă de acum, în care o adunare aşa de aleasă pe ei îi cinsteşte în umila 
mea operă". 

__ EPOCA LUI ŞERBAN CANTACUZINO ŞI A LUI CONSTANTIN 
BRINCOVEANU 


I. EPOCA LUI ŞERBAN CANTACUZINO 

Slăbit de boală şi de bătrînețe, într-o dimineaţă de aprilie 1654, Matei Basarab îşi 
dădea sufletul, întins pe un jilt, în cerdacul palatului său din Tîrgovişte. Bătrînul domn, care 
luptase victorios pe atîtea cîmpuri de luptă, care zidise în ţară atîtea mănăstiri, care, ajutat de 
cumnatul său Udrişte Năsturel, dăduse un puternic impuls culturii naționale, închidea pentru 
totdeauna ochii, amărît. Soţia lui, doamna Elina, care-l ajutase cu dragoste, credință şi 
energie, murise cu un an mai înainte. Rana dobîndită la Finta se înveninase. Dorobanţi şi 
seimenii pe care el îi dusese la atîtea biruinţe şi pe care-i ținuse în mare cinste, lacomi după 
lefuri mari, se răzvrătiseră împotriva. lui. 

După moartea lui Matei Basarab, pînă la înscăunarea lui Şerban Cantacuzino, adică 
timp de 24 de ani, se schimbă pe tronul Țării Româneşti şase domni — nici unul cu o domnie 
mai lungă de patru ani. Invazia ungurilor în ţară, răscoala sîngeroasă a armatei de mercenari 
alcătuită din seimeni sîrbi şi din dorobanţi, în care îşi văzură moartea cîţiva boieri de frunte — 
între alții Drăghici, fiul Papei Vistierul, nepot prin mamă al lui Mihai Viteazul, şi Papa 
Brîncoveanu, tatăl viitorului domn —, precum şi lupte sîngeroase între partidele de boieri (a 
Bălenilor şi Cantacuzinilor, despre care vom vorbi îndată) — au turburat adînc țara. 

Dacă la acestea mai adăogăm: participarea ţării la campaniile turceşti, birul către 
Poartă din ce în ce mai apăsător-—atunci înțelegem de ce împrejurările n-au fost prielnice 
pentru munca de cultură. 

în viitoarea vremurilor neprielnice, tipografiile instalate cu atîta grijă de Matei Basarab 
tocmai în epoca lui Şerban Cantacuzino, pe cînd în Moldova, tipografia, adusă prin grija 
mitropolitului Dosoftei, îşi începuse activitatea în 1673 şi se încheie cu captivitatea lui 
Dosoftei în Polonia, la 1688, dată care coincide în Muntenia cu moartea lui Şerban 
Cantacuzino. 

în primul an al domniei lui Şerban Cantacuzino, 1678, apare, în Muntenia, după un 
lung popas, prima carte tipărită după epoca lui Matei Basarab: Cheia înțelesului. 

Domnia lui Şerban Cantacuzino deschide astfel în Ţara Românească începutul unei 
epeci noi de cultură, care culminează în domnia lui Constantin 

Brîncoveanu. Este o epocă în care elemente de cultură veche, intrate în descompunere 
încă din epoca lui Matei Basarab; dispar, iar altele, care abia mijeau, ajung acum la deplină 
înflorire. Cultura slavă din biserica noastră — cu toată străduința mitropolitului Antim 
Ivireanu de a o reînvia — dispare, în locul ei îşi croieşte drumul influenţa grecească. Procesul 
de naționalizare al serviciului divin, început pe timpul lui Matei Basarab şi Vasile Lupu cu 
citirea Cazaniei în limba română la strană, face un pas înainte sub Şerban Cantacuzino şi se 
continuă cu intensitate sub Constantin Brîncoveanu. în sfîrşit, rolul de protectori ai 
creştinătăţii ortodoxe din Răsărit, pe care şi-l luaseră domnii români după prăbuşirea 
Bizanțului şi a statelor slave sud-dunărene, dobîn-deşte la începutul veacului al XVIII-lea o 
strălucire deosebită. Cultura românească radiază departe peste hotarele ei pînă la arabii din 
Siria şi pînă la ivirii din munţii Caucazului. 

Epoca aceasta are două faze: una de zece ani, domnia lui Şerban Cantacuzino; alta de 
26 de ani, domnia lui Brîncoveanu. 

Şerban Cantacuzino a fost un domn „de o statură uriaşă, cu ochii mari şi vocea de 
tigru", care introduse în ţară ordinea şi liniştea, urmărind cu străşnicie — ne încredinţează Del 
Chiaro —m „împărțirea dreptăţii, îndrăzneț în hotărîri, nemilos în executarea poruncilor”, 
trecînd în această privință chiar peste stăruințele mamei sale. A pus repede capăt intrigilor şi 
dezbinărilor interne prin străşnicia dură cu care a urmărit partida Bălenilor. Dar la capătul 
unor înverşunate prigoniri, urmează un act final de generozitate, de împăcare generală: 
căsătoria fiicei sale Smaranda cu Grigore Băleanu, fiul celui care condusese partida vrăjmaşă. 

A domnit zece ani de frămîntări, fiindcă ţara era cuprinsă între două mari focuri: 
luptele dintre turci şi creştini. 

A fost un domn cu ambiţii mari, năzuind, ca şi Mihai Viteazul, să scuture jugul 
turcesc, să cucerească raialele Dunării, să îndemne la revoltă popoarele creştine din Balcani şi 
să reînființeze vechiul imperiu bizantin. Păstra prin capuchehaiele sale din Constantinopol 
bune relaţii cu Poarta, dar, după înfrîn-gerea turcilor la Mohacs, intrase în legături cu 
împăratul Austriei, Leopold, care-i dăduse lui şi întregii sale familii titlul de baron al 
imperiului. 

Nutrind ambiţii şi plănuiri imperialiste mari, dar vîslind cu precauție între turci şi 
creştini, Şerban Cantacuzino a ţinut cîrma statului zece ani. în istoria culturii româneşti, epoca 
lui este caracterizată, pe tărîm religios, prin triumful grecismului asupra slavonismului şi prin 
un pas mai departe în procesul de introducere a limbii române în biserică. Cultura slavă, care 
încă din epoca lui Matei Basarab intrase în agonie, este acum stinsă. în 1680, mitropolitul lui 
Şerban Cantacuzino, Teodosie, constată: „că mulți preoţi şi alalt cin bisericesc” — adică 
„călugării", nu „sunt putincioşi" „de a cunoaşte orînduielile şi ţeremoniile, nici cum a să sluji 
trebuie", din pricina „neînvăţă-turii şi neînțelegerii limbii slavone". Este deci clar că în Țara 
Românească, ca şi în Moldova şi în Ardeal, clerul nostru nu mai cunoştea limba slavă în care 
era chemat să oficieze ritualul. 

Un singur cap luminat în această epocă vedea limpede drumul pe care trebuia să 
meargă cultura noastră religioasă. Era mitropolitul Dosoftei. Acesta, sprijinindu-se pe textele 
Sfintelor Scripturi şi ale Sfinților Părinţi, 

lucra cu osîrdie în Moldova la tălmăcirea cărților de ritual în limba română. Dar, fie că 
în acele vremuri turburi opera mitropolitului moldovean nu trecea Milcovul, fie că muntenii, 
dintr-o mîndrie fără rost, nu țineau să apuce pe drumul mitropolitului moldovean — fapt este 
că opera lui Dosoftei nu a avut răsunet în Ţara Românească. A trebuit să vie, pe vremea lui 
Brîncoveanu, un străin de neam — mitropolitul Antim Ivireanul — pentru ca şi muntenii să 
înceapă temeinic munca pentru naționalizarea serviciului divin. Mitropolitul muntean 
Teodosie scria, cu gîndul la obiîrşia romană, că muntenii şi moldovenii „tot dintr-o fîntînă 
cură". El oftează mai departe că „norodul nostru românesc carele odată şi el numărat era întru 
putearnicile neamuri..., iară acmu atît de ocărit iaste, nice învăţătură nice ştiinţă nice armă 
nice legi... întru tot rodul ce să pomeneşte astăz rumân nu iaste, ce ... înfăşurîndu-să de la 
streini şi de la varvarie, doară şi de la vrăşmaşii rodului nostru, cer şi să împrumutează ... O 
grea şi dureroasă întîmplare." Şi cu toate acestea, mitropolitul nu se încumetă să facă mai mult 
decît să întoarcă, cum zice el, adică să traducă indicaţiile tipicului, „de pre isvod grecesc", în 
limba românească. Atât. Textul însă — rugăciunile — pe care preotul sau diaconul trebuia să 
le rostească, acelea le-a lăsat mai departe în acea limbă slavonă pe care clerul o citea, dar n-o 
înțelegea. „Iară liturghia toată a o prepune pre limba noastră şi a o muta, nice am vrut, nice am 
cutezat." 

Muntenia rămăsese pe vremea aceea în urma Moldovei. Pe cînd Moldova cu 
mitropolitul Dosoftei făcea un pas înainte în munca de introducere a limbii rămâne în altar, 
Muntenia rămînea mai departe statornică în tradiția păstrării limbii slave în biserică. Abia 
către sfîrşitul domniei lui Şerban Cantacuzino, din inițiativa domnului, se face un pas înainte 
în procesul de introducere a limbii române în biserică. 

ÎNTRE SLAVISM ŞI GRECISM, DRUMURI SPRE MOSCOVA. Focarele de cultură slavă din sudul 
Dunării erau de multă vreme stinse. De acolo nu putea veni nimic pentru întărirea şi pentru 
înviorarea cultului în limba slavă. 

Singurele centre slave ortodoxe, de unde se puteau aduce texte şi cărturari, erau atunci 
în Rusia, care în urma cuceririi Ucrainei de la poloni se apropiase de graniţele româneşti. 

Cele dintii legături datează de pe vremea lui Matei Basarab şi Vasile Lupu, cînd pe 
scaunul mitropoliei din Kiev se urcase un fiu de domn român — moldovean şi muntean— 
Petru Movilă. în antil 1665, stareţul mănăstirii Glavaciocul din Vlaşca, Varlaam, pornea pe 
drumul pe care alţii îl bătuseră înaintea lui. Din această călătorie, el a adus cu sine opera 
arhimandritului ucrainean Ioanichie Galeatowski, care îşi făcuse studiile în Academia lui 
Petru Movilă şi care era, din 1665, rector în şcoala în care el îşi desăvîrşise studiile. 

în chiar anul în care stareţul vlăscean sosea la Kiev, Galeatowski publicase la Lwow, 
cu ajutorul material al Anei Movilă, fiica lui Ieremia Movilă şi deci vara mitropolitului Petru, 
o carte He6o HOBoe, adică Cer nou, sau, ca să dau titlul complet în româneşte: „Cer nou 
făcut cu stele noi, adică prea 

blagoslovita Fecioara Măria Născătoare de Dumnezeu cu minunile ei, alcătuit prin 
truda ieromonahului Ioanichie Galeatowski, rectorul şi egumenul Frăției din Kiev". Cartea are 
o prefață cu o dedicație către Ana Movilă, măritată cu nobilul polon Fotocki, şi poartă stema 
Movileştilor. 

Această carte, conținînd minunile Maicii Domnului, era destinată de autor să fie citită 
„de preoți în biserică, la utrenie, pentru învăţătura oamenilor şi spre lauda Prea Sfintei 
Bogorodiţe şi la prasnicile Maicii Domnului. Pot să le citească şi călugării în biserici." 
Starețul Varlaam a adus cu sine, la întoarcerea în ţară, un exemplar după această operă şi a 
îngrijit să se facă traducerea în limba română. 

Cinci ani mai tîrziu, la 1673, starețul Varlaam este ridicat pe scaunul mitropolitan al 
Țării Româneşti şi prima lui grijă este să aducă din Rusia tipar şi meşteri tipografi. Astfel, cu 
material nou şi cu „dascăli de tipografie" se reînființează imprimeria în Bucureşti, pe vremea 
lui Şerban Cantacuzino. 

în această tipografie s-a tipărit, în anul 1678, traducerea mitropolitului de pe prima 
parte din opera lui Galeatowski, Cheia înțelesului, care cuprinde o serie de 18 predici pentru 
duminici şi sărbători mari (Botezul Domnului, întîmpinarea, Vinerea Patimilor). La atît se 
reduce aportul rusesc în această vreme. Mai mult nu se putea aştepta atunci din această parte a 
ortodoxiei. 

Activitatea culturală a lui Petru Movilă dăduse desigur roade. Biserica rusă era 
zguduită atunci de mişcarea raskolnicilor şi de lupta dintre ţar şi patriarhul Nicon, care luase 
partea raskolnicilor, luptă care se încheie prin depunerea patriarhului. 

Abia către sfîrşitul domniei lui Brîncoveanu, cînd domnul român, atras de faima lui 
Petru cel Mare, este prins şi el în planurile ruseşti, încep ai noştri să bată din nou drumurile 
spre Moscova. în aceste împrejurări a ajuns în Muntenia şi o copie a Sinopsisului de la Kiev, 
un fel de manual de şcoală tipărit întiiaşi dată la 1674 în Kiev de Inochentie Ghizel, un 
german rusificat, elev al lui Petru Movilă. Textul, care începe cu originea slavilor şi se 
continuă cu istoria Kievului pînă la anul 1679, a fost tradus în limba română în această epocă. 
Tot în vremea lui Brîncoveanu s-a tradus şi Patericul de la Lavra Pacerska din Kiev, care 
cuprinde minunile sfinților din Kiev, Pateric atribuit legendarului cronicar rus Nestor şi tipărit 
de acelaşi Inochentie Ghizel. Textul românesc cel mai vechi se păstrează într-un manuscris 
din 1705, copiat de ieromonahul Silvestru de la mănăstirea Sinaia. 

Influența rusească era însă contrabalansată la noi de influența grecească. Numeroşi 
egumeni şi patriarhi greci, care veneau în ţările noastre după milă şi ajutoare — mulți dintre ei 
cu studii făcute în universităţile italiene şi călătoriți prin Occident — aduceau cu ei toată 
prestanţa culturii teologice greceşti şi orizonturile largi pe care le dădea contactul cu cultura 
Apusului. Urcarea pe tronurile țărilor noastre a unor domni, cunoscători de carte grecească — 
cum a fost în Muntenia Şerban Cantacuzino şi Constantin Brîncoveanu — a fost hotărîtoare în 
această privinţă. între slavism şi grecism, cumpăna s-a plecat în chip firesc spre grecism, 

CURENTUL INFLUENȚEI GRECEŞTI. Influenţa grecească este veche şi s-a infiltrat la noi treptat. 
încercările lui Basaraba şi ale lui Mircea cel Bătrîn 

de a înnoda legături directe cu Bizanțul n-au durat mult şi n-au putut da roadele 
aşteptate, fiindcă, la trei decenii după ce a închis ochii Mircea cel Bătrîn, Constantinopolul a 
căzut sub loviturile turcilor şi cu el se prăbuşeşte întreg imperiul bizantin. 

Mai tîrziu, cînd cucerirea turcească s-a oprit la Dunăre şi Principatele române se 
consolidează sub suzeranitatea turcească, o parte din pribegii greci, care îşi părăseau 
căminurile şi rosturile lor din pricina apăsării turceşti» încep să se îndrepte şi către limanurile 
noastre. Cu deosebire, fruntaşii clerului grec, mulți chemaţi chiar de domnii români, vin în 
Principatele dunărene ortodoxe, unde găsesc ospitalitate generoasă, unde iau parte activă la 
opera de organizare a bisericii şi participă chiar la viaţa culturală a neamului. Doi dintre ei, 
Gavril, protul Muntelui Athos, şi Matei, mitropolit al Mirelor, au avut, după cum s-a văzut, un 
rol activ în istoriografia ţării. 

O altă împrejurare care a înlesnit în mare parte afluxul călugărilor greci în ţările 
noastre a fost obiceiul închinării mănăstirilor. în năzuinţa pioasă de a da un nimb de sfinţenie 
mai mare fundaţiunilor lor şi de a pune la adăpost de vicisitudinile vieţii turburi din Principate 
daniile, ctitorii mănăstirilor le-au închinat Sfîntului Munte sau patriarhiilor din Răsărit. 
Obiceiul acesta este însă şi el foarte vechi la noi, după cum s-a văzut (p. 27) mai sus. încă din 
1391, îl întîlnim în Maramureş. închinarea mănăstirilor s-a făcut însă pe o scară mai întinsă în 
Principate, unde zelului credincios al boierilor se adăogau ctitoriile numeroase şi daniile 
bogate ale domnilor, pornite din năzuința de a-şi chivernisi, peste slava lumească, fericirea 
vieții viitoare. Atît de mult se răspîndise acest obicei, încît pe la jumătatea secolului al XIX- 
lea, aproape 1/5 din pămîntul Principatelor Române se afla sub stăpînirea patriarhiilor din 
Orient.! 

Pentru administrarea mănăstirilor închinate, vin la noi, în număr din ce în ce mai mare, 
călugări trimişi de patriarhiile Orientului sau de Muntele Athos. Ei introduc în mănăstirile 
noastre, mai cu seamă în epoca fanariotă» o activitate literară în limba greacă; aduc din 
centrele de cultură ale Răsăritului ortodox manuscrise şi cărți greceşti ieşite din teascurile 
venețiene şi, adăogînd daniile făcute de domni şi boieri, întemeiază biblioteci bogate, nu 
numai în cărți necesare serviciului divin, ci şi în operele profane ale antichității clasice. Ni s- 
au păstrat cataloagele cîtorva biblioteci din mănăstirile noastre, ca de exemplu, catalogul, 
alcătuit în 1725, al bibliotecii instalată de Nicolae Mavrocordat în mănăstirea Văcăreşti, din 
care se poate vedea ce bogăţie de cultură grecească se ascundea în chiliile acestor vechi 
locaşuri de rugăciune şi. cărturărie. 

0 altă cale pe care a pătruns cultura grecească la noi, înainte de epoca fanariotă, a fost 
contactul direct al domnilor şi boierilor noştri cu lumea, greacă din Fanar. 

1 Cu timpul mănăstirile închinate, conduse prin egumeni greci, deveniseră un fel de 
stat în stat, destul de puternic, fiindcă în 1863, cînd Kogălniceanu aduce legea secularizării 
averilor mănăstireşti, patriarhiile — susținute de călugării greci din țară — izbutiseră să 
cîştige de partea lor guvernele Rusiei, Austriei. Prin secularizare, averile mănăstireşti au intrat 
în proprietatea statului, care a luat în sarcina sa întreţinerea şcolilor şi a spitalelor. 

Potrivit vechilor capitulaţiuni, voievozii Principatelor române trebuiau să se ducă cu 
suitele lor de boieri la Constantinopol, ca să obţină învestitura de la Poartă. După ce erau 
maziliți de pe tron, cei mai mulți apucau tot drumul Stambulului, care putea să-i ducă ori la 
moarte, ori din nou pe tronurile pierdute, în Constantinopol, veneau însă în contact cu 
aristocrația greacă din Fanar, care, prin vaza şi trecerea de care se bucura la Poartă, putea să-i 
ajute în intenţiile lor. Dar în rîndurile acestei aristocrații se aflau mulți — mai ales printre 
dregătorii care intraseră în serviciul otoman —cu o cultură temeinic formată, fie în şcoala 
patriarhiei, fie chiar în universitățile Apusului. Astfel, domni şi boieri au prilejul, în 
Constantinopol, să prețuiască superioritatea culturii greceşti şi să caute a o transplanta la noi, 
într-o vreme în care cultura slavonă intrase în agonie. Aşa se explică fiinţarea învățămîntului 
grecesc în şcolile întemeiate la noi înainte de epoca fanariotă. Vasile Lupu însuşi adusese, 
pentru Academia sa teologică din Iaşi, doi mari cărturari greci: Nicolae Kerameus şi 
Pantelimon Ligaridis, originar din Hios, care-şi făcuse studiile în Institutul gregorian „De 
propaganda fide", din Roma, obţinînd acolo doctoratul în teologie şi filozofie. 

Domnii şi boierii încep, cu timpul, să caute profesori greci pentru copiii lor. Duca- 
vodă a adus la Iaşi, pentru educaţia fiului său Constantin, viitorul ginere al lui Brîncoveanu, 
pe loan Comnen (mai tîrziu călugărit şi ajuns mitropolit al Dristrei), pe Azarie Cigala din 
Santorini şi pe Spandoni, dicheo-filax şi, pe urmă, retor al patriarhiei şi profesor în şcoala din 
Fanar. Aceştia au făcut din el: „cel mai distins dintre învăţaţi, care posedă pe lîngă domnie, 
studii, erudițţiune şi rîvnă pentru eleganță în stil”, cum scrie Alexandru Mavrocordat 
Exaporitul *. Bătrînul domn Constantin Cantemir a adus şi el la laşi pe Eremia Cacavela, 
originar din insula Creta, care-şi făcuse studiile la Leipzig şi care — ne spune un contimporan 
— „era ştiutor de limbă elină, latină, ebraică şi italiană, instruit in ştiinţele profane şi mai ales 
în Sfînta Scriptură şi foarte apt în arta elocvenței şi amvonului”. Cacavela a fost profesor şi la 
curtea domnească şi a îndrumat primii paşi ai lui Dimitrie Cantemir în studiul clasicității elene 
şi al teologiei ortodoxe, cu atîta succes, încît a inspirat cea dintîi operă a tînărului principe 
român, apărută la Iaşi, în 1698. 

Prin aceşti profesori greci se deşteaptă în tinerele vlăstare ale boierimii noastre 
dragostea pentru studiul clasicismului elen şi nostalgia după şcolile superioare ale 
Constantinopolului, pe care încep să le cerceteze cu rîvnă. încă de la începutul secolului al 
XVTI-lea, Radu Mihnea, înainte de a se îndrepta către limanurile Veneţiei, şi-a desăvîrşit 
cultura în mănăstirea Iviron din Muntele Athos. Nicolae Milescu a cercetat, în tinereţea sa, 
şcolile din Constantinopol, unde a avut ca profesor pe Gavril Vlasie, „sapiens vir ac pius", 
cum îl numeşte el mai tîrziu. Stolnicul Constantin Cantacuzino, înainte de a-şi îmbogăţi 
cultura în Universitatea din Padova, a stat la Constantinopol, unde a avut ca profesor pe 
renumitul Gherasim Vlahos din Creta. în sfîrşit, după cum se va vedea la locul său, şi Dimitrie 
Cantemir, după instrucţia grecească primită în casa părintească, şi-a desăvîrşit cultura în 
mediul cosmopolit al Constantinopolului. 

! D.  Rnsso, Studii istorice greco-romăne, Il, p. 424. Tot acolo despre operele 
teologico-filozofice ale lui Duca, păstrate în ms. 1183, 17 din Biblioteca Mănăstirii Lavra de 
la Sf. Munte. 

Astfel, în a doua jumătate a secolului al XVII-lea, ajung ai noştri să privească dincolo 
de zările ortodoxiei slave, către culmile înalte ale ortodoxiei bizantine şi dincolo de ea, către 
cultura clasică grecească. 

Conştiința aceasta despre superioritatea culturii clasice greceşti era puternic 
înrădăcinată la curtea domnească din Bucureşti în ultimele decenii ale veacului al XVII-lea, 
cînd scaunul țării era ocupat de Şerban Cantacuzino şi de nepotul său Constantin 
Brîncoveanu, amîndoi cunoscători de carte grecească !, Ea este clar exprimată prin glasul 
celui mai mare cărturar muntean al timpului — care este în acelaşi timp fratele domnului —m 
stolnicul Constantin Cantacuzino: 

„... Oarecînd în vremile vechi, ei prea mari oameni au fost şi atîta întru învățătura 
cărților şi a ştiinţelor au fost procopsiţi şi atîta întru vitejii au fost ispitiți şi aleşi, şi atîta întru 
înțelepciunea (filosofia) lumească de iscusiţi, cît nici un neam, nici o limbă pe lume, niciodată 
ca ei n-au stătut, precum singâr Pavel apostolul de înțelepţia lor mărturiseşte la Corinteni, 
poslania întîi?, cap. I, zicînd: «Iudeii semn cer şi elinii înţelepciune caută », şi de la carii nu 
numai alte roduri au luat învățături şi obiceie, ci şi acei romani... au trimes la Atena de au luat 
legi şi orînduială, ca să ştie cum să poată ocîrmui politica şi domnia lor. De acolo dară, întîi şi 
de la aceia vrednicie a lor ieşise acel cuvînt şi aceia ce se zice că tot cine nu este elin este 
varvar ... 

Odată toţi feciorii oamenilor celor mari şi a domnilor romani mergeau, trimițindu-i 
părinţii lor, în Elada, la Atena, de învățau carte grecească, şi în ştiinţe acolo se procopseau 
desăvîrşit, şi mulți oameni mari şi domni, un Pompeiu ăl Mare şi Țiţeron şi alții nenumărați, şi 
împărați, cum August Cezar, Traian, Adrian ... etc..." 

Tărîmul era astfel pregătit în a doua jumătate a veacului al XVII-lea, pentru o adîncă 
prefacere în viaţa culturală a neamului nostru. 

Limba greacă deschidea deci pentru poporul nostru, ale cărui zări de cultură fuseseră 
pînă atunci închise în picla slavonismului, o largă perspectivă, către filozofia şi literatura 
clasicităţii eline, care în apus alcătuia, alături de cultura latină, temelia renaşterii. 

Elenismul apărea dar pentru Orientul ortodox, ceea ce fusese latina pentru Occidentul 
catolic, şi, precum în Apus învățămîntul se preda în colegiile iezuite în limba latină a bisericii, 
tot astfel urma ca şi în Orient, învățămîntul să se predea în limba greacă. 

O încercare de renaştere pe temeliile elenismului — aceasta a fost probabil intenția 
pentru care fratele stolnicului, domnul Şerban Cantacuzino, care ştia şi el bine greceşte, a 
creat la Bucureşti, în 1679, o Academie, cum o numesc documentele timpului, în care limba 
de predare era limba greacă. Şcoala func- 

! Şerban Cantacuzino, ca şi ceilalți fraţi ai săi, primise în casa părintească o aleasă ins- 
trucție în limba greacă, pe care o mînuia elegant, 3upă cum se vede din scrisul său, în care se 
strecoară uneori şi o aleasă duioşie, ca de exemplu, în scrisoarea adresată unui prieten, ia 
moartea unei vechi simpatii a tinereții sale, doamna lui Duca-vodă, care murise la Constan- 
tinopol, părăsită de toţi: „Oare numai pentru fericire trăieşte prietenia şi în nenorocire piere?" 
(Hurmuzaki, XIV, partea I, p. 259]. 

> Scrisoarea Apostolului Pavel către corinteni. 

ționa la mănăstirea Sfîntul Sava, pe locul unde se găseşte astăzi statuia lui Mihai 
Viteazul, în fața palatului Universităţii. Avea profesori vestiți în lumea Orientului grec, plătiți 
cu salarii din fondurile vistieriei, precum: lon Comne-nul, care făcuse studii de teologie şi 
medicină în Italia, care a tradus din limba latină în limba greacă Oopct usTavoiote, = Uşa 
pocăința, şi care mai tîrziu, călugărindu-se, a ajuns mitropolit al Dristrei sub numele de 
lerotei. El preda ştiinţele fizico-naturale. Un altul, poate chiar directorul şcoalei, a fost 
Gherman de Nissa, fost mai înainte director al Academiei greceşti din Con-stantinopol, pe 
care a părăsit-o într-o atmosferă de intrigi, dar care a găsit la curtea lui Şerban-vodă 
înțelegerea şi prețuirea cuvenită, căci el este „prea înțeleptul dintre dascăli ales si arhiereu", 
care a ajutat la traducerea Bibliei din 1688. 

Pe această linie a elenismului se dezvoltă cultura românească şi sub Brîncoveanu, care 
întăreşte cu forțe noi Academia grecească. 

II. EPOCA LUI BRÎNCOVEANU 

Epoca lui Brîncoveanu, deşi este, în multe privințe, continuarea epocii lui Şerban 
Cantacuzino, aduce totuşi elemente noi de împrospătare şi reprezintă culmea cea mai înaltă a 
culturii vechi româneşti în Muntenia. 

Constantin Brîncoveanu a fost ales domn în anul 1688, după moartea neaşteptată a lui 
Şerban Cantacuzino. Un cronicar contimporan ne-a zugrăvit, cu detalii interesante şi pitoreşti, 
împrejurările în care Brîncoveanu s-a urcat pe tronul Ţării Româneşti. Trupul lui Şerban 
Cantacuzino zăcea încă neîngropat, cînd boierii cu mitropolitul ţării, Teodosie, şi cu patriarhul 
Ierusalimului, Dionisie, se întruniră la sfat în spătăria cea mică, „care-i zic cu stele", ca să 
aleagă un nou domn. Teama ca nu cumva în luptele crîncene dintre nemți şi turci să se ivească 
turburări în jurul scaunului domnesc şi să aducă pagubă şi pustiire ţării, i-a unit pe toți într-un 
singur ghid şi i-a făcut să se oprească, în alegerea lor, asupra lui Brîncoveanu, care se trăgea 
din neamul lui Matei Basarab şi era, după mamă, nepotul domnului decedat. 

„il chemară — povesteşte cronicarul — pe Constantin Logofătul Brîncoveanu de la 
curte, că rămăsese acolo, şi porunciră să aducă comisul al doilea, cal domnesc. Şi îndată ce 
sosi acolo, ziseră cu toţii: « Logofete, noi cu toții pohtim să ne hii domn ». El zise: « Dar ce aş 
vrea eu cu domnia? De vreme ce ca un domn sînt la casa mea, nu-mi trebuieşte să fiu ». Iară 
ei ziseră: « Ne rugăm nu lăsa ţara să intre alți oameni sau răi, sau nebuni, să o strice, ci fii». 
Şi-l luară de miini, şi-l împingeau de spate, şi acolo fiind şi un capegiu pentru trebi 
împărăteşti, îl duseră şi pe el la mitropolie. Acolo l-au îmbrăcat cu caftan, şi, după ce s-a 
îndeplinit slujba cuvenită la asemenea împrejurări, întorcîndu-se cu alaiul domnesc, cu 
scutari, cu trimbițaşi domneşti şi turceşti, a descălecat la palat, dinaintea bisericii domneşti. 
Intrînd apoi în biserică şi urcîndu-se în scaun, a luat cuvîntul, zicînd: « Dumneavoastră, bine 
ştiţi toți că eu am fost la casa mea ca un domn; trăit-am cum am vrut, nimica hpsin- 

du-mi, şi domnia aceasta eu nu o pohtesc ca să-mi înmulţesc grijile şi nevoile, ci 
dumneavoastră m-aţi pohtit şi fără voia mea m-ați pus domn, în vremi ca acestea turburate, 
înconjurate de oşti şi de vrăjmaşi. Ci dar acum trebuieşte să fie cu voia tuturor». La acestea 
toți cei de față au răspuns: « Toţi vroim, toți pohtim! »" Şi solemnitatea se încheie cu 
jurămîntul de credință al boierilor față de noul domn. 

Demnul care îşi începea astfel cîrmuirea, cu stăruința boierilor țarii. şi-a împlinit 
nădejdile puse în el. 

Vremurile erau într-adevăr vitrege: turcii stăpîneau, după cum spune Grigore Ureche, 
„două părți de pămînt", adică Asia, Africa şi o bună parte din Europa; la malurile Nistrului, 
tătarii abia aşteptau porunca să se reverse în țară după Jaf, pîrjol şi robi; iar la graniţele țării 
pîlpîiau flăcările războiului încins între creştini şi turci, război care s-a terminat în folosul 
Casei de Austria, prin pacea de la Carlovitz (1699). Ca şi contimporanul său> cronicarul 
Miron Costin, care ofta pentru aceste „complite vremi de acum", Brîncoveanu, prins de 


adîncă îngrijorare pentru ţara şi poporul său, caracterizează şi el într-o scrisoare timpul său: 
„nu ne gîndim să hie mai fost vreodată greu pămîntului acestuia ca acum" !. 

Conştient de primejdiile care pîndeau ţara între cele două tabere uriaşe, el a dus o 
politică înţeleaptă: păstrînd relațiile tradiționale cu Poarta, se străduia totuşi să întrețină 
legături de prietenie cu țările creştine, de care-l apropia comunitatea credinţei. în 26 de ani, 
cît a domnit, a izbutit, cu mici excepții, să păstreze pacea şi liniştea în ţară şi să-i asigure 
prosperitatea. 

Din punct de vedere cultural, epoca lui Brîncoveanu, care reprezintă punctul culminant 
al unei evoluţii de două veacuri, înfăţişează o interesantă încrucişare a două influenţe diferite: 
una venită direct din Occidentul catolic şi romanic: influența italiană, iar alta venită din sud- 
răsăritul ortodox: influenţa grecească. 

INFLUENȚA ITALIANĂ. Legăturile noastre cu Italia sînt, fireşte, mai vechi. Lăsînd la o parte 
umaniştii, geografii şi călătorii italieni, care au colindat şi prin meleagurile noastre şi care au 
adus în Italia ideea originii noastre romanice, şi mărginindu-ne numai la contactul nostru cu 
pămîntul şi cultura Italiei, trebuie să pomenim, mai întîi, delegaţia lui Alexandru cel Bun la 
consiliul din Florența, în frunte cu popa Grigore, ajuns mitropolit al Moldovei, protopopul 
Constantin şi boierul Neagoe. Se cunosc apoi relațiile lui Ştefan cel Mare cu senatul Veneției; 
studiile lui Radu Mihnea în Veneţia, sub supravegherea mătuşii sale Marioara Adorno 
Valarga; drumurile lui Petru Cercel, poet şi pretendent la tron şi, în sfîrşit, pribegia lui Petru 
Șchiopul cu fiul şi fiicele sale, căsătorite în cetatea lagunelor. 

Dar relațiile politice şi culturale ale țărilor noastre cu Veneţia n-au fost niciodată aşa 
de accentuate ca pe vremea lui Brîncoveanu. 

Solii lui băteau drumurile mereu pînă la Viena şi pînă în Italia. în 1701, papa Clement 
al Xl-lea asigura într-o scrisoare pe domnul român despre prețuirea lui deosebită şi despre 
buna lui voinţă; iar ambasadorii venețieni în Constantinopol, Lorenzo Soranzo şi Bailo 
Ascanio Giustiniani, comunicau 

! Hurmuzachi, X, p. 1518. Scrisoarea din 1704. 

dogelui, în 1703, excelentele lor legături cu Brîncoveanu. în bogata şi puternica cetate 
a lagunelor, unde avea dealtfel şi un agent al său, îşi trimisese Brîncoveanu, în ultimii ani grei 
ai domniei sale, cînd se simţea pîndit de lăcomia vizirilor şi minat de intrigile alor săi, o bună 
parte din avere: peste o jumătate de milion de taleri, depuşi la Banca publică a Veneţiei, cu o 
dobîndă de 3% şi 4%. Corespondenţa lui cu creştinii se făcea prin venețieni. Depeşele la 
curtea austriacă le trimiteau ai noştri prin dragomanul venețian la Viena, Marcantonio 
Mamucca della Tore, cu care se pare că Brîncoveanu se şi înrudea, iar legăturile cu principele 
Eugeniu de Savoia se făceau tot printr-un italian, Aloise Volde, tîlmaci de limba turcă şi 
greacă la Viena. 

în palatul din Bucureşti al domnului, pe lîngă boierimea pămînteană îmbrăcată în lungi 
straie orientale, se întîlneau şi cîţiva reprezentanți ai culturii italiene, îmbrăcaţi după moda 
orientală în caftane de atlaz — ca să nu trezească privirile bănuitoare ale turcilor ce veneau 
aproape zilnic la curte — dar care păstrau, totuşi, după moda occidentală: peruca, pălăria, 
cravata şi bastonul indian. 

Aceşti străini se aflau în serviciul permanent al domnului şi erau mai toți oameni de 
cultură serioasă pentru vremea lor. Astfel doctorul Pylarino, recomandat lui Brîncoveanu de 
către bailul Veneţiei, era cunoscut prin lucrările sale ştiinţifice, publicate în limba latină şi 
italiană; cea mai însemnată este un tratat publicat în limba latină la Veneţia (1715), despre 
altoirea împotriva variolei. Se pare că este primul care a practicat această metodă. Pylarino se 
stabilise în Bucureşti; se însurase la noi şi devenise protomedicul curții lui Brîncoveanu, 
punînd în această calitate, sub influenţă venețiană, bazele primului spital românesc, Colțea. A 
însoțit pe Brîncoveanu, în 1703, în călătoria la Adrianopol, unde fusese chemat de sultan, şi a 
stat în serviciul domnului român pînâ la 1711, cînd a luat asupră-şi sarcina de consul venețian 
la Smirna. N-a stat însă mult în această funcțiune, fiindcă la 1715 îl găsim la Veneția, 
tipărindu-şi cartea despre altoirea împotriva variolei, iar trei ani mai tîrziu, moare la Padova. 
Succesorul său a fost doctorul Bartolomeo Ferrati, care purta şi titlul de conte şi a cărui 
familie se întîlneşte în documentele noastre pînă la sfîrşitul veacului al XVIII-lea. 

O altă figură interesantă de la curtea lui Brîncoveanu era George Maiota, un grec cu 
studii făcute în Roma şi Veneţia şi care ajunsese profesorul de limba latină şi greacă al 
copiilor lui Brîncoveanu. 

La aceştia se adăoga fostul paroh al coloniei greceşti din Veneţia, loan Abramios, 
scoboritor dintr-o familie de corfioți, care tipărise acolo în limba greacă un ciclu de cărți 
bisericeşti şi, adus de Brîncoveanu, îndeplinea misiunea de predicator al curții şi profesor la 
Academia grecească din Bucureşti, în sfîrşit, figura cea mai interesantă era secretarul de limbi 
occidentale al domnului, florentinul Anton Măria del Chiaro, pe care şugubeții săi contimpo- 
rani îl porecliseră, pentru fața lui roşcovană: „curcanul”. El a publicat mai tîrziu, după 
uciderea lui Brîncoveanu, în 1718, la Veneţia, în atelierele cunoscutului tipograf Antonio 
Bortoli, interesantele lui memorii: Istoria delle modeme rivoluzioni della Valachia, con la 
descrizione del paese; natura, costumi, riti e religione degli abitanti; annessavi la tavola 
topografica di quella provincia ... 

Prin aceştia, şi mai ales prin unchii săi, Constantin şi Mihail Cantacu-zino, 
Brîncoveanu aflase despre frumoasa înflorire culturală şi artistică a Italiei, unde a trimis 
pentru studii şi cîțiva bursieri. 

Documentele timpului ne-au păstrat numele unora din aceşti bursieri, care se pare că 
erau elevi ai Academiei greceşti din Bucureşti: Răducanu Cantacuzino, nepotul său (fiul lui 
Constantin Cantacuzino), Palade Damian Românul, care a devenit apoi un latinist de seamă al 
timpului său, închinînd lui Brîncoveanu o poemă latină, şi doi greci, Anton Stratigos şi 
Gheorghe Hypomenas din Trapezunt, care a făcut studii strălucite de medicină la Padova cu 
celebrul prof. dr. Vallisnieri. Hypomenas —m după cum aflăm de la Del Chiaro — după 
zguduitoarea dramă, care a pus capăt vieții lui Brîncoveanu şi a copiilor săi, a rămas 
credincios, cu primejdia vieţii, pe lîngă nenorocita doamnă şi îndureratele principese şi a luat 
drumul Apusului, pentru a salva ceea ce se mai putea din averea depusă la băncile din Viena 
şi Veneția. 

Năzuinţa de a trimite tineretul să se lumineze în ţările de cultură ale Apusului, mai ales 
în Italia, prinsese rădăcină şi în sufletul boierimii noastre. Unul din colegii de studii la 
Constantinopol ai stolnicului Constantin Cantacuzino, Matei Creţulescu, lăsa cu limbă de 
moarte în diata lui către urmaşi „ca să-mi facă acest mare bine ce-l doresc din tot sufletul 
mieu ca să-mi înveaţe copilaşii şi să-i striineze pentru carte, de să va putea ... aşa mă rog, 
pentru mare numele Domnului Hristos, să mi-i pedepsească ! mai vîrtos la latinească şi la 
italienească'". 

Ca o consecință firească a acestor legături cu Italia, se vădeşte, în epoca lui 
Brîncoveanu, o uşoară undă de influenţă italiană în arta şi literatura noastră. 

ARTA. Se ştie că Brîncoveanu, care avea o avere imensă, a fost un mare iubitor de artă 
şi ziditor de biserici şi palate; amintim doar pe cele mai însemnate: mănăstirea Hurez, biserica 
Sf. Gheorghe, palatul de la Potlogi, de la Mogoşoaia, de la mănăstirea Brîncoveni şi cel de la 
Doiceşti. 

Cei ce au studiat arhitectura clădirilor din epoca lui Brîncoveanu au găsit, cu toată 
varietatea acestor clădiri, un „armonios stil original", pe care l-au denumit stilul brîncovenesc 
şi în care au surprins, pe vechiul fond bizantin, o influenţă italiană, în special a stilului baroc, 
caracterizat prin mulţimea ornamentelor. 

Clădirile lui Brîncoveanu nu mai sînt, ca cele vechi, nişte adevărate fortărețe cu ziduri 
greoaie şi înalte, cu ferestre mici şi strimte, ca să ferească pe cei din interior de gloanțele 
duşmanilor, ci sînt clădiri spațioase, cu ferestre largi care aduc lumină şi aer proaspăt şi care 
deschid ochilor perspectiva unui peisaj sau a unei grădini de încîntare şi de linişte odihnitoare. 

Del Chiaro, descriind palatul lui Brîncoveanu, clădit din piatră, cu o impozantă scară 
de marmoră, cu săli mari boltite, cu pridvor susținut la mijloc de un rînd de coloane, ne 
vorbeşte şi de grădină, care e de toată frumuseţea şi are formă pătrată, în stil italian. în 
mijlocul ei, Brîncoveanu clă- 

! A pedepsi, din grecescul jtaiSeuffl, însemna în limba veche a instrui. * N. Iorga, 
Documente privitoare la familia Cantacuzino, p. 206 — 207. 

dise „un foişor, unde lua prînzul şi-şi făcea siesta după masă, înconjurat de straturi de 
flori". 

Clădirile' lui, mănăstiri şi palate, se disting prin frumusețea şi eleganța ornamentelor: 
sub straşina de şindrilă, brîne înflorite, ferestre încadrate în podoabe de frunze, flori şi fructe 
şi — ceea ce denotă tot o influență occidentală în arhitectura palatelor lui: logiile în stil 
italian. 

Chiar şi în decorarea interioară a palatelor se resimte influenţa italiană. Unchiul 
domnului, stolnicul Constantin Cantacuzino, în anii tinereţii sale de student la Padova, văzuse 
în palatul dogilor, zugrăvite, pe pereții sălilor, scenele importante din ascensiunea republicii 
lui San Marco şi admirase cu deosebire cadrul în care Veronese imortalizase gloria Veneției, 
copiind în carnetul său de student inscripția: „Robur imperii". Brîncoveanu, după întîlnirea cu 
sultanul din 1703, cînd i se părea că domnia lui este definitiv aşezată şi că vor urma zile 
senine de pace şi glorie, puse să i se zugrăvească şi lui, pe zidurile palatului de la Mogoşoaia, 
scena plecării sale la Adrianopol, întîlnirea cu sultanul şi întoarcerea spre Bucureşti. 

Se pare că influenţa picturii italiene era pe vremea aceea ceva mai răs-pîndită în 
Muntenia. Del Chiaro pomeneşte de fratele unui negustor muntean, cunoscut în Veneţia, 
fiindcă exporta acolo mărfuri din Valahia.care copiase pe timpul şederii sale în cetatea 
lagunelor aşa de bine unele picturi bisericeşti, că, întorcîndu-se în ţară, a zugrăvit diverse 
icoane, între care pe Sf. Francisc îngenuncheat, primind stigmatizarea. „Această icoană —m 
adaogă Del Chiaro — se poate vedea pe altarul bisericii catolice din Tîrgovişte." 

LITERATURA. La curtea lui Brîncoveanu se mai afla şi un astrolog, loan Romanul, sau 
Ioan Frîncul, care avea sarcina de „a se închina" domnului, la fiecare început de an, cu cîte un 
calendar de preziceri privitoare la evenimentele politice ce se vor desfăşura—alcătuit după 
acele Foglietti novelli, de care era plină Italia secolului al XVII-lea şi care se aduceau în ţară 
prin stolnicul Const. Cantacuzino. 

Şi nu erau aceste calendare singurele cărți de obirşie italiană la curtea lui Brîncoveanu! 
în 1700, apare în tipografia de la Snagov, Floarea darurilor, după un text grecesc adus din 
Muntele Athos, de un boier al lui Brîncoveanu. Prototipul acestei cărți este, după cum s-a 
văzut (p. 125), una din cele mai răspîndite opere medievale de sfaturi morale şi poveşti, 
alcătuită în sec. al XIII-lea, în Bologna, de către un călugăr franciscan, Tommaso Goz-zadini: 
Fiore di Virtit. 

în 1713 se tipăreşte tot la Snagov vestitul roman fantastic al lui Alexandru cel Mare — 
Alexandria — care, deşi tradusă într-o epocă anterioară din sîrbeşte, cf. mai sus, p. 133, are 
însă la baza ei o versiune italiană. Şi în sfîrşit, în acelaşi an, apare la Snagov o altă carte, Pilde 
Filosof eşti, o colecţie de maxime care fusese tradusă în italiană de Del Chiaro, după un text 
original francez; din italiană în greceşte, de unul dintre reprezentanţii coloniei greceşti din 
Veneţia, adus la curtea lui Brîncoveanu, predicatorul loan Abramios, şi din greceşte în 
româneşte de mitropolitul Antim Ivireanul însuşi. 

Dar aceste legături cu Occidentul nu puteau fi nici prea multiple, nici prea intense. Nu 
puteau fi, fiindcă, pe de o parte, bănuit de turci că stă în legătură cu creştinii, Brîncoveanu se 
simţea spionat în mişcările sale, iar pe 

de altă parte, ortodoxismul nostru îl lega mai mult de elenismul scaunelor patriarhale 
din Orient. 

INFLUENȚA GRECEASCĂ. în a doua jumătate a veacului al XVII-lea, se petrecu o adîncă 
prefacere în viaţa de cultură a neamului nostru. 

Slavonismul din principatele dunărene intrase în agonie, nemaifiind alimentat de 
focarele de cultură din sud, care se stinseseră sub apăsarea turcească. Dar la acea răspîntie din 
viața bisericii noastre, nu toate cărțile de ritual se găseau transpuse în limba națională şi nu 
fuseseră transpuse încă, fiindcă problema traducerii se complica, după cum vom vedea mai 
tîrziu, cu o problemă de ordin liturgic şi muzical. Ne găsim, dar, într-o epocă de tranziţie, în 
care, limba română nefiind deplin pregătită să ia locul limbii slavone, se simţea nevoia de a se 
introduce în biserici serviciul divin în forma grecească, ceea ce părea cu atît mai firesc, cu cît 
liturghia greacă era izvorul liturghiei slavone. 

A răspîndi cunoaşterea limbii greceşti în poporul nostru, însemna deci, pentru acea 
vreme, în primul rînd, a întări biserica şi viaţa religioasă a poporului. 

Dealtfel, Brîncoveanu putuse afla, prin stolnicul Constantin Cantacuzino, de ce mare 
cinste se bucura limba şi cultura greacă chiar în Italia catolică, A pune bazele elenismului la 
noi însemna dar, în al doilea rînd, a ridica nivelul poporului, introducîndu-l în ritmul culturii 
clasice. 

Sub impulsiunea acestor două preocupări, Brîncoveanu reorganizează, în al doilea an 
al domniei sale, şcoala grecească din Bucureşti, întemeiată de Şerban Cantacuzino în 
mănăstirea de la Sf. Sava, pe locul unde se află astăzi Universitatea noastră şi statuia lui Mihai 
Viteazul. 

Pentru conducere, el aduse în Bucureşti pe însuşi directorul şcoalei greceşti din 
Constantinopol, pe Sevastos Kimenitul, originar din Trapezunt, fost elev al lui Alexandru 
Mavrocordat! în şcoala patriarhiei din Constantinopol, care îşi desăvirşise studiile în 
universitățile din Italia. Brîncoveanu îl preţuia aşa de mult pentru cultura lui, încît, ne spune 
un contimporan, îl aşeza la masă „mai sus de toți boierii”, „cinste — adaogă Daponte — pe 
care un alt domn la un alt profesor n-a dat şi nici nu dă”. Sevastos Kimenitul, care 
supraveghea imprimarea cărților greceşti de slujbă, care a redat, în greaca vulgară, tratatul 
despre virtuţi şi viţii al lui Aristotel şi a alcătuit învățături dogmatice a Bisericii Răsăritului în 
limba greacă (1703), a cîrmuit şcoala pînă la anul 1702, cînd a murit. 

După hrisovul dat de Brîncoveanu în septemvrie 1702, numărul profesorilor trebuia să 
fie de trei, „reputați prin religiozitate şi moravuri bune". Hrisovul ne-a transmis şi programul 
acestei şcoli, din care se poate vedea caracterul instrucţiunii pe care o căpăta în această şcoală 
superioară tineretul de acum mai bine de 200 de ani. învățămîntul avea mai întîi un caracter 
filozofic. Primul profesor trebuia să predea: logica, retorica, psihologia şi metafizica, în al 
doilea rînd, şcoala avea un caracter filologic şi istoric, căci se cerea să se citească şi să se 
interpreteze: tragediile lui Sofocle şi Euripide, discursurile 

' Tatăl primilor domni fanarioți. 

lui Demosthenes, Plutarh, Tucidide, Xenofon, fabulele lui Esop. Şcoala avea apoi şi un 
caracter ştiinţific, fiindcă se mai preda: astronomia, acustica fizică, fizica, metafizica: „despre 
naşterea lucrurilor şi desfacerea lor" şi matematica lui Pitagora. Programul şcoalei vădeşte, în 
sfîrşit, preocuparea de a aşeza în acelaşi timp cultura tineretului pe o serioasă bază de educaţie 
religioasă, căci impunea: Evanghelia, Faptele Apostolilor, Cuvinlările Sf. Grigore de Nazians, 
Apologia religiunii creştine a lui Agapet ş.a. 

Pentru întărirea acestei şcoli, menită, pe de o parte, să introdu că clasicismul elin la 
noi, iar pe de alta, să întărească ortodoxia, Brîncoveanu a adus dascăli greci renumiţi, cu studii 
făcute în Occident. în afară de Savastos Kimenitul, pe care l-am amintit, erau: Maiota, 
predicatorul curții şi dascălul copiilor lui Brîncoveanu; loan Comnenul, profesorul de ştiinţe 
fizice şi matematici, care îşi făcuse studiile în Padova şi care a publicat o serie de epigrame 
greceşti şi de cărți teologice, iar după ce s-a călugărit la Muntele Athos şi a ajuns mitropolit al 
Dristrei (Silistra), un Proschinatariu al Sfîntului Munte (la Snagov), în care sînt pomenite 
donațiunile făcute de voievozii noştri mănăstirilor din Muntele Athos —- şi, în sfîrşit, urmaşul 
lui loan Comnenul, Panait Sinopeus, tot un elev al universităților italiene. 

COPIII LUI BRÎNCOVEANU ȘI CULTURA LOR CLASICĂ. 
Astfel, sub 

impulsiunea dată de domn, se răspîndeşte la noi cultura grecească. Chiar copiii lui 
Brîncoveanu îşi însuşiseră aşa de bine limba greacă, încît se încumetau, cu prilejul zilelor 
onomastice ale părinților şi al marilor sărbători ale bisericii, să rostească, în limba greacă, 
panegirice în cinstea sfinților, care au şi fost tipărite de Antim Ivireanu. în 1701, a apărut la 
Bucureşti Cuvintul panegiric la Sfinlul Constantin, scris în limba greacă de Ştefan 
Brîncoveanu şi rostit în palatul domnesc, de fratele al treilea, Radu. Cuvîntul este afie-rosit 
„prea blîndului său părinte", „ca un mic rod al minţii sale”. în anul următor apărea, tot în 
imprimeria mitropoliei, un Cuvint panegiric la Martirul Ştefan, rostit probabil de autor, a treia 
zi de Crăciun, şi închinat sfîntului său patron, a cărui protecţie o cerea „pentru înaintarea mea 
în ştiinţă şi învățătură", în 1703, Ştefan Brîncoveanu alcătuia un alt Cuvint panegiric la Ador- 
mirea Născătoarei de Dumnezeu, rostit tot de fratele său, Radu, şi afierosit „mamei lor cea 
prea blîndă", doamna Măria Brîncoveanu. în 1704, Radu Brîncoveanu se încumeta şi el cu o 
Cuvintare la Patima cea Mintuitoare (învierea Domnului), pe care o prezintă ca omagiu „Prea 
fericitului şi Prea înţeleptului Stăpîn", patriarhul Dosithei al Ierusalimului, care, spune tînă-rul 
autor, „se luptă nu cu o hidră, ci cu atîția cîți sînt urîtori de Dumnezeu, vrăjmaşi ai 
ortodoxiei". în 1704, fratele mai mare, Constantin, despre care Antim Ivireanu ne spune în 
prefața cărții că era şi el „învăţat între prea învăţaţi”, „orator şi adînc cugetător", stimulat de 
succesul fraților săi — Cuvîntul la Sf. Constantin şi cel la Martirul Şf. Ştefan avuseseră 
repede o a doua ediție, în 1702 — şi animat de o nobilă ambiţie, publică şi el, după stăruințele 
mitropolitului, în 1704, Viețile paralele greceşti şi romane ale lui Plutarh Cher-soneul, traduse 
în greaca modernă. 

Oricât de mare ar fi fost dorința lui Antim Ivireanu de a spune un lucru plăcut tatălui, 
totuşi era un pic de adevăr în cuvintele pe care el le scrie într-o 

predoslovie către domn, că „fiii săi sînt rîvniţi în lume şi invidiați pentru marea lor 
virtute prematură". Aceşti tineri elenişti, care aveau, se pare, şi o temeinică cultură latină, ar fi 
fost o frumoasă speranță pentru părinții lor şi pentru neamul nostru, dacă n-ar fi căzut sub 
iataganul gealatului pe țărmul Bosforului. 

PATRIARHI ȘI CĂRTURARI GRECI LA CURTEA LUI 
BRÎNCOVEANU. 

Atraşi de sprijinul dat de Brîncoveanu culturii greceşti, marii patriarhi şi mitropoliți ai 
Răsăritului vin la curtea lui bogată, ca să obțină milă şi ajutor pentru bisericile lor strivite sub 
stăpînirea turcească şi ca să lupte în libertate pentru întărirea ortodoxiei. în fruntea tuturor stă, 
prin cultura lui largă, prin munca neobosită şi prin zelul cu care a apărat ortodoxia, atacată de 
curentele de reformă şi de catolicism, patriarhul Dosoftei al Ierusalimului, adus de 
Brîncoveanu din laşi, şi mai tîrziu nepotul acestuia, învățatul Hrisant Notară, care studiase la 
Padova, călătorise în Franţa şi Germania, adusese din Rusia, de la Nicolae Milescu, o copie a 
descrierii călătoriei în China şi a fost şi el unul din profesorii copiilor lui Brîncoveanu, înainte 
de a succede unchiului său în scaunul patriarhal al Ierusalimului. Brîncoveanu dăruise 
bătrînului patriarh Dosoftei hanul de la Sf. Gheorghe, „cu apartamente încăpătoare" şi cu 
multe prăvălii închiriate neguţătorilor, care aduceau un venit anual de peste 20 de pungi, 
hărăzite de domn Sfîntului Mormânt. 

Patriarhul Dosoftei este, de fapt, în timpul lui Brîncoveanu, conducătorul crtedoxiei. 
Pentru a înlătura atacurile îndreptate de calvini, luterani şi catolici, se publică la noi, sub 
auspiciile lui, un ciclu de cărți greceşti, menite să facă cunoscute normele dogmatice ale 
crtedoxiei. Astfel se tipăreşte opera lui Meletie Sirigul, îndreptată împotriva catehismului 
atribuit lui Chirii Lucaris, Pravoslavnica Mărturisire a lui Petru Movilă, Manual împotriva 
schismei papistaşilor, Manual împotriva rătăcirii calvine ş.a. 

O încercare a lui Brîncoveanu de a întemeia o tipografie grecească pe lîrigă scaunul 
patriarhal din Constantinopol nu izbutise.! Atunci domnul român şi ai săi s-au străduit să 
consolideze tiparul şi Academia grecească din Muntenia astfel încît să pcată rivaliza cu 
tipografiile şi şcolile greceşti din Veneţia. „Se fălea mult sprinceana occidentală, mai nainte, 
cu toată înțelepciunea şi cu tiparul, că editează cărți orientale. Pentru amîndouă acestea au 
răsărit acum harul creştinilor şi aicea, şi în învățături şi în tipografii — prin osîrdia şi chel- 
tuiala minei tale celei mărinimoase şi inspirate de Dumnezeu, Domnitorule cel mai perfect 
între credincioşi, Constantine prea mare ...", scrie Sevastos Kimenitul, profesorul de ştiinţe al 
Academiei greceşti din Bucureşti, într-o prefaţă? închinată lui Brîncoveanu. 

Sub auspiciile patriarhului Dosoftei şi a celorlalți prelați şi profesori greci ai 
Academiei, s-au imprimat în tipegrafia demnească a lui Brîncoveanu, între 1690 şi 1716, 31 
de cărți greceşti, toate destinate nevoilor bisericii şi întăririi ortodoxiei. 

Sprijinul dat de Brîncoveanu ortodoxiei în forma grecească a avut între fruntaşii 
clerului grec contimporan un puternic răsunet, după cum se vede chiar din prefețele care 
însoțesc publicaţiile greceşti ieşite din teascurile 

! Documentele Hurmuzaki, XIV, partea III, p. 52 — 53. 

> bibliografia românească veche, 1I, p. 380. 

tipografiilor brîncoveneşti. Brîncoveanu este comparat mereu cu „Ptolomeu, vrednic 
de cununile cereşti". O prefaţă spune: „Toate ale elenilor se cuvin domnitorului filelin şi toate 
cîte fiii iubitorilor de muze ai Eladei scriu ori inventează cu mintea, toate se datoresc măriei 
tale, care eşti cel mai zelos sprijinitor al învățăturii greceşti şi binefăcătorul cel mai uman al 
elenilor. 

Ce datorie nu avem către a ta darnică generozitate noi, fiii grecilor, şi Grecia, mama 
noastră de obştie... în aceşti prea fericiți ani ai domniei tale înfloreşte iarăşi acea glorie 
strălucită ce, din vechimea ei de la început, a cîştigat neamul nostru, cu înțelepciunea lui, pînă 
la marginile lumii." 

Nu sînt în aceste cuvinte numai laude mieroase, ci şi sentimente sincere, care traduc o 
realitate a timpului. „Am venit şi eu aci, prea fericite patriarh, la adăpostul de obşte al 
neamului nostru nenorocit” > scria din Bucureşti, la 17 decembrie 1709, către patriarhul 
Hrisant Notară, fostul paroh al coloniei greceşti din Veneţia, loan Avramie, care fusese silit să 
părăsească cetatea lagunelor şi care ajunsese predicatorul curții lui Brîncoveanu!. Pînă şi în 
Ianina, unde Brîncoveanu sprijinea şcolile greceşti, elevii alcătuiau versuri omagiale pentru 
domnul român. 

BRÎNCOVEANU ŞI ORTODOXIA DIN ARDEAL. Adăpostul acordat de Brîncoveanu marilor 
patriarhi greci, precum şi sprijinul dat pentru imprimarea cărților de dogmatică şi polemică 
religioasă, corespundeau dealtfel şi unei necesităţi de ordin naţional: apărarea unităţii 
religioase a neamului românesc. în 1690, Transilvania, smulsă de la turci, căzuse în mîinile 
austri-acilor. Guvernul austriac, trimițind misionari catolici, care să tăgăduiască preoților 
români din satele ardelene o situație similară cu aceea pe care o avea clerul celorlalte culte, 
izbutise să cîştige aderenți printre preoți pentru unirea cu biserica Romei. Brîncoveanu şi 
sfetnicii săi au sprijinit pe toate căile rezistența românilor ortodocşi împotriva tentațiilor 
catolice şi calvine. Mai întîi, fiindcă după încetarea tipăriturilor din Bălgrad, iniţiate între 
1683 şi 1689 de protopopul loan Zoba din Vinţul-de-Jos, omul calvinilor şi duşmanul 
mitropolitului Sa va Brancovici?, s-a întîmplat să-i lipsească atunci „neamului nostru 
rumânesc, aici în Ardeal, meşter pentru lucrul tipografiei" — Brîncoveanu, „ca un patronaş 
adevărat al mitropoliei din Ardeal", trimite la Alba-Iulia pe cel mai harnic dintre ucenicii lui 
Antim Ivireanu în arta tiparului, pe Mihail Ştefanovici sau Işvanovici, cum semnează el de aci 
înainte. Acesta începe în Ardeal revizuirea în sens ortodox şi tipărirea cărților de şcoală şi de 
slujbă bisericească. Munca se începe în 1699 cu o Bucoavnă pentru copii (care cuprindea şi 
simbolul credinţei, cu cele zece porunci şi cu explicarea ortodoxă a celor şapte taine) şi o carte 
de predici: Chiriacodromion?. A trimis 

' Hurmuzahi, XIV, partea III, p. 60. 

a Dintre cărțile tipărite de loan Zoba., unele erau traduse din ungureşte şi conțineau 
norme calvine, ca de exemplu, Cărare pe scurt spre fapte bune îndreptătoare, tradusă după 
Matko de Kezdivâsârhely şi apărută în 1685. Celelalte cărți tipărite de Zoba sînt: Sicriul de 
aur, carte de propovedanie, Sas-Sebeş, 1683; Ciaslovăţ, Bălgrad, 1687; Molitvenic, Bălgrad, 
1689. 

3 Unirea bisericii ardelene cu Roma, întîmplată în 1701, îl va îndemna să se întoarcă 
înapoi. Nu credem că el este tipograful cărţii Plinea pruncilor, apărută la Bălgrad în 1702, 
căci, precum a arătat I. Mu ş 1 e a, în Omagiul profesorului loan Lupaș (şi extras), Bucureşti, 
1941, pp. 617 — 631, cartea a fost alcătuită de Paul Baranyi, catolic. 

oamenii săi în Transilvania pentru propagandă ortodoxă, între aceştia David Corbea, 
care apăra cu zel politica lui Brîncoveanu. A intervenit pe lîngă guvernul austriac şi chiar pe 
lîngă Petru cel Mare, cerînd sprijin pentru românii ortodocşi din Ardeal. Cînd la începutul 
anului 1698, noul mitropolit al Transilvaniei, Atanasie Anghel, a venit la Bucureşti — după 
datini — ca să fie hirotonisit de mitropolitul Ţării Româneşti, acesta i-a cerut să declare că va 
păzi neschimbate „toate tocmelele" ortodoxe pe care le are scaunul Ungro-vlahiei. Cu acest 
prilej, patriarhul Ierusalimului, Dosoftei, a întocmit o lungă şi importantă învățătură în care 
erau cuprinse normele de călăuzire pentru păstrarea dogmei ortodoxe, pe care Atanasie a 
semnat-o. Dar guvernul austriac nu-l recunoaşte decît în martie 1701, după ce a fost chemat 
la Viena şi „purificat"”, declarînd în scris că primeşte unirea. Sinodul, întrunit la 25 iunie 1701, 
în Bălgrad, în care marea majoritate a preoţilor ardeleni a hotărît unirea cu Roma, a aruncat 
mărul discordiei confesionale între români, ale cărui fructe amare mai dăinuiesc şi azi, deşi 
atenuate de lumina conştiinţei naţionale!. Trebuie însă să recunoaştem că unirea a dat putinţa 
tineretului ardelean să pătrundă în şcolile înalte din Viena şi Roma şi că viziunea Romei 
imperiale a trezit în el instinctul rasei şi a provocat mişcarea de redeşteptare națională, care a 
grăbit cu o jumătate de veac mai devreme intrarea poporului românesc în comunitatea 
spirituală a rasei latine. 

BRÎNCOVEANU SPRIJINITOR AL CULTURII ORTODOXE ÎN 
RĂSĂRIT. 

Politica creştină a lui Brîncoveanu — urmînd liniile trase de înaintaşii săi Basarabi — 
s-a extins asupra întregului Răsărit ortodox, asupra căruia a revărsat darurile lui, fără nici o 
intenţie ascunsă, cu o generozitate pe care — trebuie să o subliniem — n-o mai întîlnim la 
nici un popor ortodox, căci nici unul nu a trăit aşa de intens ideea creştină, precum au trăit-o 
ai noştri. 

Merită îndeosebi să fie subliniate aci, pe lîngă darurile în bani şi în cărți, mai ales 
manuscrisele iluminate, căci se pare că Brîncoveanu avea pentru această artă minoră o 
adevărată pasiune. Liturghierul grec, copiat de ieromonahul Calinic, în fine trăsături 
caligrafice şi împodobit cu minunate miniaturi de evanghelişti şi cu frontispicii, chenare şi 
inițiale de flori şi de păsări stilizate, poate fi socotit ca unul din cele mai frumoase exemplare 
ale genului. 

Vestea despre bogăția şi generozitatea lui Brîncoveanu trecuse peste hotarele țării şi se 
răspîndise în tot Orientul musulman, unde domnul român era supranumit A/tin-bei — Prințul 
Aurului. 

Era dar firesc ca în acele vremuri creştinii, care, sub stăpînire turcească, se vedeau 
amenințați să-şi piardă credința, să-şi îndrepte privirile către curtea strălucitoare a lui 
Brîncoveanu şi să ceară de la el ajutor pentru nenorocirile lor. Şi domnul român înţelegea să 
li-1 dea în cea mai largă măsură. 

Darurile lui Brîncoveanu s-au răspîndit departe în Orient, pînă la creştinii din Asia- 
Mică. 

Pe la începutul veacului al XVIII-lea, venise la curtea domnească din Bucureşti 
patriarhul Antiohiei, Athanasie IV Dabbas, şi domnul român. 

! Autorul se referă, evident, la situația din 1940. Fenomenul şi-a găsit soluţionarea 
după 23 August 1944, prin reunificarea celor două biserici (n. red.). 

aflînd de la patriarh că preoţii creştini din Arabia nu-şi pot împlini misiune; lor şi nu 
pot oficia după cuviință serviciul divin, din pricina sărăciei şi a lipse de cărți, a pus pe 
ieromonahul Antim Ivireanu, din mănăstirea Snagovul să sape litere arabe şi să tipărească, pe 
cheltuiala domniei, cărți de ritual ci rugăciunile în limba arabă şi eofosinele (cîntările) în 
limba greacă, aşa curr. cereau necesitățile cultului, pentru credincioşii din Arabia. La 1701 au 
apărut, de sub teascurile tipografiei din Snagov, un Liturghier, iar în 1702, un Ceaslov, 
ambele în limbile greacă şi arabă, şi ele s-au trimis în dar, din porunca domnească, bisericilor 
din Arabia. 

Pentru a veni şi mai mult în ajutorul acestor creştini năpăstuiți, Brîn-coveanu a dat 
ajutor de s-a instalat tipografie arabă — prima tipografie — în Alep, unde în 1706 s-a tipărit 
cea dintii Psaltire arabă, avînd pe dosul titlului stema Ţării Româneşti, înconjurată cu 
inițialele greceşti ale lui Constantin Brîncoveanu şi, la început, o precuvântare de închinare şi 
mulţumire, în care domnul român este comparat cu Constantin cel Mare, cu Moise şi cu 
Solomon, pentru înţelepciunea, spiritul şi dărnicia lui. 

Tipografia brîncovenească, transportată de mitropolitul Atanasie Dabbas la Alep, a 
trezit creştinii din Arabia la o viață spornică de cultură. Ea a funcționat acolo pînă la moartea 
mitropolitului, întîmplată în 1724. După această dată este mutată, în parte la mănăstirea 
Balamand, în parte — mai tîrziu —m, la mănăstirea Sf. Ioan din Saeg, în sudul Libanului, 
unde, reînnoită şi organizată, publică şi azi cărți bisericeşti şi şcolare. 

Faima despre munca spornică a tipografiilor din Ţara Românească şi despre 
generozitatea lui Brîncoveanu a ajuns departe în răsărit, pînă la ivirii din Munţii Caucazului. 

Regele Wakhtang al IV-lea, cuprins şi el de rîvna creştinească de a înzestra bisericile 
sale cu textele necesare serviciului divin, a trimis solie la curtea lui Brîncoveanu şi a obţinut, 
împreună cu litere de tipar, turnate de mitropolitul Antim, el însuşi georgian de origine, o 
echipă de lucrători sub conducerea tipografului român ardelean, ipodiaconul Mihail 
Ştefanovici, care lucrase pînă atunci la tipografia de pe lîngă scaunul eparhial din Rîmnic. Cu 
aceste litere de tipar s-au scos la Tiflis cele dintii cărți georgiene: o Evanghelie şi un 
Liturghier. 

în epilogul Liturghierului, apărut în 1710, upograful român, cu gîndul la plaiurile țării 
sale, îşi încheia acolo munca sa închinată lui Dumnezeu cu următoarele şase versuri 
româneşti, în caractere georgiene, o mărturie discretă a expansiunii culturale brîncoveneşti, 
pînă la acele îndepărtate hotare ale Răsăritului ortodox: 

Precum cei străini doresc moşia să-şi vază, Cînd sînt într-alte ţări, de nu pot să şază, Şi 
ca cei ce-s pre mare bătuţi de furtună Şi roagă pre Dumnezeu de linişte bună, Aşa şi 
tipograful, de-a cărții sfîrşire, Laudă neîncetată dă şi mulțumire. 

Astfel, sub Brîncoveanu, Ţara Românească ajunge focarul din care radia lumina 
culturii în tot Orientul ortodox, aflat sub apăsarea musulmană. 

Prin rîvna cu care el a sprijinit şi întărit credinţa ortodoxă pînă departe în răsărit, prin 
bunătatea şi generozitatea sa, pe care nu contenesc de a i le recunoaşte pînă şi străinii pripăşiți 
la curtea lui, prin lupta pe care a dat-o pentru a menţine neştirbită unitatea religioasă a 
românilor ardeleni şi prin imboldul dat culturii, Brîncoveanu a meritat deplin cele două 
trăsături caracteristice, pe care le-a subliniat în personalitatea lui anonimul poet popular: 

Brîncoveanu Constantin, Boier vechi şi domn creştin... 

LITERATURA RELIGIOASĂ 

Literatura românească, înviată după un sfert de deceniu de secetă, se dezvoltă în epoca 
lui Şerban Cantacuzino şi a lui Brîncoveanu pe două tărî-muri: religios şi istoric. 

Pe tărîm religios, era aceasta înseamnă piatra de hotar a unei direcţii noi: întoarcerea la 
sursele pure greceşti. Ca o urmare firească a transplantării elenismului la noi şi a ivirii 
cărturarilor români, cunoscători buni de carte grecească, traducerile cărților sfinte nu se mai 
fac de azi înainte după intermediare slavone, care conţineau pasaje neclare, confuzii şi erori 
de traducere, ci direct după originalele greceşti. 

Traducătorii care se înhamă la această uriaşă muncă sînt: Iordache Cantacuzino, 
fratele domnului, frații Radu şi Şerban Greceanu, stolnicul Constantin Cantacuzino, la care 
recurgeau tălmăcitorii cînd se încurcau în redarea subtilităților dogmatice şi, cel mai harnic 
dintre toți, mitropolitul lui Brîncoveanu, Antim Ivireanu. 

Prin străduințele tuturor s-a pregătit în această epocă drumul pentru introducerea 
limbii române în biserică, s-a ajuns la încununarea străduințelor de aproape trei veacuri ale 
neamului nostru de a traduce Biblia integral şi, în sfîrşit, s-a creat, prin Antim Ivireanu, în 
chip strălucit pentru această vreme, predica românească originală. 

Vom urmări pe rînd toate aceste aspecte şi vom lumina, în măsura importanţei lor, 
personalităţile care au adus partea lor de contribuţie la zidirea culturii româneşti. 

începem cu procesul de introducere a limbii naționale în biserică. 

Se credea într-o vreme la noi, sub influența lui Xenopol, că Matei Basarab şi Vasile 
Lupu au introdus limba română în biserică. Această concepţie se mai răsfrînge şi azi în unele 
manuale de liceu, deşi în 1904 Ion Bianu, în remarcabilul său discurs de recepție în Academia 
Română, a arătat în chip indiscutabil că nu s-a introdus limba română în epoca lui Matei 
Basarab şi Vasile Lupu, deoarece în acea vreme nu numai că nu s-a tipărit nici o carte de 
slujbă bisericească în limba română, ci, dimpotrivă, cărțile de slujbă bisericească tipărite 
(Liturghier, Molitvelnic, Mineiu, Triod, Penticostar) sînt în limba slavonă, iar în prefaţă se 
spune răspicat că sînt tipărite pentru „evlaviosul neam al patriei noastre”. 

Pentru a înţelege mai bine procesul de introducere a limbii române în biserică, trebuie 
să se ştie că serviciul divin este alcătuit din trei părți: 1. Liturghia pe care o oficiază preotul în 
altar; 2. Citiri de Evanghelii şi Faptele Apostolilor şi din Epistolele lor, citiri făcute de preot 
sau de diacon şi, în sfîrşit, o a treia parte care este rezervată dascălului în strană: lectura 
Cazaniei, care cuprinde explicarea textului din Evanghelie citit în ziua respectivă, cu 
dezvoltarea ideilor de edificare morală — un fel de predică. în epoca lui Matei Basarab şi 
Vasile Lupu s-au tipărit în româneşte numai Cazanii (sau Carte de învățătură, cum o numea 
Varlaam). Acestea sînt deci singurele cărți care s-au introdus în biserici pe vremea lui Matei 
Basarab şi Vasile Lupu. Sînt cărțile care ţineau locul de predici şi care, întrucît se adresau 
poporului şi ţinteau la moralizarea maselor, nu aveau nici o noimă să fie citite într-o limbă 
necunoscută credincioşilor. Erau texte citite la strană pentru întărirea virtuților creştineşti. 
Restul serviciului divin: oficierea liturghiei cu citirea Evangheliei şi a Faptelor apostolilor, a 
rămas în limba slavă. Era desigur în primul rînd în acestea puterea tradiției. Dar era, cred, şi 
un alt gînd nemărturisit. Pentru a susține ortodoxia, singura legătură puternică ce unea strîns 
toate ramurile neamului răzleţite sub stăpîniri străine, ai noştri s-au arătat intransigenți pe 
chestiunea limbii în biserică. O cedare pe acest teren putea atrage după sine pierderea 
românilor din Transilvania în masele ungurilor calvini. De aceea Matei Basarab ia inițiativa 
de a se tipări toate cărţile necesare serviciului divin — afară de Cazanii — în limba slavă, 
adresîndu-se, cum ne spune în prefețe: „drept credinciosului şi evlaviosului neam al patriei 

noastre şi altor neamuri înrudite cu noi după credință şi avînd acelaşi vestit dialect 
slavonesc ca limbă, ungrovlahilor, moldovlahilor”. 

Ideea solidarității naţionale prin biserică în limba slavă este clară. Epoca lui Şerban 
Cantacuzino reprezintă în această privință un pas înainte, căci în această epocă se introduce în 
serviciul divin citirea Evangheliilor şi a Faptelor apostolilor în limba română. Evangheliile şi 
Faptele apostolilor tipărite pînă în epoca lui Şerban Cantacuzino cuprindeau în întregime 
materia celor patru evanghelişti aşezată în ordinea tradițională, începînd cu Matei şi sfîrşind 
cu loan. Dar aceste Tetraevanghelii nu sînt potrivite pentru săvîrşirea cultului divin. 
Evanghelia ca şi Faptele apostolilor sînt prea întinse ca să poată fi citite în cursul unui serviciu 
divin. De aceea ele sînt împărțite în pericope — părți mai mici —m, care sînt astfel alese şi 
potrivite ca să se citească fiecare într-o zi şi să fie adaptate evenimentului care se 
comemorează. Fiindcă anul bisericesc începe în ziua învierii Domnului, în prima zi, luni, se 
citeşte din Evanghelia lui Ioan, capitolul I, versetul 18—19, dar marţi se citeşte din 
Evanghelia lui Luca, capitolul XXIV, versetul 12—35, pentru ca miercuri să se revină la 
Evanghelia lui loan. 

Pentru lectura cursivă obişnuită a materiei evanghelice, textele core-siene şi Noul 
Testament — Tetraevangheliul — erau foarte bune, dar pentru nevoile bisericii era mai 
necesară o Evanghelie cu materia aşezată pe pericope şi distribuită pe zilele de serviciu 
bisericesc. 

Evanghelia (1682), ca şi Faptele apostolilor (1683), tipărite în epoca lui Şerban 
Cantacuzino, sînt din această a doua categorie; sînt cărți adaptate serviciului liturghiei şi care 
nu pot servi la o lectură de edificare a mirenilor» Dar tocmai de aceea au o importanță 
deosebită în evoluția literaturii religioase — la noi: ele marchează a doua treaptă în procesul 
de introducere a limbii române în biserică şi constituie o dovadă indiscutabilă că pe vremea 
lui Şerban Cantacuzino, în timpul serviciului religios, pericopele din Evanghelii se citeau de 
preoţi şi de dascăli, în mijlocul bisericii, în limba română. 

Acum apar clare şi cuvintele domnului Şerban Cantacuzino din prefața adresată 
cititorilor, „tuturor celor ce se vor întîmpla a ceti". Prefaţa ne des-tăinuie numele celui ce a 
purtat greul orînduirii şi traducerii cărții: „Ne-am nevoit de am săvirşit acest lucru 
dumnezăiesc, svînta aceasta evanghelie, care nefiind mai denainte tocmită la slovenie să să 
citească după rînduiala zilelor şi a sărbătorilor celor domneşti şi ale svinților, poruncit-am 
fratelui nostru lordachie Cantacuzino, vel stolnic, de o au îndereptat şi o au aşăzat precum 
umblă cea elinească şi întru toate asemenea, după orînduiala beserecii Răsăritului, alcătuindu- 
se şi svintele cuvinte, spre mai aleasă înţeleagere a limbii rumăneşti". Aceeaşi idee revine şi în 
Faptele apostolilor: „„... Derept aceea poruncit-am a ştiuților şi învățaţilor cari s-au întîmplat 
dascăli, de au tilcuit Sfînta Scriptură cea noao spre bună înţelegirea limbii noastre şi o au 
aşăzat după orînduiala şi urmarea grecescului tipic”. Cărțile erau destinate serviciului divin, 
precum confirmă prefeţele: „s-au dat dintru mică osteneala noastră dar beserecilor Ţării 
noastre, Ungrovlahiei întru folosul preoților şi tuturor credincioşilor, cari se roagă pentru a 
noastră spăsenie şi a tot creştinului norod şi întru pomenire veşnică a noastră şi a părinților”. 
Dar numai aceste două cărți se citeau în această epocă în româneşte. Liturghia însă se săvirşea 
încă în limba slavă, fiindcă tot pe vremea lui Şerban Cantacuzino, în 1680, 

se tipăreşte o Liturghie în care tipicul este în limba română, iar textul rugăciunilor este 
în limba slavă. Prefaţa semnată de mitropolitul Teodosie explică astfel pentru ce nu s-a dat şi 
textul rugăciunilor în româneşte: 

„Iară Liturghia toată a o prepune pre limba noastră, nice am vrut, nice am cutezat". 

Munca de a traduce în limba națională cărțile de ritual, cu scopul de a le utiliza în 
oficierea cultului, se reia şi capătă un avînt puternic în epoca lui Constantin Brîncoveanu, prin 
străduinţa neobosită a lui Antim Ivireanu. înainte de a o urmări mai departe, ne oprim aci, la o 
mare operă, care încunună activitatea religioasă din epoca lui Şerban Cantacuzino şi 
inaugurează domnia lui Brîncoveanu: Biblia. 

BIBLIA LUI ŞERBAN CANTACUZINO (1688) 

Primele încercări de traducere a Bibliei în limba română s-au făcut în a doua jumătate 
a secolului al XV-lea în Maramureş. Atunci s-au tradus pentru întîia dată Evanghelia, Faptele 
apostolilor cu Epistolele lor şi Psaltirea. Traducerile au ajuns pînă la noi în copiile făcute în a 
doua jumătate a secolului al XVI-lea: Codicele Voronețean (care cuprinde numai Faptele 
apostolilor) şi Psaltirea. Textele traduse în Maramureş au fost puse sub tipar în 1560, 1563 şi 
1570 la Braşov de diaconul tîrgoviştean Coresi, care a revizuit limba, înlocuind 
particularitățile dialectale maramureşene cu graiul vorbit în Muntenia şi în părțile sud- 
răsăritene ale Transilvaniei. Către sfîrşitul epocii coresiene, la 1582, în Banat, la Orăştie, se 
traduc şi se tipăresc, de românii trecuţi la calvinism, primele două cărți ale Bibliei: Creaţiunea 
şi Ieşirea. Atât s-a tradus şi tipărit din Biblie în epoca coresiană. în epoca lui Matei Basarab şi 
Vasile Lupu, în afară de Psaltire (de la Govora, 1637), nu s-a tipărit nimic din Biblie în 
Principate. Numai în Ardeal mitropolitul Simion Ştefan tipăreşte, în 1648, la Bălgrad, Noul 
Testament — care are în cultura noastră o importanţă deosebită prin strădania mitropolitului 
de a alcătui o limbă literară comună pentru întreg neamul românesc — şi în 1652 o Psaltire, 
care pretinde în prefaţă a fi fost tradusă din originalul ebraic, fiindcă „apa totu-i mai curată şi 
mai limpede în izvor decît în pîraie". 

După epoca lui Matei Basarab şi Vasile Lupu, pînă în epoca lui Şerban Cantacuzino, 
exceptîind Psaltirea lui Dosoftei, nu se mai tipăreşte nimic din textele biblice în toate ţările 
româneşti. La 1688, în primele luni de domnie ale lui Constantin Brîncoveanu, se termină de 
tipărit Biblia pusă la cale de Şerban Cantacuzino. între Biblia lui Şerban şi tipăriturile amintite 
mai sus se interpune însă o traducere integrală a Bibliei făcută de Nicolae Milescu. Din 
nenorocire, manuscrisul lui Nicolae Milescu, care ne-ar ajuta să dezlegăm o problemă 
interesantă de istorie literară, s-a pierdut. Avem însă două mărturii prețioase în această 
privinţă. Una este o notiță a mitropolitului Gheor-ghe de Neamt, scrisă pe o carte referitoare la 
viața cuviosului Paisie, publicată la mănăstirea Neamţu şi care glăsuieşte astfel: 

„în zilele lui Ştefan Gheorghe-Voevod s-au întîmplat de au mers la mănăstirea 
Neamţului şi Nicolae Grămăticul, fratele lui Postolache Milescu, căruia i-au tăiat nasul 
Ştefan-voevod, carele au tălmăcit şi Biblia din limba eli- 

nească pre limba românească, cînd au fost la Constantinopol capuchehaia lui Grigore- 
voevod, domnul "Ţării Româneşti, pre care scriere o au dat-o şi în tipar Șerban-voevod 
Cantacuzino, domnul Ţării Româneşti..." 

A doua mărturie este a lui Dimitrie Procopiu din Moscopole, care, într-o scriere 
publicată la Hamburg, în 1730 (Succinta eruditionum superioris et praesentis saeculi 
Recensio conscripta mense a lunio anno Christi 1720, trans-missa Bucaresto et nune primum 
edita cum latina versione), spune textual; „Nicolaus ex Moldavia ducis Moldaviae 
Protospatharius sive prim' armiger... sacras scripturas ex graeca in vernaculum Dacorum et 
Hungarorum linguam transtulit quam in ecclesiis ipsorum usque quaque legi obtinuit usus". 

întemeindu-se pe aceste mărturii, Hasdeu susținea că Nicolae Milescu, a tradus Biblia 
pe timpul cît se afla la Constantinopol ca agent diplomatic — capuchehaie, cum se zicea 
atunci — al domnului Grigore Ghica, în prima sa domnie în Muntenia (1660 — 1664); că 
manuscrisul a intrat apoi în mîna prietenului său, Şerban Cantacuzino, şi că acesta, ajungînd 
domn, a pus mai mulți bărbați de au revăzut-o şi au tipărit-o. Această părere a lui Hasdeu, 
precum şi mărturiile pe care el se sprijină, sînt contrazise de afirmația florentinului Anton 
Măria Del Chiaro,- fostul secretar de limbi occidentale la curtea lui Şerban Cantacuzino şi a 
lui Constantin Brîncoveanu. Del Chiaro, întors în Italia după tragedia lui Brîncoveanu şi a lui 
Ştefan Cantacuzino, la începutul erei fanariote, a publicat la Veneţia, în 1713, o carte: Istoria 
delle moderne rivoluzioni della Valachia, în care, trecînd în revistă cărțile tipărite pe timpul 
şederii sale la curtea domnilor români, spune textual: 

„între alte lucrări tipărite pînă azi în Valahia sînt şi următoarele: Vechiul şi Noul 
Testament, după versiunea celor 70, tradusă în româneşte de doi fraţi boieri români din 
familia Greceanu — unul din ei fu tatăl principesei Păuna, care trăieşte acum în Veneţia—<e 
principesa Păuna, soția lui Ştefan Cantacuzino, fiul stolnicului, care a urmat pe tron lui 
Brîncoveanu). Tipărirea acestei opere s-a început sub domnia lui Şerban Cantacuzino, în jurul 
anului 1688, şi s-a terminat după cîțiva ani sub domnia lui Brîncoveanu"!. 

lată în această privinţă şi mărturia lui Ion Filstich, fost rector al gimnaziului sas din 
Braşov: 

„Autorul acestei istorii, Radul logofătul din Greci, cu fratele său Şerban, au tradus 
Biblia din grecește în limba română. De asemenea, acest Radu a transpus în limba română, 
din greceşte, CatechismumGraecae Ecclesiae (Mărturisirea ortodoxă). De asemenea, o 
scriere a lui loan Hrisostomul, care a fost numită Mărgăritare, despre virtuțile şi vițiile 
oamenilor. Şi încă multe alte o-pere a tradus °". 

1 „Tra le altre opere, che al giorno presente vedonsi stampate nella Valachia, vi sonc* 
le seguenti; cioe: Vecchio e Nuovo Testamento, secundo la versione de'LXX tradotto nella 
valaca lingua, per opera di due fratelli nobili valachi della famiglia Greciani (uno di questi fu 
Padre della Principesa Pagona che ritrovasi presentemente qui in Vene7Îa) cominciossi la 
stampa di questa opera circa l'anno 1688, essendo Principe di Valachia Scerbano 
Cantacuzeno, e si termine» dopo alquanti anni sotto ii Principato del Brancovani..." (p. 43). 

2 „Der Autor dieser Historie, Radul Secretarius aus Graetschan, mit seinem Bruder 
Scherban haben die Biebel aus dem Griechischen ins Walachische iibersezt. Auch hat dieser 
Radul den Catechismum Graecae Ecclesiae aus dem Griechischen ins Walachische 
transferieret. Auch eine Schrift des Chrisostomi die da genennet wird Mărgărit, von den 
Tugenden und Lastern des Menschen, wie auch andere mehrere Tractat ferfertiget hat." 

Ținînd seamă de mărturia lui Del Chiaro şi de epilogul cu care se încheie Biblia lui 
Șerban şi asupra căruia vom reveni îndată, N. Iorga, în Istoria literaturii religioase a 
românilor, şi în alte părţi, a susținut că traducătorii Bibliei sînt frații Radu şi Şerban 
Greceanu. Părerea lui Iorga, admisă de toți, părea că închide definitiv controversa în favoarea 
Grecenilor. Dar în 1915, regretatul Bianu a achiziţionat pentru Biblioteca Academiei Române 
un manuscris (păstrat la secția manuscriselor sub cota 4389), scris de un muntean, după cum 
reiese din particularitățile de limbă şi dintr-o notiţă de pe scoarţa lăsată de — „Ana Ştirbeica, 
fiica domnului răposatului Golescului biv spătar, am scris, mai 31, 1765, fiind de ani 45". 
Acest manuscris, care cuprinde o parte din Vechiul Testament, are un „Cuvînt înainte către 
cititori”, în care, între altele, spune şi aceasta: 

„Am nevoit a propune această sfîntă şi de Dumnezeu suflată carte, care se cheamă 
Biblia, adecă toată cartea legii vechi şi cu toţi prorocii, pre limba românească nu foarte se-au 
aflat prepusă, fără numai un izvod scris cu mîna, care l-au fost prepus Nicolae Spătariul 
Moldovean, dascăl şi învăţat în limba elinească, care l-au izvodit de pre izvodul elinesc ce se- 
au fost tipărit în Frangfort. Ce însă şi izvodul acesta, pentru multă pripă acelui prepuitor, care 
se-au grăbit curînd a o tălmăci şi a şi scrie, aflatu-s-au multe greşele şi pre mare învăluială, 
care era lucru foarte cu greu a înțelege." 

Pagina este ruptă tocmai aci, unde pasajul este mai interesant, dar din datele care se 
pot citi clar, rezultă că traducerea Bibliei lui Milescu era cunoscută în Muntenia. Descoperirea 
acestui manuscris l-a silit pe Iorga să renunţe la părerea sa şi să revină într-un memoriu 
academic: în legătură cu Biblia de la 1688 şi Biblia de la 1667 a lui Nicolae Milescu [Analele 
Acad. Rom., seria II, tom. XXXVIII, Mem. sect, ist., 1915) la părerea lui Hasdeu, că Milescu 
este traducătorul Bibliei de la Bucureşti. După Iorga, Milescu nu s-a putut gîndi la traducerea 
Bibliei în timpul domniei lui Gheorghe Ghica bătrînul şi nici sub Ștefăniță Lupu, care trăia 
atunci ca pribeag la Stettin. Trimis ca agent politic la curțile din Stockholm şi Paris, Nicolae 
Milescu a cunoscut în aceste drumuri şi ediția grecească a Bibliei din Frankfurt. 

în 1935, Constantin Solomon a dat publicităţii o veche lucrare de seminar, pusă la 
punct, în care a adunat toate dovezile care militează pentru paternitatea lui Radu Greceanu, 
strîngînd de aproape argumentarea. Pentru a lămuri această problemă aşa de controversată, 
dar care priveşte monumentul cel mai important al literaturii noastre religioase, este necesar 
să plecam de la ceea ce ne spun în prefața şi în epilogul cărții cei care au lucrat la tipărirea 
Bibliei. Ori, iată ce citim în prefața cu care se deschide cartea scrisă în numele lui „loan 
Şărban Cantacuzino Basarabă voevod, den mila lui Dumnezău Domnu şi biruitoru a toată 
Ungrovlahia" către cei „ce să află locuitori supt stăpînirea noastră. Prea Sfinţitului mitropolit 
chir Theodosie, iubitor de Dumnezău episcopi, prea cuvioşilor egumeni, smeriţilor preoți, 
blagorodni-cilor boiari şi tuturor celorlalți pravoslavnicilor creştini”: 

Traducătorii Bibliei. „Şi aciasta am făcut la tălmăcirea acestii sfinte scripturi, făcînd 
multă nevoinţă şi destulă cheltuială. Despre o parte puind dascăli ştiuţi foarte den limba 
elinească, pe prea înțeleptul cel dintru 

dascăli ales şi arhiereu Ghemianonissis, şi, după petrecerea lui, pe alții care s- 
auîntimplat; şi despre altă parte ai noştri oameni ai locului nu numai pedepsiţi întru a noastră 
limbă, ce şi de limbă elinească avînd ştiinţă ca să o tălmăcească ; carii luînd lumină şi dentr- 
alte izvoade vechi şi alăturîndu-le cu cel eli-nese al celor 70 de dascăli, cu vrerea lui 
Dumnezău o au săvîrşit precum să vede." 

Cine sînt aceşti tălmăcitori aşa de laconic pomeniți în introducere, dar totuşi aşa de 
discret, cum cere dealtfel umilinţa creştină într-o mare operă a scripturilor sfinte? Arhiereul 
Ghermanonissis este mitropolitul Ghermanos de Nissis, care fusese mai înainte director al 
Academiei greceşti din Constan-tinopol, unde un rival al său, care avea pretenţia că este un 
mare cărturar, dar care, afirmă Ghermanos, nu ştia nici spiritele să le aşeze cum trebuie la 
locul lor în cuvintele greceşti, i-a răzvrătit elevii pentru a-l înlocui. Adus în Țara 
Românească, a luat conducerea Academiei din Bucureşti întemeiată de Şerban Cantacuzino. 
Era — se poate “spune — un cărturar de seamă. 

Colaboratorii români, „ai noştri oameni ai locului nu numai pedepsiţi <în limba veche 
pedepsiţi, grec. nat&euco = a instrui, însemna instruiți> întru a noastră limbă, ce şi de limbă 
elinească avind ştiinţă ca să o tălmăcească”, sînt pomeniţi în epilog: „Lipăritu-s-au această 
sfîntă carte în oraş în Bucureşti, însă cu cheltuială Prea luminatului, Prea creştinului şi Prea 
cuviosului Domnului şi Stăpînului nostru loan Şerban C. Basarab Voevoda, biruitorului şi 
oblăduitorului a toată Ungrovlahia. Iară în nevoinţa şi îndreptarea celor ce s-au întîmplat 
dascăli şi mai mult desluşindu-se pre limba rumănească de cei mici şi plecaţi dentru slugile 
Mării Sale Șărban biv. 2 Logofet i braţ ego <şi fratele lui> Radul Logofăt". 

După cum se vede dar din acest epilog, care consună cu spusele lui Del Chiaro, 
secretarul de limbi occidentale al lui Şerban Cantacuzino şi Brînco-veanu, şi ale lui Filstich, 
traducătorii români sînt frații Şerban şi Radu Gre-ceanu, ambii logofeţi în cancelaria 
domnească şi cunoscuţi prin cunoştinţele lor de limbă grecească, fiindcă au mai tradus din 
greceşte într-o frumoasă limbă românească: Pravoslavnica Mărturisire a lui Petru Movilă şi 
Mărgăritarele Sfintului loan Hrisostom ş.a. publicate mai tîrziu în epoca lui Brînco-veanu. 

Predoslovia Bibliei ne mai dă o ştire prețioasă privitoare la chipul cum au lucrat 
traducătorii: „luînd lumină şi dintr-alle izvoare şi alăturîndu-le cu cel elinesc al celor 70 de 
dascăli, cu vrerea lui Dumnezău, o au săvîrşit”. Care sînt aceste izvoare pe care traducătorii 
le-au avut la îndemînă şi pe care le-au confruntat cu Septuaginta, izvorul grecesc? 

După colaționările făcute de colegul Ciobanu şi, după dînsul, şi de noi, rezultă că 
pentru Vechiul Testament un izvor sigur a fost Palia de la Orăştie — fără să putem determina 
deocamdată dacă Palia a fost folosită direct sau indirect printr-un intermediar. Pasaje din 
textul Paliei corespund întocmai cuvînt de cuvînt cu textul Bibliei lui Şerban. 

Un al doilea izvor a fost probabil Biblia lui Nicolae Milescu, dar în ce măsură 
traducerea spătarului moldovean a fost utilizată de traducătorii Bibliei din 1688 nu putem 
preciza, deoarece manuscrisul lui Milescu s-a pierdut. 

Dar din comparația făcută în anii trecuţi de d-l Ciobanu +, între ms. 4389 şi Biblia lui 
Şerban, rezultă că traducătorii Bibliei au avut la îndemînă şi acest izvor. 

Pentru Noul Testament traducătorii s-au folosit de textul Evangheliarului şi al 
Apostolilor, tipărite la începutul domniei lui Şerban Cantacuzino, precum şi de Noul 
Testament al lui Simion Ştefan şi chiar de tipăriturile lui Coresi. 

Dar această utilizare a izvoarelor anterioare nu scade cu nimic valoarea şi semnificația 
Bibliei lui Şerban în cultura românească. Dimpotrivă, i-o ridică, fiindcă, în felul ei, reprezintă 
rezultanta unei munci asemănătoare cu aceea îndeplinită în evul mediu de generaţii întregi de 
artişti, care s-au trudit, în umbra anonimatului, să ridice, pentru gloria lui Dumnezeu pe 
pămînt, minunatele catedrale gotice. Biblia lui Şerban este sinteza tuturor sforțărilor 
îndeplinite de cărturarii români în cele mai vitrege împrejurări, timp de trei veacuri, în toate 
Țările Româneşti, pentru a înveşmînta cuvîntul Domnului în haina limbii naţionale. Din 
confruntarea tuturor textelor anterioare cu originalul grecesc, ei au îndreptat erorile de sens şi 
au ales cuvintele care, înțelese în toate ţinuturile româneşti, aveau mai multă rezonanță în 
suflete şi care în acelaşi timp exprimau cu mai multă exactitate noțiunea originalului grecesc. 
Este o limbă vie românească, cu frumoasele cadenţe ritmice. 

Iată, de pildă, cum se deschide Biblia: 

„De-nceput a făcut Dumnezău ceriul şi pămîntul. lară pămîntul era nevăzut şi 
netocmit. Şi întunearec zăcea deasupra preste cel fără de fund. Şi duhul Domnului se purta 
deasupra apei. Şi zise Dumnezău să se facă lumină şi se făcu lumină." 

Sau începutul Evangheliei lui loan: 

„La început era cuvîntul şi cuvîntul era la Dumnezău şi Dumnezău era cuvîntul. 
Acesta la început era la Dumnezău. Toate printr-însul s-au făcut şi fără de dînsul nimic din ce- 
i făcut nu s-a făcut. într-însul era viaţă; şi viaţa era lumina oamenilor, şi lumina luminează în 
întunerec, şi întunerecul n-a cuprins-o. Fost-au trimes de la Dumnezău un om, numele căruia 
era loan." 

Este, după cum se vede, limba literară de azi. 

TRADUCĂTORII 

FRAȚII GRECEANU ŞI ACTIVITATEA LOR RELIGIOASĂ 

Viaţa. Biografia lui Radu Greceanu nu a fost pînă acum reconstituită. Datele pe care le 
avem sînt puţine şi nesigure. Pînă în anii din urmă, el era confundat cu un omonim al său, 
logofăt mic sub Şerban Cantacuzino şi 

! Noi n-am putut-o face în 1936, cînd am făcut un curs despre epoca lui Brîncoveanu, 
fiindcă ms., intrat în Bibi. Acad. Rom. în 1915, fusese trimis în timpul războiului din 1916 — 
1918 în Rusia şi nu ne-a revenit decît prin intervenția lui N. Titulescu, în anii din urmă. 

fiul lui Tudor Şătrarul din satul Greci al judeţului Olt. Acum patru ani, î® Revista 
istorică română (1934, p. 65), d-l Ioan C. Filitti a arătat, întemeindu-se-pe documente 
contimporane, că Radu cronicarul, ca şi fratele său Şerban, amîndoi traducători ai Bibliei lui 


Şerban, se trag din satul Greci de lîngă Găeşti, astăzi în județul Dîmboviţa, iar pe atunci în 
judeţul Vlaşca. Pe vremea aceea, Vlaşca se întindea mai înspre nord decît astăzi şi cuprindea 
în hotarele sale şi Găeştii, care erau capitala județului. Numele tatălui celor doi fraţi cărturari 
la curtea lui Brîncoveanu este necunoscut. D-1 Filitti crede că era un „modest proprietar de la 
Grecii din Dîmboviţa”. 

Radu Greceanu a rămas toată viaţa lui un cărturar modest. Ştirea pe care ne-o dă 
Cronica anonimă, că, în 1695, Radu Greceanu era stolnic sică împărțea cu Radu Popescu 
misiunea de a supraveghea repararea fortificațiilor Orşovei, de a strînge zahereaua — adică 
proviziile cerute de turci — şi de a curați drumurile de tîlhari, nu pare să fie exactă. Nu pare, 
fiindcă în cronica sa, Radu Greceanu însuşi ne spune că aceste însărcinări date de 
Brîncoveanu le-a îndeplinit cu Radu Popescu nu el, ci Radu Isvoreanu, vel stolnic. 

Fratele său Şerban, dimpotrivă, s-a căsătorit cu Ilinca, fiica vistiernicului Papa 
Greceanu de la Grecii din Ilfov, care a avut zestre moşia Dragomi-reşti şi a intrat în boierimea 
țării, urcînd repede treptele marilor dregătorii: Î685, pînă la 1694, vtori logofăt; 1695, vel 
vistiernic în divan; 1704, mare-logofăt. El a avut mai mulți copii, dintre care Şerban a luat în 
căsătorie pe însăşi fiica lui Brîncoveanu, pe Ilinca, primind, între altele, ca zestre, moşia 
Corneşti, de unde şi numele urmaşilor săi Greceanu-Cornescu, sau Dragomi-rescu, după 
moşia de zestre a mamei sale. 

E curios însă că în cronica sa Radu Greceanu, care notează amănunțit toate 
evenimentele mărunte de la curtea lui Brîncoveanu, trimiterea haraciu-lui, preumblările 
domnului, conacele lui, nu găseşte nicăieri prilejul să vorbească despre sine şi ai săi. 
Pretutindeni în cronică, atunci cînd este vorba de fratele său, el îl numeşte Șerban Greceanu m 
— numai în cuvîntul către domn din Pravoslavnica Mărturisire, tipărită în 1691, el vorbeşte 
de „alte<cărți> ce am prepus şi am mai scos, împreună cu frate-meu Şerban al doilea logofăt". 
Pe nepotul său îl numeşte: „ginerelemăriei-sale, Şerban Greceanu, vel logofăt", sau „Şerban 
Greceanu, vel stolnic". Niciodată nu-l numeşte ca nepot. Se pare deci că a fost, cu toată 
„netăgăduita lui cultură, o fire modestă de cărturar harnic, care şi-a trăit viaţa în umbra cărților 
sale. 

Traducerile. Activitatea literară a lui Radu Greceanu începe încă. din epoca lui Şerban 
Cantacuzino, cînd, în tovărăşia fratelui său, el traduce Biblia tipărită la 1688. Ea se desfăşură 
însă cu mai multă intensitate în timpul domniei lui Brîncoveanu, prin prețioase traduceri din 
limba grecească. 

în 1691, frații Greceanu traduc şi tipăresc sub titlu aşa de sugestiv: Mărgăritare, 
minunatele cuvîntări ale celui mai mare predicator din răsăritul ortodox, Sf. loan Hrisostomul. 

Sf. loan a fost fiu al unui general roman, crescut de mama sa în cele mai severe virtuți. 
Instruit în toată cultura timpului, de profesori vestiți, ajunsese în Constantinopol, la vîrsta de 
20 de ani, un avocat de frunte. De episcopul Antiohiei a fost iniţiat în dogmele religiunii 
creştine, către care s-a simţit aşa 

de mult atras încît, renunţînd la vanităţile lumii pămînteşti, se retrase în liniştea şi 
singurătatea munţilor, trăind în comunitatea călugărilor asceți. Hirotonisit apoi diacon, s-a 
distins prin zelul prin care propovăduia creştinismul şi prin atacurile îndreptate împotriva 
obiceiurilor corupte ale societăţii contimporane. Faima lui de predicator era aşa de mare, încît 
împăratul Adrian I-a înălțat în demnitatea de patriarh al Constantinopolului. 

După îndemnul lui Brîncoveanu, Radu Greceanu, ajutat de fratele său Şerban, a 
tălmăcit cuvîntările rostite de marele predicator de pe amvonul bisericii în zilele de mari 
sărbători, pentru ca cei însetoşaţi de mîntuirea sufletului să se poată adăpa din ele, ca „din apa 
izvorului vieţii de veci". 

Cartea a apărut în 1691.. Avînd mai întîi opt versuri la stema țării, în limba română, 
închinate domnului de Radu Greceanu, cartea se continuă cu două prefețe, una închinată „Prea 
Luminatului şi înălţatului şi Slăvi-tului Io Costantin Basarab ...", alta adresată „cătră de bine 
voitoriul citi-toriu". Aci găsim, alături de căldura stilului în care sînt prezentate ideile, şi di- 
verse informații privitoare la acele vremuri. 

Contribuţia bătrînului şi învățatului stolnic Cantacuzino în cultura timpului se vede 
limpede şi aici: 

„La a căror nevoinţe avut-am îndreptătoriu pe cinstitul blagorodnicul şi prea înțeleptul 
dumnealui Constandin Cantacuzino, biv vel stolnic; însă la cele mai adînci filosofeşti şi 
bogosloveşti noimata ce s-au aflat, pre dumnealui ca pre un epistimon şi ştiutoriu l-am 
avut'lumină şi dezlegare întru toate şi a noastră adevăr osteanala aciasta, iară osîrdia, porunca 
şi multa cheltuială, la altele toate ce trebuesc şi ales la tipariu, a Mării Sale milostiv mai sus 
pomenit stăpînului nostru (Brîncoveanu) iaste." 

în acelaşi an 1691, apare de sub teascurile tipografiei din Buzău o nouă traducere a lui 
Radu Greceanu. Este Pravoslavnica Mărturisire, pregătită de Petru Movilă cu prilejul 
sinodului din laşi, la 1644 (operă de care ne-am ocupat pe larg la p. 165). Opera fusese 
revăzută şi tradusă în limba greacă de Meletie Sirigul — un grec din insula Creta, care-şi 
făcuse studiile superioare în universitatea din Padova şi care fusese trimis de patriarhul 
Parthenie ca delegat al scaunului patriarhal din Constantinopol, la sinodul din laşi. Opera 
aceasta normativă pentru biserica ortodoxă devenise de actualitate în acele vremuri, cînd în 
Ardeal calvinii şi iezuiții se străduiau să rupă româ-nimea prigonită de la credința 
strămoşească. 

La 1693, Radu şi Şerban Greceanu publică Evanghelia greco-romănă, pe două 
coloane cu text grecesc şi românesc, care începe, după obiceiul vremii, cu versuri la stema 
țării semnate de Şerban şi cu o prefaţă plină de note interesante, unele din ele referitoare la 
răspîndirea Evangheliei şi la necesitatea ca ea să pătrundă cît mai adînc în masele populare. 

în sfîrşit, în 1698, Radu Greceanu aduce la îndeplinire o altă operă cu caracter religios, 
cerută imperios de necesităţile cultului: Mineele, apărută în tipografia de la Buzău de sub 
oblăduirea episcopului Mitrofan, care în prefaţă înşiră greutățile tipăririi adesea şi în timpul 
Nopții, „că şi noaptea o am făcut-o în unele vremi în loc de zi”. 

S-a spus mai sus (p. 388—391) că epoca lui Şerban Cantacuzino şi a lui Brîncoveanu 
reprezintă o fază importantă în evoluția literaturii noastre religioase, 

fiindcă din bogata literatură tradusă pînă atunci, într-o frămîntare de mai bine de două 
veacuri, încep să pătrundă timid în biserică, şi în româneşte, textele care alcătuiesc partea 
citită în serviciul divin. în aceste vremuri, Radu Greceanu traduce în limba strămoşească 
partea din Minee, care era citită şi care servea la edificarea morală a maselor. Mineele sînt 
texte liturgice, în care vieţile de sfinți — prescurtate — sînt întrețesute cu imnuri de slavă în 
cinstea sfîntului (icoase, irmoase şi condace), rînduite apoi pe luni şi adaptate astfel pentru 
serviciul divin al fiecărei zile în parte. Mineele lui Radu Greceanu au fost traduse cu intenția 
de a fi întrebuințate în biserici şi mitropolitul ţării, Teodosie, lămureşte astfel această 
destinație: 

„Pentru că era învăţăturile tipicului şi ale orînduialelor la Mineiu scrise cu mîna, pre 
limba slovenească, iar preoţii noştri de pre la sate nicidecum înțelegînd limba aceea, 
orînduialele besearecei nu se făcea deplin, nici viețile sfinților să citia, ascultătorii 
neînțelegînd..." 

In Mineiul tradus de Radu Greceanu s-au păstrat însă imnurile (icoasele, irmoasele şi 
condacele — care în originalul grec sînt în versuri, pentru a fi cîntate) în limba slavonă, 
deoarece traducerea lor era legată de o problemă de ordin muzical. Ritmul versificaţiei, cerut 
de necesitățile melodiei bisericeşti — care trebuia să rămînă neschimbată — nu era uşor de 
iscodit în limba română. Abia peste trei sferturi de secol, mitropolitul Grigorie transpune în 
româneşte şi cîntările, dar în Mineele tipărite de el, între 1776—-1780, partea de sinaxar —m 
adică textul privitor la viețile sfinților — reproduce cuvînt de cuvînt traducerea lui Radu 
Greceanu, care dealtfel a rămas pînă în zilele noastre în uzul bisericii. Mineele actuale 
reproduc cu mici schimbări textul lui Radu Greceanu, pentru partea biografică a sfinților, şi 
versiunea mitropolitului Grigorie, pentru imnuri. 

Spuneam mai sus că din compararea Bibliei lui Şerban cu celelalte traduceri ale 
Grecenilor se pot scoate lumini noi în chestiunea atît de discutată a rolului pe care l-au avut 
Grecenii în traducerea Bibliei de la 1688. O asemenea cercetare trebuie să pornească de la 
originalele greceşti şi, urmărind traducerile româneşti, să vadă dacă în felul în care sînt redate 
ideile din textul grecesc, în cuvintele româneşti pe care le alege, în ritmul frazei, nu se 
dezvăluia acelaşi traducător. Pînă la o asemenea lucrare de adîncire, mă mărginesc să pun 
dinainte două pasaje, unul din Biblia de la 1688, altul din Mărgăritare. 

lată, de exemplu, parabola semănătorului, după Biblia din 1688 (Evanghelia lui Matei, 
13), pag. 759: 

„In zioa aceia eşindu Isus den casă, şedea lîngă mare. Şi să adunară mulțime multă 
cătră dînsul, cătu-i fu lui a întră în corabie să şază şi toată gloata sta pe țărmure. Şi grăi lor 
multe în pilde, zicîndu: 

lată eşi semînătoriul să samene. Şi sămănăndu elu, unele căzură lîngă cale şi Veniră 
paserile şi le mîncară pre ele. Iară altele căzură pre pietrişi, unde nu avia pămîntu multu, şi 
numai cît răsăriră, pentru că nu avia de pă-mîntu adîncare. Deci răsărindu soarele, să păliră şi 
pentru căci nu avia rădăcină, să uscară. Altele căzură pre spini şi crescură spinii şi le înecară 
pre iale. Iară altele căzură în pămîntu bun şi da rodu, una o sută, alta şasezeci, iară alta 

Cela ce are urechi de auzirea să auză." 

lată acum şi un-pasaj din Mărgăritare: 

„Dulce lucru iaste la un om plugariu să tragă plugul său ca să curățiaze țarina sa, şi să 
facă brazdă şi să dezrădăcineze mărăcinii şi să samene sămînța, neavînd arătura mărăcini cari 
strică sămînţa. Iară nu mult mai dulce iaste la cela care iaste învăţătoriu cînd aruncă pildele lui 
întru auzire, care iaste neturburată. Pentru aceea dară, cu multă bucurie înceapem învățătura, 
că vedem arătura aceasta, adecă auzul vostru, curăţit. Căci măcar că gîndul vostru nu-l 
vedem, iară văzînd ochii voştri că sînt deschişi şi auzul vostru că-l aveţi rădicat ca să 
ascultați; aciastă îmi dă semnu că şi gîndul vostru iaste aşăzat şi gata să auză, pentru că la 
inima voastră nu pociu să intru să văz, ce văzînd ochii voştri rădicați în sus, îmi dau, că nu 
iaste la gîndul vostru nici o turburare, ce-mi zici cu pohtă samănă sămînțele. Că îngăduim şi 
primim orice vei semăna pentru nădejdea rodului, pentru că toată grija lumească am gonit din 
gîndul vostru. Drept aceia şi văzîndu-vă aşa, cu osîrdie încep tot învățături şi pilde mai înainte 
nădăjduindu-mă întru blagovodniia ţarini, adecă a gîndului vostru." 

Nu aş vrea să anticipez asupra cercetării de comparare a Bibliei din 1688 cu celelalte 
traduceri ale Grecenilor,—comparare care, făcută cu toată competenţa şi grija necesară, ar fi 
poate concludentă, — dar din claritatea şi armonia frazei, din limba plină de miez a pasajelor 
de mai sus, căpătăm oarecum impresia că avem dinainte aceiaşi traducători: frații 
Greceanu. 

Tot lui Nicolae Milescu atribuie traducerea Bibliei, P. P. P"a n a ites cu, Nicoias 
Spathar Milescu (1636— 1708), extras din Melanges de I'feccle Roumaine en France, 1925,1, 
p. 50 — "52. Chestiunea este reluată de d-l Const.Solomon, Biblia de la Bucureşti 
(1688). Contribuiiuni noui istorico-literare, Tecuci, 1932, aducînd în sprijinul fraților 
Greceanu argumentele analizate mai sus; N. I o r g a, Biblia lui Șerban-vedă, în Revista 
istorică, XXIV 411938), p. 193— 196. Părerea lui N. lorga susținută şi de G. P a s c u, Note 
despre Milescu, în Revista critică, IV, 1930, p. 90-97. 

Despre raporturile Bibliei cu celelalte traduceri anterioare, Şt. Cioban u, /steria 
literaturii române vechi, II, curs litografiat ţinut la Facultatea de litere din Bucureşti, 1939 — 
1940, p. 344-363. 

Despre toate traducerile lui Radu Greceanu ase vedea: loan Bianu şi Nerva H o do ş. 
Bibliografia românească veche, voi. I, Bucureşti, 1903, unde textele tipărite sint descrise, cu 
extrase din prefețe şi epiloguri şi cu facsimile (la anii respectivi). Vezi şi adaosele din I. Bianu 
şi D. Simonescu, Bibliografia românească veche, voi. IV, Bucureşti, 1944. 

Pentru bibliografia fraţilor Greceanu şi opera istorică a lui Radu Greceanu, a se vedea 
mai Jos, p. 455—460. 

MITROPOLITUL ANTIM IVIREANU 

Antim Ivireanu este cel mai de seamă dintre mitropoliţii munteni, prin munca lui 
neobosită în cultura religioasă a neamului, prin cuvîntările lui îndrăzneţe, dar pline de suflu 
moral, pentru societatea şi timpul lui, şi prin strălucirea pe care a ştiut să o dea scaunului 
mitropolitan din Bucureşti. 

Viaţa lui are încă pentru noi cîteva puncte obscure; cu deosebire sînt puţin cunoscute 
împrejurările copilăriei şi tinereții lui, pînă la stabilirea în Ţara Românească. 

Se pare că era vlăstarul unei familii înstărite de georgieni din părțile Azo-vului, care 
pe vremea aceea se aflau sub stăpînire turcească. Căzuse din tinereţe în sclavie, fără să ştim 
însă în ce împrejurări şi nici cum a izbutit să-şi recapete libertatea. Del Chiaro, care l-a 
cunoscut personal, ne spune că era „înzestrat cu talente rare", că „cunoştea sculptura, pictura 
şi broderia” şi că „ridicase la perfecţiune arta tipografiei". Izbutise să-şi asigure prin aceste 
calități o situație independentă, probabil în Constantinopol, cînd Brîn-coveanu I-a adus în 
țară. „Eu aci în țară — aminteşte el — n-am venit de voia mea, nici de vreo sărăcie sau lipsă." 
Adus în ţară de Brîncoveanu, fu însărcinat cu direcţia tipografiei domneşti de la mitropolie. 
Fără nici o legătură cu lumea, în atmosfera religioasă de la mitropolia Bucureştilor, se 
călugări şi îşi alese ca loc de umilință creştinească şi de muncă sihăstria retrasă în marginea 
Bucureştilor, ridicată pe o insulă liniştită a lacului Snagov. Acolo, departe de zvonul lumii, 
retras în mijlocul apelor, călugărul Antim, ales ca egumen al mănăstirii, a instalat o tipografie 
şi a început o spornică activitate de imprimare, dînd la lumină, în acea epocă în care elenismul 
începuse să-şi ia zborul la noi, o sumă de cărți greceşti, unele cu caracter religios, necesare 

serviciului divin, altele cuprinzînd norme de îndreptare în credința ortodoxă şi, în 
sfîrşit, cîteva cu caracter didactic şi moral. Alături de aceste texte greceşti, Antim, care în 
răstimpul cît îl petrecuse în ţară, învățase limba, pune sub tipar şi cîteva cărți româneşti, între 
care şi Floarea darurilor — Fiore di Virtti. 

în primăvara anului 1705, Antim Ivireanu este ales ca episcop de Rîmnic, în locul lui 
Ilarion, care fusese depus din scaun, fiindcă se abătuse de la canoanele bisericeşti, de un sinod 
de arhierei, prezidat de patriarhul Dosoftei al Ierusalimului. Luînd în primire episcopia 
Rîmnicului, Antim introduce o nouă viaţă, instalînd şi acolo tipografie. Această tiparniță 
întemeiată de Antim Ivireanu, cu mici întreruperi, a funcționat pe lîngă scaunul eparhial din 
Rîmnic pînă aproape de vremurile noastre şi, cu ajutorul ei, Antim a continuat munca de 
cultură începută la Snagov. La Rîmnic, Antim a stat numai trei ani. 

în ianuarie 1709, bătrînul mitropolit Kir Teodosie, după ce păstorise țara 40 de ani, a 
închis ochii „de slăbiciunea bătrîneţelor, cît şi de altă osebită a trupului boală”, spune 
Greceanu, lăsînd pe patul de moarte „diată”,, ca să fie ales în locul lui, ca vlădică al ţării, 
Antim, episcopul de Rîmnic. După înmormîntarea mitropolitului Teodosie, Brîncoveanu, 
patriarhii, arhiereii şi toată boierimea, adunîndu-se în casa mitropoliei, hotărăsc, urmînd 
ultima voinţă a celui răposat, să aleagă mitropolit pe Antim. Obţinîndu-se consimțămîntul 
patriarhiei din Constantinopol, ceremonia se îndeplineşte în ziua de 22 februarie, în duminica 
ortodoxiei, oficiind liturghia patriarhul Alexandriei, în prezența domnului însuşi. Radu 
Greceanu în cronica sa ne povesteşte consacrarea lui Antim, cu amănunte care nu sînt lipsite 
de coloritul epocii. După oficiarea liturghiei: „... au trimes măria sa pe Ştefan Cantacuzino 
marele postelnic — acesta era fiul stolnicului şi domnul de mai tîrziu m— cu cariîta cea 
frumoasă domnească şi cu alai frumos la sfinta mitropolie de l-au proscalisit să vie la curte, pe 
carele aducîndu-l pre scara cea mare, pre Divan, s-au împreunat cu măria sa vodă, sărutîndu-i 
mîna şi fă-cîndu-i frumoasă orație de păstoria ce i s-au dat, iproci. 

După aceea, şezînd puţin la voroavă, au poruncit măria sa de au mers toţi boiarii în 
casă-i şi, bînd vutcă şi sinaharisindu-l, au mers toți boiarii de i-au sărutat mîna, iar mai sus 
pomenitul vel postelnic au mers cu sfinţia sa de l-au dus iar la sfînta mitropolie." 

NI s-a păstrat şi cuvîntarea pe care Antim Ivireanu a rostit-o cu prilejul urcării sale pe 
scaunul mitropolitan — şi care este un model de umilință creştinească. Evocînd icoana 
Mîntuitorului, noul mitropolit aminteşte ascultătorilor săi că Dumnezeu ori de cîte ori a voit să 
întoarcă lumea de la calea răutăţilor, a nelegiuirilor şi a vițiilor, nu a trimis asupra ei fulgerele 
mîniei» nici n-a trimis îngerii săi din cer în toată strălucirea lor, ci a ales ca instrumente ale 
voinţei sale divine oameni simpli, din cele mai de jos straturi ale poporului: din rîndul 
păstorilor sau al] pescarilor. Din pescarii de pe țărmurile lacului Genisaret şi-a ales 
Mîntuitorul apostolii săi şi i-a trimis în toate unghiurile pămîntului, ca să „arunce mrejile în 
adîncul necredinţei", care „înecase toată lumea" cufundată „în valurile drăceşti" — şi să 
culeagă sufletele oamenilor pentru credința în evanghelia mîntuitoare. Şi întorcîndu-se apoi la 
evenimentul zilei — ridicarea lui în scaunul mitropolitan — cu acea umilință a 

călugărilor din trecutul de muncă culturală a mănăstirilor noastre, el îndreaptă către 
boierime aceste mişcătoare cuvinte: 

„Pentru aceea dar nu este minune, iubiții mei ascultători şi cinstiți şi de bun neam 
boieri, de m-au rînduit şi pre mine Dumnezeu şi m-au pus, om mic fiind şi smerit, păstor 
mare... N-au căutat Dumnezeu— spune el mai departe — la micşorarea şi netrebnicia mea, nu 
s-au uitat la sărăcia şi străinătatea mea, n-au socotit prostia şi neştiința mea, ci au căutat la 
bogăția şi noianul bunătăţii sale; şi au acoperit de către oameni toate spurcăciunile şi 
fărdelegile mele, cari sunt mai multe decît perii capului meu şi decît nisipul mării, şi m-au 
înălțat, nevrednic fiind, la această stepănă ! şi mare vrednicie a arhieriei, şi m-au trimes la 
dumneavoastră să vă fiu păstor, părinte sufletesc, rugător către Dumnezeu pentru sănătatea şi 
spăsenia dumneavoastră şi a cinstitelor caselor dumneavoastră, purtătoriu de grije la cele ce ar 
fi spre folosul mîntuinței, şi să vă fiu de mîngiiere la scirbele robiei cei vaviloneşti a lumii 
aceştia." 

în aceste ultime cuvinte era desigur o discretă aluzie la starea nenorocită în care se 
aflau atunci țările româneşti sub suzeranitatea turcească „— căci într-alt loc, căutînd să ridice 
avîntul religios al norodului său, el laudă dreapta credință a poporului, pe care acesta şi-o 
păzeşte „curată şi nescurtată, fiind înconjurați şi îngrădiţi între hotarele celor străini de feliu 
şi împresuraţi de atitea nevoi şi scîrbe, ce vin totdeauna neîncetat de la cei ce stăpinesc 
pămintul acesta”. Asemenea aluzii transparente la suferinţele şi durerile pe care le îndura tara 
din partea turcilor, care nu se mai saturau urcînd necontenit birurile şi angaralele, trebuie să fi 
găsit, cu toată discreția lor, un adînc răsunet în sufletul contimporanilor. 

încheindu-și cuvîntarea de înscăunare arhierească, blagoslovenia asupra domnului şi 
boierilor, mitropolitul îşi îndeamnă ascultătorii ca să înfăptuiască „toate cîte sunt adevărate, 
cîte sunt cinstite, cîte sunt drepte, cîte sunt curate, cîte sunt iubite, toate cîte sunt cu nume bun 
şi lăudate", pentru ca, după petrecania acestei vieţi, să se învrednicească cu toţii — păstorul 
sufletesc şi norodul — a auzi glasul Mîntuitorului: „Slugă bună şi credincioasă, preste puţin ai 
fost credincios, preste multe te voi pune; intră întru bucuria Domnului tău". Această simbolică 
evocare a cuvîntului din parabola evanghelică, în ziua în care urca treptele scaunului 
mitropolitan, au servit într-adevăr ca o deviză de muncă pentru tot restul vieții sale. Nu şi-a 
cruțat nici timpul, nici vîrsta, ci a continuat cu mai multă rîvnă munca tipografică, încurajînd, 
stimuîînd, lucrînd el însuşi la sporirea cărților necesare pentru serviciul divin şi pentru 
edificarea morală a poporului. Cinci tipografii lucrau neîntrerupt în ţară şi multe cărți se 
împărțeau în dar bisericilor şi mănăstirilor. Din cînd în cînd, rodul muncii lui Antim mergea, 
prin dărnicia lui Brîncoveanu, şi la creştinii ortodocşi de peste graniţe, pînă departe în răsărit, 
la arabi şi la georgieni. 

O altă lăture importantă din activitatea de edificare morală a lui Antim Ivireanu este 
propovedania. în zilele de mari sărbători creştineşti, mitropolitul, după ce săvîrşea serviciul 
liturgic, se urca în amvonul mitropoliei, de unde, în cuvîntări pline de avînt, după ce slăvea 
evenimentul religios, se îndrepta 

! Stepănă — treaptă. 

către poporul său, pe care se străduia să-l înalțe sufleteşte către puritatea moralei 
creştine. 

Şi nu se mulțumea numai să răscolească sufletele prin cuvinte bine gîndite şi mişcător 
spuse, ci cu acea rîvnă pe care o găsim numai la acei ce trăiesc adînc în sufletul lor credinţa pe 
care o propovăduiesc, cu acea deplină consecvență între vorbă şi faptă, Antim Ivireanu a 
întrebuințat toată agonisita unei vieți de muncă fără răgaz, în opere de binefacere. „Antim 
făcu în Bucureşti — ne spune Del Chiaro — şase edificii din fundament, o măreață mănăstire 
cu o prea frumoasă biserică în onoarea tuturor sfinților." E vorba de biserica Antim. în 
„aşezămîntul" cu care înzestrează mănăstirea, el înfăţişează, cu smerenia obişnuită, munca şi 
năzuinţele vieţii lui, în cuvinte care vibrează din adîncul celor două veacuri trecute: 

„N-am lipsit — spune el — pîmă acum, după putinţa noastră a învăța turma cea 
cuvîntătoare, cele de folos şi mîntuitoare, şi cu laptele cel dulce al cuvîntului a o hrăni. 
Aşijderea şi spre ridicarea, adausul şi podoaba sfintelor lăcaşuri, multă pohtă şi rîvnă 
dumnezească am avut... că din ostenelele mele cele multe, din tipăritul cărţilor şi din 
milosteniile îndurătorilor creştini, neam învrednicit de am înălţat din temelie — şi se 
lămureşte aci o senină satisfacție sufletească — biserică frumoasă aci în Bucureşti... zidit-am 
şi împrejurul ei chilii destule şi alte lăcaşuri pentru odihna egumenului şi acelora ce vor vrea 
să aleagă vieaţa sihăstrească." 

Pentru întreținerea mănăstirii, Antim a adăogat danii numeroase de „moşii, mori, stupi 
şi dobitoace de tot feliul”. 

Şi pentru a se vedea ce frumoase şi înalte gînduri creştineşti se frămîntau în sufletul 
acestui străin, care se alipise prin împrejurările vieţii aşa de strîns de neamul şi pămîntul 
românesc, citez acum dispoziţiile pe care, cu limbă de moarte, le-a lăsat în testamentul lui: 

„Să se afle pururea la casa bisericii 14 oameni pentru slujba bisericii... 

Să se facă milostenie la săraci în toate duminicile. 

ă aibă oarecare milă în toate sîmbete cei ce vor fi în temniță. 
se îmbrace în ziua de joi-mare trei săraci şi trei fete sărace. 
se înzestreze pe an o fată săracă, a doua zi de Sf. Dimitrie. 
se odihnească în trei zile streinii nemernici cu mîncare şi sălăşluire peste toată 

vremea. 

Să se îngroape cu cheltuiala casei săracii ce-i scot prin ulite morți, cerşind milă pentru 
îngroparea lor. 

Să se hrănească trei copii ce ar învăța carte şi dascălul lor să-şi ia plata ostenelei din 
mănăstire. 

Să se ție dou tipografii: una grecească şi alta românească, pentru folosul obştei şi 
pentru agoniseala casei." 

Faţă de atîți episcopi şi vlădici ieşiţi din durerile neamului nostru, care, fără munca 
trudnică a lui Antim, au strîns averi ce s-au irosit fără urmă, icoana acestui vlădică, străin de 
origine, dar care s-a identificat cu neamul nostru, se desprinde din cadrul patriarhal al 
trecutului, ca o mustrare şi ca o pildă vie de virtuţi creştineşti, de energie, de muncă şi de 
iubirea aproapelui. 

Cu toată strălucirea pe care Antim a dat-o domniei lui Brîneoveanu, prin neobosita 


activitate desfăşurată de el pe tărîmul culturii religioase, cu tot 

devotamentul şi dragostea pentru neamul pe care-l ridicase la o treaptă aşa de înaltă, 
totuşi raporturile dintre el şi domn se turburară în preajma anuluil713. 

Era pe timpul războiului dintre ruşi şi turci. Brîncoveanu, care, în scrit sorile sale către 
braşoveni, se plîngea de lăcomia turcească („Ne-au încărca-cu dările cît este peste putinţa 
săracilor şi nu mai contenesc cu cerutul”), intrase şi el în legături cu Petru cel Mare, în care 
cea mai mare parte din boierimea noastră vedea un mîntuitor de sub jugul turcesc. Dar potrivit 
liniei politice pe care domnul român şi-o trăsese cu sfatul bătrînilor săi boieri, el nu înţelegea 
să-şi expună ţara urgiei turceşti şi tătăreşti, trecînd făţiş de partea creştinilor, înainte ca aceştia 
să sfârîme puterea turcească. 

Mitropolitul Antim, ca vlădică ortodox, hrănit cu literatura canoanelor şi a polemicilor 
dogmatice, avea — dealtfel în conformitate şi cu dispozi-ţiunile pravilelor bisericeşti şi cu 
sentimentul general al țării —m o puternică aversiune împotriva paginilor. De aceea, el nu 
putea să vadă decît cu ochi buni desfacerea țării de turci şi alăturarea ei de popoarele creştine, 
sub scutul crucii. Brîncoveanu însă se simţea stînjenit de activitatea mitropolitului său, care 
ieşea din sfera strictă a atribuţiilor sale de păstor sufletesc şi încălca domenii ce aparțineau 
numai domnitorului. Făcîndu-se exponentul partidei care ţinea cu creştinii, Antim primise prin 
Vlasie Stegarul, universalul țarului — adică tratatul de alianță—m precum şi cererile de 
zaherea (provizii), pe care le prezentase lui Brîncoveanu. Curînd după aceasta, 
cîndspătarul Toma Cantacuzino, cu vreo cîţiva boieri mai îndrăzneți, nesocotind indicațiile 
domnului, trecură fățiş de partea ruşilor şi atacară Brăila cu generalul Reut, circulă zvonul că 
mitropolitul însuşi intrase în această înţelegere ascunsă. Radu Po-pescu pretinde că însuşi 
Antim ar fi îndemnat pe Toma Cantacuzino şi pe ceilalți boieri să treacă fățiş de partea ruşilor 
şi să atace Brăila. 

Brîncoveanu nu se putea împăca în cugetul său cu această activitate a mitropolitului. 
Ecoul nemulțumirii lui se străvede limpede în cronica pe care o scria la curte, sub ochii lui 
Brîncoveanu, logofătul Radu Greceanu. Povestind primirea universalului de către mitropolitul 
Antim, cronicarul domnesc ţine sa sublinieze greşeala acestuia astfel: 

„O! Cît iaste fără de cale şi fără de cuviință părții cei bisericeşti a se imes-teca în 
lucrurile cele politiceşti, şi în politia şi eparhia ce se află a se arăta zavistnic şi turburător; şi 
turmei ce-i încredințase lui de bine, carele în stepena şi cinstea vlădiciei l-au adus şi l-au 
înălțat, vrăjmaş şi împotrivnic — lucru foarte neplăcut şi lui Dumnezeu şi oamenilor." 

Cu tactul lui deosebit, Brîncoveanu nu a vroit să dea proporții acestui conflict cu 
mitropolitul, în acele vremuri nesigure, cînd turcii îl acuzau că, din îndemnul lui, Toma 
Cantacuzino a trecut de partea ruşilor. 

Dar nemulțumirea domnului, care mocnea ascunsă în adîncul sufletului, creşte dospită 
şi prin „răutatea şi zavistia care — spune Ivireanu în apărarea lui către domn —- nici a lipsit, 
nici va lipsi din lume, pentru că este pornit omul din tinerețele lui spre cele viclene şi nu se 
părăseşte a nu zavistui binele şi cinstea altuia”. Antim pretinde că „pre cei ce sunt pricina 
răutăţii îi ştiu cine sunt, cum mă ştiu pre mine însumi”. Unul dintre aceştia pare să fi fost 
duhovnicul domnului, călugărul din Athos, ajuns mitropolit de Nisis, Mitrofan Tasi-tul. 
Acesta, care se pare că rîvnea locul lui Ivireanu, vine într-o duminică din ianuarie 1713, „pe 
vremea chindiei" — notează Ivireanu — la mitropolie 

şi-i cere, în numele domnului, să demisioneze de bunăvoie, adică să facă, cum se zicea 
în limba timpului, „paretesis" — că dacă în 15 zile nu renunţă singur la scaunul mitropolitan, 
Brîncoveanu va cere patriarhiei să-l caterisească. După două zile de zbucium, mitropolitul 
Antim se înfăţişează într-o zi de marţi, sea'a, la curtea domnească şi, discutînd în taină 
învinuirile ce i se aduceau, declară că se va retrage de bunăvoie din vlădicie, dar înmînează în 
acelaşi timp domnului apărarea sa. Din această apărare, aflăm care erau capetele principale ale 
acuzării. 

Era mai întîi vechea pîră că a viclenit — a trădat cum am zice azi -— pe domn; şi apoi 
altele mai nouă: că este străin de țară, că a împovărat casa mitropoliei cu datorii. 

Antim spulberă punct cu punct învinuirile aduse. De-a viclenit pe domn, „să fie sub 
legătura cea grea a afuriseniei". Dacă a grăit în biserică propovăduind cuvîntul lui Dumnezeu, 
„au afară în taină, sau de faţă înaintea domnului", vreun cuvînt care să nu fi fost pe placul lui, 
aceasta a grăit-o—zice el-—,din datorie, cu un păstor sufletesc”. în ţară n-a venit „de bună 
voia lui, nici de vreo sărăcie sau lipsă”, nici mănăstirea Snagovului nu a luat-o cu sila; la 
episcopia Rîmnicului „nici în vis nu s-a gîndit să ajungă arhiereu", iar la mitropolie n-a ajuns 
„nici cu silă, nici cu mite, nici cu rugăciuni". în ce priveşte acuzarea că ar fi îndatorat prin 
conducerea lui casa mitropoliei, el aminteşte cu multă discreție operele de binefacere 
îndeplinite: „De vei zice măria ta pentru ce am îndatorat casa, de am făcut cele ce am făcut, 
am multe de mi s-ar ținea în seamă, carele nu sunt făr de cale". Şi amintind că a cheltuit: ca la 
o casă a lui, adaogă: 

„Pre aceste vremi cine nu este dator, din cîţi ne fierbem într-această ticăloasă de ţară? 
Că întâi şi pre măria ta te auz totdeauna zicînd că este datoare țara cu 200 şi mai bine de pungi. 
Oare acea datorie măria ta o faci, au întîmplările vremii? Şi acestea au adus şi pre alții şi pre 
mine la datorie." 

Brîncoveanu, citind apărarea mitropolitului, nu dă nici un răspuns. Răgazul celor două 
săptămîni se scurge, fără ca fAntim să cunoască intenţia domnului. în ziua de 3 februarie, el 
prezintă domnului o a doua scrisoare, prin care el anunţă că nu va ieşi din porunca lui. Roagă 
însă pe domn să facă chiverniseala pungilor de bani cu care e datoare mitropolia, să ridice 
zapisele de la datornici şi să i le dea în mînă lui, ca să se pună capăt scandalului şi sa poată 
face „paretesis". încheindu-şi apărarea, el face un discret apel la conştiinţa domnului, în aceste 
mişcătoare cuvinte: 

„lar măria ta fă ca un domn creştin şi milostiv şi nu mă lăsa să ies obidit şi cu 
lacrămile pe obraz, că va fi păcat; şi precum nu te pripeşti la cele politi-ceşti a face răsplătire, 
pentru cinstea domniei, aşa nu te pripi nici la cele bisericeşti, pentru cinstea lui Dumnezeu, că 
răul a se face este lesne, iar a se desface este cu anevoie." 

Brîncoveanu, care avea, ca mai toți domnii din trecutul nostru, o puternică conştiinţă 
religioasă —- e de amintit aci cuvintele cu care şi-a îmbărbătat copiii în clipa în care, pe 
țărmul Bosforului, călăul se îndrepta spre ei cu sabia în mînă: „Copiii mei, fiți curagioşi; am 
pierdut tot ce am avut în această lume; cel puțin să mîntuim sufletele noastre şi să ne spălăm 
păcatele în sufletele noastre" — Brîncoveanu, care avea o asemenea conştiinţă religioasă. 

4C5 


aducîndu-şi aminte de tot ceea ce ţara datora lui Antim Ivireanu, a cumpănit lucrurile 
drept şi a închis definitv acest incident dureros. 

Antim continuă să conducă biserica Țării Româneşti cu aceeaşi rîvnă, dar curînd, după 
zguduitoarea moarte a lui Brîncoveanu, veni şi sfîrşitul marelui său mitropolit. 

Sub domnia lui Ştefan Cantacuzino, Antim îşi văzu liniştit de vlădicia lui, dar sub 
Nicolae Mavrocordat lucrurile se turburară. 

Nicolae Mavrocordat, primul domn fanariot trimis de turci, nu era pe placul boierimii 
pămîntene. Cîțiva dintre fruntaşii ei, refugiați în Ardeal, intraseră în legătură cu imperialii 
peste capul domnului şi izbutiseră să aducă, în toamna anului 1716, o mică frîntură de oaste 
germană în țară. O companie dintr-un regiment de cătane germane — după cum spune un 
contimporan — trecu hotarul munţilor şi, scăpînd vama din Cîineni, prinse slujitorii domneşti 
care strîngeau dăjdiile. Vameşii şi căpitanii dau de ştire domnului şi, în îngrijorarea care 
cuprinsese curtea domnească, deodată se întinde panica în populația Bucureştiului, care alerga 
năucită pe străzile oraşului, strigînd: „Nemţii! Nemţii!" Mavrocordat, surprins de acest zvon, 
îşi face repede bagajele şi cu boierii devotați porneşte spre Giurgiu, ca să aştepte desfăşurarea 
evenimentelor, în puterea nopții, ajungînd în satul Odaia din jud. Vlaşca — spune Del Chiaro, 
care făcea parte din cortegiu -—, poposesc în bordeiul unui țăran, ca să odihnească puţin caii. 
între acestea, mitropolitul Antim cere voie de a se întoarce în Bucureşti, susținînd că datoria 
lui de păstor sufletesc îi impune să nu-şi părăsească turma în împrejurări aşa de nenorocite ca 
acelea. în toiul discuţiei, mitropolitul este chemat afară, unde i se înmînează o scrisoare, 
trimisă din Bucureşti de către preotul ortodox venit din colonia grecească a Veneţiei, Giovani 
Abrami, predicatorul curții lui Brîncoveanu, prin care este înștiințat că principele Gheorghe 
Cantacuzino a intrat în ţară cu 12 000 de ostaşi, ca să ocupe scaunul. Aducînd această veste 
domnului, Antim, care nu mai credea că Mavrocordat se va întoarce pe tron, hotărăşte să se 
întoarcă în Bucureşti, iar Mavrocordat, cuprins de spaimă, porneşte în grabă spre Giurgiu, 
unde ajunge în revărsatul zorilor. Turcii din Giurgiu, surprinşi de sosirea neaşteptată a 
domnului şi a boierilor şi aflînd cele petrecute, sînt cuprinşi de panică; se strîng cu toții în 
cetate şi se îmbulzesc să treacă Dunărea spre Rusciuc, în bărci şi corăbii. între acestea, curierii 
sosiți din Bucureşti aduc vestea liniştitoare că nici un neamţ nu se află acolo. 

Mavrocordat, care fusese învestit la urcarea sa pe tron şi cu titlul de se-rascher al 
ținuturilor sud-dunărene, ceru paşilor din cetățile de pe malul Dunării să-i pună la dispoziție 
cîteva sute de tătari şi turci, cu care intră în Bucureşti, în ziua de 10 septemvrie. 

Răzbunarea lui împotriva boierilor care uneltiseră împotrivă-i fu cruntă. Brezoianu, 
care ațiţase pe boieri împotriva lui Mavrocordat şi vroise să se proclame domn în lipsa lui, fu 
tăiat în bucăţi, la fîntîna lui Radu-vodă. Alţii au fost închişi, bătuți la tălpi şi impuşi la biruri 
grele. Bălăceanu, torturat spre a plăti mai curînd amenda impusă, fiindcă se rugase lui 
Dumnezeu ca să vie odată nemţii să scape țara de jugul aspru, a fost decapitat, şi abia i s-a 
îngăduit de a fi spovedit înainte de moarte şi de a i se face înmormîntarea, după datină, ca 
pentru moarte naturală. De această urgie nu scapă nici mitropolitul care refuzase să-l urmeze 
pe domnul refugiat în fuga lui şi se în- 

torsese în Bucureşti în mijlocul norodului, unde—pretinde Radu Popescu— ar fi 
uneltit cu boierii împotriva domnitorului. 

Din porunca lui Mavrocordat, Antim fu adus la curte, dar pe cînd sco-bora din rădvan 
ca să urce scările palatului, fu năpădit de turci, care erau cît p-aici să-l ucidă. Cu toată 
stăruința lui de a fi dus înaintea lui Mavrocordat, fu ridicat pe sus şi închis în beciurile 
palatului, împreună cu predicatorul curții, loan Abrami, cel care-i comunicase, pe cînd se afla 
cu Mavrocordat pe drumul Giurgiului, ştirea falsă că Gheorghe Cantacuzino este gata să intre 
în Bucureşti. 

în beciurile închisorii, mitropolitul este ţinut mai multă vreme. în răstimp Mavrocordat 
sileşte pe Antim, prin amenințări, să-şi dea demisia din demnitatea de mitropolit şi alege în 
locul lui pe fostul duhovnic al lui Brîncoveanu, Mitrofan. Dar lucrurile nu se mărginesc aci. 
Mavrocordat obținuse între acestea de la patriarhul din Constantinopol, de care atîrnau pe 
atunci mitropolile noastre, caterisirea lui Antim. Astfel Antim este despopit, sub acuzarea de 
vrăjitorie; i se puse un potcap roşu în locul mitrei de mitropolit; i se ridică numele monahal de 
Antim şi i se redă numele său laic de Andrei şi, în sfîrşit, i se citeşte sentința prin care e 
condamnat la închisoare pe viaţă, în mănăstirea din Muntele Sinai. 

Pentru a preîntîmpina o eventuală revoltă a populaţiei, Antim fu ridicat şi pornit în 
miez de noapte, „cu carul şub paza unor turci". Aceştia trecură cu el Dunărea, şi ajungînd în 
„Galipoli, lîngă rîul Dulcia, care trece prin Adriano-pol" — de fapt ştirea o culeg din Del 
Chiaro — îl uciseră şi-l aruncară în rîu. 

Astfel, printr-o stranie coincidență a destinului, marele mitropolit, care prin rîvna lui 
culturală a dat o strălucire deosebită curții lui Brîncoveanu, şi-a încheiat viaţa ca şi protectorul 
său, între păgîni, prin moarte silnică. 

ACTIVITATEA LUI ANTIM 

TRADUCEREA CĂRŢILOR DE RITUAL. Epoca lui Şerban Cantacuzino impusese citirea în 
biserici a Evangheliei şi a Apostolului în limba română — pe lîngă Cazania care se citea din 
vremea lui Matei Basarab. Serviciul liturgic se oficia însă mai departe în limba slavonă. Deşi 
un vlădică luminat ca mitropolitul Dosoftei afirmase, întemeindu-se pe textele Sfintei 
Scripturi, drepturile limbii naționale şi începuse opera de tălmăcire a cărților de ritual, totuşi 
limba română nu putea încă să ia locul limbii slavone în biserică. Nu putea să-l ia, fiindcă nu 
se găseau traduse în limba noastră toate cărțile de ritual necesare serviciului divin. 

Opera de traducere a cărților de ritual nu era o chestiune uşoară. Dimpotrivă, ea era 
legată de o problemă dificilă. 

Nu era destul să se transpună cuvintele slave pe româneşte, fiindcă unele părți trebuiau 
cîntate în cursul serviciului divin, pe o melodie care nu se putea schimba, iar cuvintele 
româneşti trebuiau astfel alese şi orînduite, încît să aibă ritmul cerut de necesitățile melodice 
ale muzicii bisericeşti. Problema traducerii se complica astfel cu o problemă de ordin muzical. 
în sfîrşit, se adaogă faptul că nu era uşor a găsi în limba română de-atunci termeni 
corespunzători pentru subtilitățile dogmatice. 

Ne aflăm dar în domnia lui Brîncoveanu într-o epocă de tranziție. Limba slavă nu mai 
era înţelească de cler, iar limba română nu era încă deplin pregătită să-i ia locul. 

De aceea, în epoca lui Brîncoveanu, inovaţia introdusă mai înainte de mitropolitul 
„Ştefan, de a tipări cărțile de slujbă cu tipicurile în româneşte şi cu rugăciunile în slavoneşte, 
continuă. Tipografia din Buzău, pusă sub conducerea episcopului Mitrofan, este prinsă între 
anii 16S7 şi 1702, aproape exclusiv cu tipărirea acestui fel de cărți de ritual bilingve !. în 
predosloviile cărților, episcotml Mitrofan lămureşte astfel năzuinţele muncii sale: 

„„„. Deoarece (cărțile) mai dinainte tipărite nu sunt cu tipicul românesc, drept aceea m- 
am îndemnat de am tipărit cu toate învățăturile româneşte, pentru înțelegerea tuturor." 

în procesul de introducere a limbii române în biserică, textele acestea de slujbă 
reprezintă un stadiu intermediar între epoca slavonă şi epoca limbii naţionale. 

Pentru a ridica, măcar vremelnic, nivelul bisericii şi al clerului, Brîncoveanu 
întemeiase, într-adevăr, o şcoală pentru învăţarea limbii slavoneşti de către „copiii de vîrstă 
fragedă". Antim Ivireanu însuşi tipăreşte la Snagov, în 1697, o Gramatică slavonească, pe 
care o găseşte cu atît mai necesară cu cît: 

„„... în bisericile dumnezeieşti — zice el în prefață — noi ne-am obicinuit a ceti 
slavoneşte; dar necunoscînd această limbă, care ne este străină, nu a noastră, putem de multe 
ori să cădem în greşeli..." 

Dar toate încercările de a reînvia un trecut mort au rămas infructuoase. Limba slavă nu 
mai putea dăinui multă vreme în bisericile noastre, nici chiar sub forma cărților bilingve. 

în aceste vremuri de răscruce, cînd clerul nu mai putea mînui slavona, iar limba 
maternă nu era încă pregătită să pătrundă în altar, începe să se introducă în unele biserici, 
desigur sub influența marilor patriarhi şi cărturari greci de la curtea domnească, serviciul 
divin în limba greacă. La curtea lui Şerban Cantacuzino şi a nepotului 'său de soră Constantin 
Brîncoveanu, întemeietorii ai Academiei greceşti şi sprijinitori ai ortodoxiei în Orientul 
oprimat sub stăpînirea turcească, vin cei mai de seamă prelați ai Răsăritului grecesc, în frunte 
cu marele cărturar şi luptător pentru păstrarea normelor de credință pravoslavnică, patriarhul 
Dosoftei al Ierusalimului. Sub influenţa acestor mari cărturari ai ortodoxiei s-a introdus, la 
început în unele biserici, slujba religioasă în limba grecească. 

! Iată, pentru documentare, lista cărților bilingve tipărite la episcopia din Bu7ău, unde 
păstorea Mitrofan: 

1697 - Triod 

1698 - Minei 

1699 — Molitvenic 

1700 - Octoih şi Triod 

1701 — Molitvenic 

1701 - Penticostar 

1702 — Liturghier 

1702 — Molitvele vecerniei.O altă ediţie, se pare, in 1703, I. Bianu şi D. Sima-ne 
scu, Bibi. românească veche, IV (Adăogiri şi îndreptări), p. 29, nr. 38. 

Era o încercare de a întări biserica, îndrumînd-o direct către izvorul Evangheliei şi al 
Liturghiei, căci se ştia de mult la noi că sursa scripturilor sfinte este limba grecească: 

„Apa totu-i mai curată şi mai limpede în izvor decît în păraie, că de ce să depărta apa 
de izvor, totu-i mai înmestecată şi mai turbure; aşa-i şi izvoditul scripturei sfinte, totu-i mai 
curată în limba ce-au grăit Duhul Sfînt... în Testamentul Nou, grecească", spusese, încă din 
1651, Simeon Ştefan, în predoslovia Psaltirei sale. 

Dar limba greacă nu era nici ea înțeleasă nici de masele populare şi nici de cler. 
Academia întemeiată de Şerban Cantacuzino şi de Brîncoveanu nu avusese vreme să-şi dea 
roadele. Limba română trebuia să-şi croiască drumul către altar şi să devină limba bisericii. 
Da fapt, pe timpul lui Brîncoveanu — ca şi mai înainte — se citeau, în unele biserici, în limba 
poporului, cărțile fundamentale ale credinţei: Evanghelia, Faptele Apostolilor şi Cazania, pe 
cînd liturghia cu partea cîntată se oficia în siavoneşte sau în greceşte. Aceasta ne-o confirmă 
şi pastorul anglican Edmund Chisthul, care a însoțit pe ambasadorul englez din 
Constantinopol în drumul spre patrie şi care a fost oaspetele lui Brîncoveanu şi al stolnicului 
Constantin Cantacuzino. 

Munca începută astfel în veacul al XV-lea în ținuturile muntoase ale Maramureşului şi 
continuată în toate provinciile româneşti, dusese ia introducerea parțială a limbii române în 
biserică. Ea trebuia cu vremea să triumfe definitiv. Cărțile de ritual trebuiau transpuse şi în 
limba poporului şi în această strădanie, se desfăşoară de la o vreme activitatea lui Antim 
Ivireanu. El retipăreşte Evanghelia (1705), Apostolul (1704) adoptate serviciului divin din 
vremea lui Şerban Cantacuzino. 

începînd din 1706, Antim Ivireanu, pe atunci episcop de Rîmnic, văzînd că limba 
slavă nu mai poate fi menţinută în biserică şi, pe de altă parte, nici limba grecească nu putea fi 
introdusă, începe patronarea muncii grele de traducere şi tipărire a textelor de ritual. 

Din această activitate, au ajuns pîră la noi următoarele cărți: 

1706 — Molitvenic 1706 - Octoih 

1712 — Octoih 

1713 — Liturghier 1715 — Molitvenic 1715 -Ceaslov 1713 — Liturghier 

Aceste cărți erau destinate 1ă fie întrebuințate în serviciul bisericii. Prefeţele sînt în 
această privinţă concludente: 

„Cum ca alte toate ce s-au scos româneşte, acum spre trebuința preoților şi a 
norodului au fost de folos foarte, iată încă şi aceasta—m este vorba de Molit-venicul din 1706 
— mai tare a fi că ce nu e ca alte cărți bisericeşti a sluji în vremi rînduite, ci putem zice în tot 
ceasul". 

Molitvenicul din 1713 conține o altă dovadă hotărîtoare .-,„Mărturie cum că nu iaste 
oprită a sluji liturghia fieştece pravoslavnic în limba sa". Mărturia este textul din scrisoarea 
Apostolului Pavel către romani, „la capitolul III, stih 29", pe care se întemeiase mai înainte 
patriarhul Antiohiei „Kyr Theodor 

Valsamon", cînd la întrebarea patriarhului de Alexandria dacă este cu putință ca 
armenii, sirienii şi alte neamuri „să slujească sfînta liturghie pre limba lor", răspunse: „de nu 
vor şti limba elinească, să slujească în limba lor." 

Impulsiunea dată de Antim Ivireanu pentru introducerea limbii naţionale în biserică, 
deşi înăbuşită în timpul domniilor fanariote, a sfîrşit totuşi prin a birui. 

Dar meritul cel mare al lui Antim Ivireanu, în istoria literaturii noastre, îl formează 
Didahiile sale. 

DIDAHIILE. Mitropolitul Antim este, după cît ştim pînă acum, primul care, rupînd cu 
tradiția, se urcă în amvonul mitropoliei, în zilele marilor sărbători, ca să grăiască poporului 
său drept de la suflet la suflet. Pînă la el, în biserica noastră, locul predicii îl ţinea cazania; dar 
cazaniile, alcătuite cu multe veacuri în urmă, cuprindeau explicarea textelor evanghelice în 
linii general-omeneşti, ca pentru toate vremurile şi pentru toate societățile, pe cînd societatea 
românească de la începutul secolului al XVIII-lea avea nevoie de o învățătură vie, adaptată la 
nevoile ei duhovniceşti, la suferinţele ei, la durerile ei. Mitropolitul Antim a înţeles acest mare 
adevăr şi, de pe înălțimea amvonului, el a ştiut să găsească cuvinte mişcătoare de mîngiiere, 
care răsunau adînc în suflete, alinînd necazurile unui neam întreg, ca de pildă acele discrete 
aluzii la lăcomia nesăţioasă a turcilor, care nu mai conteneau cu biruri şi angarale. 

Ce impresie puternică trebuie să fi produs asupra domnului şi boierilor, adunaţi în 
biserica mitropoliei, clipa solemnă cînd vlădica, ridicînd spre cer privirea rugătoare, cerea 
Sfintei Fecioare, în ziua în care se comemora adormirea ei, să „dea luminatului nostru domn 
puterea" ca să apere ţara „de lupii cei văzuți şi nevăzuţi”, şi să păzească „această boierime de 
toate primejdiile şi de toate vicleşugurile vicleanului şi să le dea dragoste, uniciune, sporiu şi 
ajutor întru toate". 

Ca un adevărat „vraciu * al sufletelor” — cum se numeşte singur — subliniază 
calitățile şi defectele societăţii pe care o călăuzea, şi, cu o dragoste creştinească neţărmurită 
uneori, cu energie nebiruită alteori, caută să înfrî-neze răul şi să promoveze binele. Genul 
oratoriei religioase, tot atît de vechi ca şi creştinismul, cultivat cu ardoare în toate bisericile 
Răsăritului şi Occidentului, a ajuns fireşte la teme, imagini şi formule consacrate, care s-au 
impus şi au trecut de la un predicator la altul. Desigur că în cuvîntările mitropolitului Antim 
se găsesc imagini ca: „şi cînd ieşim de la biserică, să nu ieşim deşerţi, ci să facem cum face 
ariciul că, după ce merge la vie, întăi să satură el de struguri, şi apoi scutură viţa de cad 
broboanele jos şi să tăvăleşte pre Jos de se înfig în ghimpii lui şi duce şi fiilor", imagini ce pot 
veni de la Sf. loan Damasceanul?. Vor mai fi, desigur, şi altele — poate chiar de la con- 
temporanul său Ilie Miniat — dar valoarea didahiilor lui Antim Ivireanu stă în claritatea 
planului, în precizia ideii şi a formei, şi în vioiciunea stilului — şi mai ales în legătura lor cu 
societatea timpului. Este o predică vie pentru contemporanii săi. 

1 Vraciu" însemna în limba veche „doctor". 

> D. Russo, Studii şi critice, p. 24, nr. |. 

Didahiile sale ne dezvăluie, cu multă căldură, colţuri interesante din patriarhala viață 
românească de altădată, care, cu toată simplitatea ei, avea şi trăsături etice, pline de duioşie: 

„Am înţeles —m grăieşte el marilor boieri — cum că este obiceiul de vă adunaţi seara 
în divan şi faceți puţină oraţie înaintea domnului şi după aceea cereți iertăciune. Şi măcar că 
nu mi s-au întîmplat pînă acum să văz cu ochii, iar foarte mi-au plăcut şi am fericit obiceiu 
bun ca acesta, că este lucru cuvios a cere iertăciune de la stăpîn şi unul de la altul şi nu numai 
mai marii noştri, nu numai întru această zi, ce vom să intrăm în zilele sfîntului post, ci pociu 
zice că să se cuvine să cerem iertăciune în toate zilele." 

Atenţia mitropolitului se îndreaptă însă, cu deosebită grijă, spre năravurile rele care 
duceau societatea românească a timpului său la decădere şi pe care se străduia din răsputeri să 
le stîrpească. Privirea atentă a mitropolitului nu scapă acel nărav urît al poporului nostru, care 
a impresionat neplăcut pe străini: sudalma. Contimporanul său, Del Chiaro, ne înfăţişează în 
memoriile lui, cu oarecare admiraţie, îndemînarea cu care „băieţi de şapte-opt ani conduceau 
grupe de cai la adăpost"; dar adaogă imediat că: 

„„.. dacă vreun cal se abătea din grup, băiatul îl striga rechemîndu-l cu înjurături 
triviale, iar dacă nu izbutea, începea să plîngă, continuînd totuşi pomelnicul de înjurături 
obscene, fără să cunoască înţelesul lor. în popor, părinții înşişi deprind copiii cu înjurături şi 
se delectează cînd aceştia descurcă primele silabe din expresii triviale, măgulindu-se chiar 
cînd combină noi înjurături. în timpul celor şapte ani de şedere în Valahia, n-am avut ocazia 
să aud ca cineva să fi fost pedepsit pentru înjurături, fie de către instanţele judiciare sau de 
cele bisericeşti." 

Cu adîncă indignare, Antim se ridică în predicile sale, rostite de pe înălțimea 
amvonului mitropoliei, împotriva acestui nărav care ne scobora înaintea străinilor: 

„Ce neam — întreabă el — înjură ca noi de lege, de cruce, de cuminecătură, de morţi, 
de pomene, de luminare, de mormînt, de suflet, de colivă, de prescuri, de ispovedanie, de 
botez, de cununie şi de toate tainele sfintei biserici? Şi ne ocărim şi ne batjocorim înşine 
legea; cine dintre păgîni face aceasta?" 

Se pare că autoritatea bisericii începuse să scadă, în parte — trebuie s-o spunem; 
reiese aceasta chiar din unele predici ale mitropolitului — şi din pricina clerului, care nu era 
totdeauna la înălțimea misiunii sale. Lumea se ducea mai des „pre la circiume, pre la hore şi 
pre la jocuri”, decît la biserică, iar cînd venea la „sfintele biserici”, în loc să asculte slujba şi 
să se împărtăşească cu „hrana cea duhovnicească", „vorbesc şi rîd şi fac cu ochiul unul altuia, 
mai rău decît pe la circiume". 

Combătind cu energie această lipsă de respect față de cele sfinte, el atacă apoi 
fățărnicia şi bigotismul acelor boieri care găsiseră mijlocul de a ocoli taina spovedaniei, avînd 
„cîte doi duhovnici, unul la ţară şi altul la oraş: la cel de la ţară, ca la un om prost, spune 
păcatele ce le socoteşte el că sunt mai mari, iar la cel de la oraş spune păcatele ce le socoteşte 
că sunt mai mici, — neguţătorind şi meşteşugind taina ispovedaniei". 

Nici pe frumoasele jupînese din vremea lui Brîncoveanu, îmbrăcate după moda 
grecească şi iubitoare de lux, nu le cruţă. într-adevăr, năzuința 

după podoabe a jupîneselor de la curtea lui Brîncoveanu uimise şi pe străini. Acelaşi 
Del Chiaro ne semnalează astfel luxul din timpul său: 

„în zile de sărbătoare — spune el — se gătesc cu haine bogate şi juvae-ruri scumpe, cu 
salbe de monede de aur de diferite mărimi, pînă la valoarea de zece galbeni una." 

Mitropolitul Antim, într-o predică, ține să scoată în lumină şi această uşurinţă a 
cochetelor contimporane şi, luînd ca pildă pe Sara, soția lui Avraam, care nu se sfia să-şi 
primească oaspeţii frămîntînd pîine, întreabă: 

„Oare să fie acum vreuna aşa? Ba, căci ia scoate mîna Sarei! O văd plină de cocă. 
Scoate şi mîna unei muieri de acum! O văd plină de inele şi de scule. Caut şi văd faţa Sarei, 
plină de pielm !. Văd şi faţa unei muieri de acum, plină de fleacuri drăceşti."” 

Dar ceea ce este de admirat la acest mitropolit, străin ca origine de neamul nostru, este 
energia cu care, ridicîndu-se la înălțimea vremurilor sale, pune degetul pe rana de care sîngera 
poporul său. în epoca în care el a păstorit, luptele sîngeroase dintre partidele boiereşti şi 
patimile dezlănţuite de ele, deşi păreau domolite prin cîrmuirea înțeleaptă şi blîndă' a lui 
Brîncoveanu, totuşi, mocneau în adînc şi aveau să tîrască în curînd, în volbura lor, nu numai 
persoana şi copiii domnitorului, ci şi autonomia ţării. în acea atmosferă de patimi, de ură, de 
invidie şi de comploturi, mitropolitul Antim, cu autoritatea morală pe care i-o dădea nimbul 
de sfinţenie al misiunii sale, adresa boierilor în ziua în care biserica comemora Schimbarea la 
Faţă, cuvinte de înfruntare ca acestea: 

„Hristos zice: « Pacea mea o dau vouă», iar noi nu voim să avem pace între noi, ci ne 
turburăm pururea pentru fieştece, ca valurile mării cînd le suflă vîntul. Hristos zice: « Nu 
Judecareţi ca să nu vă judece », iar noi de ar fi cu putință să nu ne treacă nici zi, nici ceas, cu 
judecarea şi cu grăirea de rău, nu numai pre cei ce-i ştim, ci şi pre cei ce nu-i ştim. Hristes 
zice: « Precum pohtiți voi să vă facă vouă oamenii, faceţi şi voi lor»; noi pohtim să ne 
cinstească toţi, să ne dea toți plocoane şi daruri, să ne dea de să ne fericească, să ne grăiască 
de bine, să ne facă toți după pohta noastră, să nu ne stea nimeni împotrivă, nici să ne zică 
nimica de am face verice rău. lar noi pohtim să osîndim pre toți, să nu dăm nimănui nimica, să 
nu facem nimănui nici un bine, nici să se folosească nimenea de noi; pre toți îi hulim, pre toți 
îi grăim de rău, pre toţi îi pîrîm, pre toți îi luăm în rîs şi în batjocură; tutora le zicem că sunt 
nebuni şi fără nici o socoteală; numai pre noi înşine, voiu cuteza a zice, ne facem şi mai 
înţelepţi decît Dumnezeu." 

Revenind asupra aceleiaşi teme, într-o altă predică, el caută să zguduie adînc 
conştiințele, subliniind, cu toată vigoarea, fățărnicia contimporanilor: 

„Ce folos a fi galben şi ofilit de post, iar de pismă şi de ură a fi prins? Ce folos este a 
nu bea vin şi a fi beat de vinul mîniei? Ce folos este a nu mînca carne şi cu hule a rupe carnea 
fraţilor noştri?" 

Pentru a întinde ramura de măslin celor ce se învrăjbeau şi se urau, el evocă — într-o 
imagine plină de plasticitate prin gradaţie şi contraste, şi de rezonanțe melodice prin simetria 
părților — scena din Evanghelie, cînd 

! Făină albă ce se presară pe pîine. 

corabia care purta pe apostoli şi pe Mîntuitorul adormit este surprinsă de furtună: 

„Mi se pare ca şi cînd aş vedea înaintea ochilor mei chipul ei: de toate părțile să se afle 
vînturi mari, să se strîngă împrejurul vîntului nori negri şi deşi, toată marea să spumege de 
mînie şi pretutindenea să se înalțe valurile ca nişte munți. Mi se pare că văz corabia 
apostolilor că se luptă cu multă săl-bătecie în turburarea mării: de o parte o bat valurile, de 
altă parte o bat vuiturile şi o turbură; de o parte o ridică spre ceriu, de altă parte o pogoară la 
iad. Mi se pare că văz pe feţele apostolilor... moartea zugrăvită... şi toți cu suspi-nuri şi cu 
lacrămi cerea cu rugăminte ajutor de la Hristos ce dormea: Doamne! rnîntuieşte-ne că 
pierim!" 

Şi explicînd apoi minunea liniştirii valurilor, numai prin credința cu care apostolii uniți 
într-un singur suflet şi într-un singur glas, s-au rugat Domnului: , Doamne! mîntuieşte-ne că 
pierim", el face o discretă aluzie la suferințele şi la durerile țării: (,,... Toţi pătimesc, toţi sunt 
în scîrbă!, toți suspină sub jugul cel greu al nevoiei... Şi cum dar se va mîntui norodul, cum se 
va scutura această ticăloasă de ţară de sarcina cea grea a relelor ce o supără?..."), pentru ca 
într-o frumoasă peroraţie să îndemne la unire şi la dragoste. 

Dar glasul mitropolitului răsuna în pustiu. 

Cuvîntările lui, menite să răscolească puternic sufletele, nu au avut darul să 
potolească patimile şi să stingă un obicei înrădăcinat din părinți. Şi atunci, Antim se vede 
nevoit să purceadă de la vorbă la faptă: 

„ŞI cine are acel obiceiu — revine el într-o altă didahie — de pîreşte pe fratele său 
creştin, pentru ca să-l păgubească şi să-l sărăcească, să se lase de acel lucru, că toate păcatele 
cîte va face, după ce se va ispovedi şi-şi va face canonul ce-i va da duhovnicul, i se vor ierta, 
iar acel păcat al pîrei nu se va ierta nici cu un mijloc, că este mai mare decit uciderea. Şi iată 
că vă poruncesc şi vouă preoților: cine ar veni la voi să se ispovedească şi va avea acel păcat 
al pîrei, de va da acel om înaintea voastră făgăduială şi se va cheză-şui cum că nu va mai pîrî 
pe nimeni în viaţa lui, voi să-i dați iertăciune, dar să-l şi canonisiţi, apoi să se şi cuminice; iar 
de nu va vrea să se părăsească, să-l lipsiți de sfinta taină." 

Şi tot astfel, se vede nevoit să ia măsuri represive şi împotriva neguțătorilor, care, 
lăcomindu-se la cîştig, nesocoteau sărbătorile şi călcau pravilele: 

„lată vă zic, iubiţilor mei, şi vă învăţ cu frica lui Dumnezeu, ca un părinte sufletesc şi 
păstor ce vă sunt, să veniți în fire şi să vă căiți de lucrurile cele necuvioase... Şi vă poruncesc 
tuturor, cîți sunteți cu meşteşug şi cu neguţătorii, veri de ce bresiâ, ca de acum înainte 
duminicile şi sărbătorile cele rnari, ce se numesc domneşti... să vă închideţi prăvăliile şi nici 
să vindeţi, nici să cumpăraţi, nu numai de la creştini, ci nici de alte limbi, ce nu sunt de legea 
noastră, nici să lucraţi. Şi precum zic să faceţi, că nefăcînd, să ştiţi bine că vă voi pedepsi 
bisericeşte cu pravila... şi încă şi pre cei cari se vor arăta semeți şi tari de cap şi nu se vor 
supune direptăţii şi poruncii bisericeşti, îi voi pedepsi şi cu domnia." 

1 „Scîrbă" însemna in limba veche „mihnire". 

măsurile represive, au creat nemulțumiri. Astfel, aceste înfruntări ale mitropolitului, în loc să 
aducă pe cei rătăciți pe calea dreaptă, au stîrnit, dimpotrivă, animozităţi, într-o societate care 
nu mai preţuia după cuviinţă ordinea bisericească. Ecoul acestor animozităţi l-am văzut în 
conflictul dintre Antim Ivireanu şi Brîncoveanu. 

După detronarea lui Brîncoveanu, în ultimul an al păstoririi sale, Antim îvireanu a 
publicat un volum de Sfaturi creştine politice, în versuri greceşti, influențate şi în bună parte 
împrumutate din literatura parenetică bizantină. 

în evoluţia literaturii vechi, Antim Ivireanu are meritul de a fi stimulat introducerea 
limbii materne în bisericile din Ţara Românească şi de a fi fost iniţiatorul predicii — o 
predică vie adaptată nevoilor societăţii şi timpului, de o mare înălțime morală şi o reală 
frumuseţe stilistică. El a dat o strălucire deosebită domniei lui Brîncoveanu, fiindcă 1-a ajutat 
ca, potrivit unei tradiţii mai vechi a domnilor Basarabi, să ia sub oblăduirea lui creştinătatea 
ortodoxă oprimată sub vitrega stăpînire a turcilor. Prin osîrdia lui Antim Ivireanu, darurile 
tipografiilor noastre domneşti mergeau pînă departe la arabii din Siria şi la ivirii din munţii 
Caucaz. 

Unul dintre discipolii săi, care a învăţat de la el meşteşugul tiparului şi care a 
îndeplinit pe plaiurile Caucazului munca, pentru slava Domnului, de a da ivirilor primele 
tipărituri ale scripturilor sfinte, ardeleanul Mihail Ştefanovici, a găsit pentru el următoarele 
cuvinte de dreaptă preţuire: 

„„.. ca pre un mărgăritariu scumpii, legată cu aur întru vindere, oarecînd fiind prețuit, 
şi din ţara ta scos, şi în partea locurilor noastre adus şi nemerit, ai strălucit ca o rază 
luminoasă." 

BIBLIOGRAFIE 

Viaţa mitropolitului Antim Ivireanu. Date contemporane se găsesc la: Anton Măria del 
Chiar o, Istoria delle moderne rivoluzioni della Valachia, Venezia, 1718; reeditat de N. lorga 
în 1914, la Văleni, tradus în româneşte de S. C. Cristian, după textul italian sub titlul: 
Revoluţiile Valachiei de Anton Măria del Chiaro Fiorentino, laşi, „Viaţa românească", 1929. 
Radu Popescn, Cronica, publicată în Magazinul istoric pentru Dacia al lui N. Bălcescu şi 
Treb. Laurian, tom. IV, p. 49 —51. Un alt izvor contimporan este cronica grecească a Ţării 
Româneşti, scrisă de Mitrofan Grigoraş, publicată în textul original grecesc, cu traducere 
românească şi cu un studiu introductiv de D. R u s s o, în Revista istorică română, IV, 1934, 
p. | — 43 şi reprodusă în Sfudiigreco-remâne, Opere -postume, tomul II, p. 409 — 461. C. 
Erbiceanu, Un document de la mitropolitul Ungro-Vlahiei, Antim Ivireanul, în Biserica 
ortodoxă română, anul XV (1891), p. 60 şi urm., şi XVII (1893— 1894), p. 130 şi urm., 225 
şi urm. C. Erbiceanu, învățătura bisericească a vlădieci Antim, în Biserica ortodoxă, XVI 
(1892—1893), p. 769 şi urm. Şt. Dinulescu, Vieața şi activitatea mitropolitului Terei 
Românesci Antim Ivireanul (1708—1716), Cernăuţi, 1886. Tipărit separat din Candela 
(vechea revistă bucovineană). Emile Picot, Notice biographique et bibliographique sur 
l'imprimeur Anthime d'Ivir Mitropolitain de Valachie, în Nouveaux melanges orientaux, Paris, 
Imprimerie naţionale, 1886, p. 515—560. La sfîrşit se dă o descriere a cărților publicate de 

marele mitropolit. Informaţiuni prețioase se găsesc şi in studiul cu caracter de 
popularizare al lui N. Do bre seu, fost profesor de Istoria bisericii române la Facultatea de 
Teologie din Bucureşti: Vieaţa şi faptele lui Antim Ivireanul, Mitropolitul Ungrcvlahici, 
Bucureşti, 1900 (Biblioteca Steaua, nr. 20). B. Iorgulescu, Omorirea mitropolitului Ivireanu, 
în Literatură şi artă, IV (1889), p. 772 şi urm. C. Erbiceanu, Ceva despre Antim Ivireanu, în 
Biserica ortodoxă, XXX (1906—1907), p. 1346 şi urm. N. I o r g a, Mitropolitul Antim 
Ivireanu în luptă cu Ierusalimul, în Acad. Rom., Anale, tom. LV, 1934—1935, p. 29 
(menţiune); acelaşi, între Antim şi Mitrofan, mitropoliţii Țării Româneşti, în Biserica 
ortodoxă română, 1935, p. 1— 5, 113—117; acelaşi, Despre uciderea mitropolitului 
Antim, ibidem, p. 225- 

Opera. Textele tipărite de Antim Ivireanu se găsesc descrise pe larg, cu extrase din 
prefețe şi epiloguri şi uneori cu facsimile, în |. BianuşiNervaHodoş, Bibliografia 
românească veche, voi. I, Bucureşti, 1903, p. 481, 482, 485, 489, 492,495, 497,584, ş.a. 
(veziindicele), cf. şi completări la I. Bianuşi DanSimonescu, Bibliografia 
românească veche, voi. IV, Buc, 1944, C. Erbiceanu, Cel dinţii Octoih imprimat în Valachia 
în româneşte, în Biserica ortodoxă, anul XVI (1892- 1893), p. 800 şi urm. 

Didahiile lui Antim Ivireanu ni s-au păstrat în manuscrise. Primul manuscris a fost 
descoperit de episcopul Melhisedec, în anul 1871, în biblioteca episcopului de Buzău — 
atunci decedat — Dionisie. Manuscrisul fusese copiat la 27 iulie 1781, de arhimandritul 
Grigorie Deleanul. Acest manuscris a fost dăruit Academiei Române, în şedinţa de la 18 
martie 1886, unde a fost catalogat sub numărul 549 şi publicat de I o a n Eiann, Predice 
făcute pe la praznice mari de Antim Ivireanul, mitropolitul Ungro-Vlahiei (1709—1716), 
publicate după manuscrisul de la 1781... cu notițe biografice... de P.S.S. episcopul 
Melchisedec, Bucureşti, 1886. în editarea predicilor, Bianu a grupat la un loc predicile 
referitoare la aceeaşi sărbătoare, de exemplu r două privitoare la Adormirea Maicii Domnului, 
două la Sf. Dumitru, două la Crăciun, cinci la Florii etc. 

Manuscrisul original al Didahiilor lui Antim a fost descoperit în biblioteca mănăstirii 
Căldăruşani, în anul 1881, de C. Erbiceanu şi dăruit Academiei Române, unde se păstrează 
sub numărul 549. El a fost publicat de C. Erbiceanu, Didahiile ţinute în mitropolia din 
Bucureşti de Antim Ivireanu, mitropolitul Ungro-Vlahiei, 1709— 1716..., cu notițe biografice 
de P.S.S. episcopul Melhisedec, Bucureşti, Tipografia Cărţile bisericeşti, 1888. C. Erbiceanu, 
întemeindu-se pe manuscrisul original, a urmat ordinea cronologică a duminicilor şi 
sărbătorilor. După P. Haneş, Erbiceanu, deşi are dinainte originalul lui Antim, reproduce însă 
în multe părți textul ediţiei din 1886 al lui Bianu (vezi P. V. Ha n e ş, Antim Ivireanu, 
Predici, p. XXIX, notă). Textul original al lui Antim Ivireanu a fost publicat de Petre V. 
Haneş, Antim Ivireanu, Predici, cu o prefaţă şi indice de cuvinte, Bucureşti, Minerva, 1915. 
Haneş grupează didahiile în două a) Predici, aşezate în ordinea ediţiunii din 1888, care este şi 
a originalului, şi b) Cuvintări funebre. Un manuscris interesant a fost semnalat de St. B er e- 
chet în articolul: încă un manuscris al lui Antim Ivireanu (1709), în Neamul românesc literar, 
II (1910), p. 216 şi urm., 232 şi urm., articol reprodus în broşura: Documente slave-de prin 
arhivele ruse, Bucureşti, 1920, p. 17 —26. Ms-ul are titlul: Chipurile Vechiului şi Noului 
Testament şi cuprinde o „rodoslovie" (genealogie) a prorocilor, patriarhilor şi regilor de la 
Adam pînă la Hristos. Este închinat lui Brîncoveanu şi este scris frumos, împodobit cu 
chenare şi ilustraţii de mîna mitropolitului Antim Ivireanu în Tîrgovişte, la 1709. Se păstrează 
în Muzeul Academiei Imperiale din Kiev (nr. 529), unde a fost dus din consistoriul de la 
Chişinău, în 1884. După cum ne încredințează Berechet, „este cea mai însemnată capodoperă 
de caligrafie şi zugrăveală eşită din mîinile lui Antim". Are 515 portrete şi 3 schiţe care, „în 
combinarea aşa de artistică a culorilor şi în fineţea trăsăturilor, arată în Antim un artist 
desăvîrşit”. 

Episcopul Melhisedec a publicat în 1889, volumul II de predici, după un manuscris 
păstrat apoi la Academia Română, sub nr. 525: Didachiile mitropolitului Ungro-Vlahiei 
Antim Ivireanul, 1709—1716, făcute pentru toate duminecile, înccpind de la dumineca 
Fariseului şi pentru toate sărbătorile anuale, mari şi mici; dar argumentele aduse pentru 
paternitatea lui Antim nu sînt convingătoare. 

O ediţie populară a dat Dr. I. C o r n o i, Antim Ivireanu, Din Didahiile ținute în mitro- 
polia din Bucureşti, cu notițe bibliografice, în colecţia „Autori români vechi şi contemporani", 
Bucureşti, Socec, 1895. 

Pentru Sfătuiri creştine-politice, ci. descrierea la Ion Bianu şi Nerva Hodoş, 
Bibliografia românească veche, I, p. 498 — 499. CI. şi C o n st. Erbiceanu în Biserica 
ortodoxă română, XXX, p. 1201. 

UN TRADUCĂTOR ÎN VERSURI AL PSALTIRII LA CURTEA LUI 
BRÎNCOVEANU: TEODOR CORBEA 

între cărturarii oploşiți la curtea lui Brîncoveanu se aflau şi fiii popii Ion Corbea, 
gocimanul (epitropul) bisericii cheilor din Braşov. Popa Ion Corbea, venit la bătrîneţe în 
Muntenia, s-a călugărit, iar fiii săi au intrat în slujba lui Brîncoveanu. Amîndoi ştiau bine 
latineşte şi au fost folosiţi de domnitor pentru solii. 

Cel mai mare, Da vid, primul intrat în serviciu, a fost trimis de Brîncoveanu în Ardeal, 
pentru a înteţi rezistența braşovenilor împotriva unirii, în Moldova, pentru a duce tratative cu 
Turculeţ, comandantul podgheazurilor polone, şi în cele din urmă în Rusia, la curtea lui Petru 
cel Mare. Ţarul a rămas aşa de mulţumit de solul lui Brîncoveanu, încît în 1707 I-a cerut şi 1- 
a reținut la Petersburg, ca ajutor al lui Nicolae Milescu, care ajunsese în asfințitul vieţii. Abia 
intrat în serviciu, David Corbea a fost trimis într-o misiune diplomatică pe lîngă Francisc II 
Rakotzi, căruia ţarul vroia să-i ofere coroana Poloniei. întorcîndu-se din această misiune, se 
îmbolnăveşte şi moare la Varşovia în vara anului 1707. 

Fratele mai mic, Teodor, a mers şi el pe căile înaintaşului său. A intrat în slujba 
Cantacuzenilor. A trecut apoi în serviciul lui Brîncoveanu şi a fost trimis, în locul fratelui său, 
cu solii în Rusia. El a încheiat tratativele dintre Brîncoveanu şi Petru cel Mare, prin care ţarul 
garanta lui Brîncoveanu şi urmaşilor săi tronul Munteniei. După izbucnirea războiului dintre 
ruşi şi turci, cînd Brîncoveanu oscila, Teodor Corbea, aprobînd atitudinea lui Toma 
Cantacuzino, a trecut cu acesta fățiş de partea ruşilor. După înfrîngerea ruşilor a fost silit, 
împreună cu Toma Cantacuzino, să plece în Rusia. Aci s-a aşezat definitiv, a luat locul pe 
care-l avusese mai înainte fratele său şi a obținut din partea ţarului cîteva moşii luate de la 
hatmanul Mazepa. 

Teodor Corbea a fost un cărturar de seamă. De la el ne-a rămas un vocabular latin- 
român, Lexicon latino-roman tradus de Todor Corbea sin leromonah Ioasaf din Braşov, sau 
sub titlu latin: Diciiones latinae cum valachica interpretatione, alcătuit după modelul 
dicționarului latin-ungar al lui Albert Molnar (prima ediție, 1611). Este primul dicționar latin- 
român în cultura noastră şi la alcătuirea lui a fost îndemnat şi sprijinit materialmente de 
episcopul Mitrofan al Buzăului (1691-1703). 

Mai importantă însă pentru literatura românească este Psaltirea versificată şi dăruită de 
el însuşi bisericii româneşti din Braşovul unde oficiase serviciul divin tatăl său, după cum 
aflăm din nota finală: „S-a dăruit sfintei biserici a Braşovului de dumnealui pan Theodor 
Corbea vel pisariu i canţilar al prea puternicii imperatorii moschiceşti, în anu 1725, luna mai 
10 dni (zile). 

Cartea are două prefețe în versuri, una în româneşte, alta în rusește, închinate lui Petru 
cel Mare: „Prea maiestatului celui împărătesc, prea milostivul meu stăpîn", în care cărturarul 
braşovean vedea mîntuirea neamului său de jugul turcesc şi de mrejile catolicismului. 

Teodor Corbea întrebuinţează şi el, ca şi Dosoftei, în traducerea sa versuri de diferite 
lungimi, de la versul de 13 silabe pînă la versul popular de 5 silabe; are şi el uneori imagini 
fericite, izbuteşte să redea, în genere, în traducerea lui ideea originalului, în chip fericit, ca de 
pildă psalmul 49: 

Al Dumnezăilor Domn Dumnezău au strigat, 

Şi de la răsăritul soarelui au chiemat 

Pînă la apus, degrabă, lumea şi pămîntu 

Ca să le descopere voia-şi şi cuvîntu 

A frămseței lui iaste bunăcuviință 

Din Sion, în adevăr, cu bunăcredință 

Dumnezău la aiave va veni arătat, 

Cu seamne, ca un mare şi straşnic împărat. 

Cu măriri şi cu slave Dumnezăul nostru 

Va veni, şi n-a tăcea, nici ş-a închide rostu.! 

Dar înclinarea spre diluare, care nu cîştigă nimic în adîncime şi pe care o găsim în 
versurile de mai sus („n-a tăcea, nici ş-a închide rostu"), capătă uneori proporții aşa de mari 
încît se pierde în prolixităţi supărătoare: 


Iubit-am foarte, Ure'chia-şi mie 

în zi şi-n noapte, Cu miil-o mie, 

De nădejde prinsu, Şi într-a mele, 

Că Domnul de susu Eu zile grele 

Al rugei-mi glasu, L-oi chema pre dînsu, 
Ori în care casu Cu plîns într-adinsu. 

îl va auzi Al morţii dureri, 
Strigîndu-l în zi. A mele puteri, 

Că el a plecat De tot au cuprinsu, 
Dintr-al său înalt Ah, şi le-au supusu..., 


pentru textul biblic atît de precis (ps. 116, trad. Gala Galaction): „1—3 Iubesc pe 
Domnul, căci el aude glasul meu şi strigarea mea, că pleacă urechea lui spre mine, în ziua în 
care îl chem cînd mă cuprinseseră laţurile mortii". 

! Iată textul biblic în traducerea lui Gala Galaction (psalmul 50): „Dumnezeul cel prea 
înalt, printre dumnezei, grăieşte şi la sine cheamă pe locuitorii pămîntului, de la răsăritul 
soarelui şi pînă la apusul lui. Din Sion — desăvîrşita frumusețe — Dumnezeu se arată prea 
luminos, Dumnezeul nostru vine si nu tace." 

Psaltirea lui Corbea a rămas însă în manuscris şi nu a trezit în literatura orală a 
poporului ecourile pe care le-a trezit — desigur prin mijlocirea dascălilor de biserici — 
Psaltirea lui Dosoftei. 

BIBLIOGRAFIE 

mente (psalmii: 49, 50, 114, 126) au fost reproduse de prof. I. B i a n u, Psaltirea în versuri 
întocmită de Dosoftei, mitropolitul Moldovei, Bucureşti, 1887, p. XLIX — LV. 


ISTORIOGRAFIA ÎN EPOCA LUI ȘERBAN CANTACUZINO SI A LUI 
CONSTANTIN BRÎNCOVEANU 

COMPILAȚII ŞI CRONICI DE PARTID PE VREMEA LUI ŞERBAN 
CANTACUZINO 

Istoriografia munteană înfăţişează probleme tot aşa de grele — dacă nu mai grele — 
ca istoriografia moldovenească. în vicisitudinile prin care a trecut viaţa de cultură a Ţării 
Româneşti, originalele vechilor cronici s-au pierdut şi n-au răzbătut pînă la noi decît copii 
târzii, imperfecte, pline de lacune şi fără nume de autori. 

Dar ceea ce complică şi mai mult lucrurile şi îngreunează cercetările este faptul că 
aceste cronici nu ni s-au păstrat ca individualităţi de sine stătătoare, independente, ci în 
compilaţii legate una de alta în corpuri de cronici, fără să se vadă totdeauna clar distincția 
între ele. 

VECHILE ANALE PĂMÎNTENE. Am arătat mai sus (p. 141) că, înainte de a se începe în Țara 
Românească marile compilaţii de cronici din a doua jumătate a secolului al XVII-lea, trebuie 
să fi existat letopisețe pămîntene, care însă nu ni s-au păstrat — sau cel puţin nu s-au găsit 
pînă acum în forma lor primitivă. Compilaţia lui Radu Popescu face, precum s-a văzut, 
deseori aluzie la aceste anale naţionale în termeni care nu dă loc la îndoială, ca de pildă 
vorbind de Vladislav vodă, „de carele nici o istorie nu se află scrisă de cinevaş, fără cît zice că 
au perit de sabie în Tîrşor, iar nu scrie, în război, de au avut cu cineva, sau de vreun vrăjmaş 
al lui, sau de nescareva oameni de ai casei lui... ci numai zice că au perit de sabie în Tîrşor. 
După aceasta se cunoaşte ce fel ie oameni au fost rumânii noştri care nici un lucru deplin n- 
au scris! Zice aceasta că au făcut bisearica din Tîrşor care se şi veade." La aceste anale 
pămîntene — probabil, şi nu la compilațiile contimporane — face aluzie şi stolnicul 
Constantin Cantacuzino, în răspunsurile sale la întrebările generalului conte Fernando 
Marsigli şi în catalogul domnilor Valahiei pe care i-l trimite în anexă: „Natali di questo 
Negro (Legendarul Negru vodă), neg/'annali di Valacchia non si fa mentione" (Naşterea 
acestui Negru, în analele Valahiei, nu se face menţiune); sau pomenind victoria lui Mircea cel 
Mare împotriva turcilor—,come g/'annali valachi narrano". 

1 Nu putem accepta ultima părere a regretatului N. Iorga, după care Stoica Ludescu ar 
fi utilizat pentru primii domni „vechile notițe de pomelnice pe care le avea la îndemînă sau 
care i se încredinţaseră de patroni" (Istoria Ut. rem., I, ed. a 11-a, revăzută şi larg întregită, 
Bucureşti, 1925, p. 357), pentru că pomelnicele nu cuprindeau şi anii de domnie ai voie- 

în a doua jumătate a secolului alXVII-lea aceste anale pămîntene au fost adunate, 
înnodate şi prelucrate într-un corp complet de cronică, cuprinzînd istoria completă a 
Principatului muntean, de doi compilatori, care, după toate probabilitățile, sînt: Stoica 
Ludescu şi Radu Popescu. Aceştia au adăugat evenimentele contemporane la care ei au fost 
martori. 

Pentru partea contemporană însă nici Stoica Ludescu, nici Radu Popescu nu s-au 
ridicat la nivelul înalt al istoriografiei la care se ridicaseră cronicarii moldoveni. Aceştia, 
pornind de la concepția pragmatică a istoriei — historia magistra vitae — pe care o 
cunoscuseră în colegiile iezuite ale Poloniei, din sursele clasicităţii latine şi din cele mai bune 
modele ale istoriografiei regatului vecin, se străduiseră să confrunte ştirile pentru a reconstitui 
adevărul istoric: „ca să nu mă aflu scriitoriu de cuvinte deşarte, ce de dreptate", cum zicea 
Ureche. 

Stoica Ludescu şi Radu Popescu trăiesc într-una din epocile cele mai turburi ale 
istoriei muntene, epocă de dezbinări adînci în pătura conducătoare, de patimi care clocoteau în 
adînc şi care mocnesc pînă în epoca lui Brînco-veânu. Este o epocă nenorocită, care se încheie 
cu prăbuşirea domniilor pămîntene şi cu instaurarea epocii fanariote. Boierimea era împărțită 
în două partide vrăjmaşe care se urau de moarte: partida Cantacuzenilor şi partida Bălenilor. 
Postelnicul Constantin Cantacuzino, boier de seamă la curtea lui Matei Basarab, căsătorit cu 
fiica domnului Şerban Basarab, domniţa Elina, a avut şapte băieți şi cinci fete. Băieţii 
primiseră în casa părintească o instrucție aleasă; Şerban a ajuns domn, Iordache era un 
cărturar, care a ajutat la traducerea sfintelor scripturi, stolnicul Const. Cantacuzino s-a dus 
pînă la Padova ca să-şi desăvîrşească cultura, Matei, care avea înclinări artistice, era ctitor de 
mănăstiri frumoase — ca cea de la Sinaia — ceilalți, Drăghici şi Toma, au luat parte activă în 
viața politică. Fetele s-au căsătorit cu reprezentanții de frunte ai boierimii pămîntene: Stanca, 
căsătorită cu Papa Brîncoveanu, este mama viitorului domnitor. Era firesc ca această înrădăci- 
nare a Cantacuzenilor în viața publică a țării şi ascensiunea lor politică să nu fie pe placul 
celor ce simțeau că influenţa lor este stînjenită. Aceştia s-au grupat într-un partid, condus de 
marele logofăt Ivaşcu Băleanu, vornicul Stroe Leurdeanu şi vistierul Hrizea — tatăl lui Radu 
Popescu. 

în toiul luptei de intrigi tesute cu dibăcie, de asasinate crude şi de răzbunări sîngeroase 
—u trageri în ţeapă, aruncări în ocna părăsită, spînzurări în poarta casei — şi-au scris cronica 
Stoica Ludescu, care era logofătul familiei Cantacuzino, şi Radu Popescu, un exponent de 
frunte al partidei adverse. Patimile trăiesc prea adînc în sufletul cronicarilor ca să se poată 
desface de ele. în povestirile lor, evenimentele sînt prea calde de pasiunea care alterează 
adevărul. 

Preludiul luptelor dintre cele două grupări a fost strangularea postelnicului Constantin 
Cantacuzino din porunca domnului Grigoraşco Ghica. înainte de a intra în analiza 
compilaţiilor lui Stoica Ludescu şi Radu Popescu, vom căuta să descurcăm iţele acestei drame 
după un izvor literar contemporan. 

vozilor („Mihai-vodă au domnit ani 19"; „Dan-vodă au domnit ani 23") şi încă mai 
puţin sfîrşitul lor tragic („Dan-vodă... l-au ucis Şuşman-vodă, domnul sîrbilor, cînd era cursul 
anilor 6864" (1356), sau războaiele purtate de domni, ctitoriile lor etc. 

POVESTEA DE JALE DESPRE MOARTEA  POSTELNICULUI C. 
CANTACUZINO 

Moartea tragică a postelnicului Constantin Cantacuzino — care a deschis o eră de 
lupte sîngeroase între partidele boiereşti — a fost povestită pe larg mai întîi într-o poemă în 
versuri greceşti, tipărită la Veneţia, „de un prea bun şi scump prieten" al postelnicului. Poema 
grecească s-a răspîndit în ţară şi a fost cunoscută şi de Stoica Ludescu, care o utilizează. Mai 
tîrziu, în domnia lui Constantin Brîncoveanu, logofătul Radu Greceanu, cronicarul domnesc, a 
tradus-o în versuri româneşti, închinînd-o „prea cinstitei jupînesei Stancăi Cantacuzino", fiica 
postelnicului şi mama domnitorului. Traducerea românească s-a tipărit înainte de 1699 — 
data morții doamnei Stanca. Pînă acum nu s-a găsit însă nici un exemplar nici din originalul 
grecesc, nici din traducerea românească tipărită. Dar o copie manuscrisă de pe traducerea 
românească a lui Radu Greceanu, făcută de Dumitru logofătul, fiul lui Anastase Sufragiul, la 
4 februarie 1735, se păstrează actualmente în Biblioteca Centrală din Blaj. Ea a fost semnalată 
de Şt. Manciulea în catalogul Bibliotecii şi publicată apoi de d. Emil Vîrtosu. Această 
versiune românească, alcătuită din stihuri rimate de cîte 15 silabe, poartă titlul: Poveste de 
jale şi pre scurt asupra nedreptei morți a Prea cinstitului Costandin Cantacuzino, marelui 
Postelnic al Țării Româneşti, şi începe, ca în threnosurile greceşti, cu o încercare de a capta 
compătimirea şi indignarea cititorilor pentru marea nedreptate săvîrşită: 

Pămmtule şi ceriule, stealele şi tu, lună, 

Boiari striini şi rudelor, s-ascultați dimpreună 

împărații şi prințipii şi toată politia, 

De la mare pîn la mic, să vedeţi istoriia, 

Pentru ca să vă minunaţi de marea strîmbătatea... 

Şi toată ticăloasa Ţara această Rumânească 

Cu toate mănăstirile împreună să jălească 

Pre Costandin Postialnicul, pre Cantacozinescul, 

Pre marele acela omu şi prea înțeleptul! 

Firul dramei se începe de la Mihnea-vodă, „scîrba pustietăţii”, care a închis 16 boieri 
mari, „şi într-o noapte i-au omorît şi casele li-au stins" şi care l-a silit pe postelnic să 
pribegească, cu toată casa lui, în Moldova, la fraţii săi. Acolo, „în casa lor, şapte luni şezut-au, 
cu totul slăviți”. în răstimp, Mihnea, grămădind asupra lui la Constantinopol pîri de viclenie, 
căptuşite cu pungi de aur, postelnicul este cerut cu mari amenințări de sultan şi marele vizir de 
la domnul Moldovei. Neavînd încotro, postelnicul pleacă la drum, lăsîndu-şi familia în 
Moldova. A luat cu sine numai pe nepotul său de frate, pe Dumitraşco, care, rămas orfan, 
„sărac, lipsit, nenorocit", din „mahala de la Fener (Fanar), tocma de lîngă mare", se aciuase în 
casa postelnicului, unde fusese primit cu cinste. 

Autorul se opreşte aci pentru a face portretul nepotului, care avea să joace un rol 
sinistru în uciderea unchiului. „Era desfrînat şi fără de ruşine” cînd a intrat în casa 
postelnicului, şi totuşi acesta îl iubea „ca pe un fiu" şi „să nevoia cu învățături, ca să-l înveţe 
minte". Silindu-se „să-l scoată la cinste", „I-a curtenit la Constantin-vodă şi l-a rînduit la 
cămara domnească". 

Dar aci şi-a dat în petic, căci „arapul, cu spălatul nu poate să să albească". „Necuraţii 
şi curvării şi multe furtişaguri" l-au silit pe domn să-l gonească. Dar postelnicul a intervenit, 
„i-au scos capul dăn moarte", „şi iarăş, ca pre un fecior, de pururea îl iubea". 

Cu acest nepot, Cantacuzino pleacă la drum şi, ajungînd la Țarigrad, au intrat, noaptea, 
în casa dragomanului „Panaiotoc", „care ajutor creştinilor pururea să arăta". „Ca la un bun 
prieten, la el au năzuit". Acesta îl primeşte cu cuvinte de îmbărbătare, îl ţine ascuns în casa sa 
pînă domoleşte mînia vizirului şi apoi îl prezintă vizirului. Postelnicul izbuteşte să cîştige 
prietenia turcului, care nu primeşte pungile lui Mihnea, „iar de la el mai puţintel, mai şi de 
Jumătate". Mihnea-vodă este mazilit, iar Constantin Cantacuzino izbuteşte să aşeze în domnie 
pe Ghica-vodă. Dar acesta nu poate rămînea multă vreme pe scaunul ţării, fiindcă, neputînd 
plăti haraciul, este mazilit, în acel timp, Constantin Postelnicul, aflîndu-se la Poartă, şi-a dat 
toată truda ca să aşeze în scaun, în locul domnului mazilit, pe fiul acestuia, pe Grigore, care 
însă avea să-i fie fatal: 

Ci pre Grigorie au pohtit, de i s-au dat domnia, Pre acesta ce l-au omorît, pentru 
prietenia, Aşa fac şi năpîrcile mumănile-şi omoară. 

Că atunci el de ar hi lipsit, n-ar hi luat domnie, Xici tată-său n-ar hi scăpat atunci den 
puşcărie. 

Intraţi în țară, postelnicul a povăţuit cu înțelepciune pe noul domn pînă şi-a întemeiat 
bine domnia şi apoi s-a retras la satele lui, unde „cu lunile sădea", căci „iubea pustiul ca şi o 
turturea". 

— Eu, zice, am bătrînit, ce mai voi eu în lume? 

Că părticiaoa ce mi-au fost, eu mi-am luat din lume! 

Nu-mi trebuiaşte boierie, nici să fiu la Curte, 

Feciorii mei că vor sluji domnului, la Curte. 

Eu să-mi păzesc bisearica şi să mă pocăiescu 

Şi să-mi postescu sufletul, de moarte să gîndescu ! 

între acestea domnul pleacă cu ostile la Uivar (azi Ocna-Mureşului). Nepotul 
postelnicului, Dumitraşco vistiernicul, rămas ispravnic al scaunului, cuprins de lăcomie, 
aruncă biruri şi năpăşti pe bieții creştini, trimițind bani nenumărați la Țarigrad. Bătrînul, 
cuprins de îngrijorare, se duce la el şi-l ia de scurt: 

— Bre, Dumitraşco, ce lucrezi? Bre strînge-ți mintea-n cap, Şi socoteşte cea de apoi 
ce-ţi va veni la cap! 

Că tu ştii țara aceasta, că mulți ca tine-au pus. 

Şi Dumnezeu pre cei ce sînt răi la bine nu i-au dus!... 

Dumitraşco, turburat, dîndu-şi seama de calea cea rea pe care a apucat şi temîndu-se 
ca nu cumva slujitorii să se plîngă postelnicului şi acesta să vădească domnului ce „a lucrat 
acest cîine turbat" şi să-l lipsească de prilejul de a-şi strînge avuţie, se hotărăşte să se 
cotorosească de bătrîn. El scrie atunci 

domnului că postelnicul îi este vrăjmaş, că nu lasă săracii să plătească dăjdule şi 
seamănă zvonul: „că-n locul lui Grigorie, pre Şărban au făcut" domn. înspăimîntă şi pe 
doamnă, sfătuind-o să fugă la turci „dăcindea" (dincolo), că „bătrînul Costandin cu rumânii s- 
au unit şi au făcut răscoala”. Doamna, crezîndu-l, scrie soţului. Acesta se porneşte cu urgie 
împotriva celor trei copii ai postelnicului ce erau la oaste. îi înfruntă; îi suduie; le vorbeşte 
împotrivă, fără nici o pricină. Acum apare în scenă un personaj nou: Caragea, grec 
țarigrădean, care se făcuse „prieten şi firtat" cu Dumitrâşco, Cei »S3. mănînce pe bătrîn”. 
Acesta vîră intrigi în oştire. „Altele zice către domn", altele către fiii postelnicului. Aduce 
mărturii false din oştire. îl aţiță pe domn şi-l aduce de porunceşte să-i scoată din boierie şi să- 
i „trimeată pre la sate". Ceea ce urmează ştim acum din cronici. Bătrînul iese înaintea 
domnului şi caută să-i potolească mînia. Totul e zadarnic. Ajuns la scaun, sare Dumitraşcu, 
care aţiţă din nou pe domn, sfătuindu-l să omoare pe bătrim Domnul trimite atunci, noaptea, 
un căpitan, care ridică fără veste pe C. Cantacuzino într-un car şi-l duce la mănăstirea 
Snagov. Dumitrâşco intervine din nou cu intrigi, spunînd că feciorii postelnicului vor să 
răscoale satele, ca să scape pe tatăl lor. Atunci domnul, întărîtat, dă ordin căpitanului, la 
mănăstire, ca degrabă „să-i facă pieire". Căpitanul porunceşte egumenului ca, „foarte 
degrabă", să se toace, deschide biserica şi trezeşte din somn pe bătrîn. Acesta îşi dă seama că 
nu este încă vremea utreniei, dar vede că biserica este deschisă, „vede făclii şi lumînări, că 
toate erau aprinse", se închină, se roagă, „varsă lacrămi neîncetate", cîndi se spune: 

— Jupîne, mergi să te priceştuieşti, 

Cu viiaţa ceasta putredă vei să o priimeneşti. 

Bătrînul se spovedeşte atunci la părintele duhovnic. „Toată noaptea stă la rugă, cu 
multă osîrdie şi dimineaţa s-au aflat la sfinta liturghie." îşi ia iertăciune de la toţi, se 
pricestuieşte cu sfintele taine şi resemnat în faţa morţii nu spune decît — „Fie numele 
Domnului de acum blagoslovit". leşind din biserică şi intrînd în casă, egumenul porunceşte 
„să facă ospăţu boiarului ca să-l mai îmbuneze". Dar postelnicul se aşază la masă, după 
orînduială. „Nimic din obşte n-au ieşit”, „dar din masă n-au luat nimic": 

Ce zice: — Eu am ospătat pîinea cea îngerească Şi pahar eu am primit să-mi dea 
viiață cerească, Mîncat-am trupul lui. Hristos, nu voiu altă mîncare, Şi sîngele lui am băut, să 
nu aib însetare. Vriadnică iaste hrana ceasta dă sațiu ca să-mi ţie, Şi altă mîncare nu pohteşcu, 
măcar cum să fie. 

Aci, tocmai cînd era momentul culminant al tragediei: strangularea bătrînului de 
stîlpul trapezăriei, se încheie poema în singurul manuscris cunoscut pînă acum. Ritmul de 15 
silabe, în care e scrisă, e greoi în limba românească; versurile sînt uneori şchioape, dar rima e 
bogată şi variată, iar acțiunea bine înnodată, cu momentele dramatice scoase ingenios în 
relief, în literatura noastră ea îşi are însemnătate deosebită, căci este începutul unui gen literar 
nou, care va fi bogat reprezentat în epoca următoare, a fanarioților: cronica rimată. 

Textul poemei se păstrează în Biblioteca Centrală din Blaj sub nr. 216, f. 104—113 şi 
a fost indicat de Şt. Manciulea în Catalogul Bibliotecei Centrale din Blaj, Blaj, 1939. Textul a 
fost tipărit de Emil Vîrtosu, O povestire inedită in versuri despre sfirşitul postelnicului 
Constantin Cantacuzino, Bucureşti, 1940. Titlul poemei este: Poveaste de jale si pre scurt 
asupra nedreptei morţi a prea cinstitului Costandin Cantacuzino marelui Postelnic al Țării 
Rumâneşti, făcută dă prea bun şi scumpu priiatnic al său, întru semnare a dragostii şi a oste- 
neala, tipărindu-se cu a sa cheltuială, însă grecească fiind. Şi acum pre limba rumânească 
scoasă de Radul logofătul Gr ecean u, tot în viersuri tocmită aseamene ca şi cea 
grecească. Cu care mică şi nevrednică osteneală, ca în loc de plecată şi smerită slujbă, mă 
închin dumneaei prea cinstitei jupăneasăi Stancăi Cantacuzino a acestuiaş răposat 
Clostandin-| C[antacuzinc], iubită fiică fiind şi maică prea luminatului si prea creștinului 
stăpinului nostru loan Constandin B[asarab] Blrincoveanul voievod... Leat 7243, mesiţa 
fevruarie 4. însă scoasă după tipar şi scrisă cu mina de Dumitru logofăt sinu Anastase 
Suilr-lagiul, în zilele prea luminatului demn Io Grigorie Chica voevod, trecind doi anfi] dăn 
domnia mării sale, la Paşte. 

I. BianuşiDanSimonescu, Bibliografia românească veche, voi. IV, p. 25, nr. 
32, aşază tipăritura românească între anii 1696— 1699, Snagov. 

STOICA LUDESCU 

VIAȚA. Stoica Ludescu, cum semnează el pretutindeni în acte, era logofătul familiei 
Cantacuzino, omul lor de casă, „bătrîna slugă", cum însuşi semnează în unele acte şi se 
numeşte în cronică. Era cărturarul familiei, care scria actele şi care poate a îndrumat în casa 
postelnicului primii paşi către slovele chirilice ale copiilor. Testamentul din 1681 al doamnei 
Elina, soţia postelnicului, prin care, înainte de călătoria la Sfîntul Mormînt, dispunea de 
averea ei după moarte, este scris de el, şi „Catastiful de toate satele şi moşiile, rumânii, viile şi 
țiganii pe care le cumpărase încă mai dinainte pe vreame cînd au fost măria-sa <Şerban-vodă> 
în cinste boiariu, cu ale măriei-sale dirept cîştig" este scris tot de el, „bătrîna slugă a cinstitei 
sale case". 

Ca om al casei, Stoica Ludescu a avut de împărtăşit cu stăpînii săi suferințele 
prigonirilor şi bucuriile triumfului. în vara anului 1672, cînd Grigore Ghica, hotărît „să surpe 
casa" postelnicului Constantin Cantacuzino, „a pus la opreală mare în turnul clopotniței pe fiii 
postelnicului — afară de Şerban, care se afla atunci în Turcia, împreună cu socrii lui Matei şi 
Şerban, a trimes la ocnă mare şi pe Stoica Ludescu , care a fost slugă bătrîna la casa 
răposatului Costandin postelnicul”. Ludescu a stat închis doi ani fără două luni, pînă în 
decemvrie 1674, cînd, venind în domnie, cu stăruința lui Mihai Cantacuzino, Duca-vodă, a 
trimis de l-a pus în libertate. Şerban Cantacuzino, după ce a apucat scaunul domniei, 
recunoscător pentru devotamentul bătrînului logofăt al familiei, i-a încredinţat sarcina de 
judecător al scaunului din Tîrgovişte. în această situație, Ludescu a ridicat din temelie, cu 
ajutorul domnului, 

biserica din Ludeşti, pe valea Potopului, iîngă Tîrgovişte. în tinda bisericii, Virgil 
Drăghiceanu a descoperit, acum cîțiva ani, mormîntul în care se aflau osemintele soţiei lui 
Ludescu, cu două fiice ale lor. Cronicarul a mai avut un fiu, pe Costandin Căpitanul. Acesta 
se afla în 1674, cînd Duca-vodă a luat domnia, la Țarigrad, împreună cu Cantacuzenii. Trimis 
de noul domn cu cărți împărăteşti, „ca să ție după obicei scaunul domnesc", a fost prins şi pus 
în butuci, învinuit că „umbla cu minciuni". Curînd însă boierii, dumi-rindu-se că într-adevăr 
Duca a fost învestit cu domnia, fug spre munţi, tîrînd cu ei şi pe Stoica. Dar Radu Năsturel, 
despărțindu-se la Curtea-de-Argeş de tovarăşii săi, se întoarce cu Stoica în Bucureşti, la noul 
domn, care dă poruncă să fie scos din ocnă fiul lui Stoica. 

Acestea sînt ştirile pe care le avem, pînă acum, despre Stoica Ludescu. După cum se 
vede, el a fost un cărturar mărunt, de la care cu greu va fi putut porni ideea îndrăzneață de a 
da un corp complet al cronicilor Ţării Româneşti, îndemnul pentru aceasta, logofătul 1-a 
primit de la familia Cantacuzenilor, care țineau să reabiliteze memoria postelnicului, de la 
Şerban Cantacuzino, care avea interesul, şi mai ales de la stolnicul Const. Cantacuzino, care 
tocmai aduna materiale pentru o istorie a neamului, după cum se vede din corespondenţa lui 
cu generalul conte Marsigli. Acesta se interesa de Radu Negru, de tătari, de lista domnilor din 
Tara Românească, de Şerban Basarab, de Brîncoveanu şi mai ales de originea romană a 
neamului. Stolnicul răspunde: „Ceea ce doreşte signoria voastră prea ilustră, cu trecerea 
timpului şi cu mare trudă, aşa cum se poate, eu o fac în limba valahă, mai mult pentru a 
elucida analele acestei provincii”. E probabil chiar ca stolnicul să fi dat o mînă de ajutor la 
întocmirea compilației, căci logofătul Ludescu nu avea de unde cunoaşte şi nici nu se vede a fi 
fost un adînc cunoscător de limbă grecească, în stare să utilizeze poemele greceşti, apărute cu 
cîțiva ani mai înainte la Veneţia. 

I. Compilația Jui Stoica Ludescu. Primind sarcina de a aduna şi de a copia vechile 
anale pămîntene — poate în vederea unei sinteze pe care avea de gînd, după cum se vede, să o 
pregătească stolnicul Const. Cantacuzino — Stoica Ludescu a început prin a copia la rînd, în 
ordine cronologică, cronicile scrise înaintea lui. în forma în care avem compilaţia, este greu de 
definit aceste izvoare. Dar desigur cel mai vechi, începînd de la descălecat şi trecînd repede 
peste primii voievozi, avea ca sîmbure Viața patriarhului Nifon, împletită cu domnia lui Radu 
cel Mare, a urmaşilor săi şi mai ales a lui Neagoe Basarab. 

Primul izvor intrat în compilația lui Stoica Ludescu este deci acest vechi corp de anale 
pămîntene, astăzi pierdut în forma lui primitivă. 

Compilaţia lui Ludescu începe cu o vagă aluzie la descendența neamului din romanii 
care au trecut apa Dunării şi au descălecat pe la Turnu-Severin şi pe apa Oltului. Trece apoi 
după aceasta legenda lui Negru-vodă, „mare herţeg pre Almaşiu şi Făgăraşiu"”. Acesta, 
coborîndu-se de preste munţi „pre apa Diîmboviţei”, „cu toată casa lui şi cu mulțime de 
noroade: români, papistaşi, saşi şi tot feliul de oameni", a descălecat pe Argeş, unde şi-a pus 
scaunul domniei, făcînd curți de piatră şi case domneşti şi biserică mare şi frumoasă”. 
Noroadele lui s-au tins pe sub munti, în jos, pînă la apele Dunării 

şi ale Şiretului. „Arunce şi Basarabeştii, cu toată boierimea ce era mai înainte preste 
Olt, s-au sculat cu toţii de au venit la Radul-vodă Negru, închinîndu-se să fie supt porunca lui, 
şi numai el să fie domn preste toți." Regretatul istoric D. Onciul a lămurit cum s-a format 
această legendă şi a scos la lumină sîrabu-rele istoric din acest amestec de ficțiune şi de vagi 
reminiscenţe istorice. După legenda lui Radu Negru, Ludescu, copiind desigur mai departe 
vechiul letopiseţ, ne dă, ca şi vechile anale moldoveneşti, o listă a domnilor pînă la Radu cel 
Mare, cu anii de domnie şi uneori cu ctitoriile şi războaiele lor. Date ceva mai bogate se 
găsesc la „Mircea-vodă Bătrînul" (Mircea cel Mare) şi la Vlad Ţepeş, unde se dă povestea 
cetății Poenari, zidită cu cetăţenii tîrgovişteni „care pe toţi cîţi au fost tineri cu nevestele lor şi 
cu fete mari, aşa cum au fost împodobiţi în ziua Paştilor, pre toți i-au dus... de au lucrat în 
cetate, pînă s-au spart toate hainele de pre ei". 

II. Viaţa patriarhului Nifon. De la Radu cel Mare înainte, compilația lui Stoica 
Ludescu reproduce — dacă nu cumva această parte era deja cuprinsă în vechile anale 
pămîntene — un fragment din Viața patriarhului Nifon (v. despre ea mai sus, p. 142—145.), 
scrisă de Ga vrii, protul Muntelui Athos, în care viaţa sfîntului se împleteşte cu istoria Ţării 
Româneşti sub domniile lui Radu cel Mare, Mihnea cel Rău, Vlad-vodă cel Tînăr şi Neagoe 
Basarab, a cărui domnie este înfăţişată într-o aureolă de apoteoză. 

După Neagoe Basarab, compilația trece în revistă domniile următoare, concentrînd 
expunerea asupra luptelor fratricide dintre facțiunile boiereşti, în jurul scaunului domnesc. La 
moartea lui Neagoe, se ridică în scaun fratele lui, Preda, ca să ţie domnia pentru nepotul său, 
Teodosie, fiul lui Neagoe, dar boierii buzoieni nu-l primesc, ci aleg ca domn pe Radu-vodă 
Călugărul. Teodosie fuge, cu frații şi cu mama sa, domna Despina, la Constantinopol, unde 
mai tîrziu a murit. în lupta care se dă la Tîrgovişte între Preda şi Radu, Preda cade în luptă. 
Mehmet-bei, venit prea tîrziu în ajutorul lui Preda, izbeşte pe Radu-vodă şi-l prinde viu. 
întorcîndu-se peste Dunăre, Mehmet-bei îngăduie, la Nicopole, lui Bădica comisul — vărul 
lui Preda — să taie capul lui Radu-vodă. 

în aceste lupte sîngeroase dintre partidele boiereşti era cît pe-aci ca tronul Țării 
Româneşti să fie ocupat de un turc. Mehmet-bei, văzînd că tronul țării a rămas vacant, a cerut 
sultanului şi a obținut domnia. Dar Stoica logofătul, care era capuchehaie la Constantinopol, a 
trimis veste în ţară „ca să ridice domn, cum mai curînd, pre Radul-vodă din Afumaţi, pentru 
că piere ţara de turci". Atunci, în acel ceas de primejdie, „s-au adunat boierii toți şi mari şi 
mici şi toată curtea şi au ridicat domn pre Radul-vodă din Afumaţi, ginerele lui Basarab-vodă" 
(Neagoe). Dar Radu-vodă are de susținut lupte grele cu turcii, întețiți de Mehmet, pînă cînd în 
cele din urmă este înlocuit cu Vladislav-vodă. Dar acesta n-a apucat să se instaleze bine în 
domnie, şi este răsturnat de Pîrvu Banul, pe care-l umilise. Radu de la Afumaţi se întoarce, de 
data aceasta cu învoirea turcilor, însă după şapte ani de domnie este răsturnat de boierii 
răzvrătiți, care-l prind la Rîmnic şi-i taie capul şi lui şi fiului său Vintilă. Patimile se aprind 
din ce în ce mai mult. Chiar un egumen ca Paisie, ridicat din mănăstirea Argeşului pe tronul 
Țării 

Româneşti, este adus să-şi taie boierii. Luptele între partide se înverşunează. Capete de 
boieri mari din Divanul domnesc cad rînd pe rînd sub toporul călăului; multe case boiereşti 
apucă drumul pribegiei peste munţi sau peste Dunăre, urzind intrigi la Constantinopol. 
Birurile pe ţară cresc necontenit: „oaie seacă", „năpaste", ;,găleata de pîine", „goştina de 
oierit", dijma din cinci stupi unul. Astfel, din frămîntări, din sînge şi din suferinţe se ţese 
istoria Țării Româneşti pînă la Mihai Viteazul. Pe acest fundal întunecat al istoriei naționale 
apare ca un fulger luminos epopeea războinică a eroului de la Călugăr eni. 

III. Cronica lui Mihai Viteazul. Pentru epoca domniei lui Mihai Viteazul, Stoica 
Ludescu reproduce o versiune a cronicii lui Tudosie Rudeanu, scrisă la curtea marelui domn şi 
copiată în familia Buzeştilor. Nu ne oprim asupra ei, pentru că am analizat-o pe larg, la locul 
cuvenit (p, 146—151). 

IV. Cronica lui Matei Al Mirelor. După moartea lui Mihai Viteazul, Ludescu 
încorporează în compilația sa o cronică în versuri grecești, alcătuită de Matei mitropolitul 
Mirelor. Matei, născut în Pogoniana din Epir, după ce fusese protosinghel şi arhimandrit al 
patriarhiei din Constantinopol, după ce colindase vreo şapte ani prin Moscova şi Lemberg, a 
venit în Țara Românească, unde a fost bine primit de urmaşul lui Mihai Viteazul, Radu 
Şerban Basarab, care i-a încredințat egumenia mănăstirii Dealu, din marginea Tiîrgoviştei. în 
1605, a fost hirotonisit ca mitropolit al Mirelor, o provincie în Asia Mică, ai cărei creştini 
trecuseră în parte la islamism. A preferat însă să păstreze numai titlul de mitropolit şi să 
rămînă mai departe egumen al mănăstirii Dealul, unde îl găsim încă la 1620, cînd copia, „cu 
mîna tremurîndă, necăjit de bătrînețe", o Evanghelie. Pe timpul cît a fost egumen la Dealu, el 
a scris în versuri greceşti o cronică: Istoria celor întâmplate în Tara Românească de la 
Şerban-vodă pînă la Gavril-vodă, care domneşte acum, întocmită de prea sfințitul Mitropolit 
al Mirelor chir Matei din Pogoniana şi închinată prea slăvitului boier chir Joan Catargi. 
Acest loan Catargi era pe atunci ban al Craiovei şi unul din cărturarii timpului, „om cu 
învățătură şi cunoştinţe întinse şi frumoase", cum ne încredințează vlădica. Cronica a fost dată 
de autor unui prieten grec, aflător atunci în Ţara Românească, Pană Pepanos, care, după 
aceea, s-a stabilit în Veneţia, unde, mai tirziu, a întîmpinat pe stolnicul Constantin 
Cantacuzino, pentru a-l aşeza la studii în Padova. Pană Pepanos a publicat cronica lui Matei 
al Mireler, la un loc cu poema lui Sta-vrinos despre Mihai Viteazul, într-o tipografie 
grecească din Veneţia, la 1638. Prin stolnicul Constantin Cantacuzino—probabil — Stoica 
Ludescu a avut la îndemînă opera mitropolitului grec din care, înlăturînd doj anele, sfaturile, 
învățăturile, toate efuziunile morale care aburesc povestirea evenimentelor —m o utilizează, 
uneori traducînd verbal, de cele mai multe ori rezumînd-o. Cu ajutorul lui Matei al Mirelor, 
Stoica Ludescu înnoadă evenimentele petrecute în Țara Românească de la moartea lui Mihai 
Viteazul pînă la Matei Basarab. Se înfăţişează astfel, într-o lumină simpatică, domnia lui 
Radu Şerban Basarab, socrul postelnicului Constantin Cantacuzino, în slujba căruia se afla 
cronicarul, „Domn înţelept, bun şi milostiv, şi viteaz. Şi pre toți streinii iubia, şi țara lui bine o 
rînduise." Se pomenesc războaiele 

lui victorioase cu Szekely Moise şi cu Gabor Bathory; se trece apoi la Alexandru Iliaş, 
la Gavrilă Movilă; la Radu Mihnea, domnul cărturar, iubitor de ordine şi ceremonial, cu 
educația încheiată în mănăstirea Iviron din muntele Athos şi în Veneţia; apoi la Alexandru 
Cuconul şi la Leon-vodă. 

V. 0 Cronică a lui Matei Basarab. Domnia lui Matei Basarab din compilaţia lui 
Ludescu se reazemă pe o cronică ce are şi ea timbrul contemporaneităţii, învălmăşeala şi 
frămîntările de la sfîrşitul domniei lui Leon-vodă şi aşezarea domniei lui Matei Basarab sînt 
notate precis: şi fuga lui Matei Basarab şi a boierilor care ţineau cu el în Ardeal, şi deputăţiile 
numeroase trimise de Leon-vodă ca să-i aducă înapoi, şi încercarea pribegilor de a se întoarce 
cu oşti în ţară, şi trimisul lui Abaza-paşa, „popa Ignatie Sîrbul din Nicopole, ca să vie să fie 
domn ţărei cu voia paşii”, şi luptele care s-au dat, şi lista boierilor şi căpitanilor care au 
comandat ostile lui Matei Basarab şi a boierilor care au căzut în luptă. Aceeaşi precizie şi în 
ziarul de călătorie al domnului la Constantinopol: plecarea din Bucureşti, decembrie 16 zile; 
intrarea doamnei Elina în scaunul din Bucureşti, „marți, decemvrie 18 zile”; sosirea la 
Țarigrad, „Ghenarie în 5"; zbuciumul de la Constantinopol pentru a împrăştia atmosfera 
pîrelor aduse de Radu Leon; audiența la sultan, 9 februarie; purcederea din Constantinopol, 18 
februarie; intrarea în scaunul din Bucureşti, „duminică, martie 10 zile". Oricît de bună 
memorie ar avea cineva, la distanță de două-trei decenii nu ar putea reconstitui aşa de precis 
datele. Ele au fost notate de cineva care le-a văzut desfăşurîndu-se sub ochii lui. Cine dintre 
contimporanii lui Matei Basarab, care a făcut parte din suita lui la Constantinopol, a muiat 
pana în călimară ca să le păstreze posterităţii ? Regretatul N. Iorga înclina a atribui cronica lui 
Udrişte Năsturel, învățatul cumnat al domnului: „A-i atribui acest scurt letopiseţ... nu ar fi, 
credem, prea riscant". Dar după înşirarea ctitoriilor lui Matei Basarab, compilatorul Ludescu 
trecînd la luptele cu Vasile Lupu — „Făcutu-s-au şi războaie în zilele lui" — nu mai păstrează 
în cronica sa accentul contimporan. Războaiele sînt povestite fără amănunte precise, aşa de 
sumar şi de şters, încît nu mai avem impresia că au fost notate de cineva care ar fi luat parte la 
ele, sau măcar ar fi transcris ştirile proaspete, aduse de cei ce se întorceau în triumf de pe 
cîmpul de luptă. Nici măcar pacea care a stins pentru mai bine de zece ani vrajba dintre cei 
doi domni — cînd Vasile Lupu, în amintirea tatălui său, a zidit biserica Stela din Tîrgovişte, şi 
cînd mitropolitul Varlaam, care a aşezat pacea, s-a întîlnit în cetatea de scaun cu Udrişte 
Năsturel —, nici aceste date nu sînt amintite. Şi nici săborul de vlădici şi de preoți „a două ţări 
surori”, ieşit din întîlnirea acestor doi mari cărturari ai timpului şi în care s-a anatemizat 
Catehismul calvin, tipărit de unguri pentru românii din Transilvania. Nu mai vorbim de 
aducerea imprimeriilor în ţară. Este greu de crezut că un cărturar ca Udrişte Năsturel, dacă ar 
fi el autorul, ar fi trecut cu inima uşoară peste aceste evenimente. Afară numai dacă autorul 
compilației nu ar fi folosit izvorul decît parțial, ceea ce nu este exclus. în schimb, la ultima 
ciocnire a lui Vasile Lupu cu Matei Basarab, după intrarea în scenă a lui Gheorghe Ştefan, 
cronica dobîndeşte iarăşi timbrul contemporaneității. Datele sînt precise: „Domnul încalecă, 
cu toată curtea lui de la Tîrgovişte, duminecă, mai 15 zile, iar cînd au fost marţi, mai 17 zile, 
tăbărîtu-s-au la 

sat, la Finta, pe apa Ialomiţei”. Tabloul cîmpului de luptă are mişcare şi viaţă. Se 
reproduc cuvintele de îmbărbătare ale lui Matei Basarab către ostaşi. în toiul luptei, domnul 
este rănit „cu un glonţ, la piciorul stîng, din josul genunchiului". Dar Dumnezeu dă către seară 
un nor ploios, care se năpusti asupra taberei moldoveneşti, „cum ar cura un rîu prea iute”, cu 
„picături groase şi vîrtoase ca o piatră, unde-i lovia, ticăloşii, îndată cădea de pre cai jos şi se 
făcu în tabăra lor apă multă, ca o baltă tinoasă". Şi aşa fiind, muntenii se năpustesc asupra lor 
şi-i sfarîmă. Vasile-vodă, cu ginerele său Timus şi cu puţini călări, de-abia au scăpat cu fuga, 
„trecînd la Moldova pe la Galaţi, însă noroc au avut, căci au înnoptat". 

Tot astfel contimporane sînt şi notele care urmează despre răscoala seimenilor, care a 
turburat ultimele zile ale înțeleptului domn. Scena e povestită dramatic: „Matei-vodă, fiind 
rănit de războiul căzăcesc, zăcea în patul lui şi nu putea să se repause şi să-şi caute leacul 
ranei sale de necazul slujitorilor lui”. „Aceştia se îndrăciră de se nebuniră... şi-şi bătea joc de 
dînsul şi în toate zilele zbiera în curtea lui şi lua tunurile de le scotea afară la cîmp şi intra în 
casă unde zăcea, de-l pedepsia (chinuia), şi se lăuda că ei au bătut războiul cazacilor, 
cerşindu-i să le dea cîte trei lefi, iar de nu, vor sparge cămara şi singuri îşi vor lua... Şi zicea 
să-şi lase de-acum scaunul şi să se facă călugăr, că au îmbătrînit." într-o zi, se strînseră cu toții 
în curtea domnească să prindă pe doi boieri pe care-i bănuiau că sfătuiesc pe domn să nu le 
dea lefi. Și, continuă cronica cu izbucniri de ură, care nu-şi are locul decît la cineva care 
narează pentru fapte contimporane: „Şi aşa, fiind ei turbați ca nişte porci făr' de nici o ruşine, 
se suiră sus în casele domneşti şi dederă năvală unde zăcea demnul lor, căutînd pre aceşti 
boiari, supt căpătiiul lui, supt paturi, prin poduri, prin cămări, prin Iade, pînă-i găsiră şi asia 
dinaintea lui, i-au luat, cît se cutremura locul de groaza lor, dezbrăcîndu-i de haine, bătîndu-i 
nemilostiv pînă i-au scos afară la cîmp şi acolo i-au omorît." 

în răstimp, doamna Elina moare, îngropată cu mare cinste în biserica domnească din 
Tîrgovişte. Frămîntările provocate de răzvrătirea seimenilor însă nu se potolesc. într-o zi, pe 
cînd domnul vindecat la picior ieşise „la preumblare către Argeş, învîrtejindu-se de-acolo, 
dorobanţii şi seimenii i-au închis porțile şi i-au ieşit înainte la şanţul cel mare, cu toate 
tunurile, oprind pre domnul lor, ca să nu mai între în cetate, zicînd că de-acum înainte nu le 
mai trebuie să le mai fie lor domn, ci sau să iasă din ţară, sau să se călugărească. Deci aşa au 
şezut cu toţi boiarii lui, obidit, din josul oraşului, trei zile; şi nici pîine nu lăsa să-i aducă să 
mănînce din averea lui şi din toată cinstea domniei lui." Numai după ce le-a făgăduit să le dea 
bani din destul, l-au lăsat să intre în cetate. 

VI. După moartea lui Matei Basarab compilația lui Stoica Ludescu continuă cu ştiri 
care au un caracter contemporan şi care pot fi, de data aceasta, chiar amintirile personale ale 
compilatorului. Zarva seimenilor, care a amărit ultimele zile ale lui Matei Basarab, izbucneşte 
cu furie, în domnia următoare a lui Constantin Şerban Basarab — cumnatul postelnicului 
Cantacuzino —a cărui figură este prezentată în lumină frumoasă: „om bun şi înțelept şi 
blînd... judecăţi drepte făcea... pre niminea nu obidia, ci cu blîndeţe şi cu cuvinte dulci pre toți 
îi mîngiia şi gîndi să facă mult bine țării şi se bucura 

toți si moşnenii si streinii”. Dar aceste intenţii nu putură fi aduse la înde-plinire. 
Domnul, sfătuindu-se cu boierii, făcu greşeala de comunică căpeteniilor oștirii sale intenția de 
a scoate pe seimenii sîrbi din oştire. Căpeteniile încus-crite cu seimenii le dezvăluiră acestora 
planul domnului, şi cu toţii, înfuriaţi, se răzvrătiră, asasinînd boierii de frunte — între alții pe 
vistierul George Carida, bunicul cronicarului Radu Popescu, şi pe Papa, fiul Predei Brînco- 
veanu, tatăl viitorului domn. Apoi se năpustiră asupra bisericilor: „Călcară şi svintele biserici 
ale lui Dumnezeu, încă slujind preoţii svînta liturghie, iar ei intra în biserici de-i scotea de păr 
afară, şi-i dezbrăca de vesminte, şi jefuia svintele biserici şi prestoalele, şi lua potirele de au 
vărsat Jos svîntul sînge şi trup al Domnului nostru Isus Hristos... Svintele veştminte făcutu-le- 
au muierilor şi fetelor contese; din procoveţe făcut-au căițe şi altițe. Şi vindea cărțile bisericii 
la tîrg." De această năpaste n-a putut scăpa ţara decît atunci cînd domnul, împlinind un vechi 
gînd al lui Matei Basarab, a chemat în ajutor pe Gheorghe Ştefan, domnul Moldovei, şi pe 
Gheorghe Racoți al Ardealului, şi împreună cu aceştia, cu oastea ce-i rămăsese credincioasă, 
s-a învârtejit asupra rebelilor şi i-a nimicit, spînzurînd la roată pe Hrizea spătarul, pe care 
răsculații îl aleseseră domn. Dar aceste turburări interne aduc mazilirea lui Constantin Basarab 
şi înlocuirea lui prin Mihnea. 

VII. De la Mihnea-vodă înainte, Stoica Ludescu, povestind evenimentele la care a fost 
martor şi părtaş — căci el era omul de casă al familiei Cantacuzino, împărtăşind cu ea 
vicisitudinile soartei — concentrează interesul asupra împrejurărilor care au pregătit 
asasinarea postelnicului Constantin Cantacuzino — eveniment care, prin turburările adînci pe 
care le-a avut în viața țării şi prin consecinţele lui îndepărtate, a intrat pe primul plan în istoria 
timpului. 

Domnul  Mihnea-vodă, care uzurpase din domnie pe cumnatul postelnicului, 
Constantin Basarab, scoase pe Cantacuzino din funcția de mare logofăt al curții şi-l sili să se 
retragă la moşia sa Filipeşti, din Prahova. Cîteva luni mai tîrziu, după ce boierii destăinuiseră 
în Ardeal paşei intenţiile de trădare ale lui Mihnea, domnul, înfuriat, trimise din Tîrgovişte pe 
căpitanul Odor cu plăieşii Ialomiței, să prinză pe postelnicul Cantacuzino şi pe ginerele său, 
Pană Filipescu spătarul, pe care-i credea vicleni, şi să-i omoare. Aceştia, prinzînd de veste, 
fugiră prin munții Prahovei, fugăriți din urmă de trimişii domnului. De la Braşov, unde 
scăpaseră, ei trecură în Moldova, la fraţii postelnicului, şi de acolo postelnicul plecă la 
Constantinopol, unde fusese chemat de Poartă, spre a se dezvinovăţi de învinuirile aduse de 
Mihnea-vodă. Acolo C. Cantacuzino se apără aşa de bine, încît prigonitorul, Mihnea-vodă, se 
vede silit să fugă în Ardeal, în timp ce el — postelnicul — se întoarce în ţară la numirea 
noului domn, Gheorghe Ghica. 

După domnia de un an a lui Gheorghe Ghica, urmează fiul acestuia, Grigore Gheorghe 
Ghica, sub care postelnicul se credea asigurat, deoarece, ca recunoştinţă din partea tînărului 
domn, pentru sprijinul dat la obținerea tronului, primise de la acesta legămînt scris, prin care i 
se garanta liniştea vieţii. Dar această prietenie fu de scurtă durată. în curînd, avea să se abată 
asupra băt rinului sfetnic năpasta. 

Drama începe să se desfăşoare pe cîmpurile de luptă, dincolo de hotarele ţării. 
Grigore-vodă se afla în tabăra turcească, împreună cu tătarii şi moldovenii, în lagărul 


muntean, se afla şi Constantin Stolnicul — pe atuaci un copil de vreo 15 ani — care 
îndeplinea pe lîngă domn sarcina de postelnic, alături de cei doi frați ai săi mai mari, Drăghici 
şi Şerban logofătul. 


După încheierea campaniei, se răspîndeşte în tabăra munteană zvonul că Şerban 
logofătul cu frații săi şi alți boieri prieteni ar fi încercat să îndemne pe căpitani şi slujitori ca 
să pîrască vizirului pe Grigore-vodă de trădare față de Poartă, pentru ca, în cele din urmă, să 
ceară domn pe Şerban logofătul. Zvonul, trecînd din gură în gură, intră în urechile domnului, 
care la început nu suflă un cuvînt, dar după ce-şi ia ziua bună de la vizir şi se desparte de oşti- 
rea turcească, conăcind într-un loc, la amiază, porunceşte vătafului de aprozi să aresteze pe 
frații Cantacuzino şi pe ceilalți boieri, care umblaseră cu vicleşug, în acelaşi timp, şi din ţară 
sosise domnului ştiri de la dcamna şi de la caimacamii lăsați de el în Bucureşti, de la Stroe 
vornicul Leordeanu şi de la Dumitraşcu Cantacuzino, că tatăl Cantacuzinilor se laudă că „el a 
popit pe Grigore-vodă şi el îl va despopi", că trimite oamenii lui „pre marginea turcească, 
hulind numele domnului de rău şi hain", că zăticneşte oamenii ţării şi nu-i lasă să dea dajdiile 
împărăteşti. 

Fără să bănuiască nimic din aceste intrigi, bătrînul postelnic, aflînd ştirea că fiii săi au 
căzut în năpaste, iese întru întîmpinarea domnului la Craiova, dar Grigore Ghica îi arată de la 
început „o față foarte posomorită"; îi vorbeşte cu aluzii înțepătoare — „îi vorbia cam alăturea 
cu calea", zice cronicarul — şi, în cele din urmă, se plînge de copiii postelnicului că sînt răi şi 
vicleni. 

Venind la scaunul de domnie, Ghica, punînd în libertate pe ceilalți boieri arestaţi, taie 
la nas de o parte pe Şerban-vodă, „pentru că — zice cronica — se numea a fi Domn". în 
acelaşi timp, trimite, în toiul nopții, dorobanţi să ridice pe bătrînul postelnic din aşternut şi să- 
1 ducă la mănăstirea Snagovului, de lîngă Bucureşti. 

Era în pragul sărbătorilor de Crăciun ale anului 1663, în noaptea de sîmbătă spre 
duminică, 20 decemvrie. Cronica scrisă de Stoica Ludescu, „bătrîna slugă a Cantacuzenilor", 
ne spune cum postelnicul, cu presimţirea morții apropiate, a stat a doua zi „la dumnezeiască 
rugă tot în genunchi la sfintele icoane" şi ş-a precestuit cu trupul şi cu sîngele Mîntuitorului. 
Sorocul zilelor lui era încheiat. Seara, pe vremea cinei, gelații lui vodă îl duc în sala 
trapezăriei şi acolo, legîndu-1 de stîlpul cel mare, l-au sugrumat. 

Năpasta împotriva Cantacuzenilor nu se sfirşi cu moartea postelnicului. După 
mazilirea lui Grigoraşco-vodă, Drăghici spătarul Cantacuzino, trimis înainte la Constantinopol 
ca să aşeze, prin legăturile lui acolo, domnia lui Radu, fiul lui Leon, este suprimat de greci — 
explică Ludescu — „căci nu-i lăsa de tot în voia lor să mănînce şi să prade ţara, iar ei, ca nişte 
draci, înţe-legînd, mai rea pismă puseră şi otrăviră pre ticălosul Drăghici spatariul, omorindu- 
1 acolo în Țarigrad". După răsturnarea lui Radu-vodă, care, întețit de Stroe Leurdeanu şi de 
greci, pusese la cale uciderea boierilor — fireşte în cap cu Cantacuzenii — „sus în casele 
domneşti” — urmează o scurtă epocă de înseninare. Prin stăruințele boierilor, fu ales domn 
„un boiariu, anume Antonie vornicul, den sat den Popeşti, den judeţul Praovei”. 

Domnia lui Antonie-vodă este înfăţişată cu simpatie, — o domnie de împăcare a urilor 
dezlănţuite şi de reabilitare a memoriei postelnicului. Intrat în scaun în Săptămîna Patimilor, 
Antonie-vodă, în „duminica svintelor Paşti, fiind toţi înaintea bisericii..., făcut-au mare 
jurămînt împreună cu toţi boiarii, cîte unul, cîte unul, fieştecare puindu-şi mîinele pre svînta 
Evanghelie, jurînd pre puternicul svîntul nume al Domnului Dumnezeului nostru Isus Hristos, 
cum vor sluji domnu-său, lui Antonie-vodă, cu dreptate, şi cum să lipsească pisma şi 
mozaviria şi hicleşugul din mijlocul lor; numai de acum înainte să locuiască toţi într-o 
adevărată dragoste, ca nişte adevăraţi creştini...” Şi „istovind jurămîntul, toţi au iscălit cu 
mîinile lor la izvodul jurământului". 

în timpul acestui domn, „care făcea judecăţi drepte şi căuta de rîndul țării şi al 
săracilor", fiii postelnicului Cantacuzino şi mama lor, „jupîneasa Elina postelniceasa", s-au 
prezentat în divanul domnesc, acuzînd pe Stroe vornicul Leurdeanu că a pricinuit moartea pe 
nedrept a postelnicului. Stroe tăgăduieşte: „nu este el cu nimic vinovat de sîngele acelui 
creştin... vrînd — adaogă Ludescu — să se ascunză ca Cain de sîngele frăține-său, lui Avei". 
Pîrîşii scot atunci trei răvaşe „scrise cu mîna lui cătra un hoţ asemenea cu el, Costandin 
Paharnicul Verzariul... ca să facă lui Costandin postelnicul moarte, iar într-alt chip nu", care 
„s-au citit în divanul cel mare şi le-au văzut singur Stroe vornicul şi n-au mai putut prinde 
bîha, că erau scrise de mîna lui". Domnul cu mitropolitul Teodosie şi amîndoi episcopii, 
cercetînd Pravila, osîndesc pe vinovat la moarte. Atunci doamna Elina şi copiii ei' se roagă de 
domn să-l ierte de moarte, trimițindu-l mai bine la călugărie. Antonie-vodă porunceşte să-l 
scoată afară din divan, „cu răvaşele lui cele de vînzare, de se arătară tuturor noroadelor, ca să- 
1 ştie toți că s-au asemănat cu Iuda şi l-au ivit Dumnezeu ca pre Cain". Apoi l-au dus la 
mănăstirea Snagov, unde l-au călugărit, puindu-i numele, în monahism, de Silvestru. 

Condamnarea lui Stroe Leurdeanu turbură din nou viaţa publică a Ţării Româneşti. 
Adversarii Cantacuzenilor alcătuiesc „o ceată spurcată”, care „noaptea se strîngea la casa lui 
George vornicul Băleanu" şi „uneltia pieirea lor". Cantacuzenii se plîng domnului. Antonie- 
vodă, aducînd plîngerea lor în divan şi negăsind în sarcina lor nici o vină, scoate din dregătorii 
boierii uneltitori şi le poruncește să „meargă la ţară, să şează la casele lor". Aceasta îndirjeşte 
şi mai mult partida Bălenilor, care nu se lasă pînă nu provoacă mazilirea lui Antonie-vodă şi 
readucerea în domnie a lui Grigoraşco Ghica. Cu acesta începe o eră nouă de prigoniri 
împotriva Cantacuzenilor. Călugărul Silvestru, aflînd de întoarcerea lui Grigoraşco, îşi 
leapădă rasa de monah şi aleargă la Odrii, ca să se închine domnului. Apoi se însoţeşte din 
nou cu ceilalți boieri şi cu grecii şi pornesc lupta împotriva adversarilor. „Multe case au 
pustiit, că toată pisma lor era mai vîrtos ca să surpe casa răposatului Costandin Postelnicul, că 
nu se sătura de sîngele lui, ci şi acum tare se nevoia ca să omoare şi pre feciorii lui", se 
văicăreşte Ludescu. Aşteptau să se întoarcă în ţară Şerban Cantacuzino de la Țarigrad, ca să 
pună mîna pe toţi, dar acela, înștiințat în drum de maică-sa despre cele ce se urzeau în țară, se 
întoarce înapoi. Adversarii, văzînd că le-a scăpat Şerban, „fac svat drăcesc": „pun la opreală 
mare în turnul clopotniţei” pe ceilalți fraţi şi trimit la ocnă rudele apropiate şi devotaţii, între 
care şi „pre Stoica Logofătul Ludescul, care au fost slugă bătrînă la casa răposatului 
Costandin Postelnicul". Domnul plecînd 

cu oastea, ispravnicii lăsați de el — Gh. Băleanu, Stroe Leurdeanu şi Hrizea 
Vistiernicul — scot din turn pe frații Cantacuzino „şi-i ducea afară din cetate, înaintea 
temniţei, de-i bătea în toate zilele pre talpele picioarelor şi-i spînzura de mîini cu sfoară şi-i 
muncia în tot felul". Dar Şerban — cel scăpat — care veghea de la Țarigrad asupra fraților săi, 
izbuteşte să trimeată în ţară un capegi-başa, cu poruncă împărătească. Turcul, fără veste, intră 
în casele domneşti; ceru să i se predea boierii arestați şi astfel îi scăpă din mîinile duşmanilor 
lor în care intrase „covăseala dracului”. Nici în domnia următoare, a lui Duca-vodă, 
Cantacuzenii nu sînt liniștiți. Din nou arestaţi, din nou scăpați, şi toate aceste prigoniri ale lor 
nu se sfîrşesc decît cu urcarea în scaun a lui Şerban Cantacuzino. Domnia lui Şerban 
Cantacuzino este înfăţişată în lumină simpatică. Cronicarul nu ştie nimic de răzbunările 
sîngeroase împotriva adversarilor, cu care Şerban şi-a inaugurat domnia. El începe prin a arăta 
dificultățile domniei: 

„Tara, fiind spartă şi răsipită pentru multe nevoi şi greutăţi ce au fost împresurată încă 
din zilele altor domni", „nu putu nici într-un chip să o îndirepteze", mai ales că-l împresurase 
turcii cu dări de bani şi cu „zăhărele". El povesteşte apoi participarea ţării la luptele turcilor de 
la Viena, de la Bucla, de la Seghedin. înseamnă pe larg călătoria doamnei Elina, întovărăşită 
de fiul ei Mihai vel spătar, la sfîntul Mormînt; pomeneşte moartea şi înmormîntarea ei la 
Mărgineni în „gropniţa ce este în tinda bisericii din dreapta, alăturea cu gropniţa soțului ei", şi 
încheie cu un act de adevărată clemenţă al domnului: căsătoria fiicei sale, Alexandra, după 
Gligoraşco postelnicul, feciorul lui Ivaşco Băleanul, fost mare logofăt. „O mare minune au 
făcut acel Şerban-vodă cu ginere-său Gligoraşco. Că tatăl lui Ivaşco şi moşiu-său Gheorghe 
din Băleni, fost-au mari vrăjmaşi asupra lui Şerban-vodă şi a toată casa părinţilor lui". La 
venirea lui Şerban-vodă, Ivaşco şi fiul său fugiseră în Moldova. Ivaşco a murit în pribegie, 
Gligoraşco s-a tras în Ardeal. „înțelegînd de bun sfat şi înţelepciunea acestui cocon, 
Gligoraşco postelnicul, îndată au trimes de l-au adus împreună cu maica lui aici, în ţară, şi 
către aceia n-a mai pomenit vrăjmăşia lor cea dintăi, ci cu inimă curată l-au iertat şi l-au făcut 
lui ginere... Şi s-au mirat şi mari şi mici de acest lucru ce au făcut Şerban-vodă." La flăcările 
unui nou război, încins între turci şi austriaci, în care generalul austriac Veterani, pătruns în 
țară pe la Turnu-Severin, este întors înapoi prin solia plină de tact a lui Constantin Brînco- 
veanu, se încheie compilaţia lui Stoica Ludescu. 

Compilația lui Stoica Ludescu este cusută, după cum se vede, din părți inegale ca 
întindere, ca valoare istorică şi formă literară: unele epoci reduse la cîteva date seci şi acelea 
nesigure, altele expuse pe larg cu detalii prețioase pentru istoricul care nu se mărgineşte la 
schema faptelor principale privitoare la transformările urmate în structura unei societăți, ci 
caută să prindă şi culoarea particulară a timpului. Ca izvor istoric, Ludescu trebuieşte utilizat 
cu grijă. El este „bătrîna slugă a Cantacuzenilor"”, care răsfrînge în scrisul său sentimentele şi 
resentimentele familiei de care-şi legase viața şi pentru care suferise doi ani de ocnă. Mihnea- 
vodă, cel care a dezlănţuit prigoana împotriva Cantacuzenilor, este înfățişat ca fiind „de 
neamul lui, grec cămă-tariu. Tată-său l-au chemat lane Surdul, iar pre dînsul l-au chemat din 
botez, 

Frânți. Deci izvodindu-se de mic a urma lui Ismail, feciorul Agariei, fugit-au de la 
părinţii lui de s-au dus la Țarigrad şi s-au curtenit la Kinan-paşa, zicînd că este fecior Radului- 
vodă, nepot Mihnii-vodă." Dispreţul şi ura lui împotriva lui Mihnea se vede des în cursul 
narațiunii. Acesta „îmbrăca pe dorobanţi tot cu haine spahiceşti şi nădăjduia în ei, ca Irod 
împăratul în lrodiada, cînd tăia capul Svîntului loan Botezătoriul pentru dragostea ei; deci cît 
folos au avut Irod de dînsa, atîta au avut Mihnea de ei." Asasinarea postelnicului e înfăţişată 
ca o cursă a diavolului, „pismaşul neamului omenesc”. „Diavolul găsi două vase rele, unul 
românesc, altul grecesc, vel vis-tiariu Țarigrădeanul". La moartea postelnicului el izbucneşte 
—influenţa poemei pe care am analizat-o mai sus (p. 421 — 424)—într-un adevărat threnos: 
„O, diavole, răul pismaşiu neamului omenesc, cum prilestişi (amăgişi) pre Grigorie-vodă de 
omori pre Costandin fără judecată, fără vină nimica? Iară ţara toată plîngă pre Costandin 
Postelnicul, că au pierdut un stîlp mare, carele au sprijinit toate nevoile țărei. Plingu-l şi 
săracii că şi-au pierdut mila. Plîngu-l care au avut de la el multă căutare, plîngu-l şi păgînii şi 
creştinii şi toate ţările care l-au ştiut şi nu l-au ştiut, ci numai de numele lui au auzit pentru 
multă înţelepciune şi bunătate ce făcea în toate părțile..." 

lată acum cum sînt înfățişați, prin contrast, boierii amestecați în complotul urzit 
împotriva postelnicului. Mai întîi Costandin, fiul Radului Armaşul Vărzariul: „...cum nu se 
poate face din mărăcine struguri, şi din rug smochine, aşa nu se poate face din neamul rău 
bun; ci din varza cea rea, ce-i zic moroco-cean, au ieşit fiu-său şi mai morococean... Sămînţa 
acestor nelegiuiți şi îndrăciți s-ar cădea, ce ar fi parte bărbătească, să se scopească, ca să nu 
mai răsară muştar şi ardeiu, ci să se topească şi să se canonească." 

Iată pe tatăl lui Costandin Vărzarul: „Radul Armaşul era de moşie român. Şi tată-său 
era grădinar de verze la Ploieşti, pentru aceia numele lui s-au poreclit de i-au zis: Vărzariul. O 
rea sămînţă au fost, că nu s-au făcut varză bună, ci de nimic au răsărit fiul dracului." 

Ura sau simpatia lui îmbracă adesea forme biblice. Bătrînul logofăt găseşte necontenit, 
pentru oamenii şi faptele pe care le povesteşte, paralele în textele biblice. Grigoraşco-vodă s-a 
căit de moartea postelnicului, „cum s-a căit, pentru moartea Domnului nostru Isus Hristos, şi 
Iuda". Stroe Leur-deanu, Gr. Băleanu şi Hrizea Vistierul, care au închis pe frații Cantacuzino 
şi-i chinuiau, „se asemăna cu Maximian şi Diocletian, muncitorii creştinilor, şi cu spurcatul 
Arie". Pre Şerban Cantacuzino „I-a scos Dumnezeu din calea pierzării şi 1-a îndreptat pre 
calea mîntuirii, precum au îndreptat şi pre cei trei filozofi care i-au trimes Irod să ispitească de 
naşterea lui Hristos". Cîte-odată logofătul încearcă pe aceste teme de paralele biblice să scoată 
efecte retorice, ca atunci cînd ne povesteşte că seimenii „pîrîră pre domnul care era Constantin 
Şerban Basarab, cumnatul postelnicului lor, la păgînii care niciodată nu pohtesc binele 
creştinilor. Iuda pîrî pre Domnul nostru lisus Hristos la păgînii ovrei: cum că el se laudă că 
este fiiul lui Dumnezeu, iar dorobanţii pîrîră pre domnu-său la păgînii turci. Iuda vîndu pre 
Hristos în 30 de talanți, iar ei se vîndură robi turcilor în toată viaţa lor. Ovreii deaderă acel 
chelciug pre un sat a fi de îngroparea streinilor, iar ei singuri se deaderă mîncare dinilor. Iuda 
se deade singur spînzurării, iar ei singuri se deaderă înecării, că s-au înecat cu totul. O nebunie 
nespusă...". 

Acest fel de citate şi de paralelisme biblice, de invective şi imprecaţii, care se întrețes 
prea des în partea finală a cronicii, fac să Iîncezească interesul pe care-l trezesc liniile simple 
ale evenimentelor în încordarea lor dramatică. Artificiile retorice ale bătrînului cronicar par 
azi naive şi vetuste. Indignarea şi ura nu trezesc în sufletul lui, alimentat mai mult cu lecturi 
biblice şi hagiografice, ecouri atît de largi şi de puternice, încît să se cristalizeze în forme 
literare, care să poată trăi dincolo de lumea şi de epoca lui. 

Cronicarul cantacuzinesc stă astfel cu mult în urma cronicarilor moldoveni, şi prin 
lipsa de obiectivitate şi prin darul formei literare, dar el are meritul de a ne fi păstrat, în 
compilaţia sa, cele mai vechi anale ale Ţării Româneşti şi de a fi înnodat povestirea 
evenimentelor de la descălecat pînă în vremea sa. 

RADU POPESCU 

Compilația lui Stoica Ludescu a ajuns şi la cunoştinţa adversarilor şi era firesc ca 
acestora să nu le convină a fi înfățişați contimporanilor şi viitorimii în lumina de blesteme în 
care îi înfăţişase istoricul cantacuzinesc. Cel mai cărturar dintre ei, Radu Popescu, om cu 
cultură largă şi cu talent literar, fiul vistiernicului Hrizea, care pierise ucis în chinuri de 
Şerban Cantacuzino, a apucat pana ca să întocmească o altă compilație pe un plan nou şi ca să 
povestească lupta dintre ai săi şi dintre Cantacuzeni, în lumina care le era prielnică. 

Viața. Radu Popescu are o viaţă plină de peripeții dramatice, cu trăsături de adevărat 
roman: zguduită în tinereţe de tragedii familiale, de neaşteptate întorsături ale soartei, care fac 
din fiul unuia din cei mai bogaţi şi mai puternici oameni ai Ţării Româneşti un boier scăpătat, 
pentru ca apoi să-l ridice pe treapta cea mai înaltă a ierarhiei boiereşti şi, în cele din urmă, să- 
1 aducă a-şi închina zilele în chiliile unei mănăstiri. 

Era fiul lui Hrizea vistierul, din satul Popeşti al judeţului Ilfov. Bunicul său, Gheorghe 
Carida —m nume ce trădează o origine grecească — fusese vistier pe vremea lui Radu Leon şi 
a lui Matei Basarab şi a fost ucis în răscoala seimenilor din 1655, cînd i s-a jefuit şi toată casa. 
Tatăl cronicarului — Hrizea — a luat în căsătorie pe Măria, fiica marelui ban Gheorghe 
Băleanu, căpetenia partidei de boieri care duceau lupta înverşunată împotriva Cantacuzinilor. 

în încăierarea dintre cele două partide boiereşti, în care a căzut victimă postelnicul 
Constantin Cantacuzino, Hrizea a jucat un rol de frunte. După moartea postelnicului, el era în 
capul partidei boiereşti, care ducea mai departe lupta contra Cantacuzinilor. 

Pe timpul lui Duca-vodă, cînd domnul, din porunca turcilor, pornise cu oştirea în 
ajutorul trupelor turceşti, împotriva cetăţii Cehrinul, rămîn în ţară ca ispravnici de scaun, între 
alții, Hrizea Vistiernicul şi logofătul Şerban Cantacuzino, fiul postelnicului, cu misiunea 
specială de a supraveghea ridicarea unor ziduri la curtea domnească. în acele împrejurări, 
Şerban Cantacuzino, care intrase în legături de dragoste cu doamna, şi-ar fi dat gîndul pe faţă: 
„Bune case de domn tînăr". De fapt, el umbla încă de atunci după domnia ţării, îndemnat între 
altele şi de faptul că în Constantinopol fusese numit vizir un bun prieten al său, Cară Mustafa. 
în aceste împrejurări, vine în Bucureşti un ciohodar din Constantinopol, cu veşti pentru 
Şerban Cantacuzino. înțimplarea face ca să iasă în calea turcului, care căuta pe Şerban, 
Hrizea, şi-i spune trimisului că el este Cantacuzino. Astfel scrisoarea şi destăinuirile 
ciohodarului sînt aflate de Hrizea, care le comunică domnului Duca-vodă. Şerban 
Cantacuzino, înştiinţat de cele întîmplate prin doamna lui Duca-vodă, Anastasia, fuge peste 
graniță şi, curînd după aceasta, izbuteşte să capete la Constantinopol domnia Ţării Româneşti. 

Şerban Cantacuzino, nevoit să mai rămînă cîteva zile pe țărmurile Bosforului, ca să-şi 
consolideze domnia, trimite, prin nepotul său Brîncoveanu, poruncă la Bucureşti, ca să se 
aşeze în scaunul domnesc ca locţiitori ai săi — caimacami, cum se zicea pe atunci — Badea 
Vornicul Bălăceanu şi Hrizea 

Vistierul. Dar această cinste deosebită, pe care Şerban-vodă o aducea celui ce făcuse 
parte din tabăra care pusese la cale pieirea tatălui său, nu era pornită din sentimente sincere. 

în 1680, pe la sfîrşitul lui februarie, Hrizea este închis din porunca domnului, sub 
învinuirea că ar fi mîncat banii țării. Boierii însărcinați cu cercetarea cazului stabilesc însă că 
Hrizea cheltuise de la el, pentru ţară, 30 000 de taleri. Abia scăpat de această acuzare, o altă 
năpastă cade pe capul lui. Domnul îl învinuieşte că zahereaua — adică previziunile — 
procurate oştirii turceşti care înconjurase Camenița, fusese rea. O cronică anonimă, care ne 
relatează acestea, adaogă aci că „ori bună, ori rea de au fost, o dedese boiarii şi rudele lui, iar 
el numai Hrizei vistier îi găsea vină". Din porunca domnului, i s-a cerut pentru această vină 41 
000 de taleri. Neavînd încotro, nenorocitul vistier a trebuit să-şi vîndă satele, moşiile şi 
țiganii, şi pe deasupra să se împrumute, ca să achite suma cerută. După plată, Hrizea este scos 
din temniță, dar în curînd este închis din nou şi muncit în chinuri din ce în ce mai grele, pînă 
ce 1 se scoate un ochi. Un misionar catolic, călugărul italian Del Monte, care fusese trimis în 
Tara Românească de scaunul papal ca să facă un raport asupra situaţiunii țării, ne spune că 
domnul din iatacul său auzea vaiete şi chinurile nenorocitului boier, care se zbătea în dureri, 
Jos în beci, strigînd: „Doamne, eşti crud şi nebun de-mi chinuieşti trupul ? Cine-ţi va mai 
crede ție ? i-am slujit cu credință şi numai în acest an ţi-am numărat din ţară 2 800 pungi, pe 
care le-ai luat şi nu ştiu cui le-ai dat." Del Monte adaogă la acestea că domnul, înfuriat, a 
poruncit atunci ca vistierul să fie tras în țeapă. 

Pe urma lui Hrizea rămîn, cu totul sărăciți, jupîneasa şi copiii. Şi totuşi, setea de 
răzbunare a domnului nu s-a potolit, căci cere familiei bani şi pune slujitori să-i păzească ziua 
şi noaptea şi să le urmărească toate mişcările. Văzîndu-se necontenit hărţuiți şi aflînd de la 
unii şi de la alții că domnul e hotărît să-i piardă, „au luat —m cum zice cronica în graiul ei 
bătrînesc — pe Dumnezeu într-ajutor"” şi, strecurîndu-se printre paznicii care pîndeau în jurul 
casei, izbutesc să încalece de cu seară şi, gonind pe drumul Giurgiului, pe la miezul nopții au 
trecut Dunărea în ţara turcească. 

Şerban, aflînd a doua zi de fuga lor, a trimis în toate părțile căpitani şi slujitori ca să-i 
prindă şi să-i omoare unde i-or ajunge. Era însă prea tirziu. Cu toate promisiunile de bani 
făcute paşilor şi cadiilor din cetățile dunărene, fugarii ajung la Adrianopol, de acolo la 
Țarigrad şi, în sfîrşit, după o oarecare vreme, se oploşesc în Moldova, la curtea lui Duca-vodă, 
unde se întîlnesc cu ceilalți boieri pribegiți acolo de frica lui Şerban-vodă. 

Pe la începutul lui 1687, adică în ultimul an al domniei lui Şerban-vodă, Radu Popescu 
—-fiul vistierului ucis— şi ai săi se întorc cu cea mai mare parte a pribegilor, la vetrele lor. 
Erau însă — cum se va vedea îndată — cu totul scăpătaţi. 

La începutul domniei lui Brîncoveanu, Radu Popescu este prețuit pentru cultura lui şi 
trimis în misiuni diplomatice. 

în acele timpuri, aga Constantin Bălăceanu, care fusese încredinţat cu solie la Viena, 
de către Şerban Cantacuzino, aflînd de moartea socrului său, s-a oprit la Braşov şi a început să 
uneltească împotriva noului domn, Brîncoveanu, pe lîngă generalul Heissler, comandantul 
armatelor imperiale. După stăruințele lui Bălăceanu, Heissler se pregătea chiar să intre cu 
oştirile în ţară. 

Brîncoveanu, însă, care se străduia ca ţara să nu devină teatrul războiului dintre 
creştini şi turci, trimisese o solie pe lîngă Bălăceanu şi pe lîngă comandantul general, dar solii 
lui Brîncoveanu găsesc pe Heissler turburat şi mînios, ca „un urs împuşcat", spune o cronică 
anonimă contimporană, şi „nicicum nu se apropia de vorba lui, că nu se uita la vorbele lor, ci 
la cuvintele Bălă-ceanului”. 

Solii se întorc fără nici o ispravă, dar Brîncoveanu, gîndindu-se la jaful şi pustiirea ce 
s-ar întinde în ţară, cînd împotriva armatelor germane s-ar uni oştirile turceşti şi tătăreşti, 
trimite din nou, de data aceasta pe Radu Popescu, „fiind — după cum ne încredinţează cronica 
— învăţat în limba latinească". Şi pentru a îmblînzi mînia generalului, Radu logofătul aducea 
ca dar din partea domnului, pe lîngă o sumă de bani, şi o mie de boi pentru nevoile oștirii. 
Cronica contemporană ne-a consemnat toate amănuntele întrevederii cu generalul austriac şi 
discuţia urmată între ei, asupra căreia, pentru savoarea lucrului şi pitorescul vremii, ne oprim 
puţin. 

„ Jupîne Haisler—începe Radu Popescu— , ce pricină este la mijloc între dumneata şi 
între măria-sa vodă şi între ţară, şi în toate zilele te lauzi cu rău asupra pămîntului; în ioc ce 
am avut nădejde de mîntuință din mîinile turcilor păgîni, acum de la dumneavoastră să ni vie 
pieire, care nădejde va să fie la noi în deşert." La acestea, Heissler răspunde acuzînd pe 
Brîncoveanu că, după ce a trimis soli la împărat şi a încheiat legămînt cu creştinii, n-a vrut să 
păzească „tocmeala — cum zic la noi, la nemți: parola—-ci aţi călcat şi toate legăturile, şi ați 
stricat şi parola”. La acestea, răspunde Radu logofătul: „Mi-ar fi voia să auz de la dumneata 
care legături am călcat de am stricat parola, că domnul nostru şi cu ţara gîndeşte că le țin toate 
cîte au legat solii ncştri acolo în Beciu [Viena], iar de au legat dumnealui Bălăceanu, care 
îndeamnă pre dumneata spre mînie, alte legături afară din cei trei soli ai noştri, pre neştiință, 
în taină, acelea nu le vom ţinea... iar acelea primim, care au legat solii noştri toţi de faţă. Şi de 
au legat bani, iată dăm bani, numai deodată toți nu putem să-i dăm, de vreme ce suntem 
dajnici şi turcilor." El stăruie mai departe să convingă pe general să renunţe la planul de a 
intra în ţară, căci hotarele „sunt deschise de toate părţile şi ar veni turcii şi tătarii de ar pustii 
tot pămîntul... Care lucru, dacă ar rămînea fără oameni, de cefei ni sînt ostenelile şi vorbele şi 
legăturile ce le facem?" Generalul rămîne însă neînduplecat. „Nici o mîntuire — încheie el 
discuţia — nu se poate fără primejdie şi fără pagubă." 

Cu toată încrederea pe care i-a arătat-o Brîncoveanu în această împrejurare, totuşi, 
pînă în 16y3, nu 1 se acordă nici o dregătorie. Dealtfel, şi vremurile erau turburi. Ofensiva 
otomană împotriva creştinilor începuse. Brîncoveanu primea porunca de a se duce cu. toate 
ostile sale la Cerneţi. în toamna anului următor, trupele austriace intrară în Oltenia; ocupară 
Piteştii, Cîmpulungul, iar în iarnă, Heissler şi întețitorul său. Constantin Bălăceanu, îşi făceau 
Crăciunul în Bucureşti. Ca să scoată pe imperiali din ţară, domnul aduce în ascuns pe tătari. 

De altă parte şi Radu Popescu este prins în dezlegarea numeroaselor încurcături 
băneşti, rămase de pe urma tatălui său. Tatăl lui Radu Popescu, silit de Şerban Cantacuzino să 
plătească 41 000 taleri pentru zahereaua de la Camenița, îşi vînduse o parte din avere şi a 
zălogit pe cealaltă. Radu şi fra- 

tele său Gheorghe s-au tot străduit să plătească datoriile mari şi grele — zice actul 
divanului — dar văzînd în cele din urmă că n-au putere să le împlinească toate, s-au lepădat 
de toată averea rămasă de la tatăl lor, ca să se împartă între datornici, luînd fiecare „măcar veri 
ce ar găsi". 

Se pare că Brîncoveanu nu avea destulă încredere în Radu Popescu, sau poate că trăia 
încă viu în amintirea lui rolul pe care I-a jucat Hrizea în uciderea bunicului său despre mamă. 
Dregătoria de clucer (care avea îndatorirea de a îngriji de proviziile necesare cailor domneşti) 
nu era o slujbă pentru cultura şi aspiraţiile lui Radu Popescu. De aceea nu era mulţumit cu 
situația lui, şi amărăciunea de care era cuprins se străvede într-o scrisoare interesantă, pe care 
o trimite vărului său Răducanu Dudescu. în această scrisoare semnificativă, cronicarul nostru 
îşi arată dorința de a veni la Dudești, să vadă pe „mama Neacşa" şi pe vărul său, ca să mai 
vorbească: „cîte ceva, că Dumnezeu numai va crede precum ne aflăm şi alt nu avem la cine şi 
către cine ne plînge... Doară pînă acum, ca nişte oameni ce sîntem, înfăşurați în deşertăciunile 
lumii, vom fi şi avut cîte ceva între noi, iar acum, cunoscînd şi văzînd de la dumneavoastră 
atîta ajutor, de nu-ți voi fi mai bun decît fratele şi gînditor şi cu fapte, încît îmi va fi cu 
putință, să mă bată Dumnezeu. Numai iar mă rog aibi-mă, iubeaşte-mă, sprijineaşte-mă, că 
sînt striin şi n-am pe nimeni să mă caute; ci toată nădejdea, după Dumnezeu, la 
dumneavoastră îmi iaste. Şi eu iar cum voi fi cu dumneavoastră, sfinția-sa aşa să mă judece. 
Nu-mi trebuieşte alt nimic, fără cît o fărîmă de viiaţă fără groază, şi să trăim cum va da 
Dumnezeu; că unde văz că într-aciasta becisnică de ţară, ne vin oamenilor primejdii şi petrec 
neştiind nimica, zău că sunt bucuros mai bine să mă aflu în statul celor mai de jos şi să fiu 
odihnit, decît să-mi fie numele acesta şi să fiu pururea cu gheaţă în inimă." 

Cu aceste sentimente de amărăciune în suflet, Radu Popescu ia parte în iarnă la 
complotul urzit împotriva lui Brîncoveanu, pentru aducerea la domnie a lui Grigore Ghica, 
care se afla atunci la Constantinopol. Căpetenia complotului era Dumitraşcu Corbeanu, a 
cărui soţie era înrudită cu sora pretendentului. 

înţelegerea între complotiştii din Bucureşti şi între pretendentul din Constantinopol s-a 
făcut prin mijlocirea unui turc, care fusese efendi la Grigore Ghica. înlăturîndu-se 
corespondenţa, care putea să dea lucrurile pe faţă, turcul trebuia să ducă lui Grigore Ghica, în 
ziua cînd cele puse la cale în Bucureşti erau gata, o mahramă cu sîrmă. însă turcul, din 
lăcomia cîştigului, primind mahrama, cu un răvaş, le-a predat lui Brîncoveanu. Domnul, 
mirîndu-se cu boierii săi de această viclenie, nu s-a turburat la început şi i-a iertat. Dar 
lucrurile răzbătuseră pînă la Țarigrad şi, într-o bună zi, se pomeneşte cu un agă, trimis din 
Constantinopol, cu firman ca să aducă la Poartă pe boierii care pîrîseră pe Brîncoveanu. 
Domnul, care se pricepea să deznoade ițele încurcate ale conjuraților, trimite, pe lîngă boierii 
cuprinşi în firman — deci şi pe Radu Popescu — , şi o sumă de boieri devotați lui, împreună 
cu 15 000 de galbeni, care au efectul de a împăca lucrurile şi de a întări situația lui 
Brîncoveanu. 

Pe temeiul unui firman care declara că pirele au fost dovedite mincinoase, 
Brîncoveanu închide pe Dumitraşcu Corbeanu, căpetenia, pe Grigore postel- 

433 


nicu Băleanu şi pe Radu Popescu; dar aci se vede şi tactul lui Brîncoveanu, care nu 
numai că îi iartă, dar îi şi pune în slujbe. 

în decemvrie următor (1700), Radu este „ispravnic de banii haraciului" în judeţul 
Vilcea, iar în primăvara anului 1703 este ispravnic la Vel Ocnă în Rîmnic. 

Curînd după aceasta, raporturile dintre domn şi cronicarul nostru se înăspresc. Radu 
nu se mai întîlneşte în dregătorii, iar dintr-o scrisoare a lui Brîncoveanu din 1708, către vărul 
cronicarului, se vede că acesta căzuse în dizgrația domnului. 

Radu Popescu făcuse în satul său un zăgaz, ca să abată cursul apei pe matca cea veche, 
dar neglijase să sape mai întîi șanțul cuvenit, ca să dea cale apei şi puhoiul, venind mare, s-a 
revărsat şi-a înecat livezile şi morile mănăstirești. „Dacă au fost văru-tău — scrie 
Brîncoveanu — cu atîta minte, n-avem ce face... Pentru aceasta am scris boierilor caimacami 
să taie acel zăgaz şi nu va fi numai cu atâta, ci şi cîtă pagubă şi stricăciune s-a făcut, toată va 
să plătească..." Pentru aceste motive, el va fi trecut în rîndurile partizanilor lui Ştefan 
Cantacuzino (1714—1716) şi după înscăunarea acestuia, este numit în rangul de mare vornic 
de Tîrgovişte. în această calitate, i se încredințează misiuni delicate, ca de pildă sarcina de a 
conduce, de la Giurgiu pînă la graniță, cu conace, pe Carol al XH-lea, regele Suediei, sau 
aceea de a delimita hotarele Munteniei, care fuseseră încălcate de raiaua turcească a Brăilei. 

Domnia lui Ştefan Cantacuzino este însă de scurtă durată. După doi ani de domnie, 
Ştefan Cantacuzino şi tatăl său stolnicul Constantin sînt strangulați în temniţele de la 
Bostangi-Başi. 

Domnia lui Nicolae Mavrocordat reprezintă punctul culminant în ascensiunea politică 
a lui Radu Popescu. La începutul noii domnii, el păstrează funcțiunea de vornic de Tîrgovişte, 
iar în martie 1716 este ridicat la rangul de mare vornic. De aci înainte, cronicarul nostru 
începe să semneze în acte: Radu Popescu, în loc de Radu sin Hrizii vistierul sau Radu Hrizea. 
în vremurile acelea de zbucium, provocat de războiul dintre austriaci şi turci, Radu Popescu 
este însărcinat de domn cu misiuni de încredere. Astfel, el este desemnat să conducă oştirea 
tătărească, ce trebuia să treacă prin ţară, venind în ajutorul turcilor la asediul Timişoarei, şi să- 
i pregătească conace. Tătarii sosesc însă prea tîrziu, după ce Timişoara căzuse în mîna 
imperialilor. Grosul armatei tătăreşti, cu hanul în frunte, trebuia acum să se împreune cu 
vizirul, în acest timp, o ceată de nohai, întorcîndu-se spre vetrele lor, încep să se dea la jaf şi 
pradă. Radu Popescu dă atunci de ştire domnului, care, trimiţînd slujitori, izbuteşte să smulgă 
din mîna tătarilor prada. întorcîndu-se în cetatea de scaun, domnul îl primeşte, după cum 
notează el însuşi, cu cinste şi-l numeşte mare ban al Craiovei. Radu Popescu ne spune că 
această înaltă dregătorie o datorează lui Grigore Băleanu, Radu Golescu şi Şerban Bujo-reanu, 
care, fiind în înţelegere ascunsă cu nemții şi temîndu-se de el să nu le afle planurile, spre a-l 
îndepărta din Bucureşti, l-au recomandat lui Mavrocrodat pentru bănia Craiovei, că, fiind un 
om mai sprinten, „mai levent", va putea face această ispravă. Cronicarul nostru primeşte 
însărcinarea, dar pe cînd el se afla la Craiova, o expediţie germană, condusă de un maior, 
surprinde pe Mavrocordat în Bucureşti şi-l ia prizonier. Radu Popescu pretinde că el, aducînd 
la cunoştinţa oștilor pămîntene vestea arestării lui 

vodă, a fost dus de aceştia sub pază mare la Tîrgovişte, unde a fost predat autorităților 
germane, care l-ar fi ținut în arest. 

Documente din sursă germană ne dovedesc însă că relatările lui Radu Popescu în 
această privinţă nu sînt conforme cu realitatea. Dimpotrivă, era şi el din tabăra boierilor care 
sprijineau acţiunea creştinilor. La 3 decemvrie 1716, el se găsea, la Tîrgovişte, unde iscălea, 
împreună cu doi episcopi şi 39 de boieri, „fără de nici o silnicie, ci de bună voie", un act de 
solidaritate, prin care semnatarii se obligau între ei ca să țină cu toţii laolaltă şi să aleagă în 
unanimitate ca domn pe Gheorghe Cantacuzino, „căci tatăl înălțimei sale a fost domn şi cel 
mai bun cîrmuitor al ţării, care ne-a guvernat ca cel mai milostiv părinte", şi în sfîrşit, să 
suporte împreună, fiecare după puterile lui, cheltuielile necesare pentru acțiunea lor. 

Cîteva zile după aceasta, Radu Popescu pleacă în Ardeal,unde se întîl-neşte cu ceilalți 
boieri pribegi, devotați partidei creştine şi unde obține de la generalul Stainville carte de liberă 
petrecere, „carte de odihnă", cum zice el. în Ardeal stă pînă aproape de încheierea păcii de la 
Pojarevac. 

în tot acest timp, Radu Popescu subscrie printre cei dintii, uneori imediat după 
mitropolit, plenipotența dată delegaţiunii de boieri, prin care se cere împăratului Carol al VI- 
lea sau prinţului Eugeniu de Savoia alungarea „administratorului”, adică a lui loan 
Mavrocordat, şi numirea ca domn ereditar a lui Gheorghe Cantacuzino. Ultima plenipotenţa, 
semnată de Radu Popescu, este din primăvara anului 1718. Un an mai tîrziu, după încheierea 
păcii de la Pojarevac şi numirea definitivă a lui Nicolae Mavrocordat în tronul Ţării 
Româneşti, Radu Popescu se găseşte la curtea din Bucureşti a noului domn, împotriva căruia 
luptase pînă atunci, îndeplinind însemnata funcțiune de mare vornic, ceea ce însemna pe acele 
vremuri: primul sfetnic al Divanului. în această dregătorie stă patru ani de zile, pînă la 1723. 
Era acum în asfinţitul vieţii, om trecut de 70 de ani, şi, cu sufletul adînc religios al bătrinilor 
din alte vremuri, gîndind la ceasul morţii, care se apropia pe nesimţite, la ziua înfricoşată a 
Judecăţii din urmă şi la zbuciumul vieţii sale trecute, a renunțat la măririle amăgitoare ale 
acestei lumi vremelnice. 

Iată cum ne mărturiseşte el însuşi motivul care l-a îndemnat să părăsească lumea în 
care trăise pînă atunci: „Fiind dvornic mare eu, Radu Popescu, în cinstea şi dragostea măriei- 
sale şi viind la vreme de bătrîneţe şi de slăbiciune, socotind că şi ale lumii sunt toate deşarte, 
singur din bună voie, am cerut Voie de la măria-sa şi am mers de m-am călugărit la mănăstire, 
la Radul-vodă". 

La mănăstirea Radu-vodă, sub numele de Rafail Monahul, trăieşte pînă la 1729, cînd îl 
prinde moartea. Astfel, în liniştea patriarhală dintre zidurile mănăstirii, în rugăciuni şi 
umilință, îşi ispăşeşte zbuciumul vieţii, plină de întorsături şi de alergări după măririle 
ispititoare ale vieţii, marele vornic al lui Nicolae Mavrocordat, cronicarul Radu Popescu. 

Cum a înţeles viața şi cum a înfățișat el lumea în mijlocul căreia a trăit şi s-a zbătut? 

COMPILAȚIA LUI RADU POPESCU, cunoscută sub numele de /storiile domnilor Țării- 
Româneşti, începînd tot de la descălecare, are un orizont de privire mai larg decît al lui Stoica 
Ludescu. Factura cronicii lui Radu 

Popescu este mult mai complexă, căci el tratează istoria Ţării Româneşti sincronic cu 
a ţărilor învecinate: Moldova, Ardealul, Turcia, Rusia. Este un plan cu totul original, care nu 
are nimic comun cu vechile cronografe, căci acelea erau repertorii de istorie universală, care 
începeau povestirea evenimentelor de la creaţiunea lumii şi înfățişau în ordine cronologică 
istoria tuturor popoarelor rînd pe rînd (evrei, asirieni, egipteni, perşi, greci, romani, bizantini), 
pe cînd în cronica lui Radu Popescu privirea este circumscrisă la popoarele din Răsăritul 
Europei vecine cu Țara Românească. După fiecare domnie munteană, se înşiră evenimentele 
contimporane din țările megieşe. De pildă, după ce dă povestea descălecatului şi a 
legendarului Radu Negru, pe care cronicarul — confundîndu-l cu Basaraba — îl aşază la 
1290, urmează: „în zilele acestui domn, după cum să veade veleatul, au fost împărat la 
Țarigrad Mihail Paleologul, carele au scos Țarigradul din mîinile frîncilor", apoi se trece la 
Otman şi lumea turcească, pentru ca să continue apoi cu istoria ungurească: „întru această 
vreame era craiu unguresc Ladislau”. De la domnia lui Alixandru vodă I, cu întemeierea 
principatului moldovean, 1320, intră în raza de privire a cronicarului şi Moldova, iar de la 
1509 şi istoria Rusiei. Cronicarul însă nu izbuteşte să găsească un punct de vedere unitar care 
să coordoneze evenimentele; acestea sînt de cele mai multe ori juxtapuse. Dar trebuie să 
recunoaştem că autorul a lăsat o operă unică, nu numai pentru timpul lui, dar chiar şi pentru 
vremurile noastre: o încercare de istorie a românilor în lumina istoriei europene orientale. 

Izvoarele lui Radu Popescu în această vastă operă de istorie răsăriteană, avînd ca punct 
central istoria românilor, sînt felurite. Pentru istoria Moldovei a avut la îndemînă cronica lui 
Ureche într-o versiune a lui Simeon Dascălul. Pentru istoria bizantină şi turcească pe Gh. 
Phrantzi, care fusese martor la căderea Constantinopolului şi a fugit apoi în Italia; o 
versiunea cronicii greceşti de la 1570. Pentru istoria Ardealului, izvoare ungurești, ce n-au 
fost încă identificate. 

Pentru istoria munteană, Radu Popescu a folosit acelaşi izvod vechi pe care-l utilizase 
şi Stoica Ludescu şi care în copia lui, în unele părți, avea lacune şi confuzii, în altele date ceva 
mai bogate. în linii generale însă ştirile lui Radu Popescu corespund cu ştirile lui Stoica 
Ludescu pînă la domnia lui Neagoe Basarab, unde cronicarul Bălenilor utilizează şi el Viaţa 
Patriarhului Nifon, dar o reduce ca proporţie (eliminînd partea apologetică a lui Neagoe) şi o 
încadrează mai armonic în urzeala cronicii. Pentru domnia lui Mihai Viteazul împleteşte 
ştirile din cronica lui Teodosie Rudeanu cu cele din poema grecească a lui Stavrinos, pe care 
am analizat-o la p. 146; pentru domniile următoare se foloseşte de cronica lui Matei al 
Mirelor. La domnia lui Matei Basarab are ştiri ceva mai bogate decît Stoica Ludescu. 

De la domnia lui Grigore-vodă înainte începe partea personală a lui Radu Popescu 
(Radu-vodă Leon, Antonie-vodă, Grigore-vodă Ghica în a doua domnie, Duca-vodă, Şerban 
Basarab), în care intră pe scenă ca eroi principali Cantacuzineştii cu zarva şi turburările pe 
care — după el — le aduc în rîndurile boierimii pămîntene şi cu reacţiunea partidei Bălenilor. 

Radu Popescu înfăţişează tragedia postelnicului Const. Cantacuzino într-o lumină cu 
totul deosebită de aceea în care o cunoaştem de la Stoica Ludescu, căci el este cronicarul 
partidei adverse. După el vina toată o poartă Şerban 

442 


Cantacuzino, care, încă de la mazilirea lui Ghica-vodă, nutrea ambiţii mari, căci, ne 
spune cronicarul: „Şărban logofăt, feciorul lui Costandin postelnic Cantacuzino, mai ficlian 
fiind decît alți fraţi, au gătit un cal foarte frumos şi l-au dus de l-au dăruit paşăi despre dînsul 
ŞI i s-au rugat să-i fie slugă şi să-l aibă în gîndul lui neuitat". Paşa într-adevăr nu I-a uitat „că, 
cu vreame îndelungată, i-au făcut mult bine, pînă şi la domnie l-a rădicat”. Intenţiile lui 
Şerban se dau curînd pe față. Pe cînd urmaşul lui Ghica-vodă, fiul său Grigoraşcu, se afla cu 
ostile turceşti şi tătăreşti în Ardeal, atunci, „cum zic unii, s-au făcut nişte amestecături, adecă 
Şărban logofăt, feciorul lui Costandin postelnicu Cantacuzino şi oarecare den frații lui ce era 
acolo, şi Mareş. şi Creţulescul, să fie umblat între căpitani şi între slujitori, de îndemna să 
meargă să pîrască pre Grigorie-vodă la vizirul de rău, de hain şi de altele, şi pre urmă să ceară 
domn la vizirul pre Şărban lofogătul; care dăn om în om mergînd vorba, au ajuns şi la domn". 
După ce s-a despărțit de vizir, vodă porunci vătafului de aprozi să-i aducă boierii care 
umblaseră cu vicleşug şi „începu a-i mustra pentru căci fac aşa, de au vrut să-l viclenească şi 
să-l pîrască la vizirul: ce rău li-au făcut ? Au nu i-au boierit cu mari boierii, au nu i-au miluit 
cu mile mari? Care anume, le spunia." Pîrîții tăgăduiesc. Domnul „scoase vadnicii de față, 
căpitanii cari vorbise cu ei... şi începură a zice: Aşa, doamne, ni-au zis să mergem să te părîm 
la vizirul, şi să puie pre Şărban logofătul domn". Grigore-vodă i-a dat atunci în paza vătafului 
de aprozi, în acelaşi timp sosesc în ţară pîri de la caimacamii domneşti: Stroe Leur-deanu şi 
Dumitraşco vistierul Cantacuzino, nepotul postelnicului, „pîrînd pre Costandin postelnicul 
Cantacuzino că umblă pre marginea turciască oamenii lui hulind numele domnului de rău şi 
de hain, şi pre oamenii țărăi îi zăticneaşte, de nu-i lasă să-şi dea dăjdiile împărăteşti, şi cum că 
să laudă, că el au popit pre Grigorie-vodă, şi iară el îl va despopi şi ca acestea altele multe". 
Aceste două „pricim: una den tabără, alta den țară" au aţițat pre Grigore-vodă „cu mare mînie 
asupra casii lui Costandin Postelnicul" şi au dezlăns ţuit drama pe care Radu Popescu o 
relatează cu aceleaşi detalii ca şi Stoica Ludescu. 

După omortrea postelnicului, fiii săi nu se potolesc. în timpul domniei lui Ghica-vodă, 
„iar au început Cantacozinii a amesteca lucrurile, precum au fost învăţaţi, şi a turbura pre unii 
din boiari"”, „care aciasta n-o făcia de alt, fără cît să fie totdeauna ei mai mari”. Boierii 
„alunecîndu-să cu firea că vor fi acelea care le zic Cantacozinii” — că domnul s-ar fi sfătuit 
cu grecii ca să-i omoare — se răzvrătesc şi provoacă înlocuirea lui Ghica prin Antonie-vodă 
din Popeşti. Sub acest domn bătrîn, abia „se aşăzase lucrul țărăi bine şi gîlcevile despre toți, 
iar feciorii lui Costandin Postelnicul Cantacuzino ... găsiră vreame să caute moartea tatîne- 
său, den cine au fost, şi închiseră pre Stroe Leurdianu, vinuindu-l că el au fost pricina de l-au 
omorît". Radu Popescu ştie şi el de răvaşele pe care Ghica-vodă le dăduse stolnicului Const. 
Cantacuzino la Viena. Le văzuse chiar: „iar noi am văzut neşte răvaşele”, dar adaogă, 
aruncînd umbra îndoielii: „ale cui vor fi fost, Dumnezeu ştie". 

După călugărirea lui Stroe Leurdeanu, „Şărban Spatariul şi frații lui să mărise, să 
împuternicise, cît trecea peste măsură, nebăgînd seamă pre ceilalți şi întru nimic socotindu-i". 
Sub domnii următori, Cantacuzenii şi partizanii lor sînt necontenit în fierbere, cînd în țară, 
„nălucindu-li-se" că adver- 

sării „fac sfat între dînşii să-i omoare", şi zbătîndu-se „să depărteze pre toţi boiarii de 
pre lingă curte şi să le ia boieriile", ca să le împartă între ai lor, cînd pribegi în Moldova sau la 
Constantinopol, urzind răsturnarea domnilor. 

Domnia lui Şerban Cantacuzino e înfăţişată ca o pacoste pentru ţară. „Mare şi 
întunecat nor, şi plin de fulgere şi de trăsnete au căzut pre Ţara Rumânească Şărban-vodă, 
carele, ca cu neşte trăsnete, cu răutatia lui au spart şi au dezrădăcinat nenumărate case de 
boiari şi de slujitori şi de săraci şi pre mulți au omorît cu multe feluri de cazne şi i-au sărăcit 
cu multe feliuri de pedepse, precum istoria mai jos va arăta". Şi începe a înşira crimele săvîr- 
şite de Şerban-vodă. Pe cînd se întorcea cu oastea sa şi cu turcii de la cetatea Dogancale, a 
trimis înainte cu „cărți” la scaunul domniei pe Drosu Sărdariu, dar, în acelaşi timp, a învăţat, 
în ascuns, pe un tătar pe care i-l dăduse ca însoțitor, să-i taie capul pe drum şi apoi să se facă 
pribeag în Bugeac. Şi „pentru ca să stingă neamul lui Drosu, fiindcă acesta mai avea o fată, a 
trimes neşte seimeni, hoţi de ai lui" de au omorit-o. Pe Vîlcu vornicul, deşi I-a judecat în 
multe rînduri şi nu i-a aflat nici o vină, I-a închis în mănăstirea Snagovul şi, muncindu-l cu 
multe cazne, l-a spînzurat. Pe feciorul lui Drosu Sărdarul, „tînăr săracul", „l-au legat şi l-au 
slobozit în ocnă pustie”. 

Asasinarea lui Hrizea vistierul, tatăl cronicarului, şi năpăstuirea familiei lui e povestită 
pe larg. Nu mai insistăm, fiindcă am reconstituit-o mai sus. 

Radu Popescu, cu toate defectele lui ca istoric, are însă mai multă cursivitate în 
povestire decît Stoica Ludescu. El nu se pierde în lungi şi oțioase imprecaţii biblice, ci dizolvă 
indignarea şi ura în narațiune. Este o limbă rea, cîrcotaşă. înregistrează toate zvonurile 
răutăcioase, chiar şi vulgare ale timpului, cînd este vorba de adversari: lui Antonie-vodă, ne 
spune el, atît îi scurtase Cantacuzenii toate veniturile, „cît nici de mîncare nu era sătul, şi de 
băutură, că-i da cît vria ei; în zi de dulce: carne de vacă cu apă şi cu sare, în zi de sec: linte şi 
fasole cu apă şi cu sare. Vin îi da împuțit, ci trimitea cu urcioarele în tîrg Antonie-vodă şi fie- 
său Neagoe-vodă cu bani refenia, de cumpăra vin de bia; ci da fie-său mai mult la refenia, căci 
îi zicea tată-său că el are doamnă şi coconi, ci să dia mai mult — şi aşa vieţuia bietul Antonie 
vodă." Despre Mihnea-vodă „zic unii să-i fi fost giuvan (lui Chinan-paşa), fiind frumuşel”. 
„Ştefăniţă-vodă, fecior lui Vasilie-vodă, nu căuta trebile domniei, ci curviile, şi cu parte 
fămeiască şi bărbătească." 

Dar Radu Popescu are ceva din darul marilor cronicari moldoveni, izbutind să scoată 
în lumină colțuri interesante din trecutul zbuciumat al ţării, în care se vede coloarea timpului 
şi psihologia societății. Şi factura sintactică a stilului are o tehnică mai modernă. Fraza e mai 
degajată din angrenajul coordonărilor şi al incidentelor. Țîşneşte cîteodată viu şi energic în 
dialoguri scurte. E caracteristică în această privință scena dinamică, povestită cu efecte 
teatrale a mazilirii lui Antonie-vodă din Popeşti. Faptele se petrec la Constantinopol, unde 
Antonie-vodă se dusese cu boierii ca să reînnoiască domnia. Turcii le făgăduiseră. „Să vă 
gătiți în cutare zi, să veniți să îmbrace caftanul." La ziua sorocită, domnul şi boierii se string 
în camera marelui vizir. Acesta intră „şi începu a întreba: « Care iaste Mareş? » Zise: « Eu 
sînt ». « a-l! » Ci-l luară. « Care iaste Gheorghe Vornic? » Zise: « Eu sînt». «a-l». Ci-l 
luară. « Care iaste Şărban ?» Ziseră: « Nu iaste ». [Şerban Cantacuzino, presimţind ce se va 
întîmpla, rămăsese acasă şi prefăcîndu-se că-i este rău. 

„Zăcia lîngă foc".] « Care iaste Mihai Postelnicul? » « Cesta aste. » « a-l! » îl luară. 
Care iaste cutare, cutare? îi luară pre toți." Şi după îndepărtarea potrivnicilor, „zise vizirul 
domnului Antonie-vodă: « împăratul te-au mazilit». Şi întorcîndu-să cătră ceilalți boieri: « 
Voao v-au dat împăratul domn pre Glig orie-vodă; păsaţi la dînsul »." Tot aşa prinsă pe viu, 
este filmată şi scena următoare, care se petrece în Bucureşti. Noul domn scrie banului 
Gheorghe Băleanu, care era caimacam, să prinză pe Radu logofătul Creţulescul şi pe fraţii 
Canta'cuzino. Băleanu trimite slujitori cu Radu Năsturel să ocolească casele boierilor şi să-i 
cheme la curte. Pe drum, boierii, nedumeriţi, „întrebau : Dar ce, ce ? Ei zicea: « Nu ştim 
nimic, fără cît poruncă domnească au venit: veți vedea ». Şi merseră la curte. Acolo era banul 
Gheorghe şi slujitori mulți, luminări aprinse. Dacă veniră, şăzură. Şi se sculă banul şi zise: « 
Boiari fraților, sănătate de la măria-sa Grigorie-vodă, că l-au miluit Dumnezeu şi împăratul cu 
domnia: iată şi cartea ». Mulţămia ei lui Dumnezeu, însă acii dentre gloată fugi Iordache 
[Cantacuzino] şi vru să fugă şi Matei aga [fratele său], dar îi prinseră de veaste şă-i întoarseră. 
Şi le zise banul Gheorghe: «Matei, căci faci copilăreşte de nu şăzi! Dar domnul căci 
porunceaşte să fiți la opreală, nu doar că va să vă omoară, ci numai pînă va veni măriia-sa; 
deci bun iaste Dumnezeu; vă va ierta; nu vă teameţi, ci şădeți: nu ne mai faceţi ruşăne »." în 
cămările domneşti zăceau închişi de Creţulescu 24 de boieri. „Ci îndată porunci banul 
Gheorghe de aduseră ţigani, şi le tăiară obezile, şă-i slobozi. Ci fieştecarele îş lua obezile şi le 
ducea înainte Creţulescului şi-i zicea să şă le puie în gît, şi le lepăda jos." 

lată şi o scenă cruntă care ilustrează despotismul voievozilor din acele vremuri 
sîngeroase de vasalitate turcească: 

Mihnea-vodă, mîniat că boierii, în frunte cu Pîrvul vistierul Vlădescul, îl pîriseră paşii, 
după ce s-a întors la conac, „întîmplîndu-să de au venit Pîrvul vistieriul supt cortul domnesc, 
poruncise mai nainte unor beşlii, dacă-l vor vedea că vine Pîrvul vistieriul la cort, să vie şi ei 
cu armele pre supt haine să nu vază. Ci îndată veniră beşlii, cum le poruncise. Deci după 
perdia ieşi Mihnea-vodă, şi zise beşliilor turceşte: « vurşughidi ». Şi îndată îl loviră cu săbiile 
de-l făcură fărîme, şi nu să mai socoti că iaste ştiut la Poartă şi mutafaraca împărătească, şi-l 
ridicară de acii, făcut fărîme de săbii." 

Iată, în sfîrşit, în contrast, şi un tablou de logodnă domnească — fiul, „coconul" lui 
Radu-vodă din Muntenia, Ștefan, cu fiica lui Duca-vodă din Moldova, Catrina — al cărei fast 
patriarhal şi ale căror obiceiuri turceşti, cu coloritul lor oriental, au izbit curiozitatea naivă a 
boierimii noastre din ambele ţări, căci o descrie şi Neculce: 

„Strîns-au toată boierimea țării cu toate jupînesele şi au întins corturile în dial despre 
Mihai-vodă, în drumul Cotrăcenilor: acolo făcia ospeţe în toate zilele. Adus-au pehlivani de 
cei ce joaca pe funii, şi de alte lucruri. Adusese şi un pehlivan hindiu harap, carele făcea 
jocuri minunate şi nevăzute pe locurile noastre: iute om era şi vîrtos. Lîngă altele, de nu le 
putem lungi, făcea aceastea mai ciudat: punia de rînd opt bivoli, şi să răpeziia iute şi, sărind 
peste ei, să da în văzduh peste cap, şi cădia în picioare de ceia parte; alta, un cal domnesc, 
gras, mare, îşi lega chica de coadă-i, şă-l bătea comişelul cît putia, şi nu-l putia să-l mişte de 
loc; alta, un copac mare den pădure adusease neated, şi înfipt, s-au suit pre dînsul ca o 
maimuță; deci, după multe jocuri ce au făcut sus în 

vîrfu-i, s-au slobozit de acolo cu capul în jos, şi au dat în picioare; alta, un tulpan lung 
de mulți coţi, îl ţinia oameni în mîini, cît era, şi să răpăziia iute, şi mergia călcînd pre tulpan, 
şi nu să afunda; alta, să prindea mulţi oameni cîte doi în miîini, şi făcea chip ca de o bute cu 
mîinile, şi mai lung şi să răpeziia iute, şi intra cu capul pen gaura aceaia, şi nu-l simția 
oamenii, şi de ceia parte cădia în picioare. Ca acestea multe făcea, care nu le ţinem minte. în 
scurt, mare veselie s-au făcut la aciastă logodnă a coconului Radului-vodă aicea la noi." 

Compilația lui Radu Popescu se opreşte în prima redacţie la actul de împăcare a celor 
două partide vrăjmaşe prin căsătorirea Smaragdei, fiica lui Şerban Cantacuzino, „frumoasă şi 
înțeleaptă", cu Gligorie Postelnic Băleanu, pribeag în Ardeal, şi el „de bun neam, frumos, 
înțelept”. Mai tîrziu. Radu Popescu continuă cronica țării de la Constantin Brîncoveanu 
înainte. Pentru a avea o caracterizare generală a personalității lui, trebuie să trecem la epoca 
lui Brîncoveanu şi să examinăm şi a doua parte a cronicii sale. 


CRONICARII LUI BRÎNCOVEANU 

Rareori în trecutul nostru zbuciumat o domnie a avut norocul să ai Da parte de atiția 
cronicari ca domnia lui Constantin Brîncoveanu. Dăinuirea ei îndelungată, prosperitatea 
crescîndă a țării, înflorirea culturală, sprijinul acordat creştinilor din Răsărit, care gemeau sub 
apăsarea păgînă, casa îmbelşugată a domnului, înviorată de numeroşi copii, gineri şi nurori şi 
apoi, deodată, din culmea fericirii şi a gloriei, repedea prăbuşire: arestarea lui Brîncoveanu şi 
a copiilor săi, închiderea în fioroasa temniță a celor şapte turnuri şi, în sfîrşit, sîngeroasa 
decapitare pe țărmurile Bosforului a tatălui şi a celor patru copii ai săi cu ginerele Văcărescu 
— toate aceste evenimente au avut un răsunet adînc în sufletul contimporanilor. în afară de 
italianul Anton Măria Del Chiaro, secretarul de limbi occidentale al lui Brîncoveanu şi al 
urmaşilor săi, care în opera Istoria delle modeme rivoluzioni della Valachia, apărută la 
Veneția în 1718, ne-a lăsat o icoană prețioasă a vieţii de curte şi a domniei lui Brîncoveanu, 
patru cronicari pământeni s-au învrednicit a transmite peste veacuri amintirea lui Brîncoveanu. 
Unul, Radu Popescu, care se simţea nedreptăţit în această „becisnică de ţară”, a continuat a 
scrie cu ochii împăienjeniţi de patimă. Altul, logofătul Radu Greceanu, traducătorul de texte 
religioase de care ne-am ocupat mai sus, a scris cronica la curte, sub ochii domnului, în 
lumina în care acesta ar fi dorit să fie înfățișat viitorimii. Un boier, necunoscut pînă acum, ne- 
a lăsat o cronică de o reală valoare literară şi, în sfîrşit, un cărturar mai mărunt, din mulţime, a 
cîntat în versuri tragedia morţii lui Brîncoveanu, cîntec care a intrat apoi în domeniul popular. 

CONTINUAREA CRONICII LUI RADU POPESCU 

Continuarea cronicii lui Radu Popescu, de care am vorbit mai sus, a fost publicată de 
N. Bălcescu în Magazin istoric pentru Dacia, după un manuscris în care ea se înfăţişa ca o 
continuare directă a cronicii lui Radu Greceanu. 

Răposatul Giurescu, reluînd, în 1906, studiul cronicilor muntene, a arătat cu 
argumente serioase că textul acestei cronici, publicată de Bălcescu pe numele lui Radu 
Popescu, este de fapt o continuare la /storiile domnilor Țării Româneşti, care fusese atribuită 
pînă la dînsul de Aron Densuşianu şi 

apoi de N. Iorga, lui Constantin Căpitanul Filipescu. în argumentarea sa, Giurescu 
atribuia Istoriile domnilor Țării Româneşti tot lui Radu Popescu. în 1908 însă, d-l Emil 
Panaitescu în Cronicarul Radu Popescu şi Istoriile domnilor Țării Româneşti, a semnalat o 
serie de contradicții între datele pe care le cuprinde cronica intitulată Istoriile domnilor Ţării 
Româneşti cu privire la tatăl lui Radu Popescu şi familia sa, şi între realitatea faptelor, aşa 
cum ne-o dezvăluie documentele contimporane. Aceste contradicții ar fi, după d-sa, de aşa 
natură, că nu se pot explica decît admiţînd că nu Radu Popescu este autorul acestei cronici. 
Cercetările ultime ale lui Al. Vasilescu şi ale lui Constant Grecescu au înlăturat însă definitiv 
aceste obiecțiuni. 

Continuarea cronicii lui ni s-a păstrat încorporată în două serii de compilaţii. Prima 
compilaţie este alcătuită din corpul cronicilor muntene, inclusiv cronica lui Radu Greceanu. 
După cronica lui Radu Greceanu, care se încheie în această compilație la anul 1714, urmează 
cronica lui Radu Popescu, cu următorul titlu: „De aicea sînt cele ce au scris Kir Rafail 
Monahul, care pre nume mirenesc l-au chemat Radu Popescu biv vel dvornic”. Această com- 
pilaţie munteană a fost întocmită din porunca lui Nicolae Mavrocordat, după cum se poate 
vedea limpede chiar din titlu: 

Istoria Țării Româneşti, de cînd au descălecat pravoslavnicii creştini ; intru mcare 
coprinde toate istoriile a tuturor domnilor, dinceputul țării, de la întiiul domn, Radul Negrul- 
voevod, pină acuma, la domnia a doua a măriei sale lui Nicolae Alexandru voevod; acum de 
iznoavă scrisă, din porunca măriei-sale prea luminatului şi prea înălțatului nostru Ion Nicolae 
Alexandru voevod, întru ui unsprezecelea an dintru a doua domnie a măriei-sale ... de Radu 
legofeţelul de Divan, sin Mihai Ieromonahul Lupescu, la anii de la zidirea lumii 7238, iar de 
la Naşterea Domnului nostru lisus Hristos 1729, luna lui octomvrie 31. 

A doua compilație cuprinde cronica lui Radu Popescu, îmbinată cu cronicile 
moldoveneşti privitoare la domnia lui Nicolae Mavrocordat. Ea poartă titlul : 

Letopiseţ întru carele să cuprinde domnia dintii şi de a doao din Tara Moldovei a 
măriei-sale prea luminatului nostru domn lo Nicolae Alexandru (Mavrocordat) voevod, 
carele iaste alcătuit de Nicolae Costin vel logofăt, feciorul lui Miron Costin ce-au fost logofăt 
mare, şi domnia dintii şi de a doao iară a măriei-sale din Tara Românească, tocmiţii şi 
aşezaţii de Raduhi Popescul, ci-au fostu vornic mare, coprinzind şi alte lucruri ce s-au 
întîmplat printr-alte părți,” într-aceste domnii ale măriei-sale. 

în ambele compilaţii — şi în cea muntenească şi în cea moldovenească — cronica 
privitoare la cele două domnii ale lui Nicolae Mavrocordat în Ţara Românească este atribuită 
lui Radu Popescu, care, în monahism, a luat numele de Rafail Monahul. Paternitatea lui Radu 
Popescu asupra acestei cronici este deci în afară de orice discuţie. 

Am schițat viaţa lui Radu Popescu, plină de frămîntări şi de griji: după o copilărie 
fericită în mijlocul unei familii bogate şi puternice, o tinerețe amă-rită de tragedia uciderii în 
chinuri groaznice a tatălui şi turburată de fiorii zilelor nesigure ale pribegiei în ţări străine; 
după întoarcerea la cămin, o luptă îndărătnică de a-şi salva averea părintească, încheiată cu 
lepădarea, înaintea divanului domnesc, de averea rămasă de pe urma tatălui, în mîna 
-datornicilor. Epoca maturității n-a fost nici ea mai fericită. Străduinţa de a se 

ridica prin munca şi cultura lui deosebită — pentru timpul lui — este însoţită de 
amărăciunea de a se vedea ţinut în ranguri inferioare, ceea ce-l determină să se amestece în 
itele încurcate ale unui complot şi-l aduce să retrăiască zilele de groază pe care le îndurase 
tatăl său, în beciurile temniţei. 

Abia la bătrîneţe, sufletul acesta zbuciumat găseşte şi el o satisfacţie în neaşteptata 
ascensiune pe treapta cea mai înaltă a ierarhiei boiereşti. 

Viaţa plină de frămîntări şi amărăciuni, atitudinea de neîncredere a lui Brîncoveanu, 
care-l ținea departe de funcțiile mari ale curții, bunăvoința lui Mavrocordat care-l ridică la 


cea mai înaltă situație — toate acestea au avut o răsfrîngere adîncă în sufletul lui şi au 
influenţat puternic pana sa de istoriograf. 
Cronica lui ne înfăţişează — în versiunea publicată de Bălcescu — evenimentele 


petrecute în Țara Românească între anii 1714—1729. în cîteva manuscrise din Biblioteca 
Academiei Române se vede că mai tîrziu, după trecere de mai mulți ani, Radu Popescu — 
îndemnat poate de Nicolae Mavrocordat, care ţinea să se facă un corp complet al cronicilor — 
a încheiat domnia lui Şerban Cantacuzino şi a povestit pe scurt domnia lui Brîncoveanu. Din 
domnia lui Brîncoveanu, ediția Bălcescu povesteşte numai partea finală, înce-pînd cu 
întoarcerea domnului din Adrianopol. Pornind de la această dată, cînd Brîncoveanu se credea 
ajuns în culmea puterii, cronica înfăţişează faptele petrecute în Țara Românească şi 
evenimentele care au dus la căderea lui Brîncoveanu, pentru a se opri apoi pe larg la cele două 
domnii ale lui Nicolae Mavrocordat, despărțite prin scurta domnie a lui loan Mavrocordat. 

Epoca finală din domnia lui Brîncoveanu corespunde tocmai cu partea din viața 
cronicarului în care el, în căutarea unei „fărîme de viață fără groază", se simţea nedreptăţit în 
„această becisnică de ţară", în care „vin oamenilor primejdii" şi în care „mai bucuros ar fi fost 
să se afle şi el în statul celor mai de jos şi să fie odihnit", decît — cum spune însuşi — „să-mi 
fie numele acesta şi să fiu pururea cu gheaţă în inimă". 

în această epocă din viaţa lui, Radu Popescu, nemulţumit de distanţa Ia. care era ținut 
de curtea domnească şi în năzuința unor zile mai bune, ia parte la complotul pentru 
răsturnarea lui Brîncoveanu. Complotul fusese însă, după cum am văzut, dezvăluit; situaţia lui 
Brîncoveanu a fost întărită la Poartă, iar Radu Popescu, după ce fusese tîrît pe la Constantino 
pol, a fost în cele din urmă întemnițat din porunca lui Brîncoveanu. 

La aceasta nouă răspîntie din viaţa cronicarului, resentimentele lui împotriva lui 
Brîncoveanu se străvăd limpede în paginile cronicii. Povestind întoarcerea domnului de la 
Adrianopol, unde fusese chemat la Poartă şi de unde duşmanii credeau că nu se va mai 
întoarce, cronicarul ține să sublinieze de la început că domnul „şi-a schimbat firea, că s-a 
făcut mai rău, mai cumplit; împrumuturi au pus pre boieri, pre mănăstiri, biruri mari pre 
săraca țară, cît n-avea putere să le împlinească, ci să văita şi blestema". 

Trecînd apoi la ostilitățile dintre Petru cel Mare şi turci, Radu Popescu insinuează că 
Brîncoveanu a fost cauza războiului; că el a întețit pe ruşi, trimițînd la ei soli cu scrisori şi 
îndemnîndu-i să vină cu ostile şi să lhbereze principatele româneşti de sub turci; că domnul 
român a primit de la ruşi „hrisoave" prin care el şi feciorii lui s-au făcut „cnezi de Moscovia”. 

Este într-adevăr curios faptul cum Radu Popescu nu mai poate înțelege acum liniile 
politicii externe a lui Brîncoveanu, el, care odinioară expusese cu atîta convingere, căldură şi 
energie, punctul de vedere românesc înaintea comandantului armatelor imperiale din Ardeal. 
Şi totuşi, datele problemei rămăseseră aceleaşi, deoarece turcii şi tătarii erau atunci o mare 
forță militară şi deoarece Ţara Românească nu avea hotare naturale, ci era deschisă de toate 
părțile. Brîncoveanu şi ai săi nu puteau trece fățiş de partea creştinilor pînă ce puterea turcilor 
nu va fi fost zdrobită. Altfel ar fi expus țara zadarnic la jaf, la măcel, la robie şi ruină. „Dacă 
ar rămîne pămîntul fără oameni, de ce fel ne sunt ostenelele şi vorbele şi legăturile ce le 
facem" — încheiase el cuvîntarea față de Heissler. Iar acum, în 1711, în tratativele cu Rusia, 
care urmau aceeaşi linie pe care el o expusese lui Heissler, din toată această politică de 
serioasă cumpănire a intereselor ţării şi ale poporului românesc, Radu Popescu nu mai vede, 
nu mai găseşte altceva de subliniat decît latura de duplicitate. Parcă îşi simte sufletul uşurat 
cînd povesteşte prăbuşirea politicii lui Brîncoveanu. 

„- Că s-au scăpat de amîndouă părțile, că muscalii l-au cunoscut de viclean şi 
înşelătoriu de creştini, turcii încă l-au numit hain împăratului... că el gîndise să placă vreunei 
părți, în cea de pe urmă nici uneia n-au plăcut, nici alteia, că nu minte Hristos (cînd zice) că 
nu poate sluji neştine la doi domni ..." 

Nici chiar atunci cînd ajunge cu povestirea la ziua de Adormirea Maicii Domnului a 
anului 1714, cînd Brîncoveanu a trebuit să privească, înainte de a-i veni rîndul, cum cad sub 
sabia gealatului capetele celor patru copii ai săi şi al ginerelui — tragedie care a zguduit atît 
de puternic sufletul maselor populare, că ne-au transmis înfiorarea lor peste veacuri, în 
cunoscuta baladă: „Brîncoveanu Constantin, boier vechi şi domn creştin..."—nici atunci nu 
picură din sufletul înăcrit de ciudă al cărturarului, măcar o lacrimă de înduioşare peste 
rîndurile cronicii. Dimpotrivă, încercînd să fixeze, într-un tablou general, bilanţul domniei lui 
Constantin Brîncoveanu, el ține să sublinieze petele de umbră: 

„însă Constantin-vodă Brîncoveanu, în domnia lui, au fost fericit de toţi oamenii ţării 
şi încă şi de oamenii altor țări, cît i s-au auzit numele, iar nu lăudat, pentru că alta este 
fericirea, alta este lauda ... 

într-acest chip poate să se fericească şi Constantin-vodă că l-au dăruit norocul cu tot 
felul de bine: sănătos, întreg, casă întreagă, fii şi fete mulţi, avuţii prea multe, case, palaturi, 
sate, vii, heleşteie, domnie îndelungată şi altele ca acestea, care nu i-au lipsit nimica, de care 
ochii lui au poftit, dar toate acestea au fost darurile norocului, iar nu cîştigate de dînsul, că 
ceea ce cîştigă cinevaş în lume este partea sufletului... iar Constantin-vodă nici o bunătate 
sufletească n-au arătat în viaţa şi domnia lui, pentru ca să-l laude, ci mai vîrtos este a se huli 
pentru multe rele fapte ce au făcut în domnia lui, care au rămas la cei după urmă greutate şi 
blestem: avea o lăcomie mare peste măsură şi obiceiurile cele bune ale ţării, care cu multă 
socoteală le-au făcut acei bătrîni, toate le-au stricat..." 

Despre politica lui prevăzătoare, care în timpul unei îndelungate domnii a asigurat 
liniştea în ţară şi a înlesnit poporului o prosperitate, cum nu mai cunoscuse de multă vreme, 
despre numeroasele lui ctitorii de mănăstiri, care 

au rămas pînă azi ca admirabile mărturii ale unui superior simț artistic, despre 
înfloritoarea activitate culturală susţinută şi stimulată de domn el nu pomeneşte nimic. 

O singură dată sufletul lui se pare că se înduioşează de nenorocirea lui Prîncoveanu, 
atunci cînd este vorba de cei care au pus la cale prăbuşirea domnului: Cantacuzinii. Ura, care 
mocnea ascunsă în sufletul cronicarului împotriva celor care uciseseră în chinuri pe tatăl său, 
izbucneşte cu toată vehemenţa: 

„în mijlocul vremilor acestora, Cantacuzinii, carii pururea au fost vicleni domnilor şi 
n-au fost odihniţi de nici un domn, şi acum la Constantin-vodă au început să-l viclenească şi 
să-l dezrădăcineze din fața pămîntului, neavînd altă pricină, fără numai răutatea lor aceea ce 
din fire o au avut şi mai dinainte, că nu le-au lipsit în zilele lui Constantin-vodă nici un fel de 
bine ca să nu-l aibă, voie vegheată, sfetnici ai domnului plini de bani, de sate, de vii, fără bir, 
fără împrumuturi, precum alții ai ţării da ... Zic adevărul, că mai bine trăia ei, decit 
Constantin-vodă, că el avea grijile domniei, iar ei aveau primblările şi desfătările şi cîştigurile 
şi tot binele ..." 

Şi el povesteşte mai departe cum Cantacuzinii ar fi falsificat pecețile boierilor la 
Braşov, şi cu acestea ar fi semnat plîngerea împotriva lui Brînco-veanu; cum, mai tîrziu, prin 
chiar Constantin Diichites — vătaful lui Brîn-coveanu — ar fi trimis cărți sultanului, legîndu- 
se să predea ei înşişi pe nepotul lor în mîna turcilor. El învinovăţeşte fățiş pe Ştefan 
Cantacuzino că s-a nevoit „cu atîta osîrdie să stingă casa lui Constantin-vodă, cît limbă de om 
nu poate spune”. în această groaznică învinuire, el nu cruță nici pe stolnicul Constantin 
Cantacuzino, „hoţul acel bătrîn, care ştiind toate tainele nepotu-său Constantin, pentru că [1] le 
spunea toate, avîndu-l, nu ca pre un unchi ci ca pre un tată, au ştiut şi cărțile de la nemți şi de 
la moscali, fcare-i făcuse acei împărați, hrisoave, să fie el şi feciorii lui prințipi, cnezi şi 
luîndu-l de unde au fost, însuşi bătrînul acela le-au dus la imbrohorul", ca să le dea în mîna 
sultanului. Şi ţine Radu Popescu să mai adauge că „lîngă alte păreri ce va fi mai zis şi aceasta 
li-au pus înainte, că de nu va omorî pre Constantin-vodă şi pre feciorii lui, odihnă domnia şi 
țara nu va avea". 

Stolnicul Constantin Cantacuzino, a cărui înţelepciune şi cultură era apreciată de toți 
călătorii” occidentali, este astfel încondeiat în cronica lui Radu Popescu, încît apare un 
adevărat monstru. înainte de a pune la cale dezastrul nepotului său, stolnicul şi-ar fi otrăvit doi 
fraţi: pe Şerban-vodă şi pe lordache spătarul. Dovada: stolnicul însuşi a mărturisit. în zilele de 
restrişte, cînd Ştefan Cantacuzino a fost mazilit, stolnicul, în credinţa că va îndrepta situația 
fiului său, s-a dus la capigi-başa de I-a dăruit şi între alte vorbe i-ar fi dezvăluit şi o mare 
taină. Anume: stolnicul însuşi ar fi otrăvit pe fratele Şerban-vodă, cînd a simţit că acesta se 
abate de la credinţa datorită Porții şi tot el ar fi spus turcului că ar fi otrăvit şi pe celălalt frate 
mai mic, pe lordache, care fusese trimis în solie la Viena şi se înţelesese cu nemții: 

„Aceste cuvinte toate capegi-başa le-au spus vizirului şi altor meghistani ai Porții, de 
le-au auzit mulți oameni de credință, mai vîrtos dragomanul, fratele măriei-sale lui Nicolae- 
vodă, carele ajungînd mai pre urmă şi domn în urmă aicea în ţară, au mărturisit către toți 
boierii." 

Şi cum aici cronicarul se teme că cititorii contimporani şi viitori nu-l vor crede, el 
încearcă să spulbere astfel îndoielile: 

„Dacă el a mărturisit însuşi, ce îndoială va să fie ca să nu crează cineva că la 
amîndurora morți s-au zvonit că Constantin stolnicul i-au omorît, dar credință tot nu era, 
necunoscîndu-se adevărul... Iar dacă şi-au mărturisit păcatul către turc, nu la duhvonic, destul 
este să fie crezut la toți!" 

Singurul domn înzestrat numai cu virtuți şi calități este Nicolae Mavrocordat, 
binefăcătorul său, căruia îi închina şi cronica. Capitolul despre Nicolae Mavrocordat începe 
cu o schiță genealogică despre „Viaţa prea luminatului neam al prea înălţatului şi milostivului 
Domn lo Nicolae Alexandru vv., prea bunul stăpînitor [al] Țării Româneşti”. Această schiță 
arată cum în linie feminină, Nicolae Mavrocordat descinde din Alexandru cel Bun şi deci era 
destinat să fie „încoronat de puternicul Dumnezeu cu soarta domniei Ţării Moldovei în două 
rînduri şi aici în țară aşijderea ... Dumnezeu cel milostiv — adaugă el — să-i adauge anii 
vieții măriei-sale pînă la adinci bătrînețe, întru îndelungată stăpînire" — şi în tonul acesta 
panegiric, continuă povestirea domniei lui Nicolae Mavrocordat pînă la al zecelea an, unde se 
opreşte mîna cronicarului. „Nici odinioară nu voi tăcea, înălțate doamne, ca să nu vestesc 
pretutindenea, cît voi fi într-această călătorie a vieţii, bunătăţile care măria-ta ai arătat cătră 
mine", scrie el în prefața închinată domnului. 

S-a arătat mai sus cum, înl716,cînd Nicolae Mavrocordat a fost luat prizonier de 
germani, Radu Popescu semna, la 3 decemvrie, alături de doi episcopi şi treizeci şi nouă de 
boieri, „fără nici o silnicie, ci de bună voie", actul de solidaritate, prin care se legau să ceară 
ca domn pe Gheorghe Canta-cuzino, fiul lui Şerban-vodă. Trecînd apoi în Ardeal, el subscria, 
printre cei dintii, alături de mitropolit, plenipotențele date delegaţiunilor de boieri, care se 
duceau să ceară împăratului Carol al VI-lea, sau prințului Eugeniu de Savoia, alungarea 
„administratorului", cum numeau ei pe loan Mavrocordat, şi aducerea în domnie a lui 
Gheorghe Cantacuzino. 

După încheierea păcii de la Pojarevac, o bună parte dintre boierii care luptaseră 
împotriva „administratorului" au rămas în Oltenia, cedată austria-cilor, şi au luptat mai 
departe pentru ridicarea în domnie a lui Gheorghe Cantacuzino, pe cînd Radu Popescu s-a 
reîntors pe lîngă „administrator" şi şi-a luat în primire locul de mare vornic. 

Cum povesteşte cronicarul această parte din istoria ţării, în care şi el a jucat un rol 
activ? 

Mai întîi pretinde că, după căderea lui Mavrocordat în mîna nemților, aducînd aceasta 
la cunoştinţa ostaşilor săi, el, banul Craiovei, ar fi fost făcut prizonier de către gloate, care l-ar 
fi dus cu pază mare la Tîrgovişte, unde l-au predat autorităților germane. Dus în Ardeal, el a 
obţinut acolo de la generalul Stainville o carte de odihnă şi s-a dus să-şi întîlnească familia la 
Braşov. Atît! Despre participarea lui la acțiunea boierilor pentru restabilirea domniilor 
pămîntene nu suflă un cuvînt. Dimpotrivă, vorbeşte în cronică despre „nebunia pe care au 
făcut-o spurcaţii de boieri”, care au dat pe Mavrocordat în mîna nemților. El povesteşte mai 
departe cum aceştia au făcut sfat de „nimica şi blăstămăţesc, ca să se alcătuiască de tot cu 
nemții, fiindu-le capetele pline 

de fumurile deşertăciunii”; că generalul Stainville i-a trimis înapoi la stă-pînii lor 
turcii; că delegația s-a întors ca „nişte dini cu coada între picioare" ; că au făcut „cetişoare" şi 
au început a se sfătui „sfaturi vrednice de rîs", „socoteli deşarte şi vrednice de batjocură", 
adică „cum ei să închine ţara împăratului nemţesc şi să ceară domn pe Iordache Beizadea, 
feciorul lui Şărban-vodă" şi că, abia după încheierea păcii, cînd Nicolae Mavrocordat a revenit 
în scaunul domnesc, le-au ieşit „fumurile cele deşarte din cap şi s-au trezit" şi că afară de 
cîțiva, care au fugit peste Olt, „toţi cu o inimă s-au strîns la Bucureşti”. 

Poate cu remuşcări pentru atitudinea avută față de protectorul său,. Radu Popescu 
continuă povestirea domniei a doua a lui Mavrocordat an de an, înfățişînd toate evenimentele 
mărunte de la curtea domnească: naşterea „cuconilor şi cucoanelor lui Mavrocordat"; 
trimiterea haraciului la Poartă ş.a. şi subliniind continuu „bunătățile" acestui domn, deşi într- 
un rînd se teme să nu cada în „bănuială de colachie, care româneşte se zice: ciocoinicie”. 

Din cînd în cînd, întrețese în urzeala istoriei naționale şi aci evenimente petrecute în 
țări străine: turburările tătarilor din Bugeac; moartea lui „Duca de Orleans", unchiul lui 
Ludovic al XV-lea; abdicarea regelui şi reginei Spaniei, care se retrag într-o mănăstire; 
moartea Ecaterinei, „împărăteasa moscalilor" ş.a. 

Radu Popescu are, după cum se vede, un orizont de cultură mai larg. împrejurările 
vieții îl aduseseră din tinereţe să călătorească prin multe țări. Era poliglot: cunoştea limbile 
latină, greacă, turcă şi poate şi slava. 

Limba lui, înviorată cu plastice proverbe populare („Dracului dă-i fum de tămîie cît de 
mult, el rămîne în firea lui tot drac", sau „Din cal, l-au făcut măgar pe Gheorghe Beizadea", 
sau „Cămilei i-au pus cercei la urechi”), este în acelaşi timp îmbibată de citaţii şi cuvinte 
greceşti (prochimen, pan-macaris-ton, amfivolie, perilipsie, exorie, ipopsie etc.) şi chiar 
turceşti (husmet, dughimi, buhasbelele — socotelile veniturilor, imam, dunama = flotă etc), 
mareînd astfel în evoluția limbii noastre literare o fază nouă. 

El nu s-a putut însă desface de patimile care-i întunecau privirea limpede a lucrurilor, 
nu s-a putut ridica deasupra lui însuşi, ca să ne dea nu numai o povestire vie şi caldă, dar şi o 
icoană senină, plină de adevăr şi de sinceritate a vremurilor sale. îi lipseşte acea conştiinţă a 
răspunderii față de viitorime, pe care o găsim la marii cronicari moldoveni: „Scrisoarea este 
lucru veşnic ... Eu voi da samă de ale mele toate cîte scriu." 

un veac mai înainte. Aceasta ne face să credem că acest Constantin Căpitanul este un 

admisă de A. D. X eno po 1, în Istoria românilor, ed. I. Vlădescu, v. VIII, p. 226—227; de 
H a s d e u, în Etymologicum Magnum Romaniae, III, col, 3047, şi, în sfîrşit, de N. Ior 

muntene, Bucureşti, 1906, a arătat că opera nu poate fi a lui Constantin Căpitanul Filipescu, 
ci trebuieşte atribuită lui Radu Popescu. După studiul amintit al lui Constantin Giurescu, Radu 
Popescu a scris /steriile domnilor Ţării Româneşti de la descălecat pînă la anul 1729. El ar 
fi scris această cronică în trei rînduri, şi anume o dată în anii tinereții, pe la 1688, cu intenţia 
de a răspunde cronicii cantacuzineşti a lui Stoica Ludescu; a doua oară între anii 1719— 1721 
ŞI, în sfîrşit, a treia oară către sfîrşitul vieții ca monah, în preajma anului 1729. Emil 
Panaitescu, în Cronicarul Radu Popescu şi Istoriile domnilor Ţării Româneşti, Bucureşti, 
1908, a arătat că partea de cronică publicată de Bălcescu, sub titlul /storiile domnilor Țării 
Româneşti — adică partea care merge pînă la 1.688 — cuprinde neexactităţi de date şi fapte 
cu privire la ultimele zile ale lui Hrizea Vistiernicul, tatăl Jui Radu Popescu, precum şi la 

de Al. Va sile seu,  Contribuțiuni la biografiile cronicarului Radu Popescu şi a 

paternitatea lui Radu Popescu. La aceleaşi rezultate ajunge şi Constant  Grecesc u, Citeva 
date noi in legătură cu Istoriile domnilor Țării Româneşti, în acelaşi volum comemorativ, în 
amintirea lui C. Giurescu, p. 277 — 289. O nouă versiune a cronicii, cuprinzînd 
evenimentele <le la 1689— 1729, a fost publicată de librarul George Ioanid, Istoria 

CRONICA LUI RADU GRECEANU 

Cronica lui Radu Greceanu, în forma mai completă pe care ne-a dat-o un strănepot al 
său, Ştefan Greceanu, cuprinde 110 capitole, fiecare cu titlul său, şi povesteşte domnia lui 
Brîncoveanu de la începutul ei pînă în vară anului 1714. 

în anul 1698, cînd cronica, începută mai de mult, a fost înfăţişată domnului ca un 
omagiu, Ţara Românească respira liniştită. Invazia oştirilor germane fusese respinsă fără 
vărsări de sînge, prin aducerea trupelor turceşti şi tătăreşti. Prin abilitatea politică a lui 
Brîncoveanu, ţara fusese ferită de nenorocirea de a deveni teatrul de luptă în războiul dintre 
creştini şi turci. Boierimea era mulțumită de domnia părintească a lui Brîncoveanu, iar spri- 
jinul generos acordat de el mişcării culturale dădea domniei lui o strălucire deosebită. în 
această atmosferă de mulţumire generală, un boier ca Radu Greceanu, retras departe de zarva 
ambițiilor de curte, trăind în liniştea cărților sale, era un admirator sincer al domniei lui 
Brîncoveanu. în rîndurile de caldă închinare cu care el înfățişa cronica sa domnului, în al X- 
lea an de domnie, el exprima poate nu numai sentimentele sale personale, ci şi ale boierimii 
contimporane: 

„Măria-ta, eşti cu daruri vrednice împodobit şi ai îngrijit de această ţară cu o aşa 
adîncă pricepere şi înaltă priveghere, cu atîta blîndeţe şi răbdare pornită din sufletească 
dragoste ce îi porţi, încît eu pociu să dau chezăşie că politica luminată şi plină de bunătate a 
înălțimei tale este în adevărată asemănare cu înţelepciunea lui Democrite, care în învățăturile 
sale zice: Stăpînii noroadelor şi povăţuitorii lui trebuie să aibă în toți timpii îngrijirea ca să se 
arate cu asprime către vrăjmaşii țării, iar către supuşii lor, iubitori şi blînzi." 

Cu aceste sentimente de admirație față de domnul care, în mijlocul atitor frămîntări, 
izbutise să asigure țării pacea şi prosperitatea, se unea recunoştinţa față de protectorul care 
stimulase şi încurajase munca lui culturală: 

„Pînă în ziua de azi multe feliuri de bunătăţi ai dăruit măria-ta la toată suflarea din țara 
aceasta, şi aşa şi pre mine, plecatul slujbaş al înălțimei tale, m-ai încălzit, încît nu pociu să-mi 
arăt mai bine recunoştinţa de care sunt cuprins, decît prin alcătuirea acestei istorii despre viaţa 
şi întîmplările domniei înalt im ei-tale, care s-a petrecut prin vederile mele." 

Luînd pana în mînă, sub impulsul sentimentelor de admiraţie şi recunoştinţă, ca să 
povestească pentru viitorime „faptele cele mult lăudate şi de toată suflarea ţării aceştia cinstite 
şi iubite", era firesc ca Radu Greceanu să se identifice în toate paginile cronicii sale cu 
interesele domnului, care, după el, erau şi ale țării. Brîncoveanu luase domnia, împins de la 
spate de toţi boierii țării care-l rugau: „Logofete, noi cu toţii pohtim să ne hii domn". Sprijinit 
astfel pe consensul tuturor boierilor, Brîncoveanu se urcă pe tronul pe care stătuse pînă atunci 
unchiul său de mamă, Şerban Cantacuzino. 

Toată lumea era mulțumită de această alegere, afară de soţia lui Şerban Cantacuzino, 
care ar fi dorit tronul pentru fiul său minor. Solii trimişi de Şerban Cantacuzino la împăratul 
Leopold se aflau în drum spre Viena, cînd soseşte acolo o nouă delegaţie de boieri, care aduce 
vestea că Şerban-vodă a murit şi că ţara a ales în locul lui pe Brîncoveanu. Dintre solii lui 
Şerban, singur aga Bălăceanu, ginerele răposatului domn, întețit şi de soacra sa, nu 

s-a putut împăca toată viața cu alegerea lui Brîncoveanu. El a rămas în Ardeal, 
stăruind pe lîngă imperiali, care erau atunci în război cu turcii, ca să intre cu armata în Ţara 
Românească, să o libereze de turci şi să redea tronul cumnatului său, Gheorghe Cantacuzino. 
Toate străduințele lui Brîncoveanu de a împăca pe Bălăceanu şi de a zădărnici intenţiile 
germanilor nu izbutesc, şi în curînd oştirea nemţească pătrunde în ţară, se îndreaptă spre 
Cerneţi, Craiova, Piteşti, şi de acolo la Bucureşti. 

Povestind aceste evenimente, Radu Greceanu înfăţişează lucrurile cu o vădită simpatie 
pentru politica lui Brîncoveanu. Mai întîi se străvede, în paginile cronicii, aversiunea 
domnului împotriva mătuşii sale, care pusese la cale toate aceste încurcături. Doamna lui 
Şerban-vodă e numită de cronicar „sîrbcă de fel de la Nicopole, fata Gheţii neguțătoriul de 
abale". „Fumuri mari — spune el într-alt loc — acei mueri îi urla în cap, care toate în deşert i- 
au ieşit, că ochiul cel privitor al lui Dumnezeu niciodată nu se înşeală." 

Aga Constantin Bălăceanu este pentru Radu Greceanu, ca şi pentru cronicarul anonim 
— ŞI desigur ei reprezentau într-aceasta nu numai sentimentele lui Brîncoveanu, ci şi pe ale 
boierimii pămîntene — „viclean şi vînzător de ţară”. El n-a vroit să asculte cuvintele 
împăciuitoare ale domnului, care, explică Greceanu, „încă din boierie avea dragoste cu dînsul 
şi frăție", ci, cuprins de zavistie şi vicleşug, umbla „după fandasii şi păreri nebuneşti". S-a 
alunecat „după blestemăciuni cu hirea" şi cu „hoţesc meşteşug", venind cu oastea nemţească 
în țară; a adus pe feciorul lui Şerban-vodă cu mama lui de la Drăgăneşti, „părîndu-i că — 
lămureşte Greceanu — cum îl va aduce nemţii, domn ţării îl va pune, şi aşa cu acel nume de 
domnie, el, ispravnic domniei şi ocărmuitor făcîndu-se (căci tînăr copil era de ani coconul 
acela al lui Şerban-vodă), mai lesne pre ai țării boiari şi lăcuitori îi va trage lîngă ei; întru care 
în deşert nădăjduia, că nemţii nicidecum după a lor nebunie nu umbla, ci numai folosul lor şi- 
1 căuta”. Căci desigur nemţii nu erau să umble după „vînturi bălăceneşti”. Aflînd că turcii şi 
tătarii au intrat în ţară, imperialii părăsesc Muntenia şi se retrag în Ardeal. 

Cronicarul domnesc ne povesteşte apoi campania pe care a întreprins-o în Ardeal 
Brîncoveanu, alături de sultan, de tătari şi de Tokoli, campanie care se încheie cu înfrîngerea 
nemților la Zărneşti şi cu prinderea generalului Heissler. Greceanu povesteşte şi el scena 
întâlnirii lui Brîncoveanu cu generalul Heissler, dar, spre deosebire de cronicarul anonim, care 
înfăţişează lucrurile cu mai multă viață, consemnînd şi duelul de cuvinte dintre domnul român 
şi generalul german (,Jupîne Haisler, ţi-am adus oaspeţii care ţi-am scris că-ți voi aduce, 
primeşte-i" şi răspunsul plin de mîndrie al captivului: „De sunt rob, astăzi am căzut în robie, 
iar tu eşti rob de cînd te-au făcut tată-tău" — aluzie la starea de vasalitate a Ţării Româneşti), 
Greceanu se mărgineşte doar să ne spuie că Brîncoveanu, dînd mîna cu Heissler, a încercat 
„să-l îmbuneze cu cuvinte de mîngiiere pentru ale vremii şi ale lumii întîmplari", dar că 
bunătatea de suflet a domnului român, „de cea semeaţă şi nebunească megalopsihia lui 
Haisler puţin se atingea, că nu ca un prins şi ca robit răspundea, ci şi atunci firea lui cea înaltă 
vrea să şi-o arate, micşorînd lucrurile şi biruinţele ce se făcuse". Dar care erau acele cuvinte 
de „semeaţă şi nebunească mega-lopsihie", Greceanu nu ne spune, poate şi fiindcă nu erau pe 
placul domnului. 

Cînd povesteşte aducerea capului lui Bălăceanu în cortul lui Brîncoveanu, Greceanu 
lasă să izbucnească în cronică sentimentul de indignare împotriva vînzâtorului de ţară: 

„+. Că pre acest Costandin Bălăcianu nu-l lăsa, ticălosul, trufia ca să-şi aducă aminte şi 
de frica lui Dumnezeu, ci credea în avere şi în cai şi în arme şi în vitejii şi în fandasii 
nebuneşti, şi nu ştia că nu este Dumnezeu înaintea celor ce nu se tem de dînsul, ci aşa cu 
acestea ş-au pus şi sufletul şi viața." 

Se va vedea, cînd vom analiza cronica anonimă, cu cîtă vioiciune înfăţişează 
cronicarul necunoscut, dramatica scenă cînd intră în spătăria domnească alaiul cu călăul în 
frunte, care aducea conspiratorii împotriva lui Brîncoveanu, legaţi cu lanţuri de mîini şi de 
picioare. Ei bine, şi Radu Greceanu ne povesteşte acest moment, dar sufletul lui de cărturar, 
deprins cu liniile simple ale clasicismului elen, nu este atras de amănuntele senzaţionale şi de 
elementele dramatice ale scenei. El trece repede peste acest episod, ca peste un fapt divers 
căruia nu-i dă importanța pe care i-o dă cronicarul anonim. Stăruieşte numai asupra vinovăţiei 
lui Staicu, pe care ni-l înfăţişează într-o lumină cu totul defavorabilă. Astfel, el ne explică de 
la început că: 

„„.. Acest Staicu a fost om de jos, feciorul unui Bărcan, carele şi pârcălab de curte 
fusese, iar fiu-său acesta, Staicu, mai înainte era slugă la Pîrvul vistierul Vlădescu. După 
aceea s-au lipit lîngă Mareş banul, [care] fiind om de casa boiarilor Cantacuzineştilor, cu 
mijlocul lor au tras şi spre Staicu mai la cinste şi la boierie: fiind Mareş vistier mare, pre 
Staicu l-au făcut logofăt de vistierie, apoi şi vistier al treilea ajunsese. Iară după aceea, trecînd 
cîtăva vreme, într-alt chip primenindu-se vremile şi ţara la domni străini şi la greci căzînd ..." 

Cantacuzinii ajungînd la strîmtorare şi urgie, Staicu — spune mai departe Greceanu — 
„nemulțumitoriu binelui s-au arătat", căci a trecut în tabăra duşmană Cantacuzinilor. De 
aceea, cînd Şerban Cantacuzino a luat domnia, Staicu a plecat în pribegie, fugind din loc în 
loc, ca să scape de urmăririle noului domn. Brîncoveanu — ne încredinţează cronicarul — i-a 
arătat „milă şi blîndeţe", dar el n-a vrut să vie „în ţară la moşia lui", ci s-a dus în Moldova, la 
Constantin Cantemir. Şi aci Greceanu are prilejul să-l încondeieze şi pe Cantemir: „Acest 
Cantemir, întîi au fost herghelegiu, apoi şi ciauş la steagul spătăresc aicea în ţară au fost”. Şi 
povestind cum, prin ajutorul lui Şerban Cantacuzino, Cantemir a ajuns domn în Moldova, 
cronicarul subliniază că el, „cum a luat domnia, întîiaş dată nemulţumitor s-au arătat spre 
făcătoriul lui'de bine Şerban-vodă" şi, „neputînd să-i strice cu nimic rosturile lui Şerban- 
vodă", s-a apucat, prin mijlocul lui Staicu, să surpe pe Brîncoveanu. Cînd ne comunică 
sentința de moarte a osînditilor, sufletul lui de cronicar nu se îndu-ioşează, căci: 

„„.. cele ale lor fi elene scrisori arătîndu-se şi toate de faţă cetindu-li-se, nimeni din cîți 
auzea a se milostivi spre dînşii era, faptele lor cele spurcate şi păgîne aievea văzîndu-se, cîte 
ficleşuguri spre domn şi spre ţară vînzări făcuse, că ei pre nemți în ţară îi adusese, şi pentru 
nemți, tătarii venise şi la primejdie şi de istov prăpădire țara ajunsese cît nimeni din creştini... 
n-au rămas de pradă şi de sărăcie scăpați, care de tătari, care de nemți, lăsînd mult sărăcime, 
care arşi de tătari şi căzniți au murit, afară de robii ce au luat." 

în aceeaşi lumina este înfăţişată şi cealaltă conspirație împotriva lui Brîncoveanu. 
Dumitraşcu Corbeanu, căpetenia conspiratorilor, este un „om foarte rău, zavistnic şi 
turburător", iar jupîneasa lui, Tudosca: „muiere rea şi neastîmpărată"; pe amîndoi îi înfierează 
cronicarul: „ticăloşi", care nu se puteau odihni „întru atîta bine şi îndestulare". 

Necazurile şi mai ales grija care cuprinsese sufletul lui Brîncoveanu şi al boierilor săi 
de curte, după trecerea lui Toma Cantacuzino de partea ţarului Petru cel Mare, se răsfrînge cu 
toată emotivitatea în aceste rînduri ale cronicii lui Radu Greceanu: 

„Toma Cantacuzino, marele spătar, carele tocmai ca acel din 12 apostoli, Iuda, 
alegîndu-se şi de către stăpînul său făr' de nici o nevoie, ca un hiclean hainindu-se, ludei cu 
adevărat s-au asemănat, pentru că den rîvna ce pururea spre cele deşarte lumești avea, uitînd 
cinstea, folosul, mila şi căutarea, ceea ce încă den copilăria lui tocmai ca de la însuş 
născătorul lui, încă şi mai mult pociu zice, de la domnul cîştigase şi avusese ... pe carele nu ca 
pre un neam şi văr al măriei-sale l-au căutat, l-au cinstit şi l-au iubit, ci neosebit din iubiții fii 
mări ei-sale îl avea, şi mai cinstit încă pociu zice ..., carele întru atîta cinste şi îndestulare ce 
avea neîndestulîndu-se, ci fiind cuprins şi biruit de gîndul trufiei, urmat-au tocmai şi 
Eosforului şi lui s-au asemănat, carele au socotit să-şi puie scaunul preste norurile cerului. 
Aşa şi acesta nu s-au îndestulat cu cîtâ cinste şi vrednicie avea, ci stepena domniei visînd, şi 
dentru aceea ce au fost au căzut, pentru că ochiul cel neadormit al nefăţarnicului Judecător, 
precum iaste îndelung răbdător, iaste şi de sîrg răsplătitor." 

în această formă este scrisă întreaga cronică. Autorul ei, scriind sub ochii domnului, în 
mijlocul emoţiilor care frămîntau curtea, împărtăşeşte cu întreaga boierime din divanul 
domnesc simpatiile şi resentimentele lui Brîncoveanu. Paginile cronicii vibrează încă de 
căldura patimilor, peste care timpul a aşternut de mult uitarea. 

începînd din al zecelea an al domniei lui Brîncoveanu, Radu Greceanu povesteşte 
evenimentele an de an, în ordinea în care s-au succedat. 

Acest fel de înfăţişare a evenimentelor impune cronicarului să neglijeze înlănţuirea lor 
cauzală şi să amestece între faptele importante pentru viaţa ţării şi întîmplări mai puţin 
însemnate, dar care au stîrnit senzație la curte. El povesteşte, adesea pe acelaşi plan: venirea 
hanului tătăresc în ţară; sosirea solilor la curtea domnească şi primirea ce li s-a făcut; plățile 
haraciului şi trimiteri de salahori şi care pentru raialele turceşti; războiul dintre creştini şi 
turci; plimbările lui Brîncoveanu prin ţară, cu notarea precisă a conacelor făcute, ziua sosirii şi 
data plecării; nunțile domneşti; ştiri sosite din Beciu (Viena); ctitorii şi clădiri domneşti 
ş.a.m.d. 

Cronica lui Radu Greceanu se încheie tocmai în primăvara anului 1714, la vremea 
cînd se desfăşură zguduitoarea dramă la care cronicarul însuşi a trebuit să ia sufleteşte parte. 
Nepotul său, Şerban Greceanu, care ținea în căsătorie pe fiica lui Brîncoveanu, a fost dus şi el 
cu nenorocitul domn la Constantinopol şi a trăit în fioroasa temniță alături de soția lui 
Brîncoveanu şi de cumnaţii săi, zilele de chin şi groază, cînd le-a ajuns acolo, în închisoare, 
vestea că domnul şi copiii săi au fost decapitați. „Eu, care patru ani neîntre- 

rupți — spune Del Chiaro — am avut onoarea de a fi în intimitatea acestor principi, 
nu-mi pot aminti această teribilă catastrofă fără a vărsa lacrimi." 

în acelaşi timp, Radu Greceanu se înrudea şi cu Ştefan Cantacuzino, fiul stolnicului, 
care surpase pe Brîncoveanu şi-i luase locul. Nepoata lui Radu Greceanu, Păuna, era soția lui 
Ştefan Cantacuzino şi sora lui Şerban, ginerele lui Brîncoveanu. Păuna n-a avut nici ea mai 
mult noroc decît fratele ei. După doi ani de domnie, porneşte şi ea, ca şi soția lui Brîncoveanu, 
să-şi întovărăşească soțul pe drumurile de primejdii ale Constantinopolului. Acolo, în dumi- 
nica Sf. Treimi a anului 1716, ora 4 din noapte, soțul său, principele Ştefan şi tatăl lui, 
stolnicul Constantin Cantacuzino, au fost spînzurați în temniţa din Bostangi-Başi. 

Doamna Păuna, spre a-şi salva copiii de la moarte, ajutată de cîţiva prieteni devotați ai 
familiei, se ascunde travestită într-o casă, singură, unde, cu toată străduinţa turcilor, n-a putut 
fi găsită. De acolo, luîndu-şi inima în dinți, închirie pe ascuns o corabie şi, strecurîndu-se cu 
multă teamă din Constantinopol cu copiii, după patru săptămîni de călătorie pe mare, debarcă 
la Messina. De acolo porneşte spre Neapole şi, trecînd prin Bologna şi Ferrara, soseşte în 
Veneţia, unde avea să o întîlnească, în 1718, fostul secretar al soţului său, Anton Măria Del 
Chiaro. 

Urgia dezlănţuită cu doi ani mai înainte împotriva familiei lui Brîncoveanu se 
dezlănțui acum împotriva Cantacuzinilor. De la Del Chiaro aflăm că satele fostului domn şi 
ale Cantacuzinilor fuseseră împărțite de Mavrocordiat între rudele şi prietenii acestuia. „Am 
fost de față — zice Del Chiaro — şi am servit de tălmaci cînd sărmana femeie — e vorba de 
soacra doamnei Păuna, soţia stolnicului — trimite rugăminte la unul din noii miniştri greci, 
care deținea prin silnicie satele ei, ca să o miluiască şi pe ea cu o neînsemnată cantitate de 
făină." 

De ce Radu Greceanu, cronicarul cărturar, tace asupra acestor vremuri de urgie şi de 
durere, nu putem şti. Datele sărace pe care le avem despre viaţa lui nu ne îngăduie să facem 
nici o ipoteză măcar. 

Elenist de frunte al timpului, Radu Greceanu nu a alergat niciodată după situaţii şi 
onoruri pe care, mai ales după ce se înrudise, prin fratele său, cu familia lui Brîncoveanu, le-ar 
fi putut obține. Cărturar modest — ca toţi cărturarii — s-a mulțumit să ajute cu cunoştinţele 
sale întinse de grecească la marea operă de traducere a cărților sfinte. în limba neamului. 

Era bucuros că ocupă şi el un loc la curtea domnească, că poate fi de faţă la serbări şi 
la petreceri, că poate împărtăşi bucuriile, îngrijorările şi durerile curții — care erau şi ale 
poporului — şi că poate nota an de an pentru domn şi cei ce vor veni toate cele ce vedea 
petrecîndu-se sub ochii săi: şi nunţi domneşti, şi primiri de soli, şi încoronări de principi (a lui 
Tokoli în Ardeal), şi plimbări de curți pe la moşii şi vii, şi trimiteri de haraciu la Poartă, şi 
invazii de oşti nemţeşti, turceşti şi tătăreşti, şi trimiteri de salahori pentru fortificarea cetăților 
turceşti, şi „fuga Tomii Cantacuzino la muscali", şi „furtuna cea ticăloasă a craiului sveţesc”. 
Cronica lui, scrisă fără mult nerv, dar cu bun-simt, este astfel un ziar oficial de curte al celui 
mai mare voievod al culturii românești. 

CRONICA ANONIMĂ DESPRE C. BRÎNCOVEANU 

Cea mai obiectivă ca ţinută şi cea mai frumoasă ca factură literară este însă o cronică 
pe care unii au atribuit-o lui Radu Popescu, dar pe care noi, pentru motive pe care le-am arătat 
în altă parte, o socotim anonimă. 

Cronica povesteşte evenimentele petrecute de la moartea lui Şerban-vodă şi urcarea pe 
tron a lui Brîncoveanu pînă la începuturile domniei lui Ştefan Cantacuzino. în manuscrisul 
publicat de Bălcescu—pierdut în vicisitudinile vieții marelui istoric al generaţiei de la 1848 — 
cronica se încheie cu nararea înnebunirii, la mănăstirea Dintr-un lemn, a doamnei Păuna, soţia 
lui Ştefan Cantacuzino, tocmai în ziua fatală a Adormirii Maicii Domnului, cînd la Con- 
stantinopol, dinaintea seraiului imperial, se tăia capul lui Brîncoveanu şi ale 

copiilor săi. Această dramatică şi stranie coincidență a zguduit adine sufletele 
contimporanilor, care erau dispuşi să vadă aci pedeapsa lui Dumnezeu împotriva celor ce 
puseseră la cale năruirea lui Brîncoveanu (între care se socotea de unii şi soțul doamnei). 

Cronica este alcătuită, după cum a arătat regretatul Giurescu, din două părți inegale. 
Prima parte e alcătuită din „cinci şăsimi din întinderea totală a operei" şi istoriseşte mersul 
ascendent al domniei lui Brîncoveanu, care culminează în 1703, cînd, în vremuri de aparentă 
linişte, domnul, rupînd toate firele intrigilor tesute de duşmanii săi, se întoarce din Adrianopol 
în ţară, cu hatişerif din partea sultanului, garantîndu-i domnia pînă la sfîrşitul vieţii. Această 
primă parte a cronicii se încheie cu o frumoasă apoteoză de patriarhală fericire a domnului: 

„Şi aşa cu acestea se bucura în ospeţe şi în veselii, în nunte, şi ale boiarilor de pămînt 
şi ale lui nunte, măritîndu-şi fetele, însurîndu-şi feciorii cei de vîrstă, că atîta era fericit, cît mi 
se pare că toate darurile norocului erau asupra lui. Că mulţi au noroc în lume, dar nu în toate, 
că unii au noroc în cinste, iar nu de feciori şi de bogăţie şi de altele ... Iar acest domn în toate 
au avut noroc: bogat, frumos la chip, la stat, vorba lui frumoasă, cu minte mare, rude multe, 
fii, fete din destul, gineri, nurori, aşijderea cinste mare. Şi în boieria lui, şi în domnia ce au 
domnit nici o lipsă nu va fi avut. Şi acest domn ar fi putut să zică cuvintele lui Solomon: « că 
orice i-a pohtit inima, lui nu i-a lipsit». Acestea şi ca acestea văzînd înaintea ochilor lui, 
numai se veselia." 

După această evocare sugestivă a domniei lui Brîncoveanu, cronicarul povesteşte 
repede, în a doua parte, evenimentele externe din al căror angrenaj s-a dezlănțuit războiul 
dintre Petru cel Mare şi turci, război care, în viitoarea lui, a pregătit prăbuşirea lui 
Brîncoveanu. 

Istoricii au dreptul să regrete că informația este mult mai săracă pentru ultimii 11 ani 
din domnia lui Brîncoveanu, că raporturile dintre nefericitul domn şi Petru cel Mare nu sînt 
mai clar şi mai amănunţit expuse; dar noi, istoricii literari, care căutăm în slova strămoşească, 
dincolo de adevărul istoric, eternul omenesc prins în formele artei, trebuie să recunoaştem aci 
că, după apoteoza fericirii lui Brîncoveanu, această repede expunere a faptelor pînă la 
catastrofa finală este de un real efect dramatic, pe care cronicarul ştie să-l speculeze din punct 
de vedere literar. 

Tonul povestirii lui de aci înainte, mai ales după războiul de la Stănileşti, începe să se 
schimbe. Faptele sînt înfăţişate într-o lumină mai tristă: „„Con-stantin-vodă încă cu 
întristăciune s-au tras de la Urlaţi la Tîrgovişte, venindu-i multe împutăciuni de la turci pentru 
spargerea Brăilei, cum că ar fi fost mers Toma (Cantacuzino), cu ştirea lui, de au adus 
moscalii". 

El zugrăveşte repede intrigile ţesute de Cantacuzini pentru a răsturna pe Brîncoveanu; 
plîngerile ticluite şi semnate cu pecețile falsificate la Braşov ale boierilor Țării Româneşti; 
venirea imbrohorului la Bucureşti; arestarea lui Brîncoveanu şi confiscarea averilor („„şi pînă 
într-atîta avea necredinţă, ca şi cum ar fi mai ascuns avere, pînă şi pre doamna şi pre nurori le- 
au căutat şi au luat ce au găsit, care obiceiu la turci n-ar fi fost mai înainte, să cerce muierile"); 
trece apoi la expunerea, cu sentimente turburi, a domniei lui Ştefan Cantacuzino, insistînd 
asupra ingratitudinii Cantacuzinilor față de Brîncoveanu şi încheie povestind tragedia finală: 
tăierea capului lui Brîncoveanu şi a celor 

patru copii ai săi dinaintea foişorului imperial, sub ochii sultanului, care privea această 
scenă de groază şi, apoi, înfigerea capetelor în prăjini, dinaintea porții împărăteşti. 

Autorul acestei cronici este, în ceea ce priveşte talentul literar, superior celorlalți 
contimporani ai săi din Ţara Românească. Din îndelungata domnie a lui Brîncoveanu, el alege 
cu deosebire evenimentele care l-au impresionat mai puternic, dar izbuteşte să ne concentreze 
interesul asupra lor, prin viața cu care le povesteşte. 

Ceremonialul batjocoritor, cu care Brîncoveanu primeşte în ţară pe conspiratorii 
potrivnici lui, este descris cu amănunte patetice. Din porunca lui, trădătorii sînt aduşi în 
Bucureşti „într-un car mocănesc" şi porniţi la palat, cu alai mare. în fruntea cortegiului, 
mergeau boierii trimişi de Brîncoveanu la Țarigrad; de o parte şi de alta urmau, rînduri- 
rînduri, toată slujitorimea din casa lui efendi pînă în Divanul cel mare, iar la mijloc, duşi de 
subțioară de către călăraşi, păşeau, cu mîinile prinse în cătuşe şi împiedicîndu-se în fiare, 
conjuraţii. în întîmpinarea lor, domnul trimite pe armaş şi — în chip de postelnic mare, cum 
se obişnuia pentru primirea domnilor, fiindcă se zvonise că Staico vrea să fie domn — „pe 
gîdea cu un ciomag mare în mînă". Uliţele oraşului erau pline de „norod", pe cînd la curte, 
domnul cu toţi boierii mari şi mici aşteptau în cele două spătării, cu uşile deschise, sosirea 
convoiului. Ajunşi înaintea lui Brîncoveanu, vinovații cad în genunchi. Scena întrevederii 
dintre domn şi paharnicul Staico, căpetenia conspiratorilor, e de un dramatism mişcător: „N- 
aş fi gîndit, Staico—începe Brîncoveanu ironic — să văz una ca aceasta, zău n-aş fi gîndit în 
viața mea, ca acela ce într-atîta vreme, printr-ati-tea locuri şi cu atîtea feluri de umblete (s-a 
vînturat), să te văz aşa, dinaintea mea, într-acesta chip. Zău n-aş fi gîndit." Cu moartea în 
suflet, înfundat, răzvrătitul abia îngăimează: „Greşit sunt măriei-tale; mila măriei-tale, încă 
este mai mare decît greşala mea". La toate imputările domnului — „că el le-a dat pîine şi 
iertăciune, iar ei iau aruncat cu piatra" —pribegii, încolțiți, nu pot răspunde decît: „Greşiţi 
suntem, doamne, greşiți, şi ce va fi voia măriei-tale". 

După această sumară judecată, Brîncoveanu, întorcîndu-se spre armaş, dă porunca: 
„Armaş, ia pre dumnealor de-i du în puşcăria unde şi-au gătit-o singuri, că noi avem altă 
treabă ... să bem astăzi". Şi pe cînd conspiratorii scoborau, zornăind din lanţurile prinse de 
miîini şi de picioare, în beciurile întunecoase ale palatului domnesc, şi uşa grea a temniţei se 
închidea şi se zăvorea cu lacătul în urma lor, domnul, cu toată boierimea care se adunase la 
curte — şi spre a sărbători o nuntă — „se aşează la masă, toată ziua pînă noaptea, cu feluri de 
muzici, cu tunuri, precum este obiceiul domnilor”. 

în beciurile temniței, Staico şi tovarăşii săi stau multă vreme, pînă ce se ţin trei 
Divanuri asupra lor: unul făcut de domn, în spătăria cea mare, un altul în Divanul cel mare şi, 
în sfîrşit, un al treilea ținut de boierii singuri, în vistieria de jos, fără domn „cu cealaltă țară şi 
cu vlădica Teodosie". Zadarnic Staico blesteamă pe Constantin Cantemir şi pe Cupăreştii 
care-l puseseră la cale, zadarnic se roagă de iertare „că, fiind om bătrîn, nu va trăi mult, şi 
pentru doi-trei ani, de ce să-i verse sîngele, să intre în păcat" ; soarta lui este definitiv hotărîtă 
în al treilea Divan, ţinut de boieri sub preşedinţia mitropolitului. 

Aducîndu-se pravila țării şi cercetînd mitropolitul în ea cazul împricinaţilor, i se dă lui 
Staico să-şi citească singur osînda; 

„Boierul — zicea Pravila — care va umbla împotriva domnului şi a Țării, să-l 
spînzure şi să-i facă spînzurătorile mai înalte cu un cot decît ale altor oameni proşti." 

Aruncat din nou în temniţă, este ridicat de acolo, trimis la mănăstirea Snagov, şi în 
cele din urmă spînzurat „într-o noapte, la tîrgul de afară al Bucureştilor”, pe cînd ceilalți 
conspiratori sînt aruncaţi în temniță. 

Era un exemplu zguduitor, pe care Brîncoveanu îl dădea pentru trădătorii de domnie în 
vremuri turburi, cînd flăcările războaielor la hotare amenințau țara. 

Alte pagini ale cronicii, tot aşa de dramatic expuse, sînt grupate în jurul unui episod 
care scoate în lumină o altă lăture a caracterului lui Brîncoveanu: energia cu care ştia să aducă 
rînduială în administraţia ţării şi să zgilţiie pe boierii fraudatori, chiar şi atunci cînd aceştia îi 
erau rude apropiate. 

Vinovatul era de această dată marele boier Radu Clucerul Ştirbei, care ţinea în 
căsătorie pe o vară a domnului — om, cum îl caracterizează cronicarul, „cam lung la unghii”. 
însărcinat cu strîngerea birurilor, Ştirbei luase mai mult decît se cuvenea, pentru a-şi face şi 
lui o parte însemnată. Brîncoveanu primeşte plîngerile locuitorilor jefuiți, tocmai la Cerneţi, 
unde se dusese să se întîlnească cu tabăra sultanului. Adunînd atunci zapisele clucerului şi 
controlîndu-le cu catastifele vistieriei, se convinge de vinovăția lui Ştirbei şi porunceşte 
caimacamilor săi din Bucureşti să-l cheme grabnic şi să-i ceară să întoarcă imediat „banii 
săracilor, că de voie nedîndu-i, va să-i dea cu ruşine". Ştirbei însă, neștiind că „iscăliturile" lui 
se află în mîna lui Brîncoveanu, o ţinea într-una că „nu a luat nimic şi că nu va da nici un 
ban". Domnul, aflînd ECf£sta, s-a turburat şi, ajungînd în scaunul său din Tîrgovişte, a cerut 
să 1 se aducă la curte vinovatul şi în plin divan îi adresează răspicat aceste cuvinte: 

„ « Clucere, cînd te-am trimes în ţară cu slujbe, fiind cu boierie, dreptate am poruncit 
să faci, au nedreptate ... ? » — El zice: « Ba, dreptate ai poruncit măria-ta să fac ». Şi începu a 
se îndrepta din cuvinte. lar Domnul zise: « Dar acestea ce sunt ? » . Şi scoase hirtioarele cu 
iscălitura lui şi le dete la Radul Cluciarul, feciorul Hrizei Vistierul din Popeşti, să le citească. 
Şi se sculă Radu Cluciarul de unde şedea la Divan şi le luă din mîna domnului şi începu a citi 
şi a arăta cluciarului Costandin iscăliturile lui. Care, dacă au văzut, au rămas îngheţat. 

Şi începu a zice: că pentru cheltuiala cîii şi a feciorilor au făcut. Şi un covor şi nişte 
tipsii şi tingiri ce au fost luat mită, de au făcut nedreptate săracilor, zicea că le-au dăruit 
mănăstirii Strehaii. Domnul zice: «Auziţi, boieri, cu ce jafuri şi cu ce nedreptăţi face pomeni». 
începu a-l mustra, zicînd: « Dar pînă cînd aceste jafuri să le faci, cluciare Costandine, că din 
nimica eu te-am ridicat şi te-am făcut slugiar mare, comis mare şi cluciar mare, al şaselea 
scaun al Divanului, şi te-am miluit şi te-am ținut credincios! Ai luat judeţul Dîmboviţei: l-ai 
prădat de n-au rămas ca un sat. L-am luat acela şi ţi-am dat Teleormanul. Şi mai rău l-ai făcut, 
că ţi-am găsit pe urmă-ţi sume de lei jefuite, pentru care te-am suduit într-o vreme şi te-am 
urgisit să nu te văz în ochi. lar te-am iertat, pentru rugăciunile altora: acum iar ai făcut jafuri 
şi nedreptate!...»" 

Şi amintindu-i toate năravurile lui vechi şi toate osîndirile de care a scăpat cu greu: 
cum Antonie-vodă era „să-i taie mîna" şi să-l „dea cu catastihul legat de gît prin tîrg"; cum 
Şerban-vodă era să-l spînzure „pentru furtişagurile ce au făcut din banii cailor”. Brîncoveanu 
încheie hotărît şi aspru: „Şi acum ai îmbătrînit şi tot nu te laşi. Voi să te fac să înveţi.” Şi 
porunci dregătorului care avea în sarcină paza celor osîndiţi: „ « la-l, căpitane de dorobanţi, 
şi-l du la vistierie. Şi să cauţi un car să-l pui şi să-l duci la Mehedinţi, prin satele pe care le- 
au jefuit, să le dea banii care i-au luat. Şi apoi să-l aduci, însă să-l bagi şi în fiară. » Şi-l luă 
şi-l duse la vistierie pînă în amiază zi; de aci l-au băgat în puşcăria de la poartă [poarta 
palatului]. 

Această aspră, dar dreaptă judecată, a făcut o mare senzaţie la curte şi în toată 
Tîrgoviştea. Soţia clucerului, vara domnului, cu maică-sa, sora mamei lui Brîncoveanu, se duc 
într-un suflet la curte şi, cu lacrimi în ochi, cer îndurare pentru cel vinovat. A trebuit să 
intervină mama domnului; a trebuit să intervină boierii; a trebuit să intervie mitropolitul 
însuşi, pentru ca, după două săptămîni de temniţă, urgisitul boier şi rudă să fie iertat, cu 
condiția ca să restituie săracilor banii îndoiți. 

Am stăruit într-adins asupra acestor două episoade mişcătoare, pentru ca să se vadă 
talentul literar al cronicarului, darul lui de a alege din vălmăşagul faptelor amănuntele care 
caracterizează o epocă şi de a le ridica la valoarea tipică, de a găsi cuvîntul care oglindeşte o 
întreagă stare sufletească, de a însufleți oamenii şi vremurile dispărute şi de a pune astfel în 
scenă dramele pe care le reconstituie. Cronica este plină de asemenea amănunte interesante, 
care redau nota caracteristică a oamenilor şi a situațiilor şi coloarea locală a vremii. 

lată, de pildă, ce bine este fixată mîndria şi aroganța generalului austriac Heissler, 
căzut în captivitate după lupta de la Zărneşti. Adus în cortul în care se aflau sultanul, Tokoly 
şi Brîncoveanu, acesta 1 se adresează cu următoarele cuvinte, din care nu lipseşte nuanţa de 
ironie: „Jupîne Haissler, ţi-am adus oaspeţii care ţi-am scris că-ți voi aduce. Primeşte-i!" Iar el 
răspunse lui Constantin-vodă: „Nu te bucura de această întîmplare, că de am pierdut noi răz- 
boiul, împăratul nostru mai are ca noi mulţi, ci te bucură de vrăjmaşul tău, de Bălăceanu [era 
ginerele lui Şerban-vodă, care adusese pe austriaci în țară] că au pierit, că eu, pentru ca să-l 
mîntuiesc pe dînsul, am căzut în robie, şi de sînt rob, astăzi am căzut în robie, iar tu — face 
generalul aluzie la vasalitatea țărilor noastre — eşti rob de cînd te-au făcut tată-tău”. 

Nimic nu conturează apoi mai precis satisfacția pe care o simte Brîncoveanu la aflarea 
acestei ştiri şi străduinţa de a linişti țara, decît episodul pe care-l povesteşte imediat: 

„Deaci întrebînd Constantin-vodă: unde au pierit Bălăceanu, au trimis slujitori şi l-au 
adus acolo mort, ci capul l-au trimis la Bucureşti, de l-au pus într-o suliță în ziua de Sînta 
Măria Mare, că într-acea zi se lăuda Bălăceanu că va să fie în Bucureşti, iar trupul — notează 
cronicarul care avea şi el aversiune pentru Bălăceanu — i-au rămas batjocura oamenilor." 

Prin obiectivitatea ei, prin asemenea amănunte dramatice, care redau coloarea epocii, 
prin cursivitatea stilului, savoarea şi pitorescul povestirii, cronicarul anonim se ridică 
deasupra celorlalți cronicari ai lui Brîncoveanu şi se aşază pe linia marilor cronicari ai 
Moldovei. 

DISCUȚII ASUPRA PATERNITĂȚII. Cine este autorul acestei cronici, păstrată întreagă, fără nici 
o indicație, într-un singur manuscris, şi acela pierdut după publicarea lui, în zbuciumul vieţii 
lui Bălcescu ? 

Pentru a-l putea identifica între boierii de la curtea lui Brîncoveanu, este mai întîi 
necesar să fixăm data la care a fost alcătuită cronica. 

Regretatul C. Giurescu, care-şi făcuse o adevărată specialitate din studiul cronicarilor, 
dar care, spre paguba culturii noastre, a decedat înainte de a-şi fi putut încheia opera, a ajuns, 
prin critica internă a textului, la următoarele concluzii în ceea ce priveşte datarea: 

Cronica a fost scrisă tîrziu în domnia lui Brîncoveanu, precum se poate dealtfel vedea 
destul de clar din chiar începutul ei: 

„Multe şi vrednice de auzit istorii sunt de faptele ce s-au întîmplat în zilele domniei lui 
Costandin-vodă Brîncoveanu, care mă voi nevoi a le scrie cît voi putea." 

Pentru ca să poată începe cu aceste cuvinte cronica, autorul trebuie să fi cunoscut, 
înainte de a se fi aşezat la scris, acele multe şi vrednice de auzit istorii, care s-au întîmplat în 
domnia lui Brîncoveanu, deci tîrziu. 

Cronica este alcătuită, după cum s-a spus, din două părți inegale: prima parte, cea mai 
dezvoltată, se întinde pînă la întoarcerea lui Brîncoveanu de la Adrianopol, cînd se credea cu 
drept cuvînt ajuns pe culmea fericirii. Restul, alcătuind abia a şasea parte din totalitatea 
operei, povesteşte într-o repede ochire decăderea lui Brîncoveanu, cu decapitarea lui şi a 
copiilor săi şi domnia lui Ştefan Cantacuzino, pînă la înnebunirea doamnei Păuna. 

Examinînd cu atenţie prima parte şi întemeindu-se pe faptul că, în diferite locuri din 
cuprinsul ei, se face aluzie la evenimente care s-au petrecut ulterior, Giurescu a fixat data la 
care a fost scrisă această parte: anul 1709, care reprezintă în domnia lui Brîncoveanu o epocă 
senină, de mari speranțe înviorătoare. 

Pe aceleaşi criterii, Giurescu stabileşte că a doua parte a cronicii a fost scrisă în vara 
anului 1716. 

Cronica anonimă a fost scrisă, prin urmare, în răstimpul de la 1709 pînă în vara anului 
1716. 

Care dintre boierii de la curtea lui Brîncoveanu a putut scrie cronica la aceste date? 

Din studiul cronicii, se vede că el era un om de cultură largă, puţin obişnuită pe 
vremea sa. Mai întîi îşi frămîntase mintea, se pedepsise — cum se zicea în limba timpului — 
cu studiul latinei, care era întrebuințată pe atunci în cancelaria lui Brîncoveanu pentru 
corespondenţa cu occidentalii. Cunoştinţele sale de limbă latină erau, se pare, destul de sigure, 
căci, vorbind de visurile himerice ale lui Bălăceanu, el se foloseşte, pentru a-şi contura ideea, 
de două dictoane latinești, bine puse la locul lor: „Laus in fine cădit, cum zice oarecare politic 
latin, sau cum zice altul Finis coronat opus, adică sfîrşitul cunună locul". Din limba latină, 
obişnuită în actele de cancelarie, îi scapă din cînd în cînd sub pană, în cronică, expresii ca: 
duca (de Saxonia) dux; generarism; generariul; comindanții; regemente; comisariul; 
presidiile (cetăților) ; forteliții („întru care scapă norodul în vreme... de rezmeriţe"); rebelişti; 
încoronare; coronație; patria; privilegii; graţia; parola; orgoliu; armada (franţeză); 
invitaare etc. 

Din- puținul cît se răsfrînge în cronică, se pare că el avea cunoştinţe sigure şi despre 
istoria romană, căci, vorbind într-un loc de cetatea Cladova, adaogă j „La Cladova cetate, care 
au făcut-o Claudie împăratul şi la Turnul Severinului unde sînt şi picioarele podului lui Traian 
împăratul ce au făcut preste Dunăre". 

în afară de limba latină, autorul cronicii cunoştea şi limba greacă, după cum o 
dovedesc unele citate, ca: „precum zice Aristofan în stihul întîi"> sau cuvinte ca: prochimen 
(ro repoKeiuevov = subiect, chestiunea despre care se vorbeşte): „să venim iarăşi la 
prochimen"; politie, linie de conduită; sau „avea patolă asupra domnului" ("E^el 7td0og 
KOET& xivog = a avea pică pe cineva, a avea inimă rea). 

Şi, în sfîrşit, autorul era familiarizat şi cu limba turcească, precum o dovedesc 
numeroase pasaje ale operei sale. Astfel, povestind într-un loc mînia vizirului împotriva lui 
Brîncoveanu, că n-a ieşit la vreme întru întîmpi-narea sultanului, cronica spune că vizirul „ca 
un ceas n-au vorbit. lar după aceea au zis: « Diisizi ghiaur, cum nu asculți porunca, de n-ai 
venit înaintea împăratului". Povestindu-se, într-un loc, spaima turcilor cînd s-au pomenit cu 
nemţii în tranşeele lor la Timişoara, cronicarul ne spune că „turcii au fost strigînd: «Medetu, 
medelu, ghiaur bezebat», adică, explică el: vai! vai! ghiaurii ne-au călcat". Ironizînd, într-un 
rînd, pe banul Cornea Brăiloiu, ispravnic de Cerneţ, care, văzînd un „musaip" ce venea să dea 
de ştire că trece sultanul prin ţară, cronicarul anonim îl încondeiază: „nimica alta n-au mai 
căutat, măcar un selammalikim de la musaip să audă, ci au încălicat pe cal şi au luat crîngul în 
cap". Despre August al II-lea, ne spune că turcii îl numeau Na/căram, adică, lămureşte el: 
„româneşte va să zică sfarămă-potcoavă". Sultanul Mustafa „au zis că el nu se numeşte 
împărat, ci seidei-gheciti”. 

Termeni turceşti de funcționari şi acte oficiale revin deseori sub pana lui: Mustafa 
aga, capegibaşa, lazagiu-Boctaşi, effendi, imbrihor, bostangii împărăteşti (soldați din garda 
împăratului), musaip, hadim saip (hadîm = eunuc j saip = negru), arzuri (Jalbă colectivă), 
hatişerif (ordin imperial)—chiar numiri de localităţi date sub formă turcească: insula „„Saciz, 
adică Chios”. Cazacii au luat cetăţile de la Doganghecer. 

Am insistat asupra acestui aspect al cronicii anonime, fiindcă ne luminează drumurile 
noi pe care apuca limba literară din vremea lui Brîncoveanu şi fiindcă el ne arată în acelaşi 
timp şi ceva din personalitatea autorului cronicii, om cult, cunoscător de limba latină, greacă 
şi turcă. 

Care dintre boierii munteni, scriind între 1709—1716, se putuse ridica pînă la 
cunoştinţa acestor trei limbi, de a căror îndemînare dă dovadă autorul cronicii ? 

N. lorga credea că nu putea fi altul decît Radu Popescu. într-adevăr, cronica pe care, 
fără deosebire, toate copiile făcute în Muntenia sau Moldova o atribuie în chip indiscutabil lui 
Radu Popescu, ne dovedeşte că cronicarul oficial al lui Nicolae Mavrocordat era un om 
învăţat şi cunoscător al celor trei limbi amintite. El se foloseşte de aceleaşi neologisme latine 
ca şi autorul cronicii anonime; opera lui are, de asemeni, un contingent însemnat de elemente 
greceşti şi, în sfîrşit, întrebuințarea cuvintelor turceşti în forme flexionare corecte (de 
exemplu: pluralul de la Șaitan-Oglu îl formează exacti Șaitanici Oglulari, — limba turcă fiind 
o limbă aglutinantă) nu lasă nici o 

îndoială că Radu Pepescu era familiarizat şi cu limba turcească. Datele biografice 
consună cu concluzia pe care o scoatem din analiza lingvistică a cronicii lui Radu Popescu şi 
vin să ne lămurească împrejurările în care autorul ei a putut să-şi însuşească cunoştinţa acestor 
trei limbi. 

După uciderea în împrejurări dramatice a tatălui său, Radu Popescu şi familia sa, 
furişîndu-se noaptea printre paznicii orînduiţi de Şerban Canta-cuzino, se refugiază în Turcia 
şi stau la Constantinopol mai multă vreme, pînă ce li se deschid drumurile către Moldova. 
Acolo, în mediul cosmopolit al marii metropole, a putut Radu Popescu să se familiarizeze cu 
limba turcă şi să-şi desăvîrşească cunoştinţele de limba greacă, pe care probabil o învățase din 
țară, poate chiar din familie, căci bunicul său se pare că era grec. în sfîrşit, cronica anonimă ne 
mai spune că Radu Popescu era învăţat în limba latină şi pentru acest motiv a fost trimis de 
Brîncoveanu în solie să trateze la Braşov cu generalul Heissler, comandantul oştirilor 
imperiale din Ardeal. 

în sprijinul paternităţii lui Radu Popescu cade acum cu greutate argumentul adus de 
răposatul profesor de la Universitatea din Cernăuţi, Ion Sbiera, în Mişcări culturale şi literare 
la românii din stînga Dunării (p. 206): „Autorul cronicei se vădeşte pretutindeni contimporan, 
ba adesea chiar ca martor ocular al întîmplărilor”, şi ceea ce este mai semnificativ, el 
„introduce în acţiune din primul an al domniei lui Constantin Brîncoveanu «pre Radu 
logofătul, fiul Hrizii Vistiarul din Popeşti, fiind învăţat şi în limba latinească », aducînd 
înainte, chiar cuvintele ce le vorbea acesta către generalul Heissler" ca trimis al domnitorului. 
De unde să ştie autorul acele cuvinte, dacă n-ar fi fost însuşi de faţă, căci aici nu se zice, ca 
aiurea, « precum spun cei ce au fost acolo ». Această împrejurare — încheie Sbiera — indică 
destul de bine pe autorul sau izvorul scrierii." 

Citind textul din cronica anonimă, în care se reproduce, cuvînt de cuvînt, discuția 
urmată între generalul Heissler şi Radu Popescu, vedem cît de limpede şi cît de precis este 
redată discuţia contradictorie şi plină de viață dintre cei doi reprezentanţi ai unor atitudini 
politice adverse. Este greu de presupus că altcineva decît Radu Popescu însuşi să fi putut reda 
decursul acestei întrevederi şi discuţia amănunțită dintre el şi general. 

Nu ştim dacă Brîncoveanu a fost pe deplin mulțumit de misiunea lui Radu Popescu şi 
nici însemnătatea pe care i-a atribuit-o curtea domnească. Fapt este însă că, în cronica oficială 
a lui Radu Greceanu, scrisă sub privegherea domnului, această misiune a lui Radu Popescu 
nici nu este menționa tă. 

Tendinţa de a înfățişa într-o lumină simpatică acțiunea lui Radu Popescu se vede şi în 
alte părți ale cronicii. Astfel: nici n-apucase Radul logofătul să se întoarcă în ţară şi 
Brîncoveanu, pentru a înlătura intenția comandantului german de a invada cu armata în Ţara 
Românească; scrie solului său să înştiinţeze pe Heissler că Ali-paşa se îndreaptă cu ostile pe 
Dunăre, spre Ruşiava, ca să o smulgă din mîinile germanilor. „Şi îndată ce au venit cartea — 
scrie cronica — la Radu logofătul în Braşov, au mers la generariul şi i-au spus toată povestea, 
precum scrisese domnul." 

în alt loc se aminteşte însărcinarea pe care Radu Popescu a primit-o din partea lui 
Brîncoveanu de a supraveghea fortificarea cu bolovani de piatră a cetății Cladova, din 
porunca turcilor. întărirea se începuse sub supravegherea directă a lui Brîncoveanu, dar 
domnul, retrăgîndu-se spre a păzi țara 

de o invazie nemţească, „au ales — zice cronica — doi boiari mari de i-au lăsat cu o 
seamă de oşti cu căpitani, să fie de pază, anume Radul Stolnicul, feciorul lui Tudor Şătrariul 
din Greci, şi Radul Cluciarul, feciorul Hrizei Vistiarul din Popeşti, şi i-au învăţat şi le-au dat 
toată isprăvnicia de trebile ce era acolo... Şi prin vremea ce au fost acei boiari acolo, cetatea o 
au isprăvit..." Şi înnumărînd toate sarcinile pe care şi le-au îndeplinit conştiincios şi cu 
chibzuială, cronica încheie: „şi alte trebi şi porunci, ce era, le făcea spre folosul domniei şi al 
țării”. 

Din motive ce nu se văd, Brîncoveanu înlocuieşte însă pe Radu Popescu şi pe colegul 
său cu banul Cornea Brăiloiu. Cronicarul nu uită să ne înfățişeze, subliniind cu o nuanţă de 
umor, isprava înlocuitorului. Pe cînd domnul se afla în toamnă la Tîrgovişte şi ispravnicul său 
la Cerneţi, vine un musaip, care avea sarcina să dea de veste că soseşte sultanul, înapoiat 
atunci din războiul cu nemții. Banul Cornea „de mare politie ce avea —m notează zîmbind 
cronicarul — cu tot feliul de neamuri, de limbi, mai vîrtos fiind politic cu turcii, îndată ce au 
văzut pe saipul împăratului... nimic altă n-au mai căutat, măcar un selammalikim de la musaip 
să auză, ci au încălecat pe cal şi au luat crîngul în cap. Dumnezeu ştie cîte vreascuri l-or fi 
lovit peste ochi pînă au ieşit cu puţintel suflet." Noroc pentru ţară că a ieşit înaintea turcului 
căpitanul de Cerneţi, care l-a cinstit şi 1-a îmblînzit. După ce a povestit această ispravă a 
banului, care de spaima musaipului a părăsit tabăra şi a luai-.) prin crîng, cronicarul subliniază 
primejdia ce s-ar fi putut abate asupra ţării din această stîngăcie a ispravnicului domnesc: 

„Acest feliu de ispravă a făcut banul Cornea domnului ţării, care să nu dea Dumnezeu 
să facă vreun boiariu altul vreodată ca acest lucru, că mare primejdie va veni pămîntului sau 
Domnului ţării, ca să vie un împărat mare ca acesta atuncea întîiu în pămîntul terei şi să nu 
găsească nici conace, nici domn, nici ispravnicul domnului, care să fie pentru o vorbă, pentru 
o călăuză, să îndrepteze calea încătro ar vrea să meargă şi să nu facă rău sau domnului sau 
țării." 

Această biciuire a isprăvii săvirşite de banul Cornea, după laudele aduse lui Radu 
Popescu şi tovarăşului său, apoi reliefarea rolului pe care I-a jucat Radu Popescu la tratativele 
cu generalul Heissler; reproducerea cuvînt de cuvînt a discuţiei ce a urmat atunci între aceştia 
doi; aversiunea împotriva Cantacuzinilor; prezența elementelor latine, greceşti şi turceşti în 
cronica lui Radu Popescu şi în cronica anonimă — toate acestea militează puternic în sprijinul 
paternității lui Radu Popescu. 

Trebuie să recunoaştem însă că argumentele aduse împotriva lui Radu Popescu de 
regretatul C. Giurescu cad şi ele greu în cumpănă. 

lată teza regretatului Giurescu, expusă cu argumente bine susținute, în Contribuțiuni 
la studiul cronicelor muntene. 

Mai întîi, Giurescu pleacă de la constatarea că prezența elementelor latine, greceşti şi 
turceşti, în cronica anonimă, nu poate constitui un argument în sprijinul paternității lui Radu 
Popescu, deoarece încrucişarea acestor influenţe lexicale este un aspect caracteristic al limbii 
literare româneşti din epoca lui Brîncoveanu şi ea se întîlneşte şi la alţi cronicari ai vremii, ca 
de pildă la Radu Greceanu. 

Giurescu găseşte apoi între cronica anonimă şi cronica lui Radu Popescu deosebiri de 
redacţie. Autorul cronicii anonime are o deosebită predilecție în expunerea sa pentru vorbirea 
directă — oratio directa —, care însuflețeşte adesea naraţiunea. Nu numai cînd este vorba de 
a povesti evenimente la care el a fost părtaş şi martor, ci chiar atunci cînd povesteşte din 
informațiuni culese de la alţii, el preferă să reproducă, ori de cîte ori are prilejul, cuvintele 
eroilor ce iau parte la acţiune. Acest fel de redactare este aproape neobişnuit la Radu Popescu. 

în sfîrşit, între cele două cronici este şi o deosebire de concepție. în cronica anonimă 
autorul este însuflețit de un sentiment de simpatie pentru acțiunea politică a domnului, pe care 
o înțelege şi o îndreptăţeşte pe deplin, şi în acelaşi timp pentru cîrmuirea lui din lăuntru, pe 
care o găseşte plină de chiverniseală. Brîncoveanu este astfel înfățişat într-o lumină plăcută: 
nu numai ca un domn încărcat cu toate darurile norocului, ci şi ca un om „bun, blînd, 
răbduliv", „cu minte mare”. Acţiunea lui — chiar atunci cînd este vorba de pedepsirea 
sîngeroasă a boierilor trădători — e condusă numai de interesele țării şi ale locuitorilor. 

Această simpatie pentru Brîncoveanu îi stîrneşte ura împotriva Canta-cuzinilor — în 
special împotriva stolnicului şi a fiului său Ştefan, pe care, considerîndu-i ca trădătorii lui 
Brîncoveanu şi uneltitori ai prăbuşirii lui, îi înfăţişează într-o lumină antipatică. 

în cronica lui Radu Popescu — observă Giurescu — domnia lui Brîncoveanu este 
dimpotrivă înfăţişată într-o lumină neplăcută, ca fiind inspirată numai de interesul lui personal 
şi al familiei sale. Ba într-un loc, Radu Popescu polemizează chiar cu autorul cronicii 
anonime. Acesta afirmase despre Brîncoveanu că „în toate au avut noroc: bogat, frumos la 
chip, la stat, vorba lui frumoasă, cu minte mare..." Radu Popescu întoarce astfel aprecierea 
cronicii anonime: 

„„Costandin-vodă în domnia lui au fost fericit de toți oamenii ţării şi încă şi de oamenii 
altor ţări, iar nu lăudat, pentru că alta este fericirea, alta lauda..." 

Şi enumerînd motivele fericirii lui Brîncoveanu, încheie: 

„„.. Dar toate acestea au fost darurile norocului, iar nu cîştigate de dînsul, că aceea ce 
cîştigă cinevaşi în lume este partea sufletului, adecă bunătatea... iar Costandin-vodă nici o 
bunătate n-au arătat în viaţa şi domnia lui, pentru ca să-l laude, ci mai vîrtos este a se huli 
pentru multe rele ce au făcut în domnia lui, care au rămas la cei după urmă reutate şi blestem. 
Avea o lăcomie mare peste măsură şi obiceiurile bune ale țării... le-au stricat." 

Cronica anonimă a fost terminată în vara anului 1716, cînd Mavrocordat dobîndise 
domnia Ţării Româneşti; cronica lui Radu Popescu în 1719. Cum se explică această 
fundamentală schimbare de convingeri, într-un interval de timp aşa de scurt, admiţind că Radu 
Popescu ar fi autorul ambelor cronici ? Presupunerea că Radu Popescu şi-ar fi schimbat 
părerea despre Brîncoveanu, sub influenţa lui Mavrocordat, nu se poate susține. Nu se poate 
susține, fiindcă Mavrocordat nu era stăpînit de ură față de amintirea lui Brîncoveanu. 
Cronicarii oficiali care povestesc domnia lui Nicolae Mavrocordat, Nicolae Costin şi Acsinte 
Uricariul, au despre Brîncoveanu cuvinte de laudă: „au domnit 27 ani cu multă fericire şi au 
făcut Țara Românească ştiută şi vestită 

în multe părți ale lumei". Nu există, crede Giurescu, decît o singură concluzie pentru a 
explica această fundamentală schimbare: Radu Popescu nu este autorul cronicii anonime. 

Trebuie să mărturisesc însă că ultimul argument adus de Giurescu, din, atitudinea 
deosebită a celor două cronici față de Brîncoveanu, nu-mi pare aşa de convingător pe cît s-ar 
părea la prima vedere. 

Mai întîi, deşi lumina în care cronica anonimă înfăţişează domnia lui Brîncoveanu este 
în genere simpatică, totuşi ea are şi părți de umbră, căci autorul ei nu uită să ne zugrăvească şi 
situațiile umilitoare ale domnului. Iată, de pildă, cum ne înfăţişează întîlnirea lui Brîncoveanu 
cu sultanul la Cerneți: 

„Cînd era la conac şi sta oastea de făcea halaiu, cînd intra împăratul în corturi, domnul 
descăleca şi îngenunchia, şi cînd trecea împăratul se pleca cu capul la pâmiînt — aşa-l învăţa 
cei de lîngă împăratul, iar oamenii domnului sta tot călări, apoi încăleca şi domnul şi se ducea 
la otac. De acolo poamele, pezmezii cei cu apă de trandafiri şi cu moscos făcuţi şi struguri şi 
altele ce socotea domnul, numai sta de a se trimite la unii şi la alții, în tot ceasul şi în toată 
vremea." 

în ce priveşte schimbarea de convingeri şi simpatii la Radu Popescu, am avut prilejul 
să o cunoaştem din schița biografică pe care am înfăţişat-o. La un scurt interval de timp, după 
ce semnase alături de ceilalți boieri munteni adresa către Carol al VI-lea şi prințul Eugeniu de 
Savoia, prin care cereau înlăturarea lui loan Mavrocordat şi numirea ca domn ereditar a lui 
Gheorghe Cantacuzino, Radu Popescu se întoarce la curtea lui Nicolae Mavrocordat, primeşte 
funcțiunea de mare vornic şi în cronica lui încondeiază pe tovarăşii săi de pînă atunci cu 
epitete grele: „spurcaţii de boieri, cu capetele pline de fumurile deşertăciunii, care prin sfaturi 
vrednice de rîs s-au alcătuit cu nemţii”. 

Poate tocmai pentru a face să se uite uneltirile lui alături de acei pe care acum îi 
critica, a căutat, într-un exces de zel, să înnegrească domnia lui Brîncoveanu, pentru a înfățişa 
într-o lumină cît mai simpatică domnia binefăcătorului său. 

în orice caz, ultimii ani din viaţa lui Radu Popescu sînt ani turburi, în care nu vedem 
NICI O consecvență şi nici o convingere. 

Şi s-ar putea ca tocmai aceste drumuri întortocheate ale vieţii lui, aceste atitudini 
contradictorii, să-i fi împovărat conştiinţa de remuşcări, îndemnîn-du-l, în amurgul vieții, să 
renunţe la toate deşertăciunile, pentru a căuta în mănăstire, prin umilință şi rugăciune, să-şi 
ispăşească păcatele şi să-şi pregătească sufletul pentru viaţa viitoare. 

BIBLIOGRAFIE 

Cronica anonimă a fost publicată în Magazin istoric pentru Dacia (tojm. V, p. 93— 
184)al lui BălcescuşiLaurian, sub titlul: /storia Terei Româneşti de la anul 1689 
încoace, continuată de un anonim. 

Cronica anonimă cuprinde istoria Țării Româneşti de la octomvrie 1689 pînă la august 
17 M. Manuscrisul publicat de Bălcescu s-a pierdut, dar o parte din această cronică, fără 
început 

şi cu o continuare de un alt autor, se păstrează în manuscriptul nr. 441 din colecția 
Academiei Române. In acest manuscript povestirea este dusă pînă la martie 1717 (domnia lui 
loan Mavrocordat). Continuarea aceasta a fost publicată de N. I o r ga în Studii şi documente, 
voi. III, p. 22—27. Dr I. G. Sbiera în Mişcări culturale şi literare la românii din stînga 
Dunării în răstimpul de la 1504—1714, Cernăuţi, 1897, p. 206, atribuie cronica lui Radu 
Popescu. Părerea lui Sbirea a fost reluată şi dezvoltată de N. I o r g a, cu argumente scoase din 
cercetarea comparativă a cronicii anonime şi a cronicii lui Radu Popescu, într-un studiu 
despre cronicile muntene, publicat în Analele Academiei Române, s. II, t. XXI, p. 368 — 377 
(Memoriile Secţiunii istorice), precum şi în Istoria literaturii româneşti, voi. II, Bucureşti, 
1926, p. 203 şi urm. 

Paternitatea lui Radu Popescu a fost combătută de răposatul Constantin Giu-r e s cu în 
Contribuţiuni la studiul cronicelor muntene, Bucureşti, 1906, p. 120— 150; Scarlat 
Stmţiani], Doi umxnişti ardeleni la curtea lui C. Brincoveanu, în revista Ramuri, Craiova, 
1941, p. 40—55 (crede că autorul este Teodor Corbea); argumentele însă nu ne-au convins. 
Teodor Corbea era omul Cantacuzinilor şi al lui Brîncoveanu. Aceştia erau însă ostili partidei 
căreia aparținea Radu Popescu, prezentat de cronică în lumină simpatică. De altă parte. 
Teodor Corbea nu mai era în ţară. 

UN SCRIITOR SÎRBO-ROMÂN LA CURTEA LUI ŞERBAN CANTUCUZINO ŞI 
A LUI BRÎNCOVEANU: GH. BRANCOVICI 

Stolnicul Constantin Cantacuzino, în a sa Istorie a Țării Româneşti, vorbind de 
originea ungurilor, care ar fi tătari veniți din părțile lugrei, „supusă astăzi supt împărăția 
Moscului", aduce, într-un loc, o mărturie interesantă: „Auzit-am şi "eu, cu urechile mele, de 
dumnealui Gheorghie Brancovici din Ardeal, om de cinste şi cu cunoştinţă, şi iubitoriu de a şti 
multe, povestind cum că, mergînd la Mosc împreună cu frate-său, Sa va Brancovici, 
mitropolitul Ardealului... acolo... viind de acei schiti (tătari) de la Iugra, într-adins au mers la 
dînşii, ca să vază aceia ce să auzia cu limba — că se potrivesc în multe cu aceşti unguri — 
este adevărat cevaşi, au ba. Şi aşa, cu dînşii îm-preunîndu-se şi vorbind ungureşte, zicea că 
adevărat este că multe cuvinte asemenea erau cu ale acestora." 

Acest Gheorghe Brancovici, informatorul stolnicului Constantin Cantacuzino, scriitor 
în limba română şi sîrbă, agent diplomatic al principilor unguri şi români, călător pe 
meleaguri străine, ideolog politic şi revoluționar, aspirant la tron şi în cele din urmă captiv în 
temniță, este una din cele mai interesante figuri de la curtea lui Şerban Cantacuzino şi a lui 
Constantin Brîncoveanu. 

Gh. Brancovici s-a născut în 1645, dintr-o veche familie cu moşii întinse în comitatele 
Arad, Zarand şi Timiş, în cetatea de frontieră a Ineului. în mediul acesta de frontieră, 
Brancovici a deprins de timpuriu limba română, sîrbă, ungară şi turcă. A fost crescut de 
fratele său, Sava Brancovici, care în 1656 a fost ales mitropolit al Ardealului, cu scaunul la 
Bălgrad (Alba-lulia). La 1663 — în vîrstă numai de 18 ani — intrase în serviciul principelui 
Apafi, care l-a trimis apoi cu solia ungurească la Constantinopol, unde, după moartea lui 
Petru lank, fu numit capuchehaie. Acolo petrecu Brancovici patru ani, cînd, întoreîndu-se în 
țară, plecă la începutul anului 1668, cu 

fratele său, mitropolitul Sava, la Moscova. Acolo a avut prilejul să admire fastul de la 
curtea țarului Alexei Mihailovici şi splendoarea serviciului divin pe care l-a oficiat fratele 
său, mitropolitul, împreună cu patriarhul Moscovei, al Alexandriei şi al Antiohiei. 

întorcîndu-se înapoi, Brancovici intră din nou în serviciul lui Mihail Apafi şi fu trimis 
capuchehaie la Constantinopol. Dar aci este atras în cercul conspiratorilor unguri răzvrătiți 
împotriva lui Apafi şi trădează planurile acestuia, încheind un pact cu reprezentantul 
Habsburgilor şi cu Grigore Ghica, domnul Ţării Româneşti. Scrisoarea dată de Ghica, la 20 
aprilie 1673, prin care se leagă ca să-l ţină pre „dumnealui la mare cinste şi la din destulă 
milă şi la mare credință; nu numai pre dumnealui, ce încă pre tot neamul dumisale", aruncă 
lumină asupra motivelor care l-au îndemnat pe Gh. Brancovici să trădeze pe Apafi. „Taina şi 
sfatul — spune mai departe scrisoarea lui Ghica — care între noi iaste legat pentru bonum 
ftublicum şi pentru lărgirea sfintei bisericei noastre”. în acele vremuri, superintendentul 
calvin Gaspar Tiszabecsi, reluînd tradiţia veche a predecesorilor săi, desfăşura o înverşunată 
prigoană împotriva bisericii ortodoxe din Transilvania pe care atunci o cîrmuia fratele său, 
mitropolitul Sava. între timp, conspirația lui Paul Beldi este descoperită. Aceasta dete prilej 
noului superintendent calvin, Mihail Tofoe, şi aderenţilor săi de la curtea principelui să 
întețească persecuția împotriva ortodocșilor. Cu putere armată năvăliră asupra locaşului mitro- 
poliei ortodoxe, ridicară pe Sava Brancovici, care se afla pe patul suferinței, zăcînd de 
podagră, şi, fără judecată, îl aruncară în temniță. în aceste împrejurări fu arestat şi Gheorghe 
Brancovici, care însă în cele din urmă izbuti să scape şi să se refugieze în Țara Românească. 
La Craiova fu bine primit de „bărbatul de nobil neam, învăţat atît în slovenie, cît şi în latinie, 
cu numele Radu Năsturel, marele ban" — era fiul lui Udrişte Năsturel. Acesta „îl primi cu 
cinste"... ca pe un vechi cunoscut şi după cîteva zile de odihnă, după oboseala călătoriei, îl 
conduse la curtea lui Şerban Cantacuzino, care îl primi, dacă ar fi să-l credem, ca pe un „frate 
iubit". 

La curtea lui Şerban Cantacuzino se frămîntau atunci planuri mari. Domnul, care 
încheiase tratat de alianță cu creştinii, rîvnea să răscoale popoarele ortodoxe din Balcani 
împotriva turcilor şi să restabilească vechea împărăție a Bizanțului. 

în planurile lui Şerban Cantacuzino a fost atras şi Gh. Brancovici, care pretindea că-şi 
trage spița neamului din despoții sîrbi. Atunci va fi încolțit în sufletul lui ideea de a răzvrăti pe 
slavii sud-dunăreni şi de a reînființa vechiul despotat al strămoşilor săi. în Țara Românească a 
rămas tot timpul domniei lui Şerban Cantacuzino şi în primul an al domniei lui Brîncoveanu, 
dar, întorcîndu-se în Transilvania, după ce fusese cinstit de Habsburgi, în 1688, cu titlul de 
conte, fu arestat la Cladova, în toamna anului 1689. Dus la Viena şi condamnat, a stat închis 
tot restul vieții, 22 de ani, pînă ce moartea l-a prins în 1711, la Egger, în Boemia. 

ACTIVITATEA isTOFicĂ. La curtea lui Şerban Cantacuzino şi a lui Brîncoveanu, unde a 
petrecut în pace şi cinste nouă ani (1680—1689), Gheorghe Brancovici a găsit o spornică 
activitate culturală în ritmul căreia a fost prins 

şi el. Sub îndemnul stolnicului Constantin Cantacuzino, care aduna atunci materiale şi 
punea la cale o mare istorie a neamului său, Gh. Brancovici, folosind, după toate 
probabilitățile, biblioteca stolnicului, a scris şi el într-o curată limbă românească: Cronica 
sloveanilor, Iliricului, Misii cei din sus şi cei din jos Misii. Cronica este de fapt un fel de 
cronograf, în care materialul, aşezat cam haotic, se defăşoară repede, de la creațiunea lumii, 
fixîndu-se locul slavilor de sud în arborele genealogic al semințiilor lumii. Autorul se opreşte 
pe larg asupra istoriei sîrbeşti. Luminează figura lui Ratko, tînărul prinţ care, renunțînd la 
măririle lumii, s-a retras în Muntele Athos, trăind viaţa de călugăr sub numele de Sava; 
aminteşte de războiul Sfîntului Ştefan de la Decian cu Mihail, craiul Bulgariei; continuă cu 
„istovul crailor sîrbeşti” de la Vîlcaşin şi fratele său Ugleş despotul încoace; se opreşte asupra 
luptei de la Cosova, iluminînd figura eroului Milos Cobilici, „viteazul care pentru neamul 
patriei lui viaţa şi-au pus la mijloc"; trece apoi la războiul de la Nicopoli; urmează mai departe 
pînă la cel de la Varna; ajunge la războiul de la Jebăt şi se încheie cu „Pocaania ce au fost 
rînduit şi a ținut turcii în 1686", după înfrîngerea suferită sub zidurile Vienei. 

în această urzeală a istoriei sîrbeşti, care cuprinde destule anacronisme, sînt împletite 
adesea şi fapte de istorie românească, prezentate sumar, dar cu simpatie. Cucerirea Daciei 
este: „în zilele împăratului Traian au venit de la Italia şi rumânii, cari după oraşul Roma s-au 
numit rumăni şi s-au aşăzat rumânii între sloveanii cei dupre lîngă Dunăre, luînd pre sine şi 
botezul pra-voslavnicesc. Aşa şi vulturul dupre sfîntul botez cu sfînta cruce în gură luară, ca 
să le fie sămnul țărăi lor, închipuind vulturul cel mare al Romei, pentru ca să să ştie că de la 
Roma au venit rumânii cu semnul împărăției." 

Descălecatul Moldovei: 

„întru acea vreame rumânii din Maramoreş au descălecat în Moldova pentru că o 
pustiise tătarii şi nimenea nu cuteza să şază într-însa, pînă ce au descălecat moroşanii, 
[rumânii." 

După lupta de la Nicopol, sub anul 6903 (1395), este pomenit „Domnul Mircea 
voevod al Ţărăi Munteneşti”, care „au bătut pre împăratul Baiazit la Rovine; atunce au perit 
Marco Cralevici, Costandin şi Drăgaş". Despre Iancu Huniadi ştie că era „de fealul lui din 
Tara Muntenească, născut din fămeaie greacă; numele tătîne-său au fost But şi, pentru că mult 
bine şi mare omenie făcuse tată-său lui Jigmond crai, au dus pre tatăl lancului-vodă în Ardeal 
şi iau dăruit cetatea Hinedoara, ca să o aibă cu veacinică stăpînire ..." Se pomeneşte, sub anul 
6970 (1462), expediția turcilor împotriva lui VladŢepeş, „şi nimic n-au putut isprăvi”; fuga 
mitropolitului Maxim în Țara Muntenească „la stăpînitoriul tîrîi Radul voevod cel Bun" (la 
1469); moartea lui Radu la 1472 şi a lui Vlad. 

Sînt şi destule elemente de folclor. V. Bogrea a arătat /Anuar. Inst. ist. națională, Cluj, 
III, p. 505—507) că legenda Dumbrava Roşie a lui Neculce îşi găseşte paralelă în legenda 
cneazului Roman al Smolenskului; legenda lui Ciubăr-vodă mîncat de guzgani, în legenda lui 
Popela. Episodul în care se povesteşte că Ştefan Despot „avea obiceaiu de umbla noaptea pre 
ulițele oraşului, împărțind veşminte şi galbeni de aur săracilor" şi că, „văzînd pre 

an sărac că de multe ori îi ieşea înainte şi-i lua milă", i-a dat, zicîndu-i: „ia tîlhariule şi 
hrăpitoriule!", iară săracul calic i-au răspuns: „nu sînt eu, ce tu eşti tîlhariu şi hrăpitoriu; că 
împărăția ta de aici, şi împărăția cea veacinică o furi cu jefuiri hrăpitoare", şi despotul i-a 
dăruit atît „cît să-şi îndestulească traiul vieţii fără de cerşut" — episodul acesta este o temă 
care-şi are sursa ei în romanul lui Alexandru cel Mare. Tot din Alexandria este şi ştirea că 
Pombie „au tăiat la Vizantiu boazul, de au intrat Marea Neagră în Marea Albă şi zic să fie 
rămas în uscat Ţara Moldovei, Ţara Muntenească şi Țara Ardealului”. 

în întocmirea operei sale, Gh. Brancovici a avut la îndemînă, după cum a arătat P. P. 
Panaitescu, un letopiseţ sîrbesc pe care însă l-a amplificat cu ştiri luate din: Cosmografia lui 
Miinster, cronicile lui Cromer, Bonfinius etc. 

Această cronică a sloveanilor scrisă în limba română este preludiul unei opere mult 
mai dezvoltate, alcătuită în limba sîrbă. 

După ce a fost închis de austriaci, Brancovici a refăcut în limba sîrbească această 
cronică a sîrbilor într-o foarte voluminoasă operă, păstrată în manuscris în biblioteca 
patriarhiei din Carloviţ. Din această întinsă cronică, în care se întrețes şi evenimente 
româneşti, a extras Silviu Dragomir partea privitoare la mitropolitul Sava Brancovici cu 
dramaticul lui sfîrşit şi cu venirea autorului la curtea lui Şerban Cantacuzino, fragment pe care 
l-a publicat în limba sîrbă şi în traducere românească. 

SCRIERI RELIGIOASE. în afară de opera istorică, ne-a mai rămas de la Gh. Brancovici, tot 
în limba română, trei texte cu cuprins religios, care au fost descoperite, identificate şi 
semnalate, în anii din urmă, de Emil Turdeanu în Revue des etudes slaves. 

Textele se păstrează în Biblioteca Regală din Belgrad, sub cotele nr. 168/8* şi 236, şi 
au următoarele titluri: 1. Carte acasta a sfintelor lrugâciuni; 2. Catehism; 3. Cătră adevărații 
călători. 

în epoca lui Gh. Brancovici, cînd calvinii şi catolicii dădeau asaltul pentru a converti 
pe români de partea lor şi cînd fratele său fusese închis pentru energia cu care apărase, ca 
mitropolit, ortodoxia românilor, Catehismul lui Gh. Brancovici, împărțit în 44 de capitole, îşi 
are importanţa lui. Este o replică ortodoxă la propaganda calvină şi catolică. 

Textul Cătră adevărații călători, din care s-au păstrat numai 13 paragrafe, cuprinde o 
serie de comentarii la versete biblice destinate să călăuzească pe om, călător în această viaţă 
de ispite, pe calea înţelepciunii, după cum se poate vedea din următorul fragment reprodus de 
Emil Turdeanu: 

„Să gîndeşti mai nainte ca pîntru călătorie ta n-ai fi purces, cum că striin din loc în loc 
şi călător eşti întru această lume. Bit(ia). 47, 9; Psalmi, 39,13. 

Această tocmală ca un razăm întru călătorie ta, aşa te va răzîma întru primejduire 
ispitelor: dăn loc în loc mutetor eşti şi călător, derept aceia dară, aceste să le rabzi." 

Prin naşterea şi copilăria lui petrecută în mediu sîrbesc şi prin anii îndelungați 
petrecuți pe lîngă mitropolia românească a Ardealului şi la curtea 

domnilor români, prin viaţa lui de muncă şi de suferinţe pentru idealul independenței 
celor două popoare, Gh. Brancovici a fost considerat, pe drept, şi de istoricii sîrbi şi de 
istoricii noştri, ca sîrb şi român. Prin activitatea lui literară în limba sîrbă şi română, el are 
dreptul să revendice un loc modest şi în literatura sîrbească şi în literatura românească. 

BIBLIOGRAFIE 

Opera: Cronica sloveanilor, Iliricului, Misii cei din sus şi cei din jos Misii a fost 
publicata după un manuscris defectuos de Aron Densusianu, în Revista critică literară, | 
(1893), p. 366 — 399; de N. I o r g a, după un manuscris mai bun al părintelui C. Bobulescu, 
în Revista istorică, III (1917), p. 9—15 (studiu), p. 26—118 (textul), şi ediţie separată cu 
titlul: Operele lui Gheorghe Brancovici. Despre alte manuscrise cunoscute şi despre 
filiaţiunea textelor: P. P. Panaitescu, Revista istorică română, X (1940), Istoria slavilor în 
româneşte, p. 80—117, îndeosebi p. 80—100. Fragmentele de cronică sîrbească a lui 
Gheorghe Brancovici au fost publicate în sîrbeşte şi traducerea românească de Silviu 
Dragomir, în Anuarul Institutului de istorie națională (Universitatea din Cluj), II, 1923, p. 1 
— 70. Extrase din aceste opere la I. L u p a ş, Cronicari şi istorici români din Transilvania, în 
colecția „Clasicii români comentaţi" îngrijită de N. Cartojan, Craiova, Scrisul românesc, p. 23 
—28. 

Textele de natură religioasă, descoperite şi identificate de Emil Turdeanu în Biblioteca 
Academiei Regale Sîrbeşti din Belgrad (doc. nr. 168/S" şi ms. 236, notate vag în inventarul 
bibliotecii ca documente româneşti), au fost semnalate de d-sa întîi în Cercetări literare, Il, 
publicate de N. Cartojan, Bucureşti, 1939, p. 200 — 202 şi studiate pe larg în Revue des 
dtudes slaves, XIX (1939), p. 5— 16: L'oeuvre inconnue de Georges Brankoviă. 

Studii: Dr. Iovan Radonic, rpofi IJopue EpamoSim u nezo6o âpeme (Contele George 
Brancovici şi vremea lui), Belgrad, 1911, 766 p.; acelaşi, Situația internațională a 
principatului Țării Româneşti în vremea lui Șerban Cantacuzino, în Analele Academiei 
Romane, Mem. Sect. ist., seria II, tom. XXXVI, 1914; N. Radoj c i 6, O xpoHUKOMa 
Bpocfia IJopifa EpctHKOouna (Despre cronicile contelui Gheorghe Brancovici), în Upuno3u 
3a KHUxeeenocm iemK u cmopudy u (fiomâop, Belgrad, VI, 1926, p. 1—45; Emil Turdeanu, 
articolul amintit mai sus şi Georges Brankoviă et les pays roumains, în Communications et 
rapports du Ill-e Congres internaţional des Slavistes..., II, Belgrad, 1939, p. 203 — 205; P. P. 
Panaitescu, Istoria slavilor în româneşte..., Cronica lui Gheorghe Bra ncovici şi Sinopsisul de 
la Kiev, în Revista istorică română, X, 1940, p. 80— 129. 

Despre mitropolitul Sava cf. Marina I. L u p a ş, Mitropolitul Sava Brancoviai, Teză 
de doctorat. Universitatea „Regele Ferdinand I", Cluj, Fac. de lit. şi fii., Cluj, 1939 

CRONICA RIMATĂ ASUPRA MORTULUI CONSTANTINBRÎNCOVEANU 

(CÎNTECUL LUI CONSTANTIN-VODĂ) 

Tragedia decapitării lui Brîncoveanu, a ginerilor şi copiilor săi pe ţărmul Bosforului a 
înfiorat întreaga creştinătate. Vestea a străbătut ca fulgerul în Occident şi a fost notată cu 
groază de ziarele contimporane, îndeosebi marile ziare franceze ale timpului, Le Journal 
historique sur les matieres du temps din (Verdun), Gazette de France, Mercure Galant, 

aduceau la cunoştinţă cititorilor grozăvia executării lui Brîncoveanu, sub ochii 
sultanului!. 

Chiar cei care urmăriseră răsturnarea lui au rămas consternați. Pînă şi în lumea 
turcească din Constantinopol s-au ridicat voci care să murmure împotriva cruzimii. „Les 
Turcs meme ont trouve beaucoup de barbarie et de ferocite dans cette action'?, înştiința, în 
1715, pe Ludovic al XIV-lea, ambasadorul francez la Constantinopol, Des Alleurs. Cu atît mai 
mult vestea aceasta a zguduit conştiințele româneşti. 

învinuirile aproape fățişe care se aduceau stolnicului Constantin Can-tacuzino şi fiului 
său Ştefan, învinuiri care şi-au găsit expresia în cronicile timpului şi ajunseseră pînă la 
urechea lui Dimitrie Cantemir în Rusia, erau un ecou al indignării populare, neştiutoare a 
mrejelor de intrigi de peste hotare, în aceste împrejurări, un cărturar mărunt din mulțimea 
anonimă a alcătuit o cronică în versuri asupra tragediei lui Brîncoveanu şi a copiilor săi. 
Evenimentul este încadrat în tema biblică, atît de cultivată în predica şi lirica medievală — 
fortuna labilis m— temă pe care o speculase, în literatura noastră, mai înainte Miron Costin şi 
D. Cantemir: 

O pricină minunată Ce au fost în lumea toată Di-nceput şi din vecie Precum şi la carte 
scrie. 

Că e lumea înşelătoare 

Şi foarte amăgitoare 

De-i face şi-i amăgeşte 

Şi pre toți îi prilăsteşte; 

Pre domni şi pre împărați 

Şi pre cei ce sunt mai tari, 

De-i vroeşte în avuţie 

Şi să ţin în sumeţie, 

Ca şi cînd n-ar avea moarte... 

Precum iată c-au privit 

La Constantin-vodă ce-au domnit. 

Autorul ne introduce apoi la curtea lui Brîncoveanu, unde lumea se pregătea de 
sărbătorile Paştelui, cînd soseşte de la Poartă un imbrohor. Acesta convoacă toţi boierii la 
curte, ca să împlinească porunca imperială şi să citească firmanul de mazilire: 

Cînd firmanul îşi citea, Toţi boierii că plîngea. 

! Cf. L. Baidaff, La mort de Constantin Brîncoveanu et la presse europeenne, în 
Revue du Sud-Est-Europe'en, Bucureşti, 1929, p. 64 — 76. 

> Documentele Hurmuzaki, voi. |, supl. I, p. 430 — 431. 

3 Operele princepelui Demetriu Cantemir (ed. Academiei Române), tom. II, 
Bucureşti, 1875, p. 20-26. 

Domnul, doamna rămîn consternați. Copiii, care se bucurau de adierile primăverii : 

— Oh! prea dulce primăvară, Cum ne scot turcii din ţară Şi ne duc la grea urgie, 

La pedeapsă şi urgie! 

Turcul dă poruncă să se strîngă a doua zi, din nou, boierii ca să purceadă la alegerea 
altui domn. Este ales Ştefan Cantacuzino. Autorul anonim cunoaşte şi el episodul — pe care-l 
povesteşte mişcat Del Chiaro — al întrevederii lui Ştefan Cantacuzino cu Brîncoveanu. Ştefan 
Cantacuzino se duce să-l vadă pe Brîncoveanu şi, jenat parcă de mustrarea conştiinţei, abia 
îngăimează: 

— Ne rugăm să ne ertați Că nu suntem vinovaţi. Mulţumim de boierie 

Şi de altă avuţie. 

La care Brîncoveanu răspunde scurt: 

— Să fiți de mine ertați, De Dumnezeu judecați! Că eu văd că sînt robit Şi despre voi 
sînt vîndut. 

Apoi, cuprins de indignare şi de durere adîncă, văzînd că cel ce I-a trădat este însuşi 
nepotul său: 

— Dacă ţi-a fost de domnie, De ce nu mi-ai spus tu mie ? Ca să ţi-o fi dăruit, 

Cu pace să fi domnit. De Domnul nu te-ai temut ? Tiranului m-ai vîndut! Să ştii, nu va 
zăbovi, Dumnezeu îţi va plăti! 

Turcul porunceşte să se strîngă la curte tot oraşul. Lumea se revarsă pe ulițele 
capitalei. Brîncoveanu şi ai săi sînt urcați în caretă şi porniţi pe drumul pieirii, în lacrimile 
poporului care-l petrece cu urarea: „Domnul să te izbăvească": 

Cu pace să te păzească! Să scapi de-această urgie, Să fii iarăşi în domnie, Că bine ne- 
ai domnit Şi cu pace ne-ai hrănit... 

Ajunşi la Giurgiu, nenorociţii creştini sînt lăsați cîteva zile pînă petrec Pastile. Apoi 
sînt trecuți peste Dunăre şi duşi la Țarigrad, unde domnul, ginerii şi copiii sînt închişi şi ținuți 
în temniţă toată vara. 

Apoi sînt aduşi prin grădina împărătească la locul de execuţie. Brîncoveanu aruncă 
cuvinte grele pentru „păgînul şi spurcatul" sultan care-i taie fără dreptate: 

Cu ce-ţi suntem vinovaţi De pierim nejudecaţi. Măcar să-ți fim vinovaţi, Dar copiii ce- 
au stricat? 

Ajunşi la locul de execuţie, se aşterne covorul. Momentul este dramatic. Copiii, 
înfioraţi, se lipesc de sînul tatălui, plîngînd: 

Ce să facem Că vom să ne pristăvim Şi de lume ne lipsim. Şi iar în taină grăia Tătîne- 
său şi zicea: 

— Lasă-ne să ne turcim Ca zilele să lungim. 

Şi acum intervine acel gest de mare demnitate creştină, trăsătura proeminentă a 
personalităţii marelui domn: 

Vodă dulce-i săruta Şi din gură aşa striga: 

— Nu vă, fiilor, spăriați, Ci pe Dumnezeu rugaţi Şi strigați toţi cu tărie Şi cu glas de 
bucurie: Puţină durere-om lua 

Şi în rai că vom intra. 

(autorul are predilecție pentru verbul a striga) 

în sfîrşit, se apropie gealatul, care retează pe rînd capetele copiilor şi al tatălui, 
aruncînd apoi trupurile în mare. Doamna, care priveşte scena, înnebuneşte de groază. în 
încheiere, autorul revine la tema psalmistului cu care începuse cronica, ceea ce ne îndeamnă 
să bănuim că autorul trebuie să fi fost un cleric sau un dascăl de biserică. 

După cum se vede, cronica nu are o valoare literară deosebită. Fiorul tragediei nu a 
găsit în sufletul cărturarului anonim flacăra căldurii emotive şi mijloacele de expresie 
adecvate, care să transfigureze materia istorică în materie de artă. Dar în zbuciumul care a 
cuprins sufletele româneşti ale vremii, această umilă cronică rimată, care dădea glas indignării 
poporului, a avut un adînc răsunet, căci pe de o parte ea a fost aşezată pe melodie, iar pe de 
alta a intrat în domeniul colindelor populare. 

Sub această nouă formă, Cîntecul lui Constantin-vodă cel Bătrin a străbătut repede în 
straturile populare şi a fost introdus de copii în ciclul colindelor cu steaua, la sărbătorile 
Crăciunului. Cu timpul însă, fiindcă textul cîn-tecului era prea lung, copiii l-au scurtat, 
mărginindu-se la partea introductivă, la tema biblică: „O pricină minunată, ce au fost în lumea 
toată". în această nouă formă prescurtată, cîntecul trăieşte şi azi ca colindă, cîntîndu-se în 
toate 

ținuturile româneşti, de la Maramureş pînă în Dobrogea, din părțile Mureşului pînă în 
Basarabia. Forma cea mai veche a melodiei a notat-o Anton Pann în colecţia lui de Cîntece de 
stea în notație bisericească veche, care, transpusă în note moderne de sf.-sa preot I. D. 
Petrescu, este următoarea: 

0 pri-ci-nă mi- nu-na-a -d - ta din 

ce-pu-u— ut dtn iu'—mea foâ—ta 

De altă parte, forma primitivă, completă, a cîntecului lui Constantin-vodă s-a răspîndit 
repede, prin copii manuscrise, în tot largul pămîntului românesc: în Moldova, în Basarabia, în 
Transilvania. Pe la 1818, el era copiat tocmai la granița de vest a Ardealului, prin părțile 
Beiuşului, la Diosig, de preotul Pavel Popovici, care ne-a lăsat în acelaşi caiet şi o variantă a 
acestui cîntec, prelucrată mai adînc sub inspirația sentimentului național. Brînco-veanu este 
prezentat în acest cîntec ca un domn care a urmărit independenta tării: 

Că el Ţara Românească Vre singur să o domnească, Plîngi neam românesc, Cu nemții 
să se unească Ca pe turci să izgonească, Plîngi neam românesc... 

şi în final, după ce povesteşte scurt asasinarea lui Brîncoveanu şi a copiilor săi: 

Plîngeţi acum românilor 

Că ați rămas în jugul turcilor 

Şi n-o mai fi vodă Constantin 

Ca să vă scoată din robia turcească, 

Plîngi neam românesc... 

Astfel cronica rimată a morţii lui Brîncoveanu, care este a doua cronică rimată în 
literatura noastră — întîia a fost traducerea lui Greceanu — şi cea dintii plăsmuită de un 
român, deşi nu are calități literare deosebite, a ajuns totuşi o creaţie populară şi a devenit ca 
un simbol al rezistenței sufletului românesc împotriva furtunilor care au abătut pe cei mai 
aleşi reprezentanţi ai săi. Din ea a crescut apoi frumoasa baladă populară a lui Alecsandri, 
Const. Brincoveanu, reprodusă, pe vremuri, în toate manualele de clasele primare. 

Texte: O versiune din 1730, publicată de G. Creţii în Convorbiri literare, IX, 1875, p. 
329 — 33 1. Cintecullui Constantin-vodă, într-o versiune din 1809, a fost publicat de I. B i a 
n u în Buletinul Comisiunei istorice a României, I, 1915, p. 309 —3 H. Versiunea preotului 
Pavel Popoviei din Diosig şi prelucrarea ei au fost publicate del. Lupaş, Versuri istorice 
despre Constantin Brincoveanu..., în Anuarul Institutului de istorie naţională (Universitatea 
„Regele Ferdinand I", Cluj), publicat de Alex. Lapedatu şi loan Lupaş, V, Cluj, 1930, p. 460 
— 462. Alte versiuni în mssele din Biblioteca Academiei Române, nr.: H37, f. 63, 1620, f. 50 
(din 1778), 1629, f. 53 (din 1756), 3078, 3151, 4725, 4730. 

Despre Cîntecul lui Brîncoveanu în cîntecele de stea şi în vicleim, cf. N. Cartojan, 
Cărţile populare în literatura românească, voi. II, Bucureşti, 1938, p. 193,212 — 214. 

STOLNICUL CONSTANTIN CANTACUZINO 

Personalitatea cea mai de seamă, care a ilustrat epoca aşa de strălucită a lui 
Brîncoveanu, a fost unchiul său din partea mamei, stolnicul Constantin Cantacuzino. Stolnicul 
a fost nu numai inspiratorul politicii, condusă cu atîta prudenţă, dar şi sfetnicul preţios pe 
tărîmul vieţii culturale. A fost un scriitor de largă şi profundă cultură, care prin erudiția lui 
poate fi aşezat alături de Dimitrie Cantemir. 

Stolnicul Constantin Cantacuzino era fiul postelnicului Constantin Cantacuzino, 
scoboritor din împărații bizantini şi stabilit în Muntenia în prima jumătate a veacului al XVII- 
lea. 

Postelnicul Constantin Cantacuzino, după sugrumarea tatălui său la Constantinopol, 
din porunca sultanului Selim I, fugise cu toată familia în insula Creta, stăpînită atunci de 
venețieni. Acolo, familia, dobîndind cu vremea iertarea de la Poartă, se întoarce la Țarigrad şi 
de acolo, cei cinci frați, împăr-țindu-şi averea părintească, se despărţiră şi se risipiră în lume. 
Unul din ei rămase în Constantinopol; doi — Toma şi Iordache, protectorii lui Miron Costin 
— s-au aşezat în Moldova, iar Constantin a venit în Muntenia, unde, pe vremea lui Matei 
Basarab, ajunge postelnic mare şi se căsătoreşte cu Elina, fata fostului domn Radu Şerban 
Basarab. Din această căsătorie s-au născut şase băieți şi şase fete, care toți şi toate fură 
căsătoriţi cu cei mai de seamă reprezentanţi şi reprezentante ale feoierimii pămîntene. 

Stolnicul Constantin Cantacuzino s-a născut pe la 1650 şi este al treilea dintre cei şase 
băieți. E probabil că primele cunoştinţe le-a dobîndit de la un dascăl grec, pe care familia îl 
ținea în casă pentru instrucția copiilor. Copilăria lui, petrecută în mijlocul urii desfăşurată de 
luptele dintre partidele boiereşti, a fost turburată de zbuciumul familiei. Avea abia vreo 9 ani, 
cînd furtuna începu să se dezlănțuie asupra neamului său. 

Am expus mai sus peripeţiile dramatice ale intrigilor şi prigoanei îndreptate împotriva 
Cantacuzenilor care au dus la omorîrea postelnicului. 

După sugrumarea postelnicului în mănăstirea Snagov, familia, temîndu-se ca nu 
cumva, în atmosfera urilor şi a luptelor dezlănțuite, să fie primejduită şi soarta stolnicului, 
hotărî să-l depărteze de ţară, trimițîndu-l pentru desăvîrşi-rea studiilor în capitala Imperiului 
Otoman. 

în primăvara anului 1665, stolnicul pleca din Bucureşti, cu alaiul care ducea ploconul 
haraciului cuvenit Porții şi, la 12 martie, soseşte în Adria-nopol — „Odrii", cum notează el în 
carnetul său de student, care, din fericire, ni s-a păstrat. După o scurtă călătorie în 
Constantinopol, tînărul Cantacuzino începu „tare spudia cărții”, cu dascălul Chir Dionisie, un 
călugăr din metohul Ierusalimului. Dar tînărul spudeu n-a avut parte să se bucure multă vreme 
de luminile povăţuitorului său, căci Dionisie, ducîndu-se la Țarigrad, este prins de moartea 
care-l păştea din urmă (la 12 mai 1666). Rămas fără dascăl, Constantin Cantacuzino pleacă 
atunci la Constantinopol. îl găsim pe lîngă capuche-haia țării, Lascarache Roset. Probabil cu 
sfatul acestuia, el îşi găseşte, la sfîrşitul lui octomvrie, un nou povăţuitor, în ieromonahul 
Gherasim Cretanul, un mare cărturar, care, ales mai tîrziu mitropolit al Filadelfiei, a fost 
superiorul bisericii grecilor din Veneţia de la 1680—1685. învăţăturile la acest nou profesor 
se termină însă curînd. La 10 ianuarie, stolnicul pleca să-şi desăvârşească instrucţia spre 
țărmurile de lumină ale Italiei, la Padova. 

Padova fusese în tot cursul Evului Mediu şi în timpul Renaşterii cetatea luminii, 
„scaunul şi cuibul a toată dăscălia şi învățătura, cum era într-o vreme Athina", spune Miron 
Costin. Renumele ei şi profesori ca Piccolomini, Cremonini, Pompanazzi, Gulielmini, Galeo 
Galilei (1610), atrăgeau studenți — cum atrage azi Parisul—din toate colțurile Europei: din 
Franţa, din Germania, din Ungaria, din Polonia, din limanurile greceşti. Acolo, studenții, 
împărțiți în corporaţii zgomotoase, ascultau prelegeri savante, găseau biblioteci bogate cu 
nenumărate cărți rare, anticari cu manuscrise prețioase şi, afară de acestea, dădeau peste o 
viață vioaie, veselă, zburdalnică, cu serbări fastuoase, cu jocuri cavalereşti, cu reprezentări 
teatrale, cu baluri mascate în zilele de carnaval. 

Spre acest liman de lumină şi tinereţe pleca, în ianuarie 1667, cel care avea să ajungă 
mai tîrziu sfetnicul cel mai prețuit al lui Constantin Brînco-veanu şi cea mai de seamă 
personalitate a culturii româneşti din a doua jumătate a veacului al XVII-lea. O întîmplare 
fericită ne-a păstrat, după trecere de atîta vreme, Jurnalul de călătorie al tînărului vlăstar al 
boierimii româneşti. 

Din el aflăm că a pornit din Constantinopol cu un caic pînă la insula Halelii, unde s-a 
îmbarcat pe corabia „Madona del Rozario" sau „Corona Aurea". Căpitanul corăbiei, Bernard 
Martinenco, strecurîndu-se cu băgare de seamă printre insulele ionice, de teama piraților, îşi 
aduce călătorii după o luna la „prînzul mic" —pe o „zi frumoasă”, marți 19 fevruarie, în 
limanurile Veneţiei —, unde după ce făcu obişnuita carantină, „contumaţie"”, cum zice 
stolnicul, debarcă abia la 13 martie pe uscat. 

Strălucirea Veneţiei, cu palatele ei de marmoră, cu piaţa San Marco, cu galerele aurite 
care soseau din largul mării, cu gondolele zvelte care lunecau pe canalele verzi, de la un palat 
la altul, trebuie să fi făcut o impresie puternică asupra tînărului boier român, căci el rămase 
două luni în cetatea lagunelor, vizitînd palatele şi monumentele de artă. E păcat că în carnetul 
lui de 

note este aşa de laconic şi nu ne comunică nimic din aceste impresii; abia dacă aflăm 
dintr-o notă prizărită că a vizitat palatul Dogilor, „palatul Veneției", cum îi zice el, din care 
însemnează doar inscripțiile latinești: „Scris este în casa ce sade prințipul cu alalți mari, în 
podina casei, întîi cum intri pre uşa ceea ce stă în față: « Robur imperii ». Mai mergînd puţin 
este: « Nunquam derelicta», şi iar, la mijlocul casei: «Reipubllcae fundamentum», iar în 
fundul casei aceasta: « Gubernatores libertatis »". 

Mentorul său, pe timpul cît a stat în Italia, a fost Pana Pepano, unul din grecii levantini 
stabiliți în Veneţia, dar care avea legături şi rudenii în Țara Românească. Un Dona Pepano, 
stabilit în Muntenia, lăsă mai târziu, în sept. 1677, un testament, tradus în româneşte de însuşi 
stolnicul Const. Cantacuzino, „din mare prietenie şi iubire", prin care dăruia o parte din averea 
sa mănăstirii de pe Mostiştea, zidită de el. în aprilie. Pana Pepano îl conduse la Padova, 
împreună cu un camarad de studii, Necula al lui Bubuli. Aci, tînărul Constantin Cantacuzino 
se instala cu pensiune completă, în casa unui preot catolic, Alvisio Florio, plătind cîte 15 
galbeni pe lună. După un an se mută însă în casa unei oarecare Verginia Romano. 

Se puse cu toată stăruința pe carte, luînd lecţii în particular de la profesori distinşi. 
începu — după cum are grijă să noteze în carnetul lui — „cu ajutorul prea sfințitului şi 
puternicului Dumnezeu", şi „cu toată a mea mică putere omenească", să înveţe cu dascălul 
Antonio dell-Acqua, „Academicul", care locuia în aceeaşi casă cu el; trecu apoi la Arsenio 
Kaludi, profesor şi rector al colegiului grecesc, zis şi cotunian, întemeiat pentru bursierii 
greci. Acest Kaludi avea legături şi cu ţările noastre, căci la 1661 închinase un Pros-chinatar 
domnului Moldovei. 

Cercetările recente ale colegului Ramiro Ortiz, în arhiva universităţii, aruncă acum 
mai multă lumină peste ceilalți profesori ai stolnicului. „Luminatul şi mult ştiutul Albanie 
Albanes", profesor de logică la Universitate „in tertio loco", răsplătit în 1667, cînd stolnicul se 
afla acolo, cu un salariu de 180 fiorini. Era, ne spune un contimporan, „foarte elocvent în 
prelegerile sale, adînc cunoscător al lui Aristotel şi de o memorie prodigioasă, obişnuit să 
reproducă toate textele filozofului din memorie, spre admirația auditorilor săi”. Pentru 
reputația pe care şi-o crease, a fost distins de Republica Veneţiei cu titlul de comes — comite 
— eques D(ivi) Mărci — cavaler al sf. Marcu— patronul republicii. în 1681, a fost ridicat ca 
profesor „in primo loco" şi ajunsese, în 1681, la o frumoasă răsplată materială pentru vremea 
aceea, de 700 sute fiorini anual (stipendiul se plătea „ad personam"). în 1715, s-a îmbolnăvit 
de o boală grea şi era adus la universitate cu lectica. A murit în 1717, fiind înlocuit cu Ion 
Cigala. De la Albanius Albanesius, Constantin Cantacuzino învață logica, psihologia şi fizica. 
în sfîrşit, ultimul profesor menţionat în caietul de studii al stolnicului, „Bonovici”, adică 
Valeriano Bonvi-cino, care pe vremea aceea era plătit cu 360 de fiorini de la universitate, era 
într-adevăr profesor de filozofie extraordinară la gimnaziul paterin. El completă învățătura 
tînărului român cu lecţii de matematică, geometria lui Euclid şi astronomie, sau, cum notează 
el în carnet: „matematica ... adecă den partea matematecii gheometna, care sînt studiile Tu 

Notele lui de studii menționează şi o listă a cărților pe care le cumpărase. Erau, alături 
de gramaticile şi dicționarele de şcoală, operele clasicilor: Homer (Iliada şi Odiseea), 
Aristotel, Lucian, Virgiliu, Horaţiu, Terențiu, Marţial, Valeriu, Maxim Quintus Curtius, logica 
de Cesar Cremonini, pe lîngă unele cărți care făceau atunci senzație, ca: Istoria dogilor 
venețieni. 

în anul 1668, după ce petrecuse trei ani şi jumătate de studii printre străini. Constantin 
Cantacuzino se întorcea prin Viena în ţară, aducînd cu el din Veneția, unde întîlnise pe 
Grigore Ghica, scrisorile în care acesta destăinuia pe boierii care urziseră uciderea tatălui său. 
Cu acestea el se înfățişă, alături de mama şi de frații săi, în divanul lui Antonie-vodă şi astfel 
izbutiră să reabiliteze amintirea tatălui lor şi să obțină condamnarea lui Stroe Leurdeanu 
vornicul. în cele din urmă, fu călugărit. 

Dar zilele senine nu durară mult, căci, venind în a doua domnie Grigore-vodă (1672 
—'1674), porni din nou urgia împotriva familiei Cantacuzino. între întețători era şi Stroe 
Leurdeanu, care fugise din mănăstire şi ieşise în întîmpinarea domnului la Adrianopol. Frații 
Cantacuzino, afară de Şerban, atunci pribeag, fură prinşi, închişi şi osîndiţi să fie bătuţi la tălpi 
în fiecare zi. O săptămînă încheiată primiră astfel o sută de lovituri cu vergi lungi şi verzi. 
Constantin, care era un tînăr de vreo 18—19 ani, înduioşat de suferințele fratelui său mai mic 
şi mai plăpînd, se rugă să i se dea lui loviturile destinate fratelui, ceea ce se şi făcu. Constantin 
rabdă cu stoicisim bătaia> fără să scoată un geamăt, fără să verse o lacrimă. Acest act de 
mărinimie şi de demnitate a mişcat adînc pe contimporanii săi şi Del Chiaro îl culegea, mulţi 
ani mai tîrziu, de la boierii care fuseseră martori la această scenă. 

Din urgia lui Ghica, scapă prin mijlocirea fratelui său. Şerban. Acesta ajunsese la 
Constantinopol şi izbutise să trimită în Bucureşti un agă turc, cu porunca de a fi puşi în 
libertate frații Cantacuzino. Scăpat din ghearele domnului. Constantin pribegi tocmai în Creta, 
spre a se feri de intrigile aceluia, care pusese la bătaie, pe capul lui, 200 de pungi. 

După mazilirea lui Grigore Ghica, Constantin fu rechemat în ţară de Duca-vodă şi 
trimis într-o misiune, dar în 1676, oprit în drumul spre Mărgineni, unde trebuia să se 
întîlnească cu ceilalți fraţi, la praznicul pe care familia îl dădea săracilor de Sf. Nicolae, fu 
arestat şi închis la Cocăreşti, dar liberat în curînd. 

Furtuna dezlănțuită împotriva familiei Cantacuzino se potoli abia în 1678, cu urcarea 
pe tron a lui Şerban Cantacuzino. în domnia fratelui său, stolnicul, ocupînd locul de frunte în 
divanul țării, găsi şi liniştea şi răgazul necesar ca să se ocupe cu studiul şi să dea ajutorul 
preţios fraţilor Greceanu la traducerea Bibliei. 

Punctul culminant al activităţii sale politice îl atinge însă stolnicul în timpul domniei 
nepotului său de soră, Constantin Brîncoveanu. 

Del Chiaro ne spune că, după moartea lui Şerban Cantacuzino, poporul a început să 
aclame pe străzile Bucureştilor pe stolnicul Constantin Cantacuzino, dar acesta, temîndu-se să 
nu atragă asupra lui şi a țării urgia Porții, a refuzat cu hotărîre, cedînd locul nepotului său de 
soră. Stolnicul a rămas însă 

pînă la sfîrşitul domniei lui Brîncoveanu, sfetnicul lui cel mai preţios. „Principele 
Brîncoveanu acorda Cantacuzinilor — spune Del Chiaro — cele mai de seamă demnități şi 
păstra un respect deosebit pentru cei doi unchi ai săi, Constantin şi Mihail, fraţii lui Şerban." 

Un cronicar contimporan ne încredințează că „de multe ori şi noi am auzit pre 
Constantin-vodă zicînd: că eu tată n-am pomenit, de vreme ce am rămas mic de tată, fără cît 
de dumnealui, tata Costandin l-am cunoscut părinte în locul tătîne-meu, şi altele ca acestea”. 

Această afecțiune deosebită pe care domnul o păstra unchiului său era desigur crescută 
şi prin stima pentru cultura lui întinsă şi pentru larga experiență de lucruri şi de oameni, 
dobîndită în călătoriile aceluia prin Occident. 

Stolnicul avea în familia lui Brîncoveanu un rol aşa de important, încît el ţinea locul 
tatălui, în împrejurările în care acesta nu putea fi de față. Astfel, in toamna anului 1712, cînd 
fiica lui Brîncoveanu, Măria, lua în căsătorie pe domnul Moldovei, Duca-vodă, învățatul 
stolnic conduse pe tînăra mireasă şi pe mama ei, doamna Marica, la Iaşi, „unde boierimea a 
două țări nuntiră cu mari pohvăli şi podoabe şi cu feluri de feluri de muzice şi cu pehlivanii de 
mare mirare..." 

Şi în afacerile politice, stolnicul e sfetnicul cel mai preţios şi omul de încredere al 
domnului. Del Chiaro ne încredinţează că secretarii lui Brîncoveanu „erau puşi sub ordinele 
lui Constantin Cantacuzino, care dirija toată corespondenţa". 

Un epigrafist englez, care îndeplinea misiunea de duhovnic al companiei engleze din 
Smirna şi care însoțea pe ambasadorul Angliei, în drumul spre Londra, ne spune şi el despre 
stolnic că „este foarte priceput în politică. Domnitorul ascultă de poveţele sale, care sînt 
totdeauna izvorite din grija cinstei şi a interesului țării”. 

în vremurile de mare cumpănă, care cereau multă perspicacitate, stolnicul era omul pe 
care se sprijinea Brîncoveanu. în 1691, cîndgeneralul Heissler intrase cu catanele în ţară, 
misiunea delicată, care cerea multă discreție şi multă abilitate, de a aduce pe tătari împotriva 
nemților, fu încredințată lui Constantin Cantacuzino. Prin mijlocirea acestuia, Brîncoveanu se 
afla în corespondență cu Sobieski, regele Poloniei, şi cu comandanții oştirilor imperiale: cu 
Veterani şi cu contele bolognez, general Marsigli, un erudit, care, pe iîngă informaţii politice, 
cerea de la stolnic şi lămuriri istorice privitoare la Țările Româneşti. 

Din nenorocire, relațiile dintre domn şi unchiul său se răciră cu timpul. Contimporanii 
acuză pe stolnic şi pe fraţii săi, că ei, care cunoşteau secretele cancelariei domneşti, ar fi adus 
la cunoştinţa Porții legăturile cu creştinii şi ar fi urzit căderea lui Brîncoveanu, venită pe 
neaşteptate, ca un trăsnet. 

Din documentele timpului nu vedem clar pînă la ce punct această învinuire, pusă în 
circulație de duşmanii Cantacuzenilor, este întemeiată. Poate cîndva, arhivele din 
Constantinopol să arunce mai multă lumină asupra acestei ă lămurească dacă bunăoară N. 
Mavrocordat, care era pretendent la scaunul principatelor române şi care a acreditat în 
Muntenia zvonul 

484 


despre vinovăția stolnicului!, a avut sau nu şi el vreun amestec în detronarea lui 
Brîncoveanu şi a lui Ştefan Cantacuzino. Din documentele publicate, însă, pînă acum se vede 
că itele intrigilor împotriva lui Brîncoveanu fuseseră țesute peste hotare. 

încă din 1710, ambasadorul francez la Varşovia, Polignac, înştiința pe rege că „se 
spune din Viena că în hîrtiile generalului Veterani s-au găsit probe de corespondenţă pe care o 
întreținea de mult cu Hospodarul Valahiei şi că au fost trimise ordine tătarilor ca să-l prinză”. 

La 24 ianuarie 1711, Des Alleurs, ambasadorul Franţei la Constantino-pol, într-un 
raport trimis regelui său, înştiințează că un trimis al lui Rakotzi, baronul Talaba, care fusese în 
Moscova, adusese Porții veşti că Brîncoveanu, ca şi domnul Moldovei, intraseră în legături cu 
Petru cel Mare şi stăruiau de acesta să deschidă lupta împotriva turcilor, pentru a-i elibera de 
stăpînirea păgînă şi că ei se ofereau să-i dea ajutor. Totodată, el sfătuia pe turci să nu se 
încreadă nici în Brîncoveanu, nici în Cantacuzino. întrebat de marele vizir, ce crezămînt se 
poate da baronului Talaba, ambasadorul francez care-l prezentase răspunse că este desăvirşit 
de cinstit, „parfaitement honete'% şi că merită toată încrederea. Lupta de la Stănileşti, cu 
trecerea lui D. Can-temir de partea lui Petru cel Mare, cu fuga lui Toma Cantacuzino în tabăra 
rusească, au pecetluit definitiv soarta lui Brîncoveanu. 

Era în săptămîna Patimilor, cînd domnul se pregătea să serbeze, după datina străbună, 
Pastile. Un capegiu împărătesc, ales de marele vizir într-adins dintre prietenii lui Brîncoveanu, 
fu trimis la Bucureşti. Primit la curte în marea sală de audiențe, turcul, după ce refuză invitația 
domnului de a se aşeza pe scaun, scoate o năframă de mătase neagră şi o aruncă pe umărul 
domnului, strigînd: „mazil". Brîncoveanu, surprins, încercă să protesteze şi vroind să se aşeze 
pe scaun, turcul îl împinse cu brutalitate, zicîndu-i că locul lui nu mai este pe tron. 

Fură chemaţi boierii şi mitropolitul, şi, în auzul lor, se citi firmanul prin care 
Brîncoveanu fu declarat, cu toată familia lui, hain. Apoi domnul şi ai săi fură conduşi şi 
închişi în apartamentele palatului. Trei zile mai tîrziu, boierii şi mitropolitul fură adunaţi ca să 
aleagă un nou domn, în prezenţa capegiului. Acesta, întrebînd cine este marele spătar Ştefan 
Cantacuzino, puse mîna pe umărul lui şi-l declară domn. Astfel, fiul solnicului ajunse domn 
în locul vărului său. 

Del Chiaro, povestind aceste evenimente, relatează o scenă într-adevăr dramatică. Pe 
cînd Brîncoveanu, detronat, stătea sub pază, în apartamentele sale, cu toți ai săi, zbătîndu-se în 
prada unor gînduri triste, „încît — spune florentinul m—m plîngeau de compătimirea lor şi 
persoanele care, din curiozitate, intraseră în odăile lor", în sala cea mare a palatului, Ştefan, 
fiul stolnicului, 

! Cf. cronica lui Radu Popescu, în Magazin istoric pentru Dacia, IV, p. 37. Radu 
Popescu acuză pe stolnic că a mărturisit unui capegiu venit să mazilească pe fiul său, că el, 
stolnicul, ar fi otrăvit pe fraţii săi: Şerban şi Iordache spătarul şi că el ar fi dat pe Brîncoveanu 
în mîna turcilor, cînd 1-a văzut „că se alcătuieşte cu muscalii". Capegiul le-a „spus vezirului şi 
altor meghistani, de le-au auzit mulți oameni de credință, mai vîrtos lanache dragomanul,, 
fratele măriei-sale lui Nicolae-vodă, carele ajungînd mai pe urmă şi domn... aicea în ţară, au 
mărturisit către toţi boierii cum au auzit pe acel capegiu." 

485 


urcat pe tronul de catifea roşie, în sunetul muzicilor şi în bubuitul tunurilor, primea 
omagiul de închinare al boierilor, cu sărutul miinii. 

După ce primi omagiile boierilor, Ştefan Cantacuzino trecu în apartamentele vărului şi 
naşului său, unde, cu o falsă modestie, îi spuse că a rămas surprins de neaşteptata şi nedorita 
lui întronare şi îşi exprimă părerea de rău pentru cele întîmplate, lăudînd calitățile domnului al 
cărui loc îl lua. 

Secretarul de limbi occidentale al lui Brîncoveanu, care a fost martor la această 
întrevedere, ne spune că noul domn stătea în picioare, pe cînd Brîncoveanu, care stătea cu 
cuca în cap, îi răspunse cu politeţea lui obişnuită că e mai bine că domnia a fost încredinţată 
lui, decît unui străin. 

Cînd, a doua zi, în Vinerea Mare, pe înnoptate, pe la ceasurile 9, porni din palat alaiul 
care ducea spre drumurile morţii pe Brîncoveanu, cu doamna, cu cei patru feciori, cu ginerii şi 
soția celui mai vîrstnic dintre copii, Ştefan Cantacuzino îi conduse cu capul descoperit pînă la 
caretă. Pe scara palatului, Brîncoveanu, cuprins de îndoieli şi presimțiri, îi spuse aceste 
fatidice cuvinte: „Finule Ştefane, dacă aceste nenorociri sunt de la Dumnezeu pentru păcatele 
mele, facă-se voia Lui. Dacă însă, sunt rodul răutății omeneşti pentru pieirea mea, Dumnezeu 
să ierte pe duşmanii mei, dar ei sa se păzească de mîna grozavă şi răzbunătoare a lui 
Dumnezeu." 

Şi judecata divină n-a întirziat. 

Ştefan Cantacuzino, care avea planuri mari — ne încredințează Del Chiaro, care a 
continuat să funcționeze şi mai departe ca secretar domnesc — se ducea cel puţin o dată pe 
săptămînă la tatăl său, stolnicul Cantacuzino* cu care se sfătuia pînă la miezul nopții. Sub 
inspirația tatălui, el continuă politica de apropiere faţă de creştini, dar aceasta îi fu fatală, căci 
duşmanii îl pîndeau din umbră şi pe el. 

Pe pragul de a începe războiul cu venețienii pentru Moreea, turcii trimit un capegiu, 
care soseşte în Bucureşti, la 21 ianuarie, fără ca agenții din Constan-tinopol ai domnului să fi 
prins de veste. Crezînd că turcul a venit pentru luarea tributului, domnul chemă în grabă pe 
cumnatul său, Radu Dudescu, marele spătar, şi pe marele vistiernic şi le porunci să 
pregătească suma haraciului. A doua zi de dimineaţă, turcul se înfăţişează la curte şi predă 
domnului un firman împărătesc. Domnul ia firmanul şi — potrivit protocolului vremii — îl 
sărută, îl duce la frunte şi apoi îl trece lui divan-efendi, ca să-) citească. Firmanul aducea la 
cunoştinţa ţării că Ştefan Cantacuzino, care a domnit îndeajuns, este înlocuit cu Nicolae 
Mavrocordat. în acelaşi timp, se poruncea principelui Ştefan Cantacuzino să se ducă la 
Constantinopol, unde va trăi în tihnă, din mila măriei sale sultanul. Domnul, neînțelegînd 
motivele mazilirii sale, pleacă chiar în ziua următoare, după amiază. Bătrînul stolnic, hotă-rît 
să împărtăşească soarta fiului său, îl însoţeşte pe drum, împreună cu nenorocita doamnă şi cu 
cei doi copii ai domnului. 

La Constantinopol se îngăduie expatriaților să locuiască în palatul domnesc, care era 
proprietatea ţării. Aci, vin sâ-i vadă prieteni creştini şi turci, care se întrec să le făgăduiască 
sprijinul lor şi să le reaprindă nădejdea redo-bîndirii tronului. Dar duşmanii nu dormeau. 
Vrăjmaşii neîmpăcaţi din ţară interceptaseră scrisorile domnului către generalul comandant al 
Transilvaniei, şi cum aceste scrisori nu conţineau destule capete de vinovăţie, ei ticluiră o 
traducere grecească cu adaose agravante. Această scrisoare fu fatală. Domnul 

mazil şi bătrînul său tată fură închişi la Başbachiculi; de acolo conduşi în carcerele de 
la Bostangi-Başi, unde, în ziua de 7 iunie — duminica Sf. Treimi — la ora 4 din noapte, fură 
spînzuraţi. Capetele lor tăiate, golite şi umplute cu cîlți, fură trimise spre încredințare marelui 
vizir, care se afla atunci la Adrianopol. 

Astfel se încheie o pagină sumbră, de patimi, de ură şi de sînge, din istoria Munteniei. 

ACTIVITATEA LITERARĂ A STOLNICULUI CONSTANTIN 
CANTACUZINO. 

Prin călătoriile şi studiile sale, stolnicul Constantin Cantacuzino îşi formase o cultură 
temeinică, pe care i-au recunoscut-o şi prețuit-o toți cei care au venit în contact cu el: 
pămînteni ori străini. 

Epigrafistul şi duhovnicul englez Edmund Chisthull, care a fost oaspetele lui 
Brîncoveanu, împreună cu lordul Paget, ambasadorul britanic la Constanti-nopol şi care a 
cunoscut de aproape pe stolnic, ne-a transmis despre el următoarea impresie: „Unchiul 
domnitorului, Constantin Cantacuzino stolnicul, este un om în vîrstă, care a călătorit prin 
multe țări ale Europei. Este foarte iniţiat în controversa religioasă a bisericii țării sale, precum 
şi în multe ştiinţe profane". 

Un alt contimporan, Gherasim de Alexandria, ne vorbeşte şi el de „întru tot vestitul 
Constantin, mai denainte marele stolnic, carele cu frumuseţe ai prea înţelepţi şi dumnezeieştii 
lui înțelepciuni luminează toată politia”. 

Aceeaşi impresie ne-au transmis-o şi cărturarii pămînteni contimporani. Fraţii 
Greceanu, în prefața pusă la traducerea Mărgăritarelor lui loan Hrisosto-mul, mărturisesc că 
au avut pentru „nevoinţele" lor ca „îndreptătoriu" pe „prea înțeleptul Constandin Cantacuzino, 
biv vel stolnic ... la ceale mai adînci filozofeşti şi bogosloveşti noknata ce s-au aflat, pre 
dumnealui, ca pre un epi-stimon şi ştiutoriu, l-am avut lumină şi dezlegare întru toate". 

Stolnicul conducea cancelaria lui Brîncoveanu. Secretarii domneşti stăteau sub 
ascultarea lui. în această calitate, el intră în corespondenţă cu regele Sobieski, de la care 
primeşte scrisori; cu Veterani, comandantul armatelor imperiale, şi cu generalul de origine 
bologneză, contele Marsigli. Corespondenţa stolnicului cu generalul conte, Luigi Ferdinand 
Marsigli, a fost mai rodnică pentru cultura noastră. Marsigli, după ce studiase la Padova şi 
trecuse prin diplomația venețiană din Constantinopol, intrase în armata germană, luase parte 
la campania imperialilor contra turcilor, căzuse în robia paşei din Timişoara, petrecuse, ca 
rob, legat în lanţuri, luni întregi, într-un bordei bosniac şi, în cele din urmă, răscumpărat cu 
bani venețieni, ajunsese general în armata imperială. în această calitate, a luat parte la luptele 
contra turcilor, a intrat cu generalul Heissler în Bucureşti, a venit de mai multe ori cu solie la 
curtea lui Brîncoveanu, unde a fost bine primit şi, în aceste împrejurări, a avut desigur prilejul 
să cunoască de aproape pe stolnicul Cantacuzino, care-şi făcuse cultura în Italia, tot la Padova. 
între stolnic şi contele Marsigli s-a legat o corespondenţă interesantă privitoare la etnografia, 
limba şi istoria poporului român. 

487 


Ni s-au păstrat chiar răspunsurile stolnicului, care au fost descoperite şi publicate de 
N. Iorga în 1901, iar, în anii trecuţi, profesorul italian Carlo Taglia-vini a dat peste un 
dicționar latino-româno-ungar al contelui Marsigli. 

ACTIVITATEA RELIGIOASĂ. Stolnicul Constantin Cantacuzino a avut, cum s-a văzut, o 
largă cultură teologică şi toți cărturarii şi vlădicii greci, care se abăteau la curtea lui 
Brîncoveanu, ca pastorul anglican Chisthull, stăteau bucuros de vorbă cu el asupra 
chestiunilor subtile de dogmatică ortodoxă. La întrebările lui despre chestiunea atît de 
importantă a predestinării omului, care formează piatra de temelie a calvinismului, şi a alter 
chestiuni subsidiare, care deosebesc calvinismul de ortodoxie, marele retor al patriarhiei, loan 
Cariofii, care venise la curtea lui Brîncoveanu, a scris un tratat: TEyxE! piSvou 7tepî Twcov 
ărcopicov x«î Mcrecov... (Manual despre citeva nedumeriri şi soluiiuni). Deşi acest manual a 
fost atacat de patriarhul Dosoftei al Ierusalimului, totuşi el a fost tipărit după stăruința lui 
Brîncoveanu, la Snagov, în 1697, de Antim Ivireanu şi a fost tradus apoi în limba română, cu 
întrebările stolnicului. Stolnicul a tradus apoi din greceşte cîteva rugăciuni: „Molitvă cătră 
Dumnezău Savaoth, foarte de folos scoasă de pe grecie pre limba românească de dumnealui 
Cantacuzino stolnicul”. în sfirşit, la luminile de grecească şi de cunoştinţe dogmatice ale 
stolnicului recurgeau traducătorii religioşi ai epocii lui Brîncoveanu, ca bunăoară fraţii 
Greceanu: „însă la cele mai adînci... noimata pre dumnealui l-am avut lumină ca pre un episti- 
mon". 

Preocupările principale ale stolnicului s-au îndreptat, cu deosebire, în domeniul 
geografiei şi al istoriografiei naționale. 

OPERA GEOGRAFICĂ A STOLNICULUI. Răspunzînd la informațiile geografice, cerute de 
contele general Marsigli în 1694, stolnicul Constantin Cantacuzino făcea, în încheiere, 
următoarea observație: „Câteodată, privind mapele acestor provincii, îmi displace să văd că au 
fost făcute cu mare osteneală şi cheltuială, dar apoi nu cu puține greşeli, atît în aşezări, cît şi la 
rîuri, la cetăţi şi, ceea ce e mai rău, la nume. Tac despre alte provincii şi regate. O Deus bone, 
cîte greşeli vor fi fiind!" 

Mai tîrziu, scriind regelui Sobieski, care se angaja să atace pe turci pentru a libera 
creştinătatea subjugată, stolnicul făgăduia să trimeată o hartă mai bunădecît aceea procurată 
de generalul conte Marsigli. Harta la care lucra stolnicul a apărut imprimată în tipografia 
Seminarului grec din Padova, prin grija lui Hrisant Notară, în 1700. 

Harta stolnicului, în lungime de 132 cm şi în lăţime de 64 cm, cu indicaţiile geografice 
în greceşte şi latineşte, a fost descoperită în anii din urmă, de consulul D. Dimăncescu, la 
Londra, în British Museum. Existenţa ei ne era însă cunoscută dintr-o reproducere micşorată 
— cu traducerea în limba italiană a numelor geografice — adăogată de Del Chiaro la sfîrşitul 
operei sale Istoria delle moderne rivoluzzioni della Valachia, apărută la Veneţia, în 1718. 

Harta stolnicului, studiată pe larg de C. C. Giurescu, are sus în colțul din stînga, într- 
un medalion, portretul lui Constantin Brîncoveanu; alături, legenda în limba greacă; în mijloc, 
stema ţării: corbul cu crucea în gură şi, în colţul din dreapta, legenda în limba latină. Jos, în 
colţul din stînga, sînt 

notate dealurile cu vinuri bune, iar în cel din dreapta semnele grafice întrebuințate, 
care sînt cele obişnuite în cartografia timpului. Din legenda hărții aflăm că ea a fost întocmită 
după „descrierea şi forma foarte exactă pe care a făcu t-o prea nobilul, prea învățatul şi prea 
înțeleptul boier stolnicul Constantin Cantacuzino, spre folosul doctorului şi filozofului Ioan 
Comnen" şi că a fost tipărită pentru întîia oară, cu litere greceşti, de Hrisant Notară, 
presbiterul şi arhimandritul scaunului patriarhal din Ierusalim. 

Ea e dedicată principelui Constantin Brîncoveanu. Harta înseamnă precis: munții, 
dealurile şi pădurile, Dunărea cu insulele ei, rîurile, bălțile şi lacurile, podgoriile vestite, 
localităţile cu bogății minerale, mănăstiri de călugări şi de maici—.73 la număr—-frontierele 
țării cu cele trei raiale: Turnul-Măgurele, Giurgiu, Brăila; hotarele judeţelor şi, în sfîrşit, 
rămăşiţele arheologice ca: valul lui Traian, podul lui Traian. 

Este, precum se vede, o hartă amănunțită, de cel mai mare interes pentru geograf şi 
pentru istoric. Din harta stolnicului se vede, de exemplu, că hotarele care despărţeau judeţele 
erau cu totul altele pe vremea lui Brîncoveanu decît cele de azi. Judeţul Mehedinţi se întindea 
pînă aproape de Craiova şi cuprindea în sine şi oraşul Calafat. Vlaşca se întindea spre nord, 
avînd între altele: mănăstirea Cobia din Dîmboviţa şi Răteştii din Argeş. Harta stolnicului mai 
notează apoi o serie de oraşe, azi scoborite în starea de comune rurale (Cerneţii, vechea 
capitală a județului Mehedinți; Brîncovenii din judeţul Romanați; Hodivoaia din Vlaşca etc.); 
altele, ca oraşul de Floci, de la gura Ialomiţei, distrus în războaiele din secolul al XVIII-lea. 

Harta stolnicului a fost folosită în lumea grecească şi cunoscută de geografii 
Occidentului. Astfel, profesorul lui D. Cantemir, Meletie, ajuns mai tîrziu mitropolit de Arta, 
într-un tratat de geografie generală, citează „harta geografică a Valahiei publicată de 
Constantin stolnicul Cantacuzino”. Şi marele geograf francez D'Anville, într-un memoriu 
publicat în 1771 în Recueil de l'Academie des inscriptions et Belles Lettres, despre popoarele 
care locuiesc Dacia lui Traian, se sprijină pe harta stolnicului. 

OPERA ISTORICA. înaintea stolnicului, Miron Costin dăduse cîteva note geografice despre 
Moldova, dar stolnicul este cel dintîi român care ne-a dat o hartă a țării sale, executată după 
toate cerinţele ştiinţifice ale timpului şi superioară, din toate punctele de vedere, celor puse în 
circulaţie de străini. 

Stolnicul petrecuse o parte din anii copilăriei sale în Moldova, preocupată pe atunci de 
problema originii romane. împrejurările vieţii sale îl aduseseră în mai multe rînduri în 
Moldova, între altele în 1693, cînd însoţise la laşi pe soția lui Brîncoveanu şi pe domniţa 
Măria, fiica lui Brîncoveanu, care se căsătorea atunci cu domnul Moldovei, Constantin Duca. 
Cu prilejul acestei nunţi, care a durat trei săptămîni, stolnicul a venit în contact şi cu Nicolae 
Costin, cumnatul mirelui. 

în aceste călătorii ale sale în Moldova, Constantin Cantacuzino a dat peste cronica lui 
Grigore Ureche, în compilaţia lui Simion Dascălul, şi indignat şi el, ca toți contimporanii săi 
din Moldova, a urzit, ca să restabilească, pe temeiuri adevărate, trecutul, o Istoria a Țării 
Rumâneşti, întru care să coprinde numele ei cel dintiiu, şi cine au fost lăcuitorii alunce, şi 
apoi cine a mai descălicat şi a stăpinit pînă la vremile de acum, cum s-au tras şi Stă. 

489 


După o introducere, în care arată dificultăţile pe care le întîmpină în reconstituirea 
evenimentelor istorice, introducere care cuprinde o judicioasă critică a izvoarelor istorice 
utilizate (letopiseţele: încurcate; povestirile oamenilor bătrîni variază; cîntecele bătrîneşti: 
făcute pentru laudă; hrisoavele interne: împrăştiate), el trece la primul capitol, tratînd despre 
„numele acestei ţări din vechime, cum îi era şi cine o stăpînia". 

Cu o informație bogată, el vorbeşte aci despre geţi şi daci, despre luptele dacilor cu 
romanii şi despre izbînzile lor sub regele Boerebista. 

Capitolul al II-lea, despre „Traian Ulpie" şi luptele lui cu dacii, este mai bine informat 
decît capitolul respectiv din cronica lui Miron Costin. Pe cînd Miron Costin confundă cele 
două războaie ale lui Traian cu dacii într-unui singur, pe care-l aşază în Dobrogea, stolnicul 
Constantin Cantacuzino, care utilizează izvoare bizantine necunoscute lui Miron Costin, 
reconstituie războaiele dacice mai precis şi cu amănunte interesante pentru cititorii vremii 
sale. 

Povesteşte urcarea lui Traian pe tronul Romei, amintind anecdota că acesta ar fi spus 
pretorului, cînd i-a predat sabia: „pentru mine slujeşte-o pînă dreptele (cele drepte) fac, iară 
nedireptele de voi face, împotriva mea tu o întoarce”. Arată apoi faptele mari pe care le-a 
săvirşit pentru slavă şi prin care şi-a întrecut înaintaşii. Pomeneşte de „drumurile mari de 
piatră", de „şanţurile groaznice", şi se opreşte mirat, ca şi Miron Costin, asupra troianului: 
„şanţuri groaznice trăgea, pe unde mergea şi umbla, precum şi pînă astăzi se văd şi la noi aici 
în ţară, cărora încă troianuri le zicem, rămănînd de atuncea den om în om acel nume, carele se 
trage şi pînă astăzi...; acesta este adevărul; că de oştirea acelui mare împărat, Traian Ulpie, 
sînt ridicate acestea; şi nu numai aici, ci şi printr-alte ţări aşa au făcut, cum s-au zis, pentru ca 
să rămiie neamului omenesc pomenirea de mari şi puternice faptele lui." 

Trece apoi la războaiele lui Traian cu dacii, oprindu-se puţin asupra lui Decebal 
(Decheval), „foarte om viteaz şi meşter la ale războaielor ... care cu mare putere s-au ridicat şi 
16 ani năprestan cu o împărăție mare şi puternică ca aceea a romanilor şi-a măsurat puterile". 
Spre deosebire de Miron Costin, care confundă cele două războaie ale lui Traian într-unui 
singur şi strămută începutul războiului în Dobrogea, stolnicul se dovedeşte a fi mai bine şi 
mai bogat informat. El reconstituie, după Zonara, primul război dacic, care a fost aşa de 
crîncen, încît Decebal, văzînd că Traian se apropie de scaunul împărăției lui, a cerut pacea 
prin soli, făgăduind să predea armele, munițiile şi meşterii care-i zideau cetățile. El însuşi a 
venit înaintea împăratului şi, plecîndu-se pînă la pămînt, s-a închinat. Traian a făgăduit pacea 
şi s-a întors în Italia, ducînd cu el solii lui Decebal, pe care, înfăţişîndu-i în senatul roman, 
„acolo — zice stolnicul -— armele şi-au lepădat şi mîinile strîngîndu-şi în chipul robilor, mult 
şi cu multe cuvinte s-au rugat". Astfel s-a încheiat pacea. 

Dar „Decheval" nu se putea odihni şi, în dorința de a-şi răpune vrăjmaşul, a trimis pe 
ascuns oameni, care să se prefacă în Roma că sînt fugari din Dacia ; să se apropie de Traian, 
pe care-l ştia foarte popular, şi să-l omoare. Pretinşii fugari sînt însă prinşi şi planurile lui 
„Decheval"” descoperite. Aceasta — continuă stolnicul — a dezlănţuit al doilea război. 
Romanii, care nu îngăduiau să le stea împotrivă nici un neam văjmaş sau supus, au hotărît să 
pună capăt puterii dacilor, precum sfărîmaseră puterea Cartaginei, a Numanţiei, a Ela-dei. 
Traian „cu toată romana putere-i s-a ridicat", şi „venind pînă la marginile 

Dunării, din jos de Cladova", a durat pod de piatră peste Dunăre, „această mare 
minune şi mare lucru... aiavea semn de nespusă putere". Şi stolnicul avusese prilejul să 
privească de aproape ruinele podului, poate pentru întîiaşi dată, în acelaşi timp în care şi 
Miron Costin scruta „prin apa limpede a Dunării, pragurile podului", adică în 1664, dată la 
care cei doi istorici ai începuturilor neamului însoțeau pe domnii lor în campania turcească 
din Ardeal, spre Uivar. Constantin Cantacuzino, care ne spune şi el că pînă astăzi şi dincoace 
de Dunăre şi dincolo se văd „marginile şi începăturile cum au fost", iar „cînd scade apa la 
mijloc", ies la iveală „şi alte colţuri, ca nişte picioare de zid", se opreşte aci ca să ne descrie, 
după Tzetzes — loan Teţu — şi mai ales după Dion, construcția şi dimensiunea podului. 
Aminteşte şi de o inscripție, aflătoare în Ardeal şi adusă probabil din rămăşiţele podului, cu 
următorul cuprins: „Providența lui August, adevăratul pontifex. Puterea romană, ce nu se 
supune sub jug, iată că răpeşte şi Dunărea". 

Pe acest pod, Traian a trecut Dunărea şi a pornit război crîncen. Decebal, biruit, „a 
fugit, trăgîndu-se spre scaunul crăiei lui", către „Beligradul Ardealului", crede greşit stolnicul, 
căci Sarmisegetuza nu era unde e azi Alba-lulia, ci era în părțile Hunedoarei. Armata romană, 
trecînd Carpaţii, a dat foc pretutindeni şi a sfărîmat oştirile dacilor. Decebal însuşi, ne spune 
Cantacuzino, după unii, a fost prins şi omorît, după alții, „şi-a făcut singur moarte, ca să nu 
cază de viu în mîna vrăjmaşilor săi". 

După distrugerea puterii dacice şi moartea lui Decebal, Traian a pus mîna pe marea 
bogăţie a regelui dac, care se afla ascunsă, o parte, „în cămările palatelor lui", iar o altă parte, 
„scule de aur şi argint şi alte scule ce ştia că de apă nu se strică”, într-o grotă, pardosită cu 
lespezi, peste care abătuse albia unui rîu. 

Traian, supunînd astfel desăvîrşit toată Dacia, ca să curme orice putință de răzvrătire şi 
să o întocmească, „au poruncit — zice stolnicul — de p rin prejururile biruinţelor sale, de au 
adus romani lăcuitori de i-au aşezat aici, şi dintr-a sa oaste au lăsat cîţi au trebuit de a-i lăsa, 
ca să se aşeze aici, rămîind lăcuitori acestor țări, carii şi pînă astăzi să trag". Traian — spune 
el mai departe — au aşezat lăcuitorii romani în Dachia, cum toţi istoricii adeverează, şi aievea 
şi pînă astăzi în Ardeal, în multe locuri să văd în pietre scrise epigra-mata şi altele în numele 
lui, cum şi la Cluj ..." 

în capitolul următor, „De Dachia pe scurt aicea iară voi mai arăta, cum zic că au fost 
de mare şi cu ce părți s-au hotărît", stolnicul fixează — după „Filip Cloverie gheograful" — 
hotarele Daciei: la sud pînă la Dunăre, unde se înv ecina cu Misia; la apus cu „apa ce se 
cheamă Patisul (Tisa); la nord cu Cârpa ţii şi Prutul şi la răsărit, spune el, corectîndu-şi sursa, 
pînă la Nistru sau chiar Nipru. 

Al IV-lea capitol urmăreşte soarta Daciei după cucerirea romană: „După ce au aşezat 
Traian pre romani în Dachia, cum s-au ţinut şi pînă cînd tot aşa au stătut”. El povesteşte cum 
Traian, după ce a adus colonişti în ţara cucerită şi a aşezat cîrmuire nouă, s-a întors la Roma şi 
de acolo a pornit „în părțile Răsăritului"; a supus pe armeni şi pe părți şi s-a îndreptat 
împotriva evreilor, care s e răsculaseră. Pe drum însă s-a îmbolnăvit de idropizie şi a murit — 
şi aici e mai bine informat decît Miron Costin — la Chilichia. După moartea lui Traian, 
urmaşul său, Adrian, continuă lupta împotriva evreilor, pînă la nimi- 

cire. Stolnicul, pierzîndu-se aci în digresii, se opreşte îndelung, pentru a povesti 
amănunțit lupta contra iudeilor. întorcîndu-se, după un ocol cam mare, la subiectul său, 
Constantin Cantacuzino ne spune mai departe că romanii, aduşi în Dacia, au rămas ascultători 
împărăției romane, dar că în curgerea vremurilor, li s-a pierdut urma. „într-aceea curgere de 
ani pînă cînd iar s-au mai descoperit numele acelor lăcuitori de aici, ce să vor fi făcut şi ce să 
vor fi întîmplat nu ştiu, că nici scris, nici pomenit de alţii nu aflu". Mai tîrziu însă, locuitorii 
vechii Dacii apar în istorie cu numele de vlahi, şi al V-lea capitol al operei sale este consacrat 
explicării acestui nume: „Vlahii, de unde să zic vlahi, sau alt nume, iar mai vîrtos aşa, căruia 
scriitorii cum le-au plăcut puindu-le nume, — şi mai ales de unde se trag ei"/ 

în acest capitol, stolnicul expune mai întîi părerile istoricului de origine italiană de la 
curtea lui Matei Corvin, Anton Bonfiniu, şi anume: că valahii se numesc astfel sau după 
numele comandantului roman Flacus, care cel dintii a venit pe meleagurile dacilor, părere 
emisă de papa Pius al II-lea — Aeneas Sylvius Piccolomini —m sau că numele vlahi le-a 
rămas de la numele fiicei lui Dioclețian, măritată cu Ioan, cîrmuitorul Daciei de atunci; sau, în 
sfîrşit, părerea la care se opreşte mai mult Bonfiniu: că numele valahilor vine de la grecescul 
pdM,co (= a arunca cu săgeata), fiindcă sînt buni arcaşi. Expunînd mai departe părerile lui 
Carion şi Martin Cromer, se opreşte pe larg — ca şi Miron Costin — la Laurenţiu Toppeltin 
din Mediaş, „Sas deamintrelea, iar om învăţat şi destul umblat, carele nu de mult s-au pus a 
scrie, însă pre scurt într-o cărticea ... latineşte ..." 

El se uneşte cu Toppeltin, cînd acesta combate părerea lui loan Zamoiski, după care 
coloniştii romani, aduşi de Traian în Dacia, au fost ridicaţi cu toții de Galian şi aşezaţi în 
Misia, Tracia şi Elada, spre a păzi acolo fruntariile imperiului împotriva invaziei goților şi că 
valahii de azi sînt urmaşii vechilor daci, care învăţaseră limba latină din convieţuirea cu 
romanii şi la care s-au adăogat cu timpul şi alţi „varvari", adunaţi în locurile părăsite de 
romani. Pentru a înlătura această părere — menționează stolnicul — Toppeltin aduse ca 
dovadă numele etnic al românilor: „Pînă astăzi vedem şi auzim, zice Toppeltin. că de 
întrebăm pe un valah: ce eşti? el răspunde: rumăn, adicăte: roman; ce numai au stricat puţin 
cuvîntul: din roman, zic rumăn, iar acelaşi cuvînt este". Dar acest argument nu-i pare destul de 
temeinic istoricului român, „pentru că — observă el —e vedem şi auzim astăzi pe greci aşa 
răspunzînd : cînd îl întrebi ce este? el răspunde: romeos, adecă roman, şi mare osebire este 
între grec şi între roman. Ci numai şi ei fiind supuşi mai pe urmă romanilor, romani vrea să se 
cheme şi ei..." Această observare îi dă prilej să deschidă o lungă paranteză despre cultura 
strălucită a vechii Elade, aşa de strălucită, că înşişi romanii îşi trimiteau copiii să înveţe în 
şcolile greceşti; asupra decăderii grecilor; asupra stăruinţii lor în păstrarea dogmelor ortodoxe, 
cu toată apăsarea turcească, şi încheie această digresie — poate cu sufletul cuprins de pietate 
la amintirea tatălui său — cu aceste cuvinte: „Fie dar milă şi grijă şi de ei acelui Hristos 
Dumnezeului nostru, întru carele nesmintit credem, şi pentru al căruia nume nespuse rele şi 
grele trag şi pat ei şi toți câţi sînt supuşi varvarei turceştii puteri..." 

Reluînd firul discuţiei, stolnicul aduce, în sprijinul ideii de continuitate a elementului 
roman în Dacia, o serie de argumente care şi astăzi stau în picioare, şi anume: 

1. Nu este de crezut, argumentează el, că a putut împăratul Galian să ridice aşa lesne 
„cu totul atîta sumă şi noroade de oameni, cu case, cu copii, aşezaţi pe aceste locuri” de mai 
bine de 200 ani. Oameni întemeiați, cu gospodării întinse, nu şi-ar fi putut părăsi aşa de uşor 
rosturile lor de acasă. 

Argumentul acesta al stolnicului, scos din bunul simţ şi din intuiţia vieţii, n-a apărut 
niciodată mai clar ca în lumina zilelor de azi, cînd, în uriaşa încleştare în care sînt prinse atitea 
popoare, tehnica războiului a ajuns la o perfecţiune pe care cu cîteva decenii în urmă n-o 
bănuia nimeni: tancuri şi care blindate, branduri, avioane în picaj, cetăți zburătoare, bombe 
robot. Zeci şi zeci de mii de tone de bombe explozive şi incendiare cad necontenit asupra 
marilor capitale, asupra oraşelor şi satelor; cartiere întregi sînt prefăcute în ruine sau cenuşă 
— ŞI cu toate acestea populaţiile nu-şi părăsesc total locuinţele. Cum erau dar dacoromânii să- 
şi părăsească în masă căminurile şi ţarinile şi să treacă peste Dunăre pentru ca să facă loc 
hoardelor de invazie, care veneau călare şi se războiau cu arcul? Şi aceasta cînd autohtonii 
aveau la îndemînă pădurile nesfîrşite şi masivul prăpăstios şi împădurit al munţilor Carpaţi şi 
al celor Apuseni, cu atîtea piscuri greu de străbătut, cu atîtea văi prăpăstioase, cu atitea peşteri 
adînci şi ascunzişuri prielnice! 

2. Nu este posibil ca o împărăție, aşa de întinsă ca aceea a romanilor, să fie redusă 
pentru apărarea ei, la ostaşii lăsaţi pentru paza Daciei. „Au doară — se întreabă el — cu aceşti 
romani numai ce era aici, vrea acel împărat, măcar şi alţii ca el... să-şi ție împărăția şi să-şi 
păzească ținuturile?" 

3.  Cîrmuitorii statelor întemeiate în vechea Dacie nu s-ar fi învoit uşor să-şi lase 
stăpînirile, pentru a se duce în locuri necunoscute. Dimpotrivă, într-o vreme în care autoritatea 
romană la Dunăre slăbise, normal ar fi fost ca ei să nu plece, ci să rămînă singuri stăpînitori. 
„Au nu mai lesne era şi acelora atunci oblăduitori acestor locuri să nu asculte, decît 
moştenirile lor înţelinate de atîţia ani să le lase şi să meargă de a să aşeza printr-alte locuri mai 
aspre şi mai seci?" 

4. Şi, în sfîrşit, „nicăiri urme de ale acelora romani ce au fost în Dachia, ca să fie fost 
mutaţi cu totul într-altă parte, nu este; că de ar fi undevaşi în Elada, şi astăzi, au limba, au alte 
semne de ale romanilor s-ar vedea şi s-ar cunoaşte, cum şi în Ardeal, şi pe aici, şi pe unde au 
fost aceea, pînă acum aievea sunt". 

Totuşi stolnicul admite că împăratul Galian şi alți împărați au ridicat, pentru apărarea 
imperiului, ostaşi şi din Dacia. Scoboritorii acestora sînt, după el, cuțovlahii „cari să tind în 
lung de lîngă Ianina Ipirului pînă spre Arbănaşi, lîngă Elbasan", unde „şi pînă astăzi se află, 
păzindu-şi limba şi obiceiurile". Ei înşişi îşi zic „vlahos, adică rumân; şi locurile lor unde 
lăcuiesc le zic Vlahia, iar țării aceştia ei îi zic Vlahia cea mare”. 

El ţine apoi de rău, în cîteva pagini următoare, pe greci, fiindcă rîd de cuţovlahi, şi 
încheie explicînd cu umor această pornire a lor: „pentru că văzînd şi ei pre toată altă lume 
rîzînd de dînşii şi batjocorindu-i, au stătut şi au obosit şi prin gunoaiele lor, ca cocoşii rîcăind, 
părîndu-le că au mai rămas cevaşi vlagă şi de ei”. 

Dar, spune el mai departe, nu numai grecii tăgăduiesc că românii se trag din ostaşii 
aduşi de Traian în Dacia, ci şi alte popoare. Şi aduce ca dovadă pasajul din cronica lui Grigore 
Ureche, interpolată de Simion Dascălul, privitoare la „ijderenia moldovenilor” din hoţii 
trimişi de împăratul Rîmului, craiului Laslau, în lupta acestuia cu tătarii. El se ridică hotărît, 
ca şi cronicarii moldoveni, împotriva acestei basne, care nu poate avea nici un temei istoric. 
Căci se întreabă: Ce împărat a putut fi acela, la care s-a dus Laslau craiul şi „care nici un 
tîlhar, nici un fur" să nu omoare? Şi cîţi ani au împărăţit el, ca să strîngă atîta tilhărime, cît să 
facă oaste cu ea ? Şi cum pot tilharii şi furii să întocmească stăpîniri şi să întemeieze state, 
care să dureze sute de ani? „Ci dar — încheie el răfuiala cu Simion Dascălul — să-l lăsăm la 
ghinda (pe Simion Dascălul) cum parimia de arapi este." 

în ultimele două capitole, stolnicul urmăreşte soarta coloniştilor romani rămaşi în 
Dacia, care în cursul veacurilor s-au amestecat cu dacii şi cu alte neamuri, i-au asimilat şi au 
format un singur popor. Trece apoi la invazia hunilor, pe care îi consideră ca strămoşii 
ungurilor, pentru ca să explice împrejurările în care o jumătate din neamul românesc a ajuns 
sub stăpînire ungurească. Scrierea se încheie cu căderea Panoniei sub huni şi cu portretul lui 
Atila. 

Opera stolnicului nu are într-adevăr acea căldură comunicativă, acel ton familiar, care 
înfrăţeşte sufletul boierului cărturar cu al cititorului necunoscut: „Puternicul Dumnezeu, 
cinstite şi iubite cetitoriule, să-ți dăruiască şi mai slobode veacuri...", pe care l-am subliniat în 
opera lui M.ron Costin. 

Opera stolnicului nu are nici acel caracter — aş putea zice de popularizare— pe care-l 
are scrierea lui Miron Costin. Cronicarul moldovean, ridicîn-du-se împotriva basnei lui 
Simion Dascălul, pentru a trezi în sufletul contimporanilor săi interesul în jurul începuturilor 
glorioase ale neamului, avusese nevoie de două capitole inițiale: unul în care să-şi lămurească 
cititorii în ce parte de lume se află Italia din care a venit Traian, altul în care să scoată în relief 
mărimea şi puterea împărăției romane. în tot cursul expunerii, cronicarul moldovean se ţine la 
nivelul cititorilor săi, mergînd direct, fără ocoluri, către ţinta pe care o urmăreşte. Opera lui 
este mai unitară. Stolnicul, preocupat mai adînc de problema originii şi a continuității romane 
în Dacia, intră de-a dreptul în miezul chestiunii. De altă parte, mulţimea şi varietatea 
problemelor ce-i răsar în calea expunerii îl silesc să se piardă adesea în digresii şi detalii, care 
nu se încheagă unitar în opera lui. în schimb însă, stolnicul, care-şi făcuse studiile în Padova, 
unde găsise atmosfera de cultură a marilor umaniști ai Italiei, are un orizont de privire cu mult 
mai larg decît Miron Costin. Bun cunoscător al limbii şi culturii greceşti — pe care o 
deprinsese de copil în casa părintească — el utilizează izvoare greceşti şi bizantine ce-i 
fuseseră inaccesibile lui Miron Costin, precum: istoricul şi geograful Strabo (66 a Chr. — 24 
p. Chr.), istoricii bizantini Procopie din veacul al VI-lea, Zonaras şi loan Tzetzes din secolul 
al XH-lea. Cultura latină pe care şi-o desăvîrşise în mediul universitar din Padova îi dăduse 
putinţa să cunoască nu numai scriitorii latini, care se ocupaseră de Traian şi cucerirea Daciei, 
dar şi umaniştii şi istoricii Occidentului, care au scris în limba latină despre originea poporului 
şi despre lucrurile noastre, ca Fia vio Biondo (1392—H63), secretar al multor 

principi italieni şi ai curții papale; umanistul ungur de origine română, Nicolae Olahus 
(1493—1568), înrudit cu Huniade; istoricul german loan Şleidanus (loan Philippi din 
Schleide, 1506—1556); istoricul italian Filippo Buonaccorsi (1437—1470)—profesorul 
copiilor lui Casimir al IV, regele Poloniei — care a scris o carte despre Atila; istoricii unguri 
Simon de Keza, sec. XIII, Abraham Bakschay, sec. XVI, Ioan Sambucus, de origină franceză 
ş.a. şi în sfîrşit chiar mapele geografice, răspîndite atunci în Occident, ca ale geografului 
german Philip Cluverius (1580—1623) sau atlasul geografilor olandezi Blau (tatăl şi fiul), 
apărute pe la jumătatea secolului al XVII-lea, fără să mai socotim izvoarele pe care le avusese 
la îndemînă Miron Costin. 

Confruntînd izvoare aşa de multe şi de variate pentru a stoarce din ele adevărul, 
stolnicul se comportă ca un istoric modern, căci el indică şi discută contradicția izvoarelor şi 
are grijă să indice precis sursa de unde împrumută ştirea: „Martin Cromer, carele de ijderenia 
şi de lucrurile leşilor şi de viaţa crailor lor istoreşte într-a 12 carte a lui, unde şi viaţa lui 
Cazimir craiu cel mare scrie... Lorențu Toppeltin de Mediiaş, sas de amintrilea... într-o 
cărticea ce-i zice letineşte Origines et occasus Transyivanorum, care cărticea ... o au tipărit la 
Lionul — Lyon — de Franţa, la anul 1667. Acolea dară, într-aceia (capitol) ale Ardealului şi 
lăcuitorilor lui cine sînt şi cîte neamuri sînt... zice: vlahii, zic unii... Mihail Reție Neapolitanul 
în cartea lui de-ntii ce scrie de craii ungureşti... Gulielmu Blau în Theatrum orbis 
terrarum ..." cu ajutorul atîtor izvoare, pe care are grije să le citeze precis, el vede mai 
limpede chestiunea originii romane şi nu cade în greşelile de date şi amănunte în care căzuse 
Miron Costin. Nimeni pînă la el nu a văzut şi nu a expus aşa de clar problema obir-şiei 
romane şi a unității neamului, în tot complexul ei. lată ce sintetic rezumă el însuşi, rezultatul 
cercetărilor sale: 

„Iară noi într-alt chip de ai noştri de toți, cîți sînt rumâni, ținem, şi credem adeverindu- 
ne din mai aleşii şi mai adeveriţii bătrîni istorici, şi de alţii mai încoace, că valahii, cum le zic 
ei, iar noi rumânii, sîntem adevărați romani şi aleşi romani în credință şi în bărbăție, din cari 
Ulpie Traian i-au aşezat aici, în urma lui Decheval, dupre ce de tot l-au supus şi l-au pierdut. 
Şi apoi şi alalt tot şireagul împăraţilor aşa i-au ţinut şi i-au lăsat aşezaţi aici, şi din-tr-acelora 
rămăşiţă să trag pînă astăzi rumânii aceştia. însă rumânii înțeleg nu numai ceştia de aici, ci şi 
den Ardeal, cari încă şi mai neaoşi sînt, şi moldovenii şi toţi căţi şi într-altă parte se află şi au 
această limbă !, măcar fie şi cevaşi osebită în neşte cuvinte, din amestecarea altor limbi, cum 
s-au zis mai sus, iar tot unii sînt. Ci dar pe aceştia cum zic, tot rumâni îi ținem, că toţi aceştia 
dintr-o fîntînă au isvorîtjşi cură." 

Prin această largă înţelegere a problemei, prin erudiția lui vastă, prin întrebuințarea 
critică a izvoarelor, prin claritatea planului, prin fraza lui încărcată şi meşteşugit întoarsă, dar 
plină de miez, stolnicul Constantin Cantacuzino se ridică deasupra contimporanilor săi şi se 
apropie de Dimitrie Cantemir. Este, se poate spune, un istoric în sensul modern al cuvîntului. 

1 EI se gîndeşte aci la românii macedoneni, despre care vorbise înainte pe larg. 

de un contimporan, se găsesc la Anton Măria Del Chiaro: Istoria delle moderne Rivolu- 

zioni della Valachia..., apărută la Veneţia, în 1718; o traducere românească a acestei 
opere ne-a dat-o S. Cristian: Revoluțiile Valahiei, laşi, Viata românească, 1929, cu deosebire 
cap. VI şi urm. Alte ştiri contemporane se găsesc la Radu Greceanu, Viaţa lui Co-standin- 
vodă Brincoveanu, ed. Ştefan Greceanu, Bucureşti, 1906, în Cronica anonimă, în cronica lui 
Radu Popescu şi în continuarea din 1714, vezi mai sus, p. 447 — 460, şi la D. Cantemir, 
Evenimentele Cantacuzinilor şi Brinccvenilor din Tara Muntenească, tom. V (ed. Societății 
Academice Române), Bucureşti, 1883, p. 1 — 44. Alte ştiri în Documentele Hurmuzaki, 
îndeosebi voi. XIV. N. I or ga, Testamentele domniței Elina Cantacuzino, în Anal. Acad. 
Rom., s. II, XVI (1934—1935), p. 93—101. N. I o r g a, Documentele privitoare la familia 
Cantacuzenilor, şi D. Russo, Studii istorice greco-române, opere postume , cf. indicele 
în voi. II. 

Despre mediul universitar în care şi-a făcut cultura la Padova stolnicul Constantin 
Cantacuzino, a se vedea şi Ramiro Ortiz, Per la storia della cultura italiana in România, p. 
167-195, precum şi precizările aduse de N. Io r g a în Istoria învățămititului românesc, 
Bucureşti, 1928, p. 36 şi urm.; P. V. H a n e ş, Convorbiri literare, 1933, p. 17 — 34 Ramiro 
Ortiz şi N. Carto jan, Lo Stolnic Cantacuzino. Un grande erudito romeno a Padova, 
Bucarest, 1943. 

Pentru dependenţa presupusă stolnicului de Miron Costin, G. P a s c u, Influența cro- 
nicarilor moldoveni asupra celor munteni din sec. al XVII-lea: Constantin Cantacuzino, în 
Arhiva (XXIX), 1922, p. 195 — 206. Argumentele nu sînt convingătoare. 

Despre contele Luigi Ferdinando Marsigli se găsesc ştiri prețioase într-o autobiografie 
a lui: Autobiografia di Luigi Ferdinando Marsigli, publicată „a cura di Emilio Lovarini”, 
Bologna, N. Zanichelli, 1930. Din această autobiografie, ştirile ce ne privesc pe noi au fost 
extrase şi publicate ded-1. Al. Dem. Marcu în închinarea lui N. lor ga cu prilejul împlinirii 
vîrstei de 60 de ani, Cluj, 1931. Dicţionarul contelui Marsigli a fost publicat de Dr. Cari o T 
a-gliavini in H „Lexicon Marsilianum”. Dizionario latino-rumeno-ungherese del sec. XVII. 
Studio filologico e testo, în colecţia Academiei Române, Bucureşti, 1930. 


(1942 -1979) 

I. BIBLIOGRAFIE SELECTIVA 

Unul din meritele clasicei lucrări a lui N. Cartojan, care se reeditează acuma, este şi 
informarea bibliografică prezentată, cînd era nevoie, analitic. Ea s-a oprit la anii 1940 pentru 
volumul I, 1942 pentru volumul al II-lea şi 1945 pentru al III-lea. Noi o continuăm începînd 
cu aceşti ani, după acelaşi principiu (al selecției) şi cu aceeaşi metodă a rezumatului analitic. 
Apariţia unor genuri noi de lucrări strîns legate de literatura românească veche a făcut 
necesară o nouă clasificare la primele contribuţii bibliografice. Cînd capitolele lui N. Cartojan 
încep să devină expuneri monografice (de la Fetru Movilă), şi noile noastre contribuţii 
bibliografice urmează metoda monogralică. 

Abreviaţiuni 

Ş. Cioculescu, Varietăţi... Şerban Cioculescu, Varietăți critice. Ed. pentru literatură. 
Bucureşti, 1966. 

Chiţimia, Probleme... I. C. Chiţimia, Probleme de bază ale literaturii româneşti. Ed. 
Academiei R. S. România, Bucureşti, 1972. 

I. Chiţimia şi D. Simonescu, Cărțile populare... Ion C. Chiţimia şi Dan Simonescu, 
Cărţile populare în literatura românească veche. Ediţie îngrijită şi studiu introductiv de... Ed. 
pentru literatură, Bucureşti, 1963, 2 volume. 

Gregorian, Cron. munt..... Cronicari munteni. Ed. îngrijită de Mihail Gregorian. 
Studiu 

introductiv de Eugen Stănescu. Ed. pentru literatură, 196 1. 

D. Mazilu, Barocul...... Dan Horia Mazilu, Barocul în literatura română din secolul 
al 

XVII-lea. Ed. Minerva, Bucureşti, 1976. Resume, p. 325 — 335. 

D. Mazilu, Cron. munt... Dan Horia Mazilu, Cronicarii munteni. Citeva modele de 
retorică a povestirii. Ed. Minerva, Bucureşti, 1978. 

G. Mihăilă, Contrib. ist. cult. Ut. rom. vechi... G. Mihăilă, Contribuţii la iitoria 
culturii şi literaturii române vechi. Ed. Minerva, 1972. 

G. Mihăilă, Cult. şi Ut. rom. veche... G. Mihăilă, Cultură şi literatură remână veche în 
context european. Studii şi texte. Ed. ştiinţifică şi enciclopedică, Bucureşti, 1979. 

Negriei, Expresivitatea... Eugen Negrici, Expresivitatea involuntară. Ed. Cartea 
românească. Bucureşti, 1977. 

L. Onu, Critica textuală... Liviu Onu, Critica textuală şi editarea literaturii române 
vechi. Cu aplicaţii la cronicarii moldoveni. Ed. Minerva, Bucureşti, 1973 (Colecţia 
„Universitas"). 

I. Rotaru, Valori... Ion Rotaru, Valori expresive în literatura română veche, I. Ed. 
Minerva, Bucureşti, 1976. 

Dan Simonescu, Cronici versificate... Cronici şi povestiri româneşti versificate (sec. 
XVII— XVIII). Studiu introductiv şi ediție critică de Dan Simonescu. Ed. Acad. R.S.R., 
Bucureşti, 1967. 

O. Schiau, Cărturari, cărți... Octavian Schiau, Cărturari şi cărți în spațiul românesc 
medieval. Ed. Dacia, Cluj-Napoca, 1978. Circulaţia scriitorilor şi cărților manuscrise şi 
tipărite de o parte şi de alta a Carpaţilor a ținut vie conştiinţa naţională despre unitatea 
poporului român. 

D. Zamfirescu, Studii... Dan Zamfirescu, Studii şi articole de literatură română veche. 
El. pentru literatură, Bucureşti, 1967. 


PERIODICE 
BOR...... Biserica ortodoxă română. Buletinul oficial al Patriarhiei Române. 
Bucureşti, 


1882 (continuă). 

Limbă şi Ut... Limbă şi literatură. Organ publicat de Societatea de ştiinţe filologice. 
Bucureşti, 1955 (continuă). Indice, voi. I-XXV (1955- 1971, broşură) şi voi. XXVI-XXVII 
(1972-1974), în volumul XXVII (1974), p. 804-819. 

RESEE.... Revue des etudes sud-est europeenes. Editions de l'Academie de la 
Republique Socialiste de Roumanie, 1963 (continuă). Organ al Institutului de studii sud-est 
europene. 

RS.....Romanoslavica. Publicaţie a Asociației slaviştilor din Republica Socialistă 
România, 

Bucureşti, 1958 (continuă). 

BIBLIOGRAFII 

Avram, Mircea, Cartea românească manuscrisă (din Biblioteca „ Astra"), Sibiu, 
1970. 

Barborică Elena, Onu Liviu, Teodorescu Mirela, Introducere în filologia română. Ed. 
didactică şi pedagogică, Bucureşti, 1970, ed. a li-a, 1978. 

Bibliografia selectivă de istoria artei medievale din România publicate între 1945— 
1978. Supliment la Buletinul monumentelor istorice, XL (1971). Autori: Carmen Laura 
Dumitrescu, Pa vel Chihaia, Cornelia Pillat, Teodora Voinescu (coordonator). 

Chivu Gheorghe, Costinescu Mariana, Bibliografia filologică romă-meiscă. Secolul al 
XVI-lea. Ed. Academiei R.S.R., Bucureşti, 1974. 

Coteanu I., Dănăilă I., Introducere în lingvistica şi filologia românească. Probleme 
bibliografie. Ed. Academiei R.S.R., Bucureşti, 1970. Exemplificările se referă şi la literatura 
modernă. 

Crăciun Ioachim, Ilieş Aurora, Repertoriul manuscriselor de cronici interne, S'C. XV 
—ĂVIII, privind istoria României. Ed. Academiei R.S.R., Bucureşti, 1963. Bibliografie 
analitică. 

Gheţie Ion, Mareş Alexandru, Introducere în filologia românească. Probleme. Mjtode. 
Interpretări. Ed. enciclopedică români, Bucureşti, 1974. Exemplificările se referă numai la 
literatura veche. 

Moraru Minai, Velculescu Cătălina, Bibliografia analitică a literaturii mromâne 
vechi, I. Cărţile populare laice, sub redacția lui I. C. Chiţimia. Ed. Academiei R.S.R., 
Bucureşti, 1976, partea I, Bucureşti, 1978, partea a Ii-a. 

Panaitescu, P. P., Manuscrisele slave din Biblioteca Academiei R.P.R., Ed. Academiei 
R.P.R., 1959. Vezi recenzia critică a lui I. Iufu, în BOR, 79 (1961), nr. 3-4, p. 393 — 400. 

Popa Eleonora, Dănăilă Ion, Bibliografia românească lingvistică (BRL, 20, 1977), în 
Limba română, XXVII (1978), nr. 4, p. 365 — 369. în mod regulat, revista Limba 

romină, în numerele 4 ale fiecărui an publică bibliografia lingvistică a anului 
precedent, inclusiv lucrările privitoare la literatura română veche. 

Prof. Ruffini, Mărio (Torino), Aspecte ale culturii religioase medievale din România 
(secolele XIV-XVIII, în Mitropolia Banatului, XXVIII (1978), nr. 7-9, p. 382—405. Biblio- 
grafie analitică pentru manuscrisele omiletice şi hagiografice, cu caracter literar. Fragment 
dintr-o vastă lucrare care este sub tipar (Milano), în limba italiană. 

Șerbănescu, N. Mitropoliții Ungrovlahiei, în BOR, 77 (1959), nr. 7— 10, p. 722 — 
826 şi Precizări privind cronologia mitropoliților Ungrovlahiei, BOR, 78 (1960), nr. 3 — 4, 
p. 376 — 380. Viaţa şi opera mitropoliţilor, dintre care unii an fost şi scriitori. 

Ştrempel Gabriel, Moisil Florica, Stoianovici L., Catalogul mznuscriselor româneşti 
(din Biblioteca Academiei R.S.R.), voi. IV, Ed. Academiei R.S.R., 1967, nr. 1062- 1380. 
Numarele 1062- 1230 (p. 9-331) sînt manuscrisele din fondul M. Gaster. Volumele I, II, MI, 
cu nr. 1—1061 au apărut, respectiv, în anii 1907, 1913, 1931, întocmite de I. Bianu, R. 
Caracas şi G. Nicolaiasa. 

Ştrempel, Gabriel, Catalogul manuscriselor româneşti BAR, 1—1600. Ed. ştiinţifică şi 
enciclopedică, Bucureşti, 1978. 

CONCEPT METODĂ. PROBLEME 

C h iţi m ia, Probleme, p. 447—453: „Metoda de cercetare în domeniul literaturii 
vechi"; p. 455—463 „Stadiul actual şi perspectivele cercetării în domeniul literaturii române 
vechi". 

Curticăpeanu, Doina, Orizonturile vieții în literaUi/ra veche românească. Ed. 
Minerva, Bucureşti, 1975. Privire de ansamblu asupra unor opere literare româneşti vechi. 
Autori: Neagoe Basarâb, Miron Costin, Dosoftei, Neculce şi D. Cantemir — în măsura în care 
ei exprimă păreri asupra aspirațiilor umane, la nivel local şi universal. Valoarea artistică a 
opsrelor respective. Bibliografie la p. 187— 193. 

Fior eseu, Va sile, Conceptul de literatură veche. Ed. Ştiinţifică, Bucureşti, 1968. 
Carte de teoria literaturii privind pe plan universal evoluția opiniilor esteticienilor despre 
literatura generațiilor trecute. 

Panaitescu, P. P. Introducere la istoria culturii româneşti. Ed. ştiinţifică, Bucureşti, 
1969, p. 324 — 351 şi p. 372 (bibliografia): „începuturile culturii feudale în Țările Române". 

Simonescu, Dan, Probleme actuale cu privire la reconsiderarea cronicilor, in Limbi şi 
literatură, 5 (1961), p. 139—154. 

Zamfirescu, Dan, Permanența patriei. Ed. Eminescu, Bucureşti, 1975, p. 156—lc8: 
„Originalitatea literaturii române vechi". 

1. TRATATE DE ISTORIA LITERATURII ROMÂNE VECHI.» 2. ANTOLOGII. 3. 
TRATATE DE ISTORIA LIMBII ROMANE VECH?! 

1. Academia R.P.R. Zstoria literaturii române. I. Folclorul. Literatura română în 
perioada feudală (1400-1780). Ed. Academiei R.P.R., Bucureşti, 1964. Ed. a Ii-a, 1970. 

Bor o ia nu, C, Curs de istoria literaturii române. Anul I. Partea I. Literatura vrehe. 
Bucureşti, 1965. Curs multiplicat, ţinut la Inst. pedagogic din Bucureşti, Facultatea de filo- 
logie. 

* Tratatele de istoria literaturii şi istoria limbii cuprind în mod firesc, la nivelul 
genului, şi prezentări monografice ale scriitorilor. 

Cioban u, Ştefan, Istoria literaturii române vechi, Bucureşti, 19-17 (Academia 
Română, Studii şi cercetări, LXXV). Cuprinde voi. I şi II ale cursurilor universitare 
litografiate. Volumele III şi IV, cu acelaşi titlu, sînt cursuri (numai litografiate),' ţinute în anii 
1940—41, 19411-42. Sînt prețioase pentru că autorul urmăreşte şi vechile traduceri remâneşti 
ale unor opere literare ruse, în special cronografele. Unele capitole depăşesc epoca studiată în 
tratatul lui N. Cartojan (de ex., D. Cantemir ş.a.). 

Ivaşcu, George, Istoria literaturii române, Bucureşti, 1969, p. 1 — 296 şi p. 541 — 
566, bibliografia sistematică. 

Lăudat, I. D., Istoria literaturii române vechi, Bucureşti, 1962, partea I; Bucureşti, 
1963, partea a Il-a (multiplicări). Partea a III-a, tipărită. Istoria literaturii române vechi. Ed. 
didactică şi pedagogică, Bucureşti, 1968. Cursuri universitare ținute la Facultatea de filologie 
din laşi. 

Piru, AL, Istoria literaturii române de la origini pînă la 1830. Ed. Ştiinţifică şi enci- 
clopedică, Bucureşti, 1977, p. 5—411: „Epoca veche". Ediţii anterioare în 1961, 1962, 1970, 
voi. I „Perioada veche". Bibliografie sistematică după fiecare capitol. 

Şiadbei, Ion, Istoria literaturii române vechi. Ed. Albatros, Bucureşti, 1975. Lucrarea 
a fost întocmită mult timp înainte de data tipăririi, astfel că în multe probleme nu este la 
curent cu informația. 

2. Chit im ia, I. C, Simonescu, Dan, Cărțile populare în literatura românească, 
Bucureşti, 1963, 2 volume. Antologie de texte, unele inedite, cu studii introductive la fiecare 
text şi un studiu introductiv general. 

Mihăilă G., Zamfirescu Dan, Literatura română veche (1402—1647). Intro-ducere, 
ediție îngrijită şi note de... Ed. Tineretului, 1969, 2 volume. Antologie şi texte comentate. 
Fiecare text este precedat de un studiu bine informat şi orientat spre concepții înnoitoare de a 
privi literatura noastră veche. 

3. Densusianu, Ovid, Istoria lim bii române. Ediţie îngrijită de prof. univ. J. Byck-Ed. 
Ştiinţifică, Bucureşti, 1961, 2 volume. Volumul al II-lea, „Secolul al XVI-lea”. Versiunea 
franceză redactată în colecția Densusianu Ovid, Opere, voi. II, p. 371 — 875, 835—879 
(note), 972—1038 (indice de Ion Coteama). 

Densusianu, Ovid, Opere, III. Limba română în secolul al XVII-lea. Evoluţia estetică 
a limbii române. Ediţie critică şi comentarii de Valeriu Rusu. Ed. Min erva, Bucureşti, 1977. 
Pentru literatura veche interesează p. 199 — 306, care se termină cu studiul predicelor 
luiAntim Ivireanu. Scriitorii studiaţi sînt clasicii literaturii noastre în ordinea următoare: 
cronicarii moldoveni (exclude pe N. Costin, scriitor „de o erudiție confuză”), literatura 
religioasă, cronicarii munteni, cărțile populare şi literatura juridică. 

Gheţie, Ion, Baza dialectală a românei literare, Ed. Academiei R.S.R., Bucureşti, 
1975. 

Mihăilă, G., Dicţionar al limbii române vechi (sfîrşitul sec. X—începutul sec. XVI). 
Ed. enciclopedică română, Bucureşti, 1974. „Dicţionarul" ocupă p. 69— 178. El este însă pre- 
cedat (p. 8—68) şi urmat (p. 179—220) de studii utile studioşilor literaturii noastre vechi şi de 
anexe (p. 22 Ir-33 1), modele de editare a textelor vechislave şi române. Rdsumd (p. 333 — 
346, ir., rusă). 

Acad. Rose 11 i, Al., Istoria limbii române de la origini pînă în secolul al XVII-lea, 
Ed. pentru literatură, Bucureşti, 1968, p. 465—584: „Secolul al XVI-lea"; p. 585—701 
cuprind 32 articole şi discuţii—uneori polemice—privitoare la textele vechi şi limba lor. Ed. a 
Ii-a, 1978. 

Rosetti Al., Cazacu B., Liviu Onu, Istoria limbii române literare. Voi. I. De la origini 
ptnă la începutul secolului al XlX-lea, Ediţia a doua, revăzută şi adăugită. Ed. Minerva, 
Bucureşti, 1971, p. 19 — 438. Studii ample, antologie de texte reprezentative comentate. 
Indicaţii bibliografice generale (p. 9— 11) şi altele exhaustive după fiecare prezentare 
monografică. Operă fundamentală pentru studiul artei literare a scriitorilor noştri. 

SINTEZE 

Barbu, Eugen, Caietele Principelui. Jurnalul unor romane. Ed. Eminescu, Bucureşti, 

1973, vpl. al 2-lea, p, 266 — 313: „Mijloacele literaturii". Subliniază meritele literare 
ale stilului vremii lui Miron Costin, Dosoftei, Antim Ivireanul, cronicarilor moldoveni în 
limba slavă. Gr. Ureche, Miron Costin, Ga vrii Protul, Neagoe Basarab (învățături), Foletul 
novei; ibidem, 

1974, voi. al 4-lea, p. 88—100: Moxa, Cronica Buzeştilor.J alte opere ale lui Miron 
Costin, Nicolae Costin. 

Duţu, Alexandru, Coordonate ale culturii româneşti în secolul XVIII (1700— 1821). 
Studii şi texte. Ed. pentru literatură, Bucureşti, 1968. — Duţu, Alexandru, Les livres de 
sagesse dans la culture roumaine. Introduction a l'histoire des mentalites sud-est europeennes, 
Bucarest, 1971. Acelaşi, Cărţile de înțelepciune în cultura română. Ed. Acad. R. S. România, 
Bucureşti, 1972. Bibliografie (p. 163— 165). — Duţu, Alexandru, Sinteză şi originalitate in 
cultura romană. Ed. enciclopedică română, Bucureşti, 1972. — Acelaşi, Cultura română în 
civilizaţia europeană modernă. Ed. Minerva, Bucureşti, 1978. — Duţu, Alexandru, Romanian 
humanists and european culture, a contribution to comparative cultural history. Editura 
Academiei, Bucureşti, 1978 (Colecţia „Biblioteca historica Romaniae"). 

Gâldi, Ladislau, Introducere în istoria versului românesc. Bucureşti, 1971. Paginile 65 
— 112 se referă la texte literare vechi; p. 397—402, notele bibliografice respective, 

Gheţie, Ion, începuturile scrisului în limba română. Ed, Acad. R. S. România, 1974. 
Contribuţii filologice cu privire la textele secolului al XVI-lea. 

Gheţie Ion, Mare ş Al., Graiurile dacoromâne în secolul al XVI-lea. Ed, Academiei 
Republicii Socialiste România, Bucureşti, 1974. Bibliografie, p. 9—26. Autorii urmăresc 
tradiția literară (— scrisă) a „dialectelor" limbii noastre vechi. Interpretări noi, favorabile 
graiului din regiunea Banatului şi Hunedoarei. Pag. 9—26, bibliografie sistematică. 

Ivănescu, Gh., Problemele capitale ale vechii române literare. laşi, 1947. Negrici, 
Expresivitatea, p. 44 — 66: „Poeme din secolele al XVII-lea şi al XVIII-lea". Versurile lui 
Dosoftei, Miron Costin şi aşa-numitele „cronici rimate". 

Onu, Liviu, Critica textuală şi editarea literaturii române vechi, cu aplicaţii la cro' 
nicarii Moldovei. Ed, Minerva, Bucureşti, 1973. 

Panaitescu, P.P., începuturile şi biruinţa scrisului în limba română. Ed. Acad. R.P.R, 
Bucureşti, 1965. începuturile sînt din sec. al XV-lea şi biruinţa se termină în sec. al XVII-lea, 
odată cu „sfîrşitul slavonismului cultural în țările române”. 

Rotar u. Ion, Valori expresive. Prima încercare reuşită de a integra operele cronicarilor 
în evoluția prozei literare româneşti. 

Stănescu, Eugen, Valoarea istorică şi literară a cronicilor muntene, în Gregorian, 
Cron. munt., p. V-CXXVI. 

Ursu, G. G., Memorialistica în opera cronicarilor. Ed. Minerva, Bucureşti, 1972. 
Bibliografie, p. 265-270. R6sume, p. 271—275. 

ORIENTUL BIZANTIN ŞI NEOGRECESC ÎN CULTURA ROMANEASCĂ. 

Bar nea I., Nicolescu Corina, Iliescu Octavian, Cultura bizantină in România. La 
culture byzantine en Roumanie. Bucureşti, 1971 (Comitetul de Stat pentru 

cultură şi artă). Studii introductive. Catalog de expoziție, descriptiv, pentru 470 
exponate. Numeroase ilustraţii. Bibliografie (p. 201—221). 

Camariano-Cioran, Ariadna, Academiile domneşti din Bucureşti şi laşi. Acad. R. S. 
România, Bucureşti, 1971. Versiunea franceză a aceleiaşi lucrări a apărut mult mai dezvoltată: 
Les academies princieres de Bucarest et de lassy et Iturs professeurs. Institute for Balkans 
studies, 1974. 

XIVe Congres internațional des etudes byzantines Bucarest 6—12 Septembre 1971. 
Rapports IV. în special I. R. Mirt ea, Relations litte'raires entre Byzance et hs Pays Rcumains. 
Editions de l'Academie de la Rtp. Soc. de Roumanie. Cinci comunicări pe tema ,„ Byzance et 
la Itoumanie”. 

D im ar as, C. Th., /steria literaturii neogreceşti. în româneşte c'e Mihai Vasiliu. E'J. 
pentru literatură universală, 1968. 

E l ian, Al., Les rapports byzantinc-roumains. Phases principalei et traits 
caracteristiques, jn Byzantinoslavica, IX, 1958, 2, p. 212—225. — Acelaşi, Byzance et les 
Roumains a la fin du Moyen-Age, în The Proceedings OF THE XIII" International Congress 
oj Byzantine Studies, Oxford, 1967, p. 195-203. 

Gillou, A n d r 6, La civilisation byzantine. Arthaud, Paris, 1974. (Les grandescivi- 
lisations. Collection dirigee par Raymond Bloch). în special, cap. VI „La culture", p. 317 — 
397. 

secolul al XVI-lea, în Anuarul Inst. de istorie din Cluj, VII (1964), p. 97— 115. — Jako, 

Răşinari şi urmaşii lui, încă din 1495, sînt primii traducători de acte româneşti pe lingă 
magistratul din Sibiu. 

CORESI ȘI EPOCA LUI 

Despre Coresi şi epoca lui (1556— 1688) s-a scris foarte mult, încît ar fi necesar un 

Academiei Republicii Socialiste România, Bucureşti, 1969. Fotocopie şi transcriere. 

Palia de la Orăştie 1581 — 1582. Text, facsimile, indice. Ediţie îngrijită de Viorica 
Pamfil. Ed. Academiei Republicii Socialiste România, Bucureşti, 1968. Fotocopie şi 
Transcriere. în subsol, textul maghiar ia Pentateucul lui Gaspar Heltai (Cluj, 1565). 

Coresi. Psaltirea slavo-română (1577) în comparație cu psaltirile coresiene din 1570 
şi din 1589. Text stabilit, introducere şi indice de Stela Toma. Ed. Academiei Republicii 
Socialiste România-Bucureşti, 1976. Fotocopie şi transcriere. 

Filigranologia. Bliicher, Gebhard (15 ian. 1934 — 5 oct. 1968). Bestimmung der 
Auflagehâhe von Kronstădter Drucken des 16. Jahrhunderts mit Hilfe der Wasserzeichen, 
extras din A Magyar Konyvszemle, 4 (1968), p. 343 — 350. Filigranele hîrtiei modifică la 
unele cărți ale lui Coresi datele lor de apariție, astfel: Apostolul rom. 1567 (nu 1563), Cazania 
I şi Molitvenici.l 1567 (nu 1564), Psaltirea slavonă (1573, nu 1574), Tetravanghel slavon, 
Bucureşti 1582 (nu Braşov 1570, cf. BRV, IV, nr. 11), Psaltirea slavonă, 1568-1571 (BRV, I, 
nr. 34, nedatată). Liturghier slavon, 1568-1569 (nu 1588). 

Bliicher, Gebhard, Contribuții la istoria hirtiei şi a tiparului chirilic din a doua 
jumătate a secolului al XVI-lea de la Braşov, în Studia bibliologica, III, partea a Ii-a (1969), 
p. 429 — 458. La p. 449, tabelul tipăriturilor datate filigranologic. 

Nussbâcher, Gernot, O încercare de identificare a unei tipărituri coresiene, în Revista 
bibliotecilor, XXIV, nr. 2, p. 114—116 (Psaltirea slavonă, 1568—1571). 

Coresi şi contemporanii lui. Materiale de arhivă. Atanasov, Petăr, vezi mai Jos, 
Demeny, L., Noi contribuţii. 

Binder, Pavel şi Huttmann, Arnold, Mediul cultural românesc al Braşovului în epoca 
coresiană, în Limba română, XX (1971), nr. 1, p. 2 — 20. Copiştii şi diecii din $Şcheii 
Braşovului. — Aceiaşi, Contribuţii la cunoaşterea vieții şi activității diacului Lorinţ, în 
Studii de limbă literară şi filologie II (1973), p. 243—258. 

Demeny, L., Noi contribuții la activitatea tipografică a lui Lavrentie, în Revista 
bibliotecilor, XXII (1969), nr. 4, p. 219—227. Autorul a descoperit în două biblioteci 
sovietice exemplare dintr-un Tetravanghel slavon tipărit în Bucureşti, la tiparnița din M-rea 
Plumbuita, în 1582, de ieromonahul Lavrentie. Existenţa unei tipografii la Bucureşti, din 
1582, este confirmată şi de Petăr Atanasov, Tetravanghelul ieromonahului Lavrentie (în limba 
bulgară), Sofia, 1971 (extras), care a găsit exemplare şi în bibliotecile bulgare. 

Hervay, Ferenc, L'imprimerie cyrillique de Transylvanie au XVTI-e siecle, în A Magyar 
konyvszemle, 3 (1965), p. 201—216. Minuţioasă reconstituire a activităţii editorial-tipografice 
între anii 1508—1588. Tabloul cronologic al cărților, la p. 210—211. 

Manuscrise. Direcţiunea Muzeului primei şcoli româneşti din Braşov a pus în ordine 
manuscrisele fostei biblioteci a Bisericii Sf. Nicolae din cheii Braşovului, acum ale 
Muzeului. Studiul lor este în curs de elaborare. 

Mircea, Io n-R adu, Contribuţii la istoria culturii Șcheilor din Braşov, în Cumidava, V 
(Braşov, 1971), p. 689-701. 

Oltean, Vasile, Descoperirea unui codice-miscelaneu în limba română, în România 
literară, VIII (30 ian. 1975), p. 19. Alte studii ale autorului sînt în curs de elaborare şi tipărire. 

Drîmba, Vladimir, O copie din secolul al XVII-lea a „Tilcului evangheliilor” şi 
„Molitvenicului"” diaconului Coresi, în Studii şi cercetări de istorie literară şi folclor, IV 
(1955), p. 533—571. Vezi şi recenzia lui Ene Branişte din Mitropolia Olteniei, LX (1957), nr. 
5 — 6, p. 401-405. 

Dr. Neamţu, Octavian, Relaţii dintre „ Tipografia diaconului Coresi” din Şcheii 
Braşovului şi „Tipografia honteriană" din Cetate, în BOR, 93 (1975), nr. 3 — 4, p. 426 — 
446 şi 2 reproduceri. Argumentare obiectivă despre independenţa celor două tiparniţe. 

Reforma. Tagliavini, Cari o, Influences du Psautier Huguenot de CI. Marot et de Th. 
de Beze dans la UtUrature roumaine ancienne, în Cahiers Sextil Puşcariu, | (Roma, 1952), 
fascicola 1, p. 37—48. Textele româneşti din secolul al XVII-lea scrise în Transilvania, sub 
influența reformei calvine, au fost sustrase influenţei slave şi aduc o bogăţie de expresii 
populare şi armonie. 

Bîrsănescu, Ştefan, Schola latina. Biblioteca de curte şi proiectul de Academie a lui 
Iacob Eracliăe Despotul, Bucureşti, 1957. 

Oțetea, A., Wiitenberg et la Moldavie, în Renaissance und Humanismus in Mittel-ună 
Osteuropa, |, Berlin, 1962, p. 302—321. Luteranismul Ia curtea lui Despot Vodă. 

Vianu, T., Die Rezeption der Antike in der rumănischen Lăndtr, în aceeaşi culegere 
Renaissance und Humanismus..., |, p. 328—334. Umanism şi renaştere la români: definiție, 
încadrare. 

CĂRȚILE POPULARE 

Ediţii ale cărților populare, pentru cele mai multe, integrale, avînd ca texte de bază 
cele mai bune versiuni manuscrise sau tipărite, au publicat I. C. Chițimia şi Dan Simonescu, 
Cărţile populare în literatura română. Editura pentru literatură, Bucureşti, 1962, 2 volume, cu 
studii şi bibliografie la fiecare text. 

Anghelescu, Mircea, Literatura română şi Orientul. Ed. Minerva, Bucureşti, 1975, p. 
40 — 61: „Cărțile populare”. 

Cartojan, N., Cărţile populare în literatura românească. Ed. îngrijită de Alexandru 
Chiriacescu. Cuvînt înainte de Dan Zamfirescu. Postfaţă de Mihai Moraru. Ed. enciclopedică 
română, Buc, 1974, 2 voi., voi. I, p. V —XXV; Dan Zamfirescu, Nicolae" Cartojan şi studiul 
cărților populare în literatura românească. Voi. II, p. 481—519; Mihai Moraru, Cărţile 
populare — încercare de definire structurală. 

Chit im ia, I. C, Probleme, p. 351 — 363: „Problema raportului dintre cărțile populare 
şi folclor"; p. 417—429; „Funcția literară naţională a cărților populare"; p. 431—445: „Fol- 
clorul în substanţa literaturii române vechi"; p. 365 — 384: „„Esopia în circulaţie europeană 
şi românească”; p. 385 — 395: „Alexandria în receptarea românească"; p. 397—402: 
„Alexandria şi Esopia. Funcţia lor literară comună"; p. 403 — 416: „Romanul Archirie şi 
Anadan. Legăturile lui cu folclorul”. 

Ciuchindel, C., Povestea lui Archirie filosoful... Carte populară românească din 
secolul al XVII-lea. Ed. Minerva, Bucureşti, 1976. Teză de doctorat. Bibliografia celor 45 
manuscrise româneşti (p. 207 —208) şi bibliografia generală a temei (p. 209 —217). 

Constantinescu, Radu, K laus-Hennin g Schroeder, Die Rumă-nische Version der 
„Historia Destructionis Troiae" des Guido delle Colonne. Kritische Edition und Kommentar. 
Tubingen, 1977. Transcrierea ms. Academiei nr. 2183, p. 55 — 217; variantele ms. 
Academiei nr. 3381, p. 218—260 şi traducerea în limba germană a textului, p. 261—412. 
Textul are 60 capitole. Lucrare fundamentală pentru studiul versiunei occidentale a romanului 
Istoria Troadei. 

C orti. Măria, Le fonti del „Fiore di Virtu" e la teoria della „nobilită" el Luecento, 
în Giornale storico della letteratura italiana", CXXXVI (Torino, 1959). 

Negriei, E. Expresivitatea, p. dl —1 1: „Romanele pseudoistorice, religios-fantastice, 
moralizatoare ale medievalităţii tîrzii". 

Noomen Willem, Aspects of the narrative speech of the Alexandria (1620): 
connection of propositions, în International Journal of Romanian studies, voi. 1, 1976 (Lisse- 
Peter de Ridder Press), p. 63-80. 

Olteanu, Pândele, „Fiore di virtu" dans les versions slaves traduites du roumain,. în 
RS, XVI (1968), p. 273 — 304. Ms. Acad. Rom., nr. 4620 este datat filigranologic dintre anii 
1596— 1605, este bilingv (slavo-român) şi versiunea slavă are „românisme" (des 
romanismes). 

Simonescu, Dan, Idei despre educaţie şi învățămint în „Cărţile populare” româneşti, 
în culegerea Din istoria pedagogiei româneşti. Ed. didactică şi pedagogică, Buc., 1966, voi. 
II, p. 44-57. 

Turdeanu Emile, Dieu crea l'homme de huit elements et tira son nom des quatre coins 
du monde, în Revue des e'tudes roumains, XII —XIV (1974), p. 163— 194. — Acelaşi, La 
legende du prophete Jeremie en roumain. Ibidem, XV (1975), p. 145—186. — Acelaşi, Le dit 
de l'empereur Nicephore II Phocas et son epouse The'ophano, Thessalonique, 1976. 
Valorifică ms. 740 din Arhivele Statului din Bucureşti, miscelaneu în limba slavă. 

Velculescu, Cătălina, Probleme ridicate de cercetări recente în domeniul cărților 
populare, în Rev. de istorie şi teorie literară, 21 (1971), nr. 4, p. 629 — 638. Comentarii 
asupra unor teorii emise de istorici literari occidentali. 

Apocrifele. Prof. A n ge 1 ov, D., Les conceptions philoscphiques des Bogomiles, în 
Izvesția Instituia za bălgarskovo istoriia, 3 — 4 (1951), p. 112—147. Caracterul antifeudal al 
mişcării. 

Balotă, Anton, Bogomilismul şi cultura maselor populare din Bulgaria şi ţările 
române, în RS, X (1964),p. 19-71. 

Dimier,C, Ce que l'Ancien Testament ne dit pas, Paris, Fayard, 1963 (Colecţia Je 
sais-Je crois, 71). Apocrifele V.T. în lumina descoperirilor manuscriselor de la Marea Moartă. 

Xurdeanu, E., Apocryphes bogomiles et apocryphes pseudobogomilcs, în Revue 
de I'his-trire des religions, 138 (1950). no. 1, p. 22-51; 139 (1950), no. 2, p. 176-178. - 
Acelaşi, Roumain Sarsailă „demon”, în Revue des ettides slaves, XXVIII (1951), p. 151— 
153. Versiunea greacă Apocalipsul lui Baruh povesteşte că, după potop, uri sol trimes de 
Dumnezeu, anume îngerul Sarasael, autoriză pe Noe să replanteze viţa de vie. în textele slave, 
respectivul Sarsail > rom. = spirit rău, demon. — Acelaşi, La vision d'Isaie, tradition 
orthodoxe et tradition here'tique, Thessaloniki, 1968, p. 291 — 318. 

CRONICA LUI MIHAI VITEAZUL 

Ediţii. Georgescu I. Ilie, O copie necunoscută a Letopisețului Cantacuzinesc, în 
Mitropolia Olteniei, 13 (1961), nr. 7 — 8, p. 498 — 549. Transcrierea (cu greşeli) a ms. 13 
din Biblioteca M-rii Neamţ. 

Mihăilă, G., Zamfirescu, Dan, Literatura română veche (1402— 1647), voi. II, p. 
5—223. Reproducerea, cu ample comentarii, a următoarelor texte: „Interviul" lui Mihai 
Viteazul acordat solului polon Lubieniecki (27 iulie 1595); Memoriul către ducele de Toscana 
(16—20 febr. 1601, după ed. lui Aurel Decei); Scrisoare (12 sept. 1595); Scrisoare către solii 
din Praga (1600); zisa „cronică a Buzeştilor" în versiunea ms. Academiei nr. 2591; Cronica 
lui Baltasar Walther (după ed. Dan Simonescu); cronica lui Stavrinos (trad. de Rita şi Eugen 
Dobroiu). 

Simonescu, Dan, Cronica lui Baltasar Walther despre Mihai Viteazul în raport cu 
cronicile interne contemporane, în Studii şi materiale de istorie medie, III, 1959, p. 7 — 99 
(studiu, textul latin şi traducere). 

Studii. Chiţimia, Probleme, p. 145—157: „Cronica lui Mihai Viteazul". 

Grecu, V., Stavrinos, Eine gar schone Erzăhlung liber Michael den Wojewoden- în 
Ber-liner Byzantiniscke Arbeiten, III (Berlin, 1960), p. 180 — 206. Ediţiile dintre anii 1638 şi 
1806 s-au succedat cam la 10 ani. Stavrinos s-a inspirat adesea din cărțile populare, Istoria lui 
Belizarie şi Alexandria. 

Zamfirescu, Dan, Studii, p. 205—231: „Istoria lui Mihai Viteazul din <Cronica Țării 
Româneşti". 

LITERATURA ÎN EPOCA LUI MATEI BASARAB ȘI VASILE LUPU. 
CULTURA ÎN TRANSILVANIA 

Mihăescu, Gabriel şi Fruchter, Eugen, Semnijicația unei aniversări şi adevăratele 
începuturi ale studierii logicii în România, în Acta Valachica, Tîrgovişte, 1971. Caracterul 
filosofic al şcolii greceşti şi latineşti de Ia Tîrgovişte. în plus, identifică sediul acestei şcoli. 

Papacostea, Victor, O şcoală de limbă şi cultură slavonă la Tîrgovişte, în timpul 
domniei lui Matei Basarab, în RS, Istorie, V (1962), p. 183— 194. încercare de reînviere a 
slavonismului. 

Papacostea, Victor, Les origines de l' enseignement superieur en Valachie, RESEE, I 
(1963), 1—2, p. 7—39. Pantelimon Ligirides, Cremonini şi neoaristotelismul în epoca lui 
Matei Basarab, la Tîrgovişte. 

Ştrempel, Gabriel, Sprijinul acordat de Rusia tiparului romanesc în secolul al XVII- 
lea, în Studii şi cercetări de bibliologie, I (1955), p. 15 — 42. 

Mihâilă, G., Contribuţii, p. 183 — 228: „Două scrieri literare ale lui Petru Movilă 
adresate contemporanilor săi". învățături către fratele său Moise Movilă (1631). Cuvîntare 

'a căsătoria lui lanusz  Radziwil cu Măria, fiica lui Vasile Lupu; textele, 
respectiv în limbile ucraineană şi polonă, şi traducerea lor în româneşte. 

Udrişte Năsturel. Cândea, Virgil, L'humanisme d'Udrişte Năsturel et Vagonie des 
lettres slavonnes en Valachie, în RESEEAVI (1968), no 2, p. 239 — 287. Comentează erudit 
prefața slavonă a lui Udrişte Năsturel, scrisă în numele Elenei, soţia lui Matei Basarab, în 
Triodul-Penticostar, Tîrgovişte, 16^9. Traducerea românească a articolului a publicat-o V. 
Cândea în Rațiunea dominantă, Ed. Dacia, 1979, p. 33 — 77; Umanismul lui Udrişte 
Năsturel şi agonia slavonismului cultural in Tara Românească. 

Mazilu, Dan Hori a, Vdrişte'N ăsturel. Ed. Minerva, 1974. Monografie fundamentală, 
interpretare exhaustivă ca informație. Bibliografie, p. 295—312. Rezumate în limbile franceză 
şi rusă. — Acelaşi, Barocul, p. 90— 120: „Udrişte Năsturel, un posibil precursor”. 

Varlaam. Dudaş,Florian, Carte veche românească în Bihor, Oradea, 1977, p. 
27—59: circulaţia Cazaniei lui Varlaam în 29 sate din nord-vestul Transilvaniei, cu însemnări 
vechi ale cititorilor. Sînt semnalate şi 15 copii manuscrise ale Cazaniei, descoperite în 
Transilvania. 

Mazilu, D., Barocul, p. 157—189: „Varlaam şi literatura polemică”. 

Mihail, Paul, „Leastvița” sau „Scara raiului”, în BOR, 82 (1964), nr. 11—12, p. 
1069-1084. Traducere de Varlaam (1580-1657). 

Onu, Liviu, Observaţii cu privire la contribuția Cazaniei lui Varlaam la dezvoltarea 
limbii române literare, în volumul De la Varlaam la Sadeveanu. Ed. de Stat pentru literatură 
şi artă f.a., p. 35—60. — Acelaşi, O contribuţie slavonă la dezvoltarea limbii române 
literare: Cazania lui Varlaam, 1956, p. 273—289. 

Pop, Augustin, Z.N., Viața lui Varlaam al Moldovei, în Mitropolia Moldovei şi 
Sucevei, 1957, nr. 5—6, p. 742. 

Simonescu, Dan, Varlaam..., Paraclisul Născătoarei de Dumnezeu (laşi, 1645), în 
Studii şi cercetări de bibliologie, I (1955), p. 247—248. După Paraclis urmează versuri 
intitulate „Cuvinte şi jale la robie Ierusalimului..." şi povestea despre Suzana. 

Schiau , O., Cărturari şi cărți: p. 104— 120 şi 153— 156: „Cazania lui Varlaam. 
Circulaţia ei în Transilvania". 

Teodorescu, Mirela, Unde a fost tipărită lucrarea lui Varlaam „Răspunsul împotriva 
catihismului calvinesc?", în Limba română, XXVII (1978), nr. 2,p. 153—171. 

Transilvania. Păcurariu Mircea, Legăturile Bisericii Ortodoxe din Transilvania cu 
Tara Românească şi Moldova în secolele XVI—XVIII. Sibiu, 1968. Deosebit de importante 
capitolele II şi III: acțiunile cultural-naţionale împotriva prozelitismului calvin şi catolic; 
schimburile literare între cele trei provincii româneşti. 

Țepelea, Gabriel, „Noul Testament” de la Bălgrad (1648), în Studii de” istorie şi 
limba literară. Ed. Minerva, Bucureşti, 1970, p. 6 — 75. 

Grupaj de articole, la 300 ani de la moartea lui Varlaam, mitropolit al Moldovei, în 
Mitropolia Moldovei şi Sucevei, nr. 10— 12, oct. —dec. 1957. 

DOSOFTEI 

Ediţii. Dosoftei, Psaltirea în versuri 1673. Ediţie critică de N. A. Ursu. Cu un cuvînt 
înainte de înalt Prea Sfinţitul Justin Moisescu, arhiepiscop al Iaşilor şi mitropolit al Moldovei 
şi Sucevei. laşi, 1974. Ediţie facsimilată şi transcrisă. Note şi variante la p. 1067— 1140, 
glosar, p. 1141-1161. Notă asupra ediției: p. XXIII-LIX. 

Dosoftei, Opere 1. Versuri. Ediţie critică de N. A. Ursu. Studiu introductiv de Al. 
Andriescu. Ed. Minerva, Bucureşti, 1978. Autorul studiului introductiv aduce contribuţii noi, 
cum de pildă, originea moldovenească („era neam de mazil"-scrie Ion Neculce), de prin 

părțile Sucevei, combătînd părerea că era de origină aromână. O altă idee este cea care 
susține mindependenţa şi originalitatea traducerii Psaltirei (1673). Se dau exemple de cuvinte 
folosite în limbajul popular, chiar în cel păstoresc. Se reeditează versurile din Paraclisul 
Preacuratei Născătoare (studiate şi editate mai înainte de Mariana Costinescu în Limba 
română, XVII < 1973>, nr. 2, p. 155— 159); rugăciuni versificate din Molitvănic dă-nțăles 
(1681); numeroasele stihuri din Viața şi petrecerea svinților (1682— 1686). Poemul Domnii 
Țării Moldovei se publică pentru prima dată după manuscrisul autograf al lui Dosoftei, 
existent în Biblioteca Mănăstirii Putna (204 versuri). Foarte preţioase informaţii sînt în „Note 
şi variante" (p. 389 — 513). 

Dosoftei, Cronologia domnilor Moldovei, în Simonescu, Dan, Cronici şi povestiri 
româneşti versificate..., p. 49 — 55, redacțiile 1681 şi 1683. Vezi şi Mircea, Radu-lon. 
Doso/tei, un rapsod al istoriei Moldovei, în Manuscriptum, VII, (1976), nr. 1, p. 37 — 46,0 
redacţie în manuscris, cu 83 versuri în plus decît cele două tipărite. 

Biblioteca centrală universitară, Bucureşti. Comisia națională a R. S. România pentru 
UNESCO. Dosoftei 1624—1693. Biobibliografie, Bucureşti, 1974. 

Studii. Chiţimia, I. C, Dosoftei, primul poet român de clasă europeană, în Dosoftei 
1624—1693. Biobibliografie, Bucureşti, 1974, p. VII —XIX. (Aniversări UNESCO, lucrare 
publicată de BCU-Bucureşti şi Comisia națională a R.S. România pentru UNESCO). 

Dudaş, Floria n, Carte veche românească în Bihor, Oradea, 1972, p. 105—107. Cir- 
culația Psaltirei, 1673, în satele Forosig, Nuşujaleu, Hideaga, Frinceni, Cetan şi oraşul 
Oradea. 

E lian, Al., Dosoftei, poet laic, în Contemporanul, 26 mai 1967, p. 3. O redacţie mai 
amplă necunoscută a poemului Cronologia domnilor Moldovei şi versuri din Erofili, tragedia 
poetului cretan George Chortatzis. 

Lăudat, I. D., 350 ani de la naşterea lui Dosoftei, mitropolitul Moldovei. Studii şi 
articole, laşi, 1975. Culegere de articole ale mai multor autori, în UNESCO. Mari aniversări. 

Mazilu, D., Barocul, p. 283 — 324: „Dosoftei. între poezie şi rugă". 

Misterski, H., „Psaltirea în versuri” metropolity Moldawskiego Dosofiei'a a Psalterz 
£>awidow Jana Kochanowskiego, Poznân, 1970. 

Mitropolitul Dosoftei — 350 ani de la naştere. închinare... sub egida UNESCO, 
Craiova, 1974. Culegere de articole. 

Simonescu, Dan şi lo van, Rodie a, Dosoftei traducător din dramaturgia cretană, în 
Manuscriptum, III (1972), nr. 3, p. 28 — 32. Publică prologul FErofili. 

Șerbănescu, Niculae, O sărbătoare a cărții româneşti: Trei sute de ani de la apariţia 
„Psaltirii în versuri” a mitropolitului Dosoftei al Moldovei, în BOR, XCI (1973), nr. 11-12, 
p. 1216-1237. 

Teodorescu, Mirela, O copie ardeleană fragmentară a „„Psaltirii în versuri” a 
mitropolitului Dosoftei, în Limba română, XVI (19), nr. 5, p. 449 — 455. Psalmii 46, 89, 91, 
95, 96 şi 116 copiaţi în ms. Bibliotecii Academiei R.S.R. nr. 1365. Mai au psalmi copiaţi şi 
mss. nr. 1735, 3512, 3570 ale aceleiaşi Biblioteci. 

Todoran, Romulus, O copie ardeleană'a „Psaltirei în versuri” a Mitropolitului 
Dosoftei, în Studia Universitatis Babeş-Bolyai, 1956, p. 291—297. 

NICOLAE MILESCU 

Ediţii. Nicolae Milescu Spăta r u 1, Jurnal de călătorie în China. Ediţie îngrijită de 
Corneliu Bărbulescu. Ed. de stat pentru literatură şi artă, Bucureşti, 1956. Studiu introductiv 
de C. Bărbulescu (39 p.). Editorul a tradus textele — trei, inclusiv descrierea rîului Amur — 
de pe ediţiile lui J. F. Baddley (London, 1919), Iurie Arseniev (Orenburg, 

1896) şi G. Sion (Bucureşti, 1889). Comentarii istorice şi literare foarte folositoare. 


Ediţii 
revăzute 1958 şi 1963. 

Nicolae Milescu Spătarul, Descrierea Chinei. Ediţie îngrijită de Cornelia Bărbulescu. 
Ed. de Stat pentru literatură şi artă, Bucureşti, 1958. Studiu introductiv de C, Băr-bulescu. 
Ediţie de o rară exigență textslogică. Comentarii erudite. După cele 58 capitole urmează 
„Descrierea marelui rîu Amur, care desparte pe coloniştii ruşi de chinezi". Editorul a tradus 
după. ed. rusă (Kazan, 1910). 

Ciur ea, Al. I., Mărturisirea de credință a spătarului Nicolae Milescu: „Stella Orien- 
talis Occidentali splendens", în revista Ortodoxia, X (1958), nr. 4, p. 511—538, textul latin şi 
traducerea românească. Primele trei articole (p. 49 1—538) din acest număr al revistei sînt 
închinate operei teologice a lui Nicolae Milescu. 

Studii. Cioculescu, Serba n, O figură enigmatică: spătarul N. Milescu, în Varietăţi, p. 
20-28. 

Simonescu, Dan, Scriitorul Nicolae Milescu, în Glasul bisericii 18 (1959), 1—2, p. 
115i— 126. Publică, între altele, prefața ms. Acad. 4389 (sec. XVII), care atestă pe Milescu 
traducător al Vechiului testament. 

Tappe, E. D., An english conlribution to the biography of Nicolae Milescu, în Revue 
des etudes Roumaines, 1, 1953, p. 152— 160. Nou: descoperă în arhivele britanice patru 
scrisori din secolul al XVII-lea. Primele două referă despre mutilarea nasului lui Milescu. 
Contextul confirmă pe Neculce, că Ștefăniță Lupu a poruncit pedeapsa. Ultimele două 
amintesc pe „Dominus Spatarus" ( = Milescu? se întreabă Tappe). Dacă da, atunci scrisorile 
aduc următoarele ştiri: 1. Prin 1662 Milescu a adus daruri ambasadorului Winchelsea din 
partea lui Grigore Ghica (la Constantinopol). 2. Tot în 1662, a contractat un mariaj la 
Constantinopol, recunoscut şi din alte surse. E. Turdeanu spune că Dominus Spatarus = Baron 
de Spătari — Milescu (Nota în Revue des etudes roumaines, II, 1954, p. 252). 

Turdeanu-Cartojan, Letiţia, Une relation anglaise de Nicolas Milescu: 
Thomas Smith, în Revue des etudes roumaines, II (1954), p. 145—152. Ms. or. 481 Oxford 
(Bodleyan) are mai multe pagini autografe de N. Milescu, care scrie că în timpul şederii lui la 
Constantinopol Milescu a avut relații de prietenie cu Thomas Smith, capelan englez şi ilustru 
scițiitor religies; prin 1669 Milescu a avut legături cu savanții din Occident. 

CRONOSRAFELE 

Cernovodeanu, Paul, Cronografele româneşti de tipul Dorotei, în Studia bibliologica, 
III (1969), 1,p. 133-148. 

Deletant, Dennis, Un manuscris al lui Mihail Mexa din Muzeul britanic, în Revista de 
istorie şi teorie literară, 24 (1975), p. 255—262. Un miscelaneu cu texte religioase scris la m- 
rea. Bistriţa din Oltenia, între 1620— 1650. 

Strungaru, Diomid, Cronografele româneşti de provenienţă rusă, în Omagiu lui P. 
Constantinescu-laşi..., Ed. Acad. R.P.R., 1965, p. 363 — 368 Identifică izvoru hronografului 
românesc din ms. Academiei nr. 1385. 

Mihăilă, G., Cult. şi Ut. rom. veche, p. 380—402: „începuturile istoriografiei 
universale în limba română: Cronica lui Mihail Moxa (1620) şi izvoarele ei”. 

Turdeanu, Emil, Cronograful românesc de la Sigmaringen, în  Roumanian 
Studies, Univ. din Urbanu Illinois, I, Leida, 1973, p.  149— 177.  Cronograf tip 
Danovici,-copiat la Braşov între 1679— 1684, are completări finale traduse, autografe, de 
Vasile din Grid. 

IDEEA ROMANITĂȚII POPORULUI ROMAN LA CRONICARII STRĂINI ŞI 
MOLDOVENI. - GRIGORE URECHE 

Ediţii. Grigore Ureche, Letopiseţul Țării Moldovei. Ed. îngrijită, studiu introductiv, 
indice şi glosar de P. P. Panaitescu, Editura de stat pentru literatură şi artă, Bucureşti, 1958. 

Grigore Ureche, Lercpiseţul Țării Moldovei. Texte stabilite, studiu introductiv, note şi 
glosar de Liviu Onu. Ed. ştiinţifică, Bucureşti, 1967. 

Grigore Ureche, Letopisețul Țării Moldovei. Prefaţă şi bibliografie de Mircea Scarlat. 
Ed. Minerva, Bucureşti, 1978 (Colecţia „Arcade"). 

Studii. Armbruster, Adolf, Romanitatea românilor. Istoria unei idei. Ed. Acad. 
R.S.R., 1972, rezumat în limba germană. Acelaşi, La românite des Roumains. Histoire d'une 
idee. Traduit du roumain par Ciriaşa Grecescu. Ed. Acad. R.S.R., Bucureşti, 1977. Biblio- 
grafie, p. 265—269. 

Bejan, D., Sinonime şi serii sinonimice în lexicul cronicii lui Grigore Ureche, în 
Limbă şi literatură, 22, 1969, p. 121—128. 

Chiţimial.C, Bazele istorice şi izvoarele ideii originii latine a poporului şi a 
limbii române la Gr. Ureche şi M. Costin, în Analele Universităţii Bucureşti. Seria ştiinţe 
sociale. Filologie, XIV (1965), p. 23 — 59. Acelaşi, Probleme, p. 159—196: „Ideea latinităţii 
poporului şi a limbii române în istoriografia medievală şi renascentistă". Acelaşi, Probleme, p. 
197 — 271: „Izvoarele şi paternitatea cronicii lui Grigore Ureche". Noi contribuţii şi cercetări 
valoroase în privința izvoarelor. 

Lăudat, I. D., Bibliografia lui Grigore Ureche, în Limbă şi literatură, XVIII (1968), p. 
207-229. 

Onu, Liviu, Critica textuală, p. 47—198: „Tradiția manuscrisă şi problemele editării 
cronicii lui Grigore Ureche”. 

Rotar u, Ion, Valori, p. 57— 146: „întiia realizare a limbii române în proza cultă: 
Cronica lui Grigore Ureche". îbidem, p. 275 — 304: „Dicţionar stilistic şi comparat al cronicii 
lui Grigore Ureche". Exemplele culese din operele altor scriitori vechi, comparate cu cele din 
cronica lui Ureche, scot în evidență importanţa artistică a acestuia. 

Veleiu, Dumitru, Grigore Ureche. Ed. Minerva, 1979 (colecția „Universitas"). 
„Anexădocumentară (1635— 1646)", hrisoavele familiei (p. 381 — 384), bibliografie (p. 385 
—392), „Resume" (p. 393 — 401), indice de nume (403 — 420). 

MIRON COSTIN 

Ediţii. Miron Costin, Opere. Ediţie critică cu un studiu introductiv, note, comentarii, 
variante, indice şi glosar de P. P. Panaitescu. Ed. de stat pentru literatură şi artă. Bucureşti, 
1958. Studiul „Miron Costin" de P. P. Panaitescu (p. 5—32). Comentariile, variantele (p. 335- 
446), bibliografie (p. 517-528). 

Miron Costin, Opere. Ediţie critică îngrijită de P. P. Panaitescu. Ed. pentru literatură, 
Bucureşti, 1965, 2 voi. (Colecţia „Scriitori români"). Poate fi considerată o nouă ediție, a 
doua, a celei din anul 1958. 

Miron Costin, Opere alese... Texte stabilite, studiu introductiv, note şi glosar de Liviu 
Onu. Ed. ştiinţifică, Bucureşti, 1967. 

Studii. Almaş, Dumitru, Miron Costin, Ed. Meridiane, Bucureşti, 1973. Biografia 
romanţată a cronicarului. 

Cazac u, Boris, Influența latină asupra limbii şi stilului lui Miron Costin, în m Studii 
de limbă literară, Bucureşti, 1960, p. 81— 110. 

Chiţimia, Probleme, p. 273—297: „Personalitatea şi opera lui Miron Costin”. 

Mazilu, D., Barocul, p. 190 —282: „Miron Costin sau neliniştea aparentului 
echilibru". 

Onu, Liviu, Critica textuală, p. 199 — 305 „Tradiţia manuscrisă şi problemele editării 
operei lui Miron Costin, De neamul moldovenilor." 

Puiu, Enache, Viața şi opera lui Miron Costin. Ed. Academiei R. S. România, 1975. 
Monografie exhaustivă. Bibliografie, p. 301—306. Resume, p. 307—313. 

Rotar u, Ion, Analize literare şi stilistice. Ed. revăzută, Bucureşti, 197-4, p. 259 (stilul 
lui Miron Costin).— Acelaşi, Valori, p. 147— 192: „Miron Costin şi cronica sa". 

Stănescu, Eugen, Din istoria ideilor politice în evul mediu românesc (Miron Costin şi 
problemele regimului boieresc), în Omagiu lui P. Constantinescu-laşi cu prilejul împlinirii a 
70 de ani. Editura Academiei Republicii Populare Române. Bucureşti, 1965, p. 309 — 316. 

Velei u, Dumitru, Miron Costin. Interpretări şi comentarii. Ed. Minerva, Bucureşti, 
1973. — Acelaşi, Despre Miron Costin, omul şi scriitorul, în Revista de istorie şi teorie 
literară, 25 (1976), nr. 3, p. 441—445. Note polemice cu C. A. Stoide, care combate ipoteza 
lui Velciu privind originea munteană a familiei lui Miron Costin. 

CONTINUATORII LUI MIRON COSTIN 2. NICOLAE COSTIN 

1. Pe lingă continuatorii lui Miron Costin cunoscuţi lui Cartojan, cercetările au mai 
scos la iveală şi IJzvodu Costăcheştilor, vezi CA. Stoide, Isvodul costăchesc, în Studii şi 
articole de istorie, VI (1964), p. 7 — 45. Autorul acestui izvod pare a fi Dumitru Pădure, cel 
care a ajutat pe Mitrofan în activitatea lui tipografică. 

Cronica anonimă a Moldovei 1661—1729 (Pseudo-Amiras). Studiu şi ediţie critică de 
Dan Simonescu. Ed. Acad. R.S.R., Bucureşti, 1975, p. 16— 17, nota 38. în legătură cu 
izvodul Costăcheştilor. 

2. Nicolae Costin, Letopiseţul Ţării Moldovei de la zidirea lumii pînă la 1601 si de la 
1709 la 1711. Ediţie cu un studiu introductiv, note, comentarii, indice şi glosar de Const. A. 
Stoide şi I. Lăzărescu, cu prefață de G. Ivănescu. Ed. Junimea, laşi, 1976. Pag. XV—CXVI 
(studiu) şi alte 348 p. cu cele două texte. Ediţia concepută în 2 volume cu titlul: Nicolae 
Costin, Opere, din care a apărut numai voi. I, n-are indicele, nici glosarul amintit. Studiul se 
referă asupra întregei opere a ui N. Costin. 

Ceasornicul domnilor de Antonio de Guevara. Traducere din limba latină de Nicolae 
Costin. Ediţie critică şi studiu introductiv de Gabriel Ştrempel. Ed. Minerva, 1976. Studiul 
introductiv p. V-LIV. Glosar, p. 683-688. Ediţie model. 

Deboreanu Mălăescu, Elena, Unele aspecte ale influenței polone în limba, 
letopisețului lui Nicolae Cestin, RS, Filologie, VI (1962), p. 93— 109. Exemple din 
„Letopiseţul de la zidirea lumii— 1601". 

Velciu, Dumitru, O veche controversă: paternitatea redacției în şapte capitole a. 
scrierii „De neamul moldovenilor”, I, Il, in Revista de istorie, 29 (1976), nr. 9, p. 1345— 
1367; 30 (1977), nr. 7, p. 1275—1299. Atribuie redacția aceasta, cea dezvoltată, lui Nicolae 
Costin. — Acelaşi, „De neamul Moldovenilor” în copia lui Sava Ieromonahul, în 
Manuscriptum, VI (1975), nr. 4, p. 163— 167. Sava, copist de numeroase cronici moldovene 
între 1712— 1724, colaborator al lui Axinte Uricariul, ar fi autorul cronicii Moldovei 166 1— 
1709, atribuită greşit lui Nicolae Costin sau unui Pseudo-Costin. 

ION NECULCE 

Ion Neculce, Letopisețul ţării Moldovei şi O samă de cuvinte. Text stabilit, glosar, 
indice şi studiu introductiv de Iorgu Iordan. Ed. de stat pentru lit. şi artă, Bucureşti, 1959. Ed. 
a Il-a revăzută. Studiu exhaustiv, p. X—CXXVIII. Important „Cuvînt înainte", p. V-VII. 

Boroianu, C, în legătură cit datarea cronicii lui Neculce, în Revista de istorie şi teorie 
literară, 18 (1969), nr. 4, p. 691 — 694. Spre bătrîneţe: discuţie polemică cu D. Velciu. 

Chiţimia, Probleme, p. 315 — 338: „Informaţie istorică şi artă literară în cronica lui 
Ion Neculce". 

Cioculescu, S'e r b a n, La bicentenarul lui Ion Neculce, în Varietăţi, p. 70—85; Ion 
Neculce şi Cantacuzinii, Ibidem, p. 86 — 92. 

Cristea, Valeriu, Introducere în opera lui Ion Necuce. Ed. Minerva, Bucureşti, 1974. 

Curticăpeanu, Doina, „Certitudinea amintirii”, în volumul autoarei: Orizonturile vieții 
în literatura veche românească. Ed. Minerva, 1975, p. 72— 122. Despre lon Neculce: 
izvoarele Letopiseţului, în special cronica lui Muşte; O samă de cuvinte, calităţile literare ale 
acestor opere. 

Giurescu, Const. C, Valoarea istorică a tradițiilor consemnate de Ion Neculce, în 
culegerea Studii de folclor şi literatură. Ed. pentru literatură, 1967, p. 439 — 495. 

Iordan, Iorgu, Studiul manuscriselor şi problema transcrierii cronicii lui Neculce, în 
Studii şi cercetări de istorie literară şi folclor, II (1953), p. 233 — 246. Pentru prima dată se 
valorifică ms. Acad. 253, care cuprinde mai multe pagini şi corectări textuale, autografe ale 
lui Neculce. 

Onu, Liviu, Aspecte din tradiția manuscrisă a cronicii lui lon Neculce, în Revista 
de istorie şi teorie literară, 25 (1976), nr. 1, p. 83—101. Autorul consideră pe căpitanul 
Gavril Gherghel, copist, 1736— 1738, drept unul „dintre colaboratorii principali ai lui 
Neculce", în ce priveşte transmiterea operei. 

Rotaru, Ion, Valori, p. 193—273: „Ion Neculce, cronicarul artist". 

Sadoveanu, Opere 19, Bucureşti, 1964, p. 472 — 498: „Ion Neculce, scriitor artist", 
reproducere din broşura Jon Neculce, hcriitor artist, Focşani, 1936 (conferință). — Acelaşi, 
mOpere, 19, p. 280—290. Gligoraşcu Vodă (cu prilejul apariției lucrării dr. Andrei Veress, 
Pribegia lui Gligoraşcu Vodă prin Ungaria şi aiurea). 

Stoide, C, Ai, Cronica lui Neculce, în Luceafărul de ziuă, 1957, p. 91—108. 

Veleiu, Dumitru, Jon Neculce, Ed. tineretului. Bucureşti, 1968. 

1. EPOCA LUI ŞERBAN CANTACUZINO ȘI A LUI CONSTANTIN 
BRÎNCOVEANU. 2. LITERATURA PARENETICĂ. 3. BIBLIOTECI: 

1.Boroian u, C, Anton Măria Del Chiaro, în Studia bibliologica, III (1969), 1, p. 
115— 132. Fragment din teza de doctorat a autorului. 

Cândea Virgil, Tratatul „Despre rațiunea dominantă", cea dintii operă filozofică 
publicată în limba română (1688), în Viaţa românească, XVI (1963), nr. 3, p. 84 — 89. 
„Tratatul" este un capitol din Biblia, 1688. — Acelaşi, Rațiunea dominantă. Ed. Dacia, 
Cluj-Napoca, 1979, p. 172—214. Studiu exhaustiv şi editarea textulu' prescurtat al tratatului. 

Cocor a, Gabriel, Un mare tipograf român în circuitul european, în secolul al XVII- 
lea: episcopul Mitrofan al Buzăului, în Gabriel Cocora, Tipar şi cărturari. Ed. Litera, 
Bucureşti, 1977, p. 143-179. 

Gheţie, Ion, Biblia de la Bucureşti şi procesul de unificare a limbii române literare, în 
SLLF, II, 53-56. 

Iorga, N., Ocrotirea de către domnii români a bisericii şi a civilizației bizantine, în 
N. Iorga, Bizanț după Bizanț, Bucureşti, 1972, p. 154—204. 

Ruffini, Mărio, L'influsso italiano in Valacchia nell. epoca di Costantino- Vodă 
Bríîncoveanu (1688—1714), Miinchen, 1974 (colecția „Acta historica", tomus XI, editată de 
Societas Academica Dacoromâna). între alte capitole interesante (14), semnalăm cap. IV, p. 
771— 135: „I calendaridi GiovanniCandido Romano"; identificarea lui IonFrîncul cu G.C.R., 
secretarul de limbă italiană al Voievodului o face după N. Vătămanu. Studiu profund şi 
complex. 

Simonescu, Dan, “Cronici versificate, p. 55—68: „Uciderea lui Constantin 
Brîncoveanu (15 august 1714)". Studiu şi text. 

Simonescu, Dan, Biblia de la Bucureşti (1688), în Biblioteca, 19/0, nr. 2, p. 28—29. 

Stourdza, [Alexandre, A. C, Constantin Brancovan prince de Valachie 1688— 1714. 
Son regne et son epoque. Paris, Libraire Pion, 1915. Cartea a intrat în biblioteca lui N; Iorga 

mult după imprimarea ei, pentru care motiv nu a fost cunoscută cercetătorilor decît 
după 1944, cînd biblioteca personală a lui N. Iorga a intrat în fondul public al Inst. de istorie 
„N. Iorga". Cuprinde traducerea franceză a 332 documente inedite, extrase din Arhivele impe- 
riale ale Rusiei din Moscova (p. 1—302). Aceleaşi documente în limba rusă, în care au fost 
scrise (p. 1 — 285, altă numerotaţie). Cele mai multe dintre documente se referă la activitatea 
fraţilor Teodor şi David Corbea. 

Serba n, Constantin, Constantin Brincoveanu, Ed. tineretului, Bucureşti, 1969. 

2.  Simonescu, Dan, Probleme de educaţie şi învățămînt în literatura parenetica, în 
Omagiu lui P. Constantinescu-laşi cu prilejul împlinirii a 70 ani. Editura Academiei 
Republicii Populare Române, Bucureşti, 1965, p. 709—715. 

Simonescu, Dan, Limbajul ideilor instructiv-educative din textele româneşti vechi, în 
Educaţie şi limbaj. Ed. didactică şi pedagogică, Bucureşti, 1972, p. 177— 180. 

La sursele literaturii parenetice bizantine traduse în limba română, adaogă m: 
Constantin Porfirogenetul, Carte de învățătură pentru jiul său Romanos. Traducere de Vasile 
Grecu. Ed. Acad. R.S.R., 1971. 

Duţu, Alexandru, Les livres de sagesse dans la culture roumaine. Introduction a 
l'histoire des mentalites sud-est europeenes, Bucarest, 1971, p. 97— 153. 

3. Dima-Drăgan, Corneli u, Biblioteca unui umanist r.omân: Constantin Can- 
tacuzino stolnicul. Cuvînt înainte de Virgil Cândea. Bucureşti, 1967 (Comitetul de stat pentru 
cultură şi artă. Consiliul Aşezămintelor culturale). 

D i m a-D răgan, Corneli u, Ex libris. Bibliologie şi bibliofilie. Ed. Litera, Bucureşti, 
1973. Multe articole se referă la bibliotecile românești medievale. 

7) i m a-D răgan, Corneli u, Biblioteci umaniste româneşti, Ed. Litera, Bucureşti, 
1974.-Biblioteca Cantacuzinilor a lui Const. Brîncoveanu şi a Mavrocordaţilor: istoricul, 
semnificaţia şi organizarea lor. 

Mihăescu, Gabriel şi Fruchter, Eugen, Localul primei biblioteci a Cantacuzinilor, în 
Călăuza bibliotecilor, XXVI (1973), nr. 2, p. 106— 108. 

Ruffini, Mărio, Biblioteca stolnicului Constantin Cantacuzino. Traducere din limba 
italiană de D. D. Panaitescu şi Titus Pîrvulescu. Prefaţă de Virgil Cândea. Ed. Minerva, 
Bucureşti, 1973. 

-. ANTM IVIREANUL 

Antim Ivireanul. Opere. Ediţie critică şi studiu introductiv de Gabriel Ştrempel. Ed. 
Minerva, Bucureşti, 1972. Studiul introductiv, p. V—LXIII. Bibliografie, p. 463 — 469. 

ATbala, Radu, Antim Ivireanul şi vremea lui. Bucureşti, Editura tineretului, 
1962. 

Chit im ia, Probleme, p. 339 — 349: „Antim Ivireanu, scriitor şi om politic”. ; 

Negriei, Eugen, Antim, logos şi personalitate. Ed. Minerva, Bucureşti, 1971. 

Popesc u, Mihai 1-G a b r i e 1, Mitropolitul Ungrovlahiei Antim Ivireanul..., în Studii 
teologice, XXI (1969), nr. 1—2, p. 1-99. Teză de doctorat. 

Ruffini, Mărio, Tehnică şi stil în cazania la Adormirea preasfintei născătoare de 
Dumnezeu, de Antim Ivireanul, în Mitropolia Banatului XIX (1969), nr. 1—3, p. 39 — 47. 
Compoziţie, teme, hiperbole, amplificarea, enumerarea, invocarea. 

„Simonescu, Dan, Antim Ivireanul scriitorul, în Analele Academiei R. S. România, C 
(1966), p. 663-675. _ 

Ş tremp el, Gabriel, Antim Ivireanul. La 250 de. ani de la moartea sa, în Analele 
Academiei R. S. România, C (1966), p. 677—688. 

COMPILAȚII DE CRONICI ÎN ŢARA ROMÂNEASCĂ - LETOPISEŢUL 
CANTACUZINESC 

Ediţii. Istoria Țării Româneşti 1290—1690. Letopisețul Cantacuzinesc. Ediţie critică 
întocmită de C. Grecescu şi D. Simonescu. Ed. Academia R. P. Române, 1960. Studiu 
introductiv, p. V—LXII. Anexa 13: Vechile anale ale Ţării Româneşti (p. 204—209). Aceste 
„Anale" au fost traduse în limba arabă de Macarie Zaim în jumătatea a doua a secolului al 
XVII-lea, cu titlul următor: „Istorii şi ştiri pe scurt despre domnii Țării Româneşti, despre 
petrecerea lor şi vremea şederii lor în domnie, precum am putut culege şi aduna". Manuscrisul 
arab a fost descoperit de Virgil Cândea, care a scris articolul Re'r'/nire cu voievozii români 
sub bolțile de la Deir eş-Şir... în Liban (Scînteia, 11 aprilie 1970, p. 6). 

Istoriia Țării Rumâneşti de cind au descălecat pravoslavnicii creştini (Letopiseţul 
Cantacuzinesc), în Gregorian, Cron. munt-, I, p. 81—224. 

Grecu, Vasile, Viața sfintului Nifon. O redacfiune grecească inedită, editată, tradusă 
şi însoțită cu o introducere de... Inst. de ist. națională, Bucureşti, 1944. Textul grecesc este 
tradus în româneşte şi în limba germană. Lucrare fundamentală. 

Studii. C h ih aia, P a v e 1, De la „Negru Vodă” la Neagoe Basarab. Interferenţe 
literar-artistice în cultura românească a evului de mijloc, Ed. Acad. R.S.R., București, 1976, 
p. 9—171. „Geneza şi evoluția mitului lui Negru-Vodă". Considerații asupra istoriografiei 
Țării Româneşti. 

Cioculescu, Serba n, în marginea întiiei cronici a Ţării Româneşti, în Varietăţi, p. 29 
— 44. înclină pentru Ludescu, autor al Letopiseţului Cantacuzinesc. 

Ionașcu, Ion, Date noi relativ la cronicarul Stoica Ludescu, în Rev. ist. română, XV 
(1945), p. 123 sq. Biografia lui, între anii 1664— 1688. —Acelaşi, Despre logofătul Stoica 
Ludescu şi paternitatea cronicii „Istoria Ţării Româneşti”, în Analele Univ. „C. /. Parhon", 
1956, nr. 5, p. 261—299. Autorul Letopisețului ar putea fi diacul de cancelarie Dumitraşcu 
Dumbravici logofătul. 

Mazilu, Dan, Cron. munt., p. 11—88: „Letopiseţul cantacuzinesc şi savoarea impre- 
cației”. 

Năsturel, Petre S., Recherches sur Ies redactions greco-roumaines de la „Vie de Saint 
Niphon II, patriarche de Constantinople", RESEE, V (1967), n% 1—2, p. 41—75. 

Panaitescu, P. P. începuturile istoriografiei în Tara Românească, în Studii şi materiale 
de istorie medie, V (1962), p. 195—255, Autorii Letopisețului Cantacuzinesc şi al Cronicii 
Bălenilor (1688—1729) sînt anonimi. Radu Popescu continuă Cronica Bălenilor. 

Simonescu, Dan, Le chroniqueur Matthieu de Myre et une traduction ignoree de son 
„Histoire”, în RESEE, IV (1966), ns. 1 — 2, p. 81—114. Redacția românească a aceluiaşi 
studiu, în Glasul bisericii, 27 (1968), nr. 3 — 4, p. 436 — 456. Studiu şi textul cronicii, după 
ms. Academiei 2591. 

Velculescu, Cătălina, Continuitate şi salt în transmiterea variantelor ,„Letopisețului 
Cantacuzinesc”, în Rev. de istorie şi teorie literară, 25 (1976), 1, p. 51 63. Acelaşi, 
Legende: reflexe în istoriografie, în Rev. de istorie şi teorie literară, 27 (1978), 1, p. 23 — 33. 
Cronicarii au notat evenimentele, în general, sobru, dar începînd cu jumătatea a doua a sec. 
XVII-lea, introduc anecdota şi legenda, ca procedeu literar. 

Zamfirescu, Dan, Matei al Mirelor şi „Letopisețul cantacuzinesc”, în Dan Zamfi- 
rescu, Studii, p. 184—204. 

RADU POPESCU 

Ediţii. Istoriile domnilor Ţării Româneşti de Radu Pcpescu vornicul. Introducere şt 
ediție critică întocmite de Const. Grecescu. Ed. Acad. R. P. Kemâne, Bucureşti, 1963. Studiu 
introductiv de Eugen Stănescu, „Cronica Istoriile domnilor Țării Româneşti şi locul ei în 
istoriografia medievală românească" (p. V-L). „Introducere" de C. Grecescu (p. LI —CVI). 
„Notă asupra ediției" de Dan Simonescu (p. CVII-CX). 

Istoriile domnilor Tării Rumăneşti de Radu Popescu, în Gregorian, Cron. munt., |, p. 
225 — 577. Cuprinde cele 3 cronici atribuite lui Radu Popescu: 1290— 1688, zisă „Cronica 
Bălenilor", 1688— 1714 (domnia lui Constantin Brîncoveanu), 1714— 1729 (domniile lui 
Ştefan Cantacuzino şi Nicolae Mavrocordat). 

Studii. Cărăuşu, Al. şi Stan, D., Un punct de vedere probabilist-injormațional în 
problema, paternității cronicii „Istoriile domnilor Țării Româneşti”, în Studii şi cercetări 
lingvistice, XIX (1968), 1, p. 163—175. Cercetarea statistică-matematică confirmă că „aşa- 
numita cronică a Bălenilor aparţine tot lui Radu Popescu”. 

Cioculescu, Serban, Recitind cronica lui Radu Popescu, în Varietăți, p. 62 — 69. 

Ionaşcu, Ion, Mărturii relative la cronicarul Radu Popescu, în Revista istorică 
română, XV (1945), p. 17-35. 

Mazilu, Dan, Cron. munt., p. 89 — 145: „Cronica Bălenilor” sau obligativitatea 
replicii.— Acelaşi, Ibidem, p. 281—338: „Radu Popescu sau idiosincraziile monahului 
Rafail". Analiza stilistică a ultimei părți din „Istoriile...", cu evenimentele de la oct. 1699— 
1729. 

Neamţ u. Drago ş-S ebastian revine la opinia că Radu Popescu este autorul întregei 
cronici Istoriile... (1290— 1629), în două studii, unul cu argumente bazate pe analiza 
izvoarelor cronicii (Paternitatea şi datarea cronicii „Istoriile domnilor Țării Româneşti”), în 
România literară, II, 1969, 11 dec, nr. 50, p. 12 13; al doilea, cu argumente stilistice 
(Probleme de interpretare stilistică a textelor istoriografice româneşti, cu privire specială 
asupra „Istoriilor” lui Radu Popescu), în Studia bibliologica, voi. III, Suplementum 
Philologicum, partea II, Bucureşti, 1969, p. 577-638. 

RADU GRECEANU 

Ediţii. Radu logofătul Greceanu, /storia domniei lui Constantin Basarab Brincoveanu 
voievod (1688— 1714). Studiu introductiv şi ediţie critică întocmite de Aurora Ilieş. Ed. 
Academiei R.S.R., Bucureşti, 1970. Singura ediţie care explică ştiinţific cele două variante ale 
cronicii, pentru evenimentele anilor 1699— 1707. 

Radu Greceanu, începătura istoriii vieții luminatului (...) domnului Țării Rumăneşti lo 
Costandin Brincoveanu (...), în Gregorian, Cron. munt., II, p. 5—272. 

Simonescu, Dan, Cronici versificate, p. 34—48: „Poveste de jale asupra uciderii 
postelnicului Constantin Cantacuzino (20 dec. 1663)". Autorul şi originalul grecesc nu se 
cunosc, dar s-a păstrat traducerea lui Radu Greceanu. Se publică elegia. 

Studii. Mazilu, Dan, Cron. munt., p. 147—228: „Radu Greceanu şi retorica 
encomionului". 

ANONIMUL BRINCOVENESC 

Ediţii. Istoria Țării Româneşti de la octomvrie 1688 pină la martie 1717. Ediţie 
întocmită de Constantin Grecescu. Ed. ştiinţifică, Bucureşti, 1959. Prefață de Dan Simonescu 
(p. V—XVI). Introducere de C. Grecescu (p. XVII —XLII). 

Istoria Țării Româneşti de la octombrie 1688 pînă la martie 1717 (Cronica anonimă 
despre Brincoveanu), în Gregorian, Cron. munt. II, p. 273 — 352. 

Studii. Cioculescu, Serba n, Vorbirea directă şi cea indirectă. Cronica anonimă 
brincovenească, în Varietăţi, p. 45—49. 

Mazilu, Dan, Cron. munt., p. 229—280: „Anonimul Brîncovenesc" — sau simularea 
obiectivitătii. 

CONSTANTIN CANTACUZINO 

Ediţii. Istoriia Țării Rumâneşti de Stolnicul Constantin Cantacuzino, în Gregorian, 
Cron. munt., |, p. 1—79. 

Stolnicul C. Cantacuzino, însemnările de călătorie şi de studii la Constanti-nopol, 
Veneţia şi Paăova (1665—1669), ediție transliterată de Florica Dimitrescu, în Contribuţii la 
istoria limbii române vechi. Ed. didactică şi pedagogică, Bucureşti, 1973, p. 106— 120, 
deosebit facsimilele f. 59, 112—113, 127—136 din ms. Academiei nr. 1498. 

Binder, Paul, Ein siebenbiirgischer Freund des rumănischen humanisten Constantin. 
Cantacuzino-Stolnicul: Arzt Martin Hermann aus Braşov, în RESEE, XV (1977), nr. 2, p. 365 
— 367. Se publică o scrisoare a lui Drăghici Cantacuzino, fratele Stolnicului (26 martie 
1660), către Michael Hermann, tatăl lui Martin Hermann (1643— 1692), colegul de studii al 
lui CC. la Padova. 

Studii. Cândea, Virgil,. Stolnicul între contemporani, Bucureşti, 1971. 

D i m a-D răgan, Corneliu şi Bacâru, Livia, Constantin Cantacuzino stol-nicul-călător 
prin Europa veacului XVII, în Ateneu, V, 1968, nr. 6, p. 10. Pe baza unor surse medievale — 
Cornelio Magni, Antonio Lupis — se susține că stolnicul, după terminarea studiilor la 
Padova, se îndrepta spre Franţa, Anglia, Olanda, Belgia şi că „probabil la începutul anului 
1669" şi-a susținut doctoratul la Louvain. Cercetările arhivei Universităţii din Louvain făcute 
de prof. Mărio Ruffini (comunicare epistolară) nu confirmă afirmația lui Antonio Lupis. 

D i m a-D răgan, Corneliu şi Bacâru, Livia, Constantin Cantacuzino stolnicul (Un 
umanist român). Ed. Albatros, Bucureşti, 1970. Pentru ipoteza că Stolnicul a susținut teza de 
doctorat la Louvain (p. 140-143), v. mai sus. 

Rossetti, Lucia, Constantin Cantacuzino studente romeno a Padova, în „Istituto per la 
storia dell'Universitâ di Padova. Quaderni per la storia dell'Universită di Padova", 1, Padova, 
1968, p. 147— 154. Autoarea publică matricola de înscriere a Stolnicului la Colegiul 
padovan: „D. Constantinus Cantacuzenus Constantino politanus pupillus die dicta (17 septem- 
bris 1667)", precum şi alte prețioase ştiri despre mediul universitar în care s-a format 
stolnicul. 

SCRIITORII ARDELENI: TEODOR CORBEA ŞI GHEORGHE BRANCOVICI. 

Carda ş, Gh., Teodor Corbea poet şi traducător al Psaltirii, „vel pisar şi canțelar” 
al împăratului Petru cel Mare, în Mitropolia Olteniei, XIX (1967), nr. 1—2, p. 28 — 44. 

Meteş, Ştefan, Din relaţiile noastre cu Rusia. Fraţii David şi Teodor Corbea din 
Braşov în slujba poporului român, ca luptători contra Unirii cu Roma, ca diplomaţi şi 
scriitori, în Mitropolia Ardealului, V (1960), nr. 11—12, p. 836—862. 

Panaitescu, P. P., Legăturile culturale ale ţărilor române cu Rusia în epoca 
reformelor lui Petru I. Noi contribuţii, în volumul aceluiaşi autor Contribuţii la istoria 
culturii româneşti, Ed. Minerva, Bucureşti, 1971, p. 596 — 611, despre Teodor Corbea, 
traducător al Psaltirii. La p. 620 — 633, Dan Zamfirescu face bibliografia operelor lui P. P. 
Panaitescu, atît de importante pentru literatura română veche. 

Schiau, Octavian şiCurticăpeanu, Doina, Psaltirea lui Teodor Corbea, în Steaua, XVII 
(1967), nr. 12, p. 56—98. Vezi mai sus „Epoca" lui Const. Brâncoveanu", nota Stourdza, 
Alexandre, A. C. 

D i m a-D răgan, Corneliu, Cultural relations between the serbian chronicle Georges 
Brankowitech and the stolnic Constantin Cantacuzino, extras din RESEE, II (1964), nr. 3—4. 

522 


POSTFAŢĂ 

ISTORICUL LITERAR N. CARTOJAN 

După aproape 40 de ani de la publicarea volumelor lui Nicolae Cartojan, Istoria 
literaturii române vechi (3 voi., 1940—4944), Editura Minerva face un prețios dar istoriei 
literare române, cititorilor români şi Străini, reeditind această erudită operă. 

Expusă timp de mai mulți ani sub forma cursurilor ținute la Universitate, trecută de la 
stilul academic oral la acela al prezentării ştiinţifice tipărite, materia volumelor a creat „o 
şcoală" în cercetarea istorico-literară română. Serii de studenţi i-au asimilat cuprinsul şi l- 
au transmis, prelucrat pedagogic, didactic, elevilor din învățămîntul liceal sau superior. 
Chiar şi cercetători care nu i-au fost elevi mu folosit mai departe interesantul material din 
volumele lui Cartojan, spre ciștigul acelora cărora l-au transmis. 

Nicolae Cartojan a venit în Capitală din provincie (Giurgiu), de la învățămîntul 
liceal, la cel universitar, prin 1921, ca asistent, apoi docent, conferenţiar şi profesor. în acei 
ani, istoria literară română în domeniul literaturii vechi stagnase. De la cursul litografiat al 
lui Ovid Densusianu (1898), de la volumele lui N. Iorga (1901, 1904), nu se mai publicase 
decit aspecte monografice, mai mult de interes filologic, de către N. Drăganu. Lipseaţi 
interesul, „şcoala"” pentru abordarea problemelor literaturii române vechi. N. Cartojan a 
luat din contemporaneitate numai aspectele creatoare, închinindu-şi timpul, viața, studiului 
unui domeniu literar deloc sau prea puţin explorat. A devenit, deci, un luptător activ într-un 
sector pentru care avea o temeinică pregătire ştiinţifică şi însuşiri temperamentale. A luptat 
ca să învingă indiferența multora şi să formeze o şcoală de cercetare literară. 

O viaţă modestă şi scurtă, o activitate intensă de istoric literar şi comparatist, care 
trebuie cunoscute mai de aproape, pentru că ele arată, o dată mai mult, că pasiunea şi 
devotamentul generează lucrul bun. 

în sînul familiei, profesorul N. Cartojan s-a bucurat de puternice resurse sufleteşti, 
ştiind să armonizeze interesele sale ştiinţifice cu ale familiei. Profesorul a antrenat în 
preocupările şi pasiunile lui ştiinţifice pe soție, pe cele două fiice (una licenţiată în filozofie, 
la Bucureşti, alta cercetătoare în domeniul istoriei literare la Paris), care au participat, 


adesea, cu abnegație, dar totdeauna cu dragoste, la activitatea lui. 
523 


Citeva orientări în acest sens sînt necesare mai înainte de a invita pe cititor la lectura 
operei lui N. Cartojan. 

Născut la 4 decembrie 1883 în satul Călugăreni- Uzunu din județul Vlaşca, N. 
Cartojan era ultimul descendent pe linie masculină (cu numele Cartojan), al unei familii 
vechi româneşti de răzeși. Studiile liceale le-a terminat în 15 02, la Liceul Sf Sava. A urmat 
cursurile Facultăţii de litere şi filozofie din Bucureşti, unde a atras atenţia profesorilor, dar 
mai ales a lui I. Bianu, N. Iorga şi Titu Maiorescu. 

Titu Maiorescu a adnotat şi a distins cu bilă albă o bună lucrare de seminar a lui 
Cartojan, care trata despre Schopenhauer. Lucrarea, prezentată la Seminarul de Istoria 
filozofiei, pe care-l conducea însuşi Titu Maiorescu, prin anii 1502— 7503, se găsea printre 
manuscrisele rămase de la Cartojan —- ne semnalează un intim al familiei |. Aceştia s-au 
întrecut a şi-l apropia în sfera preocupărilor lor, primul la Academia Română, al doilea ca 
partizan politic şi colaborator la revistele lui, al treilea, colaborator la Convorbiri literare. 

Licenţiat în 1506, ocupă, pe rind, locul de profesor de limba şi literatura română la o 
şcoală comercială din Giurgiu (1507), profesor şi director la gimnaziul „Ion Maiorescu" din 
Giurgiu (1910), la Liceul militar Mănăstirea Dealu. Luind concediu de la catedră aproape 
doi ani, adinceşte studiile de istorie literară şi de metodă la Universitatea din Berlin (1 
octombrie 1912—1 septembrie 1913, 1 noiembrie 1913— 1 februarie 1914), dar nu ne-a 
împărtăşit din această epocă decit faptul că urma cu regularitate cursul slavistului Al. 
Bruckner, autorul uneia dintre cele mai bune istorii a literaturii polone. 

Pe timpul ocupaţiei germane, pină la redeschiderea şcolilor din Giurgiu, a profesat la 
liceele Matei Basarab şi Gheorghe Lazăr din Bucureşti (1916—1918). Seminarul Central şi 
Seminarul Pedagogic Universitar „Titu Maiorescu" din Bucureşti, ca şi Școala Superioară 
de Arhivistică şi Paleografie, au avut de asemenea cinstea de a-l număra printre profesorii 
lor (1523—1930). 

în 1921 trece examenul de docenţă la specialitatea Istoria literaturii române, pe Ungă 
catedra luiloan Bianu, căruia i-a fost asistent (1921) şi apoi conferenţiar (1523) ; din 
ianuarie 1930, ocupă ca titular catedra de Istoria literaturii române vechi, rezultată din 
scindarea catedrei lui Bianu, la Facultatea de litere şi filozofie din Bucureşti. 

Cunoscător al realităților noastre didactice, pentru că trecuse rind pe rind toate 
treptele învățămîntului, N. Cartojan a primit diferite însărcinări oficiale, menite a da şcolii 
româneşti directive sănătoase. Astfel, a fost numit membru în comisia pentru cercetarea 
manualelor didactice (ianuarie 1523, reînnoit în decembrie 1925); preşedintele Comisiei 
pentru cercetarea manualelor de limba română (octombrie 1925); membru în Consiliul 
permanent al Ministerului Educaţiei Naţionale (februarie 1931), director al învățămîntului 
Superior (1 septembrie 1939) şi preşedinte al Consiliului permanent (martie 1941). 

în toate aceste însărcinări pline de răspundere, Cartojan şi-a făcut datoria cu rîvnă şi 
pricepere, încit Ministerul Educaţiei Naţionale i-a adresat mulțumiri în mod oficial. 

! N. Condeescu, în Universul literar, 54 (1945), nr. 8, 11 mart., p. 6. 

Meritele ştiinţifice ale profesorului Cartojan au fost apreciate, mai întîi, în 
străinătate, pentru că studiile lui se opreaţi la opere literare care făcuseră ocolul lumii 
întregi, mai înainte de a ajunge în literatura noastră. Dintre instituţiile ştiinţifice din țară, 
Academia Română — şi anume loan Bianu a fost acela care l-a încurajat mai întii şi i-a 
stimulat munca de cercetări în domeniul literaturii naţionale. Funcţionar la Biblioteca 
Academiei Române (1906), este numit membru corespondent al secției literare, la propunerea 
lui loan Bianu {Academia Română, Anale, t. 49, 1928—1929, p. 246, şedinţa din 1 iunie 
1929) şi membru activ la 26 mai 1941 (Academia Română, Anale, t. 61, 1940—m 1941, p. 
157, 159 şi 170—174), pe baza unui amănunțit raport alcătuit de profesorul Șt. Ciobanu. 
Această distincţie a fost scumpă lui N. Cartojan, care a trecut cu indiferență peste vanitățile 
vieţii! Tot gîndul lui, în ultimul timp, nu era decit „de a trece peste vicisitudinile vieții, pentru 
a putea continua cu puteri noi munca de cercetări pe tărimul literaturii noastre vechi” (Acad. 
Rom., Anale, t. 50, 1929—1930, p. 19). Şi tot acest avint, recunoaşte el singur, venea dintr- 
un „puternic imbold' oferit de Academie, prin recunoaşterea meritelor lui. Vorbeşte în 
această mărturisire conştiinţa urni elite intelectuale rar întilnite, pentru că, într-adevăr, la 
Cartojan, această mărturisire n-a rămas o simplă figură oratorică; din 1929, cînd mulțumea 
Academiei Române pentru cinstea de a-lfi ales membru corespondent şi pînă a căzut bolnav 
(5 decembrie 1944), fiecare treaptă din evoluția activităţii lui se realiza prin transportări 
obositoare la biblioteci diferite, cercetări minuţioase, care-i măcinau organismul. 

Activitatea lui Cartojan în sînul Academiei Române a constat, între altele, din patru 
monografii temeinice, publicate (vezi mai jos Bibliografia A, nr. 12, 13, 22, 88), deci 
cunoscute—şi dintr-o comunicare citită la 4 februarie 1944, neterminată şi nepublicată: 
Introducerea limbii române în biserică {al cărei manuscris este la familie). 

în această comunicare, Cartojan dezvoltă un punct de vedere nou, privind înlocuirea 
limbii slavone cu cea română, în vechile cărţi bisericeşti. Părerea lui este că traducerea 
vechilor cărți slave şi greceşti în româneşte implică o problemă şi de ordin muzical. Dacă 
unele părți din aceste cărţi, destinate citirii, puteau fi traduse uşor, altele, în schimb, 
destinate cîntării (imnurile în genere, conda-cele, troparele, icoasele, irmoasele etc.) nu 
puteau fi redate în româneşte aşa de uşor, din cauza ritmului versificaţiei (în cărţile greceşti, 
aceste imnuri Sînt în versuri) şi din cauza necesităților cerute de glasurile melodiei 
bisericeşti. De aceea, introducerea completă a limbii româneşti în biserică trebuie mutată din 
primele decenii ale secolului al XVIII-lea (teoria lui loan Bianu) ceva mai tirziu, între anii 
1776—1780, cînd mitropolitul Grigorie transpune în româneşte şi cîntările, în Mineele 
tipărite de Chesarie şi Filaret, episcopii Rimnicului. Această teorie interesantă, din nefericire 
numai schițată în comunicarea neterminată a lui Cartojan, este îndreptăţită şi confirmată, 
după cum am arătat si cu alt prilej !, de înseşi documentele vremii. 

într-adevăr, în Psaltirea tipărită la Tirgovişte, în 1710, de Antim Ivireanu găsim 
următorul pasaj foarte elocvent: „, înadinsu am pus aceşti doi psalmi [134 şi 135] sloveneşte, 
pentru darea îndemina cîntării'”. 

! Joan Bianu şi Dan Simonescu, Bibliografia românească veche, 1508—1830. Tomul 
IV. Adăugiri şi îndreptări, Buc, 1944, p. XI. 

2 Ibidem, p. 37-38, nr. 46. 

Viaţa şi atitudinea lui Cartojan oferă o admirabilă lecţie de modestie pentru că, afară 
de familie !, mă întreb cine a ştiut că, mai înainte ca instituţiile similare din țară să-i fi 
recunoscut meritele, Academia de studii medievale din S.U.A. l-a chemat ca membru al ei la 
29 ianuarie 192i7. Profesorul N. Cartojan s-a bucurat de onorurile şi recunoaşterea 
competenţei ce-i venea din străinătate, chemat fiind ca membru în Commission internaţionale 
d' Histoire litteraire moderne din Paris (1934), în care calitate a colaborat la Repertoire 
chronologique des litteratures modernes, publicat sub direcția lui Paul van Tieghem !Paris, 
1935). El participa activ la diferite congrese internaţionale, la Praga, al filologilor slavi 
(1929), la Bucureşti, al istoricilor (1935), la Bucureşti (1936) şi la Zilrich (1938) al secției 
„d' histoire litteraire" pe Ungă Congresul <,,des sciences historiques"; la toate a ţinut 
comunicări referitoare la cărţile populare (vezi mai jos Bibliografia, nr. 19, 27) şi una 
publicată în foi volante: L' humanisme dans les pays roumains, finută la Bucureşti, la 
Congresul internaţional al istoricilor (1935). 

Nu mai puţină satisfacție a simțit N. Cartojan cînd a fost numit „Doctor honoris 
causa" al Universităţii din Padova (mai 1942) 5. în această alegere, Universitatea padovană 
a văzut, cred, în persoana lui şi pe linia tradiției, pe urmaşul umanistului de la sfirşitul 
secolului al XVII-lea, stolnicul Const. Cantacuzino, student român la Padova. Cert este că N. 
Cartojan, cu un an mai tirziu (mai 1943), fiind însărcinat de Academia Română, a depus un 
bust al Stolnicului în aula Universităţii din Padova i, s-a simţit obligat să evoce figura şi 
însemnătatea culturală, istorică şi literară a Stolnicului într-o frumoasă plachetă, scrisă în 
colaborare cu profesorul Ramiro Ortiz: Un grande erudito romeno a Padova: Lo „stolnic" 
Cantacuzino (Bucarest, 194.3). Această lucrare, bogată în fapte precise, nu a putut fi 
completată decit în zilele noastre, prin descoperirea însăşi a catalogului bibliotecii 
Stolnicului şi prin editarea lui, urmată de prețioase ştiri complementare 5. 

Profesorul Cartojan era convins că un universitar trebuie să-şi primenească des 
cunoştinţele ştiinţifice, adăpindu-se direct din sursele cele mai autorizate şi mai recent 
descoperite. Pasionat de carte şi biblioteci, lucra în ultimul timp aproape în fiecare an în 
marile biblioteci ale Occidentuluj.. Aprecia prietenia pe care savanții lumii i-o arătau şi 
întreținea o frecventă corespondenţă cu ei — el care găsea cu atita greutate clipele libere. 
De aceea, amintirile scrise de Cartojan despre bătrinul savant Moses Gaster arătau înalta 
consideraţie ce acorda ştiinţei, pentru împlinirea căreia cei devotați îşi sacrificau sănătatea € 
sau interesele 

! N. Condeescu, încă un cuvint despre A'. Cartojan, în Universul literar, nr. 6, din 25 
februarie 1945, p. 11. 

2 „The Medieval Academy of America, T-ehman Hali, Cambridge Massachusetts" din 
Harvard. Cartojan primea regulat Speculum, revista acestei Academii, apărută întîi în 1926. 

3 Analele Academiei Române, Dezbaterile, Tomul 63, 1942— 1943, p. 4 — 5. 

+ Raportul Secretarului general despre lucrările Academiei Române din 1943—1945, 
Bucureşti, 1945, p. 34-35. 

5 Corneliu Dima-Drăgan, Biblioteca unui umanist român: Constantin Cantacuzino 
Stolnicul, Bucureşti, 1967, XV, 406 p. (prefața lui V. Cândea şi studiul lui Dima-Drăgan sînt 
scrise în româneşte, englezeşte, franțuzeşte şi ruseşte). 

* în aceste amintiri, N. Cartojan face aluzii la însuşi cazul lui M. Gaster, care, la bătri- 
neţe şi din cauza muncii intense şi-a pierdut vederea, dar, aşa bolnav, continua să scrie despre 
literatura românească veche dictînd secretarului său. 

personale. Dar în aceleaşi amintiri găsim exprimată şi admirația unui pasionat 
cercetător pentru înlesnirile ce ţi le aduce organizarea muncii ştiinţifice: „Mi-am ales 
pensiunea la Londra în apropiere de British Museum şi îmi petreceam vremea în vasta sală 
rotundă a bibliotecii. Eram încintat de confortul pentru munca ştiinţifică: băncile secţionate 
pe specialități; la capătul fiecărui rînd de bănci, o mică bibliotecă uzuală cu cărțile strict 
necesare specialităţii; la rindul său, fiecare loc de cititor înzestrat cu toc şi cerneală şi cu un 
tampon cu sugativă, de plumb masiv, legat de bancă cu un lănţişor. Dar mai interesante 
pentru mine erau cataloagele mari, in folio, care îți dădeau în litere de tipar, alături de 
operele scriitorilor, şi recenziile, ori polemicele pe care le iscaseră. !" 

N. Cartojan trăia problemele ştiinţifice, avea un mare respect pentru ştiinţă şi pentru 
cei care o slujeau, dar totodată era un om rezonabil, care alterna munca de birou cu orele de 
odihnă; era un om de relaţii şi el nu s-a izolat niciodată de societatea contemporană din care 
a reținut numai lucrurile pozitive. Biroul lui de lucru a fost cald şi primitor pentru multă 
lume, de la savanții încercați, pînă la studenții începători în Studii ştiinţifice. Profesorul N. 
Cartojan n-a fost însă numai un savant mare şi lucid, un profesor şi pedagog excelent, o 
minte clară şi bogată, el a fost un soț şi un părinte foarte bun, un om deschis şi iubitor de 
societate, deosebit de atent şi prevenitor cu toată lumea; nu un savant uscat, ci un om în toată 
puterea cuvîntului, devotat ştiinţei şi meseriei, ca şi familiei. Exprima dragostea de viaţă, ştia 
să aprecieze o companie plăcută şi chiar veselă, să se bucure de o glumă şi chiar să participe 
la bucuriile celor tineri ?. 

N. Cartojan a început a se face cunoscut ca un bun profesor, mai întii de liceu şi apoi 
la Universitate. Considera catedra ca un sanctuar şi nu înţelegea a se înfăţişa aici decit ca să 
oficieze ceva solemn. în primii ani, fiind conferențiar, îşi citea prelegerile, dar repede 
ajunsese la o perfectă oratorie academică, clară şi metodică în expunerea celor mai 
încurcate teorii şi lecţiile lui erau fermecătoare prin stilul natural şi colorat. 

Cea mai mare parte din activitatea lui ştiinţifică a pornit de la catedră, unde 
împărtăşea, cu rezervă sau cu certitudine, descoperirile lui de texte vechi. Transformate, 
amplificate, adincite în argumentare şi în aparatul ştiinţific necesar, aceste prelegeri 
universitare deveneau, rînd pe rînd, monografii temeinice, tipărite, şi, în sfirşit, sintezele atit 
de frumos scrise, pe cit de adincite — în părţile lor componente — asupra cărţilor populare 
şi asupra evoluţiei literaturii române vechi. 

Deşi cronologiceşte ultimul lui curs are titlul Epoca fanarioţilor, totuşi, sub acest titlu, 
profesorul Cartojan a tratat mai mult romanul popular răspîndit la noi în secolul al XVIII-lea 
şi mai puțin celelalte domenii literare, istoric şi religios. în mai multe rînduri a anunțat 
studenților un curs despre Dimitrie Cantemir, pe care însă nu l-a ținut niciodată. 

! N. Cartojan, Amintiri despre Gaster, în volumul Anton Pann, „Povestea vorbii”, ed. 
a Ii-a. Cu introducere de dr. M. Gaster, Craiova, Ed. Scrisul românesc, f.a., p. 16 (colecţia 
„Clasicii români comentaţi”). 

> Amintirile membrilor familiei, ale mele personale din excursiile la care participa 
scot în evidență latura umană a personalității lui Cartojan, atît de bine prinsă, dealtfel, şi de 
Ion Zamfirescu în articolul său publicat în Ramuri, V (15 iulie 1968), nr. 7, p. 10 şi 23. 

în ultimii ani ai vieţii, Cartojan a consacrat mult timp Studiului vieţii şi operei lui 
Dimitrie Cantemir. Intenţiona să-i închine un curs de un an şcolar întreg. A început cu o serie 
de lucrări de seminar, dictînd studenţilor temele şi titlurile subiectelor. Pleca de la lectura şi 
analiza fundată a operelor. Stimula pe studenți să facă eforturi spre descoperirea de idei şi 
teme noi; îi îndemna să aducă în lucrările lor contribuţii personale. După lectura lucrării, 
discuţiile se desfăşurau dirijate cu tact de pedagog. Orice intervenţie a lui Cartojan consti- 
tuia o îndrumare metodică, o învățătură nouă de laborator ştiinţific, un cîştig în experiența 
de lucru a studenţilor. Pentru seminarul D. Cantemir a dat lucrări de interpretare, dublate de 
materiale pe fişe; la lucrarea Elemente folclorice şi etnografice în „Descrierea Moldovei" a 
dat o bogată bibliografie de lucrări folclorice şi etnografice din care studenții trebuiau să 
rezume, pe fişe, tema, motivul sau fapta care prezenta identități, similitudini sau diferențieri, 
între ce era pe vremea lui Cantemir şi ce era viu şi actual încă în viața folclorică şi 
etnografia poporului. 

Procedeul acesta l-a aplicat cu rezultate mai fericite în lucrările de seminar dedicate 
cărților populare şi ecourilor lor, prin popularizare, în creația literară orală şi cultă. Un 
intim al familiei spune că în vara anului 1944, la Pucioasa; unde lucra în lunile toride, a 
recitit critic operele lui Cantemir şi literatura despre el: ,, Citeva din cele mai cu autoritate îl 
nemulțumeau totuşi prin insuficiența informaţiilor asupra formării intelectuale a viitorului 
domn moldovean. Simţea că mediul levantin din Istambul i-a transmis mult mai multe adieri 
occidentale decit se bănuieşte şi se interesa de stilul preţios francez din secolul al X. VII-lea, 
în care vedem unul din modelele incilcirilor cantemireşti. !" 

Pe de altă parte, ne-a comunicat, o dată că dacă ar mai putea studia în Italia 
(Veneţia) o vară, ar putea preciza multe surse latino-italiene ale pregătirii filozofice şi 
literare a lui Cantemir (se referea, în special, la Logică). 

Nicolae Cartojan a fost primul profesor de literatură română veche, creatorul acestei 
specialități, şi n-a încetat o clipă de a-i asigura o dezvoltare cit mai ştiinţifică şi cît mai 
organică în evoluția studiilor istorico-literare române. 

în urma a numeroase cercetări făcute în bibliotecile Occidentului şi în aceea a 
Academiei Române, profesorul Cartojan ajunsese la convingerea că au existat între- 
literatura română veche şi literaturile medievale ale Occidentului, mai ales ale popoarelor 
romanice, numeroase raporturi culturale şi literare. Minuţioasele lui cursuri şi seminarii cu 
studenții dezvoltau adesea acest nou punct de vedere. 

Pe de altă parte, însă, dindu-şi seama de influența bizantino-slavă exercitată asupra 
produselor culturale şi literare române, profesorul Cartajon îşi consolida catedra cu toate 
mijloacele posibile şi, în H38, obţine înființarea unui lectorat de limbă neo-grecească, pe 
lingă catedra sa. Pregăteşte apoi asistenţi pentru limba polonă, pentru limba cehă şi pentru 
vechea bulgară, dorind a studia literatura noastră veche în legăturile ei fireşti, impuse de 
vecinătatea cu popoarele slavice înconjurătoare. Pe discipolii lui mai devotați i-a trimis, pe 
unul (Emil Turdeanu) la Sofia şi la Paris (H33, H35), pe altul (Dan Simonescu) la Atena 
(1934), pe al treilea (I. C. Chiţimia) la Varşovia (H37—1940) şi în Italia (1934, 1939), pe 
Ion Cazan la Praga (1938), ca să studieze contactele literaturii române 

! N. Condeescu, în Universul literar, 54 (1954), nr. 8, p. 6. 

medievale cu literaturile popoarelor vecine. Discipolii lui l-au iubit, l-au stimat și-i- 
au ascultat cuvintul. Cina, în K34, a publicat primul volum din Cercetări literare, s-a văzut ce 
înseamnă un profesor bun şi un pedagog de elită. Contribuţia elevilor lui la cele 5 volume din 
Cercetări literare, statornică la unii (Emil Turdeanu), sporadică la alţii (I.C. Chiţimia, Dan 
Simonescu, I. Cazan, A. Camariano, Al. Ciorănescu) avea valoarea unui omagiu al elevilor 
adus profesorului lor. 

Dar moartea la numai 61 de ani a curmat realizarea totală a planului vast, conceput 
de ilustrul profesor. . a- > 

Noi, discipolii săi, din contactul pe care l-am avut cu. erudiția sa, am admirat. 
întotdeauna concepția sa de lucru, care, în esenţă, era aceasta: trebuința, de a aduce ceva 
nou este condiția care justifică apariția unui studiu; înfăţişarea metodică a subiectului; 
claritate şi precizie in expunerea faptelor; căldură şi frumusețe stilistică în prezentarea 
analizelor literare. Ca studenţi, urmăream cu interes ecoid pe care-l trezeau studiile 
maestrului nostru în străinătate şi cu satisfacție, constatam că savanți şi specialişti ca Henri 
Gregoire, Mărio Roques, Giulio Bertoni, Carlo Tagliavini, Mărio Ruffini, Mihail Lascaris, N. 
Svoronos, Costas Kerofilas, Stylpon Kyriakidis şi alții se uneau în a recunoaşte profesorului 
Cartojan titlul de comparatist şi medievist emerit sau de. autor al unor lucrări care cer 
sforțări supraumane (Kostas Kerofilas: „I a fallu donc un travail surhumain”). 

Pe atunci în universități nu se preda Literatura universală, iar studiile comparatiste şi- 
au făcut la noi apariția prin lecţiile lui Cartojan, în care profesorul prezenta difuzarea 
temelor şi motivelor din cărțile populare în literaturile lumii,, dar în special în literaturile 
sud-estului european. Problema, atit de. actuală.azi, a relaţiilor Est-Vest pe plan literar 
medievistic, Cartojan a înfăţişat-o pentru prima dată la noi,. în lumea tineretului universitar. 
De aceea, un fost student al lui subliniază cu satisfacție metoda nouă de cercetare a profe- 
sorului care ataşa pe studioşi de medievistica literară: „Studiul amănunțit, amplu şi mai, ales 
comparativ lipseşte. Profesorul Cartojan se orientează spre. o direcţie nouă. 1!" 
m. m. pl 

Ca rezultat al acestor înclinații temperamentale, de organizator şi îndrumător, stau 
cele cinci volume? din Cercetări literare, buletinul Seminarului lui, pline cu studii serioase ale 
elevilor îndrumați de el, apreciate atit de bine, nu numai în țară, dar mai ales peste hotare ?. 

în aceeaşi categorie situăm şi colecția: Texte de literatură veche românească, îngrijită 
de el, la care a cerut concursul foştilor lui elevi {Dan Simonescu şi I.C. Chiţimia), cit şi 
colegilor de la Facultate (prof. Al. Rosetti). Simţind acut lipsa textelor de literatură veche 
românească utile învățămîntului universitar, el a luat inițiativa editării, în transcriere cu 
litere latine şi în copii fotografice, a celor mai însemnate monumente de veche limbă şi 
literatură românească (v. Bibliografia, nr. 117—120). 

! Ioan M. Negreanu, Cronici literare, Craiova, 1938,p. 180. 

2 Pornise tipărirea şi a voi. al VI-lea, din care a apărut numai extrasul Emil Turdeanu, 
Opera Patriarhului Eftimie al  Tirnovei (1375—1393) în literatura slavo-romănă, 
Bucureşti, 

1946, 29 pag. +9 planşe. 

3 Vezi Deutsche Literatur Zeitung, organul Academiei din Berlin.: Heft 39/40, 29 
sept. 1940, p. 902-906. ; E 

Urcat pe treptele cele mai înalte ale învățămîntului superior, Cartojan n-a stat 
departe nici de nevoile învățămîntului secundar, căruia i-a închinat o bună parte din 
activitatea lui, lucrind foarte bune manuale didactice, superioare multora din acea vreme, 
prin sistematica expunere a gramaticii, prin observaţiile literare şi explicaţiile istorice ce 
însoțesc bucăţile de lectură (v. Bibliografia, nr. 85—09). 

însă cel mai frumos dar făcut de Cartojan învățămîntului de cultură generală, pentru 
limba şi literatura naţională, este bogata colecție „Clasicii români comentaţi, editată de 
„Societatea Scrisul Românesc” din Craiova. De la vechile şi îngrijitele ediţii Minerva, de 
mult epuizate, literatura clasicilor intrase pe mina citorva edituri care urmăreau scopuri pur 
comerciale. Asemenea edituri trimeteau ultima ediţie găsită în comerț lucrătorilor tipografi 
pentru a o culege; în tipografie, corecturile se făceau de către funcționari. Lipsa specialiş- 
tilor şi a unor îndrumători ai culturii literare şi ai lecturii particulare era evidentă. Carenţa 
Chiar a unor principii şi criterii etice, în ce priveşte alegerea bucăților—toate acestea erau 
defecte constatate la fiecare pas în ediţiile ce se puneau în miinile tineretului nostru şcolar. 
Greşelpde tipar, omisiuni de text, deformări de cuvinte se strecurau şi se adăugau de la o 
ediție la alta, micşorind din valoarea lor ştiinţifică !, în asemenea împrejurări, N. Cartojan 
întemeiază, în 1930, numita colecţie, în care au fost editaţi 29 scriitori români, cu 51 opere, 
dintre cele mai însemnate, plus două volume cu fragmente din cronicarii şi istoricii români 
din Transilvania şi un volum cu poezii popidare de la românii din Valea Timocului. 

Concepute în spirit ştiinţific exigent, tu ample studii introductive, cu notițe, comentarii 
şi ilustrații artistice şi documentare, aceste ediţii, bazate pe tdtima redacţie publicată de 
autorul însuşi, au devenit în anii dintre cele două războaie un instrument de strictă necesitate 
în orientarea lecturii literare a tineretului, valoarea ştiinţifică şi educativă a colecției a fost 
recunoscută unanim. Deşi editura n-a putut răsplăti cum ar fi trebuit munca aleasă a 
colaboratorilor, totuşi, aceştia, cei mai mulți profesori universitari, au nesocotit preocupările 
materiale şi s-au strîns cu încredere în jurul lui N. Cartojan, ajutindu-l la marea operă. El 
însuşi a editat aci o parte din basmele lui P. Ispirescu, din operele literare ale lui M. 
Kogălniceanu şi poeziile lui Th. Șerbănescu. 

Cercetătorul atent şi inițiat al Bibhografiei operelor lui N. Cartojan va vedea, el 
singur, că pasiunea pentru Studiile de istorie literară a manifestat-o încă din li 07, cînd era 
funcționar la secția manuscriselor din Biblioteca Academiei Române. Acest tezaur de 
material inedit, referitor la istoria culturii noastre-, a trezit pasiunea de studiu în sufletele 
mai multor cercetători români ca, Ilarie Chendi, Vasile Pârvan, N. Zaharia, Al. T. 
Dumitrescu, Perpessicius ş.a. A început cu cercetări amănunțite asupra literaturii noastre 
moderne şi era un cunoscător fără egal al epocii 1840—1855, de care s-a ocupat pînă în 
ultimul moment al vieţii, cu un interes nemicşorat. Cartojan poseda în acelaşi timp darul 

! Vezi broşura Scrisul românesc. Presa şi revistele literare despre Clasicii români 
comentaţi... Craiova (1938) şi supărătoarele deformări de text din ediţiile operelor lui C. 
Negruzzi, în Costache Negruzzi, Păcatele tinerelelor, ed. comentată de V. Ghiacioiu, 
Craiova, 1937, p. I —VII. 

amănuntului migălos, dar şi viziunea larg sintetică şi concluzivă. Aproape fiecare 
cercetare a lui este, ca metodă, întruparea acestui dublu procedeu de a privi şi trata 
problemele. La început l-au interesat revistele care au dat directive, care au determinat 
curente în renașterea şi evoluţia literaturii naţionale. Sînt modele de monografii în materie 
studiile despre Propăşirea, România literară, cea din 1851, Alăuta românească şi Arhiva 
românească. Temeinicia şi noutatea lor veneau din convingerea îndreptăţită a autorului că de 
un deosebit interes este să ştim ecoul pe care l-au avut marile idei în lumea contemporanilor. 
De aceea, două surse au început a fi folosite în istoriografia noastră literară de atunci: actele 
cenzurii şi corespondenţa dintre scriitori. Din aceleaşi preocupări au ieşit numeroasele lui 
articole asupra lui M. Kogălniceanu, pentru opera căruia avea multă admiraţie şi despre 
care intenţiona să mai scrie 2—3 capitole, pentru a încheia şi publica, cred, cea mai bună 
monografie ce am fi avut în acea etapă a istoriei literaturii remâneşti moderne. 

în 1910, publică prima lui lucrare de literatură veche românească, Alexandria, dar 
abia din 1922 (Alexandria. Noi contribuţii) interesul lui Cărtojan începe să se concentreze 
exclusiv asupra acestei specialităţi, pe care a studiat-o cu răbdare, perseverenţă, în sursele ei 
directe {manuscrisele vechi), pînă la sfir-şitul zilelor lui. Uneori simțea nevoie să revie 
asupra problemelor puse. Astfel, dacă în 1910 Alexandria a fost studiată în contextul 
românesc, în 1922 revine asupra acestei cărţi populare, pentru a studia limba veche a 
textului şi pentru a stabili filiația manuscriselor româneşti, reuşind, prin această critică 
textuală, să precizeze versiunea sirbească din care coboară prototipul românesc. 

Una după alta, urmează monografiile: Avgar în literatura românească, Legendele 
Troadei, Fiore di virtu, Rujdeniţa, Poema cretană, Erotocritul, care aveau să-l facă apreciat şi 
bine cunoscut în lumea comparatiştilor medievişti din ţară şi străinătate. 

Punctul nou de vedere al lui Cărtojan este de a arăta că românii n-au rămas, în 
cursul veacurilor, complet izolaţi de marile ţări occidentale neo-latine şi că, cel puţin în 
domeniul literar, legendele şi povestirile care au încălzit imaginația apusenilor au ajuns, prin 
intermediare slave şi neogreceşti, pînă la noi, contribuind la formarea gustului nostru literar 
şi la formarea limbii literare române. Franţa ne-a trimis romanele ei medievale Roman de 
Troie, Pierre de Provence et la belle Maguellone (în româneşte Imberie şi Margarona) şi Paris 
et Vienne (în româneşte Erotocritul). Italia ne-a transmis Fiore di virtu (Floarea darurilor), Le 
sottilissime astuzie di Bertoldo şi Le piacevoli e ridicole sempli-cita di Bertoldino. Literatura 
spaniolă ajunge şi ea a ne fi cunoscută în epoca veche, prin două opere celebre: Marco 
Aurelio con el Relox de Principes (în româneşte Ceasornicul Domnilor) şi El Criticon (Critil 
şi Andronius). 

Pe de altă parte, cărțile populare fiind bunul comun şi al literaturilor slavice, al celei 
bizantine şi neo-greceşti, studiile lui Cărtojan cuprind bogate informaţii şi din cimpul 
literaturilor popoarelor din Sud-Estul Europei. Aşa se explică de ce lucrările lui Cărtojan au 
fost bine primite în țările balcanice ; una din ele, si anume Erotocritul, a fost chiar tradusă în 
grecește sub titlul: 

! Chiar aşa, neterminată, această monografie ar merita să fie publicată într-un volum 
unitar, care ar cuprinde cam 22 capitole esențiale. 

Ot 'âlize£(; Kut 'zmrsorc, itT\ysq xou 'EpcoTOKpitou (Izvoarele directe şi indirecte ale; 
Erotocritului) şi publicată în revista To Nsov Kpâxog (v. Bibliografia, nr. 25). 
ad 

Stăpîn pe amănunte, putea ajunge la perspectiva largă sintetică. în H29 şi 1938 apar 
cele două volume Cărțile populare în literatura românească, intrate în perioada slavonismului 
(voi. I) şi în perioada grecismului (voi II). Aceste volume constituiau opera de încoronare a 
activității de istoric literar a lui Cartojan. -. 
> 

' Greutatea cea mai mare pentru alcătuirea lor a fost faptul că nu se găseau 
monografii pentru toate textele populare care au circulat la noi. Multe din texte au fost 
descoperite şi identificate de Gartojan, printre manuscrisele Bibliotecii Academiei, pentru 
prima dată, cu prilejul acelor sinteze. De aceea, .contribuția lor este prea mare şi greu de 
arătat în cadrul unui spaţiu restrins; totuşi voi evidenția însemnătatea acestor sinteze din 
punctul de vedere al problemelor noi pe care le ridică. 

Aşa, de pildă, iconografia trv arta şi meşteşugul zugrăvirii icoanelor în biserică —m 
este pusă într-o lumină cu totul nouă. Se constată că după apariția studiilor lui Cartojan, 
pentru înțelegerea picturii vechi bisericeşti nu este destul să ai pregătire artistică şi cultura 
teologică necesară, dar trebuie să cunoşti bine legendele populare, apocrife. care au circulat 
în manuscrise în epoca veche a literaturii româneşti. Ele aii exercitat o mare înriurire asupra 
mentalităţii zugravilor, din mîinile cărora au ieşit scene zugrăvite, inspirate din Legenda lui 
Avgar (voi. II, p. 13b,), din Esopia (voi. II, p. 266), din Legenda Proclei şi a viței de vie (voi. 
II, p- 94) sau din pseudo-evanghelia lui Nicodim (voi. II, p.'78"79) etc..(v. şi Bibliografia, A, 
nr. 8, 9, 26, 56). 

într-o vreme cînd comparatiştii îşi mărgineau subiectele studiilor lor numai la 
literatura cultă a marilor scriitori, Gaston Paris le-a arătat greşeala ce o făceau de a nu-şi fi 
extins cercetările şi în domeniul poveştilor, legendelor şi romanelor populare |. Sintezele lui 
Cartojan ilustrează în modul cel mai convingător teoria învățatului romanist şi medievist 
francez. El ne arată motive de origină veche orientală (din Sindipa şi Halima) sau de origină 
talmudică (legendele apocrife ale Vechiului Testament), trecînd în folclorul occidental şi, în 
folclorul nostru. 

De cărţile populare s-au mai ocupat la noi B. P. Hasdeu (1879) şi Moses Gaster 
(1883). Hasdeu s-a restrins la un număr foarte mic de texte, la acelea transmise în cunoscutul 
Codice Sturdzanus. M, Gaster a mărit numărul textelor studiate, dar cele vreo 69 
manuscripte* de care dispunea în 1883 erau cu totul insuficiente pentru a trage concluzii cu 
privire la filiația textelor şi la vechimea lor în literatura românească. Dovada au făcut-o 
sintezele lui Cartojan, care a descoperit pentru fiecare text în parte o versiune cu 60—120 de 
ani anterioară. Pe de altă parte, în timp ce prezentările lui Hasdeu şi Gaster erau studii 
izolate şi independente de evoluţia întregii noastre literaturi, sinteza profesorului Cartojan 

1 Annales internationales d'histoire. Congres de Paris, 1900, 6-e section: Histoire 
comparee des Htteratures, Paris, 1901, p. 39 —41. 

> Dintre acestea, opt i le împrumutase poetul M. Eminescu. Vezi M. Gaster, 
Literatura populară română, Bucureşti, 1883, p. 577—579, nr, 9, 21, 40, 41, 47, 50, 51, 52. 
Alexandru Elian, Eminescu şi vechiul scris românesc, în Studii şi cercetări de bibliologie. | 
(1955), p. 129— 160. 

este prima lucrare care încadrează literatura populară scrisa în dezvoltarea firească a 
literaturii româneşti. Această încadrare nu o puteau face istoriile literare româneşti, decit 
pentru textele datate: Alexandria (1620) şi Varlaam şi loasaf (circa 1640). 

Pînă la Cartojan, nici o clasificare a textelor după conţinut nu. s-a făcut în mod 
rațional şi nici nu se putea face, pentru că el a descoperit texte şi legende noi. Apoi, alte texte 
se cunoşteau mai mult din titluri, căci nimeni nu descifrase conţinutul lor din multele 
manuscripte vechi ale Academiei Române, pentru a le identifica. 

Opera de maturitate a lui Cartojan o constituie cele trei volume din Istoria literaturii 
române vechi, care se reeditează acum revizuită şi completată sub raportul informaţiei 
bibliografice. Ele cuprind desfăşurarea literaturii noastre de la origini şi pînă la epoca lui D. 
Cantemir, ultimul scriitor studiat fiind stolnicul Constantin Cantacuzino. 

De la prima înfăţişare, volumele lui Cartojan ne aduc în minte marile opere asupra 
literaturii franceze alcătuite de învățații Gustave Lanson sau Joseph Bedier şi Paul Hazard. 
Ca şi la acestea, formatul este in folio, puțin practic ca volum de bibliotecă, dar propriu 
operelor de mare întindere şi cu reproduceri fotografice de lux. Noutatea acestei sinteze nu 
stă în date, fireşte în bună parte cunoscute, ci în planul ei comparativ, urmărindu-se evoluția 
noastră literară în comparaţie cu evoluţia literaturilor romanice, de o parte, şi cu apropierea 
literaturii noastre de fondul de cultură bizantino-slav de altă parte. Ca metodă, sinteza lui 
Cartojan se deosebeşte de celelalte similare, prin precizarea izvoarelor la operele traduse în 
româneşte. El a reuşit, apoi, să reîmprospăteze materialul, printr-o pătrundere directă a 
textelor şi prin folosirea ultimelor publicaţii de specialitate. Separă elementele de erudiție, 
puse în bibliografia de la sfirşitul fiecărui capitol, de partea de analiză literară şi istorică, pe 
care o face stăruind mai mult asupra însuşirilor artistice ale operelor. Pune amănuntele în 
cadrul unei idei generale, pentru a le da viaţă, cum, de pildă, în analiza cronicilor,. cînd vrea 
să dovedească spiritul părtinitor al autorilor. v.n A 

Un merit deosebit este (după cum am arătat) acela de a fi încorporat literatura 
populară beletristică în evoluţia firească a literaturii româneşti. Această încorporare a fost 
făcută şi pînă la el, de M. Gaster, în a lui Geschichte der rumânischen Litteratur!, dar numii 
bibliografic şi descriptiv, în timp ce in. sinteza lui Cartojan ea divine o realitate vie şi 
organică, prin constatarea urmelor ce aceste lecturi au lăsat în sufletul cărturarilor de pe 
vremuri, prin constatarea a ceea ce mai trăieşte în sufletul scriitorilor moderni (cazul lui I. II. 
Rădulescu, Al. Macedonski, lon Pillat, M. Sadoveanu ş.a.) şi prin adincirea multor caractere 
particulare ale cărților populare. e.. me 

Prezentarea unui scriitor Cartojan o face după următorul plan metodic încredințat de 
interferența societate-spiritualitate în materie şi de literatură, socotea că cele mai adinei 
sentimente şi gindiri umane Sint determinate nu numai de natura eului însuşi, dar şi de 
societatea în care s-au născut autorii, de timpul în care au trăit, precum şi alte cauze 
neprevăzute care joacă un rol nu mai puțin important. Este o încadrare în istorie, metodă 
aplicată atunci în istoria literară mondială, care a precedat aplicarea concepţiei materialist- 
istorice şi a metodei 

! Publicată în Grundriss der romanischen Philologie, II, 1898, al lui Grober. 

dialectice din ştiinţa actuală a literaturii. în biografiile ce face scriitorilor, Car-tojan 
urmăreşte condiţiile lor ancestrale, factorii sociali şi culturali care au contribuit la 
dezvoltarea individualității scriitorului. 

După biografia astfel înţeleasă, trece la analiza operei. Aceasta, niciodată n-a fost 
socotită de el ca aparținind numai trecutului, dar şi prezentului şi viitorului. Operele literare 
sînt veşnic vii prin formele nepieritoare ale artei cuvîntului, mereu dotate cu proprietăţi 
active în ce priveşte exercitarea imaginaţiei; mereu provocatoare de evocări sentimentale şi 
de emoții estetice. Analizele care urmează, fie dintr-o cronică, fie dintr-o cazanie a lui Antim 
Ivireanu, fie dintr-un roman popular, scot în evidenţă sentimentul fundamental al scriitorului, 
arta unui portret, farmecul exprimării arhaice sau grația naivă a unor legende pioase ; într- 
un cuvint, Cartojan ajunge prin aceste analize să descopere sensul adînc omenesc al 
manifestărilor culturale şi literare vechi. Dotat cu mult gust şi cu receptivitate literară, 
Cartojan încheie prezentarea scriitorului cu analiza elementelor de formă ale operelor, ceea 
ce numeşte el „limba şi stilul” scriitorului. Este, deci, un plan clasic, lansonian, în această 
prezentare, dar, mai mult decit în caracterizările reci ale lui Lanson, cele ale lui Cartojan 
încălzesc, transmit viața însăşi a textelor, iar simpatia cercetătorului pentru operă ne este 
comunicată în mod natural, într-o formă limpede şi simplă, care farmecă. 

Reluiînd discuția să amintim că un cercetător reproşa că „în marile controverse, N. 
Cartojan rămine precaut şi nehotărit”!. Precaut, da; nehotărit, nu ! Şi, ca să documentez 
părerea mea, va fi destul să dau un singur exemplu, foarte elocvent, pentru că el arată 
atitudinile contrare a doi cercetători, mari amindoi, N. Iorga şi N. Cartojan, în faţa aceleiaşi 
probleme: originea romanică, franceză, a baladei populare la sirbi şi la români. Mai întîi, 
lor ga discută problema originii baladei sirbeşti cu prilejul venirii misiunii universitare 
franceze în România, în anul 1919. 

în consecință, într-un memoriu ocazional prezentat Academiei române!, unde era 
primită oficial acea misiune, ajunge la concluzia că: ,,... balada sîr-bească apare nu, ca o 
creațiune specială poporului sîrbesc, ci ca un împrumut [|...] după balada apuseană, de 
proveniență romanică, italiană şi mai ales franceză”. Marile epopei occidentale medievale s- 
au dezagregat — continuă lor ga — s-au descompus în părțile lor componente, de cîntece 
vitejeşti, şi au trecut prin cruciați, din Franţa şi Spania, în Italia; din Italia au trecut în 
Peninsula Balcanică prin normanzi, care stăpineau, în secolul al XII-lea, sudul Italiei şi 
Regatul Siciliei. De la sirbi au trecut apoi la români. 

în fața aceleiaşi probleme şi în faţa teoriei lui Iorga, pe care nu este cazul să o 
discutăm aici, N. Cartojan ia următoarea atitudine: „Desigur că în sine problema este foarte 
interesantă şi ispititoare, dar ea presupune nu numai urmărirea baladei noastre populare în 
legătură cu balada populară sirbească, ci mai ales studierea epicii populare sirbeşti, 
clasarea ei în motive, compararea fiecărui motiv în parte cu toată producția epică a 
Occidentului medieval, o muncă uriaşă, cu un material fluid, pentru care o viaţă de om nu 
ştiu dacă ar fi suficientă. 

! Al. Procopovici, în Dacoromania, X, partea I, p. 91, recenzînd Istoria literaturii 
române vechi, voi. I, a lui Cartojan. 

2 N. Iorga, Locul românilor în dezvoltarea vieţii sufleteşti a popoarelor romanice, 
publicată, ultima dată, în Istoria literaturii româneşti, Bucureşti, 1925, voi. I, ed. a Ii-a, p. 9 
— 21, citatul la pag. 14. 

De aceea prefer să mă întorc pe tărimid mai sigur al literaturii scrise (adică al 
cărţilor populare — n.n., D.S.J, unde cercetările sînt mai rodnice, fiindcă filiaţiunea textelor 
se poate stabili, cu mai multă siguranță, datarea lor cu mai multă precizie şi se poate urmări 
mai uşor drumul parcurs din literatura Occidentului. "* 

Intenționat am pus faţă în faţă cele două citate, pentru a se vedea deosebirea 
temperamentală a celor doi savanți: N. Iorga, mindru de descoperirea lui ingenioasă, aşa 
este de sigur de ipoteza enunțat ăl încit nici nu se mai gîndeşte cum ar fi posibilă, ca metodă, 
arătarea originii franceze a baladei strbo-române. Cartojan, fascinat de interesul problemei, 
dar cu rezerve în faţa ipotezei, pînă la verificarea ei. După părerea lui, problema depăşeşte 
forțele unei vieți omeneşti, fără să fie sigur de succes. Apoi o părăseşte ca infructuoasă şi 
atacă altă problemă — tot originea occidentală, dar nu a folclorului balcanic, ci a unor 
cărți populare scrise —m pentru dezvoltarea căreia putea folosi argumente sigure. 

Vedem în citatul din Cartojan un plan de lucru de amploarea celor realizate de 
medievista francezi Joseph Bedier şi Edmond Faral, în cunoscutele lor studii: Les fabliaux, 
Les legendes epiques. Les sources latines des contes et romans courtois du moyen-âge, cărți 
care şedeau continuu pe masa de lucru a lui Cartojan. De la aceşti maeştri ai istoriei literare 
franceze şi ai criticii textuale, precum şi de la eruditul bizantinolog român D. Russo, 
sfătmitorul multor dintre cercetătorii de atunci, a împrumutat el metoda de lucru, pasiunea 
pentru informația sigură şi pentru amănuntul care luminează. 

Aşa cum Bedier spunea, satisfăcut, că a reuşit să spulbere acei idola libri impuşi 
opiniei ştiinţifice de un Benfey şi de un Gaston Paris, luptind contra teoriei despre pretinsa 
origină indiană a legendelor europene şi contra teoriei că epopeea franceză ar fi de origină 
germanică, produsul unei munci colective şi anonime, aşa şi Cartojan a spulberat multe idei 
preconcepute, care se vinturau pe seama literaturii noastre vechi. El a documentat că 
pretinsa origine bogomilică a multor legende româneşti este falsă ; a evidenţiat valoarea 
estetică a literaturii noastre vechi, pe care cercetătorii anteriori lui o interpretau numai ca 
material cultural biografic ; el a creat din studiul literaturii române vechi o adevărată 
specialitate, integrind-o, prin problemele puse şi metoda aplicată, în contextul literaturilor 
occidentale medievale şi sud-est europene. 

Contribuțiile istorico-literare ale lui N. Cartojan au produs în lumea comparatiştilor 
străini o adevărată revelaţie; ei s-au grăbit a împărtăşi rezultatele cercetărilor profesorului 
român specialiştilor lumii şi au pus revistele ce conduceau la dispoziţia, fie a studiilorlui 
personale (Vezi Bibliografia, A, nr. 9,14,19,21, 24, 25, 27, 43, 44) fie a recenziilor care 
evidentiau înalta lor valoare ştiinţifică (vezi Bibliografia, C, nr. 
13,16,17,21,28,34,38,40,41,43,47,48,52- 62,66,37,55,59). Comparatiştii şi istoricii literari 
francezi contemporani lui N. Cartojani l-au socotit ca un medievist, aproape unic în 
specialitatea sa. Dealtfel, el a lucrat, ca şi Joseph Bedier, Edmond Faral, Paul van Tieghem 
ş.a. conform idei probităţii ştiinţifice, a documentării exhaustive, singurele care permit 
avansarea unor constatări şi teorii noi. 

Nicolae Condeescu, învățatul profesor universitar, el însuşi un comparatist de seamă 
al nostru, decedat, spre paguba istoriei noastre literare, la 5 XII 1966, 

N. Cartojan, Elemente occidentale în literatura românească veche, curs litografiat, p. 
100— 101. 

ne comunică asprele aprecieri critice făcute de Edmond Faral, profesor la College de 
France, istoricilor literari români, aflaţi alunei la Paris pentru specializare sau în țară. O 
singură persoană făcea expeepţie de la critica severului profesor francez: „Singurul d- 
voastră istoric literar serios — sfirşi Faral — este, după cite cunosc, acel Cartojan care mi-a 
trimis mai anii trecuţi nişte studii despre Le Roman d'Alexandre, Le Roman de Troie şi Fiore 
di virtu în literatura d-voastră. Numai la el am întrezărit, prin puțina românească ce 
descifrez, o tratare amplă a problemelor şi o urmărire perseverentă şi norocoasă a căilor de 
acces Uter ar de la noi spre Dunăre." 

Cind Cartojan a identificat izvorul romanului popular Erotocritul, pe care cercetătorii 
anteriori îl credeau de origină cretană ('EpcoTOKpitog), în romanul medieval francez Paris 
et Vienne (1478), revista Byzantion din Bruxelles, prin pana, cred, a bizantinologului Henri 
Gregoire (nota nu e semnată), a considerat această descoperire drept „une decouverte qu'on 
peut, sans exageration, qualifier de sensationelle". în acelaşi an (If>35), şi în aceeaşi revistă 
de bizantinologie, profesorul universitar din Salonic — Mihail Lascaris — scria cu privire la 
izvorul literar al Erotocritului că: „Le probleme des sources de poeme n-a pas beaucoup 
avanei vers sa solution, malgre de travaux de Pavolini, de Krappe, de Mavrogordato" şi 
sfirşea prin a arăta importanţa descoperirii lui Cartojan pentru studiul literaturii nco-eline. 

Micromonografiile lui Cartojan din sinteza Cărţile populare în literatura românească 
(în mod special, volumul al II-lea, închinat cărților de provenienţă grecească — 1938) au 
suscitat chiar în Grecia o înviorare a interesuluipentru medievistica literară. Costas 
Kerofilas, cronicarul specialist în acest domeniu de la Le Messager d'Athenes, anunța 
apariția volumului lui Cartojan, subliniind valoarea lui ştiinţifică pentru literatura greacă: 
„La question de la litterature populaire grecque a ete tres peu etudiee en Grece ..." ; de 
aceea Kerofilas aduce omagiul său de recunoştinţă lui Cartojan: ,,... le savant roumain qui 
reud si grands services non seulement ă la litterature de son pays, mais aussi ă la litterature 
grecque". Acelaşi merit recunoștea şi N. lorga volumului al II-lea din Cărțile populare — 
anume că el „a renouvele l'etude des livres populaires non seulement chez les Roumains", 
subliniind că „le nombre des renseignements est enorme et leur presentation excellente". 

Punctul de vedere nou — şi scump lui Cartojan, pentru că îl repeta convingător de 
cite ori era necesar — a fost că literatura noastră medievală are contacte remarcabile şi cu 
literaturile romanice italiană, franceză, spaniolă din Vestul Europei. Studiile Legendele 
Troadei, Fiore di virtu, Imberie şi Margarona, Ceasornicul domnilor, Critil şi Andronius ş.a. 
dovedesc răspin-direa şi cunoaşterea pe teritoriul nostru a operelor literare occidentale ale 
unor Benoit de Sainte Maure, Tommaso Gozzadini, scriitori anonimi provensali, Antonio de 
Guevara, Baltasar Grâcian. Această latură necunoscută, pentru luminarea căreia Cartojan a 
studiat mai multe veri în bibliotecile Occidentului, a fost apreciată elogios de alți 
comparatişti, de data aceasta specialişti în studiul literaturilor neolatine. Astfel, profesorul 
italian Carto Tagliavini socotea că este o datorie profesională a romanistului a face 
cunoscute operele de medievistica literară ale lui Cartojan în cercuri ştiinţifice cît mai largi, 
care nu cunosc limba 

! N. Condeescu, în Universul literar, nr. fi/1945, p. 11. 

română. Le-a recenzat repetind adesea publicarea aprecierilor în revistele Archivum 
Romanicum, Studi rumeni, L'Europa Orientale şi Giornale storico della ictteratura italiana. C. 
Tagliavini scoate în evidență cunoştinţa deplină a izvoarelor consultate, metoda precisă, 
stilul plăcut şi vioi („piena conoscenza delle fonti, sicurezza di metodo, vivacită di stile"). 
Recenzind Cărţile populare ... (voi. I, li 29) venite prin intermediul traducerilor slave, prof. 
Taghavini scrie t „II Cartojan era certo la persona piu adatta per intraprendere ii faticoso 
tenta-tivo di una sintesi" şi continuă : „Tutti gli studioşi saranno grati al Cartojan per questa 
sintesi di inaprezzabile valore" („Cartojan era, desigur, persoana cea mai autorizată să 
întreprindă tentativa grea a unei sinteze... Toți cercetătorii vor fi recunoscători lui Cartojan 
pentru această sinteză de o valoare mai mare decit orice preț"). 

Unele lucrări Cartojan le-a publicat în limbi străine; una dintre acestea, Le modele 


francais de Il'Erotokntos, poeme cretois du XVIl-eme siecle, a fost tradusă şi publicată în 
grecește. Henri Gregoire, recenzind studiul în limba greacă, scrie, între altele, că profssorul 
român este un erudit cu o lectură imensă şi cu o metodă perfectă („erudit d'une lecture 
immense etd'une methode parfaite"). 

Prin anii 1942—1943, după ce publicase şi primele două volume din Istoria literaturii 
române vechi, Cartojan era socotit în lumea cercetării ştiinţifice europene cel mai strălucit 
istoric al literaturii române vechi, totodată unul din cei mai reprezentativi comentatori ai 
culturii şi civilizației vechi de la hotarele Europei de est: „ii piu Mustre storico vivente della 
letteratura romena antica... ; Quest'opera (Istoria literaturii române vechi — n.n., D.S.), 
completeră quella sulla letteratura popolare romena (Cărțile populare ... voi. I—II) e dară 
cosi la visione generale della letteratura, popolare e culta, di quella nazione che di confini 
dell'oriente europeo ha lottato nei secoli e lotta tuttora per salvare la sua e la nostra civiltă. 
Di questa civiltă ii Cartojan e bene uno degli nomini piu rappresentativi" (Mărio Ruffini). 

în anul 1945, Academia Română, în adunare generală, anunţă pierderea savantului ei 
membru, care „rămăsese singurul erudit în domeniul literaturii vechi româneşti”. Secretarul 
general care anunța decesul adăuga: Cartojan „şi-a creat un drept la recunoştinţa țării 
pentru contribuţia prețioasă la lărgirea peste hotare, a bunului renume al ştiinţei româneşti”. 


La 28 mai 1946, profesorul Iorgu Iordan ocupa locul de academician rămas liber 
prin moartea lui Cartojan. în discursul de recepție, noul academician, el însuşi un savant de 
reputație mondială şi cu o impresionantă meticulozitate metodică în lucrările sale, prindea 
cu mare precizie nota particulară a înaintaşului: „Nicolaie Cartojan era un filolog autentic, 
nu numai prin obiectul şi metoda cercetărilor sale, ci şi prin acribia împinsă pînă la ultimele 
limite (...) Căuta, răscolea şi revenea mereu, spre a se convinge că a spus tot ce se poate 
spune, şi cit mai bine cu putinţă privitor la problema în discuţie. De multe ori făcea să 
întîrzie apariția chiar a unei lucrări date deja la tipar, şi aceasta, de teama că n-a epuizat 
subiectul subt raportul informaţiei sau al materialului." 

Prin toate aceste calități, care au dat o strălucire caracteristică activităţii lui bogate, 
N. Cartojan ciştigase locul de frunte în istoria literară românească, care îi va cinsti cu 


pietate memoria, dar va regreta şi mai mult pierderea lui prematură. 
DAN SIMONESCU 

(gramatica învățătorului Const. Petrescu, tipărită la Rusciuk (Ruse) în 1874). 

Publicații conduse. Ediții de texte 

103 Facultatea de litere din Bucureşti. Seminarul de istoria literaturii române (epoca 
veche). Contribuții privitoare la istoria literaturii române, cu o precuvîntare de N. Cartojan, 
Bucureşti, Cultura națională, 1928, 35 p. (Precuvîntarea la p. II —IV.) 

104 P. Ispirescu, Legende sau basmele românilor adunate din gura poporului. Ediţie 
comentată de N. Cartojan. „Clasicii români comentaţi”. Editura Scrisul românesc, Craiova, 
1932, în 4°, 265 p. (p. 3 — 53, introducere-studiu). 

105 M. Kogălniceanu, Opere. Ediţie comentată de N. Cartojan. „Clasicii români 
comentaţi". Editura Scrisul românesc, Craiova <1930>, în 4°, 260 p. (p. 3 — 36, introducere- 
studiu). 

106 M. Kogălniceanu, Scrieri şi discursuri, comentate de N. Cartojan, profesor 
universitar. Ediţia a l-a. „Clasicii români comentaţi”. Editura Scrisul românesc, Craiova, 
1936, în 4°, 261 p. (p. 3 — 40, introducere-studiu). 

107 Facultatea de litere din Bucureşti, Seminarul de istoria literaturii române (epoca 
veche). Cercetări literare, publicate de N. Cartojan, M.O. Imprimeria Naţională, Bucureşti, I 
(1934), în 8°, VIII + 176 p.; voi. II (1936), X+ 199 p.; voi. I (1939), XXI +381 p.; voi. IV 
(1940), XVI + 313 p.; voi. V (1943), X + 281 p. 

108 Precuvîntare. Cercetări literare, Bucureşti, I (1934), p. V—VII. Programul 
publicației. 

109 Precuvîntare. Cercetări literare, Bucureşti, II (1936), p. V—VII. Organizarea 
catedrei. 

110 P. Ispirescu, Legende sau basmele românilor. Ediţia a Il-a. „Clasicii români 
comentaţi". Editura Scrisul românesc, Craiova, 1939, în 8°. (Conţine în plus, față de ediţia I, 
basmele Voinicul cel fără de tată, Făt-Frumos cu părul de aur.) 

111  Precuvîntare. Cercetări literare, Bucureşti, III (1939), p. V—VII. Prezentarea 
colaborărilor. 

112 Cronica Cursului şi a Seminarului de istoria literaturii române vechi, în 
Cercetări literare, Bucureşti, IV (1940), p. VII-VIII. 

113  Precuvîntare în Cercetări literare, Bucureşti, V (1943), p. VII —VIII, 
Prezentarea colaborărilor. 

114 Pro Patria, în Cercetări literare, Bucureşti, V (1943), p. IX —X. Necroloagele a 
patru studenţi morți în război. Vezi şi nr. 136. 

115 Th. Şerbănescu, Poezii alese, cu introducere de I. Petrovici şi N. Cartojan. 
„Clasicii români comentaţi”. Editura Scrisul românesc, Craiova (fără an) <1942>, în 4°, 178 
p. (p. 3 — 9, introducerea lui N. Cartojan). 

116 Poezii populare de la românii din Valea Timcculvi, culese de C. Sandu-Timoc. 
„Clasicii români comentaţi. Editura Scrisul românesc, Craiova (fără ar.) <1943>, în 4°, 352 p. 
(p. 3—23: Poezia populară a românilor din Valia Timccului, de N. Cartojan, a apărut şi ca 
articol în Timocul, X, caietul IV, 1943, p. 59 — 65). 

117 Texte de literatură veche românească. Colecţie îrgrijită c'e prof. N. Cartojan, 
membru al Academiei. Nr. 1, Mitropolitul Varlaam Răspunsul împotriva Catehismului 
calvinesc, ediţie pregătită de N. Cartojan (rămasă în corectură-pagini la moartea profesorului 
şi anunţată 

cu acest titlu pe coperta de la Legenda lui Afrodițian.  Corectura-paginilor se. 
află laprof. dr. Emil Turdeanu, Paris. 

118 Texte de literatură veche românească. Nr. 2. Dan Fimonescu, Legenda lui 
Afredițian Persul, Bucureşti, Casa Şcoalelor, 1942 în 8°, 31 p. + XIV planşe. Cu prefaţă de N. 
Cartojan, 6, p. 3-4. 

119 Texte de literatură veche românească. Nr. 3. Ion Const. Chiţimia. Cronica lui 
Ștefan cel Mare (versiunea germană a lui Schedel), Bucureşti, Casa Şcoalelor, 1942, în 8°, 74 
p. + XXIII planşe. Cu Prefaţă de N. Cartojan, la p. 5—6. 

120 Texte de literatură veche românească. Nr. 4. Al. Rosetti, profesor la Facultatea 
de litere din Bucureşti, Scrisori româneşti din Arhivele Bistriţei (1592—1638). Bucureşti, 
Cată Şcoalelor, 1944, în 8*, 94 p., cu 22 planşe afară din text. 


121 M. Kogălniceanu, Scrieri şi discursuri, comentate de N. Cartojan, ediția a Il-a 
definitivă, „Clasicii români comentaţi". Editura Scrisul românesc, Craiova (f.a.), (1944), în 8°, 
273 p. 

122 P. Ispirescu, Legende sau basmele românilor adunate din gura poporului, ediţia 
a Ill-a. „Clasicii români comentaţi". Editura Scrisul românesc, S. A. Craiova (f.a.) <1945>, în 
8*, 296 p. 

Stolnicul Const. Cantacuzino, v. mai sus nr. 39. 

Comemorări. Necroloage 

123 Cuvintare. în Sărbătorirea Profesorului Ion Bianu la Universitatea din 
Bucureşti, în Ziua de 7 ianuarie 1928. Bucureşti, Cultura naţională, 1928, p. 24—26. 

124 -j-/. Bianu, în Revista istorică română, Bucureşti, IV (1934), p. 429 — 430. 

125 f Ion Bianu, în Cercetări literare, Bucureşti, II (1936), p. VII —X. 

126 Dr. M. Gaster's Activity in the Field of Roumanian Language, Literature, and 
Folk-Lore, în Occident and Orient... Gaster Anniversary vohtme, London, 1936, in-folio, 
p. 15—20. 

127 Ovid Densusianu, în Cercetări literare, Bucureşti, III (1939), p. IX —XIII şi o 
fotografie a lui O. Densusianu. 

128 Ştefan Glixelli, în Cercetări literare, Bucureşti, III (1939), p. XVIII —XXI (cu 
portretul lui St. Glixelli). 

129 D. Russo, în Cercetări literare, Bucureşti, III (1939), p. XIV—XVII şi o 
fotografie a lui D. Russo. 

130 Amintirea profesorilor: Ovid Densusianu, D. Russo, Ştefan Glixelli, Bucureşti, 
1939, în 8°, p. IX—XXI (extras din Cercetări literare, III, 1939). 

131 N. Drăganu, în Cercetări literare, Bucureşti, IV (1940), p. XIII —XIV. 1-32 N. 
Iorga, în Cercetări literare, Bucureşti, IV (1940), p. XV—XVI. 

133 Hertvich Jarnik, în Cercetări literare, Bucureşti, IV (1940), p. XI —XII. 

134 Drumuri padovane. Profesorul Ramiro Ortiz, în Cele trei Crişuri, XXIV (iulie— 
august 1943), p. 140- 142. 

135 Amintiri despre Gaster, în Anton Pann, „Povestea vorbii", ediția a Il-a, completă 
şi ilustrată cu o introducere de dr. M. Gaster. „Clasicii români comentaţi". Scrisul românesc, 
Craiova, f.a., < 1945>. (Amintirile, semnate de N. Cartojan, la p. 15—20.) 

136 Pro Patria, în Convorbiri literare, Bucureşti, 76 (1943), p. 732 — 733: 
necroloage lui Miron Nedioglu, Traian Comşa, lon Chiriuc, Niţă Dumitru (v. mai sus nr. 
114). 

Recenzii şi rapoarte. Diverse 

137 Mărio Roques, Recherches sur les conjonctions conditionnelles să, de, dacă, en 
ancien roumain, Erlangen, 1907, în Convorbiri literare, Bucureşti, XLII (1908), p. 94 — 
95, 

138 N. Drăganu, Catehisme luterane, Cluj, 1922, în Anuarul Institutului de Istorie 
națională din Cluj, II (1923), Bucureşti, 1924, p. 402-403. 

139 Al. Rosetti, Les Carechismes roumains du XVl-e siecle, Paris, 1922, în Anuarul 
Institutului de Istorie Naţională din Cluj, II (1923), Bucureşti, 1924, p. 403. 

140 N. Drăganu, Un fragment din cel mai vechi Molitvenic românesc, Cluj, 1922, în 
Anuarul Institutului de Istorie Naţională din Cluj, II (1923), Bucureşti, 1924, p. 401—402. 

14 1 Silviu Dragomir, Românii din Serbia în sec. XII—XV, Bucureşti, 1922, în Slavia, 
Praga, 

III (1924-1925), p. 770-771. 142 Tache Papahagi, Antologie românească, Bucureşti, 
1922, în Slavia, Praga, III (1924— 1925), 

p. 771. 

143 Leca Morariu, Războiul Troadei după Codicele Const. Popovici (1769), 1923, in 
Slavia, Praga, III (1924-1925), p. 771-772. 

144 Ioan Bogdan, Cronica lui Constantin Manasses, traducere mediobulgară făcută 
de pe la 

1350. Text şi glosar. Publicare postumă, cu prefaţă de prof. I. Bianu, în Slavia, Praga, 
III (1924-1925), p. 172. 

145 Jean Boutiere, La vie et l'oeuvre de Ion Creangă, Paris, 1930, în Revista isterică 
română, Bucureşti, I (1931), p. 310-312. 

146 N. Cartojan, Cărțile populare în literatura românească, voi. I: Epoca influenței 
sud-slave. Bucureşti, 1929, în4rchivumRomanicum (Leo S. Olschki, Geneve), XVI (1932), p. 
189— 192, autorul nesemnat; expunere obiectivă a cuprinsului, pe capitole, în limba franceză. 

147  Iavorskii Iulian, fl, stui.Hie H iwbcTO SdKapnaTM,» ai oEili;fi cXeAi'fe 
pScKOH nHCt«eH»HTH (Importanţa şi locul Transcarpatici în schema generală a literaturii 
ruseşti), Praha, 1930, în Revista istorică română, Bucureşti, I (1931), p. 426 — 427. Idem, 
BUA p8K*nHC«uie H«X»AKH BTI OEAJCTH CT<SPHHYW K<ipnnT«pSccK«H nHCKMEH"CTH 16 
—18 BK. (Noile descoperiri de manuscripte ale vechii literaturi a Rusiei subcarpatice in 
veacurile XVI—XVIII-lea), Praha, în 1931, în Revista istorică română, Bucureşti, I, 1931, p. 
427. 

148 Mathias Murko, La poe'sie populaire e'pique en Jougoslavie au debut du XX-e 
siecle, Paris, 1929, în Revista istorică română, Bucureşti, III (1933), p. 81—83. 

149 N. N. Condeescu, Istoria lui Alțidalis şi a Zelidiei. Unul din primele romane 
franceze în limba noastră, Bucureşti, 1931, în Revista istorică română, Bucureşti, I (1931), p. 
424 — 426. 

150 Const. Solomon, Biblia de la Bucureşti (1688), Tecuci, 1932, raport pentru 
premiere, în Analele Academiei Române, Dezbateri, București, t. 53 (1932—1933), p. 84 — 
86. 

151 Emanoil Kriaras, MeXeTK^asa nspi xag jtriyâg xoO 'EpoxOKpioxov, Atena, 
1938, în Cercetări literare, Bucureşti, III (1939), p. 349. 

152 George Baiculescu, Activitatea folcloristică a lui Nicolae Filimon (Bucureşti), 
1941, Raport, în Analele Academiei Române, Dezbateri, Bucureşti, t. 62 (1941— 1942), p. 
218 — 219. 

153 < Scrisoare de mulțumire pentru alegerea sa ca membru corespondent al 
Academiei Române>, în Analele Academiei Române, tomul 50 (1929—1930), p. 19. 

154 in jurul unei recenzii, în Societatea de miine, II (1925), nr. 21 — 22, p. 379 — 
381 (cu intervenția finală a lui G. Bogdan-Duică; acesta stinge polemica dintre V. Bogrea şi 
N. Cartojan, referitoare la Alexandria, dînd dreptate acestuia din urmă). 

Conferințe rostite la Radio 

155 Ion Neculce, 29 oct. 1932. 

156 Un elev român la Padova, 11 febr. 1930. Publicată în Manuscriptum, X 
(1979), nr. 3, p-67-71. 

157 Scrisoarea din toiag, 23 apr. 1933. — Despre N. Milescu. 

158 începuturile literaturii româneşti, 21 noiembrie 1933. (Manuscrisele lucrărilor de 
la nr. 155— 

158 se află în Arhiva Radiodifuziunii române. Vezi Manuscriptum, X (1979), nr. 3, p. 
67, nota * 

Lucrări postume 

159 Cărţile populare in literatura românească. I. Epoca influenței sud-slave. II. 
Epoca influenţei greceşti. Cuvînt înainte de Dan Zamfirescu. Postfaţă de Mihai Moraru. Ediţie 
îngrijită de 

Alexandru Chiriaceşcu. Editura enciclopedică română. Bucureşti, 1974, 2 volume. 
Vezi şi nr. 44 156. 160 Discurs de recepție <la Academia română, dar nerostit>, publicat de 
Gheorghe Mihăilă în Manuscriptum, V (1974), nr. 2, p. 134— 145. 

B. STUDII DESPRE N. CARTOJAN 

Despre activitatea ştiinţifică a profesorului N. Cartojan s-a scris mult, în ţară şi în 
străinătate. 

Sub „B" clasificăm studiile care privesc activitatea, concepția şi metoda lui de lucru, în 
general. Sub „C" înregistrăm selectiv recenziile despre principalele lui opere. 

B. 1 Gh. Agavriloaiei, N. Cartojan < Necrolog >, în Lthos,l (laşi —Alba Iulia, 
1944), nr. 4.2.1. C. Chiţimia, N. Cartojan, istoric literar, în Luceafărul, VII (1964), 
nr. 7, 28 martie 1964, p. 4. 

3 I. C. Chiţimia, V. Cartojan, în Revista de istorie şi teorie literară, 15 (1966), nr. 3, 
p. 471 — 477. 

4 Şt. Ciobanu, Propunere—raport, pentru alegerea lui N. Cartojan ca "membru activ 
al Academiei Române, la Secţiunea literară, în Analele Academiei Române, Dezbateri, Tomul 
61, 1940—1941, p. 171— 174. Raportul este semnat şi de C. Rădulescu-Motru şi de M. 
Sadoveanu. 

5 N. Condeescu, încă un cuvint despre N. Cartojan, în Universul literar, 54, 25 febr. 
1945, nr. 6, p. 10—11. La p. 11: opiniile lui Edmond Faral despre N. Cartojan; nr. 7, 14 
martie 

1945, p. 6-7; nr. 8, 11 martie W45, p. 6-7. 

6 I. G. Dimitriu, Nicolae Cartojan, în Orbis — Rullctin internațional de 
Documentation linguis-tique, XIV (Bouvain, 1965), nr. 2, p. 589-603. 

7 N. Florescu, Nicolae Cartojan, istoric literar, în Astra, IV (Braşov, 1969), nr. 
4, p. 12. 

8 Acad. Iorgu Iordan, Lingvistica românească, Bucureşti, 1946, p. 7— 15. Academia 
Română „Discursuri de recepțiune", XXXIII. 

9 L.ăpedatu, Al., Raportul secretarului general despre lucrările Academiei în 1943— 
1944, în Analele Academiei Române, Dezbateri, t. 63 (1942— 1943), p. 75 (numirea lui 
Cartojan „doctor honoris causa" al Universităţii din Fado va). 

10 Acelaşi, Raport despre lucrările Academiei Române din 1943—1945, în Analele 
Academiei Române, Dezbateri, t. 64 (1943—1945), p. 248 — 249 (caracterizarea activităţii cu 
prilejul morţii sale). 

11 Acelaşi < Comunicare despre proiectul de discurs de recepție şi citeva scrisori 
autografe ale lui N. Cartojan>, în Analele Academiei Române, Dezbateri, t. 65 (1945— 
1946), p. 27. 

12 Mihăilă Gh., Chiţimia I. C. ş.a., Oyusancicia ^Haoa»y™.» B sSICipeCTCKOM 
&sH3j>CHTtTi (Filologia slavă în Universitatea din Bucureşti), în Romano slavica, 
Filologie, XVI, 1965, p. 269. 

13 Angelo Monteverdi <Necrolog, fără titlu>, în Cultura neolatina, voi. IV —V 
(Modena, 1944— 

1945), p. 132; la sfîrşitul unui articol postum al lui N. Cartojan (vezi mai sus, nr. 44). 

14 D. Murăraşu, Istoria literaturii române, ed. a IV-a, Bucureşti, 1946, p. 405 — 
406. 

15 Ion M. Negreanu, Nicolae Cartojan, în Cronici literare, Craiova, 1938, p. 179 
— 183. 

16 M=<ario> R<oques>, <Necrolog, fără titlu>, în România, 68 (1944), p. 513. 

17 Mărio Ruffini, Nicolae Cartojan, extras din La Rassegna italo-romena (1943), nr. 
4, 10p. 

18 Dan Simonescu, N. Cartojan, evocare, în Gazeta literară, nr. 42, 15 oct. 1962, 


p. 7. 
19 Acelaşi, Medievistica românească şi vestul european, în Manuscriptum, X (1979), 


nr. 3, p. 66-68- 

20 Emile Turdeanu, Problemes sud-est europeens dans l'oeuvre d'histoire litteraire 
du professeur N. Cartojan, în Buletinul Institutului român din Sofia, I, Bucureşti, nr. 1, 1941, 
p. 259—271. 

21 Emile Turdeanu <Necrolog, fără titlu>, în Revue des e'tudes slaves, XXII (1946), 
p. 309 — 311. 

22 Emil Turdeanu, Opera patriarhului Eftimie al Tirnovei (1375—1393), în literatura 
slavo-romănă, Bucureşti, 1946, p. 3 (despre Cercetări literare, voi. VI). 

23 Emil Turdeanu, Profesorul Nicolae Cartojan, în România — New-York, 
noiembrie—decembrie 1959, p. 6 — 7 (n-am văzut articolul). 

24 Ion Zamfirescu, 'JV. Cartojan, în Ramuri, V (1 iulie 1968). 

Istoria literaturii române vechi 

C. 25 Şerban Cioculescu, în Revista Fundațiilor, VII (1940), nr. 9, p. 650—661. 

26 I. Diaconescu-Tismana, în Timpul, 26 noiembrie 1942. 

27 Alexandru Dima, Studii de istorie a teoriei literare româneşti, Bucureşti, E.P.L., 
1962, p. 180 — 182 (problema periodizării literaturii române vechi). 

28 Jindra Huskova, în Casopis pro moderni filologii, XXVII (1945), nr. 2, p. 212. 

29 Şt. Pasca, în Dacoromania, XII, 1948, p. 241. 

30 Al. Procopovici, în Dacoromania, X, partea I-a, Bucureşti (1941), p. 89 — 91. 

31 Dan Simonescu, în Arhiva românească, V (1940), p. 345—349. 

32 Acelaşi, în Balcania, VII, partea I-a (1944), p. 201—204 (in limba franceză). 

33 Scarlat Struţeanu, în Ramuri, Craiova, 1943, aprilie—mai, p. 158— 164. 

34 Carlo Tagliavini, în Archivum Romanicum, XXIV (1940), p. 324 — 329. 

35 Mircea Tomescu, în Preocupări literare, V (1940), p. 439. 

36 Dragoş Vrînceanu, în Curentul, 20 iunie 1940. 

Cărţile populare, I, II (1929, 1938) 

37 I. C. Chiţimia şi Dan Simonescu, Cărţile populare în literatura românească, 
Bucvireşti, E.P.L., 1963, voi. I, p. XI—XII (vezi şi indicele, sub voce Cartojan, N-). 

38 Costas Kerofilas, în Le Messager d'Athenes, 60, nr. 5278, 18 mai 1939, p. 1 
(despre voi. al II-lea). 

39 Mircea Eliade, în Revista Fundațiilor, VI (1939), nr. 4, p. 132— 147 (mai mult 
decît o recenzie: arată transformarea elementelor mitice şi religioase în elemente epice, apoi 
cum se despersonalizează personajele). 

40 Nina Faţon, în Archivum Romanicum, XXIV (1940), nr.2 — 3, p. 319 — 324. 

41 Gâldi, L., în Archivum Europae Centro-Orientalis, VII (1941), fasc. 1 — 3, p. 345 
— 350. 

42 Vasile Grecu, în Codrul Cosminului, voi. X (1936—1939), p. 615 — 621. 

43 Vasile Grecu, în Siidost Forschungen, V (1940), Heft 2—3, p. 695-fJ97. 

44 N. Iorga, în Revue historique du Sud-est europeen, XVI (1939), p. 184—185. 

45 Aurelian Sacerdoţeanu, în Revista Arhivelor, III, 2 (1939), p. 393 — 394 (recenzia 
voi. al II-lea). 

46 Dan Smîntînescu, în Convorbiri literare, 72 (1939), p. 355—359. 

4] N. G. Svoronos, în rn6 veov Kpdtog iunie 1939, p. 409—412. 

48 Carlo Tagliavini, în Studi rumeni, IV (1930), p. 195— 199; repetată în Giomale 
storico della letteratura italiana, 95 (1930), p. 132—137. 

49 Gh. Vrabie, în Gindirea, XVIII (1939), p. 163-167 (despre voi. al II-lea). 

50 Vasile  Bogrea, în Dacoromania, I (1920-1921), p. 453-459. 

51 Vasile Bogrea, în Societatea de miine, II (1925), p. 69 — 71 (sub titlul Răspuns la 
un „răspuns"). 

52 Carlo Tagliavini, în L'Europa orientale, III (1923), p. 844. 

Pentru alte recenzii vezi Cercetări literare, I (1934), p. 144, nr. 223; II (1936), p. 
155, nr. 195; IV (1943), p. 261, nr. 146; V (1943), p. 264, nr. 167. «Alexandria», 1910, 
1922. 

Poema cretană „Erotocrit”, 1935 

53 M. Lascaris, în Byzantion, X (1935), p. 717—721. 

54 Acelaşi, Deux importantes de'couvertes dans le domaine de la litterature cre'toise, 
II. La source franțaise de l'Erolocritos, în Le Messager d'Athenes, 50 (1935), no. 4132, 14 
Juillet, p. 1. 

55 Decouverte de la source de l'Erotokritos, în Byrantion, X (1935), p. 392 
(nesemnat). 

Alte recenzii semnalate în Cercetări literare, III [(1939), p. 341—342, nr. 
185—186. 

Fiore di virtit, 1928 

56 Carlo Tagliavini, în Archivum Romznicum, XII (1929), p. 501 — 514; în 
Giornale stor'co dellaletteratura italiana, 92 (1928) p. 361; repetată în Studi rumeni, III 
(1929), p. 176—181. 

Legendele Troadei, 1925 

57 Carlo Tagliavini, în Giornale storico delta letteratura italiana, 88 (1926), p. 159— 
16 1; repetată în Studi rumeni, III (1928), p. 173-175. 

Cel mai vechi Zodiac, 1929 

58 CarlD Tagliavini, în Studi rumeni, IV (1927- 1928), p. 132. 

Pagini de veche scriere rom., 192 1 

59 Carlo Tagliavini, în VEuropa orientale, II (1923), p. 845. 

Album de paleografie, 1926, 1929, 1940 

60 M<ario> R<oques>, în România, 60 (1931), p. 462. . 

61 Carlo Tagliavini, în Studi rumeni, I (1927), p. 152. 

Colecția „Clasicii români comentaţi” 

62 Fritz Valjavec, în Siidost-Forschungen, V (1940), p. 1025. 

63 N. Cartojan: Clasicii români comentaţi. Ed. Scrisul românesc, Craiova, în 
Adevărul literar şi artistic, 18 (1937), nr. 864, 27 iunie, p. 15 (despre N. Cartojan, editor, la 
începutul articolului; restul, despre Victoria Ghiacioiu, editoare a operei lui C. Negruzzi). 

64 Lector <= Teofil Bugnariu>, în Patria, XII, Cluj, 4 august 1930, p. 2 (despre M. 
Kogăl-niceanu, Opere). 

65 Al. Gh. Iordan, în Epoca, nr. 447, 30 iulie 1930, p. 2 (despre M. 
Kogălniceanu, Opere). 

Cercetări literare, 1934, 1936 

66 F(ritz) V(aljavec), în Siidost-Forschungen, V (1940), Heft 2-3, p. 707. 

Alte recenzii sînt semnalate în Cercetări literare II (1936), p. 150, nr. 155; III 
'(1939), p. 336, nr. 140; IV (1940), p. 268, nr. 176. 

550 


INDICE DE NUME 

A 

A'jaza-paşa: 283, 292, 428. 

Abgar al IX-lea (Bar Manu): 212, 213. 

Abrami, Giovanni: 406. 

Abramios, Ican (parchul —): 377, 380. 

Adamescu, Gheorghe: XII. 

Adenet le Rci: 16. 

Adcrno Valarga, Maricara: 126, 377. 

Adrian: 310, 375, 397, 491. 

Adrian (ieremenahul ~, sec. al XVII-lea); 

216. Agapet (teolog creştin): 382. Agathias (isteric bizantin): 12. Agavriloaiei, 
Gh.: V, 548. Agura: 44, 45. Agyafalva, Gergely (Grigcre) Sândor de: 

185, 189. Aimon de Varenne: 16. Akropolites, Gecrge: 11. Albala, Radu: 519. 

Albanie Albanes: v.  Albanius  Albanesius. Albanius Albanesius: 482. Alberic 
de Besancon (Briancon): 133. Albrecht al V-lea (principe al Bavariei): 50. Alecsandri, 
Vasile: 259, 479. Alexandra (fiicăa postelnicului Constantin 

Cantacuzino): 433. Alexandre: 16. 

Alexandru (al II-lea Mircea): 96, 103. Alexandru cel Bun: 33, 35, 40, 41, 47, 58, 

61, 84, 194,216, 233, 253, 257,258, 264, 

271, 325, 336, 377, 452. 

Alexandru cel Mare: XV, 7, 10, 19, 25, 132, 

133, 222, 380, 474. Alexandru Cuccnul: 245, 428. Alexandru (fiu al lui Ştefan cel 
Mare): 55. Alexandru Iliaş-vodă: 169, 228, 229, 267, 

268, 282, 356, 428. 

Alexandru Machedon: v. Alexandru cel Mare. 

Alexandru (ţar bulgar): 113. 

Alexandru Vodă: v. Lăpuşneanu, Alexandra. 

Alixandru vodă I (Aldea): 442. 

Alexei (Alecsii) Mihailovici (ţarul ~): 229, 

230, 364, 472. Alexics (Alexici), Gyorgy: 102, 110, 189. Alexie Cemnenul 
(împărat al Bizanțului)! 

11, 13, 113, 118. Alfonsal X-lea (rege al Castiliei): 7. Ali-paşa: 467. Allatio, 
Leo: 158. Almaş, Dumitru: 516. Amartelos, Gheorghe Monahul: 12, 19, 39, 

244. Amirali, Măria: 245. Ana Cemnena: 11. 

Ana (fiică a lui Ieremia Movilă): 371, 372. Ana (Anca, fiică a lui Nicolae Alexandru 


Ba- 

sarab şi scția ţarului Stracimir): 20, 24. Ana  Ştirbeica (fiică a bc ierului 
Golescu)i 

233, 393. Anania (mitropolitul ~ ): 36, 168. Anastase Sufragiul: 421. Anastasia 
(doamna —', soția lui Gh. Ducaji 

328, 436. 


551 


Anastasia (Ureche, soră a lui Grigore Ureche): 

266. Anastasie (împărat al Bizanțului): 334. Ancuţa (fiică a lui Stoica 
Ludescu): 435. Andrei de Creta: 14. Andrei hatmanul (sfîrşitul sec. al XVI-lea): 

265. Andriescu, AL: 513. Angelov, D.: 22, 511. Anghelescu, Mircea: 511. 

Anghelina (fiică a lui Neagoe Basarab): 72, 76. Anghelina (mama lui Vasile 
Damian): 322. Anisia (scţia lui Vasile Corlat): 322. Antim Ivireanul: 14, 127, 161, 166, 218, 
220, 

221, 222, 370, 380, 382, 384, 386, 389, 391, 

488, 502, 503, 519, 534, 546. Antim (mitropolit al Ţării Româneşti, sec. 

al XXV-lea): 26. Antimia (fiică a lui Grigere Ureche): 269. Antioh-vodă: v. 
Cantemir, Antioh. Antohi (hatmanul ~ ): 354. Antonie-vodă (din Popeşti): 356, 431, 
432, 

442, 443, 444, 445, 464, 483. Antonie vornicul: v.  Antonie-vodă. Antonio 
dell'Acqua: 482.. 

Antonius (sol al lui Ştefan cel Mare): 49. Apollonius de Tyr: 7. Apostolescu, 
N.I: 218, 320. Appafi, Mihail: 186, 472. Arbore, Luca (hatman): 63, 277. Archirie 
(protopopul ~ „sec. al XVI-lea): 109. Arghiropulos, loan: 29. Arhimede: 164. Aristenes, 
Alexie: 177. Aristobul: 132. Aristofan: 466. 

Aristotel: 10, 17, 133, 332, 482, 483. Armbruster, Adolf: 516. Arnauld, A.: 235, 240. 
Aron-vodâ: 50, 109, 254, 265, 266, 272, 290, 

291, 296, 298, 336, 346. Arrian: 132. Arsenieff, I.: 240, 514. Asachi, Gh.: 86, 
125, 363. Asan, Ioniță: 81. Asarhadon (rege asirian): 138. Atanasie, Angliei (mitropolit al 
Transilvaniei, 

sfirşitul sec. al XVII-lea): 385. Atanasie (mitropolitul ~ , în timpul domniei 

lui Petru Şchicpu): 67. Atanasie (patriarh al Alexandriei): 233. Atanasie (sfîntul ~ ): 
12. Atanasov, Petăr: 510. Athanasie IV Dabbas (patriarh al Antiohiei, 

începutul sec. al XVIII-lea): 385. Atila: 306, 334, 494, 495. August Cezar (Octavian 
August): 375. Aurelius Fuscus: 333. Auguslin ('fintul-): 128. Aurelian: 334. Avram, 
Mircea: 500. Avramie, Ican: ."'8 1. Avrilie Fuscu: v. Aurelius Fuscus. Azarie: XI, 19, 54, 
55, 63, 67-69, 70, 242, 

270, 505. Axintie Uricariul: 299, 300, 319, 469, 517. 

B 

Baba Novac: 147. 

Bacâru, Livia: 522. 

Baddley, John F. 238, 240, 514. 

Bagic, Miliavaje: 22. 

Baiazid: 244, 473. 

Baiadoff, L.: 476. ala 

Baiculescu, G.: 547. 

Baksebay, Abraham: 495. 

Balica, Isaia: 266, 282, 293. 

Balotă, Anton: 504, 511. 

Balsamon (Valsamon), Thecdor Kir.—m, (patriarh al Antiohiei): 205, 409, 

Balş, G.: 45, 388. 

Balş, Ion: 350. 

Bandini, Marcu: 193, 255, 278. 

Bandinus: v. Bancini, Marcu. 

Baranyi, Paul: 384. 

Barborică, Elena: 500. 

Barbu (naş al logofătului Ceresi din Miroslâ-veşti): 96. 


Barbu, Eugen: 503. 

Barila (bunicul lui Dosoftei): 202. 

Barițiu, Gecrge: 189. 

Barnea, I.: 503. 

Barnovski, Miron: 191, 193, 254, 26S, 282, 283, 295. 
552 


Baronius (cardinalul ~ ): 334, 335. 

Bart, Petre: 134. 

Bartoli, Antonio: 37.8. 

Barwinski, E. de: 188, 255, 266, 282, 305, 318. 

Basaraba (I): 372. 

Basarab, Constantin: v, Brîncoveanu, Constantin. 

Basarab, Constantin Şerban: 429, 430, 434. 

Basarab., Ioan (fiu al lui Neagoe Basarab): 72, 75, 76. 

Basarab, Matei: 1, 19, 34, 36, 38, 110, 111, 130, 132, 137, 155, 157, 158, 159, 160, 
161, 163, 165, 168, 169, 170, 171, 172, 173, 177, 178, 181, 182, 190, 197, 204, 220, 242, 294, 
296, 297, 369, 370, 371, 376, 389, 391, 427, 428, 429, 430, 436, 442, 480, 513. 

Basarab, Neagce: X, 27, 71-79, 94, 141, 142, 143, 144, 145, 157, 425, 426, 442, 501, 
503, 506. 

Basarab, Nicolae Alexandru: 20, 24, 26, 157, 442. 

Basarab, Petru: 72, 75, 76. 

Basarab. Preda: 426. 

Basarab, Radu Şerban: 77, 420, 425, 427, 

442, 480. Basarab, Teodosie: 75, 76, 426. Basarab (familia ~ eşti): 426. Basarabi 
(domnitorii ~ ): 414. Bathori, Gh.: 188. Bathory, Gabor: 428. Bathory, Sigismund: 
104, 147, 150. Bathory, Ştefan: 9, 256, 258. Batiste, Nistor: 265. Batizi: 99. Bădica comisul 
(văr al lui Preda Basarab): 


426. 
Băjan, Ecat.: 541. 
Bălan, I.: 82. 


Bălăceanu, Badea Vornicul: 436. 

Bălăceanu (boierul ~ ): 406. 

Bălăceanu, Constantin (aga <~): 437, 438, 

455, 456, 457, 464, 465. Bălcescu, Nicolae: 72, 149, 152, 414, 447, 
449, 453, 454, 460, 465, 470. Băleanu, Gh.: 432, 433, 436, 445. 
Băleanu, Grigcre (Gligcraşco postelnicul) i 370, 433, 434, 440, 446 
Băleanu, Ivaşco: 420, 433. 

Băleni (partida ~ lor): 420, 432, 442, 521. 

Bărbulescu, Corneliu: 515. 

Bărbulescu, llie: XI, 23, 43, 82, 91, 112, 121. 

Bărcan (tatăl lui Staicu): 457. 

Bărcăcilă, C: 121. 

Bedier, Joseph de: 496, 533, 535. 

Bejan, D.: 516. 

Bekes, Gaspar: 97. 

Bela al V-lea (rege al Ungariei): 9. 

Beldi, Paul: 472. 

Belisarie (generalul ~): 11. 

Bembea, loan M.: 508. 

Bembea, Nicolae N.: 508. 

Benfey, Theodore: 535. 

Benkner, Hans (Hanăş, Johannes): 33, 80, 87, 94, 95, 96, 98, 99. 
Benoît de Saint Maure: 15, 536. 

Berardi da Mont'Ottone, Venanzo: 160. 

Berechet, Şt.: 45, 201, 218, 415. 

Berosius (istoric): 335. 


Bertoni, Giulio: 529. 

Bethlen, Gavril (Gabor): 159, 180, 260. 

Bethlen, Wclfgang: 336. 

Beza, Marcu: 36, 37, 45, 157, 162, 388. 

Beze, Theodore de: 185. 

Bianu, lon: V, VI, XII, 44, 81, 82, 86, 91, 92, 95, 97, 106, 107, 139, 167, 172, 178, 
182, 188, 189, 200, 201, 203, 206, 209, 218, 241, 243, 320, 387, 388, 389, 390, 393, 400, 408, 
415, 416, 418, 424, 480, 497, 501, 523, 524, 525, 539, 537, 546, 547. 

Biedrzycki, Emil: 69. 

Bielski, Ioachim: 258, 271, 273, 275. 

Bielski (Bilskii), Martin 257, 258, 259, 271, 272, 280, 292, 303, 332, 335. 

Bilevici, lonaşco: 203. 

Binder, P.: 509, 510, 522. 

Biondo, Flavio: 261, 494. 

Bitay, A.: 110, 189, 240. 

Bîrsănescu, Ştefan: 510. 

Bîrseami, Andrei: 106, 107, 112. 

Blau (tatăl şi fiul, geografi olandezi, jumătatea sec. al XVIII-lea): 495. 

Bliicher, Gebhard: 509. 

553 


Boccacio, Giovanni: 137. 

Bodogae, D.T.: 162, 388. 

Boerebista: 490. 

Bogdan I: 24, 310. 

Bogdan al II-lea: 59. 

Bogdan al III-lea: 53, 55, 63, 94, 258, 260, 

275. Bogdan (cumnat al lui Ştefan cel Mare): 142, 

143. Bogdan, Lupu (hatman şi caimacan în 

timpul lui Antioh Cantemir): 289, 329, 

330, 349. Bogdan cel Orb: v. Bogdan al III-lea. Bogdan, Ion: V, XI, XIV, 38, 43, 44, 
53, 54, 

55, 57, 58, 64,70,79,91,105,218,243,248, 

270, 281, 305, 320, 504, 547. Bogdan, P. Damian: 44, 171, 178. Bogdan 
(pretendent la tronul Țării Româneşti în timpul lui Mihai Viteazul)(?): 

150. Bogdan vodă cel Grozav: v. Bogdan al III-lea. Bogdan-Duicâ, Gh.: 547. Boghici, 
Constantin: 128. Boghici, Ion: 128. Bogrea, Vasile: 91, 318, 364, 473, 547, 549, 

550. Boldur, A.V.: 505. Bolintineanu, Dimitrie: 363. Bolsun, Antonie: 55. Bonfini 
(Bonfinus, Bonfii), Anton: 262, 302, 

333, 335, 474, 492. Bonifaciu al IX-lea (papa ~ ): 260. Bonovici: v. Bonvicino, 
Valeriano. Bonvicino, Valeriano: 482. Boreţki, lov: 163, 171. Boril (ţar al Bulgariei): 113, 
118. Boris (principe al Bulgariei): 17. BorkowsM, Iosif Dunin: 320. Boroianu, C.: 501, 
517, 518. Bosie, Vasile: 38. Boutiere, Jean: 547. Bouvy, Edmond: 13. Bracciolini, Poggio: 
260, 261, 270. Brahă (căpitanul — >): 360. Brancovici, Gh.: 170, 471-475. Brancovici, 
Sava (mitropolitul ~ ): 384,471, 

472, 474, 475. 

Branimir (rege croat): 21. 

Branişte, Ene: 510. 

Brankovic, Longhin: 158. 

Braţul (popa ~ din Răşinari): 103. 509. 

Brăiloiu, Cernea: 466, 468. 

Brătulescu, Victor: 45, 388. 

Brezoianu (boierul ~ ): 406. 

Briebrecher, Irmertrand: 69. 

Brîncoveanu, Constantin: 36, 37, 127, 130, 131, 134, 166, 172, 220, 225, 273, 289, 
328, 329, 330, 350, 361, 363, 370, 372, 374, 376, 377, 378, 379, 380, 381, 382, 383, 384, 385, 
386, 387, 388, 391, 392, 394, 395, 396, 397, 400, 401, 402, 403, 404, 405, 406, 408, 409, 411, 
412, 414, 415,416, 419, 421, 425, 433, 436, 437, 438, 439, 440, 446, 447, 449, 450, 451, 455, 
456, 457, 458, 459, 460, 461, 462, 463, 464, 465, 466, 467, 468, 469, 470, 471, 472, 475, 416, 
477,478, 479, 480, 481, 483, 484, 485, 486, 48", 488, 489, 520. 

Brîncoveanu, Constantin Logofăt: v. Brîncoveanu, Constantin. 

Brîncoveanu, Dinu: 350. 

Brîncoveanu, Papa: 369, 420, 430. 

Brîncoveanu, Preda: 430. 

Brîncoveanu, Radu: 382. 

Brîncoveanu, Ştefan: 382. 

Bruckner, Al.: 309, 312, 524. 

Brzeski, Nicolae: 56, 57, 70. 

Buchanan: 207. 

Bugnariu, Teofil: 550. 

Buhuş (hatmanul ~ ): 324. 


Buhuş, loan: 330. 

Buhuş, Neculai (logofătul <~ ): 272. 

Bujoreanu, loan M.: 178. 201. 

Bujoreanu, Şerban: 440. 

Bunea (logofătul, fiul logofătului Ceresi din Miroslăveşti): 95. 
Buonacorsi, Filippo: 256, 495. 

Burada, Teodor: 147, 152. 

Buzdugan (diacul ~ , pisar al lui Petru Rareş): 40. 
Buzescu, Preda: 150. 

Buzescu, Stroe: 150. 

Buzeşti (boierii ~ ): 150. 

Buzeşti (cronica —< lor): 503. 

Byck, Jacques: 502. 

554 


c 

Cabasilas: 13. 

Cacavela, Ieremia: 374. 

Cadracki: 285. 

Calinic (ieromonahul ~): 385. 

Callisthenes: 132, 133. 

Calmutki (boierul ~ ): 248. 

Calomfirescu, Calea: 168. 

Calomfirescu, Radu: 169. 

Calvin, Jean: 100, 206. 

Camariano-Cicran, Ariadna: 504, 529. 

Candrea, I.A.: 82, 86, 87,91,92, 107, 119. 

Canisius: 188, 189. 

Cantacuzini (Cantacuzineşti, familia .~ lor): 

416, 424, 425, 431, 432, 436, 442, 443, 451, 

457, 468, 469, 480. Cantacuzini (partida.—'lor): 420, 459, 484. Cantacuzino 
(frații ~ ): 433, 445, 483. Cantacuzino, Constantin (postelnicul): 284, 

420, 421, 422, 423, 424, 429, 430, 431, 

432, 434, 436, 442, 443, 521. Cantacuzino, Constantin (stolnicul): 125, 161, 

166, 226, 241, 252, 273, 284, 289, 305, 

318, 328, 349, 365, 374, 375, 379, 380, 

381, 389, 391, 409, 419, 420, 425, 427, 431, 

440, 443, 451, 452, 459, 469, 471, 473, 480- 

498, 522, 526, 530, 538, 545. Cantacuzino, Drăghici (fiu al postelnicului 

Constantin Cantacuzino): 420, 431, 522. Cantacuzino, Drăghici (fiu al lui 
Şerban 

Cantacuzino): 356. Cantacuzino, Dumitraşcu: 203, 214, 287, 324, 

357, 362, 365, 421, 422, 423, 431, 443. Cantacuzino, Ghecrghe: 406, 441, 
452, 456, 

470. Cantacuzino. Ilie: 329, 350, 365. Cantacuzino, Ion lorgaghie: v. Cantacuzino, 

Iordache, stolnicul. Cantacuzino, Icrdache (beizadea, fiu al lui 

Şerban Cantacuzino): 453. Cantacuzino, Iordache (spătarul, fiu al lui 

Constantin Cantacuzino postelnicul): 389, 

420, 451, 485. Cantacuzino, Iordache (stolnicul, fiul vistiernicului Iordache 
Cantacuzino): 245, 349. Cantacuzino, Iordache (Iordachie) (vistiernic 

la curtea lui Vasile Lupu, frate al postelni- 

cului Constantin Cantacuzino): 245, 268, 269, 284, 285, 290, 296, 297, 349, 
365. 

Cantacuzino, Matei: 420, 424, 445. 

Cantacuzino, Mihail: 379, 433, 484. 

Cantacuzino, Răducanu: 379. 

Cantacuzino, Şerban: 86, 145, 149, 155, 188, 221, 234, 284, 325, 326, 356, 369, 370, 
371, 372, 375, 376, 381, 387, 388, 390, 391, 392, 393, 394, 395, 396, 397, 398, 408, 409, 419, 
420, 423, 424, 425, 431, 432, 433, 434, 436, 437, 438, 443, 444, 449, 451, 455, 456, 457, 460, 
464, 471, 472, 474, 476, 483, 484, 520. 

Cantacuzino, Ştefan: 78, 145, 392, 401, 406, 440, 451, 459, 465, 469, 476, 477, 485, 
486. 

Cantacuzino, Toader Iorgachie: v. Cantacuzino, Icrdache, vistiernicul. 

Cantacuzino, Todiraşcu: 190, 200, 260, 279. 

Cantacuzino, Toma (fiu al postelnicului Constantin Cantacuzino): 329, 404, 416, 420, 


458, 459, 461, 485. 

Cantacuzino, Toma (vornicul, frate al postelnicului Constantin Cantacuzino): 268, 
269, 284, 285, 290, 297, 480. 

Cantemir, Antioh: 325, 329, 330, 349, 350, 352. 

Cantemir-bei (comandant tătar): 266. 

Cantemir, Constantin: 214, 215, 216, 288, 289, 320, 323, 324, 325, 326, 327, 328, 
330, 349, 374, 457, 462. 

Cantemir, Dimitrie: XIII, 5, 155, 161, 199, 215, 216, 226, 252, 267, 289, 305, 317, 
318, 321, 322, 326, 327, 328, 330, 331, 337, 339, 340, 341, 345, 346, 349, 350, 351, 352, 353, 
354, 355, 357, 358, 359, 360, 361, 363, 364, 374, 476, 480, 485, 489, 495, 498, 501, 502, 527, 
528, 533. 

Cantemir-vodă: v. Cantemir, Constantin. 

Cantemireşti (familia ~ ): 288. 

Capistrano, Ican: 84. 

Cară Mustafa: 436. 

Caracas, R.: 501. 

Caragea: 423. 

Cardaş, Gh.: 522. 

Carida (Caridi), G.: 430, 436. 

Carion: 302, 492. 

Carol al VI-lea: 441, 452, 470. 

Carol al XH-lea: 353, 358, 360, 440. 

555 


Carol cel Mare: 4, 5, 133. 

Carol Quintul: 342, 363. 

Carol Rotert tde Anjou): 24. 

Cartojan, Nicolae: V, VIII, IX, X, XI, XII, XIII, XIV, XV, XVI, XVII, 43, 44, 49, 71, 
106, 118, 119, 123, 126, 129, 131, 139, 140, 152, 201, 211,219, 241, 248, 346, 347, 349, 387, 
388, 390, 475, 480, 496, 498, 499, 502, 523-538 (postfață), 539-550 (bibliografie) 

Casia: 14. 126,243. 

Catargi, loan: 427. 

Catargiu, Ile: 350. 

Catrina (Cantacuzino, fiică a lui Iordache Cantacuzino vistiernicul şi mama lui Ion 
Neculce): 349. 

Catrina (fiică alui Gh.  Duca-vodă): 445. 

Cattelanos, Frangos: 41. 

Cavalcanti, Guido: 8. 

Cavaţie: v. Covacciosus. 

Cazacu, Boris: 503, 516. 

Cazacu, I.: 348. 

Cazacu, Matei: 506. 

Cazan, I.: 140, 528, 529. 

Cazimir al IV-lea (rege al Poloniei): 81, 257, 495. 

Călin (meşter tipograf, sec. al XVI-lea): 104. 

Călinescu, G.: IX, X, XIV. 

Cărăuşu, AL: 521. 

Cătălina (băneasă a Craiovei): 35. 

Căţelan (diac, pisar al lui Petru Rareş): 40. 

Cândea, Virgil: 504, 513, 518, 519, 520, 522, 538. 

Cedren: 244. 

Cernea (banul <~ ): 468. 

Cernovodeanu, Paul: 515. 

Chendi, Ilarie: 530. 

Chesarie (episcop de Rîmnic): 525. 

Chiajna (doamna —', fiică a lui Petru Rareş): 36, 41. 

Chiaro, Antonio Măria del: 134, 378, 379, 380, 387, 392, 393, 394, 400, 403, 406, 
411, 412, 414, 447, 459, 477, 483, 484, 485, 486, 488, 497, 498. Chihaia, Pavel: 500, 506. 
Chiriac, Ion: 530. Chiriacescu, Alexandru: XIII, 548. Chirii: 17, 18, 23, 81, 505. 

Chiriuc, lon: 546. 

Chisthull, Edmund: 409, 487, 488. 

Chiţimia, I.C.: XIV, 49, 50, 51, 52, 61, 62, 69, 346, 499, 500, 501, 502, 505, 506, 511, 
512, 514, 516, 517, 519, 528, 529, 545, 54S, 549. 

Chivu, Gh.: 500, 506. 

Chmielnicki, Bogdan: 284, 285. 

Chmielnicki, Timus: 284, 285, 297. 

Chortatzis, George: 514. 

Chowaniec, Czeslaw: 321. 

Chretien de Troyes: 16. 

Cicero: 132, 335, 375. 

Cigala, Azarie (din Santerini): 374. 

Cigala, lon: 482. 

Cigala, Matei: 209, 213, 242, 245-246, 247, 248! 

Cinnamus (istoric bizantin): 12. 


Ciobanu, Ştefan: VIII, XI, XIV, 44, 92, 218, 219, 234, 241, 387, 394, 395, 400, 502, 
525, 548. 

Cioculescu, Şerban: 499, 515, 517, 520, 521, 549. 

Ciogolea, Constantin: 190, 285, 296. 

Ciogolea, Pătraşco: 1S0, 279. 

Ciogoleşti (familia <--'): 296. 

Cicmu, Lazăr. I.: 122. 

Cicran, Emilia: 192. 

Cioran, G. 44, 388. 

Cicrănescu, Al.: 152, 318, 435, 529. 

Cipariu, Timotei: V, IX, 139, 179. 

Ciuchindel, Costin: 511. 

Ciulai, Gh.: 197. 

Ciurea, Al. I: 515. 

Ciurezu, D.: 78. 

Claude, Jean: 235. 

Claudiu: 466. 

Clement al XI-lea (papa —m): 377. 

Climent (discipol al fraților Metodiu şi Chirii): 

18. Cloverie, Filip: v. Cluverius, Filip. Cluverius, Filip: 491, 495. Cobilici, Mileş: 473. 
Cocora, Gabriel: 518. Colinski: 320. Colonna, Guido della: 249. Comşa, Traian: 546. 
Condeescu, N.N.: 526, 535, 547, 548. 

556 


Constantin (al VIl-lea, Porfiregenetul, 

împărat al Bizanțului): 

14, 133, 204, 519. Constantin (al VIII-lea, împărat al Bizanțului): 

244. Constantin (călugăr franciscan): 84. Constantin cel Mare (împărat al Bizanțului): 

120, 210, 212, 235, 247, 386. Constantin Cluceru: 463. Constantin  (Dejanovici, 
cneaz sîrb): 473. Constantin Isauricul (împărat al Bizanțului): 

198. Constantin Paharnicul Verzariul: 432, 434. 

Constantin (protepepul ~ ): 377. 

Constantin-vedă: v. Brîncoveanu, Constantin. 

Constantinescu, Radu: 505, 511. 

Constântinovici, Mihail: 57. 

Contaris, Chirii: 165. 

Corbea, David: 385, 416, 519. 

Corbea, Ion: 416. 

Corbea, Teodor: 416-418, 471, 519, 522. 

Corbeanu, Dumitraşcu: 439, 458. 

Coresi (diaconul ~): 14, 37, 82, 86, 90, 91, 92/ 93, 94, 95-108, 109, 111, 112, 119, 
174, 182, 185, 196, 221, 391, 395, 509. 

Coresi (grămăticul ~ ): 95, 96. 

Coresi (logofătul din Miroslăveşti): 95, 96. 

Coresi, Şerban: 96, 109. 

Coressi, Anton: 95. 

Coressi, Ghecrghe: 95. 

Coressi, Ion (Dziani): 95. 

Coressios (din Chios, familia *—)): 95. 

Coressios (din Chios), Ican: 95. 

Coressios,  Ghecrghe (începutul sec. al 

XVII-lea, scriitor): 95. Coridaleu, Tecfil: 193, 504. Corlat, Pascal: 322, 323. Corlat,- 
Vasile: 322. Corneille, Pierre: 6. Corneliu(s) Agripa: 332. Cornoi, I. (dr.~): 416. Corti, 
Măria: 511. Corvin(ul), Matei: 9, 257, 260, 492. Cosma  Damasceanul: 14. Cosma 
(presbiterul //—'): 118. Costăchescu, Mihai: 282. 

Costăcheşti  (izvodul >—): 517. Costea Dascălul (copist la Biserica din Şcheii 
Braşovului, sfîrşitul sec. al XVII-lea): 128. Costin, Alexandru: 283. Cestin, Ican (hatmanul, 
tatăl lui Miron Costin) j 

254, 282, 283, 284, 290. 

Costin, loan (sercîarul, fiu al lui Miron Costin): 

255, 268, 287, 327. 

Costin, Miron: 48, 70, 161, 208, 209, 213, 214, 224, 242, 245, 246, 255, 258, 262, 
263, 266, 267, 268, 269, 272, 282-322, 323, 324, 325, 327, 328, 330, 331, 332, 333, 334, 335, 
336, 340, 346, 347, 348, 349, 350, 355, 356, 357, 362, 363, 364, 377, 476, 480, 481, 489, 490, 
491, 492, 495, 501, 503, 516, 517. 

Costin, Nicolae: 72, 161, 255, 299, 305, 319, 322, 323, 325, 326, 327-347, 349, 450, 
364, 365, 469, 489, 502, 503, 517. 

Costin, Pătraşcu: 288, 299, 319, 327. 

Costin, Potemir: 283. 

Cestin, Velicico: 288, 289, 327. 

Costinescu, Mariana: 500, 514. 

Costineşti (familia ~ ): 288, 289, 321, 347, 348, 365. 

Coteanu, lon: 500, 502. 

Cotelerius: 179. 


Covacciosus: 302. 

Cralevici, Marco: 473. 

Crăciun (diac, pisar al lui Mihai Viteazul): 40. 
Crăciun, loachim: 152, 500, 509. 
Creangă, lon: 364, 365. 
Crejevic, Ilja: 21. 

Cremonini, Cezar: 481, 483. 
Creţu, Grigore: 44, 85, 86, 90, 189, 418, 480. 
Creţulescu, Matei: 379. 
Creţulescu, Radu: 443, 445. 
Crimca, Atanasie: 36, 37, 191, 508. 
Crimcovici: v. Crimca, Atanasie. 
Cristea, Valeriu: 518. 

Cristescu, T.: 248, 435. 

Cristian, I.C.: 414. 

Cristian, V.: 498. 

Croce, Benedetto: 20. 

Croce, Giulio Cesare: 147. 
Crnojevid, Ghecrghe: 93, 94. 
Crusius, Martin: 244, 245, 248. 

Csâki, Mihail: 97. Cupăreşti (familia /— ler): 289. Curticăpeanu, Dcina: 501, 518, 
522. Curtius, Ernest Robert: 133. Czarniecki, Francisc: 284. Czarniecki, Ştefan: 284. 

D 

Dabija (paharnicul —m): 339. 

Dabija-vodă, Istrate (Eustratie): 286, 290, 

291, 298, 300, 322, 325, 326, 355, 361. Damaschin Studitul (archiepiscopal 
Naupac- 

tei): 124, 129. Damian, Bogdan P.: 504. Damian, Vasile: 322 — 323, 326. Damian 
(vornic de Dorohoi, tatăl lui Vasile 

Damian): 322. Damianovici, Constantin: 544. Dan, M.: 506. 

Dan (nepot al lui Mircea cel Bătrîn): 28. Dan-vodă (al II-lea): 141. Dan-voievod (|): 
141, 244, 420. Danciul (marele armaş.—m, sfîrşitul sec. al 

XVI-lea): 34. Daniel (profetul ~ ): 235. Daniil Adrian Panonianul: 176, 177, 
497. Daniil (ierodiaconul ~ ): 435. Daniil Sihastrul: 362. Danilo  (mitropolitul/--', 
sfîrşitul sec. al 

XIII—începutul sec. al XIV-lea): 505. Danovici, Pătraşco: 245. Dante Alighieri: 8, 
25, 116. D'Anville, Jean-Baptiste Bourguignon: 489. Daponte, Constantin: 381. Darius (I): 
261. David, Francisc: 102, 185. Dăianu, E.: 101, 107. Dănăilă, lon: 500. 

Dănăilă (tatăl Anghelinei Damian): 322. Dăneşti (familia ~ ): 50. Deanovic, Mirko: 
22. Deboreanu Mălăescu, Elena: 517. Decebal (Decheval): 301, 333, 490, 491, 495. Decei, 
Auiel: 153, 512. Deleanul, Grigoie: 415. Deletant, Dennis: 507, 508, 515. 

Del Monte (călugărul italian ~ ): 437. 

Demeny, Lajos (Ludovic): 508, 510. 

Demetrescu, Anghel: IX. 

Demetrescu, M.: 249. 

Demostene (Demosthenes): 17, 382. 

Densusianu, Ovid: V, VI, VIII, IX, X, XI, 

XII, XIII, XV, 82, 85, 87, 91, 92, 249, 502, 

523, 546. Densusianu, Aron: VII, IX, 200, 249, 447, 

454, 475, 497. Des  Alleurs (ambasador francez, sec. al 

XVIII-lea).: 485. De Santis, Francesco: IX. Despina (dcamna ~, soţia lui Neagoe 
Ba- 

sarab): 76, 144, 426. Despot cel Mare: v. Despot-vodă. Despot Eraclidul: v. Despot- 
vodă. Despot-vodă: 56, 57, 67, 82, 160,259, 273» 

274, 362, 363. Diaconescu — Tismana, I1.: 549. Diehl, Charles: 12, 16. Diica 
(sora lui Stoica Jelează): 96. Diichitis, (Constantin: 451. Dima, Alexandru: 549. Dima- 
Drăganu, Corneliu: 519, 522, 526. Dlmaras, Constantin: 504. Dimăncescu, D.: 488. 
Dimier, C: 512. Dimitrescu, Florica: 222, 509. Dimitrie (mitropolit al Rostovului, sfîrşitul sec. 

al XVII-lea — începutul sec. al XVIII-lea) i 

39. Dimitrie (sfîntul ~ ): 194. Dimitrievici, Lupin: 171. Dimitrievici, Teodor: 171. 
Dimitriu, I.G.: 241, 548. Dinulescu, Ştefan: 200, 218, 414. Dioclețian: 434, 492. Dion: 302, 
491. Dionisie( Chir <~ , dascăl, sec. al XVII-lea) i 

481. Dionisie Comnen (secretar al lui Matei Basa- 

rab): 157. Dionisie din Furna (ieromonahul <~ ): 41. Dionisie (episcop de 
Buzău, sec. al XIX-lea) i 

415. Dionisie (patriarh al Ierusalimului,  secai XVII-lea): 376. 

Djudjov: 53. 

Dlugosz (Dlugcş), Ian (loan): 60, 257, 259, 

332, 333, 335, 363. Dobra (cumnată a logofătului Coresi din 

Miroslăveşti): 96. Dobre (popa ~ , sec. al XVI-lea) 103. Dobre (popa <--, tipograful, 
sec. al XVII-lea): 

181. Dobrescu, N.: 415. Dobroiu, Eugen; 512. Dobroiu, Rita: 512. Domițian: 
300, 333. Done (vistierul —m): 349. Dorotei (mitropolit al Monembaziei): 209, 

242, 244-245, 246, 248. Dositei (Dosithei, Dosoftei, patriarh al Ierusalimului, sec. al 
XVII-lea): 229, 230, 240, 

382, 383, 385, 391. Dosoftei (mitropolitul ~ ): VI, 161, 201-219, 

220, 221, 222, 226, 230, 242, 246, 248, 

256, 287, 312, 320, 324, 369, 370, 371, 417, 

418, 488, 501, 503, 513, 514. Dracea Armaşul (tatăl lui Mihnea cel Rău): 

143. Drăculeşti (familia —m): 50. Drag (fiul lui Sas): 26. Dragcmir, Silviu: 188, 
192, 200, 218, 388, 

474, 546. Dragcmirescu, M.: 544. Dragcş-vedă: 55, 56, 58, 214, 307, 310, 311 

317, 334, 335. Dragoş logofătul, Eustatie: 130, 190, 191, 196, 

198, 199. Drăganu, N.: XI, 82, 91, 107, 108, 110, 117, 

119, 162, 186, 188, 189, 201, 241, 523, 546 Drăghiceanu, V.: 241, 425. Drăghici 
(nepot al lui Minai Viteazul): 369. Drăghici, Radu (din Măniceşti, caligraf): 36, 

107. 

Drîmba, Vladimir: 510. Drosu,  Sărdariu: 444. Drugescu, Filip: IX. Dubău, 
Antioh: 325. Dubău, Damian: 356. Dubău, Tudosie: 322, 323-327. Duca, Constantin: 
252, 255, 325, 327, 328,329, 333, 349, 350, 361, 365, 374, 489. 

Duca (cronicar bizantin): 28. 

Duca, Gheorghe: 203, 214, 224, 231, 273, 288, 299, 301, 317, 324, 325, 326, 327, 
328, 329, 355, 356, 357, 365, 374, 425, 433, 436. 437, 442, 445, 483, 484. 

Duca-vodă cel Bătrîn: v. Duca, Gheorghe. 

Dudaş, Florian: 513, 514. 

Dudescu, Radu (cumnat al stolnicului Constantin Cantacuzino): 486. 

Dudescu, Răducanu (văr al cronicarului" Radu Popescu): 439. 

Duma (dascălul ~, copist, a doua jumătate a sec. al XVIII-lea): 125, 129. 

Dumbravici, Dumitraşcu: 520. 

Dumitra (Ureche, mama lui Nestor Ureche): 264. 

Dumitraşco-vodă: v. Cantemir, Dimitrie. 

Dumitrescu, Al. T.: 530. 

Dumitrescu, Carmen Laura: 500. 

Dumitru (logofătul, copist, prima jumătate a sec. al. XVII-lea): 421. 

Dumitru, Niţă: 546. 

Dupont, Philippe: 215, 256. 

Duţu, Alexandru: 503, 508, 519. 

Duţu, Angela: 508. 

E 

Ecaterina a Rusiei: 453. 

Ecaterina (doamna ~, soţia lui Stoica Lu-descu): 435. 

Eder: 497. 

Efrem Şirul: 14, 18. 

Eftimie (mitropolitul ~ , sec. al XVI-lea):: 103. 

Eftimie (egumen la mînăstirea Neamţ şi cronicar): 63, 65-66, 67, 68, 70, 271,273. 

Eftimie (patriarh bulgar): 20, 77, 118. 


Eftimiu (d-ra~): 269. 

Elena (doamna r-<, soția lui Petru Rareş): 31, 37, 40, 64. 

Elena (domniţa ~ , fiică a lui Ştefan cel Mare): 55. 

Elena (domniţa f—<, soră a lui Constantin Duca şi soția lui Nicolae Costin): 
328. 

Eleonora de Aquitania: 6. 

Eliade, Mircea: 549. 

559 


Elian, Alexandru: 504, 514, 532. Eliat, Teodor M.: 146, 151. 

Elina (doamna ~ , fiică a lui Radu Şerban 

Basarab şi scția postelnicului Constantin 

Cantacuzino): 420, 424, 432, 433, 480. Elina (dcamna =, soţia lui Matei 
Basarab 

şi soră a lui Udrişte Năsturel): 35, 168, 

178, 369, 428, 429, 513. Elina (demniţa ~ , seră a lui Ion Neculce): 

328. Elisabeta (fiică a lui Antonio  Erizzo): 93. Elisaveta (Elisabeta) 
(doamna /~, scția lui 

Ieremia Movilă): 37, 41, 266, 267. Eminescu, Mihai: VII, XV, 85, 244, 532. 
Enăceanu, Ghenadie: 166. Epifaniu (sfîntul ~ ): 12. Eraclid (Heraclit din Efes): 332. Erasmus 
(din Rotterdam): 9. Erbiceanu, Constantin: 107, 145, 152, 387, 

414, 415, 416. Eremia al II-lea (patriarh al Constantinopo- 

lului, sec. al XVI-lea): 244. Erizzo, Antonio: 93. Ermingheld (fiu de rege got): 211. 
Esop: 382. Euclid: 482. Eudoxia (soră a cneazului Simeon Olelkovici): 

38. Eufemia  (;*mrărăicasă a Serbiei): 32, 40 Eugeniu al IV-lea (papa ~ ): 85. 
Eugeniu de Savcia (prințul -~): 378, 441, 

452, 470. Eupraxia (călugăriță, fiică a împărătesei Eufe- 

mia): 32, 40. Euripide: 381. 

Eusebiu din Cezareea: 210, 212. Eustațiu (sfîntul ~): 213. Eustratie (protopsalt la 
mănăstirea Putna, 

începutul sec. al XVI-lea): 48. Eustatie (Istratie) Logofătul: 270, 272, 230, 

304. Eutrepius (Evtrepic): 262, 302. 

F 

Facon, Nina: 549, Faral, Edmond: 535, 536. Farinaccius, Prosper: 199. 

Faustina (soţia împăratului Marcus Aurelius): 

342. Ferrati, Bartolomeo: 378. Ferriole (ambasador francez, sfîrşitul sec, al 

XVII-lea): 363. Ficker, G.: 118. Fierie, Grigore: 41. Filaret (episcop de Rimnic): 
525. Filimon, Nicolae: 125. 

Filip ieromonahul (caligraf miniaturist, începutul sec. al XVI-lea): 35. Filip Maler: v. 
Filip Moldoveanul. Filip Moldoveanul: 98, 509. Filipescu, Constantin Căpitanul: 11, 141, 
152, 

448, 454. Filipescu, Pană: 430. Filipoiu, O.: 506. Filitti, loan C: 252, 396, 460. 
Filos: v. Filothei monahul. Filotei (ieromonahul ~ , călugăr român ato- 

nit, sfîrşitul sec. al XVII-lea): 127. Filothei monahul (fost mare logofăt al lui 

Mircea cel Bătrîn): 39, 43, 47, 506. Filstich, Ion: 392. Fincfe, Wilhelm: 505. 
Flaccus (comandant roman): 261, 262, 307, 

492. Flavius Iosephus: v. Berosius. Fliondor (Fiondor) Armaşul: 35". Florescu, N.: 
548. Florescu, Vasile: 501. Florio, Alvisio: 482. Focillon, Henri: 42. Formos (papa ~ ): 56. 
Fotie (patriarh al Constantinopolului, sec. al 

IX-lea): 17. Fotios (patriarhul ~, sec. al VIH-lea): 13. Francisc I: 29. Franckenstein, 
Valentin Franek von: 186, 

187, 189. Fratia, Gh.: 323. Frânți: v. Mihnea-vodă. Frederic al II-lea: 8. Frederic 
al III-lea: 261. Frederic Wilhelm de Biandemburg (marele 

electori): 228. Frige —Vacă: v. Ţifescu, Ilie. 

Frosina (soţia lui Grigore Fierie): 41. Fruchter, Eugen: 513, 519. Fuchs, Johann: 87, 
96. Fxichs, Marcus: 99. 

G 

Galaction, Gala: 208, 234, 417. 

Gâldi, Ladislau: 549. 

Galeatowski, loaiiichie: 371, 372, 387. 

Galian: 334, 492, 493. 

Galilei, Galileo: 481. 

Gaster, Moses: V, VI, X, 78, 81, 82, 92, 107, 112, 113, 119, 122, 128, 139, 174,218, 
248, 346, 497, 501, 526, 527, 532, 533. 

Gavril (hatmanul.—e , fratele lui Vasile Lupu): 

106, 195. Gavril Diac ot Bălțăţeşti (a doua jumătate 

a sec. al XVII-lea): 245. Gavril (mitropolit de Pec, jumătatea sec. 

al XVII-lea): 158. Gavril Protul (prima jumătate a sec. al 

XVI-lea): 26, 72, 142, 144, 145, 373, 426, 

503. Gavril Uricul (prima jumătate a sec. al 

XV-lea): 35, 37, 505, 508. Găluşcă, C: 87, 91. Găzdaru, D.: 202, 219, 282, 321. 
Gelzer: 24. Genov: 22. 

Georgescu, I. Ilie: 512. Gesti, Frânți: v. Geszty, Francisc. Geszty, Francisc: 108, 
109. Ghedeon (mitropolit al Moldovei, prima jumătate a sec. al XVIII-lea): 232, 359. 
Ghenadie (mitropolit al Ardealului, a doua 

jumătate a sec. al XVI-lea): 104, 175, 180, 

181, 182, 183. Ghenadie II Scholarios (patriarh al Con- 

stantinopolului, sec. al XV-lea): 158. Ghengea (boierul ~ ): 190. Gheorghe 
banul: v. Băleanu, Gheorghe. Gheorghe Buitul (traducător, sec, al XVII-lea) 

188, 189. 

Gheorghe de Neamţ (mitropolitul ~ , a doua 

jumătate a sec. al XVII-lea): 391. Gheorghe de Sîngeordz (episcop al românilor, 

a doua jumătate a sec. al XVI-lea): 102. Gheorghe din Băleni: v. Băleanu, Gheorghe. 
Gheorghe din Sec (popa ~ ): 183. Gheorghe (frate al cronicarului Radu Popescu): 

439. Gheorghe Monahul: v. Amartolos, Gheorghe 

Monahul. Gheorghe Ritorul (a doua jumătate a sec. 

al XVI-lea): 79. Gheorghe (sfîntul-): 211, 219. Gheorghe Ştefan: 188, 190, 227, 
228, 234, 

285, 295, 296, 297, 391, 428, 430. Gheorghe Vornicu(l): 444. Gheorghel, Gavril: 
518. 

Gherasim  Cretanul (ieromonahul ~, superiorul bisericii grecilor din Veneţia, a 
doua 

jumătate a sec. al XVII-lea): 481. Gherasim de Alexandria (a doua jumătate a 

sec. al XVII-lea): 487. Gherman Valahul (traducător ): 127. Gherman(os) de Nissis 
(mitropolitul <-w :) 3^6, 

394. Ghermanonissis: v. Ghermanos de Nissis. Gheronte (mitropolit al Moscovei, 
sfîrşitul sec. 

al XV-lea): 47. Ghervasie Monahul (copist în timpul domniei 

lui Ştefan cel Mare): 39. Gheţie, Ion: 500, 502, 503, 507, 508, 518. Ghiacioiu, V. 
:530. 

Ghibănescu, Gh.: 200, 272, 282, 321, 326. Ghica, Gheorghe: 227, 285, 323, 
393, 422, 

430, 443. Ghica, Grigoraşco: v. Ghica, Grigcre. Ghica, Grigore II: 354, 355. Ghica, 
Grigore (fiul lui Gheorghe Ghica): 


227, 228, 286, 326, 354, 355, 356, 392, 

420, 422, 423, 424, 430, 431, 432, 434, 439, 

442, 443, 445, 472, 483. Ghica, Vladimir: 321. Ghica-vodă: v. Ghica, Gheorghe. 
Ghizel, Inochentie: 372. Gillou, Andre: 504. 

Giuglea, G.: 87, 91. 

Giurescu, C.: 141, 252, 270, 272, 273,281, 

298, 299, 300, 302, 303, 318, 319, 322, 323, 

325, 326, 346, 387, 435, 447, 454, 461, 

465, 468, 469, 470, 471, 488, 497. Giurescu, CC: VIII, IX, 43, 51, 233, 240, 

272, 281, 282. Giustiniani, Ascanio: 377. Gîdei, A.V.: 281, 319, 348. Glixelli, 
Ştefan: 79, 207, 530, 546. Glykys: 209. Gninski, Ioan: 287, 305. Gobl, Lâszlo: 418. Gogol, 
N.V.: IX. Golescu (biv-vel spătar): 233, 393. Golescu, Iordache: 128. Golescu, Radu: 440. 
Golia, Ieremia: 67. Golia, Ioan (logofătul ~ ): 66. Gollner, Charles: 152. Golscii, 
Stanislav: 148. Goluber, S.: 166. Goran Logofătul: 435. Gordos, Athanasie: 240. G6rka, 
Olgierd: XI, 49, 51, 69. Gozzadini, Tommaso: 125, 380, 536. Graciân, Baltasar: 536. Grauert: 
50. Greceanu (frații ~ ): 166, 234, 241, 389, 393, 

394, 395, 399, 400, 483. Greceanu, Paul Şt.: 460. Greceanu, Radu: 130, 392, 
393, 395, 397, 

398, 400, 401, 404, 421, 447, 448, 455-460, 

467, 468, 479, 487, 488, 498, 521. Greceanu, Şerban: (al doilea logofăt, fratele 

lui Radu Greceanu): 396, 397, 460, 498. Greceanu, Şerban (vel logofăt, 
nepotul lui 

Radu Greceanu): 396, 458, 459. Greceanu, Ştefan D.: 460. Greceni (familia ~ lor): 
392, 398, 399, 460. Grecescu, C: 448, 454, 519, 520, 521. Grecescu, Ciriaşa: 516. Grecu, 
Vasile: XI, 45, 71, 78, 104, 107, 145, 

146, 248, 249, 512, 519, 549. Gregoire, Henri: 10, 529, 537. Gregorian, Mihail: 499, 
503, 521. 

Gregorovici, V.: 243. 

Grigoraş, Em. G.: 81, 240, 249, 347. 

Grigoraş Mitrofan: 414. 

Grigore Dascălul Buză (copist al Cronografului lui Dorotei): 245. 

Grigore de Nazianz (sfîntul.—m): 12, 18, 382, 505. 

Grigore de Nisa (sfîntul ~ ): 12, 14. 

Grigore Dialogul (sfîntul ~): 204. 

Grigore (mitropolit al Moldovei, a doua jumătate a sec. al XVIII-lea): 46, 133, 377, 
398, 537. 

Grigore (popa ~ din Măhaciu, copist al Codicelui Sturdzan): 112, 122, 506. 

Grigore (Gligorie)-vodă: v. Ghica, Grigore. 

Grigorov: 38. 

Grober: 497. 

Gromo, Giovanandrea: 97. 

Guagnin(i), Alessandro: 256, 258, 259, 273, 274, 292, 336, 363. 

Guevara, Antonio de: 342, 343, 344, 345, 346, 536. 

Guillen de Castro: 6. 

Guinizelli, Guido: 8. 

Gulielmini: 481. 

Gwagnin, Aleksander: v. Guagnini, Alessandro. 

H 

Habsburg, Ferdinand de: 97. 

Haga, Corneliu: 165. 

Hajek, dr. Egon: 189. 

Halcondylos, Dimitrie: 29. 

Halici, Mihail: 185, 786-187, 189. 

Haller, Petrus: 97, 98. 


Halytzky, Nicolae: 52. 

Haneş, P.V.: 107, 178, 201, 415, 416, 498. 

Haporton. Forro Miklos de: 180. 

Hariton (protos la Muntele Athos): 26. 

Hasard, Paul: 533. 

Hasdeu, B.P.: V, VI, X, XI, 23, 70, 78, 79, 107, 110, 112, 113, 115, 116, 119, 122, 
145, 184, 189, 202, 240, 243, 244, 248, 282, 320, 390, 392, 393, 454, 496, 497, 532. 

Hăra, Ion (vornicul <~ ): 327. 

Heidenstein, Reinhold: 258. 

Heissler (Haisler, generalul ~): 437, 438, 

450, 456, 464, 467, 468, 484, 487. Heliodor: 15. 16. Heltai, Gaspar: 101, 109, 509. 
Hennersdorf, Hoffmann de: 148. Heraclie (împărat al Bizanțului): 21. Herce, Ştefan: 109. 
Herescu, N.: 314, 320. Herfurt, Friederich: 128. Herman (pîrcălab al Cetăţii Albe): 51. 
Hermann, Martin: 522. Hermann, Michael: 522. Herodot: 335. Hervay, Ferenc: 509, 
510. Hessus, loan: 98. Hippolit (sfîntul-): 18. Hirscher, Luca: 104. Histaspe: 261. 
Hluboceanu, Chirii: 36. Hodosiu, Iosif: IX. Hodoş, Nerva: 96, 97, 101, 106, 107, 
167, 

178, 182, 188, 200, 218, 320, 387, 400, 

415, 497. 

Holban, T.: 321. 

Homer: 483. 

Honterus, Johann: 97, 98, 108. 

Horaţiu: 5, 314, 483. 

Horopceanu (căpitan de seimeni): 339. 

Horvâth, Andreas: 152. 

Hrisoverghi, Alexandru: 363. 

Hrizea (spătarul ~ ): 430. 

Hrizea (vistierul ~ , tatăl cronicarului Radu 

Popescu): 169, 420, 433, 434, 436, 437, 

439, 444, 454, 463. Huniade, Iancu: 244, 473. Huniade, loan,: 257, 261. Huon de 
Rotelande: 16. Hurmuzachi, Eudoxiu: 40, 87, 148. Hus, loan (lan): 82, 83, 84. Huskova, 
Jindra: 549. Huttman, Arnold: 509, 510. Hypomenas, Gheorghe (din Trapezunt): 

379. 

I 

Iachint din Vicina (episcop bizantin, sec. 

al XIV-lea): 27. Iacimirskij, A.: 32, 34, 35, 39, 44, 45, 48, 54, 

137, 505. Iacob de Marcia (inchizitor): 85. Iacob (ieromonahul"»', sec. al XIV-lea): 
27. Iacob din Compostella: 6. Iagello, Wladislav: 49, 51, 84, 257. Iagic, Vi 38. 

Iane (preot în Şchei, sec. al XVI-lea): 104. Iane Surdul: 433. lank, Petru: 471. 
Iațco din Sniatyn: 311. Iavorskii, Iulian: 547. Ibrăileanu, G.: V. Ierei, Gheorghe (din 
Băiceni): 53. Ieremia Bogomil: 113. Ieronim din Praga: 83, 84. Ieronim (sfîntul ~ ): 124. 
Ierotei (Comnenul): v. Ion Comnenul. Ierotei (mitropolitul, —m): v. Dorotei de Monem- 

bazia. Ievlevicz, Ignațiu: 193. Ignatie Sîrbul (popa r- ): 428. Ignatie, Teodor: 191. 

Ilarian, Al. Papiu: 151, 152, 169, 170, 171. Ilarion din Moglena: 118. Ilarion 
(episcop de Rîmnic, înainte de Antim 

Ivireanul): 401. Ilarion (ieromonahul ~, sec. al XVII-lea): 

216. Ilia (artist gravor): 194. Iliaş Mahomet: v. Rareş, Iliaş (al II-lea). Ilie (fiu al lui 
Alexandru cel Bun): 59. Iliescu, Octavian: 503. Ilieş, Aurora: 500. Ilinca (fiică a lui 
Constantin Brîncoveanu 

şi soția lui Şerban Greceanu, nepotul lui 

Radu Greceanu): 396. Ilinca (fiică a lui Nacu Murguleț): 323. Ilinca (fiică a 
vistiernicului Papa Greceanu 

şi soția lui Şerban Greceanu, fratele lui 

Radu Greceanu): 396. 

Inocenţiu al III-lea (papa ~): 113, 260. 

Joachim (patriarh al Moscovei, a doua jumătate a sec. al XVIII-lea): 209, 216, 217. 

loachim (zlătarul din Suceava): 37. 

Ioart al VI-lea (Cantacuzino, împărat al Bizanțului): 11, 13. 

Ioan al VIII-lea (Pa: “ologul, împărat al Bizanțului): 11, 28, 233. 

Ioan al XVI-lea (patriarh al Constantinopo-lului): v. loan Caleca. 

Ioan al XXII-lea (papa ~ ): 83. 

loan Albert (rege al Poloniei): 51, 52, 257, 336. 

loan Alexandru-veievod: v. Lăpuşneanu, Alexandru . 

loan Alexeevici (ţar al Rusiei): 214. 

loan Bogoslovul (sfîntul ~ ): 117. 

Ioan Caleca: 14. 101, 104, 182. 

loan Cazimir (rege al Poloniei): 288. 

Ioan cel Nou (de ia Suceava, sfîntul ~): 47, 164, 174, 192, 194. 

loan Comnenul (împărat al Bizanțului): 177. 

loan Damasceanul (Damaschin) (sfîntul .--<): 10, 13, 14, 18, 136, 158, 204, 410. 

loan din Constantinepol: v. loan Caleca. 

loan (evanghelistul ~): 390, 395. 

Ioan Exarhul: 18, 506. 

Ioan Frîncul: v. Ican Romanul. 

loan Hrisostomul (sfîntul ~): 10, 12, 14, 17, 18, 74, 76, 130, 314, 392, 396, 487. 

Ioan Klimax (Scărariul) (sfîntul ~): 18.191. 

loan Magnus (arhiepiscop de Upsala): 335. 

Ioan Nesteutul: 105, 175. 

Ioan ot Bistriţa (ieromonahul ~, copist, a doua jumătate a sec. al. XVII-lea): 145. 

loan Portvricul: 179. 

loan Romanul (astrolog la curtea lui Constantin Brîncoveanu): 131, 380. 

loan Sambucus (istoricul ~): 495. 

Ioan Sigismund Zapolyai (Zâpolya): 97, 99. 

Ioan Stupcarul: 366. 

Ioan Șerban C. Basarab Voevoda; v. Cantacuzino, Şerban. 

loan-vodă cel Cumplit: 67. 

loan Zlataust (sfîntul ~): 177. 

Ioanid, G. 145, 435, 454, 460, 496. 

Ioasaf (arhimadritul ~ ): v. losif al Putnei. 

Ion (loan) Comnenul (profesor la Academia 

grecească de la Sf. Sava, mitropolit al 

Dristrei/ Silistra): 374, 376, 382, 489. Ion Eclesiarhul: 79. Ion Românul (popa /⁄~ din 
Sîmpetru): 105, 

127 222.lon Sîrbu (protopopul caligraf ~, sfîrşitu! 

sec. al XVI-lea): 34. 36.lonaş (ieromonahul--y/, sec. a. XVII-lea 

2Î6.) lonaşcu, Ion: 520, 521. 

lonaşcu (postelnic, sec. al XVII-lea): 323. Iordache, Aga (ginerele lui Antohie Jora): 
338. Iordache Lupu Costache (vornicul): 329, 

352, 353, 354, 359, 365. 

Iordache (vel căpitan de codru sub Mihail Racoviță): 353. 

Iordan, Alexandru Gh.: 118, 152, 550. 

Iordan, Iorgu: XII, 518, 537, 548. 

Iordănescu, A.: 318. 

Iorest, Ilie (mitropolit, sec. al XVII-lea): 182, 184, 188, 197. 


Iorga, Magdalena: 44. 

Iorga, Nicolae: V, VI, VIII, LX, X, XI, XII, XIII, XIV, XV, 16, 35, 43, 44, 45, 69, 70, 
75, 16, 77, 78, 79, 88, 91, 92, 106, 108, 112, 119, 122, 125, 141, 151, 152, 153, 158, 161, 162, 
178, 188, 189, 200, 240, 241, 252, 260, 263, 270, 282, 319, 321, 379, 393, 471, 475, 496, 497, 
498, 504, 507, 518, 524, 534, 535, 536, 549. 

lorga-Pippidi, Liliana: 504. 

Iorgulescu, B.: 415. 

Iosif al Putnei (arhimadritul ~): 54, 296. 

Iosif Imnograful: 14. 

Iovan, Rodica: 514. 

Isac Anghelos (împărat al Bizanțului): 210. 

Isaia (călugăr din mînăstirea Slatina, copistul Codicelui de la Kiev, sec. al 
XVI-lea): 53, 70. Isaia (mare vornic al lui Ştefan cel Mare): 61. Isider (sfîntul): 128. 

Isopescu, Claudiu: 260, 263. Ispirescu, Petre: 364, 530, 515, 546. 

Istrin, W.: 127, 248, Istvânffy (cronicar ungur): 336. Isvoreanu, Radu: 396. Iştoc din 


Lazuri (popa): 197. Iufu, I.: 505. luga-vodă: 325. Iulian (sfîntul ~ ): 210. lulius 
Capitolinus: 335. lusnf (aga-): 339. 


Ivan al III-lea Vasilievici (principele Moscovei ~ ): 47, 55. Ivan cel Groaznic: 39. 


Ivanov, Iordan: 114, 118. Ivanovici, Ivan (fiul lui Ivan al III-lea): 55. Ivaşcu, George: 502. 
Ivănescu, Gh.: 503, 517. Ivul, Gavril: 188, 189. Izlozeanu, Gh.: 37. 


J 

Jako, Sigismund: 509. 

Janov, Matei de: 82. 

Jelează, Stoica: 96. 

Jigmond: v. Sigismund de Luxemburg. 
Jiricek, Constantin: 248. 

Joldea; 66. 

Jora, Antiohie (Antohie, hatmanul): 338, 339. 
Jora, Gavril: 269. 

Juhâsz, V.I.: 97, 189. 

Justinian (împărat al Bizanțului): 177, 198. 
K 

Kâjoni Valahus de  Kis-Kajon, Johannes (Ion Căianu): 188, 189. 
Kaludi, Arsenio: 482. 

Kaluzniacki, E.: 118. 

Karadja, C. Const.: 44, 106, 107, 241. 
Karyophylles (Cariofil), loan: 488, 497. 
Katona de Geley, Ştefan: 180, 181, 182, 185. 
Kemeni, lanoş: 296. 

Kerofilas, Gostas: 529, 536, 549. 
Kezdivasârhely, Matko de: 384. 

Kievskii, S.: 48. 

Kinan (Chinan)-paşa: 434, 444. 

Kiupruli (vizirul ~ ): 285, 292. Klein, Karl Kurt: 108, 264, 457. Klingesporn, loan: 


49. Knos, Borge: 504. 


Kochanowski, loan (Ion): 206, 207, 256, 257, 312. 
Kogălniceanu, Mihail: 162, 169, 208, 266, 270, 280, 298, 300, 318, 319, 320, 322, 


323, 325, 326, 334, 346, 351, 366, 496, 497, 530, 531, 543, 545. 

Kondakov: 42. 

Korbut, Gabriel: 264. 

Kordatos, Ianis: 504. 

Korneev, M.: 104. 

Krappe: 536. 

Kriaras, Emanoil: 547. 

Kritopulos, Mitrofan: 158. 

Kromer (Cromer, Gromer), Martin (Marcin): 257, 262, 302, 332, 333, 335, 474, 492, 


Krumbacher: 136. 

Kuntovici, Ivan: 171. 

Kyriakidis, Stylpon: 529. 

L 

Lacea, G.: 108, 189, 202, 218. 

Ladislau Cumanul (rege al Ungariei): 24, 442. 
La Fontaine, Jean de: 137, 343. 


Lambrior, Al.: V, VI. 

Lambros (Lampros) Spyridon: 77, 79. 

Lanson, Gustave: IX, 5, 533, 534. 

Lapedatu, A.: 178, 270, 390, 435, 480; 548. 
Larinov (cămăraşul ~): 191; 

Lascaris, M.: 529, 536, 550. 

Lascaris, Constantin: 29. 

Laski (Albert): 259, 273. 

Laslău: v. Vladislav (rege al Ungariei). 
Latini, Brunetto: 8. 

Laţco-voievod: 58. 

Laurian, August Treboniu: VII, 152, 414, 
453, 460, 470. Lavrentie (ieromonahul!--', sfîrşitul sec. al 
XVI-lea): 510. Lavrov, P.A.: 72, 77, 79. 

/ 

Lazăr (cneaz al Serbiei, sec. al XIV-lea): 25. 

Lazăr (sfîntul ~, stilpnicul): 211. 

Lăpuşneanu, Alexandru: 39, 40, 41, 42, 56, 57, 65, 67, 68, 95, 253, 273, 356, 362. 

Lăpuşneanu, Bogdan: 275. 

Lăudat, I.D.: 502, 514, 516. 

Lăzărescu, Emil: 507. 

Lăzăriciu, Ion: IX. 

Legrand, Emile: 129, 146, 151, 152, 240. 

Leibniz, G.W.: 232. 

Lencuţa (fiică a lui Stoica Ludescu): 435. 

Leo  (arhipresbiterul ~, sec. al X-lea): 133. 

Leon al VI-lea cel înțelept (împărat al Bizanțului): 14, 204. 

Leon (al II-lea Isaurianul, împărat al Bizanțului): 198. 

Leon-vodă: 428, 431. 

Leonardo da Vinci: 29. 

Leontar (tatăl lui Dosoftei): 202. 

Leontis din Bizanț (teolog bizantin): 13. 

Leopold (împărat al Austriei): 370, 455. 

Lepsa, Gh. (episcop, sec. al XV-lea): 84. 

Leurdeanu, Stroe: 158, 420, 431, 432, 433, 434, 443, 483. 

Levacovid, Rafael: 158, 170, 171. Ligaridis, Paisie: 158, 177, 235, 374. Lihudi 
(fraţii <~ ): 217. Lisimah: 261. Litovoi: 24. 

Liubavici, Dimitrie: 94. Luitprand (sol al regelui Otto I): 17. Longin: 333. 

Longinescu, S.G.: 199, 201. Longinus, Johannes: v. Dlugosz, Ion. Lope de 
Vega: 147. 

Lorântfty, Suzana (principesa ~, soţia lui Gheorghe I Râkoczy): 185, 189. 

Lorinţ (diac, Braşov, sec. al XVI- lea): 104, 108. 

Los, L: 70. 

Lovarini, Emilio: 498. 

Lubieniski (sol polon la curtea lui Mihai Viteazul): 512. 

Luca (evanghelistul —m): 390. 

Luca (mitropolit al Ungrovlahiei, sec. al XVI-lea): 37. 

Luca Ştefan (vistiernicul ~ ): 349, 352, 354. Lucaci, Hrăjitu: v. Hirscher, Luca. 
Lucaci (uricariul ^ ): 39. Lucaris, Chirii: 164, 165, 166, 180, 260, 383. Lucian: 483. 

Lucreția (soția lui Lucius Tarquinius Colla-tinus): 303. 

Ludescu, Constantin Căpitanul: 425. Ludescu, Stoica: 145, 149, 150, 151, 
420, 

421 424-435, 441, 442, 443, 444, 454. Ludovic al VH-lea (rege al Franţei): 6. 
Ludovic (I cel Mare, rege al Ungariei şi 

Poloniei): 24, 333, 334. Ludovic al XIV-lea: 226, 228, 235, 476. Ludovic al 
XV-lea: 453. Lupaş, I.: 180, 188, 189, 200,201,475, 480. Lupaş, Marina L: 475. Lupeanu, 
A.: 78, 139. Lupiş, Antonio: 522. 

Lupu (căminarul <~ , sec. al XVII-lea): 214. Lupul (diacul ~ , pisar al lui Petru Rareş): 
40. Lupul (din Hîrlău, sec. al XVII-lea): 272. Lupu Costache: v. Iordache Lupu Costache. 
Lupu (vornicul): v. Iordache Lupu Costache. Luther, Martin: 85, 96, 97, 99, 103. Luxandra 
(fiică a lui Neagce Basarab): 76. 

M 

Macarie (episcop de Roman, cronicar): 19, 41, 55, 57, 63-65, 66, 67, 68, 70, 71, 93, 
94, 106, 242, 271, 505. 


Macarie (mitropolitul ~ , în timpul domniei lui Alexandru cel Bun): 40, 216. 

Macarie (patriarhul arab ~): 158, 160, 168, 192. 

Macedonski, AL: 533. Macrembolites, Estaţiu: 15. Macri  (vătaf): 289. Macrona: 
365. Macurek, Iosif: 81, 91. Magni, Cornelio: 522. Mahomet al II-lea: 62, 158, 244. 
Maiorescu, Titu: VII, VIII, 524. Maiota, George: 378, 382. 

521. Maxim Confesorul (teolog bizantin): 13. Malalas, loan: 12, 19, 242. Malaxos, 
Emanuel: 175, 177, 198. Malcoci: 50. Maliat: 64. 

Mamas (sfîntul ~ ): 210. Mamucco, Marcantonio: 378. Manasses, Constantin: 12, 
19, 39, 65, 68, 

242, 243, 244. Manciulea, Ştefan: 78, 418, 421, 424. Mangra, V,: 107, 201. 
Mânu, Apostol: 134. 

Manuel al II-lea (Paleologul, împărat al Bizanțului).: 11. 

Manuil din Corint: 506. 

Mareea (jupîn ~): 37. 

Marcian (împărat al Bizanțului): 65. 

Marcu, Al. Dem.: 162, 260, 263, 498. 

Marcu (fiu al lui Petru Şchiopu): 36. 

Marcu (patriarh al Alexandriei): 205. 

Marcu(s) Aureliu(s): 333, 342, 343, 344. 

Mardare (de la mănăstirea Cozia): 40. 

Mareş, Al.: 500, 503, 507, 509. 

Mareş (banul ~).: 443, 444, 457. 

Marga (scția jupînului Mareea): 37. 

Margunios, Maximos (episcop al Citerei): 209. 

Marjire, Ion: 40. 

Măria (cumnata logofătului Coresi din Miro-slăveşti): 96. 

Măria de Mangop: 31, 41. 

Măria (doamna ~, fiică a lui Constantin 

Brîncoveanu şi soția lui Constantin Duca): 

328, 329, 349, 361, 484, 489. Măria (fiică a lui Lupu Bogdan hatmanul 

şi soţia lui Ion Neculce): 349. Măria (fiică a lui Petru Şchiopu): 245. Măria (fiică a lui 
Vasile Lupu): 164, 254, 269, 

513. Măria (fiică a marelui ban Gh. Băleanu): 436. 

Măria  (Jupîmţa ~, născută  Corbeanu). Măria (Marica Brîncoveanu, doamna ~ , 
scţia lui Constantin Brîncoveami): 328, 382, 484. Marian (sfîntul — ): 211. Marian, Simion 
FI.: 86, 122, 128, 321. Marica (fiică a lui Ion Hăra vornicul): 327. Marina (doamna ~, soția lui 
Alexandru cel 

Bun): 35, 41. Marinescu, Iulian: 366. Marot, Clement: 185, 206, Marsigli, Luigi 
Fernando: 188, 425, 484, 

487, 488, 496, 497, 498. Martin al IV-lea (papa <~<): 83. Martinenco, Bernard: 481. 
Martini (iezuit): 238, 240. Martial: 483. Massa, Simeon: 99. Massim, I.: VII. Matczyiiski, 
Marcu: 287, 305. Mateescu, C.N.: 125, 129. Matei din Pogoniana (mitropolit al Mirelor) 

35, 77, 146, 171, 180, 373, 427, 442. Matei (evanghelistul — ): 390, 398. Mateiu, dr.: 
110. 

Matwveiev, Artemon: 229, 230. 

Mavrocordat, Alexandru (Exaporitul): 327, 330, 337, 374, 381. 

Mavrocordat, Constantin: 362. 

Mavrocordat, lanache: 485. 

Mavrocordat, loan: 322, 355, 356, 441, 470, 471. 

Mavrocordat, Nicolae: 43, 146, 299, 322, 325, 326, 330, 331, 337, 338, 339, 340, 346, 
352, 353, 362, 373, 406, 440, 441, >18, 449, 451, 452, 453, 459, 460, 466, 469, 470, 484, 
485, 486, 520. 

Mavrodin (paharnicul ~ ): 357. 

Mazepa (hatmanul ~): 217, 416. ; 

Mazilu, D.: 95, 108, 142, 146, 541. 


Mazilu, Dan Horia: 499, 513, 514, 516, 520, 

Maxim (mitropolit sub domnia lui Radu cel Mare): 63, 94, 106, 142, 151, 260, 
473. Maxim Quintus Curtius: 483. Maximian: 434. 

Mănăilă (meşter tipograf): 103. Marian diacul (meşter tipograf): 109. Medici(s), 
Cosimo (Cosma) de: 342. Medici, Lorenzo de: 256. Mehmet-bei: 426. Melanchton, Filip: 82, 
97, 109. Melania din Leontopol: 35. Melas, Petru: 186. 

Melchior (nepot a lui Hermann Schedel): 50. Melchisedec (episcopul ~ ): 48, 188, 
232, 240, 

415, 416. Melchisedec, Meletie (egumenul /⁄~, sec. al 

XVII-lea): 174. Meletie de Arta (profesor al lui Dimitrie 

Cantemir): 489. Meletie Macedoneanul (călugăr): 171, 182. Meletie Syrigos 
(Sirigul): 158, 166, 192, 383, 

397. Melius, Petre: 185. Melvy, Antoine: 167. Menandru: 12. Menendez y Pelayo: 
344. Merlo, Pietro: 129. .. Meszko I (Mieschko, rege polon, sec. X): 

9, 257. Meteş, Şt.: 45, 110, 188, 388, 522. Metodiu: 17, 18, 23, 81, 505. Metroniu, A.: 
92. Meyer-Lttbke, Wilhelm: 92, 280. Miclăuşan, Foro: v. Forro MikWs de Haporton. 
Miclescu, Gavril: 327. Miechowski: 335, 336. Migne, Jacques-Paul,: 118. Mihai (preot din 
Şchei, sec. al XVI-lea): 104. Mihai Postelnicul: 445. 

Mihai Viteazul: 36, 40, 42, 48, 71, 81, 95, 104, 106, 110, 132, 145, 146, 147, 148, 149, 
150, 151, 152, 158, 159, 163, 168, 169, 170, 224, 258, 260, 265, 291, 292, 370, 376, 381,427, 
442, 512. Mihail al III-lea (împărat al Bizanțului): 

17. Mihail al Vil-lea Parapinakes (împărat al 

Bizanțului): 11. Mihail al VIII-lea Paleologul (împărat aî 

Bizanțului): 11, 442. Mihail Calafatul (împărat al Bizanțului): 11. Mihail (rege al 
Bulgariei, sec. al X-lea): 473. Mihail Feodorovici (ţar al Rusiei): 191, 192. Mihail (fiul lui 
Paul din Cîmpulung Muscel): 

160, 162. Mihail Logofătul (din Tîrgovişte, sec. al 

XVII-lea): 40. Mihail (mitropolit de Kratovo, sec. al 

XVII-lea): 158. Mihail, Paul: 513. Mihail Peloponesianul: 14. Mihail (pisar din 
Bîrgău, sec. al XVI-lea): 506. 

Mihail Voievod (fiu al lui Mircea cel Bătrin): 

506. Mihălcescu, Ion: 139, 167. Mihăescu, Gabriel: 512, 519. Mihăilă, G.: XIV, 499, 
502, 504, 505, 506, 

507, 512, 515, 548. Mihnea cel Rău: 94, 143, 426. Mihnea-vodă (Mihnea al III-lea 
Radu): 421, 

422, 430, 433, 434. 

Mihnea-vodă (Turcitul): 36. 

Miklosic, Fr.: 38. 

Milescu, Nicolae: 203, 226-242, 252, 285, 

324, 364, 374, 383, 391, 392, 393, 394, 399, 

400, 496, 513, 514, 515, 531. Milescu, Postolache: 391. 

Miletid: 44, 45. 

Milita (doamna, soţia lui Neagoe Basarab): 31. 

Millet, Gabriel: 44. 

Minea, Ilie: XI, 44, 70, 71, 162, 17S, 200, 

281, 282, 321, 435. Mjniat, Ilie: 14, 410. Mircea cel Bitrîn: 28, 39, 43, 46, 47, 71, 
141, 

244, 372, 373, 419, 426, 473, 506. Mircea cel Mare: v. Mircea cel Bătrîn. Mircea 
Ciobanul: 36, 94, 96. Mircea (fratele lui Dan I voievod): v. Mircea 

cel Bătrîn. Mircea, lon-Radu: 505, 507, 510, 514. Mircea Voievod: v. Mircea cel 
Bătrîn. M(i)rişescul, Teodor: 36. Miron Slugerul: 282. Misail Călugărul: 270, 304. Misiria 
(bunica lui Dosoftei): 202. Misirliu, lanache: 158. Misterski, H.: 514. Mistral, Frâderic: 363. 
Mitridate: 334. Mitrofan (episcop, sec. al XVII-lea): 166, 

397, 517. Mitrofan (sfetnic, sec, al XVI-lea): 64. Mitrofan Tasitul (mitropolit de 
Nisis): 404, 

408. Mitrofana (Ureche, mama lui Grigore Ureche): 

41, 43, 191, 264, 267. Mladonovici, Branco: 38. Mociorniţă-Constantinescu, 
Margareta: 124, 

128, 129. Moga, I.: 509. 

Mohamed al II-lea: v. Mahomet al II-lea. Moise (călugăr tipograf): 94, 386. Moise 
Serdarul: 328. Moisescu, Justin: 513. Moisil, Florica: 501, 506. Molin, Virgil: 508. 

Molnar (de Szencz), Albert: 185, 116. 

Montelatici, Giovanni: 16. 

Monteverdi, Angelo: 541, 548. 

Morariu, Leca: 248, 547. 

Morariu, V.: 92. 

Moraru, Mihai: 500, 511, 547. 

Moruna, Mihai: 531. 

Moshos, loan: 18, 39. 

Movilă, Alexandru: 266. 

Movilă, Bogdan: 266, 267. 

Movilă, Constantin: 254, 266. 

Movilă, Gavrilă: 428. 

Movilă, Gh.: 254. 

Movilă, leremia: 37, 41, 147, 163, 254, 258, 

265, 266, 291, 292, 293, 294. Movilă, Mihail: 265. Movilă, Moise: 267, 268, 283, 512. 
Movilă (Moghilă), Petru: 38, 39, 161, 163-167, 170, 171, 173, 175, 191, 192, 193, 
205, 230, 268, 269, 371, 372, 397, 499, 512, Movilă, Simeon: 163, 254,265. 
Movileşti (familia ~ ): 254, 372. Moxa, Mihail: VI, 38, 39, 65, 174, 242, 243, 

244, 248, 503. Moxalie: v. Moxa, Mihail. Mucius Scaevola: 163, 193. Miinster, 
Sebastian: 272, 474. Muracade, Emil: 388. Murat al Ill-lea: 149, 245. Murăraşu, D.: 548. 
Murguleţ, Ieremia: 323. Muriano, Mathias: 49. Murko, Mathias: 21, 22, 48, 547. 

Murnu, George: 42. 

Mustafa-paşa: 150. 

Mustafa (sultanul <—' ): 466. 

Muşte, N: 518 

Musurus, Marc: 29. 

Muşat (diac, pisar al lui Mihai Viteazul): 40. 

Muştea, Ion: 384. 

Nabucodonosor: 235. 
Nandriş, Grigore: 44. 
Naniescu, Iosif: 145. 
Narusziewicz, Adam: 70. 
Nastasia (fiică a lui Ieremia Murguleţ): 323. 
Năbădaicu (vornic, sec. al XVI-lea): 66. 
Nădejde, loan: IX, 91. 
Năsturel, Mateiaş: 169. 
Năsturel, P.A.: 139, 178, 520. 
Năsturel, Radu: (fiu al lui Udrişte Năsturel): 
170, 178, 472. Năsturel, Radu (a doua jumătate a sec. al 
XVII-lea): 425, 445. Năsturel, Radu Postelnicul (tatăl lui Udrişte 
Năsturel): 168. Năsturel, Udrişte: 19, 132, 137, 158, 160, 1C8, 169-170, 
173, 178, 194, 197, 207, 369, 428, 472, 505, 513. Neacşa (cumnata logofătului Coresi 
din Miro- 
slăveşti): 96. Neacşu din Cîmpulung: 80. Neaga (mama lui Neagoe Basarab): 72. 
Neagce (sol al lui Alexandru cel Bun): 377. Neagce-vedă (fiu al lui  Antonie-vodă): 444. 
Neamţu, Dragoş-Sebastian: 521. Neamţu, Octavian: 510. Nearh (istoric): 132. 
Nectaneb-Nehtinav (faraon egiptean): 132. Nectarie (ieromonah din Pelagcnia, 
sec. al 
XVII-lea): 171. Necula lui Bubuli: 482. Neculce, lenache: 349. 
Neculce, Ion: XIII, 50, 201, 202, 224, 227, 228, 238, 286, 287, 288, 289, 
303, 325, 326, 327, 328, 331,340, 341, 349-365, 445, 473, 501, 513, 517, 518. Nedioglu, 
Miron: 546. Negreanu, lon M.: 529, 548. 
Negri, Costache: 363. 
|egriei, Eugen: 499, 503, 511, 519. 


N 
N 
Negru-vodă: v. Radu I Negru. 
N 
N 
N 


|egruzzi, Costache: 139, 530, 550. 
emanjâ (Nemania), Ştefan: 20, 113. 
Neoptolem (fiul lui Mitridate): 334. 
Nersessian, S. der: 45. 
Nestor (cronicar rus): 372. 
Neuville, Foy de: 231. 
Nicetas, Eugenianos (istoric bizantin): 12, 15. 
Nichifor Botniates  (Botniatul, împărat al 
Bizanțului): 65, 242. Nichita (sfîntul ~): 177. Nichitici, Filaret: 192. 
Nicodim (caligraf din Moldova, a doua jumătate a sec. al XV-lea): 35, 37, 38. 
Nicodim (călugăr sîrb, sfîrşitul sec. al XIV-lea): 
25, 32, 33, 35, 46, 48, 71, 506, 507. Nicolae Alexandru: v. Nicolae Basarab, Ale- 
xandru. Nicolae Anagnostul (cepist, sec. al XVII-lea): 
79. Nicolae (arhimadrit al Sucevei, a doua jumătate a sec. al XVII-lea): 216. Nicolae 
Cîrnu: v. Milescu, Nicolae. Nicolae Grămăticul: v. Milescu, Nicolae. Nicolae  Kerameus: 
374. Nicolae Pătraşcu (fiul lui Mihai Viteazul): 
158, 169. Nicolae-vodă: v. Mavrocordat, Nicolae. Nicolaescu, G.: 501. 
Nicolaescu, Stoica: 44, 96, 108, 152, 169, 198, 320, 435. 
Nicole, Pierre: 235, 240. 
Nicolescu, Corina: 503. 
Nicolescu, Miron: 240. 
Nicon (patriarhul ~ , sec. al XVII-lea): 372. 


Niculiţă Voronca, Elena: 114. 
Nicusi, Panaiot: 166. 

Nifon (patriarhul <~ , prima jumătate a sec. 

al XVI-lea): 141, 142, 144. Nichifor (patriarh al  Constantinopolului, 

începutul sec. al IX-lea): 19. Niketas (episcop de Heracleea, sec. al XI-lea): 

505. Nistor, Ion: 69, 321. Niţă, Dumitru: 546. Noomen, Willem: 511. Notară, 
Hrisant (patriarhul ~): 240, 383, 

384, 488, 489. Nour (sfetnicul ~ , prima jumătate a sec. al 

XVI-lea): 64. Nussbâcher, Gernot: 510. 

O 

Oanţă (diac, pisar al lui Petru Rareş): 40. 

Odobescu, Al.: 38, 95, 106, 143, 460. 

Olahus, Nicolae: 9, 188, 495. 

Olelkovici, Simeon (cneazul - ): 38. 

Oleniski, Zbigniew: 336. 

Oltea (doamna ~ , mama lui Ştefan cel Mare): 

43. Olteanu, Pândele: 507, 511. Olteanu, Vasile: 510. Onciul, Dimitrie: 281, 
435. Onescrit (istoric): 132. Onu, Liviu: 499, 500, 503, 513, 515, 516, 517, 

518. Oprea Logofătul (meşter tipograf): 94, 95, 98. Oprea armaşul: 265. Oprişan, 
Horia: 178, 218. Orăşanu, Ștefan: 70, 263, 270, 281, 282. Orleans (ducele d' .~ ): 453. 
Ortiz, Ramiro: 263, 313, 320, 387, 388, 482, 

498, 525, 538. Osiander, Luca: 109. Otto I: 17. Otwinowski, larosz: 292. 

Oțel (diac, pisar al lui Petru Rareş): 40, 

Oțetea, A.: 510. 

Ovidiu: 5, 261, 262. 306, 314, 316, 332, 335, 

P 

Paget (lordul —): 487. 

Paisie (al doilea egumen al mănăstirii Putna, sec. al XV-lea): 55. 

Paisie (cuviosul/»')! 391. 

Paisie (egumenul ~ sau Radu Paisie, sec. 

al XVI-lea): 426. Paisie (ieromonahul ~ , sec. al XVII-lea): 37. Paisie (patriarh al 
Ierusalimului, sec. al 

XVII-lea): 158. 

Palade, T.: 92. 

Paladie: 39. 

Palamas, Grigore: 13. 

Palamed, Gh.: 146, 151, 205. 

Pali, Francisc: 162. 

Pamfil, Viorica: 509. 

Panait Sinopeus: 382. 

Panaitescu, Emil: 448, 454. 

Panaitescu, D.D.: 519. 

Panaitescu, P.P.: X, XI, XIV, 44, 47, 48, 51, 52, 57, 69, 71, 94, 106, 152, 160, 166, 
167, 175, 178, 201, 203, 241, 263, 281, 284, 291, 299, 302, 319, 320, 321, 363, 387, 400, 474, 
475, 500, 501, 503, 505, 508, 515, 516, 519, 520, 522. 

Pann, Anton: 128, 137. 139, 146, 147. 

Panselinos (pictor legendar la Muntele Athos): 41. 

Papacostea, Şerban; 507. 

Papacostea, V.: 504, 512. 

Papahagi, Tache: 546. 

Păpai, Frâncis Pâriz: 186. 

Papară, Kiriac: 202, 203. 


Papară, Mihail: 203. 

Paraschiva din Epivat (sfînta mucenică <~): 

194. Paris, Gaston: 532, 535. Parthemie (Partenie, patriarh al Constanti- 

nopolului, sec. al XVII-lea): 165, 397. Pascu, George: XII, 71, 79, 161,281, 
318, 

319, 346, 387, 400, 454, 498. Paszkowski (Paşcoskii), M.: 273, 274, 292, 

302, 303, 335. Pasca, Ştefan: 174, 178, 549. Patavinus, Antonius Maginus: 272. 
Patellaros, Atanasie: 158, 165. Paul de Alep: 41, 168, 192. Paul din Cîmpulung Muscel: 160, 
162. Pavel (apostolul ~ ): 194, 205, 213. Pavolini: 536. Păcurariu, Mircea: 513. Pădure, 
Dumitru: 517. Pătraşcu cel Bun: 94, 95, 96, 149. Pătrăşcanu, D.D.: 139. Păuna (soția lui 
Ştefan Cantacuzino): 392, 

459, 460, 465. Pârvan, Vasile: 200, 530. Penev, Boian: 22. Pepano, Dona: 482, 496. 
Pepanos, Panos: 146, 427, 482. Peretz, lon: 44, 175, 177, 179, 194, 199, 201. Pernice, 
Angelo: 147, 153. Perpessicius: 530. Peştişel, Moisi: 109. Petki, Istvan: 285. Petrarca, 
Francesco: 22. Petre, loan Şt.: 346. 

Petre (ucenic tipograf, sec. al XVI-lea): 94. Petrescu, Constantin: 544. Petrescu, 
Econom AL: 139. Petrescu, I.D.: 479. Petrescu, Stelian: 44. Petriceicu Ștefan: v. 
Petriceicu-vodă. Petriceicu-vodă: 203, 214, 231, 286, 287, 288, 

324, 329. 

Petriti, kir Ignatie: 176. Petrovay, Nicolae: 187, 189. Petrovici, Emil: XIV, 504, 508, 
545. . Petru I: 163, 214, 230, 231, 232, 235, 331, 

340, 341, 350, 351, 352, 353, 354, 355, 358, 

360, 361, 364, 372, 385, 404, 416, 417, 458, 

461, 485. Petru (al II-lea, fiu al lui Alexandru cel Bun): 

59. Petru al II-lea Urseolo: 21. Petru Alexeevici: v. Petru I. Petru Aron-vodă: v. 
Aron-vodă. Petru cel Mare: v. Petru I. Petru Cercel: 107, 160, 162, 377. Petru (fiu al lui 
Bogdan al III-lea): 63. Petru (fiu al lui Petru $chicpu): 245. Petru (fiu al lui Ştefan cel Mare): 
55. Petru împărat: v. Petru I. Petru (mitropolitul »w): v. Movilă, Petru. Petru (apostolul ~ ): 
194. Petru Şchiopu: 36, 67, 81, 126, 244, 245 

253, 264, 277, 294, 377. Petruţ, A.: 418. Philarete, Chasles: 363. 

Philippus (magister <—e): v. Filip Moldoveanul. Philippide, Alexandru: VIII, XIII. 
Piasecius: v. Piasecki, Pawel. Piasecki (Piaseskii), Pawel: 258, 263, 291, 

292, 302. Pic de Mirandola: 29. Piccolomini, Aeneas Silvius (Enea Silvio): 

50, 60, 260, 262, 263, 481, 492. Picot, Emile: 166, 240, 241, 280, 399, 414, 496. 
Pillat, Cornelia: 500. Pillat, Ion: 533. Pilluzo, Vito: 299. Pipin, A.N.: IX, 119. Piru, 
Alexandru: XV, 502. Piscupescu, Ecaterina Şt.: 34, 44. Pitagora: 382. 

Piteşteanu, Gherasim Timus: 107. 

Pius al II-lea (papa ~): v. Piccolomini, Aeneas Silvius. 

Pîrvu, Banul ~ : 426. 

Pirvulescu, Titus: 519. 

Plachida (sfînta-): 211. 

Plato(n): 10, 382. 

Pliniu: 133. 

Plutarh (Cheroneul): 382. 

PoSapski, Sofronie: 193. 

Polibiu: 132. 

Polignac (ambasador francez, sec. al XVIII-lea): 485. 

Polivka, J.: 140. 

Polizziano, Angelo: 256. 

Pompeiu cel Mare: 375. 

Pomponazzi, Pietro: 481. 

Pomponne, Arnauld de: 228, 235. 

Ponovitei, Ignatie: 191. 

Pop, Alexandru: 53. 

Popj) V. Augustin Z.N.: 53, 200, 513. 

Pop, Vasile Gr.: VIII, IX. 

Popa, Eleoncra: 500. 

Popescu, George B.: 497. 

Popescu, Mihail Gabriel: 519. 

Popescu, Nicolae (diaconul ~): 142, 146. 

Popescu, Radu: 43, 141, 146, 152, 177, 325, 396, 404, 414, 419, 420, 430, 436-446, 
447, 448, 449, 450, 451, 452, 453, 454, 460, 463, 466, 467, 468, 469, 470, 520, 521. 

Popescu-Spineni, Marin: 263. 

Popescu-Telega, A.: 152. 

Popescu-Vilcea, G.: 508. 

Popovic, Pavel: 22. 

Popovici, Constantin: 178. 

Popovici, Daniil: 78. 

Popovici, Iosif: 107, 109, 110. 

Popovici, I.N.: 280. 

Popovici, Pavel (copist al Cîntecului lui Constantin-vodă): 479. 

Popovici, Savva (popa ~): 78. 

Poprufenko, M.: 118. 

Porfirie (ieromonahul ~ , sec. al XVII-lea); 

168. Porfirie (mitropolit de Niceea, sec. ai 

XVII-lea): 165. Porfiriev, I.: 119. Potocki, Andrei (hatmanul ~ ): 283. Pototki, 
Iosif: 330. Potoţki, Petru: 285. Potoţki (Potochi), Ştefan: 266, 372. Potra, G.: 435. Praechter, 
Karl: 248. Predescu, Eugenie: 151. Predescu, Lucian: 108, 200, 240, 282. Procop cel Mare: 
83. 

Procop (Procopius din Cesareea): 11, 12, 494. Procopie (ucenic tipograf, sec. al XVII- 
lea): 

171. Procopiu din Moscopole, Dimitrie: 392. Procopovici, Alexe: 43, 71, 79, 91, 92, 
105, 

107, 108, 321, 366, 497, 534, 549. Prodromos, Teodor: 15. Prohaska, Dragutin: 22. 
Psalidas, Athanasios: 125. Psellos, Mihail: 11, 12. Ptolomeu,: 17, 384. Puiu, Enache: 516. 
Pumnul, Aron: VI, IX. Purice (aprodul^): 50, 362. Puşcariu, Sextil: XII, 79, 81,91, 105, 


105, 
107, 161, 321, 387. Puşchilâ, D.: 218. Pylarino (doctorul ~ ): 378. 


R 
Racki, Fr.: 118. Racoviţă, C.: 263. Racoviţă, Ion: 273. 

Racoviţă, Minai: 329, 330, 350, 353, 365, 366. 

Radojcic, N.: 475. 

Radonic, dr. Iovan: 475. 

Radu Armaşu Vărzariul: 434. 

Radu cel Frumos: 61, 62, 473. 

Radu cel Mare: 27, 53, 94, 142, 143, 260, 

293, 425, 42«. Radu Cluciarul: v. Popescu, Radu Radu din Măniceşti: v. Drăghici, 
Radu (din 

Măniceşti). Radu Leon-vodă: 431, 436, 442, 446. Radu logofătul: v. Popescu, 
Radu. Radu logofătul din Greci: v. Greceanu, Radu. Radu Mihnea-vodă: 126, 260, 374, 377, 
428. Radu (mare comis, sec. al XVII-lea): 38. Radu I Negru: 307, 312, 419, 425, 442. Radu 
Stolnicul (fiu al lui Tudor Şătraru): 468. Radu-vodă: v. Radu cel Frumos. Radu-vodă 
Călugărul: 426. Radu-vodă din Afumaţi: 426. Radu voievod cel Bun: v. Radu cel Mare. 
Radul Postelnicul (sec. al XVI-lea): 34. Radziwill, lanusz: 164, 254, 268, 513. Rafail 
Monahul: v. Popescu, Radu. Râkoczi, Gheorghe I: 159, 170, 180, 181, 182, 

185. 

Râkoczi (Racotzi), Francisc II: 416, 485. Râkoczi (Racoți), Gheorghe II: 159, 
285, 286, 

296, 297, 430. Ramser, Mathias: 97. Ranke, Leopold von: 280. Rareş, Iliaş (al Il- 
lea): 64, 66, 94, 275. Rareş, Petru: 31, 36, 37, 40, 41, 42, 63, 64, 

65, 66, 67, 275, 277, 362, 505. Rareş, Ştefan: 37, 64, 65, 66, 67, 68. Ratko (fiu 
al lui Ştefan Nemanja): 20, 473. Rădulescu, Ilon Heliade: VIII, 125, 533. Rădulescu, 
Măria: 507. Rădulescu-Motru, C.: 532. Rădulescu-Pogoneanu, I.A.: 544. 

Renan, Ernest: 8. 

Renzi, Francesco: 255, 327. 

Ressi (călugăr franciscan): 255. 

Reție, Mihail (Neapclitanul): 495. 

Reusner, Nicclacs: 152. 

Revesz, Imre: 97, 189. 

Richard (al II-lca, rege al Angliei): 82. 

Ringala (vară a regelui Wladislav Iagello 

şi soţia lui Alexandru cel Bun): 253. Rizescu, Ion: 507. Rogalski, Leon: 320. 
Rcman I (împărat al Bizanțului): 133. Roman al II-lea (împărat al Bizanțului): 244. Roman 
(al II-lea, nepot al lui Alexandru 

cel Bun): 59. Reman al Smolenskului (cneazul —): 473. Romano, Verginia: 
482. Romanos (poet sacru bizantin): 10, 13. Romancs Lecapenos (împărat al Bizanțului): 

213. Remansky, Stojan: 74, 79. Ronsard, Pierre de: 206. Roques, Mărio: 107, 
109, 110, 529, 546, 

548, 550. Roset, Lascarache: 481. Roseti, Lucia: 522. Rosetti, Alexandru: XI, XII, 
82, 85, 88,91, 

92, 99, 105, 107, 108, 502, 503, 529, 545, 

546. Rotaru, lon: 499, 503, 516, 517, 518. Rostislav (principe al Moraviei): 23. 
Riickert: 137. 

Rudeanu, Teodosie: 147, 149, 169, 427, 442. Ruffini, Mărio: 387, 501, 518, 519, 
522, 529, 

537, 548. Ruset, Antonie: 287, 293, 299, 305, 324. Ruset, Iordache: 255, 
328, 329, 338, 339. Ruset, Manolache: 325. Rusiecki, Iosif: 57, 70. 

Russo, Demestene: XI, 16, 75, 76, 77, 79, 115, 146, 151, 152, 158, 191, 200, 240, 245, 


248, 249, 280, 374, 380, 410, 414, 454, 498, 535, 546. 


275. 


Rusu, Silion: 168. 

Rutbeuf: 6. 

Ruvarac, llarion: 48. 

Ruxandra (Lăpuşneanu, fiică a lui Petru Rarcş şi soția lui Alexandru Lăpuşneanu): 41, 


Ruxandra (fiică a lui Vasile Lupu): 284. 

S 

Sacerdoțeanu, Aurelian: 549. 

Sadoveanu, Mihail: 126, 128, 134, 139, 362, 

365, 366, 518, 533, 545. Safta (fiica a lui Constantin Cantemir): 288, 

327. Safta (mama lui Miron Costin): 282. Sagon I: 129. 

Saint-Beuve, Charles Augustin: IX. Sanda (soră a lui Ion Neculce): 349. San 


Francesco d'Assisi: 8. Sanherib (rege asirian): 138. Sarachini, Constantin: 127. Sas: 24, 27, 
58. Sasanizi (regii ~): 136. Sasin, Antun: 147, 152. Sa va (arhiepiscopul sîrb <~ ): 56. 
Sava, Aurel V.: 200. Sava (copist, începutul sec. al XVII-lea): 


114, 


517. Sava: v. Ratko. Savin (banul -—' ): 354. Sbiera, I.G.: VI, VIII, XII, 81, 86, 90, 


270, 282, 390, 454, 467, 471. Scalla, Bartolomeo della: 256. Scarlat, Mircea: 516. 


Scarlatache din Constantinopol: 338. 


Schedel, Hartmann: 50, 52, 58, 59, 60, 61, 362, 529. 
Scherer, Wilhelm: IX. 

Schmid, Chr.: 139. 

Schopenhauer, Arthur: 536. 

Schroder, Klaus Henning: 511. 

Schropfer, Johan: 505. 

Sccrpan, Grigore: 178, 194, 201. 

Scriban, G.: 166. 

Scultet, Bartolomeu: 148. 

Scurtul: v. Paisie, al doilea egumen al mănăstirii Putna. 
Sedelnikov, A.D.: 48. 

Selim I: 480. 

Selim al II-lea: 245. 

Serafiim (mitropolitul ~, sec. al XVI-lea): 103, 104. 
Sevastos Kimenitul: 381, 382, 383. 

Severus: 212. 

Sevigne, doamna de'—': 228. 

Sforza, Bona: 9, 256. 

Shakespeare, William: 137. 

Sigismund I (rege al Poloniei): 9, 256. 

Sigismund al II-lea (August, rege al Poloniei): 9, 56, 256, 257, 259. 
Sigismund de Luxemburg (rege al Ungariei): 83, 473. 
Silaşi, dr.: IX. 

Silvestru (ieromonahul <—', copist la mănis-tirea Sinaia, sec. al XVIII-lea): 372. 
Silvestru (călugărul —):v. Leurdeanu, Stroe. 

Simache, N.: 248, 435. 

Simedrea, Tit: 145, 506. 

Simeon al Salonicului (sfîntul ~ ): 217. 

Simiiana (soția lui Lupu din Hîrlău): 272. 


Simion: v. Nemanja, Ştefan. 

Simion Dascălul: 48, 259, 263, 270, 271, 272, 273, 274, 276, 277, 278, 279, 280, 281, 
290, 299, 300, 301, 304, 307, 317, 322, 325, 326, 335, 336, 346, 442, 489, 494. 

Simion de Keza: 495. 

Simion Monahul: 74. 

Simion (ţar al Bulgariei): 17, 18, 23. 

Simionescu, Eufrosina: 122. 

Simionescu, I.: 241. 

Simon Birăul: 190. 

Simonescu, Dan: XIII, XIV, 108, 140, 167, 171, 178, 200, 387, 400, 408, 415, 424, 
496, 497, 499, 500, 501, 502, 504, 505, 508, 511, 512, 513, 514, 515, 517, 518, 519, 520, 521, 
525, 528, 529, 541, 545, 548, 549. 

Sinan Paşa: 149. 

Sion, G.: 240, 514. 

Sixt (papa/-): 118. 

Sîrku, P.: 78. 

Skander-beg (Gheorghe Castriota): 94 . 

Smaragda (fiică a lui Şerban Cantacuzino): 370, 446. 

Smith, Thomas: 515. 

Smîntînescu, Dan: 549. 

Smotrijciky, Meletie: 170. 

Sobieski, Ioan: 214, 215, 256, 287, 305, 306, 309, 320, 324, 349, 484, 487, 488. 

Socolowski, Marian: 219. 

Sofocle: 381. 

Sofronia (soția lui Pătraşcu Ciogolea): 190, 279. 

Soliman al II-lea: 57, 64, 65. 

Soliman-paşa (serasker): 288. 

Solkiewski,: 258. 

Solomon, Constantin: 241, 386, 393, 400, 547, 


Soranzo, Lorenzo: 378. 

Scricu, I. U.: 137. 

Spandoni: 374. 

Sparwenfeld (Sparvenfeldt), Ioana Gav.: 232, 239. 

Spiridon ieromonahul (caligraf la mănăstirea Putna, sec. al XV-lea): 35 . 
Spulber, CA.: 105, 107, 177, 179. 

Stadnicki, Simeon: 203. 

Stadnicki, Vasile: 203. 

Staicu Paharnicul: 457, 462, 463. 

Stainville (generalul ~): 441, 453. 

Stan, D.: 521. 

Staiia (cumnată a lui Coresi logofătul din Miro-slăveşti): 96. 
Stana (fiică a lui Neagoe Basarab): 76. 

Stanca (fiică a postelnicului Constantin Cantacuzino): 420, 421. 
Stanca (mătuşă a lui Dosoftei): 202. 

Stancovici, Preda: 171. 

Stancovici, Radu: 17]. 

Stavrinos: 146, 152, 427, 442, 512. 

Statiu: 5. 

Stănescu, Eugen: 503, 517, 520. 

Stăniloaie, Dumitru: 387. 

Stoianovici, L.: 501. 

Stoica, Iosif; 216. 

Stoican (logofătul ~): 143. 


Stoide, C. A.: 200, 517, 518. 

Stourdza, Alexandre A.C.: 518. 
Strabo: 132, 494. 

Stracimir (ţar bulgar): 20, 24, 27. 
Stratigos, Anton: 379. 

Strempel, Gabriel: 501, 512, 517, 519. 
Stripszky, Hiador: 102, 110, 189. 
Stroici (familia *—m): 254. 

Stroici, Luca: 254, 265. 

Stroici, Simion: 265. 

Strungaru,  Diomid: 515. 

Struţeanu, Scarlat: 418, 471, 549. 
Stryikowski (Stricoskii sau Stricovskie), M.: 259, 302, 303, 332, 333, 335, 336, 363. 
Sturdza, Dimitrie: 86, 112. 

Sturdza Şcheianu: 86. 

Sturza, A. D.:218. 

Sturza, M.: 543. 

Sturze Moldoveanul, Vasile: 196, 197. 
Suhanov (călugăr rus): 158, 170. 
Sulică, N.: 99, 102, 107, 108. 

Suru, I.P.: 161. 

Svoronos, N. G.: 529, 549. 

Szegedi, Alexics Gergely: 102, 185, 189. 

Szekely, Moise: 428. 

Sztrygowski, Josef: 42. 

Ş 

Şătraru, Tudor: 396, 468. 

Schiau, Octavian: 500, 513, 522. 

Şerban, Constantin: 519. 

Serbau logofătul: v. Cantacuzino, Şerban. 

Şerban vodă: v. Cantacuzino, Şerban. 

Șerbănescu, Niculae: 501, 514. 

Șerbănescu, Th.: 530, 545. 

Şerbu-Lavronschi, Cornelia: 321. 

Şeremetev (feldmareşalul ~ ): 352, 360. 

Şesan, Milan: 82, 92. 

Şiadbei, Ion: 102, 110, 182. 

Şişman-voievod (Şuşman-vedă, ţar bulgar): 141, 420. 

Şleidanus, loan: 495. 

Şoldan, Toader: 323. 

Ştefan (al II-lea, fiu al lui Alexandru cel Bun): 59. 

Ştefan Byrzohodeţ: 171. 

Ştefan cel Mare: 31, 34, 35, 36, 37, 38, 39, 40, 41, 42, 43, 47, 48, 49, 50, 51, 52, 53, 
54, 55, 56, 58, 59, 60, 61, 62, 63, 68, 80, 81, 126, 147, 151, 163,203, 214, 223, 224, 244, 253, 
257, 258, 259, 260, 271, 275, 276, 277, 306, 362, 377, 505. 

Ştefan cel Sfînt (rege al Ungariei): 9. 

Ştefan cel Tînăr: v. Ştefăniţă-vodă. Ştefan (fiu al lui Radu-vedă): 445. Ştefan 
(mitropolitul ~, în timpul domniei lui Matei Basarab): 168, 172, 173, 176, 177, 408, 409. 
Ştefan Petriceicu: v. Petriceicu-vodă. Ştefan (pîrcălab ce Screca): 295. 

Ştefan (pretendent la trenul Țării Româneşti): 149. 

Ştefan Răzvan: 291. 

Ştefan, Simeon (mitropolitul ~): 86, 158, 160, 178, 184-185, 189, 221, 391. 

Ştefan Valahul: 162. 

Ştefan-vodă: v. Ştefan cel Mare. 

Ştefan Voievod cel Viteaz v. Ştefan cel Mare. 

Ştefanovici, lerei loan: 128. 

Ştefanccivi, Mihail: 384, 386, 414. 

Ştefănescu, I.D.: 45, 140, 151, 167, 399. 

Ştefănescu, Iulian: 209, 218, 246, 248, 249. 

Ştefănescu, Margareta: 243, 248. 

Ștefăniță Vodă: v. Ştefăniţă L.upu. 

Ştefan iță-vedă (fiu al lui Begcan al III-lea): 

63. Ștefăniță (Lupu, fiul lui Vasile Lupu): 227, 

228, 324, 332, 391, 393, 444, 515. Ştefulescu Al.: 44. Ştirbei, Radu Cluceru: 463. 
Ştrempel, Gabriel: 501, 512, 

517. 

T 

Tafrali, Oreste: 45, 152, 167. 

Tagliavini, Carlo: 186, 188, 189, 488, 498, 

510, 529, 530, 536, 537, 549, 550. Taine, Hyppolite: IX. Talaba (baronul ~ ): 485. 
Tanoviceami, I.: 282, 321, 366. Tappe, E. D.: 515. Tarnowski, Andrei: 148, 152. Tarasie 


(episcopul ~, în timpul domniei lui 

Ştefan cel Mare): 54. Tecla (sfînta/-): 213. Tekely (sultanul ~): 464. Tenora, Bohus: 
92. Teoctist (mitropolitul <~, sub Ştefan cel Mare, 

1470): 54. Teoctist (episcop de Reman, sub Petru Rareş 

1531): 63. 

Teodor Alexeevici (țar al Rusiei): 238. Teodor (Kir ~, mare logofăt al lui Petru Ra- 
reş): 63. 

Teodor Studitul: 13, 14, 18. 

Teoodrescu, G. Dem.: 151, 152. 

Teodorescu, Iuliu: 110. 

Teodorescu, Mirela: 500, 507, 513, 514. 

Teodoric (rege got): 363. 

Teodoros (I Lascaris, împărat al Bizanțului): 

11. Teodosie (arhimandritul.~, începutul sec. al 

XVI4ea): 47. Teodosie (Kir ~, mitropolit, Muntenia, a doua 

jumătate a sec. al XVIII-lea): 370, 376, 

391, 393, 398, 401, 432, 462. Teodosie (mitropolitul <~~i Vestemianul al Un- 

grovlahiei): 497. Teodosiu cel Mare (împăratul /—m): 10. Teofan (patriarh al 
Ierusalimului, jumătatea 

sec. al XVII-lea): 166. Teofana (mama lui Mihai Viteazul): 43. Teofil (mitropolit 
de la Rîmnic): 168, 175, 

242. 

Teofil (împărat al Bizanțului): 19, 243. 

Terențiu: 483. 

Thales din Milet: 332. 

Theodor Gaza loan: 29. 

Theodor, Petru (ucenic al lui Th. Ţisevic): 

172. Theodora (împărăteasa-—, soția împăratului 

Teofil): 126, 243. 

Theodorescu, Barbu: XI. Theodosie (patriarh bulgar): 20. Theofan (cronicar 
bizantin): 244. Theofan (mitropolit al Moldovei, începutul 

sec. al XVII-lea): 39. Thibaud (contele Champagnei şi rege al Na- 

varei): 124. 

Tiberiu: 248. 

Tieghem, Paul van: 535, 541, 547. 

Tihonravov, N.: 119. 

Timothei (sfîntul ~): 177. 

Tirs (sfîntul ~): 211. 

Tiszabecsi, Gaspar: 472. 

Titulescu, Nicolae: 395. 

Titus Livius: 257, 260, 303. 

Tcader (popa ~, copist, începutul sec. al XVII-lea): 105. 

Tcader (diacul, din Feldra, prima jumătate a sec. al XVII-lea): 190, 200. 

Toader-Eordachie vel vistiernic: v. Cantacu-zino, lorgaghi vistiernicul. 

Tobler, Adolf: 280. 

Tocilescu, Grigore: 91, 243, 435, 454. 

Todoran, Romulus, 514. 

Tefoe, Mihail: 472. 

Tolstoi (contele ~, ambasadorul rus al lui Petru I la Constantinopol): 358. 

Toma, Stela: 509. 

Tomescu, Mircea: 533. 

Tomşa, Ștefan: 57, 67, 259, 266, 273, 292, 293. 

Toppeltin, Laurenţiu: 262, 302, 321, 335, 492, 495. 

Toppeltinus, Laurentius: Toppeltin, Laurenţiu. 

Terdaş, Mihail: 102, 108, 109. Tordaş, Pavel: 98, 99, 102. Torquemada, Ican 


(episcopul ~): 118. Traian: 262, 290, 300, 301, 302, 303, 30%, 
308, 310, 319, 333, 334, 335, 375, 466, 473, 
489, 490, 491, 492, 494, 495. Traian Ulpie: v. Traian. Trofimovici, Isaia: 165. 
Tsourkas, Cleobule: 504. Tucidide: 382. Tudosca (jupîneasa<-~>, soția lui Dimitrie Cor- 
beanu): 458. 

Tuducescu, Iuliu: 38, 44, 496. 

Turdeanu, Emil: XIV, 36, 40, 41, 45, 79, 106, 140, 152, 157, 158, 162, 178, 387, 474, 
505, 506, 507, 508, 512, 515, 528, 529 545, 549. 

Turdeanu-Cartojan, Letiţia: 363, 515. 

Tzetzes, loan: 491, 494. 

Tvvardowski, Samuel: 292. 

T 

Tamblac, Grigore: 33, 35, 39, 47, 48, 194. 

Țepelea, Gabriel: 513. 

Tetu, Ioan.: v. Tzetzes, loan. 

Țifescu, Ilie: 289. 

Țigara, Apostol: 245. 

Țigara, Zotu (spătar): 245. 

Țisevic, Theodor: 172. 

Țițeron: v. Cicero. 
U 
Ugeleş: v. Ugliecăa, Ioan. 
Ugliecsa, Ioan: 40, 473. 
Ulea, Sorin: 508. 
Ulrich (sol al lui Ştefan cel Mare): 49, 51. 
Ungureanu, G.: 366. 
Ureche (familia <~): 35. 
Ureche, Gligoraşco: v. Ureche, Grigore. 
Ureche (vornicul ~): v. Ureche, Grigore. 
Ureche, Grigore: VI, X, 43, 56, 66, 69, 71, 161, 190, 226, 242, 254, 255, 258, 260, 
263, 264-282, '290, 292, 298, 305, 321, 322, 326, 335, 336, 346, 347, 350, 354, 363, 364, 365, 
377, 442, 489, 494, 503, 515, 516. 

Ureche, Maxim: 264. 

Ureche, Neculai: 265. 

Ureche, Nestor (Nistur sau Nistor): 43, 48, 191, 254, 264, 265, 266, 267, 268, 272, 
274, 282. 

Ureche, Pa vel: 191. 

Ureche, Vasile: 254, 267. 

XTrechia, V. A,: VII, VII, 78, 138, 200, 278, 318, 319, 320, 327, 496, 497. 

Urikcvici, Gavril: v. Gavril Uricul. 

Uroş, Ştefan: 24, 27. 

Ursu (fiu al lui Chirii Hluboceanu): 36. 

Ursu, G. G.: 503. 

Ursu, N. A.: 513. 

V 

Valeriu: 483. 

Valjavec, Fritz: 550. 

Vallisnieri: 379. 

Varlaam Arapul (egumen la mănăstirea Dealul, sec. al XVII-lea): 174. 

Varlaam (mitropolitul ~): 18, 159, 161, 165, 170, 183, 191-201, 207, 221, 264, 269, 
280, 297, 312, 389, 428, 513, 529. 

Varlaam (starețul mănăstirii Glavaciocul, Vlaşca, a doua jumătate a sec. al XVII-lea): 
371, 372. 

Varos: 128. 

Vasile Albanezu: v. Vasile Lupu. 


Vasile al II-lea (Bulgaroctonul, împărat al Bizanțului): 23, 244. 

Vasile cel Mare (sfîntul ~): 12, 14, 18, 204. 

Vasile cel Nou (sfîntul ~): 219. 

Vasile (cneaz, duce de Ostrog): 146. 

Vasile din Grid: 515. 

Vasile Lupu: 1, 36, 38, 106, 110, 130, 155, 157, 158, 159, 161, 163, 164, 165, 166, 
168, 170, 172, 176, 177, 182, 190, 192, 193, 195, 196, 197, 198, 199, 200, 203, 204, 227, 254, 
255, 260, 267, 268, 269, 272, 273, 276, 

278, 279, 280, 285, 290, 291, 293, 294, 295, 296, 297, 322, 324, 341, 348, 349, 362, 
370, 371, 389, 391, 428, 429, 444, 513. 

Vasile (episcop de Roman în timpul domniei lui Ştefan cel Mare): 47. 

Vasilescu, Al.: 248, 448, 454, 496. 

Vasilie (medicul, eretic): 113, 118. 

Vasiliev, A. A.: 29. 

Vasiliu, Mihai: 504. 

Văcărescu, Enăchiţă: 125. 

Văcărescu (ginerele lui Constantin Brînco-veanu): 447. 

Vătămanu, N.; 518. 

Velciu, Dumitru: 516, 517. Velculescu, Cătălina: 500, 511, 520. Venceslas al IV- 
lea: (rege al Boemiei): 

82, 83, 84. Venelin: 163. VeselovsM;: 133. 

Verbicki, Timotei Alexandrovici: 171. Verbiest, Ferdinand: 237. Veress, Andrei: 182, 
189, 190, 518. Veterani: 433. Vianu, Tudor: 500. Villehardouin, Geofirci de: 16. Viller, 
Marcel: 167". Villon, Franccis: 6, 335. Vincent de Bauvais: 44. 

Vintilă (fiu al lui Radu de la Afumaţi): 426. Vintilescu, Petre: 16. Virgiliu: 5, 483. 
Visarion de Niceea: 29. Viski, loan: 185, 189. Vitman (generalul ~): 359. Vitry, Jacques 
de: 124. Vizanti, Andrei: VII. Vîlcaşin: v. Vukasin, Vîlcu Vornicul: 444. Vîrtosu, Emil: 
131, 388, 421, 424. 

Vlad-vodă: v. Vlad Ţepeş. 

Vlad-vodă cel Tînăr: 94, 143, 426. 

Vlad Ţepeş: 48, 141, 426, 473. 

Vladislav (al II-lea): 141. 

Vladislav al IV-lea (rege al Poloniei): 269, 291, 

Vladislav (rege al Ungariei): 56, 274, 278, 279. 

300, 301, 306, 307, 310, 494. Vladislav-vodă (al III-lea): 426. 

Vladislav.: v. Vlaicu-vodă (Vladislav-V laicu). 

Vlaicu-vodă (Vladislav- Vlaicu): 27, 32. Vlahos, Gherasim: 374. 

Vlasie: 158. 

Vlasie, Gavril: 374. 

Vlasie Stegarul: 404. 

Vlasios, Gherman: 227. 

Vlastaris (Vlastares), Matei (Mihail): 39, 105, 

177, 505. Vlădescu, I.: 54, 59, 71, 161, 387, 454. Vlădescu(1), Pîrvu: 445, 457. Vlăduţ: 
v. Vlad-vodă cel Tînăr. Voileanu, M.: 248. Voinescu, Teodora: 500. Volde, Aloise: 37S. 
Vrabie, Gh.: 549. Vranoussis, L.: 506. Vrienios, Nikifor: 11, 39. Vrînceanu, Dragoş: 549. 
Vukaăin (fratele despotului sîrb loan Uglicăa) î 

40, 473. 

Vukovic, Bozidar: 116, 506. 

Vulpaş (diac, pisar al lui. Petru Rareş): 40. 

Z 

Zacan, Efrem: 109. Zaharia, N.: 530. Zaluski, Andrei: 320. 

Zamfirescu, Dan: XVI, 500, 501, 502, 504, 

506, 511, 512, 520, 522, 547. Zamfirescu, Ion: 527, 549. Zamoisky, loan: 254, 256, 
258, 492. Zdrenghea, Măria: 507. Zigabene (Zygabenos), Euthimie: 13, 115, 

116, 118. Zilot, Românul,: VI. Zizka, Jan: 83. Zoba, loan: 384. Zolkiewski, Andrei: 
266, 292. Zonaras (istoric bizantin): 244, 494. Zotta, Sever: 321. Zsabo, Pâl: 91. 

X 

Xenopol, A. D.: IX, 161, 387, 389, 454. Xenofon: 382. 

W 

Wakhtang al IV-lea (rege ivir): 386. 

Walther, Balthasar (cel Tînăr): 148, 149, 150, 152, 512. 

Vvaltherus, Baldassar Junior: v. Walther, Balthasar (cel Tînăr). 

Wapowski (cronicar polon): 60. 

Wanckelinus, M.: 345. 

Wargalowski (pisar al lui Constantin Cantem-mir): 320. 

Weigand, G.: 79, 218. 

Wellman, Max: 123, 129. 

Wiclef (Wyclif), John: 82. 

Winchelsea (ambasador): 515. 

Wiszniowiecki, Dimitrie: 259. 

Witwinski, Stanislav: 284. 

Wojenski (episcop de Kameniţa): 215. 

Wurmloch, Adalbert: 98. 

TABLA DE MATERII 

Prefaţă de Dan Zamfirescu V Jfotă "XVII 

DE LA ORIGINI PÎNĂ LA EPOCA LUI MATEI BASARAB ȘI VASILE LUPU 

LA RĂSPÎNTIA A DOUĂ LUMI: OCCIDENTUL LATIN SI ORIENTUL 
BIZANTINO-SLAV 

Literaturile rcmanice pînă în veacul al XIII-lea 3. 

Literatura franceză 4; Literatura spaniolă 6; Literatura italiană 7; Radierea culturii 
occidentale în Ungaria şi Polonia 9. 

Orientul bizantine-slav 

Literatura bizantină 9. 

Caracterul imperiului tizantin 9; Strălucirea civilizației sale în evul mediu 11; 
Literatura istorică 11; Religioasă 12; Beletristică 14; Bibliografie 16. Literatura slavilor sud- 
dunăreni 16. 

Literatura bulgărească 17; Literatura iugoslavă 17; Legăturile cu Athcsul 20; 
Legăturile creaţilor cu cultura italiană 21; Bibliografie 22. 

INTRAREA ROMÂNILOR ÎN CULTURA BIZANTINO-SLAVĂ 

Pătrunderea liturghiei slave la români 23; Principatele remâne şi luptele cu ungurii 24; 
Legături politice cu Sudul dunărean 24; Consecințele înglobării ncastre în zona culturii slave 
25; Contacte cu Bizanțul 26. 

CUCERIREA TURCEASCĂ SI CONSECINȚELE EI PENTRU CULTURA 
POPOARELOR BALCANICE 

Emigrarea erudiților bizantini în Occident şi participarea lor la Renaştere 29; 
Emigrarea păturii conducătoare slave în ţările ncastre 30. 

MĂNĂSTIRILE, FOCARE DE CULTURĂ 

Reorganizarea vieţii monahale prin călugării sîrbi 32; Nicedim şi întemeierea Vodiţei 
şi Tismanei 32; Ucenicii lui Nicodim în 

Moldova: Țamblac 33; Caligrafi şi miniaturişti 33; Legă teri de manuscrise şi cărți 37; 
Biblioteci 38; Şcolile 39; Broderia religioasă 40; Pictura 41; Arta veche românească în 
Răsăritul Europei 42; Bibliografie 43. 

CULTURA SLAVĂ ÎN ŢĂRILE NOASTRE. SUFLET ROMÂNESC ÎN LIMBĂ 
SLAVĂ 

Literatura religioasă 46 

Filotheiu, logofătul lui Mircea cel Mare 46; Țamblac şi activitatea lui în viața 
religioasă românească 47; Vasile, episcopul de Roman al lui Ştefan cel Mare 47; Eustratie, 
protopsaltul din mănăstirea Putna 48; Bibliografie 48. 

Istoriografia slavonă în Moldova 

Cronfca lui Ştefan cel Mare 48. Versiunea germană 48 Versiunile slavoneşti 52 

Letopiseţul de la Bistriţa 53; Letopiseţul de la Putna 53; Versiunea din letopisețul lui 
Azarie 54; Cronica anonimă 55; Cronica moldo-polonă 56. 

Raporturile dintre versiuni. Data compunerii originalului 57; Cronica lui Ştefan cel 
Mare, versiunea germană şi versiunile slavoneşti 59; Alcătuirea cronicii la curtea lui Ştefan 
cel Mare 61. Cronicarii călugări 62. 

Macarie 63; Eftimie 65; Azarie 67; Caracteristica cronicilor scrise de călugări 68; 
Bibliografie 69. învățăturile lui Neagoe Basarab către jiul său Tecdosie 71. 

Cuprinsul 72; Paternitatea 75; Versiunile şi raporturile dintre ele 77; Bibliografie 78. 

ZORILE LITERATURII ROMANEȘTI 

Cele mai vechi acte româneşti 80; Textele rotacizante şi părerile cu privire la originea 
lor 81; Mişcarea husită 82; Teoria influenţei luterane 85. 

Textele rotacizante 

Codicele Voroneţean 85; Psaltirea Scheiană 86; Psaltirea Voro- 

| neţeană 86; Psaltirea Hurmuzachi 87; Datarea, hîrtia, filigranele 87; Scrisul 88; 
Limba 88; Importanţa textelor pentru cultura românească 90; Bibliografie 60. 

INTRODUCEREA TIPARULUI ÎN ŢĂRILE ROMANEŞȘTI 

Tipar slavonesc în Tara Românească 

Călugărul muntenegrean Macarie şi tipar venețian 93; Călugărul sîrb Dimitrie 
Liubavici şi ucenicii săi 94. 

Epoca lui Coresi 

Coresi şi ucenicii lui Dimitrie Liubavici 94; Ceresi 95; Coresi şi familia lui 95; 
Influenţa luterană şi activitatea lui Coresi 96; 

Influenţa calvină 100; întoarcerea spre ortodoxie şi tipărirea cărților slavoneşti 103; 
Alţi tipografi români contemporani cu Coresi: diacul Lorinţ şi Călin 104; Ultima tipăritură 
românească a lui Coresi: Cartea cu învățătură (1581) 104; Pravila 104; Limba textelor 
coresiene şi importanţa lcr pentru limba literară 105; Bibliografie 106. 

Falia de la Orăstie (1582) 108. Bibliografie 110. 

EPOCA POST-CORESIANĂ. TEXTELE POPULARE 

Literatura apocrifă 111. Bogomilii 112. Literatura bogomilică 114. 

Legenda lui Adam şi Eva 114; Lupta lui Satanail cu Arhanghelul Mihail 114; Disputa 
Mîntuitorului cu Satana 115; Legende 

opulare bogomilice 115. Codex Sturdzanus 115. 

Nebogomilismul legendelor din Cedex Sturdzanus 115; Apoca-lipse apocrife: 
Apocalipsul apostolului Pa vel, Călătoria Maicii Domnului la iad, Moartea lui Avram 116; 
Apocalipsul Sfîntului loan Bogoslovul 117. Legenda Duminicii 117; Bibliografie 118. 

Literatura hagiografică 

Caractere generale 119; Legenda Sfintei Vineri 121; Legenda Sfîntului Sisinie 121; 
Sfîntul Alexie 122; Bibliografie 122. 

Literatura didactică 

Fisiologul 123; Fiore di virtu 125; Bibliografie 128. 

Literatura de prevestire 129. Bibliografie 131 

Romanul popular 131. 

Alexandria 132; Varlaam şi Ioasaf 135; Archirie şi Anadan 137; Bibliografie 139. 

ÎNCEPUTUL ISTORIOGRAFIEI ÎN ŢARA ROMÂNEASCĂ 

Viaţa şi traiul sfintului Nifen 

Patriarhul Nifon 142: Ga vrii protul 142; Viaţa sfîntului Nifon; caracterul ei: legendă 
hagiografică, cronică a domniei lui Neagoe 143; Bibliografie 145. 

Cronica lui Mihai Viteazul 

Mihai Viteazul în literaturile străine contemporane; în literatura greacă: poema lui 
Stavrinos 146; Traducerea românească în versuri a lui M. Eliat (din 1837) 146; Traducerea 
slavo-rusă: Gh. Palamed 146; Reminiscenţe despre Mihai Viteazul în literatura populară 
greacă 146; în balada populară sud-slavă 147; în Occident: în literatura italiană 147; în 
literatura spaniolă 147: în literatura ungară 147; Cronica lui Teodosie Rudeanu 147; 

Traducerea polonă a lui Andrei Tarnowski şi cea latină a lui Baltasar Walter 148; 
Versiunea fraților Buzeşti 149; Raporturile dintre versiunea lui Baltasar Walter şi versiunea 
fraților Bu-zeşti 149; Bibliografie 151. 

DE LA MATEI BASARAB SI VASILE LUPU PÎNĂ LA ŞERBAN 
CANTACUZINO ŞI D. CANTEMIR 

EPOCA LUI MATEI BASARAB ŞI A LUI VASILE LUPU Priviri generale 157; 
Bibliografie 161. 

UN CĂRTURAR MOLDOVEAN MITROPOLIT AL KIEVULUI: PETRU 
MOVILĂ 

Petru Movilă şi activitatea lui 163; Mărturisirea ortodoxă şi sinodul de la Iaşi 165; 
Bibliografie 166. 

LITERATURA RELIGIOASĂ IN EPOCA LUI MATEI BASARAB 

Cultura 168; Doamna Elina 168; Udrişte Năsturel 169; Tipografule 170; Literatura 
religioasă 172; Pravilele 174; Bibliografie 178. 

CULTURA ÎN TRANSILVANIA 

Instalarea tipografiei şi cărțile tipărite 180; Catehismul calvi-nesc 182; Simeon Ştefan 
şi prefața la Noul Testament 184; Lirica religioasă de nuanţă calvină 185; Mihail Halici 186; 
Influența catolică: Gavril Ivul, Gheorghe Buitul, Joannes Kâ-joni Valachus de Kis-Kajon 188; 
Bibliografie 188. 

LITERATURA RELIGIOASĂ ÎN MOLDOVA 

Epcca lui Vasile Lupu 

Cărturarii 190 ; Legcfitul Eustratie Dragcş 190 ; Toader diiacul şi cuvîntul la 
înmormiîntarea jupînesei Sofronia Ciogolea 190. 

Mitropolitul Varlaam 191. 

Colegiul şi imprimeria 192; Activitatea literară. Cartea românească de învățătură 194; 
Cele şapte taine 196; Răspunsul la Catehism 197; Pravila 198; Bibliografie 200. 

Mitropolitul Dosojtci 

Personalitatea lui 201; Viaţa 202; Traducerea cărților liturgice 204; Psaltirea în versuri 
205; Vieţile sfinților 209; Dosof-tei istoric 213; Dosoftei în Polonia şi moartea lui 215; 
Bibliografie 218. 


CARACTERUL GENERAL AL CULTURII ROMÂNEȘTI PÎNĂ ÎN SECOLUL AL 
XVII-LEA 

Mitropolitul Dosoftei — punctul culminant al literaturii religioase din Moldova 220; 
Obiecţiuni aduse literaturii, religioase 220; Literatura liturgică reprezintă valorile poeziei 
sacre bizantine. Prin literatura religicasă s-a creat la noi limba literară 220; Clerul - pătura 
cultă a neamului 221; Privire retrospectivă: traducerea Sfintelor Scripturi 221; a legendelor 
hagiografice şi a celor apocrife 222; Influenţa literaturii religioase asupra folclorului şi a artei 
vechi 223; Formarea unei mentalități religioase care se răsfrînge în acțiunea marilor voievozi 
şi a boierimii, în concepţia şi scrisul cronicarilor 223; Consecințele acestei mentalități 224. 

UN MARE CĂRTURAR MOLDOVEAN CĂLĂTOR ÎN CHINA: NICOLAE 
MILESCU 

Viaţa 226; Opera 232; Activitatea în limba română; Isteria despre sfinta icoană; 
întrebări şi răspunsuri; Vechiul Testament 232 —234; în limba latină: Enchiridion sive Stella 
Orien-talis Occidentali splendens... 234; Activitatea teologic-isterica din Rusia 235; Călătoria 
în China 236; Bibliografie 239. 

CRONOGRAFELE 

Cronografe de origine slavă 

Moxa 242 Cronografe de origine groacă 

Cronograful lui Dorotei al Monembaziei 244; Cronograful lui 

Cigala 245. 

